
In luna Aprilie 1937 manuscrisul acestei lucrări 
era gata de tipar. Nădăjduiam atunci că îndată după 
apariția cărții Sociologia şi Arta guvernării îi va veni 
rîndul 'Teoriei comunităţii omenești. Dar începînd 
prigoana, Sociologia și Arta guvernării, abia apărută, 
fu confiscată, iar nădejdea editării Teoriei comuni- 
tății omenești se prefăcu în resemnare. 

Credeam că această carte nu va mai putea vedea 
lumina zilei decît doar ca operă posthumă. 

Avînd această convingere, nu mă mai neliniştea 
grija cînd, de cine și cu ce mijloace va fi publicată 
cartea. Am continuat deci a adăuga noui capitole și, 
în urmă, note, iar bibliografia atinse anul 1940. Astfel 
volumul Cărţii crescu mereu pînă ce evenimentele 
din toamna anului 1940 puseră capăt filosofării, dar, 
pe de altă parte, înlesniră trecerea manuscrisului în 
mîna tipograiului. D-l Petre Georgescu-Delafras, di- 
rectorul editurii „Cugetarea“, cutezător ca totdeauna, 
primi să publice cartea. li aduc toate mulțumirile 
mele și doresc ca încrederea ce o are în cetitorii ro- 
mîni să nu fie înșelată. 

Corecturile le-a făcut asistentul meu, d-l Leon 
Ţopa, căruia cuvine-se să-i mulțumesc pentru munca 
„sa obositoare de două luni și jumătate. 


TRAIAN BRĂILEANU 


București, în Noemvrie 1940, 

PRECUVINTARE 


Lucrarea de față vrea să fie ceea ce spune titlul: o teorie 
a comunităţii omeneşti, cuvîntul teorie luat în înțelesul său 
originar de „vedere”, „cercetare”, „iscodire” (speculari), așa că 
ea ar fi oarecum un speculum, o oglindă, menită să dea o ima- 
gine exactă a comunităţii omenești. Această teorie i-ar înlesni 
sociologiei să devie o ştiinţă obiectivă, ferită de speculaţiuni 
(în înțelesul obişnuit al cuvîntului, care înseamnă tocmai a 
vorbi fără a vedea). 

Sociologii wau fost în stare să explice antinomia între li- 
bertatea individului şi determinismul social. Ei wau văzut că 
societatea este o condiţie pentru dobîndirea libertăţii, cum, pe 
de altă parte, că libertatea indivizilor e o condiţie pentru desă- 
vârşirea comunităţii. 

Dar libertatea ce şi-o dobîndeşte individul prin comuniune 
cu semenii săi cuprinde în sine primejdia ca el să se întoarcă 
împotriva societăţii. Teoriile sociologice greşite au sporit aceas- 
tă primejdie şi neliniştea timpurilor noastre se datorește, mai 
mult decît oricând, „anarhiei ideilor”. Ni se pare îngăduită nă- 
dejdea că îndreptarea teoriei va înlesni şi o îndreptare a prac- 
ticei, prin constituirea unei arte sociale raţionale. Străduințele 
„sociologilor în această direcție merită toată atenţia şi lauda 
noastră. Cercetări stăruitoare pătrund tot mai adînc în țesă- 
tura faptelor sociale. In Franţa, Gaston Richard, André Jous- 
sain, Emile Lasbax, Gaston Bouthoul, în Italia Corrado Gini, 
Amerigo Namias, în Elveţia G.-L. Duprat i-au deschis sociolo- 
giei drum larg pentru cercetări rodnice. 

Pe acest drum am păşit şi noi. Dar ne dăm seama că am 
trecut totuş dincolo de hotarele trase cu atîta grijă de socio- 
logii amintiţi în jurul domeniului sociologiei. 

Problema însaș a cărei deslegare am căutat-o ne-a împins 
pe tărîmul metafizic. Adevărat este că psihologia a ajuns, în 
analizele ei, pînă la linia de demarcaţie între sfera ştiinţei de 
observaţie şi cea a meafizicei, tocmai în străduinţa ei de a 

lămuri în sfîrşit raportul între psihic și social, problemă ră- 
masă dela Comte încoace controversată, atît în psihologie cît 
și, mai ales, în sociologie. In studiul său Ultimele metamorfoze 
ale psihologiei şi repercusiunile lor sociologice (în „Revue In- 
ternationale de Sociologie”, Nos. III-IV, 1938) d-l Roger Bastide, 
pornind dela două lucrări recente (Guillaume, La psychologie- 
de la Forme şi P. Janet, Les débuts de lintelligence. Liintelli- 
gence avant le langage), crede a găsi indicii că psihologia se 
apropie acuma de deslegarea problemei amintite. „Societatea 
nu este o simplă juxtapunere de persoane ; ea este o colaborare 
între indivizi şi această colaborare vădit că nu e cu putință de- 
cît printr'o reciprocă înțelegere. Dacă sufletele sînt închise 
unele pentru altele, nicio colaborare nu e posibilă. Dar dacă, 
aşa cum ne învață Gestalttheorie, toate formele au un sens, 
dacă toate expresiile sînt semnificative, atunci societatea nu 
mai este, pentru psihologie, un mister nepătruns. Pe de altă 
parte, lucrările lui Baldwin și cele ale lui P. Janet, care le 
continuă, desvăluesc importanța comunicării prin graiu. „Cu 
graiul, problema se complică. Conduita socială se interiorizea- 
ză, din motrice ea devine verbală. Şi aci începe în sufletul 
omenesc dialogul între Eu şi Socius, pe care l-am introdus 
odată cu graiul”. 

Din ultimele lucrări ale marilor psihologi germani şi fran- 
cezi se desprind, aşa crede autorul, liniile unei psiho-sociologii. ' 
„Această psiho-sociologie este tot așa de departe de Durkheim 
ca şi de Tarde ; de Tarde, căci nu mai e vorba de a pune în 
raport indivizi izolaţi, închişi, pentru a face să se nască în èi, 
prin mijlocirea așazicînd magică a imitaţiei, colaborarea so- 
cială ; de Durkheim, căci nu mai e vorba de a realiza Societa- 
tea pentru a o face să stăpînească Eul, pentru a forma ființa 
raţională şi fiinţa morală. Fără îndoială că noi luăm în psiho- 
sociologie imitaţia celui dintîiu, cu Gestalttheorie, şi constrîn- 
gerea colectivă, cu psihologia comportamentelor sociale interio- 
rizate. Dar noi renunțăm a pune problema insolubilă de a şti 
dacă individul explică societatea sau dacă societatea explică 
individul. Noi trimitem această problemă filosofiei. Ea nu pri- 
veşte ştiinţa. Știința are destule probleme de deslegat, fără a 
i se mai da şi probleme de-ale filosofilor”. 

Dar, dacă psihologia crede că trebue să se oprească aci, de 
teamă, se vede, de a nu-şi pierde prestigiul de ştiinţă, lucrarea 
noastră desființează acest hotar între ştiinţă şi filosofie, care, 
precum vom avea prilejul să arătăm, e artificial şi nu serveşte 
decît spre a deschide drum tuturor rătăcirilor practice, acțiunea 
neavînd în acest caz la îndemînă o teorie bine întemeiată pe 
care să se sprijine. | 

Cine să călăuzească acţiunea reprezentanţilor artelor so- 
ciale (preoți, educatori, politicieni, economişti), dacă ştiinţa re- 

fuză să le arate calea adevărată ? Filosofia! In acest caz însă 
trebue să începem cu filosofia şi să dăm ştiinţei prin filosofie 
un scop şi un sens. Filosofia îi dă ştiinţei problemele ce trebue 
să le deslege; dacă refuză, ea nu mai este ştiinţă. Căci, să fim 
bine înțeleși : nu filosofia este ancilla scientiarum, ci ştiinţele 
trebue să fie (şi dacă nu mai sînt, să devie iarăș) ancillae philo- 
sophiae. 

In felul acesta, probleme cari păreau cu neputinţă de des- 
legat se vor lămuri fără mare greutate. 

Marea greutate stă însă în a demonstra primatul filosofiei, 
de a-i cuceri filosofiei din nou locul ce i se cuvine. Dacă oa- 
menii de azi ar fi sceptici şi necredincioși, ei ar putea fi con- 
vertiţi la acceptarea adevărului. Dar ei au devenit, în marea 
lor majoritate, adepţi ai unei credinţe greşite. Ei cred în dog- 
mele științelor exacte, în dogmele materialismului, iar filosofia 
nu îndrăzneşte să atace pe față şi fără cruţare temeliile acestui 
dogmatism. Ea încearcă doar să învie ici şi colo vechiul scep- 
ticism, care însă, în timpurile de azi, rămîne neputincios în 
faţa realizărilor practice, tehnice, ale materialismului. In ochii 
marei mulţimi filosofia şi-a pierdut orice prestigiu, ea fiind 
considerată ca un fel de vorbărie goală. Mulțimea crede a şti 
că progresul este fapta ştiinţelor exacte, dar nu ştie şi ware de 
unde şti că științele sînt rodul filosofiei. 

Vrem să oprim rătăcirea vremurilor noastre. Nu scriind 
un tratat de filosofie, un sistem filosofic întemeiat pe principii 
apriorice, ci explorînd cîmpul cunoaşterii omenești în toate 
direcţiile, aşa cum ar face un om care ştie că într'o grădină e 
îngropată o comoară, dar nu cunoaște locul unde trebue să 
sape. Așa am pornit şi noi în căutarea adevărului, care, pen- 
tru om, este fără îndoială cea mai prețioasă comoară. Am săpat, 
la întâmplare, întrun loc; negăsind-o, am săpat în alt loc. Şi 
așa, scormonind în lung și în lat, ni se pare că putem înfățișa 
cetitorului cel puţin un grăunte de adevăr. Căci asta e tra- 
gedia umană : oricît am săpa, comoara întreagă a adevărului 
nu vom afla-o niciodată, doar că după o îndelungată muncă, 
după mii de încercări şi mii de amăgiri şi decepții vom reuşi 
să descoperim o fărâmă de adevăr. 

Fiecare capitol din această lucrare, reprezintă o opintire 
de a sparge scoarţa ce acopere comoara căutată. Unele capitole 
sînt săpături la suprafaţă, câteva lovituri de tîrnăcop, altele 
pătrund mai adînc, pe toate le leagă întreolaltă gîndul şi stră- 
duinta de a răvăşi tot terenul pînă la descoperirea comorii. 

Tema fundamentală a cercetării se repetă neîncetat, e în- 
fățişată din toate laturile. Am încercat s'o luminăm din toate 

punctele de vedere, să nu ne oprim la o singură deslegare, ci 
să arătăm toate variantele ei posibile cari la un loc să se îm- 
preuneze într'o simfonie”. *) 

Se va putea desprinde din şirul ideilor expuse că ne-am, 
întors şi noi, ca şi Charles Renouvier, dela Kant la Leibniz, 
dar că, în urmă, nu ne-am oprit la Noua Monadologie şi la 
Personalismul lui Renouvier, ci străbătînd prin clădirea sa de 


1) Cât despre adîncimea, claritatea şi lungimea unor lucrări de felul 
celei de faţă, notăm aci părerile lui Swift, Kant şi Renouvier. 

Jonathan Swift renumitul autor al „Călătoriilor lui Gulliver”, în 
„Povestea Butoiului“, zice : „Un cuvînt mai trebue să spun cu privire la 
scriitorii adînci, al căror număr a sporit foarte mult în vremea din ur- 
mă şi între cari ştiu că luniea mă va așeza și pe mine. Cînd e vorba de 
adîncime, scriitorii au soarta izvoarelor ; o persoană cu ochi buni poate 
vedea pînăn fundul celui mai adînc izvor, presupunîndu-se că este apă 
în el. Dacă însă pe fund nu este nimic altceva decît moloz şi mil, izvo- 
rul, deşi numai de un cot şi jumătate subt suprafaţă, e considerat ex- 
iraordinar de adînc: dar această concluzie mare alt temeiu mai bun 
decît extraordinara lui întunecime”, 

Părerea lui Kant despre claritatea şi lungimea unei lucrări filoso- 
fice o găsim în Prefaţa la ediţia întîia a „Criticii raţiunii pure”. „In 
sfîrşit”, zice el, „în ceeace privește claritatea, cetitorul are dreptul să 
ceară mai întîiu claritate discursivă (logică), prin concepte, apoi însă şi 
o claritate intuitivă (estetică), prin întuiții, adică exemple sau alte lä- 
muriri în concreto. Pentru cea dintîi am grijit îndeajuns... Dar în cu- 
rînd văzui întinderea întreprinderii mele și mulţimea obiectelor de cari 
trebuiam să mă ocup și, observînd că ele singure, în expunere seacă, 
numai scolastică, vor întinde acuma destul opera, am găsit nepotrivit 
so umflu încă mai mult prin exemple şi lămuriri, cari sînt necesare nu- 
mai într'o expunere populară, mai ales că această lucrare mar putea 
fi adaptată întrebuinţării populare şi că adevărații cunoscători ai ştiin- 
tei mau aşa nevoie de această înlesnire, deși ea e totdeauna plăcută, 
aci însă putea să aibă chiar urmări potrivnice scopului. Abatele Terras- 
son zice, ce-i drept : dacă socotim mărimea unei cărți nu după numă- 
rul paginilor, ci după timpul necesar pentru a o înţelege, atunci am 
putea spune despre multe cărți, că ar fi cu mult mai scurte dacă war fi 
așa de scurte. Pe de altă parte însă, dacă me îndreptăm intenţia spre 
mai buna înţelegere a unei totalităţi de cunoaștere speculativă, o tota- 
litate vastă, dar totuş închegată printr'um principiu, am putea zice cu 
tot atîta dreptate: multe cărți ar fi devenit cu mult mai clare, dacă 
mar fi vrut să fie chiar atît de clare. Căci mijloacele care înlesnesc 
claritatea ajută fără 'ndoială în părţi, distrează însă mai adeseori în 
totalitate, neîngăduindu-i cetitorului să cuprindă destul de repede într'o 
privire totalitatea şi ascunzînd și diformînd prin toate culorile lor vii 
totuși articulaţia sau structura sistemului, care în primul rînd desigur 
e importantă pentru a putea judeca asupra unităţii şi solidarităţii lui“. 

Incheiem cu Renouvier care spune: „Dar ori cum ar fi cu privire la 
succesul străduinţelor ce le face criticismul pentru a se înfățișa clar 
şi accesibil tuturor bunelor spirite, există un sacrificiu pe care nu-l 
poate face, deoarece, de altfel, ar însemna să-şi părăsească opera. El nu 
poate căuta claritatea vulgară, pe care n'o dobîndim în filosofie decît 
cu condiția renunţării de a întemeia filosofia ca știință“. (La sfîrşitul 
„Tratatului de Psihologie rațională după principiile Criticismului“), 

Cetitorul va judeca, după cele de mai sus, dacă lucrarea noastră are 
destulă lungime pentru a fi clară. 

gînduri (care înfăţişează, așa credem, cea mai strălucită sinte- 
ză a concepţiei secolului al XIX-lea), ne-am întors la Platon. 

Filosofia socială a lui Renouvier sfîrșește în pesimism, în 
neîncredere în progresul moral al omenirii. Și așa se înfățișa 
de fapt societatea secolului al XIX-lea, în care se desăvîrşise 
emanciparea individului. 

Pentru filosofia socială, libertatea şi autonomia individu- 
lui părea doar scopul ultim al tuturor năzuinţelor, deoarece, în- 
cepînd cu Descartes, conștiința. subiectivă cuprindea cheia ex- 
plicării tuturor problemelor. 

Dar înaintînd pe această cale în teorie, consecinţele prac- 
tice nu întîrziară : societatea se atomiză și intră în plină anar- 
hie. Renouvier era hotărît să apere libertatea individuală ca 
un bun cîștigat de omenire, dar văzînd, pe de altă parte, că 
ea nu îngădue un acord al voințelor asupra valorilor morale, 
progresul moral al omenirii i se păru îluzoriu. „Această con- 
statare pesimistă, această deziluzie care caracterizează ultima 
filosofie a lui Renouvier îl mînă să creadă că lumea actuală 
nu este destinată să vadă înfăptuirea dreptății ; de aci înainte 
el va înceta să caute deslegări privind problemele sociale pentru 
a se strădui să descopere elemente filosofice ale unei credințe 
religioase ; mântuirea individuală va dobîndi în ochii săi o 
importanţă mai mare decît transformarea socială“ (Roger Pi- 
card, La philosophie sociale de Renouvier, Paris 1908 pg. 307/8). 

Și pentru noi libertatea și autonomia individului este un 
fapt ce nu poate fi tăgăduit în teorie şi o valoare pe care omul 
a cucerit-o şi la care nu poate renunţa. Dar cercetînd drumul 
pe care omul ajunge la libertate, vom putea descoperi punctul 
unde începe rătăcirea sa. In descoperirea aceasta ne ajută 
Platon. Dialectica îi deschide omului drumul spre libertate, dar 
libertatea devine o valoare, un bun nepreţuit, numai în cazul 
cînd rămîne pătrunsă şi neîncetat luminată și încălzită de 
principiul care i-a dat naștere şi care este dragostea, Erosul. 
Dreptatea care stă la temelia Republicei lui Platon, e fără pute- 
re, dacă nu e rodul comuniunii sufletești între cetăţeni, a sim- 
patiei şi dragostei din care naște familia şi apoi Cetatea. 

Dar adevărul la care Platon a străbătut pe drumul ane- 
voios al filosofării, Isus Hristos ni l-a desvăluit nemijlocit prin 
trezirea sufletului nostru şi deschiderea lui pentru dragoste şi 
milă. 

Timpurile noui, secolul al XX-lea, va îngădui, credem, în- 
toarcerea la o filosofie socială întemeiată pe principiile moralei 
creștine, după ce omenirea a plătit cu atîtea suferințe rătăcirile 
unor teorii sociale cari acordaseră științelor exacte încredere 
nemărginită în conducerea destinelor ei. 

1. DELA PROTAGORAS LA PLATON 


Inceputurile filosofiei eline se sprijină pe certitudinea: 
existenţei lumii exterioare. Obiectul filosofării este natura, 
pbotc. Titlul mept pboeoc e cel obicinuit pentru tratatele 
filosofice din acel timp, iar Aristotel, în Metafizica sa, le dă 
acestor filosofi numele de „fiziologi“. Heraclit şi Parmenide 
împing fizica, știința despre natură, la pozițiuni extreme, unul 
văzînd în natură numai vecinică devenire, celălalt existenţă 
neschimbată. Democrit se așează între ei explicînd devenirea 
din schimbarea înăuntrul unui substrat compus din elemente 
neschimbate, din atomi. 

Protagoras, sofistul genial, răstoarnă dintr'o lovitură toată 
clădirei fizicei : „A tuturor lucrurilor măsură este omul, atît a 
celor ce sînt că sînt, cît şi a celor ce nu sînt că nu sînt“; căci, 
zice el, „așa cum toate cele mi se par mie, așa sînt pentru 
mine, așa însă cum ţie, așa sînt pentru tine; om ești însă tu 
și om sînt şi eu“. 

Această simplă constatare a lui Protagoras, întemeiată pe 
observația comportamentului și a judecăților oamenilor în faţa 
lucrurilor, a zguduit certitudinea în existenţa unei lumi exte- 
rioare identice pentru toți indivizii. Platon a încercat să deslege 
problema, să demonstreze că există totuș o realitate neschim- 
bată, însă dincolo de lumea senzibilă „fenomenală“. 

Dar afirmaţia lui Protagoras nu era îndreptată împotriva 
fizicei și nici nu isvorise din preocupări de a găsi deslegarea 
problemei cosmologice, ci ea privea viața socială, judecăţile de 
valoare ale oamenilor. Obiectul filosofiei lui Protagoras nu 
mai era natura, ci omul. 

Avem deci în fața noastră o nouă filosofie, deosebită prin 
geneza ei de știința „fiziologilor“. Această filosofie „morală“ 
îl preocupă pe Socrate, care se desinteresează de speculaţiunile 
fizicienilor. 

Platon însă vede legătura strînsă între cele două probleme, 
în felul că neputinţa de a deslega una din ele implică și nesi- 
guranța în rezolvirea celeilalte. Teoria ideilor e o încercare 
de a da şi fizicei şi eticei o fundamentare unitară şi solidă, 

arătîndu-se că există criterii obiective pentru adevărul jude- 
căţilor omenești oricare ar fi obiectul lor. 

Aristotel scoate filosofia, înțeleasă acuma ca sistem struc- 
turat al ştiinţelor, din atmosfera neliniștită a vieţii sociale, unde 
se dă lupta în jurul unor obiective străine de preocupări teo- 
retice şi unde afirmaţiunea dogmatică se izbeşte de negaţiunea 
tot atît de dogmatică. Idealismul platonic rămîne la baza filo- 
sofiei lui Aristotel, dar modificat și adaptat unei noui metode 
de cercetare, în care și natura și omul, și materia și spiritul 
îşi găsesc locul potrivit. 

In filosofia lui Aristotel se împreunează toate curentele şi 
direcţiile filosofiei eline într'un sistem bine ordonat. Prin Aristo- 
tel ştiinţa își dobîndește autonomia, faţă de celelalte manifes- 
tări spirituale, față de religie, artă şi literatură, dar mai ales 
față de „practică”.  „„Cunoașterea” e ridicată la rangul unei 
preocupări independente de contingenţele „istorice”, la rangul 
unei preocupări umane în afară de loc şi timp. Pentru „cu- 
noaștere” lumea reprezintă un obiect de cercetare, avînd sin- 
gura menire să ne înlesnească verificarea adevărului judecă- 
ților noastre. 

Filosofia lui Aristotel i-a imprimat culturii europene ca- 
racterul ei specific. Toate progresele, în diferitele ramuri de 
cunoaștere, s'au realizat pornind dela Aristotel, întregind nu- 
mai știința sa, dar lăsînd neatinse principiile ei de temelie. E 
acelaş fenomen ca şi în literatură și în artele frumoase. Şi 
aci s'au realizat progrese, dar s'ar putea afirma că literatura, 
sculptura şi arhitectura Grecilor au fost întrecute de cei mo- 
derni ? Avem fără îndoială o îmbogăţire imensă şi o varietate 
infinită a operelor de artă. Dar nicidecum nu se poate afirma 
că literatura clasică elină reprezintă un început, depășit cu 
mult de cea modernă. Aceeaş situaţie și în filosofie (înțeleasă 
ca sistem al ştiinţelor). S'au realizat progrese extraordinare în 
diferitele domenii de cunoaștere, în diferitele ştiinţe speciale, 
dar nu se poate vorbi de filosofia lui Aristotel ca de un în- 
ceput de filosofie. Ci, dimpotrivă, această filosofie reprezintă 
o culme, vizibilă din toate unghiurile culturii europene. 

i pb ru filosofice” nu privesc decît probleme speciale, 
încercări de a lămuri mai bine unele din ele, devenite mai 
actuale, mai interesante prin legătura lor cu alte probleme 
înăuntrul sistemului științelor, cari şi ele dobîndiseră ali 
aspect prin îmbogățirea cunoștințelor. 

Așa bunăoară progresul în ştiinţele matematice şi în apli- 
caţiunea lor la științele naturale (astronomie şi fizică) a pus 
iarăș în filosofie pe primul plan problema certitudinei judecă- 
ţilor noastre. 

Matematica se înfăţişă tot mai mult ca o metodă mi- 
nunată şi aproape miraculoasă care promitea desvăluirea tu- 
turor tainelor Universului. După rezultatele ce le dădu această 

metodă în mecanică şi astronomie, toate năzuințele se îndrep- 
tară în spre a o perfecționa, a o face potrivită pentru descope- 
rirea tuturor legilor naturii, cari, după părerea acelor filosofi 
şi savanți, nu puteau fi decît legi matematice. 

Aşa se născu în mintea lui Descartes ideea unei „științe 
universale”, cuvîntul știință însemnînd acuma „matematică”. 
Intemeierea acestei ştiinţe cerea însă un punct de plecare, 
care să excludă orice îndoială, un adevăr nemijlocit, absolut. 
De aci întrebarea : pe ce se întemeiază certitudinea propozi- 
ţiilor matematice ? Răspunsul : pe cugetare. 

Nici problema nu e nouă, nici deslegarea. Și Platon şi 
Aristotel afirmă primatul matematicei în ierarhia științelor, din 
punct de vedere metodologic, al evidenţei principiilor. Aristo- 
tel zice (în Metafizica sa, 1026 a) că sunt trei ştiinţe teoretice : 
matematica, fizica şi teologia (ore rpeic âv slev prhoooptat 
Veopnrixai, padypattaý, toat), Yeohoytxi).) Tot astfel nici Platon 
nici Aristotel nu se îndoesc că certitudinea principiilor acestor 
Ştiinţe se întemeiază pe cugetare, pe rațiune. 

Nouă este încercarea lui Descartes de a ridica matema- 
tica la rangul unei ştiinţe universale, adică de a o considera 
singură ştiinţă adevărată. 

Dar, în acest caz, matematica ar trebui să cuprindă nu 
numai fizica, ci şi teologia şi morala. 

Intr'adevăr, în sistemul lui Descartes știința sa universală 
nu numai că cuprinde și teologia, ci ea se întemeiază chiar 
pe adevărul demonstrat al existenţei lui Dumnezeu, adevăr de- 
rivat nemijlocit din evidența existenței „Eului cugetător”, a 
propoziției „cogito ergo sum” sau „sum res cogitans”. Ceea ce 
rămase nelămurit, era ierarhia substanţelor, raportul între ma- 
terie şi spirit, precum și raportul între lume şi Dumnezeu. 

Dar pe cînd ocazionaliștii, apoi Spinoza și Leibniz în- 
cearcă să desăvîrșească sistemul lui Descartes, John Locke 
atacă punctul de plecare și de sprijin al raționalismului, ne- 
gînd că rațiunea singură ar avea puterea să cunoască adevărul 
şi afirmând că toată cunoaşterea derivă din experiență, din con- 
tactul simţurilor cu lumea exterioară. In acelaș timp Locke 
arată că acea lume exterioară ni se desvălue numai în parte 
aşa cum este în sine, înfățișarea ei fiind determinată în parte 
şi de felul cum o percepe subiectul. De aci şi pînă la „feno- 
menalism”, la negarea oricărei substanțe, n'a fost decît un pas. 

Berkeley a vroit să salveze cel puţin substanţa spirituală, 
să salveze principiile de bază ale teologiei raționale : nemuri- 
rea sufletului şi existenţa lui Dumnezeu. David Hume dărîmă 
și acest ultim refugiu al metafizicei şi întemeiază doctrina fe- 
nomenalistă, pozitivistă şi antimetafizică. 

Immanuel Kant turnă această doctrină în forma ei cla- 
sică, despărțind printr'o nemiloasă lovitură de spadă teologia 
de fizică, pe Dumnezeu de lume. Pe Kant îl speriase doctrina 

lui Hume, care aruncase și natura cu pretinsele ei legi mate- 
matice, cu pretinsa ei ordine necesară, în prăpastia necunoscu- 
tului, a iraţionalului, nelăsîndu-i rațiunii decît cîmpul mate- 
maticei pure pentru a-și exercita agerimea. Conţinutul senzi- 
bil se orînduește, la Hume, numai în temeiul obișnuinţei, 
în temeiul unei experiențe contingente. Kant păstrează, în 
această privință, pozițiunea lui Descartes şi Leibniz, căutînd 
a o întări prin concentrarea tuturor puterilor raţiunii. Natura 
fu prinsă şi ferecată iarăș în lanţurile rațiunii, aruncîndu-se 
asupra ei rețeaua de oțel a categoriilor. Dar ea fu curăţită cu 
îngrijire de orice element irațional, de orice amestec metafizic, 
transcendent, de orice forță care ar fi putut rupe încătuşarea. 

In schimb Kant lasă cîmp larg și deschis pentru clădirea 
unei lumi ideale, inteligibile, în care teologia și morala puteau 
să se mişte în voie, principiile lor de temelie (Dumnezeu, ne- 
murirea sufletului şi libertatea) fiind sustrase jurisdicțiunii ra- 
țiunii teoretice. Filosofia fu astfel legată, mai mult decît oricînd, 
de fizică, oprindu-i-se orice intrare în domeniul transcenden- 
tului. Chestiunile : de unde vine rațiunea ? există mai multe 
subiecte ? prin ce se stabileşte acordul subiectelor asupra ceea 
ce este adevărat ? rămîn la Kant fără răspuns. Rațiunea este 
ună. Dar cum participă indivizii la această rațiune unică ? Ca 
şi la Descartes, așa şi la Kant problema pluralităţii subiectelor 
nu-și găsește deslegarea şi nici nu apare ca o problemă bine 
distinctă. „Subiectul”, „Eul”, este la ei condiție logică pentru a 
prinde diversitatea obiectelor într'o unitate. Eul care cugetă, 
acel „cogito“ cartesian, e, din punct de vedere logic, înaintea 
oricărei experienţe, e, cum zice Kant, transcendental. 

Raționalismul deci, în forma ce i-a dat-o Descartes, ajun- 
ge în mod necesar la „solipsism logic”, la poziţiunea unui sin- 
gur subiect în fața unei diversităţi infinite de obiecte-,,feno- 
mene”. Kant a tras ultimele consecinţe din poziţiunea lui Des- 
cartes, oprind pe de o parte invazia scepticismului în cîmpul 
ştiinţelor naturii, în fizică, dar aruncînd dincolo de hotarele 
ştiinţei toate problemele teologice, morale (sociale), lăsîndu-le 
în seama credinţei, condusă de raţiunea practică. 

Kantianismul reprezintă sfîrșitul unui proces care, în do- 
meniul teoriei filosofice, se desbate între raționalismul dog- 
matic şi empirismul sceptic, dar care își are temeiurile mai 
adinci în conflictul unor clase sociale în luptă pentru condu- 
cerea spirituală (şi, prin ea, politică și economică) a popoa- 
relor din Apusul Europei. 

Biserica romană, anume, puse  stăpinire pe conducerea 
spirituală a întregii lumi apusene. Această stăpînire nu şi-o 
putea păstra decît printr'un control sever al învățămîntului 
superior, prin instituirea unei cenzuri neîndurate asupra tutu- 
ror publicațiunilor ştiinţifice. Știința trebuia să fie în acord de- 
săviîrşit cu doctrina bisericii catolice. Clericii catolici şi-au dat 

cea mai mare silință să înfăptuiască acest acord prin inter- 
pretarea materialului științific rămas din antichitate. Astfel 
Platon, Plotin şi în urmă, Aristotel, au fost încreştinaţi. Cu 
Thomas de Aquin, marele interpret al lui Aristotel, procesul 
acesta al împăcării doctrinei creştine cu filosofia (știința) an- 
tică poate fi considerat terminat. 

Dar Thomas de Aquin a greșit afirmînd că numai știința 
lui Aristotel se poate împăca cu doctrina creștină, iar Biserica 
apuseană, adoptînd acest punct de vedere, a greșit şi mai 
mult, căci a deslănțuit acea luptă între ea și reprezentanţii 
ştiinţei care i-a fost fatală, zdruncinîndu-i prestigiul în faţa 
mulţimii. 

Cum, în urma răspîndirii tot mai mari a cunoştinţelor, 
în unele ţări se iviră învățați laici cari nu vroiau și nu puteau 
să se supună, în cercetările lor, cenzurii şi îngrădirilor bisericii, 
rivalitatea între cele două categorii de intelectuali : clerici şi 
laici, deveni tot mai pronunţată şi împinse în cele din urmă la 
luptă făţișă. 

In acest conflict, filosofia (înțeleasă, ca ştiinţă universală), 
avea două obiective : unul teoretic, de a deschide drum pen- 
tru progresul ştiinţelor, al doilea practic, de a lupta pentru li- 
bertatea gîndirii, distrugînd privilegiile sociale ale clerului. 
Filosofii căutau deci să demonstreze că ştiinţa e în stare să 
deslege toate problemele, deci şi cele teologice şi morale, 
astfel că clericii ar fi de prisos. Ei se ţinură pe linia lui Pla- 
ton, Plotin și Aristotel, făcînd ca știința să culmineze în re- 
zolvirea problemei cosmologice şi teologice, fizica formînd nu- 
mai baza ce îngădue ridicarea la cunoaşterea puterii supreme 
care conduce lumea. In opoziţie cu biserica şi de acord cu fi- 
losofii antici, ei nu recunosc adevăruri revelate şi atribue ra- 
ţiunii rolul şi puterea de a demonstra tot adevărul, deci și 
existența lui Dumnezeu și nemurirea sufletului. Pe această 
linie îi găsim pe Descartes, Spinoza, Leibniz cari sunt teologi 
în înţelesul aristotelic al cuvîntului. Abia Kant, simțind zgu- 
duirea întregii clădiri raţionaliste prin înaintarea empirismului 
sceptic, rupe lanţul tradiţiei raționaliste și distruge pretențiile 
ştiinţei de a cuprinde şi deslega şi problemele teologiei. El 
îngrădește domeniul ştiinţei, neîngăduindu-i să părăsească sfera 
experienţei. Pe de altă parte însă el îi ia religiei, împotriva 
năzuinţelor teologilor clerici, orice suport ştiinţific, teoretic, 
întemeind-o numai pe credinţă. 

In domeniul filosofiei „revoluţia” kantiană a fost în dea- 
juns cumpenită şi analizată. Dar ea prezintă şi un aspect so- 
cial, care ni se pare că a fost prea puţin scos la iveală. Ne- 
glijarea acestui moment a zădărnicit în mare parte înțelegerea 
desfăşurării gîndirii europene după Kant. 

Critica raţiunii pure intervine în lupta ce se dă între cle- 
rici şi laici într'un fel neașteptat: ea loveşte deopotrivă în 

pretențiile amînduror părți, delimitînd cu preciziune sfera de 
activitate a fiecăreia din ele: nici clericii mau dreptul şi că- 
derea să se amestece în domeniul științei şi nici posibilitatea 
să dea teologiei suportul şi prestigiul ştiinţei, dar nici știința 
nu poate pretinde că e în stare să se lipsească de religie, de- 
oarece există probleme ce nu pot fi deslegate pe cale teore- 
tică-rațională. 

Intr'adevăr, amîndouă părțile lovite, reacţionează împotriva 
lui Kant: filosofii înoind metafizica, menită să demonstreze 
puterea științei de a deslega şi toate chestiunile „teologice“ 
iar teologii clerici s'au ridicat impotriva lui Kant, acuzîndu-l 
de distrugere a religiei căreia-i zgudue prestigiul prin faptul 
că-i interzice orice încercare de a sprijini credinţa pe știință. 

Adevărat şi cunoscut este că Im. Kant încearcă el însuș 
o împăcare teoretică a adversarilor în „Critica puterii de jude- 
care”. Dar, cum în cursul sec. XIX luptele între cele două ta- 
bere devin tot mai pătimașe, această lucrare a lui Kant ră- 
mîne fără răsunet mai adînc. Cele două tabere dușmane se 
retrag pe pozițiunile lor extreme, năzuind a le întări și mai 
mult. Numai în acest fel se explică înflorirea sistemelor filo- 
sofice dogmatice (idealiste şi materialiste), precum şi, pe de 
altă parte, renașterea thomismului în sec. XIX, 

Dar înţelegînd cum s'au petrecut lucrurile în Apus, unde 
clasa socială a intelectualilor laici intrase şi stă încă în luptă 
cu preoțimea pentru conducerea spirituală şi politică a mulți- 
milor, trebue să ne dăm seama că pentru filosofia romînească 
problemele iau altă înfăţişare şi sînt susceptibile de altă in- 
terpretare. La noi preoţii și intelectualii laici mau stat în luptă 
pentru egemonia socială, ci au fost totdeauna uniţi. Nici tre- 
cerea la catolicism a unei părți a Romînilor ardeleni n'a pro- 
dus efectele ce le observăm în Apus, deoarece dușmanul po- 
litice comun nu îngăduia desbinarea. Deaceea la noi lipseşte 
şi interesul pentru discuţii teoretice principiale, adică filosofice. 

Știința se desvoltă cum poate şi după cum îi îngăduesc 
împrejurările destul de vitrege, iar preoţii se ocupă în primul 
rînd de religie, fără prea mare interes pentru teologie. Și chiar 
cînd unii tineri ce-și făcuseră studiile în străinătate, începură 
să rilosofeze și să profeseze opiniuni antireligioase, chiar atee, 
biserica nu le dădu atenţie. „„Materialismul” și „ateismul” lui 
V. Conta nu emoţionă pe nimeni. Aceste opinii aduse din 
Apus erau considerate, ca și fracul şi jobenul, ca atribute ne- 
cesare ale omului lins de civilizația apuseană. 

O filosofie romînească începe să licărească abia din zgu- 
duirea conștiinței individuale produsă de prefacerile sociale 
românești, din nevoia individului de a se orienta în „lumea 
romînească” supusă unor transformări adînci prin contactul cu 
„lumi străine noui”. In „Teoria ondulațiunii universale” a lui 
Conta, în scrierile lui Eminescu, se găsesc începuturile unei 

filosofii romînești, începuturi de reflexiune asupra naturii „ab- 
solutului”, a esenței lucrurilor. Totuș, în afară de aceste ma- 
inifestări izvorîte mai mult din contingenţe individuale, împre- 
jurările nu erau. prielnice desvoltării unei mișcări filosofice 
specific romîneșşti. Lipsea dușmanul care să lovească în con- 
Ştiinţa individului trezindu-l la reflexiune, lipseau încă „sofiș- 
tii” cari să răscolească pasiunile individuale. Doar Eminescu 
simţise primejdia destrămării „comunității? romînești, a „lu- 
mii romîneşti”, prin „liberalism” şi „democraţie”. In lupta îm- 
potriva „scribilor” și împotriva Jidanilor, ca agenţi ai disolu- 
ției sociale, Eminescu găseşte uneori accente „socratice”, și pro- 
punerile sale de reformă socială şi politică se aseamănă celor 
enunțate de Platon în Republică : întoarcerea la tradiţie, la 
monarhia absolută, la o „regalitate ideală”. Dar procesul de 
atomizare a clasei conducătoare și de democratizare a formei de 
guvernămînt cu nefastul regim al partidelor politice își urmea- 
ză cursul fatal. Reacţiunea ideologică o găsim însă mai mult 
în literatură decît în filosofie. Filosofia e copleșită de influenţe 
din afară și contribue mai mult la grăbirea disoluţiei decît la 
oprirea ei. Filosofii romîni, întrucît putem vorbi de existența 
lor, se încadrează în filosofia „europeană”, fără a simţi nevoia 
de a-și preciza punctul lor de vedere personal în „comunitatea 
romînească”, fără a simţi nevoia de a reflecta asupra situației 
lor personale în „cosmosul romînesc”. Niciun accent de re- 
voltă împotriva individualismului, relativismului, cosmopolitis- 
mului propagat de sofiştii veniți din toate părțile lumii, nicio 
încercare de construire a „comunității romîneşti ideale”. De- 
mocraţia liberală demagogică își desăvirşește opera : şi în li- 
teratură și în filosofie individualismul, scepticismul, materia- 
lismul ateu, socialismul, cosmopolitismul, umanitarismul in- 
fectează societatea de sus în jos, deslănţuind toate pasiunile 
individuale și pregătind prăbușirea. 

Războiul zgudue conștiinţele şi în supremă încordare co- 
munitatea romînească iese victorioasă din această grea încer- 
care — pentru a recădea iarăş după scurtă vreme în vechile 
păcate. Prin Unire ceata „sofiștilor” se înmulțește şi invadează 
în toate instituţiile Statului, dar și în literatură, în arte, în bi- 
serică, în familie, individualismul și materialismul pun stăpî- 
nire pe toate conștiinţele, luptele de partid se înteţesc, demo- 
crația demagogică macină toată puterea de rezistență a comu- 
nității romînești. 

In domeniul politic se ivește reacţiunea : curentul naţio- 
nalist încearcă să oprească dezastrul. Naţionaliștii se organi- 
zează în temeiul unei noui spiritualităţi, unei noui ideologii. Ei 
vreau să înoade firul cu trecutul romînesc, să restabilească va- 
lorile tradiționale, să redeştepte virtuțile romînești. Izvoarele 
de inspiraţie sunt operele marilor poeţi : Alecsandri, Eminescu. 

Dar filosofia romînească nu le poate da nimic, aproape 

nimic. Naționalismul trebue să-şi creeze filosofia: sa, Fiecare 
Romiîn în luptă pentru salvarea comunității romînești trebue 
să-şi facă examenul de conștiință, să reflecteze asupra lumii şi 
vieţii şi să-și dea seama de rolul său în comunitatea de care 
e legat. Dela conștiința proprie trebue să pornesc, căci ea îmi 
pune întrebări, ea mă îndeamnă să mă consider ca ceva unic 
în lume, ca valoare absolută şi scop suprem, toate celelalte ne- 
fiind decît mijloace pentru desăvîrșirea personalităţii şi a li- 
bertății mele. 

In mine, în conștiința mea, e tot adevărul: așa ne spune 
toată filosofia modernă. Și să fim sinceri: cine dintre noi a 
scăpat neatins de această doctrină ? Chiar dacă nu o mărtu- 
risim pe faţă, în adîncul sufletului trăește această idee, aştep- 
tînd prilejul să iasă la suprafaţă. 

A filosofa înseamnă a fi sincer cu sine însuş. „Solipsis- 
mul”, oricît l-am ascunde din consideraţiuni de oportunitate 
practică, trebue scos la lumină, analizat şi judecat. Protagoras 
a enunțat teza că „omul e măsura tuturor lucrurilor”. Această 
propoziţie cuprinde toată problema filosofiei. Dacă e adevărată 
individul rămîne închis în lumea sa subiectivă, fără posibilitate 
de a comunica cu lumea din afară, deoarece acea lume nu 
există pentru sine. Orice cunoaștere e numai subiectivă, nu 
poate avea valoare universală, orice adevăr e adevăr pentru 
mine și nu poate fi demonstrat pentru altul. Socrate și Platon 
au năzuit să răstoarne pozițiunea lui Protagoras şi să dovedească 
teza că există adevăruri universale. A reușit Platon să demons- 
treze existența unei lumi în afară de subiect și independentă 
de subiect ? Există o pluralitate de subiecte, de cari să mă 
știu legat şi cari cu mine împreună constitue o comunitate 
spirituală, o comunitate morală ? Există un judecător suprem, 
care veghează asupra lumii și o conduce ? 

Să vedem ce putem răspunde la aceste întrebări. 


2. „HOMO LOGICUS SIVE MATHEMATICUS” AL 
LUI DESCARTES 


La Aristotel, matematica, fizica și teologia formează o uni- 
tate, numită filosofie, în care cunoaşterea se urcă dela ceea 
ce e nemijlocit cunoscut, la însuș isvorul ei, la principiul ei 
suprem. 

In această tradiție a rămas şi filosofia creștină apuseană 
— pînă la Descartes, care încearcă contopirea acestor trei fi- 
losofii în una singură într'o „mathesis universalis” („ca fiind 
ştiinţa în care e cuprins tot ce face ca alte științe să se nu- 
mească părţi ale matematicii” — Regulae ad dir. ing. IV). 

Am văzut cum această încercare a dat, greș și cum, în 
urmă, Kant a năzuit să scape cel puţin fizica din ghiarele em- 
pirismului sceptic. Dar cu ce trudă şi cu ce preţ! Toată știința 
despre om a asimilat-o fizicei subt numele de „antropologie“, 
care cuprinde şi psihologia, iar morala (deci toate științele so- 
ciale) sînt lăsate în afară de limitele ştiinţei teoretice. In acest 
domeniu nu putem cunoaşte nimic, nu putem demonstra nimic, 
deoarece pentru conceptele cu cari operăm în acest domeniu 
nu găsim niciun obiect în experienţă ! 

Urmașii lui Kant au năzuit să restabilească unitatea filo- 
sofiei. Aceste încercări culminează în sistemul dialectic al lui 
Hegel. După prăbuşirea acestui sistem, o parte din filosofi- 
germani mai ales, se întoarseră la Kant, ceilalți reluară ve- 
chile principii ale materialismului atomist, fiecare în felul său. 
„Există atitea filosofii cîţi filosofi“, exclamă Edm. Husserl 
(Méditations cartesiennes, Paris, Arm. Colin.1931). Acest filosof, 
întemeietor al școalei fenomenologice, se întoarce la Descartes 
şi crede că printr'o modernizare a cartesianismului se va pu- 
tea restabili unitatea filosofiei ca știință universală. Teoria lui 
Husserl a fost mult lăudată și mult interpretată — dar, aşa se 
spune, că numai puțini au înţeles-o.. Intre aceşti puţini nici 
n'am putea afirma că se găsește și autorul el însuşi... 

Intr'adevăr doctrina fenomenologică e prea încurcată şi 
prea încărcată de artificii de metodă și de siluiri ale termenilor 
pentru a nu da loc la confuzii şi neînţelegeri. Principiul de te- 
melie al acestei doctrine este solipsismul teoretic, logic : uni- 
tatea și unicitatea conștiinței sau a Eului transcendental. In 
această conştiinţă unitară şi unică se rezolvă toate problemele 
„Ştiinței”, prin înlănțuirea datelor ei în procese tot mai com- 
plexe, astfel că, în sfîrşit, ea ar deveni sau ar fi, potenţial, 
identică cu „tot ce este” (în care intră şi „istoria Universului”). 
Fenomenologia ar atinge deci, cu o metodă nouă, idealul lui 
Descartes : înfăptuirea unei ,„mathesis universalis”, printr'o de- 
ducție, nicăiri întreruptă, a tuturor cunoașterilor din poziţiunea 
inițială a lui „ego cogito” pur. 

Dar de unde izvoreşte această tendinţă a lui Husserl de 
a relua încercarea lui Descartes” ? lată motivele precum le 
arată el însuş în ,,Meditaţiile cartesiene” : „Starea de fărămi- 
țare în care se găsește astăzi filosofia, activitatea desordonată 
ce o desfășoară dau de gîndit. Din punct de vedere al unităţii 
ştiinţifice, filosofia apuseană, dela mijlocul secolului din urmă 
încoace, este într'o stare de decadență vădită față de veacurile 
trecute. Unitatea a dispărut pretutindeni : în determinarea ţelu- 
lui precum și în punerea problemelor și a metodei. La înce- 
putul epocei moderne credinţa religioasă se transformă tot mai 
mult în convenţiune exterioară, o credință nouă cuprinse și 
înălță omenirea intelectuală : credinţa într'o filosofie, într'o 
ştiinţă autonomă. De aci înainte toată cultura umană trebuia 

să fie condusă şi prin asta reformată şi transformată într'o- 
cultură nouă şi autonomă”. 

Vedem deci că fenomenologia transcendentală nu-şi pro~ 
pune nici mai mult nici mai puţin decît să restabilească uni- 
tatea filosofiei, absorbind și Teologia în acea „mathesis uni- 
versalis”, pornind dela „cogito” al lui Descartes şi dînd Eului 
transcendental al lui Kant, care nu avuse decît rolul unui 
principiu logic, puterea de a cuprinde şi susținea clădirea Uni-- 
versului. 

Husserl afirmă : „Descartes inaugurează un tip nou de 
filosofie. Cu dînsul filosofia își schimbă cu totul înfățișarea şi 
trece radical dela obiectivismul naiv la subiectivismul trans- 
cendental, subiectivism care, în disprețul unor încercări neîn- 
cetat înoite, totdeauna neîndestulătoare, pare a tinde totuș că- 
tre o formă definitivă”. 

Dar oare n'am putea afirma mai degrabă că Descartes 
trece dela obiectivismul naiv la subiectivismul naiv şi că feno- 
menologia nu încearcă decît să-i dea acestui subiectivism for- 
ma clasică, reconstruind astfel opera pierdută a lui Protagoras? 
Oare n'am putea afirma că progresul filosofiei ar sta în 
trecerea dela obiectivismul naiv la un obiectivism critic şi că 
această trecere a fost realizată în mare parte de Aristotel și 
apoi cu deplină conştiinţă şi stăpînire a metodei de fizicienii 
moderni începînd cu Leonardo da Vinci, Galilei şi sfîrşind cu 
Newton şi urmașii săi din zilele noastre ? Au nu este subiecti- 
vism naiv pretenţia de a ridica „fenomenologia transcenden- 
tală” la rangul unei doctrine în stare să înlocuiască religia ? 
Kant sar cruci în fața acestui orgoliu filosofic şi fiecare om 
de bun simţ nu poate decît să stea nedumerit întrebîndu-se, 
dacă nu cumva în aceste pretenţii se ascunde vechea dușmă- 
nie între o anumită categorie de intelectuali şi biserica creştină 
care întreține încă vie credinţa religioasă şi pune piedici as- 
censiunii „filosofilor libercugetători” la conducerea națiunilor 
europene ? Această tendință de a trezi și întări în „subiect” 
conştiinţa autonomiei sale absolute şi radicale, de a considera 
Universul, deci şi pe ceilalți oameni ca „fenomene” înăuntrul 
conștiinței sale, e, în filosofie, reflexul curentelor individua- 
liste, anarhice, menite să slăbească coeziunea societăților în- 
temeiată pe credinţe şi tradiții comune, pe doctrina „,obiecti- 
vismului naiv” care porneşte dela recunoașterea necondiţio- 
„nată a „pluralității subiectelor”, a pluralităţii „sufletelor”, 

Fenomenologia se căznește să explice abia înăuntrul doc- 
trinei prin mijlocul „apresentării” (apercepției prin analogie) 
etc., pluralitatea subiectelor, ceea ce pentru un obiectivism 
critic formează punctul de plecare, axioma evidentă a filoso- 
tiei. Nici Descartes nici Kant nu şi-ar fi putut imagina că pos- 
tulatul logic pentru matematizarea fizicei ar putea fi tradus în 
postulat practic, ca principiu de acțiune. 

Adevărat este că ei mau încercat să demonstreze plurali- 
tatea subiectelor, pe cînd fenomenologia o demonstrează ! Deo- 
sebirea adîncă între aceste două concepții este însă că Des- 
cartes şi, mai ales, Kant văd că această problemă nu poate fi 
demonstrată în cîmpul logicei, considerată ca doctrină metafi- 
zică. (în înţelesul lui Aristotel), pe cînd fenomenologia, trans- 
formînd această problemă într'o problemă logică, îi ia tot în- 
țelesul și toată puterea metafizică (în înţelesul lui Platon și 
Kant). „Comunitatea” indivizilor s'ar întemeia pe principii lo- 
gice, ea este o comunitate compusă din indivizi cari o pot 
desface în temeiul autonomiei lor absolute garantată prin axio- 
ma de bază a doctrinei. „Celălalt” rămîne fenomen, obiect al 
“Eului transcendental şi corpul meu rămîne fenomenul central 
în Univers ca purtător al lui „cogito” pur. ` 

Subiectivismul naiv a dat dealtminteri roade destul de 
apreciabile şi în alte școli filosofice moderne, de pildă în şcoa- 
la „neopositivistă” vieneză. Un reprezentant al ei, profesorul 
von Aster, într'o comunicare făcută la Societatea franceză de 
filosofie din Paris (şedinţa din 17 Noemvrie 1934), expune : 

„Noi vorbim de o conștiință străină ; fiecare din noi e 
convins că nu este singur pe lume, că există oameni în afară 
de el, cari au o conștiință ca el însuş. Dar el nu cunoaşte nicio 
metodă pentru a examina direct adevărul unei atari supoziții. 
Noi nu vedem gîndurile și sentimentele aproapelui nostru, 
ci numai fizionomia sa, gesturile sale, mișcările sale. Deci: 
sau afirmația că un altul are sentimente e „goală de sens”, 
sau o atare afirmaţie nu vrea să zică altceva decît că: în 
corpul acestui om se petrec anumite schimbări. Asta se apropie 
de pozițiunea lui Comte cu privire la psihologie, pe care am 
amintit-o mai înainte. Dar, înainte de toate, neopositivismul 
accentuează acordul său cu școala psihologică a „,behavioriș- 
tilor” din America. De fapt, această psihologie behavioristă 
este unica formă a unei psihologii compatibile cu principiile 
neopozitiviste. Dar e puțin cam paradoxal de a respinge su- 
poziţia unei conștiințe străine ca „goală de sens”. Nu e de mi- 
rare în fața unei atari afirmaţii, că unii dintre neopozitivişti 
chiar nu o aprobă și că școala va să se desbine în două par- 
tide, unul mai radical (Carnap, Neurath) şi unul mai moderat 
(Schlick). 

La acestea a observat unul dintre membrii de față ai So- 
cietății de filosofie, L. Weber : „Ceea ce mă izbește în comu- 
nicarea d-lui profesor von Aster este această citație a şcoalei 
din Viena care zice că a vorbi de suferinţa altuia este a e- 
nunța o judecată care n'are sens. Nu mă pot opri să constat 
că, oricum ar fi, filosofii au făcut progrese dela Malebranche 
încoace. Malebranche, cînd se auzea un cîine urlînd şi se zi- 
cea: „Acest cîine sufere”, Malebranche n'ar fi zis decît că 
aceasta e o judecată falsă, că asta nu e adevărat, pecînd, pen- 

tru logicienii şcoalei din Viena, asta nu numai că nu e adevă- 
rat, dar e lipsit de sens. In materie de paradox, această școală 
este deci în progres față de Malebranche”. 

Dar, într'adevăr, ce să înceapă „fizica” şi mai ales fizica 
matematică cu durerea cîinelui sau a aproapelui nostru ? Pro- 
blema conștiinței „străine? nu poate fi deslegată pornind dela 
„cogito” pur sau dela „Eul transcendental” al lui Kant, dar 
nici dela „fizicalismul” neopozitivist, care nu este decît forma 
modernă a obiectivismului naiv al „,fiziologiștilor” antici elimi- 
nîndu-se problema subiectului pentru a feri fizica de — meta- 
fizică ! De fapt însă fizica pozitivistă (sau pozitivismul fizical) 
se întemeiază pe rezultatele la care a ajuns raționalismul în 
căutarea „ştiinţei universale”, deci pe elaborarea fenomenalis- 
mului. Pozitivismul renunţă la fundamentarea logică a fizicei 
şi nimic mai mult. Dar din această renunțare a izvorit acea 
afirmaţie paradoxală, că o judecată zicînd că există o conştiinţă 
străină e lipsită de sens. Această afirmație ar implica doar că 
există numai o unică conștiință, a mea, în care pe lîngă cuge- 
tare logică aflăm și simţire (durere, plăcere etc.). Şi numai 
această conștiință unică gîndește, deci judecata că altul cugetă 
ar fi, tot atît de lipsită de sens ca şi cea zicînd că altul are 
„sentimente”. De aci trebue să pornim în căutarea cheii pro- 
blemei. 

Lăsăm la o parte toate subtilităţile și toată terminologia 
specială a fizicienilor și ne întrebăm numai: care este țelul 
lor ? Se poate zice: ei vreau să descopere toate legile naturii. 
Adică, ei vreau să construiască sau să reconstruiască lumea în 
așa fel încât structura ei să fie înțeleasă, să poată fi calculată. 
Ceea ce nu poate fi calculat, nu poate fi supus măsurii, tre- 
buește eliminat, ca ceva contingent, neaparținînd naturii — ci 
„subiectului”, Deci imaginea ştiinţifică a naturii nu va cuprinde 
decît elemente cari se impun oricărui subiect ca evidente. 
Ceea ce înseamnă că, dacă există mai multe subiecte, ele sunt 
substituibile. Ştiinţa trebue să procedeze, nu ca şi cum ar exis- 
ta un singur subiect, ci prin eliminarea a tot ce deosebește 
subiectele reale între dînsele, lăsînd numai ceea ce este co- 
mun tuturora. Ea construeşte deci un „homo logicus sive ma- 
thematicus“. Acesta este „Eul transcendental“ al lui Kant. 
Știința ştie că există o mulţime nenumărată de subiecte reale, 
de, „ființe” şi că fiecare din ele e unică în felul ei, dar ea 
alege dintre ele numai pe cele „raţionale”, dintre cari se se- 
lecţionează apoi cele cari formează grupul „fizicienilor” în min- 
tea cărora lumea se prezintă așa cum o arată „fizica”. Se'nţe- 
lege că imaginea lumii s'a schimbat dela Thales pînă la Ein- 
stein, dar nimeni nu se îndoeşte că lumea, în structura ei, a ră- 
mas aceeaș. S'au înfăptuit îndreptări de calcul, s'au descoperit 
relaţii necunoscute între elementele lumii etc., dar toate legile 
Universului au rămas neschimbate şi vor rămîne neschimbate. 

E o chestiune numai de timp pentru ca lumea să nu mai pre- 
zinte nicio taină. Laboratoarele sînt pline de instrumente mi- 
nunate cari permit cele mai uimitoare experiențe și zilnic se 
inventează instrumente noui, tot mai perfecte, cu ajutorul că- 
rora fizicienii vor pătrunde tot mai adînc în cele mai ascunse 
colțuri ale naturii. Nu numai atit. Arta fizicienilor, susținută 
de progresul neîncetat al tehnicei și al calculului matematic, 
a ajuns să poată construi lumi noui supuse altor legi decum 
sînt cele ce determină fenomenele în lumea noastră. Dar chiar 
în metodele de cercetare a lumii noastre au fost imaginate 
atîtea variaţii în experimentare încît dela Thales pînă la Ein- 
stein, imaginea științifică a Universului s'a schimbat cu desă- 
vîrşire. Dar numai imaginea lumii, şi asta numai pentru cîţiva 
oameni, s'a schimbat, dar lumea a rămas aceeaș. Și ar fi încă 
de cercetat, dacă acea imagine s'a schimbat într'adevăr aşa de 
radical, sau de extraordinar, cum se anunţă cu atîta zgomot 
urbi et orbi. Fără îndoială că multe descoperiri și invenţii de 
ale fizicienilor au dat rezultate practice admirabile : în indus- 
trie, comerț, medicină etc. Civilizația a progresat prin răspîn- 
direa de cunoștințe şi de bunuri de tot felul. Omul a devenit 
mai rafinat, mai senzibil, mai instruit. Nădejdile lui Bacon, ale 
lui Descartes s'au înfăptuit în mare parte : omenirea a progre- 
sat neîncetat și fizicienii ne asigură că sîntem abia la începutul 
adevăratului progres. 

Deci acel „homo logicus sive mathematicus” e în plină 
activitate și a devenit stăpînul naturii, al unei naturi însă în 
care judecata că „aproapele meu sufere” e lipsită de înțeles! 

Dar n'a fost aceasta nici intenția lui Bacon, nicia lui Spi- 
` noza, nici a lui Leibniz şi nici a lui Kant — mai ales. Dimpo- 
trivă aceştia toți au vroit ca omul să devie stăpînul naturii 
pentru a putea alina suferinţele, fizice şi morale, ale aproape- 
lui. Astfel zice Descartes la sfîrşitul Discursului asupra meto- 
dei: „J'ai resolu de n'employer le temps qui me reste à vivre 
à autre chose qu’à tacher d'acquérir quelque connaissance de 
la nature, qui soit telle qu’on en puisse tirer des règles pour 
la médicine, plus assurées que celles qu’on a eues jusques à 
présent“..., iar Kant, în Prefaţa la ediția a doua a Criticii rațiu- 
nii pure, spune: „Am trebuit să înlătur știința pentru a do- 
bîndi loc pentru credință şi dogmatismul metafizicei, adică pre- 
judecata că se poate progresa în ea fără critica rațiunii pure, 
e adevăratul izvor al oricărei necredințe contrare moralității, 
care necredință, este totdeauna chiar foarte dogmatică“ ; și în 
alt loc: „Dar, numai prin critică se pot tăia chiar rădăcinile 
materialismului, fatalismului, ateismului, necredinţei liber-cu- 
getătorilor, fanatismului şi superstiţiei, cari pot deveni dău- 
nătoare marei mulţimi...” 

Kant vrea să îngrădească deci domeniul fizicei, al științei 
despre natură considerată ca mecanism, oprindu-i intrarea în 

cîmpul religiei și moralei, pe cînd raționalismul dogmatic nă- 
zuia și năzuește încă să se întindă și asupra acestui domeniu. 
El n'a reușit să împiedice continuarea acestor străduinţe, păs- 
cute din trufia și nepriceperea fizicienilor. Dacă A. Comte a 
mers pe această cale, visind a înfăptui o „fizică socială”, el 
are scuza că nu l-a cunoscut pe Kant și are şi meritul de a 
fi arătat că totuș în domeniul social nu poate fi vorba de apli- 
carea aceloraşi metode ca în mecanică și fizică. Atitudinea sa 
în problema psihologiei dovedește că aci trebue căutat punc- 
tul critic al „fizicalismului” în general. Acel „homo logicus” 
trebue oprit în pragul psihologiei, pentru care el nu este de- 
cît o fantomă, o născocire a fizicienilor pentru a înlesni cons- 
trucția unei lumi desbrăcată de toată bogăţia ei de forme și 
mortificată de toate sentimentele. 

Fantoma, născută dintr'o simplă definiţie logică, trebue 
însă însufleţită, înzestrată cu o inimă în stare să vibreze la du- 
rerea şi plăcerea — a sa și a altora. Numai după această transfor- 
mare îi putem îngădui să intre în comunitatea celor ce simt, 
nu numai gîndesc, în comunitatea celor ce trăesc într'o lume 
creată de acordul inimilor şi nu de acordul creerilor. Dacă 
scăpăm această stafie a fizicienilor în comunitatea, noastră vie, 
(şi ni se pare că filosofii noştri încurajați de sofiștii interna- 
ționali i-au deschis porţile), mari nenorociri ne așteaptă prin 
tulburarea minţilor şi secarea izvoarelor de dragoste pentru 
neam şi patrie. 

Filosofia trebue să descopere sălaşurile fantomei şi s'o iz- 
gonească din comunitatea celor vii pentru cari durerea şi bu- 
curia aproapelui e simțită nemijlocit și este mai evidentă decît 
o axiomă matematică. 

Demonstrarea acestui adevăr conţine cheia de boltă pen- 
tru clădirea unei filosofii a comunităţii omenești. 


3. SUBIECTUL LOGIC UNIC ŞI MORALA 


Ni-l putem imagina pe om stăpînit de o singură pornire, 
mergînd spre o singură țintă: de a cunoaște natura, dea o 
studia şi cerceta considerînd-o ca supusă unor legi care pot fi 
exprimate și fixate prin formule matematice. Dar ni-l mai 
putem imagina pe om cuprins de patima dobîndirii de bogății, 
de idei religioase, de idei morale, etc. In acest fel putem con- 
strui apoi lumi care ar corespunde concepţiei acestor oameni 
abstracți, cum este de pildă lumea inteligibilă a lui Kant, sau 
lumea economică a marxiștilor sau lumea estetică a lui Shaftes- 
bury sau Croce. 

De ce atunci atita sgomot în jurul matematicei și fizicei ? 
Sînt oare problemele ce se desbat în aceste științe probleme 
privilegiate așa că de deslegarea lor ar depinde soarta omenirii ? 

Să presupunem că omul e împins la cercetarea naturii de 
trebuințele sale și de năzuința de a se conserva pe sine însuş. 
„Această cunoaștere îi dă posibilitatea să acţioneze în mod raţio- 
nal, adaptindu-se împrejurărilor sau învingînd piedicile ce le 
opune natura. Acumularea și ordonarea cunoștințelor s'a făcut 
prin multe mii de ani și s'a păstrat în diferite societăţi prin 
educația generațiilor tinere. Dar e lămurit că numai anumite 
condițiuni au dat naștere științei şi i-au înlesnit progresul. 

Inăuntrul științei s'au desvoltat în urmă „specialităţile“, 
s'au manifestat vocațiunile individuale. Dar pe lîngă specia- 
liști s'au ivit şi „spirite universaliste”, filosofii, care au con- 
siderat știința ca unitară şi nedespărțită. Aci Aristotel a făcut 
rînduială între diferitele discipline și le-a ierarhizat, făcîndu-le 
să culmineze într'o „primă filosofie“, cuprinsă în scrierea pusă, 
în ordonarea operelor sale, după fizică“. De aci numele de: 
tà petà tà puotxá, adică „cele ce vin după fizică“, Numele 
de „metafizică“ a fost adoptat apoi pentru o problemă specială 
tratată în metafizica lui Aristotel, adică pentru problema teo- 
logică, a transcendentului, a principiului cosmic suprem. 

Felul însă cum Aristotel ordonează problemele și le înlăn- 
țuește întreolaltă, nu poate fi considerat definitiv și inatacabil. 
De fapt, filosofii de mai tîrziu s'au văzut nevoiţi să modifice 
sistemul aristotelic şi să-l întregească mai ales. 

Dar. specialiștii tulbură neîntrerupt liniștea filosofiei și, în 
primul rînd, fizicienii ridică pretenţia să ocupe primul rang în 
ierarhia înţelepţilor. Pentru ei a fost construită logica, pentru 
ei a fost creată și perfecționată matematica şi mecanica, în 
sfîrşit pentru ei a fost creată lumea, ca obiect de experimen- 
tare ! Şi ei îndrăznesc să spuie că lumea este așa cum o con- 
struesc și o calculează ei. 

Dar se vede lămurit că „fizicianul“ el însuș este o con- 
strucție logică, el este „o condiţie formală pentru unitatea 

iversului experienţei”, cum ar zice Kant. El este condiția 
logică pentruca natura să apară în spaţiu și timp şi să fie prinsă 
în categorii, în concepte. Dar orice om normal poate îndeplini 
acest rol. Atunci de unde orgoliul fizicianului ? Că a desco- 
perit și inventat diferite procedee pentru ca anumite fenomene 
naturale să apară mai degrabă decît altele și într'o anumită 
ordine previzibilă ? Dar alţii au făcut mai mult: au făcut ca 
oamenii să devie virtuoși, disciplinaţi, blînzi, să-şi înfrîneze 
poftele și instinctele, să se jertfească pentru un ideal ! 

Acest rezultat n'a fost dobîndit și nu se poate dobîndi prin 
procedeele științei fizice, prin metode de laborator. Rapor- 
turile între oameni nu sînt raporturi fizico-mecanice și nu pot 
fi exprimate prin formule matematice. Au încercat unii savanţi. 
orbiţi de „exactitatea“ metodelor fizicienilor, s'o facă, dar 
ştiinţa lor a rămas stearpă și fără înțeles. Solipsismul logic, 

adopiat ca punct de plecare în cercetarea naturii, devine ina- 
plicabil în științele despre viață”. „Fenomenul” lui Kant e 
obiect şi numai obiect. In clipa ce „fenomenul“ ni se prezintă 
cu calități de subiect, el nu mai poate fi explicat și cercetat de 
ştiinţa fizică, el nu mai face parte din „natură“, deoarece este 
subiect pentru care natura este obiect. 

Trebue să ne hotărîm deci a da termenului de natură un 
înțeles precis, bine îngrădit. Natura, vom zice, este obiect şi 
niciodată subiect. 

Rămîne deschisă problema, dacă există un singur subiect 
sau dacă există mai multe. In cazul din urmă, fiecare subiect 
ar avea ca obiect sau aceeaş natură sau fiecare subiect ar avea 
obiectul său, deci natura ar fi diferită după subiecte. 

Realismul (obiectivismul) naiv a spus: există o unică na- 
tură ; dar ea a presupus, fără discuţie, că există o mulțime de 
subiecte.  Subiectivismul naiv a zis : există mai multe subiecte, 
dar pentru fiecare subiect natura se prezintă altfel. 

Din lupta între aceste două poziţiuni a rezultat : 

1. Idealismul obiectiv, care zice că există o singură natură 
reală, la cunoștința căreia subiectele pot ajunge prin filosofare. 
Rămine nedeslegată problema pluralității subiectelor, deoarece, 
după această concepţie, ar trebui să existe numai un unic 
subiect real, cel din lumea ideilor, din lumea inteligibilă. 

2. Idealismul critic, care pune în faţa naturii un singur 
subiect, prefăcînd însă natura în fenomen. Lumea în sine 
există, dar nu poate fi cunoscută. Pluralitatea subiectelor e o 
axiomă pentru acţiune, pentru voință, deși o taină nepătrunsă 
pentru. inteligență. 

In felul acesta raportul subiect-obiect, în domeniul cunoa- 
şterii, e determinat în mod univoc : nici subiectul nici obiectul 
nu se schimbă. Consecința este deci un solipsism teoretic, ca 
o condiţie a cunoașterii, a logicei, considerată ca „ontologie”, 
ca știință despre ceea ce este. 

Pentru practică, adică pentru morală, situația se schimbă 
cu desăvîrșire. Aci avem o pluralitate de subiecte, de ființe 
inteligibile, de „lucruri în sine“, care nu pot fi niciodată și 
pentru nimeni obiecte, ci sunt totdeauna subiecte.  Rămîne 
însă nerezolvită problema : cum ar putea exista subiecte fără 
obiecte, și care ar fi legătura între acel unic subiect logic și 
mulțimea de subiecte morale. In critica puterii de judecare, 
Kant a încercat dar nu putem spune că a reușit să lămurească 
această problemă. Greutățile ce se pun în calea unei deslegări 
sînt foarte mari. Noi credem însă că se poate lămuri pro- 
blema, dacă părăsim punctul de plecare al lui Kant. Acest 
filosof a fost împins, prin felul cum s'a desfăşurat problema în 
înlănţuirea istorică a doctrinelor, să-şi fixeze atitudinea sa așa 
cum a făcut-o în Critica rațiunii pure. Dar trecerea în dome- 

niul moral n'a putut-o înfăptui fără contradicții. Simpla des- 
compunere a „subiectului logic“, unic și indivizibil, într'o mul- 
titudine de subiecte morale, ni se înfățișează ca o săritură prea 
îndrăzneață, așa că afirmaţia cum că aceeaș rațiune care a pro- 
dus în logică unitatea de gîndire, devenind practică, ar putea 
crea o comunitate morală, rămîne fără sprijin. De ce tocmai 
afectele și sentimentele i-ar despărți pe oameni, iar rațiunea 
i-ar uni ? Putem întemeia oare convergența scopurilor pe iden- 
titatea mijloacelor ? Rațiunea teoretică anume a desvăluit su- 
piectului toate legile naturii-obiect, care rămîn totdeauna ace- 
leași. In temeiul acestei cunoașteri subiectele morale au la 
îndemină natura ca mijloc pentru înfăptuirea scopurilor lor. 
Dar de unde ar rezulta identitatea scopurilor ? Kant răspunde : 
din legea morală, înăscută fiecărei conștiințe individuale. Con- 
ştiinţa morală se opune tendinţelor, înclinaţiunilor, pasiunilor 
individuale, înfăptuind în acord, o comunitate. Dar alţii spun: 
conștiința morală se naște abia din acordul sentimentelor! 
Atirmaţie — contra afirmație. E oare vorba numai de un simplu 
joc de cuvinte, de simple sofisticării și subtilități filosofice ? 

Prin simple rectificări și modificări ale criticismului kan- 
tian sau ale altor teorii, nu cred că vom putea lămuri pe deplin 
problema. Trebue să procedăm mai radical, trebue să încer- 
căm a ieşi din acest labirint. Ar fi lașitate să renunțăm la 
luptă, oricât de numeroși şi puternici ar fi dușmanii. 


4. ÎMPOTRIVA „SOLIPSISMULUI” 


Am putea porni dela început dela afirmaţia: cogitant ergo 
sunt. Dar ar fi o neprecauțiune, în fața atîtor filosofi care 
neagă posibilitatea de a demonstra existența unei conștiințe 
străine, deși, zic ei, nimene nu se îndoeşte că există o mulțime 
de fiinţe care cugetă. Nu se îndoește din punct de vedere 
practic, dar trebue să se îndoească din punct de vedere logic, 
teoretic. 

Vom demonstra însă că acel „cogito“ cartesian și kantian 
este un punct de sosire, iar nu de pornire, și poate deveni un 
punct de plecare numai în anumite condițiuni bine determinate. 

Dar să fim mai întîiu sinceri și să mergem pe linia 
dreaptă.  Teoreticește vorbind și după teoria logicienilor feno- 
menaliști, părinţii mei, frații mei, soţia mea, copiii mei sînt 
fenomene, obiecte între obiecte, corpuri între corpuri, supuse, 
ca atari, legilor fizico-chimice. Iar Eu care cuget sînt subiect. 
Da, vor zice fenomenaliștii, aşa este ; dar judecăţile mele logice 
n'au nicio semnificaţie morală. Foarte bine; dar eu nu cuget 

numai, ci și simt, voesc, etc. ; simt și voesce şi părinţii, frații mei, 
etc, ? Logicește voiu trebui să răspund, zic acești filosofi: nu 
ştiu. Unii dintre ei vor adăoga însă că, din punct de vedere 
moral, practic, e cert că și ei cugetă, simt și voesc. Frumoasă 
logică ! vom zice noi. Iar ei: Dacă te temi de urmările morale 
ale logicei, dacă nu poți face deosebire între teorie și practică, 
lasă-te de filosofie ; înţelesul trebue să urmeze preceptele lui 
Epictet. Să vedem ce zice acesta de pildă: „In faţa oricărui 
lucru, ce te atrage, te satisface, ori ţi-e drag, nu uita a te în- 
treba, privindu-l cu deamănuntul: La urma urmei, ce este 
acest lucru ? Ții la o oală! Zi: îmi place o oală! Sa stricat 
cumva ? Nu-i mai mult decît o oală. Iți săruți copilașul sau 
soţia ? Zi: sărut o făptură omenească ! Moare cumva ? N'ai de- 
ce-ţi pierde cumpătul“. Pe scurt, în limba noastră: totul e 
fenomen ! 

Minunată teorie. Vine bărbatul acasă şi-şi găsește soţia 
în braţele amantului; să se supere? nicidecum, deoarece și soția 
și amantul sînt fenomene! Mare înțelepciune ! Dacă filosofia 
duce la astfel de concluzii, ea e întradevăr operă de nebuni — 
sau supraoameni. Oamenii de rînd ar trebui să fugă de ea ca 
de ciumă. Şi nu degeaba Romanii priviră la început cu ochi 
răi venirea filosofilor greci la Roma. Ori, dacă adevărul ar fi 
așa, în zădar toată revolta noastră. Nicio indignare morală nu 
poate distruge adevărul — așa zic filosofii. Și bine zic. Dar 
să cercetăm, să cercetăm cu tot dinadinsul dacă acesta e ade- 
vărul adevărat. Numai dacă după temeinică cercetare vom 
găsi că ei au dreptate, vom depune armele şi ne vom declara 
învinși. 

Să ne dăm însă seama că e vorba de viață şi moarte. 
Dacă solipsismul teoretic rămîne în picioare, se prăbușesc și 
toate temeliile moralei, toate zăgazurile ce se opun egoismului, 
toate piedicile ce stau în calea pornirilor istinctive, toate de- 
osebirile între bine și rău, drept şi nedrept. Ajungem la indi- 
ferentism desăvîrşit, la amoralism complet și la fatalism. 

Dar să vedem mai întîiu, dacă mintea ne împinge la aceste 
concluzii, dacă într'adevăr binele, frumosul, mila, simpatia sînt 
numai iluzii, „epifenomene', într'o lume nepăsătoare și supusă 
unor legi eterne și neschimbate și care nu ţin seama de dorin- 
tele şi sentimentele noastre. 

Pentru a descurca această problemă pe care au încîlcit-o 
filosofii, trebue să procedăm în mod sistematic. Acel „cogito 
ergo sum“ sau „sum res cogitans“ înseamnă că exist numai Eu, 
şi nimic altceva. Ne imaginăm această stare de lucruri cam 
în felul că „lumea e un film reprezentînd conștiința mea”, 
sau : „Eu sînt identic cu filmul care rulează“. Dar în acest 
caz eu n'aș putea spune, n'aș putea istorisi ce se petrece în acel 
film. Naş putea istorisi nici altuia (fiindcă „altul“ mar exista), 


www.dacoromanica.ro 


CUNOAŞTEREA DE SINE 43 


nici mie, fiindcă Eu sunt filmul, istoria, aceeaș istorie şi totuş 
neîncetat alta. Mai mult : nici n'aş putea spune că se schimbă 
sau că rămîne aceeaş. Ca să pot face afirmaţiuni de un fel 
sau altul, Eu trebue să mă separ, să mă distanțez de ceea ce 
se întîmplă în film. Abia în acest caz mă nasc Eu şi se naște 
lumea, subiectul şi obiectul. 

Această stare de început se poate reconstrui întrucîtva prin 
metafore, dar nu se poate explica prin vorbire, deoarece graiul 
omenesc exprimă o stare finală, desăvirşirea unei lumi în care 
subiectul şi-a dobîndit autonomia, independența de celelalte 
lucruri (cari, cum vom vedea, pot rămînea obiecte, dar pot fi 
şi ele subiecte). In „contemplarea pură” a unor evenimente, 
„reale sau fictive”, în natură sau la cinematograf și teatru, ne 
pierdem pe noi și trăim în acele evenimente, în istoria lumii. 
Lipsește aci încordarea de a ne separa de lume, de a ne afirma 
individualitatea, de a crea lumea în afară de noi, depărtîndu-ne 
de ea. Cînd adormim, cădem în acea lume, care pentru „altul“ 
e cbiect, iar pentru noi ea nu mai este, fiindcă nu mai sîntem 
nici noi, nici lumea. Cînd vom muri, vom intra pentru tot- 
deauna în acea lume. Dar nici cuvîntul „totdeauna“ n'are 
niciun înțeles pentru acea stare, în care termenii de prezent, 
trecut, viitor nu înseamnă nimic. 

Această taină a morţii nu este însă mai întunecată decît 
cea a naşterii. Nimene din noi nu știe cînd s'a născut şi în ce 
lume a trăit înainte de naștere. Fiziologiștii, chimiștii şi 
medicii ne vor da „explicaţii“ foarte judicioase despre cum se 
petrec lucrurile. Dar ne mulțumesc explicaţiile lor? Fiecare 
din noi trăeşte, în stare de veghe, într'o lume a lui, dacă își 
dă seama că mai sînt lumi străine. El acceptă istoria altora 
despre sine, dar nu o știe prin experienţă proprie. Ficţiuni 
poetice și filosofice, cum e „anamneza“ lui Platon, rămîn fic- 
ţiuni, nu sînt explicări. O știință despre ceea ce-am fost înainte 
de naștere și ce vom fi după moarte nu avem. Sîntem nevoiți 
să-i credem pe alţii sau să ne explicăm noi înșine într'un fel 
oarecare „fenomenul vieţii noastre“. Dar nu știm nimic hotă- 
rât. Ce înțelegem prin a şti ceva ? Dacă cel puţin acest lucru 
ar fi lămurit ! Zic însă : Eu ştiu bine ce înseamnă a ști, şi știu 
ce știu, dar cum știu și ce ştiu nu pot să-i explic nimănuia, 
deoarece sînt închis în lumea mea din care nu pot evada. 
Numai dacă cred ceea ce-mi spun alții, situația se schimbă și 
lumea capătă alt aspect. Pornind dela ceea ce știu Eu despre 
mine și despre lume fără intervenția altora, eu nu pot şti și 
nici nu pot spune nimic. Și, dacă Eu spun altora ceva despre 
mine şi despre lume, trebue s'o spun în așa fel ca să creadă 
ei şi ca lumea lor să fie aceeaş ca lumea mea, creată de spu- 
sele lor, 

Deci : la baza structurii lumii „explicabile“, „comunicabile“ 

stă condiţia itnerpretării comune, identice a lumii pentru o 
pluralitate de subiecte. Această lume, dacă nu există, trebue 
creată, construită. 

Că ea trebue construită și nu e dată chiar dela începutui 
vieții fiecăruia din noi, ne arată, pe de o parte, observaţia 
desvoltării copiilor, şi, pe de altă parte, reflexiunea filosofică 
după terminarea construcției, sau, mai bine zis, după ce con- 
strucția e considerată ca terminată. 

Individului uman i se oferă deci posibilitatea de a ieşi din 
lumea sa subiectivă, intrînd în comunicare, în comuniune, cu 
alți indivizi, pentru a crea cu ei împreună o lume intersubiec- 
tivă, coerentă și bine închegată. Această lume, în perfecțiunea 
ei ideală, este lumea fizicienilor. Dacă analizăm posibilitățile 
de „trăire împreună” a indivizilor umani, vom constata că lumea 
fizicienilor e una din lumile intersubiective ce se pot înfăptui, 
sau un aspect anumit al lumii intersubiective, desprins prin 
aplicarea unei metode specifice și prin elaborarea unei tehnice 
speciale : a simbolurilor matematice. 


5. FENOMEN ȘI CORP 


Reflectînd asupra :ceea ce sînt Eu, îmi dau seama că eu 
cred că sint ceea ce mi-au spus alții despre mine. Greşit am 
afirmat deci că trăesc în lumea mea, aşa cum îmi pare mie. 
Eu am evadat de mult din ea şi, încercînd a mă întoarce, observ 
că n'o mai pot face. Copiii mi se par a trăi încă fiecare în 
lumea sa proprie. Observăm cum își dau silință să iasă într'o 
lume mai largă, cum cred în ceea ce le spun alţii despre lume. 
Și cu datele ce le stau lor la îndemînă și pătrunzînd în înțe- 
lesul vorbelor altora ei amestecă cele două lumi, subiectivă şi 
obiectivă, pînă cînd rămîne cea obiectivă, ca reală, substanţială, 
neschimbată, pe cînd cea subiectivă devine palidă, ștearsă, nu- 
mai o „condiţie sensibilă“ pentru construirea lumii inteligibile, 
a lumii cum este în sine. 

Aşa au pus problema raţionaliștii, dar au greșit, cum arată 
Kant, împotriva raționalismului extrem (dogmatic) care susține 
că acea condiţie sensibilă poate fi neglijată, deoarece cugetarea, 
intelectul, n'are nevoie de ea. Kant a legat formele gîndirii 
de sensibilitate şi s'a străduit mult să clădească lumea carpo- 
rală, fizică, din datele sensibilităţii ordonate de intelect. Dar: 
corpurile, la Kant, devin fenomene, intuiţii ale subiectului. In 
acest caz însă lumea e moartă şi filosofia devine un soliloquiu. 
Cu. cine să vorbesc ? Cu un fenomen ! Și ce înseamnă în acest 
caz, a vorbi ? 

Dacă mă fixez în situaţia „fizicianului“ kantian, ceilalți 
fizicieni sint fantome : obiecte date în experienţa sensibilă care 

permit a aplica categoriile intelectului pentru a dobîndi o 
cunoaştere ! Ei sunt supuşi legilor naturale, legilor cauzale, sînt 
pe deplin determinaţi, şi cele ce-mi spun ei şi cele ce scriu, sînt 
efecte ale unor cauze ce pot fi descoperite de psihologie. Altfel 
s'ar prezenta deslegarea problemei în cazul cînd Kant ar fi în- 
cercat să se întoarcă la lumea subiectivă, pur subiectivă, în 
care fenomenele nu sînt corpuri şi nici nu pot fi corpuri, ci 
sînt altceva. Aci e marea dificultate să spun ce sînt. Cîtă 
cerneală n'a fost risipită pentru a explica acest lucru ce pare 
atit de simplu! Principiul „homo-mensurei“ al lui Protagoras 
implică o dificultate de care autorul încă nu-și putea da seama. 
Prin graiu nu se poate explica ce este elementul dat nemijlocit 
subiectului. „Graiul“ presupune existența de mai multe su- 
biecte într'o lume intersubiectivă, într'o lume existentă pentru 
sine, în care subiectele sînt corpuri între corpuri. Intoarcere 
în lumea pur subiectivă ar însemna să renunțăm la graiu ca 
mijloc de comunicare, înseamnă să renunțăm la lumea corpo- 
vală, şi să ne indentificăm cu ceea ce este, să cădem ca actori 
în istoria unor evenimente pe care noi, ca subiecte pure şi 
unice, nu o putem istorisi, decît prefăcîndu-o într'o istorie ce 
se petrece în afară de noi şi care nu ne priveşte pe noi ci pe 
alţii. 

Trebue să proiectăm deci ceea ce în lumea subiectivă sîn- 
tem noi în afară de noi, afirmînd că acestea nu sîntem noi. 
Dar ca să rămînem totuşi şi noi şi lumea în afară de noi, noi 
zicem că lumea este reprezentarea noastră, pe cînd noi rămî- 
nem altceva, zicem, senzație. Iar reprezentarea nu este decît 
ceea ce am fost noi şi a devenit altceva : lumea exterioară. 

Această primă „diferenţiere a ceea ce este“, nu e însă o 
operaţiune logică, ci rezultatul efortului organismului viu, în 
clipa ce se naște, de a se separa, de a se distanța de ceea ce 
nu este el. Efortul trebue repetat neîntrerupt şi toate „sen- 
zaţiile“ trebuesc ordonate şi deosebite de „reprezentări“, pentru 
a păstra distanţa între subiect și obiect. 

De aci nu rezultă nicidecum posibilitatea de a trece la un 
sistem de filosofie de felul celui al lui Schopenhauer, deoarece 
această separaţiune trebue menţinută prin efort neîntrerupt — 
ea nu este nicicînd definitivă şi terminată. Dacă ar fi defini- 
tivă, subiectul ar fi din vecie și ar fi prin firea lui nemuritor 
şi separat de lume. El se trezește însă numai înăuntrul unei 
lumi care îl aruncă și ea în afară de ea, dar care, pe de altă 
parte, e creată de subiect (ca reprezentare a sa). i 

Consolidarea lumii precum și consolidarea subiectului se 
petrece însă printrun lung proces de relaţii, hotarele între 
subiect și obiect fixîndu-se din caz în caz, şi niciodată în aşa 
fel ca să se ajungă la o delimitare terminată şi neschimbată. 
Limita extremă a fost atinsă prin postularea existenţei subiec- 

tului independentă de lumea-obiect, ca o condiţie pentru co- 
municarea a ceea ce este subiectul și ce este obiectul. Acea- 
stă operă de separațiune completă între subiect și obiect a 
înfăptuit-o ştiinţa. Ea i-a luat subiectului tot ce-l leagă de 
lume, definindu-l ca „inteligență pură“ care prin cugetarea sa 
construeşte lumea-obiect. 

Dar în acest caz subiectul nu poate crea decît o lume des- 
brăcată şi ea de orice însușire ce ar apropia-o de subiect și 
„i-ar turbura seninătatea gindirii : lumea devine pur cantitativă, 
corporală, geometrică, deosebită de subiectul calitate pură — 
spirit curat. Linia de demarcaţie între subiect şi obiect nu 
mai este cea între cantităţi, ci cea între spirit și materie. Su- 
biectul nu se separă ca un corp de celelalte corpuri, ci el apar- 
ține ca corp lumii-obiect, pe cînd subiectivitatea sa iesă din 
spaţiul corpurilor într'o nouă dimensiune: a spiritualităţii. 
Această apariție a spiritului, pe lîngă şi pe deasupra lumii în 
care individul uman este corp între corpuri, ni se înfățișează 
ca o nouă problemă filosofică. Orice s'ar spune şi oricum sar 
spune, existența unui spirit, sau a spiritului în general, nu 
poate fi considerată din capul locului ca un adevăr, cum de- 
altminteri nici existența materiei şi a corpurilor materiale n'a 
fost „demonstrată“. 

Filosofia s'a încurcat aci în contradicții și aberaţii care 
numai cinste nu-i fac, 

Dar oare se pot în general deslega aceste probleme ? 

S'ar putea încerca o altă delimitare între subiect şi lumea-— 
obiect, dîndu-i subiectului și corpul său, deci tăind Universul 
în două părți corporale, din care una e reprezentată prin Eul-- 
trup, iar cealaltă prin toate celelalte corpuri. Dar observaţia 
ne arată şi dovedește că „trupul meu“ stă într'o strînsă legătură 
cu lumea corporală exterioară, face parte integrantă din ea, 
aşa încît nici nu poate fi vorba de o separaţiune a sa bine 
definită. Ceea ce se poate stabili prin cercetări „fizico-chi- 
mice“ sint normele după care se petrec aceste relaţii, care dau 
ca rezultat păstrarea „individualităţii corporale” a Eului. Bio- 
logia ne dă, în această privinţă, informaţii cît se poate de com- 
plete. Rămine însă neexplicat „principiul individuațiunii“ — 
in tot domeniul vieţii. Acest principiu, se spune, nu poate fi 
de ordine materială, ci pare a fi de natură „Spirituală“. Prin 
asta am ajuns iarăș la linia de demarcaţie între Eu și Lume, 
prin care trupul e dat lumii exterioare și supus legilor fizico- 
chimice în aspectul lor biologic. Adică procesele biologice nu 
răstoarnă legile fizico-chimice, ci le confirmă şi în domeniul 
vieţii. Ceea ce e nou în acest domeniu este numai efectul 
produs de o anumită combinaţie, o anumită organizaţie a ele- 
mentelor materiale, adică sensibilitatea materiei. 

Dar, în această explicaţie, se dă uitării punctul de plecare.. 

Adică : elementele cu care operează fizicienii sînt ele însele 
„reprezentări“ ale Eului, deci presupun, pentru a fi cercetate 
şi explicate, existența cugetării. Obiecţiunea lui Leibniz 
împotriva lui Locke rămîne bine întemeiată : Nempe nihil est 
în intellectu, quod non fuerit in sensu, nisi ipse intellectus. 
Dela materia corporală nu putem pătrunde la explicarea naturii 
spiritului. „Senzaţia“ rupe continuitatea proceselor fizico-chi- 
mice și ne constrînge să ne amintim că obiectul cercetării pre- 
supune existența unui subiect pentru care acele procese sint 
reprezentări, el însuși rămînînd senzaţie, adică ceva deosebit și 
distanțat de lumea exterioară. „Senzaţia“ deci introduce o de- 
limitare care iese din posibilitățile de explicare ale „fizicei”. 
Ea nu mai îngădue aruncarea corpului meu în mulțimea obiec- 
telor lumii exterioare, ci îi dă un loc privilegiat (dacă putem 
spune așa), ridicîndu-l la rangul de „subiect”, faţă de obiectele- 
fenomene. 

Dar senţelege că termenul de senzaţie n'are pentru noi 
acelaș înţeles ca la Locke şi la ceilalți „sensualişti”. 


„Senzaţie” înseamnă numai că în ceea ce este sa întîm-— 
plat un eveniment care a despărţit „ceea ce este” în subiect 
şi obiect, senzaţia fiind semnul (indicele) sferei subiective, pe-- 
cînd sfera obiectivă poate fi însemnată prin termenul de „re- 
prezentare”. In terminologia curentă și „reprezentarea” este 
subiectivă, este „reprezentarea unui subiect”. Din acest punct 
de vedere însă tot ce este ar fi ceva „subiectiv”, ar fi numai 
„subiect”. La acest rezultat au tjuns fenomenaliștii extremi. 
Dar noi vrem să evităm consecințele la cari au ajuns ei, adică 
la postulatul unui subiect transcendental pentru care relația 
„subiect-obiect” intră în înăuntrul conștiinței transcendentale. - 
Ei deosebesc deci de Eul transcendental un „Eu fenomenal” în 
relație cu un obiect fenomen. Pentru noi senzaţia este subiec- 
tul, iar reprezentarea este obiectul, deci nici senzaţia nici re- 
prezentaţia nu sînt ale subiectului. 


Dar noi zicem că sînt ale subiectului și toată lumea zice 
așa. Noi n'avem intenţia să ne războim cu toată lumea, creind 
o nouă terminologie sau schimbînd înţelesul termenilor obiș- 
nuiţi. Intr'adevăr și senzația și reprezentarea sînt ale subiectu- 
lui dacă există mai multe subiecte. 


Dacă renunţ deci la construcţia Eului transcendental, (con- 
strucţie care opreşte demonstraţia unei conștiințe străine), „Eul 
fenomenal” e subiect în adevăratul înţeles al cuvîntului, dar” 
acest subiect nu numai că poate fi, dar trebue să fie obiect pen- 
tru alte subiecte. In acest caz acordul nostru cu toată lumea e 
restabilit şi termenii își păstrează înţelesul lor obicinuit. 

Dar între punctul nostru de plecare și înfăptuirea acestui 
acord trebue să intercalăm o verigă de legătură, pe care filo-. 
sofia și ştiinţa au rupt-o și au pierdut-o. 

6. TEORIA ȘI CRITICA CUNOAȘTERII 


Marea descoperire a filosofiei moderne a fost că noi nu 
putem şti ce și cum este obiectul fără subiect, acel „Ding an 
sich“ al lui Kant. Dar Kant nu s'a îndoit de existenţa lumii, 
chiar dacă n'ar exista un subiect care s'o cunoască ; el neagă 
numai posobilitatea de a o cunoaște așa cum este în sine, zi- 
cînd că noi o cunoaștem numai așa cum ne apare nouă, deci 
ca fenomen, 

Nici eu nu mă îndoesc de existenţa lumii, nu pretind deci 
că lumea se naște odată cu mine şi dispare cînd dispar eu. 
Afirmăm deci că există Universul, chiar cînd n'ar fi dată 
nicio „conștiință”. Pe de altă parte, dacă, precum constatăm, 
se ivește o conștiință, ea sau cunoaște Universul în totalitatea 
sa, sau numai în parte, și, sau în mod perfect sau imperfect. 

Să începem cu cazul cel mai simplu. Ar fi dat Universul 
4 = tot ce este) şi o conștiință. Conștiinţa ar înregistra tot ce 
este, dar ar fi deosebită de tot ce este, ea ar fi numai expresia 
a tot ce este aşa cum se oglindește într'însa. Ni se impune 
deci să facem distincţia precisă între ceea ce este aşa cum este 
si expresia sa în sau prin conștiință. 

Mai departe : ceea ce este poate rămînea neschimbat, sau 
se schimbă ; conştiinţa înregistrează numai ceea ce este (fie 
că nu se schimbă, fie că se schimbă) sau ea însăş se poate 
schimba, adică poate înregistra faptele în diferite feluri. 

Unii filosofi au susținut că ceea ce este nu se schimbă, 
astfel că toate schimbările ce le constată conștiința trebuesc 
atribuite naturii conștiinței, felului de înregistrare ; alții sus- 
ţin că conștiința rămîne neschimbată, așa că toate schimbările 
îşi au originea în ceea ce este. Diferitele sisteme filosofice au 
arătat care sunt consecinţele logice din cele două propoziţiuni. 
Mi se pare însă că imaginea lumii rămîne aceeaș, fie că lumea 
se schimbă şi conştiinţa rămîne identică, fie că lumea e identi- 
că şi conștiința se schimbă — dacă într'adevăr lumea se găse- 
şte în faţa unei singure conștiințe. Să reluăm comparația cu 
filmul și spectatorul. Dacă filmul ce rulează e lumea și spec- 
tatorul reprezintă singura conștiință care înregistrează ceea ce 
se petrece în film, e cu desăvînșire indiferent (şi cu neputinţă 
de deosebit) dacă schimbările se petrec în flim sau în con- 
știință. Adică, ne-am putea imagina că conștiința funcţionează 
ca un aparat cu diferite şi variate organe de recepție așa că 
ceea ce este, deși rămîne neschimbat, îşi schimbă neîntrerupt 
aspectul prin felul de înregistrare. Acelaș efect sar produce, 
dacă aparatul ar înregistra exact numai ceea ce se petrece în 
film, fără ca să întroducă el însuș o variaţie. Dar rezultatul 
ar fi acelaș chiar pentru cazul cînd și în film şi în aparat sar 


www.dacoromanica.ro 


CUNOAȘTEREA DE SINE 49 


petrece schimbări, adică situaţii identice în film ar fi înregi- 
strate altfel în conștiință şi, pe de altă parte, schimbări în 
film sar prezenta în conștiință ca situaţii identice. 

Noi nu cerem, pentru această condiție iniţială a cunoaşte- 
rii, decît ca filmul şi conștiința spectatorului să nu se acopere, 
să nu coincidă ; noi cerem deci ca conștiința să perceapă ceva 
ce este în afară de ea, deci ca spectatorul să nu fie actor în 
film. Nu putem zice totuş că filmul este „reprezentarea“ spec- 
tatorului, ci noi am zis :filmul este reprezentare, spre deose- 
bire de care spectatorul este senzaţie. S'ar putea spune şi in- 
vers : filmul este senzaţie şi spectatorul reprezentare ; dar am 
ales termenii în așa fel ca să ne înlesnim trecerea la termi- 
nologia curentă, în care „reprezentarea“ și „senzația“ îşi au 
înțelesul lor bine definit. Pentru condiția inițială e vorba nu- 
mai de o separațiune a duor serii de evenimente paralele, unde 
c serie e expresia celeilalte fără să se confunde. 

Psihologia ar trebui și ea să pornească dela această con- 
diţie iniţială, căci „introspecția“ nu ne dă alte deslușiri decît 
această diferenţiere primordială a datelor nemijlocite ale con- 
ştiinţei. Acest punct de plecare ar scuti-o de multe probleme 
inutile. Așa, unitatea conștiinței, a Eului, nu prezintă nicio 
dificultate și nu constitue o problemă inițială, deoarece în 
această situație nu există decît o singură și unică conștiin- 
tă. Tot astfel nu există problema materie-spirit sau trup-suilet, 
deoarece „datele“ încă n'au nici-o semificaţie de acest fel. Ci: 
rulează un film și e înregistrat ; sau : funcţionează un aparat 
care proiectează o serie de imagini; sau: rulează un film şi 
funcționează un aparat, fără să putem spune dacă filmul e 
proiectat sau numai “înregistrat de aparat. Dar: aparatul este 
senzație, filmul e reprezentare, iar senzația este expresia re- 
prezentării și invers. 

Acest proces fundamental și inițial trebue desprins din 
procesele cu mult mai complicate cînd spectatorul intră în 
film, care însă nu rulează pe o pînză, ci în spaţiul cu trei di- 
mensiuni, cînd deci figurile din film ies ele însele din pînză 
şi populează sala de cinematograf. Acesta e momentul drama- 
tic și hotărîtor pentru spectator. In această clipă contemplarea 
şi visarea trebue să fie sfîrşite şi să înceapă lupta „corp la corp”. 
Acel aparat de înregistrare și proiecţie trebue să-şi dobîndea- 
scă „conștiința de sine“, să se separe nu numai de „filmul- 
reprezentare“, ci de „formele corporale“ din film, cari au să- 
rit din pînză şi îl ameninţă din toate unghiurile. Să ne imagi- 
năm că întrun film e reprezentată o -vînătoare de lei și că 
întrun moment dat un leu ar sări din pînză în sală. Toată 
situația s'ar schimba şi toată teoria cunoașterii ar dobîndi alt 
aspect. Afirmația că acel leu e reprezentare și Eu sînt sen- 
zaţia care exprimă acea reprezentare, ar fi o glumă destul de 
slabă — pentru un om adult. Căci, întîiu eu mi-aş da seama că 

nu mai am în faţa mea un film de cinematograf, ci că „for- 
mele” cari se mişcă sunt fiinţe reale, adică corpuri în spațiu. 
Un copil ar putea crede însă, privind la un film, că are aface 
cu fiinţe vii și corpuri în spaţiu, deși în realitate nu sînt decît. 
imagini plane. Aşa, privind la nouri, ne putem combina o scenă 
de cinematograf cu monștri cari își schimbă forma și se luptă 
între ei, deși n'avem decît schimbări de lumină, umbră și. 
colori, 

Mişcarea în adîncime „în toate direcţiile”, creează o nouă 
lume, pe cea a corpurilor, iar Eul se găsește corp între corpuri. 
Acel prim pas de diferenţiere a senzaţiei de reprezentare ne dă 
un tablou plan, în două dimensiuni, pecînd orice „eveniment” 
ulterior, orice schimbare ce intervine fie în reprezentare sau 
în senzație transformă ceea ce este într'o mulțime de corpuri, 
între care se găsește și corpul meu, 

Acel aparat de înregistrare ia acum o formă precisă, bine 
conturată, despărțită și distanțată de toate celelalte forme ce 
se mișcă în spaţiu. De aci înainte toată cunoașterea nu se miai 
desfășoară în sfera subiectivă, unde navem decît raportul 
între senzaţie și reprezentare, ci în spaţiul cu trei dimensiuni, 
unde ceea ce este se prezintă ca schimbări de raporturi între 
corpuri, 

De aci înainte „fizica“ intră în toate drepturile ei şi are 
cîmp larg de experienţe. Fizicianul poate neglija condiţunile 
subiective ale cunoașterii, întrucît reprezentările sale au de- 
venit corpuri în afară de el, iar senzațiile separă de celelalte 
corpuri, corpul său, care poate fi considerat însă și ca repre- 
zentare cînd nevoia experimentării o cere. 

Orice corp anume, cum ne învaţă fizica, e indistructibil, 
deşi se poate descompune și diviza. In lumea corporală toate- 
prefacerile sînt schimbări de formă, de compoziţie a elemen- 
telor cari se combină în forme diferite, fie că elementele sînt 
omogene sau eterogene, Această din urmă problemă, cată s'o 
rezolve ştiinţa fizică. Pentru noi ajunge să constatăm stabili- 
tatea substratului „material“ şi posibilitatea de a identifica 
formele în cursul prefacerilor materiale, fie că fixăm şi re- 
cunoaștem aceeaş formă, fie că clasificăm formele în „tipuri“, 
clase, genuri, specii etc., prin diferite experiențe și metode 
(logice și fizice), Experienţa ne. arată anume că prefacerile 
formelor nu se petrec în mod haotic și întîmplător, ci după 
anumite legi. Noi ne străduim să descoperim aceste legi, să 
ştim „din ce cauză” s'au întîmplat diferitele prefaceri, Noi stu- 
diem după care norme şi regule se combină elementele mate- 
riale pentru a produce diferite schimbări în lumea corpurilor. 
In această privinţă fizica a făcut progrese enorme și ea înain- 
tează mereu în cunoașterea naturii. Natura, zice fizica, e un 
sistem coerent de elemente materiale, cari se combină după 
legi fixe şi produc, în combinarea lor, corpuri (nori, planeie, 
luni, plante, animale, munţi, mări, pietre şi nisip). 

Chimia a înregistrat „elementele“ descoperite pînă acuma 
și caută să descopere toate elementele cîte există în Univers. 
Numărul elementelor pare a fi finit, dar nu se știe dacă şi can- 
titatea lor e finită sau infinită, apoi sînt diferite alte probleme 
de rezolvit : d. ex. structura infinitului mic, a atomului, şi — 
în sfîrșit — problema generală a energiei și materiei. Mai 
rămîne şi problema originei  Universulu și a viitorului său, 
deci problema istoriei Universului. Fizica trebue să treacă 
astfel în filosofie propriu zisă, avînd cuvînt hotărîtor în încer- 
cările de deslegare a problemei cosmologice, cari trebue să 
țină seama de felul cum este prezentată şi deslegată problema 
ontologică. 

Frumoase și interesante probleme, cari deschid perspec- 
tive spre infinit şi ne împing la cercetări neîntrerupte pentru 
a ridica vălul subt care se ascunde marea taină a Universului. 

In acest avînt şi în aceste nădejdi intervine teoria şi cri- 
tica cunoașterii şi ne aruncă într'o rețea de îndoeli și între- 
bări în care ne sbatem ca peștele prins tocmai în clipa cînd 
înota mai îndrăsneţ şi mai voios în elementul său, crezînd că 
nimic nu-l împiedică să descopere toate adîncimile şi toate 
depărtările. 

„la'n privește înapoi, îi zice această teorie, și vezi de unde 
ai pornit şi cu ce mijloace ai pornit în căutarea adevărului ! 
Tu nu vezi că marea ta infinită nu este decît o baltă și tu o 
broască neputincioasă, iar fizica ta numai un orăcăit ridicol, 
cu care vrei să storci admiraţia celorlalte broaște!“ 


1. CONSTRUCŢIA SPAŢIULUI 


Ne oprim la rezultatul că subiectul, prin mişcare în toate 
direcţiile construește spaţiul, în care dînsul se găseşte ca 
un corp între corpuri. 

Dar susţinem că spaţiul nu e dat nicicînd ca reprezentare, 
sau, cu alt termen, ca intuiţie, ci e creiat prin mişcare con- 
tinuă, prin separațiunea neîncetată a corpului meu de celelalte 
corpuri. Toţi filosofii vreau să arate ce este spaţiul. Această 
problemă poate fi atacată din diferite puncte de vedere şi o 
deslegare definitivă nu există. Nici noi nu vom pretinde că 
am găsit rezolvirea adevărată. Ne oprim la constatarea că 
crice ființă înzestrată cu sensibilitate și avînd posibilitatea să 
se miște în toate direcțiile, — construeşte spaţiul. Eu mă se- 
par şi mă distanţez de celelalte corpuri, cari și ele la rîndul Jor 
sînt în neîntreruptă mişcare. La întrebarea: ce este spaţiul 
nu se poate răspunde în mod univoc și printr'o definiție 
precisă — deoarece lipsește genul proxim și diferența speci- 
fică şi nici nu se poate da o definiţie prin enumerarea tuturor 


www.dacoromanica.ro 


52 TEORIA COMUNITĂŢII OMENEȘTI 


notelor acestui concept. Ca să știm ce este spaţiul trebue să 
știm mai întiiu ce este un corp şi ce este mișcarea. Dar noţiu- 
nea de corp implică pe cea a spațiului și pe cea a mișcării. 
Definiția lui Kant zicînd că spaţiul este forma intuiţiei, n'are 
niciun înţeles. A intui înseamnă a ști nemijlocit, a cunoaşte în 
temeiul simţirii imediate. Dar pentru a cunoaște un corp, eu 
trebue să pun în funcţiune toate simţurile pentru a mă sepa- 
ra şi distanța pe mine ca corp de acel corp. Prin mișcarea 
ochilor se reliefează planul colorat şi luminat, se ordonează 
planurile în adîncime (nu numai în extensiune bidimensională). 
Dar intervine aci și pipăitul, auzul, depărtarea și apropierea 
de corp, mișcarea între corpuri, măsurarea lor etc., pentru a 
construi corpul în toate dimensiunile sale. Toate aceste opera- 
țiuni creează spațiul; dacă spunem că ele au loc în spaţiu 
această afirmaţie presupune terminarea operaţiunilor din cari 
lumea corpurilor a ieșit pe deplin ordonată. 

Experienţa subiectivă ne conduce pînă la această credință 
că există corpuri în spaţiu, cari se mișcă, se deplasează în 
toate direcţiile fără să fie dată altă limită decît „impenetrabi- 
litatea“, adică imposibilitatea ca un corp să ocupe locul altuia. 
Aci speculaţiile cu infinitul mic și infinitul mare, cu divizi- 
bilitatea corpurilor etc., are un cîmp larg pentru construcţii 
savante, dar și pentru rătăcire. 

Cerem însă ca orice construcţie și orice teorie să se înte- 
meieze pe experienţă, pe fapte. Dacă n'am ajuns nici la infi- 
nitul mare, nici la infinitul mic, trebue să mărturisim că deo- 
camdată și pentru noi, lumea corporală e finită. Hotarele sînt 
fıxate prin cunoașterea noastră a corpurilor existente, măsura- 
te, cîntărite, analizate, ordonate în relaţiile lor. Fizica deci, ca 
ştiinţă a corpurilor, trebue să se oprească la aceste hotare. Ea 
le poate lărgi, dar nu poate sări peste ele. 

Şi totuș ea trebue să treacă dincolo, cel puţin cu un pas. 
Aceasta e condițiunea de bază pentru a putea istorisi, comu- 
nica rezultatul cercetărilor. Anume : rămînerea înăuntrul ho- 
tarelor, înăuntrul naturii ar însemna că există un singur fizi- 
ciun, care cercetează natura, fără a ajunge nicicînd la cunoa- 
şterea ei. Fiecare dintre noi s'ar mișca în lumea corpurilor și 
ar înregistra experienţele sale în relaţiile sale cu corpurile 
dinprejurul său. Așa cum face fiecare animal, sau cum ni se 
pare că face orice animal, — deși unele animale depășesc și 
ele hotarele experienţei pur subiective. Omul, în relaţiile sale 
cu alți oameni, consideră dela o anumită fază a desvoltării 
individuale, construcţia lumii corporale ca terminată și trece 
la construcția unei lumi cu o nouă dimensiune —- pe care o 
putem numi a patra, pentru a păstra terminologia obicinuită. 
Omul istoriseşte ceea ce știe el despre corpurile cu care a 
venit în contact, el deosebește deci de lumea care este lumea 
care a fost, şi anume o lume în care corpurile erau altfel, în 

altă constelație. Lumea prezentă este rezultatul unor schim- 
pări ce s'au petrecut înainte și pe cari povestitorul le-a 
cunoscut, le știe. Peste lumea pur fizică, corporală, se ridică 
şi trebue să se ridice, la om, lumea istorică, prin faptul că oa- 
menii își pot comunica întreolaltă experienţele lor individuale. 
Dar timpul acesta istoric trebue deosebit de timpul fizic, care 
e dat prin mișcare (prin deplasarea) corpurilor, deci prin 
construcţia dimensiunii a treia. Numai simpla extensiune, 
(senzaţia și reprezentarea în stare de contemplare, de expe- 
riere nemijlocită) este fără timp. Această stare inițială e cu 
totul imaginară, inefabilă și indescriptibilă și ne-o putem re- 
constitui intrucîtva prin prinderea unor momente de „con- 
templaţie pură“, sau prin acea stare între somn şi veghe, cînd 
imaginile se perindează fără consistenţă și lumea corporală se 
destramă într'o succesiune de tablouri. La teatru, la cinema- 
tograf, la un concert, înaintea unui tablou ce ne „captivează“, 
putem avea astfel de clipe de „uitare de sine”. Intr'o astfel 
de stare însă stărue diferenţierea între senzație şi reprezentare, 
cu o condiție minimă a „contemplării“, sau a „intuiţiei pure“, 
care ne face să „trăim“ ceea ce se petrece pe scenă, să „trăim“ 
o simfonie etc. Expresia germană de „Binfuhlung” (empatia) 
ne apropie de înțelegerea acestei stări, dar șterge prea mult 
cor;diția diferenţierii, deoarece „însimţirea” ar însemna chiar 
intrarea spectatorului în scenă, pe cînd contemplarea cere toc- 
mai separațiunea sa de scenă. Visul ar fi o însimţire fără 
această condiţie. 

Cînd senzaţia ia corp prin mișcare, se introduce o nouă 
dimensiune (a treia), care reprezintă timpul fizic, măsurat 
prin succesiunea senzaţiilor și a reprezentărilor și schimbarea 
relaţiilor lor. In felul acesta se naște spaţiul în trei dimen- 
siuni, măsurat prin deplasarea (mișcarea) corpurilor, al acelo- 
aşi corpuri, într'o lume corporală identică şi care își schim- 
bă aspectul prin schimbarea raporturilor între aceleași cor- 
puri. 

După ce se postulează terminarea şi desăvîrșirea lumii 
corporale, ea ne dă posibilitatea să istorisim, adică să adău- 
găm o nouă dimensiune : timpul istoric, și o nouă lume: lu- 
mea istoriei, în care orice corp poate să dispară din punct de 
vedere fizic (prefăcîndu-se în alt corp sau în alte corpuri), 
rămînînd totuş ca ceea ce a fost. 

Evadarea din lumea fizică în lumea istoriei înseamnă 
însă că istoria ne introduce într'o lume metafizică sau, mai 
bine zis, hyperfizică (suprafizică). 

8. CĂDEREA FILOSOFIEI IN ROBIA FIZICEI 


Indoielile cari s'au ivit și cari au dat naştere filosofiei au 
isvorît din faptul că în înaintarea spre descoperirea cauzelor 
cari produc prefacerile „corpurilor“, aceste cauze au fost cău- 
tate „dincolo“ de corpuri. Nu s'a pus adică întrebarea, dacă 
ştim într'adevăr ce sînt corpurile, ci sa presupus din capul 
locului că avem intuiţia lor, deci o ştiinţă nemijlocită despre 
dînsele. Problema era numai de a cerceta corpurile în compo- 
ziţia lor, de a pătrunde pînă la elementele corpurilor și a 
descoperi legile după cari aceste elemente se combină dînd 
formele corporale individuale „intuite“. Omul de ştiinţă nă- 
zuia deci să imite natura, să producă în mod artificial (în la- 
bcrator) ceea ce natura produce în mod spontan — fără in- 
tervenţia unei voințe. 

Din această ocupaţie au rezultat ce-i drept multe descope- 
riri și invenţii foarte folositoare, dar setea de cunoaştere n'a 
fost satisfăcută. Dimpotrivă, curiozitatea științifică odată deş- 
teptată şi pornită pe drumul cercetării „desinteresate”, deveni 
tot mai chinuitoare tocmai prin faptul că orice cercetare tre- 
bue să se oprească la o limită precisă, dincolo de care nicio 
străduinţă și niciun avînt nu poate trece. 

Această constatare a împins la scepticism şi la cercetarea 
puterii noastre de cunoaştere. Problema noologică deveni pro- 
blema filosofică propriu zisă şi dela Descartes încoace ea stă 
în centrul preocupării filosofiei. 

Fizicienii înaintară pe calea ştiinţei pozitive, care presu- 
pune existența unei lumi corporale supusă unor legi stabile. 
După concepţia lor, „natura” n'are taine și nu poate avea taine. 
Chestiunea e numai de a continua cu stăruință cercetările, cari, 
în sfîrșit, vor desvălui toate tainele naturii. Din cînd în cînd 
se ivesc îndoieli şi în domeniul fizicei, dar aceste „accese” filo- 
sofice ale fizicienilor nu sînt decît întîmplări neînsemnate cari 
nu opresc înaintarea cercetărilor. Filosofii însă au observat de 
mult că aci nu poate fi vorba de o înaintare în cunoaştere, ci 
numai de o lărgire și îmbogăţire a cunoştinţelor. Progresarea, 
dacă vrem să întrebuințăm acest termen, se referă la aplica- 
“țiunile practice ale cunoștințelor, dar nu la puterea de cunoaș- 
tere însăş, care a rămas aceeaș. Bogăția cunoștințelor adunate, 
perfecţionarea metodelor şi a instrumentelor de cercetare a 
"„maturii”, foloasele practice realizate în urma cercetărilor de 
laborator, au dat impresia că omul a progresat enorm în cu- 
noaştere şi că într'o vreme mai scurtă sau mai lungă va şti 
toate, va fi atotștiutor. S'ar presupune deci că prin această 
ştiinţă se vor descoperi toate tainele naturii. Acest optimism 
robust al fizicienilor e tulburat din cînd în cînd de crize de tot 

felul, dar nu poate fi zguduit din temelii, mai ales că glasul 
filosofiei a slăbit foarte mult, ea însăş intrînd dela începutul 
timpurilor moderne în slujba științelor pozitive. Din roaba teo- 
loọgiei ea a devenit servitoarea umilă a fizicei. 

Inţelegem ca un Descartes şi un Leibniz să fi fost încîntați 
de emanciparea filosofiei de teologie, dat fiind că erau con- 
vinşi că raţiunea este sau va fi în stare să progreseze în pute- 
rea ei pînă a cunoaște toate tainele Universului, chiar cele din- 
colo de hotarele lumii fizice, corporale. Pentru ei, existența 
substanței spirituale era tot atît de sigură şi de evidentă, ca şi 
cea a substanţei corporale, ba chiar mai evidentă. Ei nu erau fizi- 
cieni în înţelesul de azi, ci metafizicieni, iar fizica era pentru 
ei numai o pregătire pentru deslegarea problemelor metafizice. 
Inaintarea dela fizică la metafizică li se părea nu numai posi- 
bilă, ci şi necesară și naturală. De aceea ei nu șovăiră să pro 
clame strînsa unire între filosofie și știință, în care unire însă 
filosofia avea rolul unei teologii raţionale în stare să înlocuias- 
“că religia. 

Altfel se prezintă situaţia decînd scepticismul zgudui din 
nou încrederea în puterea raţiunii de a pătrunde pînă la zei- 
tate. Filosofia căzu dela locul ei privilegiat, mai ales că creşte- 
rea cantitativă a științei îi îngustă tot mai mult locul şi o îm- 
pinse tot mai mult spre margine. In acest fel filosofia se văzu 
nevoită să aleagă din două una: sau să se întoarcă pocăită în 
' slujba teologiei sau să prefere a rămînea într'o situaţie subor- 
donată şi umilitoare în slujba științei. Kant i-a pus problema 
în mod lămurit şi i-a arătat drumul adevărat. Dar ea a prefe- 
rit, de teama teologilor (nu a teologiei), să rămiie în slujba 
ştiinţei şi să se ocupe aci cu chestiuni sterile, cu rămășițele lă- 
sate de ştiinţă, fără să-și poată cuceri un loc de cinste. Ea» 
tolerată mai mult, decît cinstită, mai ales de cînd materialis- 
mul ucise în fizicieni orice pornire spre gîndire filosofică. 

Noi vrem să scoatem filosofia din această situație umili- 
toare, înoind încercarea lui Kant, de a înlătura știința pentru 
a face loc credinței. Dar drumul pe care vom merge spre aceas- 
tă ţintă nu va fi cel al lui Kant. Noi vom evita saltul în trans- 
-cendent pe care îl face Kant, în trecerea sa dela Critica rațiu- 
nii pure la Critica raţiunii practice. 

Incercarea e grea şi anevoioasă, dar nădăjduim să o ducem 
la bun sfîrşit, întrucît în cîteva lucrări preliminare ne-am pre- 
gătit şi lămurit punctul de plecare. Dificultatea stă în a nu 
cădea în subtilităţi şi sofisticării cari să închidă mulțimii citi- 
torilor intrarea în scrierea noastră. Preferim să părem mai pu- 
in adînci și subtili, dar să fim înţeleşi, - 

9. IDENTITATEA LUMII CORPORALE 


Fiecare din noi e înconjurat de o mulţime de lucruri, (0- 
biecte, corpuri). Presupunem că mă aflu într'o cameră împreu- 
nă cu mai mulți oameni și toţi ne îndreptăm atenţia asupra 
unui obiect, zicem o masă. Există deci acea masă, dar văzută 
de mai mulți. Se spune: există atîtea „imagini” (reprezentări) 
ale mesei cîți oameni sînt (sau mai bine zis cîți ochi sînt), și, 
pedealtă parte, o singură masă, ca obiect sau corp. Masa-obiect 
ar fi deci identică pentru toţi oamenii, și e una, pecînd „ima- 
ginile” mesei sînt multe și diferite, deoarece fiecare „subiect” 
vede masa din altă parte și în conformitate cu felul cum func- 
ționează ochii săi. 

Dar propoziţia : „acolo e o masă” e rezultatul unor proce- 
se foarte complicate. Ea n'are un înţeles decît pentru un om 
întrun anumit stadiu de desvoltare și presupune acuma și re- 
laţii cu alți oameni, din cari a rezultat posibilitatea de comuni- 
care a ceea ce vedem și constatăm. Pentru un copil mic, zicem 
de două săptămîni, propoziția aceasta scrisă sau vorbită mare 
acelaș înţeles sau niciun înţeles. Dar am fi dispuși să credem 
că, dacă între persoanele ce se uită la masă e și un copil de 
două săptămîni, și el va avea ,„imaginea” mesei, care rămîne 
aceeaș și una și pentru cei adulţi şi pentru copil. Totașa ar fi 
şi dacă în cameră ar fi animale, cari văd; imaginile s'ar în- 
mulţi, iar masa ar rămînea pentru sine ceea ce este, un obiect 
în spaţiu. Ba acea masă ar răminea acolo unde este și așa cum 
este, chiar cînd toţi „ochii” ar dispare. Ne putem convinge de 
acest fapt închizind ochii și pipăind masa ; totașa, auzind bă- 
tînd un ceas fără să-l putem vedea nici pipăi, știm că undeva 
în apropiere este un ceas, cum ascultînd la radio un concert 
un discurs, o tragedie, știm că există persoane și obiecte car: 
produc în noi, acele senzaţii auditive. „Imaginea” unui obiect 
nu este deci numai „vizuală”, ea poate fi tactilă, auditivă, ol- 
factivă, — adică fiecare simț ne poate mijloci cunoașterea unui 
obiect sau, altfel zis, obiectul ni se revelează prin una sau mai 
multe senzaţii, pe cari le atribuim diferitelor simţuri. Dar, cer- 
cetînd mai deaproape această problemă, vom constata că posi- 
bilitatea de a cunoaşte un obiect printr'o singură senzaţie d. 
ex. vizuală sau auditivă, presupune un lung exerciţiu și, pe 
lîngă asta, și o clasificare a obiectelor după anumite criterii. 
Ca să putem spune : „în apropiere este un ceas”, numai în te- 
meiul faptului că auzim tictacul lui, trebue să fi văzut sau pi- 
păit un ceas. La originea acestei cunoașteri a obiectelor prin 
senzaţii izolate, stă „perceperea lor totală”, adică prin colabo- 
rarea tuturor simțurilor : obiectul trebue să fie prezent pentru 
a fi perceput. Nu mai este vorba aci numai de perceperea prin- 

trun singur simţ, d. ex. prin văz. Fără îndoială că imaginea 
vizuală a obiectului este foarte importantă și așa de puternică 
încît acopere adeseori cu desăvîrşire imaginile date de celelalte 
simţuri, dar ea singură nu ne dă cunoaşterea „obiectului” ca 
obiect în afară de noi. La cunoașterea „,obiectului” trebue să 
colaboreze toate simţurile, sau cît mai multe simţuri, pentru 
a distanţa obiectul de noi și de alte obiecte. Obiectul trebue 
„construit? prin mișcarea noastră, prin activitatea organelor 
simţurilor noastre, ordonată în așa fel ca să dea ca rezultat pe 
de o parte individualitatea noastră și, pe de altă parte, indivi- 
dualitatea celorialte corpuri. Prin exercițiu neîntrerupt, care 
începe la nașterea individului și durează în primii ani ai copilă- 
riei, individul își dobîndește o mare îndemînare de a stabili re- 
pede situaţia sa faţă de celelalte obiecte, de a construi obiec- 
tele în spaţiu în temeiul unor imagini sau fragmente de ima: 
gini date de diferitele simţuri, cari imagini reprezintă în acest 
fel simboluri, semne pentru obiectele existente în afară de su- 
biect, chiar dacă aceste obiecte nu sînt prezente, adică nu pot 
fi construite în întregime prin colaborarea tuturor simţurilor. 

Din acest punct de vedere un „,obiect” e totdeauna prezent 
printr'un semn, o imagine sensibilă (vizuală sau auditivă, sau 
tactilă) — deși posibilitatea de construcţie totală a obiectului 
ca corp în spaţiu poate fi foarte diferită, începînd dela un mi- 
nim pînă la un maxim. Maximul este dat pentru obiectele dir: 
nemijlocita apropiere a corpului nostru, cari văzute pot fi şi 
pipăite, mirosite ete., iar un minim cînd avem numai un sim- 
bol d. ex. un cuvînt (auzit sau văzut), o fotografie, o hartă etc. 

Noi suntem înconjurați deci de corpuri distanțate şi deose- 
bite de noi, aflîndu-se în spaţiu prin faptul că noi ne mișcăm 
şi ele se mișcă în diferite direcţii. Dar această „geometrie” 
(măsurare) de fiecare moment realizată prin cooperarea simţu- 
rilor noastre, constitue numai baza pentru construirea unei lu- 
mi de corpuri indefinit de largă, întrucît orice imagine sau 
fragment de imagine senzibilă ne dă știre despre un corp (o- 
biect) care a fost sau este în spațiu. 

E greșit deci să confundăm o imagine senzibilă cu corpul 
despre care ea ne dă știre sau ne arată posibilitatea de cons- 
trucție totală, de stabilire a unui raport precis între dinsul și 
corpul nostru. Astfel afirmaţia de mai înainte că, fiind mai 
mulţi oameni de faţă cari se uită la un obiect, există atitea ima- 
gini a obiectului cîți ochi sunt, iar obiectul este unul și identic 
pentru toţi cei prezenţi, se lămureşte acuma. Imaginile subiec- 
tive nu redau „obiectul” ca corp în spaţiu, ci dau (fiecărui su- 
biect), posibilitatea de construire, de găsire a obiectului în spa- 
tiu, acolo unde este. Această construire sau găsire este și tre- 
bue să se petreacă la fel pentru toate subiectele şi obiectul va 
fi găsit de toți acolo unde este — după terminarea operaţiunii 
de distanţare şi conturare a obiectului în raport cu corpul fie- 

cărui subiect. Rezultatul nu este o „imagine senzibilă” a unui 
corp în trei dimensiuni, ci o cunoaştere, un concept. In cazul 
de față, cînd e vorba de un „corp individual” adică o construc- 
tie desăviîrșită prin colaborarea tuturor simțurilor, noi avem o 
cunoaştere conceptuală concretă, adică la îndemîna tuturor 
simțurilor, pecînd în alte cazuri construcţia e oprită fie prin 
faptul că obiectul nu este la îndemîna tuturor simțurilor, fie că 
unul sau mai multe simțuri nu funcționează în acel moment 
(d. ex. intrînd noaptea într'o cameră și simțind un miros de 
trandafir, vom presupune că în cameră au fost sau sînt tran- 
dafiri înfloriţi, dar nu vom ști dela început ce coloare au sau 
au avut florile de trandafiri, dacă e un buchet sau o plantă 
vie etc. ; imaginea senzibilă ne dă însă un început de construc- 
ție a unui corp în spaţiu în afară de noi). 

Greșit este deci de a se spune: noi intuim corpuri, sau 
avem intuiţia corpurilor. Teoreticienii s'au lăsat înșelați de fap- 
tul că ochiul e un organ admirabil construit care dă adultului 
impresia că vede, „intueşte” corpuri. De fapt copilul, la înce- 
put, vede numai colori, are senzaţii vizuale ; dar mișcînd ochii 
şi capul) e) „„pipăe“ așa zicînd corpurile, le reliefează, mai 
ales că corpurile (ca complexe de colori diferite) se 
mișcă şi se „suprapun” în tabloul vizual dat copilu- 
lui. Mai intervine apoi și raportul între tabloul repre- 
zentînd corpul propriu şi tablourile celelalte pentru a crea ilu- 
zia unui spațiu vizual în trei dimensiuni. Dar putem observa 
-că acel spaţiu trebue completat prin celelalte simţuri, prin miş- 
carea mînilor, a picioarelor şi a întregului corp. Copilul mic 
îşi bagă degetele în ochi şi se zgîrie pe faţă, deoarece la în- 
ceput „cooperarea” simţurilor încă nu e stabilită și coordonată, 
astfel că distanțarea şi separarea corpului propriu de celelalte 
corpuri încă nu e înfăptuită. Abia cînd acest proces e terminat, 
cînd deci s'a constituit corpul propriu, deosebit de ceea ce este 
în afara lui, e dată posibilitatea de a trece la construirea lumii 
corporale în temeiul unor date senzibile izolate, cari, fiecare din 
ele, cheamă cooperarea celorlalte simțuri pentru a plasa „ima- 
ginea senzibilă” în afară de corpul propriu, în spaţiul „tridi- 
mensional”. Prin faptul că celelalte organe nu dau imagini re- 
liefate, s'a crezut că noi „intuim“ corpurile, pecînd mirosul d. 
ex. nu ne dă o intuiție a corpurilor, ci numai o senzație pur 
subiectivă. Dar noi „mirosim” un corp totașa cum îl şi „ve- 
dem”, dacă facem abstracție de mișcarea ochiului și de coope- 
rarea celor doi ochi, din care se naște „relietul”. Cîinele însă 
pare a avea imagini olfactive mai precise decît sînt imaginile 
sale vizuale, deci el „intuește”, dacă putem zice așa, prin mi- 
ros. Dar şi această „imagine olfactivă“ nu poate fi imaginea 
unui corp, ci numai o posibilitate de a începe sau completa cons- 
trucţia unui corp. Un cîine orb, avînd la: dispoziție mirosul, se 
va orienta cu ajutorul mirosului mai bine decît un om orb (dacă 


www.dacoromanica.ro 


CUNOAȘTEREA DE SINE 59 


acesta n'ar avea posibilitatea de a se mișca și de a pipăi lu- 
crurile). 

Putem păstra termenul general de „intuiţie” pentru cu- 
noașterea nemijlocită, dar cu condiţia de a nu i se da înţelesul 
de cunoaștere nemijlocită a corpurilor în spaţiu, sau spaţiale. 
Noi „intuim” deci și cu urechile şi cu nasul și cu mîinile şi 
cu pielea (căldură, frig, etc), totașa ca și cu ochii. 

Dar nici cu ochii şi nici cu celelalte organe noi nu „inz 
tuim” corpuri, ci numai calităţi, intensităţi, extensive şi ele, 
dar numai bidimensionale, din a căror combinare (prin coope- 
rarea simţurilor, adică prin mișcare) se nasc „corpurile în trei 
dimensiuni”, plasate în afară de noi, în spaţiu. Dar aceste cor- 
puri sînt totdeauna concepte, „construcții? și nu  „intuiții”. 
Pentru ca un corp să fie intuiție, sau corpurile să fie intuiţii, 
am trebui să avem un simţ special, care să ne desvălue din- 
tr'odată şi nemijlocit nu numai existența, dar şi „esenţa” cor- 
purilor, să știm deci ce sînt corpurile în sine, fără intervenţia 
simţurilor noastre actuale, cari nu ne dau decît imagini sensi- 
bile şi nicidecum corpuri. Dacă am avea acel simţ, noi am şti 
ce gîndeşte alt om, ce simte o plantă și un animal, noi am şti 
cum gîndim noi, ce procese se petrec în creer cînd gîndim ; 
noi am putea produce gîndirea în mod voluntar, deoarece am 
stăpîni creerul și sistemul nervos făcîndu-le să cugete, așa cum 
stăpînim un motor de automobil făcîndu-l să se miște. Noi am 
putea înţelege atunci şi am putea ști cum și de ce din contactul 
duor corpuri, din simple deplasări de corpuri se nasc „imagini”, 
senzaţii şi reprezentări, și cum aceste se combină dînd corpuri 
reale, materiale, indestructibile și impenetrabile. Am ajunge 
astfel la cunoaşterea nemijlocită, „intuitivă”, a forțelor (ener- 
giilor) cari străbat universul. 

„Dar un astfel de simţ intelectual sau conceptual ne lipseș- 
te, $i totuş pretindem că-l avem. Căci dacă nam pretinde acest 
lucru, dacă n'am postula un astfel de simț pentru noi, noi n'am 
putea comunica cu alți oameni, n'am trăi într'o lume de cor- 
puri, n'am putea face știință fizică, adică o știință despre cor- 
puri, ci am rămînea vecinic închiși într'o lume de imagini 
- schimbătoare, între cari și noi înșine n'am fi decît una din nu- 
meroasele și variatele imagini. Abia că ne-am putea distanţa 
ca imagine de celelalte imagini, ca senzaţie de reprezentare, 
ca ceea ce sîntem noi de ceea ce nu sîntem noi, fără să putem 
spune ce sîntem noi şi ce sînt celelalte, așa cum pisica nu poa- 
te spune că ea este pisică și nu este șoarece sau om. In vocabu- 
larul pisicei nu găsim termini preciși pentru însemnarea unor 
clase de obiecte sau corpuri ; trebue să presupunem deci că ea 
n'are concepte, mare logică nici matematică nici fizică, — deşi 
în germene trebue să fie date toate aceste științe și la pisică și 
la maimuțe, dacă s'ar ivi și pentru ele problema identității lu- 
mii corporale pentru mai multe subiecte, deci dacă ar ajunge şi 
ele la un graiu articulat și, în urmă, convenţional. 

Analiza acestui fenomen, al graiului omenesc, în legătură 
cu și în dependenţă de cele spuse mai sus ne va lămuri şi mai 
bine problema cunoașterii și, mai ales, problema parțială a deo- 
sebirii fundamentale între cunoașterea intuitivă (nemijlocită) 
şi cunoașterea conceptuală (sau noțională, mijlocită prin note = 
semne). 

Din lămurirea acestei chestiuni va rezulta fixarea unui 
punct de plecare în filosofie care va putea însemna, din anu- 
mite puncte de vedere, un progres față de teoriile filosofice 
vechi și noui. 


10. UNIVERSUL CA TOTALITATE A CORPURILOR 


Afirmația „există o lume corporală în sine”, adică şi în 
afară de raportul subiect-obiect, are un înţeles bine lămurit, 
deoarece nu e vorba de o lume închisă, finită şi terminată, in- 
tuită de subiect, ci e vorba de o multitudine indefinită de cor- 
puri. Putem zice că „totalitatea corpurilor constitue lumea sau 
Universul”, dacă admitem posibilitatea de a le număra, mă- 
sura, cîntări etc., pornind dela o măsură, dela o unitate alea- 
să ca măsură. Dar e posibil să facem această operaţie ? Eu cred 
cá nu. Termenul de Univers nu este decît o noţiune de limită, 
arătînd că oricînd și orideciteori vom începe operațiunea de 
măsurare, noi o facem în vederea terminării ei, oprindu-ne la 
ceea ce este, pentru oricare operațiune, totalitatea. Așă că ori- 
ce corp poate reprezenta Universul, o totalitate, şi operațiunea 
de măsurare e aceeaș fie că e vorba de un atom sau de pă- 
mâînt, de sistemul solar, sau de spaţiul ce cuprinde toate cor- 
purile cerești. Din aceste consideraţii a rezultat posibilitatea 
întrebuinţării algebrei, unde mărimea reală (intuită) este indi- 
ferentă pentru operaţiunile de calcul. Un triunghiu poate fi in- 
definit de mic sau indefinit de mare, formulele pentru măsu- 
rarea lui rămîn aceleaşi. Lumea corporală scapă deci de supt 
aprecierile contingente ale subiectului sau subiectelor şi rămi- 
ne identică. Termenii de mare, mic, fluid, solid etc., au pentru 
lumea desubiectivată alt înţeles, decît pentru lumea-obiect le- 
gată de subiect. Pentru lumea în sine, orice corp este mai mare 
decit unul mai mic, mai solid decît unul mai puţin solid, mai 
aspru decît unul mai puţin aspru — dar nu există „mărime 
în sine” etc. Deaceea nici nu există o mărime infinită, deoa- 
rece un corp infinit de mare ar exclude existența de corpuri, 
de ceva în comparaţie cu care acel corp ar putea fi numit mai 
mare ; în acest caz ar exista doar infinitul și încă ceva pe dea- 
supra, ceea ce e absurd. Un corp e limitat din toate părţile de 
alte corpuri, e prins între alte corpuri. O totalitate de corpuri 
poate fi numită corp în comparaţie cu alt corp, care nu face 

parte din acea totalitate, și care el însuș poate să fie compus 
din alte corpuri. Desfacerea unui corp într'o multitudine de 
corpuri, şi compunerea unui corp din mai multe corpuri nu în- 
seamnă decît posibilități de măsurare, pornind dela o unitate 
oareșcare. Orice corp reprezintă însă o unitate, şi orice alt corp 
e de X-ori mai mare sau mai mic decît corpul unitate. Dar nici- 
un corp nu e cuprins în alt corp, deoarece corpurile sînt im- 
penetrabile şi indestructibile. A fi cuprins ar însemna a dispare 
în ceva, a fi absorbit de ceva, ceea ce pentru un corp e impo- 
sibil. Lumea corporală poate fi tăiată în toate direcţiile : rezul- 
tatul va fi totdeauna o multitudine de corpuri. Și, în fiece cli- 
pă, lumea corporală îşi schimbă înfăţişarea prin deplasarea cor- 
purilor unele față de altele, fără ca, din această cauză, canti- 
tatea totală a corpurilor să se schimbe, deşi numărul corpuri- 
lor se schimbă prin compunerea și descompunerea corpurilor. 
Dar lumea corporală nu este un corp, o unitate, ci o multitu- 
dine de corpuri. Dacă ar fi un corp, o unitate, nicio schimbare 
mwar avea loc, nicio constatare a unei existenţe n'ar fi cu pu- 
tinţă ; n'am putea spune că există sau că nu există ceva deoa- 
rece această afirmaţie cere cel puţin existența celui ce afirmă 
(subiectul) și a ceea ce este afirmat (obiectul). Și în cazul cînd 
ar exista un singur subiect (Eu) şi un singur obiect (lumea), afir- 
maţia s'ar opri aci, în această constatare a existenţei lumii în 
afară de mine. lar dacă totuș se întîmplă o schimbare, atunci 
se naște încă ceva, și cu fiecare schimbare se nasc lucruri noui 
şi ceea ce este se descompune într'o multitudine de corpuri, 
între cari mă găsesc şi Eu. 

Dela aceste începuturi de formare a lumii corporale pînă 
la prezentarea lumii ca un joc geometric, e o lungă istorie de 
fapte, de evenimente dramatice, pe care o trăeşte fiecare din 
noi. In jocul geometric am eliminat efortul nostru de a ne 
menținea unitatea faţă de celelalte corpuri, am eliminat toate 
emoţiile și sentimentele legate de prefacerile continue ale cor- 
purilor, de schimbările continue în „constelația corpurilor”. 

Constatăm deci că corpul este ceva mai mult decît simplă 
„întindere”, și că din contactul corpurilor se nasc fenomene 
cari depăşesc cu mult sfera geometriei. Dar pe scurt zis: cor- 
pul se defineşte în întregime prin ceea ce știe fiecare din noi 
nemijlocit despre el — în fiecare caz special și concret ; corpul 
este sau senzaţie sau reprezentare, sau Eu sau non-Eu, adică 
este ceea ce sînt Eu, sau este ceva în afară de mine. Dar în 
continua străduință de a stabili acest raport între mine şi ce- 
lelalte corpuri, se desvălue o nebănuită variație a însuşirilor 
corpurilor. 

11. EXISTENȚA INTUITA ȘI ESENȚA GÎNDITĂ A LUMII 


Lumea corpurilor, lumea fizică, se naște prin calcul, prin 
măsurare, distanțare, prin geometrie, în înțelesul general de 
metrie (=măsurare), geometria fiind un càz special al măsu- 
rării. A gîndi înseamnă a măsura, a calcula, a se mișca. Izvoa- 
rele gîndirii, ale cunoașterii lumii fizice, corporale, trebuesc cău- 
tate în mobilitatea corpului nostru, în mișcarea lui. Prin fap- 
tul că ne mișcăm, că ne putem separa de ceea ce nu sîntem noi, 
noi gîndim. Gîndirea începe deci la ființele cari se mișcă, cari 
se separă ca corp de celelalte corpuri. In trecere dela simpla 
senzibilitate care, în acest înţeles general, trebue atribuită tu- 
turor corpurilor (d. ex. placa fotografică e senzibilă), la mișca- 
rea autonomă cu tendința de separare a corpului propriu de 
celelalte corpuri trebue căutat începutul gîndirii, al cugetării, 
al cumpenirii, măsurării, distanţării, etc. Gîndirea nu este teo- 
rie (=contemplare), sau intuiție pură, ci este practică, este ac- 
tivitate, faptă, act, construcţie. Intuiţia sau teoria (în înţelesul 
originar al cuvîntului) nu este cunoaștere, cum nici cunoaşte- 
rea nu este intuiţie. Aşa copilul nou născut intuește, dar nu 
cunoaşte, Prin mișcare, activitate, măsurare, copilul începe să 
cunoască, să gîndească — şi prin această activitate se naște lu- 
mea corporală, fizică. 

Acel cogito al lui Descartes, şi în general al raţionaliștilor, 
este termenul final al unui lung proces de acte prin cari „in- 
dividul” se separă ca corp de lumea împrejmuitoare compusă 
din corpuri. Acel cogito poate reprezenta un început necondi- 
ţionat pentru filosofie, dacă separaţiunea e considerată defini- 
tivă, terminată, adică postulîndu-se identitatea Eului propriu 
precum şi a corpurilor exterioare Eului. Se postulează anume : 
toate operațiunile posibile pentru a stabili separaţiunea Eului- 
corp de celelalte corpuri sînt terminate ; lumea e măsurată în 
toate direcţiile, toate corpurile își au locul lor fixat în lume 
şi orice deplasare se poate calcula, se poate prinde şi subsuma 
sub o formulă — deci cogito, ergo sum; eu gîndesc, adică mă 
mişc între corpuri ca un corp existent deosebit de celelalte 
corpuri şi identice cu sine. Şi întrucît în orice moment al exis- 
tenței mele eu sînt acelaș, prin posibilitatea separaţiunii mele 
de celelalte corpuri, acel cogito ergo sum reprezintă totdeauna 
punctul de plecare pentru orice operaţiune, pentru începutul 
oricărui calcul şi oricărei măsurări în lumea fizică, 

Dar pentru a vorbi în felul acesta, pentru a-i da acestui 
postulat un suport solid, eu trebue să neg cu toată tăria orice 
schimbare a lumii corporale, trebue să declar că orice schim- 
bare este ireală, o înșelare, deoarece lumea, în esenţa ei, nu se 
schimbă, așa cum nici Eu nu mă schimb. Lumea fizică rămîne 

aceeaş totdeauna și pretutindeni. Schimbarea, dacă o admitem, 
dacă o constatăm, priveşte numai existența intuită, dar nu 
esenţa gîndită a lumii. O piramidă rămîne o piramidă — fie de 
fier, de lemn sau de sticlă ; Europa rămîne Europa, şi iarna şi 
vara ; Eu sînt Eu, şi la vîrsta de un an şi la cea de optzeci de 
ani ; un Stat este Stat, și în antichitate şi azi, şi în Asia şi în 
Europa. | 

Acest adevăr i-a opus Platon sofiștilor, Parmenide lui 
Heraclit, iar Descartes şi Kant au redus acest adevăr la cea 
mai simplă formulă : ceea ce se schimbă este în esenţă acelaș 
lucru ; în orice schimbare putem recunoaște ceea ce se schim- 
bă ; sau: în esenţă nimic nu se schimbă, deoarece orice schim- 
bare este numai aparenţă, fenomen, pecînd realitatea e vecinic: 
neschimbată, e scoasă de subt determinaţiunile de ioc și timp. 
Calul este cal, fie că există un cal sau doi sau o mulțime ne~ 
măsurată — sau niciunul. Totașa şi Eul, ori în cîte exemplare 
ar fi dat în existenţă (ca fenomen, ca imagine, ca intuiţie) ră- 
mîne identic și neschimbat. 

Interpreţii lui Descartes, Kant etc. greşesc dacă cred că 
acești filosofi sînt individualiști şi subiectiviști şi cînd acuză 
raționalismul că a deslănţuit individualismul şi subiectivismul. 
Eul, la ei, e concept pur, idee, construcţie pură, realitate in- 
teligibilă, nu este intuiţie, fenomen variabil şi instabil, multi- 
plu şi efemer, supus determinării categoriale. Raționalismul e 
o teorie naivă şi primitivă, izvorîtă direct din practică, din 
mișcare, activitate, măsurate, din instinctul de conservare. Toa- 
tă învăţătura în şcoală începînd cu grădiniţa de copii pînă la 
Universitate se întemeiază pe acest postulat de identitate a lu- 
crurilor în esenţa lor, — dealtfel oamenii nu s'ar putea înţelege 
întreolaltă şi nici nu s'ar putea orienta în lume. Imaginile sen- 
zibile se schimbă neîntrerupt și într'o variaţie infinită de 
nuanţe, — dar conceptele, adică corpurile, rămîn aceleaşi. In 
baza identităţii corpurilor noi gîndim (acţionăm), postulînd 
că construcția corpurilor, măsurarea lor, calcularea lor este 
terminată, garantîndu-le astfel identitatea lor. Omul a desvol- 
tat acest calcul într'o măsură extraordinară prin faptul că graiul 
i-a îngăduit să fixeze toate posibilitățile de deplasare a corpuri- 
lor, fără considerarea variațiunii fenomenelor senzibile, fă- 
cîndu-se abstracţie de schimbările imaginilor intuite. Cuvin- 
tele şi, în urmă, semnele matematice, au prins toată lumea 
corporală, inteligibilă, într'un sistem de formule menit să epui- 
zeze toate posibilitățile de raporturi între corpuri, toate modu- 
rile de deplasare și mişcare ale „unităţilor”, adică ale corpu- 
rilor identice cu sine. Năzuinţa lui Descartes este să ridice ma- 
tematica la o ştiinţă universală, iar Leibniz vroia să înfăptuias- 
că o „Characteristica universalis”, o știință generală a sem- 
nelor, pentru ca să se poată exprima formele sau formulele 
obiectelor în general și raporturile lor între ele. 

Dar de ce să ne urcăm tocmai la Descartes și Leibniz, 
cînd fiecare copil are, dela naştere începînd, aceeaș tendinţă 
să exprime prin semne obiecte precum și raporturi între obiec- 
te? Şi la animale există aceeaș tendinţă, care e oprită însă, 
după felul constituţiei lor psiho-fizice, la începuturi mai mult 
sau mai puţin desvoltate. Omul a ajuns, în această direcţie, la 
o mare perfecţiune. Dar în loc să fim cu toţii mulțumitori soar- 
tei pentru această lărgire a puterii noastre şi să fim mulțumi- 
tori specialiștilor logicieni, matematicieni și fizicieni pentru 
perfecționarea metodei de a cunoaște lumea cu ajutorul unui 
sistem bine structurat de semne, unii dintre noi atacă „rațiu- 
nea” şi „raţionalismul”, afirmînd că toate nenorocirile noastre 
de aci se trag. Aceşti „antiraționaliști” pretind că numai o cu- 
noaștere intuitivă sau chiar mistică ne-ar putea face să pă- 
trundem în esența lumii, ne-ar putea deschide înțelegerea pen- 
iru misterele vieţii şi ale cosmosului, ne-ar putea apropia de 
divinitate. 

Foarte bine! Dar atunci de ce nu ne dau acești domni 
cheia pentru această cunoaștere ? Să binevoiască a clădi un 
sistem filosofic pornind dela alte premise decît cele ale rațio- 
nalismului, mijlocindu-ne astfel o cunoaştere mai adevărată, 
mai adincă a lucrurilor. 

Noi zicem : ceea ce numim și putem numi cunoaștere e cu- 
prins în ştiinţele exacte, raţionale, matematice. Aci rămîn ina- 
tacabili și Descartes și Leibniz şi Kant. Altă cunoaştere nu 
există, decît cea rațională, cea prin activitate, mișcare, construi- 
re. Cunoașterea, știința (Wissen) e dominată de spiritul geome- 
tric, de măsurare și calcul. 

Ceea ce ne rămîne nouă de făcut nu este răsturnarea şi 
respingerea raționalismului, ci explicarea genezei sale și fixa- 
rea limitelor în cari stăpînirea sa nu poate fi discutată. Aceas- 
tă limită e dată prin constatarea că noi nu intuim corpuri, ci le 
construim. 

Dar, și acesta e punctul cel mai important al teoriei noas- 
tre, pentru comunicarea a ceea ce cunoaștem și știm, noi tre- 
bue să postulăm terminarea construcţiei corpurilor, să operăm 
deci cu corpuri identice, neschimbate, să pretindem că: sem- 
nul se acoperă cu însemnatul, că conceptul se acopere cu obiec- 
tui. Nu putem zice deci că există o lume senzibilă, fenomenală 
şi una inteligibilă, din cari una sau alta ar fi reală sau ireală. 
Ci : există imagini, intuiţii, ca semne pentru corpuri — în mo- 
mentul ce intrăm în comunicare cu alți oameni și voind a le 
spune ce suntem noi și ce este lumea în afară de noi. Dacă 
m'ar exista trecerea la comunicare, am avea numai imagini sen- 
zibiie și continua năzuinţă şi activitate a Eului de a se separa 
de Non-Eu. In acest caz nici Eul nu istorisește nimic lumii nici 
lumea Eului — ci am avea o continuă deplasare de imagini, 
așa cum ne închipuim că este ceea ce este în sfera subiectivi- 

tății copilului nou născut, cu care nu putem comunica, adică 
nu putem stabili un sistem de semne pentru lumea corporală 
identică pentru noi şi pentru dînsul. Pentru copilul nou născut 
un manual de fizică, de logică sau de matematică n'are deocam- 
dată niciun înțeles și niciun interes special în concepția sa des- 
pre lume şi viață. 


12. CONSTRUIREA LUMII INTELIGIBILE PRIN METODA 
„DIALECTICA“ 


Năzuinţa raționalismului este deci de a construi lumea așa 
cum este în sine, desbrăcată de contingențele subiective ale 
intuirei care ne dă numai o lume de fenomene variabile dela 
subiect la subiect și dependente de modurile de senzibilitate, de 
simţuri. Independenţa de simţuri nu se poate deci dobîndi de- 
cît eliminînd toate elementele subiective pînă la un minim, 
pînă la un semn care să prefacă toate subiectele în elemente 
substituibile, fără ca lumea să se schimbe. Zicînd că Eu cuget, 
înseamnă că am eliminat tot ce ar putea zădărnici “ca în locul 
acestui Eu să pun orice fiinţă care înţelege acest cuvînt: co- 
gito, care cuprinde în sine toate posibilităţile de construcţie a 
lumii prin gîndire = activitate, măsurare, calcul. 

Dacă acest cogito n'ar găsi răsunet, înţelegere, adică ar 
exista numai o singură fiinţă care cugetă, gîndirea nu s'ar opri 
nicicînd la constatarea : cogito, ci ar fi o construcţie continuă, 
iumea s'ar cugeta pe sine fără să poată spune nimănuia ce este 
ea cugetîndu-se pe sine. Acel Eu unic n'ar putea nici scrie, nici 
citi, nici vorbi, nici istorisi și nici n'am putea spune despre 
dînsul că este sau că nu este, că se schimbă sau nu se schim- 
bă — căci dacă am putea spune ceva despre el, am fi și noi 
şi EI, şi atunci situaţia se schimbă cu desăvîrșire. 

Ne găsim de fapt în situaţia că începînd dela naștere „ci- 
tim” în cartea imaginilor noastre și desprindem o istorisire a 
celorlalte lucruri. Noi interpretăm semnele și cu ajutorul lor 
putem spune ce sînt și cum sînt lucrurile. Istorisirea noastră 
se înlănţuie cu istorisirea lucrurilor din jurul nostru și din 
această înlănțuire se naşte lumea în sine, lumea corpurilor, iden- 
tică pentru toţi cei ce istorisesc. In această năzuință omul a 
mers pînă la un maxim de claritate eliminînd tot ce ar putea 
turbura coincidența istorisirilor, acoperirea lor completă. Așa 
s'a născut știința, care este un' sistem de semne ligibil pentru 
orice subiect, pentru orice Eu. Dar nu se poate spune chiar 
dela început şi în fiecare caz concret pînă unde merge această 
inteligibilitate a lumii, această posibilitate de substituire per- 
fectă a subiectelor. Protagoras şi-a exprimat îndoiala în această 
privinţă, Platon a arătat calea pentru a ajunge la scopul dorit 

prin continuă filosofare, prin dialectică, adică prin metoda de 
eliminare a diferențelor subiective în înlănţuirea istorisirilor. 
Semnele întrebuințate în istorisire trebue să devie univoce, să 
devie concepte cu acelaș conţinut, — în acest caz lumea devine 
inteligibilă, neschimbată, ideală, scăpată de variabilitatea ima- 
giniior senzibile, cari sînt multiple şi legate de existenţa tre- 
cătcare și schimbătoare a Eului senzibil, a Eului — imagine. 

Aşa deci cînd noi toți, şi oameni şi animale de pe întreg 
globul pământesc, privim la soare, există atîtea imagini ale soa- 
relui cîte ființe sînt cari văd soarele, sau simt căldura sa, sau 
citesc cuvîntul soare, sau aud sunetele din care se compune 
cuvîntul soare (în cele mai diferite limbi umane și animale), 
da: există un singur soare construit de ştiinţă, de astronomi. 
Acesta e un adevăr, care presupune însă că între toate acele 
fiinţe cari văd, citesc etc. „soarele”, să se înfăptuiască o coin- 
cidenţă a istorisirii lor despre soare, a măsurării și calculării 
lor, a gîndirii lor. Au ajuns astronomii ei înșiși la această iden- 
titate a conceptului lor despre soare, — este într'adevăr soarele 
identic pentru toţi astronomii? Ca postulat da; căci în clipa 
ce un astronom istoriseşte ce este soarele, intervin şi ceilalți 
astronomi” şi din înlănţuirea istorisirilor lor se naște soarele 
ider.tic cu sine şi neschimbat. Dacă rămîn diferenţe, se speră 
că prin dialectică, prin continuarea conversaţiei, se va ajunge 
la lămurirea conceptului. Și aşa despre tot ce există, despre lu- 
mea întreagă și despre orice corp în parte. 

Dar la urma urmei, fiecare din noi îi istoriseşte altuia 
despre soare, ceea ce soarele i-a istorisit lui despre sine, dar 
șI ceea ce a auzit dela alţii istorisind despre soare. Așa se com- 
bină toate „experinţele personale” directe, cu ştirile indirecte, 
pentru a construi lumea inteligibilă identică pentru toți. Şi, în 
desvoltarea individului uman, aceste ştiri indirecte prevalează 
cu atît mai mult cu cît ştiinţa progresează. Experiențele. per- 
sorale ocupă un loc minim faţă de ceea ce ştim dela alţii. Adul- 
ţii îi dau copilului o lume inteligibilă gata construită. Cu aju- 
torul graiului copilul învaţă dela cei adulţi să iasă de cu bună 
vreme din istoria lumii, din istoria adeseori confuză şi nelă- 
murită a lucrurilor şi să intre într'o lume bine ordonată, struc- 
turată după legi fixe, după formule matematice. Imaginile sen- 
zibile devin astfel numai mijloace subordonate, semne pentru 
a proiecta pe pînza conștiinței ordinea lucrurilor, a corpurilor, 
aşa cum harta îi servește strategului pentru a conduce lupta 
şi a cîştiga bătălia după regule bine fixate. Şi în fața acestui 
rezultat al raționalismului” mai poate fi vorba de acuzaţiuni 
şi de polemici cu Platon, Aristotel, Descartes, Leibniz, Kant ? 
Dar noi toţi, mai ales noi oamenii ne găsim pe linia lor, dela 
naştere începînd. Dacă n'am reflectat asupra acestor probleme, 
dacă nu ne-am dat seama de „methoda” (=calea) pe care am 
urmat-o pentru a dobîndi siguranța existenţei lucrurilor în si- 

ne, în afară de noi, este că n'am avut vreme şi nici geniul a- 
cestor bărbaţi. Dar să nu acceptăm rezultatele la cari au ajuns 
ei? Ar însemna să renunțăm de a fi oameni, să devenim. viermi 
sau plante, cari nu pot istorisi decît crîmpeie neînsemnate şi 
confuze despre ceea ce sînt şi despre ceea ce știu că este lu- 
mea. 

Dar aceşti bărbaţi au crezut că pot şti mai mult decît se 
poate ști — afară de Kant, care a vroit să pună zid de granit 
la hotarul științei, dincolo de care începe cîmpul credinţei. 

Intenţia lui e mai presus de orice laudă, opera sa, Critica 
rațiunii pure, e fapta mare a filosofiei moderne. inta lui e 
clară ca lumina, că a rătăcit drumul e explicabil, deoarece s'a 
lăsat derutat de adversari. Noi n'avem adversari... și deaceea 
sperăm să găsim drumul adevărat şi să ajungem teferi la ţintă. 


13, FIZICA FENOMENALISTĂ A LUI. KANT 


Kant a demonstrat că lumea, așa cum ne apare, aşa cum 
o putem comunica altora, este o creaţiune a noastră, e o con- 
strucţie geometrică. Ceilalți „raţionalişti“ au crezut că pot 
demonstra că există un Creator care a creat și lumea şi pe 
noi, dîndu-ne nouă, pe deasupra, posibilitatea să ne cunoaștem 
pe noi şi să cunoaştem și lumea așa cum a creat-o El. Deosebi- 
rea e adîncă și definitivă. Intre criticism şi raționalismul dog- 
matic nu poate fi apropiere și împăcare. Planul după care a 
creat Dumnezeu lumea rămîne vecinic necunoscut omului, care 
poate cunoaşte lumea numai așa cum e construită după pla- 
nurile sale omenești, după intenţiile şi scopurile sale, cuprinse 
în structura spiritului său, a raţiunii sale. 

Kant ne-a învăţat să fim modești în pretenţiile noastre de 
a cunoaşte esenţa lumii, dar ne-a dat încredere nemărginită în 
puterea noastră de a cunoaște și stăpîni lumea-fenomen, lumea- 
obiect. Condiţia este însă să eliminăm din noi tot ce este do- 
rință, dragoste, înclinațiune, și să ne considerăm numai ca 
ființe raţionale, perfect substituibile una alteia. In acest caz 
fenomenele se rînduiesc într'o ordine desăvîrşită, subt categorii 
fixe şi neschimbate, atît în coexistența cît şi în succesiunea lor. 
Tot ce apare, apare în forme rigide, în tipare a priori, adică 
logic anterioare conţinutului. Rațiunea poate deci construi 
lumea înainte ca ea să ne apară, înainte ca ea să existe ca feno- 
men. Rețeaua categoriilor e gata înainte de apariția lumii 
fenomenale. Această reţea e a priori, deci „antefizică“, pur 
subiectivă, raţională, transcendentală, înaintea oricărei expe- 
rienţe ; e condiţia logică a oricărei experienţe. 

Dar cum poate rațiunea să ajungă la cunoaşterea legilor 

ei proprii, cum poate ajunge la o autocritică ? Cheia pentru 
rezolvirea acestei probleme lipseşte la Kant. Deaceea a fost 
greșit înţeles şi rău interpretat. Pozitivismul ajunsese cu Hume, 
la concluzia că ştiinţa se întemeiază pe empirie, pe simpla 
constatare a raporturilor între fenomene, fără posibilitatea de 
a desprinde „necesitatea“ legăturii între ele, iar Comte susținu. 
în urmă că „introspecţia“ e imposibilă, deoarece subiectul nu 
poate deveni obiectul său propriu. 

Dar „metoda” lui Kant e alta. El răstoarnă pozitivismul, 
arătînd că „fenomenul” n'are nici-o semnificaţie pentru sine, 
că nu poate exista legătură între fenomene, deoarece legătura 
e totdeauna dată a priori în subiect ca condiţie formală pentru 
apariţia fenomenelor. A se cunoaște pe sine înseamnă a cu- 
noaște legătura între fenomene, a cunoaște „forma sub care 
apar fenomenele“ — şi nimic mai mult. Dacă excludem posi- 
bilitatea de cunoaștere a lucrurilor în sine, excludem și 
putinţa de a cunoaște legătura între ele — în coexistenţa şi 
succesiunea lor. Dacă cunoaștem însă lucrurile aşa cum ne 
apar nouă, atunci acest cum cuprinde toate condiţiile formale 
ale apariţiei, date în cunoaștere, în rațiune. Și analizînd rîn- 
duirea și desfăşurarea fenomenelor, noi analizăm funcțiunea 
raţiunii, desprindem „modurile“ apariţiei fenomenelor deter- 
minate de rațiune. In judecăţile noastre asupra lumii găsim 
materialul pentru „introspecţie'“', găsim „obiectul“ în care raţiu- 
nea se găsește pe sine. 

Pentru această operaţiune e indiferent dacă exist numai 
eu sau există o mulțime de oameni, sau dacă o ființă raţională 
ar apare ca şarpe sau ca pasăre. Subiectul-fenomen e contin- 
gent, Eul-fenomen nu poate fi nicicînd subiect logic, deoarece 
subiectul logic e o condiţie pur formală, apriorică, metafizică 
(în sens kantian), înaintea apariţiei oricărui fenomen. 

Adică : nici eu, nici alți oameni, nici viermele, nici şarpele 
nu pot fi cunoscuţi cum sînt în sine, ci numai ca fenomen, ca 
obiect pentru un subiect, pentru subiectul logic care judecă: 
„eu sînt” sau „alt om este” sau „şarpele este”. 

Kant a fost (și mai este ?) învinuit şi acuzat de „subiecti- 
vism'“ şi „individualism“, ca şi cum ar fi afirmat că fiecare 
subiect ar fi unic, și că există atîtea lumi cîte subiecte sînt, 
deci că „subiectul“ este autonom și că n'ar exista un adevăr 
decît pentru un subiect ; consecinţele ar fi : relativism, anarhie, 
revoluţie, etc. i | 

Dar nici Kant, nici alt om, nu se îndoește că lumea există 
în sine, chiar cînd m'ar exista nicio fiinţă, nici un subiect care 
să simtă și să judece. El neagă însă posibilitatea de a cunoaște 
acea lume cum este în sine. Și cine poate afirma că o poate 
cunoaște ? Iar cel ce ar cunoaşte-o n'ar putea spune cum este, 
căci n'ar avea cui spune decît sieși, sau unuia care este identic 
cu el însuș, ceea ce e acelaş lucru şi este identic cu a nu spune 
nimic, sau a nu putea spune nimic. 

_“Trebue, zice Kant, să fim mai modeşti: nu știu cum este 
lumea în sine, dar știu cum ne apare nouă. Şi dacă fiecăruia 
din noi ea ne apare la fel, cu atît mai bine: în acest caz se 
poate constitui știința pe temelii sigure, se poate constitui o 
fizică. Subiectul acestei științe este însă metafizic, transcen- 
dental, a priori ; adică : o carte de fizică e înţeleasă de noi toți, 
ea tratează despre ordinea în care fenomenele apar unei ființe 
raționale, fie că o ființă raţională apare altei fiinţe raţionale 
ca om sau șarpe sau purice. Că n'am întîlnit încă'un purice 
care să citească o carte de fizică e adevărat, dar asta e un fapt 
empiric şi contingent, cum contingentă este nașterea mea și a 
ta și a tuturor fiinţelor și lucrurilor. 

Logica transcendentală a lui Kant are deci valoare univer- 
sală, pentru toate ființele raționale, fie că există sau nu există 
astfel de fiinţe ca fenomene, fie că eu sînt treaz sau că dorm, 
fie că sînt viu sau mort, fie că tu te naşti abia și încă nu judeci 
sau ești fizician desăvirşit și cercetezi legile naturii. Diversi- 
tatea fenomenelor, ivite atunci cînd e dată o ființă-fenomen 
care simte, trebue să se ordoneze cu necesitate după legile 
rațiunii, după categorii — pentruca să putem vorbi de cunoaș- 
tere, ca să putem vorbi despre cum este lumea, natura și omul 
(ca parte a naturii). 

In felul acesta Kant a dat ştiinţei o fundamentare solidă, 
dar i-a redus pretenţiile de a descoperi esența lumii, de a spune 
cum este lumea în sine. 

Condiţia pentru știință și certitudinea științifică este ca 
fenomenul să fie desbrăcat de orice însușire de subiect. Feno- 
menul nu cugetă, nu judecă — ci e supus legilor cugetării. El 
nu se poate sustrage ordinei raționale, care este identică cu 
ordinea naturală, deoarece natura nu este altceva decît totali- 
tatea fenomenelor. | 

Avem deci, după Kant, un subiect unic, în faţa căruia stă 
natura ca obiect unic, ca totalitate structurală a fenomenelor, 
a diversităţii fenomenale. Acelui subiect unic, considerat con- 
diție formală pentru orice cunoaștere, pentru orice știință, i se 
poate substitui orice subiect contingent, fenomenal, dar numai 
eliminînd tot ce-l face obiect-fenomen, și lăsîndu-i numai cali- 
tatea de subiect, adică gîndirea, cugetarea. „Senzibilitatea“ își 
are rostul ei în „sistemul“ lui Kant; ea corectează eroarea 
raționalismului dogmatic care credea că fenomenul poate fi 
eliminat din știință, ca ceva de prisos, întîmplător și, pe dea- 
supra, tulburător. Raționalismul credea că se poate face „fizică“ 
fără conţinut senzibil, acesta acoperind lucrul în sine pe care 
gîndirea îl construeşte a priori. Kant descopere această eroare 
şi, pentru a accentua importanţa senzibilităţii, desparte formele 
subiective ale senzibilității de categoriile intelectului. Dar, 
chestiunea odată lămurită, nu mai e nevoie de această separa- 

tului pe de alta, cum nu e nevoie de tot artificiul a. 
diferitelor facultăți de cunoaştere’: senzibilitatea, intelectul și 
raţiunea, și încă pe deasupra puterea de judecare. Aceste îm- 
părțiri şi distincţiuni sînt „scolastice““, adică bune pentru şcoală, 
dar întunecă mai mult problema decît o lămuresc. 

Ca rezultat cînștigat din criticism rămîne : oricît de diverse 
ş. nuanţate ar fi imaginile senzibile, obiectul-fenomen este 
acelaș pentru toate subiectele, întrucît categoriile subt cari sînt 
prinse obiectele sînt cu necesitate aceleași pentru orice 
subiect.  Zicînd „toate subiectele“, deci admiţînd o pluralitate 
de subiecte, iar pe de altă parte arătînd că modurile de cu- 
noaştere sînt unice şi neschimbate, susţinem că subiectul logic 
este transcendental, adică dat înaintea oricărei experiențe și 
că e condiţiunea oricărei experiențe. Pluralitatea se referă 
deci la subiectele-fenomene, la „Eu-rile“ substituibile între 
olaltă şi dînd naştere, odată cu nașterea lor, diversităţii feno- 
menelor-obiecte. 

Dar să vedem ce consecințe izvorăsc din poziţiunea kan- 
tiană, dacă rupem învelișul istoric al sistemului său, dacă 
liberăm sistemul său de lanțurile ce-l leagă cu trecutul și-l 
descătușăm şi de gîndirea celor ce-au scos în urmă din criti- 
cism elementele pentru construirea de sisteme filosofice dog- 
matice. 


14. EROAREA MORALEI KANTIANE 


Desbrăcînd natura de orice subiectivitate Kant a înlesnit 
„constituirea fizicei, a științei despre natură, în care intră toate 
fenomenele, adică toate lucrurile considerate numai ca feno- 
mene, ca obiecte. Această operaţiune a cerut însă, ca un com- 
pliment necesar, ridicarea subiectivităţii pe alt plan, pe planul 
transcendental, sau metafizic (în înţelesul kantian originar, al 
Criticii raţiunii pure). Ceea ce înseamnă că pluralitatea ființe- 
lor raționale în cîmpul experienţei, al lumii fenomenale, al 
naturii, se preface într'o unitate şi unicitate logică per- 
fectă. Noi gîndim, cînd gîndim, toţi la fel, după ace- 
leaşi norme. Pentru noi toţi natura ni se prezintă în aceeaș 
ordine, oricare ar fi conținutul cu care operăm. De aci rezultă 
posibilitatea ştiinţei. Adică: ființele raționale, cugetătoare, 
formează o comunitate perfectă, în care nu se poate ivi nicio 
divergență de păreri. Eu pot vedea un obiect roșu, luminat, 
frumos, iar altul îl poate vedea alb, întunecat, urît: ca parte 
a naturii, acel obiect e cunoscut subt aceleași categorii, adică 
o cercetare a fenomenului va dovedi totdeauna o cunoaştere 
identică a sa pentru orice ființă rațională. Obiectul va fi mă- 

surat, cîntărit, va fi analizat din punct de vedere chimic, se 
va cerceta raportul său cu izvorul de lumină, se va cerceta 
starea și sănătatea ochilor ce-l privesc, și din aceste cercetări 
multiple și variate : fizice (propriu zise), chimice, biologice, 
fiziologice, psihologice, Jetc. va rezulta o cunoaștere cît se 
poate de perfectă, judecăţi științifice de valoare universală, 
indiferent ce subiect fenomenal face sau întregeşte aceste 
cercetări. 

Ştiinţa uneşte deci întrun singur subiect logic toate subiec- 
tele-fenomenale, dar numai în limitele ei, cu privire la sco- 
purile ei şi în măsura ce se aplică cu rigurozitate metoda ei. 
Orice amestec de subiectivitate în obiectul cercetării, oprește 
şi derutează cercetarea, o scoate din cîmpul ştiinţei. 

In această comunitate de gîndire se găsesc deci toate 
fiinţele raţionale, fie oameni sau animale sau alte ființe care 
au fost sau s'ar putea naște pe pămînt sau aiurea. Manualul 
de „fizică” e pentru toată lumea, şi cine îl poate citi şi înţelege, 
adică cine poate gîndi, face parte din „republica savanților“, 
din larga comunitate a „ființelor raţionale“. Cartea aceasta 
a înţelepciunii cuprinde toate explicaţiile asupra tuturor feno- 
menelor ce se pot ivi, fiecă sau ivit sau se vor ivi. Asupra 
ei stau aplecate toate fiinţele raționale, fie că au fost sau că 
vor îi, fie că e numai una sau că sînt nenumărate, — şi fiecare 
din ele poate înscrie ceea ce cunoaște despre lume și fiecare 
din ele poate citi ceea ce scrie alta. 

Dar nu poate scrie una despre alta — căci dacă ar încerca, 
ar vedea că cealaltă este fenomen-obiect, nu este fiinţă raţio- 
nală. Orice alt om deci e pentru mine fenomen-obiect, cînd 
fac ştiinţă. El mare nicio însușire de subiectivitate. 

In clipa ce îl consider subiect, toată situația se schimbă, 
toată ştiinţa se întunecă, și -altă lumină, mai puternică, mai 
orbitoare se aprinde în sufletul meu — lumina credinței. Și 
în această clipă toată lumea se schimbă, ea nu mai este „na- 
tură“, fenomen-obiect, nu este totalitatea fenomenelor, nu esit 
obiect al ştiinţei, ci este o multitudine de subiecte, dar nu de 
subiecte care gîndesc, ci de subiecte care voesc, care acțio- 
nează. lar ordinea lucrurilor e supusă, în acest caz, altor 
norme : nu mai este necesitatea care determină raporturile 
între lucruri, ci libertatea, 

Adică acei oameni cari stau aplecaţi asupra „fizicei“ şi 
citesc și scriu fără răgaz, explicînd fenomenele naturii, ridicîn- 
du-și ochii şi uitîndu-se unul la altul, văd că unul e alb, altu-i 
negru, că unul vorbește romînește, altul englezește, că unu-i 
mic, altu-i mare, unu-i bărbat, celalt femeie. Atunci s'a isprăvit 
cu subiectul transcendental şi cu logica lui Kant. 

Şi aici începe marea tragedie a lui Kant, lupta sa cu plu- 
ralitatea şi diversitatea subiectelor, care, fiecare, vrea să rămînă 

subiect, unicul subiect posibil, singurul subiect care ar putea fi 
autorul cărţii naturii, subiect din vecie în vecie. Şi Kant crede 
că, dacă aceste ființe diferite întreolaltă, dușmănoase unele: 
altora, orgolioase, pătimaşe, ar fi ființe pur raționale, și-ar 
stăpîni pasiunile, sar folosi în raporturile lor întreolaltă, în 
acţiunile lor, de aceeaș rațiune care le-a înlesnit înțelegerea 
perfectă în ştiinţa despre natură, atunci aceste ființe ar putea 
constitui la un loc o comunitate morală perfectă, în care să 
domnească pace și bună înțelegere, fiecare acţionînd, în temeiul 
raționalității sale, după legea morală, a cărei expresie este 
„imperativul categoric“, norma fundamentală a raţiunii deve- 
nită practică, deci norma voinţei unei ființe pur raţionale, 
voinţă care n'ar putea fi decît bună, lipsită de orice influență 
a pasiunilor, a înclinaţiunilor. Într'o astfel de comunitate de 
sfinţi, de asceţi, legea morală, ar fi o lege naturală, adică mar 
avea forma unui imperativ, ci forma unei judecăţi, unei con- 
statări că orice ființă raţională acţionează astfel că maxima 
acţiunii sale coincide cu legea morală, cu legea fundamentală 
a unei comunități morale, în care orice om vede în semenul 
său un scop în sine, și nu-l întrebuințează nicicînd ca mijloe 
pentru un scop al său. 

Dar, cum omul nu este ființă rațională pură, legea morală 
trebue să ia forma unui imperativ, iar comunitatea morală nu 
poate fi decît imperfectă, apropiindu-se de ideal în măsură ce 
pasiunile se subordonează raţiunii pure pracen; deci unei 
voințe bune. 

In elaborarea moralei sale Kant rămîne pe nia raționa- 
lismului, care duce dela Socrate la Leibniz. Comunitatea mo- 
rală ideală este cea între înţelepţi, între oamenii care au ajuns 
la deplină stăpînire de sine prin reflexiune rațională. Așa a 
crezut și Socrate și Platon şi Aristotel. Iar Kant a vroit să 
interpreteze și preceptul fundamental al creştinismului în felul 
de a-l împăca cu raționalismul, întrucît și „dragostea aproape- 
lui“ poruncită de Hristos: mar putea fi dragoste „patologică“, 
ci ar fi ceea ce Kant numește „respect“ pentru legea morală. 
Dragostea patologică, izvorîtă din afecţiune, din sentiment, nu 
se poate porunci, după părerea lui Kant. O poruncă, un impe- 
rativ, trebue să izvorască din rațiune şi trebue să se opună 
sentimentului, afectului. Faptele izvorite din dragoste pot 
avea aceeaș formă anterioară, .pot coincide în rezultatul lor 
cu cele izvorîte din împlinirea datoriei pentru datorie din res- 
pect pehtru legea morală, dar ele nu sînt morale, deși sînt 
numite morale. ' 

Știm că filosoful nostru s'a lăsat ademenit de simetria și 
unitatea sistemului pe un drum care duce în mod necesar la 
contradicții și încurcături. Ştim însă, pe de altă parte, cît de 
dificil este drumul pe care creştinismul a vroit să înfăptuiască 

morala, comunitatea celor drepţi şi fără prihană, renunțînd la 
rațiune și năzuind a întemeia o comunitate morală umană nu- 
mai prin adîncirea și lărgirea sentimentului de dragoste şi 
înăbușirea pasiunilor egoiste și distrugătoare: ura, invidia, deci 
răutatea în orice formă. 

Cei ce-l condamnă pe Kant o fac fiindcă descoperă cu 
groază monstruozitatea idealului său moral, care, înfăptuit, 
ne-ar da o comunitate de ființe acționînd ca niște automate, 
ca niște „birocraţi perfecţi“ care-și împlinesc datoria din dato- 
rie, care fac copii din datorie conjugală și-și iubesc nevasta nu 
din dragoste „patologică”, ci din respect pentru legea morală. 
Birocratismul. în toate formele sale, de raționalizare a vieţii 
familiale, politice, economice, religioase (puritanismul !) a mers 
pe calea aceasta și a dat, ce-i drept, rezultate apreciabile. Dar 
acolo unde s'a ivit și menţinut, el a fost determinat de opoziția 
față de „formele sentimentale“, și cîte străduințe, cîte lupte 
sufletești și cît fariseism n'a fost necesar pentru a păstra ne- 
atinsă cel puţin forma puritanismului, așa cum creştinismul ori- 
ginar întemeiat pe sentiment, pe dragostea patologică a aproa- 
pelui, a creat tipuri de oameni miloşi și peste măsură de buni 
— în manifestările exterioare, dar în fundul sufletului păstrînd 
o ură și o repulsiune amarnică împotriva semenilor care apelează 
neîntrerupt la mila lor creştinească și-i nevoesc să-și mani- 
feste „dragostea” pentru aproapele. 

Ingrozit de această nesinceritate, de această goliciune sufle- 
tească, Pascal se întoarce împotriva raționalismului și se în- 
toarce cu umilință spre izvorul de dragoste nemărginită, spre 
credinţa izvorită din inimă, din simţirea nemijlocită a bunătății 
creatorului, care, numai el singur, poate da alinare suferințelor 
şi-l poate libera.pe om din cătușele pornirilor sale egoiste şi 
pătimașe. 

Pascal contra Kant! Dar realitatea este : împăcarea între 
Pascal şi Kant, împăcare ce Kant însuş o caută prin interpre- 
tarea istoriei în care se înfăptuește sinteza între moralitate şi 
legalitate. Dar el greșește vrînd să întemeieze și moralitatea 
pe rațiune, pe spiritul geometric, pe cînd concilierea trebue 
câutată în sinteza între sentiment şi rațiune, ca teză şi anti- 
teză în dialectica istoriei. Organismul dialectic, aplicînd ter- 
menul lui Emile Lasbaz, care se naște din sinteza sentimentului 
şi rațiunii este societatea, comunitatea care pornește dela sen- 
timent, se desvoltă prin rațiune și ajungînd la limita de rațio- 
nalizare posibilă, se întoarce la o stare de echilibru, de împă- 
care a sentimentului cu raţiunea. . 

15. DETERMINISM ŞI LIBERTATE 


Savantul perfect, ființa rațională pură, zice : eu nu iubesc 
nici nu urăsc pe nimene, ci îmi fac datoria din datorie. Creşti- 
nul perfect zice ; eu îi iubesc pe toți oamenii deopotrivă şi îmi 
fac datoria din dragoste pentru aproapele. Rezultatul este 
acelaş: o comunitate morală ideală și desăvîrşită. Omul de 
rînd, omul concret zice: eu îi iubesc pe ai mei şi față de ei 
îmi împlinesc datoria din dragoste ; sînt și alți oameni, unii 
mai simpatici, alții mai puțin simpatici ; față de cei simpatici 
îmi împlinesc datoria și din simpatie şi din datorie, adică în 
urma reflexiunii raționale, față de cei nesimpatici cîteodată 
mă văd silit să mă port în conformitate cu legea morală, altă 
dată, și în anumite situaţii, voiu putea însă să dau curs liber 
sentimentelor mele de ură și dușmănie. Din nuanţarea senti- 
mentelor de dragoste şi ură şi din măsura în care intervine 
raţiunea pentru a opri desfășurarea urei și poate și intensifica- 
rea dragostei, va depinde atitudinea mea față de semenii mei 
și aşa a fiecărui om față de altul. In felul acesta se naște și 
se lărgește sau şi se îngustează comunitatea umană concretă, 
prin „dialogul“ continuu între sentiment şi rațiune, dialog din 
care rezultă în fiece moment istoric înfăptuirea unei comunităţi 
omenești. Pentru a ajunge la acest rezultat noi am sărit peste 
o prăpastie filosofică imensă — peste prăpastia care desparte 
ştiinţa de credinţă. Kant aruncase o punte, peste care însă 
numai el a putut trece, cu mii de precauţiuni, cu mii de arti- 
ficii, cu o tehnică genială, inventînd și definind termeni care 
susțin construcţia pînă ce face un pas înainte. Dar în urma 
sa puntea se nărue și niciun inginer n'a mai putut-o recon- 
strui. Toate încercările au dat greș, și toți urmașii lui s'au 
prăbuşit în abisul metafizicei dogmatice, au căzut în „transcen- 
dent“. „Puntea transcendentală“ a lui Kant a rămas o taină 
a lui și poate că el însuș sa mirat că a ajuns teafăr dincolo și 
chiar el însuși cînd a vroit să reconstruiască puntea în „Critica 
puterii de judecare”, întreprinderea n'a reușit pe deplin. 

Am fi nu numai prea puţin modești, ci peste măsură de 
ambiţioși și orgolioși să vrem a reconstrui puntea lui Kant. Ne 
mulțumim cu contemplarea construcţiei sale, cu admiraţia 
acestui grandios sistem de gîndire. Noi vom căuta să ocolim 
prăpastia pe cărări mai modeste, dar accesibile oricărui muri- 
tor. Vom urca la deal și vom cobori la vale, și, mai moderni 
decît Kant, vom întrebuința din cînd în cînd și avionul, așa 
că nu vom trebui să facem poduri, 

In acest scop vom invita pe toţi cei ce citesc în manualul 
de fizică la o întrunire amicală, unde să vorbim şi despre alte 

lucruri, plăcute şi neplăcute, chiar cu riscul să ne certăm şi să 
ne încăerăm de-abinelea. 

Aşa deci, ca să fim radicali, vom porni dela pluralitatea 
subiectelor și anume nu în lumea inteligibilă, cum o face Kant, 
ci în lumea fenomenală. Vom zice: natura este obiectul iden- 
tic al tuturor ființelor raţionale,, cînd și întrucît sînt ființe 
raţionale și cînd şi întrucît fac ştiinţă. Dar cum se prezintă 
natura pentru noi oamenii, care nu numai că gîndim, ci și 
simțim, iubim, sperăm, urîm, ne naștem și murim ? 

Această natură „naturală“, nu 'cea construită de fizicieni 
și prinsă în formule matematice și chimice, cuprinde pentru 
fiecare dintre noi mii de variaţii de forme, frumoase și urîte, 
îngrozitoare și simpatice, cuprinde mii de primejdii dar şi multe 
feluri de plăceri și distracţii. In toate colțurile mișună vie- 
tăţi, în toate întunecimile stau la pîndă duhuri rele, pretutin- 
deni găsim prieteni și duşmani. Totul trăiește, se mișcă, urlă 
şi cîntă, pe alocurea întreg pămîntul se sgudue și se svîrcoleşte, 
în alte părţi e liniște și lumină şi căldură și numai zumzetul 
albinelor ce sboară din floare în floare ne mîngiie auzul. 

Şi iarăş: orcane, războaie, vaiete şi suspine, moarte și 
prăpăd, boli și nenorociri, luptă pentru existență între toate 
vietăţile, ură și răzbunare — ce departe sîntem de cartea înţe- 
jepciunii, de mecanismul bine rînduit al naturii fizicienilor. 

Omul se naște în această lume plină de cele mai felurite 
ființe care s'au născut și ele și vreau să trăiască. Pe acestea 
trebue să le cunoască omul în primul rînd, între ele trebue 
să-şi caute prieteni. între ele își va găsi dușmanii. Problema 
pe care omul trebue s'o rezolve mai întîiu este de a putea 
deosebi prietenii de dușmani, de a cunoaște deci caracterul fiin- 
telor cu care trebue să trăiască la un loc. 

Dela naștere începînd omul este și rămîne în primul rînd 
sociolog și nu fizician, etician şi nu chimist. Fiecare om trebue 
să deslege problemele fundamentale ale sociologiei în cercul 
în care se mișcă şi să contribue prin experienţa sa la buna 
rînduire a convieţuirii cu celelalte ființe. Problemele fizice 
vin în urmă, cînd „Cetatea“ e clădită. In această urcare a 
omului spre „Cetate“ s'a înfăptuit desbinarea între om și na- 
tură, între ceea ce este subiect și ceea ce este obiect, între 
lumea subiectelor și lumea obiectelor, s'a înfăptuit ascensiunea 
omului spre liberatate faţă de natura-obiect, desbrăcată de su- 
biectivitate. Sfera subiectelor s'a redus tot mai mult, pînă în 
sfîrşit au rămas numai oamenii între ei să-și dispute libertatea, 
să stabilească ierarhia socială după gradul de libertate ce și-l 
poate cuceri fiecare în raport cu ceilalți. 

Astăzi situaţia e așa: omul a devenit stăpîn al naturii, 
știința fizică i-a dat toate mijloacele ale a domina forţele natu- 
rale, nu numai mecanice, dar și pe cele chimice și biologice. 

El a devenit stăpin peste natura anorganică, dar și stăpîn peste 
plante și animale,  Cunoscînd legile fizice și biologice omul nu 
mai poate fi surprins pe neașteptate de vreun eveniment natu- 
ral — dacă ţine seama de toate rezultatele științelor naturale 
(exacte). Mai sînt încă unele probleme de deslegat, dar desle- 
„garea lor nu va întîrzia mult.  Naturaliștii, între care și psi- 
hologii au căutat, cu un lux extraordinar de argumente, să 
demonstreze că în lume nu există „libertate“, că totul e deter- 
minat — niciun efect fără cauză, zic ei, . Prin urmare și omul 
e determinat în acțiunile sale, nici el nu scapă de subt „legea 
cauzalității generale“, 

Pe de altă parte nici religia nu poate demonstra libertatea, 
dacă susține atotputernicia și atotștiința zeității. Dar dacă nu 
este libertate, nu este nici răspundere : cu ce drept condamnă 
judecătorul pe un criminal, dacă aceșta a trebuit să comită 
crima în temeiul determinismului universal? Răspunsul: şi 
judecătorul e determinat să condamne, așa cum ucigașul e de- 
terminat să ucidă! Dar mergînd pe această cale, ajungem la 
absurdităţi. Poate avea lumea și viața un înţeles, cînd toate 
faptele omenești și toate evenimentele sînt considerate ca func- 
ționarea unei mașini pusă în mișcare din vecie și învirtindu-se 
fără rost şi ţintă în vecii vecilor, Și fiecare din noi e prins 
în angrenajul roților acelei mașini, așteptîndu-și neputincios 
strivirea oaselor între dinții fatalităţii. 

Kant susţine că libertatea nu se poate demonstra, dar că 
ea este un postulat al moralei, un adevăr dat nemijlocit con- 
ştiinţei. Adevăr sau iluzie ? Fouillee se mulţumeşte cu iluzia 
și puterea ideii de libertate, 

Noi renunțăm la discutarea „scolastică“ a acestei probleme. 
Amintim numai că noțiunea determinismului cere noţiunea 
antitetică de libertate. Neexistînd libertate mam ști ce este 
determinism, și neexistînd determinism n'ar exista libertate. 
In practică omul își dobîndește libertatea faţă de unele lucruri 
şi nu e liber faţă de altele. Foamea ne determină să mîncăm, 
dar nu ne determină — pe acelaș plan al mecanismului instinc- 
telor -— să furăm. A fi liber faţă de un lucru înseamnă a-l 
stăpni, nu „a nu avea nevoie de el“, sau „a putea fugi de el“, 
A fi liber înseamnă a porunci, a face să fim ascultați. A fi 
liber înseamnă a putea face ce vrem, nu însă a putea vrea . 
orice. 

Aici John Locke a intervenit cu o interpretare judicioasă, 
care pe nedrept e neglijată de marii sotiști ai determinismului 
şi libertăţii. Nu voinţa e liberă sau neliberă, ci omul, indivi- 
dul. Omul bea, mănîncă, vrea. Dar așa cum despre băutără 
și mîncare nu se poate spune că e liberă sau nu, așa și despre 
vrere nu se poate spune că e liberă sau determinată. Omul 
vrea, doreşte, nădăjduește, etc., el e liber sau sclav, stăpîn pe 

acțiunea sa sau subt ascultarea altuia. Omul vrea să sboare ; 
astăzi poate sbura, nu de mult voința sa de a sbura era ne- 
putincioasă. 

Să aducem această problemă la formula cea mai amt 
în raportul subiect- obiect, subiectul este liber, obiectul: deter- 
mânat. 

Dacă natura: e PERT ca un mecanism riii, în care 
legea cauzalității are valabilitate universală, ea este, după 
cum a arătat Kant, supusă subiectului transcendental, legilor 
rațiunii, ea este fenomen pentru subiectul care o prinde în 
categoriile sale de cunoaştere. Acel subiect — fizicianul per- 
fect (= rațiunea teoretică) stăpînește natura cu desăvirșşire. 
Acel subiect e liber față de natură, el îi imprimă naturii legile 
spiritului său ; logica transcendentală este codul naturii, cu- 
prinde normele cărora orice eveniment natural trebue să se 
conformeze în desfăşurarea sa. 

Kant construește deci, în Critica rațiunii pure, un caz de 
limită : un singur subiect în fața diversității obiectelor naturii, 
pe cari subiectul le prinde în formele sale, și le supune și le 
stăpîneşte. Obiectele devin o materie docilă și plastică în 
mînile fizicianului. In „mînile“ e spus prea mult — căci acest 
fizician n'are mîni ci numai cugetare ; el este cugetare pură, 
el este teoretician și matematician pur. In clipa ce ar începe 
să acționeze, situația se schimbă, deoarece numeroase obiecte 
şi-ar pierde caracterul de obiect, de fenomen, și ar opune fizi- 
'cianului rezistență hotărîtă. 

Kant greşeşte cînd vrea să populeze lumea cu astfel de 
fizicieni, cu fiinţe raţionale atotputernice (din punct de vedere 
teoretic) şi să formeze din ei o societate, o comunitate morală. 
El ar fi trebuit să întroducă în fața mulţimii de subiecte, cel 
puţin un obiect, în raport cu care s'ar putea ordona activitatea 
subiectelor. El a creat lumea libertăţii după analogia lumii 
senzibile, fenomenale, a lumii. obiectelor, dar a greșit analogia. 
Adică : subiectele ar fi trebuit să devină fenomene și obiectul 
să devină transcendental. 

Nu cred că asta ar fi deslegarea cea mai ideală a proble- 
mei, dar să vedem cum var înfățișa situaţia creată prin această 
analogie. Ea se va apropia, credem, mai mult de realitate, 
decît o face morala lui Kant. 


16. ORDINEA FIZICĂ ŞI ORDINEA MORALĂ 


Dacă vrem să procedăm la construcţia ordinei morale după 
anzlogia ordinei fizice (după ce am stabilit că ordinea fizică, 
natura ca mecanism perfect (cosmos), este creațiunea subiectu- 
lu: transcendental, adică anterior (din punct de vedere logic) 

oricărui eveniment, care nu vine decît să confirme legile a- 
priori ale spiritului, noi trebue să păstrăm natura ca obiect 
unic, în clipa ce admitem o pluralitate de subiecte, ale căror 
relaţii constituesc ordinea morală, sau comunitatea morală. E 
lămurit doar că, fiecare subiect fiind scop în sine şi neputînd fi 
întrebuințat nicicînd de alt subiect ca mijloc, activitatea tutu- 
ror subiectelor, pentru atingerea scopurilor lor particulare, tre- 
bue să aibă un obiect care să le ofere mijloacele potrivite sco- 
purilor. Dacă obiectul este unic și identic pentru toate subiec- 
tele şi dacă separaţiunea între acel obiect pe de o parte şi su- 
biecte pe de altă parte este bine fixată, nimic nu se opune ca 
între subiecte să domnească o ordine morală perfectă, adică să 
fie înlăturat orice prilej de conflict. Această ordine ar putea fi 
tulburată numai în cazul cînd linia de demarcaţie între subiec- 
te și obiect n'ar fi lămurită, definitiv trasă şi acceptată de toate 
subiectele. Ceea ce sar întîmpla cînd unele subiecte ar con- 
testa altor subiecte calitatea de subiecte sau le-ar atribui aceas- 
tă calitate într'o măsură mai redusă, astfel eă natura ar cuprin- 
de şi fiinţe cari sînt şi subiecte şi obiecte, sau ar fi subiecte din- 
tr un punct de vedere şi obiecte din alt punct de vedere. Im- 
plinirea postulatului moral kantian ar fi condiţionată deci 
de înfăptuirea unei separațiuni precise între subiecte pe de o 
parte şi obiect pe de altă parte, în desbrăcarea naturii de orice- 
subiectivitate și desbrăcarea subiectelor de orice obiectivitate, 
de scoaterea completă a subiectelor din natură. 

Kant recunoaște însă că omul aparține celor două lumi, 
naturii şi cosmosului moral. Prin urmare ordinea morală va fi 
totdeauna impertectă, va rămînea un ideal spre care năzuesc 
oamenii. 

Dar oare nu tot așa şi ordinea fizică tot un ideal rămîne, 
dat fiind această situație ambiguă a omului? De ce ordinea 
fizică să fie perfectă, pe cînd cea morală să fie imperfectă ? 
Dacă omul aparţine şi naturii, atunci în acea natură vom avea 
un element de subiectivitate care se va opune mereu mecanis- 
mului naturii tulburîndu-l, cum pe de altă parte natura sa 
fizică va tulbura mereu ordinea morală. 

Să vorbim mai puţin abstract. Pentru a construi lumea fi- 
zică, supusă unor legi fixe, mecanice, fizicienii trebue să scoată 
din ea toate fiinţele cari nu se supun acestor legi şi să le con- 
sidere ca nefăcînd parte din „natură”. Astfel dobîndim o mul- 
time de subiecte, de indivizi rebeli şi nesupuși ordinei naturale. 
Din aceşti extremiști, vecinic revoltați, Kant vrea să înfăptu-— 
iască o ordine morală perfectă, să înlăture conflictele între ei, 
arătîndu-le înalta menire ce au de împlinit în lume. Kant cre- 
de că în conștiința fiecărui individ de acest soiu e trează conş- 
tiința morală, respectul pentru viaţa și fericirea celorlalți indi- 
vizi etc., astfel că în sfîrşit comunitatea morală e cel puţin po- 
sibilă, dacă nu actuală. 

In starea de imperfecţiune însă în care se găsește omul 
problema constituirii fizicei, cuprinzînd şi natura fizică a omu- 
lui e tot atît de dificilă, ca şi cea a moralei. Kant și ceilalţi fi- 
lozofi moderni nu văd dificultatea decît în morală, pecînd în 
fizică li se pare că problema e deslegată în mod satisfăcător. 
In orice caz rezolvirea problemei morale dată de Kant prin 
analogie cu problema fizică nu ni se pare acceptabilă, mai ales 
că el neglijează, în ordinea morală, cu desăvirşire problema 
obiectului. Şi chiar, dacă introducem, cum am făcut-o, dificul- 
tăţile devin și mai mari: atît ordinea fizică cît şi cea morală 
sînt vecinic primejduite, una prin impuritatea subiectului care 
se desface în subiecte eterogene, cealaltă prin impuritatea o- 
biectului în care se amestecă părți rebele faţă de legile obiec- 
tive ale naturii. 

Descartes și Spinoza încercaseră să ne dea o fizică a afec- 
telor, a părții fizice din antropologie, lăsînd omului-subiect nu- 
mai cugetarea. Prin asta se rezolvă problema morală, dar nu- 
mai în sens negativ. Omul care cugetă nu greșește, — dar cu 
condiția să nu facă altceva decît să cugete. Kant ar vrea să-l 
mîntuiască pe omul întreg făcîndu-l să acţioneze în lumea ma- 
terială fizică, fără să tulbure ordinea morală, deci fără să gre- 
şească, fără să păcătuiască. Credem că formularea lui Kant e 
cea actuală şi interesantă. Inaintașii săi ne propun un gen de 
viaţă ce-l preferă ei personal: viața pur contemplativă ; așa 
face şi Aristotel. Dar Kant ne arată problema în toată întin- 
derea ei, căutînd o deslegare valabilă pentru toţi oamenii în 
orice situaţie s'ar afla şi orice preferințe personale ar avea. El 
întreabă ; care este condiţia formală, a priori, pentru ca o or- 
dine morală să fie realizabilă ? Intrebarea e bine pusă, rezol- 
virea e greșită, fiindcă analogia între cele două poziţiuni — 
din Critica rațiunii pure şi Critica raţiunii practice — e greșit. 
aplicată. S'o rectificăm. 


17. LUMEA CA TOTALITATE A SUBIECTELOR 
SI „OBIECTUL UNIC“ 


Dacă în Critica rațiunii pure Kant pune un subiect și o 
diversitate de obiecte (fenomene) cari prin simţirea și gîndirea 
subiectului dobîndesc o unitate, constituind natura ca mecanism 
perfect, ca ordine perfectă (cosmos), ordinea morală poate fi 
construită nu pornind dela o pluralitate de subiecte fără obiect 
sau cu un singur obiect, ci prin fixarea momentului cînd su- 
biectul kantian este obiect, singurul obiect, iar obiectele (feno- 
menele sînt subiecte), avînd ca obiect pe subiectul kantian. 

Și atunci aplicînd metoda şi terminologia kantiană, noi 
vom zice: lumea subiectelor (cari la Kant sînt obiecte-feno- 

mene) este transcendentală, a priori, logic anterioară apariției 
obiectului (care la Kant este subiect), ea este condiţia nu nu- 
mai formală, logică, ci materială a apariţiei obiectului. 

Adică în momentul cînd se naște un om, cînd tăindu-se 
cordonul ombilical ce-l lega de mamă-sa, lumea stă uimită și 
interesată privind la acest eveniment. Noul născut este un fe- 
nomen nou pentru toată lumea, un obiect de bucurie, dar și de 
îngrijorare şi teamă. Toate lucrurile trebue să ia o atitudine 
faţă de acest nou fenomen. El este obiect pentru toţi și toate. 
Adevărul acestei afirmaţii e confirmat chiar prin comporta- 
mentul noului venit. El nu se comportă ca subiect, nu pretin- 
de a fi subiect, dar consideră lungă vreme toate celelalte lu- 
cruri ca subiecte. Abia tîrziu îl vedem că ridică pretenția la su- 
biectivitate, — dar numai față de anumite lucruri, pe cari le-a 
cunoscut ca obiecte şi faţă de care el începe a se privi pe sine 
ca subiect, ca stăpîn care poate dispune de acele obiecte în 
deplină libertate, rămînînd însă încă o mulţime de lucruri cari 
se opun tendinței copilului de a-și impune și față de ele su- 
biectivitatea sa. ă 

Copilul are deci chiar dela început preocupări de fizician, 
adică de a face deosebirea precisă între lucrurile-obiecte şi lu- 
cerurile subiecte. Activitatea, îndreptată spre satisfacerea tre- 
buinţelor sale, îl împinge spre încercări de a domina lucrurile, 
de a le exploata în folosul propriu. Unele lucruri se supun din 
capul locului, altele însă opun rezistenţă şi cer o metodă spe- 
cială, aplicarea de mijloace „psihologice”. Un copil inteligent 
învaţă repede această metodă prin care ajunge să tiranizeze şi 
să supună toată lumea din jurul său, să prefacă toate lucrurile 
în obiecte. Napoleon a reușit, mergînd pe această linie, să cu- 
cerească lumea. Alţii însă izbindu-se de rezistență au cedat 
și au ajuns, cu mult mai curînd decît Napoleon, obiect pentru 
alții şi păstrîndu-și doar, ca Descartes sau Spinoza, convinge- 
rea că sînt liberi — ca spirite pure, ca ființe cugetătoare. 


18. OMUL ABSTRACT AL FILOSOFILOR 


E întristător să vedem știința despre om orbecăind în 
întunerec fără să poată tăia un drum drept spre ţintă, spre 
deslegarea celor mai fundamentale probleme. Filosofii vor- 
bind despre om, despre puterea sa de judecare, despre voința, 
personalitatea, liberțatea sa etc., nu vorbesc decît fiecare 
despre sine, așa cum este în momentul ce filosofează, iar dacă 
vorbesc de ceilalţi, în diferitele lor aspecte reale : copii, femei, 
ostaşi, funcționari, agricultori, civilizaţi, sălbatici, indoeuropeni, 
semiți, mongoli, etc., ei îi tratează ca „obiecte“ aparţiniînd unor 
științe speciale. Pentru filosof, „omul“ este filosoful, sau în 


www.dacoromanica.ro 


CUNOAŞTEREA DE SINE 8L 


cazul cel mai bun el construește un om abstract, într'un anumit 
moment al evoluiţei sale individuale, de preferinţă un bărbat 
adult de rasă albă și aparţinînd clasei „intelectualilor“. Tipul 
omului kantian, în morala sa, este funcţionarul prusac, deprins 
să-și îndeplinească datoria din datorie şi garantind astfel o 
o ordine socială perfectă. 

Sociologia a început să sape mai adînc, încercând să des- 
copere izvoarele psihice ale comportamentului individual. 
James Mark Baldwin ne-a dat cercetări de psihologie genetică 
adînci şi ingenioase. Dar și observaţiunile lui, prin cari ajunge 
la unele concluzii generale, sînt făcute în anumite condițiuni 
concrete.  Condiţiunile schimbîndu-se însă neîncetat, fiind 
deosebite la nașterea fiecărui om și în fiece clipă a vieţii fie- 
cărui individ, problema trebue expusă subt alt unghiu, ţinîn- 
du-se seama de această variaţie extraordinară și pornind dela 
faptul acestei variaţii. 

Punctul nostru de plecare este omul-obiect, copilul nou 
născut, pus în faţa lumii compusă din subiecte. In acest caz 
e lămurit că nu putem afirma că acea lume exterioară e iden- 
iică pentru toţi copiii, oricînd şi oriunde sar naşte. Ar fi 
absurd să spunem : copilul îi imprimă „lumii legile spiritului 
său“, şi că fenomenele se îndreaptă după formele senzibilităţii și 
categoriile intelectului copilului. 

Ceea ce ar însemna că înaintea acelei ordine, înfăptuită de 
copil la naşterea sa, a fost haos şi numai intervenind copilul 
haosul s'a limpezit şi s'a prefăcut în cosmos. Nu putem afirma 
mai degrabă că spiritul copilului e haotic şi că abia ordinea 
obiectivă, anterioară naşterii copilului, îi structurează conștiința 
lui şi formează suportul pentru cugetarea sa logică, în temeiul 
căreia copilul își dobîndește conștiința Eului propriu ? Faptul 
că omul poate înebuni, că spiritul său poate deveni iarăş haotic, 
pe cînd ordinea lumii rămîne aceeaș este, cred, un argument 
destul de puternic împotriva apriorismului kantian. Sau ascultă 
fenomenele și de legile ce i le imprimă spiritul unui nebun? 
De unde ar deriva dreptul nostru de a exclude pe nebuni și 
anormali din logica transcendentală ? Ce ne facem cu cauzali- 
tatea şi ordinea necesară a fenomenelor, dacă avem înaintea 
noastră un Eu pentru care fenomenele sînt scoase cu desă- 
vîrşire de subt legea cauzalităţii ? 

Nu e mai natural şi mai aproape de mintea normală să 
spunem, că ordinea lumii e anterioară şi independentă de naște- 
rea omului și de gindirea sa ? In acest caz și nebunul intră în 
acea ordine — în temeiul căreia doar noi îl considerăm nebun 
şi anormal, văzînd că spiritul său nu e în stare să priceapă 
ordinea lucrurilor, cugetarea sa fiind haotică şi nepotrivită 
ordinei reale. 

Fiecare om normal pretinde că cunoaște ordinea lucrurilor 

aşa cum este și — se supune acestei ordine. In anumite con- 
diţiuni şi situații un individ sau altul își poate pune întrebări, 
dacă ceea ce cunoaște este lumea în sine sau numai fenomen 
determinat de felul cunoaşterii sale, etc. Aceste probleme „filo- 
sofice“ şi-au găsit deslegarea lor, care diferă dela filosof la filo- 
sof. Sînt probleme interesante, dar ele ating adeseori jimita 
cugetării normale. Filosofii susțin că „normal“ înseamnă în 
filosofie, „naiv“ și că „realismul naiv“ reprezintă o fază pre- 
filosofică. 

Dar acest „realism naiv“, care constitue baza de orientare 
a marei mulţimi, a majorităţii covîrșitoare a oamenilor, trebue 
explicat în originile sale, iar nu respins din capul locului ca 
„antifilosofic'“. Dacă zicem: omul se naşte ca obiect între 
obiecte, sau: ca subiect între obiecte, sau: ca subiect între 
subiecte — am pornit dela început pe un drum greşit, căci 
din aceste pozițiuni nu se explică faptul empiric, dat experien- 
ței de toate zilele, că oamenii sînt „realiști naivi‘ — cu ex- 
cepția filosofilor, care din „realiști naivi“ se ridică la altă 
„concepție“. Dar totuș ei trebue să pornească dela realismul 
naiv, să fi fost realiști naivi, înainte de a fi devenit filosofi. 
Filosofia este deci o depășire a realismului naiv, care depășire 
însă e condiționată de anumiţi factori individuali și sociali, cum 
vom avea prilejul să expunem.  Indoiala filosofică nu e un 
stadiu necesar în cugetarea omului, determinat de pildă de 
vîrstă sau de dispoziţii individuale (geniul filosofic), ci mai 
trebue să intervie schimbări în lumea exterioară, cari să-i dea 
naştere. In anumite condițiuni de desvoltare a individului 
uman, acesta trebue să devie filosof, să depășească realismul 
naiv. Şi „fenomenul filosofiei“ trebue urmărit deci pînă la 
originile sale pentru a fi înțeles pe deplin. 


19. ÎNAINTAREA INDIVIDULUI SPRE SUBIECTIVITATE 


Dacă lumea ar fi haotică, dacă r'ar exista o ordine, omui 
n'ar putea ajunge la o orientare, şi nu numai omul, dar niciun 
animal n'ar putea trăi, nu şi-ar putea păstra existența. Ne-am 
putea imagina se 'nţelege și o astfel de lume în care ar domni 
întîmplarea oarbă, ne-am putea chiar închipui lumea noastră 
ca stînd subt imperiul hazardului pur. Ceea ce ar însemna. 
că niciun eveniment war fi previzibil, constelația prezentă a 
lucrurilor nu ne-ar da niciun indiciu pentru prefacerile urmă- 
toare. Dacă soarele ar răsări în fiecare zi în altă parte, odată 
la Apus altă dată la Miază-zi, dacă ziua de azi ar dura 3 ore, 
cea de mâine 30 de ore, ete., şi aşa în toate evenimentele, de 

pildă un fel de hrană ar fi azi prielnică organismului, mîine 
păgubitoare, nici vorbă n'ar putea fi de o ordine, de gîndire 
logică și nici de existenţa unei ființe cugetătoare, sau a unei 
fiinţe vii în general, care se desvoltă şi trăieşte. 

Trebue să domnească deci o ordine cel puţin în măsura 
posibilității existenţei unei vietăţi întrun mediu anumit. 

Pornind deci dela orice „obiect“ individual care-şi păstrea- 
ză individualitatea, noi trebue să admitem o ordine în condi- 
țiunile existenţei sale în lumea în care există, ordine care se 
deslușește din modul existenţei sale. Dacă am admite că există 
un obiect neschimbat, un atom de pildă, atunci condiţiunile 
existenței sale ar cere o ordine perfectă și neschimbată. In 
haos desăvîrşit n'ar putea exista „atomi“, elemente neschim- 
bate, căci mar exista stabilitate, ci totul ar fi şi mar fi, atît în 
spaţiu cît şi în timp, adică n'ar fi nici spaţiu nici timp. 

Cam aşa se prezintă problema pentru om în momentul 
cînd se naşte. Dacă el este „individ“ și are putinţă să se men- 
țină ca individ, lumea trebue să fie o ordine, un cosmos, cel 
puţin în măsura condiţiunilor de existenţă și durată a acelui 
individ. 

Chiar dacă am admite deci că nașterea unui individ uman 
ar fi întîmplătoare, datorită hazardului orb, existența sa cere 
ca lumea să se ordoneze, fie chiar numai în măsura modului 
său de existenţă. Şi aşa pentru fiecare „individ“, fie el lucru 
material sau ființă vie, deosebire care rezultă abia din alte 
consideraţiuni, din varietatea modurilor de existenţă a „indi- 
vizilor“, 

Ni se pare deci evident și lămurit că individul uman se naște 
într'o ordine a lucrurilor care-i înlesnește păstrarea individua- 
lității sale. Experiența ne arată însă că această ordine e rela- 
tivă, adică ea nu ne desvălue nici necesitatea naşterii indivi- 
dului, nici durata indefinită a lui. Primejdia haosului neîntre- 
rupt asupra lui, şi aşa cum naşterea sa e întîmplătoare și im- 
previzibilă, adică nu poate fi prinsă ca o verigă necesară în 
prefacerile lumii, considerentă ca un cosmos perfect, așa nici 
dispariţia sa, distrugerea individualității sale nu poate fi deter- 
minată în mod exact din raporturile sale cu lumea împrej- 
muitoare. 

Cazul de limită, care n'ar cuprinde nicio garanţie pentru 
existența individului nou născut, ar fi deci cînd el în momen- 
tul naşterii s'ar găsi în faţa unei lumi constituite din subiecte, 
din forţe libere acţionînd fiecare în mod autonom, deci contin- 
gent pentru ansamblu, şi cum noul născut ar fi singurul obiect 
asupra căruia aceste forțe ar putea acţiona, situaţia sa ar fi cu 
totul precară, și existenţa sa ar depinde și ea de întîmplare, de 
hazardul orb, — dacă n'ar exista o concurenţă ordonată a for- 
telor exterioare chiar în vederea duratei individului. 

Dacă ar fi ordinea aceasta perfectă, individul ar fi indes- 
tructibil şi ar exista din vecie, nu numai ca posibil ci ca actual, 
aşa cum este atomul. Dar orice combinaţie de atomi, în. orice 
„formă individuală“ ar -apărea, este, după experienţa noastră, 
instabilă și supusă prefacerii. In acest fel existența omului ca 
„individ“, nu e garantată prin jocul forţelor exterioare, prin 
ordinea lumii exterioare, decît în mod relativ, întrucît indivi- 
dul el însuș e în stare să dirijeze jocul forțelor, să le combine 
în așa fel ca individualitatea sa să nu fie distrusă. 

Nașterea individului înseamnă deci începutul unei lupte 
între individ şi lumea exterioară, din care luptă poate rezulta 
o ordine a lumei exterioare suficientă pentru o anumită du- 
rată a individului. Individul deci pentru a exista ca individ 
trebue să desfăşoare o activitate, să tindă spre subiectivitate, 
şi devenind subiect să trasforme lumea exterioară într'o lume 
de obiecte cari se supun stăpînirii sale. 

Am văzut cum pe această linie filosofică cartesiană și 
kantiană s'a construit cazul de limită a subiectului suveran și a 
lumii ca mecanism perfect. 

Dar „realismul naiv“ îi cheamă pe acești filosofi la reali- 
tate: unde sînt ceilalți oameni, unde sînt toate ființele care 
luptă pentru a-şi apăra existenţa ? Despre care lume vorbiţi 
voi? Cum puteţi defini „natura“ în modul acesta arbitrar, 
aruncînd în haos tot ce nu intră în ordinea fizică, mecanică ? 

Intr'adevăr, în faţa luptei aprige de fiece clipă pe care o 
dă fiecare individ împotriva haosului ameninţător, pretenţia 
lui Descartes, a lui Kant şi a tuturor fizicienilor de a ne pre- 
zenta lumea ca un cosmos perfect este mai mult decît îndrăz- 
neaţă. Totuş nu putem nega că ştiinţa fizică dă individului 
uman anumite indicaţii prețioase pentru a reuși mai lesne în 
lupta pentru existenţă, pentru a ajunge mai repede la separa- 
țiunea ordinelor stabile a obiectelor, supuse legilor mecanice, 
de desordinea subiectelor unde lupta individului nu mai poate 
fi orientată după aceste legi. 

E bine deci să ne dăm seama că în ascensiunea noastră 
dela obiect expus tuturor întîmplărilor într'o lume haotică, 
pînă la dobîndirea rangului de subiect stăpîn pe o parte a 
lumii, știința fizică ne oferă mijloace de a lărgi această stăpi- 
nire a noastră, descoperind şi desvăluind tot mai mult ordinea 
stabilită între obiecte. Dar pe cealaltă parte, şi din nefericire 
“şi înăuntrul lumii fizice, se nasc neîntrerupt subiecte, cari 
turbură ordinea și ameninţă cu haosul. 

Care poate fi atitudinea individului față de aceste „lu- 
cruri“ cari nu pot fi transformate în obiecte, cari nu se supun 
ordinei ? 

20. PRINCIPIUL FORMELOR VITALE 


Dacă nu filosofăm, ci vorbim ca toată lumea, problema 
conservării proprii a individului ni se înfățișează destul de 
simplă. Dacă lumea împrejmuitoare e ordonată, dacă eveni- 
mentele se petrec după legi stabile, deci dacă hazardul e ex- 
clus, păstrarea individualității e asigurată. Din punct de ve- 
dere obiectiv am avea în acest caz o concordanţă desăvîrşită 
între individ şi mediu și posibilitatea unei durate indefinite a 
individualităţii. Experienţa ne arată însă că această concor- 
danţă nu se înfăptueşte decît în anumite limite și că hazardul 
nu e exclus. Lămurirea totală a acestei probleme mai cere 
o clasificare a formelor individuale după condiţiunile subt cari 
își pot conserva individualitatea, începînd dela atom pînă la 
cele mai variate combinaţii de „elemente“. 

Această problemă are două aspecte. Mai întîiu e vorba să 
pătrundă pînă la elementele neschimbate, pînă la „atom“ 
(= „individ'), în înţelesul adevărat al cuvîntului. Fizicienii 
încă mau rezolvit acest aspect al problemei, dar speră să-i gă- 
sească deslegarea, să descopere elementele din cari se compun 
toate aceste „forme“ din lume: corpurile cerești, precum și 
tot ce se „formează“ din relaţiile lor (sistemele solare), și în 
sfîrşit şi ceea ce se formează înăuntru și la suprafaţa corpu- 
rilor cereşti. Această constituire de forme este al doilea aspect 
al problemei. Aci e vorba să se descopere legile după cari se 
combină elementele pentru a da forme noui. Dar e lămurit, că 
dacă privim Universul din acest unghiu, el este compus din 
forme, combinaţii de elemente, și că forme noui nu se pot ivi 
decît prin disoluția unor forme vechi — şi iată-ne la teoria 
evoluţiei (Spencer) sau cea a „ondulaţiunii universale“ (Conta). 
Dar ne-am mai putea imagina că există un substrat „amorf“ 
din care se nasc formele și în care ele recad descompunîndu- 
se (Plotin). 

Dar aceste și alte încercări asemănătoare de a explica 
transformările ( = nașterea şi disoluția de „forme') în Uni- 
vers, n'au ajuns la un rezultat, din cauza imposibilității de a 
pătrunde pînă la „principiul“ (= px) lumii, pînă la forţa care 
pune în mișcare și reînoiește elementele în așa fel ca să dea 
naștere formelor. Unii susțin că elementele sunt din vecie în 
mișcare (prin natura lor) şi că din ciocnirea lor, din întîlnirea 
lor întîmplătoare se nasc formele, alții afirmă că există un 
principiu, un prim-motor, care a pus elementele în mișcare 
întrun moment dat, și iarăș acest prim-motor nu mai inter- 
vine în jocul elementelor sau că intervine neîncetat rîndu- 
indu-le după voia lui. Problema cosmologică și cea teologică au 
fost expuse în diferite feluri, dar nicio demonstrație n'a fost 

cu putință care să ne constrîngă, prin cercetarea faptelor, să 
acceptăm una din deslegări cu adevăr absolut (demonstrat). 

Dar în acest drum dela realismul naiv pînă la scepticis- 
mul care surpă toate temeliile certitudinii în ştiinţă cu privire 
la primele principii ale lumii, se lămurește totuş situația 
ştiinţei în felul că nu se poate afirma : știința nu poate expli- 
ca evenimentele din Univers, transformările ce se petrec, ci 
le poate descrie și constata că ele se petrec după anumite re- 
guli cari, verificate prin cercetări neîncetate, iau caracterul 
de legi. Dela aceste descoperiri ale științei pînă la afirmaţia 
generală că în lume nu există contingenţă, hazard orb, este 
încă o cale lungă. Această afirmaţie, ca să fie adevăr, ar im- 
plica „previzibilitatea oricărui eveniment“ din lume. 

Năzuinţa noastră este, se înţelege, de a elimina pe cît se 
poate întîmplarea oarbă şi de a ajunge la cunoașterea tuturor 
legilor cari stau la baza evenimentelor ; din această dorință 
a isvoriît activitatea științifică, iar progresele realizate ne-au 
împins să anticipăm desăvîrșirea științei prin care Universul, 
în total şi în toate părțile sale, ar putea fi cosiderat ca „meca- 
nism perfect“, calculabil și calculat, astfel că din orice conste- 
laţie (totală sau parţială) de elemente sar putea prevedea cu 
certitudine prefacerile următoare. Calcule de acest fel au 
dat rezultate minunate în aplicarea ştiinţelor fizico-chimice, în 
biologie şi în sociologie (politică). Dar numai în anumite limi- 
te. „Imprevizibilul“ se amestecă totdeauna în aceste acţiuni 
omenești întemeiate pe cunoașterea legilor naturale — mai 
ales cînd e vorba de anumite forme născute din combinaţia de 
elemente (fie ele cît de cunoscute fizicienilor). Aceste forme 
sunt cele vitale. 

La orice formă vitală problema cosmologică se iveşte în 
toată întinderea ei. Adică: fizicianul poate descrie procesele 
fizico-chimice ce se petrec înăuntrul ei, el descopere legile 
întreţinerii organismului, a desvoltării și disoluţiei sale, dar nu 
poate descoperi principiul care pune în mișcare mecanismul 
vital, 

Dar (în loc ca știința să renunţe a explica viața, așa cum 
a trebuit să renunţe a explica Universul (în total sau în parte), 
ea crede că va putea pătrunde pînă la principiul vieţii, redu- 
cîndu-l la procese fizico-chimice; adică fizicienii speră să 
poată avea formele vitale, în laborator, prin combinarea ele- 
mentelor pe care le constată în organismul viu. Dar așa cum 
fizicienii nu pot crea un sistem solar sau chiar un atom, așa 
nu pot crea un organism viu, oricît de cunoscute ar fi legile 
fizice, chimice şi fiziologice. Ceea ce înseamnă că organismele 
vii sînt sisteme, cari pot fi analizate, descompuse în elemente 
fizico-chimice, dar cari nu pot fi alcătuite de om pe cale sinte- 
tică. Principiul sintezei vitale nu poate fi stăpînit de om, aşa 
cum principiul cosmic nu e accesibil cunoașterii omului. 

Am atins aci o problemă destul de delicată. Reprezentan- 
ţii ştiinţelor fizico-chimice vor întreba cu drept cuvînt pe ce 
îmi întemeiez afirmaţia atît de categorică despre imposibili- 
tatea sintezei organice. Ei vor aduce dovezi că ştința lor e pe 
cale să descopere această sinteză, că ea se găsește pe linia de 
demarcaţie între lumea anorganică și cea organică şi că o 
întîmplare fericită, o experienţă reușită, poate aduce deslega- 
rea dorită. Scepticismul meu n'ar fi decît semnul ignoranței 
mele în domeniul științelor fizico-chimice, a cunoașterii ulti- 
melor rezultate dobîndite de știință în această direcţie. 

Intr'adevăr, în faţa acestei convingeri a savanților fizicie- 

„ni, sînt aproape dispus să fac concesiuni și să admit că vor 
reuși să descopere taina sintezei vitale. Sînt curios numai să 
văd ce vor creia întîiu: o plantă, un microb, o muscă, un om 
sau un elefant... 

Dacă va ieși un om, descoperirea aceasta va avea urmări 
teribile și incalculabile, faţă de cari cele ale descoperii fabri- 
cării aurului după metoda alchimistă n'ar însemna nimic. 

Dar în cursul expunerilor noastre s'a ivit pe nesimţite: o 
nouă problemă, cea a deosebirii între evenimentele „naturale“ 
şi cele înfăptuite de om pe cale „artificială“. Ce înseamnă 
artă spre deosebire de natură ? 


21. ORDINEA NATURALĂ ȘI ORDINEA „ARTIFICIALĂ * 


Știința îşi primeşte adevărata ei semnificație abia în legă- 
tură cu arta. Acel „voir pour prévoir“ al lui Auguste Comte 
exprimă un mare adevăr, al legăturii strînse între ştiinţă și 
artă, între cunoaștere şi acţiune. 

Individul uman ca orice fiinţă vie, se naște într'o anumită 
constelație a lucrurilor care trebue să fie, cel puţin într'o 
anumită măsură prielnică experienţei sale — căci dealtfel nu 
s'ar naște. El năzuește să se adapteze, dar nicidecum chiar dela 
început prin cunoaștere, așa cum nici plantele nici animalele 
nu se adaptează mediului prin cunoaștere. Ci există o ordine 
„naturală“ a lucrurilor în care intră și organismul viu în mo- 
mentul nașterii sale, așa că ea poate fi considerată ca un eve- 
niment prins în această ordine naturală. 

Studiind diferitele moduri de existenţă, relaţiile între 
kliferitele organisme și mediu, se pot desprinde anumite infor- 
maţii asupra limitelor în cari „ordinea“ naturală se transformă 
fără ca existenţa organismului să fie primejduită. Condiţiunile 
în cari un organism se naște și se desvoltă se pot schimba în 
anumite hotare, îngăduind totuș desvoltarea normală a orga- 
nismului. Vedem că organismul are posibilități de a se adapta 
oscilaţiunilor intervenite în ordinea naturală, posibilități de 

reacțiune față de schimbările intervenite în mediu, începînd 
cu procese fiziologice adaptate acestor schimbări (d. ex. schim- 
barea părului după anotimpuri) pînă la funcțiunea instinctelor 
cari fac ca organismul să acţioneze într'un mod determinat 
faţă de impresiile venite de afară. Trecerea dela concordanța 
proceselor fiziologice (d. ex. la plante oprirea creșterii în 
timpul iernii) la adaptarea instinctivă e marcată prin interve- 
nirea „senzibilităţii“, a simţirii cu ajutorul unor organe spe- 
ciale, cari diferă şi se complică în scara animală. 

Dar chiar aceste reacțiuni ale organismului schimbă neîn- 
cetat ordinea naturală a lucrurilor, fie că o fac mai priin- 
cioasă existenţei organismului fiecă provoacă o constelație pă- 
gubitoare lui. De pildă instinctul îl împinge pe un animal să 
caute apă pentru a-și stinge setea ; dar la locul de adăpare îl 
pîndeşte primejdia din partea unor animale mai puternice pe 
cari instinctul le mînă să caute vînat. Instinctul pur funcţio- 
nează orbește (d. ex. la albine, furnici, termite, pasări etc); el 
conservă organismul dacă în ordinea naturală n'a intervenit 
o schimbare contrară instinctului. In caz că se întîmplă o 
astfel de schimbare instinctul dă greș, raţiunea instinctivă a 
organismului (adaptată unei anumite ordine și în anumite li- 
mite de oscilațiune a ordinei) provoacă pieirea organismului. 

Pe alt plan se ridică organismul care nu se adaptează în 
mod instinctiv într'o ordine dată, naturală, ci creează o ordine 
nouă, adică modifică ordinea naturală în conformitate cu 
trebuinţele sale. Un astfel de organism îl numim inteligent ; 
el acționează, nu reacţionează, el trece dela adaptarea pasivă 
la adaptarea activă. 

Nu numai omul e inteligent. Sînt animale poate mai in- 
teligente decît omul. Dar inteligența animalelelor e individua- 
lă, pe cînd cea a omului e socială. Adică: un individ uman 
izolat, fără putință de a comunica cu alţii, fără a fi instruit 
de alții prin mijloace cari numai omului îi stau la dispoziţie 
în relaţiile sale cu alţi oameni, ar fi în anumite condițiuni in- 
ferior altor animale. 

Nu trebue să repet aci tot romanul omului, din timpurile 
preistorice, pînă la societăţile civilizate de azi. Acest roman ' 
e cuprins în istoria civilizaţiilor, în istoria artei umane. Din 
începuturi mici, arta s'a desvoltat în aşa fel încît a schimbat 
înfăţişarea suprafeţei pămîntului. Ordinea naturală a lucruri- 
lor a fost înlocuită printr'o ordine umană, artificială. astfel că, 
în sfîrşit, existența individului uman nu mai depinde de în- 
tîmplarea oarbă, de hazard, ci e asigurată printr'o ordine per- 
fectă a lucrurilor adaptate vieţii omeneşti. Nu omul trebue să se 
adapteze mediului, ci mediul a fost adaptat omului și trebue 
să i se adapteze. 

In faţa rezultatelor dobîndite, omul a devenit orgolios, a 

devenit filosof, crezînd într'un progres indetinit al artei sale 
şi visînd a deveni stăpîn asupra Universului. 

Viaţa socială a dat într'adevăr inteligenţei omeneşti un 
aspect nou, deosebit de cel al inteligenţei animale. Inteligen- 
ţa animală stă în slujba instinctelor individuale, înlesnindu-le 
o funcţionare mai mlădioasă, variind dela individ la individ, 
după inteligența sa. Inteligența animală nu se desprinde de 
instincte, nu-și dobîndește o funcție independentă. o „logică“ 
proprie, ci e subordonată „logicei instinctelor“, dacă putem zice 
așa. Individul uman devine prin viața socială logician; mijloacele 
ce le aplică pentru satisfacerea instinctelor sale, nu sînt legate 
nemijlocit de funcțiunea instinctelor, în felul că satisfacerii 
unui instinct i-ar corespunde totdeauna aceleași mijloace. Ci 
mijloacele variază independent de instincte și pentru satisface- 
rea unui instinct individul uman are la îndemînă o mare mul- 
ţime de mijloace, din care poate alege pe cel mai potrivit în 
condițiunile concrete date. Considerînd de pildă istoria „,lo- 
cuinţei““ omenești, vedem această largă posibilitate de variare 
a mijloacelor pentru construirea unui adăpost. Pe cînd o pa- 
săre construiește totdeauna acelaş cuib, cu aceleași mijloace, 
tehnica omului în cunoașterea locuinţei sale a progresat neîn- 
trerupt şi a devenit rațională, adică independentă de instincte. 
Astfel s'au acumulat în istoria omenirii o mare mulțime de 
cunoștințele utile, dat fiind că experienţele, descoperirile şi 
invențiile individuale (cari la animalele inteligente se pierd 
odată cu moartea individuală) au fost transmise dela individ 
la individ şi dela generaţie la generaţie cu ajutorul graiu- 
lui, apoi al scrisului. 

Dar condiția pentru acest progres a fost organizaţia socia- 
lă, în care s'a înfăptuit această transmitere de cunoștiințe şi 
această perfecționare a tehnicei servind artei, activității omu- 
lui îndreptate spre transformarea Seciu în conformitate cu 
trebuinţele lui. 

Dar ne vom întreba atunci : dece numai în anumite socie- 
tăți sa înfătuit acest progres ; de ce la unele popoare tehni- 
ca a rămas rudimentară. Sînt aceste popoare mai puţin inte- 
ligente, adică nu s'au ivit şi aci inventatori, genii care să îm- 
pingă tehnica un pas înainte? De ce, pe de altă parte, la 
popoarele care au progresat, acest progres nu s'a înfăptuit mai 
de vreme? Se poate ca abia în timpurile noui să se fi ivit 
oameni mai inteligenţi cari au făcut diferite invenții, pe cînd 
înainte de o mie de ani, geniile erau mai rare? 

Există o lege a progresului imanentă istoriei omenirii, așa 
cum crede A. Comte, sau este civilizația o întîmplare, condi- 
ționată de anumite transformări în ordinea naturală, cari, 
întrucît nu le putem înțelege fără a deslega problema cosmo- 
logică și teologică, trebuesc considerate și ele ca contingente ? 
Rămiînînd tot în sfera realismului naiv, deci renunțind, deo- 

camdată cel puţin de a ne avînta în sferele metafizice, noi 
susţinem că într'adevăr între varietățile biologice umane exis- 
tă o deosebire de inteligență. Alegînd dintre pigmenii din 
Africa centrală pe cel mai inteligent copil (după metoda 
psihologică), nu cred că vom reuși să facem din el un mate- 
matician sau fizician renumit. Pînă la dovada contrară nu 
„putem crede în egalitatea inteligenţei raselor şi a varietăţilor 
biologice umane. Pe de altă parte însă, trebue să constatăm 
că popoarele germanice d. ex., deși inteligente, nau produs 
matematicieni și filosofi decît foarte tîrziu, faţă de Babilo- 
nieni, Asirieni și Egipteni de pildă. Este că Germanii au pro- 
gresat în inteligență prin progresarea tipului biologic, sau este 
acest progres al civilizaţiei și culturii germane dependent de 
alte condițiuni și de cari anume? 

Mai apoi: dece s'au stins civilizațiile vechi ? 

E vorba de degenerarea biologică sau numai de catastrofe 
politice de-o pildă ? 

Mutarea centrelor de civilizaţie, dela un popor la altul s'a 
făcut în temeiul unei legi naturale? Dar atunci cum de s'a 
format undeva o civilizaţie originară şi originală fără influ- 
ențe din afară ? 

Istoria ne dă simple fapte, constatări, dar nu ne poate da 
explicări. „Originele“ rămîn și aci învăluite în mister. 

Dar să încercăm o explicare, nu prin simplă construcițe 
rațională, ci sprijiniți pe cît se poate pe istorie şi rectificînd 
unele teorii prea îndrăzneţe, prea „filosofice“. 


22. LUMEA INTERSUBIECTIVĂ 


Fără să ne adîncim dintr'odată în filosofia istoriei și în 
“cercetarea legilor evoluţiei istorice, noi ne întoarcem spre 
punctul nostru de plecare. Imaginea lumii, a individului, aces- 
ta nu şi-o elaborează singur, ci o primește dela ceilalţi, o cons- 
trueşte în temeiul celorlalți indivizi, prin semne cari au un 
înțeles, adică deşteaptă imaginea unei constelații a lucrurilor 
în relațiile lor întreolaltă și cu individul uman. Tot ceea ce 
cunosc, ceea ce simt, primeşte un semn, se poate exprima prin- 
trun semn, se exteriorizează prin gesturi, între cari vorbirea 
cuprinde cele mai variate şi nuanţate posibilități de expresie. 
Vorbirea a devenit, mai ales prin invenţia scrisului, un mijloc 
minunat de a comunica altui om cunoașterea, experienţa, sim- 
țirea proprie. Prin această comunicare se formează o imagine 
a lumii intersubiective, care e cu mult mai bogată și mai com- 
plexă decît lumea subiectivă, astfel încît la o anumită treaptă 
de evoluţie a graiului, de perfecționare a scrisului și de acu- 
mulare, prin opere scrise, a cunoștințelor unei mari mulțimi 

de indivizi, lumea subiectivă devine ea însăş numai o schemă 
de orientare pentru înţelegerea gîndirii sau simțirii altuia sau 
a gîndirii şi simțirii omenești în general. Lumea împrejmui- 
toare nu reprezintă pentru mine realitatea, ci numai un mijloc 
de a mă orienta în lumea adevărată care este ceea ce am 
cunoscut-o din istorisirea altora, din cărți care cuprind știința 
umană despre lume, adunată în cursul generațiilor. Un lucru 
individual, perceput prin simțuri, identificat în spațiu, repre- 
zintă un grup întreg de -lucruri de aceeaș specie, de acelaș gen, 
etc. In felul acesta lumea senzibilă, totdeauna prezentă, este 
un fel de rezumat al unei cărţi vaste, care cuprinde toate varia- 
țţiunile posibile între lucrurile sensibile, iar transformările în 
lumea senzibilă nu pot decît să redea una din aceste varietăţi. 
In presupoziția că ştiinţa ar fi desăvîrșită, toate schimbările în 
lumea senzibilă ar fi previzibile, deci nu l-ar putea surprinde 
pe individ. : 

Dar nu numai atît. Individul uman nu se mulțumește 
numai cu cunoaşterea, cu prevederea sau cu teoria, ci el inter- 
vine în ordinea lucrurilor în așa fel ca în ea să fie exclusă 
orice surprindere, orice evehiment întîmplător, neprevăzut, 
Ceea ce a învăţat individul despre lume şi lucruri, îi serveşte 
pentru a se orienta repede între lucruri, pentru a-și procura 
cele trebuincioase pentru traiu și pentru a evita primejdii. El 
aplică deci cunoștințele sale în practică, în contactul nemijlocit 
cu lucrurile, încearcă să stăpînească mersul evenimentelor, să-l 
împingă în direcția prielnică lui sau dorită de dînsul. In acea- 
stă practică el verifică teoria, face noui experienţe și, în anu- 
mite cazuri, îmbogățește el însuş ştiinţa comună, scriind cîteva 
şire noui în cartea înțelepciunii omeneşti. Prin graiu fiecare 
individ e împins să facă știință aplicată și de obiceiu şi teore- 
tică, fie numai într'o măsură redusă. 

Important este însă să reținem faptul că realismul naiv a 
încetat în clipa ce intră în funcție graiul ca instrument de 
comunicare, de creare a unei lumi intersubiective. Prins în 
jocul comunicării intersubiective individul își pierde, pe 'ncetul 
dar sigur, calitatea sa 'de obiect unic în fața unei mulţimi de 
subiecte, şi se ridică la rangul de subiect față de obiecte ; cazul 
filosofului, care pretinde a fi subiect unic faţă de restul lumii 
compus numai din obiecte-fenomene, este un caz extrem, de 
limită, pînă acuma neverificat prin practică. Acest caz poate 
fi construit numai în teorie, anticipîndu-se ţinta finală a știin- 
ței, care este previziunea tuturor evenimentelor posibile în 
lumea senzibilă, adică în lumea fiecărui individ, care previ- 
ziune ar implica și puterea individului de a schimba prin inter- 
venția sa mersul evenimentelor după dorințele sale, nu schim- 
bînd legile naturii, ci prin perfecționarea tehnicei în confor- 

mitate cu legile naturale ceea ce dădu artei omului, activității 
sale conștiente, o amploare nebănuită. 

Această înălțare a omului peste toate lucrurile existente 
este un rezultat al vieţii sociale. 

Robinson aruncat pe o insulă nelocuită de alți oameni 
poate rezista, deoarece crescuse între oameni și își dobîndise 
multe cunoştinţe, în așa fel că lumea în care fu aruncat nu-i 
era „necunoscută“. Cu mult mai dificilă ar fi situaţia unui 
Negrito din Filipine naufragiat la Paris, Londra sau Berlin, 
sau chiar numai întrun sat civilizat, dacă ar fi nevoit să-și 
dobîndească traiul prin puterile proprii și cu ajutorul cunâștin- 
telor sale. 

Romanul clasic al sălbatecului naufragiat în societatea civi- 
lizată încă n'a fost scris, dar ar trebui scris, pentru lămurirea 
problemei raportului între individ şi societate, sau mai bine 
zis a raportului între lumile ce se formează în diferitele socie- 
tăți omenești ; căci sălbatecul vine cu o imagine a lumii for- 
mată în societatea în care sa născut și s'a desvoltat el, așa 
cum Robinson a venit pe insulă cu imaginea formată în socie- 
tatea din care face parte și dela care pornind a început activi- 
tatea sa pe insulă. 

Dar faptul cel mai interesant produs de comunicarea inter- 
subiectivă este că abia prin acest proces de înlănţuire a con- 
științelor individuale individul învață a se cunoaşte pe sine, 
își dobîndește subiectivitatea, personalitatea, şi, în sfîrșit, 
libertatea, 

Noi nu vom analiza în amănunte acest proces. J. M. Bald- 
win a făcut-o în mod magistral. Ne mărginim să lămurim 
problema printr'o critică a așa zisei introspecțiuni ca metodă 
specifică de cercetare în psihologie. Nu apărăm punctul de 
vedere al lui A. Comte, că introspecţia ar fi imposibilă din 
cauza că subiectul ar trebui să se dedubleze, să devie obiectul 
său propriu, ceea ce, după Comte, ar fi absurd. Introspecţia e 
posibilă, dar nu pentru cunoașterea personalităţii proprii ci 
pentru cunoașterea proceselor psiho-fizice pe care le identifi- 
căm și le putem urmări şi adeseori stăpîni și ordona cu ajutorul 
senzaţiilor şi emoţiilor noastre. Aci analiza psihologică trebue 
de fapt să pornească dela observaţia conștiinței proprii și să se 
întemeieze pe posibilitatea verificării diferitelor ipoteze și legi 
prin auto-observaţie. Un psihiatru de pildă trebue să stăpi- 
nească această metodă la un grad foarte înalt și pînă la cele 
mai variate nuanţe. Sînt cazuri de alienaţie mintală care nu 
pot fi descoperite decît printr'o agerime de cercetare exerci- 
tată printr'o laborioasă autoobservație, care dă posibilitatea să 
se descopere devierea dela gindirea normală, oricît de minimă 
ar fi abaterea. 

Dar personalitatea proprie nu o cunoaştem şi n'o putem 

cunoaște prin introspecție, ci numai din istorisirea altora ; noi 
ne vedem pe noi înşine așa cum credem că ne văd ceilalți. 

Toate preceptele filosofice, de a nu pune preț pe opinia 
altora, pe opinia mulţimii, ci să căutăm valoarea noastră în 
noi înșine sînt povești. De unde ştie cineva că e înţelep, vir- 
tuos, puternic, frumos, etc., deci că are anumite însușiri prin 
care se definește personalitatea sa, dacă n'ar fi aflat aceste 
toate din atitudinea, gesturile şi vorbele altora ?  Admiraţia sau 
disprețul, teama sau îndrăzneala, ete., ale celorlalți ne dau știre 
despre ceea ce sîntem noi. 


23. NAȘTEREA „CONȘTIINȚEI DE SINE“ 


Relaţiile noastre cu semenii noștri reprezintă numai un caz 
special, deşi privilegiat, al relaţiilor noastre cu obiectele exte- 
rioare în general. Toate aceste obiecte, prin atitudinea lor față 
de noi, atitudine ce ni se desvălue prin însușirile lor, care în 
cazul nostru sînt „gesturi“ ale obiectelor desprinse din con- 
tactul cu noi (focul mă frige, apa mă răcorește, etc.), ne învață 
ce sîntem noi, ne separă de ele şi ne împing să luăm şi noi o 
atitudine față de ele, să le spunem ce sîntem noi. Dar noi 
nu le putem răspunde decît în graiul lor; focului că nu sînt 
foc, apei că nu sînt apă. Faţă de fiecare obiect deci vom pre- 
ciza şi contura individualitatea noastră, vom determina-o în 
mod negativ, deosebind-o de celelalte lucruri, pînă ce din con- 
tactul cu anumite lucruri vom putea trece la determinarea pozi- 
tivă. Aci intervine, chiar din primul moment al vieții, con- 
tactul cu oamenii, din ale căror gesturi şi atitudini se încheagă 
imaginea ce o avem despre noi înșine, despre însușirile noastre 
pozitive. In contactul cu oamenii copilul începe să înţeleagă 
ce este el, să vorbească despre sine, mai întîiu în persoana a 
treia, așa cum vorbeşte despre alte obiecte, pe care le-a cunos- 
cut din experienţa proprie sau prin mijlocirea altora, apoi în 
persoana întîia, după ce din istorisirea celorlalți imaginea des- 
pre sine s'a strecurat şi s'a fixat îndeajuns pentruca să-i îngă- 
duje separațiunea sa ca subiect de celelalte subiecte, nu numai 
ca obiect față de subiecte. In măsură ce se cristalizează subiec- 
tivitatea, adică puterea de a spune altora în mod pozitiv ce 
sint, o mulţime de lucruri au devenit simple obiecte, ale căror 
gesturi și atitudini ne-au lăsat încă în starea de obiect supus 
legilor fizice. Abia contactul cu oamenii şi înlănțuirea con- 
ştiinţei proprii cu conștiințe străine ne scoate de subt imperiul 
acelor legi, ne dă conștiința personalității proprii. Adică: noi 
sîntem acuma în stare să spunem, să istorisim ce sîntem. Insu- 
șirile obiectelor nu mai sînt gesturi ale unor subiecte ; în acest 

fel ajung a spune : eu mă frig, dacă ating focul; eu mă răcoresc 
bînd apă. 

Se 'nţelege că în relaţiile cu animalele intră o nouă nuanţă 
în formarea subiectivității copilului. Focul arde totdeauna, 
cîinele însă nu mușcă decît uneori. Aceste experienţe îl învaţă 
pe copil să deosebească lucrurile vii de cele anorganice, subiec- 
tele de obiecte. 

Ceea ce-i important de reţinut este că relaţiile cu oamenii 
desăvîrşesc repede formarea subiectivităţii şi a personalităţii 
copilului față de împrejurimea sa, dîndu-i conștiință de sine. 

Am crede, şi manualele de psihologie ne-ar ademeni să 
credem, că această conştiinţă odată fixată, individul ştie cine 
este și cum este, că are deci date sigure și neschimbate asupra 
persoanei sale proprii. Da și nu. Dacă eu știu cine sînt și că 
sînt totdeauna eu, atunci cum pot spune că sînt acelaş care 
m'am născut înainte de 50 și ceva de ani, etc., cînd doar e cert 
că nu sînt acelaș. Cum știu că am îmbătrînit, că sînt mai în- 
ţelept, mai bun sau mai rău; decît am fost ? Observaţia anima- 
lelor nu ne face să credem că ele ar ști că îmbătriînesc, că le 
pare rău că a trecut tinereţea, că regretă că au făcut sau n'au 
făcut ceva, că ar şti că trebue să moară și că viaţa e trecătoare. 

Toate lucrurile acestea individul uman le află dela alţii, 
adică tot ce-a fost el și ce va fi, toate regretele și nădejdile 
izvorăsc din conversaţia cu alţii. Peste lumea senzibilă, subiec- 
tivă, în care omul trăieşte ca orice ființă vie, fără știre despre 
naşterea sa și fără prevederea morții sale, se încheagă o lume 
elaborată în societatea altora prin convorbire cu alții. Mai 
mult încă; lumea senzibilă e absorbită, lărgită, mlădiată şi 
nuanţată de datele lumii intersubiective, care, pentru om, este 
lumea reală, bine structurată și supusă legilor spiritului, 

Dar această ridicare la spiritualitate nu se înfăptuește, cum 
am cunoscut, decît printr'o străduiință continuă, printr'o luptă 
neîncetată împotriva primejdiei de a recădea în cătușele lumii 
senzibile, subiective. Individul uman trebue să-și controleze 
neîntrerupt individualitatea, subiectivitatea, libertatea sa față 
de lumea exterioară. Ca punct de sprijin în această străduință 
îi serveşte ideea ce și-o formează despre sine, imaginea a ceea 
ce este el întradevăr, cu toate schimbările şi prefacerile ce 
s'au petrecut cu dînsul. 

Să reluăm exemplul dat la începutul studiului nostru, 
Acolo a fost vorba de un obiect (o masă) şi de un număr oare- 
care de persoane care o privesc sau îi constată prin alte simţuri 
existenţa. Am zis că obiectul este unic, dar că există atîtea 
imagini despre el cîte subiecte sunt. 

Punem în locul obiectului un individ uman — în faţa 
tuturor subiectelor posibile care îi constată existenţa şi îi sta- 
pilesc identitatea, dar îi urmăresc şi viața, manifestările sale 

de tot felul. Vor exista deci atîtea imagini despre acest indi- 
vid cîți spectatori sînt. Problema se mai complică prin faptul 
că acești spectatori comunică întreolaltă, își comunică olaltă 
ceea ce ştiu despre acel individ. 

Am văzut însă că individul nu poate ști despre sine decît 
ceea ce află dela acești spectatori, direct sau indirect (prin 
vorbire sau alte gesturi și atitudini). Care este imaginea cea 
adevărată ? E posibil ca toţi să aibă o imagine identică? Și 
dacă vedem că imaginile diferă, cui să credem ? 

E lămurit că individul are tot interesul și toată tendința 
ca imaginile să concorde și să fie de așa fel ca în relaţiile sale 
cu semenii săi imaginea ce o au ei despre dînsul să-i determine: 
la o atitudine cît se poate de plăcută lui, asigurîndu-i în ierar- 

ia subiectelor un loc cît se poate de înalt. El va observa deci 
care gesturi și atitudini ale sale le inspiră celorlalți : dragoste, 
admiraţie, respect, încredere, dar și teamă, groază, etc. şi va. 
căuta să se exerciteze în „virtuțile“ care produc la alții aceste 
sentimente. In felul acesta individul creează în jurul său și 
în raport cu subiectele o ordine care-i asigură existența, îi dă 
libertate de acţiune și îi înlesnește în anumite condiţii să-i 
stăpînească pe ceilalți oameni, să-i facă a se supune voinţei 
saie. 

Ascensiunea spre subiectivitate stă tocmai în neîntrerupta. 
tendință de a ne cîştiga libertate de acţiune, care nu e posibilă 
fără cunoașterea ordinei în lumea împrejmuitoare. Asupra unei 
părţi a lucrurilor omul își dobiîndește, în starea actuală a 
cunoștințelor, o libertate mare prin dobîndirea de cunoștințe 
asupra legilor fizice şi biologice. Dar în raporturile cu semenii 
săi această ordine nu e supusă unor legi intlexibile ; locul indi- 
vidului în ierarhia socială e fixat numai pînă la un anumit 
grad, sfera libertăţii sale nu e delimitată în mod absolut. Fără 
îndoială că și în societate legile naturale își păstrează valoarea 
lor, dar începînd cu regnul vegetal, trecînd la cel animal şi 
ajungînd la cel uman, ordinea prezintă anumite elemente 
imprevizibile care sporesc în măsura ce ne urcăm în această 
ierarhie, nu fiindcă fenomenele se complică, așa cum ne spune 
Comte, ci fiindcă acţiunile și reacțiunile organismelor și mai 
ales cele ale omului nu pot fi prinse în ecvaţii matematice. 
Mai apoi individul însuș, în ascensiunea sa spre libertate, nu 
rămîne acelaș în aspiraţiunile sale de dominațiune şi în mijloa- 
cele sale de a o înfăptui. Individul însuș aduce deci chiar 
prin evoluţia sa, prin fazele sale de desvoltare, neliniște în 
ordinea socială. ' Numai prin neîncetata încordare a sa pentru 
a se cunoaşte pe sine, pentru a-și controla și verifica imaginca 
ce a dobîndit-o despre sine ordinea se menţine neștirbită şi 
prielnică lui. . Oscilarea individului, întunecarea ideii ce o are 
despre sine sau schimbarea ei bruscă, pot aduce mari pertur- 

baţii în relaţiile sociale ale individului, și aceste tulburări se 
pot resfringe în anumite cazuri asupra întregii societăţi. 

Dușmăniile personale, luptele între clase, între naţiuni se 
datoresc acestor procese prin care indivizii își formează și își 
controlează imaginea despre sine şi — despre ceilalți. Căci 
așa cum alţii au fiecare o imagine despre mine, aşa am și eu 
imagini despre ceilalţi oameni ce-i cunosc fie personal fie prin 
spusele altora, sau chiar din cărţi. Dacă citesc de pildă că 
există canibali în cutare și cutare loc, acesta e un început de 
a-mi forma o imagine a acelor oameni și atitudinea mea faţă 
de ei va lua un aspect corespunzător, așa ca şi față de oamenii 
despre care mi s'a spus că sînt cămătari. 

Oamenii deci se împart ca și obiectele după anumite cate- 
gorii, avînd fiecare categorie însușirile ei specifice (copil, fe- 
meie, bărbat, tînăr, bătrîn, părinte, soţ, ostaș, preot, etc.), ast- 
fel că fiecare om reprezintă în raporturile sale cu alt om o 
categorie care reglementează din capul locului relaţiile între 
indivizi fie de diferite categorii, fie din aceeaș categorie, pre- 
cum și intre diferitele categorii, ierarhizate și ele după anu- 
mite criterii. Această ordine îi înlesnește individului orienta- 
rea şi adaptarea. Dar el intră, prin evoluţia sa, în această 
ordine și-i determină mersul şi dăinuirea. Aci ordinea nu 
este a priori, cu privire la individ, ci totdeauna în oareşcare 
măsură, în anumite condițiuni într'un grad foarte mare, depen- 
dentă de acţiunea individului, şi ea este expresia și rezultatul 
relaţiilor între indivizi. 

Ar fi greșit însă să neglijăm în această explicare a ordinei 
și a modului cum se prezintă în loc și timp, relaţiile indivizilor, 
prinși în ordinea socială, cu natura, adică cu totalitatea obier- 
telor, precum şi cu oamenii care aparțin altor societăţi, altor 
lumi intersubiective. Aceste raporturi modifică adînc struc- 
tura societăţilor, adică repartizarea indivizilor pe categorii 
precum şi raporturile interindividuale și pe cele între diferitele 
categorii. 

Această problemă intră în sociologie care analizează pro- 
cesele intra și intercomunitare. Noi ne întoarcem la individ 
pentru a-i defini și mai precis caracterul și comportamentul. 


24, LEGILE BIOLOGICE ȘI CELE LOGICE 


Am căutat să lămurim relaţiile individului uman cu lumea 
și cu semenii săi și am stabilit o ierarhie, o ascensiune a lui 
dela raporturile cu lucrurile neînsufleţite pînă la cele cu 
oamenii. Aceste din urmă prezintă cele mai mari dificultăţi, 
întrucît ordinea socială nu e dată din capul locului, nu e apri- . 

orică și rigidă. In acest fel individul trebue să facă neîncetate 
eforturi pentru a-şi fixa situaţia, pentru a se adapta ordinei 
sociale și a și-o adapta, — întrucît el însuș intră în această 
ordine nu ca un element neschimbat, al cărui loc şi a cărui 
funcţiune ar fi fixate chiar la intrarea sa în ordinea socială, 
ci ca un element care și el evoluează neîncetat astfel că și 
raporturile sale cu ceilalți indivizi se schimbă neîntrerupt. 

S'ar putea obiecta că acest lucru se întîmplă și în socie- 
tăţile animale şi în organism considerat ca societate de celule. 
Ar fi vorba deci de înlocuirea celulelor uzate prin celule noui, 
a indivizilor decedați prin. indivizi tineri, deci de succesiunea 
generaţiilor. Analogia e prea simplă pentru a fi adevărată. 
Se pot reduce oare transformările în „societatea“ romană, în- 
cepind cu Roma regilor şi sfîrșind cu constituirea Imperiului 
sub Augustus la simpla schemă a succesiunii generaţiilor? E 
„acesta un proces analog ca în evoluţia organismului dela ger- 
mene la individul adult? Sau imperiile coloniale enzlez și 
francez ? Pe de altă parte, chiar în aşa zisele societăţi primi- 
tive, succesiunea generațiilor nu poate reprezenta decît un 
aspect, sau un punct de orientare în explicarea proceselor 
„intracomunitare“. Dacă succesiunea omenească ar fi hotări- 
toare în evoluţia societăţii, societatea omenească nu s'ar putea 
complica şi lărgi peste limitele comunităţii biologice, adică a 
unui grup familial, în vecinică primejdie de fărămiţare şi diso- 
luţie — prin „revoluția“ generaţiilor tinere. Dar nici n'am 
putea spune cum ar fi fost în acest caz societatea umană, de- 
oarece n'ar fi fost umană, ci animală. i 

Orice societate umană depăşeşte, oricît de „primitivă“ ar 
fi, limitele grupului biologic (familial). Depășirea acestor limite, 
„progresul“, se înfăptuește prin mlădierea şi complicarea gru- 
pului biologic. Linia de trecere e marcată chiar prin forma- 
rea conştiinţei de sine a individului — aşa cum am expus-o. 
De aci înainte structura socială nu mai stă subt imperiul 
legilor biologice, ci subt cel al legilor logice, spirituale, fără ca 
legile biologice să fie anulate, ci ele fiind acuma supuse unei 
interpretări, unei operațiuni logice care înlesneşte lărgirea 
grupului biologic precum şi complicarea structurii lui. 

Dar un proces logic nu poate porni decît dela individ, dela 
conştiinţa de sine a individului, deoarece el înseamnă refle- 
ziune, întoarcere spre sine. „Eul“ format și revenit asupra sa 
din încătușarea determinismului fizic şi biologic, poate porni 
spre cucerirea lumii, dacă își dă seama de originile sale, care 
nu pot fi decît imaginile ce și le fac alte „Euri“ despre dînsui. 
Această condiţionare socială a Eului e neglijată de sociologii 
individualiști şi nu e înţeleasă de socioiogiști, de adepţii deter- 
minismului social. Individualiştii pornesc dela individul format 
gata ca şi cum ar fi căzut din cer, cu voinţă autonomă și posi- 

bilități indefinite de a schimba structura socială, în măsura 
genialităţii sale ; inventatorul (Tarde) împinge societatea spre 
progres continuu. Sociologiștii (Durkheim) pun lîngă individ 
și deasupra individului „născut antisocial“ societatea care-l con- 
strînge să se conformeze regulelor și legilor ei. Individualiştii 
nu văd, cum zice proverbul german, pădurea din cauza mul- 
țimii copacilor, iar sociologiștii nu văd, adăogăm noi, copacul 
din cauza desimii pădurii. Societatea este anterioară indivi- 
dului pe planul biologic, dar posterioară pe planul sociologic. 
Aceste două planuri însă nu sînt nici suprapuse nici juxtapuse 
cum arată contractualiștii, și nici nu reprezintă două faze 
„istorice“, cum o crede Tönnies şi alţii. Ci biologicul şi socialul 
se îmbină neîntrerupt și se sprijinesc olaltă, nu ca unităţi 
sociale diferite ci prin trecerea fiecărui individ dela biologic la 
social, dela obiectivitate la subiectivitate, dela animalitate la 
amanitate. După expunerile noastre însă, subiectivitate nu 
inseamnă aci altceva decît intrare în ordinea socială prin sub- 
ordonarea şi stăpînirea ordinei biologice, deci dela adaptarea 
pasivă la adaptarea activă (conştientă, logică, rațională) și care 
nu se poate înfăptui decit prin crearea continuă a ordinei 
sociale cu ajutorul reflexiunii individului. 

Dacă vorbim aci de logică, gîndire, rațiune, asta nu în- 
seamnă că sîntem „raţionaliști“, subiectiviști, „individualiști“ și 
deci, liberali şi anarhiști. Introspecţia ne dă posibilitatea să 
analizăm și să clasificăm datele şi procesele psihice care se 
desprind din contactul individului cu lumea împrejmuitoare, 
de aci rezultă termenii de instinct, senzaţie, sentiment, intelect, 
rațiune, voință, etc. 

Aceste „facultăţi“ le aflăm însă prin lămurirea și clasifi- 
carea atitudinilor noastre, prin modurile de reacțiune a orga- 
nismului faţă de lumea exterioară, moduri dependente și de 
natura şi de constelația obiectelor. „Modul“ gîndirii se deose- 
beşte de „modul“ simțţirii, etc.: deci, se zice, fiecărui mod îi 
corespunde o forţă, sau o facultate, iar unitatea tuturor modu- 
rilor este sufletul, din care izvorăsc toate modurile. Această 
terminologie sa format ca și în fizică ; nimene n'a văzut elec- 
tricitate, dar „modurile“ ei de manifestare le-a văzut : lumină, 
căldură, magnetism, etc. Mişcarea trupului nostru este un mod 
de manifestare numit voire, iar facultatea este voinţa, alt mod 
este simțirea prin simţuri, etc. Psihologia deci ne învaţă că 
prin simțuri simţim, prin intelect gîndim, prin gură vorbim, 
etc. Nu e mare ştiinţă, dar în legătură cu fiziologia se sta- 
bilesc raporturi interesante între manifestările (modurile) sufle- 
tului și procesele fiziologice, şi mai apoi clasificarea pentru sine 
e utilă pentru înțelegerea între oameni, ca să nu susţie cineva 
că simțurile cugetă și intelectul simte, sau că creerul raţio- 
nează, deși cu acelaş drept se poate spune că și stomacul rațio- 

nează, mai ales cînd e flămînd. Dar aceste probleme le lăsăm 
în seama psihologiei, care are încă mult de lucru pînă ce le 
vă descurca şi rîndui bine pentru uzul tuturora. 
` Pe noi nu ne interesează introspecţia decît în legătură cu 
„reilexiunea“, cu conștiința de sine — şi aci am susţinut : prin 
introspecţie nu ajungem la sinteza Eului, ci la Eu ajungem prin 
reflexiunea asupra imaginilor ce le au alții despre noi. Oricît 
am reflecta asupra noastră prin metoda introspectivă, nu vom 
da de suflet, de sinteza modurilor de manifestare a noastră în 
contact cu lucrurile ; n'am zis „a modurilor de manifestare a 
trupului nostru“, fiindcă în acest caz trupul s'ar deosebi de 
suflet, pe care încă nu l-am întîlnit. Cînd zic: eu am trup şi 
sufiet, eu sunt compus din trup și suflet, sufletul a părăsit 
trupul, etc., eu fac afirmaţii ca toţi ceilalți oameni, și toți 
sîntem convinși că există trup și suflet, şi că omul are trup şi 
suflet. | 

Filosofii au găsit aci o problemă „extraordinară“ şi grozav 
de dificilă. Dar chestiunea e simplă ca lumina zilei. 


25. TRUP ŞI SUFLET 


Adică, aşa de simplă nu se prezintă totuș problema. Ea 
ar fi simplă, dacă fiecare din noi ar şti ce este şi ar putea 
comunica altora ştiinţa sa despre sine. Am arătat însă că 
toată ştiinţa mea despre mine o am dela alţii şi presupun că 
și ceilalți știu despre sine numai ceea ce le spun eu și ceilalţi. 
Să nu uităm iarăş că această comunicare reciprocă între oameni 
nu este decît un caz privilegiat dintre raporturile omului cu 
toate lucrurile, care și ele îi spun omului, în limbajul lor, ce 
este el. Dar, în aceste spuse, ce este adevăr şi ce este min- 
ciună, invenţie, înșelare, fiecă înşelarea e vrută sau nevrută ? 
Nu există altă cale de a ajunge la o lămurire a problemei. Aşa 
dar mi s'a spus şi mi se spune că eu sînt compus din trup și 
suflet, că eu am trup şi suflet, și mai ales că eu am suflet, 
ca şi cum eu aș fi trup care are suflet, deci trup însuflețţit. 
Experienţa conduce la această formulare, deoarece după moarte 
trupul rămîne, pe cînd existenţa sufletului (despărţit de trup) 
nu poate fi constatată. Deci tocmai ceea ce ni se pare mai 
preţios, mai durabil, mai necesar pentru păstrarea identităţii 
noastre, dispare întrun moment dat fără urmă. Sa încercat 
şi se încearcă să se dea de urma sufletelor dispărute şi unii 
cred că există indicii despre existența sufletelor despărțite de 
trupuri, dar dovezi sigure nu avem. Simţurile noastre nu par 
a fi organizate pentru sezizarea existenţei „spiritelor pure“. 
Nu negăm existenţa sufletelor despărțite de trupuri, dar nici 

nu o putem demonstra. Dar existenţa noastră ca trupuri este 
oare demonstrabilă ? Adică: ce ne îndreptățește să ne con- 
siderăm în general compuși din trup și suflet ? Eu pot explica 
în ce fel oamenii au putut ajunge la credința că există suflete 
şi spirite. Dar de aci pînă la știința existenţei lor e un drum 
lung și anevoios. Pe de altă parte, identificarea Eului cu 
trupul pare a fi și mai dificilă. Trupul meu se schimbă neîn- 
trerupt și e supus legilor biologice ca toate organismele. Știu 
că trupul se va descompune, va muri. Dar mor Eu împreună 
cu trupul ? Pare că e așa. Eu mă nasc, eu cresc, eu mînînc, 
eu dorm, eu gîndesc, etc. — și, la urmă, eu mor. Toată istoria 
mea e legată de trup, care se naște, se desvoltă și moare. 
Atunci cum vorbesc de trupul meu şi nu zic că Eu și trupul 
sîntem acelaș lucru. Dece Eu şi trupul şi nu Eu sau trupul? 
Este Eul diferit de trup — și atunci ce este ? Așa ne-a încurcat 
graiul şi nu mai avem nădejde să ne descurcăm. Afirmația 
că „Eu sînt trup și suflet, că am trup și suflet, sau că am suflet 
(întrucît existența trupului meu pare a fi nemijlocit cunos- 
cută)““, e o poveste pe care am auzit-o și o aud. O poveste 
ca toate poveştile, inventată de ceilalți oameni și servind orga- 
nizării vieţii sociale. Dar să vedem cum se prezintă adevărul, 
adică să vedem ce știu Eu despre Mine, fără intervenţia celor- 
lalți oameni și a celorlalte lucruri. Dar să fim sinceri. Să 
aruncăm la o parte tot ce-am învăţat dela alţii, să ne mărginim 
numai la ceea ce știm prin propria noastră experienţă. Să nu 
primim nimic ce ar putea fi dovedit că nu e cunoașterea noa- 
stră proprie, nemijlocită. 

Dacă sîntem într'adevăr sinceri, vom trebui să mărturisim: 
nu știm nimic despre noi. „,„Cunoaște-te pe tine însuţi“ — 
vâde cexutóv — e un precept absurd. Eu nu pot ști nimic 
despre mine, afară de ceea ce-mi spun alții că sînt sau nu 
sînt. Toate însuşirile mele, bune și rele, eu le cunosc numai 
din felul cum se comportă „lumea“ faţă de mine. Lumea 
reflectează deci imaginea mea și eu mă văd în oglinda lumii. 
Mai bine zis : în orice lucru mă văd pe mine în comparație cu 
acel lucru. Eu mă văd mai mare sau mai mic, mai bun sau 
mai rău, mai frumos, mai urît, mai puternic sau mai slab, mai ' 
înţelept sau mai prost, etc. Cu orice lucru am ceva comun, dar 
mă şi deosebesc de el. Prin faptul că nu sînt nicicînd identic 
cu un lucru, eu rămîn eu. Dacă aș fi identic, naş mai fi eu 
ci aș fi acel lucru. Eu sînt identic numai cu mine. Dar eu 
trebue să mă caut neîntrerupt, să verific identitatea mea prin 
imaginile reflectate de „lume“. In cunoașterea mea proprie 
eu sînt deci dependent de lumea împrejmuitoare, n'am alt 
izvor de cunoaștere. : 

Prin urmare, cercetînd natura, învățînd „fizica“, eu ma 
găsesc pe mine așa cum mă reflectez în natură. „Natura e 

reprezentarea mea“ are aci alt înţeles decît în teoria subiecti- 
vistă sau idealistă. Aci trebue să traducem : natura mă repre- 
zintă pe mine, ea îmi arată ce sînt și ce nu sînt. Din diver- 
sitatea lucrurilor naturale se desprinde imaginea mea, Eul ca 
un tot ordonat, identic cu sine. Acest Eu pretinde apoi, iden- 
tificîndu-se cu acea imagine, că este ceva deosebit de natură, 
că natura este reprezentarea sa (în înţeles subiectivist). Dar 
această pretenţie îşi găsește limita în fizică. Dincolo de hota- 
rele fizicei, ea nu se mai poate menținea. In fizică deci, prin 
cercetarea tuturor lucrurilor, mă găsesc pe mine în măsura ce 
pot preface lucrurile în reprezentări ale mele, supunindu-le 
legilor simţirii şi gîndirii mele. In acelaș timp Eul se desparte 
de „natură“, se înalță deasupra ei, îşi fixează un loc în afară 
de natură, deosebindu-se de ea ca subiect față de obiect, ca 
spirit faţă de materie. In acest proces de separaţiune a subiec- 
tului de obiect, a Eului de lume, trupul formează veriga de 
legătură, instrumentul de mijlocire și contact. Cînd acest 
instrument se strică, se descompune, contactul încetează. Dar 
rămîne subiectul ? Dacă ar fi identic cu instrumentul, cum 
pretind materialiștii, atunci și subiectul nu mai există. Dar 
identitatea subiectului cu instrumentul prin care intră în con- 
tact cu lumea nu se poate demonstra, cel puţin nu în temeiul 
doctrinei materialiste. Căci e dovedit că în cursul vieţii unui 
individ materia trupului se schimbă de cîteva ori, iar subiectul 
rămîne acelaș. Ar rezulta numai că schimbarea (înlocuirea). 
materiei să se facă într'un anumit fel, după anumite legi pen- 
tru ca subiectul să rămînă identic cu sine. N'ar fi exclus deci 
ca, în cazul cînd schimbarea s'ar face în alt mod, subiectul 
să-și piardă identitatea, să devie altul sau să nu mai poată 
păstra contactul cu lucrurile, instrumentul devenind impropriu 
sau descompunîndu-se. Psihologia fiziologică, medicina, psi- 
hiatria, au teren vast de cercetare pentru descoperirea legilor 
după care se petrec schimbările organice, fiziologice. Aceste 
științe vor trebui să ne spună în ce condițiuni subiectul își 
poate păstra identitatea cu toate schimbările necesare din 
trupul ce-i servește ca mijloc de comunicare cu lumea, cu 
celelalte lucruri. | 

Cercetarea naturii deci ne va da lămuriri asupra trupului 
nostru și, totodată, ne va despărți de natură ca spirit, ca 
subiect. 

Am ajuns deci la rezultatul că trupul e necesar pentru 
comunicarea cu lumea și că felul de organizare a trupului con- 
diționează modul contactului cu lumea. Altfel e contactul 
copilului, altfel al adultului și orice vietate își are modul ei, 
specific și individual, de a intra în legătură cu lumea, după 
constituţia trupului său. Ceea ce înseamnă: dă-i copilului 
trupul adultului și el se va comporta ca adultul — ceea ce e 

dovedit prin experienţă. Dar tot așa putem zice: dă-i vierme- 
lui trupul omului şi el se va comporta (va simţi şi gîndi) ca 
omul. Concluzia : subiectele lipsite de trup sînt identice ; ele 
se diferențiază prin felul organizării materiei ce le serveşte 
ca instrument pentru comunicarea cu lumea. 

Dacă atribuim cunoașterii o valoare mare, vom trebui să 
dăm și trupului o mare atenţie, întrucît de puna lui funcționare, 
de fineța și complexitatea organelor sale, depinde posibilitatea 
cunoașterii. Subiectul (considerat ca spirit pur, ca suflet) nu 
poate intra în legătură cu lumea decît prin mijlocirea trupului. 
Trupul omenesc e un instrument foarte complicat și foarte 
perfecționat. El a înlesnit omului dobîndirea de cunoştinţe 
vaste și dobîndirea unui loc privilegiat în lume faţă de cele- 
lalte vietăţi. Dar totuşi trupul este numai instrument și nare 
valoare în sine. El aparține naturii şi e supus legilor naturale. 
El e trecător, efemer, muritor. „Din pămînt eşti și în pămînt 
vei merge“. 

Dacă Eul ar fi trup și numai trup, viața individuală ar 
fi un simplu fenomen întîmplător într'o lume fără înţeles. 
Materialismul susține acest lucru. Dar nu-l poate dovedi. 
Cum poate fi Eul, subiectul, identic cu trupul, care se schimbă 
neîntrerupt, pe cînd subiectul se ştie ca acelaş, identic cu 
sine ? Considerăm deci trupul nostru ca aparținînd naturii şi 
supus legilor naturale. Dar fiecare din noi va da trupului pro- 
priu o atenţie deosebită, știind prin experienţă că de buna sa 
funcţionare depinde „viaţa“ noastră, adică posibilitatea de a 
simţi, gîndi, dori, deci de a trăi. Dar nu va studia fiecare 
dintre noi trupul său propriu, ci pentru asta există specialiști : 
medicii. Aceştia trebuie să cerceteze şi să cunoască toate regu- 
lele ce trebuie să urmăm pentru a fi sănătoși, ei trebue să ne 
arate cum să îngrijim trupul ca să funcționeze perfect, ei tre- 
buie să-l repare cînd se strică... 

In contact cu natura ne-am cunoscut pe noi înșine, cel 
puțin în parte. Dar pentru această cunoaștere am plătit un 
preţ destul de mare ; am trebuit să dăm naturii trupul nostru, 
să renunțăm de a ne identifica cu el, ştiind că este trecător și 
supus peirii. Noi primim trupul dela natură. Un dar preţios, 
ceea ce se vede din regretul nostru cînd trebuie să renunțăm 
la el şi să-l redăm, după întrebuințare, naturii. Chiar gindul 
că trebuie să ne despărțim de trup ne umple de frică și spaimă. 
Dar de ce oare ? Cine sîntem acei noi care ne temem de distru- 
gerea şi peirea trupului ? Reprezintă oare contactul cu lucrurile 
materiale o valoare atît de mare pentru noi? 

Sau poate n'am fost sinceri cînd am zis că noi nu atitea 
identici cu trupul nostru ? Nu se amestecă oare îndoiala, nesi- 

guranța, neîncrederea în dăinuirea noastră ca spirite după 
distrugerea trupului ? 

De unde ştim că sîntem spirite, că vom trăi și fără trup, 
«că în orice caz nu sîntem identici cu trupurile noastre ? 


26. IDENTIFICAREA „SUBIECTULUI“ CU SUFLETUL 


Eu nu mă identific cu trupul meu. Dar de aci nu rezultă că 
nu sînt identic cu el. Judecata mea ar putea fi greşită. Dacă 
mă sinucid, înseamnă oare că m'am distrus pe mine, sau numai 
trupul ? Bergson, în „Cele două izvoare ale moralei și Reli- 
giei“, susține că nemurirea sufletului este o ficțiune pentru a 
scăpa de frica morții. Animalele, anume, nu știu că vor muri, 
deci nu sînt obsedate de teama morţii. Omul știe că va trebui 
să moară. Dacă mwar crede în nemurirea sufletului, în viața 
de apoi, el ar fi hărțuit de teama morții, n'ar avea linişte în 
viaţă, care i sar părea inutilă, fără de înţeles. Popoarele sau 
clasele sociale care își pierd credința în Dumnezeu și în nemu- 
rirea sufletului devin. fataliste, inactive, improductive. 

Această deslegare a problemei se sprijină însă pe alte 
premise și consideraţiuni decum sînt cele dela care am pornit 
noi. Noi rămînem în sfera subiectului, care distinge expe- 
rienţa sa proprie de ceea ce a învăţat dela alţii. Teama de 
moarte nu mă neliniștește decît în anumite situaţii concrete : 
de primejdie, de boală, de slăbiciune, etc. Dar animalul se 
comportă la fel, și aci nu se poate desprinde nicio deosebire 
între animal și om. Deosebirea mare este că animalul nici 
nu neagă nici nu susține identitatea sa cu trupul său. Deci 
la animal nu poate fi vorba de un „dualism“, de trup și suflet 
— din punct de vedere subiectiv. N'avem niciun indiciu că un 
animal ar face deosebire între Eul său ca subiect al judecării 
şi trupul său ca obiect. Animalul nu se poate sinucide, mai 
bine zis nu-și poate ucide trupul cu reflexiune, nu-și studiază 
trupul ca obiect, etc. Ci fiindcă omul reflectează asupra trupu- 
lui său, îl face obiect de studiu, în mod necesar subiectul care 
reflectează nu poate fi identic cu obiectul reflexiunii. Nu e 
vorba aci de o dedublare a Eului, ci de un act logic. Eu, ca 
subiect, nu pot fi identic cu obiectul ce-l studiez și care apar- 
ține lumii obiectelor, naturii, și e supus legilor natural. 
“Trupul are deci pentru mine o valoare mare sau mică — după 
împrejurări. Eu îi voiu da atenţie și am tot interesul să 
funcționeze bine, căci e un instrument indispensabil pentru 
contactul cu celelalte obiecte. Valoarea sa rămîne totuș instru- 
mentală, ca mijloc, dar nu ca scop; el nu reprezintă o valoare 
îm sine. Expresiile verbale nu sînt totdeauna în concordanţă 

cu această poziţiune. Cînd zic: eu mă sinucid, înseamnă că 
mă identific cu trupul meu. Aș trebui să zic: eu îmi ucid 
trupul. Adică subiectul nu se poate ucide pe sine, el nu poate 
acționa decît asupra unui obiect diferit de subiect. Nici altul 
nu mă poate ucide pe mine — ca subiect. El poate distruge 
numai trupul meu; acea materie organizată care îmi serveşte 
ca instrument pentru a lua contact cu celelalte obiecte. Și 
cînd altul îmi distruge corpul, nu corpul lui îmi distruge corpul 
meu, ci el îmi distruge corpul cu ajutorul corpului său, fie că 
mă loveşte cu pumnul, cu un ciomag, sau îmi pregătește o 
mîncare otrăvită. 

Vrem deci să ajungem la o pozițiune lămurită, sinceră, 
fără rezerve mintale. Nu vrem să oscilăm între trup și suflet, 
odată identificîndu-ne cu trupul, altă dată cu sufletul. Trebuie 
să ne hotărîm a da trupul lumii obiectelor și un loc între 
obiecte ce i se cuvine după valoarea ce o are pentru noi. El 
e trupul nostru, așa cum alte obiecte sînt ale noastre. Îl vom 
îngriji, îi vom da toată atenţia — dar nimic mai mult. În orice 
caz nu-i vom îngădui să pretindă că este identic cu Eul care 
cugetă și hotărește și care poate hotărî doar și distrugerea 
trupului, fie lentă (prin alcool, tutun, etc), sau chiar bruscă, 
prin „sinucidere“. 

Dar e vorba acuma să-l cunoaștem pe acel Eu, subiect pur, 
pe care-l putem numi şi suflet, spirit, intelect, rațiune etc. 
după cum se manifestează. 

O cunoaștere directă și nemijlocită nu e cu putință. Su- 
biectul nu poate fi obiect. Ajunge doar să renunțăm la trup 
diîndu-l naturii. Cu sufletul nu putem face această operaţiune. 
Nu-l putem schimba iarăș în subiect și obiect. Nu putem zice 
decît: Eu sunt Eu, și aceasta numai cedînd obișnuinţei ver- 
bale. Adică eu nu pot spune nici într'un fel ce sînt cu adevă- 
rat sau, mai bine zis, orice-aş spune despre mine e adevărat 
dar și neadevărat. Adică: despre orice subiect pur se poate 
spune ce nu este, dar nu se poate spune ce este, decît că este 
subiect. Subiectul nu poate deveni nicicînd obiect, iar numai 
despre un obiect se poate spune ce este, anume trebue să e- 
xiste un subiect care să spună ce este obiectul. 

Dar subiectul ar putea deveni obiect pentru alt subiect; 
în acest caz își pierde însă calitatea de subiect și aparţine lu- 
mii obiectelor, naturii. Dar această operațiune am mai făcut-o 
odată și n'o mai repetăm. Cedînd necesităţii logice am arun- 
cat trupul în arena naturii. Dacă aruncăm și sufletul, adică 
pe noi înșine, ce mai rămîne din noi? Le-am dat fiziologiști- 
lor, biologiștilor, chimiștilor, medicilor. să. studieze după plac 
corpul nostru. 

Dar iată că psinonogii | ne cer și 'sufletul. Ei pretind că și. 
sufletul se poate studia după metoda științelor naturale, exacte.” 
Cerem dela ei să se ocupe, fiecare din ei, cu sufletul propriu 


www.dacoromanica.ro 


CUNOAŞTEREA DE SINE 105 


şi să ne spună ce-au aflat. Aci e toată dificultatea : să spunem 
altora ce știm despre noi înșine. Dar dacă sîntem sinceri, tre- 
bue să mărturisim că vorbind despre noi, noi nu facem decît 
să adunăm ştirile ce le avem despre noi dela alții. Aceste in- 
formații le adunăm, le rînduim, le mai îndreptăm, sau le fal- 
sificăm, mai adăogăm cîte ceva ce ne-ar plăcea să se spună 
despre noi, dar nu ştim nimic nemijlocit și direct prin expe- 
riență proprie — bine înțeles dacă facem abstracţie de trupul 
nostru, de obiectul ce ne stă totdeauna la dispoziție și despre 
care putem vorbi în toate chipurile ca despre oricare alt o- 
biect. Eul propriu deci ne este inaccesibil, nu poate deveni 
obiect de cunoaștere pentru noi. . 

In schimb noi pretindem că cunoaștem pe ceilalți. Știm 
care om e inteligent, care e prost, care e bun și care e rău etc. 
și sîntem totdeauna gata să ne dăm părerea despre alţii. E 
adevărat că ne putem înșela de multe ori, dar totașa de ade- 
vărat este că ne putem dobîndi și o cunoaștere destul de pre- 
cisă asupra celorlalți oameni, asupra sufletului lor, asupra 
Eului lor, care-și desfășoară activitatea în fața noastră. Noi nu 
facem psihologie în înțelesul obicinuit al cuvîntului, nu stu- 
diem „legile psihologice”, ci cunoaştem şi putem spune cum 
este cutare sau cutare om. Noi ne facem o „imagine“ despre 
acel om, intuim sufletul lui, ființa lui, caracterul lui. Din fra- 
gedă copilărie ne aplicăm acestui studiu şi citim în sufletul 
altora. Pentru noi persoana străină nu este nici trup nici su- 
fliet; adică nu ne interesează acest dualism. lar cînd refle- 
xiunea ne împinge să despărțim persoana străină în trup şi 
suflet, fără îndoială că ne interesează sufletul, iar trupul, în 
toate manifestările sale, numai ca expresie a stărilor sufletești, 

Dar de unde acest interes și această atenţie ce dăm sufle- 
tului altuia ? Fiindcă în el (prin mijlocirea gesturilor și mani- 
festărilor corporale) noi citim și descifrăm imaginea sufletului 
nostru propriu. Numai în așa fel ajungem să ne cunoaștem 
pe noi, să ne cunoaştem Eul nostru, să ştim dacă sîntem buni 
sau răi, inteligenți sau proști, abili sau neîndeminatici, viteji 
sau lași, puternici sau slabi etc. Toate însușirile noastre apar 
ca pe un ecran în atitudinile celorlalți oameni față de noi. 
Cînd intrăm într'o societate, nepăsarea, atenția, bunăvoința, 
admiraţia, însuflețirea etc. cu care suntem primiţi ne dă mă- 
sura valorii noastre ; cînd întîlnim un cunoscut pe stradă, sa- 
lutul său ne informează asupra ceea ce crede el că sîntem noi. 
Acasă, în şcoală, între prieteni, între dușmani, vom putea citi 
în ochii și în gesturile celorlalți imaginea noastră proprie. 

In felul acesta reușin să ne cunoaștem pe noi înșine, să 
ne formăm o imagine despre noi, să ne vedem pe noi.') Intre- 


1) Despre dificultatea „cunoaşterii de sine“, vezi şi Herman Nohl, 
Charakter und Schicksal, Frankfurt a./M. 1938, pg. 50 urm. 

barea este: sîntem noi într'adevăr așa cum constatăm că ne 
cred alții? Dar putem pune și întrebarea : dăm noi altora in- 
formaţie sinceră despre cum credem că sînt ei? 

De aci complicarea problemei și nevoia de a o limpezi. 


27. IN CĂUTAREA SUFLETULUI 


Știința morţii nu duce, cum crede Bergson, la ficţiunea 
sufletului, ci la negarea identităţii Eului cu trupul şi căutarea 
adevăratului Eu. Cum însă în această căutare subiectul nu se 
poate face obiectul său propriu, cercetarea trebuie să se îndrep- 
ie înspre obiectele cari cuprind indicii despre ceea ce ar putea 
îi Eul, dacă nu este trup. 

Filosofia tradițională a simplificat problema mergină pe 
linia gîndirii naive : dacă nu sînt trup, sînt suflet (gîndire, in- 
telect). Cele două substanţe cartesiene își au originea în cre- 
dinţele populare. Hume rezolvă problema numai în mod ne- 
gativ, Kant se întoarce la vechea poziție, dîndu-i însă o inter- 
pretare pur logică şi renunţind la deslegarea ontologică a pro- 
blemei. In morală el operează într'adevăr cu ficțiuni așa cum 
arată Bergson. 

Adevărata deslegare o găsim ridicînd vălul depe gîndirea 
naivă, nereflectată — aşa cum încearcă s'o facă filosofia in- 
diană. Omul, după ce-și pierde „naivitatea animală”, în care 
nu există deosebire între trup și suflet, e vecinic în căutarea 
Eului propriu — și fiecare om şi-l găsește în felul său. O des- 
legare unică și valabilă pentru toţi oamenii nu există şi, ceea 
ce complică problema şi mai mult, nici nu există o deslegare 
definitivă pentru individ. El nu ajunge nicicînd la liniște com- 
pletă, la o determinare precisă a Eului propriu. 

Filosofia indiană a tras consecinţele logice din negarea i- 
dentităţii Eului cu trupul şi preconizează o metodă conformă 
cu concluziile logice. Dacă Eul nu e identic cu trupul, noi vom 
ajunge la cunoaşterea sa, dacă vom reuşi să despărţim de fapt 
Eul de trup. Oprind funcțiunile trupului (fără să-l distrugem), 
Eul se va libera de trup și se va putea intui pe sine fără a fi 
tulburat de simţuri cari pun Eul în legătură cu lumea obiec- 
telor. Disparînd în acest fel toate obiectele, nu rămîne decît 
subiectul pur. E posibilă această autointuire? E greu de răs- 
puns fără a fi practicat metodele înţelepților indieni. In orice 
caz nici filosofia raţionalistă europeană nici cea mistică mau 
rezolvi problema, iar scepticismul a creat o stare de neliniște 
şi nesiguranţă care primejduește civilizația europeană. ` Scep- 
ticismul împinge la întoarcerea la animalitate. Neîncrederea 
în rațiune şi secarea sufletului de inclinaţiunile mistice, îl a- 
runcă pe omul apusean în -haos sau îl face să se întoarcă la 

instincte cari i se par călăuză mai sigură decît gîndirea și re- 
flexiunea. Dar'omul nu mai poate deveni animal. Instinctele 
sale sînt pervertite, nu mai funcționează decît în dependenţă 
de rațiune. Lăsate libere, ele se întorc împotriva omului, îl tî- 
răsc în necunoscut, îl înjosesc şi-l coboară subt animalitate, 
O întoarcere la animalitatea adevărată ar cere schimbarea to- 
tală şi radicală a condiţiilor de traiu, renunțarea la toate năs- 
cocirile raţiunii, la comfort, lux, tehnică etc. Ceea ce-i cu ne- 
putinţă. Şi dacă prin catastrofe s'ar nimici tot ce-a creat omul 
cu ajutorul raţiunii, el totuș n'ar deveni animal, ci ar începe 
să clădească din nou civilizația. Doar o prefacere a conștiinței 
sale psiho-fizice (pierderea graiului, scăderea inteligenţei etc.) 
l-ar opri pe om să iasă din animalitate. Dar atunci war mai 
fi om... 

Aşa dar problema trebue deslegată în sfera umanităţii și 
cu puterile ce-i stau omului la dispoziție. Și el a deslegat-o. 
In mod imperfect, dar pertectibil. Fiecare după puterile sale, 
şi după împrejurările în cari s'a născut şi trăește precum şi ` 
după diferite metode. Dar nu se poate cere dela cineva să dea 
precepte sigure altora cum vor putea ajunge la cunoașterea 
Eului propriu. Nu putem scrie un tratat despre cum se des- 
leagă această problemă, aşa cum sar arăta cum se rezolvă o 
problemă matematică sau tehnică. Fiecare din noi nu e în sta- 
re deci: să descrie cum a încercat şi, poate, cum a reuşit să 
se cunoască pe sine. ` 

Condițiunea principală însă este ca această descriere, fie 
că se raportează la persoana proprie sau la ceilalți oameni, să 
fie sinceră. Nu e vorba de confesiuni intime, de descrierea de 
fapte şi evenimente, ci numai de felul dacă şi cum m'am cu- 
noscut pe mine însumi. Şi, întorcîndu-mă spre trecut, găseste 
că toată cunoaşterea despre mine am datorit-o lungă vreme 
opiniunii ce o aveau sau credeam că o au ceilalți despre mine. 
Laudele sau mustrările celorlalți, ale părinților, frăţinilor, ca- 
marazilor de şcoală ete., îmi dădeau elementele pentru a mă 
cunoaște. Neștiind singur ce sînt și cum sînt și neputind re- 
flecta mai adînc asupra acestei probleme, eu căutam doar să 
corespund, în purtarea mea, imaginei mele create de ceilalți. 
Deosebirile şi contradicţiile. între diferiteie păreri căutam să 
le împac, să le înlătur. Intre părerile celorlaţi despre mine 
făceam o selecţiune : pe cele bune le acceptam cu plăcere, pe 
cele rele le respingeam ca false. Pentru a le evita pe aceste 
din urmă, căutam să ascund faptele reprobate și să apar ce- 
lorlalţi așa ca să mă poată lăuda. Năzuiam deci să trezesc la 
ceilalți o imagine despre mine, care nu corespundea imaginei 
mele adevărate, adică imaginei ce şi-ar fi făcut-o dacă ar fi 
cunoscut toate pornirile și faptele mele. Dacă ceilalți se în- 
şelau adeseori asupra mea, eu la rîndul meu căutam să-i în- 
şel arătîndu-mă așa cum doreau ei să mă vadă. In felul acesta 
se stabili cu vremea un acord, deși nu perfect, dar totuș des- 

tul de stabil între mine şi ceilalți cu privire la ceea ce vroianr. 
eu să creadă despre mine şi ceea ce credeau ei că sînt eu. In. 
acelaş timp începui să-mi formez şi eu opinia despre ceilalţi 
oameni, deci să-i cunosc și să-mi construesc o imagine despre: 
ei. Unii dintre ei avură o influență mare asupra mea, trezind' 
în mine dorința de a fi ca ei, de a mă vedea pe mine așa cum. 
îi vedeam pe ei. Lectura (istoria şi literatura) imi dădu noui. 
exemple de oameni cari mă atrăgeau spre imitare, spre mo~ 
delarea imaginei mele după imaginea lor. Această dependen-: 
tă de opiniunea celorlalți oameni, de influenţa „,eroilor” isto- 
riei sau ai operelor literare, a durat lungă vreme și ea n'a 
încetat nici azi, deşi nu cu aceeaș putere ca în timpul de for-- 
mare și oscilație continuă a imaginei mele. Simţeam anume: 
tot mai mult nevoia de a mă emancipa de aceste influențe 
nemijlocite, de această nevoie de control neîncetat al Eului. 
propriu văzut prin prizma atîtor păreri deosebite iși schimbă- 
toare (mai ales cînd am descoperit nesinceritatea celor ma 
mulți oameni și superficialitatea judecății lor). 

Emanciparea aceasta nu sa înfăptuit dintr'odată, ci cu 
vremea şi după lungi experienţe, cîteodată destul de dureroa- 
se. S'a limpezit anume pe 'ncetul o imagine ideală, în care se 
uniră toate amintirile din trecut și toate aspiraţiunile pentru 
viitor. Mă vedeam așa cum îmi aminteam că doreau părinţii 
şi învățătorii mei să fiu și mă mai vedeam aşa cum speram 
să rămin în amintirea copiilor şi a elevilor mei. 

Acest drum spre cunoaşterea Eului propriu e, cred, cel 
normal. Dar felul cum se înfăptuește imaginea, claritatea ei, 
diferă dela individ la individ. Și dacă vrem să fim sinceri, 
imaginea aceasta oscilează, oricîtă străduință am depune, ne- 
încetat şi sînt oameni cari nu ajung niciodată să se emanci- 
peze de influența împrejurimii nemijlocite. Ei sunt neîncetat 
în căutarea lor proprie, negăsindu-se nicăiri şi alergînd ade- 
seori după fantome. Lăudaţi azi, se cred eroi și genii, pone- 
griți mîine se simt umiliți și zdrobiţi. Dar nimeni nu poate 
scăpa cu desăvirşire de această influenţă, nimeni nu ajunge 
la liniște completă, la cunoașterea proprie, așa cum se spune 
că ajung înţelepţii Indiei sau misticii, sfinţii cari se învredni- 
cesc de intuirea nemijlocită a adevărului absolut, 


28. ŞTIINŢA DESPRE SUFLET 


In căutarea Eului am ajuns la punctul slab al tuturor fi- 
losofiilor, Dacă ne învoim să respingem pozițiunea materjalis- 
mului care identifică Eul cu trupul precum și doctrina scep- 
ticismului care declară că problema nu se poate deslega, nu 
ne rămîne decît să acceptăm deslegarea spiritualistă sau idea- 
listă, Eul ar fi identic cu gîndirea, cu spiritul deosebit de ma~ 

terie. Dar aci întîlnim dificultatea de a verifica prin experiență 
«existenţa Eului (ca suflet sau spirit) separat de trupul mate. 
rial. Şi dacă am reuşi să fixăm Eul, s'ar ivi apoi problemele : 
dacă Eul e simplu și indivizibil, dacă e nemuritor existînd din 
vecie şi dăinuind neschimbat și după distrugerea trupului, 

Ultimul cuvînt al filosofiei raţionaliste apusene în această 
chestiune este idealismul critic al lui Kant. Noi trebue să re- 
nunţăra, se zice aci, la verificarea experimentală a existenţei 
Eului. Identitatea Eului este un postulat logic. Subiectul pur 
este transcendental, o condiţie logică a cunoaşterii obiec- 
tului care este natura ( = totalitatea obiectelor — fenomene), 
Noi nu putem pătrunde pînă la lucrul în sine, la subiect fără 
obiect. Dar, deşi se neagă posibilitatea cunoașterii lucrului în 
sine, totuş se postulează existența sa, care este transcendentă, 
dincolo de orice experienţă posibilă. 

Nu lipsesc însă nici în Apus încercări de a stabili o le- 
gătură cu transcendentul, de a prinde nemijlocit, de a intu 
spiritul separat de materie. Și aci trebue să distrugem două 
direcții. Una care vrea să demonstreze tot pe cale rațională 
existenţa spiritului susţinînd şi posibilitatea intuirii spiritului, 
a subiectului pur. Schopenhauer și Bergson reprezintă această 
direcţie, care are în timpurile mai noui numeroşi adepţi. Ira- 
ționalui, inconştientul, intuiţia pură opusă intelectului au de- 
venit termeni obișnuiți în filosofia modernă. Dar experimen- 
tarea n'a făcut mari progrese şi nici n'a dat rezultate apre- 
-ciabile, cari ar fi în stare să răstoarne de pildă criticismul, 
„scepticismul și relativismul. 

Singura cale adevărată pentru verificarea experimentală 
este misticismul. Dar civilizaţia europeană, dela începuturile 
ei, a fost potrivnică misticismului. Deşi existau şcoli şi secte 
mistice şi la Greci, deşi creştinismul cuprinde multe elemente 
mistice, totuş raționalismul ieşi pretutindeni biruitor în civili- 
zaţia europeană și zădărnici constituirea unei f'olosofii care să 
se îndrepte spre verificarea experimentală a existenţei spiritu- 
lui pur, a subiectului fără obiect, a Eului despărţit de trup. 
Filosofia indiană, precum am amintit, a mers dela început în 
această direcţie, concentrîndu-se asupra acestei probleme şi ne: 
glijind partea raţională, studiul naturii materiale. Ea a năzuit 
să străbată vălul fenomenelor pentru a ajunge la intuirea 
transcendentului, a lucrului în sine. Metodele filosofiei indiene 
sint variate, dar sînt prea puţin cunoscute și prea puţin siste- 
matizate, pentru ca să putem dobîndi o cunoaştere clară a 
progreselor înfăptuite și a rezultatelor certe dobîndite pînă a- 
cuma.!! Metodele par a se apropia de metodele experimentale 


1) Pentru orientare: Georg Grimm, Die Lehre des Buddha, Miinchen, 
1925. — Id. Die Wissenschaft des Buddhismus, Leipzig, 1923. — Mircea 
Eliade, Yoga. Essai sur les origines de la mystique indienne. Paris-Bu- 
curești, 1936. 

aplicate în laboratoarele noastre, dar depăşesc cu mult meto 
dele psihologiei noastre experimentale care st încăpățînează 
a imita şi copia experimentarea fizicienilor. Psihanaliza ar pu- 
tea fi considerată ca un început de experimentare psihologică 
filosofică, dacă n'ar fi așa de naivă şi primitivă. 

Dar oricît de ademenitoare ar fi perspectivele ce ni se 
deschid printr'o reformă a filosofiei europene prin întoarecerea 
ei la cercetarea experimentală a transcendentuiui, deci la mis- 
ticism și științele numite azi „oculte”, totuș, și aci educația 
noastră îşi arată puterea, noi ne îndoim că am putea ajunge la 
rezultate pozitive şi mai ales definitive, așa cum ne îndoim că 
fizica va ajunge cîndva să descopere esenţa lumii materiale, a- 
dică ceea ce nu se schimbă în fluxul continuu al transformă- 
rilor materiale. 

Stăruim însă asupra necesităţii de cercetare a fenomene- 
lor psihice, spirituale, cu scopul de a descoperi esenţa spiritu- 
lui, subiectul pur, sufletul, separat şi independent de materie. 
Dacă ne-am angajat în direcţia opusă, a cercetării materiei, în 
ştiinţele fizice, organizînd laboratoare și dînd, prin ştiinţe, o 
desvoltare atît de amplă şi copleşitoare tehnicei materiale, da- 
toria noastră este să dăm atenţie şi spiritului, sufletului. Dealt- 
minteri toată ştiinţa noastră şi toată civilizația noastră clădită 
pe ştiinţele exacte se vor prăbuși, din cauza desechilibrului 
construcţiei. Tehnica noastră pur materială începe să înăbuşe 
sufletui, obiectul creşte mereu, pe cînd subiectul slăbește tot 
mai mult, devenind o simplă anexă a obiectului. 

Năzuinţele noastre ar trebui deci îndreptate spre „amplifi- 
carea Eului”, spre construirea unei ştiinţe a subiectului. Dar 
e evident că această știință nu poate fi o psihologie experimen- 
tală după chipul şi asemănarea științelor exacte, naturale. Ea 
nu poate aplica aparate de măsurătoare, nu poate aplica ma 
tematicele, ea nu poate fi o ştiinţă a cantităţii, ci numai a cali- 

. tății. Ea trebue să renunţe a exprima rezultatele ei prin for- 
mule matematice. Ea nu are a face cu ceea ce e discontinuu, 
ci numai cu continuul pur. Ea nu va studia sufletul „altuia” 
ci se va concentra asupra Eului, despărțindu-l de Non-Eu. In 
rezolvirea acestei probleme tot dela Descartes am trebui să por- 
nim. Dar noi trebue să părăsim calea pe care a apucat-o el şi 
care duce direct la materialism și la o psihologie altoită pe 
ştiinţele fizice, şi să mergem pe calea care duce la cunoaşterea 
Eului, a substanţei spirituale fără mijlocirea materiei. Psiho - 
logia, ca ştiinţă a sufletului, are în filosofia modernă un singur 
reprezentant autentic : Pascal. El era pe drumul cel bun şi, 
dacă ar fi trăit mai mult, geniul său ne-ar fi dat cheia pentru 
constituirea unei adevărate psihologii, a unei științe a sufletu- 
lui cu metodele de cercetare potrivite obiectului. 

Dar să stabilim dela început că ştiinţa, fie că se ocupă de 
materie sau de suflet, e- afacerea unei elite, a unor oameni cari 

au răgazul şi dispozițiunea să se ocupe în mod exclusiv cu cer- 
cetări teoretice. Societatea europeană n'a fost prielnică con- 
stituirii unei elite care să se ocupe cu cercetarea sufletului. Lup- 
ta pentru existență, războaele continue, tendința spre lux şi 
comfort, au dat primatul ştiinţelor materiale, calculului, pre. 
vederii, transformării naturii pentru trebuințele materiale ale 
omului. Doar că în artele frumoase s'a mai păstrat tendința 
de a da spiritualității un Joc mai larg. Totuş și sfera lor a fost 
invadată tot mai mult de interesele materiale. Artele au fost 
comercializate și puse în dependență de viața economică. Ope- 
rele de artă sunt prețuite după valoarea lor exprimată în bani. 
Artiştii deveniră slujitori ai bogaţilor și-și prostituează spiritul 
pentru a putea trăi. Preoții au cedat și ei presiunii mediului 
social și s'au transformat de cu bună vreme în adepţi ai știin- 
telor materiale, renunţînd la cercetarea sufletului peste limitele 
impuse lor de teologia dogmatică. Aceasta, admițînd adevărur. 
„revelate cari trebuesc acceptate fără discuţie și fără verificare, 
a părăsit aproape cu desăvîrșire metodele mistice, năzuinţele 
de a pătrunde la cunoașterea transcendentului. Religia se lai- 
ciză şi se raţionaliză prin teologie, oprind străduinţele de cerce- 
tare sistematică, științifică a sufletului. Ascetismul deveni for- 
malist, fără rosturi mai adînci, adeseori chiar numai un simu- 
lacru pentru a acoperi neputinţa liberării sufletului din cătu- 
şele trupului. 


29. ȘTIINȚA DESPRE DUMNEZEU 


Știința despre suflet ar fi deci o ştiinţă esoterică, accesi- 
bilă numai 'celor iniţiaţi, celor ce au și răgazul necesar să i se 
dedice. Cum de fapt şi științele despre natură sînt esoterice : 
numai rezultatele practice sînt văzute, admirate și utilizate de 
mulțimea neştiutoare. Aplicaţiunile practice ale ştiinţei psihice 
ar trebui să se desfășoare în domeniul educaţiei, precum și în 
tot domeniul social (religios, moral, politic-economic). Arta de 
conducere, în toate ramurile ei, ar trebui să se întemeieze pe 
o tehnică sprijinită pe ştiinţa psihică, pe psihologie. Avem 9 
astfel de psihologie ? Cred că avem dreptul să ne îndoim. 

Dacă deschidem tratatele și manualele de „psihologie“, 
vom constata că ele poartă acest nume în temeiul explicaţiei : 
lucus a non lucendo. Căci dela început chiar ni se spune că su- 
fletul e necunoscut și că nu există fenomene psihice fără sub- 
strat fiziologic. Se spune ce nu sînt fenomenele psihice, dar nu 
se spune ce sînt. Toate cercetările pornesc dela paralelismui 
psiho-fizic și sfîrşesec cu demonstrarea dependenței vieţii psi- 
hice de corp. Aceleași probleme ce le găsim în fizică la diferi- 
tele capitole (optică, acustică etc.), le întîlnim și în psihologie. 


r 

30. PĂRĂSIREA DEFINITIVĂ A TRUPULUI 


Cunoaşteţi acel ingenios aparat de prins muște : un clopot 
de sticiă cu marginile resfrînte înăuntru şi lăsînd numai o des- 
chidere îngustă de intrare. Atrase de siropul dulce turnat în 
clopot muştele intră, dar nu mai pot ieși. Ele se plimbă mereu 
pe suprafaţa interioară a clopotului, iar cînd încearcă să zboare 
în sus spre lumină, se izbesc de sticlă, pînă ce, obosite, mor 
înecate în siropul ce le-a ademenit 

Așa e și omul. Intră în lume, venind de undeva, atras de 
frumuseţile și plăcerile vieţii. In jurul său lumină, nemărgini- 
re. I se pare că oricînd se poate înălța spre zări infinite, că e 
liber să se avînte în orice direcţie ar vroi. Dar în curînd își 
dă seama că lumea sa e închisă și că el nu se poate plimba de- 
cît pe învelitoarea străvezie și că orice încordare de a se înălța 
dintr'odată îl izbeşte de piedici cari îi înfrîng avîntul și îl apro- 
pie de sfîrşitul inevitabil al existenţei sale. 

Platon în parabola peșterii spune cam acelaș lucru. Nu- 
mai că noi sîntem mai puţin poeţi, mai iealiști. Lumea în care 
trăim nu e înșelătorie, aparenţă. Ea e reală şi siropul îşi are 
rostul său pentru existența noastră. Problema ce ni se pune, 
cînd începem să filosofăm, nu este de a sparge sticla pentru a 
evada în transcendent, ci de a găsi ieșirea, singura ieșire posi- 
bilă din lumea materială și de a descoperi mijloacele potrivite 
pentru a părăsi nevăţămaţi clopotul în care sîntem închişi. 
Spre deosebire de muscă, noi studiem lumea în care am intrat 
şi trăim. Şi ne studiem şi pe noi. Acest studiu ne-a dus la re- 
zultatul că trupul nostru, a fost dela începutul începuturilor 
în clopotul de sticlă și că, pentru dînsul, nicio scăpare nu este 
din acest sălaș. Deci: ca materie, ca trup, noi am fost totdeau- 
na şi vom rămiînea totdeauna închiși într'o lume care nu ne 
va slobozi niciodată peste hotarele ei. Aci, noi urmărim legile 
prefacerilor continue, pe cari le cunoaștem și le vom cunoaște 
tot mai bine, din cercetările științelor naturale. Nicio iluzie nu 
ne facem în această privință. Muscă sau elefant, om sau purice, 
toți ne plimbăm pe suprafaţa interioară a unei sfere în care 
sîntem închiși și toți vom cădea în mlaștina din care se plă- 
mădese neîncetat noui forme. Şi nu numai atit. Chiar cînd 
credem că trăim şi ne bucurăm de puterea şi vigoarea trupului 
nostru, noi ne prefacem neîncetat, no: murim neîncetat, ca 
trup, devenind alţii, pînă ce prefacerea (evoluţia) organică tre- 
ce în descompunere anorganică, în desfacere în elemente cari 
servesc apoi din nou sintezelor organice. Şi abia cînd ajungem 
la această cunoaştere, începem să vedem dincolo de lumea 
materială, — să ne vedem pe noi în lumea din care am venit 
şi în care ne vom întoarce după descompunerea trupului. Pen- 

tru fiinţele cari nu filosofează, fie că c vorba de oameni sau 
de animale, clopotul nu e străveziu şi nicio rază de lumină nu 
pătrunde în el. Unele din ele trăesc neșştiutoare şi doar frica 
de moarte şi presimţirea morţii le fac să caute înebunite o ie- 
şire din închisoare, o ieșire a trupului, crezînd că au intrat ca 
trup în lumea aceasta. Filosoful care, prin reflexiune sinceră, 
a cunoscut că trupul trebueşte părăsit și dai materiei din care 
s'a format, va şti că trupul său wa intrat ci a fost dela început 
în lumea materială și că va rămîne totdeauna în ea. Eul său, 
spirit pur, dobîndindu-și independenţa de trup, se vede pe sine 
dincolo de lumea materială, care rămîne, cuprinzînd și trupul 
lui propriu, obiect în vecinică transformare, înfățişîndu-se în 
cele mui variate chipuri. Trupul propriu îi apare filosofului ca 
una din nenumăratele și variatele forme meteriale. 

Adevărul acestei teorii nu poate fi însă găsit prin opera- 
iuni logice, prin raționament. Logica ne duce pină la formula- 
rea ipotezei „că sufletul există independent de trup”. Necesi- 
tatea logică nu implică însă necesitatea ontică. Ipoteza, rezul- 
tată din operaţiuni logice, trebueşte verificată prin cercetare, 
existenţa sufletului trebue descoperită prin experienţă. Fizicie- 
nii se căznesc să afle sufletul prin cercetări de laborator, prin 
descompunerea materiei organice în elementele ei, sperînd că 
în retorte, după eliminarea materiei, va ămînea „principiul vi- 
tal”, sufletul. Se 'nţelege că toate experiențele de acest fel ră- 
mîn şi vor rămînea zadarnice. Singura metodă, şi pentru fizi- 
cieni și mai ales pentru ei, este acceptarea adevărului, confir- 
mat prin experienţe, că trupul fiecăruia din noi nu este inden- 
tic cu Eul, cu subiectul, și că, prin urmare, cercetarea trupului, 
a proceselor fiziologice, nu poate conduce la cunoașterea Eului. 
Acest rezultat, odată fixat, trebue recunoscut cv toată sinceri- 
tatea şi tăria ca un adevăr. Nu vom admite deci, în ştiinţa su- 
fletul ii, amestecul fizicienilor şi psihologiior fiz;ologişti cu me- 
todel: lor şi pretenţiile lor de a descopeza sufleiul pornind dela 
analiza corpului, 

Rupind în mod radical cu metodele aceste: greșite şi ne- 
faste în consecințele lor, noi vom năzui să ne cunoaștem pe noi 
înşine cu metoda pe care am schiţat-o înainte : fiecare trebue 
să încerce a se cunoaște pe sine. Dar dedublarea subiectului 
fiind imposibilă, cercetarea va trebui să pornească dela expe- 
rienţa ce o facem prin relaţiile noastre cu ceilalți oameni. 

Eu, neștiind şi neputînd şti ce sînt şi cum sînt ca subiect 
pur, voiu căuta să mă cunosc din judecăţile celorlalți oameni 
despre mine. 

Ceea ce înseamnă că, în aparenţă, cu părăsesc calea mis- 
ticilor, nu adopt acea întoarcere spre interior recomandată de 
ei ca singur mijloc de auto-cunoaștere. Această renunțare im- 
plică însă şi renunţarea la „introspecţia” psihologilor. Mi se 
pare lucru straniu ca în psihologie, al cărei obiect nu este în 

spaţiu, nu este cantitate, să se vorbească de introspecţie. Se 
întrebuinţează un termen care arată originile primitive ale psi- 
hologiei după cari sufletul ar fi în corp, un fel de materie mai 
fină etc. Dar sufletul nu este nici în corp nici în afară de corp. 
Dacă ar fi în corp, atunci, după moarte, s'ar diminua, ar pier- 
de din greutate etc., dacă ar fi în afară de corp, nu ne-am pu- 
tea imagina colaborarea şi coexistența corpului și a sufletului. 

Prin urmare zicînd că eu mă cunosc din judecata celorlalţi 
oameni despre mine, nu înseamnă că mă cunosc ca obiect dat 
subiectului care sînt Eu, ci că prin acea judecată se naște Eul 
ca subiect. Orice determinare spațială şi de timp, orice obiec- 
tivare a Eului meu este exclusă. In procesul de obiectivare pri- 
vind Eul, eu mi-am pierdut trupul, pe care-l pot studia ca pe 
orice alt corp, ca pe orice alt obiect. Dar în acelaș timp sa for- 
mat şi cristalizat Eul ca subiect, identic cu sine. Deci orice 
schimbare s'ar petrece cu trupul meu, fie că sînt copil, adoles- 
cent sau bătrîn, fie că sunt sănătos sau bolnav, Eu rămîn Eu, 
— ceea ce mi se confirmă neîncetat de celelalte ființe cu cari 
vin în contact. l 

In relațiile mele cu ființele cari nu sînt oameni identitatea 
mea e lesne de stabilit. Adică, dacă eu aş fi singurul om pe 
lume, identitatea Eului meu ar rezulta nemijlocit din imposi- 
bilitatea de comunicare cu animalele. N’ar exista pentru mine 
niciodată primejdia de a mă confunda cu „altul“. Adică : pro- 
blema Eului identic cu sine nici nu s'ar ivi — şi nici dualis- 
mul, — decît doar în măsura ce între animale s'ar găsi unele 
mai apropiate de inteligența mea și cari, prin comportamentul 
lor, ar trezi în mine reflexiunea asupra Eului propriu. Dacă în 
purtarea lor faţă de mine, în gesturile lor, „graiul” lor, aș găsi 
indicii de judecată asupra persoanei mele (aprobare sau desa- 
probare, admiraţie, supunere etc.), şi eu aș fi nevoit să mă con- 
tirolez pe mine, să-mi fixez atitudinea mea faţă de ele în de- 
pendenţă de judecata lor despre mine, atunci s'ar ivi problema 
identităţii Eului, așa cum se prezintă in relaţiile mele cu oa- 
mentii. 

In Cartea Junglei, Kipling ne înfățișează cum un singur om 
trăind între animale ajunge la conștiința de sine, a Eutui pro- 
priu, tocmai fiindcă animalele lui Kipling sînt umanizate. Dar 
din varietatea comportamentului lor, izvorîtă din caracterele 
diferitelor specii problema se lămurește mai bine. Stabilitatea 
caracterelor indivizilor cari compun „societatea” în care trăește 
eroul povestirii, îi înlesnește acestuia să se cunoască pe sine. 
Intîlnirea cu oamenii, cu semenii săi zguduie şi întunecă cu- 
noașterea despre sine și ridică probleme noui și tulburătoare. 
El se vede pe sine în chipuri diferite și nu știe care este ade- 
văratul său Eu. 

Pentru omul care trăește în societatea omenească, deslega- 
rea problemei se înfăptuește în mod treptat, prin limpezirea și 

fixarea relaţiilor sociale. Aci trebue să căutăm cheia problemei. 
Filosofia tradițională presupune un Eu deja format, iar psiho- 
logia, chiar cea genetică, presupune că toată desvoltarea Eului 
merge spre formarea subiectului logic, a Eului transcendental. 
Rezultatele dobîndite le cunoaștem din expunerile de mai îna- 
inte : Eul devine un simplu postulat logic şi își pierde orice 
realitate. 


31. TRUPUL „SEMN“ PENTRU DESCOPERIREA 
SUFLETULUI 


Cazul lui Mowgli în Cartea Junglei a lui Kipling ne poate 
servi ca un caz privilegiat şi ca punct de plecare în căutarea 
Eului. Acest unic om între animale ştie nemijlocit că este 
identic cu sine, că se deosebește de toate formele cari există. 
El nici nu-și poate pune întrebarea identităţii proprii, fiindcă 
nu este în primejdia de a se confunda cu altul. El nic. nu poate 
zice : eu sînt om, căci este unic în felul său. El se poate de- 
fini numai în mod negativ : că nu este urs, leu, tigru, maimuţă, 
albină, floare etc. Conştiinţa de sine e deci nemijlucită, nere- 
flectată. Caracterele celorlalte ființe şi lucruri sînt bine fixate 
şi wau nimic comun cu caracterele omului unic, așa că acesta 
nu trebue să-și fixeze identitatea, cum ar fi între fiinţe cu ca- 
ractere asemănătoare lui și cu cari s'ar putea confunda şi iden- 
tifica. Lupul între lupi, cîinele între cîini, etc., nu ajung la 
cunoaştere de sine, la identitatea eului, fiindcă se confundă 
cu ceilalți, se văd multiplicaţi în toţi ceilalți. Pe cînd omul 
unic între animale se cunoaşte pe sine ca deosebit de animale. 
Dar cu o condiţie : ca într'adevăr să nu aibă caractere comune 
sau dacă are unele caractere comune, totuș deosebirile să covîr- 
şească qsemănările. Adică un cîine trăind între oameni nu se 
găsește în aceiaș situaţie, ca un om trăind între cîini. Deoarece 
toate însușirile cîinelui le au oamenii, dar și mulie alte în- 
sușiri cari întrec pe cele ale câinelui. Omul e superior câinelui, 
deci cîinele nu se va putea izola niciodată față de om afirmîn- 
du-și personalitatea şi ajungînd la cunoașterea de sine. Aci e 
vorba de un proces logic, de reflexiune, nu de porniri instinc- 
tive, de antagonisme naturale între specii. Leul mănîncă ani- 
male erbivore. Dar un anumit leu nu sfîșie un anumit bou, 
din dușmănie personală, cum nici nu va încheia prietenie cu 
alt bou. In relaţiile între om și animale, în istoria lui Kipling 
precum și în alte povești de acest fel, avem în fața noastră o 
„Societate“ de ființe de diferite specii, în care reprezentanții 
speciilor animale nu sunt decît oameni avînd caracterele acelor 
specii, caractere care se găsesc de fapt și la oameni. In realitate 
omul intră in relații cu animalele ca reprezentant al speciei, 

relaţii cari sînt determinate dela început prin instinctele sale 
animale și instinctele celorlalte specii. Aceste relaţii s'au uma- 
nizat prin domesticirea unor animale, cari au intrat astfel în 
societatea umană. Călărețul și calul său, vînătorul și cîinele 
său reprezintă astfel de asociaţii, cari depășesc sfera naturală, 
biologică, în care relaţiile între om și animal sînt determinate 
numai de caracterele speciei. 

Mowgli venind din societatea bine ordonată și civilizată a 
animalelor, în care reflexiunea asupra identităţii proprii, asu- 
pra Eului său, nu se putea ivi, în societatea omenească, pro- 
blema aceasta i s'a înfățișat dintr'odată în toată puterea ei. El 
s'a văzut multiplicat deodată în cele mai diferite chipuri a se 
vedea pe sine și totuș nu era el. 

Să presupunem că eu aș fi singurul om pe lume și aş găsi 
o oglindă mare fermecată, în care privind mi s'ar arăta o mul- 
țime de oameni, fiecare asemănător mie şi totuș deosebit de 
mine. Care dintre aceștia sînt Eu ? In care dintre aceste chi- 
puri mă recunosc pe mine. 

Nu numai cam în felul acesta, dar chiar în felul acesta i se 
prezintă fiecăruia din noi ceilalți oamenii și problema recu- 
noașterii Eului propriu în chipurile din oglinda lumii. Numai 
că arătarea nu se petrece întrun moment de surprindere, adică 
după ce am cunoscut pe 'ncetul o mulțime de alte fiinţe și 
lucruri, ci dela început chipurile aceste asemănătoare mie, 
sau mișcat şi se mișcă între celelalte fiinţe şi lucruri. Astfel 
că am avut timp suficient să reflectez și să mă identific cu 
unii din acești oameni și să mă despart şi izolez de alţii. Deci 
relaţiile sociale îşi iau începutul îndată după naștere şi cu ele 
începe și elaborarea conștiinței Eului, năzuința Eului de a-și 
fixa identitatea. 

Sînt două probleme, strîns legate întreolaltă, cari se ivesc 
aci şi cari trebuesc lămurite pentru înţelegerea relaţiilor so- 
ciale omeneşti. Marea variațiune a chipurilor între cari trebue 
să mă găsesc pe mine, rezultă la om din diversitatea izvorîtă 
din comunicarea intelectuală, nu din asemănările și deosebirile 
pur fizice, exterioare.  Comparaţia cu oglinda nu e valabilă 
decît pentru animale (şi la ele în anumite rezerve). Câinele pri- 
vind în oglinda lumii se recunoaște pe sine în fiecare cîine. 
Pentru om acea oglindă îi dă numai posibilitatea (care-i este 
comună cu animalele) de a se identifica cu oamenii faţă de ani- 
male, cu oameni de o anumită rasă sau varietate biologică față 
de alții aparţinînd unor tipuri exterior diferite. Dar această 
oglindă, în care privește omul și animalul, devine pentru om 
insuficientă. Ea trebue înlocuită prin alta care redă sufletul 
celorlalți oameni, felul lor de a gîndi şi simţi. Confirmaţia tru- 
pească, exterioară cade pe al doilea plan, trupul servește numai 
ca simbol accesibil simțurilor pentru a descoperi sufletul, nu- 
mai ca instrument care să redea viață sufletească. Trupul este 

semnul scris, coarda care vibrează ; pe noi ne interesează însă 
gîndul exprimat prin cuvîntul scris, melodia produsă de coardă. 
Aşadar problema se complică mult pentru om. El trebue să 
înveţe a ceti, a descifra toate semnele și combinaţiile de semne 
ale trupului omenesc, şi abia prin această ştiinţă el reuşeşte 
să se găsească pe sine în cel sau cei ce au acelaș suflet. 

Metafizicienii au întunecat problema şi teoria cunoașterii 
a încurcat-o. Trupul altuia rămîne obiect între obiecte, corp 
alături de corpul meu. Dar eu înțeleg semnele, mișcările, zvîr- 
colirile, strigătele acelui corp. Eu sînt un pian care cîntă aceeaş 
melodie cu alt pian alături de mine şi eu mă recunosc pe mine 
în el şi zic: eu sînt pian. Aşa zic: eu sînt om, — dacă toţi 
oamenii ar cînta aceeaş melodie. Dar ajunge să se ivească di- 
ferite combinaţii de sunete pe cari nu le înţeleg, mișcări de 
cari nu se leagă pentru mine nici o ideie sau emoție, pentru a 
zice : acel om nu sînt eu, el e altcineva. Adică: voiu găsi tot- 
deauna o concordanţă între mine și orice om (concordanță de 
obiceiu mai mare decît între mine şi orice altă fiinţă care nu 
este om). Dar, în căutarea Eului meu, nu mă mai pot opri decît 
atunci cînd concordanța e deplină, cînd cred a atinge identi- 
tatea. Dificultatea în cunoaşterea de sine stă deci la om în 
extraordinara variațiune a posibilităților de expresie, a deo- 
sebirilor nuanţate între indivizi, de unde aceea vecinică neli- 
niște şi căutare a Eului propriu şi acele neîncetate rătăciri şi 
desnădejdi. Cînd omul e cuprins de această neliniște şi mînat 
spre căutarea Eului său, rezultatul este sau pierderea Eului: 
nebunia, sau găsirea lui la sfîrşitul suferințelor : filosofia. 

Dar problema nu se prezintă aşa de tragic. Marea mulți- 
me a oamenilor a găsit calea să se liniştească mai repede. 
Și e natural să fie aşa, căci dealminteri omenirea ar fi dispă- 
rut de mult. Oamenii se mulțumesc cu identități aproximative 
şi-şi alcătuiesc un alfabet convenţional pentru a ceti în sufletul 
altora şi a se regăsi pe sine în ei, sau a se separa de ei cău- 
tîndu-se în alţii. 

Dar mai trebue să considerăm şi altă infăţişare a proble- 
mei de mare însemnătate pentru relaţiile sociale omeneşti. 


32. IERAHIA EU-RILOR 


Ne întoarcem iarăşi la Mowgli, unicul om între animale. 
Am zis că pentru el problema Eului nu se poate pune, deoarece 
el nu se vede pe cine în nici o ființă. Ceea ce înseamnă: el le 
înţelege pe toate, niciuna nu-l înţelege cu desăvîrșire pe dînsul. 
Dar orice altă ființă trebuie să se vadă pe sine în om, care are 
toate posibilitățile de expresie pe care le au celelalte ființe, 
pe deasupra însă şi posibilităţi specific umane. 

Cînd acel om unic intră în societatea umană și începe a se 
căuta pe sine, — el se va găsi în unii oameni întreg și aceștia 
vor mai avea pe deasupra, posibilități de expresie care întrec 
Eul său, dar el va întîlni şi oameni în care se va găsi numai in 
parte constatînd un plus de partea sa. Dacă acest om nou ar 
fi omul în sine, atunci ceilalți oameni ar fi sau infra oameni 
sau supraoameni, — iar oameni ar fi aceia cari at fi identici 
cu omul nou. 

Cînd copilul se naște și se desvoltă în societate, lucrurile 
se petrec tot așa. Pentru noul născut toți cei mai în vîrstă 
sînt supraoameni. Dacă sufletul s'ar desvolta în acelaş mod 
ca și trupul şi la toți indivizii în mod absolut identic, cei năs- 
cuţi în aceeaș clipă şi trăind împreună ar forma, dela naștere 
pină la moartea lor o unitate perfectă: fiecare individ sar 
recunoaște și sar şti identic cu toţi ceilalţi. identitatea Eului 
ar fi asigurată și nicio neliniște nu i-ar tulbura sufletului. E 
evident că deslegarea perfectă a problemei ar cere ca toţi acești 
indivizi să şi moară deodată. Căci, în caz contrar, Eu, ştiin- 
du-mă identic cu ceilalţi, iar unii din ceilalți murind înaintea 
mea, aș muri şi eu fără să fiu mort... Ceea ce se întîmplă 
citeodată ; aşa se afirmă, între gemeni, sau prieteni, sau soți. 

Din fericire sau nefericire relaţiile între oameni sînt cu 
mult mai complicate, sau se complică în unele împrejurări 
concerte. E adevărat că la naștere Eul copilului e cuprins în 
Eul mamei sale şi se desvoltă treptat, am putea zice, înăuntrul 
Eului mamei. Abea dela o anumită vîrstă (destul de timpurie 
de altfel) copilul intră în relaţii cu alte persoane. Şi aci pro- 
blema Eului său e rezolvită de mai înainte. Copilul e înca- 
drat, ca Eu, în categoria acelora care, în mod aproximativ, 
sînt identici cu dînsul. Astfel se stabilesc clasele de vîrstă. 
In măsură ce copilul crește şi categoria căreia-i aparţine își 
schimbă numele prin raport cu cei ce vin în urmă și cu cei 
ce dispar. Dar aceste clase de vîrstă formează numai schema 
elementară, impusă de legile biologice și care numai în anu- 
mite condiţii sociale rămîne nealterată. Deoarece nu totdea- 
una şi în orice împrejurări Eul mai tînăr e cuprins într'un Eu 
mai bătrîn. Cînd un tînăr e mai inteligent, mai invăţat, mai 
abil, etc., decît unul mai bătrîn, raportul se poate schimba. Dar 
se mai poate întîmpla, cum se întîmplă în societăţile civilizate, 
că superioritatea să fie relativă, adică dependentă de un anu- 
mit criteriu, cînd, anume, locul individului între ceilalţi indi- 
vizi nu e bine fixat, cînd el aparițne mai multor categorii de 
oameni, identificîndu-se cu ei dintr'un anumit punct de vedere, 
dar deosebindu-se din alt punct de vedere. 

Problema se prezintă simplă cînd de pildă toți tinerii de 
18 ani devin ostași și rămîn ostași pînă la vîrsta de, zicem, 
25 ani. Dar cînd unii devin ostași, alţii comercianți și alţii 

filosofi problema se complică. Un comerciant tînăr se identi- 
fică mai degrabă cu un comerciant bătrîn, decît cu un ostaş 
iinăr. Dar cînd acelaş individ e şi ostaș, comerciant şi filosof ? 
In care categorie își va căuta şi găsi Eul? 

Și, dacă ne dăm bine seama, vom constata că problema 
căutării Eului, deci neliniștea și rătăcirea omului s'a ivit odată 
ca această confuzie a situațiunilor și relaţiilor sociale. Catego- 
riile naturale : copil, tînăr, adult, bătrîn, cîtă vreme servesc şi 
pentru rînduirea celorlalte relaţii sociale, îi dau individului in- 
dicații precise despre ceea ce este el. Cînd ordinea socială 
răstoarnă și complică această ordine naturală, individul îşi 
pierde siguranța asupra Eului propriu şi — începe a filosofa, 
încurcîndu-se în confuzii şi contradicții, devenind la urmă 
„Eu transcendental“, subiect logic al judecății. 

Dar să nu uităm, că pe lingă om există și — femeia, 


33. BĂRBATUL ŞI FEMEIA 


In doctrinele filosofice se neglijează chestiunea dacă 
„omul“ despre care se vorbeşte e bărbat sau femeie. Numai 
în ştiinţele sociale, d. ex. în Republica lui Platon, apoi în Poli- 
tica lui Aristotel se aminteşte că există şi femei care au o situa- 
ție deosebită de cea a bărbaţilor. In urmă a intervenit şi psi- 
hoiogia care a atras atenţia asupra faptului că între bărbat și 
femeie există deosebiri de structură sufletească. In timpurile 
moderne s'a ivit, în legătură cu mișcările socialiste, „,feminis- 
mul“, susținîndu-se în teorie şi practică egalitatea femeii cu 
bărbatul, afirmiîndu-se că femeia pe nedrept a fost ţinută în 
sclavie și că civilizația modernă întemeiată pe „democraţie“, 
pe libertate, egalitate şi fraternitate, nu mai poate tolera acea- 
stă barbarie. 

In lămurirea acestei probleme ar trebui să se lase la o 
parte principiile abstracte și prejudecățile precum și dorinţele 
şi interesele de clasă sau partid. Problema ar trebui analizată 
în mod obiectiv. O egalitate între bărbaţi şi femei există 
dintr'un anumit punct de vedere, dar totuşi, din altul, există 
inegalitate. Bărbatul e bărbat şi femeia e femeie. Bărbaţii 
sint egali între olaltă față de femei, și femeile întreolaltă faţă 
de bărbaţi — şi amîndoi sînt egali, ca oameni, față de animale. 
Ceea ce aparține caracterului uman, spre deosebire de animale, 
e comun și bărbaţilor şi femeilor, — dar înăuntrul omenirii, 
între bărbaţi și femei sînt deosebiri adinci, atit fizice cît şi psi- 
hice. Aceste deosebiri determină întreaga organizaţie socială 
umană.  Sociologiile care nu ţin seama de acest fapt ci por- 

nesc dela „individ“, afirmând că societatea e compusă din iu 
vizi, se încurcă inevitabil în contradicții. 

Pentru problema noastră, a căutării Eului, deosebirea între 
sexe este de mare importanţă, deoarece un bărbat nu se poate 
vedea și regăsi pe sine decît în femeie, tot așa o femeie numai 
în bărbat își poate vedea oglindindu-se Eul ei propriu. De- 
aceea de pildă istoria, cum se predă în școli, are alt înţeles 
pentru băieţi și alt înţeles pentru fete. O fată nu vrea să 
devie Cezar, dar ar vrea să aibă un soț asemănător lui Cezar, 
sau să aibă băieţi care să devină Cezari. Influenţa educativă 
a storiei obicinuite asupra fetelor este deci cu totul alta și dă, 
în multe privinţe rezultate pe care nici nu le bănuim. In isto- 
rie se amintește ce-i drept și de femei, d. ex. de regine şi 
împărătese, sau de unele femei viteze. Dar acestea formează 
excepţii. Ele trezesc interesul prin faptul că săvîrşesc fapte 
bărbătești şi nu sînt lăudate pentru virtuțile lor specific 
femenine. Pentru școlile de băieți istoria ar trebui refăcută 
cu desăvîrşire, arătîndu-se în primul rînd rolul ce l-au avut 
femeile în istoria popoarelor. Dar noi știm că istoriografia 
isprăvilor ne-a păstrat puţine documente asupra vieților 
femeilor — ceea ce se explică şi din faptul că politica e făcută 
în primul rînd de bărbaţi, iar intervenţia femeilor este numai 
indirectă, prin influențarea bărbaţilor care fac politică. Foarte 
rar se găsesc femei ca personalităţi conducătoare în politică şi 
atunci ele iau aspectul de bărbaţi — sînt masculinizate, deci 
deformate. 

Aristotel şi, în urma lui, toți teoreticienii sociali şi chiar 
Auguste Comte, au greșit vorbind de „inferioritatea“ femeii în 
viața socială. Ei limitează rolul femeii la familie, unde femeia 
trebue să asculte de bărbat, ea fiind coordonată copiilor şi ră- 
mînînd toată viaţa „copil“. Dar raportul femeii cu bărbatul ca 
soț nu definește influența ei asupra istoriei și, evoluției sociale. 
Ci numai cel cu bărbatul ca fiu. Funcţia de' mamă e funcția 
fundamentală a femeii. Dacă vrem să înțelegem faptele și ca- 
racterul lui Alexandru cel Mare am trebu1 s'o cunoaștem pe 
mamă-sa Olimpia. Bărbatul deci se vede pe sine în imaginea 
ce și-o face mama sa despre dînsul. Pe dealtă parte, femeia se 
vede pe sine în imaginea ce şi-o face bărbatul despre ea. Ea 
vrea să fie așa cum crede că ar vrea bărbatul s'o vadă. Matriar- 
„catul este originea logică a oricărei societăți omenești. Dar 
nu în senzul dominaţiunii femeii asupra bărbatului ca soț, ci 
ca fiu. In istorie, așa cum e scrisă, rolul femeii nu se eviden- 
țiază, deaceea influenţa istoriei tradiționale ca mije educativ 
asupra băieţilor nu poate da rezultatele dorite. Căci din istorie 
băiatul ar trebui să înveţe în primul rînd a preţui și respecta 
femeia-mamă, ar trebui să cunoască rolul ce l-a avut ea în 
istorie, să deprindă deci idealul femeii, ca viitoare mamă a co- 

piilor săi proprii. Fetele, pe de altă parte, ar trebui să cunoa- 
scă din istorie tipul bărbatului ideal, înzestrat cu toate virtu- 
tile bărbătești, demn de a fi conducător şi povățuitor, prote- 
guitor al familiei şi apărător al patriei. Dar pe lîngă istoria 
„atei politice“, ar trebui să existe istorii ale celorlalte „arte“ 
utile şi frumoase, în cari s'ar descrie activitatea „oamenilor 
mari“ a conducătorilor, precum și influența femeii asupra 
acestor activităţi. 

Istoriile însă, cari la un loc ar constitui „istoria univer- 
sală“, sînt scrise de bărbați și consideră întreaga civilizație şi 
cultură ca operă exclusiv bărbătească. Şi nu se poate tăgădui 
că într'adevăr ea este în cea mai mare parie bărbătească, şi 
chiar din această cauză fragilă, instabilă şi plină de primejdii, 
Subt presiunea mediului ambiant, a vieţii economice, a nevoii 
de organizare a Statului, în care funcțiunea militară a dobîndit 
o greutate covîrșitoare, femeile-mame își pierdură influența 
directă asupra conducerii societății şi abia că își putură păstra 
o înrîurire în sfera îngustă a familiei. Şi aci băieții au fost şi 
sînt sustrași de timpuriu influenței mamelor,  dîndu-li-se o 
educație „bărbătească“. Pentru acești tineri, scoși de cu bună 
vreme de subt conducerea mamelor, femeia devine în mod ne- 
cesar o ființă inferioară. Degradarea femeii își atinse limita 
prin prostituție. Dar această problemă, în toată întinderea ei, 
nu poate fi expusă aci. Amintim numai că civilizația noastră 
a pornit dela începuturi unde organizaţia economică fixase 
deja raportul între bărbat și femeie, dîndu-i fiecăruia o funcţie 
economică deosebită, determinată de nevoia diviziunii muncii 
şi determinată de funcțiunile biologice deosebite. Dar în acel 
stadiu, ce-l găsim azi la unele societăţi de sălbateci, nu poate fi 
vorba dẹ superioritate şi inferioritate, ci mai mult de forma- 
rea dor genuri de viață deosebite, sau a giiân clase econo- 
mice coordonate și cîteodată rivale. Abia organizaţia politică. 
grefată pe acest sistem economic, a impus subordonarea femeii 
deoarece bărbatul, devenit ostaș, a avut nevoie de indepen- 
dența economică, el deveni, din punct de vedere economic, 
„parasitar“, Sclavajul şi Instituţia sclavajului veni să conso- 
lideze şi mai mult acest sistem, în care subordonarea femeii, 
din punct de vedere economic și politic, şi-a primit consacra- 
rea definitivă, 

Dar condițiunile biologice și psihologice pe cari se înte- 
meiază societatea umană, s'au opus neîncetat unei degradări 
extreme a femeii. Rolul ca mamă a impus bărbatului totdeau- 
na rezerve, oricît ar fi fost dispus, din alte motive, de a consi- 
dera femeia ca sclavă, deci supusă cu desăvîrșire voinței sale. 

Creștinismul dădu acestei probleme sociale o deslegare 
morală-religioasă, care influență adînc asupra evoluției sociale, 
In religia creştină, cultul Maicei-Domnului simbolizează acea- 
stă schimbare adîncă a concepţiei despre rolul social al femeii, 

și cu toate oscilaţiile și întoarcerile spre îngenunchiarea femeii, 
determinate de viața economică și politică, la popoarele creş- 
tine femeia își păstră o situaţie scutită de umilinţă și înjosire. 

Totuș, subt influenţa testamentului vechiu cît şi a concep- 
ției juridice greco-romane, biserica creștină menţine suprema- 
ţia bărbatului. Emanciparea morală a femeii n'a fost urmată 
de emanciparea ei economică și politică. 

Credem însă că emanciparea morală a femeii, precum şi 
normele religioase cari reglementează căsătoria și îi impun 
bărbatului obligaţiuni bine stabilite faţă de femeie şi copii, nu 
numai că sînt îndestulătoare pentru a da femeii toată liberta- 
tea și tot prestigiul pentru împlinirea funcţiunii ei de mamă, 
dar ele cer ca o consecință necesară subordonarea ei din punct 
de vedere economic și politic. „Feminismul' e justificat, cînd 
cere din partea bărbatului respectarea normelor morale şi re~ 
ligioase în relaţiile sale cu femeia, dar nu e justificat cînd 
cere egalitatea economică și politică a femeii, cînd ea de fapt 
nici nu poate împlini aceste funcțiuni sociale, decît doar prin 
părăsirea şi neglijarea funcţiunei ei de mamă. Socialismul, în 
tendința de distrugere a societăţii „burgheze“, a vroit să tre- 
zească la femei porniri revoluționare de ordine economică și 
politică. N'a găsit însă teren prielnic de propagandă decît 
între celibatare şi prostituate, nicidecum însă la femeile 
mame. Familia creștină combină în mod fericit matriarcatul 
moral-religios cu patriarcatul economic-politic, dînd socie- 
tății largi posibilități de desvoltare. Criza în care se zbat 
azi clasele conducătoare ale naţiunilor civilizate se datorește 
în primul rînd dispariţiei concepţiei creștine din organizație 
familială. Materialismul economic și individualismul feroce au 
cuprins și sufletul femeiesc și au zdruncinat organizaţia sănă- 
toasă a familiei. Femeia pierzînd-și suportul religios-moral şi 
intrînd în luptă cu bărbatul în domeniul economic şi politic, 
e nevoită, pentru a-şi dobîndi şi păstra libertatea să devie băr- 
bat, să renunţe la maternitate, sau să devie prostituată, adică 
liberă şi deslegată de orice forme morale. Găsim azi şi un tip 
mixt de femeie „emancipată“ care uneşte în sine şi pe sufra- 
geta şi pe prostituata. 

Dar aceste schimbări ale relaţiilor între bărbat şi femeie, 
pe care ni le arată istoria (în toate ramurile ei), mau rămas 
fără influență asupra filosofiei. Notăm numai că filosofia, vor- 
bind de om, înţelege prin acest termen pe bărbat, făcînd ab- 
stracţie de faptul că în deslegarea diferitelor probleme, (meta- 
fizice, logice, morale), diferențierea omenirii în sexe ar trebui 
considerată cu toată atenţia. 

Eul care se caută pe sine cu atîta stăruință, neputîndu-se 
regăsi trebuie să se întoarcă, pentru a se vedea pe sine, la 
comunitatea din care a pășit în lume, 

El s'a născut şi s'a desvoltat, dintr'o fiinţă umană şi răm?- 


www.dacoromanica.ro 


CUNOAȘTEREA DE SINE 125 


ne legat de ea cu toată separaţia materială în spaţiu. Relaţia 
mamă-copil este relația socială fundamentală. Pe ea se înte- 
meiază, sau ar trebui să se întemeieze oriee ştiinţă despre om 
şi în primul rînd, filosofia. Femeia devenind mamă reprezintă 
începutul unei societăți, a unei comunităţi în stare să se lăr- 
gească și să se dsvolte în cursul vremii. Bărbatul matur poate 
întemeia o gospodărie, un Stat, deci poate deveni șef eco- 
nomic sau politic, dar nu el este întemeietorul și susținătorul 
comunității morale. Influența factorilor economici și politici 
poate întuneca pentru o vreme acest fapt, poate diminua ro- 
lul femeii în societate, dar totdeauna în paguba societăţii și cu 
primejdia disoluţiei ei. 

Intre bărbați domnește totdeauna luptă şi rivalitate. Or- 
ganizarea bărbaţilor pentru cooperare, deci înlăturarea duș- 
măniilor şi rivalităților naturale între ei cer mijloace speciale, 
stabilirea unei ierarhii rigide și reglementarea „carierei“ în 
temeiul unui criteriu de superioritate a conducătorilor, legiu:- 
torilor, etc. Lupta între bărbați se dă în toate domeniile de 
activitate. Ea se manifestează mai ales în domeniul economic 
şi politic. 

Intre femie se dă lupta cu un singur obiectiv: cucerirea 
bărbatului în vederea întemeierii familiei. Familia odată în- 
temeiată şi numărul copiilor sporind, bărbatul devine execu- 
torul voinței mamei de a asigura viitorul copiilor, bunăstarea 
lor materială, ascensiunea lor socială, etc. De aci și lupta mai 
dîrză între bărbaţii șefi de familie. 

Celibatarii, tineri și bătrîni, se lasă mai ușor conduși și 
organizați. Exemple : armatele compuse din tineri necăsătoriți, 
Biserica romano-catolică condusă de un cler celibatar. Platon 
vroia ca ostașii și conducătorii Statului (filosofii) să nu fie le- 
gaţ: de familie, să nu fie căsătoriţi. 

Obiecțiunea lui Aristotel nu e suficientă pentru a respinge 
ideia lui Platon. O armată de celibatari ar deveni în mod ne- 
cesar despotică și parazitară (în adevăratul înţeles al cuvîntu- 
lui), iar celibatarul în biserica romană a sporit cei drept pu- 
terea bisericei, dar în unele epoci i-a prilejuit şi multe neajun- 
suri. 

Dar oare nu e caracteristic pentru biserica romană cultul 
Maicei Domnului, care exprimă dorul acestor bărbaţi de cămi- 
nul familiar condus de mamă ? Și ostașii tineri plecînd la luptă 
şi, cutreierînd ţări streine oare nu tot de maica lor visează şi 
nu tot cu numele ei pe buze mor? 

In dragostea mamei pentru copii și a copiilor pentru ma- 
m. se contopesc sufletele, aci „Eurile“* constituiesc o unitate 
nedespărțită. 

Organizaţia economică și politică a pus activitatea bărba- 
tului pe primul plan, i-a dat bărbatului întîitatea, Filosofia, 
concepţia despre lume și viaţă, a fost determinată de ocupa- 

punile bărbătești, a fost făcută de bărbaţi pentru bărbați, 
oglindind luptele și rivalităţile lor, cari se desfășoară pe planul 
material, în lumea finită a individului. Deaceea metafizica n'a 
da. rezultate, s'a străduit în zadar să depășească lumea sen- 
zibilă. Ea nu poate reda decît zbuciumul și lupta bărbaţilor 
întreolaltă pentru stabilirea unei ierarhii între ei. Numai în 
artele frumoase, în poezie, sculptură, pictură și muzică, artis- 
tui se întoarce spre dragostea creatoare, își exprimă nostalgia 
după o comunitate pierdută. Şi artistul se regăsește pe sine 
numai pe cale mistică, căutîndu-şi sufletul în imaginea ce și-o 
făcuse maica-sa despre el, în dorința maicsi sale de a-l naște 
şi creşte. 

Rațiunea i-a servit bărbatului pentru organizarea gospo- 
dăriei și a Statului, ea nu-i poate servi pentru deslegarea tai- 
nelor vieţii și morţii, a nașterii și dispariţiei Eului. 


34. FEMEIA ȘI FILOSOFIA 


Acuma vom înţelege poate dece femeile nau pricepere 
pentru filosofie şi în general pentru științe, întemeiate pe ra- 
ține. Dacă ar avea vreme să se ocupe de filosofie, aceasta, 
dacă n'ar fi o imitație a filosofiei bărbătești, ar fi mistică și, 
în orice caz, nici n'ar putea ajunge în problema cunoașterii la 
solipsism sau la „cogito ergo sum”. Femeia matură e prin na- 
tura ei biologică o pluralitate de subiecte, ea poartă în sine 
ma solipsismul ar însemna pentru ea să-și nege destinaţia ei 
naturală, de a vrea Euri. 

Bărbaţii prinși în lupta lor întreolaltă, dincolo de sfera fa- 
miliei și uitînd de funcțiunea lor biologică, înăbușită și redusă 
în însemnătatea ei socială, de funcțiunea economică și cea po- 
Jitică, devin individualiști raționali și materialiști, în toate ma- 
nifestările lor. In filosofie, această concepție trebuia să ducă 
la solipsism, la subiectivism și la negarea transcendentului. 

Dacă la acești raționaliști găsim și inclinaţiune spre misti- 
cism, spre credinţă religioasă și morală altruistă, aceasta se 
datorește influenţei femeii, în primul rînd a mamelor. Aşa la 
Augustin, la Kant, la Auguste Comte. Bărbaţii cari renunță 
la speculaţiune filosofică, la căutarea Eului prin introspecțţie, 
se știu legaţi prin mamă de familia lor, prin familie de națţiu- 
nea lor, ei sînt însufleţiţi de dragoste pentru semenii lor, și 
n'au nevoie de demonstrarea pluralității Eurilor. Pentru ei 
primul adevăr cert este existenţa mamei lor, şi apoi a tuturor 
lucrurilor ce le inspiră dragoste ; certitudinea despre existența 
lor proprie derivă în mod logic din existenţa celorlalte ființe. 
Amo ergo sunt, amor ergo sum — este începutul filosofiei 

umane. Şi pe această cale ajungem şi la certitudinea existen- 
tei lui Dumnezeu. 

Lupta pentru existenţă i-a impus bărbatului să raționeze. 
Dar cînd raționarea devine scop, individul își pierde certitu- 
dinea şi în existența lumii şi în existența sa proprie. El devine 
egoist în practică și solipsist în teorie. Şi în acest individ nu 
poate fi decît bărbat și anume un bărbat care nu-și mai amin- 
teşte de maică-sa şi pentru care suflețul femeii rămîne o taină 
indescifrabilă. Comerţul, industria, politica au sărăcit sufletul 
bărbaţilor, au înjosit femeia și au creat „morala” utilitaristă”.*) 

Morala creștină ne dă și deslegarea problemei Eului, ne 
arată calea cum ne putem regăsi pe noi înșine. 


„35. „MATRIARCATUL“ 


Orgolioșii filosofi raţionalişti sînt totdeauna solipsişti în 
teorie, iar în practică oportuniști, utilitariști și egoiști. Altruis- 
mul lor, admiterea pluralității subiectelor, în practică, — în 
contradicție cu convingerea lor teoretică — îi face fățarnici, 
nesinceri, amorali. Chiar morala kantiană e întemeiată pe o 
ficțiune, pe legea morală pretinsă înăscută individului uman, 
şi care i se revelează (printr'un act mistic probabil). Dar atunci 
nu înțelegem de ce tocmai înclinaţiunile sale ar fi potrivnice 
moralității sau ar fi irelevante pentru înfăptuirea moralității, 
cînd ele ne par mai înăscute, deci mai puternice decît raţiunea 
practică. In lumina celor expuse de noi, morala kantiană ne 
apare şi ea utilitaristă, oportunistă, contractualistă, pe aceeaș 
linie ca şi morala lui Hobbes şi a dreptului natural în general. 
Ea se confundă cu normele de drept necesare pentru regle- 
mentarea raporturilor între bărbații-șefi de familie şi domeniul 
economic și politic. Și chiar așa fiind ea este neîndestulător 
întemeiată. Observarea acestor norme ar rezulta numai din 
dresaj, teamă de pedeapsă, deci din constrîngere. Respectul 
pentru lege al lui Kant e o himeră: Dacă lipsește respectul și 
dragostea pentru legiuitor sau păzitorul legii, n'ar putea exista 
nici respectul pentru lege. 

Numai cînd legea e considerată ca expresie a voinţei unei 
persoane iubite, respectate (respectul implică şi teama, frica de 
pedeapsă), ea este urmată. Legitimarea legii trebue căutată 
deci în morală și prin morală în religie, în familie deci mai 
întîi, apoi în comunitatea religioasă. Și numai prin lărgirea 
familiei şi a comunităţii religioase se formează Statul în care 
legea juridică îşi poate dobîndi puterea. 

Raționalismul a rupt însă puntea între familie şi comuni- 


*) Vezi Karl Marx, zur Judenfrage, 

tatea religioasă pe de o parte și Stat pe de altă parte şi legii 
juridice nu i-a rămas alt suport decît constrîngerea, forța şi 
interesele economice. Organizația politică s'a desvolţat şi s'a 
complicat pe acest plan al forţei despărțit tot mai mult de 
planul moral şi religios. Această despărțire a însemnat însă 
adeseori în istorie şi o distrugere a planului moral şi a celui 
religios, o înjosire a acestor planuri cu tendința de a întemeia 
întreaga societate pe norme juridice, deci pe contract și con- 
strîngere. In felul acesta „concepţia juridică“, raţionalistă, 
individualistă, atomizantă, a intrat și în familie și în comuni- 
tatea religioasă, considerate fiind și aceste sociale numai din 
punct de vedere economic și politic. In loc de construcţie 
arhitectonică și organică a societății s'a ajuns, în turele locuri 
și în anumite condiţii istorice, la construcții de forms raţionale 
și unilaterale, sfărmîndu-se societatea în indivizi. S'a crezut că 
ea poate fi susținută numai prin „ierarhizarea indivizilor“, după 
„aptitudinile lor individuale“ şi interesele lor economice şi 
politice fără privire la legăturile lor afective cu familia și bise- 
rica, fără privire deci la sentimentele jor morale şi religioase. 

E lămurit lucru însă că aceste forme sociale raţionalizate 
sînt foarte fragile şi instabile şi cuprind în sine germeni de 
disoluţie și destrămare prin deslănţuirea de lupte între indivizi 
şi grupe de indivizi. Aceasta este tragedia societăţilor umane : 
tendința de desprindere a raţiunii de sentiment, tendința spre 
autonomie și suveranitate a individului — în teorie şı practică, 

E lesne de spus: remediul stă în întoarcerea la bazele 
naturale ale societăţii. Inaintarea spre raţionalizare și indivi- 
dualizare a fost doar impusă de nevoile de conservare a socie- 
tăţii în luptă cu natura (cuprinzind şi alte societăţi umane). Ne 
putem „imagina“ o stare perfectă de echilibru. Problema e 
însă cum s'o înfăptuim şi — dacă ea poate fi înfăpiuită ca o 
stare definitivă, 

Un autor german care tratează această problemă pe larg ') 
cere revenirea la „matriarcat“. Un popor bogat în femei ne- 
mame, (unmiitterlich) în fete bătrîne, prostituate, androgine 
savante e copt, zice el, pentru pieire... Numai acel popor va trăi 
în secolele viitoare în care mama este regina încoronată sau 
neîncoronată. Şi dacă noi (Germanii) nu vom deveni un popor 
matern (Muttervolk) și o societate maternă, atunci fără îndoială 
se va spune : Finis Germaniae. Poate că aceasta e minunea ce 
am putea și am trebui s'o înfăptuim, pentru a ne salva de pră- 
bușire...“ 

Dacă se neglijează acest factor primordial al societăţii 
omenești, primejdia de disoluţie soeială se ivește cu necesitate. 
Orice teorie menită să servească practicei trebue ză pornească 


1) Ernst Bergmann, Erkenntinsgeist und Muttergeist. Eine Sozio- 
sophie der Geschlechter, Breslau, Ferdinand Hirt, 1932. 

de aci. Ar trebui să se înțeleagă odată și în psihologie și în 
filosofie în general că individul uman se naşte nu numai tru- 
peşte dar şi sufletește din maică-sa. Nu copilul nou născut 
reprezintă un început ci mama care concepe și naşte. Deci în 
faimoasa problemă dacă mai întîiu a fost găina sau oul, noi ne 
hotărîm pentru prioritatea găinii. Produsul nu poate fi înţeles 
decît prin producător și nici de cum invers. La început e crea- 
torul şi apoi vine creatura — și istoric și logic. Condiţiunea 
precede condiţionatul, cauza efectul. Dar separațiunea acestor 
două elemente este numai metodologică nu ontică. Produsul 
este în producător, creatura în creator, efectul în cauză. Mama 
cu copiii ei formează deci o unitate nedespărțită. Așa se explică 
unitatea stupului de albine, în care regina cu toată progenitura 
ei reprezintă o unitate, — iar începutul oricărei unităţi de acest 
fel e însemnat prin întemeierea unei noui comunităţi de către 
o regină care poartă în ea toată viitoarea comunitate 

Se 'nţelege că orice comparaţie a societății omenești cu: 
societăți animale își are riscurile ei. Omul nu e nici albină 
nici termită, nici leu nici maimuţă — ci e om. Din însușirile 
sale de om au rezultat toate posibilităţile de depăşire a sferei 
animale, de complicare extraordinară a structurii societății 
umane, dar şi de instabilitate și vecinică oscilare a echilibrului 
social, rezultate chiar din această depăşire. Dar aceste pro- 
bleme ne vor ocupa mai tîrziu, 

Deocamdată am vroit să arătăm numai că raţionalizarea, 
necesară și inevitabilă, a vieţii sociale e opera bărbaţilor — 
deci şi știința și filosofia. Iar de aci a ieșit concluzia impor- 
tantă că bărbatul, pierzîndu-și Eul prin desprinderea din comu- 
nitatea cu grupul familial și împins să și-l caute, a ajuns la 
acele stranii deslegări ale problemei ce le găsim în istoria filo- 
sofiei şi cari toate duc la solipsism, la suveranitatea subiectului 
cugetător. 

Practic această situaţie este plină de primejdii şi ea ar fi 
anarhică, dacă raţiunea n'ar fi inventat unele expediente pentru 
a asigura cel puţin întrucîtva stabilitatea societăţii. 


36. ORDINEA SOCIALĂ ŞI ÎNDOIALA 


Punctul critic pentru societatea omenească a fost și este 
desprinderea bărbatului din legătura familială, din dependenţa 
sa de comunitatea maternă şi intrarea sa în luptă cu ceilalți 
bărbați. Naşterea şi disoluția comunităților materne (nu zic 
matriarcale, căci familia matriarcală este o formă istorică, con- 
„diționată de loc şi timp), sînt cele două evenimente cari deter- 
mină, în felul cum se produc, toată evoluţia socială. Nașterea 
acestei comunităţi reclamă legătura între femeie și bărbat, dat 

fiind că amfigonia este, la oameni, condiţia biologică pentru 
procreațţie. Istoria, etnologia, sociologia, s'au ocupat de această 
problemă, arătîndu-ne că legăturile între femeie şi bărbat cari 
duc la nașterea familiei materne iau cele mai variate forme : 
monogamie, poliandrie, poliginie. In variarea acestor forme 
intervin diferiţi factori, de natură materială şi spirituală (mo- 
rali, religioşi, economici, politici). Ne putem explica mai lesne 
aceste variațiuni, dacă le punem în dependenţă de raporturile 
bărbaţilor întreolaltă, deci de organizarea „societății bărbă- 
teşti' pe planul economic-politic. 

La întemeierea comunității materne bărbatul poate fi con- 
siderat ca un element auxiliar, accesoriu, atît din punct de 
vedere biologic, cît şi economic şi politic. Tendinţa femeii- 
mame este de a dobîndi pentru comunitatea ei o autonomie 
cît se poate de completă. În acest scop ea are nevoie de bărbat 
ca ajutor pentru hrana și apărarea progeniturii. 

Considerînd funcțiunea bărbatului din acest punct de ve- 
dere, al tendinței femeii de a asigura naşterea şi creșterea 
copiilor, rolul bărbatului e bine definit : bărbatul apare subor- 
donat femeii. Dificultatea stă în desprinderea sa din comuni- 
tatea sa maternă şi aservirea sa la noua comunitate. Din punct 
de vedere biologic acest fapt se explică uşor : pubertatea eman- 
cipează atît pe femeie cît şi pe bărbat din legăturile comuni- 
tăţii materne. Dar naşterea unei familii noui, pornind dela fe- 
meia-mamă, nu duce în specia umană la izolarea comunităţii 
materne, ci se petrece înăuntrul unei comunităţi mai largi pe 
care o putem numi, iarăș din punct de vedere biologic, hordă. 
Problema reală și logică a societății umane stă în a explica 
prin ce procese „horda“ devine „societate“. Cum se poate cor- 
cilia anume tendința de autonomie a comunității materne cu 
organizarea unei comunități care să cuprindă un număr mai 
mare de familii. Ştim cum sa înfăptuit şi se înfăptueşte neîn- 
trerupt această conciliere : prin norme cari reglemetează căsă- 
toriile, cari delimitează sfera de autonomie a familiilor, drep- 
turile și obligaţiunile membrilor familiei întreolaltă precum 
şi raporturile între șefii de familii. 

Ceea ce ne interesează în aceste procese este cunoașterea 
de sine a Eului, adică identitatea Eului ca o condiţie indispen- 
sabilă pentru acţiunea individului și coordonarea ei cu acţiu-- 
nile celorlalți indivizi. 

In comunitatea maternă această problemă nici nu se iveşte, 
întrucît aci raportul mamă-copil îi dă atît mamei cît şi copi- > 
lului temeiu suficient pentru a se regăsi pe sine în imaginea 
celuilalt, tot aşa în raportul bărbat-femeie, în care funcțiunea 
bărbatului e univocă și îi dă bărbatului cunoștință certă despre: 
ceea ce este. 

Judecăţile : eu sînt mamă, eu sînt copil, eu sînt tată ete.. 

constituesc o cunoaștere precisă despre ceea ce sînt, deci şi o 
asigurare a identităţii Eului. 

Există se 'nţelege periode de neliniște, cari coincid cu 
periodele de creștere și desvoltare a individului. Dar aceste 
„crize de cunoaștere“ n'au înțelesul crizelor filosofice în teoria 
cunoaşterii, deși sînt asemănătoare. Ele sînt tot crize func- 
ționale, dar se ivesc și se rezolvă pe planul biologic. La ridi- 
carea pe planul social, adică prin depăşirea şi lărgirea comu- 
nității materne, s'au ivit crize cari au reclamat noui deter- 
minări ale Eului, pentru ca să-și păstreze identitatea. A fost 
nevoie de adevărate transformări ale Eului şi de extraordinare 
artificii pentru a-l feri de crize sufletești cari îl amenințau cu 
pierderea identităţii. 

Aceste crize i-au ameninţat şi-i ameninţă în primul rînd 
pe bărbați, cari împinși la o asociere în afară de comunitatea 
familială trebuiau să-și formeze un nou Eu, o nouă identitate. 
La întrebarea : cine ești ? ei nu mai puteau răspunde prin ară- 
tarea relațiilor cu părinţii şi frăţiorii, d. ex.: eu sînt fiul al 
doilea al Mariei și al lui Ion, ei trebue să-și precizeze locul în 
raport cu ceilalți bărbaţi, în societatea bărbaţilor, arătîndu-și 
rangul și titlul, adică funcțiunea ce o împlinește în acea socie- 
tate — după vîrstă, profesiune, destoinicie etc. Știm cum în di- 
feritele tipuri de societate această determinare a Eului, deveni 
hotărîtoare şi în unele societăţi foarte diferențiată şi complexă. 
Acelaș bărbat e fiu, soţ, părinte, cetăţean (ostaș) membru al 
unei comunități religioase şi avind și una sau mai multe ocu- 
pațiuni sau profesiuni. 

E clar că atunci cînd funcțiunea socială a unui bărbat (în 
afară de familie) e bine fixată şi identitatea Eului său e asi- 
gurată. El e ferit de crize sufletești, nefiind primejduit să-și 
piardă Eul și să fie nevoit a-şi căuta un Eu nou. 

Astfel necesitatea de organizare a societăţii bărbătești creă 
rangurile şi titlurile, categorii de bărbaţi după ocupaţiuni și 
profesiuni, etc., precum și semne (îmbrăcăminte, podoabe etc.) 
distinctive pentru fixarea locului social al fiecăruia. Această 
organizare și ierarhizare influențează și asupra familiei care, 
în cele mai multe cazuri, urmează condițiunea socială a bărba- 
tului-șef de familie. Dar știm că această ierarhizare a suferit, 
în istoria diferitelor societăţi, tulburări intense şi orice tulbu- 
rare a trebuit să provoace și crize sufletești individuale : pier- 
derea Eului și căutarea lui. Să ne imaginăm criza sufletească 
a unui oștean liber (în antichitate) căzut în captivitate și vîndut 
ca sclav. El putea spune cine a fost, dar ce răspuns să dea la 
întrebarea cine este ? Filosofia s'a născut dintr'o situație ase- 
mănătoare, prin deposedarea aristocrației ereditare de către 
democrați în vechea Eladă. Filosofii au fost bărbaţii cari pier- 
zîndu-şi rangul și titlurile sociale şi nemaiputîndu-se întoarce 
la comunitatea familială maternă (supusă şi ea influenței nouei 

ordine economico-politice întemeiată pe ierarhia bărbaţilor), 
erau în căutarea unui Eu nou, sau a unei noui ordine sociale 
în care ei, filosofii, să aibă un loc bine fixat. Așa Platon își 
imagină Statul ideal în care filosofii să devie elita politică, să 
devie regi, deci să-și fixeze iarăș un loc bine determinat în 
societate și, prin asta, să-şi regăsească Eul pierdut. Sofiştii mai 
orgolioși se declarară din capul locului suverani, „măsura tu- 
turor lucrurilor“. Acest proces e bine cunoscut în filosofia 
istoriei. El se explică prin zdruncinarea ordinei sociale, prin 
„răsturnarea valorilor“ cum am zice azi, și totodată prin cău- 
tarea unei noui ordine în care individul să se regăsească pe 
sine într'un „rang“ bine fixat, așa ca să poată ști cine este. 

Dar important este și faptul că familia a fost prinsă și ea 
în aceste transformări, în măsura ce femeia și copiii începură 
să urmeze condiţia bărbatului. Femeia nu mai naște copii, adică 
pui de oameni, ci sau sclavi, sau cetăţeni liberi, copii de gene- 
rali, meseriași, ţărani, profesori etc. Şi femeia nu mai este 
femeie, ci sau ţărancă sau generaliță, sau cizmăriță etc. In 
sfîrșit am ajuns și zilele cînd femeia însuș poate fi avocată, 
„profesoară, doctoriţă. Iar dacă o doctoriță sar mărita cu un 
țăran, copiii n'ar fi copii de ţăran, ci de doctoriţă. ' 

Vedem deci, și asta ne interesează aci, că omul a găsit 
posibilitatea să spună cine este, să-și găsească determinațiunile 
Eului propriu, asigurîndu-și astfel identitatea Eului. 

Rezolvirea problemei cunoașterii de sine este deci în func- 
ție de ordinea socială și, dacă aceasta e zdruncinată, de ordinea 
casnică, adică de ordinea lumii exterioare în general, care re- 
prezintă doar o prelungire și complectare a ordinei sociale 
(Guyau). Religia ne dă imaginea unei ordine sociale perfecte 
(ideale) şi stabile. Tot așa filosofia. Deosebirea stă în metoda 
de stabilire a acestei ordine și în punctul de plecare. Filosofia 
vrea să străbată prin teologie la Dumnezeu — după ce l-a 
pierdut, religia porneşte dela certitudinea existenţei lui Dum- 
nezeu. 

Ceea ce înseamnă că filosoful pierzîndu-se pe sine, caută 
să-și regăsească situaţia sa în cosmos, pe cînd credinciosul, 
prin raportul său față de Dumnezeu (Max Scheler), se ştie 
creatură a puterii supreme care cîrmuește lumea. Pentru cre- : 
dincios lumea e bine rînduită de zeitate, care i-a fixat şi lui 
un loc în această rînduială perfectă. Pentru filosof lumea e 
haotică şi abia prin cercetare, prin știință ea își dobîndește 
ordinea. Iar această ordine va fi dependentă de locul ce-și 
atribue filosoful în ea, deci de metoda, de calea pe care pășește 
pentru a găsi „principiul ordinei“. In măsura ce această ordine 
se lămurește, filosoful își redobîndește Eul, își găsește deter- 
minaţiunile Eului propriu, începe să înțeleagă cine este el. 
Punctul de plecare însă pentru filosof nu poate fi decit cel al 

lui Descartes: cogito, adică subiectul pur fără obiect (care 
rămîne abia de cercetat şi creat). 

Am descoperit originile îndoelii filosofice. Ele sînt de na- 
tură socială. Indoiala izvorește din descătușarea individului din 
ordinea socială, prin care fapt el își pierde identitatea 
Eului său. 

Filosoful adevărat este bărbatul adult fără condiţie socială 
precisă, fără funcție socială bine determinată. 

In orice caz, în conștiința sa, îndoiala sa ivit întrun mo- 
ment dat asupra situaţiei sale în raport cu oamenii și cu lumea. 
De aci începe apoi căutarea sa, a unei noui ordine pentru a se 
regăsi pe sine într'un loc bine fixat în acea ordine. Un filosof 
este deci un reformator al societăţii și al Universului. Dacă 
ar fi numai reformator social, n'ar fi filosof, ci un nemulțumit 
cu situația ce-o are într'o societate dată și năzuind spre o si- 
tuație pe care o ocupă altul. 

Dacă Platon ar fi rîvnit situaţia unui demagog, el sar fi 
înrolat într'un partid pentru a-și satisface ambiția. Dar Platon 
vedea în ordinea socială care îngăduia unui demagog să se 
ridice la conducere, o răsturnare a ordinei împotriva legilor 
fireşti, cosmice. Deci Universul trebuia refăcut în așa fel ca 
ordinea să fie restabilită după legile eterne. In acest caz cu 
necesitate şi Statul ar fi condus de cel mai înțelept om şi şi-ar 
dobîndi forma sa perfectă. 

O reformă socială în adevăratul înțeles al cuvîntului trebue 
să se întemeieze pe o concepţie filosofică, pe o nouă spiritua- 
litate, cum se obişnueşte a se spune azi. Ea implică deci stră- 
baterea la transcendent, la principiul originar al oricărei ordine. 
Ceea ce înseamnă că ordinea socială, pentru a fi adevărată 
ordine, trebue să fie integrată în ordinea cosmică. 

Aci Platon ne-a arătat singura cale posibilă de urmat, deși 
nu singura idee posibilă după care societatea umană poate fi 
reformată. Ideea depinde de reformator și de condiţiunile con- 
crete în care se găseşte societatea ce urmează a fi reformată. 

Dar trebue să ne întoarcem la Eul nostru — care se caută 
pe sine. 


37. „CRIZELE COSMICE“ ŞI ISTORIA FILOSOFIEI 


Identitatea Eului e garantată prin ordinea Universului în 
care Eul ocupă un loc bine determinat. Cînd în Univers intră 
o tulburare, cînd în locul cosmosului se iveşte haosul, şi Eul 
începe a rătăci, se pierde pe sine. Salvarea sa stă în încercarea 
ce o face de a restabili ordinea. 

E o problemă a istoriei filosofiei de a descoperi împreju- 
rările acestor „crize cosmice“ în urma cărora sau născut sis- 

temele filosofice, deci încercările de reclădire a cosmosului. 
Dar istoria filosofiei ar trebui să pătrundă mai adînc pentru 
a desvălui în toate amănuntele originile şi desfășurarea acelor 
crize. Din aceste cercetări ar izvori apoi o mai bună înţelegere 
a diferitelor direcţii filosofice. Simpla interpretare a sistemelor 
filosofice după metodele obicinuite nu ajunge pentru ca să 
înțelegem întradevăr problemele filosofiei. Şi, dela început 
trebue spus, că pentru mulți oameni aceste probleme rămîn 
vecinic neînţelese. Adică pentru oamenii cari știu ce sînt, deci 
cari n'au fost nicicînd neliniștiți de îndoiala asupra iden- 
tității Eului propriu, 

Pentru marea mulțime a oamenilor, lumea e bine ordonată 
şi situaţia lor perfect definită în ordinea lumii. lar dacă în 
evoluţia lor individuală se ivesc momente critice, d. ex. în 
epoca pubertăţii, sau în revoluții sociale, sau în desfășurarea 
carierei lor normale, ei nu filosofează de obiceiu, ci luptă pen- 
tru dobîndirea unui loc în ordinea existentă și acceptată de ei 
ca singură posibilă. Numai în indivizi înzestrați cu o senzibi- 
litate neobişnuită o criză în ordinea existentă poate produce o 
tulburare sufletească adîncă în stare să-i miîie pe calea filo- 
sofării. 

Heraclit, Socrate, Platon, Augustin, Descartes, Kant, 
Comte, Nietzsche sînt astfel de oameni. 

Dar toţi marii artiști trebuesc puși alături de acești gîn- 
ditori. Căci şi arta nu este altceva decît căutarea și crearea 
unei ordine perfecte în care artistul să se poată identifica 
pe sine. 

Calea filosofiei este una din căile pe cari omul de geniu 
creează o lume nouă, mai perfectă, pentru a-și asigura identi- 
tatea Eului propriu. In „opera de artă“, fie filosofică sau de 
altă natură, geniul, desprins din ordinea existenţei, se regă- 
sește pe sine, ajunge la cunoașterea de sine. 

Dar aceste lucruri sînt prea bine cunoscute și au fost 
adeseori spuse. Noi am încercat să dăm acestor enunţări un 
înţeles mai clar și mai precis. Că mama se recunoaște în copil 
şi Platon în opera sa filosofică sau Beethoven în nemuritoarele 
sale compoziţii, s'a afirmat adeseori. Dar nu s'a spus că mama 
n'ar ști cine este, dacă n'ar putea spune că e mamă, așa cum 
Platon nu şi-ar fi găsit liniște în căutarea Eului propriu, dacă 
nu s'ar fi văzut oglindit în opera sa, dacă nu s'ar fi știut filosof. 

Rezolvirea dată de diferiţi filosofi acestei probleme, deși 
asemănătoare celei propuse de noi, se deosebește însă prin 
faptul, că ei neglijează cercetarea genezei problemei, pornind 
în deslegarea ei dela o criză contingentă a conștiinței lor, dînd 
acestei crize o semnificație universală, ca şi cum toţi oamenii 
ar trebui să meargă pe calea arătată de ei pentru a se regăsi 
pe sine. Dar ei nu-și pun întrebarea, dacă nu cumva ceilalţi 
oameni n'au nevoie de această metodă, întrucît ei știu cine sînt. 

„Această eroare o găsim la aproape toţi filosofii din timpurile 
mai noui, pe cînd, în antichitate, filosofii erau exclusiviști, 
afirmînd că numai ei sînt neliniștiţi de aceste probleme, a căror 
deslegare nici nu interesează publicul larg, ci numai pe dis- 
cipolii lor, mînaţi şi ei în căutarea unei noui ordine. Filosofia, 
ca și toate artele, (vorbim de artele creatoare cari cer genia- 
litate) era pe atunci rezervată numai unui cerc restrîns și ini- 
țierea avea un caracter esoteric. Numai cel zguduit de neliniște, 
numai cel desprins din ordinea existentă, deci cel ce s'a pierdut 
pe sine şi vrea să creeze o ordine nouă pentru a se regăsi, putea 
fi admis și primit în cercul celor știutori (al „filosofilor“ în în- 
ţelesul cel mai larg al cuvîntului). 

Aci trebue să ne oprim pentru o clipă. Mi se pare că am 
mers prea repede spre rezolvirea problemei, şi trebue să ne 
mai întoarcem pentru a' controla dacă verigile lanţului logic 
sînt bine prinse şi destul de rezistente. 


38. „CUNOAȘTEREA DE SINE“, PUNCT DE PLECARE 
AL ORICĂREI FILOSOFII 


In cele expuse de noi, am vrea să însemnăm mai ales 
faptul că filosofia ni se înfățișează ca un fenomen bine con- 
turat în istoria deferitelor societăţi omeneşti. Reflexiunea asu- 
pra Eului propriu, asupra situaţiei sale în Univers, se naște 
numai în anumite condițiuni concrete în care e pus individul. 
Aceste condiţii sînt istoric-contingente, ca şi nașterea indivi- 
dului în general, ca și toate evenimentele istorice. Deci nu fie- 
care om e împins prin natura sa spre filosofare, dar orice om 
poate ajunge în situația de a trebui să filosofeze, adică să fie 
neliniștit de îndoieli asupra identității Eului propriu, precum 
și asupra raportului între acest Eu și lumea exterioară. Izvoa- 
rele acestor îndoeli trebuesc căutate în desprinderea omului 
din legăturile sale naturale cu semenii săi. Trecerea comuni- 
tății naturale, biologice, într'o „societate“ umană, precum și 
prefacerile sociale, transformarea structurii societăţii, ridică 
totdeauna problema adaptării individului la nouile condițiuni. 
Dar știm că nu toţi indivizii sînt atinși de aceste transformări, 
şi pe de altă parte, chiar dacă întreaga societate e cuprinsă 
de aceste tulburări, numai puţini indivizi caută rezolvirea pro- 
blemei pe calea filosofiei. Cazul filosofului e totdeauna un caz 
privilegiat, ca şi al artistului în general. Numai anumite pre- 
dispoziţii individuale și anumite împrejurări dau naștere filo- 
sofării. De aci însă nu urmează că filosofia are un rol șters și 
fără însemnătate pentru marea mulțime și că ea ar rămînea 
un accident personal. Dimpotrivă, orice om trebue să rezolve 
această problemă. Dar marea mulțime se mulțumește cu rezol- 

virea dată de filosofi, acceptă deci rezultatul la care a ajuns 
un filosof sau altul. Ea nu cercetează metoda și nu o verifică, 
ci e mulțumită cu rezolvirea dată de „specialist“. Aşa e în toate 
domeniile de activitate omenească : inventatorul hotărăște di- 
recţia, pe care ceilalți o urmează (G. Tarde). Fie că inventa- 
torul, omul de geniu, are intenţia să-i convingă pe ceilalţi 
despre adevărul găsit de dînsul, sau că mare această intenţie, 
cercetarea sa avînd menirea să-i dea numai lui rezolvirea unei 
îndoeli subiective, „opera sa“ va avea totuş influență asupra 
semenilor săi. 

Această operă se prezintă ca un „sistem de gîndire“ asupra 
lumii, născut din descoperirea unei erori în concepţia curentă 
despre ordinea universală și din năzuința de a îndrepta acea 
eroare, de a pune în locul ei adevărul. Caracterul sistemului e 
determinat și de natura erorii descoperite. Dar, oricum, eroarea 
nu poate izvori decît din interpretarea raportului între subiect 
şi obiect, adică din felul de judecare a subiectului. Dacă situația 
subiectului e bine lămurită, dacă subiectul ştie cine este, dacă 
se cunoaşte pe sine, atunci nicio eroare nu se poate ivi. De aceea 
toate năzuinţele filosofului trebue să înceapă cu fixarea situației 
subiectului, cu cunoașterea de sine, înainte de a proceda la 
cercetarea obiectului. Căci e lămurit că obiectul își va desvălui 
toată natura sa în clipa ce subiectul își va fi dobîndit deplină 
putere asupra lui. O oscilație continuă a acestui raport între 
subiect şi obiect trebue să producă erori şi să îngădue schim- 
bări continue în ordinea Universului. De aceea și noi, porniţi 
spre lămurirea ordinei universale, am năzuit mai întîiu să 
garantăm Eului o situaţie clară şi bine fixată. Cred că am 
reușit să desprindem cel puțin elementele pe cari ne putem 
sprijini în construcţia ce vrem s'o înfăptuim. 

1. ORDINEA UNIVERSALĂ ȘI ORDINELE PARȚIALE 


A şti ceva despre un lucru înseamnă a-i cunoaşte relaţiile 
cu celelalte lucruri, adică a-i cunoaşte locul într'o ordine uni- 
versală a lucrurilor. Dar problema stă tocmai în a pătrunde 
pînă la cunoașterea ordinei universale. Filosofia se naşte din 
îndoiala în existența unei ordine și năzuinţa ei este a o des- 
coperi, de a o construi sau reconstrui. Indoiala nu se poate ivi 
decît în conștiința individuală. Dacă această conștiință ar avea 
locul ei bine determinat în ordinea existentă (sau într'o ordine 
existentă), îndoiala nu s'ar putea naște. Prin urmare numai 
printr'o schimbare a relaţiilor Eului (subiect) cu „lumea“ (obiect) 
se tulbură ordinea şi se ridică problema restabilirii ei. Acea 
„lume“ însă, precum am văzut, cuprinde o diversitate de lu- 
ceruri. Și nu numai o diversitate de lucruri — dar și o diver- 
sitate de rînduieli a acestor lucruri. Ceea ce înseamnă, cum 
iarăş am arătat, că îndoiala se poate raporta la tulburarea unei 
ordine particulare, dar şi la ordinea universală. In cazul din 
urmă se presupune existența sau necesitatea existenţei unei 
ordine universale, constituită fie din lucruri sau din toate ordi- 
nele parțiale, din toate sistemele de lucruri. Filosofia pornește 
dela îndoiala în existenţa ordinei universale. Un om care crede 
în existența unei ordine universale, dar observă tulburarea 
unei ordine parțiale, va căuta să restabilească ordinea parțială 
în conformitate cu principiile ordinei universale. El nu va fi 
filosof, ci reformator, pentru care principiile ordinei universale 
sînt bine stabilite, deci programul său de acţiune e fixat dela 
început în temeiul acestor principii. Așa pentru cei ce cred în 
dogmele religioase, pentru cei ce acceptă idealismul, materia- 
lismul sau altă „filosofie“ fără cercetare, programul de acțiune 
va fi lămurit : orice tulburare în ordinea lucrurilor va trebui 
înlăturată pentru a o restabili în conformitate cu dogmele reli- 
gioase sau filosofice. Omul însă care a pierdut credința reli- 
gioasă sau nu poate accepta o doctrină filosofică fără a-i cerceta 
temeiurile, va fi cuprins de îndoială şi va fi împins spre filo- 
sofare, 

Greutatea este pentru dinsul de a găsi un sistem de coor- 
dinate cu ajutorul căruia să poată stabili locul fiecărui lucru. 

Pentru ordinele (sistemele) parţiale problema se poate rezolvi 
lesne — ceea ce a arătat Descartes prin geometria sa analitică. 
Dar pentru ordinea universală deslegarea problemei e foarte 
dificilă. Căci se pune întrebarea : în ce punct unic trebue să se 
întretae coordinatele. S'ar părea că Descartes a rezolvit această 
problemă prin al său: Cogito, ergo sum, sau Kant prin fixarea 
Eului transcendental ca punct de întretăere a coordinatelor. 
Dar la Descartes problema unităţii ordinei a rămas deschisă, 
iar Kant năzuind să înlăture scepticismul și relativismul lui 
Hume în domeniul ştiinţelor naturale, n'a rezolvit problema 
decît pentru ordinea naturii ( bpois ). Pentru ordinea morală 
sistemul de coordinate cere admiterea existenţei lui Dumnezeu, 
ca creator al Universului și înfăptuitor al ordinei morale, uni- 
tatea celor două ordine rămînînd iarăș fără rezolvire definitivă, 
deoarece Critica puterii de judecare nu reprezintă decît o în- 
cercare de a arăta posibilitatea acestei unități. Relativismul 
modern (în fizică) ne îngădue să alegem după voie sistemul 
de coordinate, dobîndind astiel atîtea ordine (sisteme) cîte 
coordinate vrem să construim sau credem oportun (din punct 
de vedere teoretic și practic !) să construim. Problema ordinei 
universale, relativismul nici nu caută s'o rezolve şi nici mar 
putea-o rezolvi. Principiul : totul e relativ, nu îngăduie să se 
accepte un sistem de coordinate absolut. Dar : totul e relativ — 
afară de absolut. O relativitate absolută este o contradictio in 
adjecto. Adică : toate sistemele parțiale trebue să facă parte 
dintr'un sistem universal. Ele nici nu pot avea un înţeles decît 
în raportare la un sistem compus din sisteme, la un sistem 
universal. Haosul ivit într'un sistem parțial nu poate proveni 
decît dintr'o tulburare a raporturilor acelui sistem cu alte sis- 
teme, deci dintr'o tulburare a ordinei universale, și numai prin 
restabilirea acestei ordine, poate dispărea şi desordinea în sis- 
temul parţial. 

Presupunem că am avea un sistem complet închis. De 
pildă sistemul nostru solar. Dacă într'adevăr ar fi complet 
închis, susţinem că nici o tulburare a ordinei în acest sistem 
war fi cu putință. Căci de unde ar putea veni cauza tulburării 
ordinei, dacă negăm orice contact cu ceva în afară de acest 
sistem ? Cum nici un atom și nici o energie n'ar putea intra 
nici ieși din acest sistem (el fiind absolut închis), nici o schim- 
bare n'ar putea avea loc în el, ordinea ar fi perfectă şi eternă. 
Se 'nţelege că ar putea avea loc „schimbări“ înăuntrul siste- 
mului, dar după legi fixe și uniforme (fără istorie !) — așa cum 
de fapt ne învaţă astronomia și mecanica cerească. Dar chiar 
mecanica cerească, în stabilirea legilor ei, face abstraţie, cînd 
vorbește de ordinea înăuntrul sistemului solar, de influența 
altor sisteme solare care poate tulbura ordinea (răcirea soare- 
lui, apropierea sau îndepărtarea sistemului nostru solar de cor- 
puri cereşti sau de sisteme de astre etc.). Orice influență de 

acest fel, venită din afară, este cauza unor transformări şi tul- 
burări. Considerînd însă sistemul nostru solar ca făcînd parte 
dintr'un sistem compus din sisteme, noi putem calcula tulbu- 
rările intervenite în sistemul parţial, și le putem interpreta 
ca fenomene rezultate din ordinea universală și supuse legilor 
cari determină structura sistemului universal. 

Dar, fie că luăm acest exemplu sau altul, nu putem ocoli 
întrebarea : pînă unde merge această înmulțire a sistemelor ? 
Rezultatul tuturor străduințelor omenești pentru a răspunde 
la această întrebare este : omul nu poate deslega această pro- 
blemă. Căci pentru a o deslega, omul ar trebui să stea în afară 
de Univers. Deci ar trebui să existe Universul (tot ce este) şi 
omul care vrea să știe ce este Universul. Ceea ce, logic, nu e 
cu putință. Dar tot aşa de logic este, și aci orice om care gîn- 
dește logic trebue să ajungă la aceeaș concluzie, să credem 
că trebue să existe o deslegare a problemei, pe care o deține o 
fiinţă înzestrată cu o inteligență supraumană. A afirma, cu 
Spinoza sau materialiştii atei, că „natura“ e un sistem închis 
și în afară de ea nu există nimic, că ea este subiect şi obiect, 
deci unitate absolută, e absurd. Natura e obiect pentru orice 
vietate înzestrată cu senzibilitate. Dacă vietăţile intră în natură 
fără a se putea distanţa de ea, atunci ele n'ar putea ști nimic — 
totul ar fi iluzie şi înșelare. Omul se crede inteligent și crede 
(sau ştie?) că știe ceva despre lume și despre sine. Ba el se 
crede în stare să cunoască natura și legile ei, Ar fi însă nebun 
să creadă că el (ca individ) reprezintă culmea inteligenţei, că în 
posibilitățile indefinite de apariţie de vietăţi simţitoare şi cuge- 
tătoare el ar fi cea mai perfectă ființă. De fapt această nebunie 
se găseşte la unii oameni, dar nu la toţi şi o întîlnim şi între 
filosofi, poate mai adeseori decît între ceilalți oameni, dar ea 
nu e o boală specific filosofică. Mai degrabă am putea zice că 
mar6a mulțime nu e atinsă (din punct de vedere teoretic) de 
această boală, dar se comportă din punct de vedere practic 
ca și cum n'ar exista Dumnezeu, pe cînd mulți filosofi sînt 
atei în teorie (prin eroare în raționamente) și credincioși în 
practică. Tendința noastră este să punem teoria filosofică de 
acord cu practica filosofilor şi să îndreptăm practica marei 
mulțimi în conformitate cu adevărata teorie filosofică. 

Marea mulțime crede că există un Dumnezeu (sau mai 
mulţi zei, buni și răi), dar e dispusă să mai creadă că Dumnezeu 
a făcut lumea pentru om și fiecare în sinea sa e înclinat să 
creadă că pentru dînsul a făcut Dumnezeu lumea. Așa se crede 
fiecare ocrotit și supraveghiat îndeosebi de Dumnezeu, se crede 
făptură privilegiată. Acest egocentrism practic se împacă foarte 
bine cu credinţa în existenţa lui Dumnezeu. Filosoful e dispus 
să se îndoiască în teorie de existența lui Dumnezeu și să se 
considere, ca inteligenţă, suveran asupra Universului dat lui 
ca reprezentare, ca obiect de cercetare. Această pozițiune cere 

eliminarea oricărei subiectivităţi din lume, prefacerea a tot ce 
este în obiect — afară de subiectul cugetător, care, în felul 
acesta, nu poate aparţinea Universului — obiect (reprezentare). 
Subiectul, în teorie, trebue să devie extra-mundan, să se pro- 
clame deci zeitate, principiu generator al lumii-obiect. 

In practică însă această pozițiune nu mai poate fi apărată. 
Işi pierde orice suport și înţeles. Pluralitatea subiectelor este, 
în practică, o axiomă, ceva evident și nemijlocit cunoscut. 
Pentru filosof egocentrismul teoretic cere, în mod logic, în 
practică admiterea nu numai a pluralității subiectelor ci şi o 
ierarhizare a lor. In mod necesar, în această ierarhie locul su- 
prem îl va ocupa ființa cea mai puternică, cea mai superioară, 
şi aceasta nu poate fi om, ci trebue să ne-o imaginăm supra 
umană. In teorie deci, omul nu poate nega existenţa sau de- 
monstra inexistența lui Dumnezeu. Dar el nu trebue să creadă 
în existenţa Lui ; el poate renunţa la această credință, avînd 
în vedere ţinta ce-i propune: de a cunoaşte lumea cu puterile 
raţiunii sale. Proclamarea suveranităţii raţiunii este deci în 
acest caz un postulat metodologic de neocolit. In practică si- 
tuaţia se schimbă. Universul, cuprinzînd şi pe individul cuge- 
tător și o mulțime de fiinţe cugetătoare nu mai poate fi luat 
drept creaţiune a subiectului. Orice început de acțiune prac- 
tică se opune acestei concepţii și cere recunoaşterea existenței 
unor puteri superioare subiectului — pînă la recunoaşterea 
existenţei unui Creator al lumii. 

In „Critica puterii de judecare“, Kant zice că explicarea 
cauzală — mecanică a lumii e insuficientă cu privire la orga- 
nisme şi că trebue să introducem finalitatea (Zweckmuetigkeit). 
Lumea ni se înfăţişează ca şi cum (als ob) ar fi creată de o in- 
teligență cu un scop anumit; natura pare a urmări un scop, 
ceea ce n'ar putea-o face, dacă n'ar exista o inteligenţă care 
cunoaşte scopul. Acest „als ob“ al lui Kant a fost interpretat 
de Vaihinger în felul că din „Critica puterii de judecare“ sar 
putea scoate principii pentru o filosofie a „ficţiunilor omeneşti“, 
(die Philosophie des Als Ob), ficțiuni necesare pentru orien- 
tarea practică, dar cari nu ne dau nici o cunoaştere asupra 
adevăratei naturi a lucrurilor. 

Dar de unde ştie Vaihinger că avem a face cu ficțiuni ? Ca 
să spunem că ceva e ficțiune, am trebui să putem pune în fața 
ficţiunii realitatea adevărată. Nu putem spune mai degrabă că 
poziţiunile Criticii raţiunii pure sînt ficțiuni şi construcţii ipo- 
tetice, pe cînd Critica puterii de judecare ne arată adevărata 
înfățișare a lucrurilor ? Adică : prin ce punct trec coordinatele 
în raport cu cari trebue să determinăm ordinea reală a lucru- 
rilor ? Și e oare „logic“ să spunem că teoria (adevărata teorie) 
poate sta în contradicție cu practica ? Dar vedem că filosofii 
își dau cea mai mare silință să potrivească teoria cu practica. 
Critica raţiunii pure e în desăvîrşit acord cu practica, dar cu 

o anumită practică : cercetarea naturii. Ea nu ne dă decît prin- 
cipii pentru cunoaştere, iar cunoaşterea este activitate, deci 
practică. Considerată din acest punct de vedere, subiectul 
creează natura ca mecanism, el îi imprimă legile sale, el o 
stăpînește. Această natură creată de subiect nu este însă, cum 
se adeverește, realitatea în care există o mulțime indefinită 
de subiecte. In clipa ce activitatea subiectului depăşeşte sfera 
„cunoașterii“, a teoriei (concepută ca activitate), ea se izbește 
de lumea subiectelor, de piedici cari trebuesc învinse, de o 
ordine care nu mai este mecanică, ci (cu un termen consacrat) 
morală, în care subiectele sînt libere, autonome. Logica își 
păstrează se 'nţelege şi aci valabilitatea. Dar metoda (tehnica) 
activității e alta. Problemele morale nu le mai putem rezolvi 
prin. activitate teoretică, adică prin simple înșiruiri de raţio- 
namente, ci numai prin „faptă“, prin luptă, prin organizarea 
subiectelor într'un sistem ierarhic. 

De aceea ar trebui analizată şi lămurită, în toată întin- 
derea, problema raportului între teorie și practică, între cu- 
noaştere și acţiune. Cunoaşterea e acțiune. Acţiunile se deo- 
sebesc întreolaltă prin scopul urmărit, dar nu prin faptul că 
sînt însoţite sau călăuzite de cunoaștere. Ci ele sînt mai mult 
sau mai puţin cunoaştere. Cînd scopul acţiunii este cunoaş- 
terea însăş (= ştiinţa) ajungem la limită prin eliminarea tu- 
turor celorlalte scopuri posibile de înfăptuit cu mai puţină 
cunoaștere. În clasificarea, ordonarea și ierarhizarea acţiunilor: 
trebue să alegem un criteriu. Acest criteriu îl scoatem din 
ierarhia subiectelor acţiunilor posibile. Cînd o piatră cade, su- 
biectul e piatra. Ea nu ştie ce efect va avea căderea ei, nici n'a 
urmărit prin cădere un scop. Dar cînd un om aruncă o piatră 
sau sare dela o înălțime la pămînt, el urmărește un scop şi 
cunoaște efectele acţiunii sale. Cînd un om cade (fără să vrea !), 
el ştie sau îşi dă seama ce se poate întîmpla, deşi se găseşte 
în situaţia pietrei. Prevederea efectelor unei acţiuni şi posibi- 
litatea de a înfăptui scopuri prin această prevedere constituesc 
caracterul specific al activităţii ornenești. Adică : anumite ac- 
țiuni ale omului (deşi nu toate) sînt ştiute, conștiente, calcu- 
late, prevăzute. Sînt oameni cari se ocupă cu cercetarea posi- 
bilităților de prevedere a tuturor acţiunilor omeneşti posibile. 
Aceștia sînt teoreticienii, savanții. Ceilalţi oameni profită de 
activitatea acestora, de rezultatele dobîndite de ei. E1 ne pot 
da sfaturi şi precepte pentru acţiune, prevestind efectul diferi- 
telor acţiuni. Astfel ei ne vor spune: nu săriți la pămînt dela 
o înălțime de o sută de metri căci o să vă frîngeţi oasele ; sau: 
nu beţi apă, cînd sunteţi înfierbîntaţi, căci o să contractaţi o 
pneumonie. Ei ne învaţă cum să construim un avion, cum să 
tipărim o carte, cum să conducem o școală sau un Stat. 

Cunoaşterea nu este contemplare pasivă, ci observaţie ac- 
tivă, experiere, sistematizare şi legare a experiențelor între- 

olaltă, fixarea lor prin scris, verificarea lor este. Practicianul 
e omul care încrezîndu-se în prevederile teoreticienilor aplică 
-precepte şi regule pentru dobîndirea unui rezultat dorit de el. 
De fapt avem aci colaborarea mai multor categorii de „prac- 
ticieni“ : a celor ce descopăr regule (după o anumită metodă) 
de acţiune pentru cele mai diferite scopuri şi a celor ce urmă- 
resc scopuri precise și le înfăptuesc după regulele date de cei- 
lalți. TYeoreticienii își concentrează interesul asupra mijloacelor, 
practicienii asupra scopurilor. | 

'Teoreticianul, de pildă, caută mijloacele de a transforma un 
element chimic, în altul, fie a plumbului în aur sau a aurului 
în plumb ; practicianul va căuta să prefacă plumbul în aur 
după regulele date de teoretician. Teoreticianul va cerceta po- 
sibilităţile de educare a omului ; practicianul va năzui să-l facă 
bun pe omul rău, aplicînd preceptele teoreticianului (care va 
arăta și cum putem face dintr'un om bun unul rău). Deci indi- 
ferența față de scop îl caracterizează pe teoretician, indiferența 
faţă de mijloace pe practician. Se 'nţelege că există și o coope- 
rare între aceste două categorii de oameni. Practicianul îi poate 
propune teoreticianului să găsească mijloacele pentru înfăp- 
tuirea unui scop determinat, sau chiar acelaş om poate fi în 
acelaș timp şi teoretician și practician. E o chestiune de divi- 
ziune a muncii sociale, de diferențiere și specializare. La ani- 
male savantul şi practicianul se confundă în acelaș individ. La 
oameni, graiul a înlesnit și această specializare foarte utilă, 
dar care numai în anumite domenii e explicabilă într'o mă- 
sură mai largă, în alte domenii într'o măsură mai redusă, în 
unele domenii iarăş rămînînd inaplicabilă. 

Dacă ne întrebăm care activitate are primatul, sau are 
valoare mai mare: cea teoretică sau cea practică, vom răs- 
punde că în mod necesar pentru oameni teoria reprezintă o 
valoare mai mare, dar nu fiindcă este teorie opusă practicei, 
ci fiindcă este o practică superioară, cu mult mai rodnică şi 
mai sigură de rezultatele ce vrea să le dobîndească. Această 
practică e pe deplin stăpînă pe mijloace şi pe metodele de 
înlănțuire a mijloacelor și îi deschide fiecărui om posibilități 
de înfăptuire rodnice fără a-l face să piardă vremea cu cer- 
cetarea mijloacelor şi experierea lor, ci ducîndu-l fără oprire 
la ţinta dorită. 

Dar care e situaţia filosofiei ? 

Reprezintă * filosofia în această ierarhie a activităţilor 
omenești o culme? După concepția modernă, începînd cu 
Kant, numai științele naturii, (fizica în înţelesul cel mai larg), 
sînt adevărate științe. Filosofia ar fi numai încercarea de a 
stabili o cooperare a științelor speciale, de a arăta „unitatea 
naturii“ ca ordine desăvîrșită. În ce priveşte lumea subiectelor, . 
ordinea morală, noi am trebui (așa zice această concepție) să 
renunţăm la cunoașterea exactă, la prevedere, sau dacă în- 

cercăm să introducem şi aci prevederea și cercetarea mijloa- 
celor, am trebui să adoptăm metodele științelor exacte. Deci: 
să construim ordinea morală prin analogie cu ordinea fizică. 

Dar ştim că aceste ordine sînt diferite, deși poate nu 
opuse. Problema este: să aflăm ordinea în care să intre şi 
cea fizică şi cea morală. 

Cum însă noi nu cunoaștem, așa se spune, decît cele două 
ordine, noi navem posibilitatea decît să le ierarhizăm, dînd 
uneia întâietatea şi construind cealaltă prin analogie. Aşa s'a 
întîmplat în istoria filosofiei pînă la Kant. Cînd ordinea mo- 
rală era bine stabilită, ordinea fizică a fost construită după 
cea morală („legea“ naturală deriva din „legea“ morală), cînd 
ordinea morală fu zdruncinată, filosofia a reconstruit-o după 
cea fizică (legea morală deveni lege naturală). Evident că ne 
învîrtim într'un cerc vicios. Putem evada din acest cerc? 
Putem construi o ordine care să cuprindă și pe cea fizică şi 
pe cea morală ? 


2. MONADELE 


Ni se impune ca problemă filosofică centrală căutarea 
ordinei universale, a cosmosului universal, care să cuprindă 
şi ordinea materială (a obiectelor) și ordinea morală (a su- 
biectelor), Filosofia tradițională a simplificat problema con- 
struind sau ordinea materială după cea morală sau invers, 
susținînd primatul uneia din aceste ordine după care se în- 
dreaptă apoi cealaltă. Ar fi de căutat însă, după cele spuse 
mai înainte, o a treia ordine care să le cuprindă și să le acorde 
pe amîndouă. Rezolvirea dată de Spinoza nu e acceptabilă căci 
ajungem la pozițiunea unui subiect fără obiect. Cea mai ge- 
nială încercare de deslegare ni se pare a fi cea a lui Leibniz, 
în monadolagia sa, care a fost reluată de Renouvier. 

Nu putem expune aci pe larg nici monadologia leibniziană 
nici personalismul lui Renouvier. Însemnăm numai că la 
acești filosofi întîlnim indicarea lămurită a drumului pe care 
trebue să meargă orice filosofie care vrea să facă lumină asu- 
pra supremelor probleme ale gîndirii. 

Orice „obiect“ trebue considerat ca creat şi stăpînit de 
un subiect, ca aparținînd unui subiect. Un subiect nu poate 
fi conceput decît ca creator, ca activitate îndreptată spre crea- 
rea unui obiect. Obiectul este al subiectului. Cînd gîndim 
creăm, cînd creăm gîndim. Dacă se spune despre un om că 
el face ceva fără să gîndească, nu înseamnă decît că el este 
instrumentul unui subiect care gîndeşte şi deci creează. Așa 
cum mîna mea execută gîndul meu, așa un muncitor execută 
gîndul inginerului. Un muncitor nu creează un automobil, ci 

îl confecționează. Automobilul e creat de cel ce l-a gîndit, de 
cel ce a avut ideea automobilului. Universul ca obiect este 
gîndirea lui Dumnezeu, deci creațiunea sa. In acel Univers 
întrăm şi noi ca elemente şi ca instrumente ale Creatorului 
pentru desăvîrșirea operei sale. Istoria Universului este des- 
făşurarea cugetării divine. Zeitatea este „extramundană“, este 
subiect față de lumea-obiect. Ea nu poate fi tentes cu obiec- 
tul (cum pretinde Spinoza). 

Aci se ivesc o serie de probleme. Mai întîiu, dacă Dumne- 
zeu poate gîndi diferite lumi. De ce a gîndit tocmai lumea 
aşa cum este ea și oare ateastă lume e cea mai bună, ete. ? 
Toate aceste probleme sînt tot aşa de dificile sau tot aşa de 
ușoare ca și de pildă problema de ce un om gîndeşte altfel 
decît altul sau altfel decît un animal. Dacă există o mulțime 
indefinită de subiecte (monade), fiecare subiect gîndeşte altfel, 
creează altfel, îşi are obiectul său, care se schimbă, se modi- 
fică după cum se desfăşoară gîndirea sa. Aceste schimbări 
constituesc istoria lumii acelui subiect. Dar orice subiect este 
în afară de. lumea sa gîndită și în afară de timpul, deci de 
istoria lumii sale. Subiectul doar nu întră în schimbările lumii 
sale, căci de altfel n'ar fi subiect. Trupul nostru se schimbă, 
are deci istorie, dar Eul nostru nu se schimbă, n'are istorie. 
Eu sînt acelaş Eu — totdeauna şi întrucît gîndesc şi creez 
(adică sînt un Eu, o monadă). Alt om se schimbă, are istorie 
(biografie), dar fiind obiectul altui subiect. În „autobiografie“ 
nu se descrie „istoria Eului propriu“ ci schimbările lumii 
create de gîndirea acelui Eu, în care lumea intră şi trupul 
Eului ca instrument de creare. 

Din acest punct de vedere Eul ar fi nu numai o monadă 
ci singura monadă. Kant criticînd pe Leibniz (Critica rațiunii 
pure — Teoria elementară, Partea II-a, Diviz. I-a, cartea 2-a, 
adaos) nu vede că el însuş își întemeiază sistemul pe premisa 
existenţei unei singure monade (Eul transcendental), pe cînd 
Leibniz presupune din capul locului o multitudine de monade 
— fără a explica această pluralitate decît prin creaţiunea lui 
Dumnezeu şi fără a putea explica ordinea rezultată din coexi- 
stența monadelor decît prin armonia prestabilită de monada 
supremă (= Dumnezeu). 

Noi am acceptat teoria lui Kant susținînd că subiectul 
(Eul) este o monadă avînd ca obiect lumea sa ,„fenomenală“ 
supusă legilor gîndirii sale. Dar am arătat că la această pozi- 
țiune Kant a ajuns desbrăcînd „fenomenele“ de orice element 
subiectiv, de orice senzibilitate proprie. Experienţa ne arată 
însă că există alte Euri, o multitudine de subiecte, deci o 
multitudine de monade. Impotriva Jui Leibniz am susținut apoi 
că aceste monade stau în comunicare între-olaltă prin geneza 
lor şi ierarhia ce se stabilește prin tendința fiecărei monade 
de a ajunge și în practică la pozițiunea monadei kantiene care 
este pur teoretică, logică. 

În felul acesta existența lui Dumnezeu ca monada cea 
mai puternică, cea maj perfectă, rezultă ca o temelie necesară 
a ordinei între subiecte, nu numai ca principiu teoretic regu- 
lator al ordinei obiectelor (cum crede Kant). Ordinea obiecte- 
lor e determinată de activitatea creatoare a subiectelor și din 
cooperarea lor (necesară şi explicată prin geneza subiectelor). 
Orice subiect (monadă) poate transforma lumea obiectelor, o 
poate rîndui în conformitate cu gîndirea sa. Dar activitatea 
oricărei monade se înlănţue cu activităţile celorlalte, fie prin 
cooperare sau luptă. lar ordinea universală e creată prin 
gîndirea (deci activitatea) monadei celei mai perfecte pentru 
care celelalte monade nu sînt decît instrumente, organe de 
execuţie. Universul deci este obiectul lui Dumnezeu, repre- 
zentarea lui Dumnezeu, şi istoria Universului este desfășura- 
rea gîndirii lui Dumnezeu. În ordinea și ierarhia subiectelor, 
noi nu ni-l. putem imagina pe Dumnezeu după chipul şi ase- 
mănarea noastră (antropomorfism). Dar noi sîntem făcuți 
oarecum după chipul și asemănarea lui Dumnezeu în măsura 
în care ideea lui Dumnezeu despre noi, cînd ne-a gîndit 
(creat), este a sa, exprimă gîndirea sa. Așa cum o statue sau o 
pictură sau o poezie exprimă gîndirea artistului creator, este 
deci într'un fel făcută după chipul și asemănarea sa, așa şi 
noi sîntem creaţi de Dumnezeu după chipul şi asemănarea sa. 
Ceea ce e cu totul deosebit de antropomorfism. Și mai ales 
că fiecare din noi intră ca parte în creațiunea Universului și 
în istoria Universului, în ordinea creată de Dumnezeu. Dar, 
fiind aşa, cum am putea ști și cunoaște planul acelei ordine şi 
gîndirea Creatorului. Decît doar atîta putem cunoaște şi şti 
că puterile noastre sînt insuliciente pentru a descoperi cu 
desăvîrșire acel plan în toată întinderea sa. Noi descoperim 
numai existența Creatorului în creatură, dar nu-l putem cu- 
noaşte în felul cum cunoaștem ceea ce este obiect al cunoaşte- 
rii noastre. Noi îl cunoaştem pe Dumnezeu din opera sa (ordi- 
nea universală) așa cum zicem că-l cunoaștem pe Beethoven 
din opera sa. Cu marea deosebire că în opera lui Dumnezeu 
intrăm şi noi ca elemente, pe cînd în opera lui Beethoven nu. 
Adică : în ierarhia monadelor (a subiectelor) locul lui Dumne- 
zeu nu poate fi stabilit după aceleași criterii după cari stabi- 
lim ierarhia între celelalte fiinţe considerate ca monade. Nu 
teoretic, ci practic, adică prin comparaţia produselor (a gîn- 
dirii realizate). 

E bine să lămurim raportul nostru față de divinitate 
pentru a nu cădea în erori fatale. ; 

Am dat trupul nostru naturii şi îl recunoaştem supus 
legilor fizice, (mecanice, fizico-chimice, biologice și psiholo- 
gice). Dar ne-am salvat identitatea noastră ca monadă, ca su- 
biect, raportînd existența noastră la existenţa lui Dumnezeu, 
deci regăsindu-ne în ordinea universală care exprimă gîndi- 

rea Lui. Această ordine nu e nici obiectivă (cauzală) nici 
subiectivă (morală), ci le cuprinde pe amîndouă. In felul că 
fiecare subiect îşi are obiectul său (lumea sa realizată prin 
gîndire), iar toate subiectele (cu obiectele lor) constituesc o 
ordine născută din înlănțuirea gîndirii lor (înţeleasă ca acti- 
vitate creatoare). Orice monadă deci reprezintă un centru 
„cosmic“, adică de ordine, iar Dumnezeu ar fi centrul cosmo- 
sului universal. Centru, nu static și spaţial, ci dinamic, din 
care pornește activitatea creatoare, 

Pentru om, termenii de ordine și desordine, haos şi cos- 
mos, au un înţeles „uman“, deci legat de desfășurarea gîndirii 
fiecăruia și de înlănțuirea și desfacerea gîndirii sale în raport 
cu gîndirea altor oameni și altor ființe. Gîndirea individuală 
se desfășoară în legătură (armonie sau opoziţie) cu gîndirea 
altor oameni și altor ființe, creind sau distrugînd o ordine. 
Am arătat că ea nu poate rămînea niciodată izolată și suve- 
rană (ca la Kant) nici nu concordă cu gîndirea celorlalţi indi- 
vizi prin armonie prestabilită (Leibniz), ci ea creează o ordine 
în legătură continuă cu gîndirea altora. Așadar, în ordinea 
umană, constituită din comunitatea subiectelor (monade) intră 
şi lumile (obiectele) acestor subiecte (nu ca la Kant sau 
Leibniz numai subiectele fără obiect), fiecare lume exprimînd 
gîndirea subiectului ei („gîndire“ în înţeles cartesian). Aceste 
lumi, prin procesul înlănțuirii gîndirii indivizilor, se conto- 
pesce în limitele comunităţii constituite, într'o lume interin- 
dividuală, într'un cosmos social. 

În temeiul expunerilor noastre vom şti însă că acest 
cosmos nu e mecanic şi static, ci mereu în devenire, mereu 
amenințat de disociere, dar susceptibil de amplificare şi des- 
voltare. Istoria lumilor individuale se combină dînd o istorie 
pe plan social, care reprezintă o sinteză a lumilor individuale, 
înfăptuită prin eliminări și asimilări neîncetate a creaţiunilor 
individuale. i i 

Sînt comunitățile omeneşti monade de grad superior față 
de monadele-indivizi? Sînt ele mai reale decît indivizii ? 
Există o conștiință colectivă, o voință colectivă, sentimente 
colective ? 


3. ORDINEA ȘI HAOSUL 


Nimic nu ne împiedică să atribuim unei comunități ome- 
nești o conștiință şi o voință proprie, aşa cum nimic nu ne 
opreşte să atribuim Universului un suflet. Dar am înaintat 
oare prin asta în cunoaşterea faptelor? Am văzut doar cît 
de dificilă şi complexă e problema sufletului la individul 
uman. Dacă am fi ajuns aci la o deslegare lămurită și defi- 
nitivă, poate că ni s'ar deschide înțelegerea și pentru pro- 

blema conștiinței colective. Dar așa cum stau lucrurile, admi- 
terea unei conștiințe colective war însemna decît o încercare 
de a explica ceva necunoscut prin alt necunoscut. Adevărat 
este că fenomenele ne apar mai Clare în desfășurarea lor, 
dacă le reducem la un singur principiu. Asemănarea unei co- 
munităţi, în comportamentul ei faţă de lumea împrejmuitoare, 
cu un organism viu nu poate fi tăgăduită. Şi dacă comporta- 
mentul organismului e „explicat“ prin existenţa unui suflet 
individual, de ce nu s'ar putea explica tot așa de bine (sau 
rău) activitatea comunităţii prin existența unui suflet colectiv? 
În acest fel şi specia are o conștiință și fiecare familie. Scho- 
penhauer îi dă şi lumii o voinţă, care se manifestează în cele 
mai diferite feluri în formele cari constituesc lumea, începînd 
cu formele anorganice. 

Adică, nu putem concepe o ordine fără un principiu in- 
tern al acestei ordine: pentru Universul material gravitația, 
pentru cel spiritual dragostea, simpatia, voinţa, etc. Și nu este 
gravitația un fel de simpatie şi simpatia un fel de „atrac- 
țiune“ ? Aşa ne întoarcem iarăș la punctul de plecare: dacă 
există o ordine universală, ea cere şi un principiu universal 
pe care se întemeiază. Ştiinţele particulare se ocupă fiecare 
de o anumită ordine, care, la rîndul ei, postulează un prin- 
cipiu osebit, inerent acelei ordine. Sociologia se ocupă de ordi- 
nea socială și va avea deci nevoie de un principiu la care să 
poată fi reduse toate fenomenele sociale. Il putem numi suflet 
colectiv, sau voinţă colectivă, sau conștiință colectivă. Se'nţe- 
lege că acest suflet colectiv este deosebit de cel individual, 
dar e totaşa de greu (sau de lesne) de explicat şi nu cîştigăm 
nimic, dacă îl construim „prin analogie“, aşa cum fizica nu 
poate câștiga nimic, dacă ar explica forțele naturale prin ana- 
logie cu forţele vii, deci gravitatea, magnetismul, electricita- 
tea, etc., prin simpatie, voinţă, etc. 

Marea problemă, fundamentală şi nelinișştitoare, care 
împinge la filosofare, este existența sau inexistența unei 
ordine universale, și deci a unui principiu universal pe care 
se întemeiază. 

Rezolvirea problemei nu este, logiceşte, dificilă. Căci, din 
două una : negînd existența unei ordine universale, trebue să 
admitem haosul, adică lipsa ei și deci lipsa unui principiu de 
ordine, sau mai bine zis din cauza lipsei unui principiu de 
ordine. Noi sîntem dispuşi să facem acestei concepţii haotice, 
anarhice, nihiliste, sceptice (sau cum vrem so numim) cele 
mai largi concesiuni. Deci să zicem : totul în lume e întîmplă- 
tor, imprevizibil, fără nici o regulă și fără nici o lege. Dar pen- 
tru a constata acest haos, trebue cel puţin să ne putem gîndi o 
ordine, în raportare la care abia poate fi constatată desordi- 
nea reală. Acea ordine gîndită nu trebue să fie universală, 
deci un maxim, ci ea poate reprezenta un minim, într'o sferă 

rea Lui. Această ordine nu e nici obiectivă (cauzală) nici 
subiectivă (morală), ci le cuprinde pe amîndouă. In felul că 
fiecare subiect îşi are obiectul său (lumea sa realizată prin 
gîndire), iar toate subiectele (cu obiectele lor) constituesc o 
ordine născută din înlănţuirea gîndirii lor (înţeleasă ca acti- 
vitate creatoare). Orice monadă deci reprezintă un centru 
„cosmic“, adică de ordine, iar Dumnezeu ar fi centrul cosmo- 
sului universal. Centru, nu static și spațial, ci dinamic, din 
care pornește activitatea creatoare. 

Pentru om, termenii de ordine și desordine, haos şi cos- 
mos, au un înţeles „uman“, deci legat de desfășurarea gîndirii 
fiecăruia și de înlănţuirea și desfacerea gîndirii sale în raport 
cu gîndirea altor oameni și altor ființe. Gîndirea individuală 
se desfășoară în legătură (armonie sau opoziţie) cu gîndirea 
altor oameni și altor fiinţe, creind sau distrugînd o ordine. 
Am arătat că ea nu poate rămînea niciodată izolată şi suve- 
rană (ca la Kant) nici nu concordă cu gîndirea celorlalţi indi- 
vizi prin armonie prestabilită (Leibniz), ci ea creează o ordine 
în legătură continuă cu gîndirea altora. Așadar, în ordinea 
umană, constituită din comunitatea subiectelor (monade) intră 
și lumile (obiectele) acestor subiecte (nu ca la Kant sau 
Leibniz numai subiectele fără obiect), fiecare lume exprimînd 
gîndirea subiectului ei („gîndire“ în înţeles cartesian). Aceste 
lumi, prin procesul înlănțuirii gîndirii indivizilor, se conto- 
pesc în limitele comunităţii constituite, într'o lume interin- 
dividuală, întrun cosmos social, 

În temeiul expunerilor noastre vom ști însă că acest 
cosmos nu e mecanic și static, ci mereu în devenire, mereu 
amenințat de disociere, dar susceptibil de amplificare şi des- 
voltare. Istoria lumilor individuale se combină dînd o istorie 
pe plan social, care reprezintă o sinteză a lumilor individuale, 
înfăptuită prin eliminări și asimilări neîncetate a creațiunilor 
individuale. i è 

Sînt comunitățile omeneşti monade de grad superior față 
de monadele-indivizi ? Sînt ele mai reale decît indivizii? 
Există o conștiință colectivă, o voință colectivă, sentimente 
colective ? 


3. ORDINEA ȘI HAOSUL 


Nimic nu ne împiedică să atribuim unei comunități ome- 
nești o conștiință şi o voință proprie, așa cum nimic nu ne 
oprește să atribuim Universului un suflet. Dar am înaintat 
oare prin asta în cunoașterea faptelor? Am văzut doar cît 
de dificilă și complexă e problema sufletului la individul 
uman. Dacă am fi ajuns aci la o deslegare lămurită și defi- 
nitivă, poate că ni sar deschide înțelegerea și pentru pro- 

blema conștiinței colective. Dar aşa cum stau lucrurile, admi- 
terea unei conştiinţe colective n'ar însemna decît o încercare 
de a explica ceva necunoscut prin alt necunoscut. Adevărat 
este că fenomenele ne apar mai clare în desfășurarea lor, 
dacă le reducem la un singur principiu. Asemănarea unei co- 
munităţi, în comportamentul ei față de lumea împrejmuitoare, 
cu un organism viu nu poate fi tăgăduită. Și dacă comporta- 
mentul organismului e „explicat“ prin existența unui suflet 
individual, de ce nu s'ar putea explica tot așa de bine (sau 
rău) activitatea comunităţii prin existența unui suflet colectiv? 
În acest fel şi specia are o conştiinţă și fiecare familie. Scho- 
penhauer îi dă şi lumii o voinţă, care se manifestează în cele 
mai diferite feluri în formele cari constituesc iumea, începînd 
cu formele anorganice. 

Adică, nu putem concepe o ordine fără un principiu in- 
tern al acestei ordine: pentru Universul material gravitația, 
pentru cel spiritual dragostea, simpatia, voinţa, etc. Și nu este 
gravitația un fel de simpatie și simpatia un fel de „atrac- 
țiune“' ? Aşa ne întoarcem iarăş la punctul de plecare: dacă 
există o ordine universală, ea cere şi un principiu universal 
pe care se întemeiază. Ştiinţele particulare se ocupă fiecare 
de o anumită ordine, care, la rîndul ei, postulează un prin- 
cipiu osebit, inerent acelei ordine. Sociologia se ocupă de ordi- 
nea socială și va avea deci nevoie de un principiu la care să 
poată fi reduse toate fenomenele sociale. Il putem numi suflet 
colectiv, sau voinţă colectivă, sau conștiință colectivă. Se'nţe- 
lege că acest suflet colectiv este deosebit de cel individual, 
dar e totaşa de greu (sau de lesne) de explicat şi nu cîştigăm 
nimic, dacă îl construim „prin analogie“, așa cum fizica nu 
poate câştiga nimic, dacă ar explica forțele naturale prin ana- 
logie cu forțele vii, deci gravitatea, magnetismul, electricita- 
tea, ete., prin simpatie, voinţă, etc. 

Marea problemă, fundamentală şi neliniștitoare, care 
împinge la filosofare, este existența sau inexistența unei 
ordine universale şi deci a unui principiu universal pe care 
se întemeiază. 

Rezolvirea problemei nu este, logiceşte, dificilă. Căci, din 
două una : negînd existența unei ordine universale, trebue să 
admitem haosul, adică lipsa ei și deci lipsa unui principiu de 
ordine, sau mai bine zis din cauza lipsei unui principiu de 
ordine. Noi sîntem dispuși să facem acestei concepţii haotice, 
anarhice, nihiliste, sceptice (sau cum vrem s'o numim) cele 
mai largi concesiuni. Deci să zicem : totul în lume e întîmplă- 
tor, imprevizibil, fără nici o regulă şi fără nici o lege. Dar pen- 
tru a constata acest haos, trebue cel puţin să ne putem gîndi o 
ordine, în raportare la care abia poate fi constatată desordi- 
nea reală. Acea ordine gîndită nu trebue să fie universală, 
deci un maxim, ci ea poate reprezenta un minim, într'o sferă 

cît se poate de redusă, — dar totuș ea trebue să poată fi 
gîndită, dacă termenul de haos vrea să aibă vreun înţeles. 

Facem abstracţie de faptul că cineva mar fi mulțumit cu 
ordinea existentă şi ar vrea să existe altă ordine (mai bună). 
Tot așa lăsăm la o parte pe cei ce constată o ordine, dar cred 
că nu se poate descoperi principiul ei. Mai important este să 
ne dăm seama că n'am putea constata nici ordinea, dacă nu 
ne-am putea gîndi haosul, fie un haos universal sau unul 
parțial. Deci : în faţa unui haos real, trebue să stea ordinea 
gîndită, în faţa ordinei reale, un haos gîndit. Dar: putem 
gîndi ceva ce nu există în realitate, sau poate există ceva ce 
nu poate fi gîndit? Adică: de unde ştim că ceva există în 
realitate și că ceea ce gîndim nu este real? In cazul nostru: 
de unde știm că ceea ce constatăm noi ca ordine nu este în 
realitate haos, sau că ceea ce constatăm ca haos nu este în 
realitate ordine ? 

Aşa în timpurile noastre ordinea democraţilor, este pen- 
tru naționaliști haos, iar ordinea spre care tind naționaliștii e 
calificată de democrați ca năzuinţă creatoare de anarhie și 
haos. Dar şi între fizicieni există democrați și naționaliști, 
oameni de „stânga“ şi de „dreapta“. 

Aceste discuţii nu duc la niciun rezultat cîtă vreme ter- 
menii de ordine și haos păstrează o semnificație de valoare, 
ordinea fiind considerată ca ceva bun, iar haosul ca ceva rău. 
Dar pot fi desbrăcați acești termeni de orice semnificaţie de 
valoare ? Adică : putem presupune că există o ordine a lucru- 
rilor fără raportare la un subiect pentru care ordinea e un 
bine, e preferată haosului considerat ca un rău, ca ceva ce 
displace sau ameninţă subiectul cu distrugerea ? 

Eu cred că fizicienii şi filosofii se înșeală presupunînd că 
există o ordine a obiectelor fără raportare la subiect, sau la 
subiecte, dar nici haos în sine nu există, ci iarăş numai în 
raport cu un subiect. Iar ordinea şi desordinea raportate la 
subiect, trebue să aibă o semnificaţie de valoare : nici ordinea 
nici desordinea nu pot fi pur „obiective“, căci atunci ar fi „în 
sine“, adică mar putea fi constatate. Ordinea este ordine pen- 
tru un subiect, pentru cineva care poate gîndi desordinea, care 
ştie ce este haosul şi vrea să evite haosul. 

Dar atunci pentru ordinea universală problema se complică. 
Ne putem gîndi că există o atare ordine pentru un subiect 
care poate gîndi haosul, deși acesta nu există nicăiri. Dacă 
Universul material, fizic, este considerat ca un mecanism per- 
fect, o ordine desăvîrşită, el nu poate fi considerat ca atare 
decît presupunîndu-se existența unui subiect pentru care el e 
ordine. Deci: chiar mecanismul universal cere existența lui 
Dumnezeu. Dar Universul este ordine pentru Dumnezeu, adică 
Dumnezeu trebue să-şi poată gîndi desordinea, ca să creeze 
ordinea sau să considere creaţiunea sa ca ordine. Zicînd meca- 

nism, am procedat -şi aci prin analogie, deoarece am înglobat 
în Universul fizic și toate vietăţile simţitoare și cugetătoare, 
pe cînd ceea ce numim noi mecanism nu cuprinde viața cu 
manifestările ei. Numai pentru Dumnezeu, acel subiect unic, 
Universul ar fi totalitatea obiectelor, cari în raport cu Dum- 
nezeu n'ar avea niciodată calitate și pretenţie de subiectivi- 
tate, fiind toate creaţiunile lui. Dar în acest caz ordinea n'ar 
putea fi „mecanică“, în înţelesul nostru, ci o ordine universală 
în care mecanismul și-ar avea partea sa, deși într'un mod care 
nu poate fi priceput de noi. 

Dar ne-am putea imagina raportul între lume şi Dumnezeu 
şi în alt mod. Să ne gîndim de pildă că lumea ar fi haotică 
servind divinității numai ca termen de comparaţie pentru 
ordinea desăvirșită pe care o cugetă. Dar cugetînd-o sau în 
măsură ce o cugetă, haosul se transformă în ordine (cugetarea 
divinității neputînd fi interpretată decît ca activitate creatoare) 
și rămîne numai ca ficţiune pentru a da ordinei semnificaţia 
de ordine. Intrebările : dacă Dumnezeu a gîndit (şi creat) întîiu 
haosul pentru a gîndi (și crea) în urmă ordinea, dacă acest 
proces a început cîndva și se va sfîrşi cîndva etc. sînt întrebări 
la cari nu putem răspunde. 

Noţiunile de timp și spaţiu și toate categoriile intelectului: 
nostru nu sînt aplicabile în raportul: Dumnezeu-Univers, — 
cum de altminteri, întrun anumit fel, ele nu sînt aplicabile 
chiar în raportul subiect-obiect din lumea noastră decît numa! 
subt anumite condiţii. Adică : ce înseamnă pentru noi început 
şi sfîrşit, lungime, adîncime etc. ? 

Cunoaștem noi un început și un sfîrşit? Ştim cînd ne-am 
născut, știm cînd am murit sau cînd vom muri? Știm unde 
sîntem ? Și : întrucît reprezintă nașterea un început și moartea 
un sfîrșit? Dar oare nașterea unei ființe împlinește ordinea 
sau începe haosul, pe cînd moarte n'ar fi cădere în haos, ci 
intrare în ordine ? 

Asupra acestor probleme se poate filosofa și nimic nu ne 
împiedică să ne imaginăm fel de fel de deslegări, să răsgîndim 
toate rezolvirile lor posibile, aşa cum le întîlnim în istoria 
filosofiei. 

E lămurit că aci ne mișcăm pe alt plan decît în teoria 
cunoașterii, decît în problema căutării identităţii Eului. Aci 
sîntem în plină istorie a lumii, în contemplarea desfășurării 
cugetării divine. Viaţa fiecăruia dintre noi este o parte dintr'un 
episod al acestei istorii. Dar nu putem ști de ce ne-am născut 
şi ce sens are viața noastră în planul total al Divinităţii, deci 
în ordinea universală. Pentru noi toate „evenimentele“ istorice, 
adică toate transformările lucrurilor în timp sînt contingente : 
ele puteau să nu fie. Noi nu înțelegem de ce au trebuit să fie, 
deoarece nu putem cunoaște planul Creatorului. Dacă l-am 
cunoaște, am cunoaște și necesitatea desfășurării evenimen- 


www.dacoromanica.ro 


152 TEORIA COMUNITĂȚII OMENEȘTI 


telor într'un fel unic — așa cum se desfășoară în realitate, în. 
cele mai mici amănunte. In acest caz ne-am cunoaște şi pe noi 
înşine, am cunoaşte şi începutul și sfîrşitul lucrurilor. Dar 
atunci Eul care cugetă ar fi identic cu Dumnezeu, şi nici alte 
Euri n'ar fi posibile, doar dacă am admite și posibilitatea atîtor 
lumi cîte Euri sînt. Şi fiecare lume cu subiectul ei ar fi tota-. 
litatea existenţei. 

Aşa chiar se prezintă problema pentru fiecare dintre noi, 
înainte de constatarea că există o pluralitate de subiecte şi că 
există posibilitatea de comunicare între subiecte, din care 
rezultă (sau poate rezulta) o singură lume pentru multe (sau 
toate ?) subiectele. 

Solipsismul real şi practic ar reclama de fapt ca individul 
să reprezinte (cu lumea sa) Universul, totalitatea. Acest individ 
nu s'ar proclama zeitate, dar s'ar comporta ca zeitate. Cînd 
însă, la om, această poziţiune se dărîmă prin evidenţa plura- 
lităţii subiectelor şi deci a existenței unei lumi care nu poate 
fi redusă la obiect pentru individul-subiect, omul trebue să 
recunoască existența unei lumi-obiect în care intră şi el şi al 
cărei subiect este transcendent, dincolo de puterile noastre de 
cunoaștere. 

Pe de altă parte însă solipsismul trebue să-şi păstreze locul 
ca punct de plecare singur posibil în cunoașterea lumii și în 
orientarea individului în lume. Dar solipsismul își dobîndeşte 
o valoare pur teoretică. El creează ordinea subiectivă, indivi- 
duală în faţa contingenţei creațiunii divinității. Noi gîndim 
deci o ordine pentru noi. Termenului de gîndire trebue să-i 
dăm aci adevăratul înţeles de creare, înfăptuire, activitate. 
Din multele lumi create în felul acesta de subiect, unele vor: 
coincide cu ordinea dată, independentă de noi. Adică noi o 
putem construi în materia dată şi creată de subiectul tran- 
scendent, aşa cum sculptorul își taie statuia în blocul de mar- 
moră. In desfăşurarea contingentă (pentru noi) a istoriei lumii, 
fiecare din noi îşi poate săpa istoria sa, dar numai în măsura 
ce materia dată se mlădiază gîndirii noastre. Multe din crea- 
țiunile noastre rămîn „neimprimate“ în istoria lumii, deoarece 
nu sînt adaptate sau sînt contrare planului Creatorului, sau 
pentrucă nu cunoaştem mijloacele de realizare, tehnica creării 
„istorice“. 

Dar aceste planuri, schițe, proiecte, visuri, idealuri, își au 
existența lor şi rostul lor, — dacă sînt comunicate altora şi îi. 
fac să încerce ei cu mijloace poate mai potrivite realizarea. 
lor, înserarea lor în desfășurarea istoriei. 

4. VALOAREA ORDINEI 


Nu aducem nici probleme noui nici deslegări noui la pro- 
bleme vechi. Marii filosofi au tratat aceste probleme și le-au 
deslegat, fiecare în felul său, Mai ales filosofii germani post- 
Kantieni au construit „ordine universale“ după toate regulele 
dialecticei. Acești filosofi au avut chiar curajul să susție că 
au descoperit planul după care divinitatea a creat ordinea uni- 
versală, iar diferitelor științe nu le-ar rămînea decît să arate 
în amănunte cum „ordinele particulare“ intră în ordinea uni- 
versală sau mai bine zis pot fi deduse din ea. Fiecare sistem 
filosofic prescria deci tuturor științelor şi conţinutul şi sfera 
lor, în temeiul unor principii raționale a priori, 

Nu e mirare că aceste încercări au eșuat. Dar dînd greș, 
ştiinţele au intrat într'o fază de anarhie. Fiecare ştiinţă a năzuit 
să-și dobîndească o autonomie absolută, ba chiar să cucerească 
teren cît mai larg, Așa putem vorbi, în sec. XIX, despre ade- 
vărate tendinţe imperialiste ale diferitelor ştiinţe, 

Problema noastră ar fi să cercetăm dacă filosofia nu şi-ar 
putea redobîndi rolul ei de ştiinţă universală, îndreptată spre 
cunoașterea ordinei universale care ar cuprinde toate ordinele 
particulare (domeniile științelor particulare), 

Grija noastră nu este de a asigura progresul ştiinţelor, acu- 
mularea de cunoştinţe de un fel sau altul. Ci de a înlătura 
lupta între ştiinţe, de a pune stavilă poftelor imperialiste ale 
unor științe (şi ale reprezentanţilor lor). Primejdia mare este 
(atît din punct de vedere teoretic cît şi practic) că principiile 
unor ştiinţe particulare sînt ridicate la rangul de principii 
universale, că deci anumite științe, de ex. fizica, se proclamă 
ştiinţe universale, vrînd a lua locul vechei filosofii. Din aceste 
rătăciri s'au născut de pildă termenii de „fizică socială“, „me- 
canică socială“, 

Dar am arătat că azi filosofia nu mai poate construi a priori 
o ordine universală. Ea trebue mai întîiu să reducă la tăcere 
pretenţiile celorlalte ştiinţe de a se crede științe universale, 
precum şi să pună capăt anarhiei și luptei între științe. 

Pretindem că trebue să existe o ordine universală, care 
trebue găsită prin stabilirea unui acord între ştiinţe prin deli- 
mitarea sferei şi conținutului lor, Dar chiar încercarea aceasta 
cere dela început formularea ipotetică a unei ordine univer- 
sale, care ar urma să fie apoi verificată prin fixarea raportu- 
rilor între diferitele ştiinţe, 

Incercări de clasificare a științelor după anumite criterii 
sau făcut și le presupunem cunoscute. Nu vrem să mai adăo- 
găm una nouă la cele existente. Ci constatăm că ipoteza con- 
ducătoare ce se desprinde din aceste clasificări, na fost 

formulată îndeajuns de lămurit. Acestei lipse se datorește de 
pildă nesiguranța care stărue încă în ce priveşte obiectul şi 
metoda sociologiei, ea e considerată sau ca știință „positivă“ 
(fizică !) sau ca știință spirituală întemeiată pe psihologie! 

Putem enunţa se 'nţelege că obiectul sociologiei este „ordi- 
nea socială“, așa cum cel al astronomiei „ordinea cosmică“, şi 
cel al fizicei „ordinea fizică“ (mecanismul !). 

Dar care este principiul acestei ordine ? Cauzalitatea me- 
canică, finalitatea biologică, finalitatea psihologică (conștiința 
colectivă), finalitatea istorică (progresul), finalitatea religioasă 
(menirea supra-naturală a omului) ? 

Sociologiile de pînă acuma găsesc cam toate aceste prin- 
cipii în societate, dar sociologii se deosebesc prin faptul că dau 
unui sau altui principiu primatul faţă de celelalte. 

Ştim că fizica a fost pe vremuri cam în aceeaș situaţie, 
pînă ce s'a hotărît să ridice cauzalitatea mecanică la principiu 
exclusiv al „ordinei fizice“ (al „naturii'). Astăzi și ea pare a 
fi intrat într'o fază critică, valoarea exclusivă a acestui prin- 
cipiu fiind pusă la îndoială. Dar oricum ar fi: numai adoptarea 
unui singur principiu poate duce la ţintă. O „ordine particulară“ 
trebue să se întemeieze pe un principiu unic, clar și lămurit. 
Admiterea mai multor principii ar însemna o tulburare a 
ordinei, o interferență a sferelor mai multor ordine, din care 
trebue să se nască desordine. 

Dar aci, mai mult decît oriunde, se iveşte întrebarea : ce 
înțelegem prin termenul de ordine și prin cel de desordine, 
dacă există o ordine obiectivă, pur teoretică, sau că acest 
termen implică cu necesitate un înțeles de valoare, așa că 
ordinea este bună, sau desordinea rea. Ce înseamnă d. ex. că. 
Republica Romană a fost cîndva în floare, că a decăzut apoi; 
că Imperiul a fost bine organizat subt Augustus, subt Traian 
şi Hadrian şi că, în urmă, a intrat în desagregare și anarhie? 
Din punct de vedere obiectiv, nicio stare nu este bună sau 
rea — ci ESTE: așa ni se spune. Lumea doar în general nu 
este bună sau rea, ci este. Dar oare existența nu implică o va- 
loare, pe cînd inexistența o non-valoare ? 

Oare nu ni se pare existența bună, frumoasă, de dorit, 
pe cînd inexistența ceva rău, ceva urît şi de evitat? Nu este 
afirmația un bine și negația un rău ? Chiar cunoașterea, obiec- 
tivă, teoretică, nu este un bine, iar necunoaşterea, ignoranța 
un rău? Adevărul e fără valoare ? Şi unde e izvorul valorilor 
de tot felul: adevărul, binele, frumosul, utilul, sacrul? Dar 
sînt şi alte valori : de pildă, puterea și viața însăș, față de ceea 
ce-i neînsufleţit, „mort“. 

Dar toate aceste valori ar putea fi reduse, dintr'un anumit 
punct de vedere, la valoarea exprimată prin termenul de ordine 
sau rînduială. Orice existenţă, fie ea reală sau gîndită, nu este 
existență decît în măsură ce se înfățișează ca ordine, ca intrînd 

într'o ordine și făcînd parte din ea. Dincolo de ordine începe 
inexistența, haosul și toate negațiunile valorilor : răul, urîtul, 
ceea ce e păgubitor, ceea ce e „necurat“. 

Ordinea şi armonia, simetria, echilibrul, ritmul, sînt ex- 
presii pentru acelaş fenomen originar, înfățișat subt diferite 
aspecte și în diferite domenii. 

Tot ce ştim, ce vrem, ce dorim, ce simţim trebue să ni se 
înfățişeze, pentru a fi ştiut, vroit, dorit şi simţit, ca ordine şi 
armonie. 

Și încă odată să fie spus: nu polemizăm cu cei ce pretind 
că nu există o ordine bine stabilită și că ordinea este o ficțiune 
a spiritului nostru, că toate evenimentele sint datorite întîm- 
plării „oarbe“ etc. Nici cu aceia cari susțin că nu există nimic 
şi chiar dacă ar exista ceva, noi n'am putea cunoaște existenţa. 
Acești oameni își au filosofia lor şi felul lor de a gîndi și de a 
vorbi. Rămiîne totuș pentru ei problema deschisă : de unde ştiu 
că totul e întîmplător, dacă n'ar avea noţiunea despre ceea ce 
există cu necesitate, de unde ar ști că nu există nimic, dacă 
n'ar avea cel puțin iluzia, sau credința că există ceva, sau 
dorința să existe ceva cu adevărat ? 

Dar mai greu cumpeneşte întrebarea, dacă eu însumi, care 
tăgăduesc ordinea şi existenţa, exist și cine sînt Eu care exist. 
Și pe drumul deslegării acestei probleme am ajuns la rezultatul 
că existența mea nu poate fi susținută și afirmată decît înăun- 
trul unei ordine, deci în raport şi legătură cu alte existente. 
Ca să pot spune că sînt şi cine sînt, trebue să existe o ordine 
a lucrurilor în care Eul meu intră ca parte, ca element cu un 
loc bine fixat. De altminteri existența mea este îndoelnică, 
primejduită, ameninţată să dispară în — haos. Credem aşadar 
că acei oameni sceptici, nihilișşti, defetiști, și-au pierdut iden- 
titatea Eului lor sau sînt pe cale să şi-o piardă. Negînd exis- 
tenţa oricărei ordine, ei își pierd locul în lume, rămîn suspen- 
dați în gol și judecata lor ware nici un conținut — sau este 
nesinceră, simplă poză, în contradicție cu acțiunea lor care-i 
arată încadraţi cel puţin în ordinea animală, ca făcînd parte 
din specia umană. Biologul şi zoologul, cu toate protestele 
acestor sceptici și pesimiști, îi va „rîndui“ fără multă vorbă 
în ordinea fixată de ştiinţă, determinîndu-i după regulele bio- 
logiei şi zoologiei. 

Așa trebue să procedeze şi sociologia — fără a zăbovi prea 
mult cu combaterea diferitelor teorii sceptice, pesimiste și feno- 
menaliste. „Ordinea socială“, odată descoperită, trebue expusă 
în toată întinderea ei — şi trebue opusă desordinei, haosului. 
Hotarul între ordine și desordine, în domeniul social, trebue 
tras cu chibzuială, dar și în mod lămurit pentru a pune capăt 
tuturor încercărilor de tulburare, teoretică şi practică, a „cos- 
mosului social“, 

5. ORDINEA SOCIALĂ 


In cursul vremurilor oamenii au îngrămădit atitea cunoș- 
tințe şi atita ştiinţă încît astăzi cel însetat de învățătură gă- 
seşte toate pregătite de-a gata. Dificultatea pentru el stă în a 
alege cunoștințele adevărate. Idealul ar fi să poată cuprinde 
toată știința, să înveţe tot ce au aflat alții despre lume. Şi la 
urmă întrebarea : la ce să învăţăm toate aceste lucruri? Ca să 
fim mai înţelepţi ? Are însă înţelepciunea o valoare în sine și 
stă ea de fapt în a ști multe sau toate ? Mi se pare că înțelep- 
ciunea n'are valoare decît în raportarea ei la acţiune şi la 
scopul acţiunii. A învăţa din simplă curiositate, a învăța pentru 
a ști, este o acțiune cu un scop bine definit. Dar după ce am 
atins acest scop, deci după ce ştim ce am vroit să știm, nu se 
iveşte întrebarea : la ce ne serveşte această știință ? Din această 
încurcătură filosofii încearcă să iasă prin afirmația că niciodată 
nu vom ajunge să ştim toate, niciodată setea de cunoaștere nu 
va fi astimpărată ; cu cît învăţăm cu atîta vedem că trebue 
să mai învăţăm mereu pînă la moarte, — și știința noastră va 
rămiînea şi în acest caz fragmentară, imperfectă. 

Dar, ne-am putea imagina oare o lume în care toți oamenii 
ar fi cuprinşi de această sete grozavă de învăţătură, neglijind 
orice altă activitate ? Fără îndoială că omenirea ar dispărea 
repede, dacă o astfel de boală s'ar răspîndi între oameni. Mai 
întîi că acești filosofi ar muri de foame, apoi ei war avea 
vreme să se căsătorească și să aibă copii (căci şi femeile, oameni 
fiind și ele, s'ar ocupa numai de filosofie). O astfel de stare 
nu Sar putea ivi deci decît după atrofierea tuturor funcţiu- 
nilor vitale şi încetarea tuturor activităților de orice altfel, 
rămînînd numai cele ce ar avea scopul de a spori cunoaşterea. 

Prin urmare, valoarea științei nu poate fi stabilită decît, 
pe deoparte, în raportare la satisfacția ce o dă celui ce se 
ocupă de ea și, pe de altă parte, în raportare la cei ce se ser- 
vesc de ea pentru alte scopuri. 

Această problemă se reduce deci la problema diviziunii 
muncii sociale. Ivirea și progresul ştiinţei sînt în funcţie de 
organizaţia socială. In anumite condițiuni se va constitui o 
clasă a învăţaţilor, cari în schimbul muncii lor vor fi hrăniţi 
de ceilalți oameni cari au nevoie de înțelepciunea lor. Prin 
acest fapt nu scade importanța filosofiei și științei, ci valoarea 
ei poate deveni tot mai mare și hotăritoare, aşa că pretenția 
lui Platon ca filosofii să conducă societatea sau ca conducătorii 
să fie filosofi ar fi pe deplin justă. 

Dar a conduce înseamnă a cunoaște scopurile, ținta spre 
care conducem. Şi în jurul acestei probleme ne învîrtim tot 
timpul, 

Să nu uităm punctul de plecare şi rezultatele ce le-am 
dobîndit în cursul expunerii noastre, deşi numai în mod pro~- 
'vizoriu. 

Fiecare om (şi orice ființă) se naşte, se desvoltă şi moare. 
Experiența ne învaţă acest lucru. Dar experienţa aceasta o 
dobîndeşte numai omul și anume despre alţi oameni (şi despre 
alte ființe) şi, în cea mai mare parte, dela alți oameni. Despre 
sine fiecare om nu știe decît că este, că există. Vrînd să se 
cunoască pe sine, și anume : de unde vine, încotro merge, care 
este scopul vieții sale, al acţiunilor sale etc. omul începe să 
filosojeze. Şi rezultatul filosofării, precum am arătat, este că 
tot ce cunoaștem (prin experienţă proprie şi cea a altora) nu 
poate fi cunoscut decît în raport cu o ordine anumită a lucru- 
rilor. Existenţa ca obiect de cunoaştere trebue să fie prinsă 
într'o rînduială bine definită. 

Judecata „Eu exist“ cere o determinare a ceea ce sînt, 
adică încadrarea mea ca existenţă într'o ordine. Am pornit în 
căutarea acelei ordine şi am găsit că ea nu poate fi ordinea 
fizică, nici cea anorganică nici cea organică, ci numai cea so- 
cială. Am afirmat că deobiceiu omul se mulţumeşte cu această 
„cunoaştere de sine“, știindu-și adică locul și rangul în ordinea 
socială, şi că tulburarea acestei rîndueli îl pune totdeauna în 
situația neplăcută de a-şi căuta din nou Eul, de a se căuta 
pe sine. 

Ordine nu înseamnă însă numai înşiruire și juxtapunere, ci 
înseamnă ierarhie, sistem, deoarece ordinea ea însăş constitue 
o unitate față de alte ordine-unități. Adică o ordine nu este 
determinată, nu poate fi constatată şi definită decît în raport 
cu alte ordine, cu alte sisteme faţă de cari acea ordine își păs- 
trează unitatea. Așa toate ordinele, sistemele, vor “onstitui, 
în raporturile lor, o nouă ordine, ierarhizată şi ea, — pînă în 
sfîrşit vom ajunge la o ordine universală care cuprinde toate 
sistemele, toată existența. Această existenţă, pentru a fi cunos- 
cută, sau pe scurt: pentru a fi, cere un subiect care s'o cu- 
noască. Acel subiect însă nu pot îi Eu, ci Creatorul universului, 
al tuturor ordinelor posibile prinse în ordinea universală. 

De obiceiu se spune : omul (și orice ființă) aparține ordinei 
fizice (sau fizico-chimice) susținută de legi mecanice, apoi 
ordinei biologice și, în sfîrşit, ordinei sociale. In ordinea socială 
însă se găsesc, numai la om, indiciile existenţei unei noui or- 
dini, anume ale celei spirituale, care se revelează în istoria 
omenirii. 

Dar toate aceste ordine, pentru a fi constatate, cer un 
subiect care să le constate și care, în calitate de subiect, stă în 
afară de acele ordine-obiecte. Dacă eu afirm că există o ordine 
fizică, înseamnă că eu nu fac parte, ca subiect al judecății, 
din ordinea fizică. Dacă afirm că există o ordine biologică, — 
tot așa ; în. sfîrșit, dacă susţin că există o ordine socială, în 
mod logic eu, care susțin acest lucru, nu aparțin ordinei sociale. 

Dar cum pot spune că nu aparţin ordinei fizice? Prin 
faptul că susțin că aparțin celei biologice, iar acesteia nu-i 
aparţin prin faptul că aparţin celei sociale. Dar cînd societatea 
devine obiectul meu de cunoaştere ? In acest caz eu aparțin. 
ordinei spirituale, unei ordine care cuprinde toate subiectele, 
pentru cari celelalte ordine sînt obiecte. 

Dar ordinea spirituală poate deveni obiectul meu de cu- 
noaștere ? Adică: mă pot desprinde de această ordine ca su- 
biect faţă de obiect ? Cu o singură condiție : să admit existenţa 
unei ordine care depășește ordinea spirituală și să mă consider 
ca făcînd parte din acea ordine superioară. 

Ni s'ar obiecta poate că putem continua așa la infinit. Dar 
să ne dăm seama cum ne-am urcat în această ierarhie a ordi- 
nelor. Noi nu ne-am putut urca decît renunțînd la fiecare urcuş 
la ceea ce credeam că sîntem. Am dat trupul ca materie anor- 
ganică ordinei fizice, am dat trupul viu ordinei biologice (cu- 
prinzînd fenomenele psihice „inferioare“, senzibilitatea şi in- 
stinctele), am dat Eul determinat faţă de alte Euri ordinei 
sociale — și am rămas ca subiect pur spiritual, ca res cogitans. 
Dacă mai vreau să ştiu ce sînt Eu ca res cogitans trebue să-mi 
imaginez o lume de spirite pure cari pot fi obiecte, adică pot 
fi cunoscute ca ceea ce sînt numai pentru un subiect care le-a 
creat şi le-a prins într'o ordine universală a spiritelor pure. 
Acel subiect este Dumnezeu. 

Dar, fiecare ordine presupune existența unei ordine supe- 
rioare, deoarece orice ordine, pentru a fi constatată, presupune 
un subiect care o constată şi care nu poate face parte din ea. 
Subiectul deci trebue să aparţină unei ordine superioare. In 
cunoașterea lumii am trebui să ne oprim la Eul-subiect, dacă 
lumea ar”fi obiect pur, adică creaţiunea Eului-subiect şi depen- 
dentă de voinţa sa. Cum însă pluralitatea Eurilor ni se impune 
din capul locului, în clipa ce intrăm în comunicare cu alţi 
oameni, Eul își are lumea obiect, reprezentată prin ordinea 
fizică-mecanică. In acelaș timp însă Eul intră în altă ordine: 
cea biologică (unde domneşte finalitatea), şi apoi în ordinea 
socială (unde domnește logica) ; de aci, cînd societatea devine 
obiect, Eul intră în ordinea spirituală, care, pentru a exista, 
adică pentru a cuprinde pe toate Eurile-spirite, cere existența 
unei ordine pe care omul nu o poate cunoaște, ci o poate con- 
chide numai. Dacă ar cunoaște-o, ar însemna că ar pretinde 
că se poate crea pe sine, că ar fi cauza sa și, după cele spuse, 
creator al Universului — ceea ce e absurd în teorie, iar în 
practică nebunie. Faţă de Dumnezeu omul e obiect, adică crea- 
tură dependentă de voinţa lui Dumnezeu şi prinsă în ordinea 
universală, pe care numai Dumnezeu o cunoaște, ca fiind obiec- 
tul Lui. Filosofia a greşit cînd a susținut că la Dumnezeu ne 
putem urca direct dela ordinea fizică (mecanică), sărind peste 
cea biologică, socială şi spirituală. Ordinea mecanică n'are nici 
un înțeles fără cea biologică — dar nu reclamă nemijlocit 

existența lui Dumnezeu. Ea există pentru orice ființă înzes- 
trată cu senzibilitate. Pentru orice ființă vie lumea anorganică 
e obiect, e o ordine creată de ea prin funcțiunea simțurilor. 
Prin gîndirea logică omul se ridică la o ordine superioară, cea 
socială,. care în măsura ce e creată de el, devine obiect, adică 
o ordine supusă legilor logice. De aci omul se ridică la o ordine 
superioară, la cea a spiritului care nu mai poate fi considerată 
ca creată de el, ci în care el intră ca creatură a lui Dumnezeu. 
Această ordine se revelează, întrucît poate fi intuită de om, în 
istorie. Filosofia istoriei trebue să cuprindă elementele cari 
constituesc baza teologiei, a ştiinţei despre Dumnezeu. 

In felul acesta am ajuns la concluzia necesară că trebue 
să existe Dumnezeu ca subiect al ordinei universale din care 
facem şi noi parte ca spirite pure. Condiţia este să ne ridicăm 
treptat, prin cunoaștere, din ordinele inferioare pînă la spiri- 
tualitate, adică pînă la înţelegerea istoriei, la începuturile inter- 
pretării istoriei ca ordine universală. 

Din cele expuse se desprind unele consecinţe logice foarte 
importante, a căror expunere va lămuri mai de aproape doc- 
trina noastră. 


6. SUBIECTUL ȘI IERARHIA ORDINELOR 


Ordinea nu poate fi cunoscută și constatată ca ordine decît 
în opoziţie cu desordinea, cu hazardul. Dacă ordinea fizică ar 
fi ordinea universală şi singura ordine posibilă, atunci tot ce 
depășește mecanismul fizic ar fi desordine, adică subiectul n'ar 
mai intra într'o ordine, ci ar fi, ca existenţă, pură întîmplare. 
Așa pentru toate fiinţele vii înzestrate numai cu „viaţă“ (plan- 
tele), există o ordine fizică ce le face posibilă existenţa lor 
prin „adaptare“ pur pasivă, adică supusă hazardului. Planta 
nu poate cunoaşte ordinea fizică, deoarece nu poate intra într'o 
ordine superioară, în care să se recunoască pe sine. Ea nu poate 
crea ordinea fizică decît într'o măsură minimă și după legi deri- 
vate direct din — și strîns legate de legile mecanice (fizico-chi- 
mice). 'Totuş și la plante trebue să admitem o depăşire a ordinei 
fizice şi un minimum de „subiectivitate“, dar pur întîmplătoare 
și numai într'o minimă măsură aparținînd individului. „Eul“ 
plantei este efemer, întîmplător și fără „obiect“ determinat. 
Dualismul subiect-obiect e redus la un minim. 

La animale, acest raport apare lămurit. Animalul se separă 
ca subiect de obiect, dar sfera hazardului rămîne încă foarte 
largă și diferă după „ierarhia animală“. Ea se îngustează la 
animalele superioare“ prin faptul că aceste devin subiecte 
cari intră în ordinea biologică, atingînd limita unde începe 
ordinea socială. 

Simțurile înlesnesc acestor animale să distingă bine lumea 
ca obiect, de subiectivitatea proprie. Ceea ce este întîmplător 
şi supus hazardului nu mai este viața individuală (aşa cum e 
cazul la plante), ci viața socială, care la animale e pur întîm- 
plătoare, nu este o creațiune a subiectului, nu este supusă 
legilor gîndirii. Abia omul, și numai omul, iese din această 
stare, ridicîndu-se la gîndire, adică la posibilitatea de a asigura 
existența şi dăinuirea societății. Pentru om istorta, aşa cum se 
desfăşoară din raporturile între comunitățile omeneşti, devine 
o problemă, căci ea se prezintă ca haos față de ordinea socială 
care poate fi stăpînită de omul-subiect. 

Deci omul care devine stăpîn al ordinei sociale, este spirit 
ce intră în desordinea istorică. Ordinea socială i se înfățișează 
ca ordine în fața destinului omenirii, destin care nu poate fi 
cunoscut de om, căci dealtfel el ar trebui să fie zeitate. 

Conducătorului social i se pune deci dificila problemă de 
a crea şi păstra o ordine, deși el însuş aparţine ca subiect 
creator, unei sfere în care existenţa lui e numai întîmplătoare. 

Dar aci trebue să poposim mai lungă vreme. Căci e vorba, 
dacă într'adevăr în sfera socială omul poate fi creator, adică 
un subiect al cărui obiect este societatea. 

In caz afirmativ, se iveşte întrebarea, de unde ia omul 
imaginea creaţiunii sale, și, în sfîrşit, care este conştiinţa sa 
de sine, în ce se recunoaște el pe sine, dat fiind că s'a separat 
de ordinea care singură ni se părea a garanta identitatea 
Eului. 

Problema nu e așa de simplă, cum s'ar părea la prima 
înfăţişare. Intr'adevăr, cunoscătorii istoriei filosofiei ştiu că 
există o mulţime de posibilități de deslegare teoretică a pro- 
blemei. Filosoful, fiecare filosof, se desparte ca subiect de Uni- 
versul-obieci, și creează o ordine teoretică a lucrurilor, fie că 
e vorba de lucruri anorganice sau organice, materiale sau spi- 
rituale, pornind dela anumite principii. Nici noi nu facem 
altfel şi nici nu ne măgulim că teoria noastră este nouă și ori- 
ginală. Totuş n'avem prea mare încredere în diferitele sisteme 
filosofice, deoarece prea adeseori de dragul unităţii sistemului 
ele înlătură dificultăţi evidente și ajung la un joc de cuvinte 
şi la combinaţii de idei cari, cu drept cuvînt, deşteaptă dis- 
preţul „empiriștilor“, teoretici și practici. Vorbind despre om, 
filosofii par a crede că toți oamenii sînt filosofi, sau cel puţin 
dispuși să filosofeze. Intr'un fel oarecare ei au dreptate. Dar 
noi vrem să fim precişi: filosof este acela care în căutarea 
identităţii Eului propriu a ajuns să se fixeze asupra consta- 
tării: „Eu sînt filosof“. Ceea ce reprezintă un caz special, o 
situație bine definită și particulară. Cîţi oameni vor răspunde 
la întrebarea : „ce ești?“, cu: „sînt filosof?“ Pentru desle- 
garea problemei noastre „diversitatea“ răspunsurilor are o 
mare importanţă. 

7. ORDINEA MORALĂ 


Ştim într'adevăr ce înseamnă a fi filosof? Răspunsul dat 
mai înainte are valoare numai pentru a deosebi pe filosofi de 
ceilalți oameni, cari afirmă că sînt altceva decît filosofi de ex. 
teologi, fizicieni, agricultori, prefecţi, miniștri, meseriași etc. 
Dar între filosofi se va pune întrebarea : ce fel de filosof este 
cineva care-şi dă acest nume? Empirist, materialist, idealist, 
criticist, fenomenolog, moralist etc.? Se pare deci, în sfîrșit, 
că există atîtea filosofii cîţi filosofi sînt, deoarece clasificarea 
sistemelor filosofice e făcută după anumite criterii cari nici 
ele nu pot fi considerate definitive şi absolute. Intre empiriști 
sînt multe deosebiri, ca şi între idealiști. Ar rezulta deci un 
relativism universal în filosofie, fără posibilitate de a ajunge 
la un acord al opiniunilor. Dar chiar acest relativism, pentru 
a fi sesizat ca relativism, cere admiterea unui principiu absolut. 
Adevărul nu poate fi decît unul — totdeauna şi pretutindeni, 

Universul, adică tot ce este, cuprinzînd toate existenţele 
şi toate transformările posibile, trebue să fie determinat în 
mod absolut, univoc. Posibilităţile pot fi indefinite, dar actua- 
iitatea trebue să fie una, unică. Adică din indefinitul număr 
de aspecte posibile ale Universului, numai unul poate să se 
realizeze — întrun moment dat. 

Dar, dacă am încerca să cunoaștem care este acel aspect 
singur posibil întrun moment dat, am trebui să ne desprindem 
ca subiect de universul-obiect, In acest caz însă există și Uni- 
versul şi noi, ceea ce ar fi o contradicţie, dat fiindcă am definit 
Universul ca „tot ce este“. Filosofii au năzuit să deslege această 
problemă, aruncînd în Universul-obiect tot subiectul, cel puţin 
subțiindu-l pînă a-l preface întrun punct imaginar în afară 
de Univers, într'un subiect logic trancendental. 

In felul acesta, filosofii ajung, cu multe artificii şi subtili- 
tăți logice, să explice Universul. Dar rămîne totdeauna acel 
rest neexplicat şi inexplicabil al Eului desprins din Univers 
şi situat undeva dincolo de „tot ce este“. In mod necesar acel 
Univers este însă creațiunea subiectului, este un concept. Filo- 
soful, ca filosof, e mulțumit cu acest rezultat, cel puţin în teo- 
rie, anume cîtă vreme se poate ţinea în acea stare extramun- 
dană a unei ființe raționale pure. Că această stare este inter- 
mitentă şi neîncetat întreruptă de întoarcerea la realitate, o 
ştim cu toţii. Numai budhiștii. încearcă să găsească o metodă 
de a se ţinea permanent în sfera trancendentală, ba chiar de 
a renunţa la obiect, devenind subiecte pure. Mărturisim că 
bpudhiștii sînt mai sinceri şi mai consecvențţi, mai cinstiţi. Mi- 
nați de raționament pînă la a fixa ca singur punct neclintit, 
în schimbările continue ale fenomenelor acel Eu transcen- 

dental, desbrăcat de toate atributele schimbării, ei nu înțeleg 
a pune practica în contradicţie cu logica, ci încearcă a se re- 
trage de fapt în sfera pur subiectivă. Filosofii europeni sînt 
mai „practici“, mai puţin scrupuloși. Ei adoptă în teorie această 
situație privilegiată de fiinţe pur raţionale și îşi dau aere că 
plutesc deasupra Universului în sfere inaccesibile pentru muri- 
torii de rînd. Dar, în viața de toate zilele, ei renunţă la aceste 
privilegii şi vreau să trăiască așa cum trăiește toată lumea. 
Exemplu celebru : Schopenhauer. Oamenii de rînd, Hinduşii și 
Europenii, rezolvă problema mai „natural“. Ei nu se lasă îm- 
pinşi de raţionament în tufișurile metafizicei. -Cunoscînd că 
Universul nu poate fi pătruns în esența sa de mintea ome- 
nească, deoarece şi omul face parte din Univers și nu se poate 
desprinde de el, ei cred că numai Cel ce a creat Universul 
poate înțelege legile lui, și poate ști de ce din indefinitul număr 
de lumi posibile, numai una singură se realizează într'un mo- 
ment dat. Așa dar ordinea universală (modul cum se petrec 
schimbările în Univers, cum se desfășoară istoria Universului) 
nu e cunoscută decît lui Dumnezeu. 

Noi nu putem cunoaşte, înțelege, explica și înfăptui decît 
ordinele din cari ne putem desprinde ca subiect față de obiec- 
tele cari, în raporturilor lor, constituesc acea ordine. Deci, noi 
putem concepe ordinea fizică şi o putem înfăptui în construc- 
țiile noastre „mecanice“, prin faptul că sîntem fiinţe vii; noi 
putem concepe ordinea biologică și putem trece în ea la înfăp- 
tuiri (în creșterea de plante, animale și oameni, consideraţi și 
ei ca animale), deoarece sîntem ființe sociale ; noi putem con- 
cepe ordinea socială și o putem reforma prin faptul că ne des- 
prindem de ea ca fiinţe morale. Dar aci, după părerea noastră, 
e limita trasă pentru om, şi începe sfera transcendentă. Pre- 
tenția omului de a se desprinde şi de ordinea morală, de a 
trece „dincolo de bine și rău“ (Nietzsche) nu se poate întemeia 
pe nimic, decît doar pe megalomanie, așa cum o întîlnim în 
istorie la Cezarii Romei, cari îndrăzniră să se declare zei şi să 
creadă că Universul e condus de ei spre o ţintă cunoscută nu- 
mai lor, 

Doctrina creştină însă, prin Sf. Augustin, stabileşte hotar 
de netrecut între lumea cunoscută omului și dată lui spre vie- 
tuire și înfăptuiri şi lumea creată şi condusă de Dumnezeu spre 
o ţintă cunoscută numai Lui. Acea lume transcendentă i se 
revelează omului în măsură ce credinţa sa în puterea divină 
îl apropie de ea. Dar ea nu poate fi înțeleasă și explicată prin 
rațiune şi după metodele științei omenești. Fără această cre- 
dință, fără imaginea „Cetăţii lui Dumnezeu“, din care face 
parte omul, orice strădanie omenească, orice înfăptuire își 
pierde rostul și ţinta. Dacă omul renunță a se lămuri asupra 
destinului omenirii, asupra țintei spre care duce „istoria“, 
toate științele rămîn suspendate în vid, deoarece activitatea 

omului, condusă de aceste științe, nu are un scop înăuntrul 
ordinei universale, ci numai înăuntrul unei ordine pe care o 
stăpînește omul și în care el poate fixa scopuri — pînă la 
limita arătată mai sus. Ceea ce înseamnă că, lipsindu-i ima- 
ginea ordinei universale, omul va acționa după trebuinţele şi 
tendinţele sale contingente, adică dependente de gradul de 
subiectivitate la care s'a ridicat. Dacă rămîne animal, natura 
fizică îi va servi pentru satisfacerea trebuinţelor sale animale ; 
dacă devine ființă socială, natura anorganică și cea organică 
îi va satisface tendinţele sociale, dacă devine fiinţă spirituală, 
societatea îi va da mijloacele să-și cultive spiritul. Dar numai 
cînd devine ființă morală, deosebind binele de rău, el va putea 
conduce societatea spre destinele ce i-au fost hotărîte de Dum- 
nezeu în istoria Universului, în planul ordinei universale. 

Din cele expuse de noi se desprinde, credem, destul de 
lămurit că omul se poate ridica treptat dela o ordine la alta, 
că el poate făptui într'o ordine sau alta, precum şi că între 
aceste ordine există o legătură strînsă şi o ierarhie determinată 
de această năzuinţă a omului de a atinge în sfîrşit gradul 
suprem de înălţare, care este perfecțiunea morală. 

Auguste Comte a crezut că problema ierarhiei ştiinţelor e 
o problemă pur logică, aşa că ştiinţele se înşiruesc după com- 
plicaţia crescîndă sau generalitatea lor descrescîndă. Acest 
criteriu e cu totul greşit, deoarece nu ţine seama de faptul că 
a face ştiinţă înseamnă a acționa, a crea o ordine prin activi- 
tate. Crearea unui sistem al ştiinţelor înseamnă a crea ordinea 
universală, iar aplicarea științelor particulare fără considerarea 
ordinei universale înseamnă a distruge ordinea. Subiectul care 
acţionează în orice domeniu ar fi, trebue să fie prins în ordinea 
morală pentru ca acţiunea sa să aibă un „înţeles“, un scop 
bine definit. De altcum ea se mișcă pe un plan inferior, e con- 
tingentă şi inconștientă, adică poate fi explicată numai de un 
subiect care e în stare să se ridice pe un plan superior. Comte 
n'a văzut că ierarhia științelor e dependentă de situaţia subiec- 
tului faţă de obiect, adică faţă de ordinea înfăptuită prin acti- 
vitatea sa. El n'a văzut că omul, abia după ce a străbătut, prin 
intuiţia mijlocită de sentimentul religios (prin revelaţie), la 
imaginea ordinei universale, s'a putut întoarce spre construirea 
conștientă şi vroită a ordinelor inferioare. Nici sociologia, nici 
biologia, nici fizica, nici matematica nu sar fi constituit fără 
intuiţia ordinei morale al cărei principiu creator este Divini- 
tatea. Aşa fiind, matematica este, în ordinea istorică, ultima 
știință, iar cea mai veche știință positivă este sociologia, știința 
despre ordinea socială înfăptuită de om ca ființă morală. Ivirea 
acestei ştiinţe positive e condiţionată însă de existenţa cunoaș- 
terii ordinei morale ca ordine impusă de voința lui Dumnezeu. 
Prin analogie cu ştiinţele positive, putem vorbi de o știință 
teologică ; dar obiectul acestei ştiinţe, Dumnezeu, e sustras 


www.dacoromanica.ro 


164 TEORIA COMUNITĂȚII OMENEȘTI 


cunoaşterii raţionale şi nu poate fi prins decît prin revelaţie. 
Hotarul între științele positive și teologie trebue bine stator- 
nicit, pentru a se evita confuzii și pentru a curma pretenţiile 
omului de a-și afirma subiectivitatea sa într'o sferă și într'o 
ordine unde dînsul nu poate fi decît obiect şi nici cînd subiect. 

Omul care recunoaşte această limită, care deci nu e nebun 
şi nici mare predispoziţii la megalomanie, va recunoaște şi 
obligaţiunea sa de a se supune imperativelor morale, normelor 
cari asigură ordinea morală instituită de Dumnezeu. El va 
recunoaşte că nu se poate sustrage, în acţiunile sale, acestor 
norme fără a-şi pierde libertatea de acțiune și înfăptuire în 
ordinele inferioare. Intr'adevăr, după cari principii să conducă 
cineva şi să reformeze societatea, dacă nu are în minte ordi- 
nea morală? După bunul său plac? Realitatea i-ar sfărma 
repede iluzia că e atotputernic şi deslegat de orice obligație 
morală. Totașa în ordinea biologică și fizică, libertatea de 
acțiune e mărginită de legi impuse și naturii fizice și vieţii 
cari derivă, deşi nu nemijlocit, totuș cu necesitate din princi- 
piul ordinei universale, care nu poate fi decît voinţa lui 
Dumnezeu. 

Mulţi filosofi au vrut să deslege problemele filosofiei 
istoriei pe cale raţională, deci după metodele „ştiinţifice“, fără 
ajutorul teologiei. S'a trîmbiţat ca un progres științific cînd 
sociologia a înștiințat lumea că filosofia istoriei a murit și că 
ea îi ia locul în calitate de știință positivă și „naturală“, ca 
„fizică socială“. Așa declarase pe vremuri și filosofia istoriei 
că nu mai are nevoie de teologie și de Dumnezeu și că noțiu- 
nea „progresului“ îi ajunge pentru a explica desfășurarea 
evenimentelor istorice. 

Cu toate aceste declaraţii solemne problemele filosofiei 
istoriei au rămas deschise și foarte neliniștitoare. Mai mult 
decît oricînd omenirea e zguduită de convulsiuni sociale, de 
războae și revoluţii şi „progresul“ el însuș a devenit un ter- 
men foarte confuz, deși a fost analizat și desbătut chiar în 
congrese internaționale. Există legi istorice? Există o ţintă 
spre care merge omenirea ? Există un progres şi ce înseamnă 
progres ? Ne dăm seama că aceste probleme nu sînt noui, ci 
au format din vechime obiectul preocupărilor filosofilor. Există 
deslegări optimiste, dar şi foarte pesimiste ale acestor pro- 
bleme. Noi zicem că aceste probleme se pot rezolvi înăuntrul 
fiecărui sistem filosofic și în măsură ce deslegările filosofiei 
pot fi numite deslegări. 

Vom încerca să ne apropiem de aceste probleme, dar nu 
nemijlocit, ci pregătind mai întîiu terenul. Ni se pare necesar 
să analizăm în prealabil conceptul de „istorie“. Dacă am 
ajunge să definim bine acest termen, vom reuși, cred, în urmă 
să rezolvim și problemele legate de istorie. 

8. SUBSTANȚA PRIMĂ A LUI ARISTOTEL 


Problema „istoriei“ nu o putem trata aci în mod scolastic, 
înşirînd toate opiniunile savanților și filosofilor dela Aristote- 
les (în Poetica sa) pînă în zilele noastre, zicem pînă la Al. D. 
Xenopul, Henri Berr şi Oswald Spengler. Am trebui să scriem 
un tratat gros, pregătindu-ne prin ani de zile pentru această 
vastă operă de erudiție. Dar nici nu vrem să fim consideraţi 
şi lăudaţi ca erudiţi și savanţi, cum nu rîvnim în general la 
laudă, deși n'o dispreţuim, căutînd poate cumva să dobîndim 
faima de ignoranțţi. 

Vom ataca problema direct, cu mijloacele şi cunoştinţele 
ce le-am dobîndit în cele mai diferite împrejurări. 

Problema „istoriei“ stă în strînsă legătură cu problema 
„timpului“, iar această problemă derivă direct din funcțiunea 
conștiinței. Ca în toate problemele de acest fel, e greu de 
găsit un punct de plecare, un concept clar şi evident, care, 
analizat, să ne elucideze tot cîmpul problemei propuse. Prin- 
cipiul schimbării continue ar cuprinde oarecum această posi- 
bilitate. Trăirea, cunoașterea, se întemeiază pe această prin- 
dere nemijlocită a schimbării continue. zăva ei. Toate sînt 


schimbătoare, efemere. Dacă nu sar schimba nimic — n'ar 
exista timpul, nici „istorie“. 
Acest lucru l-am spus la început, — cum la început am 


mai spus că aceste schimbări mar putea fi constatate și ob- 
servate, dacă în fața schimbărilor n'ar sta ceva ce nu se 
schimbă, ceva ce-și păstrează identitatea. Așa am ajuns la 
postulatul identităţii Eului care cugetă, a subiectului logic, 
transcendental. 

Această problemă ne-a hărțuit mult și ne-a făcut să 
umblăm pe căi foarte întortochiate și obositoare, fără să ne 
putem mîndri că am ajuns într'adevăr la un rezultat definitiv 
și 'mulțumitor. Îndoiala stă vecinic strajă în întunerec şi nu 
ştim cînd se va ridica iarăș umbrind pretinsul adevăr găsit și 
mînîndu-ne iarăș în căutarea adevărului adevărat. Nu deplîn- 
gem soarta noastră și ne resemnăm. Dar ne cuprinde totuş 
ciuda împotriva înaintaşilor noștri cari mau găsit rezolvirea 
definitivă a problemelor, ci ne amăgesc numai cu nădejdi 
deșarte. Au ticluit ei, ce-i drept, sisteme ingenioase pentru a 
explica „istoria“ și cel mai genial în această privință a fost 
Hegel. 

Pentru scopurile noastre, din nefericire, nu putem adopta 
nicio teorie trecută. Am pornit dela anumite premise cari nu 
ne mai îngăduesc o schimbare a punctului de vedere. Ne-am 
legat noi înșine mîinile. Sîntem în situația unui om care sa 
urcat pe o cărare îngustă spre vîrf de munte și nu se mai 

poate întoarce, nici nu poate coti la dreapta sau la stînga, ci 
trebue să meargă înainte, chiar cu riscul de a se prăbuși în 
prăpastie sau de a cădea mort înainte de a ajunge la ţintă. 

Am zis şi zicem: ceea ce nu se schimbă, ci este măsura 
tuturor schimbărilor, este în afară de timp. Subiectul pur, 
condițiunea oricărei judecăţi, nare nicio determinaţiune, nici 
de timp nici de altfel. Numai obiectul poate fi determinat — 
prin categorii, deci și prin timp. Acest obiect, despre care se 
spune ce este, cînd este, unde este, etc., este subiectul jude- 
cății. Termenul de subiect, în înţelesul adecvat al cuvîntului, 
înseamnă ceea ce Aristotel, în tratatul despre Categorii, nu- 
mește substanţă primă. 

„Substanţă în cel mai propriu înţeles, în primul înţeles 
şi cel mai adeseori aplicat este ceva ce nu e enunțat nici des- 
pre un alt subiect, nici nu este într'un subiect ; ca d. ex. acest 
om individual, acest cal individual“. Substanțe de clasa a doua 
debrepat odolat sînt speciile şi genurile. 

(Oòcia é zor Å xbpărară te xai mpótwc Mai u&MOTA, AeToţuEVI] 
À wijre wa Dnoxe&vov tevòc dEyerat uit” èv broxstpévp tivi otw, 
oloy 6 zic dvăpunos ý 6 ris Înzos. Substantia autem, quae maxime 
proprie et primum et maxime dicitur, ea est quae neque de su- 
biecto aliquo dicitur neque in subiecto aliquo est, ut quidam 
homo et quidam equus). 

Termenul de obcia înseamnă deci la Aristotel în primul 
rînd un lucru individual, o existență individuală. Să înaintăm 
acuma de aci în mod naiv fără pretenții filosofice. Experienţa 
ne arată că există un număr indefinit de substanţe prime, de 
existențe individuale, pe cari le putem determina prin cele- 
lalte categorii aristotelice : cantitate (zocòv), calitate (xotòv), re- 
laţie (zp6s tt), loc (75), timp (zor), posiţiune (weioY%ar), atitu- 
dine (ëyety), acţiune (motsiv), pasiune (rácyety), cari sunt predi- 
catele cele mai generale (xarnyopiat, praedicamenta), adică 
genurile multiplelor determinări particulare (predicatele pro- 
priu zise XaTyopijuara, praedicata). „Calitatea“ este catego- 
rie, pe cînd „roșu“ este un predicat. 

Trebue să deosebim însă subiectul gramatical de subiectul 
logic. Subiect gramatical poate fi orice cuvînt pe cînd subiect 
logic nu poate fi decît o substanță primă. Ceea ce înseamnă 
că o propoziţie nu este identică cu o judecată, ci numai că o 
judecată poate fi exprimată printr'o propoziţie. Raportul între 
gramatică şi logică, între vorbire și gîndire este mai compli- 
cat decît i s'a părut lui Aristotel. Această problemă intere- 
sează încă astăzi pe logicieni și psihologiști, dar și pe filologi 
şi linguiști') şi n'am putea afirma că e deslegată cu desăvîr- 
şire. Noi o lăsăm în seama specialiștilor. 





1) Vezi, de pildă studiul d-lui Sextil Pușcariu, Gîndirea linguistică şi 
Giîndirea filosofică în „Revista Fundațiilor Regale“. An. V, (1938) No. 4. 

Ajunge aci să constatăm că ceea ce există ni se înfăţi- 
şează ca o diversitate extraordinară de existențe individuale, 
de lucruri, de o5oiat, de substanțe prime. Dar nu numai atît: 
această diversitate poate fi divizată şi combinată în cele mar 
variate feluri. Din această cauză, a imposibilității de a se 
ajunge la o fixare definitivă a substanţelor prime, s'a ivit pro- 
blema, dacă nu cumva speciile şi genurile sînt mai reale decît 
indivizii, cari numai în anumite condiţii și în anumite limite 
prezintă o stabilitate, o unitate, deci individualitate (ărouov . 
De aci speculaţiunile asupra adevăratei existenţe, a esenței 
lucrurilor, aşa că în sfîrșit termenul de substanţă, departe de 
a rămînea numirea pentru lucrul individual, dobîndi o sem- 
nificație metafizică. 

Drumul dela substanța primă din Categoriile lui Aristotel 
pînă la substanța lui Spinoza e lung şi spinos, presărat cu cele 
mai ingenioase capcane sofistice și aparate de tortură scola- 
stică. În timpurile noui positivismul şi fenomenalismul au 
aruncat toată substanţa în neant, şi pe cea primă şi pe cea 
ultimă. 

După aceste teorii lumea e lipsită de substanţe și de 
substanță, — există numai fenomene. Chiar fizica, după scurta 
recrudescență a materialismului, e dispusă să nege existenţa 
de substanţe și operează cu „energii“ de tot: felul, cu „ipoteze 
energetice“, 

Noi ne întoarcem la realismul (naiv ?) al lui Aristoteles 
şi admitem existența de substanțe prime, de oboiat, repre- 
zentate prin corpurile individuale materiale, cari formează in- 
definita mulțime de subiecte ale unor judecăţi logice posibile. 
Noi nu le considerăm simple fenomene, ci realități bine de- 
terminate prin „categorii“. 

Dar, — şi acest dar trebuește subliniat, — în afara lumii 
formate din aceste substanţe trebue să fie un subiect care ju- 
decă, un Eu. Numai subt această condiţie am renunţat la trup, 
la „corp“, cu toate însușirile şi determinările sale categoriale, 
pentru a salva, în neîncetata schimbare și prefacere a sub- 
stanțelor, punctul stabil de razim faţă de care se desfăşoară 
schimbarea. 

Raționamentul logic ne-a împins la această posițiune teo- 
retică. Am amintit însă, și să nu uităm acest lucru, că filo- 
sofia indiană, buddhismul mai ales, merge pînă la aplicarea 
practică a acestei teorii, adică a retragerii Eului într'o sferă 
dincolo de schimbarea lucrurilor determinate de categoriile 
aristotelice. Mai prudenți decît buddhiștii, noi rămînem la 
teorie și nici nu sfătuim pe nimene să facă experiențe 
buddhiste. 

In teorie deci, ne putem imagina că Eul s'ar comporta 
pur contemplativ. În fața sa sar desfăşura neîntrerupta serie 
de schimbări și prefaceri, de ivire și dispariție de substanţe 

prime, de combinări de părți, de schimbări de aspecte, ete. 
n acest proces ar intra şi „corpul Eului“ cu toate atitudinile 
şi însuşirile sale. Această stare de intuire pură trebue bine de- 
finită, ca să ne poatä servi ca punct de plecare. Eul care in- 
tuește nu poate zice: Eu cuget. În acest caz el ar deveni o 
substanță aristotelică, subiectul logic al unei judecăți. Cînd 
zic „Eu cuget“, am și părăsit atitudinea pur contemplativă și 
m'am coboriît în lumea substanţelor. Eu sînt, atunci, un anu- 
mit Eu, d. ex. Traian, deosebit de Ion, Gheorghe, etc. Nici nu 
pot zice : Eu intuesc — nu pot zice nimic, nici chiar: Eu sînt. 

Am arătat că Descartes s'a oprit la „Eu cuget“, sau „Eu 
sînt o ființă cugetătoare“, sau „Cuget deci sînt“, sau „Cuge- 
tînd sînt“, iar Kant spune că judecata „Eu sînt“ însoțește 


toate judecăţile mele — despre orice. 
Noi vrem să depăşim linia de demarcaţie a lumii substan- 
telor și să pătrundem în sfera subiectului pur — se'nţelege 


numai în teorie. Acel subiect pur în fața căruia se desfășoară 
panorama lumii, este în afară de timp și spaţiu și în afară de 
toate celelalte categorii, este pretutindeni şi nicăiri, totdeauna 
şi nicicînd. Buddhiștii şi fenomenaliştii îl pun sau la sfîrșitul 
sau la începutul lumii. Acest subiect, zicem noi, este Eul 
identic în sine, măsura şi oglinda tuturor schimbărilor. Altfel 
exprimat : acest subiect este conștiința în care se oglindesc 
toate fenomenele, tot ce este. Filosofii şi psihologii au năzuit 
să explice ce este conștiința. Nimic mai ușor şi nimic mai 
imposibil. Conștiinţa este Eu și Eu sînt conștiința — deci Eu 
sînt ceea ce în mijlocul schimbărilor continue rămîne nes- 
chimbat. Eu am deci, după ce am renunțat a fi ceva ce se 
schimbă, o situaţie foarte privilegiată și excepţională, adică 
situația unei ființe conștiente. Dar nu pare a fi o situaţie în 
care mă aflu Eu ca substanță primă, ca individualitate corpo- 
rală ci numai transpunîndu-mă dincolo de lumea substanţelor, 
despărțindu-mă de ea. 

Vorbind în metafore cu Buddha sau Platon: Eu am intrat 
la naştere în lumea substanțelor şi voiu ieşi la moarte din 
ea, — iar viața nu este decît o trecere printr'o lume străină 
mie, ceea ce cunosc cînd, în starea de conștiință, mă desprind 
de lumea substanțelor năzuind a trece şi a mă ţinea în lumea 
din care am venit, dar căzînd neîntrerupt iarăș între substanţe 
din cauza trupului legat de celelalte substanţe și supus ca și 
ele unor continue transformări. Această posibilitate de a mă 
desprinde, ca conştiinţă de lumea substanţelor, și de a parti- 
cipa ca trup (ca substanţă) la schimbările substanţelor, consti- 
tue condiţia şi baza reală pentru orice judecată, pentru orice 
constatare şi istorisire a evenimentelor în lumea substanţelor. 

Despre mine ca conștiință nu pot spune nimic, nici ce 
' sînt, nici că sînt sau nu sînt, nici de unde sînt nici de cînd 
nici unde sînt, nici că sînt cu necesitate sau din întîmplare. 

Prin aceste afirmaţiuni nu intrăm în rîndul misticilor, şi nici 
nu vrem să explicăm ceva, nici nu zicem că conştiinţa e 
inexplicabilă sau chiar că e o minune. Mi s'a spus că m'am 
născut și că voiu muri. Dar cum poate să se nască ceva ce 
wa fost sau să moară ceva ce trăește? Aceste contradicții își 
au istoria lor şi şi-au găsit mulţi interpreți şi diverse inter- 
pretări. Noi le înlăturăm prin declaraţia că faţă de schimbă- 
rile continue, întrucît le admitem și dacă le admitem, trebue 
să fie ceva neschimbat — și numim acest ceva conștiință sau 
Eu sau X. Cuvîntul sau semnul ce-l întrebuințăm pentru a 
fixa acel ceva nesupus schimbării n'are nicio importanţă. 

L-am putea numi suflet. Dar știm că acest concept a fost 
interpretat în atîtea feluri încît trebue să renunțăm deocam- 
dată la el. Căci se zice că Eu am suflet, că trupul meu e în- 
suflețit, sau mai bine zice Plotin: trupul se găsește în suflet, 
deci sufletul e întrupat. Am putea compara conștiința cu o 
energie, d. ex. electricitatea sau magnetismul, etc. Dar nu ne 
apropiem cu acestea cu nimic de înțelegerea sau explicarea 
problemei. Conştiinţa e acategorială. 

Prin posițiunea conștiinței dobîndim însă un punct de 
plecare și de sprijin pentru structurarea lumii, a schimbărilor 
continue. Anume conștiința întrerupe continuitatea schimbă- 
rilor și preface continuitatea în discontinuitate, preface feno- 
menele cari se schimbă în fata conştiinţei în substanţe, ovoiat, 
în corpuri materiale, cari dăinuesc în timp, există în spaţiu, 
au cantitate, calitate, etc. Conştiința organizează lumea sub- 
stanţelor, îi dă consistenţă, o preface din fenomen în noumen, 
în existenţă „reală“. 


9. ÎNŢELEPCIUNEA FIZICIENILOR 


Aci e eroarea fenomenalismului de orice fel. În fața 
Eului se desfăşoară schimbarea continuă, succesiunea neîn- 
treruptă de fenomene. Dar prin coborirea Eului între feno- 
mene, lumea fenomenală se preface în lume reală, substan- 
ţială, corporală. Nu printr'un act de gîndire pură, — ceea ce 
ar însemna că Eul își păstrează neclintit posițiunea sa abso- 
lută —, ci prin acțiune, prin mişcare, prin distanțare de cele- 
lalte fenomene, cari prin acest fapt devin corpuri în spațiu, 
substanțe prime. Eul construește deci prin acţiune lumea cor- 
porală. Eul devine arhitect al lumii substanţiale, reale, obiec- 
tive. El creează spaţiul și timpul şi toate celelalte categorii 
prin cari o substanţă primă e determinată în așa fel încît 
devine parte constitutivă și indestructibilă a lumii reale, cor- 
porale. Fenomenele, în varietatea şi diversitatea lor, devin 
astfel numai semne, simboluri, pentru a ceti istoria lumii 

reale, pentru a urmări operaţia de construcţie a lumii reale. 
Ele se ordonează înăuntrul conștiinței în așa fel încît înlesnesc 
în orice moment reconstrucția lumii reale. 

Dacă vorbim deci de o lume fenomenală, asta nu înseamnă 
decît că evenimentele din lumea reală, substanţială, se oglin- 
desc în formă de simboluri și semne în conștiință, în Eul pur, 
neschimbat, făcîndu-l să se coboare și să se amestece între 
fenomene pentru a le preface în corpuri, în substanțe. Dacă 
Eul ar rămînea în starea sa pur contemplativă, ca faţa unei 
oglinzi care prinde imaginile lumii din afară, el nici mar ști 
că este o lume în afară nici mar şti ce este acea lume, deci 
ce înseamnă acele imagini. 

Să ne aducem aminte de spectatorul din cinematograf, 
care rămînînd pur contemplativ nu este decît acea diversitate 
de fenomene ce se desfășoară pe ecran. Dacă însă ar intra în 
pînză și ar lua parte la acțiune, acţiunea ar deveni reală. în 
spațiu și timp ; făpturile de pe ecran ar deveni oameni şi ani- 
male, casele ar dobîndi adincime, etc. Așa intră orice con- 
ştiinţă în jocul lumii reale, care devine reală prin intrarea 
conștiinței în ea. ; 

Cum ajungem însă să realizăm aceste procese, să facem 
deosebire între fenomen şi realitate, să distingem acțiunea 
ireală pe ecranul conștiinței de acțiunea reală, istorică în lu- 
mea substanțelor ? Începutul şi temeiul acestei deosebiri este 
mișcarea corpului, distanțarea Eului-corp de celelalte corpuri. 
Fiecare din noi este un ecran mobil, o oglindă mișcătoare, care 
prin mișcarea sa, prin mobilitatea sa, construește lumea cor- 
purilor. 

O maimuţă care se uită în oglindă vrea să prindă cu 
mîna făptura care i se arată în oglindă, sau se uită dacă € 
ceva dinapoia oglinzii — deoarece nu reușește să intre în 
oglindă. Ea presupune deci că sticla o desparte de fiinţa care 
este dincolo de sticlă. Incredinţîndu-se că nu e nimic dinapoia 
oglinzii, ea o aruncă, pentru a reîncepe apoi din nou jocul. 

Omul învaţă să distingă cu preciziune realul de ireal, 
obiectul real de imagine, fie că e vorba de oglindă sau de 
ochiul său. Prin mișcare și cooperarea simțurilor (fiecare re- 
prezentînd un fel de oglindă), omul construește — ca și ani- 
malul de altminteri — corpurile reale în spaţiu şi le poate 
identifica repede în baza unor semne, unor abreviaturi. O 
senzaţie vizuală, un sunet, o senzaţie tactilă anunță prezenţa 
și existenţa unui obiect, unui corp, a unei substanțe prime. 

Prin comunicarea cu alți oameni și exercițiul graiului 
sesizarea lumii reale și structurarea ei a devenit, la om, de o 
preciziune extraordinară. Un singur cuvînt ne înlesnește să 
construim o lume, o hartă mică ne ajunge ca să cunoaștem 
un continent, o carte ne învaţă înțelepciunea umană adunată 
de veacuri. 

Deaceea ne amuză aşa de mult atitudinea maimuții în 
fața oglinzii. Ea, biata, n'a studiat şi nu poate studia fizica, 
Dar un om adult și incult care n'a văzut în viața sa un cine- 
matograf nu se va comporta la început ca și maimuța în fața 
oglinzii ? Dar copiii mici? Nu este pentru ei toată lumea 
plină de mistere şi revelații minunate? Structurarea lumii 
într'o ordine bine definită de substanțe se înfăptuește abia 
prin ştiinţă, prin știința fizică. 

Acest lucru e știut și cunoscut și nu mai trebue să-l re- 
petăm. Ştiinţa fizică a lămurit metoda prin care ne putem 
orienta cu preciziune în lumea substanțelor. Ea nici nu mai 
are nevoie să se ocupe de geneza acestei cunoașteri, de rolul 
conștiinței, de rolul comunicării între oameni cu ajutorul 
graiului, etc. Ea își începe demonstraţiunile în plină lume 
substanţială dincoace de linia de demarcaţie care o desparte 
de lumea fenomenală (subiectivă). Pentru fizician lumea nu 
se construește ci ea este construită ; ea există ca lume corpo- 
rală, definitiv structurată, indestructibilă. 

Doar că filosofia mai tulbură din cînd în cînd liniștea 
fizicianului cu afirmaţiuni de felul că lucrurile sînt aşa cum 
ne apar nouă şi nu cum sînt în sine, că noi nu putem pă- 
trunde esența lucrurilor, că ele au pe lîngă existență şi © 
valoare, că toate lucrurile sînt trecătoare și supuse distrugerii, 
că omul e muritor, etc. Fizicianul înlătură toate aceste consi- 
deraţii şi se ţine tare pe posiţia realității lumii, compusă din 
corpuri indestructibile. Există prefaceri în lumea corporală, 
dar aceste prefaceri privesc numai forma corpurilor, nu ma- 
teria lor, substratul. Iar prefacerile se petrec după legi fixe, 
pe cari fizica le descopere și le verifică oricînd şi oriunde. 

Am arătat însă că în faţa acestei ordine fizice, obiect de 
cercetare şi experimentare a „omului fizician“, fie în labo- 
rator sau în viața practică, trebue să se situeze chiar fizicia- 
nul, să se desprindă de ea ca subiect față de obiect. Fizicianul 
deci susținînd că lumea corporală e construită, că există, că 
e terminată ca o ordine perfectă, se găsește într'o sferă „din- 
colo““ de lumea corporală. Pentru el corpurile sînt obiecte de 
experimentare, ele se schimbă după legi fixe, deci schimbă- 
rile lor sînt previzibile. Fizicianul e stăpîn absolut asupra lu- 
mii corporale. El aşează şi rînduește corpurile în spaţiu şi 
determină schimbările lor în timp. El cunoaşte natura lucru- 
rilor, el poate determina cu preciziune raporturile între lu- 
cruri, acţiunea și reacţiunea lor, el poate explica orice efect 
prin cauza sa. 

Dar, pe fizician nu-l interesează trecutul, prezentul şi 
viitorul lumii corporale, nu-l interesează istoria lumii, soarta 
corpurilor cari se transformă prin procesele fizico-chimice, El 
ştie să ne explice cum se transformă, după cari legi şi din cari 
cauze, dar nu știe să ne spună, dacă transformările continue 

sînt necesare sau contingente, dacă au început cîndva şi că 
vor înceta cîndva, dacă există un scop final al acestor trans- 
formări, etc. 

Cînd e vorba de scopuri, de interpretarea finală a trans- 
formărilor lumii, fizicienii ne părăsesc cu desăvîrşire, 

Ei ne lasă în plină nedumerire şi, uneori, în amară desnă- 
dejde. După ce ne-au descoperit mecanismul lumii, aşa cum 
ai desface o jucărie care se mișcă prin combinarea ingenioasă 
a unor resorturi și rotițe, după ce ne-au arătat cum ne putem 
fabrica şi no. cele mai variate jucării : utile, frumoase, distrac- 
tive și destructive, ei ne părăsesc și nu ne spun care este înțele- 
sul acestui joc, ce rol avem noi în acest joc, încotro merge tot 
mecanismul acesta, toată varietatea şi diversitatea de forme 
compuse din elemente materiale cari vecinic se combină și 
se descompun. 

In sfîrșit, am fi mulţumiţi și cu atîta și le-am mulțumi fi~- 
zicienilor pentru truda lor, căutîndu-ne fiecare de ocupaţiunile 
noastre și încercînd a afla la alți înţelepţi deslegarea proble- 
melor cari ne neliniștesc. Dar fizicienii afirmă : ceea ce am 
descoperit noi, este singurul adevăr, nimic nu mai există în 
afară de lumea materială şi de legile ei, Toate poveștile despre 
un scop al lumii, despre un scop şi o valoare a vieţii sînt po- 
veşti, invenţii și iluzii înșelătoare. Lumea este materie în eter- 
nă prefacere, după legi inflexibile, fără senz, fără scop, fără 
valoare. 

Așa spun ei. Dar de unde au scos ei această înțelepciune ? 
Au creat ei lumea, au pătruns ei în taina creaţiunii lumii și 
în taina desfășurării evenimentelor în lume ? Istoria lumii mare 
nici un senz și se rezumă în simpla combinare și descompunere 
contingentă de elemente materiale ? Universul material sar 
asemăna deci cu o moară imensă în care se macină vecinic 
aceeaş cantitate de cele mai diferite grîne, a căror părticele se 
combină în diferite forme pentru a fi din nou sfărîmate și așa 
din veci în vecii vecilor ? 

Grozavă înțelepciune ! Dar dovezile ? Dacă e vorba de ade- 
văr și, încă de adevăr raţional, noi cerem dovezi. Care fizician 
a străbătut Universul dintr'un capăt în celalt? Cel puţin cu 
gîndul ! Care fizician a asistat la nașterea lumii, la începutul 
veacurilor și va asista la sfîrşitul lumii ? 

Cum nu se va anunţa cred niciunul care să răspundă la 
aceste întrebări, noi le vom tăgădui tuturor fizicienilor dreptul 
a afirma că știința lor e singura știință posibilă și că ea este 
ştiinţa definitivă. 

Să vedem, dacă există posibilitatea de a depăși fizica și 
dacă această depășire ar însemna într'adevăr o urcare (sau că- 
dere ?) în metafizică și speculaţiuni sterpe. 

10. LUPTA INTRE ȘTIINȚĂ ȘI RELIGIE 


Lumea fizicienilor n'are nici început nici sfîrşit : ea este. 
Universul fizicienilor se poate asemui unei căldări imense care 
cuprinde toată materia, toate corpurile. Această căldare fierbe 
neîntrerupt, fără să se piardă ceva din conţinutul său sau să 
se adauge ceva la acest conţinut. Pe fizicieni nu-i interesează, 
sau într'un mod foarte redus și numai dintr'un anumit punct 
de vedere, stările consecutive ale prefacerilor realizate prin 
fierberea materiei. Ei se interesează cum fierbe și dacă fierbe- 
rea se petrece după anumite regule. Pentru asta trebue să 
compare, atît în detaliu cît şi în general, procesele de trans- 
formare, trecerea dela o stare la alta. Constatînd legile aces- 
tor procese, produsele lor, diferitele aspecte nu-i mai intere- 
sează, căci totul se repetă după aceleași legi inflezibile. Fizica 
este istorică. Procesele fizice s'au petrecut totdeauna şi în 
orice loc în acelaş mod. Fizicianul are nevoie, pentru observa- 
țiunile sale, de loc și timp. Dar el își poate alege locul oriunde 
se întîmplă ceva, și timpul oricînd se întîmplă ceva. El umblă 
cu măsura locului şi a timpului în buzunar — cu metrul și cea- 
„sui, cari îi dau unităţile spaţiale și de durată. Fiecare eveni- 
ment supus observaţiei își are locul și timpul său, independent 
de alt eveniment și independent de istoria Universului. Viaţa 
unui om i se înfățișează ca un proces fizico-chimic, care poate 
fi determinat în mod precis prin aparate de măsurătoare, atît 
din punct de vedere cantitativ (spaţial) cît şi de durată, totașa 
ca şi mersul unui motor, funcționarea unei uzine electrice, cea 
a sistemului solar sau a unui sistem molecular sau atomic. 

Eminescu îl descrie pe acest fizician : 


Uscăţiv aşa cum este, gîrbovit şi de nimic, 
Universul fără margini e în degetul lui mic. 

Căci sub fruntea-i viitorul şi trecutul se încheagă, 
Noaptea-adînc' a veşniciei el în şiruri o desleagă. 


Dar, pentru ca fizicianul să poată pretinde a stăpîni Uni- 
versul, a-l avea în degetul său mic, el trebue să fie în afară 
de Univers, să se considere creatorul său, să-l înfăptuiască 
gîndindu-l, măsurîndu-l, construindu-l. 

Și într'adevăr toţi oamenii sînt fizicieni, mai mult sau 
mai puțin, așa cum şi animalele au „spirit geometric”, în re- 
laţiile lor cu corpurile materiale. Numai omul însă, prin co- 
municarea cu alţi oameni, susține că a terminat construcţia 
Universului fizic, că ştie ce este un corp fizic material, că are 

intuiţia corpului, că corpurile sînt fenomene, reprezentări ale 
sale. 

Comunicarea intelectuală mînă cu necesitate la acest re- 
zultat. Eroarea fizicienilor stă în faptul că ei susțin că fie- 
care individ prin gîndire proprie şi experienţă individuală tre- 
bue să ajungă la acest rezultat. Nicidecum. Ci numai intenţia 
de a comunica altuia ceea ce constat eu că se petrece în lumea 
din afara mea mă împinge să concep lumea ca fiind compusă 
din corpuri. Eu nu pot istorisi altuia experiența mea decît 
considerînd ca subiect al judecății mele exprimate cu scopul 
comunicării ei o „substanţă“, determinabilă prin categoriile 
aristotelice. Un copil mic, cînd simte durere, strigă și ţipă, un 
adult zice: „Mă doare burta“, iar medicul va descrie procesul 
fizico-chimic care pentru laic e o durere de burtă. Dar ambii 
leagă predicatele judecăților de o „substanţă“, de un broxeipevov 
(substrat). Și copilul mic, cînd atinge un lucru fierbinte, sim- 
te durere ca și adultul, dar el nu enunţă o judecată pentru a 
comunica acest eveniment, pentru a determina o substanţă, 
ci trupul său reacţionează în contact cu alt corp şi strigătul 
său de durere e comparabil cu sfîrîitul fierului fierbinte care 
se răcește în atingere cu pielea mai rece a copilului. Avem 
două efecte fiziceşte coordonate. Pentru fizicianul suveran”, 
în afară de mecanismul lumii, acest eveniment nu este decît 
confirmarea unei legi fizice după care un organism viu venind 
în atingere cu un metal fierbinte se frige — și simte durere. 
Nu e necesar ca fizicianul să fi făcut el însuș această expe- 
riență personal; iar dacă a făcut-o, ea e o experinţă ca ori- 
care alta. Dar el putea să citească chiar numai într'o carte de 
fizică cumcă experiența s'a făcut şi că a dat rezultatul amintit. 

Dar să sărim pe alt plan. Să zicem că unicul copilaş al 
unor părinţi cari îl iubesc peste măsură şi îl păzesc ca ochii 
din cap, din nebăgare de seamă răstoarnă lampa cu gaz, își 
aprinde hainele şi moare în chinuri groaznice. E şi aci o sim- 
plă confirmare a legilor fizico-chimice şi a celor biologice? 
Se vor mulţumi părinţii cu explicarea fizicienilor şi biologiști- 
lor, că așa trebuia să se întîmple în mod logic și necesar? Va 
interveni și psihologul arătînd că copilul a fost determinat să 
răstoarne lampa şi să-și aprindă hainele ? Dar asasinarea lui 
Cezar ? N'are ea altă semnificație, decît a confirmării unei 
legi biologice, după care un corp uman viu străpuns de pum- 
nale în inimă încetează să mai fie viu ? Intr'adevăr dacă toate 
evenimentele din lume şi-ar găsi interpretarea adecvată și 
definitivă prin tratatele de fizică, biologie, psihologie şi chiar 
sociologie — ce groaznică ar fi lumea şi fără de înţeles. In 
cazul lui Cezar, sociologia ar zice : dacă în anumite condițiuni 
un om rîvnește într'un Stat la dictatură, el va fi ucis: vezi 
Cezar ; aşa sînt legile fizicei sociale. 

Oamenii nu s'au oprit şi nu se pot opri la aceste concluzii, 
la această imagine a lumii. Fizicienii de tot felul, savanții 
cari descopăr legi inflexibile şi desăvîrșesc structura Univer- 
sului ca sistem închis, supus acestor legi inexorabile, reci şi 
neîndurătoare, ar fi niște anarhiști, niște nebuni cari au scă- 
pat din lume, pentru a-şi bate joc de ea, — dacă ar susţinea 
că știința lor cuprinde toată înțelepciunea omenească. Ne dăm 
doar seama că „obiectivitatea” lor, libertatea lor de a se plim- 
ba prin Univers cu metrul și ceasul constatînd valabilitatea 
legilor naturale în orice loc şi orice timp, nu este decît o ati- 
tudine „profesională”, scolastică. Ei învaţă să privească lumea 
subt acest unghiu al indiferenţei față de scopuri și valori. Lor 
nu li se poate cere să dea alte explicaţii și alte interpretări ale 
lumii. lar dacă pretind că explicaţiile lor sînt singure posibile 
şi că altele nu există, această pretenţie a lor trebue atribuită 
orgoliului profesional și slăbiciunii filosofiei care vrînd să 
evite dependența de teologie a căzut în robia fizicienilor, 

Această jalnică închinare a filosofiei în fața fizicei a rupt 
scara pe care începuse omul să se înalțe şi cu ajutorul raţiunii 
spre Dumnezeu. Cînd fizicienii antici ajunseră, cu Democrit, 
să proclame determinismul absolut al Universului, gîndirea 
omenească a fost pusă înaintea unei alternative : sau se hotăra 
să se întoarcă spre subiectivismul extrem la anarhie, sau 
să încerce a depăşi fizicismul ridicîndu-se la o ordine supe- 
rioară. Protagoras se hotărî pentru suveranitatea individului. 
Dacă durerea, plăcerea, fericirea individului nu-şi găseşte loc 
în ordinea universală, în jocul orb al cauzalităţii mecanice, 
individul 'e liber să rezolve aceste probleme în sfera sa fără 
considerarea lumii, Individul se proclamă din proprie putere 
măsură a tuturor lucrurilor. Socrate şi Platon şi, în sfîrşit 
Aristotel aleg a doua cale: urcarea spre principiul spiritual 
al lumii, dela fizică la prima filosofie, care mai târziu primi 
numele de metafizică. 

Fizica modernă se întoarce la vechea pozițiune a lui De- 
mocrit : există o singură ordine universală, cea fizică; ea cu- 
prinde toate fenomenele şi pe cele materiale și pe cele psihice 
și chiar pe cele sociale și morale. Natura este una și legile 
naturale sînt toate la fel. 

Aici are Spinoza cuvîntul: „Natura est semper eadem, 
et ubique una eademque eius virtus et agendi potentia ; hoc 
est, naturae leges et regulae, secundum quas omnia fiunt, et 
ex unis formis in alias mutantur, sunt ubique et semper eae- 
dem, atque adeo una eademque etiam debet esse ratio rerum 
qualiumcunque naturam intelligendi, nempe per leges et regu- 
las naturae universales... De affectuum itaque natura et viribus, 
ac mentis in eosdem potentia, eadem metodo agam, qua in 
praecedentibus de deo et mente egi, et humanas actiones atque 

appetitus considerabo perinde, ac si quaestio de lineis, planis, 
aut de corporibus esset“. (Ethices, III). Natura este una și aceeaș, 
pretutindeni și totdeauna ; de aceea şi știința este una și me- 
toda ei aceeaș; așa că despre afecte se va trata cu ajutorul 
aceloraş metode, ca şi despre Dumnezeu şi intelect, ca şi cum 
ar fi vorba de linii, planuri sau corpuri. Metoda geometrică 
deci aplicată și la Dumnezeu şi la intelect şi la afecte! 

Știința modernă a mers pe această linie pînă la fizica 
socială a lui Comte şi știința moravurilor a iui Lévy-Bruhl, şi 
concepţia materialistă a istoriei a lui Marz. Iar în practică pînă 
la barbaria bolșevică. 

Intr'adevăr, dacă Natura e una și legile ei inexorabile 
determină toate evenimentele, ce-i rămîne omului cu suferin- 
tele, năzuinţele, nădejdile și desnădejdile sale decît anarhia : 
proclamarea suveranităţii şi iresponsabilității absolute a indivi- ` 
dului. Concepţia că individul aparţine naturii, că e prins în 
mecanismul orb al ei fără posibilitate de scăpare nu poate 
produce decît sau resemnare totală, renunțare la orice activi- 
tate, sau revoltă, nepăsare, descătușare a tuturor instinctelor 
animale — dat fiind că și ele sînt naturale. Un om slab şi 
ofticos cu Spinoza va alege resemnarea, un om puternic, activ, 
energic va prefera o viață de aventuri și plăceri — iar marea 
mulţime atinsă de această teorie se va agita vecinic zguduită 
de revoluţii şi de căutarea unei stări care să îngădue fiecărui 
ins dobîndirea unui maxim de fericire. 

Intr'o lume în care prefacerile n'au niciun înţeles, nicio 
țintă şi nicio valoare, în care şi fericirea și orice valoare nu 
sînt decît iluzii trecătoare, efecte de procese fiziologice, fizico- 
chimice, omul care ajunge la această stranie concepţie devine 
un animal primejdios, o fiară vicleană și nemiloasă. Căci: nu 
există nicio dovadă că altă ființă sufere ca și mine. Suferința 
altuia nu se poate demonstra. Cînd altul se frige, simt eu 
durere ? : 

Pentru individ deci, pentru fizicianul-subiect al cărui obiect 
este Universul determinat de legi inexorabile, nu rămîne. 
pentru viața şi activitatea lui alt principiu de conduită decit 
cel al lui Protagoras : Eu sunt măsura tuturor lucrurilor. Cu 
metrul şi ceasul în buzunar eu construesc Universul și-l 
stăpînesc. 

Vedem deci că Protagoras și Democrit se completează re- 
ciproc, — nu se contrazic, cum sar părea. Subiectul trebue 
să se desprindă de obiect, pentru a-l cunoaște. Universul despre 
care vorbesc și pe care-l determin prin categorii nu mă poate 
cuprinde pe mine care judec asupra lui. Eu ca subiect aparțin 
altei sfere. Dar întrebarea este : sînt eu singur în acea sferă ? 
Există un unic subiect posibil, (Eul), faţă de un unic obiect 
posibil (Universul) ? Intinderea legilor fizicei asupra tuturor 
ordinilor (biologică, psihologică, socială, morală) împinge cu 

necesitate la proclamarea suveranității absolute a Eului-subiect. 
Kant vrea să conjure primejdia practică (morală) a acestui 
rezultat teoretic, susținînd că într'adevăr numai în teorie 
sîntem nevoiți să-i dăm subiectului această situație privilegiată 
față de Univers, în practică însă individul intră din capul 
locului într'o ordine morală supusă legilor libertății şi avînd 
ca ideal perfecțiunea divină. 

Epigonii mau ţinut seama de năzuința lui Kant de a asi- 
gura credinței o sferă inatacabilă prin scepticism. Ei au pus și 
ordinea morală în rînd cu ordinea fizică și astfel au deschis 
drum larg anarhiei. Căci dacă și ordinea morală devine obiect 
pentru Eul-subiect și dacă această ordine e fapta subiectului 
și dependentă de el, ce piedică se mai poate opune arbitra- 
rului individual, ce ţintă mai poate avea individul decît lărgi- 
rea puterii sale pentru a-și satisface toate instinctele și por- 
nirile ? 

Afirmarea lui Kant, în Critica raţiunii pure, că ştiinţa nu 
poate dovedi nici existenţa nici inexistenţa lui Dumnezeu, nu 
rezolvă, cum crede el, problema scepticismului și dogmatis- 
mului, decît în teorie — iar în practică omul poate alege între 
credința în Dumnezeu și ateism. Constringerea de a alege 
credința în temeiul conștiinței morale înăscute este o iluzie 
primejdioasă a lui Kant și a fost desminţită de istorie, cum 
am văzut în Rusia. Solipsismul, proclamat de filosofie 
ca principiu necesar şi evident pentru știință, a trecut 
în practică și a răsturnat toate zăgazurile ordinei morale, lip- 
sită de suportul ei cel mai puternic care nu poate fi decît 
credința în Dumnezeu. Dacă raţiunea teoretică nu poate recu- 
noaște existența lui Dumnezeu, nu o poate demonstra, cum ar 
putea aceeaș rațiune, devenind practică, să admită ca adevăr 
evident existența Divinităţii ? Kant a crezut că subtila deo- 
sebire între lumea senzibilă şi cea inteligiblă asigură acest 
rezultat şi poate salva ordinea morală de invazia științei raţio- 
nale teoretice. S'a înșelat, deoarece n'a văzut că credinţa vine 
din alte sfera decît știința, că ea trebuia pusă la începutul 
științei şi nu la sfîrşitul ei. Omul trebue să se coboare dela 
credință la știință și nu să se urce dela știință la credinţă. 
Aci direcţia drumului e hotărîtoare și această direcţie a greșit-o 
Kant. Dumnezeu este la începutul tuturor lucrurilor nu la 
sfîrşit. Noi nu putem pătrunde la Dumnezeu prin cercetarea 
lumii, ci noi putem înţelege lumea, deci putem face știință, 
pornind dela Dumnezeu. 

Pornind dela „datele imediate ale conștiinței“, dela analiza 
conștiinței subiective, deci dela introspecţie, și urcîndu-se în 
sus spre a dobîndi imaginea unei ordine universale în care să 
intrăm şi noi pentru a ne păstra identitatea, pentru a ne fixa 
locul în Univers, am întîlnit dificultăți extraordinare, așa că 
în sfîrșit Subiectul rămîne suspendat în vid şi e nevoit să 

aleagă între fatalismul, anarhia și credinţa într'o ordine morală 
instituită de Dumnezeu. Dar nimic nu-l constrînge să se hotă- 
rască pentru credință decît ipotetica lege morală sădită în 
conștiința sa. Și oare nu e fapt confirmat prin observaţie că 
drumul acesta în sus şi metodele de cercetare întrebuințate în 
ştiinţe ucid pe "'ncetul conștiința morală și dispozițiunea sufle- 
tească de a admite un pricipiu suprem al Universului ? 

Pe calea aceasta a științei care porneşte dela datele con- 
ştiinţei şi dela fenomene ajungem în mod cert la pierderea 
Eului nostru, la rătăcire și cădere sub nivelul animalității — 
sau la buddhism, la negarea tuturor valorilor și la năzuinţa 
de a intra în Nirvana. Această filosofie îl preface pe omul de 
acțiune în bestie, pe cel blînd și lipsit de voință în pustnic 
buddhist. i 

Nenorocirea este că intelectualii europeni sînt toţi atinși 
de această filosofie prin școlile organizate după concepția raţio- 
nalistă. Știința e separată de religie și morală. Preceptele reli- 
gioase și morale şi-au pierdut orice legătură cu ştiinţele și 
puterea lor e știrbită şi redusă neîncetat prin știință, astfel cz 
la părăsirea școlii intelectualul modern e sceptic şi ateu. Chiar 
teologii de azi nu mai sînt însufleţiţi de credinţă vie. Şi ei 
sînt atinşi de scepticism prin faptul că vreau să demonstreze 
existența lui Dumnezeu și a adevărurilor religioase tot pe 
calea și prin metoda științelor fizice — și nu reuşesc. Ei simt 
inferioritatea lor față de savanţi, deși nu o mărturisesc. Intre 
știință şi religie prăpastia e astăzi mai largă decît oricînd şi 
împăcarea pare a fi cu neputinţă. Deci luptă pe viață şi 
moarte, pînă la exterminarea unuia dintre cei doi adversari. 

Așa se pune astăzi problema nu numai în teorie dar şi 
în practică. i 


11. EROAREA IDENTIFICARII ORDINEI FIZICE CU 
ORDINEA UNIVERSALĂ 


O confirmare a celor spuse mai înainte o găsim în filo- 
sofia“ lui Max Stirner (pseudonimul lui Johann Caspar Schmadt, 
1806—1856), cuprinsă în cartea sa „Der Einzige und sein Eigen- 
tum“ (1845). El trage toate concluziile logice din solipsismul 
teoretic, proclamat dela Descartes încoace ca singurul punct 
de plecare posibil în filosofie, și ajunge la un egoism absolut. 
Criticismu! kantian nu putu opri desfășurarea logică a lucru- 
rilor : aplicarea în practică a ceea ce e recunoscut ca adevăr 
teoretic. „Prin determinismul universal şi absolut al fenome- 
nelor, observă Renouvier în Prefaţa la Personalismul său, Kant 
infirmă partea propriilor sale teorii care privește practica : el 
neagă în mod riguros libertatea în lumea fenomenală. Şi totuș 

libertatea este, el o declară, condițiunea posibilității moralei 
datoriei, care este chiar a lui!“ Un studiu amănunţit asupra 
filosofiei lui Renouvier ar fi foarte necesar şi ar aduce lumină 
în această problemă. Personalismul lui Renouvier încearcă în 
mod ingenios să evite primejdiile fenomenalismului kantian, 
păstrînd totuș punctul de plecare : conștiința individuală ! 

De aceea, credem că deosebirea între dînsul şi Kant nu 
poate fi așa de radicală cum ar vrea să ne convingă. 

Vrem să arătăm însă că o schimbare radicală a punctului 
de plecare în filosofie se impune. Nu din motive de oportuni- 
tate, de pildă pentru a salva morala și religia împotriva cu- 
noaşterii raționale că nu există morală și religie“, deoarece 
această cunoaștere ne demonstrează suveranitatea Eului ! 

Pretindem anume că cunoaşterea primă, nemijlocită şi certă 
nu este cea a identității Eului (ceea ce se vede la copiii cari 
trebue să-și dobîndească prin multă caznă această cunoștință) 
ci a pluralităţii subiectelor și a existenţei unei ordine și ierarhii 
între subiecte. Pe linia desvoltării cunoașterii în evoluţia indi- 
viduală realitatea subiectivităţii „străine“ e anterioară şi pri- 
mordială și abia în temeiul ei şi cu ajutorul ei se fixează, în 
ordinea subiectelor, subiectivitatea Eului propriu. 

Omul se naşte deci într'o ordine bine fixată, și această 
ordine constitue prima sa experienţă şi punctul de plecare 
pentru orientarea sa în lume. 

Nașterea sa e un eveniment istoric, începutul unor prefa- 
ceri, cari în totalitea lor, adică pînă la moartea sa, reprezintă 
o epocă. 

Nu zicem că acest eveniment schimbă sau influențează 
„istoria Universului“. Ar fi doar fără înţeles să vorbim de isto- 
ria Universului cînd noi nu cunoaștem decit diferite ordine, 
sisteme cari, în ansamblul lor, ar.putea constitui ceea ce numim 
Univers. Prin naşterea sa omul intră într'o ordine căreia nu 
i-a aparținut înainte de naştere, adică intră din ordinea fizică 
în cea biologică apoi în cea socială şi, în sfîrșit, în cea spiri- 
tuală (morală). Omul (individual) vine deci din ordinea fizică, 
trece în ordinea biologică și de aci în ordinele superioare. El 
trece așa dar printr'o serie de metamorfoze pînă ce-şi dobîn- 
deşte deplina desvoltare. Dar nu numai atît: el rămîne legat 
de toate aceste ordine, iar moartea nu este decît întoarcerea 
spre punctul de plecare — după împlinirea istoriei sale. Este 
apariția individului necesară sau contingentă ? Această pro- 
blemă a tulburat mult apele filosofiei şi a dat naștere multor 
teorii subtile. 

Noi zicem : ea este necesară cu privire la ordinea în care este 
individul, ea este contingentă în raport cu ordinea în rare 
intră. 

Adică : înainte de naştere individul a aparținut în mod 
necesar ordinei fizice. Naşterea sa e contingentă cu privire la 

ordinea biologică în care intră: el putea să nu se nască. In 
raport cu ordinea socială, existența sa în ordinea biologică 
trebue considerată necesară, intrarea sa în societate (dincolo 
de limitele comunităţii biologice) e contingentă. 

In acelaş mod, moartea individului trebue considerată con- 
tingentă sau necesară ; ea e necesară înăuntrul ordinei în care 
se găsește, și contingentă cu privire la ordinea în care intră 
(a care se întoarce“). Putem vorbi deci (nu numai în mod 
figurat) de atitea naşteri în cîte ordine poate intra individul, 
şi de atîtea morţi din cîte poate ieși („moartea civilă“. 

Aceste nu sînt combinaţii și speculaţiuni, ci fapte. Căci 
numai în temeiul concepţiei că Universul este un sistem me- 
canic închis, se poate spune că tot ce se întîmplă este necesar, 
că fiecare fenomen este pe deplin determinat. Și noi zicem : 
înăuntrul unui sistem închis, înăuntrul unei ordine determi- 
nate, totul se întîmplă cu necesitate, după legi inflexibile. Dar 
problema este ca acel sistem să ne fie dat ca obiect al jude- 
cății noastre, să fie accesibil cunoașterii noastre ca sistem ín- 
chis, ceea ce nu se poate întîmpla decît dacă Eu care judec stau 
în afara sistemului, îl pot intui, defini. Cînd filosofia vorbeşte 
de Univers, ea pretinde că Eul care judecă asupra Universului 
aparține Universului. In acest caz însă el nu-l poate cunoaște, 
şi nici nu-i poate cunoaște legile. Numai un subiect în afară 
de Univers îl poate cunoaște și numai pentru acel subiect orice 
eveniment în Univers e necesar. Dar această concepție implică 
contradicția evidentă că Universul nu e Univers, deoarece Eul 
este în afară de el. Omul nu poate cunoaște deci decît sisteme 
parțiale, al căror număr depinde de posibilitatea desprinderii 
lui ca subiect de „ordinea-obiect“ și al căror raport reciproc e 
determinat și fixat prin acea urcare a omului pînă la ideea 
ordinei universale care nu poate fi obiect decît pentru un su- 
biect pur, unic și care nu poate fi decît Dumnezeu. Marea 
eroare, neiertata eroare a filosofiei este identificarea ordinei 
universale cu ordinea fizică. De aci rezultă nebunia omului de 
a se identifica cu Dumnezeu, de a proclama Eul său ca subiect 
unic posibil. Filosofia se oprește deci în acest caz la prima 
treaptă de cunoaştere și nu mai poate înainta fără contradicții, 
Omul de rînd însă, ajuns la deplină desvoltare, se recunoaște 
creat de o ființă supremă și aşezat în ordinea morală, de unde 
apoi, lesne și cu raționament naţural, se poate cobori la ordi- 
nele inferioare legîndu-le întreolaltă și considerîndu-le ca fă- 
cînd parte din ordinea universală. 

Filosofia raționalistă şi fenomenalistă care vrea să con- 
struiască ordinea universală în temeiul şi prin analiza conștiin- 
ței individuale, reprezintă, după cum se va înţelege din cele 
spuse, o tulburare a gîndirii, o zguduire a raționamentului 
uman natural. Ea este un simptom de îmbolnăvire. 

„12. LEGILE FIZICE ŞI CELE ISTORICE 


Pornisem să căutăm deslegarea problemei „istoriei“ și am 
făcut multe ocoluri şi popasuri. Nam mers pe calea obișnuită, 
deschisă de unii teoreticieni, între cari A. D. Xenopol ocupă 
un loc de frunte. Dacă mai amintim și numele lui H. Rickert 
şi H. Berr, o facem pentru a arăta că savanţi cu renume au 
încercat să rezolve această problemă. Dar există o mare mul- 
time de lucrări în acest domeniu. Pentru oricine doar e clar 
că între ştiinţele naturale (fizice) și între istorie este o mare 
deosebire, atît cu privire la obiect cît şi, în dependență de 
obiect, cu privire la metodă. Tendinţa acestor teoreticieni 
este să arate cît se poate de lămurit deosebirea între ştiinţele 
exacte și cele istorice. Xenopol a fost, credem, cel mai clar cu 
afirmaţiunea sa că ştiinţele exacte au ca obiect fenomenele de 
coexistență şi cari se repetă, iar istoria se ocupă cu fenomene 
de succesiune și cari nu se repetă. Cam în acelaș fel rezolvă 
problema şi Rickert (şi alţii) cari susțin că științele naturale 
se ocupă de ceea ce este general, iar cele istorice cu ceea ce 
este individual (unic). S'a ajuns în sfîrșit la cunoscuta deose- 
bire între ştiinţele naturii (Naturwissechaften) şi ştiinţele spi- 
ritului (Geisteswissenschaften). 

Dar chiar în cursul acestor cercetări s'a constatat că o se- 
parațiune absolută între aceste științe nu există, că „istoria“ 
străbate științele naturale, cari la rîndul lor intră pretutindeni 
în țesătura istoriei. Este deci mai importantă și mai interesantă 
problema legăturii şi condiționării reciproce ale celor două 
categorii de ştiinţe, decît „separațiunea“ lor. Afirmația lui 
Xenopol că nu există „legi istorice“ trebue interpretată în felul 
că nu există „legi istorice“ cari ar fi de aceeaș categorie cu 
legile naturale (fizice). Numai în cazul că termenul de lege 
ar conveni numai științelor naturale, afirmația lui Xenopol ar 
sta în picioare. Dar o ştiinţă despre „individual“ trebue să se 
întemeieze pe legile individualului, şi trebue să existe legi 
de succesiune, tot așa cum există legi de coezistență. N'am 
putea admite doară că succesiunea fenomenelor ar fi haotică, 
contingentă, pe cînd coexistența lor necesară. Dintr'un anumit 
punct de vedere sar putea spune, dimpotrivă, că succesiunea 
fenomenelor e necesară și determinată de legi fixe, pe cînd 
coexistența lor e întîmplătoare. Dar trebue să devenim mai 
expliciţi. Istoricienii se izbesc de dificultatea de a demonstra 
că „istoria este știință, deși diferă de ştiinţele exacte, naturale“, 
Prin urmare e vorba să se respingă pretenţia științelor exacte 
de a se declara ca singure științe posibile. Şi atunci e clar că 
sau istoria renunță a se numi știință, sau declară că este o 
știință deosebită, prin obiect şi metodă, de științele exacte, 

sau, în sfîrşit, ar putea încerca să demonstreze că noţiunea de 
ştiinţă ar putea fi definită în aşa fel, ca să cuprindă și ştiinţele 
exacte și istoria. 

S'a cheltuit multă trudă şi s'au scris multe tratate adînci 
pentru elucidarea acestei probleme. După părerea noastră însă 
toată străduinţa a fost pusă în slujba unui scop fără impor- 
tanță. Fiecare știință își are obiectul și metoda ei şi cearta în 
Jurul unor denumiri nu are nici o valoare. Că științele natu- 
rale nu recunosc istoria ca știință n'a putut și nu poate împie- 
dica istoria să-și continue cercetările și să descrie cît se poate 
de exact cum s'au petrecut lucrurile, fie că e vorba de istorja 
pămîntului, cea a unui popor, a unui om sau a unei furnici — 
şi chiar să explice de ce lucrurile s'au întîmplat și au trebuit 
să se întîmple așa și nu altfel. 

Dar se va zice : tocmai aceste explicaţii sînt arbitrare, nu 
se întemeiază pe legi. Căci dacă ele ar fi exacte, deci s'ar cu- 
noaște legile după cari evenimentele au avut loc, atunci și în 
istorie am avea posibilitatea de prevedere ca şi în științele 
exacte. In fizică d. ex. cunosc legi cărora le sînt supuse feno- 
menele și pot deci prevedea că anumite fenomene vor apărea 
în anumite condițiuni cu necesitate, în istorie însă, de ex. în 
istoria unui popor, eu nu pot prevedea ce se va întîmpla (de 
pildă dacă va fi sau nu va fi o revoluţie, dacă o monetă se va 
devaloriza sau nu etc.), cum nu pot prevedea dacă un om, care 
astăzi e om detreabă, mîine nu va comite o crimă. In istorie, 
se spune, evenimentele se succed fără să putem şti cum se vor 
desfășura în viitorul apropiat, deși cunoaștem trecutul şi 
prezentul. 

Dar problema prevederii constitue o problemă pentru sine 
şi nu ea ne poate desluşi deosebirea între istorie şi științele 
exacte. Eu cunosc de pildă o serie de legi fizice, mecanice cari 
îmi înlesnesc construirea de mașini, case, instrumente etc. Din 
cunoașterea acestor legi rezultă prevederea efectului tirului 
unui tun, a efectului unei explozii de dinamită, a sosirii unui 
tren la o oră anumită, cum tot pe cunoașterea acestor legi se 
întemeiază arta medicală, agricultura. Dar în acelaş fel pro- 
cedez și în educaţia copiilor și, în sfîrșit, și orice artă de gu- 
vernare, deci și în politică. 

Ceea ce înseamnă : eu pot face istorie în baza cunoașterii 
legilor, nu numai fizice, ci şi psihice și morale. 

Dacă merg azi în oraş, eu fac istorie: dacă un savant face 
în laborator experienţe, el face istorie ; dacă un elev îşi învaţă 
lecţia el face istorie ; dacă cineva scrie despre acest elev că 
își învaţă lecţia, acest istoric face istorie. Deci: orice activitate 
este istorie, orice subiect care acţionează (aleargă, scrie, citește, 
vorbește, zboară, se războește, închee pace, gîndeşte) face 
istorie. Acţiunea însă are un obiect și urmăreşte un scop. 

Aci deci sîntem radicali și extremiști. Nu admitem acţiune 
fără subiect, nici fără obiect, nici fără scop. 

Dacă ne îndreptăm interesul spre obiect, cercetînăd cum 
se comportă obiectul subt acţiunea subiectului, noi facem știință 
exactă ; dacă cercetăm cum se comportă subiectul urmărind 
un scop noi scriem istorie. 

Excludem deci posibilitatea că ar exista obiect fără subiect 
și subiect fără obiect, cum nici nu poate, după concepţia noas- 
tră, să existe subiect fără acţiune și acțiune fără scop. 

Dar cum putem cerceta acțiunea subiectului fără să-l facem 
obiect (al cercetării noastre) ? Această problemă e, cred, rezol- 
vită prin cele expuse mai înainte, cînd am respins ipoteza exis- 
tenței unui singur subiect, reprezentat prin Eul propriu, ară- 
tînd că, dimpotrivă, pluralitatea subiectelor e faptul primor- 
dial, din care derivă apoi fixarea Eului propriu. 

Prezenţa unui subiect o constatăm totdeauna și pretutin- 
deni unde constatăm prezenţa unui obiect și — schimbări în 
acel obiect. Dar, un obiect nu se poate schimba, nu se poate 
modifica singur, prin sine, ci numai, fie direct sau indirect, 
subt acţiunea unui subiect. Științele exacte, cercetînd com- 
portamentul obiectului și fiind hotărîte a se concentra numai 
asupra obiectului, fac abstraţie de subiect, de faptul că toate 
obiectele sînt obiecte pentru un subiect. 

Dar, în acest caz, ele trebue să atribue obiectului puterea 
de a acționa, de a se mișca, de a influenţa asupra altui obiect, 
de a-l modifica prin acţiunea sa. Nu înseamnă asta însă de a-i 
atribui obiectului subiectivitate ? Intr'adevăr ce poate fi „ma- 
teria înzestrată cu forță“ altceva decît subiect? Așa dar, fizi- 
cienii ajung la o poziţiune metafizică, la „materialism“. Ceea 
ce deosebește materia de un subiect adevărat este numai lipsa 
scopului acţiunii ei: ea acţionează orbește. De pildă: vîntul 
mișcă copacul, dărîmă o casă, răscoleşte marea ; copacul, casa, 
marea opun vîntului rezistență. Dar, vîntul nu vrea să miște 
copacul nici să dărîme casa nici să răscolească marea și nici 
acestea nu vreau să opună rezistenţă, ci totul se întîmplă or- 
beşte, după legi mecanice. 

Poeţii procedează mai rațional cînd personifică vînturile, 
frunzele, și marea și descriu lupta între aceste subiecte. Ei sînt 
mai filosofi, deoarece nu pot admite ca un obiect să se miște 
şi să acționeze fără intervenţia unui subiect. Dar aceste sînt 
povești vechi și uitate de intelectualii timpurilor noastre, cari 
văd în toate prefacerile lumii numai „materie înzestrată cu 
forță“ sau chiar numai forțe oarbe cari se ciocnesc în spaţiu 
producînd prefaceri. Acest joc mare însă nici un înțeles. Arbo- 
rele nu este arbore, ci o compoziţie chimică, ca și casa, marea 
și vîntul. Tot universul nu este decît o imensă massă de atomi 
sau electroni, cari se întîlnesc, se izbesc, se zvîrcolesc, parcurg 
spaţii nemărginite cu viteze nemaiauzite. Un fel de balamuc 

etern, în care totuş există o ordine: cea mecanică. Adică: nici 
cantitatea materiei nici cea a energiilor nu se pierde, nici un 
atom nu moare, doar că poate slăbi pentru o vreme, în care 
puterea lui trece asupra unui frate întru materie. Dar, mer- 
gînd pe această linie, ajungem la rezultatul straniu că și omul 
nu este decît materie înzestrată cu forță care intră în acest 
joc orb al prefacerilor, astfel că morala de pildă devine o dis- 
ciplină particulară a mecanicei sau a chimiei, cum şi sociologia 
este fizică sau mecanică socială ! Dar, atunci, ce sînt savanții 
cari scriu un tratat de morală mecanică sau de fizică socială ? 
O massă de atomi care în combinare cu altă massă de atomi, 
numită cerneală în care se moaie altă combinaţie de atomi — 
penița, etc. etc., ne dă o nouă combinaţie de atomi: manus- 
crisul, și — printr'o altă serie de procese mecanice și fizico- 
chimice — însfîrșit cartea, pe care o citeşte, iarăși prin com- 
plicate serii de procese fizico-chimice, altă massă de atomi, 
cetitorul..... 

Dacă o pisică, prin jocul orb al atomilor ei, ar ajunge să 
priceapă vorba oamenilor și un savant i-ar explica lumea și 
evenimentele din lume în felul de mai sus, ea și-ar forma o 
părere despre înţelepciunea omenească foarte puţin măguli- 
toare pentru noi. Și cine știe, dacă pisica nu pricepe ce vorbim 
noi și numai din politeță sau interes meschin nu ne arată dis- 
preţul pentru filosofia noastră. 

Pentru a scăpa de disprețul pisicii, trebue să părăsim deci 
metafizica materialistă, ale cărei consecinţe logice ne pot face 
de rîs în ochii acestui animal perfid. 


13. DRUMUL SPRE „CUNOAȘTERE“ 


Am schimbat punctul de plecare în filosofie. Nu mai înce- 
pem cu Eul cugetător, cu pozițiunea savantului care contem- 
plează lumea, și anume o lume lăsată în voia ei şi supusă unor 
forțe oarbe, ci urmăm drumul omului care descoperă pas cu 
pas, lumea şi luptă pentru a-și dobîndi un loc în ea. Acest om 
se trezeşte într'o lume unde forfotesc fel de fel de ființe, de 
subiecte, față de cari dînsul trebue să-și fixeze neîntrerupt 
atitudinea. Ştiinţa mea și a fiecăruia dintre noi începe cu socio- 
logia practică şi sfîrșește cu fizica, tot practică ; ea merge așa 
cum prescriu toate preceptele pedagogice dela ceea ce e nemij- 
locit cunoscut, la ceea ce e necunoscut, dela cunoașterea ma:cei 
proprii, a tatălui, frăţinilor, rudelor și camarazilor — la cunvaș- 
terea legii gravitaţiei și nu invers. Așa fiind, de ce teoria n'ar 
urma aceeaș cale, ci ar trebui să înceapă cu fizica şi să sfîr- 
şească cu sociologia, procedeu pe care-l urmează Auguste 
Comte și-l fixează în Cursul său de filosofie positivă, crezînd 

că acesta-i drumul spiritului omenesc atît în evoluţia indivi- 
dului cît şi în istoria omenirii. 

Grea şi apăsătoare eroare, care a măcinat, începînd cu 
secolul XVII, ideologia elitelor europene, a distrus temeliile 
educației şi l-a mînat pe individ în pribegie în căutarea Eului 
propriu. Intr'adevăr, dacă legile fizice sînt certe, dacă adevăr 
este numai ceea ce se poate verifica prin măsurare și calcul, 
iar existența părinţilor şi a celorlalte ființe vieţuitoare devine 
o ipoteză neveriticată şi cea a lui Dumnezeu o simplă idee, un 
principiu regulator pentru a ajunge la unitatea diversului ex- 
perienţei, — atunci vai şi amar de noi şi de copiii noştri! Băr- 
batul „cult“ se însoară cu un fenomen, tot aşa femeea „cultă“, 
cu studii academice se mărită cu un fenomen, amîndoi pro- 
creează fenomene sau combinații fizico-chimice, niște fenomene 
numite copii. lar dacă bărbatul are o amantă şi o otrăveşte, 
nu s'a întîmplat nimic important ci numai o nouă combinaţie 
fizico-chimică în stomacul-fenomen al amantei-fenomen, aşa 
că juraţii-fenomene îl achită. 

Altfel se prezintă problema cînd restabilim starea de fapt. 
Atît în evoluţia individuală, cît şi în cea a popoarelor eon- 
statăm o coborîre dela certitudinea existenței lui Dumnezeu, 
a părinţilor şi a tuturor fiinţei vii, la existenţa ipotetică a 
obiectelor materiale, a lucrurilor cari sînt supuse numai legilor 
mecanice și chimice. Ne coborîm deci dela subiect la obiect, 
iar existenţa obiectului e dependentă de subiect şi de legislația 
subiectului, Lumea obiectelor e creată de subiecte şi stăpînită 
de subiecte, — în totalitatea ei de cel mai puternic şi înţelept 
subiect care este Dumnezeu. 

Omul se naște deci aproape de Dumnezeu, de creatorul 
său, se naşte pe o culme de unde, prin desvoltarea raţiunii, 
se poate cobori în văile lumii materiale. Dar, dacă uită de legă- 
tura sa cu Dumnezeu, el cade în prăpastia materialismului şi 
fenomenalismului, ca şi turistul care, coborînd de pe un creștet 
de stîncă, se prăbueșşte în adîncuri, dacă își taie odgonul ce-l 
leagă de vîrful stîncii şi care îi înlesneşte coborîrea sigură 
precum şi întoarcerea spre înălțime oricînd ar simţi nevoie 
de lumină. 

Dar educatorii moderni, fie părinții sau învățătorii, îi 
aruncă pe copii, îndată ce începe a le miji raţiunea, în pră- 
pastie fără să-i înveţe a se lega bine de culmea luminoasă 
unde s'au născut şi unde l-au văzut pe Dumnezeu, fără să-i 
înveţe a se coborî încet şi cu precauţiune în văile întunecate 
ale lumii materiale. Dimpotrivă, ei îi fac să creadă că lumina 
rațiunii lor va deveni tot mai strălucitoare, așa că se vor pulea 
orienta perfect în „lume“ cu ajutorul matematicei, fizicei şi 
chimiei și cu o spoială de cultură literară şi artistică. Credinţa 

în Dumnezeu, în legile morale instituite de Dumnezeu, e con- 
siderată ca o supravieţuire a unor superstiții inerente vîrstei 
copilăriei. Ea rămîne ca o vagă amintire şi cînd omul, în clipe 
de rătăcire şi desnădejde, încearcă să se urce iarăș spre culmea 
mâîntuitoare, el nu mai găseşte cărarea... 


14. DRUMUL IN SUS ȘI DRUMUL IN JOS 


Drumul în sus, dela fizică la teologie, este impracticabil. 
Nu putem ajunge la Dumnezeu pornind dela materie, dar pu- 
tem cunoaște lumea fizică şi, mai mult, o putem stăpîni, ducă 
pornim dela Dumnezeu, dacă ne coborîm dela El spre materie. 
Dacă începem cu fizica, cu datele nemijlocite ale conștiin;ei, 
cu pretinsa atitudine în logică, matematică şi fizică, această 
certitudine o răscumpărăm cu desechilibrarea completă a su- 
fletului. Fiecare din noi trebue să se proclame legiuitor al 
lumii fenomenale deci subiect unic şi stăpîn absolut al lunii. 
Consecințele mwar fi grave, dacă am putea rămînea la această 
poziţiune, dacă ordinea fizică ar fi singura ordine posibilă, dacă 
de fapt am putea elimina din lume orice subiectivitate, pentru 
a ne păstra unicitatea subiectivității proprii şi puterea absolută 
asupra tot ce este, — asupra Universului-obiect. Dar această 
pozițiune nu o putem dobîndi decît în teorie. Nu ne putem 
declara extramundani, subiect trascendental faţă de obiectul- 
fenomen, decît renunţînd (teoretic) la participarea schimbă- 
rilor în lume, deci la cooperare şi luptă cu celelalte subiecte. 
Și mai trebue să renunțăm de a intra în altă ordine, de ex. în 
cea biologică și în cea socială, unde atotputernicia noastră are 
un sfîrşit, 

Cum însă, pe de altă parte, sîntem nevoiţi a intra și în 
ordinea biologică şi în cea socială, noi, pentru a le înţelege, 
cunoaște și stăpîni, sîntem nevoiţi a declara că și aceste ordine 
sunt fenomene coordonate fenomenelor fizice, sîntem nevoiți 
a explica şi viaţa şi sociabilitatea prin legi mecanice (fizico- 
chimice). Dacă aplicăm această teorie în practică, ajungem la 
o atitudine paradoxală. Anume : cel ce ajunge să stăpînească 
pe celelalte vietăţi, fie animale sau oameni, se crede Zeu, iar 
cel stăpînit. se crede în drept să se revolte și să lupte împotriva 
despotului. În felul acesta aplicarea practică a solipsismului 
(ca punct de plecare teoretic) duce drept la anarhie, la lupta 
continuă între subiecte pentru ocuparea locului celui mai înalt. 
Iar cine îl dobîndeşte prin luptă trebue să se proclame Zeu, 
stăpîn atotputernic. Aşa a ajuns omul prin domesticirea ani- 
malelor și superioritatea sa față de animale să susție că anima- 
lele nau suflet, și totuşi a ajuns să justifice sclavia şi orice 
violență împotriva altor fiinţe, fie animale sau oameni. ,Natu- 

raliștii“ au găsit că lupta în domeniul vieții este chiar prin- 
cipiul vieții — prin ea se face selecțiunea celor mai puternici 
şi deci celor mai valoroşi indivizi (darwinismul). 

Altfel se prezintă situaţia, dacă restabilim acordul între 
teorie și practică, pornind dela faptul că individul se naște 
într'o ordine stabilită de un subiect, al cărui loc nu poate fi 
rîvnit de el, deoarece stă deasupra ordinei universale, din care 
omul nu poate ieși. Căci dacă ar încerca să ocupe acel loc prin 
luptă, ar însemna că e nebun, iar dacă ar pretinde acest loc 
în teorie, el intră negreșit în contradicţie cu practica, teoria 
sa devenind inaplicabilă în practică, 

Faptele ne arată că omul recunoaște și acceptă, dela naş- 
terea sa, ordinea și ierarhia în care este așezat ca creaturi, cu 
obiect al subiectului care stăpînește Universul. Această ordine 
recunoscută nemijlocit de individ este ordinea spirituală, ma- 
nifestată in concreto prin ordinea morală. Copilul nu se răz- 
vrătește împotriva părinţilor pentru a ocupa prin luptă locul 
lor, ci se supune prin firea lucrurilor ordinei şi ierarhiei în 
care se naște. Abia rațiunea și falsa speculațiune raționalistă 
îl preface în egoist și solipsist — dacă rupe legătura cu Crsa- 
torul ordinei universale. In acest caz el se poate răzvrăti 
împotriva oricărei fiinţe pe care o crede mai superioară și chiar 
împotriva lui Dumnezeu, declarîndu-se el însuș zeitate. 

Dar, trebue să recunoaştem că aceste cazuri de nebunie 
wau fost prea frecvente în istorie. Tot așa însă trebue să notăm 
că în timpurile noui filosofia materialistă și fenomenalistă a 
produs un fel de nebunie acută, deslănţuind lupta tuturora 
impotriva tuturora, în temeiul pretinsului drept natural al fie- 
cărui individ de a ocupa în ierarhia socială orice loc, după 
meritul său personal. Se susține anume că nici un om n'are 
dreptul să domnească asupra altui om; toți ar avea drepturi 
egale și fiecare poate năzui la orice loc. 

Intr'adevăr, chiar dacă acceptăm ca certitudine evidentă 
existenţa lui Dumnezeu și acceptăm ordinea spirituală insti- 
tuită de El, totuş ni se pare nedreaptă ordinea socială concretă 
în care unul sau unii se bucură de toate drepturile fără a avea 
obligaţiuni, iar alții au numai obligaţiuni și wau nici un drept. 

Faptul că cineva se naşte fiu de rege sau de miliardar e 
doar contingent. De unde dreptul său de a fi domn peste alţii, 
cari sînt poate mai viteji, mai inteligenţi etc. și ar merita deci 
mai mult să fie regi şi miliardari ? Dar de ce mar zice fiul de 
rege : e o nedreptate că eu m'am născut mai puţin inteligent, 
mai puţin viteaz, sănătos etc. decît fiul cerșetorului, doar mie 
mi var fi cuvenit mai degrabă aceste virtuți. 

Adică : ordinea ar fi bine stabilită, dacă oamenii ar fi 
inegali sau egali în toate, iar nu în unele privinţe egali în altele 
inegali. 

E lămurit însă că într'o privință egalitatea nu poate fi 

înfăptuită : vârstele şi sexele. Omul se naște copil, deci inferior 
adultului și se naşte sau bărbat sau femeie. Intre vîrste şi sexe 
aşa dar trebue să existe inegalitate și ierarhie, Noi sîntem 
dispuși a accepta această stare de lucruri în domeniul bio- 
logic, — dar avem unele îndoeli şi rezerve pe plan social. Nu 
zicem că e o nedreptate ca un copil să asculte de părinţi și 
de adulţi, dar socotim nedreptate cînd e vorba ca un adult să 
asculte de alt adult, — dacă cel ce ar fi să asculte e superior 
celui de care trebue să asculte. De ce filosoful Epictet a trebuit 
să asculte, sclav fiind, de un stăpîn inferior lui, de ce Seneca a 
trebuit să moară la porunca lui Nero, deși Seneca ar fi meritat 
de o sută de ori mai mult să fie împărat, iar Nero să fie 
sclavul lui. 

Și așa își pune azi muncitorul întrebarea, de ce el care 
muncește toată ziua şi-şi întreține cu mare greu familia trebue 
să trăiască în sărăcie și mizerie pe cînd „capitalistul“, îmbo- 
găţit din munca săracilor, duce un traiu de lux şi destrîu, Nu 
e asta nedreptate ? Nu e justă revolta săracului ? 

Să ne lămurim bine. Nu este vorba de explicarea sozio- 
logică a fenomenelor, de explicarea originei sărăciei şi bogăției, 
a regalității şi oligarhiei politice etc. Ci e vorba de dreptatea 
sau nedreptatea inerentă organizaţiei sociale și de dreptul celui 
oprimat de a se revolta împotriva .opresorului. Justificarea 
celor puternici „că așa e legea naturală ca unul să domnească 
şi altul să asculte“ nu rezolvă problema, deoarece şi revolta 
e în acest caz o lege naturală. Dacă muncitorii se răscoală, ei 
procedează în temeiul legii acțiunii şi reacţiunii. Dacă, în cele 
mai multe cazuri în mod nesincer, cei puternici susțin că Dum- 
nezeu a stabilit ierarhia și oamenii trebue să se supună, căci 
stăpînirea este dela Dumnezeu, această afirmație își poate avea 
efectul față de oameni cari cred în existenţa lui Dumnezeu și 
în ordinea stabilită de El, dar n'are nicio valoare în fața unor 
necredincioși sau în faţa unor oameni cari nu pot crede că 
Dumnezeu e nedrept. Aceștia vor susținea, dimpotrivă, că îm- 
plinesc voia lui Dumnezeu, luptînd pentru mai multă drep- 
tate în lume. 

Și aci trebue să căutăm cheia problemei. Dacă cei puter- 
nici (fie că sînt viteji, bogaţi, inteligenţi, sănătoși) întrebuin- 
țează puterea lor pentru a înfăptui dreptatea pe lume, adică 
dacă sînt călăuziți de preceptele morale (derivate direct din 
ordinea spirituală instituită de Dumnezeu) nici o revoltă nu 
se poate naște împotriva lor. Totașa orice reacțiune din partea 
celor oprimaţi (în orice domeniu ar fi) nu poate lua forma de 
revoluţie (cu scopul de a extermina sau oprima pe stăpînituri), 
dacă și ei la rîndul lor sînt conduși de precepte morale, de 
tendința de a înfăptui mai multă dreptate. Căci se înfăptuește 
oare dreptatea cînd oprimatul ia locul opresorului și-și exer- 

cită stăpînirea mai sălbatec decît vechiul stăpin (cum se în- 
tîmplă de obiceiu) ? 

Aceste lupte sîngeroase între indivizi, clase sociale, po- 
poare rezultă din solipsismul teoretic aplicat în practică, din 
ruperea legăturii omului cu Dumnezeu, îndată ce raţiunea 
începe să-i deschidă calea spre stăpînirea „obiectelor“. Nu ne- 
găm că așa sînt lucrurile în lume şi că nu prea sînt nădejdi 
de îndreptare apropiată. Omul e imperfect şi supus erorii, e 
crud şi egoist. 'Totuș vom trebui să afirmăm că prin reflexiune 
și educație corespunzătoare, omul se poate apropia de perfec- 
țiune. Problema principală este ca reflexiunea și educaţia să 
părăsească drumul greșit al filosofiei tradiționale care duce 
drept spre anarhie, revoltă și măceluri şi să apuce pe drumul 
care începe cu Dumnezeu și se întoarce spre Dumnezeu. Numai 
în felul acesta s'a înfăptuit ceea ce am putea numi progres, 
civilizâție. cultură umană. Numai comunităţile omeneşti con- 
duse de oameni cari au știut să înfăptuiască mai multă drep- 
tate au creat valori eterne, adică valori emanate direct din 
ordinea spirituală. Cu drept cuvînt, Platon îi dă dreptăţii locul 
central între virtuţi. Fără dreptate oamenii nu pot coopera, 
nu pot crea. Fără dreptate pacea nu poate domni: nici în fa- 
‘milie, nici în Stat, nici în omenire. Drumul spre pacea eternă 
merge în direcţia înfăptuirii progresive a dreptăţii. 

De aceea, dacă vorbim de istorie și de legi istorice, asta 
nu poate însemna decît de a cerceta întrucît „omul“, născut în 
ordinea spirituală și intrat în ordinea socială, a înfăptuit drep- 
tatea şi a contribuit în acest fel la progresul omenirii. 

Prin termenul de ,„ om“ înţelegem aci pe conducător, pe 
individul care în ierarhia subiectelor a ocupat un rang înalt, 
deci a avut prilejul să realizeze ordinea morală. 

Istoria îşi cimentează deci interesul asupra activităţii su- 
biectelor, a oamenilor pentru cari ceilalți oameni sînt obiecte, 
deoarece ei se ridică pînă la ordinea spirituală neavînd deasu- 
pra lor alt stăpîn decît pe Dumnezeu. 

Istoria, se spune, se ocupă numai de oamenii mari — în 
orice domeniu ar activa. Istoria politică de împărați, regi şi 
oameni politici creatori, geniali ; istoria artelor de artiștii ge- 
niali ; istoria economică de marii bancheri și industriaşi ; istoria 
religioasă de marii reformatori etc. Dar istoria înregistrează 
nu numai succesele, ci și înfrîngerile acestor oameni şi isto- 
risește nu numai viața și activitatea lor, dar descrie şi opera 
lor, fie că e vorba de State sau de opere ale artelor frumoase. 

Obiectul istoriei este subiectul creator. Dacă vorbim de 
istoria pămîntului sau a sistemului solar, sau chiar a Univer- 
sului cosmic, această istorie nu poate fi decît istoria activităţii 
lui Dumnezeu, descrierea modului cum a orînduit Dumnezeu 
lumile după voinţa sa și după planul său nepătruns de mintea 
omenească. 

Dacă se zice: Universul n'are nevoie de Dumnezeu; el 
există din vecie şi se transformă după legi fizico-chimice. 

Deci : acel munte a trebuit să se ivească din acţiunea for- 
telor fizico-chimice, acel om a trebuit să se nască, — tot ce 
există, exıstă cu necesitate și în temeiul unor legi inexorabile. 
Iarăşi deci se ivește îndoiala, iarăș trebue să încercăm a o 
izgoni — dar acuma în mod definitiv și pentru totdeauna. 


15. SUBIECTUL ISTORIEI 


Fără subiect nu există istorie, ceea ce înseamnă că obiectul 
n'are istorie. Ce înseamnă „istoria imperiului roman“, sau 
„istoria Franței“, „istoria Romîniei“ ? Aci e lămurit că e vorba 
de istoria Romanilor, a Francezilor şi a Romiînilor! Putem 
vorbi de istoria Palestinei, înțelegînd prin asta istoria „ce s'a 
petrecut pe pămîntul Palestinei“, luptele ce s'au dat între 
diferite popoare pentru stăpînirea acelei țări. Istoria Palestinei 
nu e identică cu istoria Jidanilor, deși Jidanii au avut un rol 
important, într'o vreme cel mai important rol în această istorie. 
Dar istoria Jidanilor, dela un moment dat nu mai este legată 
de istoria Palestinei, ci de istoria altor ţări şi a altor neamuri. 

Ce înţelegem prin istoria pămîntului? Este ea identică 
cu istoria omenirii, cu aşa zisa istorie universală ? Intr'un fel 
da, în altfel nicidecum. Istoria pămîntului are alt înţeles pen- 
iru istoricieni, altul pentru geografi, altul pentru geologi, altul 
pentru astronomi şi cosmologi. 

Istoricienii nici nu întrebuinţează termenul de „istorie a 
pămîntului“ pentru a însemna istoria universală, care este 
„istoria omenirii“. Pentru ei pămîntul constitiue numai „locul“ 
sau „spațiul“ în care s'au petrecut şi se petrec evenimentele 
istorice. Istoria omenirii e legată și condiţionată de existenţa 
pămîntului. 

Unii zic : şi de „istoria“ lui. Adică și pămîntul își are isto- 
ria sa, care influenţează asupra istoriei omenirii. Aşa se spune 
că climatul s'a schimbat, că pe alocuri continente s'au scufun- 
dat în mare, că s'au format pustiuri unde fusese pămînt roditor, 
că s'au ridicat munți unde era apă sau șes etc. Dar, istoria 
pămîntului e legată, la rîndul ei, de istoria sistemului solar, 
care și ea intră în istoria Universului stelar... 

Ce înseamnă toate aceste „istorii“ ? Nimic altceva decît că 
pornind dela orice „parte“ a Universului și observînd și,înre- 
gistrîind“ transformările ei, noi nu le putem înțelege și explica. 
decît din raportarea acestor transformări la „întregul“ înăun- 
trul căruia se petrec schimbările, cari sînt schimbări de rapor- 
turi între părțile întregului. De aceea cînd vorbim de „istoria 
omenirii dependentă de istoria pămîntului“, înțelegem a arăta 

că evenimentele istorice propriu zise sînt determinate într'o 
anumită măsură de evenimertele ce se petrec pe pămînt în- 
dependent de evenimentele istorice. Adică şi istoria omenirii 
face parte bine zis din istoria pămîntului (în înţelesul cel mai 
larg) care o cuprinde! 

itfel se prezintă problema cînd „omenirea“ și „pămîntul“ 
se consideră ca „totalităţi“ independente, nu ca „părţi“ ale unui 
întreg. In felul acesta omenirea își are istoria sa ca „subiect“ 
care transformă obiectul asupra căruia acționează, pe care-l 
transformă. „Pămîntul“ poate fi considerat ca obiect al ome- 
nirii şi noi urmărim în anumite schimbări ale pămîntului „isto- 
ria omenirii“. Aceste schimbări sînt produse de omenire, de 
pildă : drumuri, orașe, culturi de plante etc. 

Dar tot aşa „pămîntul“ poate fi luat ca subiect care a creat 
rase umane, a oprit sau înlesnit amestecul de rase, a distrus 
orașe, a prefăcut regiuni roditoare în deșerturi etc. In tran- 
sformările obiectului „omenire“ putem citi istoria subiectului 
„pămînt“. 

Dacă „pămîntul“ și „omenirea“ constituesc părţi ale unui: 
întreg, prefacerile au loc înăuntrul întregului şi nu se pot 
explica decît după metoda ştiinţei fizice, — ca acţiuni şi reac- 
iuni mecanice, fără nici un „înţeles istoric“. Numai dacă tran- 
sformările sînt considerate ca efecte ale influenţei (activității) 
unui subiect stînd în afară de întregul constituit de omenire 
şi pămînt, avem în faţa noastră istorie, adică posibilitatea de 
a citi și explica transformările ca acţiune ale unui subiect. 

Dar în lămurirea acestor raporturi între subiect şi obiect 
cari în ansamblul lor constituesc ceea ce numim „istorie“, des- 
făşșurarea de evenimente în timp, mai rămîn de învins unele 
dificultăți 

Inţiiu, ni se pare clar că subiectul face istorie, care se íin- 
scrie în obiect sau prin transformările obiectului. Istoria se 
materializează, se obiectivează în afara subiectului. In acest 
proces, condiţia este ca subiectul să rămînă acelaș, ca istoria 
să fie istoria unui anumit subiect, separat și neschimbat faţă 
de obiectul care se transformă subt acţiunea subiectului. 

Pe lîngă şi în afară de acest raport subiect-obiect, mai 
trebue să existe, pentru a vorbi de istorie, un subiect care 
„scrie“ istoria, care înregistrează evenimentele și pentru care 
subiectul și obiectul devin „obiecte“ legate deolaltă întrun 
anumit raport, caracteristic istoriei. 

De ex. Napoleon a făcut istorie, Lavisse și Rambaud scriu 
istoria lui Napoleon şi oricine dintre noi ar putea scrie istoria 
lui Napoleon și probabil că se vor mai scrie istorii ale acesiui 
mare împărat. Posibil este acest lucru prin faptul că activi- 
tatea iui Napoleon a lăsat urme, efecte cari pot fi desprinse 
din indefinita mulţime de „fenomene senzibile“ și cari își pri- 
mesc înţelesul și explicare prin activitatea lui Napoleon. Chiar 

„istoria“ lui Lavisse şi Rambaud şi atîtea alte „istorii“ speciale 
sau universale în cari se istorisește activitatea lui Napoleon 
sînt astfel de „fenomene senzibile“, cari trebuesc considerate 
ca efecte ale activităţii lui Napoleon. 

Fiecare om deci, în lumea sa senzibilă, descopere și în- 
vaţă dela alți oameni a descoperi istoria unui mare număr 
de subiecte. Fenomenele senzibile, subt acest aspect „istoric“, 
primesc un înţeles deosebit; ele trezesc în gîndirea noastră 
imaginea unei lumi în care se perindează nenumărate ființe 
cari fac „istorie“, făptuesc, luptă, distrug și clădesc. 

Se'nţelege că niciun om nu e în stare să descifreze toate 
„semnele“ cari ne desvăluesc „trecutul“, activitatea subiecte- 
lor cari au făcut istorie, dar fiecare dintre noi face istorie, 
făptueşte, luptă, distruge şi clădeşte şi are deci tot interesul 
să cunoască cel puţin istoria acelor subiecte, a căror activitate 
a dat efecte pe cari le întîlnim în cursul activităţii noastre sau 
cari, descoperindu-le și înțelegîndu-le, ne servesc ca mijloc de 
orientare în acţiunile noastre. 

Dacă avem nevoie de un adăpost, de o casă, noi vom face 
o casă cu atît mai perfectă, cu cît vom ști cum ceilalți oameni 
au făcut case. Istoria arhitecturii ne va fi de mare folos pen- 
tru construirea de case. Construirea primei case i-a pus omu- 
lui o problemă destul de dificilă, deoarece ea reprezintă înce- 
putul unei „istorii“. Așa e şi cu războaele, cu dreptul, şi cu 
toate artele, în general. 


16. ISTORIA ŞI POEZIA 


Istoria se naște prin acţiunile unor subiecte. Cînd pisica 
descopere urmele şoarecelui și îl urmăreşte, avem un eveni- 
ment istoric. Cînd Alexandru cel Mare îi urmărește şi bate 
pe Perși și străbate apoi cu armata sa pînă în Indii, „istoria“ 
e în plină desfășurare şi cu mult mai complexă şi interesantă 
decît expedițiile pisicii împotriva şoarecilor. Totuş şi aci, ca 
şi în cazul lui Alexandru, se petrec evenimente, acţiuni ale 
unui subiect cari pot fi observate sau cunoscute în mod indi- 
rect prin „urme“ de tot felul. Dar nu toate evenimentele lasă 
urme perceptibile. Cele mai multe, marea majoritate ale 
acțiunilor subiectelor cari au fost sau sînt se pierd fără urme 
sau „urmele“ nu pot fi descifrate, nu ne spun nimic. In fiecare 
clipă se întîmplă ceva, totuș din aceste întîmplări istoria re- 
ține numai foarte puţine întîmplări. Se spune că reţine numai 
întîmplările cele mai importante — și anume importante pen- 
tru cel ce istorisește și pentru cei cărora le istorisește, Pe 
oameni deci îi interesează întîmplările importante pentru 
oameni. Pe ei îi interesează ce au făcut, gîndit, pătimit şi 

izbutit alți oameni. Dar nu fapte mărunte, cari se întîmplă 
obicinuit, ci acele cari ies din comun, deci întîmplări cari au 
avut urmări însemnate și au schimbat înfăţişarea lumii, au 
influenţat asupra vieții popoarelor și, în sfîrşit, asupra vieții 
omenirii. Aceste întîmplări constituesc obiectul istoriei propriu 
zise. 

Dar aceste probleme au fost analizate și desbătute îndea- 
juns. Aci vrem să arătăm că istoria, fie că se ocupă de eve- 
nimente mici sau mari, creează o lume nouă, o ordine nouă, al 
cărei raport cu celelalte ordine posibile trebue lămurit. 

- Ştiinţele fizice au creat o lume care n'are istorie. Ele zic: 
ceea ce este este așa cum este; nu putem adăoga nimic la 
ceea ce este, nici nu putem scădea nimic din ceea ce este; 
prefacerile în lume nu sînt decît combinaţii posibile între 
„elementele“ din cari se compune lumea fizică ; aceste com- 
binații se înfăptuesc după legi anumite, după legi naturale. 
Dar fizica nu se interesează, dacă o prefacere se va întîmpla 
în natură sau s'a întîmplat. Ci ea ne spune numai că, dacă o 
prefacere s'a petrecut, se petrece sau se va petrece, ea trebue 
să se petreacă după legi naturale. Necesitatea priveşte numai 
modul cum se petrece ceva, nu faptul că se petrece ceva. Pen- 
tru fizică, o întîmplare, un eveniment, fie că se petrece în 
natură sau în laborator (laboratorul este doar și el în natură!) 
are numai valoare ilustrativă, de confirmare sau răsturnare 
a unei ipoteze (zicînd că în anumite condițiuni un eveniment 
trebue să apară cu necesitate). 

Pentru ştiinţa fizică evenimentul e, din punct de vedere 
al timpului (al raportului cu alte evenimente), contingent. 
Chiar dacă n'a existat și nu va exista nicicînd „apă“, legea 
că apa îngheaţă la zero grade îşi păstrează valabilitatea : lo- 
cuitorii lunii, unde nu este apă, trebue și ei să recunoască 
valabilitatea acestei legi. Se'nţelege că legea n'a putut fi des- 
coperită și verificată decît prin experienţă, dar nu mai puţin 
adevărat este că dacă n'ar fi existat oameni pe pămînt care 
să descopere legea, apa tot ar fi îngheţat le zero grade. Legea 
naturală este deci independentă de existența unui subiect 
care o descopere, lumea fizică există, așa cum este, în temeiul 
legilor naturale. Dar ea nu există în mod necesar, ci con- 
tingent ; dar, dacă există, ea trebue să se conformeze legilor 
naturale (fizice). 

În felul acesta, după ce s'au descoperit şi. verificat toate 
legile naturale, noi ne putem lipsi bine zis de existența na- 
turii. Ea devine de prisos, nu mai prezintă niciun interes — 
teoretic. Așadar multe probleme fizice se pot deslega prin 
calcule. Se poate spune cu precizie că, dacă ar îi date anumite 
condiţii, se va putea observa cutare fenomen. Acele condiţii 
nu trebue să se realizeze nicicînd, totuş rezultatul dobindit 
prin calcul își păstrează valabilitatea. Dacă el se realizează 

„din întîmplare“, vom constata (fără mirare) că într'adevăr a 
apărut fenomenul calculat. 

Pentru „științele naturale“ lumea nu este deci decît un 
vast domeniu în care pot apărea cele mai diverse fenomene, 
' întîmplări, — dar totdeauna după anumite regule, după legi 
naturale. Minunile sînt excluse din cîmpul științelor naturale 

Științele naturale și-au creat o metodă foarte rodnică, 
eliminînd din calculele lor tot ce nu se adaptează acestei me- 
tode. Așa d. ex. dacă fizicienilor li se pune întrebarea, dacă 
Arhimede s'a născut din întîmplare sau cu necesitate, dacă 
descoperirile lui au fost necesare sau contingente, ei vor re- 
fuza să răspundă sau vor răspunde într'un fel cu totul para- 
doxal. Așa ei vor spune că dintr'un anumit punct de vedere 
nașterea lui Arhimede a fost necesară, deoarece în anumite 
condițiuni date „fenomenul Arhimede“ a trebuit să se nască, 
aşa cum în anumite condițiuni, el a trebuit să descopere legea 
fizică ce-i poartă numele. Totașa cu Galilei, etc. Dar, bine zis, 
problema nașterii lui Arhimede nu-i interesează pe fizicieni 
decît pentru verificarea ipotezei zicînd că în anumite condiții 
trebue să se nască un om de felul lui Arhimede. Adică orice 
om pus în condiţiile de naştere și viață a lui Arhimede va fi 
identic cu Arhimede cel istoric, așa cum orice aur, oriunde 
Şi oricînd, supus unei anumite temperaturi se va topi așa cum 
sa topit acest inel de aur pe care eu l-am încălzit la acea 
temperatură. 

Deci, daţi-i unui fizician toate materialele din cari era 
compus ansamblul condiţiunilor în cari s'a născut şi a trăit 
Arhimede, şi el va crea un Arhimede identic și care într'un 
moment exact previzibil va striga „Evreca“ ! 

Și: cine ştie dacă toată această istorie a lui Arhimede 
n'a fost pusă în scenă de un fizician al cărui nume nu ni s'a 
păstrat! Oare războiul troian ma fost înscenat de Homer? 
Poate că Iliada și Odiseia sînt cărţi ale fizicianului Homer 
care a făcut experiențe de laborator şi a înregistrat aceste 
experiențe în versuri. 

Am putea considera deci Universul ca un vast laborator 
unde fel de fel de fizicieni fac experiențe pentru a verifica 
ipotezele lor și pentru a fabrica fel de fel de instrumente, ma- 
şini, vietăţi... Dar în acest caz, Universul ne-ar da aspectul 
unui balamuc : fiecare fizician ar face ce vrea, ar experimenta 
după voie, ar deslănţui războae și revoluţii, ar provoca cu- 
tremure de pămînt, explozii, erupții vulcanice, ciocniri de 
astre, conflagrații cosmice, deci cele mai grozave întîmplări, 
pe lîngă întîmplări hazlii și nevinovate. Căci pentru ei nimic 
n'ar fi grozav sau negrozav, ci totul ar servi doar numai pen- 
tru verificarea unor ipoteze, pentru descoperirea și confirma- 
rea unor legi naturale. 

Și, la urma urmei, nu e vorba decît de proporții. Dacă 

azi se fac tunuri de o mărime nebănuită înainte de'o sută 
de ani, dacă azi se construesc. avioane uriașe cari pot dărîma 
într'o oră un oraş imens, dece peste cîteva sute de ani, fizi- 
cienii war putea trage luna pe pămînt, şi în alte sute de ani 
n’ar. organiza excursii în soare? N'a trecut Einstein la co- 
munişti şi le-a făgăduit că va bolşeviza tot Universul, așa că 
Jidanii vor deveni stăpîni peste toate. planetele, cari deocam- 
dată par a fi hitleriste ?,. 

Dar, mergînd pe această cale, fizicienii devin literați, ro- 
mancieri. În realitate ei au. posibilitatea , să experimenteze în 
laborator în anumite limite, dar nu se pot. considera şi pro- 
clama stăpîni ai Universului şi autori ai evenimentelor în 
afară de laboratorul lor, ai evenimentelor cari nu se pot re- 
produce în laborator. Ei „sînt artişti sau artizani și produc 
opere de artă, în mod arbitrar, iar „fizica“, știința lor, cu- 
prinde regulele pentru producerea unor opere de artă, cari 
satisfac trebuințe, scopuri omenești, chiar având numai scopul 
de a şti, de a cunoaște cum este natura și cari sînt legile 
naturale. 

Cînd un fizician se aventurează însă să explice „feno- 
menul Arhimede“, cu metodele și mijloacele fizicei, el depă- 
şeşte domeniul său ; el intră în domeniul istoriei, deoarece aci 
e vorba de a deșcrie și explica activitatea fizicianului, proce- 
sul care duce la crearea operei de artă. 

Fizicianul cercetează și explică fenomenul produs în anu- 
mite condiţii după legi naturale, istoricianul cercetează şi 
explică ăctivitatea fizicianului (sau a unui subiect în general) 
după legi spirituale. Legile naturale se. mai pot numi şi 
obiective, cele spirituale subiective. 

Există deci un substrat maleabil, susceptibil de cele mai 
variate transformări. Acest substrat îl putem numi materie, 
sau X, căci „materie“ n'a văzut nimene, ci numai diferite 
aspecte, moduri, forme ale ei, cari neîntrerupt se schimbă. 
Fizicianul își concentrează atenţia asupra felului cum se pe: 
trec aceste transformări, istoricianul asupra autorului sau au- 
torilor acestor transformări. Pentru fizician legile după cari 
au loc transformările sînt necesare, formele născute după 
aceste legi sînt contingente şi, în raport cu autorul lor, „arbi- 
trare“. Pentru istorician naşterea formelor e necesară prin 
voința autorului, chiar cînd autorul e necunoscut. Din acest 
punct.de vedere nimic nu e contingent, tot ce se întîmplă se 
întîmplă cu necesitate. Adică : orice obiect presupune un su- 
biect și se explică prin activitatea subiectului. Activitatea su- 
biectelor se poate observa şi descrie, și anume sau nemijlocit 
sau mijlocit — dar totdeauna prin observarea şi descrierea 
„operelor“ ce rezultă din activitatea lor. Putem vedea cum 
se naşte opera fiind autorul ei de față, dat ca fenomen per- 
"ceptibil, dar putem şi reconstitui activitatea sa din opera dată 

nouă. Această reconstituire, această descriere a activităţii din 
analiza operei este ceea ce numim istorie. 

Istoricianul reconstitue deci prin gîndire (exprimată prin 
vorbire sau scriere) activitatea altui subiect sau altor subiecte; 
el descrie desfășurarea evenimentelor ca și cum le-ar vedea 
înaintea ochilor săi. El „înțelege“ cum au procedat autorii 
evenimentelor, ai schimbărilor din cari sau născut diferitele 
monumente și documente istorice, el înțelege scopurile ce 
le-au urmărit ei, mijloacele ce le-au întrebuințat, erorile 
ce-au săvirșit, bucuriile și decepţiile ce-au simţit, fie că e 
vorba de opere de artă propriu zise (poetice, plastice, muzi- 
cale) sau de alte „fapte“ „istorice''), d. ex. întemeierea de State, 
războae şi cuceriri, reforme religioase și morale. 

In temeiul celor spuse deosebirea între poezie şi istorie 
ni se înfățișează acuma altfel decum o explică Aristote! (în 
Arta Poetică, cap. II). „Opera poetului, zice Aristotel, nu este 
de a istorisi cele întîmplate, ci în ce fel s'ar întîmpla, și cele 
posibile după potrivire sau necesitate. Căci istoricianul şi 
poetul nu se deosebesc prin faptul că unul scrie în versuri 
şi celalt în proză (căci opera lui Herodot ar fi putut fi pusă 
în versuri, şi ea mwar fi mai puţin istorie cu sau fără metru), 
ci deosebirea stă în faptul că unul spune ce s'a întîmplat, 
celalt cum ar fi fost să se întîmple“. Poetul deci inventează 
„fabula“, pe cînd istoricianul povesteşte ce sa întîmplat în 
realitate. După părerea lui Aristotel, poetul e şi el un fel de 
istorician, numai că el nu istoriseşte lucruri cari s'au întîmplat, 
ci lucruri cari s'ar fi putut întîmpla şi chiar lucruri cari nu 
s'ar putea întîmpla. 

Dar deosebirea mai adîncă este că istoria ne povestește 
cum poetul a creat opera sa, d. ex. drama sau comedia, dar 
nu ce opere și fapte au sävîrşit eroii dramei sau comediei. 
Aceste fapte pot avea şi interes istoric, dacă e vorba de per- 
sonagii istorice, şi noi putem constata din analiza operei în 
ce măsură poetul a considerat mai mult sau mai puţin adevă- 
rul istoric. Dar pe istorician îl interesează activitatea poetului 
şi nu activitatea personagiilor din opera poetică, așa cum o 
statue interesează istoria pentru a descrie și desprinde activi- 
tatea sculptorului, deși ea poate avea și alt interes istoric, cînd 
reprezintă un personagiu istoric, ale cărui fapte vrem să le 
istorisim. 

Dar şi istoricianul, el însuș, e un artist; istoria sa e operă 
de artă, e fapta sa. Şi după ce s'a inventat scrisul, istorisirea 
a putut fi fixată, ca şi operele poetice. Şi aşa cum la poeți 
găsim legături cu fapte adevărate, așa și la istorician găsim 
elemente poetice. Se poate mîndri vreun istorician că a des- 
cris faptele exact cum sau întîmplat, şi ar putea afirma că 
le-a explicat într'adevăr prin descoperirea intenţiilor adevă- 
rate ale autorilor ? Fără îndoială că fiecare istorician vrea să 

expună faptele așa cum sau întîmplat şi să descopere voința 
adevărată a celor ce au făcut istoria, dar ei nu pot reuşi decît 
în parte și adeseori ei trebue să devie poeţi. De aci se explică 
cum aceeaş istorie, d. ex. a Romiînilor nu e identică, ci diferă 
după istoricieni — Xenopol, Iorga, Giurescu! Totuş faptele 
au fost aceleaşi, așa cum în istoria artelor frumoase, operele 
sînt aceleaşi, totuş avem atîtea istorii diferite, cîți istoricieni 
au fost. 


17. SOCIETATEA UMANĂ OPERĂ DE ARTĂ 


Istoria, se spune, se ocupă de individual, științele (naiu- 
rale, exacte) de general. Istoria, de pildă, va descrie viaţa şi 
suferinţele calului Bucefal, calul favorit al lui Alexandru 
Machedon, dela naştere pînă la moarte, zoologia se ocupă de 
cal în general, de specie. Istoria ne va descrie o anumită pira- 
midă, a lui Cheops d. ex., arătînd din ce material a fost con- 
struită, cînd a fost construită, ce soartă a avut, etc., geome- 
tria se ocupă de piramidă în general, de specie! Aristotel, în 
tratatul despre „Categorii“, deosebește o substanţă primă, 
care este individul, d. ex. acest om, acest cal (ó ris &vðpwroç, ô 
ris {rros}, El o numește odsla wuptorară te xat tpótwç xal páhtota. 
Aeyoutvm, care nici nu se zice despre un subiect (xa® xo- 
xetpévov tivòs héyetat) nici nu este în vreun subiect (èv ôro- 
xetmévw twl 2crtv). Speciile şi genurile sînt õsdrepar oboiat, secundae 
substantiae. 

Obiectul istoriei sînt deci lucrurile individuale (tè ăroua, 
individua), primele substanţe. Intr'un mod oareșcare și spe- 
ciile şi genurile sînt substanțe sau „individua“, adică pot fi 
considerate subiecte (substrate), bnoxsiusva, dar numai în înţeles 
impropriu. 

Substanţa primă nu poate fi decit subiect, niciodată 
atribut, predicat, pecînd substanțele secunde pot fi, în anu- 
mite condițiuni, subiecte prin raportare la substanța primă. 

Deosebirea între istorie şi ştiinţele naturale se poate lă- 
muri prin acest raport între substanța primă şi substanţele 
secunde, prin raportul între individ, specie și gen. 

Istoria se. ocupă deci numai de indivizi, consideraţi ca 
subiecte acţionînd asupra unor „obiecte. Raportul între subiect 
şi obiect, care implică acţiune, creare, prefacere, trebue reţinut 
şi notat. Căci subiect fără obiect nu există. 

Istoria va povesti deci, de pildă, faptele lui Alezandru 
Machedon, ale lui Cezar, Virgil, Eminescu, Grigorescu. Se 
poate scrie şi istoria unui anumit cîine, și a unei muște, na- 
` rîndu-se faptele acestor indivizi — şi întrucît le putem atribui 
fapte, acţiune asupra unor obiecte. In mod fictiv se poate scrie 

şi istoria unui „galben“ (Alecsandri), a unui strop de- apă, 
aventurile unei pietre nestimate, etc. Orice substanţă primă 
poate fi considerată oarecum ca „subiect“, dar e evident că 
lucrurile anorganice, o piatră, un munte — nu vor împlini 
condițiunile unei substanţe prime, ale unui „individuum“, âro- 
gov care acționează, care are un obiect, care rămîne acelaş și 
identic cu sine oricari transformări s'ar petrece cu obiectele. 
Acelaș individ d. ex. Gheorghe, poate fi desculț sau încălţat, 
gol sau îmbrăcat, elegant sau zdrenţuit, ras sau cu barbă, tînăr 
sau bătrin, sănătos sau bolnav — el este totdeauna Gheorghe. 
Un anumit strop de apă, un anumit rîu, un anumit munte, 
pămîntul și soarele, sînt substanțe prime şi îşi au istoria lor, 
dar experiența ne dovedeşte că acestor indivizi le lipseşte 
„calitatea de subiect“, de acţiune arbitrară, de „ființă“ indi- 
viduală. Numai prin „personificare“ aceste lucruri pot fi con- 
siderate subiecte. D. ex. Dunărea apără Țara noastră împo- 
triva Bulgarilor, Carpaţii i-au adăpostit pe Romiîni în vreme 
de primejdie, codrul e frate cu Romînul. Și munţii mor, și co- 
dri şi stîncile ; fulgerul despică văzduhul, apa stinge focul. 
Pretutindeni putem vedea acțiunea substanţelor prime, ale 
„indivizilor“. Dar e lămurit că „acțiunea“ în înţeles precis 
nu se poate atribui decît unor „persoane“, unor indivizi cari 
au reprezentarea scopului acţiunii, cari făptuesc, creează. 

Şi în sfîrşit chiar animalele sînt considerate ca stînd în 
afară de interesul istoriei, — deoarece nu ne putem înţelege 
cu ele, deoarece istoricianul istorisind isprăvile adevărate sau 
fictive, ale unor animale trebue să le interpreteze după felul 
de gîndire și înfăptuire al omului. Așa în fabule sau în epo- 
peea despre Reineke (a lui Goethe), care fără îndoială că nu 
este o vulpe istorică, animalele gîndesc și acţionează ca oame- 
nii. Şi chiar un anumit cîine, care-a intrat în istorie, a atras 
atenţia istoricianului prin: calitatea sa de „persoană“, de om. 

Sau găsit mari înţelepţi cari nu știu că istoria e făcută 
de popoare nu de indivizi. Aşa istoria lui Alexandru Machedon 
este de fapt istoria Macedonenilor; iar Alexandru este numai 
exponentul, instrumentul națiunii macedonene. Apoi: eveni- 
mentele istorice, se spune, sînt determinate de forțe naturale, 
(oarbe), d. ex. factorii economici ; indivizii și naţiunile acţio- 
nează subt presiunea mediului. Cunoaştem toate aceste obiec- 
țiuni şi le-am apreciat după merit. Ne place însă mai mult 
să personificăm rîurile, munţii şi codrii, lanurile și poienile, 
decît să-l prefacem pe om în piatră și copac și naţiunile în 
păduri. Fizicienii determiniști vreau să coboare omenirea la 
nivelul obiectelor lor,'noi vrem să ridicăm obiectele la înăl- 
țţimea subiectelor. Fizicianul nu vrea să aibă nicio legătură 
sufletească cu „apa“ (He O), dar Romînul vrea să fie frate cu 
Prutul și cu Dîmboviţa — apă dulce..., cari „ape“ mau nicio 
semnificație chimică, dar în schimb au jucat un mare roi în 

istoria neamului romînesc. Multe: au 'văzut rîurile şi” văile. 
noastre, munţii și codrii noştri în scurgerea vremii; apa chi- 
mistului n'a văzut nimic și nu va vedea nimic. 

“Istoria deci consideră lumea plină de substanțe prime și: 
le atribue pe cît se poate calitatea de persoane, de subiecte în 
acțiune. Ar greşi însă, dacă ar cădea în exagerări, așa cum o 
fac în vremurile noastre științele naturale. 

Istoricianul deosebeşte bine. și trebue să deosebească bine 
subiectele, persoanele, de substanţele prime personificate și că- 
rora le dă oareșcum un rol istoric. Munţii, codrii și apele au 
avut uri rol în istoria Romiînilor, dar ar fi greșit să le atribuim, 
un rol activ, susținînd că istoria Romînilor e determinată de 
acţiunea acelor substanţe prime, ca şi cînd Dunărea şi Prutul. 
ar fi vroit să ne ajute sau să ne păgubească. 

Noi putem blestema sau blagoslovi Prutul,'dar nici un is- 
torician nu va învinui Nistrul că ne-a trădat Ruşilor sau că ar: 
avea intenţia să-i lase să treacă în Basarabia. 

Aceste expuneri ar părea de prisos, dacă unii istoricieni 
şi antropogeografi nar exagera influența mediului geografie 
asupra istoriei. Dar e cert că eu n'aş putea scrie la acest tratat 
iarna la 30° cu fereastra deschisă. Aşa nici Alexandru Machedon 
nar fi putut cuceri Persia, dacă această țară ar fi fost situată 
la Polul Nord, şi nici nu i-ar fi putut bate pe Perşi dacă soldații 
săi ar fi avut săbii de lemn, sau n'ar fi mîncat o săptămînă. 

Mai grea li se pare unora obiecțiunea că istoria e făcută 
de masse nu de indivizi. Popoarele, națiunile au făcut și fac 
istoria, clasele muncitoare, nu regii şi generalii. Adică nu Filip 
și Alexandru, nu Cezar şi August au făcut istoria, ci Mace- 
donenii şi Romanii — şi mai ales massele muncitoare! De 
aici ar rezulta se 'nţelege că „proletariatul“ ar trebui să ia 
conducerea popoarelor și să facă un sfîrşit cu politica regilor 
şi a generalilor. Cert este că Alexandru n'a putut cuceri Persia: 
fără armata sa (compusă din Macedoneni și Greci), nici Cezar 
war fi cucerit Galia fără legionarii săi. Dar armata fără 
Alexandru ar fi mărit Persia ? Adevărat este că fără munca 
țăranilor şi a sclavilor armatele romane n'ar fi putut exista și. 
acţiona, înseamnă însă că „muneitorii“ au făurit imperiul ro- 
man, şi că legionarii și imperatorii au fost numai instrumen- 
tele prin cari muncitorii au făcut „istoria romană“ ? Adevărat 
este că un războiu nu se poate cîştiga fără bocanci ; înseamnă 
asta că fabricatul de bocanci a cîștigat sau a pierdut războiul 
şi că lui i se cuvine întîietate faţă de general și că nu generalul 
face istorie! Concepţia materialistă a istoriei e bine adaptată 
„ştiinţei“ comercianților și industriașilor din: sec. XIX şi bine: 
exploatată de. demagogii marxişti pentru a. „dovedi“ impor- 
tanța istorică a proletariatului. Dar nimene nu neagă impor- 
tanța politică a proletariatului “industrial în epoca capitalis-. 
mului. Problema muncitorească trebueşte deslegată de oamenii 

politici ai diferitelor țări pentru a evita războae civile şi revo- 
luţii. Lupta între clasele economice constitue, în timpurile 
noastre, pentru orice Stat o mare primejdie. Dar obiecţiunea 
marxistă îndreptată împotriva istoriei tradiționale mare nicio 
valoare. Istoria politică se ocupă de regi, generali, dar şi de 
armatele lor și națiunile cari fac istorie, totuși și de demagogii 
marxiști şi de „armatele proletare“. 

Problema este de a descoperi subiectul acţiunii şi de a 
descrie acțiunea și rezultatele ei în raport cu voinţa şi scopu- 
rile subiectului. Poate fi un grup de indivizi, o armată, un 
popor, o naţiune, o familie (de ex. o dinastie) „subiect“ istoric? 
Fără îndoială că da. Nimic nu ne împiedică să considerăm o 
națiune ca substanţă primă, ca individualitate — dar numai 
față de altă națiune. Deci națiunile se luptă întreolaltă aşa 
ca şi indivizii. Alexandru l-a bătut pe Darius, dar Macedonenii 
i-a bătut pe Perși. Dar se poate spune că Alexandru i-a bătut 
pe Perși ; doar asta nu înseamnă că Alexandru singur a intrat 
în luptă cu Perșii, aşa cum se arată în poveşti că un viteaz 
bate singur o armată! 

Națiunea nu e substanță primă, (subiect, persoană) în 
raport cu un om (individ), ci numai în raport cu altă națiune, 
aşa cum un om e individ față de alt om, nu de ex. față de 
specie. ' 

Un om e Romîn în raport cu ceilalți oameni cari nu sînt 
romîni, ci unguri, germani, italieni etc. Dacă war fi pe lume 
decît Romîni, nwar fi nici Români, ci oameni. Dacă între ma- 
mifere n'ar exista decît oi, atunci n'ar exista nici oi; ci există 
oi fiindcă există capre, boi, cai — și oameni. Dacă mar exista 
decît cai arabi, n'ar exista nici cai englezi nici moldoveni, ci 
numai cai. 

Pe plan istoric desprinderea, opoziţia și ierarhizarea gru- 
purilor nu se întemeiază pe aceleaşi principii ca în zoologie, 
dar procedeul logic e acelaș. Tot cu substanţe prime și secunde 
avem de a face, cu indivizi, specii şi genuri. In zoologie indi- 
vidul există pentrucă există specia, în istorie grupul există 
pentrucă există indivizii care-l compun. Așa omul nu este om 
fiindcă se simte şi se crede om față de cal, ci el este om și 
calul este cal; în istorie omul este Romiîn fiindcă se simte și 
se crede Romîn faţă de Ungur etc., deși el admite că și Ungu- 
rul e om. Mai lămurită apare această deosebire cînd observăm 
animalele : un cal arab nu se simte arab faţă de un cal englez 
sau moldovean. Caii n'au „sentiment naţional“. Atașarea indi- 
vidului uman de grup are alte izvoare și altă semnificaţie decît 
participarea indivizilor la specii și genuri. Se va obiecta : și la 
animale există atașament de grup, de ex. de turmă, stol, stup, 
furnicar etc., ca şi la om. Între două „cetăți“ de furnici vecine 
pot izbucni „războae'“, dar ele pot trăi şi în vecinătate pacinică. 
Dar ni se pare dovedit prin observaţie că principiul de coeziune 


www.dacoromanica.ro 


MONADA ȘI COMUNITATEA 201 


în comunitatea animală este altul decît în cea umană. Despre 
comunitatea (sau, societatea) animală se poate spune că exis- 
tența individuală e dependentă de existența grupului, ceea ce 
înseamnă că un furnicar n'are istorie, cum nu are istorie o 
turmă de maimuțe sau un: stol de paseri. Așa și la om „grupul 
familial“ este un fapt biologic şi e explicat prin caracterele 
speciei, prin faptul că omul e mamifer şi că puii omenești au 
nevoie lungă vreme de ocrotirea părinţilor. „Familia“ umană 
deci e familia unei specii sau varietăți de mamifere. Aceste 
familii nu sînt nici rominești, nici ungurești nici jidovești,. ci 
sînt familii omenești. Chiar luptele și rivalităţile precum și 
legăturile pacinice de vecinătate, pînă şi constituirea de hoarde 
intră încă, cel puţin în parte, în sfera și ordinea biologică. 

Această ordine biologică n'o putem desprinde în aspectul 
ei pur, despărțită adică de ordinea creată de spiritul omenesc, 
de gîndirea logică, rațională. Dar o putem reconstitui întru- 
cîtva prin comparaţia cu grupurile animale. Trebue de cercetat 
anume ce rămîne, în grupul uman, neschimbat și legat de carac- 
terele speciei, şi ce se transformă subt acțiunea omului-subiect. 
Observăm că există o variaţie de „forme sociale“ umane, cari 
nu pot fi explicate prin caracterele speciei, nici cu privire la 
originea lor nici cu privire la evoluţia lor. Caracterul biologic 
al. indivizilor cari compun grupul uman rămîne stabil sau va- 
riază în limite. foarte înguste, pe cînd structura societăţii. e 
supusă unor oscilații şi schimbări în limite foarte largi. Aceste 
oscilații, aceste transformări nu pot fi explicate decît prin inter- 
venţia gîndirii oamenilor cari „conduc“ societatea, adică o 
transformă și mlădiază după ideile lor despre cum ar trebui 
să fie societatea. 

Societatea umană devine astfel un artefact, o operă de 
artă, creaţiunea unor substanţe prime. Societatea devine obiect, 
în a cărui formă citim activitatea artistului social. Numai în 
raport cu această activitate societățile umane au istorie. Ele se 
deosebesc întreolaltă așa cum se deosebesc toate operele de 
artă, cari exprimă ideea artistului. O casă exprimă ideea arhi- 
tectului, a unui anumit arhitect; un Stat ideea celui ce l-a 
creiat. 

Se 'nţelege că există o mulțime de case foarte asemănă- 
toare, chiar identice. De ex. casele țărănești într'un sat. Pre- 
supunem că s'a ivit cîndva un artist care a creat acel tip de 
casă, casa prototip care a exprimat ideea sa „despre cum trebue 
să fie o casă. Acest model a fost imitat apoi de artizani, de 
tehnicieni. Identificarea artistului e foarte dificilă, așa cum 
dificilă este identificarea poeţilor cari au creat operele poetice 
„populare“. Marii artiști cari stau la începutul istoriei comu- 
nităților omenești sunt figuri legendare: Dedalus, Homer, 
Tezeu, Licurg. În urmă ei pot fi identificați: istoria propriu 
zisă îşi face intrarea — în istorie. 

18. CAUZALITATE ȘI. FINALITATE 


Ni se pare deci că deosebirea între științele (naturale) 
„exacte, şi cele spirituale sau istorice, nu stă în aceea că cele 

dintîiu se ocupă de fenomene de repetiţie și celelalte cu feno- 
mene de succesiune, ci deosebirea rezultă din raportul între 
subiect și obiect : științele naturale se ocupă de obiect, susţi- 
nînd că obiectul se transformă după legi proprii (cauzale), iar 
cele istorice se ocupă de subiect, de activitatea subiectului, 
activitate care e condusă de finalitate, de gîndirea subiectului, 
de scopurile ce-și propune subiectul. 

Dar din acelaş raport fundamental între subiect și obiect 
se poate expune şi lămuri raportul între cauzalitate şi finalitate. 
Dacă obiectul s'ar fi supus legii cauzalităţii, subiectul nu și-ar: 
putea „obiectiva“ scopurile, spiritul nu s'ar putea întrupa. Acti- 
vitatea, orice activitate avînd un scop determinat cere apli- 
carea de mijloace, o tehnică prin care se creează obiectul. Dacă 
„materia“, substratul amorf și indefinit care cuprinde toate 
posibilităţile de creare, nu s'ar mlădia şi supune unor regule 
tehnice, nici un scop n'ar putea îi înfăptuit. Substratul trebue 
să se structureze subt acţiunea subiectului în conformitate cu: 
gîndirea lui, cu ideea (sau idealul) subiectului și în conformi- 
tate cu natura „instrumentelor tehnice“ pe cari le aplică su- 
biectul. Instrumentul nemijlocit pe care orice subiect îl are la 
îndemînă pentru crearea de forme, de structurare a substra- 
tului, este trupul cu organele sale. Pe lîngă aceste organe date 
omului la naștere și cari se desvoltă prin aplicarea lor tehnică, 
omul și-a mai construit instrumente tehnice cari constituesc o 
îmbogăţire şi lărgire extraordinară a organelor sale naturale. 

Prin: „simţuri“ deci omul dobîndește o primă structurare 
a substratului, a obiectului, care se prezintă ca o mare diver- 
sitate de forme. Prin acţiune, mișcare, prin jocul organelor: 
sensoriale şi tot mai abila manevrare a trupului, substratul el 
însuş se prezintă subiectului ca un ansamblu de „corpuri“, 
unele din ele stînd subt stăpînirea unui subiect, altele fiind 
lipsite de „stăpîn“ şi lăsîndu-se stăpînite și transformate de 
subiecte după anumite regule tehnice, dobîndite în temeiul 
cercetării și descoperirii „legilor naturale“. 

Această problemă am mai expus-o, dar trebue să rea- 
mintim punctul nostru de plecare, pentru a evita orice avîntare” 
în speculaţiuni fără temeiuri empirice. Pe drumul experienţei 
doar ajungem să distingem corpuri „însufleţite“, deci corpuri: 
stînd nemijlocit la dispoziția unor subiecte şi exprimînd „gîn- 
direa“ acestora, și, pe de altă parte, corpuri „neînsuflețite“, 
cari se comportă faţă de subiect (de corpul unui subiect) și 

întreolaltă după anumite regule, pe cari „ştiinţa“ le înregis- 
trează şi sistematizează subt principii și legi generale. 

Legea cauzalității e valabilă pentru raporturile tuturor 
corpurilor întreolaltă. Dar ce în privește corpurile însufleţite, 
raporturile lor întreolaltă şi cu corpurile neînsufleţite nu pot 
fi explicate în întregime prin legea cauzalităţii. Corpul însu- 
fleţit mijlocește subiectului contactul cu celelalte corpuri după 
regule cari diferă cu desăvîrșire de felul cum se face contactul 
între corpurile neînsufleţite și de felul cum şi corpul însufiețit 
se comportă ca corp în contact cu alt corp, cînd facem abstrac- 
ție de faptul că este însufleţit, 

Cînd un corp viu e lovit de alt corp (viu sau fără viaţă), 
fenomenele fizice sînt totdeauna aceleași fără privire dacă cor- 
purile sînt vii sau nu. Cînd un om, animal sau plantă primeşte 
o lovitură zicem prin căderea unei pietre, efectul mecanic, 
deplasarea părților materiale și „deformarea“ corpurilor ce se 
ciocnesc, se întîmplă totdeauna după regule anumite : „meca- 
nice“, fizice, obiective. Fizica cercetînd și observînd acest feno- 
men, nu se interesează dacă corpul viu lovit de piatră sufere 
durere, nici nu o preocupă problema dacă nu cumva și piatra 
simte durere. Fenomenul durerii iese din sfera preocupărilor 
fizicianului, — dacă nu e dînsul cel lovit de piatră! 

Dar mai interesante sînt fenomenele cari urmează acestei 
nenorocite întîlniri între piatră și capul fizicianului. Pe cînd 
piatra, dacă a fost -destul de tare, va rămînea liniștită unde 
a căzut, în corpul fizicianului se vor petrece procese cari îl vor 
interesa pe biolog și cari nu pot fi explicate nici de cum prin 
legi mecanice. Această lovitură va avea însă și efecte cari îl 
vor interesa şi pe psiholog, căci se poate întîmpla ca fizicianul 
după această lovitură — să devie filosof. Zguduiri puternice ale 
creerului pot. da efecte psihologice nebănuite ! 

Problema se complică și mai mult cînd în locul pietrei, 
pumnul unui om va lovi capul fizicianului. Din această lovitură 
se vor naște efecte cari fără îndoială nu pot fi analizate şi expli- 
cate într'un tratat de fizică. Anume: se poate naște o luptă 
corp la corp, cu strigăte, geamăte etc. ; se poate naște un proces 
cu urmări incalculabile ; sergenţi, jandarmi, judecători vor intra 
în scenă. Dacă cei doi combatanți sînt profesori universitari 
și șefi de partide poate izbucni un război civil! Toate aceste 
evenimente nu răstoarnă în desfășurarea lor legile fizice (me- 
canice), ci fizicianul își poate urmări observaţiile fără privire 
la toată istoria asta. Aşa întrun războiu tunurile funcţionează 
după legi mecanice și fizicianul poate studia legile aceste și în 
timp de pace şi în timp de războiu : pentru el termenii de răz- 
boiu şi pace n'au nici un interes „științific“. Dar strategul va 
trebui să cunoască legile. fizice pentru a întrebuința tunurile 
în mod potrivit. El va ţinea seama şi de determinarea mecanică 
a corpurilor vii. De pildă: care general va ordona o șarjă de 

cavalerie cînd cavaleria se află în vale, iar dușmanul de atacat 
pe deal? In vechime cînd luptele se dădeau cu masse com- 
pacte era foarte important de a mări puterea ciocnirei prin 
„rostogolirea“' mașsei pe un principiu mecanic : falanga era un 
fel de tanc viu care putea rupe și sparge frontul dușmanului, 
și putea rezista oricărui atac — prin masivitatea ei. Un rinocer 
e mai primejdios cînd atacă decît un căţel, oricît de viteaz ar 
fi cățelul, şi o luptă, o „ciocnire“ între aceste două animale se 
va sfîrşi prin înfrîngerea căţelului, oricît de superior ar fi 
acesta din punct de vedere „morali“. Un aspect cu totul mecanic 
are „lupta“ între mare și uscat. „Furia“ cu care se izbesc va- 
lurile mării de țărm pentru a-l mușca și sfărma, pentru a-l 
nevoi să se „retragă“, nu exprimă acelaş fenomen ca „furia“ 
tigrului rănit care se aruncă asupra vînătorului. Se 'nţelege că 
aceste comparații își au rostul lor şi ne înlesnesc înţelegerea 
fenomenelor, exprimînd și anumite sentimente și emoţii trezite 
în noi la privirea fenomenelor naturii. 

Dar cînd e vorba de orientare exactă, de cunoaștere și 
acţiune conștientă întemeiată pe cunoaștere, trebue să facem 
deosebire lămurită între subiecte și obiecte și raporturile lor 
întreolaltă. E greşit să considerăm și să explicăm toate rapor- 
turile pe acelaş plan, de ex. fizic (obiectiv), precum și greșit 
ar fi să le interpretăm toate din punct de vedere spiritual 
(subiectiv). In viaţa de toate zilele interpretarea subiectivă şi 
obiectivă se amestecă, uneori într'un fel straniu. Așa cînd ne 
împiedicăm sau ne lovim de un obiect, ne simțim îndemnați să-l 
blestemăm și cîte odată îl vom izbi sau arunca furioși, ca şi 
cum obiectul a avut intenţia să ne pricinuiască durere. Cînd 
copiii fac acest lucru, vorbim de neștiința lor sau de concepţia 
lor animistă. Dar cînd ne strînge o gheată, nu ne vine s'o 
aruncăm în foc sau s'o rupem în bucăţi, chiar după ce ne-am 
terminat studiile filosofice? Dacă reflectăm, se 'nţelege că 
vom, admite că „biata gheată“ nu e vinovată, ci cizmarul, sau 
poate chiar noi fiindcă am îmbrăcat un ciorap prea gros. 

Această reflexiune este foarte necesară și foarte impor- 
tantă pentru acțiunea ordonată, pentru alegerea mijloacelor: 
potrivite în urmărirea unui scop. Trebue să distingem bine 
lucrurile-obiecte de lucrurile-subiecte. 

Filosofia s'a ramificat în diferitele ştiinţe în temeiul acestei 
distincţiuni. Dar clasificarea și ordonarea lucrurilor (a sub-- 
stanțelor) după acest criteriu a. întîmpinat multe dificultăţi și a 
dat naştere la multe erori. 

Am expus pe larg, cum filosofii au încercat să rezolve: 
această problemă și cum rătăcirile lor se explică în primul 
rînd prin alegerea punctului de plecare. Unii au considerat 
lumea compusă numai din obiecte, alţii compusă numai din 
subiecte ; unii au pus în faţa lumii-obiect un singur subiect,. 

alţii au căutat să demonstreze că subiectivitatea şi obiectivi- 
tatea nu sînt decît atribute ale aceleiași substanțe. 

Nu vrem să ne războim cu filosofii și în urmă să con- 
struim poate un nou „sistem“ dogmatic, pretinzînd că numai 
noi am găsit adevărul adevărat. Ci vrem să ne orientăm în 
haosul de păreri şi ipoteze pentru a dobîndi principii de acţiune. 
Vrem să ştim ce înţeles şi ce scop are viaţa, vrem să știm dacă 
trecerea noastră (ca subiect conștient) prin lume nu înseamnă 
altceva decît o simplă și obicinuită combinaţie fizico-chimică 
după legile înregistrate de fizicieni în tratatele lor. 

Avînd răgaz să reflectez şi să scriu asupra acestei pro- 
bleme, îmi îngăduesc această plăcere, avînd nădejdea că cele 
scrise de mine vor găsi un cetitor împins şi el spre căutarea 
deslegării acestor taine. Căci mi se pare, am mai spus-o, că 
erorile teoretice ale filosofilor au adus mare nenorocire asupra 
oamenilor, prin faptul că ei, crezînd în adevărul unor teorii 
greșite, încearcă să le aplice în practică. Rezultatele nu pot fi 
decît catastrofale. 


19. MATEMATIZAREA LUMII 


Subiectul este substanță primă. El rămîne totdeauna ne- 
schimbat, el nu este nici cînd mai mult sau mai puțin sub- 
stanță, cum zice Aristotel. Dar atributele (predicatele) sale se 
schimbă : în acest fapt stă îstoria sa. Dar, cum s'ar putea con- 
stata identitatea substanţei, dacă determinaţiunile ei se tran- 
sformă ? Aci Aristotel nu ne dă o deslușire. O dăm noi zicînd: 
.ceea ce se schimbă nu este subiectul, ci se petrece în afară 
de subiect, în obiect ; noi citim în obiect, în obiectivarea acti- 
vității subiectului, istoria subiectului. „Senzaţia devine tot- 
deauna reprezentare“, după legea schimbării continue, stabilită 
de noi în partea întîia. Prin proiectarea continuă a senzaţiilor 
în afară se creează, prin mişcare, lumea corpurilor, se separă 
corpul înzestrat cu simţuri de corpurile exterioare. Dar acea 
lume corporală exterioară, obiectivă, separată de trupul subiec- 
tiv, e o construcţie nicicînd terminată. A trăi, a simţi, a avea 
conștiință înseamnă a menținea acea separaţiune prin mișcare, 
„prin colaborarea simţurilor. 

Dar, la om (şi nu știm precis în ce măsură și la unele 
animale), comunicarea între subiecte postulează, ca o condiție 
necesară a acestei comunicări, identitatea corpurilor. 

Orientarea subiectului, fiecă e vorba de animal sau om, 
se întemeiază pe posibilitatea de a identifica diferitele corpuri, 
de a le recunoaște ca aceleași, — deși s'au schimbat şi se 
schimbă. Cîinele lui Odiseus și-a recunoscut stăpînul, deși, din 
punct de vedere fizic nici el nici stăpînul nu mai erau aceiași; 

se vede însă că Ulise își păstrase cel puţin mirosul, sau altă 
„însuşire“* care îi înlesni cîinelui: identificarea: stăpînului. 

Această identificare a corpurilor şi orientare îr lumea 
corpurilor se face, în sfera subiectivă, în mod -empiric și fără 
:a se postula identitatea. lor şi mai ales fără o metodă care să 
garanteze oricînd identificarea. Astfel cînd după douăzeci de 
ani întîlnim un coleg de şcoală, nu e sigur că-l vom recunoaşte, 
că-i vom putea stabili imediat identitatea. Persoana ni se va 
părea cunoscută ; îl vom întreba, dacă nu cumva ne cunoaștem 
şi de unde, îl vom întreba de nume — și astfel pe 'ncetul: vom 
reconstitui identitatea colegului nostru. Aceeaș problemă se 
poate ivi cu privire la o casă, un arbore, o stradă, un sat etc. 

Cert este că toate corpurile se schimbă, dar tot aşa de im- 
perioasă este nevoia de a le recunoaşte ca aceleași, de a le 
atribui o realitate, o identitate, de a fixa deci în ceea ce se 
schimbă, ceea ce rămîne neschimbat, sau ceea ce constitue 
esența lucrului, însușirea sa neschimbată şi care-i garantează 
identitatea. 

Mai ales comunicarea între oameni a reclamat elaborarea 
unui sistem de semne pentru identificarea corpurilor. Din 
această năzuinţă s'a născut graiul articulat, sistemul de semne 
pentru identificarea corpurilor şi pentru raporturile între cor- 
puri. Graiul a creat o lume corporală identică pentru toate 
subiectele cari comunică (se pot înţelege) întreolaltă. Sistemul 
acesta de semne e susceptibil de perfecționare — în vederea 
scopului de a identifica obiectele, de a le asigura identitatea. 
Aşa s'a născut fizica (prinderea obiectelor în specii și genuri 
pentru identificarea lor mai uşoară) şi, în. urmă, aritmetica şi 
geometria, ştiinţe cari cuprind metoda universală de a iden- 
tifica obiectele, corpurile, considerîndu-le coexistente în spaţiu 
şi reducîndu-se schimbările lor numai la „deplasări“ în spaţiu. 

Prin comunicare deci între subiecte și pentru scopul comu- 
nicării s'a construit o lume gîndită, calculată, matematizată, 
fără istorie, deoarece schimbările nu se referă decît la mișcă- 
rile corpurilor în spațiu, la schimbarea pozițiunii lor în spaţiu 
unele față de altele. i 

Matematicienii şi fizicienii şi-au dat toată silinţa să facă 
această metodă de identificare a corpurilor cît se poate de 

erfectă, astfel ca știința lor să prevadă toate cazurile posibile 
în lumea noastră, ba chiar să prevadă și cazuri posibile într'o 
lume diferită de lumea noastră. In acest domeniu oamenii au 
făcut progrese uimitoare. Cu ajutorul matematicilor se pot 
calcula şi prevedea cele mai complicate raporturi între corpuri, 
cele mai complicate mișcări şi deplasări în spațiu. Prin apli- 
carea matematicilor, fizica își dobîndi o încredere extraordinară 
în puterile ei de a „explica“ Universul, de a explica toate feno- 
menele — chiar cele morale. Adică : totul fiind materie şi miş- 
care, înseamnă că totul se explică prin legi fizice (naturale). 

In progresarea aceasta spre matematizarea Universului, nu 
s'a ţinut însă seama de punctul de plecare, de faptul că mate- 
matizarea este o condiție a comunicării între subiecte prin 
creiarea unei lumi intersubiective, totdeauna identică cu sine, 
deci fără istorie, dat fiind că schimbările nu privesc esenţa 
ei, ci numai deplasări calculabile şi previzibile ale corpurilor 
„din cari se compune. 

Dar considerînd geneza acestor ştiinţe și scopul lor, ne 
dăm seama că ele nu explică nimic. Fiecare din noi dobîndeşte 
prin ele posibilitatea de a comunica altui subiect, altui om 
(şi iarăş numai în anumite condițiuni), ce este lumea și ce sînt 
obiectele din jurul său, prin faptul că aceste științe ne îngă- 
duesc să identificăm repede orice obiect, să-i fixăm locul în 
spaţiu în raport cu alte obiecte, — deși toate obiectele, toate 
corpurile se schimbă, se transformă și deși, în realitate, în 
raportul fiecăruia dintre noi cu obiectele concrete din afară 
trebue să intervie activitatea noastră a fiecăruia pentru a con- 
strui spaţiul şi corpurile în spaţiu şi a le identifica din nou în 
orice caz concret. Căci: ce ne ajută fizica și geometri cînd e 
vorba să recunoaștem dimineața oamenii ce i-am văzut cu o zi 
înainte și cu cari am vorbit? 

Ce ne ajută fizica şi geometria pentru a "scrie „istoria lui 
Alexandru cel Mare“? Am putea încerca se 'nţelege să ur- 
mărim după metoda matematică „mişcările“ lui Alexandru 
dela naștere pînă la moarte, adoptînd un sistem de coordonate 
în spaţiu şi prinzînd toate aceste mișcări în ecvaţii, astfel că 
istoria sa ni s'ar putea înfățișa apoi într'o ecvaţie generală, 
sau într'o curbă cu anumite însuşiri. S'ar considera în aceste 
calcule toate „forțele“ externe și interne cari au determinat 
activitatea lui Alezandru, (între cele interne ar intra forţele 
vitale cari transformă corpul lui Alexandru, îl fac să evolueze; 
se 'nţelege că și „ereditatea“ şi-ar găsi locul aci). Dar cine ar 
încerca să facă istorie în felul acesta ? Se vorbeşte și în istorie 
de forţe, mişcări, de drumul parcurs de un om, de ascensiune 
şi cădere etc. Dar au aceste expresii acelaș înțeles ca în fizică 
şi, mai ales, îngăduesc ele aplicarea aceloraş metode? Şi de 
ce nu? 

Pentrucă în comunicarea cu alți oameni avem nevoie de 
identificarea obiectelor, a corpurilor, dar avem nevoie şi de 
identificarea subiectelor. Și mai ales această din urmă nevoie 
e cea primordială și importantă. 

Această identificare însă e dată nemijlocit dela nașterea 
copilului. Cunoașterea și recunoașterea oamenilor din jurul său 
sînt date nemijlocit. Am putea chiar zice (cum am mai amintit) 
că toate lucrurile (corpurile) sînt pentru copil mai întîiu su- 
biecte, și abia prin experiență progresivă se desprinde din 
lumea subiectelor cea a obiectelor. 

Fizica și matematicele duc acest proces pînă la desăvirșire, 
.desubiectivînd lumea pînă la limita posibilă. 

Dar noi, văzînd contradicţiile cari se nasc din acest extre- 
mism al fizicienilor, trebue să tragem imita acolo unde se 
impune prin experienţă : subiectele cari nu pot fi transformate 
în obiecte, trebue să rămiîie subiecte. Pe părinţii mei, pe soția 
și copiii mei, şi, în urmă, pe ceilialți oameni nu-i pot arunca 
între obiecte, între corpurile fizice şi identificabile prin me- 
todele fizico-matematice. 

Lumea subiectelor o restrîng deci pînă acolo ca să cuprindă 
fiinţele cari pot comunica, deci cari înțeleg semnele mele prin 
cari identific obiectele, corpurile fizice. Restul lumii îl dau 
fizicei şi legilor ei. 

Aci, în lumea subiectelor, procesele de gîndire prin cari 
oamenii încearcă să ajungă la identificarea subiectelor sînt cu 
mult mai complicate și mai delicate. Am văzut că, mergînd pe 
calea fizicei şi identificînd subiectul cu trupul viu, intrăm în 
contradicții. Trupul se transformă neîntrerupt. Totuș trupul ne 
serveşte ca mijloc de orientare pentru identificarea subiectului 
ca suflet și, în urmă, —- ca spirit. Adică : orice subiect cunoscut 
nouă trebue să ni se manifeste sau să ni se poată manifesta ca 
trup, ca corp între corpuri. Un subiect trebue să se nască, şi, 
după toată experienţa noastră, să moară. Dar subiectul, așa ni 
se pare și aşa am constatat prin raţionament, nu poate fi iden- 
tic cu trupul care se naște și moare și care, din acest punct de 
vedere, nu este decît o compoziţie fizico-chimică, un sistem 

_de părţi materiale care se ivește după legi fizico-chimice și se 
descompune tot după aceste legi. Din acest punct de vedere 
trupul n'are istorie, sau are o istorie ca toate compoziţiile (sau 
sistemele) fizico-chimice — organice. Orice organism îşi are 
evoluția sa după legile biologice: viermele, broasca, găina, 
capra, omul — toate ființele se nasc, se desvoltă și mor după 
aceleași legi biologice. 

Buchefal şi Alexandru sînt supuși acelorași legi şi istoria 
lor, a trupurilor lor, este aceeaş. Așa dar știința fizică, despre 
corpuri, ne ia posibilitatea de a identifica trupurile vii cu su- 
biectele. Subiectivitatea trebue desprinsă de trup, deși se mani- 
festează întrun anumit timp prin trup. 

Dacă am cuteza să identificăm subiectul cu trupul, să-l 
considerăm născut cu trupul, și murind cu trupul, am fi foarte 
încurcați cu răspunsul: ce este fiecare din noi. Materialismul 
a răspuns: der Mensch ist, was er isst — omul este ceea ce 
mănîncă. Dar văzînd cum trupul se înocește neîntrerupt, asimi- 
Jînd și eliminînd materie, ar urma că un om, din punct de 
vedere material (trupesc), cuprinde toată materia pe care a 
asimilat-o și a eliminat-o în cursul vieţii sale — mai rămînînd 
ca la sfîrşit să adăogăm la această massă de materie și cadavrul 

rămas după moartea sa. E lămurit lucru că această metodă de 
identificare a subiectului duce la contradicții Şi absurdități. 

Sîntem nevoiţi să punem subiectivitatea în acel principiu 
( àpxý ) sau forță care organizează materia dîndu-i forma și 
structura organică și care o menține dela naştere pînă la 
moarte în funcțiune separînd-o de celelalte forme organice şi 
anorganice. 

Acest principiu, să-l numim vital, e tot atît de uşor sau 
greu de explicat ca și principiul gravitaţiei sau cel al afinităţii 
chimice. In orice caz însă el nu poate fi redus la aceste două 
principii, deoarece efectele acțiunii sale sînt specific deose- 
bite. Oricum ar fi şi oricum se va sfîrși cearta între biologiștii 
mecaniciști și cei vitalişti, noi ne-am hotărît să dăm trupul 
în seama „naturaliștilor'“, să-l considerăm deci ca „obiect“. Şi 
după cele spuse de noi: în manifestările, schimbările, activită- 
tile trupului-obiect, noi putem citi istoria subiectului. 

Un copil care se naşte rămîne acelaş pînă la moarte — 
cu toate schimbările, mişcările, acţiunile „trupului său“. Dacă 
spunem însă că cineva se naşte, trăește şi moare, înseamnă că 
acel cineva a existat și înainte de naștere și va exista și după 
moarte. Principiul care organizează materia dîndu-i forma „in- 
dividuală“, separată de alte forme individuale, nu se poate el 
însuș ivi sau naște din nimic — el trebue să fie, așa cum şi 
materia pe care o organizează este. Acest principiu nu poate 
dispărea prin descompunerea materiei organizate, așa cum nici 
materia organizată prin descompunere (desorganizare) nu 
dispare. 

Aceste sînt concluziile logice la cari ajungem prin raţio- 
namente, dacă pornim de unde am pornit: adică dela existenţa 
unei lumi corporale. Dacă admitem existența de corpuri ma- 
teriale existente în spaţiu și transformîndu-se prin combinarea 
şi descompunerea de părți materiale (spaţiale, întinse), trebue 
să admitem, în cazul organismelor vii, și existenţa de „suflete“ 
cari organizează materia dînd naștere la „indivizi“, adică su- 
biecte obiectivate în trupuri, în corpuri materiale. 

Dar să nu uităm (și aci stă toată problema în jurul căreia 
ne învîrtim) că trupul (şi corpul în general) este o construire 
neîntreruptă a subiectului pentru a-și păstra identitiatea, sfera 
sa, în raport cu alte corpuri. Omul, pentru a putea comunica 
cu alți oameni, i-a dat trupului său (și corpurilor în general) 
„individualitate“, identitiate. De aci începe tot calvarul gîn- 
dirii omenești. Pe deoparte nevoia de a găsi în corpuri stabili- 
tate, pede altă parte primejdia continuă de a pierde identitatea 
corpurilor prin prefacerea lor neîncetată (care implică și pri- 
mejdia, pentru fiecare individ, de a nu mai putea comunica 
cu alţii, de a nu mai putea spune altora ce este el şi ce sunt 
celelalte lucruri), Nevoia de a se „înțelege“ întreolaltă, de a 
stabili norme de conduită în raporturile interindividuale peste 

limitele raporturilor fizice şi biologice, i-a împins pe oameni 
să materializeze lumea, să conceapă lumea ca un sistem de 
„corpuri“ în spaţiu, corpuri cari pot fi identificate oricînd prin 
semne şi pot fi fixate în spaţiu acolo unde sînt prin artificii de 
metodă (sisteme de coordonate) pe cari le-au inventat şi per- 
fecţionat ştiinţele fizice și matematice. Aşa, un om poate învăţa 
geografia Americei fără să părăsească satul său natal şi să ştie 
exact unde este polul Nord fără să fi călătorit dincolo de Hotin. 
Dar fizicienii se muncesc să ştie ce este materia și ce este un ' 
corp, tocmai mînaţi de desfăşurarea logică a raţionamentului 
pornind dela acea pozițiune a corpului în spaţiu, fără să-și dea 
seamă că ea a fost adoptată numai ca o condiţie necesară pen- 
tru comunicarea între oameni, fără să-și dea seama că corpul 
este o noţiune, nu o intuiţie, o construire (care poate fi ori- 
cînd dărîmată) şi o realitate neschimbată. 

Aşa fiind, fizicienii trebue să intre în contradicții, mai 
ales cînd se aventurează și se angajează să depășească limitele 
științei lor. Căci dacă ei ar avea știința corpurilor, ei ar fi în 
stare, cum am arătat în altă parte, să construiască cu precizie 
lumea transcendentă, spirituală şi să intre în contact cu 
spiritele. 

Nu susţinem însă că fizica.se întemeiază pe o eroare, ope- 
rînd cu corpuri ca și cum ar fi realități intuite, deși „corpul“ 
nu este decît o construcţie noțională, geometrică (prin măsu- 
rare şi calculare). Dimpotrivă, admirăm rezultatele dobîndite 
de ei. Intradevăr lumea corporală se comportă aşa cum o 
calculă fizicienii a priori : prin experimentare se pot verifica 
toate raționamentele fizicienilor. Ar fi şi de mirare să fie altfel, 
deoarece ei nu fac altceva decît să dea expresie precisă con- 
struirii lumii corporale aşa cum o face orice om (şi, în general, 
orice animal în conformitate cu organizaţia sa). Acesta este 
senzul afirmației lui Kant că intelectul nostru dă naturii legi. 
Calculele fizicienilor nu pot cuprinde mai mult decît ceea ce 
e cuprins în construcţia lumii corporale făcută de fiecare om. 
Fizica înregistrează toate posibilităţile, toate cazurile particu- 
lare posibile în construirea lumii corporale, dar ea nu poate 
depăşi limitele trase prin natura instrumentului prin care se 
face calculul și măsurarea și care instrument este corpul ome- 
nesc cu organele sale. 

Ipoteza deci că există corpuri materiale în spațiu îşi do- 
bîndeşte prin calculele fizicienilor, prin experimentările și veri- 
ficările lor un înalt grad de certitudine, de adevăr, dar care 
nu depășește în privința formală certitudinea fiecăruia din noi 
că dimineața cînd ne sculăm vom găsi lîngă noi aceleaşi obiecte 
cari erau cînd ne-am culcat seara; iar dacă nu sînt acolo, 
noi putem constata, prin comunicarea cu alți oameni și cerce- 
tări „fizice“, că lucrurile nau dispărut ci au fost transportate 
(sau că noi am fost transportaţi) în alt loc. Un copil însă poate 

crede (sau îl putem face să creadă) că lucrurile au „dispărut“. 

Această certitudine a existenţei lumii corporale (materiale) 
a ridicat însă cu putere problema existenţei sufletului, a su- 
biectului care construește lumea fizică, sau, mai bine zis, o 
consideră construită, existentă pentru sine şi avîndu-și ordinea 
ei, legile ei. 

Intoarcerea spre subiect e, în acest caz, necesară şi o con- 
secință logică. Protagoras a exprimat, el cel dintiiu, în mod 
lămurit îndoiala în ordinea lumii desprinsă de condiţiile de 
cunoaştere ale subiectului. Fizicienii şi-au continuat cercetările 
netulburaţi de aceste izbucniri repetate ale îndoelii, pînă cînd 
filosofia modernă a ajuns, cu Hume, să zgudue din temelii cer- 
titudinea fizicienilor. Astăzi conflictul a ajuns într'o fază cri- 
tică, şi în teorie și în practică. El nu mai poate fi înlăturat prin 
încercări după tipul lui Platon sau Kant. Nici idealismul 
obiectiv nici cel critic, nici monadologia lui Leibniz nici cea 
nouă a lui Renouvier nu mai pot opri dezastrul. Şi teoria şi 
practica par lipsite de orice suport şi omenirea e ameninţată să 
cadă în haos. 

Fizicienii şi-au pierdut încrederea în metodele lor. Lumea 
corpurilor nu mai prezintă înfățișarea unei ordine desăvîrşite, 
Materia se descompune, se pierde, legile fizice se clatină. Pe 
de altă parte, subiectul, căruia Descartes, Leibniz, Kant căuta- 
seră să-i asigure un loc privilegiat şi bine consolidat, e ame- 
nințat și el să-şi piardă situaţia. Fizica şi-a întins sfera invadînd 
şi domeniul rezervat pînă nu demult științelor morale (înte- 
meiate pe situaţia privilegiată a subiectului), iar ştiinţele spi- 
rituale (subiective) au pătruns în sfera fizică slăbindu-i toate 
poziţiunile. Incercările de separaţiune a domeniilor şi: de împă- 
care au dat greș, căci aceste încercări s'au ţinut în sfera pur 
teoretică, fără a considera practica şi ciocnirile posibile în 
domeniul practic. 

Oamenii practici anume, dacă alo o teorie ca adevărată, 
„încearcă a o aplica. 

Adică : nu numai o teorie adevărată poate fi aplicată în 
practică, ci și una greşită. Se presupune însă, şi noi susţinem, 
că o teorie adevărată pusă în practică, dă rezultate bune, pe 
cînd una greșită, dă rezultate rele. Termenii de „bine“ şi „rău“, 
în acest conex, își vor găsi explicarea în cursul expunerilor. 

Notăm, deocamdată, că fizica ne dă prin metodele ei cer- 
titudinea existenţei lumii corporale. Pe de altă parte, în faţa 
lumii corporale stă lumea subiectelor, întrucît din comuni- 
carea între subiecte sa construit lumea corporală și -prin 
această comunicare ea se menține și prin ea se poate verifica 
existenţa ei. 

Marea eroare, şi a fizicei şi. a filosofiei, a fost că nu sa 
ținut seama de această condiție fundamentală a cunoașterii 
lumii corporale (fizice), crezîndu-se că problema se poate re- 

zolva în sfera fiecărui subiect, — dacă există mai multe su- 
biecte ! Fiecare fizician sau filosof, ba chiar fiecare om, aşa 
se credea și se mai crede, ajunge prin experiență proprie (care 
cuprinde și diferitele tratate de fizică și filosofie) la certitu- 
dinea existenței lumii corporale. În mod logic deci subiectul își 
dobîndeşte un loc privilegiat, el își dobîndeşte în primul rînd 
certitudinea existenței sale ca subiect, în fața Universului- 
obiect. Așa deci se ajunge cu necesitate logică la solipsism 
teoretic — atît în filosofie cît și în fizică, și, în urmă, la apli- 
carea practică a solipsismului adică la egoism. 

Că subiectul e conceput ca suflet sau spirit, nemuritor sau 
muritor (legat de corp), n'are importanță prea mare. Incercă- 
rile de a îndulci „solipsismul“ mai ales în vederea consecin- 
țelor practice, au rămas fără efect. Chiar sociologia cu „expli- 
cările“ ei, cu afirmaţia că există un suflet colectiv etc., n'a 
izbutit să răstoarne solipsismul, încrederea fiecărui subiect în 
suveranitatea sa absolută. 

Atacul hotărîtor trebue să pornească din altă pozițiune 
şi cu alte arme, mai ales că mulţi filosofi, văzînd haosul şi 
prăpădul luînd proporţii, nu găsesc altă deslegare decît propa- 
garea doctrinei buddhiste, renunțarea subiectului la legătura 
sa cu lumea materială, care ar fi ireală, o înșelare, un izvor 
de suferinţe și iluzii deșarte. 


20. CERTITUDINEA EXISTENȚEI SPIRITELOR 


Faptul evident, nemijlocit cunoscut de fiecare dintre noi 
(ca şi de multe alte ființe) este pluralitatea subiectelor, exis- 
tenţa de ființe cari acționează, se mișcă, simt, vroesc, cugetă. 
Ar fi fără de folos să spunem că la început copilului i se pare 
lumea întreagă compusă din subiecte și că pentru animale orice 
„mişcare“ e semn de prezenţă a unei „ființe“, cum de altmin- 
teri nu mai trebue să accentuăm că tot ce este dat experienţei 
noastre e dat ca o multitudine de „forme individuale“, de 
„corpuri“. Dar dela această cunoaștere nemijlocită (implicînd 
şi atitudinea ființei care cunoaşte) pînă la reflexiunea asupra 
condiţiilor cunoașterii întemeiată pe desbinarea a ceea ce este 
în subiect şi obiect, e un drum lung și anevoios pe care numai 
omul l-a străbătut, — prin faptul că între oameni sa putut 
stabili o comunicare prin graiu. Comunicarea a cerut însă din 
capul locului admiterea unui postulat logic, a.unui principiu, 
care schimbă cu desăvîrșire înfățișarea lucrurilor : toate „for- 
mele individuale“ trebuesc considerate ca fiind compuse din 
două elemente cari poartă, după locul ce-l ocupă fiecare formă 
în ansamblul ordonat al formelor, nume diferite : trup-suflet, 
materie-spirit, 'materie-torţă, (energie), lume-Dumnezeu. Linia 

-de despărțire între cele două elemente poate îi trasă în diferite 
feluri, cum şi împreunarea lor într'o unitate poate fi făcută în 
diferite moduri, dar despărţirea e necesară pentru comunicarea 
între oameni. Se poate zice : sufletul e în corp sau (cu Plotin) 
corpul e în suflet, materia e înzestrată cu forţă, sau că forţa 
produce materia : că pămîntul se mișcă în jurul soarelui, sau 
că soarele răsare şi apune — ca și cum am zice: eu plec în 
oraş, tu te întorci acasă, trenul intră în gară, adică: nu există 
materie fără forță, trup fără suflet, — căci de altfel mar exista 
mișcare, schimbare, luptă, ciocnire. In această învălmășeală 
de forme, de schimbări şi transformări, „individul“ trebue 
să-și păstreze identitatea, care este o condiţie de a constata 
schimbarea, de a se orienta în învălmășeala schimbărilor, de a 
învinge. și stăpîni „forţele“ potrivnice. 

Din posibilitatea de comunicare între subiecte cu ajutorul 
graiului s'a născut o lume compusă din „corpuri“ spaţiale sau 
materiale, structurată în mod definitiv, în aşa fel ca schimbarea 
să fie oprită la o anumită limită și supusă, în desfăşurarea ei, 
unor legi invariabile. Nici materia, .nici forța nu se pierde; 
din nimic nu se naşte nimic. 

Cert este că individul (om sau animal) în trăirea sa, în 
acțiunea sa care reclamă încordare continuă pentru păstrarea 
identităţii proprii (separațiunea de „lumea exterioară“), con- 
strueşte neîncetat lumea corporală, spaţială, materială şi nici 
“prin gînd nu-i poate trece să nege existenţa lucrurilor sau exis- 
tenţa sa proprie. Dar, la om, cînd intră în joc comunicarea cu 
alți oameni, construcția trebuește considerată ca terminată, — 
„Corpul“ sau lucrul material (spaţial) devine „realitate“, exis- 
tenţă reală. De aci, din această condiție fundamentală a comu- 
nicării s'a născut necesitatea de a considera formele indivi- 
duale ca „lucruri în sine“. Aceasta este pozițiunea câștigată 
de „realismul naiv“, care nu se îndoește de existenţa lucruri- 
lor — fie ele „ființe“ vii sau lucruri moarte. Dar cum, pe de 
altă parte, transformarea nu poate fi negată şi cum ea implică 
anumite dificultăţi în identificarea lucrurilor în scopul comu- 
nicării, omul, cugetînd și vorbind, a creat conceptele şi prin 
“concepte o lume „ideală“ neschimbată la care putem raporta 
ceea ce schimbă și cu ajutorul căreia putem reconstrui oricînd 
o stare de lucruri aşa cum a fost. Adică: noi putem istorisi 
schimbările, raporturile între lucruri. Aşa, de pildă, noi putem 
istorisi lupta dela Călugăreni, deşi n'am fost de faţă şi-l putem 
înțelege pe altul care ne istorisește cum s'a petrecut lupta dela 
Chaeronea, deși nici el nici eu n'am fost de față. Dar nu e 
vorba numai de „lupta“ propriu zisă, de mișcarea corpurilor, 
aşa cum ne-o poate reprezenta fotograful în filme, ci de o luptă 
ca eveniment istoric. Adică să înţelegem din ce cauze sa ivit, 
ce consecinţe a avut etc. Cu cît geometria, fizica, astronomia, 
biologia, psihologia și toate celelalte științe „exacte“ elaborează 

concepte mai precise, cu atit mai lesne şi mai clar vom putea 
istorisi evenimentele ce s'au petrecut şi se petrece în lumea 
„corporală“. 

Așa dar lumea este compusă din lucruri în sine, din cor- 
puri cari există în spaţiu, — dar cari se schimbă și se tran- 
sformă prin combinaţii de elemente corporale după legi bine 
determinate. Ele pot fi însă oricînd identificate cu ajutorul 
conceptelor. Zicînd că Alexandru cel Mare a fost om, noi l-am 
identificat între toate formele cari sînt şi au fost și prin deter- 
minare progresivă ajungem să-l separăm și în sfera noţiunii de 
om de toți ceilialți oameni cari sînt și au fost. 

Alexandru nu mai există, a murit. Dar fizicienii vor spune, 


că el există ca materie (materia doar nu se pierde) numai în 


alte combinaţii. Toată materia care a servit la formarea şi dăi- 
nuirea trupului lui Alexandru dela naşterea pînă la moartea 
sa, există și azi. Dar atunci ce înseamnă că Alexandru a murit ? 
Ştim bine ce înseamnă asta: nu mai putem vorbi cu el, nu-l 
putem vedea, nu-l putem auzi spunînd „dacă n'aș fi Alexandru, 
aş vrea să fiu Diogene“, Dar ian citiţi o bună istorie a lui 
Alexandru cel Mare, să vedeţi cît de viu e acest erou, cum îl 
vedem șarjiînd în fruntea cavaleriei în lupta dela Chaeronea, 
cum îl vedem trecînd Helespontul, cum îl auzim îmbărbătîn- 
du-și vitejii, cum îl vedem aruncînd lancea în pieptul lui 
Kleiton şi cum, apoi, îl auzi gemînd în cortul său... 

Alexandru trăeşte, Ștefan trăește şi Mihai şi toţi oamenii 
cari au trecut în istorie. 

Dacă Auguste Comte a zis că cei morţi ne stăpînesc — 
noi putem îndrepta eroarea sa zicînd : morții istoriei sînt mai. 
vii decît marea mulţime a celor vii cari după moarte vor fi 


- 


uitaţi. Creangă și oamenii despre cari istorisește el nu sînt mai | 


vii pentru noi decit toţi cei ce trăesc azi în Humulești de pildă 
şi cari, cei mai mulţi, peste un secol nu vor fi decit materie 
împrăștiată în spaţiu? 

Dar, din punct de vedere fizic, oamenii cari trăesc azi, 
în acest moment cînd scriu aceste rînduri, sînt mai reali, 
„există“, trăesc, cum şi peniţa cu care scriu acuma există, pe 
cînd cea cu care am scris înainte de o lună — cine știe unde 
este și dacă mai este „peniță“. Dar şi o peniță poate trece în 
istorie, de ex. cea cu care a fost semnat tratatul dela Versailles. 
Dacă nu era ea, nu se sfirşea războiul... 

Se plîng oamenii: totul e trecător, din pămînt ești și în 
pămînt vei merge. Fizicianul răspunde : nimic nu se pierde, 
nimic” nu dispare din Univers. Iar istoriograful adaogă: nicio 
ființă nu piere, toate trăesc — în istorie. 

Dar trecerea în istorie nu înseamnă numai trecerea într'un 
manual de istorie, ci în general înscrierea activităţii în lumea 
corporală. Orice ființă prin activitatea sa face istorie și se în- 
scrie în istorie. Ea trăeşte în istorie, în ansamblul de fapte şi 

activități cari au transformat lumea. Istoria scrisă despre 
Alexandru sar putea pierde şi s'ar putea pierde amintirea 
despre el. 'Totuș lumea n'ar fi așa cum este, dacă nu se năştea și 
trăia Alexandru. Cîţi eroi au trăit înaintea lui şi a lui Filip, 
despre cari n'avem nicio ştire, Fără ei însă nici Filip nici 
Alexandru n'ar fi făcut istoria așa cum au făcut-o şi nici istoria 
noastră n’ar fi aşa cum este. 

Alezandru deci şi toate ființele cari au existat cîndva în 
forme corporale, există și azi şi ca materie și ca — spirit, 

Am văzut însă că pe Alexandru nu-l putem identifica cu 
trupul său, nici cu massa de materie care a servit pentru între- 
ţinerea trupului său dela naştere pînă la moarte. Atunci această 
existență materială a lui are numai o semnificație şi valoare 
instrumentală : el a putut fi identificat de contimporanii săi 
între ceilalți oameni. Adevăratul Alexandru, care trăieşte şi 
azi în istorie, deci este nemuritor, este de natură spirituală, 
este „sufletul său“ care sa bucurat, a suferit, sa zbuciumat 
şi, împlinindu-şi menirea pe pămînt în forma materială, s'a 
despărțit de materie și există undeva în Univers, ca „forță 
cosmică“. 

Dacă ne-am hotărît deci să afirmăm realitatea lumii cor- 
porale (ceea ce am fost nevoiţi s'o facem pentru a putea comu- 
nica cu alți oameni), trebue să afirmăm și existența unei lumi 
spirituale, existenţa de suflete şi forțe. 

Dar ! realitatea lumii corporale este oare numai un postu- 
lat logic pentru comunicare, deci simplă iluzie şi artificiu de 
cugetare sau este întradevăr lumea compusă din corpuri, din 
forme materiale, spaţiale ? 

Filosofii, şi numai filosofii, s'au îndoit și se îndoesc de 
realitatea corpurilor. Dar îndoiala lor se naşte din retragerea 
lor în lumea „subiectivă“, vrind să experieze corpul în mod 
nemijlocit, prin intuiţie. În acest caz se 'nțelege că lumea 
devine fenomen dependent de simţuri şi de contactul nemijlocit 
cu corpul filosofului. 

Filosofii însă nu-şi dau seama că au ajuns la pozițiunea 
lor prin întoarcerea dintr'o lume corporală reală, construită şi 
verificată precis în colaborare cu alți oameni, într'o lume pe 
care au părăsit-o îndată ce au început a se înțelege cu semenii 
săi. Dacă ar proceda corect și după toate regulele logice, ei 
ar trebui să se întoarcă în lumea subiectivă renunțînd la mij- 
locul ce le-a înlesnit intrarea în lumea corporală, adică la 
graiu şi comunicare în general. Ei ar trebui să se întoarcă la 
pozițiunea viermelui, a plantei sau pietrei, cari există dar nu 
pot istorisi că există şi nu pot înţelege istorisirea altor lucruri. 

Toate sistemele aceste filosofice, subiectiviste, fenomena- 
liste, solipsiste etc., nu sînt decît bîigueli și înșirări de vorbe 
fără înţeles ale. unor ființe cari au pierdut simţul realităţii, 
Sînt oameni bolnavi, cari şi-au pierdut identitatea Eului pro- 

priu şi vreau să şi-o regăsească îngrădindu-se cu toate artifi- 
ciile cugetării în sfera lor subiectivă, schimonosind limba, 
construind o terminologie bizară și manifestînd toate simpto- 
mele unei îmbolnăviri mintale. 

Graiul nostru, în toate formele sale, presupune, ca mijloc 
de comunicare a ceea ce ştim şi gîndim despre „ceea ce este“, 
. existenţa de corpuri ce se mișcă în spaţiu și pot fi identifi- 
cate, ordonate, clasificate. Presupune însă şi existența de su- 
flete, forţe — fără de cari corpurile nu sar putea naște, war 
putea dăinui, nu sar putea transforma. 

Ajungem la rezultatul: există corpuri materiale, există 
spirite. La cunoașterea acestui adevăr ajungem prin comuni- 
carea cu alți oameni. Experienţa pur subiectivă e o. construcţie 
artificială a teoreticienilor, încercarea de întoarcere la o po- 
ziție inăginabilă, dar inefabilă. Cînd ne îmbolnăvim, visăm, 
aiurăm, înebunim sau fisolofăm după metoda fenomenalogică, 
ne găsim într'o stare de solipsism, în care lumea nu e nici 
materie nici spirit ci un haos de „fenomene“, de fantome şi 
demoni. Omul normal, trăind în societatea semenilor săi şi 
discutînd cu ei, ajunge să se convingă că există corpuri, su- 
flete, spirite, forțe. 

Sînt însă unii oameni cari, atinşi de boala filosofică, admit 
existența de corpuri, dar neagă existența sufletelor şi a spi- 
ritelor ; alţii iarăş neagă existenţa corpurilor, dar susțin exi- 
stențţa de suflete, spirite, forțe. Sînt și tipuri mixte, d. ex. 
cari admit. corpuri şi forțe, dar nu suflete şi spirite, cari 
susţin existența de spirite, dar nu de suflete, etc. Filosofii 
se deosebesc apoi și prin felul cum explică raportul între 
trup şi suflet, materie şi spirit (sau forță) etc. 

Nu ne vom ocupa de toate aceste „concepţii“ filosofice. 
Fiecare om e liber să gîndească şi să vorbească așa cum crede 
el că e mai adevărat. Dar niciun om nu poate pretinde ca 
ceilalți să accepte, fără discuţie şi verificare, opiniunile lui. 
Nici noi n'avem această pretenţie. Ci năzuim să expunem 
problemele ca să fim înţeleși, ca să putem fi controlaţi. 

Pentru noi, ceilalți oameni cu cari vorbim și ne întîlnim 
sînt ființe reale, corpuri materiale, individuale, dar nu sînt 
numai corpuri materiale, ci fiinţe vii cari au „suflet“ şi cari 
sînt spirite nemuritoare, cel puţin atît de nemuritoare ca şi 
materia din care se compune corpul lor și a cărei nemurire 
o confirmă și susține ştiinţa fizică. Iar după toată experienţa 
noastră, personală și dobîndită dela alţii, spiritul singur ga- 
rantează identitatea ființelor, a subiectelor. 

Ce filosofie naivă ! se va spune ; după Descartes, Spinoza, 
Leibniz, Kant şi Husserl, mai ales Husserl, să vie cineva să 
afirme existenţa de corpuri și spirite! Acceptarea acestei fi- 
losofii ne-ar arunca înapoi spre Thales şi am trebui să par- 
curgem tot drumul dela Thales pînă la Husserl. 

Nu prea văd de ce Husserl ar fi superior lui Thales în 
deslegarea problemelor filosofice. Pentru Thales cel puţin apa 
era apă, dar ce este apa pentru Husserl? 

Rămînem deci, cu tot riscul de a fi ostracizaţi din tagma 
filosofilor, la pozițiunea noastră, cucerită cu mari străduinţe. 
Vom întări-o încă prin respingerea opiniunii acelor filosofi 
sau intelectuali atinşi de filosofie cari cred că se poate afirma 
existenţa corpurilor fără necesitatea de a accepta existenţa 
spiritelor. Zic „corpuri“ nu „materie“, zic „spirite“, nu „spi- 
rit“. Adăogăm că această concepție e răspîndită și acceptată 
(ca adevăr confirmat de știința modernă !) și de massele largi 
ale „proletariatului. marxist“, care acţionează în temeiul ace- 
stei filosofii. 


21. CERTITUDINEA EXISTENŢEI LUI DUMNEZEU 


„Eul identic cu sine“ nu este materie, căci trupul ma- 
terial se schimbă, se preface şi, în urmă, se desface: din pă- 
miînt ești şi în pămînt vei merge. Eul este deci spirit sau 
suflet, în sfîrșit ceva ce nu este materie. Incercarea însă de 
a determina sufletul sau spiritul în mod pozitiv n'a dus la 
rezultate mulţumitoare. Nu i se pot da decît determinări în 
opoziţie contradictorie cu materia: tot ce este material e 
trecător, se transformă, etc., pe cînd sufletul este indestruc- 
tibil, nemuritor, materia ocupă spaţiu,. părțile ei sînt coexi- 
stente în spaţiu, pecînd sufletul nu este spaţial, el nu este 
nicăiri, dar este oarecum pretutindeni şi totdeauna. Eu pot 
fi cu gîndul în cer și pe pămînt, în trecut și viitor. Această 
plimbare liberă în spaţiul infinit şi peste veacuri caracteri- 
zează sufletul, pecînd trupul e legat totdeauna de prezent şi 
fixat într'un loc precis în spaţiu. Mișcarea trupului în spaţiu 
nu este liberă, ci încătușată în legile rigide ale mecanicei, fi- 
zicei și chimiei, ce. se pot exprima prin formele matematice 
şi chimice. Sufletul nu e supus nici legii gravităţii, nici celor- 
lalte legi mecanice şi fizico-chimice. Dar există suflet fără 
trup, spirit fără materie ? Fizicienii admit existenţa de forțe 
sau energii, dar numai legate de materie sau ca însuşiri ale 
materiei ; ba ei merg chiar pînă a afirma că există numai 
energie și că materia ar fi o manifestare a energiei (Ostwald). 
Adică : o gîndire consecventă tinde şi ajunge totdeauna la 
monism, fie materialist sau spiritualist (energetic). Dualismul 
nu satisface gîndirea „filosofică“'. Deoarece toți filosofii, în 
reflexiunea lor, se întorc la pretinsa geneză a gîndirii, fără 
a considera drumul pe care ea s'a desvoltat pînă la punctul 
unde e dată posibilitatea reflexiunii. Nu e vorba de a înlătura 
dualismul pentru a satisface tendinţa de unitate a gîndirii, 

ci e vorba de a-l explica; nu e vorba să ne hotărîm pentru 
o concepţie materialistă sau spiritualistă (negînd în cazul din- 
tîiu existenţa spiritului, în al doilea pe cea a materiei) ci de 
a arăta cum am ajuns la scindarea a tot ce este în materie 
şi spirit şi a afirma că unele „fiinţe“ sînt compuse din trup şi 
suflet. Doctrina lui Spinoza s'a bucurat de mare trecere la fi- 
losofi și literați, prin faptul că este şi monistă şi dualistă: 
Materia şi spiritul sînt atribute ale Substanţei identice cu sine 
şi neschimbate. Substanţa se manifestează ca „întindere“ pe 
de oparte şi „cugetare“ pe de altă parte, în aşa fel că întin- 
derea (spaţialitatea) este expresia cugetării şi viceversa. Spi- 
noza descrie ordinea lumii cum se desprinde din acest para- 
lelism între materie şi spirit, între corp și suflet. Dar se iveşte 
vecinica întrebare : ce este substanța lui Spinoza ? La această 
întrebare Spinoza nu găsește alt răspuns, decît pe cel ce l-au 
dat şi Eleaţii, Parmenides şi Zenon. Iată definiţia sa: „Per 
substantiam intelligo id, quod in se est, et per se concipitur: 
boc est id, cuius conceptus non indiget conceptu alterius rei, 
a quo formari debeat“ (= Prin substanţă înţeleg ceea ce este 
în sine, şi se concepe prin sine: adică un lucru al cărui con- 
cept nu are nevoie de conceptul altui lucru prin care ar tre- 
bui să fie format). Ceea ce înseamnă : substanţa este substanță. 
E interesant că mulţi filosofi şi mulți literați au rămas exta- 
ziaţi în faţa acestei „adîncimi“ de cugetare a lui Spinoza, dar 
tot atît de interesant este că adevărații filosofi, între cari 
Leibniz şi Kant, n'au putut accepta această „genială“ rezol- 
vire a problemei, care se prezintă într'adevăr ca o glumă şi 
încă lipsită de spirit. Descartes afirmase existența duor sub- 
stanţe : materie şi spirit, dar lăsase oarecum deschisă problema 
raportului lor (deşi la el spiritul are primatul și este adevă- 
rata substanţă), Spinoza inventă o substanţă nouă și declară 
că cele două substanțe carteziene sînt atributele ei. Rezulta- 
tul: nu ştim ce este substanța (adică singura şi adevărata 
existență reală), iar spiritul este coordonat materiei. Şi atunci 
de ce să nu ne sprijinim pe materie, a cărei existenţă este 
mai palpabilă, de ce să nu acceptăm materialismul şi să nu 
considerăm spiritul ca simplu epifenomen al materiei sau 
manifestare a ei, cînd doar despre substanţă nu putem şti ni- 
mic altceva decît că este un X, din care şi prin care filosofii 
pot explica toate, și spirit şi materie. Substanţa lui Spinoza nu 
este decît o constantă invariabilă introdusă într'un calcul ma- 
tematic pentru a putea determina, prin raportare la ea, varia- 
țiupile altor mărimi. Așa fizicienii au introdus eterul, defi- 
nindu-l în felul ca să explice, prin însuşirile: ce i se atribue 
prin definiţie, variaţiunea fenomenelor luminoase şi alte 
multe manifestări de energii cari străbat cosmosul. Dar ni- 
mene nu ştie ce este eterul și ce însușiri are de fapt. Aşa și 
‘cu substanţa lui Spinoza și. cu toate principiile (ăpyai) fizice 

sau metafizice ; nu ştim ce sînt şi cum sînt, dar existenţa lor 
ni se pare necesară pentru a putea explica fenomenele ce le 
experiem, le percepem. Ele nu sînt deci, din acest punct de 
vedere, decît construcţii sau supoziţii logice. Dat fiind că 
totul se schimbă, trebue să existe ceva neschimbat pentru a 
garanta ordinea şi a înlesni orientarea în ceea ce se schimbă 
neîncetat. 

'Trebue să ieşim din acest labirint printr o hotärîre eroică, 
dar nu printr'un salt în vid — în transcendent, ci sprijiniți 
pe fundamentalele durate de noi pînă acuma. 

Am arătat că nici Eul conceput ca suflet sau spirit nu-și 
poate dobîndi și păstra identitatea decît în anumite condițiuni. 
Eu trebue să mă găsesc pe mine într'o ordine a subiectelor, 
într'un loc determinat al acestei ordine ; dacă însă nu sînt în 
stare să mă înserez în ea, atunci Eu nu ştiu ce sînt; Eu nu 
mai sînt Eu. 

Sînt deci, nu nevoit, ci de bună voie dispus să mă dau 
ca suflet în seama unei ordine care nu e fizică-mecanică, ci 
spirituală și care-mi garantează identitatea mea ca subiect 
activ, stăpîn asupra materiei și înfăptuind din materie şi cu 
ajutorul unui instrument material (trupul) scopuri cari de- 
păşesc ordinea fizică, adică simplele combinaţii de părţi mate- 
riale în vecinică prefacere. Ordinea, spirituală, în care mă 
găsesc (și mă regăsesc totdeauna ca „Eu identic cu mine“) 
este ordinea istorică. Aci toate subiectele cari au reuşit să se 
descătușeze din ordinea fizică rămîn aceleași, sînt nemuri- 
toare, sînt spirite. Dificultatea este de a intra în istorie. Şi 
iarăş spun : nu într'un manual de istorie, ci în istorie conce- 
pută ca ordine spirituală pentru care ordinea fizică (mate- 
rială) nu este decît suportul și instrumentul — obiectul. 

Materia (obiectul) nu poate acționa, nu se poate revolta 
împotriva unui subiect decît ca instrument al altui subiect. 
Iar în lupta între subiecte hotăreşte gradul de putere, ierar- 
hia. Așadar, catastrofele cosmice şi toate evenimentele cari 
distrug ceea ce spirite au clădit, nu pot fi decît expresia 
activităţii altor spirite potrivnice celor dintiiu. 

Şi iată întrebarea : există subiecte mai puternice decît 
toate subiectele ce le cunoaștem sau ni le putem imagina? 
mai puternice decît toţi regii și papii, decît toți poeţii, arhi- 
tecţii, sculptorii, pictorii şi compozitorii, pe cari îi cunoaștem 
din istorie ? E cert că trebue să existe : sînt spiritele cari au 
construit stele şi sisteme de stele şi le stăpînesc ca obiecte 
ale lor, aşa cum construim noi case, maşini, orașe, State, fie- 
care după puterea şi specialitatea sa. 

- Iar în ierarhia acestor spirite trebue să existe un spirit 
suprem, stăpîn al Universului, creator al ordinei universale, 
ajutînd spiritele cari contribuesc la crearea ei şi. pedepsind 
pe cele ce o tulbură. Acest spirit suprem este Dumnezeu. 

Această afirmaţie nu se întemeiază pe o construcţie 
logică şi pur teoretică, ci pe experienţă nemijlocită — tot aşa 
de nemijlocită şi certă ca și experierea în domeniul fizic- 
mecanic. 

Simplă ficţiune şi construcţie logică este Eul transcen- 
dental, identic cu sine şi neschimbat, pentru a putea explica 
schimbarea în lumea fenomenală, pentru a ordona diversul 
experienţei sensibile după categoriile intelectului. Prin acea- 
stă metodă fiecare din noi se poate orienta în lumea sa su- 
biectivă — faţă de ceea ce este obiect şi numai obiect. 

Dar fiecare din noi ar trebui să ştie, și aceasta este pro- 
blema pusă filosofiei, că la această poziţie (solipsistă) a ajuns 
numai printr'un artificiu de metodă logică, şi că adevărata 
experiență dobîndită dela naştere pînă la clipa cînd sa trezit 
îndoiala şi reflexiunea filosofică l-a aşezat într'o ordine a su- 
biectelor în care el a trebuit și trebue neîncetat să-şi cuce- 
rească un loc bine fixat pentru a nu-şi pierde identitatea, 
pentru a nu fi aruncat ca obiect în ordinea pur fizică-meca-— 
nică. Calitatea de subiect trebueşte dobîndită și păstrată prin 
activitate şi luptă cu alte subiecte şi prin crearea unei ordine 
intersubiective deasupra celei obiective-materiale. 


22. PROCESUL DIALECTIC 


Am renunţat să identificăm Eul cu trupul, dar şi cu su- 

fletul ; am dobîndit însă posibilitatea să-l găsim şi ca materie 
— în ordinea (ierarhia) fizică şi ca apina în ordinea (ierarhia) 

istorică (a subiectelor). 

La această concluzie am ajuns prin analiza datelor expe- 
rienței pornind dela cele două propoziţii evidente dar antite- 
tice, anume una zicînd că a = a, iar alta că orice a se schimbă, 
devine b. Principiul schimbării continue este totatit de evi~ 
dent şi cert ca şi principiul identității, iar toată experiența 
noastră se încheagă din combinarea acestor două principii, din 
desfășurarea dialectică a acestor două principii, adică din 
recunoașterea nemijlocită a pluralității subiectelor din ale 
căror raporturi întreolaltă şi cu obiectele se naște lumea cor- 
porală (a fizicei) și cea spirituală (a istoriei), — se naşte spa- 
țiul şi timpul, spaţiul ca determinare a obiectelor, timpul ca 
determinare a subiectelor. 

Procesul dialectic înseamnă că orice obiect al unui subiect 
e considerat identic pentru alt subiect şi comunicabil altui 
subiect. Obiectul devine în acest fel „corp“ în spaţiu, identic 
cu sine şi care nu se poate pierde din spațiu — oricît s'ar 
transforma : a rămîne a pentru orice conținut empiric al lui a. 
Iar cum a nu rămîne nicicînd neschimbat, ci devine b, apoi c... 

n (după principiul schimbării), oamenii au inventat metode 
tot mai perfecte pentru a-l putea identifica și comunica pe q, 
în toate transformările sale succesive, declarînd că b, c,.. n 
sînt aspecte subiective ale lui a, care ca obiect a rămas nes- 
chimbat. Metoda aceasta a cerut însă o separaţiune între su- 
biect și obiect, în așa fel că orice „existență“ identificată intră 
sau în lumea subiectelor sau în cea a obiectelor în momentul 
ce începe procesul dialectic, comunicarea între subiecte, care 
îngădue să se spună ce este acea existență. Dacă âr exista un 
subiect unic care n'ar avea cu cine vorbi sau a cărui vorbire 
war avea niciun înțeles pentru alte subiecte, am avea un caz 
de limită, adică subiectul s'ar găsi sau recunoaște. pe sine, în 
obiect — și nimic mai mult; așa cum Eu mă recunosc în 
trupul meu, iar lumea exterioară ar fi apariție pur subiec- 
tivă, deci nici mar fi lume exterioară. Am avea deci o singură 
schimbare dela a la b, în care b ar fi numai expresia lui a, așa 
că identitatea lui a ar fi neatinsă. 

La această pozițiune inițială (a nașterii subiectului) vrea 
să se întoarcă filosofia fenomenalistă (începind*cu Descartes), 
pretinzînd totuș că subiectul ar putea spune ce este el și ce 
este lumea. Eroare evidentă, deoarece el mare cui spune şi 
deoarece lumea despre care încearcă să vorbească mwar putea 
fi decît obiectul unic al unui subiect unic şi deci fără înţeles 
pentru alte subiecte. Pentru ca ceea ce spune un fenomena- 
list să fie inteligibil, trebue să existe alte subiecte, şi cu aceste 
împreună el poate construi o lume exterioară compusă din 
corpuri (obiecte) cari se află în spaţiu și din spirite (subiecte) 
cari acţionează în timp (vorbesc, scriu, construesc case, orga- 
nizează State, etc.). 

Analiza „conștiinței proprii“, introspecţia, este deci, din 
acest punct de vedere, imposibilă. Eu nu pot vorbi cu mine 
însumi, eu nu mă pot cunoaşte pe mine însumi; dar comu- 
nicînd şi vorbind cu alții eu pot ști ce sînt din spusele altora 
— deci pe cale dialectică. Prin această comunicare eu mă. 
recunosc ca trup şi suflet, avînd putinţa să mă identific cu 
trupul cînd sufletul se schimbă și cu sufletul cînd trupul se 
schimbă. Așa dar „omul“ se naște și se desvoltă și ca trup şi 
ca suflet, adică se schimbă neîncetat, şi rămîne totuş acelaș 
prin faptul că își poate afirma identitatea cînd în lumea ma- 
terială cînd în cea spirituală, după cum îi cere momentul 
concret în cursul schimbării continue, care tocmai prin această 
posibilitate de schimbare a identității devine discontinuă. 
Principiul identității se combină deci cu cel al schimbării, 
spaţiul cu 'timpul, pentru a da naştere lumii noastre reale în 
care şi materia şi spiritul își au rolul lor bine determinat. 
Dar fenomenalismul ne-a adus un mare serviciu nu atît prin 
rezultatele sale pozitive cît prin faptul că ne-a demonstrat 
imposibilitatea de a deduce din pozițiunea sa inițială reali- 

tatea lumii exțerioare. Prin mărginirea la „conștiința proprie“ 
Şi încercarea de a explica procesele în obiect prin procese 
înăuntrul conștiinței, astfel că spaţiul, timpul și toate catego- 
riile să fie considerate subiective, se ajunge la contradicții şi 
la absurdităţi. Fenomenalismul e acceptabil numai ca pozi- 
ţiune inițială pentru a fixa naşterea unui subiect, începutul 
desfășurării procesului dialectic, dar nicidecum nu ne poate 
explica și descrie acest proces fără a ieși din „sfera subiec- 
tivă“. Lumea „fenomenală“ şi cea „inteligibilă“ nu pot fi 
despărțite în felul cum a făcut-o Kant și alţii. Ci există o sin- 
gură lume, cea reală, născută din procesul dialectic, din comu- 
nicarea între subiecte. Prin acest proces noi ne recunoaștem 
ca oameni, ca ființe raționale, avînd posibilitatea să spunem 
ce sintem noi şi ce sînt celelalte fiinţe și lucruri. 

"Trebue să notăm însă, și cred că după cele expuse nu 
am uitat, că prin crearea lumii reale în care se găsesc şi su- 
biecte și obiecte şi în care raporturile subiectelor întreolaltă 
şi ale acestora cu obiectele se fixează prin neîntreruptă în- 
cordare, mișcare, activitate, luptă și împăcare, construcție şi 
destrucţie, pretenţiile fiecăruia din noi de a fi considerat su- 
biect unic și autonom au fost spulberate în mod. definitiv, 
Autonomia şi libertatea fiecăruia dintre noi nu poate fi! decît 
relativă, adică potrivită locului ce ni-l dobîndim în ierarhia 
subiectelor, în istorie. Autonomia și libertatea fiecăruia din- 
tre noi se măsoară prin ceea ce anr creiat prin activitatea 
noastră înăuntrul ordinei subiectelor şi servind acestei ordine. 
Experienţa ne arată că orice ființă vie se naște și moare, dar 
că nașterea nu este o apariţie din nimic, cum nici moartea nu 
poate fi o dispariție în neant. Noi sîntem nemuritori şi ca 
materie şi ca spirit, totuș afirmînd nemurirea materială nu 
o negăm pe cea spirituală — și vice-versa; deci trebue să 
zicem : noi sîntem nemuritori sau ca materie sau ca spirit. 
Şi materialiștii au dreptate şi spiritualiștii — întrucît doar 
ei pornesc dela premise antitetice. Cînd zicem că Cezar e mort, 
afirmăm că nu mai există ca trup (în spaţiu), dar nu negăm 
că trăește ca spirit în (timp, istorie). Iar cînd afirmăm că Ce- 
zar .trăeşte ca spirit în istorie, nu negăm că materia din care 
fusese format trupul său există în spaţiu. Totașa cu nașterea 
lui Cezar: el a trăit (ca spirit) şi înainte de naștere, iar în 
materia existentă înaintea nașterii sale era dată posibilitatea 
întrupării sale. 

Nu mai intrăm în speculaţiuni, dacă Cezar s'a mai întru- 
pat sau se va mai întrupa cîndva. Problema migraţiunii su- 
fletelor, a metempsicozei, o lăsăm nediscutată. Cezar, după 
părerea noastră, nu se poate naște încăodată şi nici n'a putut 
exista înainte, deoarece procesul dialectic. care reprezintă în 
desfăşurarea sa pe Cezar e ireversibil şi unic. Chiar dacă 
combinaţiile de atomi materiali în spațiu ar fi finite, așa că 

după răstimpuri (cari ar putea fi nespus de îndelungate sau 
şi foarte scurte) s'ar înfăptui exact aceeaş constelație de cor- 
puri materiale, am mai trebui să presupunem și identitatea 
raporturilor între subiecte cari se desfășoară în timp şi în 
cari Cezar se recunoaște pe sine identic atit ca trup cît şi ca 
suflet. 

Dar în acest caz nici Cezar nici alt om nici altă ființă mar 
putea muri, ci ar trăi vecinic deși în altă combinare mate- 
rială. Adică Cezar n'ar putea intra în istorie, după ce a trăit 
ca trup; n'am putea zice că „sa născut, a trăit și a murit“, 
ci că trăeşte, dar că nici el nu se mai poate recunoaşte nici 
noi nu-l mai putem identifica în lumea corporală ca „Cezar“. 
El ar putea apare ca plantă, animal sau om, așa cum credea 
Empedocle, pitagoreenii sau cum cred buddhiștii. Ceea ce ar 
presupune că Cezar, ca suflet, a rămas identic și numai ma- 
teria în care se obiectivează are altă compoziție. Dar în acest 
caz noi dăm sufletului un rol pe care nu-l poate avea, anume 
de a da naştere la fiinţe de orice fel și nu numai unei fiinţe 
care ar corespunde unui suflet individual determinat. Cezar 
deci, ca suflet trăise înainte de nașterea sa ca plantă, animal, 
etc., şi după moartea sa tot astfel, aşa că astăzi el trăeşte 
poate între noi ca purice..., pentru a redeveni cîndva iarăș 
Cezar, cucerind Galia şi murind ucis de Brutus şi complicii lui. 
Nu putem împiedica pe nimeni să creadă în astfel de absur- 
dități, dar nici nu poate, cere nimeni dela noi să acceptăm 
această explicare a lumii și vieţii. Numele de „Cezar“ are 
pentru noi un înţeles istoric precis. El ne spune că a trăit un 
om care prin activitatea sa a dat raporturilor între oamenii 
între cari a trăit înfățișarea cunoscută de noi din istorie. 
„Cezar“ ar putea renaşte numai în aceeaș constelație a su- 
biectelor şi a obiectelor. Adică, Cezar considerat identic ca 
suflet ar trebui să aștepte pentru a se întrupa aceeaș combi- 
nație materială, dar şi spirituală — în exact aceeaș desfășurare 
a evenimentelor. Dar cum, din acest punct de vedere, am tre- 
bui să presupunem o înlănţuire identică a evenimentelor în- 
cepînd dintr'un anumit moment, înseamnă că evenimentele 
în timp ar trebui să se întoarcă exact la punctul de origine, 
aşa cum credeau Heraclit, Stoicienii şi Nietzsche. Numai în 
această supoziție am putea admite metempsicoza și repetarea 
istoriei. Dar atunci: unde e sfîrşitul şi începutul? Am avea 
doar o transformare ciclică continuă a formelor individuale, 
şi dela orice punct am porni la exact acelaș punct ne-am în- 
toarce. Dar cît timp durează un ciclu? O zi, un an, milioane 
sau miliarde de ani? Ce înţeles au, în această legătură, ter- 
_menii de „zi“, „an“, „secole“? Niciun înţeles. Doar ca parte 
a ciclului întreg, care deci ar trebui să fie întiiu cunoscut, 
în începutul și sfîrşitul său, așa cum este cunoscută ziua, ca 
să putem vorbi de ore, sau anul ca să putem vorbi de luni 

şi săptămîni sau secolul ca să putem vorbi de ani. Ceea ce 
vrem să măsurăm trebue să fie dat, și apoi putem alege uni- 
tatea de măsură după placul nostru. Dar dacă ceea ce vrem 
să măsurăm nu e cunoscut nici ca început nici ca sfîrşit, orice 
măsurare e exclusă. 

Dacă evenimentele „istorice“ sînt ciclice, atunci putem 
afirma că nicio schimbare nu e posibilă, deoarece e cu totul 
indiferent dacă ciclul durează o vecie sau o clipă. Dacă eu, care 
trăesc acuma, mă nasc pentru a renaște înseamnă că trăesc 
neîntrerupt, fără să pot spune cînd m'am născut și cînd am 
murit. Naşterea şi moartea au doară un înţeles numai ca înce- 
put şi sfîrşit, dar întrun ciclu închis nu poate exista nici 
început nici sfîrşit, sau mai bine zis orice moment poate fi, 
considerat ca început şi ca sfîrşit. Jidanii numără anii dela 
începutul lumii ; ei ştiu deci exact cînd a început lumea, cel 
puţiy, cunosc probabil clipa cînd pămîntul a început să se 
învirtă în jurul soarelui sau luna în jurul pămîntului. Dar, 
dacă vor înceta cîndva aceste mișcări astronomice, va fi sfir- 
şitul timpului și al „lumii“ ? Ce înseamnă „an“ pentru istoria 
lumii ? 

Această problemă a măsurării timpului trebue lămurită 
pentru a înlătura teorii absurde şi speculaţiuni sterpe. 


23. MĂSURAREA SPAȚIULUI ŞI TIMPULUI 


Dacă schimbările ce se petrec în lume ar fi continue, ele 
war putea fi cunoscute nici istorisite; deoarece cel ce ar 
vrea să istorisească s'ar găsi înăuntrul schimbărilor, s'ar 
schimba şi el neîncetat, așa că n'ar fi niciodată acelaș, ci neîn- 
cetat altul ; şi nici nar putea ști că este cineva şi că devine 
altcineva, deoarece ar trebui să se opună pe sine ca cineva 
(care a fost) altui cineva care este. Prin urmare, condiția pen- 
tru existența a ceva este întreruperea continutăţii schimbării 
prefăcînd-o în discontinuitate. Denumim schimbarea continuă 
cu termenul de timp, iar discontinuitatea (fixarea a ceea ce 
se schimbă) o numim spațiu. Afirmăm deci că ceea ce se 
schimbă în timp, există în spaţiu. Intre ceea ce a fost și ceea 
ce va fi se întrepune ceea ce este. 

Această enunţare are un înţeles bine definit, dacă eu 
care o fac o fac pentru altul care o pricepe. Ea n'are niciun 
sens şi nici mar putea fi făcută, dacă am presupune că există 
un singur Eu. În acest caz ne-am putea imagina doar că acel 
Eu ar rămîne identic cu sine, iar în faţa sa s'ar desfășura 
schimbarea continuă a fenomenelor, desfășurarea identică cu 
conștiința sa ; lumea exterioară ar fi visul acelui Eu, fără ca 
el să poată şti sau să poată spune că e vis sau realitate, sau 

să poată încerca să explice apariţia și schimbarea fenomene- 
lor. Ar fi cazul spectatorului în cinematograf a cărui con- 
ştiinţă ar fi identică cu desfășurarea evenimentelor pe ecran : 
el ar fi filmul care rulează, fără să ştie că este identic cu 
filmul, fără să poată ieși din film, fără să poată istorisi ce 
se petrece în film. Cam în acest fel își imaginează Spinoza 
„zeitatea“ sau Leibniz „monada“. Fenomenaliștii însă cred că 
pot construi, pornind dela această poziţiune, lumea reală, lu- 
mea care este. 

Noi am răsturnat şi monismul şi monadismul și fenome- 
nalismul arătînd că lumea noastră reală se naște din posibi- 
litatea Eului de a se recunoaște pe sine şi ca corp (în spaţiu) 
între celelalte corpuri (obiecte), și ca suflet (în timp) între 
celelalte suflete (subiecte) prin procesul (dialectic) al comu- 
nicării între subiecte. 

Astfel enunţarea că : între ceea ce a fost şi ceea ce va fi 
se întrepune ceea ce este, își dobîndeşte înţeles numai prin 
dialog, în care ceea ce este e determinat şi prin timp şi prin 
spaţiu : ceea ce este e recunoscut ca ceea ce a fost, adică du- 
rează cu toată schimbarea ce se petrece, și rămîne identic şi 
în viitor deși se schimbă. Deoarece schimbarea se petrece în 
timp, iar ceea ce se schimbă se află şi rămîne în spaţiu, dar 
trece în timp ca ceea ce a fost în spaţiu şi trece (după 
schimbare) în spaţiu ca ceea ce va fi în timp. 

In dialog anume, cînd istorisesc eu evenimentele, eu sînt 
pentru „celălalt“ corp care se mișcă, gesticulează, etc., expri- 
mînd prin aceste mișcări, gesturi, vorbe ceea ce se petrece 
în lumea obiectivă, exprimînd deci istoria lumii obiective, 
prin gîndirea mea, înţeleasă astfel de gîndirea celuilalt, care 
pentru mine este corp care se mișcă, etc., exprimînd lumea 
obiectivă prin giîndirea sa, etc. Dacă n'am primi nici un răs- 
puns, adică celălalt n'ar istorisi şi el printr'o activitate înţe- 
leasă de mine, lumea așa cum este, cum a fost şi cum va fi 
war avea niciun înţeles: ar fi continuă schimbare în care aș 
intra și eu şi despre care n'aş putea spune nimic, nici chiar că 
este visul meu, ci eu aș participa la acțiunea visului întrun 
mod oareșcare fără să pot spune şi ști cînd am intrat în acţiune 
şi cînd am ieșit. 

Într'un anumit fel toate lucrurile istorisesc şi ne redau 
imaginea lumii așa cum se oglindeşte în „conștiința“ lor, 
cum se înfățișează în visul lor, — dar după felul acestei isto- 
risiri noi clasificăm lucrurile, dela un -minim care caracte- 
rizează lucrurile moarte, materiale, pînă la un maxim care 
ni-l arată pe semenul nostru, a cărui lume este identică cu a 
noastră. 

Dialogul cu semenii noștri reprezintă însă nu numai un 
maximum de coincidențe a „lumilor subiective“, ci și struc- 
turarea lumii obiective, compusă din corpuri, ierarhizate după 

participarea lor la crearea istoriei lumii, prin calitatea lor de 
subiecte identice cu sine, cari, deşi supuse legii prefacerii 
continue ca materie în spaţiu, își păstrează identitatea în timp 
ca spirit. 

Dar, tot din procesul dialectic rezultă posibilitatea şi ne- 
cesitatea de măsurare a spațiului și timpului pentru fixarea 
identităţii (spaţiale și istorice) a lucrurilor. Şi anume : spațiul 
se măsoară prin timp, iar timpul prin spațiu; măsura spa- 
țiului este durata, măsura timpului mișcarea. Un lucru care 
n'ar dura, n'ar putea fi măsurat, n'ar avea mărime, întindere 
— cantitate; un lucru care nu s'ar mișca, activa, nar avea 
istorie, n'ar exista in timp. Deaceea ca măsură a spaţiului se 
ia un lucru care durează, nu se schimbă: metrul (și derivatele: 
lui : litrul, chilogramul), iar pentru timp se ia o mișcare cir- 
culară sau pendulară în care putem fixa începutul și sfîrşitul 
şi care se repetă neîncetat: mișcarea pămîntului, a lunii, a 
ceasului. 

Timpul nu se poate măsura prin timp, nici spaţiul prin 
spațiu. Nu există unități de timp prin cari să se măsoare 
timpul și unități de spațiu prin cari să se măsoare spațiul ; ci 
timpul se măsoară prin unităţi de mișcare, iar spaţiul prin 
unități de durată. Deaceea spaţiul absolut este durată veci- 
nică, iar timpul absolut este mișcare nemărginită. Unitatea de 
măsură cantitativă este indestructibilă, este timp rigid, iar 
unitatea de măsură calitativă este spațiu în mișcare continuă, 
adică rotaţie. 

- Dacă măsurăm spaţiul prin spaţiu și timpul prin timp 
se nasc aporiile Eleaţilor, antinomiile kantiene şi contradic- 
tiile ce se nasc în explicarea raportului între trup și suflet, 
materie și spirit. 

Un exemplu tipic ar fi rotația unui arătător pe un cadran 
de ceas; cu cît ne depărtăm de centru (de punctul fix) cu 
atît viteza punctelor: creşte ; la o lungime infinită, viteza „vîr- 
fului“ arătătorului ar fi infinită ; ori viteza fiind infinită, vîr- 
ful arătătorului infinit ar parcurge o distanţă infinit de mare 
întrun interval infinit de mic — adică ar sta pe loc ca și 
centrul: 

În realitate un cadran de ceas e compus din două corpuri 
cari se mișcă unul faţă de altul, două roți suprapuse, din care 
una (cea care poartă arătătorul) e fixată de un sistem me- 
canic care-i imprimă o mișcare uniformă de rotaţie față de 
cealaltă roată care rămîne nemișcată înăuntrul sistemului 
mecanic, putindu-se mișca însă în toate direcţiile în spaţiul 
absolut împreună cu tot sistemul (ca și: sistemul solar față de 
celelalte sisteme solare). Noi citim timpul care curge pe mar- 
ginea roții fixe, dacă notăm un început şi cunoaștem direcţia 
mișcării şi alegem o distanță ca unitate. Funcționarea acestui 
mecanism o putem regula în așa fel încît să coincidă cu alte: 

mecanisme. Așa am putea construi un ceas al cărui arătător 
să se mişte la vîrf (oricît de scurt sau lung ar fi arătătorul) 
exact cu viteza pămîntului în jurul soarelui, în loc ca ea să 
coincidă cu viteza cu care se mișcă pămîntul în jurul axei, 
sau cu viteza luminii, sau cu altă viteză constantă (un alt 
ceas), adică cu o mișcare ciclică sau pendulară oarecare. Che- 
stia principală rămîne ca să avem un sistem de corpuri înăun- 
trul căruia părţile se deplasează cu o viteză uniformă față de 
alta în așa fel ca să revie neîntrerupt la starea inițială pe 
care o înregistrăm cînd vrem și unde vrem. 

Un sistem. de corpuri de acest fel reprezintă durata pură ; 
el n'are istorie, dar poate servi ca măsură a timpului (a isto- 
riei)' pentru evenimente în afară de el, adică pentru corpuri 
cari apar şi dispar în spaţiu, cari trăesc atîtea și atitea unități 
de timp marcate în sistemul care e timp rigid, adică durează 
vecinic în spațiul absolut. 

Un organism viu poate servi pentru măsurarea timpului 
dar numai într'un sistem închis de organisme, d. ex. calcu- 
larea timpului după generaţii într'o familie pornind dela un 
om oarecare, sau, într'un Stat, după domnii începînd cu un 
domnitor oarecare. Şefii de familie sau domnitorii ar repre- 
zenta arătătorul care se mișcă pe cadran iar moartea unuia 
ar marca pe cadran o unitate de timp şi intrarea în funcțiune 
a succesorului începutul altei unități. Celelalte evenimente 
istorice ar fi fixate în timp prin raportare la viața șefului sau 
domnitorului respectiv pe vremeâ căruia s'au întîmplat. Acest 
fel de calcul ar presupune că individul care servește ca mă- 
sură de timp renaşte iarăş îndată după moarte, începîndu-și 
din nou ciclul; aşa .se procedează în Tibet cu Dalai-Lama. 
Într'adevăr dacă organismul s'ar naște, sar desvolta şi pe 
urmă Sar întoarce iarăș la starea inițială (și-ar retrăi viaţa 
în sens invers), el ar putea înlocui un ceasornic și ar fi substi- 
tuibil prin alt individ (pentru scopul măsurării timpului) aşa 
cum se înlocueşte un ceas prin altul. 

La baza acestei exprimări a timpului prin spațiu şi a 
spaţiului prin timp stă însă dialogul. Cîinele nu ştie cîți ani 
are, nici nu ştie cît e ora exactă. Omul prin comunicare cu 
semenii săi a reușit să poată măsura unităţile de timp măsu- 
rînd spaţiul și să poată măsura unităţile de spaţiu numărînd 
timpul. z l 

Dificultatea care trebuia învinsă a fost fixarea unei miş- 
cări ciclice, o durată identică pentru toate subiectele și inte- 
ligibilă pentru toți, un sistem de corpuri în care schimbärile 
produse prin mişcarea corpurilor să se întoarcă totdeauna la 
punctul inițial (ales prin convenție). Din această tendință s'a 
născut astronomia, după ce din necesități practice se născuse 
matematica (aritmetica şi geometria). 

E surprinzător întradevăr cît de repede învaţă copiii a 

număra și a face calcule cu numere precum şi a deslega pro- 
bleme geometrice. Acest fapt l-a făcut pe Platon să creadă 
că învăţarea este reamintire din viaţa petrecută în lumea 
ideilor, care e o lume complet matematizată, adică se poate 
exprima în mod perfect și adecvat prin numere și raporturi 
geometrice. 

Dar problema nu e așa de simplă. Copilului lumea i se 
prezintă la început ca o multitudine (limitată) de lucruri indi- 
viduale, fiecare cunoscut după anumite însușiri „interesante“. 
Chiar în cercul îngust în care se desfășoară experiența copi- 
lului, apar extraordinar de numeroase lucruri. Pe copil însă 
îl interesează însușirea ce-l atrage sau respinge în primul 
rînd. El confundă deci lucrurile cari au aceeaș însușire plă- 
cută sau neplăcută pentru el. În baza de însușiri identice se 
formează clase de lucruri substituibile întreolaltă. Procesul 
de clasificare și, pe de altă parte (ca un corolar necesar) cel 
de distingere a lucrurilor, se elaborează prin experienţe con- 
tinue şi multe oscilaţii. Aşa la început copilul suge la orice 
piept ; mai tîrziu bucăţelele de zahăr sînt rîvnite, fără ca in- 
teresul să se concentreze asupra unei anumite bucățele ; dar 
dacă forma bucăţilor de zahăr diferă prea mult, sau dacă i se 
dau bomboane colorate, copilul va ezita să le ia (decît doar 
în timpul cînd bagă orice lucru în gură) şi abia după ce se 
încredinţează că e dulce (are însuşirea zahărului) va rîvni să 
aibă cît mai multe bomboane, cari intră astfel în categoria 
lucrurilor experiate ca „dulci“. Prin comunicarea cu ceilalți 
oameni această clasificare face progrese repezi. Cuvîntul zahăr 
trezeşte pofta de a mînca „zahăr“ sau „bomboane“ subt orice 
formă, numai să i se spună că e bomboană sau zahăr. 

Cînd copilul e alăptat și îngrijit de mamă-sa, el ezită să 
meargă la altă femeie, tot așa ezită să meargă la uri străin, 
după ce sa obicinuit cu tatăl său și cu frăţinii săi. Dar cu 
toate aceste el va descoperi asemănările (clasa) și va numi pe 
un străin „tata“ sau „nenea“, mai ales dacă are asemănări 
(barbă, chelie) și dacă îi dă şi bomboane, deci are şi însușiri 
caracteristice cu tata. Deadeea copilul mic uită repede de pă- 
rinți (cu tot glasul sîngelui!) și se obicinuește cu oamenii 
cari le iau locul în creşterea și îngrijirea lui, și aşa de toate 
lucrurile din jurul său deoarece lucrurile cu însușiri identice 
sînt substituibile ; clasa interesează, nu individul. 

Intr'o fază mai înaintată începe interesul pentru „indivi- 
dualitatea“ lucrurilor prin descoperirea de insușiri cari le 
dau în aceeaş clasă un loc bine fixat şi care nu poate fi ocupat 
de alte lucruri oricît de asemănătoare ar fi. În această fază 
părinţii, frăţinii, rudele, camarazii, precum şi alte lucruri 
„dragi“ (păpuşe, cîini, pisici, cărți cu icoane, etc.) nu pot fi 
înlocuite prin „străini“. Anumite lucruri capătă nume proprii 
şi în contact și raport cu aceste lucruri individuale se des- 

voltă şi individualitatea copilului, „conştiinţa sa de sine“, re- 
zultat al „dialogului“ cu aceste lucruri. Dincolo de această 
sferă dialectică rămîn toate lucrurile substituibile prin lucruri 
din aceeaş clasă. Copilul va plînge, dacă va fi tăiată o găină 
cu care sa jucat, care e frumoasă, blîndă, etc., dar nu-i va 
păsa prea mult, dacă va fi tăiată o găină „străină“, „urîtă şi 
răutăcioasă“. Copiii sînt răi și cruzi cu lucrurile considerate 
substituibile, cari n'au rol de partener în desfășurarea dialo- 
gului. Aceste lucruri apar numai ca „mulțime“ care se poate 
număra. Pentru copil, în această fază, nu există două sau trei 
mame, dar două, trei și multe femei şi aşa cu toate lucrurile 
substituibile. Numărarea și calculul presupune deci experierea 
care duce la formarea de clase de lucruri substituibile prinse 
subt acelaș nume și cari se deosebesc numai prin separaţiunea 
lor în spațiu. Această condiție înlesneşte trecerea repede dela 
calculul cu lucruri individuale date experienţei (femei, bărbaţi, 
cai, nuci etc.) la calculul cu lucruri construite, bile de lemn, 
puncte, linii și în sfîrşit la calculul abstract şi mecanic cu cifre : 
1, 2, 3 pînă la infinit. 

Dar pitagoreenii au înţeles lămurit că „numărul“ nu poate 
fi desprins de temeiul său intuitiv fără să intrăm în contra- 
dicţii. Pentru ca un număr să aibă un înţeles noi trebue să fi 
numărat ceva ce există în spaţiu. Numărarea este o progresare 
în timp, o scurgere continuă de timp ; dar ea trebueşte expri- 
mată printr'o constelație în spaţiu. 

Un număr infinit este o contradicţie, deoarece ar presu- 
pune să număr fără încetare în mod continuu, ceea ce nu poate 
da un număr. Eu trebue să întrerup continuitatea prin raportarea 
fiecărui număr aflat la o mulțime corespunzătoare de lucruri 
rînduite în spaţiu și formînd un grup, o figură geometrică. 
Numărul aflat îmi dă o situaţie bine determinată a lucru- 
rilor în spaţiu, o situaţie definitivă, o figură geometrică for- 
mată de această constelație. Dacă enunț un număr, înseamnă 
că am terminat o măsurare în spațiu, plasînd o multitudine de 
lucruri într'o ordine fixă. 

Un număr infinit ar însemna că toate lucrurile posibile 
se mișcă în continuu nepermiţindu-mi să le fixez, adică să le 
prind întrun număr. k 

Se va spune : atomii sînt în număr infinit ; sau: să presu- 
punem că am vrea să numărăm toate lucrurile individuale, 
fără considerarea deosebirilor lor ci considerînd numai „canti- 
tatea“ — ele tot infinit de multe ar fi. Noi zicem: nu; dacă 
am număra atomi, cari ar trebui de fapt să fie identici şi sub- 
stituibili în mod exact, atunci nu i-am putea număra ; căci sar 
putea ca acelaș atom să treacă neîntrerupt în fața noastră, sau 
noi să ne învîrtim neîntrerupt în jurul lui — şi atunci greșim 
calculul crezînd că avem a face cu infinit de mulţi atomi, pe 
cînd el este numai unul. 

Acelaș lucru .ni s'ar întîmpla cu celelalte lucruri. Dacă 
numărăm cai, înseamnă să fixăm fiecărui cal locul lui în spațiu, 
(căci dacă ar fi exact identici ni s'ar întîmpla acelaș lucru ca şi 
cu atomii), iar numărul total ne-ar da o situaţie precisă a cailor 
din lume ; dacă numărul lor ar fi infinit ar însemna că tot 
universul e compus numai din cai și — singurul bou ar fi cel 
ce numără. Dar cum lucrurile se orinduesc în clase, fiecare 
clasă trebue să cuprindă un număr finit de „indivizi“, fie 
atomi, cai sau vaci. 

Orice număr deci, oricare ar fi operaţia în timp prin care 

am ajuns la formarea lui, este o unitate în spaţiu, se poate 
exprima printr'o figură geometrică. Făcînd operaţii aritmetice 
noi construim figuri geometrice, adică exprimăm timpul prin 
spațiu, calitatea prin cantitate. Procesul invers este descompu- 
nerea figurii geometrice prin numărare, exprimînd astfel spaţiul 
prin timp, cantitatea prin calitate. Dar desfășurarea acestor 
procese cere dialog între subiecte : ceea ce este spaţiu (canti- 
tate) pentru un subiect este calitate (timp) pentru altul. Așa, 
ceea ce scriu eu aici este pentru mine gîndire, scurgere con- 
tinuă de idei în timp, pentru altul însă lucruri în spaţiu într'o 
ordine definită : foi de hîrtie, cerneală, toc, corpul cu mîna 
care scrie, masa etc. şi ca rezultat un teanc de hîrtie cu semne 
numite litere, legate și rînduite în grupuri numite cuvinte şi 
aceste în grupuri numite fraze. Cetitorul, interlocutorul, pro- 
cedează la operaţia inversă, la descifrarea celor scrise, la rezol- 
virea figurilor geometrice reprezentate prin scrisul meu. Dacă 
„ar lipsi sau ar fi lipsit interlocutorul e clar că toate semnele 
mele : fie gesturi, vorbire, scriere, strigăte, oftat — n'ar avea 
nici un înţeles, ar intra în continuitatea schimbărilor din lume; 
şi nici existenţa schimbării continue, „scurgerea timpului“ war 
putea fi constatată, deoarece n’ar fi întreruptă prin spațiu, 
n'ar fi exprimabilă prin raporturi spațiale ; schimbarea continuă 
ar fi identică cu existența neschimbată, cu durata pură, adică 
cu spaţiul absolut — nemișcat. 

Nu pretindem că expunerile noastre ar fi de felul să aducă 
o contribuţie importantă, nouă şi originală pentru filosofia 
matematică; în acest domeniu cetitorii, dacă vreau să se in- 
struiască,, vor trebui să studieze scrierile lui Henri Poincaré 
şi ale altor matematicieni filosofi. Am vroit numai să atragem 
atenţia asupra faptului că deslegarea problemei raportului între 
spaţiu și timp are o importanță deosebită pentru toată filoso- 
farea și că ea nu se poate rezolvi, dacă nu se pornește dela 
procesul dialectic, dela pluralitatea subiectelor între cari se 
desfășoară dialogul. 

Comunicarea între subiecte creează lumea cata spa- 
ţială, materială și lumea istoriei. Spaţiul conceput ca durată 
şi timpul ca mișcare este rezultatul procesului dialectic. Dela 
această pozițiune poate porni filosofarea fără să intre în con- 
tradicţii și antinomii. 

24. PARALELISMUL PSIHO-FIZIC, O EROARE 


Cea mai mare aberaţie și absurditate este, în psihologie, 
teoria paralelismului psiho-fizic. Care om, psiholog sau nepsi- 
holog, se. cunoaște pe sine compus din trup şi suflet? Dar cer 
un răspuns sincer şi fără sofistecărie. Eu mărturisesc cu toată 
tăria că nu mă ştiu compus din două părți şi nici nu pot face, 
în mine, deosebire între trup și suflet. 

Un început de îndreptare a acestei erori a făcut psihologia 
behavioristă. Intr'adevăr, singura cale pentru a cunoaște feno- 
menele psihice, sufletul, este studiul comportamentului fiin- 
elor vii. 

Copilul decum se naşte studiază comportamentul tuturor 
lucrurilor şi, în primul rînd, comportamentul semenilor săi cu 
cari vine în atingere. Rezultatul este că prin acest studiu copilul 
se cunoaşte pe sine, ajunge la conștiința de sine. Incepind a 
descifra mişcările, gesturile, vorbele, acțiunile semenilor săi, 
copilul descompune raporturi spaţiale în raporturi de timp, el 
traduce mişcarea din spaţiu (din lumea exterioară) în gindire. 
In aceeaş vreme copilul învață a exprima gîndirea (raporturi 
de timp) prin mișcări în spaţiu, cari sunt descifrate de ceilalți 
oameni. Prin exerciţiul acesta dialectic toate schimbările în 
spațiu devin descifrabile, fiind interpretate ca expresii de 
gîndirii prin mișcare, acţiune în spațiu, devin şi ele tot mai 
largi și mai diferenţiate — după gradul de exercițiu, după 
gradul de complicaţie şi diferenţiere a cai it sau proce- 
selor dialectice. 

In procesul dialectic se naște separaţiunea între trup şi 
suflet, dar în alt mod decît presupune psihologia. Dialogul 
între două subiecte ar începe zicem cu acţiunea unui subiect 
Sı ; această acţiune i se prezintă celuilalt subiect ca mișcare a . 
unui corp în spațiu deci ca Mı și e tradusă în gîndire, așa că 
S2, în acest interval, este suflet; avem deci raportul Mi—Sa ; 
gîndirea lui S2 se prezintă lui Sı ca M2 şi e tradusă. în gîndire, 
deci S:—M2. Vedem că în aceste raporturi nu e disociere între 
trupul și sufletul aceluiaș subiect, ci trupul lui S2, reprezentat 
prin Me este sufletul lui Sı şi vice versa. 

„Prin funcţionarea repetată şi promptă a acestor procese, 
mișcările în spaţiu ale unui subiect sînt considerate ca expresie 
a gîndirii lui — deosebită de expresia ei, gîndire identică cu 
gîndirea mea care nu este decît traducerea în timp a raportu- 
rilor spaţiale, adică perceperea (= priceperea) acelei acțiuni. 
In acelaş mod acţiunea mea eu învăţ a o privi așa cum o pri- 
veşte interlocutorul meu : ca expresie a gîndirii mele, adică 
separată de gîndirea mea. Zic deci: eu scriu ceea ce gîndesc, 

deși în acest caz mă așez în situaţia interlocutorului meu care 
descifrează sau va descifra scrierea mea traducînd-o în gîndire. 

La drept vorbind deci, eu sînt compus din trupul meu şi 
sufletul altuia, sau din trupul altuia şi sufletul meu, nicidecum 
însă din trup şi suflet — adică: eu sînt sau trup sau suflet, 
şi cînd sînt trup, pentru mine, sînt suflet pentru altul, iar 
cînd sunt suflet pentru mine sînt trup pentru altul; tot aşa 
altul e trup pentru mine, cînd sînt eu suflet, şi e suflet, cînd 
sînt eu trup. 

Procesul dialectic între oameni nu e întrerupt nici cînd, 
deoarece chiar după moarte omul poate vorbi prin înfăptuirile 
sale, prin raporturile spațiale rămase în urma acţiunii sale şi 
cari pot fi totdeauna descifrate, traduse în gîndire. Numai 
oamenii cari mor fără a lăsa nimic „scris“ (o carte, o operă de 
artă, o casă etc.) deci nimic ce ar putea exprima gîndirea lor, 
ies din procesul dialectic, dispar și din spaţiu și din timp. Dar 
reflectînd bine, niciun om nu dispare, căci ceva trebue să fi 
rămas pînă în zilele noastre și va rămînea în' vecie: un gînd, 
o faptă cît de neînsemnată, aşa cum şi mișcarea unui atom se 
înscrie în istoria Universului — dacă mișcarea sa e înțeleasă 
de alt atom şi tradusă în gîndire. 

Behaviorismul are deci dreptate cînd cere să studiem, 
pentru cunoaşterea „fenomenelor psihice“, comportamentul di- 
feritelor ființe. Dar greșeşte cînd crede că prin acest studiu 
cunoaștem în mod direct sufletul acelor ființe. Ci prin acest 
studiu, noi ne cunoaştem mai întîiu pe noi, iar apoi cunoaştem 
pe celelalte ființe în măsura ce comportamentul lor nu depă- 
trebui să reprezinte treapta cea mai superioară de complexitate 
psihică, pentru a putea traduce în gîndire toate nuanțele de 
mişcare în spaţiu. Dar, în acest caz, studiul animalelor de pildă 
nu va da nicio contribuţie la cunoașterea psihologiei umane, 
fără îndoială însă în sfera umană se vor putea dobîndi rezul- 
tate interesante, şi cunoștințe sistematice — dacă psihologul 
va putea parcurge toată gama expresiilor exterioare ale cor- 
purilor umane, traducîndu-le în gîndire şi — la rîndul său — 
exprimîndu-le iarăş într'un mod inteligibil (adică traductibil) 
pentru alţii. Intrebarea este, dacă un om adult care a absolvit 
şcoala dialectică prin care a ajuns la „conştiinţa de sine“, mai 
poate: învăța să desprindă din comportamentul altora noui 
amănunte psihice, noui interpretări, cari să-i schimbe felul său 
de gîndire. Căci el însuş ar trebui să devie altul, să se tran- 
sforme ca suflet prin nouile revelații ale comportamentului 
celuilalt — ceeace, după dobîndirea conştiinţei de sine, e pro- 
plematic. Conştiinţa de sine, anume, se consolidează în pro- 
cesul dialectic într'așa grad, încît individul e prins într'o ordine 
care nu-i îngădue prea multă libertate de progresa: în inter- 
pretarea lucrurilor. 

Dar acestea se vor lămuri mai tîrziu. Notăm aci numai că 
direcţia behavioristă în psihologie e simpatică prin recunoaș- 
terea sinceră că ipoteza paralelismului psiho-fizic a dat fali- 
mënt complet în psihologie. Dar behaviorismul ar trebui să 
treacă la o mai bună întemeiere a punctului său de plecare 
pentru a evita căderea în empirism naiv, cum e cazul cercetă- 
rilor în psihologia animală. Psihologul care cercetează com- 
portamentul unui animal nu va putea descoperi ceva nou 
pentru psihologie, deoarece acest comportament (mişcare în 
spaţiu) trebue tradus în gîndire umană, şi numai întrucît omul 
poate intra în dialog cu un animal, încercînd de a primi răs- 
punsuri la întrebări, s'ar putea descoperi ceva interesant. Dar, 
pînă acuma, toate animalele nu ajung să întreţie un dialog 
care s'ar ridica la nivelul celui mai „inferior“ om. Adică un 
om normal, de orice rasă ar fi, începînd chiar din fragedă etate, 
e superior (pentru orice alt om!) în gîndire (în interpretarea 
lumii exterioare) oricărui animal. 

Aceste rectificări au fost necesare pentru deslegarea pro- 
blemei centrale a tratatului nostru, şi care este fixarea prin- 
cipiilor pentru întemeierea şi lărgirea unei comunități omeneşti. 

Am procedat în mod radical la stîrpirea solipsismului teo- 
retic, din care, în practică, derivă egoismul, individualismul și 
negarea oricăror. valori universale, obiective. Nu ne-a rămas 
în această operaţiune altă cale decît de a-i nimici individului 
nădejdea de a-şi putea păstra identitatea, adică individualitatea 
în altfel, decît înserîndu-se într'o ordine, fie în cea fizică ca 
trup, fie în cea spirituală ca suflet. Dar, după aceste lămuriri, 
vom înțelegere de ce, dela un anumit moment al desvoltării 
sale, individul uman se consideră compus din trup şi suflet, 
crede şi trebue să creadă că e compus din trup și suflet, din 
materie şi spirit. 

Anume după ce, prin procesul dialectic, omul a ajuns la 
conştiinţa de sine, el poate vorbi cu sine, el se poate dedubla ; 
adică dobîndindu-şi prin exerciţiul dialectic posibilitatea să-și 
schimbe oricînd poziţiunea trecînd dela spaţiu la timp şi in- 
vers, el enunţă că este şi trup și suflet. Dacă această poziţiune 
ar fi adevărată, reală, atunci, cu necesitate, ajungem la postu- 
latul unei substanțe avînd două atribute: întinderea și cuge- 
tarea. Căci Eu, care am trup și suflet, deci nu mă pot iden- 
tifica nici cu trupul nici cu sufletul, ci sînt amîndouă, nu pot fi 
decît un X reprezentînd sinteza sau originea: amîndurora, nu 
o noţiune născută din sinteza celor două noţiuni antitetice: 
trup şi suflet, materie și spirit. In acelaș mod ni se infățişează 
apoi şi celelalte „lucruri“, adică tot compuse din „materie și 
forță". Dar, în definitiv, asta nu înseamnă altceva decît că 
„orice lucru e determinat prin categoriile de spaţiu şi timp“. 

Asupra contradicţiilor ce se ivesc în fizică prin faptul că 

lucrurile sînt considerate numai subt aspectul determinării 
spaţiale, am atras atenţia mai sus. 

In ştiinţele fizico-chimice, anume, rolul principal îl joacă 
materia ; ea este realitatea, măsura, punctul de sprijin. 'Toate 
cercetările se îndreaptă spre a descoperi însușirile materiei, 
Timpul nu este decît o determinare auxiliară, „exterioară“, 
pentru a putea repeta aceeaș experienţă, deci timpul este re- 
versibil, anistoric. Fizica n'are calendar, nici zi, nici an, nici 
secol ; o simplă pendulă care poate marca o unitate 'conven- 
țională de timp (adică de miscare în spațiu) e suficientă pentru 
experiențele fizice. 

In biologie situația se schiizăbă Aci corpul organic nu mai 
poate fi considerat şi cercetat numai subt aspectul material, 
spațial. Orice corp organic are istorie ; timpul nu este rever- 
sibil, adică procesele biologice se desfășoară spre un termen 
final. Dar această istorie şi finalitate își au valabilitatea numai 
pentru un corp orgunic individual şi în raportare la durata sa. 
Durata unui corp anorganic este nelimitată, vecinică cea a 
unui corp organic are un început şi sfîrşit. Un corp organic se 
naște şi moare, el evoluează, dela un termen de timp iniţial 
pînă la unul final; el trăește, Prin urmare determinarea de 
timp nu mai este accesorie, auxiliară şi exterioară, ci tot aşa 
de necesară ca şi cea spaţială. Din această pricină savanții na- 
turalişti și-au dat şi își dau toată silinţa să reducă legile bio- 
logice la cele fizico-chimice. Ei ar scăpa, dacă ar reuşi, de com- 
plicaţiile ce se ivesc prin determinarea de timp în cercetările 
întreprinse asupra corpurilor organice. Dacă s'ar putea fabrica 
în laboratoare materie vie, corpuri organice, timpul n'ar mai 
juca niciun rol; aceste corpuri ar fi nemuritoare și indestruc- 
tibile ca şi cele anorganice ; am putea fabrica cîini identici în 
serii, ca și ceasuri sau automobile, tot așa ostași și generali; 
problema dificilă ar fi numai cea a materiilor prime necesare 
pentru oase, mușchi, creer, etc. 

In ştiinţele noologice, raportul între materie și forță se 
“inversează faţă de științele fizico-chimice. Forţa își dobîndeşte 
primatul subt numele de rațiune sau spirit; determinarea 
spaţială devine accesorie, auxiliară, „exterioară“, pe cînd cea 
temporară își dobîndește rolul hotărîtor. Materia, subt orice 
formă s'ar ivi, n'are altă valoare decît a unui indice, a unei 
măsuri a timpului, a unui simbol pentru a fixa scurgerea tim- 
pului nemărginit și depășind toate limitele ce le-ar încerca să 
i le impue materia, întinderea. In această sferă, spaţiul e fluid, 
schimbător şi se adaptează, ca instrument, timpului — adică 
spiritului, gîndirii, 

Cheia deslegării tuturor problemelor filosofice trebueşte 
căutată în organismul viu. El reprezintă sinteza celor două 
noțiuni antitetice de materie şi spirit, cari ne apar despărțite 
şi opuse, aparținînd duor sfere deosebite : natura şi istoria. 

Organismul viu face parte din lumea materială şi e supus 
legilor materiei. Dar el se deosebeşte în mod radical de un 
lucru material anorganic, prin faptul că are posibilitatea să 
intre în altă ordine. Ar fi greșit să spunem că orice organism 
viu aparține prin faptul că e viu ordinei spirituale. Dar nu 
mai puţin adevărat este că fenomenele vieţii nu se pot explica 
prin cauzalitatea mecanică, ci în explicarea lor trebue să in- 
tervie conceptul finalității. Problema a fost desbătută în filo- 
sofie în toate aspectele ei și nu mai trebue să stăruim asupra 
ei. Comte, care nu l-a cunoscut pe Kant și mai ales n'a cunos- 
cut „Critica puterii de judecare“, a precizat totuş că, începînd 
cu biologia, metoda de cercetare trebue să se schimbe: nu mai 
putem porni dela părţi pentru a explica întregul, ci trebue să 
explicăm părţile prin întreg. Și totuș a căzut apoi în eroare 
asimilînd legile sociale celor naturale (fizice) ! Finalitatea deci 
nu este un concept care trebuește eliminat din știință, cum 
cred naturaliștii, ci e conceptul care reprezintă sinteza între 
cauzalitatea mecanică și libertate, între materie și spirit, între, 
obiect şi subiect. - 

Toată străduința noastră este de a arăta cum pornind 
dela unitatea reprezentată prin organismul viu, se poate ajunge 
la desprinderea subiectului de obiect şi la intrarea lui în sfera 
libertății. 

Această. cale spre libertate duce prin procesul dialectic 
și presupune pluralitatea subiectelor ca dată nemijlocită şi evi- 
dentă a cunoașterii. Pluralitatea subiectelor însă nu e un 
rezultat al procesului dialectic, ci începutul necondiționat al 
lui şi anume (dacă vrem să ne întemeiem într'adevăr pe expe- 
riență) în așa fel că subiectul el însuș care porneşte dela acest 
fapt evident nici nu are încă ştiinţa despre participarea sa la 
comunitatea subiectelor. „Conștiinţa de sine“ a unui subiect 
este rezultatul procesului dialectic și ajuns aci subiectul poate 
încerca apoi, prin filosotare greșită, să nege pluralitatea subiec- 
telor, să se considere pe sine ca subiect unic. Omul normal, 
„nefilosof““, nu numai că nu neagă existenţa celorlalte subiecte, 
ci se străduește să întfăptuiască o comunitate cît mai perfectă 
a subiectelor, dacă, în procesul dialectic, înlănțuirea conştiinţei 
sale s'a realizat cu destulă putere. Dealtminteri el va oscila 
între cele două sfere: a materiei şi a spiritului, neputîndu-și 
dobîndi o libertate deplină. 

Am putea clasifica celelalte organisme vii, plante şi ani- 
male, după distanţa ce le desparte de sfera libertăţii, dela un 
început de finalitate pînă la deplina ei accentuare (prin func- 
țiunea instinctelor) și apoi prin trecerea la un început de liber- 
tate, la animalele superioare, sociabile. Ceea ce nu găsim la 
nici un animal este istoria, adică interpretarea lucrurilor ma- 
teriale ca simple instrumente, simboluri pentru descifrarea 
(măsurarea) istoriei, a activităţii şi înfăptuirilor spiritului. Nu- 
mai pentru om lumea materială este obiect şi numai obiect, 
ea există pentru dînsul, în măsura ce el se poate desprinde de 
ea pentru a intra în sfera spirituală. Stăpînirea materiei şi a 
trupului legat prin instincte de materie este o condiție pentru - 
dobîndirea libertăţii. 

Omul are deci posibilitatea să devie liber, învingînd şi 
cauzalitatea mecanică și finalitatea biologică. El se simte liber, 
luptă şi încordare continuă de a scăpa de sub imperiul legilor 
mecanice și finale, impunînd și materiei şi vieţii acceptarea 
postulatelor spiritului. 

Marea dificultate pentru lămurirea completă a tainelor 
Universului (şi care nu credem că va fi înlăturată cîndva cu 
desăvîrşire) derivă din faptul că nu putem spune ce este orga- 
nismul viu ca unitate, ca sinteză a materiei şi spiritului. In 
general problema ni se înfățișează ca o imposibilitate de a 
exprima sinteza duor noţiuni antitetice. O astfel de sinteză este 
inefabilă. Toate artificiile lui Plotin, Augustin ș. a. de a explica 
„unitatea perfectă“, acel év absolut, lipsit de orice pluritate, 
rămîn neputincioase. In clipa ce putem spune ceva despre 
ceva, procesul dialectic e în plină desfășurare şi ieșirea din 
dualism imposibilă. Totuş sîntem împinși să căutăm fără răgaz 
acea unitate în care încetează orice opoziție, în care tezele și 
antitezele își găsesc împăcarea, în care materia şi spiritul, întin- 
derea şi cugetarea, spaţiul și timpul, trupul și sufletul se conto- 
pesc într'o existență pură. Ne putem gîndi o astfel de unitate, 
chiar dacă nu o putem exprima ? O putem experia, trăi, chiar 
dacă nu o putem comunica ? 

Ne-am prea grăbi, dacă 'am nega hotărît posibilitatea de a 
gîndi sau de a experia o astfel de unitate. Dacă ne dăm seama 
cîte piedici am trebuit să înlăturăm pentru a lămuri problema 
identității Eului ajungînd, în sfîrşit, la rezultatul că Eul este 
sau trup sau suflet, dar că mijloacele și metoda prin care se 
dobîndeşte acest rezultat ne îngăduesc, fiecăruia dintre noi, să 
zicem că sîntem și trup şi suflet, vedem că noţiunea Eului 
reprezintă sinteza duor noțiuni antitetice. Ceea ce înseamnă 
că orice „individ“ e considerat ca fiind o astfel de sinteză. 

Avem însă conștiința (după analizele noastre) că am 
corectat desfășurarea procesului dialectic, renunțînd întrun 
moment dat la interlocutor, declarînd deci că nu mai avem 

nevoie de el, că fiecare din noi poate vorbi cu sine însuș şi își 
poate comunica impresiile despre sine și despre lumea ex- 
terioară. 

Așa dar exerciţiul dialectic ne-a îngăduit să ieşim oricînd 
din înlănțuirea procesului dialectic și să ne declarăm autonomi, 
măsură a tuturor lucrurilor, ca şi cum în fața noastră spațiul 
ar sta nemișcat (ar fi durată pură), iar pe de altă parte sar 
desfășura continua schimbare a lucrurilor, din vecie în vecie. 
In acest caz noi ne comportăm ca și cum ne-am fi născut cu o 
conştiinţă despre noi înșine, cunoscînd tot ce este și știind tot 
ce s'a întîmplat înainte de nașterea noastră și tot ce se va 

- întîmpla după moartea noastră. 

Adică : tot ce-am învățat în cursul procesului dialectic dela 
alţii, ni se pare că știm prin noi înșine. Pe ceilalți îi considerăm 
ca fenomene în spaţiu și evenimente în timp ca pe toate cele- 
lalte lucruri. Tot ce știm despre o piatră de pildă, noi credem 
că piatra ne-o „spune“, că noi navem nevoie de intervenția 
altor subiecte, trecute sau viitoare, cari să ne povestească ceva 
despre acea piatră. Independenţa ce ne-am dobîndit în orien- 
tarea în spațiu şi timp prin comunicarea cu alții, ne îngădue 
să facem fel de fel de combinaţii mintale, de raționamente şi 
silogisme, ca și cum, fiecare din noi, am fi singuri pe lume, 
stăpîni absoluţi asupra ceea ce este, ce a fost și ce va fi. 

Ajunși în acest stadiu de megalomanie, propoziţia : Eu sint, 
are o semnificaţie care depășește toată experienţa și toată cer- 
cetarea chibzuită a realității. Ea înseamnă că numai Eu sînt 
cu adevărat, că toată lumea este reprezentarea mea, fenomen 
supus legilor gîndirii mele etc. Tradusă pe planul acţiunii, ea 
înseamnă că eu am creat lumea şi eu o pot distruge. 

Și chiar dacă admitem că ne-am născut şi că vom muri, 
noi pretindem că lumea s'a născut odată cu noi şi că va dispare 
odată cu noi. 

Ne imaginăm anume că atunci cînd ne-am născut lumea 
ni s'a prezentat așa cum ni se prezintă azi cînd filosofăm 
asupra ei şi dacă disparem, lumea nu mai este, deoarece exis- 
tenţa ei a fost pusă odată cu nașterea noastră. 

Dar, fără îndoială că filosofii fenomenaliști și solipsişti nu 
ne pot spune cum li s'a înfățișat lumea la nașterea lor şi în 
primele săptămîni şi luni ale vieţii lor şi ce ar fi înţeles ei, 
dacă bunăoară părinții lor le-ar fi cetit ceva din Metafizica 
lui Aristotel. Faptul că într'un moment dat ei pot ieși din pro- 
-cesul dialectic, se pot emancipa de dialog și pot gîndi în mod 
discursiv, vorbind adică fără să fie întrebaţi, nu înseamnă că 
această autonomie a lor e reală, că lumea într'adevăr s'a năs- 
cut odată cu ei și că va dispare odată cu ei. 

Admitem deci, cum am mai arătat, că Eul își poate dobîndi 
o situaţie independentă, o autonomie teoretică într'un anumit 
stadiu al procesului dialectic și printr'un îndelungat exerciţiu 

în arta dialectică. El poate deci vorbi şi scrie ca și cum lumea 
ar fi reprezentarea sa, fenomen al conștiinței sale, și ca şi cum 
el ar fi singurul subiect și centrul Universului. Dar nicidecum 
nu-i îngăduim să afirme că această poziţie constitue începutul 
necondiţionat al filosofiei și încă al celei moderne ! Ci, înce- 
putul filosofiei trebue fixat în clipa ce recunoaștem absurdi- 
tatea acestei poziţiuni ca temeiu pentru explicarea lumii. 

Lumea (așa cum este, a fost şi va fi) se naște din înlănţui-: 
rea conștiinţelor, din ceea ce am numit noi proces dialectic. 
N'am greși spunînd că lumea însăş, adică tot ce este, este un 
proces dialectic (concepția lui Emile Lasbaz), deoarece toate 
ce sînt stau în neîncetat schimb de vederi și impresii. Dar nu 
e intenţia noastră să facem din dialectica umană un principiu 
cosmic, deşi n'am putea spune de ce această dialectică ar con- 
stitui în Univers o excepţie. Ea se deprinde doară ca un proces 
parţial, ca un mod specific al comunicării şi interdependenţei 
universale între subiecte. Aci speculaţia are cîmp deschis pen- 
tru a încerca explicarea Universului în temeiul unui principiu 
unitar, aşa cum a făcut-o Schopenhauer cu. voinţa, alţii cu alte 
principii. 

Noi ne mulțumim să descoperim eroarea filosofiei feno- 
menaliste dar şi a_tuturor filosofiilor cari îi dau Eului un loc 
central în Univers, deși orice individ sau. monadă are acelaş 
drept, dacă i s'ar putea determina existenţa în afară de legă- 
turile sale cu ceilalţi indivizi (așa cum a încercat-o Leibniz). 

După înlăturarea acestor pretenţii ridicule ale Eului şi 
dojenîna pe acei folosofi cari cu ştiinţă sau neştiință au spri- 
jinit megalomania Eului, noi am deschis credem drumul spre o 
filosofie umană inteligibilă pentru toţi şi care să evite căderea 
în erori teoretice şi păcate practice (rezultate inevitabile din 
cele dintiiu). 

Problema este, nu de a ieşi din procesul dialectic, ci de a 
rămânea în el şi de a-l desăvirși, atît în teorie cît și în practică. 
Adică : rămînînd în procesul dialectic, între teorie şi practică 
nici nu se poate ivi un desacord, deoarece gîndirea nu este 
decît expresia faptei, precum fapta este expresia gîndirii. Cind 
Kant a pornit să cerceteze raţiunea, el nu și-a dat seama că 
rațiunea nu poate fi exprimată, măsurată și cumpenită decît 
prin acţiune, prin ceea ce numește el practică, sau morală. 
Rațiunea nu este şi teoretică şi practică, ea nu are două aspecte, 
ci ea este o noțiune care cere pentru definirea ei noțiunea 
antitetică a faptei, a practicei, a înfăptuirii. Rațiunea se mani- 
festează prin acțiune — dar în procesul. dialectic. Dacă facem 
abstrație de dialog, ajungem la fenomenalismul lui Kant, la 
postulatul că „reprezentarea Eu cuget însoţeşte toate judecăţile 
mele“ și la toate contradicţiile cari se nasc din pozițiunea 
solipsistă. a 

Erorile filosofiilor fenomenaliste, subiectiviste, ne-au arun- 

cati înapoi spre concepţia lui Protagoras şi, în ştiinţe, la 
Democrit. 

Dar, noi am văzut că pozițiunea lui Protoagoras nu este 
un punct de plecare ci un punct de sosire în filosofie, un punct 
unde ajungînd filosoful trebue să se hotărască a merge înainte, 
aşa cum a încercat Platon și Aristotel, nu să se întoarcă înapoi. 

Dar trebuie să privească înapoi, să încerce a desprinde 
etapele. drumului parcurs şi mai ales să-și dea seama prin ce 
mijloace l-a străbătut. Neglijarea acestei cercetări a zădărnicit 
orice progres în filosofie, a împiedicat constituirea unei ştiinţe 
psihologice și a deslănțuit acţiuni întemeiate pe teorii com- 
plet eronate. Individul uman adult atins de aceste filosofii şi 
învățind psihologie „modernă“, alunecă cu necesitate înapoi 
spre animalitate și cade subt animalitate, deoarece egoismul 
său, sprijinindu-se pe argumente „științifice“, devine feroce şi 
distrugător. Așa se explică de ce cu „progresul“ ştiinţelor și 
răspîndirea filosofiei închisorile și casele de nebuni trebuesc 
înmulțite şi lărgite — și cum pe alocurea izbucnește crimina- 
litatea şi nebunia colectivă, cum sa întîmplat în Rusia şi 
Spania. 


26. DINCOLO DE BIOLOGIE 


Din eroarea iniţială a filosofiei moderne (care sa furișat 
apoi în toate științele) au izvorit toate nenorocirile omenirii, 
toate catastrofele istorice şi din ea poate izvori prăbușirea eul- 
turii umane, devalorizarea ei completă. Căci omul ajuns la 
reflexiune filosofică şi părăsind drumul dialecticei prin care- 
s'a ridicat din animalitate pune întrebările : care este criteriul 
binelui şi răului? care este criteriul adevărului etc. etc.? Şi 
tot el răspunde : totul e relativ ; dacă n'ar fi răul, n'ar fi nici 
„binele ; dacă n'ar fi minciuna n'ar fi nici adevăr ; dacă n'ar fi 
urîtul n'ar fi nici frumosul; ceea ce este pentru mine bine, 
frumos, adevărat, pentru altul e rău, urît, minciună. Nu există 
nimic absolut, chiar existenţa însăș e reiativă, implică inexis- 
tenţa. 

O obiecţiune și mai grea : de unde derivă dreptul meu sau 
al altuia de a da sfaturi, de a ne plînge de răutatea şi imper- 
fecțiunea lumii şi a omului, cînd doar natura (care cuprinde 
toate) nare scopuri: pentru Univers totul e indiferent — și 
binele și răul și adevărul și minciuna toate aceste n'au nici un 
înțeles. Nici un ecou nu răspunde la urletul nostru de durere, 
nici un zîmbet la veselia noastră. f 

Orb şi mut e Universul, nepătruns de mintea omului în 
nemărginirea şi veşnicia sa. Nici un glas de „dincolo“ nu pă- 
trunde spre noi. Cînd mormîntul se închide deasupra noastră, 
sa sfîrşit cu toate: cu dureri, cu bucurii, cu biruinţe și ìn- 

îrîngeri, cu lumină și întunerec, cu căldură şi frig... Neantul 
ne înghite pe toţi, fără nădejde de întoarcere. Aşa se tînguește 
omul întors spre animalitate, dar păstrînd ştiinţa că va trebui 
să moară. Singura certitudine ce-i rămîne din procesul 
dialectic, dar pe care crede că o are dela începutul vieţii sale. 
Deci în loc să îi învăţat ceva ce-l înalță peste animalitate, omul 
a desvățat şi ceea ce-l caracterizează pe animal: a muri fără 
regrete și fără plingere zădarnică. Chiar cei ce ne învaţă că 
există o viaţă vecinică dincolo de mormînt și că viața nu e 
decît un scurt popas în drum spre vecinicie, totuş la mormînt 
pling şi se tînguesc, ca şi cum moartea ar fi cel mai mare rău 
pentru om, cea mai cumplită catastrofă. Din obiceiurile la în- 
mormîntări se vede că în credinţa despre nenumirea sufletului 
se amestecă totuș îndoiala, nesiguranța. Şi Bergson, în „Cele 
două izvoare ale moralei și religiei“ ajunge la concluzia că 
nemurirea sufletului şi lumea de dincolo sînt ficțiuni ale oame- 
nilor izvorîte din instinctul de conservare zguduit adînc prin 
certitudinea rațională despre moartea inevitabilă a oricărei 
fiinţe vii. Bergson pretinde deci a şti că „nu există viaţă după 
moarte". Dar, există viață înainte de naştere ? Aşa întreabă cu 
drept cuvînt budiştii, pentru cari problema este, nu de a evita 
moartea, ci de a evita naşterea, căci numai dacă te naşti poți 
muri. Oricum ar fi însă, întrebarea nu se poate ivi decît într'o 
situaţie cînd naşterea n'a fost evitată şi moartea este certă. Dar 
problema aceasta nu poate fi rezolvită pe un singur plan. „Naș- 
tere“ şi „moarte“ au în biologie un înţeles precis, sînt fapte 
empirize pe cari le constatăm și cari trebue să le acceptăm așa 
„cum sînt. Dificultăţile se ivesc cînd vrem să facem legătura 
cu fizica sau cu morala, deci sau cînd vrem să ne coborîm în 
jos sau cînd vrem să ne urcăm în sus. Dar mai întiîiu trebue să 
fixăm pozițiunea noastră de unde încercăm a ne cobori sau a 
ne urca. Dacă ne-am afla în biologie, am fi animale, nu ne-am 
putea nici coborî nici urca, în orice caz n'am putea depăși stera 
biologică, nam putea pune problema. Ca să o punem trebue 
să ne aflăm dincolo de biologie, şi într'un punct al procesului 
dialectic cînd conștiința „Eului propriu“ e deja formată. De 
aici abia ne putem cobori în jos spre biologic şi fizic. Şi în 
acest caz, rezolvirea problemei nu prezintă nicio dificultate : 
din nimic nu se naște nimic; în univers nu se pierde nimic, 
nici materie nici energie. Nașterea și moartea deci se referă 
la o variaţie de combinări de elemente materiale, după anumite 
legi, pe cari le putem desprinde prin observaţie și calcul. Dacă 
în domeniul biologiei introducem, pentru explicare, conceptul 
finalității şi al evoluţiei nu rămîn prea multe taine nedesco- 
perite. Ceea ce neliniștește este că fiecare dintre noi se găsește, 
cînd face aceste reflexiuni, într'o situaţie care se aseamănă 
suspendării în vid. Noi ne trezim în fața unei lumi căreia nu-i 
aparținem și care se desinteresează de soarta noastră. Noi cu- 

noaştem că naşterea noastră, din punctul de vedere unde ne 
aflăm în clipa reflexiunii, a: fost continpentă, ca şi pașterea 
unei plante sau a unui purice, şi că moartea noastră, va fi iarăş 
o întîmplare naturală fără alt înţeles decît cel al unei verifi- 
„cări a legilor fizicochimice și biologice, . Evenimentele aceste 
s'au petrecut şi se vor petrece deci, după legi inexorabile, în- 
tro lume străină de noi, exterioară. 

Rămiînînd pe această poziție de unde putem cârităvapla 
lumea şi evenimentele ca fiind în afară de noi, nici o dezlegat 
a problemelor nu e posibilă. , 

Dar noi trebue să ne dăm seama cum am parcurs acest 
drum și să cumpenim cari sînt posibilităţile de înaintare. Acesta 
trebue să fie rolul filosofiei, iar nu trezirea de îndoeli și, pe 
deasupra, în temeiul unor presupoziţii greşite. Altfel sar pre- 
zenta se 'nţelege problema dacă ne-am. naște fizicieni desăvîr- 
şiți, cunoscînd .chiar dela început că Universul este-un meca- 
nism, astfel că toate „fenomenele“ sînt supuse legilor cauzali- 
lății mecanice. Dimpotrivă, noului născut Universul i se pre- 
zintă şi deslușeşte ca plin de fiinţe, cari din cari mai intere- 
sante, mai misterioase, cari trebuesc „înțelese“ în atitudinea 
lor, trebuesc clasificate după însușirile lor, intențiile lor, după 
bunătatea și răutatea lor. etc. Abia din această clasificare și 
ierarhizare a ființelor se desprind lucrurile indiferente, pur 
fizice. Mecanismul deci nu cuprinde decît o parte a lucrurilor, 

o anumită clasă de lucruri : obiectele. In măsura însă ce obiec-. 
tele se desfac din ansamblul subiectelor, în aceeaș măsură se. 
consolidează identitatea subiectului față de ele.. Fizicienii însă,. 
cari ar fi dispuşi să accepte această explicare, uită totuș că 
această închegare a unităţii subiectului față de obiecte și afir- 
marea identităţii sale cere, pe de altă parte, o complicare pro+ 
gresivă a procesului dialectic, a comunicării. cu alte subiecte, 
pînă ce în sfîrșit se elaborează un sistem.de noțiuni care repre» 
zintă „știința obiectivă“ despre Univers. Ei însă, - după 
ce prin mijlocul comuniunii, prin .constituirea de comunități: 
umane, s'a cristalizat şi desprins lumea obiectelor, accesibilă. 
curioaşterii individuale, aruncă și toate subiectele în. lumea 
obiectelor lăsînd numai un singur subiect, sau chiar niciunul, 
şi susținînd că toate lucrurile, subiecte și obiecte, aparțin nay 
turii, deci sînt. supuse aceloraș legi naturale, fizice, mecanice. 
Așa s'a născut strania teorie că un . organism (deci şi omul). 
este o combinaţie de elemente fizico-chimice. şi viaţa un. efect. 
din acţiuni şi reacțiuni între aceleași elemente, un echilibru: 
de energii mecanice. n fi 

(Omul de rînd însă, omul normal încă neatins de teoriile, 
fizicienilor, a apărat, şi apără comunitatea în.care sa născut 
şi trăeşte, considerînd-6 ca singură condiție. pentru. dobîndirea 
şi păstrarea identității sale ca subiect — între subiecte. Omul 
normal deci rămîne pe linia procesului dialectic, năzuinăd a-l 

desăviîrşi prin înaintare spre adevăr. Pe această linie de înain- 
tare el -a învăţat să respecte ierarhia subiectelor, să năzuiască 
a-şi dobîndi un loc cît mai înalt în această ierarhie, după nor- -7 
mele (legile) morale, după criterii de bine şi rău, frumos şi urît, 
adevăr și minciună. In contact şi comuniune cu semenii săi el 
a experiat binele și răul și a ajuns, oricît de neprielnice ar fi 
fost condiţiunile de constituire a comunităţii, să-şi elaboreze o 
idee despre cum ar trebui să fie comunitatea umană pentru a 
«corespunde idealului de perfecțiune morală. Pe acest drum 
omul a ajuns în mod necesar la religie, la descoperirea unei 
lumi create prin voința unei ființe atotputernice. 

Credinţa în existenţa de spirite şi zeități și în lupta zej- 
tăţilor bune contra celor rele precum și în biruinţa finală a 
principiului bun, îi deschide omului drumul spre libertate, 
spre sfera spiritualităţii, a culturii, a istoriei. 

Finalitatea biologică, susținută în raporturile organismu- 
lui cu lumea exterioară prin instincte și, la animalele supe- 
rioare, prin organizarea inteligentă a instinctelor, trece, la om, 
prin posibilitatea comunicării, în libertate, în crearea de va- 
lori independente de viaţa efemeră a individului. Finalitatea 
biologică mărginește viaţa individuală între cele două puncte: 
nașterea și moartea ; libertatea istorică îl înserează pe individ 
în ansamblul manifestărilor spirituale cari sînt nemărginite 
în timp şi vecinice în spaţiu. Individul el însuș ca organism 
biologic nu este decît măsură pentru Universul infinit, este 
durată, timp rigid pentru măsurarea spaţiului vecinic, iar ca 
spirit, el este mișcare, activitate, unitate de măsură pentru 
timpul nelimitat, pentru istorie, care mare început nici sfîrşit. 

Dar nașterea omului individual ca măsură a istoriei nu 
coincide cu naşterea sa biologică, ci cu momentul cînd începe 
activitatea sa creatoare de valori. Epoca lui Napoleon nu în- 
cepe cu nașterea sa biologică, ci cu intrarea sa în istorie, și se 
sfîrşeşte înainte de moartea sa biologică. 

Așa stînd lucrurile, ni se par cu drept cuvînt copilei 
încercările celor ce. vreau să asimileze sociologia științelor fi- 
zice sau biologice. Totașa ni se desvăluesc în plină lumină 
erorile celor ce susțin că ştiinţa „adevărată“ trebue să se spri- 
jine pe principiul cauzalității mecanice şi că numai metodele 
ştiinţelor fizico-chimice sînt metode științifice. 

Orgoliul acesta e atît de naiv şi copilăresc şi rătăcirea ace- 
stor şpecialiști atît de vădită, încît, din punct de vedere teo- 
retic, nici n'ar merita o atenţie deosebită. Dar influenţa acestor 
teorii asupra practicei, asupra mersului istoriei, începe să de- 
vie tot mai simțită și căderea omului înspre animalitate tot 
mai accentuată. . 

Noi am desvăluit eroarea teoretică iniţială şi am restabilit 
starea adevărată a lucrurilor. Ne-am împlinit datoria în 
slujba adevărului. E rîndul oamenilor practici să aplice teoria. 


www.dacoromanica.ro 


MONADA ȘI COMUNITATEA 243 


27.. VALOAREA INSTRUMENTALĂ A ȘTIINȚELOR 
MATERIEI 


Nu tăgăduim importanța şi marea valoare a ştiinţelor fi- 
zico-chimice. Ele au reușit să determine pe cît se poate de 
exact „obiectul“. Ele au găsit într'adevăr că obiectul este fe- 
nomen dependent de subiect,. desprins de subiect din varieta- 
tea lucrurilor, cari, la început, se prezentau toate ca subiecte 
(singurul obiect al acestor subiecte fiind individul nou născut, 
şi rămînînd singurul obiect pînă cînd. își dobîndește conștiința 
de sine, adică se găsește pe sine subiect între subiecte și stă- 
pîn peste lucrurile pe cari le-a experiat ca obiecte, ca feno- 
mene, desbrăcate de orice subiectivitate). Linia de demarcaţie 
însă între lumea obiectelor. și cea a subiectelor nu merge în 
așa fel încît trupul nostru să aparţie lumii subiectelor, ci ea 
desparte pe fiecare dintre noi în două părți, în trup și suflet, 
trupul aparţinînd lumii obiectelor, iar sufletul lumii subiecte- 
lor. Acesta este rezultatul procesului dialectic, care, după con- 
stituirea conștiinței de sine, îi îngădue omului să enunţe : eu 
sînt compus din trup și suflet. Am văzut că. această enunţare 
cuprinde o eroare, primejdioasă în consecințele ei morale 
tpractice), deoarece omul trebue să se hotărască în acest mo- 
men: al desvoltării sale să se identifice sau cu trupul sau cu 
sufletul. Identificîndu-se cu trupul, e evident, că trebue să-şi 
concentreze toată atenţia asupra păstrării identităţii sale tru- 
peşti, materiale, și să considere sufletul ca inexistent, iar fe- 
nomenele psihice ca epifenomene, efecte ale combinației fi~ 
zico-chimice care a dat naştere trupului său. Științele fizico- 
chimice, mai ales în extensiunea lor asupra domeniului biolo- 
giei, au întărit această tendință a omului de a deveni: un ani- 
mal cu conştiinţă de sine şi. de a renunța la înaintarea spre 
sfera sipirtualității şi libertăţii. . 

Ştiinţele fizico-chimice anume caută realul în sfera obiec- 
telor ; cu cît reușesc mai bine să desbrace ceea ce este de toate 
însușirile subiective, cu atît cred ele că se apropie de deter- 
'minarea precisă a realului, de esenţa lucrurilor: 

Nu trebue să confundăm însă această filosofie a fizicie- 
nilor cu rezultatele practice la cari 'au ajuns prin determina- 
“tea obiectelor şi fixarea legilor naturale, a raporturilor con- 
stante între obiecte. Rezultatele dobîndite în această direcție 
au înlesnit constituirea diferitelor tehnice, supunerea obiecte- 
lor: subt stăpînirea omului. Încoronarea acestor străduinţe este 
fără îndoială arța' medicală prin care omul e în stare să previe 
$i înlăture tulburările în funcțiunile- organismelor vii. 

" Prin știință deci omul -a. devenit. un animal extraordinar 
'de inteligent, dar, prin desvoltarea ce'a luat știința şi progre- 

sele ce a realizat în domeniul tehnic, ea ameninţă să oprească 
ascensiunea omului spre spiritualitate, ba chiar să-i facă şi 
pe acei oameni cari erau porniţi pe, drumul :ce duce spre spi- 
ritualitate să se întoarcă înapoi ;și ; SĂ se închidă -în sfera bio- 
logicului. 

Noi am desvăluit eroarea, iar filosofia materialistă, în 
orice formă s'ar înfăţişă. 'n'ă izbutit să demonstreze: cu aju- 
torul ştiințeloi fizico-chimice realitatea lumii obiectelor ; dime 
potrivă esenţa .lucrurilor:'devine tot mai 'ininteligibilă cu .cât 
obiectul devine mâi pur,-mai despărțit: şi indeperident de su- 
biect,: cu cît se apropie de ceea ce am putea numi „lucru în 
sine“ sau cu alt termen „obiect fără subiect“. 

Dar se va spune: nu'e totatît de absurd de: a câuta Su- 
biectul pur, subiectul fără obiect? 

Fără îndoială. Dar' noi nici nu căutăm ` subiectul fără 
obiect. Analiza ` procesului dialectic ne scutește de această 
eroare. Noi considerăm rezultatele idealismului: critic, în ce 
priveşte fenomenalizarea obiectelor, ca intangibile. E un punct 
cîştigat în - drumul spre spiritualitate. Eul nu se; poate iden- 
tifica cu corpul său, care este fenomen între fenomene și su- 
pus legilor cauzale şi finale: (fizice-mecanice, ` chimice şi bio- 
l6gice). Împotriva idealismului critic, însă, noi pretindem că 
Eul trebue să se identifice cu: sufletul, cu -gîndirea, care este 
acțiune, creare, trupul nefiind: decît instruraentul (amplificat: 
şi mlădiat prin alte instrumente inventate de: .0m) pentru ca 
acțiunea să devie tot mai amplă, mai rodnică. 

Lucrurile materiale deci, obiectele, mau nici un înțeles 
pentru sine, ci numai: în raportare la acțiunea 'unui subiect, 
sau în general" la' acțiunea subiectelor care reprezintă în des- 
fășurarea ei istoria. Orice: constelație de lucruri materiale nu 
este'.alț ceva decît întreruperea continuității gîndirii, a isto- 
riei, pentru a desprinde înfăptuirile, ereațiunile subiectelor. în 
constelaţiile materiale citim, descifrăm : activitatea ‘subiectelor. . 
Tot, ce este obiect, şi numai obiect, nu est decît un semn pen-': 
tru modul cum s'a desfășurat acțiunea (gîndirea) unui subiect. 
Pentru sine, obiectul n'are nici o semnificație, nu există. Ab- 
surdă este deci 'poziţiunea fenomenalismului cînd pune în faţa: 
tetalității obiectelor-fenomene un singur subiect; presupunind 
că la dispariția (sau absenţa) acestuia, ar mai rămînea „obiec-" 
tele în sine“. Se spune: d. ex. pămîntul, ‘sistemul solar, masa 
la care scriu; etc., există şi cind mar 'există un subiect care! 
să le perceapă. Dar cine dintre noi' a perceput existenta pă- 
mîntului, a sistemului solar sau a unei: mese ? 

~ Termenii de pămînt, sistem solar, masă, etc. wau doar: 
niciun înţeles dacă nu sînt raportați la un subiect şi — în 
plina ' lor semnificaţie — la procesul: dialectic iintre: subiecte. 
Ar exista o masă, dacă: n'ar exista oameni cari să'mănînce, să” 
serie, să joace cărți şi un tîmplar care să facă o masă ? Totașa, 


www.dacoromanica.ro 


MONADA ȘI COMUNITATEA 245 


sitemul solar ! Ce înseamnă sistem, fără gîndirea unui subiect, 
fără, ca. sistemul ‘solar să exprime constatarea, orientarea, ve- 
derea, măsurarea, şi calculul unui subiect ? Totașa atomul şi 
toate. lucrurile, toate obiectele-fenomene. Un. trup care nu 
exprimă gîndirea, activitatea unui suflet este un cadavru ; dar 
ce înseamnă cadavru fără gîndirea care constată că un cadavru 
a fost trup însufleţit ? O piatră nu e cadavru. Dar ce înseamnă 
piatră fără gîndirea care o deosebeşte de metal și-i cunoaşte 
valoarea ei instrumentală pentru acţiune ? ? 

~ Obiectele deci formează grupuri sau clase şi sînt. ordonate 
după valoarea lor instrumentală, după felul raportului lor cu 
un subiect, după gradul de inteligibilitate a comportamentului 
lor în ansamblul unor. constelații materiale. Clasa de obiecte 
cari ocupă primul rang în ierarhia ordonată după acest crite- 
riu e constituită din trupurile omenești cari exprimă gîndire, 
acțiune creatoare prin care ni se revelează nemijlocit raportul 
acestei constelații materiale cu un subiect. 

Experienţa, din primele începuturi ale vieţii individuale, 
e îndreptată spre descifrarea gîndirii altuia din constelații ma- 
teriale, din funcțiunea unui sistem material, care depăşeşte în 
complexitate toate celelalte manifestări ale lucrurilor mate- 
riale. i 

Şi aci se adevereşte pe deplin. absurditatea problemei fe- 
nomenaliste cînd ar întreba : există mama mea sau tatăl meu 
sau fraţii mei și în sine, chiar cînd:nu-mi apar.mie? Putem 
răspunde liniştit ; ei există, chiar dacă trupul lor s'a descom- 
pus după legile biologice şi fizico-chimice ! Ei există în sine 
şi pentru sine, ca subiecte şi prezenţa lor poate fi sesizată din 
ceea ce au creat : o scrisoare, o carte,.o casă, o poezie, o 
statuie, un zîmbet de care ne amintim, etc. 

Și chiar cînd un copil nu şi-a cunoscut nicicîind mama 
(moartă la nașterea lui), el va învăța s'o cunoască şi s'o do- 
rească, din spusele altcra, din lucrurile rămase pe urma ei, 
din ceea ce, în cursul vieţii sale, vede și:simte că este o mamă 
pentru un copil. 

Începe să se facă lumină în drumul anevoios ce duce spre 
libertate prin fixarea precisă a rolului ce-l pot avea ştiinţele 
fizico-chimice. Ele n'au rolul să pătrundă în esența lucrurilor, 
la real, pornind dela premisa că „materia“. există în sine și 
pentru sine, ci ele au së înlesnească descifrarea completă a 
semnelor pentru a citi prin ele cursul evenimentelor, a schim- 
bărilor succesive. Pe de altă parte, aceste evenimente pot fi 
exprimate oricind printr'o constelație spaţială, ele pot fi tra- 
duse iarăşi în raporturi „geometrice“. Exemplul tipic este 
raportul între calculul aritmetic şi reprezentarea lui geome- 
trică. Un triunghiu poate fi rezolvat prin calcul, precum, por- 
nind dela calcul se poate construi triunghiul ca o constelație 
fixă de elemente. 

Acest exemplu l-am ' numit. tipic, - deoarece exprimă. ut 
raport între subiect-obiect unde şi subiectul e substituibil: 
prin orice alt subiect şi obiectul prin orice alt obiect : la acest 
rezultat sa ajuns prin introducerea : semnelor  algebraice: 
Leibniz căuta să găsească un sistem de semne pentru a putea, 
exprima orice calcul şi orice constelație geometrică, — adică 
orice gîndire şi orice rezultat al gîndirii. 

Prin aplicarea: acestui principiu la problema . raportului. 
între trup și suflet ajungem la 'rezultatul că sufletul poate fi: 
descifrat din „schimbările trupului“, precum şi trupul nu este 
decît „obiectivarea“ istoriei sufletului „(a nici, mişcării, 
activității). 

Dar problema aceasta debui pusă în toată întinderea: 
ei şi analizată dintr'un nou punct de vedere. 


28. UNIVERSUL ŞI ATOMUL 


„Omul este măsura tuturor lucrurilor“ a zis Protagoras. 
Dar zicînd aceasta el n'a gîndit ceea ce gîndim noi astăzi cînd, 
citim această propoziţie. Ea cuprinde probleme pe cari autorul 
ei nici nu le-a putut bănui şi cari s'au ivit abia în cursul inter- 
pretărilor de mai tîrziu. Să încercăm o interpretare (descifrare) 
a acestei propoziţii în temeiul experienţei noastre. Om să în- 
semne aci individ, o unitate, dar definită și determinată prin 
însușirile omului. Ce înseamnă însă măsură (adică aci unitate: 
de măsură)? Pentru spațiu, timp, greutate, valoare econo- 
mică, valoare morală, estetică, etc. ? Protagoras s'a gindit pro- 
babil numai la măsura pentru adevărul judecăților enunțate de 
un individ. Să luăm o Judecată oarecare, d. ex. „Universul e 
compus din atomi“. Protagoras va zice: „Pentru mine Uni- 
versul e compus din atomi, dar nu“mi pasă și nici un pot şti 
cum este el pentru tine“. Sau: „Această apă e caldă — pen- 
tru mine ; cum este pentru tine, nu ştiu şi nici nu-mi pasă“. 
Și așa şi în domeniul moral și pretutindeni şi oricind indi- 
vidul trebue să-și fixeze atitudinea faţă de lucruri. Pe vremea 
lui Protagoras însă nu. exista termometrul, dealtminteri unul 
din argumentele sale ar fi căzut şi poate și concluziile sale și 
ale urmașilor săi ar fi fost altele. Există o temperatură obiec- 
tivă şi termenii de cald şi rece și-au dobîndit prin termome- 
tru și un înțeles obiectiv — pe lîngă cel subiectiv. Dar cum. 
rămîne cu aplicarea la morală ? Aci chiar cei mai moderni 
filosofi (și cu cît sînt mai moderni cu atît mai categoric) răs- 
pund: „Nu există un criteriu obiectiv pentru bine şi rău". 
Știm că şi în economia politică, în estetică — deci pretutin- 
deni unde e vorba de vâlori, problema criteriului obiectiv, a 
unităţii de măsură, devine foarte dificilă. Așa s'a ivit despăr- 

ţirea între judecăţile de existenţă și cele de valoare, cele din- 
tîiu. fiind întemeiate, aşa se zice, pe criterii obiective, cele din 
urmă fiind lipsite de acest sprijin. Nu putem măsura frumu- 
sețea nici cu termometrul, nici cù compasul, nici binele cu 
metrul sau cu dimerlia, și chiar aurul ca măsură a -valorilor 
economice nu-și poate păstra rolul, deşi se apropie oarecum 
de stabilitatea măsurilor adevărate. 

Deci afirmaţia că aşa cum nu există măsură obiectivă 
pentru căldură și frig, așa nu există nici pentru bine şi rău 
a fost ratificată în prima parte prin invenţia termometrului, 
pecînd în partea a doua a rămas, se pare, în picioare. 

Afirmații de felul celor făcute de Protagoras şi ceilalţi 
sofişti, l-au împins mai întîiu pe Socrate la cercetarea dacă 
întradevăr nu există criterii obiective în domeniul moral; 
Platon însă a cuprins problema în generalitatea ei: pentru 
toate judecățile trebue să existe un criteriu obiectiv, o măsură. 
Dificultatea era pe atunci de a arăta posibilitatea de aplicare 
a măsurii „pe teren“. Dacă ar fi existat pe atunci termome- 
trul, Platon ar fi ajuns probabil la altă concepție, decît cea 
cuprinsă în teoria ideilor. Totuş în teoria sa germină posibi- 
litatea de a rezolvi problema. El văzu limpede că numai pe 
calea dialectică se poate ajunge la un rezultat — dar n'a văzut 
că mai întîiu trebuia analizat procesul dialectic însuş. N'a, 
văzut că orice noțiune este rezultatul unui proces dialectic, dar 
şi începutul altui proces dialectic invers (regresiv) ; adică orice 
noţiune exprimă ca rezultat o constelație în spaţiu dar sem- 
nificația ei trebue totdeauna descoperită prin descifrarea ei, 
printr'un proces de gîndire care să reproducă pe cel ce a dat 
ca rezultat. noțiunea. Platon credea că noțiunea odată fixată 
prin procesul dialectic rămîne neschimbată, poate fi „intuită“ 
ca formă tip. După Platon noţiunea sau ideea de om există. 
Dar cum măsurăm prin ea toate formele sensibile, atît de 
variate ale oamenilor, şi ce înseamnă şi cum se produc va- 
riaţiunile și pluralitatea acestor forme 'sensibile ? 

Dacă sufletul individual e nemuritor, cum susține Socrate 
(în Phaidon), ar exista în lumea ideilor pentru orice om indi- 
vidual o formă, un suflet? Şi dacă un suflet a existat din 
vecie şi poate renaşte: este numărul sufletelor limitat? Și 
toate celelalte probleme ce rezultă din admiterea metempsi- 
cosei... 

Dar un rezultat definitiv : esența și identitatea individului 
stă în suflet! Această poziţiune a filosofiei eline idealiste se 
întîlnește cu concepția creştină şi se consolidează. 

Aci ajunsesem şi noi, A rămas însă totuș nerezolvită pro- 
blema măsurii obiective — mai ales în domeniul moral, în 
tot domeniul valorilor, pecînd în domeniul existenței teoria lui 
Democrit, după multe și laborioase cercetări şi experienţe, a 
dat roade admirabile. Rînd pe rînd au fost scoase de subt eri- 


www.dacoromanica.ro 


248 TEORIA COMUNITĂȚII OMENEȘTI 


teriul subiectiv şi relativ toate fenomenele fizice, adică toate 
fenomenele cari 'lui Protagoras i se păreau dependente de 
simţuri, de organele trupului. Culorile, sunetele, căldura, chiar 
dulceaţa și mirosul pot fi măsurate în mod obiectiv — prin 
instrumente cari nu 'înșeală, pecînd organele sensoriale ale 
trupului pot înșela şi nici nu- îngăduesc o măsurare exactă, 
adică după o unitate fixă şi neschimbată. Așa există culori 
pe cari nu le vedem şi sunete pe cari nu le auzim, căldură pe 
eare 'n'o simţim, etc. 

In faţa acestor rezultate minunate de măsurare exactă, 
psihologia a rămas uluită şi n'a găsit altă metodă mai bună 
de cercetare în domeniul ei decît cea de măsurare exactă a 
stărilor sufletești prin instrumente. Așa am ajuns azi să mă- 
surăm inteligenţa, și chiar intensitatea dragostei se poate 
măsura. Dar mai ales inteligenţa ne interesează în vederea 
randamentului ei economic ! Dragostea și ura nu ne intere- 
sează prea mult, deoarece sînt fenomene cari nu joacă un rol 
în producerea de bunuri economice. Aici intervine poliţia, 
curtea cu juraţi, şi — moraliştii. lar morala experimentală 
încă nu: sa născut; doar teoria lui Freud, devenită exactă, 
va îndemna la construirea de instrumente pentru a măsura 
„libido“ și „complexul lui Oedip“, şi pe aceeaş cale sar ivi 
apoi estetica exactă cu esteticometru, etc. 

Dar încotro ne duce acest drum și de unde pornește? 
Adică, ştiinţele exacte au năzuit să le dea lucrurilor exte- 
rioare, materiule, o independenţă de subiect, să le asigure o 
existenţă în sine şi pentru sine. „Universul e compus din 
atomi“, e enunţarea lor fundamentală. Intr'adevăr;, aşa ni se 
spune, fizica modernă a confirmat teoria lui Democrit. A 
reuşit chiar să constate existenţa reală a atomului și să des- 
copere structura lui. Atomul este un fel de sistem solar. Mai 
interesant e că atomul se descompune în anumite condițiuni, 
își schimbă structura. Am avea deci o variație de sisteme so- 
lare infinit de mici, cum pe de altă parte, avem sisteme solare 
imense ; în definitiv, întreg Universul ar fi un sistem stelar 
compus din sisteme, cari însă, şi ele, ca şi atomii, se pot 
descompune, formîndu-se noui constelații. 

Dar, la urma urmei, ce-am dobîndit din această ştiinţă, 
mai mult decît că mi-aș putea îndrepta ceasul după mișcările 
întrun sistem atomic în loc după cele din sistemul solar? Am 
cîștigat o nouă unitate de măsură pentru timp. Pe lîngă 
aceasta însă și rezultate foarte utile pentru industrie, medi- 
cină, etc., cu influenţe considerabile în domeniul biologic, eco- 
nomic, moral, politic, cte. Dar pentru teorie, pentru rezolvi- 
rea problemei ce ne nelinișteşte, n'am profitat nimic. Dimpo- 
trivă, neliniștea noastră a devenit și mai mare, deoarece acele 
rezultate secundare ale laboratoarelor invadînd în sferele 
amintite mai sus, au făcut să întîrzie rezolvirea problemei 

sufletului, să o înfăţişeze ca o problemă neglijabilă, şi susţi- 

-nîndu-se "chiar că prin cercetările ştiinţelor fizico-chimice. şi 
această problemă va fi 1ezolvită în timp apropiat cu metodele 
şi instrumentele lor tot mai perfecţionate, 

Dar întrebăm : oare n'ar fi fost mai logic și poate și mai 
util să pornim dela suflet spre a ajunge la atom, decît dela 
atom ca să ajungem la suflet? Asta a fost intenţia tuturor 
marilor filosofi. Totuș cei mai mulţi dintre ei sau lăsat ade- 
meniţi și convinşi de metodele „exacte“ ale ştiinţelor fizico- 
chimice, de rezultatele practice izvorîte din cercetările de la- 
borator, pentru a căuta deslegarea tuturor problemelor, deci 
şi pe cea a sufletului, pe calea experimentării și analizei lumii 
materiale. Nu-i putem opri și nici nu pretindem că noi vom 
reuși dintr'odată să lămurim această dificilă problemă. Dar 
în faţa orgoliului fizicienilor, în faţa puterii tot mai amenin- 
ţătoare a materiei pusă în mișcare şi combinată în sisteme 
mecanice tot mai îngrozitoare şi distrugătoare de valori, tre- 
bue să ne revoltăm şi să căutăm a-i reda sufletului locul ce i 
se cuvine, pentru ca să devie din nou stăpîn al lumii obiectelor 
şi să nu rătăcească fără sprijin şi mîngiere în această „lume, 
prăbușindu-se la urma urmelor în neant... 

Dacă, în temeiul cercetărilor ştiinţelor exacte, am con- 
simţit să aruncăm trupul nostru în lumea obiectelor, în massa 
materială din care se formează şi se descompun toate „,siste- 
mele materiale“, dela Univers pînă la atom, nu putem con- 
simţi să considerăm sufletul ca simplu postuiat logic, ca su- 
biect transcendental, pentru cunoașterea naturii. Dacă e vorba 
să renunţăm la el, la identitatea lui legată de existenţa tru- 
pului, trebue să încercăm a-i înlesni cel puţin trecerea într'o 
sferă unde se adună toate sufletele, așa cum trupul trece în 
sfera de unde a ieșit ca o combinaţie de atomi. 

l Și aşa fiind, eu și toți cei ce mă urmează, ne întoarcem 
către fizicieni şi le spunem hotărît: toată ştiinţa voastră n'a 
descoperit nicio fărîmă de adevăr ; sînteţi niște copii, inteli- 
genţi, dar copii ; ne-aţi dovedit că cea mai mică părticică de 
materie e construită ca şi cea mai mare; că orice parte e un 
sistem care durează şi durata lui poate fi luată ca unitate 
de măsură pentru a măsura întinderea spaţiului. Dar asta o 
ştiam de mult şi o știe orice copil din clipa ce și-a dobîndit 
conștiința de sine. El ştie că s'a născut, că trăește şi că va 
muri. Eroarea lui şi a noastră a tuturora este şi a fost greșşita 
teorie, introdusă de fizicieni, că trupul este măsură de spațiu 
şi sufletul măsură de timp, și că trupul și sufletul coexistă şi 
formează împreună o unitate, Eul identic cu sine în spaţiu 
şi timp. 

Dificultatea de a lămuri această problemă stă însă în 
faptul că într'adevăr numai această afirmaţie, acest rezultat: 
al procesului dialectic, ne îngădue să spunem ce sîntem, să 

raţionăm, să cercetăm, să ne orientăm în lume, să depășim 
starea de animalitate. Ieșirea din sfera biologică e marcată 
prin dobindirea conștiinței de sine, prin dobîndirea a ceea ce 
numim individualitate sau personalitate. 

Dacă analizăm însă, în mod regresiv, drumul pe care 
înaintînd dela naştere am ajuns la conştiinţa “proprie, găsim 
că individualitatea sau identitatea noastră sa înfăptuit prin 
clasificarea și ierarhizarea treptată a lucrurilor după gradul 
lor de subiectivitate. Faţă de lucrurile anorganice fiecare 
dintre noi reușește să se separe ca subiect față de obiecte. Şi 
după cele arătate mai sus, în sfîrșit lumea anorganică se pre- 
zintă ca un fel de amplificare a trupului nostru, ca un instru- 
ment de care ne folosim pentru păstrarea identităţii noastre. 
Lumea anorganică ni se înfățișează ca o construcţie a noastră, 
ca o mașină care funcţionează după regule ce se pot stabili 
apriori prin calcul. Natura anorganică se supune legilor gîn- 
dirii noastre — adică eu exprimă gindirea noastră, din ea pu- 
tem descifra, prin analiză, desfășurarea gîndirii noastre. Acest 
fapt l-a determinat pe Kant să spună, că noi nu putem scoate 
din natură nimic altceva decit ceea ce rațiunea noastră a pus 
în ea. In mod mai radical putem spune: natura este o prelun- 
gire şi amplificare a trupului nostru, este un unsamblu de sen- 
zaţii, ordonate prin cooperarea simţurilor noastre. Dar, cînd 
zicem obiect, corp material, cînd pretindem că corpurile sînt în 
spaţiu în afară de noi, că ele se mișcă, se influențează reci- 
proc şi că trupul nostru este corp între corpuri, noi am de- 
păşit pozițiunea „senzualismului“ şi „solipsismului“. Posibi- 
litatea de stăpînire a lucrurilor, posibilitatea de a le considera 
fenomene, se întemeiază acuma pe rezultatele ştiinţelor fizico- 
chimice, cari descoperind legile naturale și făcînd previzibile 
toate schimbările în natura anorganică, ne scuteşte de sur- 
prize de felul că un obiect să apară deodată ca subiect, nesu- 
punîndu-se stăpînirii noastre. 


29. DELA DIALOG LA MONOLOG 


Ştiinţele fizico-chimice şi-au făcut datoria reuşind să ne 
dea stăpînire largă asupra naturii. Dar ele au desăvirşit nu- 
mai cercetarea și orientarea copilului în desvoltarea sa prevă- 
zînd și înregistrind toate constelațiile posibile ale obiectelor 
pentru a înlătura orice surpriză. Ele s'au înşelat însă crezînd 
că metoda lor şi instrumentele lor perfecte le vor înlesni să 
intre şi în sfera subiectivă, pentru a explica raportul între trup 
şi suflet, materie şi spirit. Aci, filosofia a încercat să propună 
cele mai diferite deslegări, dar am văzut cum toate încercările 
de acest fel au rămas zâdarnice, deoarece n'au ţinut seama de 

procesul dialectic, de rolul ce-l are comunicarea între conştiin- 
ele. subiective (individuale) pentru construirea : lumii. 

Toate s'au oprit la rezolvirea că Eul este compus din 
trup şi suflet şi totuș formează o unitate. 

Una din cele mai ingenioase deslegări a acestei probleme 
o dă Leibniz, 
` Armonia prestabilită. constitue, la el, baza pentru mona- 
dologie şi pentru explicarea raportului între trup şi suflet. 
Ar fi nevoie de un studiu special pentru a 'arăta cum şi în 
Monadologia lui Leibniz şi în Noua monadologie a lui Renou- 
vier se repetă aceeaș eroare de neglijare a procesului dialectic, 
din a cărui analiză abia se lămurește raportul între trup și 
suflet, care reprezintă un caz special al raportului între cele 
două „substanțe“ : materie și spirit. . 

Vom relua exemplul lui Leibniz, cu cele trei posibilități 
de acordare a două ceasuri pentru ca să arate acelaș timp. 

Intîia posibilitate : ceasurile sînt legate printrun meca- 
nism așa ca să meargă la fel; a doua: cineva le pune neîn- 
cetat de acord ; a treia: ele sînt lucrate dela început atît de 
exact încît concordă întreolaltă. 

Leibniz se hotărește pentru concepţia a treia, după care 
artistul desăvirșit le-a creat dela început așa ca să nu mai 
fie nevoie de rectificare. 

După expunerile noastre însă un ceas trebue să fie com- 
pus din două elemente : unul în repaos și altul care se mișcă, 
adică de un element care reprezintă spaţiul (durata) și altul 
care reprezintă timpul (mișcarea) ; ceea ce înseamnă că trupul 
ca formă, ca durată, e un corp în spaţiu, iar transformându-se 
este timp. Dar, pentru ca trupul să fie perceput ca durată, nu 
tot el se poate percepe pe sine ca durată, adică să fie totodată 
şi gîndire, deci schimbare fără să se schimbe. | 

Aci trebue să intervenim pentru înlăturarea antinomiei, 
cu o rectificare a monadologiei lui Leibniz. Pentru ca cele 
două ceasuri să se acorde, ele trebue să fie compuse, fiecare 
din ele, din cele două elemente amintite, zicem s—m și s1—mr. 
Acordul se face în felul că s se acordă cu ma iar m cu sz, deci 


= 


s- m — m, — 5, 


Un organism viu este un ceas, o unitate, o monadă. Spre 
deosebire de Leibniz însă, monadele noastre nu sînt unități 
închise (fără ferestre): dacă ar fi așa ele n'ar putea percepe 
nimic, mar putea ajunge la conștiință de sine. Ca să se nască 
conștiința de sine, ca să funcțidneze ceasul, mai trebue să 
existe cel puţin încă un ceas construit la fel şi abia din con- 
tactul lor se naşte posibilitatea de gîndire, de cunoaştere de 
sine şi a lumii. Această posibilitate e dată prin procesul dia- 
lectic, prin dialog. 


www.dacoromanica.ro 


252 TEORIA COMUNITĂȚII OMENEȘTI 


Acordul între cele două sisteme. s e perfect cînd poate fi 
considerat identic cu m1, ceea ce nu se poate înfăptui decit 
prin identificarea lui m (expresie a lui s) cu.s: (expresie a 
lui mu). 

Abia rezultatul acestui proces “ne dă unitatea s +m 
(= sr+ ma), adică Eul identic cu sine compus din trup şi suflet, 
dar numai ca postulat Jogic, ca posibilitate de monolog prin 
exercițiul dialectic. Monologul deci al pretinsei monade în- 
chise implică o contradicţie; nimene nu poate vorbi cu sine 
însuş, nimene nu se poate cunoaște pe sine însuș,. dacă ar fi 
într'adevăr izolat, singurul subiect. Dar admiţînd şi presupu- 
nînd că exercițiul dialectic e terminat, adică și-a ajuns gradul 
ultim. şi suprem de desăvîrşire, atunci și cunoașterea de sine 
ar fi perfectă. Dar, după fiecare dialog parțial, prin care.se 
verifică acordul între două monade, monada sau își consoli- 
dează identitatea, conștiința de sine — sau își pierde încre- 
derea în identitatea proprie şi e împinsă la noui verificări. 

Am mai spus-o, că nu încercăm de loc să enunţăm un 
principiu de valoare universală (cosmică) !), aplicabil în toate 
domeniile de cercetare științifică şi cu pretenţia să întemeieze 
şi o nouă filosofie practică, morală, adică o nouă fundamentare 
a.teoriei valorilor. 

Dar cerem, cu modestie cuvenită, ca savanții și filosofii 
să examineze expunerile noastre și să le verifice prin expe- 
rienţă. Nu afirmăm în mod dogmatic că am găsit adevărul 
absolut, ci enunțăm numai o ipoteză care ni se pare a explica 
mai bine realitatea. Pentru noi realitatea nu se poate reduce 
la simple fenomene și la legalitatea mecanică, ci ea se pre- 
zintă în primul rînd întemeiată pe comunicarea între subiecte, 
pe constituirea de comunităţi. Infăţişarea realităţii, structura 
ei, depinde, după părerea noastră, de rezultatele dobîndite 
prin comunicarea între subiecte, prin procesul dialectic, în 
câre ceea ce este se prezintă — în cursul desfășurării proce- 
sului — sau ca materie sau ca spirit; după terminarea lui ca 
o unitate compusă din materie și spirit. 


30. LA RĂSPINTIE 


Afirmația că Eul este compus din trup și suflet — sau, 
în general, că orice existență ni se înfățișează compusă din 
materie și forţă, sau ca determinată prin spaţiu și timp (toate 
aceste enunţări se referă la clase de lucruri și arată deosebi- 
rile lor), nu înseamnă însă altceva decit că, în anumite con- 
dițiuni, procesul dialectic e considerat terminat, dar că poate 
fi reluat oricind din neu. Dacă am presupune că un dialog 
e terminat sau fiindcă nu mai poate fi continuat de unul din 

interlocutori; sau că nu mai trebuește continuat, deoarece. şi-a 
atins limita ultimă, interlocutorul. respectiv a. devenit: sau 
etern din punct de vedere al existenţei în spaţiu sau nelimitat 
în timp, deci gîndire, activitate pură; adică a devenit sau 
materie pură (obiect). sau spirit pur (subiect). + 

Dar repetarea neîntreruptă a. acestui principiu: „dualist“, 
din care derivă toate condițiunile. de cunoaştere, devine plicti- 
coasă și obositoare. Ni se va cere. doar să trecem la verificarea” 
lui, la constituirea une: filosofii sistematice. în temeiul- lui. 
Dar ce-am putea face decît să repetăm ceea ce spun fizicienii, 
psihologii, sociologii,, moraliștii, metafizicienii, teologii. Ei toți 
au dreptate — în sfera lor de gîndire și explicare a lumii. 
Principiul nostru nu poate schimba nimic din cele expuse de 
ei, nu poate „revoluţiona“ nici știința nici -filosofia. Nu vrem 
doar nimic altceva decît să le atragem atenţia asupra faptului 
că erorile și neînțelegerile lor derivă din pretenţia fiecăruia 
din ei că „individul“ este „autonom“, că își are sfera sa bine 
delimitată de alţi indivizi fiind în stare să gîndească în mod 
independent de ceilalți. că nașterea și moartea sa este „înce- 
put și sfîrşit de lume“. Fără îndoială că unii dintre ei își dau 
seama de dependenţa existenţei lor: de -„,„mediu“--și chiar o 
afirmă, dar noi ne îndoim de.sinceritatea afirmaţiunii lor. 

Grija pe care o au pentru corpul lor, teama de boală, de 
moarte și de fel de fel de nenorociri cari ar putea păgubi 
bunăstarea lor trupească ne dovedeşte că ei se identifică, în 
practică, cu trupul lor; pe dealtă parte, văzînd și înţelegîna 
că păstrarea identităţii irupești își are limite destul. de înguste, 
ei susţin că sînt suflet, spirit, și vedem cum în.nenorociri, la 
boale, la bătrîneţe cind moartea se apropie cu pași repezi ei 
încep să devie religioși şi.să creadă în existenţa lui; Dumnezeu. 
şi. nemurirea .sufletului, dar cei. mai mulţi dintre ei totuş cu 
o anumită îndoială. Găsim însă şi. credincioși fanatici,. extre: 
mişti, unii cari se identifică numai cu trupul, lăsînd la o parte 
toată grija pentru suflet, alţii iarăș îngrijindu-se numai. de 
suflet, fără a da: atenţie trupului, suportînd toate mizeriile și; 
privaţiunile trupeşti, înfrînîndu-și toate poftele şi pasiunile 
pentru a-și mîntui sufletul. 

` Problema este: ce răspuns dă filosofia celui ce întreabă 

unde e adevărul. Să ne hotărîm pentru trup sau pentru suflet, 
sau să rămînem în vecinică îndoială asupra drumului spre 
adevăr ? Să rămînem în situaţia marei mulțimi care crede' în 
Dumnezeu — pentru orice eventualitate „dar trăește ca și cum 
trupul. și viaţa „pe pămînt“ ar fi singura reală şi demnă de 
trăit. Omul ;,păcătuește““ cu nădejdea că i se vor ierta păcatele; 
doar că își ia osteneala să evite plăceri cari ar avea câ urmare 
neplăceri mai mari în proporţie cu satisfacția dobîndită prin 
plăcere. John Locke vede în evitarea neplăcerilor nemijlocite 
punctul de sprijin pentru explicarea comportamentului oame- 

nilor ; căci dacă oamenii ar fi întradevăr convinşi că prin 
virtute se poate dobîndi fericirea eternă, cine n'ar fi virtuos 
şi mar suporta cu seninătate mizeriile vieții pămînteşti ? 

Principiul nostru ne -îngădue să: analizăm toate punctele 
de plecare în cercetările fizice, psihologice, biologice, sociale 
etc., şi să descoperim, în toate, eroarea iniţială : neglijarea pro- 
cesului dialectic din care se nasc. Adică : orice dialog presupus 
terminat (rezultatul unui proces dialectic: oarecare) dă un punct 
de plecare posibil pentru desfășurarea unui nou prones dialectic, 
a unei noui teorii ș. a. m. d. 

Eul identic cu sine este rezultatul unui astfel de dialog 
presupus terminat. Orice om care ‘cercetează, făptuește gîn- 
deşte, se sprijină pe acest rezultat și trebue să se sprijine, 
căci el marchează orice început posibil de faptă şi gîndire. 
Filosofia constatînd acest fapt ca o condiţie universală de gîn-- 
dire, n'a cercetat originile lui, ci l-a considerat ca început ab- 
solut, ca și cum Eul identic cu sine.n'ar fi un produs al pro- 
cesului dialectic ci începutul necondiţionat al lui, postulatul 
logic şi real al lui și anume în aşa fel că, pornind de aci, gîn- 
direa se poate desfășura ca continuitate, nemai avînd nevoie să 
se întoarcă la punctul de plecare pentru a rectifica pozițiunea 
Eului, pentru a verifica identitatea sa, In acest fel fizicianul 
construeşte Universul ca mecanism, şi filosoful creează un 
sistem metafizic identic cu Universul în toată complezitatea sa. 

Doar Socrate şi, după pilda sa, Platon au mers pe drumul 
adevărat pentru construirea şi înţelegerea Universului, în toate 
înfățişările sale. Acest drum este dialectica. Metoda aceasta li 
s'a revelat lor din condiţiunile de desbatere a problemelor în 
acel timp prin contactul nemijlocit între interlocutori. Azi filo- 
sofii vorbesc întreolaltă. prin „sisteme“, iar cu publicul nici. un 
pot vorbi, deoarece acesta neînţelegînd sistemele, neputînd intra 
în procesul dialectic cu filosofii, nici nu poate răspunde. Astfel 
pentru marele public sistemele de filosofie nu sînt decît o can- 
titate de hirtie tipărită, bună de vindut cu chilogramul. 

Expunerile noastre ar vrea să iasă din sfera comuniunii 
filosofilor şi să intre în desbaterile forului, unde orice individ 
cu pretenţie de a fi identic cu sine, de a fi trup și suflet, să 
poată răspunde, și anume .la întrebările precise : dacă se ştie 
compus din trup și suflet; dacă știindu-se identic cu sine se 
identifică cu trupul sau cu sufletul ; dacă însfârșit se ştie nemu- 
ritor, fie ca trup fie ca suflet; dacă ` e hotărît să făptuiască în 
conformitate cu răspunsul dat, adică să 'confirme în practică 
teoria sa şi să recunoască, în caz contrar, că teoria sa e greșită. 

31. ATOMUL FIZICIENILOR ȘI INDIVIDUL 
ISTORIOGRAFILOR 


Dacă am vrea să ne dobîndim faimă de erudiție, am căuta 
să verificăm teoria noastre printr'o expunere istorică şi critică 
a diferitelor filosofii, demonstrînd că prin ipoteza noastră se 
lămuresc toate contradicţiile, așa că toți filosofii și savanții, 
adoptînd-o ar scăpa de toate grijile. Așa, spre pildă, după ipo- 
teza noastră, orice „constelație materială“, fie atom sau Univers 
este timp rigid, o noţiune care marchează sfîrşitul unui dialog, 
a unui proces de gîndire. Această noţiune servește ca unitate 
de măsură pentru toate lucrurile materiale coexistente, cărora 
li se poate aplica acea măsură. Noţiunea de „cal“ înseamnă că 
am găsit măsura pentru a recunoaște orice cal ce ni s'ar putea 
înfățișa (și care, după principiul schimbării, nu rămîne nici 
cînd acelaș). Fizicienii au generalizat această problemă căutînd 
pentru toate lucrurile materiale, deci pentru spaţiul absolut, 
o măsură aplicabilă la orice lucru material. Ei au făcut ab- 
stracție de varietatea de forme şi au descompus materia în ele- 
mente omogene. Așa au ajuns la noţiunea „atomului“, a măsurii 
(unității), neschimbate prin care se pot măsura toate lucrurile; 
orice întindere sau cantitate. Propoziția : „tot Universul e com- 
pus din atomi“ înseamnă că oricare ar fi constelația materiei 
prin care ni se dau formele cele mai variate, în continuă schim- 
bare, totuș ne rămîne posibilitatea de măsurare prin unitatea 
ultimă neschimbată : atomul. 

Dar am arătat că aci ei procedează exact ca și. copilul care 
îşi formează noţiunea de „om“ ca măsură pentru clasa de forme 
la care se poate aplica această măsură. Omul este unitatea prin 
care distingem: şi despridem în continua schimbare a formelor 
clasa oamenilor. 

Dacă ar exista o formă (un lucru individual) care mar 
putea fi determinată printr'o noțiune, ar însemna că asupra lui 
n'am putea gîndi nimic; acest lucru ar răsturna principiul 
schimbării ; el ar reprezenta identitatea absolută, deci o esență 
neschimbată, eternă. Acest lucru, nu numai că nu s'ar mişca 
(în înţelesul obicinuit al cuvîntului mişcare), dar nici nu şi-ar 
schimba culoarea, mirosul, mărimea, n'ar fi nici rotund nici 
pătrat, ri'ar fi nici alb nici negru, nici opac nici străveziu etc. 
Deoarece, dacă ar avea o singură însușire el ar intra în una 
din numeroasele clase de lucruri și ar putea fi subsumat subt 
o noțiune, ar intra în sfera unei noțiuni, el n'ar putea rămînea 
„incomensurabil“. Acest lucru ar fi durată absolută, spaţiu 
etern, sau timp imobil. . 

Aceste condițiuni le împlineşte : „INDIVIDUL. Din punct 
de vedere logic se zice : individul are sferă cea mai îngustă şi 

conținutul cel mai bogat ; cu alte cuvinte: sfera lui e zero, iar 
conținutul infinit. De aceea individul pu poate fi definit: îi 
lipsește genul proxim, iar notele sale sînt infinit de multe, el 
deosebindu-se de orice alt lucru și neintrînd în nicio clasă, 
neavînd nicio măsură comună cu alte lucruri. Cînd spunem: 
acest individ e un cal, noi l-am distrus ca individ şi această 
distrugere" poate merge pînă la afirmația : acest individ e o 
cantitate 'de materie, sau e ceva compus din atomi. Dar și cu 
atomul e acelaș lucru : un atom ' CA INDIVID, ca durată abso- 
lută trebue deosebit de toţi ceilalți atomi, fie chiar numai prin 
pozițiunea sa: în spațiu. Fiecare atom ar trebui să dibă, din 
acest punct de vedere, un nume propriu: Gheorghe, Ion ete., - 
sau -să poarte un număr. „Atomul“ ca noţiune, ca măsură a 
tuturor lucrurilor este ceva, este deci noţiunea cu sfera ceă 
mai largă, coincide astfel cu 'ceea ce numim materie; n'are 
niciun conţinut; nu se poate exprima altfel decît zicîndu-se : 
este timp rigid. 

Individul deci nu: m noțiune în înțelesul propriu al cu- 

vîntului, ci s'ar putea doar zice că e o noțiune de limită, e în- 
ceputul necondiționat; al proceselor dialectice prin care se for- 
mează noţiuni; Pe :de altă parte termenul de ceva ne-ar da 
limita extremă la care 'poate duce procesul: dialectic '(sau în: 
lănțuirea proceselor dialectice) pentru a găsi „măsura tuturer 
lucrurilor“, 

Termenul de „individ“ cuprinde însă o contradicţie, dacă 
neglijăm condiţiunile cunoașterii, adică procesul dialectic. „Ine 
divid“ ca noțiune cu: sfera zero şi conținut” infinit- (deci, ca 
negaţie a „noţiunii“), reprezintă începutul necondiţionat al pro- 
cesului dialectic ; individul: ca atom, în înțelesul fizicienilor, 
reprezintă sfîrșitul absolut al procesului dialectic prin Care s'au 
format: noțiunile. Atomul deci, după: ipoteza noastră, este no- 
țiunea cu sfera cea mai largă şi cu conţinutul zero. Dar, urmînd 
raționamentul fizicienilor cari consideră atoniul::ca unitate 
spaţială. (cantitativă) prin care vreau să măsoare spaţiul (mate- 
ria infinită),: atomul lor ar coincide cu individul nostru. Căci” 
atomul ca unitate. spaţială. este mișcare icontinuă, schimbare 
continuă, măsură de timp nu de spațiu.: Prin „atomul spațial“ 
măsor istoria, dar nu: Universul; Acest atom 'este: individul 
nostru, începutul necondiţionat al: oricărui proces” dialectic, 
măsura de timp, nu de spațiu. 

: Individul nostru este subiect, nu obiect, este gîndire, acti- 
gitate, Atomul fizicieriilor -ar trebui să fie deci calitate pură, 
durată. pură: (timp rigid), căci numai fiind aşa el poate fi mă- 
sură pentru spaţiu, pentru. Universul :că întindere, ca materie. 

Reamintim aci, cu- toată stăruința, eroarea lui Bergson, în 
Datele nemijlocite ale conștiinței. El crede că e greşit: să tra- 
ducem (să măsurăm) neîncetat calitatea prin cantitate, sen- 
zaţia:..prin :reprezentarea :în' spaţiu, ci'ar trebui să exprimăm ` 

calitatea prin calitate. Dar el nu vede, cum de altfel nici fizi- 
cienii nu văd, că în fizică cantitatea e totdeauna măsurată 
(exprimată) prin calitate. Atomul (adică orice individ) ca mă- 
sură de cantitate (de spaţiu) este unitate calitativă, este timp, 
senzaţie, durată pură. 

La Bergson reînvie concepţia cartesiană despre cele două 
substanțe paralele şi independente una de alta, concepţie moș- 
tenită dela Platon şi Aristotel şi trecută prin tiparul scolasti-: 
cismului. Fizicienii interesîndu-se numai de materie şi dezin- 
teresîndu-se de spirit şi de raportul între aceste două „sub- 
stanțe“, au greșit căutînd măsura materiei tot în materie. Cînd 
științele „spirituale“, psihologice, istoria, sociologia, s'au con- 
stituit, ele au căutat să-și dobîndească titlul de ştiinţe, adop- 
tînd metoda ştiinţelor fizice şi încercînd să-şi traducă toate 
teoremele în limbajul acelor științe. Au făcut greșala că au 
considerat şi fenomenele lor ca „lucruri“, adică ca mărimi 
cantitative, pentru cari tot măsură fizică au căutat. Cei ce şi-au 
dat seama că obiectele sînt deosebite și că psihologia, istoria 
sociologia etc. sînt după obiect, științe spirituale, ele au căutat 
să găsească pentru măsura lor o „unitate spirituală“, de ex. 
în -psihologie „senzaţia“. 

Bergson a intervenit aci cu toată autoritatea sa pentru a 
săpa cît se poate de adînc linia de demarcație între cele două 
categorii de ştiinţe, interzicînd orice traducere a calității în 
cantitate și încercînd a ne învăţa să măsurăm timpul prin 
unitate de timp, așa cum, după părerea sa, fizicienii măsoară 
spaţiul prin unitate de spaţiu. 

Aşa fiind, Bergson a sporit confuzia și mai mult; el i-a 
întărit pe fizicieni în eroarea lor, iar pe moraliști (întrebuin- 
țînq acest termen în vechiul său înţeles, foarte potrivit pentru 
a însemna pe reprezentanţii ştiinţelor spirituale) i-a împins 
să comită aceeaş eroare. 

Prin acest fapt el a contribuit şi mai mult la opoziţia între 
aceste două categorii de ştiinţe și între reprezentanţii lor, şi a 
redeșteptat gustul pentru speculaţiuni „metafizice“, cari wau 
nici cel puţin justificarea că vreau să restabilească „unitatea 
științei“. 

Nădăjduim să oprim acest proces de anarhizare a filosofiei. 
Descoperind eroarea, și a unora şi a altora, vom deschide, cre- 
dem, drumul pentru o desvoltare normală a tuturor ştiinţelor 
fără nevoia de speculaţiuni metafizice sterpe. 


32. ISTORIA NATURALĂ ŞI ISTORIA 


Atomul ca unitate de măsură a Universului așa cum există 
din vecie în vecie, deci conceput ca spaţiu absolut, este durată 
pură, existență neschimbată, stind în afară de continuitatea 

schimbării. In acest caz însă atomul poate avea orice mărime, 
el este cu privire la cantitate indiferent ; ceea ce importă este 
ca să dureze. Deci orice durată poate servi ca unitate de mă- 
sură de spaţiu, de cantitate: un punct, o linie, un plan, un 
corp, — presupunîndu-se că durează, — ne dau măsură de 
spaţiu, de cantitate, de întindere. Dar, cum observaţia ne dove- 
dește că orice lucru se schimbă, fizicienii au împins cercetările 
pînă la limită, pentru a descoperi unitatea neşchimbată a lumii 
şi au găsit „atomul“. Ceea ce nu înseamnă decît că orice lucru 
dat observației nu poate fi considerat individ, adică durată 
pură : el poate fi descompus, mai bine zis: el se descompune. 
Limita descompunerii (a schimbării) este, după fizicieni, ato- 
mul. Dar tot observaţia ne arată, că orice descompunere trece 
în compunere. Adică, pornind dela un lucru și observînd des- 
compunerea sa sau descompunindu-l noi — pînă la limită, 
pentru a dobîndi o sumă de atomi, operaţia aceasta nu poate 
reuşi decît numărînd atomii și dînd fiecăruia un nume pro- 
priu, deosebindu-l de toți ceilalți. Dacă nu reuşim să facem 
acest lucru, descompunerea nu e cu putinţă, deoarece atomii 
s'ar împreuna sau s'ar grupa iarăș într'un tot, care poate lua 
locul de unitate — şi procedura ar trebui să înceapă din nou. 
Dificultatea nu stă deci în a merge cu diviziunea pînă la sfîrșit, 
pînă la părticica indivizibilă ; ci de a săvîrşi descompunerea 
completă a unui lucru în părţi indivizibile. Deci, avînd un întreg, 
fie Universul sau orice lucru, trebue să năzuim a-l destrăma 
în părți omogene, indivizibile ; numai în acest caz am da de 
atomi. Dacă însă împărțim, întregul în jumătate, jumătatea 
iarăşi în jumătate etc. nu ajungem la nici un rezultat, deoarece 
jumătatea pe care o lăsăm nedivizată se poate combina iarăș 
cu cea pe care vrem S'o divizăm — şi aşa neîncetat ; astfel că 
nu ajungem nici cînd la un rezultat. Adică : orice parte scoasă 
dintr'un întreg reprezintă un întreg, şi orice împărțire urmă- 
toare nu. poate da decît acelaș rezultat: formarea unui nou 
întreg. 

Singura posibilitate de a ajunge la atom este explozia Uni- 
versului, și împrăștiarea părticelelor indivizibile în aşa fel ca 
să nu mai existe Universul ca unitate, ci numai atomii fără 
posibilitatea să se împreune iarăş. In acest caz fiecare atom 
ar exista pentru sine, neschimbat, deci ca durată pură. Dar 
atunci ce să mai măsurăm cu el, cînd nici un alt întreg compus 
din atomi n'ar exista. Dacă am începe să numărăm, fiecare 
număr enunțat ne-ar da o constelație de atomi, un întreg 
compus din unităţi. Prin urmare, pentru a spune că Universul 
e compus din atomi, am trebui să-i numărăm — pînă ce am 
terminat cu toţi atomii şi enunţind numărul final, am dobîndi 
Universul. Așa dar nu putem porni dela Univers pentru a 
ajunge la Atom, ci trebue să pornim dela atom pentru a găsi 
Universul, dacă nu reuşim să-l descompunem printr'o explozie 

în atomi. Şi aci trebue să presupunem că explozia a „fost în- 
tr'adevăr atît de puternică încît să descompue Universul în 
atomi, adică în părți îndivizibile şi omogene. 

Dar să-i lăsăm pe fizicieni să-și bată capul cu această 
problemă. Noi rămînem în sfera experienţei și observaţiei. Aci 
găsim indivizi cîţi vrem ; toată lumea noastră, accesibilă obser- 
vaţiei e compusă din indivizi, din lucruri individuale, şi fiecare 
individ, în măsură ce durează, ne poate servi şi ne servește ca 
unitate de măsură cantitativă. 

Problema ce s'a ivit pentru fizicieni a fost de a găsi o uni- 
tate de măsură care durează vecinic, un individ care nu se 
schimbă, deci ceva ce răstoarnă evidența principiului schim- 
bării. Democrit le-a dat aceasta măsură (împotriva lui Hera- 
clit): atomul. 

Dar, dacă atomul e Saioebial, aşa cum a făcut-o Democrit 
şi toți fizicienii în urma lui, ca întindere, deci cantitativ, şi nu 
ca durată, ca o calitate, s'au ivit o serie de contradicții şi o 
serie de „revoluţii“ în domeniul ştiinţelor fizice. 

In istoria acestor revoluţii Monadologia lui Leibniz repre- 
zintă un punct culminant. Elementul Universului, zice el, nu 
este atomul material, ci monada, o unitate spirituală. 

Leibniz a descoperit cheia problemei : unitatea de măsură 
pentru spațiu nu poate fi decît ceva ce durează, ce nu se 
schimbă, deci o monadă, care nu este materie, ci spirit; nu 
este obiect, ci subiect. 

Prin ipoteza monadei, Leibniz şi-a deschis drumul pentru 
măsurarea spaţiului, pentru determinarea cantitativă a Uni- 
versului, deoarece monada rămîne indiferentă față de orice 
mărime, ea este unitate absolută. 

In felul acesta însă lipseşte orice posibilitate de a măsura 
timpul. Pentru Leibniz orice schimbare nu este decît o modi- 
ficare a stării „interne“ a monadei, fără nicio influență din 
afară, deci fără influențare reciprocă a monadelor. 

Există însă, cum zice Leibniz, o influențare ideală a unei 
monade asupra alteia — prin intervenţia lui Dumnezeu, care 
ie ordonează în aşa fel, ca din multitudinea lor infinită să se 
nască Universul ca ordine desăviîrșită. 

Felul cum vede Leibniz raportul între materie și spirit, 
intre trup şi suflet e una din cele mai dificile probleme. El 
admite divizibilitatea materiei la infinit ; iar în cea mai mică 
parte a materiei e cuprinsă o lume de creaturi, de fiinţe vii, 
de animale, de entelehii, de suflete. Orice bucată de materie 
poate fi considerată ca o grădină plină de plante, sau un lac 
plin de pești. Dar fiecare ramură a plantei, fiecare membru 
al animalului, fiecare strop al umezelii este iarăș o astfel de 
grădină sau un astfel de lac. Orice corp viu are o entelehie 
dominantă care, în animal, este sufletul: membrele acestui 
corp viu însă sînt iarăș pline de alte fiinţe vii, din cari fiecare 

iară îşi are entelehia sa (sufletul său dominant). In ce privește 
împreunarea sau mai bine zis acordul între suflet şi corpul 
organic, explicarea o găsim în armonia prestabilă. Sufletele 
acționează în conformitate e1 legile cauzelor finale prin do- 
rințe, mijloace şi scopuri. Corpurile acționează în conformitate 
cu legile cauzelor eticiente sau ale mișcării. Și aceste două 
regnuri, cel al cauzelor eficiente și cel al cauzelor finale, stau 
în armonie întreolaltă. 

Aceste enunţări ale lui Leibniz, scoase din Monadologia ` 
sa, se întemeiază pe ierarhia monadelor pe de o parte şi armo- 
nia prestabilită (de Dumnezeu) între cele două substanţe pe de 
alta. E genială această concepţie care îngădue divizibilitatea 
materiei la infinit precum şi combinarea ei în forme infinit de 
variate prin paralelismul cu acțiunea entelehiilor cuprinse în 
orice parte de materie. Totuş lumea lui Leibniz e fără istorie: 
Spatium nihil aliud est praecise quam ordo coexistendi, ut 
tempus est ordo existendi, sed non simul. Şi pentru Leibniz 
unitatea de măsură pentru spaţiu e tot spaţială, materială, 
cum şi timpul nu poate fi măsurat decît prin unitate de timp; 
acordul celor două ordine, independente, în felul acesta, nu 
poate fi stabilit decît de Dumnezeu 5). 





1) Totuș Leibniz vede legătura strinsă între spaţiu şi timp: „Dacă 
puneţi corpul matematic egal cu spațiul, atunci el e de comparat cu 
timpul, dacă îl puneţi egal cu întinderea, el e de comporat cu durata. 
Spațiul nu este altceva decit ordinea existenţială a conţinuturilor cari 
pot exista simultan, precum timpul este ordinea existențială a conți- 
muturilor cari pot exista succesiv. Și așa cum corpul fizic se raportă 
la spaţiu, așa se raportă starea sau seria lucrurilor la timp. Corpul însă 
și seria lucrurilor adaog la spaţiu și timp mişcarea, sau principiul ei, 
acţiunea şi pasivitatea (Tun und Leiden). (G. W. Leibniz, Hauptschriften 
zur Grundlegung der Philosophie. Ed. Buchenau și Ernst Cassirer. Ed. II, 
1924, vol. II, pg. 344). 

1. Heliade-Rădulescu, în lucrarea sa Historia critică universală (scrisă 
probabil în 1850 și publicată posthum în 1892, București, Tipografia 
Statului), definește astfel raportul între timp și spaţiu (pg. 11-12): 

„Bternitatea este calitate a timpului. Infinitatea sau nemărginirea este 
calitate a Spaţiului. Timpul împrumută Spaţiului eternitatea, și Spaţiul 
îmuprumută Timpului infinitatea sau nemărginirea și putem zice : Tim- 
pul este etern şi infinit, sau nemărginit ; Spaţiul este memărginit şi etern. 
Timpul după natura lui se compune de durate, al cărora atom inte- 
lectual este clipa, măsura primară. Spaţiul, după natura lui, se compune 
de întinderi, al cărora atom material este puntul, — măsură primară. 
Clipa lîngă clipă compune durata, şi punct lîngă punct compune întin- 
dere. Timpul și Spaţiul a existat, există şi vor exista, amîndouă coexis- 
tente, coeterne, conemărginite. Timpul și Spaţiul sînt unul către altul 
ca două linii paralele ce se pot alătura ori cît de mult, lipi una lîngă 
alta, fără a se împunge niciodată. Timpul și Spaţiul nu se împunee, 
nu se contrarie, nu se anulă între sine, nu se vatămă. Sînt dară coexis- 
tente, paralele, simpatice. De sine însă amîndouvă sînt nişte deserte, 
nişte vide pline cu ceva“. I. Heiiade-Rădulescu desprinde destul de bine 
matura noţiunilor „antitetice“ (Timp-Spaţiu, Spirit-Materie), dar voind 
a le distinge de noțiunile „contrare“ le amestecă totuș cu ele (vezi tabla 
dualităţilor simpatice şi a celor antipatice, o. c. pg. 8.) 


` 

Nu putem renunța la cele două ordine, dar nu le consi- 
derăm (în temeiul experienței) ca independente, ci înlănțuite 
prin procesul dialectic şi născute din procesul dialectic. 

Punctul nostru de plecare e acelaș ca al tuturor filosofiilor: 
individul compus din trup și suflet. 

Dar pe cînd ceilalţi filosofi consideră acest dualism ca un 
fapt observabil și dat nemijlocit cunoașterii, așa că pornind 
de aci tot ce există e divizat în două substanțe: materie și 
spirit, substrat şi formă, noi credem că am fost în stare să 
demonstrăm că individul considerat ca sumă din trup şi su- 
flet — este numai un rezultat al exerciţiului dialetic. Postu- 
larea terminării procesului dialectic nu înseamnă decît posi- 
bilitatea continuării lui ; adică individul se găsește în momen- 
tul întreruperii acestui proces sau ca suflet, şi găsind un inter- 
locutor pentru a continua dialogul, acesta va fi sau suflet sau 
trup, sau acţiune (gîndire) sau corp material în spațiu. Cunoaș- 
terea de sine care s'ar opri la enunţarea : Eu sunt trup şi suflet, 
introduce doar un nou element, pe Eul care este trup și suflet ; 
ar exista deci Eul, trupul şi Sufletul. Dar pretindem că 
enunțarea : Eu sînt trup și suflet nu arată decît posibilitatea 
de identificare a Eului cu trupul sau cu sufletul, în fața altui 
Eu care se poate identifica cu sufletul sau cu trupul său. 

Eroarea ce rezultă în filosofiile curente din pozițiunea : Eu 
sînt trup şi suflet, se evidenţiază în imposibilitatea de a ex- 
plica raportul între trup și suflet, sau în general între materie 
şi spirit; tot ce este rămîne, în aceste filosofii, despărțit în 
două sfere cari n'au nici un contact între ele, așa că în sfîrşit 
explicarea cere în mod imperios depășirea a ceea ce este, tre- 
cerea în transcendent, unde sar găsi unitatea, sau principiul 
care cuprinde în unitate multiplicitatea. 

Dacă vom putea descoperi însă prin experienţă această 
unitate (sinteza reală a celor două „substanțe'”), nu mai avem 
nevoie de depăşirea experienţei. 

Expunerile noastre, foarte sumare și imperfecte, asupra 
spațiului și timpului, au fost menite să ne pregătească oareş- 
cum pentru cele ce vor urma, arătînd mai ales că unitatea de 
măsură pentru spațiu trebui să fie timp rigid, iar cea pentru 
timp spațiu fluid zicînd „un metru“, pretindem că această mă- 
sură nu se schimbă, adică Timpul e oprit. Abia „dincoace“ sau 
„dipcolo“* de metru se poate schimba ceva, nici de cum însă 
„înăuntrul“* acestei distanţe. De aceea săgeata lui Zenon nu se 
poate mişca, dar nu din cauzele arătate de el, ci deoarece timpul 
stă pe loc înăuntrul acestei distanţe. Se 'nţelege că orice metru 
reprezentat prin materie nu corespunde acestui postulat, de- 
oarece se schimbă prin mișcarea părților sale. Unitatea fixă 
nu poate fi decît o unitate gîndită, un gînd fixat odată pentru 
totdeauna, o idee ; de ex. un punct, o linie, un plan, un corp, 
toate aceste unităţi însă concepute ca nesupuse schimbării și 

neputîndu-se schimba, deoarece nu sînt compuse din părți cari 
sar putea deplasa, mișca. Dar se va spune: o linie, un plan, 
un corp pot fi totdeauna împărţite, de ex. metrul în decimetru 
etc., metrul patrat în decimetri patraţi etc. Vom răspunde: 
orice împărţire cere alegerea unei unități,; a împărți metrul 
în decimetri înseamnă a pune decimetrul în mişcare în felul 
cum o facem la măsurare, pînă ce dobîndim o distanţă de zece 
ori mai mare. Puteam alege orice lucru care nu se schimbă, care 
rămîne identic, ca măsură de spațiu. E evident însă că acel lu- 
cru reprezintă timp oprit pe loc. Un lucru material însă nu 
poate împlini nici odată această condiţie, deoarece el se schimbă 
totdeauna prin deplasarea (mișcarea) părților sale ; orice lucru 
material deci se mişcă el însuș, el este spaţiu fluid. 

Dar tocmai această însușire ne îngădue să măsurăm timpul 
printr'o unitate de spațiu fluid. Condiţiunea este ca să putem 
fixa începutul şi sfîrşitul mişcării, sau schimbării, adică să 
putem opri timpul înainte de schimbare şi după terminarea ei. 

Să luăm un exemplu din viaţa de toate zilele. Vreau şă 
plec dela Cernăuţi la București şi anume cu avionul. La ora 
fixată pentru plecare mă prezint la aeroport şi mă urc în avion. 
Care este situația ? Avionul stă pe loc, adică timpul e oprit. 
Cînd se pune în mişcare, începe să curgă timpul, iar cînd ajung 
la Bucureşti, avionul se oprește şi timpul necesar pentru par- 
curgerea distanței Cernăuţi-Bucureşti s'a scurs și el, a ajuns la 
sfîrşit. Dacă prefer să plec cu trenul, mișcarea va fi intermi- 
tentă şi timpul se va împărți după diferitele staţii în care se 
opreşte trenul. Dacă plec pe jos voiu putea număra pașii, cari 
îmi vor da unități de mişcare, de spaţiu fluid, prin cari vei 
putea măsura timpul necesar pentru a ajunge la Bucureşti. 

Dar aceeaş operaţie o pot face acasă, luînd o hartă a Ro- 
miîniei şi plimbîndu-mi pe ea degetul dela Cernăuţi la Bucu- 
reşti. Pot să mă opresc la orice stație vreau, pot vizita și alte 
oraşe — fără să plătesc nimic. 

Dar să zicem că plec, cu degetul, direct la București, fără 
oprire și pe linia cea mai scurtă. Să analizăm faptele. Punînd 
degetul pe hartă la Cernăuţi, degetul meu face parte dintr'o 
constelație de lucruri materiale fixată prin oprirea oricărei 
schimbări, deci prin oprirea timpului. Mişc degetul şi-l opresc 
la București : s'a înfăptuit o nouă constelație prin deplasarea 
unui element, care face parte din ansamblul de lucruri. Intre 
cele două constelații s'a scurs timpul, exprimat prin conste- 
lația care a fost şi cea care este, adică prin crearea unei noui 
constelații, prin construirea spaţiului, ca posibilitate de ivire de 
noui constelații a lucrurilor. 

Ca unitate pentru măsurarea timpului putem alege orice 
constelație dată, din care rezultă o nouă constelație prin miş- 
carea unui element. Condiţia este ca să putem fixa cu precizie 
punctul de plecare şi cel de sosire, ori de cîte ori vrem să mă- 

surăm timpul, adică să aplicăm unitatea la orice scurgere de 
timp posibilă. 

” După principiul schimbării anume, nimic nu rămîne ne- 
schimbat ; orice lucru se mișcă faţă de oricare alt lucru. Adică : 
timpul curge în continuu, nici o constelație nu durează. In 
acest fel timpul nu s'ar putea măsura, dacă nam găsi o schim- 
bare care să revie la punctul inițial, o mișcare pendulară, în 
care schimbarea pornind dela o constelație se întoarce iarăș 
la ea. In felul acesta noi putem reduce toate celelalte schim- 
bări, toată succesiunea de constelații ivite prin deplasarea con- 
tinuă de elemente, la un numitor comun. 

Dacă un avion ar pleca neîntrerupt dela Cernăuţi A Bu- 
curești și înapoi, mișcarea sa ar putea servi ca unitate de timp 
pentru măsurarea oricărei schimbări, așa cum de fapt servește 
pentru acest scop avionul reprezentat prin pămînt, care face 
regulat cursa în jurul soarelui. 

Fizicienii şi matematicienii vor putea pune la punct aceste 
expuneri. Important este să notăm că unitatea pentru măsu- 
rarea timpului este spaţiul construit prin mișcarea prinsă între 
două constelații. 

Dacă zicem o linie se naşte prin mişcarea unui punct, nu 
înseamnă că linia e compusă din puncte și că putem număra 
locurile ce le-a ocupat punctul în mod succesiv, ci înseamnă 
că între contelaţia A din care făcea parte punctul întrun mo- 
ment dat și noua constelație A: în care punctul și-a schim- 
bat poziţia, a trecut timp. 

Cînd cade un meteor noaptea, vedem o dîră luminoasă, 
care înseamnă „linia pe care s'a mişcat“ meteorul. Creează 
meteorul o linie compusă din puncte succesive? Nici de cum. 
Așa cum trenul ce pleacă dela Cernăuţi la București nu creează 
o linie compusă din trenuri, sau avionul o linie compusă din 
avioane. 

Fapt este că noi nu putem fotografia o mișcare, nici mo 
putem vedea. Dar cînd un corp se mişcă așa de repede încît 
nu-l putem urmări cu ochiul, noi îl vedem „mărit“. Așa de 
pildă, dacă dela o înălțime oarecare, am putea cuprinde cu 
vederea întreaga distanţă dela Cernăuţi la București, iar tre- 
nul plecat din Cernăuţi ar merge cu o viteză infinită, noi am 
vedea un tren a cărui lungime ar coincide cu distanţa Cer- 
năuţi-Bucureșşti, adică trenul ar fi în acelaş timp, (în aceeaș 
clipă) şi la Cernăuţi şi la Bucureşti. Așa ne apare meteorul 
ca o diîră de lumină, cum şi orice corp luminos mişcat repede 
în întunerec ne apare ca o linie. Pe acest principiu, dar in- 
versînd procedura, se întemeiază cinematograful, Se prind pe 
placa fotografică constelații succesive, create prin deplasarea 
unor obiecte dintr'un ansamblu. Cînd rulează filmul, noi nu 
mai putem desprinde constelaţiile între cari sa scurs timpul 
(în cursul fotografierii), ci vedem mişcări continue. 

Așa, dacă un tren s'ar mișca de fapt în felul cum e foto- 
grafiat pentru un film, noi totuș n'am putea desprinde opri- 
rile sale succesive, ci mişcarea sa ar fi continuă. 

Dar ce este mișcarea şi de ce reprezintă ea timpul, cînd 
doar ea este un element spaţial, cînd prin ea se creează spaţiul, 
cînd prin ea, cum greșit afirmă atîţia, se măsoară spaţiul ? 

Şi mai ales ce înseamnă afirmaţia că percepem timpul 
prin simţul intern, iar spaţiul prin simţurile externe? De ce 
numai un singur simţ intern şi mai multe simţuri externe ? 

Dar se vede doar că în expunerile de mai sus am făcut 
abstracţie de intervenţia noastră, pasivă cînd e vorba de spaţiu, 
activă cînd e vorba de timp. Noi intuim spaţiul, dar simțim 
timpul ; spaţiul este reprezentare, timpul senzaţie. Dar avem 
o trecere neîncetată a spaţiului în timp, și a timpului în spaţiu; 
adică ceea ce-am spus: spațiul se creează prin timp și timpul 
prin spaţiu. Noi oscilăm neîntrerupt între reprezentare şi sen- 
zaţie, — ceea ce n'ar fi cu putință dacă n'am fi pentru alţii 
reprezentare cînd pentru noi sîntem senzaţie şi vice versa. Fără 
comunicarea cu alţii toată înlănţuirea spaţiului și a timpului, 
a materiei şi spiritului ar fi lipsită de senz. 

Spaţiul şi timpul, zice Kant, sînt forme ale senzibilităţii, 
sînt forme subiective, cari explică de ce lucrurile ne apar aşa 
cum ne apar, şi neputindu-ni-se revela aşa cum sînt în sine. 
Lucrurile deci sînt pentru noi, pentru orice subiect, fenomene ; 
subiectul nu le poate cunoaște așa cum sînt în sine. Şi corpul 
meu este fenomen între fenomene, şi nu ştiu ce este în sine, 
adică atunci cînd nu este un subiect de faţă, cînd nu sînt eu 
de faţă. Deci cînd dorm sau sînt mort, nu știu ce este corpul 
meu în sine, iar cei din jurul meu şi cei cei trăesc cînd eu sînt 
mort, mă cunosc se zice pe mine numai ca fenomen. Dar cînd 
sînt treaz, ştiu că atunci cînd voiu dormi eu, alţii vor ştii ce 
sînt eu, cum şi atunci cînd voiu fi mort alţii vor şti ce sînt eu, 
cum şi eu, prin experienţă, ştiu ce voiu fi după moarte. 

Pe scurt: ceilalți sînt pentru sine senzaţie, pentru mine 
reprezentare ; cum eu pentru alții sînt reprezentare, iar pentru 
mine senzaţie. Adică: ei sînt pentru mine în spaţiu, pentru 
sine în timp, cum eu pentru alţii sînt în spaţiu, pentru mine 
sînt în timp. 

Deci în toate speculaţiunile asupra spaţiului şi timpului 
fiecare din noi stă în mijlocul operaţiunilor şi ia parte cu trup 
şi cu suflet la constituirea şi măsurarea spațiului și timpului 
împreună cu alții cari toţi participă cu trupul și sufletul lor. 
Abia din această înlănţuire a sufletelor şi ciocnire a trupurilor 
se naște realitatea în spaţiu şi timp. 

Antinomiile kantiene rezultă din faptul că ordinea spaţială 
şi succesiunea în timp ale fenomenelor sînt considerate fiecare 
pentru sine şi fiecare cu măsura ei proprie. In felul acesta 
e nevoie pentru a le lega, de un Eu stînd în afară de spaţiu şi 

timp, reprezentînd în. domeniul cunoaşterii un postulat logic, 
dar care în domeniul practic (moral) devine lucru în sine, per- 
soană autonomă, ființă rațională sau rațiune personificată. 
Această fiinţă e liberă, cu atît mai liberă că nu poate şti nimic 
despre existenţa altor ființe raţionale. Cum se înfăptueşte în 
acest caz ordinea morală ? Oare se poate ocoli, pentru înteme- 
ierea ordinei morale, intervenţia lui Dumnezeu, fie ca inter- 
venţie din caz în caz, fie „pentru a prestabili armonia între 
persoanele autonome ? 

Intre lumea fizică determinată de legi fixe, cauzale, și între 
cea morală, întemeiată pe libertate se deschide astfel o pră- 
pastie. Se poate trece oare peste această prăpastie pe o punte 
fictivă, spunîndu-se că şi natura ni se prezintă „ca şi cum“ ar 
urmări scopuri, sau că lumea morală trebue construită prin 
analogie cu cea fizică (presupunindu-se anume că omul ar fi 
ființă rațională pură, legea morală ar fi o lege naturală, şi co- 
munitatea morală ar fi perfectă) ? Cum însă omul nu este decît 
în parte raţional, el este și moral numai în parte. Ceea ce în- 
seamnă că acţiunile sale supuse legilor naturale ar contrazice 
şi tulbura pe cele conduse de rațiune. Dar atunci cum există 
totuş acordul între lumea fenomenală și cea inteligibilă, dat 
fiind că lumea fenomenală ne dă mijloacele pentru înfăptuirea 
scopurilor noastre, fie morale sau imofale ; de ce nu se opun 
legile cauzale ale lumii fenomenale la săvîrşirea acţiunilor imo- 
rale ? Şi cu drept cuvînt ne întrebăm : de ce luptăm și trebue 
să luptăm pentru a înfăptui comunitatea morală, împotriva 
pornirilor noastre „patologice“, iraționale, trupești; de ce 
aceste porniri nar fi morale prin originea lor, mai ales că ele, 
aparținînd caracterului nostru fenomenal, intră în determi- 
nismul cauzal, fizic ? Concluzia: nici nu putem lupta împe- 
triva lor. Prin introducerea „legii morale înăscute“, sau prin- 
tr'o mistică izbucnire și predominare a caracterului inteligibil, 
rațional, nu se poate lămuri problema teoreticește, ci doar se 
poate da arme celor ce acceptă principiul : naturalia non sunt 
turpia. 

Dar din această concepție matematico-fizico-chimică a lumii 
„fenomenale“, sau „,senzibile“, s'a născut opoziţia inconcilia- 
bilă a științelor naturale faţă de științele morale. Inconciliabilă 
prin faptul că în cele dintiiu timpul este reversibil deci indi- 
ferent şi numai un factor auxiliar: verificarea unei legi fizice 
se face prin calcul totdeauna în acelaș fel, fie azi sau mîine, 
înainte de o sută de ani sau peste o sută de ani. 

Timpul are numai rolul de a despărți cauza de efect, con- 
dițiunea de condiționat, iar năzuința este de a elimina timpul 
ca factor determinant, deoarece, se zice, de fapt cauza cuprinde 
efectul și condițiunea condiționatul. Orice constelație a lucru- 
rilor cuprinde toate efectele posibile, oricînd e dată constelația 
în timp, deci indiferent. cînd alegem momentul, adică indife- 

rent cînd se ivește un subiect care enunţă legătura cauzală. 
Orice fenomen fizic e calculabil din orice constelație dată : 
verificarea unei legi fizice se poate face oricînd, fără ca scur- 
gerea timpului să aibă vreo influenţă în felul ca să modifice 
legea sau s'o răstoarne, 

Altfel se prezintă ordinea morală. Aci, ceea ce e lege azi 
poate să nu fie lege mîine, ceea ce e bine azi, mîine poate fi 
rău : o faptă rea săvîrșită nu poate fi ștearsă ; morții nu învie; 
imperiul roman odată prăbușit, nu se mai poate reface. 

O eroare de calcul în fizică poate fi îndreptată fără să in- 
fluenţeze asupra ordinei naturii, o eroare morală tulbură ordi- 
nea morală pentru vecie ! 

Așa se prezintă independenţa celor două ordine : cea fizică 
stă impasibilă și vecinic neschimbată, ori ce-ar face omul sau 
altă fiinţă, orice s'ar întîmpla în lume; cea morală e înlăn- 
ţuită în scurgerea timpului şi e dependentă, în desfășurarea 
ei, de orice verigă ce se adaogă și care nu poate fi calculată cu 
precizie, ci poate fi numai înregistrată. Așa nimeni, afară doar 
de astrologi sau prezicători, nu putea calcula apariţia lui Cezar 
sau Napoleon, nu putea calcula rezultatul luptei dela Cannae 
înainte de sfîrșitul ei, cum nimene nu poate calcula, din con- 
stelaţia internațională de azi, constelația ce va rezulta din ea 
peste un an. : 

Evenimentele aceste, numite cu un termen general, istorice, 
par a scăpa de subt orice lege, par a fi cu totul contingente. 
Toate încercările de a construi serii, de a da în istorie (politică, 
economică, culturală etc.) o explicare cauzală psihologică etc., 
după metoda științelor exacte, pot fi considerate neizbutite. La 
şcoală, copiii trebue să înveţe istoria, să ştie ce s'a întîmplat 
și cum s'a întîmplat ; ei nu pot învăţa să calculeze anii pentru 
diferitele întîmplări. Nici o lupiă, oricît de celebră ar fi, nu 
poate fi calculată cînd a trebuit să se întîmple. Napoleon putea 
să se hotărască să nu plece în Rusia ; el putea să moară înainte 
de a-şi pune planul în aplicare etc. S'ar zice : dar atunci toată 
istoria Europei ar fi luat altă înfățișare ; fără îndoială, așa cum 
toată istoria literaturii romînești ar fi luat alt curs, dacă nu 
s'ar fi născut Eminescu sau ar fi murit de scarlatină în vîrstă 
de opt ani. Dar tot așa ni se pare și cu istoria științelor fizico- 
chimice. Orice descoperire nouă e contingentă. Dacă Newton 
ar fi murit în copilărie de pneumonie, istoria științelor exacte 
ar fi luat alt curs ; totașa cu Descartes şi Leibniz, în ce privește 
matematicele, iar dacă Imnanuel Kant ar fi devenit cizmar în 
loc de profesor de filosofie, problema raportului între științele 
fizice și cele morale ar fi luat altă înfățișare. Și așa cu Auguste 
Comte, Durkheim etc. în sociologie și morală, cu Adam Smith, 
Marx şi Sombart în economia politică. 

Deci contingenţă desăvîrşită în istorie, ca și la jocurile 

de hazard ? Sau totuș posibilitatea de calculare a probabilită- 
ţilor ? 

Să considerăm evenimentele dintr'un singur an: războae, 
crime, cutremure de pămînt, discursuri celebre, schimbări de 
guverne, apariții de cărţi şi reviste, descoperiri ştiinţifice, etc., 
etc. Dacă am citi, zi cu zi, toate ziarele din lume şi am avea 
la dispoziţie şi un serviciu special de informaţii, n'am putea 
şti tot ce s'a întîmplat în lume. Ar fi doar vorba să ştim 
absolut tot ce s'a întîmplat: şi cum e vremea și ce-a mîncat 
fiecare familie în cutare zi la prînz şi cîte găini s'au ouat în 
lume şi pentru fiecare găină exact ora și minuta. Căci, dacă 
scrie la ziar că la Cernăuţi în casa din str... lui N. N. i s'au 
furat în noaptea cutare la orele cutare haine în valoare de 
500 lei, de ce nu s'ar scrie că în aceeaş oră, găina lui X. Y. a 
reuşit să dea naştere unui ou de culoare gălbue şi avînd greu- 
tatea de atîtea grame exact. Se va spune că aceste lucruri 
sînt fără importanță. Dar oul Ledei ? In istorie, un eveniment 
ce pare cu totul neînsemnat poate avea urmări extraordinare ? 
Dar din ce punct de vedere sînt ele extraordinare, iar alte 
evenimente fără importanţă ? Dacă ne-am imagina că în fie- 
care sat ar apărea un cotidian, în care s'ar scrie toate întîm- 
plările importante pentru sat ; sau dacă în fiecare familie s'ar 
scrie într'o carte .toate întîmplările zilnice; sau fiecare om 
şi-ar nota zi cu zi şi oră cu oră toate întîmplările şi impre- 
siile — toate aceste însemnări ar constitui la un loc o parte 
mică a istoriei lumii. Dar evenimentele notate în acest fel au 
vreo legătură întreolaltă, ne-ar da într'adevăr o istorie uni- 
versală, adică a Universului ? Şi ce înseamnă, mai ales, că 
un eveniment poate avea urmări extraordinare, încalculabile ? 
Aci doar stă deosebirea între ştiinţele morale şi cele naturale 
(fizice). In acestea urmările sînt totdeauna calculabile ; de ce 
nu şi în istorie? Dacă evenimentele istorice, fenomenele ce se 
succed. în timp, ar sta în legătură cauzală, noi am putea preve- 
dea un eveniment în temeiul evenimentelor precedente ; dacă 
însă ele sar succede fără nicio legătură întreolaltă, nu numai 
că n'am putea prevedea nimic, dar nici n'am putea vorbi de 
urmări în înţelesul de efect, de succesiune necesară, ba nici 
chiar probabilă. Ce urmări necesare sau probabile poate avea 
războiul civil din Spania ? Dar nemijlocit se ridică întrebarea: 
în ce privinţă şi pentru cine? E vorba de preţul grîului, de 
sporirea sau scăderea natalității la Spanioli, de soarta unei 
familii din Ucraina, al cărei şef poate fi trimis ca „voluntar“ 
în Spania, de influența acestui războiu asupra politicei ger- 
mane, sau asupra literaturii engleze, etc. ? 

Şi ce înseamnă războiul din Spania? In orice caz nu 
este un fenomen care ar putea fi explicat în felul unei reac- 
țiuni chimice, sau al unui efect mecanic. Dar, s'ar putea sus- 
ţinea că acest războiu s'a ivit fără cauze? Nicidecum. Aşa 

cum deraierea unui tren își are cauzele mecanice, așa şi răz- 
boiul civil spaniol, şi orice războiu în general, trebue să-și 
aibă cauzele sale — anume cauze sociale. Sau : orice fenomen, 
de orice natură ar fi, trebue să aibă o cauză ; şi în istorie. De 
aci considerațiunile și concluziunile cunoscute : determinismul 
cauzal e valabil şi pentru istorie, pentru orice istorie. Succe- 
siunea fenomenelor e necesară, şi nu contingentă. Deci: în 
condițiuni bine determinate și, în istorie, se va ivi acelaș efect. 
Căderea unei cărămizi depe un acoperiş e un eveniment isto- 
ric. El se poate explica după legi naturale ; expediţia lui Cezar 
în Galia este un eveniment istoric care se poate explica tot 
după legi naturale (sociale, psihologice, etc.). Că, într'un caz, 
cauzele se pot desprinde mai lesne, în celalt mai greu, e ade- 
vărat, Dar principiul pare a fi acelaș: amîndouă evenimentele 
sau întîmplat cu necesitate. Că un eveniment e mai puţin 
important, celalt cu mult mai important, nu răstoarnă prin- 
cipiul general ; întrebarea este în ce privinţă și pentru cine e 
mai mult sau mai puțin important ? Oare căderea pietrei n'a 
schimbat structura pămîntului? Glumă? Poate; dar teore- 
ticește cu înţeles bine lămurit. Deplasarea unei pietre poate 
produce erupția unui vulcan și prăbușirea unui continent, 
cum un ordin al unui general în cursul unei lupte poate ho- 
tărî asupra unui războiu şi, ca urmare, asupra soartei unui 
imperiu. 

Dar se va zice: fizicienii cercetează cauzele, oricari ar fi 
evenimentele şi în orice timp s'ar ivi, istoricii însă își con- 
centrează interesul asupra evenimentelor, așa cum se desfă- 
şoară în timp. De aci: științele exacte caută să desprindă ceea 
ce este general, legea după care se întîmplă ceva, științele 
istorice descriu ceea ce se întîmplă numai odată. Așa dar pe 
istoric l-ar interesa de pildă cine a făcut în laborator cutare 
experienţă ; în care an, la care oră ; cine a fost tatăl și mama 
savantului respectiv ; dacă la experienţă a mai asistat cineva ; 
dacă în laborator era cald sau frig. El va nota şi rezultatul 
dobîndit, dar şi bucuria savantului că i-a reușit experienţa, 
precum şi ce a spus cu privire la continuarea experienţelor, 
etc. Pentru istoric e important să noteze, cine a făcut expe- 
riența, cînd şi cum. Pe fizician îl interesează numai rezultatul, 
verificarea reuşită sau nereușită a unei ipoteze, etc. Cînd 
într'un manual de matematici se vorbeşte de teorema lui Pi- 
tagora, pe autorul manualului nu-l interesează cine a fost 
Pitagora, cînd a trăit, cum a ajuns să dezlege problema, etc. 
(uneori poate că nici nu ştie cine a fost Pitagora). Totaşa nici 
elevii nu-şi bat prea mult capul cu biografia şi filosofia lui 
Pitagora ; ei sînt bucuroși dacă pot demonstra că a2+b? dă ce”. 

In felul acesta sar putea ajunge oareșcum să delimităm 
sferele celor două categorii de științe. Dar se ivesc alte difi- 
cultăţi. De ce fizicienii nu-şi întind cercetările asupra tuturor 

fenomenelor cari se ivesc în istoria universală, şi de ce, pe de 
altă parte, istoricii nu descriu toate evenimentele așa cum se 
desfăşoară în Univers ? De ce fizica se oprește sau nu poate 
înainta, cînd e vorba d. ex. de fenomene morale, politice, re- 
ligioase, estetice, etc. De ce nu încearcă cu tot dinadinsul să 
se ocupe de aceste fenomene pentru a descoperi legile ce le 
determină ? Am crede doar, că aceste fenomene sînt mai inte- 
resante şi, dacă e îngăduit s'o spunem, și mai importante pen- 
tru oameni. Afirmația că aceste fenomene sînt mai complicate 
nu este o scuză ci mărturisirea unei deficiențe intelectuale. Un 
adevărat savant ar trebui să atace doar cu predilecție pro- 
bleme dificile, dar nu să se ocupe cu probleme ușoare, lăsînd 
pe cele dificile şi importante în seama unor diletanţi sau 
pseudosavanţi. Așa fizicienii afirmă că morala, politică şi, mai 
ales sociologia nu sînt ştiinţe, sînt pseudoștiinţe, deoarece nici 
obiectul nici metoda lor nu sînt bine fixate. 

Pe dealtă parte, istoricii (cei ce-şi zic sieşi istorici şi sînt 
numiți şi de alţii așa) se desinteresează în general de istoria 
naturii, lasînd natura în seama fizicienilor, ca obiect de expe- 
rimentare. Există, e adevărat, naturalişti specialiști cari se 
ocupă de istoria pămîntului, sau de istoria sistemului solar şi 
a sistemelor cosmice în general, cum de altminteri zoologii şi 
botaniștii fac şi unele incursiuni în istoria speciilor, etc., dar 
acești specialiști nu sînt numiţi istorici și nici nu pretind să 
li se dea acest nume, iar termenul de istorie naturală are alt 
înțeles decît cel de istorie. Istoria naturală descrie ceea ce 
este, istoria propriu zis descrie ceea ce a fost, iar istoria mo- 
dernă vrea să şi explice de ce a fost aşa şi nu altfel. 

Dar lămurirea completă a problemei cere să despărțim 
cele două categorii de ştiinţe în așa fel ca fiecare să cuprindă 
totalitatea fenomenelor. 

Și vom zice: o categorie, cea a ştiinţelor aşa zise exacte, 
caută să explice orice fenomen prin cauza sa, cealaltă cate- 
gorie, a științelor istorice, caută să arate înlănțuirea feno- 
menelor în timp. 

E vorba însă, să nu uităm, de totalitatea fenomenelor. Deci 
coordonăm ştiinţele așa zise noologice celor fizice, dar, pe 
de altă parte, pretindem ca istoria să cuprindă iarăş totalitatea 
fenomenelor. 

Vrem să fim radicali: nu îngăduim fizicienilor să se în- 
chidă într'o sferă, după părerea noastră delimitată în mod 
arbitrar şi oportunist, cum nu le permitem istoricilor să se 
desintereseze de natură şi să se ocupe, în temeiul unei pre- 
tinse importanțe mai mari, numai de anumite categorii de 
evenimente. Dacă e vorba de ştiinţă, căderea unei anumite pietre 
de pe un deal anumit în anul cutare şi la ora cutare, este un 
eveniment tot atît de important ca și căderea unui guvern, 

sau abdicarea regelui Angliei. Deci să facem istorie obiectivă 
şi desinteresată. 

Aşa pun doar problema naturaliștii, reprezentanţii știin- 
telor exacte, marii pontifi ai civilizaţiei şi culturii moderne, 
cei ce zîmbesc cu ironie cînd li se aminteşte de ştiinţe morale 
şi de istorie ca ştiinţă! 


33. NAŞTEREA „UNUI OM“ 


Din nenumăratele evenimente ce se întîmplă în lume, 
unele extraordinare, d. ex. războiul mondial, altele fără im- 
portanță, ca de pildă căderea unui fulg de zăpadă (fără a 
cerceta înțelesul cuvintelor „extraordinar“ şi „fără impor- 
tanță“), să alegem un eveniment care să ne ofere prilejul 
pentru o discuție mai amplă a problemelor schițate în capi- 
tolul precedent : naşterea unui copil, a unui puiu de om. 

N'ar fi prea greu de arătat că lămurirea acestui eveni- 
ment din toate punctele de vedere, ar constitui toată filosofia, 
toată ştiinţa omenească ; ba chiar, dacă n'ar rămînea niciun 
punct nelămurit, ea ar constitui toată ştiinţa în general, ne- 
rămînînd nicio taină nedesvăluită. Adică pentru explicarea 
acestui eveniment ar trebui să chemăm toți savanții din 
lume, reprezentanţii tuturor ştiinţelor, rugîndu-i să-şi exprime 
părerea : deci un congres internaţional și mondial al tuturor 
înţelepţilor. S'ar putea ajunge la un acord în explicarea ace- 
stui fenomen, presupunînd că acești savanţi ar aduce cu sine 
toate cărțile ce s'au scris pentru a deslega problemele știin- 
tifice ? 

Nu credem că s'ar putea stabili acordul dorit. Fiecare 
specialist ar explica fenomenul din punctul său de vedere, cu 
mijloacele ştiinţei sale. Să vedem ce-ar spune matematicianul. 
Pentru el copilul ar însemna d. ex. o unitate, care se adaogă 
la alte unități — deci la numărul total de oameni se mai 
adaogă unul ; copilul ar mai însemna pentru el un corp geo- 
metric, a cărui suprafaţă şi volum sar putea calcula prin 
metode matematice destul de complicate. Ar veni la rînd re- 
prezentantul mecanicei raționale, apoi cel al fizicei, cel al 
chimiei, cel al biologiei, etc., și în sfîrșit pedagogul, metafi- 
zicianul şi teologul. 

Nouă ni se pare însă că există un singur specialist com- 
petent în chestiune care ar putea, da tuturor acestor savanţi 
o explicare clară a fenomenului: mama copilului. Dacă nu 
prin vorbe şi citate din diferite tratate voluminoase, fără în- 
doială însă prin fapte, prin atitudinea ei față de copil. Notăm 
că, în cele mai multe cazuri, numeroșii savanți amintiți mai 
sus nu se prea interesează de această atitudine a mamei, în 

general de raportul între mamă şi copil, ci procedează ca şi 
cum copilul ar reprezenta o unitate în spaţiu și un început 
în timp. Ei îl tratează după cum se judecă pe dînșii: ca per- 
soană autonomă cu conștiință proprie, şi mai ales ca un „Eu“ 
compus din trup şi suflet. Marea descoperire a psihologiei și 
pedagogiei moderne că un copil nu este un adult mic, ci o 
ființă cu o structură, fiziologică şi psihică, deosebită de cea a 
adulților nu se prea apropie de înțelegerea problemei. Pre- 
supunem doar că această deosebire nu poate fi radicală, deoa- 
rece copilul se desvoltă și devine adult. 

Oricum ar fi, pentru toți acei savanţi copilul este un 
obiect de experimentare pentru verificarea unor ipoteze. La 
urma urmei, ei n'au nicio preferință pentru un copil sau altul. 
Doar pedagogii își mai dau seama de deosebirile între copii 
şi preconizează individualizarea învățămîntului, selecționarea 
copiilor după aptitudini, etc., dar toate acestea într'un stadiu 
destul de înaintat al desvoltării copiilor. 

Numai istoricienii se desinteresează de copil. Abia după 
ce un individ sau altul a murit, intervine în anumite condi- 
țiuni istoricianul şi se interesează de soarta lui trecută. Ne 
va spune cînd s'a născut, ce-a înfăptuit, etc. Și cu cîtă trudă 
se vor aduna, în unele cazuri, datele necesare pentru recon- 
struirea biografiei unui sau altui individ „istoric“. De ce nu 
l-au urmărit istoricienii din capul locului? Ar fi doar mai 
simplu să asiste la naştere și să urmărească apoi pas cu pas 
desvoltarea şi activitatea lui pînă la moarte. Dar unii istori- 
cieni preferă să-și scrie istoria proprie, decît să se ocupe de 
istoria altora.... 

Și bine fac. Căci nici noi n'am fi dispuși, chiar istori- 
cieni fiind, să ne ocupăm de fiecare individ ce sa născut sau 
se va naște în cursul vieţii noastre şi a activității noastre de 
istorician, deşi, cu privire la unii indivizi, ar fi fost de mare 
folos s'o fi făcut. 

In orice caz, niciun individ nu rămîne fără istorician pro- 
priu, chiar dela naștere: e maică-sa, şi anume vrînd nevrînd. 
Şi dacă maică-sa moare chiar la nașterea copilului, ea trebue 
să fie înlocuită prin altă ființă care să poată înregistra istoria 
copilului. 

Dar mai întîiu, lămurirea cîtorva chestiuni preliminare. 
Afirmația cum că după naștere copilul reprezintă o unitate 
față de mama sa, trebue primită cu anumite rezerve. Din ce 
punct de vedere şi în ce măsură este copilul o unitate inde- 
pendentă de mama sa ? Reprezintă mama şi copilul într'adevăr 
două ființe? De cînd și în ce măsură? 

Se'nţelege că aceeaș problemă se ivește la toate ființele 
vii, începînd cu plantele. Comparaţia cu corpurile „neorganizate““ 
ne arată mai bine această problemă. Dacă sfărmăm o piatră 
dobîndim un număr oarecare de pietre; pe aceste le numim 

fărimituri de piatră cum vorbim de fărimituri de pîine, dar 
nicidecum de pui de piatră şi de copii de pîine. Adică: fărî- 
miturile se nasc din descompunerea unui întreg în părți, pe 
cînd un organism se naște din alt organism fără a-l descom- 
pune. Mîna nu este pui de corp, ci parte de corp și totuş nu 
parte cum e fărîmitura de piatră față de piatra întreagă. 

Totuș, dacă ne dăm bine seama, și organismul nou născut 
a fost parte din organismul mamă și s'a despărțit de el. Dar 
a fost parte şi nu mai este parte după ce s'a născut, ci după 
naştere este un întreg, o unitate sau totalitate, un individ — 
ceea ce nu putem spune despre părticica „născută“ din piatra 
sfărmată. Ba nici chiar despre piatră, înainte de sfărmare, nu 
putem spune că este o unitate, ci ea este o parte dintr'o uni- 
tate mai mare, din cea mai mare unitate posibilă care cu- 
prinde toate pietrele ca părţi ale sale, pînă la cea mai mică 
părticică posibilă, Aci fizicienii și chimiștii ne arată cum pu- 
tem merge şi în sus și în jos, prin adiţiune şi diviziune, pentru 
a forma întreguri şi părți, cum orice parte este un întreg 
pentru diviziune şi parte pentru adiţiune. 

La organismele vii aceste operațiuni nu sînt posibile : di- 
viziunea distruge unitatea, adică părțile dobîndite prin divi- 
ziune nu mai pot fi considerate ca unităţi, precum nici prin 
adițiune nu se pot constitui întreguri „mai mari“; nu putem 
lua un picior şi să-l adăogăm la alt organism pentru a dobîndi 
un organism mai mare, precum nici organismul dela care 
luăm piciorul nu devine un organism „mai mic“, 

Deosehbirile între lucrurile anorganice şi organisme au 
fost cercetate cu deamănuntul de oamenii de ştiinţă. Kant 
însuș a arătat că la explicarea organismului viu determinismul 
cauzal nu mai ajunge, ci trebue să intervie finalitatea. Neo- 
vitaliștii (mai ales Driesch) au expus pe larg şi în amănunte 
această problemă, care, cum am văzut, l-a preocupat atît de 
mult și pe Leibniz. 

Nu vom stărui asupra acestei probleme pe care o credem 
destul de lămurită din toate părţile. Desprindem din ea cele 
două momente hotărîtoare : un organism se naște din alt orga- 
nism, evoluează și moare, dînd naştere altor organisme de 
acelaș fel. Științele naturale au avut şi au destul de lucru cu 
clasificarea diferitelor feluri de organisme, cu descrierea for- 
mării şi transformării lor, etc. In acest domeniu nici vorbă nu 
poate fi de a explica toate fenomenele cu ajutorul mecanicei, 
fizicei şi chimiei. Fenbmenele eredității, ale adaptării, ete., 
depăşesc cu mult sfera științelor fizico-chimice. 

In orice caz, nașterea și evoluția unui organism ridică 
probleme cari tulbură adînc toată ordinea mecanică și fizico- 
chimică așa de amănunțit și temeinic stabilită de oamenii 
laboratoarelor. Aceştia pot distruge organisme, pot demonstra 
că ele sînt compuse din materie și sînt supuse legilor natu- 

rale, fizico-chimice, că sînt divizibile la infinit ca orice ma- 
terie, etc., dar ei nu pot crea din materie moartă materie vie. 
Ca să se nască un organism, trebue să fie dat un germene viu 
şi viabil şi pentru ca germenele să se desvolte, să devie un 
organism care, la rîndul său, să dea naștere unor organisme 
de acelaș fel, trebue să fie date și anumite condițiuni exte- 
rioare, un mediu prielnic vieţii. 

In imensa varietate de organisme, cari se deosebesc în- 
treolaltă prin forma lor, felul lor de reproducție, felul de 
evoluţie individuală, etc., reprezintă oare omul un caz privi- 
legiat şi cu totul aparte? După toate cercetările și explicările 
ştiinţelor biologice, omul este un organism care ocupă un loc 
bine determinat în ierarhia animală fără să poată pretinde, 
din punct de vedere biologic, un loc privilegiat. In această 
sferă specia umană, e o specie ca oricare alta, omul e un ani- 
mal ca oricare altul. 

In sec. XIX, savanții și-au dat toată osteneala să arate 
că omul n'are niciun drept să se creadă „superior“* celorlalte 
animale și că trebue să renunţe la orice pretenţie de a fi o 
făptură „aleasă“, pentru care „Natura“ ar fi avut o deosebită 
preferință. Cît despre Dumnezeu, aceşti savanţi nici nu mai 
cred că trebue amintit numele Lui cînd se discută probleme 
„serioase“, „ştiinţifice“ ! Grija lor cea mai mare a fost să lege 
biologia cît mai strîns de științele fizico-chimice, de legile 
naturii. Şi chiar vitaliștii, admițând pentru explicarea vieţii 
un nou principiu: entelehia, năzuesc a  restrînge conceptul 
de evoluţie în aşa fel ca să concorde la urma urmei cu legile 
fizico-chimice. Entelehia vitaliștilor nu este un principiu spi- 
ritual care să depășească sfera transformărilor materiale su- 
puse legilor naturale. Entelehia e menită să explice „evoluţia“ 
organismului, desvoltarea sa, dat fiind că ea nu se poate 
explica prin cauze externe, mecanice sau chimice. Dar, în 
sfîrșit, evoluția se desfășoară cu o regularitate și după norme 
cari nu exclud nădejdea că ea va putea fi redusă în sfîrșit la 
legi fizico-chimice (mecanice). 

Așa, în fața acelui eveniment important cînd un om se 
naşte, savanții își urmează liniștiți discuțiile asupra originii 
speciilor, asupra legilor eredității, asupra posibilității de a 
descoperi în laboratoare condiţiunile în cari s'ar putea pro- 
duce materie organică vie, etc. 

Dar noi îi lăsăm să discute şi ne vom interesa de soarta 
noului născut, în afară de sfera biologiei, chimiei, fizicei și 
mecanicei. 

Acest puiu de om, cu toate legăturile sale cu specia umană 
şi înrudirea sa, mai apropiată sau mai îndepărtată, cu alte 
specii și varietăţi, cu toate legăturile sale cu natura în general, 
n'are deocamdată altă grijă decît să mănînce, să doarmă, să 
tipe, să miște din mîini și din picioare, etc. Toată lumea din 

jurul lui e plină de atenţie pentru a-i ușura pe cît se poate 
existența şi evoluția normală. El este cineva ; născut în anul 
cutare, ziua cutare; el nu. poate fi schimbat cu niciun alt 
lucru din lume ; el este unic şi ocupă un loc bine determinat 
în Univers. Acest început de viață individuală nare nimic a 
face cu biologia și celelalte ştiinţe oricît de exacte ar fi. 

Aşa e cazul pentru toate organismele nou născute. Dar 
nu toate intră într'o ordine care le înlesnește dobîndirea unei 
vieţi individuale conștiente, pînă la un grad care să-i dea 
conștiința de sine și să-i permită a afirma că este compus din 
trup şi suflet. De unde această opiniune a individului uman 
că are suflet, că nu este identic cu trupul său care e supus 
peirii şi descompunerii, ci cu sufletul său nemuritor, că este 
suflet nemuritor. 

Pe cînd deci fizicienii, chimiștii și biologiștii, oricît l-ar 
cerceta pe copil, nu pot descoperi decît materie organizată, deci 
trup, mama copilului va descoperi chiar dela început sufletul 
lui, va descoperi în copil „suflet din sufletul ei“. 

Naşterea şi evoluţia sufletului copilului ne va interesa pe 
noi cari am dat trupul, chiar pe al nostru propriu, în seama 
naturaliştilor, renunţînd, din motive logice şi empirice, de a 
ne identifica cu el. 

Dar, în acest caz, evenimentul nașterii unui om are altă 
greutate în ordinea lumii și cere o atenție deosebită. 


34. ROLUL „INTÎMPLĂRII OARBE“ IN VIAȚA OMULUI 


Raportul între mamă și copil, au spus-o atîția savanţi şi 
filosofi, nu. interesează decît în primul rînd din punct de ve- 
dere biologic. Aceleaşi probleme cari privesc reproducerea 
(înmulţirea) plantelor și animalelor se ivesc şi la om. In bio- 
logia generală vom găsi toate explicaţiile ce ni le poate da 
știința exactă în această privință. Și aci tendinţa este de a 
stabili legi, uniformități, de a defini în mod precis conceptele 
de „celulă“, „ereditate“, „gen“, „specie“, „rasă”, varietate” 
etc. La marginea științei positive sar ridica poate şi pro- 
blema, dacă individul reprezintă realitatea sau specia, deci 
dacă nu cumva individul este „forma senzibilă“ prin care ni 
se relevează „existența noumenală“ a speciei. Această pro- 
blemă ar implica toată seria de probleme aparţinînd teoriei 
cunoașterii. Se'nţelege însă că ştiinţa modernă evită să depă- 
şească sfera experienţei. Ea a cunoscut că speciile nu sînt in- 
variabile, că totdeauna se pot ivi varietăţi cari pot fi conside- 
rate ca specii noui ; ba mai mult, că regnul animal nu e des- 
părțit în mod radical de cel vegetal, ci că există forme de 
transiţie, cum de altminteri chimiştii au constatat că materia 

anorganică trece pe nesimţite în materie organizată şi orga- 
nică. S'ar părea deci că toate „formele“ se înlănțuesc în așa 
fel că în ansamblul lor ar constitui o unitate. Dar nu numai o 
unitate ci şi o ierarhie, un sistem. Plantele au nevoie de ma- 
terie anorganică pe care o asimilează şi o prefac în materie 
organică ; animalele au nevoie pentru existenţa lor de 
plante, iar unele animale (carnivorele) se nutresc numai din 
alte animale» După acest criteriu carnivorele ar fi animalele 
cele mai superioare, și ar fi să alegem între leu şi tigru (sau 
între păduche şi purice). Oricum ar fi: interdependenţa lucru- 
rilor e un fapt empiric şi concepţia că totalitatea lor ar forma 
un sistem (un „întreg“ format din părți) pare destul de bine 
întemeiată pe observaţie și experiență. Problema este însă de 
a verifica în amănunte această ipoteză, de a descoperi într'a- 
devăr principiul de coeziune al acestui sistem. Dar tocmai 
aflarea acestui principiu, în sfera observaţiei şi experienţei, 
s'a izbit de obstacole de netrecut. A porni dela principiul 
gravitaţiei universale şi a susține că solidaritatea socială de 
pildă este un caz particular al gravitaţiei înseamnă a nu 
explica nimic. Ar trebui doar să fim în stare a arăta cum gra- 
vitaţia trece în solidaritate, așa cum mișcarea trece în căldură. 
Acelaş caz e cu voinţa la Schopenhauer, ete. — speculaţiuni 
fără valoare explicativă. Mai apoi, acea interdependenţă obser- 
vabilă rămîne pe plan material, oricît de mult s'ar complica 
fenomenele. E vorba doar numai de transformări materiale, 
de combinare de elemente chimice. Schema rămîne aceeaş ca 
la vechii fiziologi, numai că elementele şi combinațiile lor 
s'au înmulţit într'un mod extraordinar. 

Pe de altă parte, tot observaţia ne arată că există şi o lume 
spirituală, tot un fel de sistem de idei, sau, cum se spune azi, 
sisteme culturale. Dar acest sistem nu cuprinde toate lucrurile 
ci este specific uman, cu anumite indicaţii de legături supra- 
umane, metabiologice şi chiar metapsihice. Ajungem deci iarăș 
la dualismul radical materie-spirit, fără posibilitatea de a arăta 
legătura între aceste două „substanţe“. 

Ne-am hotărît să lăsăm la o parte toată speculaţia asupra 
totalităţii, asupra Universului „,vecinic și nemărginit“, și să ne 
concentrăm atenția asupra unui fapt menit să ne înfățișeze 
geneza acelui dualism şi rolul său în explicarea lumii. 

Naşterea unui om reprezintă în „istoria Universului“ un 
eveniment, care, dacă-l fixăm și-l izolăm, ne poate da deslușiri 
hotărîtoare pentru dezlegarea problemei noastre. 

Mai întîiu acest eveniment e unic în istoria Universului, 
n'a mai fost și nu va mai fi. Nu că nu s'au mai născut oameni și 
nu se vor mai naște ; dar acel om, după toată experienţa noa- 
stră, nu s'a mai născut în trecut şi nici nu se va mai naşte în 
viitor. Numai o concepţie care ar admite întoarcerea ciclică a 

tuturor evenimentelor ar putea susținea renașterea unui indi- 
vid absolut identic într'o lume iarăș renăscută absolut identică. 

Intrebarea dacă naşterea sa a fost necesară nu poate primi 
un răspuns univoc şi precis. Numai dacă am cunoaște într'a- 
devăr structura Universului ca unitate sau ca sistem compus 
din părți, am putea răspunde în mod afirmativ. Creșterea unui 
fir de grîu e necesară? Dar dacă o vrabie flămîndă găsește 
bobul de grîu cînd a fost semănat? Și sînt multe alte întim- 
plări cari pot zădărnici ca din bobul de grîu să se nască firul 
de grîu „individul“ care să dea apoi naștere la alți indivizi. Tot 
așa şi nașterea unui pui de om e contingentă cum și desvoltarea 
sa, în ce privește condiţiunile exterioare, e contingentă. Şi aci, 
ca pretutindeni, nu putem spune decît că: dacă se împlinesc 
anumite condițiuni un copil se va naşte și se va desvolta. 

Cînd un om adult reflectează asupra vieţii sale proprii, i 
se pare curioasă obiecțiunea că sar fi putut întîmpla să nu se 
nască, sau să moară în tinereţe de difterie sau printr'un acci- 
dent. Mai radical încă : faptul că s'a născut și trăește e curată 
întîmplare. 

Această întîmplare e condiționată însă de o serie neîntre- 
ruptă de întîmplări din trecut. Căci dacă pe unul din nenu- 
măraţii săi străbuni zicem, în timpuri preistorice, l-ar fi mîncat 
un carnivor preistoric, acest om de azi nu sar fi născut. Dar 
căsătoriile cari s'au încheiat din timpurile preistorice pînă la 
nașterea sa : cîte întîmplări n'au jucat un rol și cît de lesne ar 
fi fost ca un străbun, într'o clipă de nechibzuire, să-și fi ales 
altă soţie, așa că ar fi zădărnicit nașterea omului nostru. 

Care savant, oricît de savant ar îi, ar susținea că toate 
evenimentele cari au dus la naşterea unui anumit om s'au des- 
fășurat după legi inflexihile și că „întîmplarea“ e exclusă din 
aceste calcule. Așa cînd un om iese din casă și traversînd dru- 
mul e izbit de un automobil: e întîmplare oarbă sau necesitate 
după legile Universului, adică după legile istoriei Universului. 
Inţelegem că, izbit de automobil, el a trebuit să moară — după 
legile biologice, dar nu înțelegem că automobilul a trebuit să-l 
calce în acel moment şi în așa fel ca să moară. Dar dacă un 
dușman l-ar fi pîndit cînd iesă din casă și l-ar fi ucis — tot 
întîmplare ar fi sau ar intra în legalitatea naturală și uni- 
versală ? 

Explicaţia că orice fenomen își are cauza sa nu lămurește 
chestiunea de mai sus. Un om nu moare fără cauză, ci sau de 
bătrîneţe sau de boală sau din alte multe cauze posibile. Dar 
punem întrebarea precisă : un om anumit care a murit de boală 
nu putea să trăiască dacă ar fi chemat medicul la vreme ; dacă 
nu se găsea din întîmplare într'o localitate unde nu era decît 
un singur medic şi acela mar fi fost plecat tot din întîmplare 
în altă parte ? 

Vedem deci că soarta unui anumit om e dependentă dela 

naştere pînă la moarte de un lanţ de întîmplări, de evenimente 
cari nu pot fi prevăzute în legătura lor. Se ivesc „constelații: 
de lucruri cari nu pot fi considerate necesare, în înţelesul lega- 
Jlităţii cauzale. Dar e' lămurit că dacă toate aceste întîmplări 
S'ar succeda în mod haotic, fără nicio ordine, viaţa omului nu 
ar fi numai grea, dar aproape imposibilă și insuportabilă. 

Omul adult știe că traversînd întrun oraş modern strada 
riscă să fie călcat de un automobil, cum ştie că plimbîndu-se 
prin stepele africane poate fi atacat de lei. Şi cîte nu ştie omul 
adult, mai ales dacă a învăţat multă carte! 

Și totuş cînd face filosofie, se încurcă în mod inevitabil, 
deoarece a uitat de unde porneşte ştiinţa sa şi posibilitateu de 
a învăța carte. 

Toţi străbunii săi, începînd cu timpurile preistorice, au 
năzuit să înveţe a se feri de întîmplări neprevăzute. Numai în 
felul acesta au izbutit să ajungă la maturitate, să se căsătorească 
şi, în sfîrșit, să-i dea lui naştere, acestui om unic de care ne 
ocupăm noi. Şi ne întrebăm : a profitat acest om de toată expe- 
riența înaintaşilor săi pentru a evita întîmplări primejdioase şi 
a-şi crea condițiuni prielnice de desvoltare și de traiu? Este 
el mai inteligent, mai prevăzător, mai filosof decît înaintaşii 
săi ? Aci vor sări biologișştii ; vor cita din Lamarck şi Darwin, 
din Spencer şi alţii, susținînd că omul de azi, prin selecţiune, 
ereditate, evoluţie etc. este superior omului preistoric şi pro- 
toistoric. Foarte bine, vom răspunde ; dar micul copilaş nou 
născut nu dă nicidecum semne de superioritate extraordinară 
față de camarazii săi din timpurile preistorice. Nici nu poate 
prinde un purice; e cu desăvirșire desorientat în toate disci- 
plinele ştiinţifice ; nici nu bănueşte cîtă caznă şi învăţătură îl 
așteaptă la diferitele şcoli, cîtă muncă pentru a-și cîştiga pîinea 
de toate zilele; nici nu ştie măcar în ce partid politic să se 
înscrie ; nici nu cunoaște superioritatea sociologiei monografice 
asupra celorlalte sociologii. Așa dar e complect ignorant şi 
nepăsător față de valorile spirituale. 


35. OMUL ŞI ANIMALUL 


Nu tăgăduim că în sociologie s'a dat atenţie rolului ce-l 
are familia și organizația familială în geneza şi evoluţia „So- 
cietății“ omenești. Aristotel, apoi Auguste Comte au arătat că 
familia este „nucleul social“, care cuprinde toate elementele și 
tății. Totaşa s'a dat atenţie cuvenită educaţiei ca funcţie socială, 
stăruindu-se în deajuns şi asupra educaţiei familiale care pune 
temeliile educaţiei publice. Familia și școala, se spune, trebue 

să colaboreze pentru a forma persoana umană, liberă şi auto- 
nomă — etc. etc. 

Toate aceste teorii însă îl consideră pe om dela naștere ca 
individ, care, în urmă, prin educaţie devine tot mai liber și 
autonom, tot mai mult personalitate. Ce lucruri frumoase s'au 
spus despre idealul educaţiei, despre integrarea individului în 
sistemul de cultură, despre deșteptarea forțelor sale creatoare 
etc, etc. Se ridică și unele voci sceptice cari zguduesc întru- 
cîtva încrederea prea mare în perfectibilitatea omului prin 
educație, dar în general, în teorie, predomină optimismul şi se 
caută metode tot mai ingenioase de a-l face pe om cît se poate 
mai intelectual, mai moral, mai senzibil, mai primitor pentru 
toate valorile superioare, spirituale. 

Există, pe de altă parte, și tratate de psihologie cari dau 
atenţie desvoltării vieţii psihice a copilului, fie în legătură cu 
desvoltarea trupească fie cu mediul împrejmuitor și mai ales 
cu mediul social. Dar nu s'a pus încă într'un mod destul de 
radical, după știrea mea, problema sufletului copilului (decît 
doar de teologi). Copilul este individualitate. Dar din ce punct 
de vedere ? Biologii au fixat începutul desvoltării individuali- 
tății cu momentul concepţiei, iar nașterea reprezintă, după 
toate aparențele, desăvîrşirea individualităţii biologice a copi- 
lului : mama şi copilul ni se înfățișează după acest eveniment 
ca doi indivizi cu viață proprie. Dar la om, ca la multe animale, 
şi mai ales la mamifere, dependența biologică a copilului de 
mamă durează încă multă vreme. In timpul alăptării depen- 
dența e manifestă, dar copilul mai are nevoie de scutul mamei 
și de îngrijirea ei pînă ce iesă din prima copilărie, ba şi în anii 
de adolescenţă. Știm că în această ocrotire și conducere a copi- 
lului intervine şi tatăl, apoi frăţinii, rudele şi alte persoane, 
după timp şi împrejurări (probleme de cari se ocupă sociologia 
în amănunte). Dar ce-i cu sufletul copilului? Dobîndește co- 
pilul deodată un suflet unitar ? Se desvoltă sufletul dela un 
minim la un maxim ? Putem vorbi de o existenţă a sufletului 
deosebită de trup ? Au plantele și animalele un suflet sau nu- 
mai copilul omenesc ? Cînd copilul se naște mort sau moare nu 
mult după naștere, a avut un suflet sau un început de suflet? 
Nu întreb ce credem, ci întreb ce putem şti în această privinţă. 
Părinţii și frăţinii nu vor crede că din copilul și frăţiorul lor 
n'a rămas după moartea lui decît o cantitate de materie. El a 
trăit doar, a fost mai mult decît trup. Dar făcînd abstracţie de 
aceste credințe şi explicări neştiinţifice : ce explicare ne dă 
știința ? Entelehia ? Dar de unde vine entelehia, cînd începe 
acţiunea ei, de ce încetează acțiunea ei și oare se pierde ea fără 
urmă cînd organismul moare ? Cert este că rămînînd în sfera 
ştiinţelor fizico-chimice și adresîndu-ne chiar biologiei, nu vom 
primi un răspuns satisfăcător la întrebările de mai sus. Așa 
că vrînd nevrînd ne vom adresa filosofilor şi, în sfîrșit, meta- 

ficizienilor. Dar pe metafizicieni îl lăsăm la urmă. Abia cînd 
toate străduințele noastre de a explica aceste fenomene nu vor 
ajunge la nici un rezultat, vom deschide cărțile de metafizică. 
Şi ne gîndim la Leibniz în primul rînd, care a dat atenţie tutu- 
ror sufletelor individuale, dar care le-a lăsat izolate, visînd şi 
simțind, bucurîndu-se şi întristîndu-se fără să știe însă că 
există şi alte suflete. 

Dar de ce să nu ne adresăm psihologiei? Am mai spus-o 
că această „știință despre suflet“ începe prin a tăgădui exis- 
tenţa sufletului ; ea este deci o ştiinţă care neagă dela început 
existența obiectului ei propriu. Și atunci psihologia este, în 
parte, un ram sau o anexă (destul de inutilă) a biologiei, în 
parte ea coincide cu logica („psihologia gîndirii“). Unele pro- 
„bleme „psihologice“ îşi găsesc de altminteri interpretarea şi re- 
zolvirea în fizică (optica, acustica). Cu privire la suflet, psiho- 
logia ne lasă complet nelămuriţi. Nici prin gînd nu le trece 
psihologilor să încerce a dovedi nemurirea sufletului. Ei ana- 
lizează stările de conştiinţă, destramă procesele psihice şi în- 
cearcă a arăta înlănțuirea lor etc. Nu putem spune că cerce- 
tările psihologice nu sînt interesante, utile și uneori foarte 
ingenioase. Invățăm doar ce este memoria, atenţia, voinţa, 
emoția, sentimentul etc. Dar nu învăţăm ce este sufletul. Așa 
dar ; din fizică, chimie şi biologie ştim ce este trupul; cum se 
naşte, cum se desvoltă, cum funcţionează, cum se adaptează, 
cum moare ; — dar din psihologie nu ştim ce este sufletul; 
nici dacă și cum se naşte, nici cum se desvoltă, nici dacă moare 
sau este nemuritor. Trebue să notăm cu uimire că această pro- 
blemă e destul de neglijată şi aproape părăsită de toţi savanții. 
Doar metapsihica şi spiritismul se mai ocupă de ea, dar într'un 
fel care nu poate dobîndi încrederea celor ce sînt deprinşi cu 
cercetări „positive“. 

Dar în temeiul expunerilor noastre de pînă acuma, nu 
putem ocoli problema, nici n'o putem declara ca stînd în afară 
de sfera ştiinţelor positive. Dacă omul se naște ca trup, el 
trebue să aibă şi suflet. Iar sufletul său nu poate veni decit 
tot dela părinţii săi ca şi trupul. Individualizarea nu poate privi 
numai trupul. Un copil născut mort, nu e copil, nu e om, ci 
un cadavru şi intră în ordinea fizică. Un copil viu însă are 
şi trup şi suflet, de aceea e viu. Biologia se ocupă de trupul 
său, psihologia ar trebui să se ocupe de sufletul său. Biologia 
ne arată condițiunile în cari se nasc, se desvoltă și se perpe- 
tuează organismele vii, deci și omul, şi anume din punct de 
vedere trupesc, ca forme materiale. „Individul“ pentru biologie 
este reprezentant al unei specii, rase sau varietăţi. El des- 
cinde, trecînd prin nenumărate generații, din organisme a căror 
origine se pierde în negura trecutului. Dar individul nou născut 
reprezintă în acelaș timp începutul unei serii de generaţii. 

Trebue să ne dăm însă bine seama că pentru biologie 

timpul nu joacă un rol determinant, nu e timp istoric propriu 
zis. Dar totuş timpul biologic se deosebește de timpul fizicei ; 
am putea zice că ocupă un loc intermediar. Anume, dacă ne 
referim la varietăţi și specii şi la „filiațiunea“ lor, timpul suc- 
cesiunii lor este ireversibil. Așa s'a construit întrun anumit 
senz o succesiune a tipurilor biologice, dependente în mare parte 
de „istoria pămîntului“, de schimbările condiţiunilor telurice 
necesare pentru existența varietăţilor. Intervin apoi, în această 
istorie, şi raporturile între diferitele categorii de vietăţi. Așa 
dacă o categorie nu mai poate exista din cauza condițiunilor 
schimbate, toate categoriile dependente de ele vor suferi cel 
puțin modificări simţitoare. In linii mari această dependență 
se va manifesta în apariţia şi dispariția de plante în legătură 
cu schimbările de climat, apă, pămînt rodhnic, relief etec., iar 
apoi în dependenţă de aceste plante, apariţia şi dispariția de 
diferite animale ș. a. m. d. Povestea cu șoarecii, bondarii, pisi- 
cile şi trifoul e prea bine cunoscută ca să mai fie nevoie să 
stăruim asupra acestei interdependenţe. Dar în biologie sînt și 
alte cauze cari împing la schimbări : ereditatea, fenomene de 
degenerare şi regenerare, încrucișări, mutații etc: 

Biologiștii caută să scape pe cît posibil de Timpul istoric, 
năzuind să ajungă la o explicație cauzală, prin descoperirea 
atît a cauzelor externe cît şi a celor interne. Experiențele ce 
se fac cu plante şi animale pentru a descoperi acțiunea şi inter- 
dependenţa acestor cauze sînt menite a înlesni biologiei apro- 
pierea de ştiinţele fizico-chimice şi reducerea tuturor fenome- 
nelor la principiul cauzalităţii. 

Cum se prezintă problema sufletului? Dacă am păși pe 
urmele psihologiei științifice, am ajunge iarăş la paralelismul 
psiho-fizic : manifestările psihice ale organismelor, începînd 
cu cele mai simple (heliotropismul, senzibilitatea etc), ar fi 
legate şi dependente de structura diferitelor tipuri de orga- 
nisme, dela cele unicelulare pînă la cele mai complicate. La 
om, am avea deci manifestări psihice dependente de caracterul 
speciei în general, apoi, înăuntrul speciei, de caracterul raselor 
şi varietăţilor. Fiecare categorie de organisme ar avea deci un 
suflet corespunzător tipului biologic, iar indivizii ar participa 
oareșcum la sufletul grupului biologic din care fac parte. 

Dar, în felul acesta, nici n'am putea vorbi bine zis de un 
suflet individual, de naşterea şi desvoltarea sa. Ceea ce numim 
„conștiință“ ar fi un epifenomen al materiei organizate și indi- 
vidualizate în cursul proceselor biologice. Prin „conştiinţă“ 
svar manifesta această organizare şi individualizare, vremelnică, 
a materiei ; ea ar fi expresia finalităţii interne a organismului. 
Ea ar sta, cum se spune, în serviciul instinctului de conservare 
a individului și, indirect, în serviciul conservării şi perpetuării 
speciei. 

Aplicînd această teorie, știința umană ea însaş (logica, ma- 

tematica, fizica, etica etc.), şi-ar avea originile în instinctul 
de conservare individuală şi al speciei. Ştiinţa serveşte deci 
artelor ; ea a înlesnit perfecționarea tehnicelor prin care specia 
umană a reușit să-şi dobîndească o superioritate vădită faţă 
de celelalte vietăţi. 

Dar, din punct de vedere biologic, se naște întrebarea: 
de ce n'a existat această superioritate din capul locului ; de ce 
unele varietăți omeneşti n'au progresat; de ce a trebuit să 
treacă atîta timp ca superioritatea unor anumite grupuri ome- 
nești, atît asupra animalelor cît și asupra altor grupuri ome- 
nești, să se manifesteze cu atîta putere? 

Comparind viaţa umană de azi cu urmele ce ne-au rămas 
din timpurile preistorice și protoistorice, nu vom putea tăgădui 
că s'au făptuit transformări cari nu pot fi explicate în temeiul 
paralelismului psiho-fizic. Tipul biologic omenesc nu s'a schim- 
bat în așa fel ca această schimbare să ne explice progresul civi- 
lizaţiei și culturii. 

La om deci a intervenit un factor care lipsește celorlalte 
animale, a intervenit un proces care depășește sfera biologică. 
Adică : individul uman a reușit să dărîme izolarea sa psihică 
şi să intre în legătură cu sufletul semenilor săi. Din punct de 
vedere istoric, solipsismul a fost învins și răsturnat de om prin 
procesul dialectic, prin intrarea în comunicare intelectuală cu 
semenii săi. Acest fenomen nu poate fi explicat prin metodele 
ştiinţelor naturii (fizică, chimie și biologie) — deoarece chiar 
aceste ştiinţe sînt rezultatul acelui proces ; ele își găsesc expli- 
carea abia prin acel proces dialectic. Faptul că un lucru anor- 
ganic ne apare ca materie şi forță, că un organism ni se înfă- 
țișează ca materie înzestrată cu viață, rezultă din scindarea 
noastră în trup și suflet. Iar acest dualism derivă din procesul 
dialectic, din desvoltarea sufletului individual în comuniunea 
sufletească cu' semenii noștri. Problema, dacă plantele și ani- 
malele au suflet primește acuma alt aspect. Ele au suflet în 
măsură ce pot comunica întreolaltă, în măsură ce-și pot spune 
olaltă bucuriile și durerile precum și opiniunile asupra celor- 
lalte lucruri. 

Dar putem observa că posibilitățile de comunicare la 
plante lipsesc cu desvîrşire, doar poeții vor putea găsi la 
plante, mai ales la flori, tendințe spre filosofare. „Solipsismul“ 
plantelor pare a fi absolut. La animale sîntem împinși adeseori 
să interpretăm, prin analogie cu viaţa umană, anumite mani- 
festaţii ca semne de comuniune sufletească. Nu putem nega 
aceste fapte. Dar, pe de altă parte, observația mai atentă ne 
arată că toată comuniunea lor se reduce la procese tipizate, 
fără posibilitate de variare, de lărgire și complicare. Chiar în 
raporturile animalelor cu omul, manifestările lor de „înţele- 
gere“ a interlocutorului rămîn închise într'o sferă foarte în- 
gustă şi nu depășesc limitele trase de tipul biologic. Prietenia 

între oameni şi animale inteligente este și rămîne o prietenie , 
între animale. Adică: omul trebue să se coboare la nivelul 
animalului pentru a fi înțeles de el, pe cînd animalul nu se 
poate ridica nici cînd la felul de gîndire al omului. In animalul 
superior, „inteligent“, omul își regăsește imaginea sa proprie — 
de animal, pe cînd animalului îi rămîn neînţelese toate ma- 
nifestările specific umane. Dialogul între om şi animal nu 
poate ajunge la fixarea de noţiuni și principii abstracte. Anima- 
lul nu ajunge la conștiința de sine, la judecată: Cogito ergo. 
sum; nu ajunge la îndoiala asupra existenţei lucrurilor nici 
la reflexiunea asupra propriei sale existențe ; animalul nu-şi 
poate dobîndi libertate şi autonomie; el nu poate afirma că 
este compus din trup și suflet nici că există materie și forță. 
El nu este nici dualist nici monist; nu susţine nici nu tăgă- 
duește nemurirea sufletului etc. El mare noţiuni morale și ju- 
ridice ; n'are un sistem de valori după care să-și orienteze 
activitatea. Totuş, animalul simte și gîndeşte, iubește și urăşte, 
luptă, munceşte, — dar fără a-și putea dobîndi glorie și bogăţie 
și fără a se îngriji de mîntuirea sufletului său. Animalul deci 
nu filosotează. 

A fi om înseamnă a filosofa. Dar omul nu se naște filosof, 
ci devine filosof intrînd în comuniune spirituală cu semenii 
săi dar numai în anumite condițiuni istorice. Timpul este pen- 
tru trecerea omului dela viața animală la viaţa filosofică (adică 
umană) un factor hotărîtor. Procesul dialectic prin care omul 
s'a ridicat la o viaţă superioară, spirituală, se desfăşoară în 
timp, în istorie. Nici cauzalitatea mecanică, nici finalitatea 
biologică (organică) nu explică fenomenele vieții omenești, ci 
numai libertatea o explică. 


36. COMUNITATEA ȘI LIBERTATEA 


Naşterea unui copil n'are, din punct de vedere biologic, 
nicio importanță deosebită. S'au născut, au trăit și au murit 
multe milioane de oameni, și se vor naște de acuma înainte 
şi vor muri iarăş multe milioane. După calculele statistice, azi 
se naște în medie în fiecare jumătate de minută un copil. Totuş, 
din alt punct de vedere, nașterea unui copil reprezintă un eve- 
niment extraordinar. Fiecare dintre noi își datorește existența 
proprie lanţului neîntrerupt de generaţii umane. Prin naştere, 
individul uman intră în această înlănțuire, în această comuni- 
tate umană. 

Dar cum se formează comunitatea ? Știe copilul că intră 
în comunitate ? Cînd şi cum ajunge la această știință? Ce 
înţeles are acest termen de comunitate ? 

Se spune: există societăți umane: familii, triburi, na- 

țiuni, State. Sociologii s'au străduit să definească termenul de 
societate, să arate cum se constitue 6 societate, cum evoluează, 
etc. Ei vorbesc de societățile existente ca de niște „realități“, 
individualităţi, supraorganisme ; unii caută să explice societatea 
în felul că ea există în conştiinţa indivizilor ; alţii se căznesc 
a explica raportul între individ și societate, dat fiind că indi- 
vidul adeseori intră în conflict cu societatea, deşi se spune că, 
în general, individul se adaptează sau e adaptat la viaţa socială. 

Un copil nou născut nu prea pare a cunoaşte aceste grave 
probleme, cum nici părinţii săi și cei din jurul său nu-şi prea 
bat capul cu problema adaptării copilului la viața socială. 
Problema ce i se pune copilului şi celor din jurul său este să 
se înţeleagă întreolaltă. Mai ales mama are prilejul să conver- 
seze cu copilul şi să-i deștepte gustul și interesul pentru con- 
versație. Prin mimică, vorbe, cîntece, gesturi, mama îşi dă 
toată silința să fie înţeleasă de copil; intervin apoi şi ceilalți 
oameni din jurul său pentru a-l atrage în convorbiri. Pentru 
experiență proprie şi reflexiune asupra lumii exterioare copi- 
lului îi rămîne foarte puţină vreme şi nu greșim dacă spunem, 
mişcările şi simţurile, trebue să-şi stabilească unitatea organică 
față de lumea exterioară. Inainte de această separaţiune, în- 
făptuită prin exercitarea simţurilor și coordonarea mişcărilor, 
nici nu poate începe experierea şi interpretarea lumii exte- 
rioare. Intre timp însă se înfăptueşte într'un ritm tot mai vioiu 
comuniunea cu mama şi oamenii din nemijlocita împrejurime 
a copilului, astfel că ştiinţa despre lumea exterioară copilul o 
dobîndește, prin mijlocirea mamei, înainte de a intra el însuș 
în contact cu ea. E curios că psihologia umană, în analiza feno- 
menelor psihice, începe dela elementele „cele mai simple“, dela 
senzaţii, susținînd că aceste formează baza proceselor de con- 
ştiinţă. Copilul ar fi după această concepţie o „sumă de sen- 
zaţii“, sau un complex de senzaţii legate întrun anumit mod. 
Adică, vrînd să explicăm ce este copilul, noi pornim dela situa- 
țiunea noastră, care este însă un rezultat al evoluţiei prin care 
am trecut dela naștere pînă la maturitate. Dacă vrem să spu- 
nem în mod obiectiv ce este copilul, în temeiul observației şi 
fără a fi contaminaţi de psihologie așa, cum sînt şi unele mame, 
vom spune că el este o ființă vie care se mișcă şi se manifes- 
tează în aşa fel, încît noi înțelegem ce simte, ce vrea, ce gîn- 
deşte. Şi cu cît copilul înaintează în desvoltarea sa, cu atît 
mai mult cunoaștem viața sa sufletească şi observăm că şi el 
începe să ne înțeleagă pe noi tot mai bine. 

Mama copilului, dacă nu este Rsiholoagă de profesie, nu 
se va gîndi să facă studii „obiective“ asupra copilului, ci toată 
năzuinţa ei va fi să stabilească o legătură (comuniune) sufle- 
tească cît mai strînsă între ea şi copil. Dacă e vorba de lămu- 
rirea psihologică a problemei, psihologul va trebui să observe 

şi să studieze procesul dialectic între mamă și copil prin care 
se înfăptueşte și se desăvîrșeşte acea comuniune sufletească. 
Această analiză trebue să formeze punctul de plecare și baza 
tuturor cercetărilor psihologice, iar nu „analiza senzațiilor“ 
(Mach) sau descrierea organelor de „simţire“. Un aparat de 
recepție şi emisiune de semne își are doar rolul numai în ra- 
port cu alt aparat de acelaș fel; el nu poate fi cercetat şi inţe- 
les decît prin funcțiunea sa și fiind în funcţiune. Iar legarea 
între două aparate de acest fel nu se poate face în alt mod 
decît așa ca, în momentul cînd un aparat emite semne, celalt 
să le recepţioneze și viceversa. Comparaţia e destul de pri- 
mitivă, dar ea ne apropie de înțelegerea problemei. Intr'ade- 
văr, doi oameni cari conversează ni se prezintă în felul acesta ; 
dar în acest caz observatorul el însuș ia parte la conversaţie, 
el însuș fiind un astfel de aparat, el însuș intrînd în dialog; 
el poate observa înlănţuirea dialogului numai identificîndu-se 
cînd cu unul cînd cu celalt dintre interlocutori. Dacă vom zice 
că trupul omenesc este un astfel de aparat, vom greşi fără în- 
doială ; trupul poate fi aparat de recepţie, dar nu de emisiune; 
aparatul de emisiune trebue să aibă alt nume, zicem: suflet. 
Deși nu vedem (în cazul observatorului) decît două corpuri 
(trupuri) în mișcare, producînd în noi o serie de „constelații“, 
totuş noi le intepretăm pe acestea ca simboluri, ca semne ale 
unui proces psihic, ca expresii ale sufletului. Acele constelații 
sint pentru noi reprezentări, dar ele își dobîndesc pentru noi 
un înțeles numai dacă le considerăm ca expresii ale senzaţiilor 
celuilalt, deci dacă le putem transcrie, prin recepție, în senzații 
de-ale noastre. Așa deci trupul celuilalt este pentru noi repre- 
zentare, pentru sine senzaţie ; iar cînd observăm dialogul între 
doi oameni, noi transcriem o serie de reprezentări într'o serie 
de senzaţii, care serie reprezintă o înlănțuire a duor suflete. 
E evident însă că această înlănțuire de senzații își găsește 
expresia prin mişcările, gesturile, mimica noastră cari sînt 
sau pot fi reprezentări pentru alt subiect. 

Dar rolul de observator trebue să ni-l dobîndim printr'un 
lung exercițiu ; copilul (în primele faze de desvoltare) nu poate 
fi observator, ci nuniai înterlocutor. El e prins totdeauna în 
procesul dialectic şi nu se poate emancipa decît în momentul 
cînd îşi capătă „conştiinţa de sine“, cînd se formează o ordine 
a lucrurilor exterioare după gradul lor de subiectivitate, adică 
de capacitate de a intra cu copilul în dialog, începînd cu subiec- 
tele pure, mama şi persoanele cunoscute din jurul său, pînă 
la obiectele pure. Dialogul cu aceste obiecte se reduce la un mi- 
nim ; la orice întrebare a omului fiecare dintre ele dă un 
răspuns stereotip, fără a continua dialogul. Dar toate dialo- 
gurile sînt croite după modelul celui între mamă și copil, în 
urmă între copil şi ceilalți oameni. Procesul dialectic se com- 
plică prin intervenția a tot mai numeroase lucruri, fie că se 

vorbeşte cu ele sau despre ele. Libertatea stă în posibilitatea 
de a începe oricând dialogul, de a întrerupe şi de a interveni 
oricând întrun dialog ce se desfășoară. 

Copilul deci, a cărei naștere este din punct de vedere bio- 
logic contingentă, intră prin procesul dialectic într'o nouă or- 
dine ; în cea a subiectelor. In cursul acestui proces însă se des- 
prinde ordinea statică, a obiectelor, care se coordonează struc- 
turii aparatului sensorial de recepţie și reprezintă aşa zicînd o 
prelungire sau o proiecțiune a acestui aparat; obiectele sînt 
fenomene, reprezentări (cu proiecţiuni a senzaţiilor trupului). 
Pe de altă parte se constitue o ordine dinamică, a subiectelor, 
născută din procese dialectice în cari individul uman trebue 
să-și fixeze neîntrerupt rolul și rangul faţă de interlocutorii 
săi. Cu cît numărul interlocutorilor crește, cu cît înlănțuirea 
proceselor devine mai complexă, cu atît mai complicată devine 
şi structura acestei ordine. Dar, pe de altă parte, această com- 
plicaţie mar fi posibilă, dacă subiectele n'ar fi libere, adică mar 
putea intra în cele mai diferite procese dialectice, afirmîndu-şi 
totdeauna prin întreruperea unui proces și intrarea în altul, 
libertate și autonomia lor. Totuș această libertate nu înseamnă 
haos şi arbitrar, deoarece chiar prin originea sa procesul dia- 
lectic se întemeiază pe regule bine fixate ; conținutul dialogu- 
lui poate varia, dar modul cum se desfăşoară e supus unor 
norme rigide: normelor logice. Aşa cum individul ca trup 
aparține ordinei fizice și biologice, aşa intră ca suflet într'o 
ordine susținută de legile spiritului, de normele logice. Identi- 
tatea sa ca „trup şi suflet“ e garantată doar numai prin posi- 
bilitatea de a-și separa trupul (prin senzibilitate) de celelalte 
obiecte, și, pe de altă parte, de a-şi dobîndi identitatea ca 
suflet prin gîndire, adică prin comuniunea spirituală cu cele- 
lalte subiecte. 

Raportul între mamă şi copilul nou născut reprezintă un 
caz privilegiat : trecerea unei unități biologice în dualitate și 
începutul închegării unei unităţi spirituale, 

Comunitatea umană este deci o unitate care se opune in- 
dividualizării și fărămiţării biologice ; ea se opune autonomiei 
materiale a organismelor prinzîndu-le într'o nouă unitate în 
sfera spirituală (sufletească). Dar această unitate, cum am vă- 
zut, se întemeiază pe libertate ; adică ea nu se opune tendinței 
de viaţă autonomă a individului, ci dimpotrivă îi deschide cea 
mai largă posibilitate de desvoltare și afirmare, întrucît tran- 
spune viața de pe planul material unde trupul e supus legilor 
fizico-chimice (independente de voința omului) pe planul spi- 
ritual, unde activitatea omului depinde de voinţa sa, de sufle- 
tul său. 

Aşa dar, formîndu-și sufletul și identificîndu-se cu el, omul 
își poate dobîndi cel mai înalt grad de libertate — față de legile 
fatale şi inexorabile ale materiei din care este compus. Ordinea 

spirituală însă nu poate fi construită „prin analogie“ cu cea 
fizico-chimică, așa cum credea Kant, ci ea este specific deo- 
sebită ; ea nu este o ordine de coexistenţă în spaţiu ci de înlăn- 
ţuire în timp. Fenomenele, adică obiectele exterioare, wau 
în această nouă ordine, decît rolul de simboluri, de semne, cu 
ajutorul cărora se manifestează procesul dialectic în destășu- 
- rarea sa succesivă ; ele sunt în combinarea lor succesivă. în 
mișcarea lor și deplasarea lor spaţială măsuri ale scurgerii 
timpului, ale istoriei. 


37. DYADOLOGIA 


Nu vom încerca, o repetăm, să construim în temeiul prin- 
cipiului dialectic un sistem filosofic, metafizic, afirmînd de ex. 
că toate trasformările în timp se explică prin comuniunea 
între monade, așa cum închegarea și evoluția societăţilor 
umane se explică prin comuniunea între indivizii omeneşti. S'au 
făcut încercări de felul acesta și unele din ele satisfac tendinţa 
spre unitate (spre „monism') a spiritului nostru. De ce am 
mai repeta astfel de construcții, cari n'ar avea nici justificarea 
originalității nici pe cea a unei expuneri literare de valoare 

: Superioară. 

Am putea porni dela monadologia lui Leibniz pentru a 
clădi şi noi o nouă monadologie, unde însă monadele ar sta 
în legătură, unde separațiunea lor materială ar fi compensată 
printr'o comuniune spirituală. Am putea întemeia o dyadologie, 
a cărei bază ar fi unitatea în dualitate, reprezentată prin ra- 
portul între mamă și copil — în tot cuprinsul vieţii. Și, dacă 
am merge pe urmele lui Schopenhauer, care a ridicat voinţa la 
rangul de principiu cosmic, am putea şi noi ridica diatogul 
dintre mamă şi copil prin care se reface unitatea pierdută prin 
înmulţirea biologică, la principiu universal. Aşa s'ar explica 
înlănţuirea tuturor lucrurilor și interdependenţa lor printr'o 
comuniune, pornind dela infinitul mic şi cuprinzînd în sfîrşit 
Universul. Atracţiunea în fizică, afinitatea în chimie, înrudi- 
rea în biologie şi simpatia în sociologie nu ar fi decît diferite 
aspecte ale aceluiaș principiu. Dar, nu e frumos și grandios 
sistemul lui Plotin ? L-am putea întrece în descrierea nașterii 
lumii din unitate și întoarcerea ei în unitate? 

Și chiar reprezentanţii ştiinţelor exacte moderne au con- 
struit o imagine a Universului care ar face cinste oricărui 
metafizician. Se enunţă doar că teoria relativității a lui 
Einstein trebue să revoluționeze filosofia, să împingă la o 
nouă concepţie despre lume, deci și despre viaţă. Fizicienii au 
purces pe calea filosofării, Mach, Poincaré şi alţi fizicieni şi 
matematicieni filosofează cu tot dinadinsul. O nouă filosofie 

naturală, modernă, a luat naştere şi împinge filosofia tradi- 
țională tot mai mult spre periferie. Facultatea de filosofie la 
Universități nu mai este de fapt facultate de filosofie, ci de 
litere şi istorie. Filosofie propriu zisă nu se face decît la facul- 
tatea de ştiinţe şi la facultatea de teologie. Dar astăzi aceste 
două facultăți n'au aproape niciun punct de întîlnire, ci doar 
se combat în aşa fel că teologul neagă adevărurile științifice 
considerîndu-le primejdioase pentru religie, iar naturalistul 
nici nu ține seama de teologie, considerînd-o în afară de sfera 
științelor. 

Așa zisa filosofie care se predă la facultatea de litere 
vegetează ca o disciplină istorică sau ocupîndu-se de un fel 
de „semiștiințe“ cari wau nici obiect nici metodă bine lămu- 
rite. Logica, psihologia, teoria cunoaşterii, etica — cine mai 
crede azi că aceste discipline sînt ştiinţe (în adevăratul înţeles 
al cuvîntului). Dar cum ? se va spune. Logica, psihologia, etica 
sînt doar discipline de bază pentru toate științele ! Am crede. 
Dar azi studenţii dela facultatea de științe nu se mai ocupă 
de logică și teoria cunoașterii, nici cei dela facultatea de 
drept ; aceştia din urmă nu se ocupă chiar nici de morală, 
deși ni s'ar părea că o catedră de morală la facultatea de drept 
ar fi indispensabilă. Cît despre teologie nici nu mai vorbim: 
ştiinţa despre Dumnezeu e considerată ca o specialitate a teo- 
logilor care nu interesează de loc pe ceilalți specialiști. 

Auguste Comte a văzut cu drept în această specializare 
o mare primejdie pentru societate. Năzuinţa lui a fost să 
restabilească unitatea ştiinţei, să demonstreze strînsa legătură 
între ştiinţe, deci să dea o nouă filosofie care să cuprindă 
principiile tuturor științelor. Dar însemnătatea lui Auguste 
Comte stă în încercarea de a înlocui teologia prin sociologie, 
de a da sociologiei rolul pe care îl avusese odinioară teologia 
faţă de celelalte ştiinţe. Sociologia, la Auguste Comte, nu este 
o ştiinţă coordonată celorlalte ştiinţe, ci ea este încoronarea 
lor ; ea le cuprinde pe toate; din ea s'au născut toate şi în ea 
trebue să se întoarcă toate. Obiectul sociologiei este, după 
Comte, Umanitatea, Marea-Ființă, iar sociologii sînt preoţii 
Umanității. Aceste pretenţii ale sociologiei au fost repede 
înăbușite de cei ce se instalaseră în locul teologilor, adică de 
reprezentanţii ştiinţelor „exacte“, cari în mod instinctiv sim- 
țiră primejdia ce-i amenința din partea nouei științe. Ei se 
credeau doar deținătorii tuturor tainelor Universului; ei îl 
detronaseră pe Dumnezeu punînd în locul Lui Rațiunea. Fie- 
care dintre ei se consideră încă astăzi ființă raţională, auto- 
nomă şi liberă, şi dacă nu încă atotștiutoare, cel puţin apar- 
ținînd unei corporaţiuni care deţine cheile ce vor deschide 
toate secretele Universului. 

Savanţii moderni l-au ostracizat pe Comte şi l-au scos 
din rîndurile lor. Marea Reformă pe care o visase Comte în 
temeiul sociologiei sale şi al cărei program îl expusese cu 

atîta însuflețire în cele patru volume ale Politicei positive, 
rămase neînfăptuită. Iar sociologii s'au mulțumit, după lungi 
discuţii, să fie admiși şi ei ca modești specialişti în savanta 
corporație, dar fără nicio pretenţie de întîietate și renunţînd 
la rolul de reformatori, de „putere spirituală“. Într'adevăr 
pretențiile lui A. Comte erau şi exagerate și întemeiate pe 
principii greşite. În amănunte, sociologia sa cuprinde o serie 
de enunțări de mare valoare şi cari constituesc şi astăzi pie- 
trele fundamentale ale nouei științe. Dar în trecerea dela 
teoria sociologică la reforma socială, pe care o numeşte po- 
litică, Comte a sărit peste șea. El care demonstră necesitatea 
de a ne feri de speculaţiunile sterpe ale metafizicei, cari 
împiedică aplicațiunile raționale ale rezultatelor științelor, 
preface obiectul științei sale în entitate metafizică, ba chiar 
în personificaţie teologică. În acest fel, însă, materialismul, 
idealismul şi toate  ismele filosofice-metatizice sînt mai 
acceptabile şi mai aproape de mintea omenească decît socio- 
legismul său, care şi-a găsit apoi desăvîrșirea, pe o cale mai 
puţin revoluționară, în școala lui Durkheim. Durkheim a fost 
mai precaut. El nu vorbeşte de Umanitate și de Marea-fiinţă, ci 
de Societate, care însă după expunerile sale are rolul unei 
entități supra-individuale ; ea este o putere care exercitează 
asupra individului, născut asocial şi egoist, o constrîngere 
pentru a-l adapta nevoilor ei. Societatea este o realitate 
sui generis; ea explică fenomenele religioase, morale etc. 
şi chiar categoriile logice ca produse ale sale. Împotriva ace- 
stei metafizice destul de naive și primitive și care nici n'are 
avantajul clarităţii organicismului spencerian, „individualiștii“ 
(sau: așa zisa „direcţie psihologică“) au la îndemînă argumente 
destul de puternice şi hotărîtoare. Societatea, zic ei (și în acea- 
stă afirmaţie e cuprinsă lovitura de moarte nu numai a socio- 
logismului durkheimian, dar a sociologiei în* general), nu 
există decît în conştiinţa individuală. Într'adevăr, dacă e vorba 
de realitate în înţelesul obișnuit, nu putem tăgădui că indi- 
vidul este singura realitate și că societatea este o noţiune, ca 
oricare altă noțiune. Dar aci se ivesc din nou toate problemele 
teoriei cunoașterii. Ce înseamnă termenul de noțiune ? ? Este 
societatea un concept căruia îi corespunde un obiect în lumea 
fenomenală sau numai o idee ? 

În căutarea dezlegării acestor probleme am pornit dela 
început. Am acceptat ca punct de plecare pozițiunea indivi- 
dualiștilor : numai individul este realitate. Am încercat să 
identificăm individul şi ne-am oprit mai lungă vreme la re- 
zolvirea dată de raționaliști cari au identificat individul cu 
gîndirea : cogito ergo sum. Am părăsit deci trupul, dîndu-l în 
seama ordinei fizice și lăsîndu-l pe mîna  fizicienilor, chi- 
miștilor şi biologiștilor cari să-i descopere structura și func- 
ţiunea. Dar cînd am încercat să-i atribuim individului un 

suflet, al lui, nemuritor și indestructibil, ne-am izbit de noui 
dificultăți : de unde vine acest suflet ? e gata format la naşte- 
rea individului ? e adăogat trupului? se desvoltă odată cu 
trupul și se disolvă odată cu el? Dar mai ales: ştim noi, 
fiecare din noi, nemijlocit că sîntem compuși din trup şi su- 
flet? Știm noi că celălalt este compus din trup și ceva ce sar 
putea numi suflet? ce înseamnă atunci afirmația zicînd că 
„Eu sînt compus din trup şi suflet“ ? 

A fost lungă și anevoioasă calea pînă ce am ajuns să 
putem da răspuns la aceste întrebări. Nu susţinem că răs- 
punsul nostru este definitiv şi că exprimă ultimul adevăr. 
Dar sîntem în drept să cerem ca să nu se pună în fața răs- 
punsului nostru o afirmaţie dogmatică fără cercetarea fapte- 
lor. Să nu ni se spună: Kant a zis așa, Husserl aşa etc. etc. 

Fizicienii au descompus Universul pînă la atom și sînt 
pe cale să găsească elementul Universului, unitatea din care 
se compune chiar atomul ; adică ei cred (şi noi îi credem) că 
au găsit sau sînt aproape să găsească echivalentul ontologic al 
unităţii numerice, Ne dăm doar seama că matematizarea lumii 
trebue să împingă la aceste cercetări; dela Democrit pînă la 
Leibniz această identificare a unităţii rămăsese un postulat 
filosofic, o anticipare a rezultatului, dar şi o încurajare a cer- 
cetărilor fizicienilor. 

Pricepem că fizicienii și matematicienii trebuiau să caute 
a înlătura dificultățile ce se opun în practică pentru măsu- 
rarea şi calcularea evenimentelor și prefacerile lucrurilor. Un 
copil știe că nu putem aduna două nuci cu două mere, sau 
două uși cu două ferestre. Dar noi putem aduna toate lucru- 
rile zicînd că sînt lucruri, adică „mărimi“. În acest caz însă 
între fizică şi matematică se deschide o prăpastie şi aplicarea 
matematicei în fizică devine imposibilă sau e cu putință numai 
prin artificii de metodă, făcîndu-se abstracţie de toate înșu- 
şirile lucrurilor, de toate deosebirile lor calitative şi lăsîndu-le 
o singură determinare : cantitatea. Și fizicienii, ambiţioşi cum 
sînt şi construindu-și aparate tot mai perfecte, s'au străduit 
să descopere întradevăr cantitatea pură, elementul din care 
sînt compuse toate lucrurile, ale căror deosebiri calitative n'ar 
fi deci decît rezultatul modului de combinare a unor elemente 
omogene. 

Leibniz a arătat că acest element, dacă ar putea fi găsit 
cîndva, trebue să fie calitate pură, adică „individ“, monadă. 
Şi noi am arătat că într'adevăr unitatea de măsură a canti- 
tății nu poate fi decît calitate. Raportul între spaţiu și timp 
ne-a servit ca exemplu. 

Așa fiind, elementul fizicienilor se preface cu necesitate 
în calitate, zicem în energie. Dar această energie, cu toată 
străduința fizicienilor, se diferenţiează nemijlocit cînd începe 
procesul de integrare, de combinare a elementelor. Ceea ce 

este, ceea ce se naşte din elemente, este individ, monadă, deo- 
sebită de toate celelalte monade — prin însușirile sale, prin: 
manifestarea energiei care i-a dat forma. 

Dar, şi aci ne deosebim de Leibniz, noi constatăm că mo- 
nadele sînt în stare să intre în comuniune, să constitue uni- 
tăți, dyade, triade, etc., dar nu prin adiţiune, nici prin pro- 
cese fizico-chimice, ci printr'un proces, pe care l-am numit 
dialectic. Ne ferim însă și ne vom feri de a clădi pe acest 
principiu un sistem filosofic, metafizic. Vom înainta ca şi 
fizicienii (şi pentru a le scădea pretenţiile), numai la pas cu 
experienţa. 

1. CONDIȚIA PENTRU NAȘTEREA SPIRITULUI 


Am căutat în fel şi chip să stabilim identitatea Eului, ca 
unitate, și n'am reușit să găsim pentru acest concept un obiect 
în experienţă. Nici ca trup nici ca suflet, nici ca materie nici 
ca spirit, nici ca mărime (cantitate) spaţială, nici ca intensitate 
(calitate), Eul nu prezintă stabilitatea cerută pentru un individ 
(= atom) indestructibil. Dar nici fizicienii nici psihologii n'au 
ajuns nici ei, prin cercetarea separată a celor două sfere (a 
materiei şi spiritului), să găsească ultima unitate, elementul 
la care sar putea reduce toată existența în spaţiu și toată 
schimbarea în timp. 

Totuş cercetările noastre ne-au dat un rezultat pozitiv : 
conceptul Eului ca unitate compusă din trup și suflet. Și, oricât 
de paradoxală ni s'ar părea afirmația, această unitate nu este 
reală ci numai conceptuală. Realitatea ne arată că trupul face 
parte din totalitatea materiei, fiind prins într'o ordine pe care 
biologiștii, chimiștii şi fizicienii au analizat-o şi o cercetează 
încă în toate direcţiile pentru a descoperi toate legile pe cari 
se întemeiază. Acest lucru e cert: individul nu se naște, ca 
trup, din aglomerarea întîmplătoare de părticele materiale, ci 
după legi cari stau la baza transformărilor organice în tot 
'regnul vieţii. Individul, orice individ, din acest punct de ve- 
dere este parte din unități sau sisteme cari și ele, la rîndul 
lor, sînt părţi constitutive ale unor sisteme mai largi, pînă în 
sfîrșit ne putem imagina toată materia ca formînd un sistem 
care cuprinde tot ce este. Dar, în această ordine, sistemele 
sînt concepte pe cînd individul, orice individ material, este 
realitate — atîta vreme cît își păstrează unitatea faţă de alte 
unități. Dacă schimbarea ar fi continuă, adică mar putea fi 
prefăcută în discontinuitate, nici n'am putea vorbi de indivizi 
materiali, de sisteme compuse din indivizi (= atomi) etc. 
Experienţa ne arată însă că schimbarea este de fapt continuă. 
Prin urmare trebue să existe ceva în afară de materie care 
să ne îngădue a desprinde individul ca identic cu sine din 
continua schimbare. Acest ceva este sufletul, principiul care 
asigură identitatea individului cu toată schimbarea sa tru- 
pească. Analizînd problema sufletului și încercînd a întemeia 

identitatea individului pe stabilitatea sau nemurirea sufletu- 
lui, am ajuns şi aci la contradicții, pe cari n'am fost în stare 
să le înlăturăm decît admițînd formarea şi desvoltarea sufle- 
tului prin procesul dialectic, adică în comuniunea spirituală 
ce se încheagă între individul nou născut și mama sa, apoi 
cu semenii săi și, în sfîrşit, cu toate lucrurile cu cari mai 
poate intra în dialog. Dela acest fapt, dat experienţei, ar tre- 
bui să pornească toate ştiinţele zise spirituale. Comunitatea ni 
se înfăţişează ca o condiție fundamentală pentru naşterea şi 
desvoltarea sufletului și pentru înțelegerea a ceea ce este 
spiritul faţă de materie. Comunitatea este o unitate reală din 
punct devedere psihologic (spiritual), dar ea ni se prezintă ca 
multiplicitate materială. Indivizii, consideraţi ca tipuri nu 
sint, în raport cu comunitatea, decît semne, simboluri prin. 
cari se pot seziza serii parţiale (individuale) din a căror în- 
lănţuire se încheagă comunităţile ; iar Eul compus din trup 
şi suflet reprezintă condițiunea logică pentru întreruperea și 
continuarea dialogului între Euri, orice dialog pornind dela o 
constelație în care un Eu este trup celalt Eu suflet și conti- 
nuînd cu schimbarea neîntreruptă a rolurilor pînă la termi- 
narea dialogului; în acest moment se postulează iarăş reve- 
nirea Eului la starea iniţială de sumă compusă din trup şi 
suflet ş. a. m. d. a 

Dialectica s'a desvoltat la om, spre deosebire de celelalte 
animale, într'o măsură extraordinară. Ea i-a dat individului 
uman nu numai iluzia, ci certitudinea în identitatea sa şi în 
nemurirea sufletului său. Ea i-a dat omului posibilitatea de 
a considera lumea ca fiind compusă din corpuri în trei dimen- 
siuni ; de a considera, în acest caz, spaţiul ca fiind fără mar- 
gini și timpul vecinic. 

Dar mai ales trebue să notăm consecinţele acestui postu- 
lat logic al terminării procesului dialectic, prin care se naște 
lumea corporală (în trei dimensiuni), în care individul uman 
se găsește ca unitate compusă din trup şi suflet şi orice lucru 
individual e considerat compus din materie și forță (sau, în 
general, tot ce este se înfățișează ca materie şi spirit). Anume, 
dacă corpurile în trei dimensiuni sînt știința noastră, deci 
dacă pretindem (și, după cele spuse, noi trebue să pretindem) 
că le putem intui (căci dealtminteri n'am putea întrerupe și 
relua dialogul), noi trebue să trecem la construcția dimensiu- 
nii a patra, a lumii transcendente în care Eul este spirit pur 
și în care ordinea este asigurată prin voința lui Dumnezeu. 
Prin urmare, din posibilitatea de a ne comunica unul altuia 
ce sîntem noi ( adică trup şi suflet) și ce sînt lucrurile (ma- 
terie şi forţă), rezultă ca o consecinţă logică inevitabilă depă- 
şirea lumii corporale (în trei dimensiuni) și admiterea existen- 
tei unei lumi transcendente, care mai are o dimensiune care 
este timpul istoric. În istorie, Cezar şi Napoleon şi atîţia alţii, 

trăesc ; iar istoria n'ar avea niciun înțeles fără o ordine și 
ierarhie, care, la rîndul ei, cere existenţa unui principiu su- 
prem, a lui Dumnezeu. Lumea corporală, care este și în care 
trăim noi ca ființe compuse din trup și suflet, reprezintă în 
diversitatea ei ansamblul semnelor, simbolurilor (= „conven- 
țţiunilor“ dobîndite prin procesele dialectice) în temeiul că- 
rora sîntem în stare să înţelegem lumea transcendentă, ordinea 
„morală perfectă susținută de voința divinității. De această 
ordine perfectă noi ne apropiem prin faptele noastre, prin 
neîncetata străduință de a da comunităţii în care trăim struc- 
tura unei comunităţi morale. Istoria, în acest înţeles, este des- 
fășurarea evenimentelor născute din voinţa oamenilor de a 
se conforma voinţei divine pentru realizarea unei ordine per- 
fecte. 

Acest salt în transcendent pe care, pînă azi, metafizicienii 
l-au făcut fără a putea înlătura contradicţiile și fără a putea 
verifica poziţiunile prin experienţă, noi îl facem sprijiniți pe 
realitate, pe evidenţa existenţei unei pluralități de subiecte, 
de Euri, cari însă, pentru a-şi putea păstra identitatea și pen- 
tru a putea îistorisi ce sînt şi cine sînt, trebue să intre în co- 
muniune spirituală, să constitue deci o unitate care formează 
condiţia reală necesară a naşterii spiritului. 

Stăm uimiţi în faţa rătăcirilor atîtor filosofi cari au pro- 
clamat autonomia individului și au considerat credinţa în 
existenţa spiritelor şi a divinității ca superstiție şi ficţiune. 
Instinctul de conservare l-ar fi mînat pe om să compenseze 
frica de moarte prin credinţa în nemurirea sufletului! S'a 
spus că existenţa lui Dumnezeu nu se poate demonstra; că 
religia se întemeiază pe sentiment şi nu pe rațiune, etc. Tot 
astfel de savanţi, pretinşi dialecticieni, cari nu se sfiesc însă 
să creadă în nemurirea materiei, ba chiar în posibilitatea de 
a demonstra această  vecinicie a materiei, au încercat să 
„explice“ geneza comunităţii omenești prin contract, prin re- 
nunţarea individului la autonomia şi libertatea sa (naturală !) 
pentru a dobîndi o mai mare siguranţă şi a putea urmări mai 
în linişte scopurile sale egoiste (Hobbes). Unii îi atribue omu- 
lui sentimente sociale înăscute, simpatie pentru semenii săi, 
instincte gregare, etc., însuşiri cari ar fi să explice constituirea 
de „societăţi“. Chiar A. Comte crede că familia se constitue 
printr'o ierarhie naturală și în temeiul sentimentelor de sim- 

atie şi respect între membrii ei; dincolo de' familie ar hotări 
insă interesul, deci egoismul și din echilibrarea egoismelor 
“ar forma societăți mai largi : ginţi, triburi, State. . 

de a explica geneza societăților omeneşti. Ei au ajuns, la urmă, 
să-i atribue societății o conștiință proprie, deosebită de con- 
științele indivizilor ce o compun. 

Sistemele de metafizică socială sînt foarte numeroase. Pe 

de altă parte, există și empiriști puri, cari încearcă să evite 
toate speculaţiunile filosofice și metafizice și să descrie faptele 
pentru a desprinde din desfăşurarea lor legi empirice (regu- 
larități, uniformităţi). Cu o naivitate adorabilă ni se dă sfatul 
să cercetăm faptele sociale pe teren, să prindem realitatea 
socială la faţa locului şi să adunăm date pentru „monografii“, 
Alţii pornesc dela o filosofie oarecare, — pentru a sfîrşi tot 
ca monografişti. 

Culmea înţelepciunii însă ni se pare că au atins-o cei ce 
susțin că societatea este o idee în conștiința individuală sau 
că ea este trăită de individ. Prin termenii de simpatie, empa- 
tie, intuire, trăire, aceşti teoreticieni cred că au explicat ceva. 

Dar, temeliile sociologiei trebuesc săpate mai adînc. Con- 
stituirea sociologiei ca ştiinţă cere o revizuire radicală a teo- 
Triei cunoașterii și a psihologiei. Durkheim a avut dreptate în 
principiu că psihologia tradițională (șubredă în toată clădirea 
ei) nu poate aduce niciun aport în explicarea fenomenelor 
sociale ; deci, conchide el, avem nevoie de altă psihologie. Și 
a dat-o. Dar aci Durkheim n'a făcut decît să înlocuiască o 
psihologie slabă prin alta imposibilă, o psihologie de bine de 
rău inteligibilă prin una confuză şi construită în mod arbi- 
trar. Căci, dacă dependenţa fenomenelor psihice individuale de 
substratul fiziologic prezintă destule obscurități și enunţări 
contradictorii, dependenţa reprezentărilor colective şi a con- 
științelor colective de structura socială va rămînea deapururi 
o taină a şcoalei durkheimiene. 

Așa dar trebue să ne hotărîm a da genezei sufletului toată 
atenţia analizînd condiţiunile în care se naşte și se desvoltă —- 
pînă la enunţarea : Eu sînt compus din trup şi suflet, deci pînă 
la formarea conștiinței de sine a Eului. 

Și am constatat, prin trudnice analize, că la începutul 
sufletului stă dyada, nexul între două monade, cari intrînd 
în procesul dialectic formează o nouă unitate: comunitatea 
umană. 


2. LUPTA IMPOTRIVA SOFIȘTILOR MODERNI 


S'a întîmplat însă la începuturile sociologiei, ceea ce s'a 
întîmplat și a trebuit să se întîmple la începuturile oricărei 
ştiinţe : din observaţia unui număr restrîns de fapte empi- 
rice teoreticienii au enunțat nemijlocit principii pretinse uni- 
versale, năzuind să reducă toate faptele empirice ce sau 
ivit în urmă la acele principii. Aşa sau născut definițiile so- 
cietăţii pornind dela o formă socială cunoscută mai bine prin 
experienţă ; mai întîiu a servit familia patriarcală ca model 
şi măsură pentru toate formele sociale; în: urmă au venit. 

alţii cari au crezut că înaintea patriarcatului a existat ma- 
triarcatul. Aşa deci dela „forma familială“ a evoluat socie- 
tatea pînă la Stat şi ni se spune că întreaga omenire e pe 
cale să se constitue într'o singură „societate“, adică într'o 
„mare familie“ umană în care naţiunile de pildă ar fi ceea 
ce în Stat sînt familiile propriu zise. Teoreticienii cari cred 
că au desprins firul acestei evoluţii, ne mai spun că în acea 
stare ideală nu va mai exista războiu, nici lupte între clasele 
sociale, ci toți oamenii vor trăi în pace și bună înţelegere 
— pînă la adînci bătrîneţe. Iar pentru a grăbi acest proces 
evolutiv la sfîrşitul căruia se întrevede fericirea tuturora, 
acești teoreticieni „pacifiști și umanitariști“* îndeamnă la orga- 
mizarea luptei împotriva beliciștilor şi opresorilor, la revoluţie 
împotriva claselor conducătoare „burgheze și capitaliste“ etc. 

Raționamentul lor este simplu : cînd nu vor exista clase 
sociale, nu vor exista deosebiri de rasă, de religie, de cultură, 
de trebuinţe, deci cînd toţi vor fi egali, atunci va fi pace de- 
săvîrșită între oameni. Şi cum prin persuasiune nu se poate 
ajunge într'un timp apropiat la egalitate, „starea ideală“ tre- 
bueşte înfăptuită cu un ceas mai devreme prin mijloace mai 
radicale; toți duşmanii „egalităţii, fraternității şi libertăţii“ 
irebuesc exterminați, așa ca să supravieţuiască numai „paci- 
îiştii şi umanitariștii““. Ne putem imagina o astfel de stare 
ideală, de pildă comunitatea embrionilor, a oamenilor încă 
nenăscuţi, sau și comunitatea cadavrelor din toate cimitirele: 
lumii. „Pacea eternă“ se poate înfăptui deci sau prin împie- 
dicarea naşterii oamenilor sau prin uciderea celor vii. Acești 
pacifiști și umanitariști însă sînt sau nebuni sau ipocriţi. Cu 
nebunii nu se poate discuta, iar pe ipocrizie nu se poate în- 
temeia o teorie ştiinţifică. Anumiți oameni sînt mînaţi de inte- 
resele lor personale (legate la rîndul lor de interesele comu- 
nităţii din cari fac parte) să propage ideea pacifismului şi a 
revoluției mondiale menită să grăbească realizarea păcii. 'Ţinta 
lor este să slăbească puterea de rezistență a dușmanilor lor 
pentru a-i răpune mai lesne. Lupul îmbrăcat în piele de oaie 
e un personagiu bine cunoscut în istoria politică universală, 
cum dealtminteri și măgarul învălit în blană de leu şi-a avut 
şi îşi are rolul său în istorie. Dar cel dintîiu se trădează ade- 
seori prin colții cari se văd cînd surîde dulce și pacifist, ce- 
lalt prin răgetul său cînd vrea să se arate mai voinicos. 
Astăzi, în unele ţări, lupii au aruncat pielea de oaie și-și 
arată colții nu zîmbind dulce ci rînjind setoşi de sînge, iar 
măgarii bieţii, acolo unde democraţia le mai dă de mîncare, 
zbiară din răsputeri pentru a speria lumea şi a o face să creadă 
că sînt lei. Dar e lămurit lucru că o naţiune nu poate scăpa 
de lupi decît dîndu-i în seama unor vînători specialişti, iar pe 
măgari trimiţîndu-i la muncă în specialitatea lor. 

Dar nu tăgăduim nicidecum că dorința omului este de a 

trăi în pace şi liniște, că idealul omului civilizat este şi trebue 
să fie pacea între națiuni şi o colaborare rodnică pentru reali- 
zarea de valori umane eterne. 

Problema e să cercetăm în ce condiţii și prin ce mijloace 
se poate înfăptui pacea și colaborarea între oameni ; dar între 
oameni așa cum sînt, deosebiți unul de altul prin puterea 
fizică şi intelectuală, prin sex și vîrstă, prin rasă, credinţe, 
ocupații, etc. ? Cum se poate naște din aceste elemente etero- 
gene o comunitate în care să domnească pace, bună înţelegere, 
dragoste, ajutor reciproc, solidaritate în faţa unor primejdii 
comune, prețuire pentru ce e frumos, năzuință spre respecta- 
rea voinţei lui Dumnezeu ? 

E lesne de spus: sînt pacifist şi umanitarist, sînt creştin 
şi iubesc pe aproapele meu ca pe mine însumi. Dar cine este 
aproapele ? Negrul din Africa la fel ca şi copilul meu? Jida- 
nul la fel cu Romînul? Evident că problema trebueşte lămu- 
rită mai întîiu in mod principial. Posibilitatea ce-o are indi- 
vidul de a-și schimba, în practică, atitudinea faţă de oameni 
şi de lucruri, și de a-și modifica teoria după interesele sale 
practice, ne impune o cercetare amănunțită a faptelor. Ce în- 
seamnă a fi cosmopolit, naționalist, democrat, anti — sau filo- 
semit? Vom vedea cum unii oameni sînt azi cosmopoliţi şi 
paneuropeni, mîine naționaliști, azi democrați, mîine fascişti 
etc. Cum: s'au născut unii cosmopoliţi iar alții naționaliști ? 
Iar dacă nu: cînd și de ce devine un om naţionalist sau cos- 
mopolit, antisemit sau filosemit şi francmason ? Se naște ci- 
neva Romîn, Francez, Englez sau German ? Se naște Romîn 
fiindcă acest eveniment s'a întîmplat în Romînia ? Un Negru 
născut în Franța din părinți cetățeni francezi este Francez ? 
Există Negri de „naționalitate“ engleză, chiar numai în înţeles 
politic ? Dar Jidani ? De ce nu există Lorzi de rasă neagră şi 
totuș există de rasă semită și de religie mosaică ? Aceste che- 
stiuni nu prea sînt analizate în diferitele sociologii „ştiinţifice“ 
şi „obiective“, oricît de voluminoase ar fit). Iar dacă nu pot 
îi ocolite cu desăvîrşire, cum e cazul cînd se vorbește de „na- 
ţiune“, găsim cele mai confuze şi  întortochiate explicaţii şi 
aceşti sociologi încearcă mai mult să arate că termenul de 
națiune e imprecis și că a „evoluat“ în cursul timpului decit 
să ajungă la o definiție lămurită a lui după regulele logicei. 
Totașa în chestiunea rasei, religiei etc. Ei dau însă atenție 
coviîrşitoare structurii economice. Clasele sociale, diviziunea 
muncii, capitalism, socialism, producţie, circulaţie etc. ocupă 
un loc important în aceste sociologii. Apoi „revoluțiile“, mai 
ales revoluțiile, sînt considerate ca fenomene interesante. Şi 


1) Bine a pus problema Nae Ionescu, în cîteva articole privind 
eatolicismul în Romiînia, vezi „Roza Vinturilor“, Bucureşti, 1937, 
pag. 194 urm. 


www.dacoromanica.ro 


PRIMATUL ORDINEI MORALE 299 


cînd e vorba de individ, de libertatea sa, de lupta sa împotriva 
constrîngerii sociale, de drepturile sale imprescriptibile, anu- 
" miţii sociologi nu-și dau rîndul să demonstreze că pe lîngă 
societate există și individul ca realitate, ca ființă autonomă 
şi că rău fac aceia cari tăgăduesc dreptul individului de a se 
revolta împotriva oricărei „tiranii“. Cu ce drept restrînge 
Statul libertatea de acţiune a individului în domeniul econo- 
mic, cu ce drept încearcă Biserica să limiteze libertatea con- 
ştiinţei ? Și în urmă, înaintînd în această direcţie, se ivesc în 
mod logic întrebările: cu ce drept restrînge bărbatul liber- 
tatea femeii (şi viceversa) sau părinții libertatea copiilor? 
Omul se naște liber, zice Rousseau, și pretutindeni îl găsim 
în lanţuri. Deci: să rupem lanţurile şi să ne întoarcem la 
iibertatea naturală ! Ce a opus sociologia acestei teorii atit 
de ademenitoare ? A. Comte vede în familie o unitate înte- 
meiată pe ierarhia naturală a sexelor şi vîrstelor, dar totaşa 
de bine vede și “posibilitatea disoluţiei familiei. El doreşte o 
reorganizare a societăţii pornind dela reorganizarea familiei, 
el doreşte întărirea sentimentelor de dragoste între părinţi și 
copii printr'o educație potrivită etc. Dar cercetările sale pen- 
tru a descoperi cauzele disoluţiei sociale, ale revoltei perma- 
nente a individului împotriva oricărei autorităţi, nu duc la 
niciun rezultat. Teoria lui Protagoras n'a fost zguduită, cum 
am văzut, de filosofia modernă, ea a rămas neclintită şi în 
discuţiile sociologilor. Doar dorințe de îndreptare, de întoar- 
cere la solidaritate, la preceptele creștinismului, au îndrăznit 
să formuleze unii sociologi. Nicidecum însă ei n'au atacat şi 
nau răsturnat argumentul de bază al lui Protagoras. Orga- 
micism, da, zice Spencer, dar numai pînă la punctul unde 
această teorie nu atinge libertatea individului; căci numai 
individul are conștiință proprie, dar nu societatea. Şi Spencer 
are dreptate, ca şi Portagoras. Cu teoria conştiinţei colective 
nu putem distruge solipsismul şi corelatul său practic: 
egoismul. Aci Vasile Conta are dreptate: nu putem ști dacă 
societatea are conștiință, așa cum celula unui organism nu 
poate şti, dacă organismul din care face parte are o conştiinţă. 
Conta însă nu neagă posibilitatea unei conștiințe colective, 
dar nici nu o afirmă, deoarece nu o crede demonstrabilă. 
Dogmatismul lui Durkheim a făcut să se ridice proteste din 
partea tuturor spiritelor filosofice. Așadar nu ne rămase, nouă 
cari vrem să dăm sociologiei o fundamentare teoretică inata- 
cabilă, decît o singură cale : cea arătată de Socrate și Platon: 
dialectica. Dar pentru noi dialectica nu este o metodă pentru 
a demonstra că există adevăruri 'obiective, de valoare univer- 
sală, ci ea este un proces real, empiric, prin care se naște abia 
conştiinţa individuală precum şi în acelaş timp lumea obiec- 
tivă, corporală. Libertatea (autonomia) individului (adică 
înaintarea copilului nou născut spre rangul de subiect față de 

obiecte) este un produs al procesului dialectic prin care tot 
ce este se diferențiază în subiecte și obiecte — şi această 
libertate (precum şi existenţa lumii obiectelor) se sprijină pe 
procesul dialectic, pe posibilitatea de a-l continua. În clipa 
ce subiectul revendică pentru sine libertate absolută, auto- 
nomie desăvirşită, renunţînd la dialog, el nu numai că își 
pierde libertatea, dar îşi pierde identitatea sa (adică conștiința 
de sine) și se cufundă în continua prefacere a formelor fără 
să poată spune că există el și că există ceva. Solipsistul teo- 
retic, convins şi dogmatic, trebue să fie și egoist absolut în 
practică. Un astfel de individ, dacă există în formă pură, ar. 
fi un monstru născut printr'o rupere sau deviare a procesului 
dialectic normal. Adică : am trebui să ne imaginăm o mamă 
care-și crește copilul în aşa fel ca el să devie în mod necesar 
ucigașul mamei sale. Acest caz, generalizat în regnul vieţii, ar: 
duce la distrugerea tuturor fiinţelor. 

Vedem însă că într'adevăr procesul dialectic poate devia 
prin intervenţia unei teorii greșite, a unei filosofii care por- 
neşte dela principiul cogito ergo sum, În aplicaţiile practice, 
morale, acest principiu ne poate da oameni cari să declare 
că părinţii lor sînt fenomene, deci obiecte supuse, după Kant, 
legilor spiritului lor. 

Și ne dăm seama că ştiinţele exacte au adoptat ca punct 
de plecare această suveranitate absolută a subiectului faţă de 
obiect. Iar în școala modernă studiul științelor exacte ocupă 
un loc de frunte. Copiii dobîndesc începînd cu şcoala primară 
o concepţie materialistă despre lume. Ei se obicinuesc a con- 
sidera toate lucrurile în primul rînd ca obiecte cari trebuesc: 
cercetate după metoda științelor fizico-chimice. Chiar fiinţele 
vii sînt privite subt acest unghiu obiectiv. Plantele, animalele 
şi, în sfîrşit, şi oamenii sînt obiecte de studiu, sînt organisme 
pe cari nu le putem cunoaște decît analizîndu-le în compo- 
ziția lor fizico-chimică. Ce mai rămîne în școală pentru studiul 
subiectului ? Istoria, literatura ? Dar mai are copilul timp să 
înțeleagă istoria, să înţeleagă operele de artă, cînd capul său 
e plin de formule matematice, fizice și chimice şi cînd trebue 
să înveţe atîtea nume de plante şi animale și amănunte pri-: 
vind structura celulelor și procesele fizico-chimice pe cari se 
întemeiază întreținerea şi perpetuarea vieţii? Dar există o 
mulțime de şcoli speciale şi profesionale în cari istoria, lite- 
ratura, religia şi morala se predau (dacă se predau) numai 
foarte sumar și superficial. Tendinţa e ca individul să se spe- 
cializeze și anume să înveţe ceva util, practic. De sus în jos: 
se răspîndeşte în societatea modernă acest spirit utilitarist şi, 
în mod necesar, egoist. Pragmatismul, o formă mai atenuată 
a solipsismului egoist, încurajează această tendință și contri- 
bue la anarhizarea şi atomizarea societăţilor omenești. Ceea 
ce moraliştii, teologii, poeţii și artiştii, juriștii şi oamenii po- 

litici au clădit prin secole cu multă trudă, se destramă acuma 
subt influența fizicienilor şi a sofiştilor demagogi ieşiţi din 
școala lor. 

Filosofia ? Ea nici nu ma; are cuvînt. Revoltîndu-se 
împotriva teologiei, ea a deschis drum larg ştiinţelor exacte 
și a devenit apoi roaba lor. lar astăzi ea e în primejdie de a 
ti alungată cu totul din cercul științelor, vegetînd încă la Fa- 
cultățile de filosofie, dispreţuită de marii savanți ale căror 
laboratoare se întind şi se ridică trufaşe, îngustînd tot mai 
mult locul ştiinţelor spirituale. Filosofii, zic ei, nau nevoie 
de instrumente, de laboratoare, ci doar de cărți din cari să 
compună alte cărți. Într'adevăr astăzi nu se mai filosofează, 
ci doar se învaţă ce au scris pe vremuri filosofii şi se mai 
învață că adevărul este relativ, că filosofia nu ne poate da 
nicio deslușire sigură asupra rostului vieţii şi a lumii... 

Scepticismul filosofic, rezultat necesar al solipsismului 
teoretic, nu poate decît să desăvîrşească uciderea sufletelor 
şi să împingă în practică la cel mai crud egoism. 

lar mamele, adevăratele mame cîte au mai rămas, stau 
şi se uimesc de rezultatele educative ale școalelor. Şi cum 
aceste mame nu  filosofează fiindcă m'au vreme, copiii lor 
ajunşi pe mîna savanților şi sofiștilor le demonstrează apoi 
că viaţa trebue trăită intens, că nu există suflet ci numai 
procese psihice, că nu există libertate a voinţei, deci nici 
responsabilitate. Și mai ales fetele școlite le pot da mamelor 
lor toate explicaţiile științifice asupra conceperii, desvoltării 
embrionului etc. și mai ales, asupra utilității raclajului pentru 
a evita neplăceri, şi sociale şi economice. 

Dar reacţiunea împotriva acestor stări morbide a început 
şi nu se poate tăgădui că sociologia a contribuit şi la nașterea 
și la întărirea acestui curent de regenerare. Spiritul adevărat 
al lui A. Comte n'a dispărut în Franța. Nu Durkheim şi 
adepții săi au continuat opera lui Comte, ci moraliștii şi tra- 
diționaliștii. Gaston Richard trebue amintit în primul rînd 
între cei ce au semnalat erorile positivismului lipsit de cri- 
tică şi, mai ales, ale școalei durkheimiene şi primejdia ce 
reprezintă această teorie pentru societate în aplicarea ei 
practică. Pe de altă parte, Gustave Le Bon, Charles Maurras 
și atîția alți sociologi, scriitori şi oameni politici francezi au 
ridicat glasul lor pentru a opri tulburarea spiritelor prin 
răspîndirea unor teorii ai căror reprezentanți nu pot fi decît 
sofiştii moderni, oamenii fără patrie cari pentru bani și sa- 
tisfacerea intereselor lor sînt gata să distrugă toată cultura 
umană. 

Și la noi, dela începuturile închegării comunităţii romî- 
neşti, a răsunat vocea celor ce vedeau primejdia invaziei so- 
fiștilor în ţara noastră. Iar acești sofiști nu veneau singuri, ci 
după ei năvăliră barbarii, nomazii urmași ai triburilor iudaice 

alungate din Palestina. Aceşti barbari profitară de zăpăceala 
spiritelor produsă de teoriile sociale umanitariste și egalita- 
riste ale sofiștilor şi sînt pe cale a distruge și robi neamul 
româînesc. 

În faţa acestei primejdii reale, sporită şi susținută de 
teoriile unor filosofi și sociologi adăpaţi la izvoarele ştiinţelor 
exacte şi la școli filosofice şi sociologice supuse raţionalismu- 
lui egocentrist, sociologia romînească trebue să reacționeze 
grabnic şi hotărît. | 

Dar orice încercare în această direcţie ar rămînea zădar- 
nică, dacă temeliile teoretice, fhosofice, ale sociologiei indi- 
vidualiste, deci anarhiste, ar- rămînea  neatacate. Aci este 
punctul unde trebue aplicată pîrghia pentru a dărîma toată 
clădirea sociologiei moderne care se zbate între cele două 
pozițiuni antinomice şi dogmatice: individualismul extrem 
pe deoparte şi colectivismul absolut pe de altă parte. 

Cea mai primejdioasă teorie sociologică însă care duce 
în practică direct la comunismul întemeiat pe forţa brutală 
şı la ateism (la negarea oricărei spiritualități), este sociolo- 
gismul lui Durkheim, răspîndit şi trîmbiţat cu ardoare de toți 
sofiştii plătiți de barbarii nomazi. 

Căci, dacă societatea exercită asupra individului o con- 
sirîngere, nu înseamnă oare că individul are dreptul să se 
revolte împotriva ei? Îndulcirile teoretice n'au nicio impor- 
tanţă pentru practică : revolta este legitimă în clipa ce vreau 
să fiu liber de o constrîngere la care n'am consimţit. Pe de 
altă parte, dacă toate ideile individului despre Dumnezeu sînt 
produsul societăţii și nu rezultatul reflexiunii, înseamnă că 
Dumnezeu nu există. Care poate fi deci concepţia morală 
izvorîtă dintr'o atare teorie? Organizarea unei societăţi în 
care individul să-și poată satisface trebuinţele sale egoiste, 
deci o diviziune a muncii bine structurată și reglementată şi 
o producţie economică menită să  înlesnească tuturora un 
traiu cît mai larg. Facem, zic, abstracţie de toate artificiile 
de metodă ale lui Durkheim și ale şcoalei sale menite să ascundă 
adevăratul sîmbure al doctrinei şi să-i înlesnească acesteia 
o răspîndire cît mai largă ca doctrină obiectivă şi ştiinţifică. 
Lévy-Bruhl, din aceeaş familie sociologică, în a sa „Știință 
a moravurilor“, a împins atacul cu un pas mai departe. Crima, 
zice Durkheim, este un fenomen social normal; morala, 
adaogă Lévy-Bruhl, este relativă. Aşa sociologie „ştiinţifică“ 
învaţă copiii noștri. 

Dar adepţii acestei şcoli vor obiecta: ‘dacă fenomenele 
sociale sînt fenomene naturale, deci supuse legilor naturale, 
ajungem cu necesitate la acest rezultat. Individul nu este 
liber, nu poate fi liber, așa ne învaţă doar psihologia. Socio- 
logia demonstrează că libertatea individului e inexistentă, că 
el stă subt constrîngerea societăţii chiar în felul lui de a 

gîndi și simţi. Prin urmare: crima este normală şi morala 
relativă, deoarece crima poate fi explicată ca orice alt feno- 
men natural. 

Şi noi ne revoltăm. Dar nu împotriva societăţii “are 
după Durkheim ne-ar îngrădi libertatea, ci împotriva teoriei 
lui Durkheim şi a şcoalei sale. Doctrina sa este un păianjeniș 
de sofisme — dela început pînă la sfîrșit. Este o doctrină 
adaptată intereselor Jidanilor cari trăiesc în mijlocul naţiu- 
nilor creştine şi năzuesc a-și dobîndi supremația socială. Arta 
şcoalei durkheimiene stă în măiastra camuflare a scopurilor 
practice urmărite prin doctrină, într'o formă de desăvîrşită 
obiectivitate ştiinţifică, Ea a fost menită să tulbure minţile 
celor proşti şi să dea celor interesați o armă puternică pen- 
tru distrugerea societăților creștine, 


3. DELA ARISTOTEL LA DURKHEIM 


Omul este o vietate politică (v moMrix6v), zice Aris- 
totel; omul se naşte ca ființă antisocială, zice Durkheim. 
Aşadar, după Aristotel, societatea e un produs natural; ea 
este, din punct de vedere logic, anterioară individului, iar 
individul născîndu-se nu i se opune, ci prin pornirile sale 
înăscute i se adaptează. După Durkheim, societatea e o enti- 
tate supraindividuală ; ea îl constrînge pe individ să i se 
supună şi să o servească, | 

Dar amîndouă aceste teorii sînt suspendate în vid. Indi- 
vidul născîndu-se se separă de mamă-sa. El își începe viața 
sa proprie, istoria sa. Fiind individ, el este separat de ceilalți 
indivizi, el este, din acest punct de vedere, autonom, liber. 
De aci încă nu rezultă că este social sau antisocial, şi nici că 
autonomia sa este absolută sau limitată. Abia o cercetare mai 
amănunţită ne poate lămuri asupra acestor probleme. Obser- 
vaţia faptelor ne arată că individul uman rămîne, după 
naştere, lungă vreme dependent de ajutorul mamei sale şi a 
semenilor săi. S'ar putea spune deci: pentru copil părinții (şi 
oameni cari se mai interesează de desvoltarea sa) sînt mij- 
loace pentru ca el să poată trăi şi să se poată desvolta. Co-. 
pilul este deci egoist, Dar antisocial ? Mai întîiu că termenul 
de „egoist“ trebueşte interpretat și definit, în cazul de faţă, 
întrun mod precis. Egoismul copilului este, la început cel 
puţin, pur biologic. Toate lucrurile, vii și neînsufleţite, sînt 
pentru el mijloace cari îi înlesnesc conservarea și desvolta- 
rea individualităţii sale. Rămînînd pe planul biologic, indivi- 
„dul rămîne pînă la moarte egoist, individualist, separîndu-se 
de alţi oameni, de orice fel ar fi, și opunîndu-se distrugerii 
individualităţii sale, Lăsăm la o parte explicările, de pildă 

funcțiunea instinctului de conservare, precum și celelalte 
instincte cari îl mînă pe individ să-și îndeplinească funcțiunile 
sale organice, ca fiinţă vie, între cari instincte vom găsi şi 
instincte sociale, servind perpetuării speciei. Adică : existența 
sa biologică presupune doar îngrijirea din partea părinţilor 
şi a altor oameni, deci, la aceştia, manifestarea de porniri 
altruiste (în raport cu copilul), aşa cum copilul, la rîndul său, 
va deveni altruist cînd va fi părinte. 

Cercetări în domeniul biologic ne arată însă că specia 
umană ar putea exista şi fără înjghebarea de „societăţi“, în 
înţelesul sociologic al cuvîntului. Perpetuarea speciei nu cere 
formarea de societăți în acest înţeles. Instinctele împing, la 
unele fiinţe, la constituirea de asociaţii, fie stabile și complexe 
(ca la albine şi termite) sau trecătoare (intermitente, periodice) 
sau la formarea de turme etc. Dar sînt şi ființe cari nu 
cunosc asocierea :zvorită din instinctul de reproducție, d. ex. 
la fluturi etc. 

Dar, oricum ar fi aceste asociaţii, noi nu putem vorbi de 
egoismul și altruismul indivizilor cari le compun, nici nu 
putem spune că există animale sociale sau antisociale — doar 
numai prin analogie cu omul, care analogie însă depășește 
sfera biologică unde și omul nu este nici social nici antisocial, 
ci unde fiecare „individ“ își împlineşte menirea şi funcțiunea 
sa după legile firii şi în conformitate cu condiţiile de existență 
a speciei sale. Dacă și aci se poate vorbi de o istorie a indi- 
vidului şi de o istorie a grupului din care face parte (d. ex. 
de istoria unui furnicar sau a unui stup de albine), asta sar 
putea face iarăș numai prin analogie cu omul. Biografia unui 
cîine de pildă e interesantă, dar nu din punct de vedere al 
traiului său cîinesc, ci din cel al relaţiilor sale cu omul, cu 
'stăpînii săi. 

Ar fi greșit însă să afirmăm că instinctele, fie că deter- 
mină asocierea sau împing la traiu solitar, n'ar avea niciun 
ro) pentru constituirea societăţilor umane. Dimpotrivă trebue 
să notăm și să nu uităm că individul uman rămîne animal. 
Ceea ce nu înseamnă că el rămîne rău şi egoist, ci că îşi 
păstrează instinctele animale cari pot da pentru societate 
efecte diferite, şi rele şi bune, după împrejurări. 

Nu vom merge pe calea bătătorită de atîția teoreticieni 
susținînd că prin viața socială instinctele pot fi mlădiate, 
înnăbușite sau că se pot devia etc. Nici nu vom spune că viața 
socială se suprapune vieții animale instinctive sau că o ampli- 
îică și o complică. Ci ieșind din sfera biologică unde individul 
își îndeplineşte funcţia sa ca reprezentant al speciei umane 
şi unde istoria sa nu interesează, deoarece el poate fi substi- 
tuit prin orice alt individ care poate îndeplini aceleaşi func- 
ţiuni, noi trecem în altă sferă unde istoria individului consti- 
tue interesul principal. Pentru biologie e indiferent, dacă un 

individ e rege, preot sau filosof, dacă e marxist sau fascist. 
Pentru biologie, timpul nare altă importanţă decît doar pen- 
tru cercetarea dacă tipul biologic al omului sa schimbat în 
cursul veacurilor. Pentru sociologie însă, adică pentru cerce- 
tarea cum se formează și evoluează societățile umane, timpul 
are un rol hotărîtor şi acest rol rezultă, cum vom vedea, din 
condiţiile de constituire a comunităţilor umane. Pentru socio- 
logie nu e indiferent în ce timp se naște un individ, în ce zi, 
în ce an, în ce secol. Nașterea unui individ este un eveniment, 
precum toate manifestările sale își au însemnătatea lor. 
Faptul biologic al nașterii nu depăşeşte semnificaţia naşteni 
unei ființe oarecare şi își găsește, ca și celelalte manifestări 
biologice, explicarea în biologie fără ca să se țină seama de 
„unicitatea“ evenimentului, fără să se considere dacă se naște 
un Descartes sau un Napoleon. Problema este deci de a arăta 
cum un idivid uman devine un Descartes sau un Napoleon, 
sau în general o personalitate, 

Pornim deci dela un fapt biologic clar și lămurit. Naşte- 
rea unui individ uman nu cere, din punct de vedere biologic, 
nici existenţa unui Stat sau a altei comunități, ci numai 
existenţa unei femei și a unui bărbat, deci existența părinţilor 
săi, fie că naşterea s'a întîmplat în timpuri preistorice sau in 
zilele noastre, în Africa sau în China. 

Dar nașterea lui Platon este un eveniment istoric şi cere, 
pentru explicarea sa, existența Statului atenian într'o epocă 
determinată. 

Dar şi în cazul lui Platon, ca şi în cazul fiecărui individ 
uman, legile biologice își păstrează puterea şi le presupunem 
cunoscute. , 

Cum s'a făcut însă ca acel copil să devie Platon, adică 
personalitate istorică, mare filosof, învățător al omenirii ? 

La această întrebare nu vom putea răspunde, decît dacă 
vom putea da răspuns la altă întrebare, şi anume: cum s'a 
format Statul atenian, acea comunitate în care copilul a de- 
venit Platon ? Sau în general: cum se constitue o comunitate 
umană în care un individ uman devine o personalitate ? 

Condiţia pentru ca omul să iasă din animalitate şi să-și 
dobîndească un suflet, adică să renunțe a se identifica cu 
trupul, năzuind a deveni spirit prin identificarea sa cu sufle- 
tul, este intrarea sa în procesul dialectic, în comunicarea 
intelectuală cu semenii săi. 

Prin acest proces se înlănțuesc conștiințele individuale 
în aşa fel încît se cimentează o nouă unitate, pe care o numim 
societate şi care este obiectul sociologiei. 

Dar, în explicarea acestei unităţi, teoreticienii au căzut 
în grave erori, pe cari vom încerca să le lămurim şi să le 
evităm. 

4. NAȘTEREA SUFLETULUI 


Copilul separîndu-se ca trup de maică-sa şi dobîndindu-şi 
tot mai mult independenţa trupească, intră în acelaş timp în 
legătură „sufletească“ tot mai strînsă atît cu ea cît şi cu 
oamenii din împrejurimea sa, cu tatăl său și cu frăţinii săi în 
primul rînd. Am avut prilejul să expunem că aceste legături 
îşi au o semnificație cu mult mai adîncă decît îşi imaginează 
psihologii, fizicienii şi unii filosofi. Copilul e împins să se caute 
pe sine, să-şi fixeze identitatea. Inţelegînd și interpretînd vor- 
birea celor din jurul său (,„,vorbire“ în înţelesul cel mai larg 
care cuprinde toate gesturile, mișcările, toată „mimica“), copilul 
îşi formează sufletul său, el se naște şi se desvoltă ca suflet, 
el se găseşte pe sine. 

Cunoscînd acest fapt, trebue să susţinem că fiecare din noi 
se recunoaște pe sine ca suflet individual așa cum s'a născut și 
desvoltat în comuniunea cu oamenii din împrejurimea sa ne- 
mijlocită. Nu e vorba numai de o influenţă, bună sau rea, a 
celorlalți oameni, ci de o adevărată naștere și formare a Eului 
spiritual, a sufletului individual. Afirmația lui Platon, în Sym- 
posion, că educatorul trebue considerat ca părinte spiritual are 
pentru noi o însemnătate deosebită. Termenii de mamă, tată, 
frate, etc. au, pe planul spiritual, cu totul alt înţeles, decît în 
sfera biologică. 

Dar, se 'nțelege, că în condițiuni normale femeia care 
naște copilul, îl şi formează suileteşte, cel puţin în prima fază 
de desvoltare. Naşterea biologică nu este însă decît condiţia. 
inițială pentru desfăşurarea procesului dialectic, prin care se 
încheagă comunitatea spirituală între copil şi mamă. 

Trebue să ne ferim însă a confunda comunitatea biologică 
între părinţi și copii cu cea sufletească, iar pe de altă parte, 
trebue să evităm eroarea acelora cari cred că o comunitate 
sufletească se poate închega fără suportul celei biologice. 

Instinctul sexual îl leagă pe bărbat de femeie şi prin fe- 
meie de copii ; instinctul matern o leagă pe mamă de copii. Dar 
puterea acestor instincte este limitată şi nu poate explica du- 
rata, coeziunea și complicarea grupului familial uman, în com- 
paraţie cu orice societate animală. Și, în deosebi, instinctele 
nu pot explica nici lărgirea grupului familial în timp, adică 
legătura strînsă a celor vii cu morţii precum și cu generațiile 
viitoare, dar nici lărgirea grupului în spaţiu, începînd dela fa- 
milia monogamă și compusă din părinţi și copii şi ajungînd 
pînă la marile națiuni și chiar pînă la rase, dacă nu chiar pînă 
la omenire ! 

Dimpotrivă aceleași instincte biologice cari împing la aso- 
ciere sînt şi cauza disoluției comunităţii biologice. Așa de pildă, 

raportul între bărbat şi femeie în sfera biologică nu reclamă, 
pentru perpetuarea speciei, o durată îndelungată, iar copiii 
ajunşi la pubertate vor fi mai degrabă dispuși să sfarme comu- 
nitatea familială decît să o mențţie. In sfera biologică comuni- 
tatea între mamă și copil durează numai cîtă vreme copilul 
are nevoie de sprijinul mamei. In sfera socială însă, mama 
rămîne „mamă“ toată viaţa ei — și dincolo de mormînt. Ter- 
menul de mamă dobîndește deci alt înţeles. Și totașa cu tatăl, 
frăținii și cu toţi cei înrudiţi, cei de-un sînge. Filiațiunea și 
ordinea biologică nu este așadar, în această sferă, decît obiec- 
tivarea filiațiunii şi ordinei spirituale. „Instinctele“ biologice 
nu-și pierd aci, e adevărat, puterea şi importanţa, dar satis- 
facerea lor e supusă unor regule menite să înlăture tulburarea 
ordinei şi ierarhiei sociale. Astfel copiii ajunși la maturitate 
şi împinși de instincte să întemeieze familii noui, își pot satis- 
face aceste porniri rămînînd totuș în grupul lor familial, care 
se lărgește în acest fel fără să se destrame. 

Normele cari reglementează „emanciparea“ copiilor, căsă- 
toriile, proprietatea etc. variază, în anumite limite, după loc 
şi timp. Istoria comparată a instituţiilor sociale, ne arată cum 
omul a reușit să deslege această problemă atît de dificilă, 
anume de a împăca pornirile instinctive, biologice, ale indi- 
vidului cu ordinea și solidaritatea socială. In explicarea faptelor 
însă teoreticienii au formulat cele mai diferite ipoteze. In ge- 
neral explicarea pare a cere admiterea unei constrîngeri a so- 
cietății asupra individului, ca şi cum societatea ar fi o entitate 
deosebită de indivizi, avînd conștiința şi voința ei proprie. 

Și chiar teoreticienii cari nu adoptă şi nu aprobă sociolo- 
gismul durkheimian vorbesc totuș de societate în diferitele 
ei obiectivări : familie, gintă, trib, naţiune și chiar rasă, ca și 
cum ea ar fi ceva suprapus şi de obiceiu și opus individului. 
Tar cei ce vreau să explice constituirea societăţii din relaţiile 
interindividuale, considerînd termenul de societate numai ca 
un nume pentru a însemna rezultatul unui proces de apropiere 
între indivizi, nu pot tăgădui totuş că există unităţi cari depă- 
şesc procesele de asociere şi disociere, de apropiere și distan- 
are între indivizi şi cari azi se înfățișează ca adevărate unităţi 
supraindividuale. Problema dacă individul sau dacă societatea 
reprezintă adevărata realitate revine vecinic în orice teorie 
sociologică, aminţindu-ne de vechea discuţie între nominaliști 
şi realiști din timpurile scolasticei. 

Teoria noastră se desfășoară în altă direcţie. Noi i-am dat 
individului toată autonomia și libertatea posibilă, — dar l-am 
întrebat pe ce și-o întemeiază. I-am cerut să ne răspundă ce 
este. Susţinînd că are trup și suflet, că este compus din trup şi 
suflet, l-am invitat să ne spună cine este el, adică acel Eu care 
afirmă că are trup şi suflet. Pe această cale l-am împins să-și 

verifice identitatea şi să se hotărască a ne răspunde dacă se 
identifică cu trupul sau cu sufletul său, deoarece pozițiunea 
Eu sînt trup şi suflet hu poate fi apărată. 

Cum identificarea cu trupul este cu neputinţă, Eului nu 
i-a rămas decît identificarea cu sufletul. In acest caz însă el 
trebue să recunoască cum că sufletul său se naște și se des- 
voltă în comuniune cu alte suflete. Negarea existenţei altor 
Euri, ar însemna negarea existenţei Eului propriu. Acest prin- 
cipiu, al pluralităţii subiectelor şi al înlănțuirii lor dialectice 
conține deslegarea problemei fundamentale a sociologiei. Eu 
mă recunosc pe mine ca suflet în gindirea celorlalţi. Dar această 
gîndire trebue luată în toată plinătatea ei. Ea trebue să ex- 
prime toată ființa mea, tot ce simt, doresc şi nădăjduesc, toate 
îndoelile şi temerile mele, toate bucuriile şi durerile mele. 

Numai cînd toate cele ce simt în jurul meu, oameni și 
lucruri, îmi dau răspuns la toate întrebările ce le pun pentru 
a ști cine și ce sînt, eu îmi voiu găsi sufletul meu, mă voiu 
găsi pe mine şi voiu avea certitudinea identităţii mele. Copilul 
deci, dela naştere pînă la dobîndirea „conștiinței de sine“, în- 
treabă mereu şi din răspunsurile primite își fixează Eul pro- 
priu, identitatea şi unitatea sa. Acest dialog cu indivizii din 
jurul meu nu încetează pînă la moartea mea, dar în cursul 
vieţii mele el își schimbă înfățișarea, după constelația lucru- 
rilor, Sfera comunităţii în care intră individul se schimbă deci 
şi ea după posibilităţile desfășurării dialogului : ea se poate 
lărgi întrun mod extraordinar, dar poate rămînea şi foarte 
redusă 


5 „CARTEA“ LUMII 


Cînd se spune că individul se naște în societate, că socie- 
tatea există înaintea individului, că este supraindividuală, că 
exercită o „constrîngere“ asupra individului, că are o „con- 
ştiinţă“ proprie etc., toate aceste enunţări n'au nici un înţeles 
bine lămurit. Sînt construcţii după metoda fizicienilor, după 
ştiinţele materiale, cantitative, spaţiale, pentru cari „elemen- 
tele“ se combină în forme, se atrag şi se resping, se amestecă 
şi se despart. De aceea se vorbește de „forme“ sociale, de struc- 
turi sociale, de asimilări, de coeziune a părților constitutive, de 
disoluţie socială ş. a. m. d. Toate aceste afirmațiuni ar avea un 
sens, dacă individul ar fi identic cu trupul său, ar fi materie. 
In acest caz el sar combina cu alte forme materiale, într'un 
fel ca să formeze o unitate nouă — tot fizico-chimică. Dar pu- 
tem spune că o „familie“ e o formă materială, fizico-chimică 
în care „individul“ ar fi un „element“ ? Lămurit că nu. Atunci 
aceste metafore și analogii nu pot servi decît doar să întunece 
problema. 

Fără îndoială că sociologii și-au dat seama că societatea nu 
este o unitate materială, ci că este o unitate „spirituală“ — dar 
totuș compusă din „elemente“ spirituale reprezentate prin in- 
divizi, din „voințe individuale“, cari combinîndu-se ar da o 
„unitate spirituală superioară“, nu o sumă, ci „cam în felul 
unei combinaţii chimice, în care unitatea nouă are însușiri 
noui etc.“ 

Dar observaţia faptelor şi experiența desmint în fiecare 
clipă această teorie. Familia, ginta, națiunea —- nu sînt „forme“ 
compuse din elemente. Ci formele materiale, „indivizii“ de 
toate felurile, unităţile materiale în toată bogăţia variaţiei lor 
şi în neîntrerupta lor prefacere și schimbare, sînt simboluri, 
semne cari ne îngăduesc să desprindem activitatea spiritelor, 
năzuinţa spiritelor spre comuniune, spre o ordine în care toate 
transformările materiale să-și primească un înţeles bine definit. 
Prin nașterea sa biologică individul uman nu întră în „familie“, 
așa cum ar intra un strop de apă întrun vas existent înaintea 
intrării stropului, ci familia este o ordine spirituală, pentru a 
cărei cunoaștere indivizii cari se nasc și mor, urmaţi fiind de 
alţi indivizi, nu sînt decît simboluri, semne, „litere“, „slove“, 
cari ne îngăduesc să citim, să înțelegem acea continuă deve- 
‘nire şi desăvîrşire a ordinei spirituale. In această ordine indi- 
vizii cari au fost, cari sînt și cari vor fi, sînt ca și cuvintele 
rostite și înţelese dintr'o carte, care fără această rostire şi înţe- 
legere nu este „carte“. Dacă am reuși să prefacem toată lumea 
materială într'o carte, să rînduim toate unităţile materiale în- 
tro ordine inteligibilă așa cum sînt rînduite literele şi cuvin- 
tele într'o carte, înțelepciunea noastră și-ar atinge ultima 
perfecţiune și nicio taină n'ar mai exista pentru noi. Atunci 
timpul și spațiul war mai avea înţelesul obișnuit ; noi am fi 
dincolo de spaţiu și timp în faţa „cosmosului desăvârşit“. 

Pentru a traduce întrucîtva această imagine în limbajul 
științelor fizice, ne vom servi de anumite experiențe mintale 
chiar ale fizicienilor, fantastice ce-i drept, dar împingînd la 
concluzii importante. 

Spun fizicienii că dacă un om s'ar mişca pornind de pe 
pămînt și depărtîndu-se de el cu o viteză mai mare decît cea 
a luminii, și dacă ar avea aparate perfecționate pentru a putea 
vedea ce se întîmplă pe pămînt, el ar urca timpul îndărăt, 
adică evenimentele s'ar desfășura spre trecut : oamenii bătrîni 
ar deveni copii, morţii ar învia etc. Dacă observatorul ar rămî- 
nea pe loc, iar pămîntul s'ar îndepărta de el cu o viteză mai 
mare decît cea a luminii, evenimentele s'ar petrece în mod 
obicinuit, dar cu o mare încetineală 1). 

Aceste experienţe ne arată că putem ști dacă noi ne miș- 





1) Charles Nordmann, Einstein et l'Univers, Paris, Hachette, 1921, 
pag. 82—83. 

căm şi pămîntul stă pe loc, sau dacă pămîntul se Apart caza 
de noi cari stăm pe loc. 

Pe noi ne interesează însă faptul că lumina are nevoie de 
timp pentru a parcurge spaţiul, o secundă pentru 300.000 km., 
ceea ce înseamnă că un obiect depărtat de noi la o distanță de 
300.000 km, ni se înfățișează nu aşa cum este, ci aşa cum a 
fost înainte de o secundă. Dacă ne-am afla într'un loc depărtat 
de pămînt la o distanţă pe care lumina ar străbate-o abia într'o 
sută de ani, noi am vedea azi pămîntul și toate ce se petrec pe 
pămînt, așa cum erau în anul 1837, și abia în anul 2037 am 
vedea ce se petrece astăzi pe pămînt. 

Sînt, în aceste cazuri, evenimentele văzute de noi numai 
iluzii sau realitate? Acei oameni pe cari îi vedem umblînd, 
scriind, mîncînd, sînt numai fantome sau sînt reali ? Dar dacă 
am putea sincroniza şi percepțiile auditive făcînd ca sunetele 
să se propage tot cu viteza luminii, și-am auzi pe acei oameni 
vorbind, strigînd, am auzi flueratul trenurilor etc., tot fantome 
ar fi ? Iar dacă mîna noastră ar fi atît de lungă ca să ajungem 
cu ea de pe steaua noastră pe pămînt, n'am pipăi lucrurile? 
Dar sincronizarea nu există nici în realitatea noastră. De 
pildă, uitîndu-ne la o depărtare mai mare cum bate cineva cu 
un ciocan pe un ilău, noi vedem mai întîiu „lovitura“ şi apoi, 
mult în urmă, o auzim. Tot aşa cu loviturile de tun în întu- 
neric, cu fulgerul şi trăsnetul, iar cînd sîntem loviți de fulger 
sau de un glonte de puşcă — noi nu mai auzim trăsnetul sau 
pocnitura. Dar cînd nu vedem, ci auzim numai loviturile de 
ciocan, sau pocnitura unei împușşcături, aceste „evenimente“ 
cînd vin la cunoștința noastră prin „sunetele percepute“ apar- 
tin de mult „istoriei“. 

Dar dacă e vorba de științe exacte, să fim exacţi. Orice 
obiect e distanțat de organele noastre de percepţie. Ceea ce 
înseamnă că îl vedem totdeauna aşa cum a fost cînd a pornit 
lumina dela el spre noi și nu cum este cînd imaginea sa a fost 
percepută de noi; tot aşa noi îl auzim așa cum a fost cînd a 
pornit sunetul, nu așa cum este cînd am perceput sunetul 
produs de el. Tot așa cu mirosul: cîinele urmărind o urmă 
percepe „obiectul“ aşa cum a fost cînd a trecut prin acel loc, 
dar nu cum este în clipa ce cîinele percepe mirosul. Căci în 
acea clipă obiectul poate că nici nu mai există, așa cum unele 
stele nu mai există deşi le vedem şi le vom vedea toată viaţa 
noastră și încă multe generaţii în urma noastră le vor vedea. 

Dar să luăm alt caz. Ce s'ar întîmpla, dacă ne-am depărta 
de pămînt cu viteza luminii? Noi am vedea toate așa cum 
le-am lăsat în clipa plecării noastre, lar dacă am pleca de pe 
o stea, la care lumina de pe pămînt ajunge după o sută de ani, 
spre pămînt, cu vitesa luminii, istoria a două sute ani s'ar des- 
făşura înaintea noastră în mod normal; dacă însă am pleca 
spre pămînt cu o vitesă mai mare decît cea a luminii, şi am 

fi, zicem, într'o secundă pe pămînt, în acea secundă am vedea 
rulînd istoria a două sute de ani. 

E evident că în aceste „experienţe“ se presupune că „ochii“ 
noştri sînt construiți pentru vederea la orice distanţă, cum şi 
urechile noastre ar trebui să fie construite pentru a percepe 
sunetele la orice distanță. 

Ce ne spun toate aceste experienţe mintale? Ne spun că 
noi nu putem „intui“ niciodată lucrurile cum sînt, ci cum au 
fost ; și mai departe că o intuire exactă ar cere sincronizarea 
tuturor senzaţiilor produse de obiect. Dar cum noi am înţeles 
că disocierea senzaţiilor rezultă din raporturile: spaţiale, din 
distanţa între obiect şi organele noastre de percepere, sincro- 
nizarea ar cere anularea distanțelor, adică coincidența spaţiului 
și timpului. Deci, ceea ce există în spaţiu şi se petrece în timp, 
să constitue o sinteză, o realitate nouă, născută prin această - 
sinteză, nu deasupra nici pe lîngă realitatea noastră. Dar, 
această sinteză «este lumea inteligibilă, lumea care cuprinde 
toată istoria într'o clipă, într'o constelație actuală şi neschim- 
bată a tuturor semnelor, într'o ordine universală existînd pre- 
tutindeni şi din veci în vecii vecilor. 

Cunoaşterea noastră, a ceea ce este lumea și ce sîntem noi, 
tinde spre această sinteză, spre această sincronizare pentru a 
prinde realitatea în afară de spaţiul nostru și timpul nostru. 
Mijloacele ce ne stau la dispoziție sînt, evident, imperfecte, 
dar totuş prin comuniunea între suflete și transformarea for- 
melor materiale (cuprinzînd și trupul nostru) în simple sim- 
boluri ale spiritului ne putem apropia întrucîtva de înţelegerea 
ordinei universale, a ordinei create de Dumnezeu. 

Astfel căutîndu-ne pe noi, năzuind a ne identifica cu su- 
fletul, noi nu facem decît să-l căutăm pe Dumnezeu, pentru 
care nu există nici timp nici spaţiu, care „intuește“ istoria 
deoarece e pretutindeni. Pe cînd noi nu putem intui decît 
crîmpeie din istorie, înfățișări „disociate“ ale lucrurilor cum 
au fost, fără să putem ajunge cîndva la o „sincronizare“ per- 
fectă a percepţiilor noastre, la o coincidență a subiectului cu 
obiectul, la o sinteză a trupului cu sufletul, a materiei cu spi- 
ritul, deci la o realitate dincolo sau dincoace de dualismul fun- 
ciar, pe care se întemeiază dialogul ca mijloc de înaintare 
spre sinteză. 


6. FUNCŢIA „PROPULSIVĂ“ A SIMȚURILOR 


In experimentele mintale ale fizicienilor, amintite în capi- 
tolul precedent, s'au neglijat se 'nţelege toate condiţiunile em- 
pirice subt cari se pot vedea diferite obiecte la diferite distanțe 
și date fiind diferite izvoare de lumină — cu ochii noştri așa 

cum sînt. S'a neglijat mai ales unghiul razelor cari vin dela 
periferia unui corp luminos sau luminat. Așa dar, cînd ne 
mișcăm spre.sau dinspre pămînt, unghiul vizual ar trebui să 
rămînă acelaş pentru ca să putem observa ce se petrece sau 
ce nu se petrece pe pămînt, ceea ce sar putea întîmpla dacă 
la depărtarea noastră obiectele s'ar mări sau ochiul nostru ar 
fi astfel construit ca să vadă un obiect și subt un unghiu inde- 
finit de mic. In acest caz n'am vedea o cale lactee ci o gră- 
madă de corpuri cereşti bine conturate şi deosebite unele de 
altele, cum de altminteri într'un nour de praf am trebui să 
distingem fiecare fir de praf în toate amănuntele și toate par- 
ticularităţile sale ; în sfîrşit am trebui să vedem şi atomii din 
cari e compus un corp, străbătînd cu vederea printre spațiile- 
goale cari despart „elementele“ materiale ce compun corpu- 
rile. Telescopul şi microscopul ne-au deschis anumite posibili-- 
tăți de a rezolvi această problemă, dar totuș numai în mod 
imperfect. 

Dar în aşteptarea perfecționării ultime a acestor instru- 
mente trebue să renunțăm la istoria intuită, mai ales că şi 
mijloacele de locomoţiune în spaţiul cosmic nu sînt încă puse 
la punct. Cînd vom putea călători călare pe raze de lumină şi 
vom avea şi avioane mai repezi decît lumina precum şi ochi 
înarmaţi pentru contemplarea evenimentelor cosmice, vom pu- 
tea preface experimentele mintale în experimente sensibile ! 

Ar mai lipsi totuş un experiment foarte interesant : ce am. 
trebui şi cum am trebui să facem ca să vedem viitorul, nu 
numai trecutul. Ce experiment am trebui să facem ca să vedem 
ce se va petrece pe pămînt de acum într'o sută de ani, aşa cum 
ne-am imaginat că am putea face să vedem ceea ce s'a petrecut 
înainte de o sută de ani. Proorocirea s'ar putea ilustra printr'un 
experiment fizic mintal ? Cum am putea face ca evenimentele 
cari încă nu sau petrecut și nu se petrec, ci acele cari se vor 
petrece să trimită raze în ochii noștri ? 

Ar fi deci vorba de un aparat de televiziune în timp, nu 
în spaţiu. Nu numai să visăm ce se va întîmpla, nu numai să 
presimţim viitorul, ci să vedem viitorul în prezent, așa cum 
mărind distanţa între noi şi obiectele cari emit lumină spre: 
noi, ne imaginăm că am putea vedea trecutul, 

Să construim un astfel de aparat de vedere în viitor. E 
simplu. Dacă ochiul nostru ar fi un aparat de proiecţiune, de: 
emisiune, și nu de recepție, am vedea ceea ce se va întîmpla. 
Să ne imaginăm că istoria viitoare ar fi înregistrată pe un film 
şi ochiul nostru ar putea proiecta oricînd acest film pe pînza 
întinsă a spaţiului cosmic. Se 'nţelege că fiecare din noi war- 
putea proiecta decît o piesă oarecare, o dramă, tragedie sau 
comedie şi nu „istoria universală“. Alexandru cel Mare n'a. 
văzut oare desfășurarea istoriei pînă la întemeierea imperiului 
său ? Actorii principali erau doar în jurul său, fiecare din ei 

cu rolul său bine studiat. Filmarea putea începe la un semn al 
lui Alexandru și după planul lui bine fixat de mai înainte, 
așa cum se produc toate filmele artificiale, așa cum se 'creează 
în general în artă, așa cum se naște un tablou, o operă de ar- 
hitectură, o poezie sau o operă dramatică. Noi zicem că artistul 
vede opera sa înainte de a o fi creat. Dar cum o vede, cînd 
obiectele nu trimit lumină în ochiu! său? Dar cum vedem, 
cînd visăm, cînd ne imaginăm ceva, cînd ne reprezentăm ceva 
ce nu există încă? E lămurit lucru că în acest caz ochiul nu 
este un aparat de recepţie ci de proiecţiune. Căci cum am putea 
vedea ceva în vis, cînd ochii sînt închiși și nicio rază de lumină 
nu pătrunde în ei? Dar noi putem visa și cu ochii deschişi! 
Noi vedem lucrurile dimprejurul nostru, dar pe lîngă aceste 
imagini vizuale recepționate, mai poate rula filmul cu ima- 
ginile proiectate. Uneori aceste două feluri de imagini se ames- 
tecă, se întregesc sau se tulbură. Bine înţeles că nu este vorba 
aci de 'amintiri, de reproduceri de filme vechi, ci de rularea 
unor filme inedite, de continuarea unor evenimente văzute şi 
trăite. Ceea ce numim memorie ne îngădue să reproducem 
filme vechi, să le amestecăm sau să le punem de acord cu fil- 
mul care rulează într'un moment dat. Dar ar putea rula filmul 
actual fără pre-vedere, sau în general pre-simţire ? In psiho- 
logie nu se dă mare atenţie acestei funcțiuni a simţurilor, care 
ni se pare tot aşa de importantă, dacă nu mai importantă decît 
cea a reproducerii, a amintirii. Recepţia impresiilor ni se pare 
secundară pe lîngă proiecțiunea imaginilor, anticiparea a ceea 
ce va fi cîndva impresie și va deveni apoi amintire. Ceea ce 
înseamnă că noi trăim în viitor mai mult decît în prezent şi în 
- trecut. Simţurile au deci o funcţie propulsivă, dinamică, iar nu 
statică retrospectivă. Cînd funcţia propulsivă, proiectoare e 
oprită sau tulburată, cînd o fiinţă trăește numai în prezent sau 
se întoarce spre trecut, înseamnă că forțele sale vitale sînt 
slăbite sau în descreştere. A crește, a crea este a ne găsi pe 
drumul ascendent, spre viitor al vieţii. Oprirea în prezent în-- 
seamnă că am ajuns la punctul de întoarcere spre trecut, în- 
seamnă coborîre în uitare, în felul observatorului care se de- 
părtează de pămînt călare pe raza de lumină, este a nu vedea. 
nimic decît vecinic un singur și acelaș tablou. Poate că plan- 
tele trăesc în acest fel şi acele animale cari sînt conduse numai 
de instincte. Aceste ființe se adaptează ritmului istoriei cos- 
mice fără putinţa de a-și eroi un drum pentru o istorie proprie,. 
fără putinţa de a crea o dramă în care ele să joacă un rol 
oarecare şi în care lumea senzibilă, percepută prin simţiri, nu 
este decît scena al cărei mecanism e cunoscut de înainte și al 
cărei aspect în detalii este irelevant pentru desfăşurarea jocu- 
lui.  Aceeaș dramă poate fi jucată cu decoruri diferite. 

Omul le întrece pe toate fiinţele, cunoscute nouă, în crea-- 
rea de astfel de drame şi în reprezentarea lor după toate regu-- 

lele artei. Iar secretul acestei arte i s'a desvăluit iarăş numai 
prin comuniunea sufletească cu semenii săi, prin dialog, care 
este și rămîne singurul mijloc de a prinde viața individuală în 
acţiunea unei drame jucate după un plan pre-văzut, proiectat 
în viitor şi depășind necesitatea transformărilor materiale 
fizice. 

In acest fel experimentele mintale ale fizicienilor rămîn 
cu mult în urma experimenelor reale ale filosofilor, pentru cari 
mecanismul vederii (simţirii) receptive nu poate da decît un 
decor oarecare pentru desfășurarea acţiunii pre-simţite ; iar, 
presimţirea nu poate fi altceva decît gîndirea, întemeiată pe 
dialog, pe comuniunea spirituală între oameni. 


7. NEMURIREA SUFLETULUI 


Prin afirmaţia că renunțăm a ne identifica cu trupul și că 
fiecare din noi este suflet, n'am enunțat o nouă descoperire în 
domeniul gîndirii omenești. Reflexiunea împinge cu necesitate 
la această deslegare a problemei raportului între trup și su- 
ilet — cel puţin în teorie. In practică — și în anumite prac- 
tice — vedem însă că rămîne îndoială, dacă sufletul există fără 
trup şi dacă nu totuș identitatea noastră e legată de forma ma- 
terială — de trup. E lesne zis: omul care se identifică cu 
trupul greşește. Ce dovezi îi putem da că el există ca suflet 
și că sufletul său e nemuritor? Adică: de ce să renunţăm la 
o existenţă sigură, deși trecătoare, pentru o existenţă vecinică 
dar nesigură ? Dar nu cerem dela nimeni să renunțe la viața 
irupească, să-și distrugă trupul, pentru a trăi apoi, ca suflet 
pur, „mai fericit“ și scutit de griji și nevoi. 

In acest caz ar fi fost doar mai bine să nu ne fi născut — 
ceea ce ne învaţă buddhismul, pentru care problema practică 
principală este de a zădărnici renașterea, în sfîrşit orice naştere. 

Nouă însă ni s'a înfăţişat problema în altfel. Nașterea tru- 
pească este un fapt biologic, fizic. Ivirea și dispariţia de forme 
materiale sînt evenimentele ce se desfășoară după legi natu- 
rale, după ordinea naturii. Cînd dorim să nu ne fi născut sau 
să nu ne mai naștem ; cînd renunțăm la trup, distrugîndu-l și 
preferind a numai rămînea, cu ajutorul lui, în contact cu lu- 
mea materială, — înseamnă că noi nu mai aparținem ordinei 
naturii, că sîntem dincolo de ea, deci că ea a devenit obiectul 
nostru, reprezentarea noastră, gîndirea noastră. — Dar şi aci 
ni se pare că ne deosebim întrucîtva de filosofia curentă, — 
pentru a ieși dintr'o ordine, înseamnă a ne naște în altă ordine. 
Nașterea trupească este sfîrşitul unui proces fizic prin care 
s'a fixat existența unei forme materiale deosebite de alte 
forme — pînă ce în procesul de veșnică prefacere a formelor ma- 

teriale forma dispare, se descompune, dînd naștere altor forme. 
Ceea ce numim evoluție a individului, nu este deci decît dru- 
mul spre moarte, spre disoluție. Devenirea, „naşterea“, este un 
proces ce se desfăşoară înainte a ceea ce numim noi naștere, 
adică apariţie ca formă individuală materială. Separaţiunea de 
mamă este pentru copil începutul procesului de moarte tru- 
pească, dar poate fi totodată începutul de naștere ca suflet, de 
trecere într'o nouă ordine, în lumea spiritelor. 

Dacă vrem să vorbim mai lămurit, am trebui chiar să 
spunem că numai atunci cînd apariţia ca trup reprezintă înce- 
putul nașterii ca suflet, putem vorbi de începutul procesului 
ce duce spre moartea trupească. In ordinea naturii, considerată 
închisă, nu există bine zis moarte, ci numai trecere dintr'o 
formă în alta. 

Se poate arăta că în acelaș fel se prezintă trecerea din 
ordinea anorganică (mecanică) în ordinea biologică (teleologică). 
Animalul care nu iese niciodată din ordinea biologică a de- 
pășit totuş sfera ordinei mecanice ; el s'a separat de formele 
anorganice şi nu moare, ci se reproduce prin germenii vieții 
Ceea ce sînt aceşti germeni nemuritori în sfera formelor vi- 
tale, sînt sufletele umane în sfera spirituală, după ce și întru- 
cît omul reușește să se separe de ordinea biologică. Din acest 
punct de vedere se poate spune cu drept cuvînt că animalul 
P'are suflet şi credem a putea demonstra acest lucru, în mă- 
sura ce aceste lucruri sînt demonstrabile. Cînd religia şi filo- 
sofia idealistă afirmă că omul are suflet nemuritor, naturaliştii 
obiectează că în acest caz și puricele şi orice vietate are suflet 
nemuritor. Dar a fi vietate nu înseamnă a avea suflet, sau 
a fi suflet. Un om care se identifică cu trupul său, susținînd că 
este trup, acest om n'are suflet, ci este animal. Dar nu e vorba 
numai de teorie, ci de comportamentul său în general, în care 
întră și teoria sa. Un animal nu susține nicicînd că este suflet, 
că renunţă la trup, că nu se identifică cu trupul. In sfera lui 
nu există dualism de acest fel. Animalul se identifică cu trupul 
său, după cum putem observa din comportamentul său. El se 
separă de materia anorganică şi se încadrează în ordinea bio- 
logică, unde rămîne fără posibilitatea de a ieși din ea. Dar nu 
numai atît. Inăuntrul sferei vitale există subdiviziuni, ordine 
parțiale, comunități, cari ni se prezintă ca unități închise cu 
legile lor structurale şi funcționale. Așa avem două regnuri 
(vegetal şi animal) şi în fiecare regn, clase, familii, genuri, 
specii, varietăți. Omul, ca vietate, își găsește locul său precis 
în cosmosul vital, el e pe deplin determinat de legile ordinei 
vitale. Asupra acestor probleme nu mai trebue să stăruim. 

Dar faptul că omul poate spune că e animal, deci faptul că 
el își poate preciza locul în ordinea biologică, înseamnă că el n 
ieșit din ea, că el poate contempla acea ordine, ca reprezentare 
a sa. Un cîine nu ştie că aparține unei varietăţi, specii etc., 
deoarece nu poate ieşi nicicînd din ordinea în care se naşte. 

Naturaliștii, cari aveau să explice totul înăuntrul ordinei 
naturale, nu-și dau seama că nu pot face acest lucru fără a o 
depăși, fără a se plasa „dincolo“ de ea, pe plan spiritual. Un 
om poate spune că e animal, prin faptul că nu mai este animal. 
Cîtă vreme este animal, sau dacă nu poate deveni om, el nu 
poate şti nici nu poate spune că este animal. \ 

Iar pentru a deveni om, e nevoie de o nouă naștere, de in- 
trare într'o nouă ordine : cea spirituală. Adică : individul uman 
dobîndindu-și un suflet devine om și nu mai este animal; el 
iese din biologie și intră în „psihologie“. 

Iar sufletele sînt nemuritoare, aşa cum sînt germenii în 
sfera biologică și cum sînt atomii în sfera anorganică. Pro- 
blema este: cum se naşte sufletul? E o problemă tot atît de 
ușoară și tot atît de dificilă ca și problema: cum se naște un 
atom ; sau cea: cum se naşte un germene? Leibniz a încercat 
să deslege aceste probleme, sau cel puţin să le lămurească. 
Dacă nu adoptăm pe deplin explicaţilie lui, vom adopta totuş 
metoda, drumul lui. | 

Căci greșit ni se pare drumul urmat de savanții timpurilor 
noastre. Pentru ei, anume, atomul este realitatea certă și de aci 
pornind cred ei că pot străbate pînă la suflet. Leibniz însă 
pornește dela Dumnezeu și ordinea spirituală şi se coboară la 
monadă. Această metodă ni se pare cu mult mai clară şi mai 
rodnică. Atomul este o construcţie a spiritului, a gîndirii, a 
monadei. Nimene n'a văzut „materie compusă din atomi“, din 
elemente omogene. Dar fiecare din noi știe ce este un spirit, 
un suflet, deoarece fiecare îşi cunoaşte prietenii, duşmanii, 
părinții, rudele. Noi ştim ce este un suflet bun, rău, milos, 
neîndurător, crud, nobil, genial, meschin etc. Despre lucruri 
ne dau ştire simţurile (întărite și prin aparate) în mod sufi- 
cient şi totdeauna în acelaș fel. Din acest punct de vedere nu 
ne deosebim de animale. Dar o cunoaştere despre existența 
sufletelor, a spiritelor nemuritoare numai omul și-o poate 
dobîndi. Și dobîndind-o, întreaga lume a lucrurilor i se înfă- 
țișează altfel decum i s'ar prezenta dacă el ar fi numai animal 
înzestrat cu simţuri. Și pisica vede un exemplar al Iliadei lui 
Homer. Dar pe ea această carte n'o emoţionează, nici mînia 
lui Ahil nici frumusețea Elenei nu o mișcă, deși ea are și ve- 
dere mai ageră și auz mai fin decît omul. Dar ea n'are suflet... 


8. REALITATEA LUMII SPIRITUALE 


Mai lămurit. Odată cu naşterea individului uman, cu . 
despărțirea trupului său de trupul maicei sale, începe (mai 
bine zis poate începe) zămislirea sufletului său. lar nașterea 
sa ca suflet ar coincide cu momentul cînd trupul devine 

instrument al sufletului, materie organizată înfățișind un apa- 
rat ingenios pentru cunoaştere, pentru gîndire, adică pentru 
înscrierea sau exprimarea activității sufletului prin semne 
„materiale“. Ajuns la această stare de desvoltare (în procesul 
dialectic) sufletul devine independent de corp, gîndirea de- 
vine „suverană“, individul uman devine subiect, iar trupul său 
este obiect între obiecte. Un obiect privilegiat oarecum, dar 
avînd totuș numai o valoare instrumentală, şi nicidecum o 
valoare în sine. Cînd trupul se uzează, nu mai poate fi refăcut 
prin arta medicală, nici defectele sale nu mai pot fi reparate 
prin instrumente (ochelari de pildă sau mijloace artificiale de 
locomoțiune), atunci se apropie momentul cînd sufletul trebue 
să se despartă de trup — intrînd în lumea spirituală, în istorie, 
în existența nemărginită de condiţiile materiei, de imperfec- 
țiunea instrumentelor materiale, ceea ce înseamnă că sufletul 
intrînd în imperiul spiritual devine nemuritor, vecinic, adică 
neschimbat. Socrate, Platon, toţi sfinţii, toți marii „artiști“, de 
orice fel ar fi arta lor (morală, politică...) devin după despăr- 
țirea sufletului lor de trup (mai bine zis după ce sufletul lor 
a renunţat la trup ca instrument de contact cu lumea mate- 
rială) spirite nemuritoare. 

Se va obiecta că asta e un fel de a vorbi a pretinșilor 
idealiști sau spiritualiști. Mai ales domnii reprezentanți ai 
ştiinţelor exacte vor face astfel de obiecțiuni și mărturisiri 
(dacă nu în public, atunci de bună samă în intimitatea lor). 
Lor li se pare mai natural și mai adevărat de a considera 
lumea materială și viața pe pămînt legată de trup ca realitate, 
iar sufletul (conştiinţa) ca mijloc de a cunoaște această reali- 
tate. Ei vorbesc de funcția biologică, cognitivă etc. a con- 
ştiinţei, ca şi cum trupul sar servi de conștiință pentru con- 
servarea și dăinuirea sa. Pentru toate speculațiunile privind 
„transcendentul“ ei n'au decît un zîmbet ironic sau îngă- 
duitor. Ei cred a putea înlătura toate aceste speculațiuni prin 
argumentul ingenios că „dacă omul are suflet, îl are şi puri- 
cele“. Dar mergînd pe acelaş drum, de ce să nu atribuim și 
plantelor și în sfîrşit şi materiei anorganice „suflet“. Iată-ne 
deci ajunşi la animism și hylozoism ! Dar, în acest caz, Iliada 
putea fi scrisă şi de un purice, sau de un cristal — într'un 
fel oarecare. Nu vedem însă niciun început și nicio încer- 
care în această direcţie. Există purici geniali sau muşte ta- 
lentate ? În ce stă inteligența cîinelui ? Iar dacă un cîine 
întră în istorie, asta se întîmplă precum știm prin participarea 
la istoria umană și nici decum la istoria cîinească... 

Ne dăm deci seama că „naturaliștii““ abuzează de posibi- 
lităţile limbajului pentru a răsturna ordinea logică, ordinea 
cugetării prin care se creează lumea reală, care pentru ei este 
transcendentă, adică neînţeleasă, deoarece pornesc dela pre- 
„mise greșite. 

E lămurit doar că lumea spirituală, istorică, reprezintă 
realitatea, existența neschimbată, vecinică și nemărginită. 
„Socrate“ este vecinic acelaș, el nu este nici copil, nici 
moșneag, ci este Socrate şi rămîne Socrate aşa cum Napoleon 
rămîne Napoleon. Putem avea imagini vizibile reprezentînd 
pe Socrate sau Napoleon, dar aceste imagini nu sunt necesare 
pentru „cunoașterea“ acestor bărbaţi, Cum, pe de altă parte, 
putem avea fotografii reprezentînd oameni pe cari nu-i cu- 
noaștem de loc și nici nu-i vom cunoaște niciodată. Întîlnim 
doar atîta lume pe stradă, imagini „vii“, cari totuș nu ne spun 
nimic, pe cînd pe Eminescu de pildă îl cunoaștem atît de bine, 
deși nu l-am văzut niciodată. Şi cîți nu trăesc și vor trăi în 
comuniune cu Eminescu, deși, după părerea naturaliștilor, 
Eminescu e mort, nu mai există. 

Prin urmare ni se pare mai natural să nu renunțăm la 
lumea reală, spirituală, ci să năzuim a rămînea în ea şia o 
cunoaște cît se poate de bine, considerînd lumea materială 
ca un mijloc, fără îndoială imperfect dar perfectibil, pentru 
cunoașterea celei spirituale. Problema ce ni s'a impus este 
însă de a arăta cum germinează sufletul, cum se desvoltă și 
cum se naște, devenind independent şi, în urmă, în stare să-și 
păstreze unitatea şi nemurirea în ordinea spirituală. Ceea ce 
religia creștină ne înfățișează ca adevăr revelat, filosofia o 
poate demonstra : moartea trupească nu este decît începutul 
vieții vecinice în lumea spirituală. 

Dar, şi aci trebue să notăm deosebirile între învăţătura 
creştină şi filosofie, demonstraţia filosofică neputindu-se în- 
tinde asupra întregei probleme ci numai în măsura ce expe- 
riența ne poate conduce spre elucidarea ei treptată. 

Aşa de pildă, doctrina creștină îi atribue omului chiar 
dela naștere (dacă nu chiar din momentul concepţiei) un su- 
flet, fără să poată demonstra de unde vine sufletul, adică: 
dacă a existat și înainte și în ce formă. Filosofia, după datele 
experienţei, nu poate răsturna această pozițiune, dar nici nmo 
poate confirma. Noi nu putem spune decît că nașterea tru- 
pească a individului e întîmplătoare, contingentă — ca trecere 
din ordinea fizică în cea biologică. Aci, în ordinea biologică, 
odată născut individul e supus legilor finalităţii biologice și 
își împlinește destinul său, contribuind la perpetuarea speciei. 
Totașa însă, ieșirea sa din ordinea biologică şi trecerea în 
ordinea spirituală, este contingentă. Nu putem descoperi ne- 
cesitatea nașterii sufletului, ci numai posibilitatea în condi- 
țiuni ce se pot determina. 

Dar, odată născut şi intrat în ordinea spirituală, sufletul 
își urmează destinul său după legile libertăţii. Iar libertatea 
sa este o libertate față de legile biologice, așa cum finalitatea 
biologică reprezintă, în diferitele ei trepte, o emancipare, li- 
berare de legile mecanice ale materiei anorganice, şi, deci, o 

pregătire pentru dobîndirea libertății spirituale, pentru depă- 
şirea ordinei biologice. 

.Dacă doctrina noastră ar  rămînea împovărată încă de 
concepţia curentă a fizicienilor, a oamenilor cari cred a putea 
construi Universul din atomi, libertatea spirituală ar însemna 
întradevăr „anarhie“, adică autonomie desăvîrşită și absolută 
a individului, aşa cum ni se înfățișează de fapt solipsismul 
practic (moral). Individul evadat din ordinea mecanică şi cea 
finală, devenit subiect liber, ar avea dreptul să se creadă su- 
veran şi liber de orice lege. O lege a libertăţii, după această 
concepţie ar implica o contradicţie. În clipa ce individul s'ar 
crede legiuitorul său propriu, deci autonom (aşa cum defi- 
nește Kant libertatea morală), el devine „anarhist“. Ordinea 
morală nu s'ar putea ivi decît (din întîmplare, zicem noi), toţi 
indivizii şi-ar da aceleaşi legi, ar fi deci conduşi, printr'o 
întîmplare misterioasă sau o armonie prestabilită, de legea 
morală (formulată pentru conștiința umană în imperativul 
categoric). 

Dar doctrina noastră cată să explice cum se formează 
acordul între conştiinţe, între suflete și cum în acelaș timp, 
chiar prin acest acord și în măsura ce se stabileşte acordul, 
se înfăptuieşte libertatea individuală față de ordinea biologică. 
şi cea mecanică, 

Dar atunci, se va spune, în ordinea spirituală nu există 
bine zis libertate, ci supunere subt legile ordinei spirituale ? 
Deslegarea definitivă a acestei probleme  trebuește amînată 
pînă la lămurirea deplină a genezei şi naşterii sufletului. În 
mod cu totul provizoriu am putea doar spune : şi faţă de legile 
lumii spirituale omul ar putea deveni liber, dacă ar fi în stare 
so depășească, adică dacă ar fi în stare să cunoască ordinea 
universală, să cunoască adică planul lui Dumnezeu, structura 
Universului considerat ca operă a lui Dumnezeu. Dar atunci 
omul ar trebui să devie zeitate. Nu numai ca încercare tru- 
faşă de a se crede egal lui Dumnezeu, ci ca experiere, ca stă- 
pînire de fapt a Universului şi posibilitate de a întrebuința 
Universul ca instrument pentru înfăptuirea scopurilor proprii. 

Numai cei ce n'au înţeles şi nu pot înţelege punctul nostru 
de plecare pot cădea în astfel de rătăciri mintale. Numai mo- 
niştii de tot felul pot ajunge la această nebunie, crezîndu-se, 
fiecare din ei, centru al Universului, sau unic subiect, faţă de 
Universul-obiect. Un astfel de monist este în teorie totdeauna 
şi solipsist ; pentru el există Universul ca totalitate și în afară 
de Univers el ca subiect care contemplă Universul. Dar atunci 
ar exista totalitatea şi încă ceva — ceea ce e o contradicţie, 
nemaivorbind de faptul că experienţa nu ne îngădue să vor- 
bim de „Univers“ ca obiect perceptibil. Termenul de Univers 
e o noţiune de limită și nu înseamnă decît non-Eul faţă de 
Eu — întrun anumit moment concret (istoric) al evoluţiei 

Eului. Dar tocmai pe acest Eu îl căutăm și la el trebue să 
ne întoarcem pentru a-l urmări în fazele desvoltării sale pînă 
la despărţirea sa de non-Eu în cîmpul experienţei senzibile 
şi pentru a-l surprinde în trecerea sa spre libertate, spre 
emancipare de legile cari determină ordinea non-Eului. 


9. CONCEPŢIA SOCIALĂ MECANICISTĂ 
A LUI LEIBNIZ 


Leibniz învinge după' lungi ezitări dualismul cartezian 
refuzînd materiei (deci şi trupului) calificaţia de substanţă. 
Substanţă este numai sufletul sau, în general, monada. Mo- 
nada, pentru Leibniz, există din veci şi este nemuritoare. 
Între monade există o ierarhie, astfel că cele mai superioare 
monade sînt spirite, iar monada supremă (în care Universul 
se oglindeşte în mod adecvat) este Dumnezeu. Dar monadele 
nu pot comunica între olaltă, fiecare monadă reprezentînd 
Universul întrun mod şi grad care corespunde locului ce-l 
ocupă dînsa în ierarhia monadelor. Monadele formează o co- 
munitate, dar numai în temeiul faptului că sînt astfel create 
de Dumnezeu încît în virtutea esenței lor proprii fiecare se 
acordă cu fenomenele tuturor celorlalte monade. Această 
„legătură între monade rezultă deci, dacă nu greșim în inter- 
pretarea doctrinei, din identitatea şi unicitatea ordinei feno- 
menale (materiale) pentru toate  monadele (considerate ca 
subiecte) și din armonia prestabilită între ordinea fenomenală 
și cea spirituală, între trup şi suflet. Interesant este faptul 
că Leibniz înglobează istoria în ordinea finalistă biologică. 
„Orice substanță cuprinde în sine în starea ei prezentă toate 
stările ei trecute și viitoare“, deoarece starea ei prezentă e 
determinată de cea trecută (o exprimă deci pe aceasta în mod 
adecvat), iar ea la rîndul ei determină cu desăvîrșire stările 
viitoare. 

În Adam, la naşterea sa, era cuprinsă toată istoria ome- 
nirii aşa cum s'a desfăşurat pînă acuma și cum se va desfă- 
şura deacuma înainte. I-a trebuit lui Leibniz multă trudă să 
susție totuş, pornind dela aceste premise, libertatea omului 
și responsabilitatea lui morală. 

Pentru noi e lămurit că în ordinea pur biologică, finalistă, 
nu exsită libertate, nici responsabilitate şi că — istoria tre- 
buește scoasă din ordinea biologică. Sufletul deci, pentru noi, 
poate deveni liber prin depășirea ordinei biologice, finaliste 
şi intrarea în sfera spirituală a libertăţii, a istoriei. Această 
emancipare de determinismul biologic n'ar fi însă cu putinţă, 
dacă sufletul ar fi monadă fără ferestre, prinsă într'o ordine 
din care nu poate ieşi. Ci posibilitatea ieșirii dintr'o astfel de 

ordine cere comuniunea cu alte suflete, înfăptuirea unei co- 
munități care reprezintă o nouă ordine, deosebită, în cazul 
nostru, de ordinea finalistă biologică. 

Leibniz tăgădueşte existenţa de astfel de comunităţi în- 
temeiate pe o comunicare între monade (substanţe). „Acolo 
unde există ființe numai prin sumare și cumulare, nu sînt 
date în general ființe reale. Căci orice ființă născută prin 
sumare presupune alte fiinţe, cari posedă realitatea elemen- 
telor din care se compune, așa că ea nar avea nicio realitate, 
dacă toate ființele din cari se compune ar fi la rîndul lor 
iarăși numai agregate, pentru a căror realitate am trebui să 
căutăm iarăş alt temeiu, care însă în acest fel, dacă am trebui 
să tot căutăm, nu s'ar găsi niciodată... Căci esența unui collec- 
tivum sau ființe colective nu- este deci, cum se pare, nimic 
altceva decît un mod determinat de a exista al acelor ființe 
din cari se compune; ceea ce d. ex. constitue esența unei 
armate, nu este alt ceva decît un mod de existență al oame- 
nilor cari o compun. Acest mod de existență însă nu presu- 
pune din partea sa o substanță, a cărei esență nu se poate 
epuiza iarăşi în simpla însușire sau mod de existenţă a unei 
substanțe. Orice mașină presupune deasemeni în părțile din 
cari se compune, o substanţă : căci nu poate exista nicio mul- 
titudine. fără unităţi adevărate. Pe scurt — eu consider urmă- 
toarea propoziţie identică şi care îşi dobîndeşte deosebirea 
numai prin accentuare, ca o axiomă: anume că ceea ce nu 
este într'adevăr o ființă, nici nu este în adevăr o fiinţă... M'am 
crezut în drept să deosebesc simple ființe colective de sub- 
stanţe reale, deoarece acele ființe își au unitatea numai în 
spiritul nostru ; o unitate care se întemeiază pe relaţiile sau 
modi ale adevăratelor substanțe. Dacă o maşină e o sub- 
stanţă, atunci şi un cerc de oameni cari se prind de mînă, o 
armată, şi înstîrşit orice multitudine de substanţe. Nu susțin 
că în lucrurile cari n'au adevărată unitate, nu este nimic 
substanțial și că nu sînt decît aparenţă; căci admit că ele 
posedă totdeauna atîta realitate sau  substanţialitate cîtă e 
conținută în adevăratele unități cari intră îri compoziţia lor“. 
(G. W. Leibniz, Hauptschriften zur Grundlegung der Philo- 
sophie, ed. de A. Buchenau și Ernst Cassirer — Philosophische 
Bibliothek Nr. 108, Leipzig 1924, vol. II, pg. 222—224 !). 

„Cred deci că un bloc de marmoră nu este o substanță 
unică, deplină, totaşa de puţin cum ar fi apa unui heleșteu 
cu toți peștii din el, chiar dacă ar îngheţa cu toți peştii din 
ea, sau cum ar fi de pildă o turmă de oi, chiar dacă oile ar 
fi legate aşa de strîns una de alta încît mergînd ar trebui 
să pășească totdeauna în acelaş fel şi că n'am putea atinge 


1) Vezi şi o. c. vol. III, pag. 128—129 (Nouveau essais, Cartea II, 
Cap. XII, § 7). 

pe una fără ca să zbiere toate celelalte. Între o substanţă şi 
o astfel de ființă rămîne o deosebire tot atît de mare ca şi 
între om şi o comunitate, d. ex. un popor, o armată, o socie- 
tate sau o asociaţie de funcționari, cari toate nu sînt decît 
fiinţe morale și cuprind toate în sine ceva imaginar, depen- 
dent de ficțiunea spiritului nostru. Unitatea substanţială cere 
o fiinţă desăvirșşită, indivizibilă şi din natură indestructibilă, 
deoarece conceptul ei urmează a cuprinde toate cele ce i se 
vor întîmpla cîndva. Acest postulat însă nu-l vom găsi împli- 
nit nici în formă nici în mișcare — deoarece amîndouă cu- 
prind, eum aş putea dovedi, ceva imaginar — ci numai într'o 
formă substanţială după felul aceleia pe care o numim Eu“ 
(0. c. pg. 210—211). 

„Deoarece orice corp cu întindere, așa cum îl găsim de 
fapt în lume, se comportă exact așa ca o armată de creaturi 
sau o turmă sau o brînză plină de viermi, între părţile fiecărui 
corp nu există o legătură necesară totaşa cum nu există între 
părțile unei armate. Şi aşa cum în armată unii soldaţi pot fi 
înlocuiţi prin alţii, aşa şi în fiecare corp cu întindere în locul 
unor părți determinate pot intra altele. Prin urmare nicio 
parte nu stă cu cealaltă în legătură necesară, deși înăuntrul 
materiei ca totalitate orice parte care e înlăturată trebueşte 
înlocuită în mod necesar printr'o alta, exact așa cum în cazul 
cînd soldații sînt închiși într'un loc îngust, care e de așa fel 
că nu cuprinde mai mult decît numai un anumit număr, după 
ce unul a părăsit locul, altul trebue să intre în locul lui. 

.. . Şi nici maş ști ce am putea spune — făcînd abstracţie 
de suflet — despre un corp oarecare, ce n'ar avea aceeaș va- 
loare pentru o armată sau o mașină. O unitate adevărată, nu 
numai senzibilă sau o monadă concep deci numai acolo unde 
se găseşte ceva, unde nu mai există nicio multitudine de sub- 
stanțe“ (o. c. pg. 301—302. Tot așa pg. 330). Şi pentru deplina 
lămurire încă un citat mai lung: 

„O influențare propriu zisă a substanţelor întreolaltă nu 
admit, deoarece nu se poate înţelege conceptul cum o monadă 
ar putea influenţa pe cealaltă. În sfera fenomenelor şi a mul- 
titudinii însă, unde avem a face numai cu fenomene — cari 
totuşi sînt bine întemeiate şi regulate — nu va tăgădui ni- 
mene ciocnirea şi izbirea. Totuşi se arată, precum văd, chiar 
pentru fenomene şi pentru forțele derivative, că o massă 
aduce altei masse nu atît o nouă forţă, ci că mai degrabă de- 
termină una care exista deja în interiorul ei, astfel că un 
corp ricoşează de altul mai degrabă în virtutea forței sale 
proprii decît că é împins de el. 

Entelehiile trebue să se deosebească cu necesitate de 
olaltă şi nu pot fi cu desăvîrşire asemănătoare ba chiar trebue 
să conțină principiile deosebirii, deoarece doar exprimă după 
punctul lor de vedere în mod diferit Universul. Aceasta chiar 

e adevărata lor menire, pentru ca să fie totatitea oglinzi vii 
ale lucrurilor sau totatîtea lumi concentrate. Cu toate aceste 
spunem cu dreptate că sufletele unor creaturi înrudite, astfel 
toate sufletele omeneşti, aparţin aceleiași specii, ce-i drept nu 
în înţeles matematic, dar în înţeles fizic, cum se spune că 
tatăl și fiul aparțin aceleiaşi specii. 

Considerînd massa ca agregat care cuprinde o multitudine 
de substanţe, putem totuş admite în ea o substanță dominantă 
sau o entelehie originară. Dealtminteri eu îi dau monade: sau 
substanței simple complete numai o forță originară pasivă, 
care se raportează la massa totală a corpului organic. Mona- 
dele subordonate, întrucît se află în organe, nu formează o 
parte o monadei dominante, deşi îi sînt necesare constituind 
cu ea împreună substanța corporală organică a animalului sau 
plantei. Deosebesc deci mai întîiu entelehia originară sau su- 
fletul, al doilea materia — anume materia primă sau forța 
pasivă, originară, al treilea monada completă, în care se reu- 
nesc ambele momente, al patrulea massa sau materia a doua, 
adică mașina organică, la care concurează nenumărate monade 
subordonate, al cincilea fiinţa vie sau substanța corporală, care 
îşi primește unitatea prin monada dominantă în mecanism. 

D-Voastră Vă îndoiţi dacă un lucru unitar şi simplu e 
expus schimbărilor. Cum însă numai lucrurile simple sînt 
adevărate lucruri, iar celelalte numai fiinţe colective şi feno- 
mene, cari, pentru a vorbi cu Democrit, există viup nu pbost 
e vădit că, dacă lucrurile simple nu îndură schimbări, nu poate 
exista în general nicio schimbare în lucruri. Și nici nu tre- 
bue doar ca fiecare schimbare să vină din afară, deoarece mai 
curînd substanța finită are în sine prin esenţă o tendinţă in- 
ternă spre schimbare şi în monade nu se poate ivi nimic de 
altundeva. În fenomene sau agregate însă derivă orice schim- 
bare nouă dintr'o ciocnire, în conformitate cu legile prescrise, 
cari provin în parte din metafizică, în parte din geometrie; 
căci abstracțiunile nu pot lipsi pentru explicarea ştiinţifică a 
lucrurilor“ (pg. 326—327). 


10. DELA DESCARTES LA AUG. COMTE 


Să ne concentrăm acuma atenţia asupra problemei comu- 
nităţii omenești măsurînd distanţa între concepţia lui Leibniz 
despre ea și cea a sociologilor, începînd cu A. Comte. Căci ori- 
care ar fi divergenţele între filosofii şi sociologii de azi, ni- 
ciunul nu tăgădueşte existența şi realitatea societăţii, chiar 
dacă ea ar fi numai un collectivum abstract, cum zice von 
Wiese. Adică şi el admite comunicarea între indivizi și înţe- 
legerea reciprocă. Ba chiar această „înțelegere“ constitue 

punctul de plecare al sociologiei lui Max Weber și al unei 
întregi școli filosofice germane. Dar pe ce se întemeiază 
această înțelegere ? Sugestie, imitație, concluzie la subiecti- 
vitatea străină prin analogie cu cunoașterea proprie? Toate 
aceste încercări sînt răsturnate însă dintr'odată prin apariția 
„fenomenologiei““, prin întoarcerea la Descartes, mai bine zis 
la Leibniz, care mergînd pe drumul deschis de Descartes şi 
ocolind rătăcirile ocazionaliştilor și ale lui Spinoza, dar și ale 
atomiștilor, a ajuns la constituirea unei filosofii care împreună 
și împacă toate aceste direcţii, salvînd și unitatea ordonată a 
Universului și libertatea „individului“, a atomului conceput 
ca unitate și unicitate spirituală — dar jertfind existenţa și 
realitatea (adică unitatea) comunităţii omenești. Nu există 
conștiință, nici voință colectivă. O societate este un agregat, o 
„maşină“ cel mult, dar nicidecum un organism. Căci zicîndu-i 
organism, noi am trebui să-i atribuim un suflet, o entelehie, 
prin urmare și nemurire — societatea ar trebui să fie în acest 
caz într'adevăr un animal (o ființă cu suflet). Leibniz renunţă 
la această construcție a societăţii şi-l pune pe om direct în 
legătură cu Dumnezeu ; el construeşte o societate a spiritelor, 
o cetate divină a spiritelor peste care domneşte Dumnezeu ca 
Monarh. Reunirea tuturor spiritelor trebue să alcătuească Ce- 
tatea lui Dumnezeu, adică cel mai perfect Stat posibil subt 
cel mai perfect dintre monarhi (Monadologia, trad. de G. D. 
Păltineanu și Nicolae 'Ţane, Chișinău 1935). Între individ deci 
şi Dumnezeu nu se interpune altă unitate, altă ordine, căreia 
să-i aparţină omul. 

Cred că nu greşesc dacă voi pune această concepţie a lui 
Leibniz, privind societatea şi raporturile între individ și so- 
cietate, în legătură cu structura societăţii în care trăește și 
care a influenţat asupra lui. Monarhia lui divină corespunde 
monarhiei germane de atunci, iar izolarea sufletelor indivi- 
duale de olaltă precum și legarea lor directă de Dumnezeu 
corespunde concepţiei protestante. Descartes și ocazionaliștii 
sînt catolici şi aparțin unor State bine închegate. Pentru ei 
problema societăţii nici nu există bine zis. Biserica romană pe 
de o parte și Statul pe de altă parte sînt organizaţii atît de 
bine consolidate și raporturile individului cu ele atît de lă- 
murit fixate, încît individul mare niciun motiv să reflecteze 
asupra lor și să se îndoiască de realitatea lor. Spinoza, pe de 
altă parte, nu putea. fi mulțumit cu această indiferenţă a filo- 
sofilor catolici față de problema libertăţii individuale şi faţă 
de cea a raportului individului cu Dumnezeu, raport care era 
interpretat chiar în felul să îngădue o anumită libertate și 
autonomie a individului. Spinoza elimină din filosofia lui 
Descartes toate elementele cari tulbură unitatea desăvîrşită 
și absolută a lumii. Sistemul filosofic al lui Spinoza împinge 
monoteismul iudaic pînă la absurd, identificînd Universul cu 

Divinitatea şi neadmiţind decît o singură ordine, supusă unui 
determinism rigid. Filosofia lui Leibniz e antiteza spinozismu- 
lui : nu există o singură substanţă ci infinit de multe și fiecare 
din ele independentă de toate celelalte. Comunitatea monadelor 
numite spirite se înfăptuește pe plan metafizic — transcen- 
dent, prin voinţa lui Dumnezeu. După ce empirismul englez 
ajunse, cu Hume, să scoată substanţa din lumea senzibilă, de- 
gradînd-o la un simplu concept, la o categorie a intelectului 
necesară pentru ordonarea fenomenelor, problema comunității 
cată a fi deslegată şi ea pe plan pur empiric, „fenomenal“. 

Iar Kant, care desăvirşi acest proces de curăţire a sferei 
empirice de orice entitate metafizică, rămîne în rezolvirea 
problemei morale în făgașul săpat de Leibniz, şi asta chiar 
mai mult decît s'ar părea la întîia vedere. Și la el comunitatea 
omenească se naște şi dăinuește prin voinţa lui Dumnezeu. 
Nu se pune deci problema genezei comunităţii omeneşti prin 
acordul voinţelor (şi conștiințelor) individuale, ci prin acordul 
voinţelor individuale cu voința lui Dumnezeu. Eliminarea in- 
clinaţiunilor, a simpatiei, a dragostei „patologice“, din expli- 
carea naşterii şi dăinuirii comunităţii morale, şi ridicarea 
datoriei la rangul unui principiu sugrem şi unic în morală, ne 
dovedeşte că şi Kant vede în individ o unitate absolută, fără 
legătură „sufletească“ cu ceilalți indivizi — decît doar prin 
mijlocirea lui Dumnezeu, prin identitatea legii morale şi nă- 
zuința fiecăruia spre binele suprem. 

Protestantismul a căutat să împace ideea de predestinare 
cu cea de libertate prin fel de fel de interpretări cîteodată 
foarte judicioase, uneori însă destul de forţate. 

Străduinţa noastră este de a arăta că drumul spre liber- 
tate şi spre împărăţia lui Dumnezeu duce prin comunitate. 
unde se naște, se desvoltă şi se liberează sufletul individual, 
pentru a putea intra în sfîrșit în comunitatea spiritelor nemu- 
ritoare supuse jurisdicțiunii lui Duranezeu. 

S'ar părea că încercarea noastră n'ar cere decît o ușoară 
modificare a filosofiei lui Leibniz sau Kant, sau chiar a feno- 
menalismului modern pentru a da problemei o rezolvire mai 
conformă cu experiența. Dar drumul nostru e mult mai greu 
şi anevoios — şi plin de primejdii. 

Religia şi metafizica (considerată ca teologie raţională în 
senzul lui Aristotel) au crezut că-i pot deschide sufletului 
uman nemijlocit poarta spre nemurire, spre intrarea în co- 
munitatea spiritelor, în împărăţia lui Dumnezeu. Adică, ne- 
mijlocit din biologie, așa cum o face şi Leibniz. 

Ştiinţele exacte, naturale, moderne au arătat că preten- 
țiile omului la o situație excepţională faţă de celelalte animale 
sînt nejustificate. Ele au năzuit să-l închidă pe om în natură, 
în biologie. 

Filosofia socială, soră cu filosofia istoriei, şi luînd apoi 

înfățișarea unei filosofii a culturii, s'a opus acestor încercări 
de ucidere a spiritului, dîndu-i acestuia un domeniu propriu 
— dincolo de natură. Trecerea omului dela natură la cultură, 
dela biologic la spiritual, s'a dovedit însă, — și aci filosofia 
istoriei şi-a dobîndit merite strălucite (Vico), — că e condiţionată 
de viața socială, de formarea, desvoltarea și progresarea orga- 
nizaţiei sociale. Între natură şi cultură se întrepune deci socie- 
tatea, comunitatea umană. 

Știința, pornită să explice toate fenomenele, a trebuit 
deci să se oprească și asupra acestei probleme, cercetînd dacă, 
în ce măsură și în ce privinţă societatea depășește natura. S'a 
constituit sociologia ca o ştiinţă specială despre societate și în 
sarcina ei a căzut deslegarea acestei probleme. Din nefericire 
umii sociologi au crezut că drumul cel mai scurt spre lămuri- 
rea ei este cel al păstrării unităţii ştiinţei, dîndu-i deci socio- 
logiei caracterul unei ştiinţe naturale, fizice. 

Pe de altă parte, sociologii și filosofii, sau mai bine zis 
sociologii-filosofi, descoperind această eroare, n'au găsit totuș 
altă ieşire din acest impas decît prin întoarcerea la metafizică. 
Ei le-au îngăduit deci sociologilor positiviști mutarea hotarelor 
ştiinţelor naturale dincolo de societate așa că ea să intre în 
sfera naturii, dar rezervîndu-i totuș omului dreptul de a trece, 
ca ființă morală şi spirituală, peste aceste hotare pentru a-și 
găsi din nou legătura cu Dumnezeu. În felul acesta însă rolul 
comunităţii ca generatoare a spiritualității umane a fost şters 
sau, în orice caz, diminuat. Căci omul în felul acesta nu şi-ar 
putea dobîndi libertatea decît împotriva comunităţii, rupîn- 
du-se din ea care aparține doar naturii și determinismului 
natural. Dacă admitem însă că spiritul se formează în şi prin 
comunitate ca natură, comunitatea devine atotputernică față 
de individ, ea se substitue divinității, ba ea este aceea care 
produce în conştiinţele individuale ideea divinității. Ea este 
așa dar mai presus de divinitate, căci ea este realitate, putere 
creatoare, pecînd divinitatea nu este decît un efect al influen- 
tei comunităţii asupra indivizilor. În general deci, spiritul este 
un produs al societăţii. 

Dar în felul acesta ajungem la o concepţie deterministă 
despre viaţă, care exclude orice libertate, nu numai de 
acţiune, ci şi de gîndire a individului. Și mai ales rămîne cu 
totul exclusă o influență a individului asupra societăţii. So- 
cietatea îşi are evoluţia ei (dacă se mai poate vorbi de evo- 
luţie !), istoria ei, iar individul este tîrît de ea, dus spre o 
țintă necunoscută. Toate ideile sale, de libertate, fericire, vir- 
tute sînt iluzii și chiar mai puțin decît iluzii... 

Această teorie nu poate fi respinsă arătîndu-se că e pri- 
mejdioasă, că duce la scepticism și fatalism. Efectele ei rele nu 
sînt dovezi pentru neadevărul ei. Nu tăgăduim însă că aceste 
efecte rele ne mînă să căutăm altă deslegare. Şi chiar din 

motivul că nu putem admite ca o teorie adevărată să poată 
intra în contradicţie atît de manifestă cu morala, cu religia 
şi cu toate normele pe cari se întemeiază comunitatea ome- 
nească. 

Să pornim deci la drum pentru a descoperi eroarea acestei 
concepţii. 

Mai întîiu fixăm, ca un fapt bine întemeiat de sociologie, 
că între natură şi cultură, între omul-animal şi omul-spirit, 
se întrepune comunitatea. Dar noi nu concepem comunitatea 
ca un fapt natural, biologic, decît cu anumite rezerve. Și chiar 
dacă admitem existența unei comunităţi biologice, cum e d. 
ex. familia, asta nu înseamnă că ea reprezintă o substanță, o 
entitate metafizică, o unitate supraindividuală. Înmulțirea 
fiinţelor vii se face, după cum ne învaţă biologia, în cele mai 
diferite feluri. La unele animale asocierea este o condiţie pen-. 
tru perpetuarea speciei, pentru reproducțiunea și creșterea 
puilor. Dar şi această asociere ia cele mai diverse înfățișări 
și pentru forma (întinderea și structura ei) nu hotărăsc numai 
tactori pur biologici. Putem însă afirma, fără teamă de desmin- 
tire, că asocierea din punct de vedere pur biologic, serveşte 
interesele individului. Adică, dacă un individ ar putea trăi 
în afară de asociere, el ar părăsi-o îndată ce ar simți sau 
observa că asocierea îi aduce mai multe pagube decît foloase. 
Asocierea biologică, la toate animalele, se înfăptuește numai 
în temeiul unor interese comune, fie aceste instinctive sau 
conștiente. În biologie, egoismul este singura bază a societăţii. 
Aci Felix Le Dantec are dreptate. Chiar instinctele şi porni- 
rile altruiste, de pildă îngrijirea şi apărarea progeniturii și 
ajutorul mutual între membrii unei asociații, nu pot fi inter- 
pretate decît ca manifestări ale  „egoismului“. Individul își 
împlinește funcția sa biologică în conformitate cu structura 
sa psiho-fizică. Chiar termenii de „altruism“ şi „egoism“ mau 
aci nici-o semnificaţie „morală“. Ei îşi  dobîndesc această 
semnificaţie, cînd un animal, de pildă omul, poate ieși din 
-ordinea biologică intrînd într'o ordine în care el poate vrea, 
dar nu trebue să vrea să-și îngrijească și să-și apere proge- 
nitura. 

În această ordine asocierea nu e considerată necesară 
pentru existenţa biologică a individului, ci e considerată ca o 
valoare pe care individul tinde s'o îafăptuiască. Ea nu e dată, 
ci trebue creată şi anume după ce individul se liberează din 
ordinea biologică. Aşadar:  întorcîndu-se împotriva ordinei 
" biologice şi stăpînind-o, individul intră în sfera libertăţii, în 
„sfera împărăției spiritului. 


www.dacoromanica.ro 


328 TEORIA COMUNITĂȚII OMENEŞTI 


11. PROGRESUL TEHNICEI UMANE 


Omul ar fi fizician chiar rămînînd în ordinea biolcgică, 
rămînînd animal. Am putea zice că există unele animale cari 
în ştiinţele fizico-chimice îi sînt superioare omului. Pentru 
scopurile lor, se'nțelege ; de pildă albinele în prepararea și 
conservarea mierii etc. În acelaș fel și omul, pentru trebuin- 
țele sale, are cunoştinţe fizico-chimice „originare“. Pentru 
traiul său ca animal aceste cunoștințe sînt suficiente. Dar nu 
prin tehnicism s'a ridicat omul de-asupra aminalităţii, ci prin 
tehnică el a devenit cel mai puternic animal și cel mai pri- 
mejdios — pentru celelalte animale, dar şi pentru semenii săi. 

Așadar ceea ce numim tehnică, stăpînire a naturii, are 
ca presupoziție numai ieșirea omului din fizică şi intrarea sa 
în biologie — cum e cazul la toate animalele, cari şi ele în 
oarecare măsură au o tehnică întemeiată pe cunoştinţe fizico- 
chimice. 

Deosebirea între om şi animal stă în faptul că omul 
intrînd în biologie n'a rămas în ea Căci dacă ar fi rămas în 
biologie şi în ordinea biologică, el ar fi avut o tehnică neschim- 
bată, legată de tipul biologic, de conştiinţa sa psiho-fizică. El 
ar fi avut o tehnică specific umană, deosebită de tehnica ce- 
lorlalte specii și varietăți animale — şi nimic mai mult. 

Problema este: cum a putut evolua, progresa tehnica 
umană ? Răspunsul este ușor de dat şi a fost dat de toţi teo- 
reticienii moderni în acelaș fel : progresul se datorește orga- 
nizaţiei sociale. Dar să ne dăm bine seama că acest răspuns 
nu e suficient şi nu explică nimic. Dacă organizaţia socială 
umană ar rămânea ea însăş neschimbată, adică, dacă în ordi- 
nea biologică omul ar fi un animal social, organizaţia socială 
umană ar fi dependentă de tipul biologic al omului și ar ră- 
mînea aceeaș, neputîndu-se schimba — decît doar în măsura 
ce s'ar schimba tipul biologic al omului. Dar ştim şi nu putem 
tăgădui că tipul biologic al omului nu s'a schimbat în aşa 
măsură ca să explice transformările sociale cari au înlesnit, 
la rîndul lor, progresul tehnic. 

Prin urmare, societatea umană, care, ea, e chemată să 
explice progresul tehnic, nu poate aparţine ordinei biologice. 
Adică omul-social face parte şi din altă ordine sau poate cel 
puţin participa la altă ordine. El nu mai este un animal social. 
Am încercat să lămurim acest lucru zicînd că omul se naște 
odată ca animal și se poate naşte a doua oară ca om. Naşterea 
ca animal înseamnă intrarea lui în ordinea biologică (prin 
ieşirea din ordinea fizică), iar naşterea ca om înseamnă intra- 
rea lui în ordinea spirituală. Dar trebue să repetăm că şi în- 
tiia naştere e contingentă, precum întimplătoare este şi a doua 

naştere. Nu putem afirma nici necestiatea naşterii ca animal 
nici a nașterii ca om. Ci am putut arăta numai condiţiunile 
în cari şi modul cum se poate naște un animal sau un om. 
În acelaş timp am expus, în temeiul observaţiei şi experienţei, 
că intrarea unei ființe în ordinea biologică implică emancipa- 
rea ei de subt legile mecanice, fizice. Fiinţa devine liberă — 
faţă de natura fizică (supusă legilor mecanice). Chiar prin 
actul (contingent) al naşterii biologice individul născut îşi 
dobîndește libertate faţă de regnul anorganic, în temeiul con- 
stituției sale organice, în virtutea organelor sale, cari îi în- 
lesnesc folosirea materiei pentru întreţinerea şi păstrarea in- 
dividualității sale. Omul care stă pe alt plan (născîndu-se în 
ordinea spirituală) poate constata că animalul, liber faţă de 
materie, e pus în slujba unor scopuri lui necunoscute, în 
slujba perpetuării speciei în primu! rînd — dar și, ca repre- 
zentant al speciei sale, în slujba perpetuării altor specii. EL 
e prins deci în ordinea biologică, unde domneşte interdepen- 
denţă. Dar animalul, ca individ, nu poate cunoaște ordinea 
biologică. Căci, pentru ca s'o cunoască, ea ar trebui să devie 
obiectul lui, adică animalul-individ ar trebui să poată ieşi din 
ordinea biologică, să se poată distanța ca subiect de ea ca 
obiect. Nefiind în stare s'o facă, animalul-individ rămîne 
„egoist“, „solipsist“, „anarhist“. Numai pentru noi, cari cu- 
noaștem ordinea biologică, animalul-individ ne pare prins 
“într'o ordine rigidă şi supus „legilor biologice“, deci ne pare 
lipsit de libertate, lipsit de morală etc. Noi aplicăm acești 
termeni vorbind de animale, ba chiar şi cu privire la plante, 
dar e lămurit că no putem faze decît „„umanizînd“ aceste 
fiinţe şi judecînd acţiunile lor prin analogie cu acţiunile 
omului. 

Din punct de vedere obiectiv, trebue să negăm libertatea 
animalelor. Ele sînt supuse unui determinism rigid; nu unui 
determinism mecanic, ci unui determinism final. Aşadar, față 
de Leibniz, noi facem o distincţie precisă între mecanism și 
finalism şi nu putem accepta părerea lui zicînd că o turmă, 
un popor, o armată ar fi simple agregate, mecanisme, mașini. 
Ci susţinem că aci avem în faţa ncastră „organizaţii“, unităţi 
al căror principiu de unitate este scopul. Ele își găsesc expli- 
carea prin descoperirea scopului spre care tind. Așa, în gene- 
ral, viaţa e explicată prin tendinţa de conservare proprie, de 
înlănţuire a formelor vitale întrun sistem servind conser- 
vării vieții — faţă de materia moartă. Viaţa trebue să lupte 
împotriva morţii, so învingă, s'o supuie. Ea trebue să se 
organizeze pentru această luptă, atît ca totalitate cît și în toate 
părţile ei. Viaţa apare (începe) prin organizarea materiei și 
se menţine prin prefacerea materiei din starea anorganică în 
cea organică. Cînd şi acolo unde lipsesc condiţiunile (cerce- 
tate şi cunoscute de biologie) pentru apariţia și dăinuirea 

vieții, moartea e atotstăpînitoare. Legile morții sînt mecanice, 
fără scop, oarbe, neschimbate. Animalul-individ necunoscînd 
legile finale (deoarece nu poate ieşi din ordinea biologică), 
acţionează condus numai de trebuinţele sale organice, de ceea 
ce numim noi instincte. Dar în ierarhia animală putem con- 
stata şi ivirea inteligenţei, afirmare” libertăţii faţă de natura 
moartă și față de ființele mai „inferioare“. Introducînd ter- 
menul de „inteligenţă“ pentru anirnale (dacă nu și pentru 
plante), e evident că procedăm iarăş prin analogie cu omul 
şi cu tehnica perfectibilă a omului. Cu privire la animale am 
putea vorbi de inteligenţă bine zis numai în cazul cînd am 
observa de fapt un progres în tehnica lor, iar în înţeles ina- 
decvat, am putea vorbi de un animal inteligent în comparaţie 
cu alt animal mai puţin inteligent de aceeaș specie, sau de 
varietăți de animale mai inteligente decît alte varietăți de 
aceeaș specie. De pildă, anumite varietăţi (rase) de cîini sau 
cai sînt mai inteligente decît altele. Și aci iarăș intră în jude- 
cata noastră ca criteriu apropierea sau depărtarea inteligenţei 
cîinelui faţă de cea umană, funcțiunea inteligenţei fiind ra- 
portată la scopuri umane şi nu cîinești. Făcînd abstracţie de 
relaţiile animalelor cu oamenii şi de scopurile omenești, greu 
ne-ar îi în general sau chiar cu neputinţă să stabilim o 
„ierarhie“ a formelor de viaţă, dat fiind că criteriul de ierar- 
hizare e luat tot din viaţa umană. ȘI cu drept cuvînt, deoarece 
numai omul fiind în stare să iasă din ordinea biologică, o 
poate cunoaște și înțelege ca ordine, deci ca ierarhie. Iar cri- 
teriul de ierarhizare nu poate fi luat decît din viața umană, 
dat fiind că omul e singurul animal care se poate distanţa 
(emancipa) de ordinea biologică. In aceasta stă superioritatea 
sa netăgăduită față de celelalte animale. Cercetînd mijloacele 
prin cari omul își poate dobîndi libertatea față de determi- 
nismul biologic, vom descoperi şi criteriul ierarhizării. Acest 
criteriu este sufletul, renunțarea la identificarea cu trupul. 
La unele animale găsim indicii de germinare a sufletului, de 
apropiere de om. Și după acest criteriu se poate stabili o 
ierarhie a vietăților. 

Impotriva lui Leibniz, a lui Kant şi a tuturor fizicienilct 
vechi şi noi, susţinem autonomia vieţii față de lumea anor- 
ganică. In această opiniune avem sprijinul neo-vitaliștilor, cari 
au dat termenului de evoluţie un înţeles precis prin demons- 
trarea că determinismul final entelehial trebuește adoptat cu 
aceleaşi drepturi şi puteri pentru explicarea fenomenelor vi- 
tale, ca şi cel mecanic pentru explicarea fenomenelor fizice. 
Teleologismul biologic nu este numai o ficțiune (cum îi place 
lui Kant să susție), ci un fapt demonstrabil. 

Ajungem aşadar să susţinem că toate fenomenele vieţii 
sînt supuse unui determinism rigid. Prin urmare și societățile 

de plante şi animale vor depinde, în formarea şi dăinuirea lor, 
de legi rigide. 

In acest fel, sociologia ca știință despre societate în general 
va putea descoperi legi sociale bine lămurite, fie că e vorba 
de societăți de plante sau animale, ținînd seama de faptul că 
în acest domeniu nu poate fi vorba de legi mecanice (fizico- 
chimice) ci de legi finale. Sociologia astfel definită nu poate 
însă depăşi sfera biologiei, nu se poate ocupa de om, ci numai 
de. animalul homo sapiens, în înțeles strict biologic. Această 
sociologie ar fi; deci un ram al biologiei, iar ca sociologie 
umană, ea ar reprezenta un capitol dintr'o antropologie (consi- 
derată, aceasta din urmă ca parte din zoologie). Sociologia 
umană, în acest sens, Sar ocupa de formele de asociere umană 
dependente de tipul biologic al omului. Deosebirile între dife- 
ritele forme concrete ar rezulta doar din deosebirile ce există 
între rasele și varietățile înnăuntrul specie umane. Aceste 
forme ar fi mai mult sau mai puţin fixe şi invariabile, așa cum 
sînt formele de asociere la celelalte animale. Deosebirile cari 
nar putea fi reduse la deosebirile de rasă etc., ar trebui expli- 
cate prin influența condițiilor de traiu dependente de mediul 
împrejmuitor. 

Dar simpla observaţie (fie directă sau istorică) ne arată că 
societatea umană prezintă caractere cari nu pot fi explicate 
dacă rămînem în sfera biologiei. 

Toate expunerile noastre de pînă acuma au fost îndreptate 
în spre a lămuri această problemă a „legilor sociale“, Există 
legi sociale : ele sînt legi întemeiate pe finalitatea fenomenelor 
vitale. Dar pentru a le desprinde şi cunoaște, trebue să fim în 
stare a ieși din ordinea care rezultă din dominaţiunea acelor 
legi. Prin urmare omul, în clipa ce reflectează asupra vieţii, 
asupra ordinei biologice (cuprinzînd și ordinea socială), a trecut 
şi se găsește în altă ordine, pe care am numit-o, în raportare 
la și față de finalismul biologic, ordinea libertăţii. Adică : omul 
poate deveni stăpîn al ordinei biologice, o poate întrebuința 
pentru a-și afirma şi păstra libertatea, 

Condiţia pentru această stăpînire a ordinei biologice a 
fost, cum am văzut, nașterea individului uman în altă ordine, 
în altă lume, în lumea spiritului. Și încă odată: nu fiecare om 
se naște cu necesitate în acea lume a libertăţii, așa cum „nece- 
sitatea“ nașterii biologice nu poate fi susținută și demonstrată. 
Dar născîndu-se, prin precesul dialectic împins pînă la dobîn- 
direa conștiinței de sine, omul devine liber, devine autonom 
şi suveran faţă de regnul anorganic din clipa ce intră în viaţă, 
ce se naşte ca animal. 

Omul deci devine medic, psiholog şi în sfirșit sociolog — 
teoretician şi practician. El ajunge să poată stăpîni „viaţa“, 
adică să devie stăpîn peste plante și animale şi peste semenii 
săi, în măsura ce-și dobîndește cunoștințe despre legile cărora 

le sînt supuse aceste forme vitale. Stăpînirea peste semenii săi 
implică funcțiunea de conducător social, de reformator social. 
Aşadar, individul uman, eşind din ordinea biologică, se distan- 
țează și se emancipează și de societatea umană biologică. Ea 
devine pentru dînsul obiect îngăduindu-i s'o transforme, s'o 
mlădieze după trebuinţele sale — în limitele legilor sociale 
dependente de natura biologică a omului, de natura omului- 
animal. Cu cît cunoştinţele omului (scăpat de subt determi- 
nismul biologic) devin mai largi, cu atît se lărgește, din punct 
de vedere tehnic, şi sfera puterii sale de reformator. 

Problema e: ce scopuri va urmări reformatorul social? 
Să vedem mai întâiu ce scopuri urmăreşte omul stăpîn pe cele- 
lalte forme vitale (în afară de om). Aci deslegarea pare ușoară. 
Omul culege și cultivă plante, vînează și crește animale pentru 
hrană, îmbrăcăminte, locuinţă, dar și pentru distracţie, pentru 
satisfacerea gustului estetic. Animalele îi mai servesc și ca 
forță vie, ca maşini vii. Cam de acelaş fel este și comporta- 
mentul omului față de semenii săi: canibalismul și apoi scla- 
vajul ni se înfăţişează ca vînătoare de oameni fie pentru hrană 
fie pentru dobîndirea de braţe de muncă. Mergînd pe aceeaș 
linie, omul nu se opreşte nici în fața comunităţii biologice din 
care s'a născut ca om, ca ființă înzestrată cu suflet. El devine 
tiran şi egoist şi față de părinţii săi, de copiii săi, în sfîrşit 
față de toţi semenii săi, considerîndu-i ca mijloace pentru satis- 
facerea trebuinţelor şi tendințelor sale. Chiar dragostea sa 
față de unii dintre ei poate fi considerată ca egoistă, tot așa 
ca şi ura faţă de alţii. 

Aşadar omul a cucerit şi stăpîneşte un domeniu care ani- 
malului îi rămîne necunoscut şi inaccesibil. Animalul viețueşte, 
omul stăpînind viața trăeşte. Această situaţie excepțională a 
omului față de animale se poate ilustra prin manifestări ale 
omului cari lipsesc cu desăvîrșire animalelor. Ele pot fi prinse, 
în ansamblul lor, subt categoria acțiunilor vroite. Omul face 
ce vrea, pe cînd animalul face ceea ce trebue să facă. 

In această formulare generală însă trebue să ținem seama 
de cele spuse de noi mai înainte. Şi animalul face ce vrea — 
dar numai în sfera libertăţii sale, care nu cuprinde și dome- 
niul vieţii. De pildă : animalul nu limitează „cu voință“ naşte- 
terile fie prin avort sau expunerea puilor; animalul nu se 
sinucide şi nici nu ucide știind că ucide, că nimiceşte viaţa altei 
ființe. Ştiinţa despre viață și moarte îi lipsește animalului, 
prin urmare îi lipseşte şi posibilitatea de a interveni cu voință 
în a opri sau înlesni manifestările vieții, în a tulbura sau de- 
săvîrşi ordinea biologică. 

Nu discutăm aci chestiunea limitelor intervenţiei omului 
în stăpînirea fenomenelor vitale, Cert este că a înfăptuit şi aci, 
ca şi în domeniul fizic progrese uimitoare şi e probabil că va 
reuşi să mai înainteze pe acest drum. Incepînd cu cultura plan- 

telor și creşterea animalelor şi trecînd apoi la medicină, pueri- 
cultură, pedagogie și la organizarea socială, omul a reușit, în 
măsura cunoștințelor sale (empirice mai întîiu şi apoi siste- 
matice) să devie și în acest domeniu un tehnician admirabil. 
Oricari ar fi scopurile ce le urmărește, el și-a dobîndit puterea 
de a le înfăptui, el este liber de a le înfăptui, voinţa lui nu e 
înfrînată de nicio piedică în măsura ce cunoașterea legilor bio- 
logice îi pune la dispoziție mijloacele tehnice pentru a-și în- 
deplini voinţa. 

Cînd omul, ajungînd Ja această putere şi în domeniul 
vieţii, a început să reflecteze asupra scopurilor, urmărite prin 
acțiunea sa, s'a ivit problema filosofică a valorilor, a binelui 
şi răului în primul rînd. Știm şi am expus în lirii largi cum sa 
prezintat această problemă în cursul istoriei filosofiei, dar și în 
cursul evoluţiei ideilor religioase 

La început (din punct de vedere nu numai istoric, dar şi 
logic), omului i se pare că există un sistem de valori bine sta- 
bilit şi că scopurile sînt bine fixate; că anumite fapte sînt 
îngăduite, altele oprite. Dar această părere a fost şi este ade- 
seori, prea adeseori, tulburată de îndoeli, de răsvrătiri ale con- 
ştiinţei împotriva îngrădirilor impuse individului de semenii 
săi. La urma urmei (aşa se întreabă omul, scăpat de subt deter- 
minismul finalităţii biologice) cine e în drept să mă constrîngă 
să urmăresc un scop mai degrabă decît altul? De ce să fiu 
bun, milos, altruist, sociabil etc., şi de ce nu crud şi egoist? 
Numai dacă nu pot fi mai puternic decît altul, trebue să mă 
supun pentru a nu fi strivit. Această concepţie nu exclude bună- 
tatea, mila etc., dar nu admite constrîngerea și nu vede posi- 
bilitatea demonstrării că cineva trebue să fie bun, milos, în 
general virtuos, şi a demonstrării că cineva ar avea dreptul 
să pedepsească pe altul. 

Am ajuns deci la punctul critic, cînd omul dobîndindu-și 
libertate, reclamă pentru sine autonomie și suveranitate, nere- 
cunoscînd nicio autoritate în afară de conștiința sa proprie. 


12. STĂPINIREA OMULUI ASUPRA NATURII 


Cunoscînd ordinea fizică şi ordinea biologică, omul devine 
stăpîn al materiei (anorganice și organice). Condiţia pentru 
dobîndirea acestei stăpîniri este, cum am văzut, ieșirea (libe- 
rarea) omului din mecanismul fizic şi finalismul biologic. Dru- 
mul care duce spre această libertate faţă de natură (cuprin- 
zînd acuma şi viața) este procesul dialectic pînă la trecerea 
lui în monolog, deci pînă la formarea Eului autonom, care 
gîndeşte şi reflectează fără a avea nevoie de interlocutor; 
care-și poate analiza sufletul prin introspecție și poate studia 

fiziologia prin observarea trupului propriu, care se cunoaşte 
pe sine compus din trup și suflet; care-și poate ucide trupul 
propriu și, în sfîrşit, poate renunța şi la suflet, negîndu-i 
existența. 

Omul intrat în sfera libertății, adică stăpîn pe tot ce 
aparține naturii, care cuprinde deci şi viața (formele organice), 
trebue să reflecteze, cu necesitate, asupra scopurilor ce le ur- 
măreşte prin acțiunile sale libere, asupra întrebuinţării liber- 
tății ce şi-a dobîndit. 

Am putea încerca să rezolvăm această problemă în mod 
teoretic, deductiv. Cînd omul evadează din natură şi devine 
liber, două căi îi sînt deschise: sau să se declare suveran și 
autonom, refuzînd a accepta vreo determinare a voinţei sale 
din afară, sau să se supună unei ordine, unor norme instituite 
de „alte voințe“. 

Filosofii, în năzuința de a deslega această problemă, au 
încercat să împace libertatea cu o nouă ordine în care intră 
omul, afirmînd că există o ordine morală căreia omul i se 
supune, deoarece el însuş o creează. Normele morale emană din 
conștiința omului, şi ascultînd de ele omul își este sieși legis- 
lator, prin urmare el e liber și autonom. In practică, problema 
ni se înfățișează altfel. Observaţia faptelor, adică, nu verifică 
aceste enunţări ale filosofilor. Constatăm, anume, că în cursul 
procesului dialectic se stabilesc și principii de acţiune, norme 
de conduită, fără de cari nici desfășurarea dialogului mar fi 
cu putință. Am arătat doar că nașterea omului ca unitate spi- 
rituală, ca „monadă“, e condiţionată de existenţa unei comu- 
nităţi, de posibilitatea comuniunii. O acţiune a omului care ar 
distruge comunitatea ar împiedica şi naşterea sa ca monadă. 
Prin urmare, oricum Sar desfășura egoismul biologic, el nu: 
poate depăşi anumite limite fără a zădărnici nașterea spirituală 
a individului. Aşa că, în clipa ce omul iese din înlănțuirea 
dialectică, reflectînd asupra autonomiei sale, el trebue să reflec- 
teze și asupra valorii normelor a căror observare i-a înlesnit 
dobîndirea libertăţii. 

Dacă, în această clipă de reflexiune, omul s'ar hotărî să 
răstoarne acea ordine, să distrugă deci comunitatea prin nere- 
cunoașterea normelor pe care se întemeiază, înseamnă că el 
renunţă de a mai putea continua dialogul. El rămîne deci. în 
acest caz, liber și autonom, dar izolat complet de orice comu- 
nitate cu alte ființe. 

Așadar solipsismul teoretic, izvorît din posibilitatea ce i 
se oferă omului de a trece dela dialog la monolog, tradus în 
practică devine anarhism, negare a oricărei autorităţi, a ori- 
cărei norme obligatorii pentru individ, dincolo de sfera naturii 
se 'nţelege, deci în noua sferă în care a intrat individul prim 
desăvirșirea procesului dialectic. 

Amintindu-ne însă de punctul nostru de plecare, de con~ 

dițiunile formării și păstrării libertăţii, vom ști că o astfel de 
atitudine a individului ar fi absurdă. Ea ar însemna de fapt 
distrugerea Eului, deci și mimicirea libertăţii, împiedicarea 
oricărei acţiuni și înfăptuiri în domeniul spiritualităţii, în do- 
meniul libertăţii. 

A ieși din dialog și a-și dobîndi libertate nu poate doar 
însemna decît posibilitatea de a relua dialogul pe alt plan şi 
cu alte mijloace, de a lărgi comunitatea, deci de a-și lărgi și 
sfera de acţiune ca spirit. Omul se poate desface din comuni- 
tatea de care era legat prin legile (normele) biologice, dar 
numai pentru a o lărgi și a o preface într'o comunitate spiri- 
tuală. Iar acele norme biologice, izvorîte din instincte, se trans- 
formă în norme morale, cari, prin lărgirea continuă a comu- 
nității, cuprind apoi toate normele, ierarhizate după un sistem, 
de valori, în temeiul căruia se încheagă diferitele forme de co- 
munitate corespunzînd acelei ierarhii de norme. 

Inţelegem acuma de ce chiar primele licăriri ale spiritua- 
lității umane au dat naștere unei noui ordine, transcendente, 
metafizice, (adică deasupra naturii“). 

Familia biologică se transformă în comunitate morală; 
după imaginea ei se formează comunitatea religioasă ; aceasta 
înlesneşte, în sfîrşit, închegarea comunității politice şi, ca ideal 
îndepărtat, se conturează o comunitate menită să cuprindă 
toată omenirea. 

Acestor construcţii teoretice le corespunde însă în practică 
lupta continuă a omului de a-și dobîndi și păstra libertatea, 
fiinţa sa spirituală, în această sferă trancendentă. Pe de o parte 
el va căuta să rămiîie stăpîn pe ordinea fizică şi biologică, pe 
de altă parte să desăvîrşească ordinea spirituală, comunitatea 
de care depinde doar nu numai nașterea sa ca spirit ci și ne- 
murirea sa. 

O rupere a legăturilor sale cu comunitatea în care sa 
născut spiritualicește, o renunțare la continuarea dialogului 
(condiţie a ivirii conștiinței de sine), îl aruncă pe om cu nece- 
sitate în determinismul biologic şi fizic. El devine iarăș animal 
şi pierind ca animal (după legile biologice), el devine materie: 
moartă, intră subt imperiul legilor mecanice (fizico-chimice). 

Dar această întoarcere a omului spre animalitate, prin 
refuzul de a se supune normelor comunităţii spirituale, mai 
înseamnă moarte spirituală, pierdere a sufletului şi a nemu- 
Tirii, înseamnă cădere. Faptele omului redevenit animal nu mai 
sînt amorale, ci trebuesc judecate după criteriile valabile în 
ordinea spirituală. Toate acţiunile sale cari primejduesc ordinea 
spirituală sînt rele, criminale, sînt fără-de-legi. 

Fizicienii şi biologiștii sînt încântați de ordinea ce dom- 
nește în natură. Nu există altă ordine, zic ei, şi omul fiind un 
produs al naturii, născîndu-se și murind după legi naturale, ar: 
trebui să se mulțumească cu ea şi să trăiască în conformitate: 

cu natura. De aci pînă la negarea libertăţii, a responsabilităţi 
și a tuturor normelor morale nu e decît un pas. Intr'adevăr, 
nu-l putem constrînge pe nimenea să iasă din ordinea naturii 
şi să se ridice deasupra ei. Dar putem arăta cari sînt conse- 
cințele acestei întoarceri spre natură și ale renunţării la altă 
ordine, de-asupra ordinei naturii. Fizicienii şi biologiștii ei în- 
şişi n'ar putea face afirmațiile lor, dacă mar fi ieşit din ordinea 
naturii. Ei ne invită să ne întoarcem la natură, ceea ce n'ar 
putea-o face fără constatarea că (nici ei nici noi) nu mai apar- 
ținem naturii. Ei n'ar fi putut descoperi ordinea în domeniul 
vieţii, dacă n'ar fi dincolo de ea, în lumea spirituală, a ştiinţei, 
prin care omul devine stăpîn al vieţii. 

Nu susţinem că omul care renunţă la libertate şi se în- 
toarce la natură, trebue să fie sau să devie criminal. Dar, dacă 
este sincer și consecvent, cum va putea evita să devie crimi- 
nal? Ce înţeles poate avea pentru el proprietatea, virtutea 
sau viciul ? In ordinea naturii nu există nici proprietate, nici 
virtute, nici viciu, nici crimă. 

O vietate nu fură, nu minte, nu pradă, nu e bună nici nu 
e rea, ci e așa cum este după legile naturii. Filosofia dreptului 
natural a vroit să explice, pornind de aci geneza societăţii și a 
Statului, iar contractualismul modern se mişcă pe aceeaș linie. 

E evident însă că aceste explicaţii nu sînt decît rătăciri 
şi aberaţii. Omul nu ascultă de legi și norme morale de frică 
sau cunoscînd că egoismul său e mai bine servit prin ascultare 
decît prin revoltă, dar nici nu ne putem imagina o comunitate 
de pameni născîndu-se și dăinuind printr'o simplă echilibrare 
a voinţelor individuale. Argumentele sofiștilor şi anarhiștilor 
nu pot fi răsturnate prin aceste teorii „naturaliste“. 

Problema ia altă înfățișare dacă ne hotărîm să facem, așa 
cum ne impune observaţia faptelor, deosebire lămurită între 
ordinea naturii și ordinea morală. Omul devenind, prin pro- 
cesul dialectic, stăpîn al naturii, o poate transforma, mlădia 
şi adapta unei ordine superioare, ordinei morale (spirituale). 
Omul poate elimina din natură ceea ce e păgubitor ordinei 
morale. El poate transforma natura întrun mediu prielnic des- 
voltării comunităţii spirituale (atît lărgirii cît şi intensificării 
ei). Dacă nu vrea s'o facă, sau dacă, dimpotrivă, se hotăreşte 
a subordona ordinea morală celei naturale, omul (acel om con- 
cret, istoric) trebue să devie criminal, răufăcător. Faţă de dînsul 
ceilalți oameni cari nu consideră natura decît ca instrumente 
pentru desăvîrşirea ordinei morale, vor proceda ca şi față de 
orice alt lucru natural care sar putea opune acestui scop: 
îl vor distruge (dacă nu-l vor putea adapta scopurilor comu- 
nităţii omenești). 

13. ORIGINEA „CRIZELOR MORALE“ 


Așadar dobîndindu-și prin procesul dialectic conștiință 
de sine, omul nu se mai poate întoarce în regnul animal în 
stare de nevinovăție. Pentru dînsul nu există decît înaintare 
spre mîntuire de lanţurile naturii, spre libertate, sau cădere 
în păcat, cădere subt animalitate. Iar drumul spre mîntuire 
duce prin desăvirșirea comunităților morale, cere prin urmare 
înfăptuirea unei noui ordine întemeiată pe un sistem de valori 
bine structurat după regulele procesului dialectic. Acest sistem 
de valori nu poate fi inventat de individ sau construit de el 
după bunul său plac, ci se elaborează şi se articulează în 
cursul procesului dialectic, deci în cursul închegării comuni- 
tăţii spirituale umane. Orice comunitate, în acest sens, este 
bine zis un sistem de valori, o ordine, o organizaţie, întemeiată 
pe norme obligatorii pentru indivizii ieşiţi din ordinea naturii 
şi cari nu se pot opune acestor norme decît cu primejdia de 
a-și pierde libertatea și de a cădea în robia naturii. 

Filosofia modernă, începînd cu Descartes, a descoperit 
drumul spre libertatea şi autonomia individului faţă de natură, 
dar n'a izbutit să demonstreze pe ce se întemeiază noua ordine 
în care intră individul. Această filosofie a luat, ce-i drept, dela 
religie concepția unei monarhii divine, a unei ordine susținute 
de voința lui Dumnezeu, dar n'a fost în stare să lămurească 
iegătura între ordinea naturii și ordinea spirituală. Zeitatea 
apare în aceste filosofii ca un fel de expedient pentru a împie- 
dica, în practică, urmările unei aplicațiuni logice, raţionale, 
a libertăţii individuale. Dovezile raționale pentru existenţa lui 
Dumnezeu se prăbușesc toate şi Kart fixează rezultatul acestor 
încercări : nu putem demonstra nici existența nici inexistența 
iui Lumnezeu. Dar, în felul acesta, tot suportul ordinei spiri- 
tuale se dărîmă : omul nu e obligat prin nimic să asculte de 
legea morală. Raționalismul deci, proclamînd suveranitatea 
subiectului cugetător, ajunge la acelaș rezultat ca şi empiris- 
mul materialist care proclamă suveranitatea și autonomia na- 
turii : la ateism şi la negarea unei ordine morale. Oricîte arti- 
ficii de metodă ar întrebuința filosofii vechi şi noui pentru a 
demonstra necesitatea acceptării ordinei morale și supunerea 
individului subt imperativele legii morale, scepticismul răs- 
toarnă mereu aceste construcții și justifică pretenţiile indivi- 
dului de a se considera suveran şi autonom, liber de orice 
abligaţiune. 

Zeitatea devine astfel, după deșteptarea reflexiunii filoso- 
fice şi desăvîrşirea ştiinţei, sau o sperietoare pentru copii sau 
un mijloc de guvernare asupra unei masse de oameni încă 
neatinși de filosofie. Preoţii ei înşişi, intraţi în sfera de acţiune 

a filosofiei şi căutînd dovezi raţionale pentru existenţa zeităţii 
şi a ordinei spirituale, se molipsesc de scepticism și-și pierd 
prestigiul în fața mulţimii. 

Aşa se explică crizele spirituale la diferitele popoare și 
în anumite epoci istorice. Aceste crize se accentuează însă 
mai ales în timpurile moderne, cînd ideile filosofice pă- 
trund în marea mulțime deslănțuind curente de subiecti- 
vism teoretic însoţit cu necesitate de individualism (egoism) 
practic. Filosofia elină a destrămat societatea antică. Creştinis- 
mul a refăcut-o. Filosofia modernă, prin consecințele ei practice, 
ameninţă cu o nouă prăbușire socială, cu o nouă disoluţie a 
comunităţilor spirituale omenești. 

Refacerea lor va veni oare dintr'o redeșteptare a crești- 
nismului, (prin întoarcerea la creştinism) sau dintro nouă 
formă de religie ? Sau poate că civilizaţia europeană stă în 
pragul unei prăbușşiri definitive? Nu poate fi vorba aci să 
ne exprimăm o părere, fie pesimistă sau optimistă, sau să 
facem proorociri. Ci vrem să cumpenim numai, în temeiul 
observației faptelor, dacă și în ce măsură o revizuire a prin- 
cipiilor filosofice n'ar putea contribui la oprirea dezastrului 
și la o nouă înflorire și consolidare a ordinei spirituale. Chiar 
dacă n'am izbuti decît să răsturnăm valabilitatea teoretică a 
solipsismului, dovedind că libertatea umană, în teorie și prae- 
tică izvoreşte şi dăinuește prin procesul dialectic, deci prin 
închegarea şi păstrarea comuniunii spirituale între subiecte, am 
cîştiga un punct de sprijin puternic pentru întemeierea unei 
teorii, care în aplicarea ei, ar înlătura toate îndoelile în exis- 
tenţa unei ordine spirituale deasupra ordinei naturii. In felul 
acesta, subiectivismul şi scepticismul, teoretic şi practic, s'ar 
izbi de puterea unor argumente raţionale verificate pe deplin 
prin experienţă. 

Și, aşa cum Platon n'a putut răsturna poziţiunea sofiști- 
lor, așa cum Kant n'a fost în stare să clatine fenomenalismul 
tui Hume, aşa nici noi nu vom putea distruge argumentele 
lui Kant, dacă nu vom găsi mijlocul de a înainta în filosofare 
acceptînd rezultatele la cari a ajuns filosofia modernă 

Recunoaștem deci suveranitatea și autonomia subiectului 
față de natură, considerate ca obiect al lui, ca fenomen. Îi 
recunoaștem subiectului, și pentru practică, puterea de a 
transforma natura (cuprinzînd şi domeniul vieţii) adaptînd-o- 
scopurilor sale. Dar nu ne oprim aci, cum au făcut prede- 
cesorii noștri, pentru cari realitatea subiectului şi unicitatea 
sa e un fapt dat nemijlocit conștiinței şi scos de subt deter- 
minațiunile de spaţiu şi timp. Noi cercetăm condiţiunile în 
cari se poate naşte subiectul autonom şi condițiunile în cari 
își poate păstra autonomia. Nu acceptăm deci despărţirea 
între natură și ordinea spirituală, în felul că aceasta din. 

urmă ar fi numai o plăsmuire, o idee, un postulat practic 
(moral) ce nu poate fi demonstrat. Ci, dimpotrivă, arătăm că 
individul nu poate scăpa de  constrîngerea ordinei naturii, 
decît transformînd-o în obiect, în fenomen, și acordînd ordi- 
nei spirituale caracterul de realitate. Dar nu numai din 
motive „morale“ şi ca ficțiune pentru salvarea moralei, ci 
pentrucă, tăgăduindu-i realitatea, individul își surpă temelia 
existenței sale proprii ca subiect. Căci numai realitatea ei 
explică geneza subiectului autonom și numai dăinuirea ei 
susține autonomia lui. 

Individul biologic devine unitate spirituală, monadă ne- 
muritoare, prin comuniune cu alte monade. Dăinuirea comu- 
nității şi nemurirea ei, deci realitatea ei indestructibilă este 
condiție primară şi fundamentală a existenței și dăinuirii 
monadelor. Şi rezultatul cel mai important la care ajungem 
este ; că nu ordinea spirituală se desprinde din natură, ca o 
crdine parţială a ei, ci natura e eliminată din ordinea spiri- 
tuală ca obiect al ei, prin a cărui stăpînire şi transformare 
(cu ajutorul științei) se poate desăvirși ordinea spirituală, 


14. PRIMATUL ORDINEI SPIRITUALE 


Susţinem deci primatul ordinei spirituale față de ordinea 
fizică (naturală). Deci nu prin analogie cu ordinea fizică con- 
struim ordinea morală (cum crede Kant), ci, invers, prin ana- 
logie cu ordinea morală (sau, în general, spirituală) construim 
ordinea fizică. Se ştie că noţiunea de „lege“ se formează 
întfiu în societate, iar apoi se aplică și la natură, ca şi cum, 
natura ar fi şi ea stăpînită şi ordonată de un uegiuitor ase- 
mănător legiuitorilor în societate. După imaginea ierarhiei 
sociale omul își închipue și ierarhia puterilor cerești (Guyau). 
A. D. Xenopol a expus acestea pe larg în studiul său „Ideile 
de legi şi prevedere“ (analele Acad. Rom. Seria II-a Tom. 
XXXV, Mem. Secţiei Istorice), unde arată cum apoi, după 
adoptarea „legalităţii“ în domeniul fizic, se încearcă a se 
explica și faptele sociale prin analogie cu cele naturale supuse 
legii cauzalităţii. 

Mergînd pe acest drum filosofii se trezesc apoi că nu 
mai pot rezolvi problema libertăţii umane, problema morală. 
Ei trebue sau să renunţe cu totul la întemeierea unei morale 
sau să întrebuinţeze artificii ce duc cu necesitate la con- 
tradicţii. 

Am arătat că omului, adică fiecărui individ uman, oriunde 
şi oricînd s'ar naște biologiceşte, i se deschide drumul spre 
a doua naştere, de astădată spirituală, prin procesul dialectic. 
Abia după desăvîrşirea acestui proces, omul se 'naște ca spirit, 

subiect, şi devine liber față de natură, care, la rîndul ei, de- 
vine fenomen supus legilor gîndirii, legilor spiritului. Deci: 
natura considerată ca totalitate a obiectelor, n'ar avea exi- 
sterță şi legalitate proprie, ci ea se ordonează, se structurează, 
ca fenomen, după legile spiritului, după legile ce îi le impune 
subiectul. Acest lucru odată constatat şi demonstrat cu atîta 
lux de amănunte şi atîtea artificii şi subtilități logice de 
marea mulțime de iluştri filosofi, — întrebăm : cum se poate 
ca în sfîrșit să considerăm legea naturală ca prototip al legii 
în general, şi să „construim“ ordinea spirituală (morală) prin 
analogie cu ordinea naturii ? 

Să lămurim problema mai de aproape. Natusa, se spune, 
i sa părut omului primitiv (preistoric) haotică, plină de pri- 
mejdi:, nimic nu se putea prevedea, deoarece forțe supraome- 
` nești, forţe „oculte“ puteau schimba în orice clipă mersul 
evenimentelor. În fața acestei naturi haotice sa organizat 
societatea în temeiul unor norme, unor legi edictate de voințe 
cunoscute, de legiuitori. Deci societatea i se înfățișa omului 
ca o ordine bine stabilită, căreia individul trebuia să se su- 
pună. Prin analogie deci cu această ordine a fost construită 
apoi de fizicieni (de „fiziologi“, cum îi numește Aristotel) şi 
ordinea naturii. Prin faptul că ordinea socială a fost în urmă 
tulburată din anumite cauze, oamenii au fost împinși apoi să 
creadă că în natură domnește ordine, iar societaţea e haotică 
şi, în sfîrşit, că ordinea socială ar trebui restabilită prin ana- 
logie cu ordinea naturală. 

Dar să ne amintim că aceste speculațiuni s'au ivit în 
condițiuni bine determinate, în cursul evoluției cosmosului 
social grecesc, cînd Cetatea intră în disoluție și începu să se 
inchege Statul teritorial. 

Cum se poate admite însă ca această speculație contin- 
gentă şi explicabilă numai prin aceste evenimente istorice să 
fie pusă la baza sociologiei, susținîndu-se că legile sociale sînt 
legi naturale şi că ordinea socială face parte din orâiea na- 
turii sau că trebuește concepută ca ordine naturală ? 

Așa, spre pildă, la ultimul congres sociologic (din 1937; 
s'a discutat problema „echilibrelor sociale“ şi mai ales: dacă 
sîntem în drept a întrebuința în sociologie termenul de echi- 
libru, care aparţine doar, așa se spune, mecanicei; în loc să 
se pună problema : dacă mecanica e în drept să întrebuinţeze 
termenul de echilibru pe care l-a împrumutat, pe vremuri, 
din știința socială. Dar, în sfîrșit, nu vrem să răscolim pa- 
siunile şi să zădărnicim o bună înţelegere între „fiziologi“ și 
sociologi. E destul să amintim că fizicienii moderni au re- 
nunțat la pretenţia de a ne prezenta ordinea naturii ca o 
ordine desăvîrşită şi stăpînită de legi inexorabile. Principiul 
causalităţii își vede îngustat domeniul tot mai mult și natura 
începe să devie iarăş haotică și lipsită de legi. Amintesc aci 

cartea lui Philipp Frank, Le principe de causalite et ses limi- 
tes (tradusă din germană de J. Du Plessis de Grenedau, Paris 
1937) în care ni se arată cît de restrînsă e sfera stăpînirii 
legilor naturale, cît de nelămurită este noţiunea de lege în 
ştiinţele naturale. Existenţa unei ordine universale supuse 
unor legi fixe presupune existența unei fiinţe care cu- 
noaște această ordine, sau a unei ființe care a creat-o după 
un plan bine stabilit. Fără această presupoziţie enunţarea că 
e un cosmos, o ordine, ware niciun înțeles. Și dacă, după cele 
expuse de noi mai înainte, nu putem accepta ideea că natura 
e haotică, că sîntem mînaţi să căutăm şi să creăm neîntre- 
rupt ordinea, asta înseamnă că sîntem mînaţi să descoperim 
planul după care a acționat acea ființă supremă. Ideea de 
Dumnezeu nu este numai un principiu regulator în domeniul 
teoretic, cum ar vrea Kant, ci este şi aci principiu constitutiv, 
deoarece toată știința trebue să pornească dela certitudinea 
că lumea e creată de Dumnezeu ca ordine. lar această ordine 
ni se revelează mai întîiu în domeniul moral, şi de aci ple- 
cînd noi descoperim, în măsura ce ne îngădue știința, ordinea 
naturii ca izvorînd din aceeaş voință supremă. 

În' domeniul moral deci ni se înfățișează ordinea ca expe- 
riere nemijlocită, cum aci existenţa lui Dumnezeu, nemurirea 
sufletului şi libertatea sînt fapte intuite, „date imediate ale 
conștiinței noastre“. Cu cît întindem sfera cercetărilor dincolo 
de domeniul moral, intrînd în sfera naturii, cu atît mai difi- 
cilă devine cercetarea, deoarece aci nu putem dobîndi cuno- 
ștințe asupra ordinei decît în mod mijlocit şi prin analogie 
cu ordinea morală. 

Vedem deci cît de greşită a fost calea pe care a pornit 
filosofia secolului XIX şi cum chiar idealismul „critic“ a în- 
tărit pozițiunile materialismului,  declarînd că ideile de 
Dumnezeu, Nemurire și Libertate nu sînt, din punct de ve- 
dere al cunoaşterii teoretice (deci al științei), decît principii 
regulatoare, adică binezis ficțiuni. În felul acesta şi Kant 
construeşte lumea inteligibilă, ordinea morală prin analogie 
cu cea naturală, deoarece el nu cercetează geneza conceptului 
de ordine — nici din punct de vedere istoric nici logic. El nu 
vede nici nu înțelege că ordinea morală este prototipul ori- 
cărei ordine posibile şi că numai pornind dela ea se poate 
naşte ştiinţa despre natură ca ordine, se pot descoperi legi 
naturale prin analogie cu legile cari stau la temelia ordinei 
morale. Atît el cît şi predecesorii săi pînă înapoi la Descartes, 
şi urmașii săi pînă la fenomenologii de azi, îl surprind pe 
individ în clipa ce e în stare să se desprindă din dialog şi să 
treacă la monolog. Şi în urmă aceşti filosofi nu mai găsesc 
nici drumul îndărăt spre intrarea individului în istorie, în 
sfera nemuririi. Deoarece : drumul înapoi e închis prin ne- 
cunoaşterea rolului comuniunii, a procesului dialectic pentru 

naşterea sufletului, ei crezînd că sufletul se naște odată cu 
nașterea biologică a individului, fie chiar numai în mod vir- 
tual, ca dispoziţie, ca posibilitate de întregire şi desvoltare 
prin acumularea de „experiențe“ ; drumul înainte e închis 
prin declaraţia că nu există suflet fără trup, deci că moartea 
biologică înseamnă și încetarea activităţii sufletului. Doar 
dorinţa de a trăi vecinic creează credința într'o lume de apoi! 

Individul e pus așadar în fața Universului, izolat şi desfă- 
șurîndu-şi gîndirea în formă de monolog. 

Cînd sociologia şi-a făcut apariţia și psihologia a trebuit 
şi ea să ţie seama de „viața socială“, problema sa ivit din 
nou şi, precum ştim, ea a fost rezolvită în diferite feluri, dar 
fără să ni se dea explicarea raportului între individ și socie- 
tate. Unii i-au tăgăduit individului orice fel de autonomie și 
libertate, considerîndu-l supus unei „constrîngeri“ sociale 
absolute, alții mau văzut altă posibilitate de a salva autono- 
mia individului decît prin negarea „realității“: societăţii, afir- 
mînd că societatea nu este decît o ordine creată de indivizi 
(fie prin voința lor -— contractualismul, fie prin pornirile lor 
naturale — organicismul). 

Dar, deşi sociologia n'a ajuns încă, și probabil că nici nu 
va ajunge în curînd, să dea acestei probleme o deslegare de- 
finitivă, discuţiunile au făcut ca cel puţin să se  întrevadă 
posibilitatea deslegării ei. În orice caz sociologia a răsturnat 
în mod definitiv individualismul filosofilor întemeiat pe so- 
lipsism și a zguduit din temelii autonomia individului, a su- 
biectului, sprijinită pe suveranitatea raţiunii subiective. Socio- 
logia a avut un rol negativ, de distrugere a speculaţiunilor 
metafizice izvorite din subiectivism. În partea constructivă 
însă, sociologia a căzut într'o mare și neiertată eroare : ea a 
renunțat la o înaintare în cunoaștere și s'a întors la deter- 
minismul ştinţelor naturale, susținînd că sociologia este şi ea 
o ştiinţă naturală şi că legile sociale sînt legi naturale. De 
aci pînă la căderea în materialism n'a fost decît un pas, pe 
care l-a făcut „,sociologismul“ durkheimian. Sociologia a mers 
deci pe calea efortului minim: descoperind eroarea idea- 
lismului subiectivist, ea a adoptat concepţia materialismului 
care neagă cu desăvîrşire autonomia şi libertatea subiectului. 
Încercările de a concilia cele două poziții extreme (Fouillte şi 
alții) nu pot fi considerate ca deslegări definitive, deoarece 
nu pătrund pînă la izvoarele erorii, pînă la punctul unde 
nașterea sufletului deschide perspectiva unei noui ordine, 
prototip al oricărei ordine posibile, 

Cînd individul uman se naște a doua oară, el devine 
liber şi autonom prin faptul că intră, prin această a doua 
naştere, în ordinea morală, întemeiată chiar pe libertatea şi 
responsabilitatea individului, pe faptul că individul devine 

stăpîn al ordinei naturale şi poate crea valori cari depăşesc 
„natura“. 

Dacă individul ieșit din ordinea naturii, nu acceptă ordi- 
nea morală, se răzvrătește împotriva ei și se crede descă- 
tuşat de orice răspundere, el devine anarhist, şi în teorie şi 
în practică. El renunţă la nemurire și, în mod necesar, se 
sinucide, întorcîndu-se în ordinea biologică și putînd viețui 
aici ca orice animal pînă la disoluția trupului său. 

Punctul critic, cu adevărat critic atît în teorie cît și în 
practică, pentru sufletul omenesc este reflexiunea asupra 
drumului de urmat după cucerirea libertăţii, după ieșirea din 
determinismul biologic. 

Invitaţia filosofilor de a rămînea la pragul libertății, 
pentru a contempla natura şi a o cerceta în toată întinderea 
ei, e plină de primejdii pentru cel ce e nevoit să treacă dela 
teorie la practică, pentru cel ce caută în teoria filosofilor un 
îndreptar pentru conduita sa și nu găseşte la ei decit enun- 
ţarea de principii şi de maxime morale, în cele mai multe 
cazuri în contradicţie deplină cu teoria lor. 

Ne-am hotărît să punem capăt acestor îndoieli şi nedu- 
meriri, arătînd că teoria filosofilor e greşită și că adevărata 
teorie a lucrurilor ne îngădue să stabilim principii evidente 
pentru practică. 


15. ANTINOMIILE PROBLEMEI MORALE 


Sociologia a descoperit eroarea subiectivismului care, în 
consecințele sale teoretice, ajunge la solipsism, iar în cele 
practice la egoism şi anarhism, dar ea n'a fost în stare să 
îndrepte această eroare. Pentru a răsturna pozițiunea subiec- 
tivismului (,„individualismului'“), ea a adoptat o pozițiune dia- 
metral opusă : individul e produsul societăţii şi pe deplin 
determinat de societate. Iar societatea, la rîndul ei, e natură, 
adică e supusă unor legi naturale, independente de voința 
omului — așa ca toată natura. De aici urmează, cu necesitate 
logică, inexistența libertăţii, deci şi inexistența moralei. Ter- 
menii de bine şi rău, de crimă etc. wau niciun înţeles „moral“, 
deoarece individul nu poate alege binele, cum nici nu poate 
evita răul, fiind determinat de societate în felul lui de a trăi, 
gîndi şi acționa. Putem doar constata cum  într'o anumită 
societate oamenii consideră ceva ca rău sau bine, cum ei se 
conformează sau nu unor norme impuse lor de societate ca 
obligatorii. Dacă nu se conformează, ei săvirşesc o crimă, 
adică o faptă care e urmată de reacţiunea societăţii, de pe- 
deapsă. Crima deci nu este, după această teorie durkheimiană, 
reprobabilă ci reprobată ; ba chiar mai mult: crima prin 

reacţiunea ce-o provoacă întăreşte solidaritatea socială, deci 
ea e necesară pentru ca societatea să existe şi să-şi dobîn- 
dească o conștiință de sine. 

Positivismul trebuia să ajungă la aceste concluzii, mai ales 
după ce intrase pe mîna jidanilor spinoziști. Reacţiunea împo- 
triva lor a pornit din partea sociologilor francezi creștini, al 
căror conducător spiritual este Gaston Richard. Acest sociolog 
şi filosof şi-a propus să demonstreze existența reală a liber- 
tății şi a responsabilității morale a individului. În studiul său 
L'athâisme dogmatique en sociologie religieuse (Paris, 1923), 
apoi în cartea L'Evolution des moeurs (Paris 1925), Gaston 
Richard opune științei moravurilor a școalei durkheimiene, o 
morală ştiinţifică, întemeiată şi ea pe date științifice, pe pre- 
mise verificate pe deplin prin experienţă. În sfîrșit, Gaston. 
Richard are prilejul să ne dea într'o sinteză ultimă doctrina 
sa morală, expunînd problemele etice fundamentale!) În 
prefața la lucrarea d-lui G. Richard, d-l J. Chevalier arată 
necesitatea de a concentra toate străduinţele  moraliştilor 
timpurilor noastre pentru întemeierea unei doctrine morale 
ştiinţifice, deoarece „toată criza actuală, subt feluritele ei în- 
fățişări, chiar economică, chiar industrială, se reduce la o 
criză de moralitate, şi în ultimul rînd, fără îndoială, la o 
criză metafizică, Omul a pierdut încrederea în sine, pentrucă 
a pierdut încrederea în idei, şi deoarece nu mai știe unde este 
datoria, nici chiar dacă mai există datorie. Iată tragicul situa- 
țiunii noastre prezente“. Le elaborarea acestei doctrine mo- 
rale sînt chemați... toți cei ce simt adînc contrastul şi dispro- 
porţia ce există între grija şi prudenţa extremă pe cari un 
savant le pune pentru a număra sau a cîntări elementele 
atomului, și ușurința de necrezut cu care enunţă, asupra unui 
om, unui eveniment sau unei idei, o judecată de care depinde 
uneori menirea noastră umană“. 

Comte, şi în urmă toţi positiviștii, respingînd absolutul 
de care în mod necesar viaţa morală trebue legată, au făcut 
ca „omul să depindă cu necesitate de omenire. Dar tocmai 
contrarul e adevărat. Și mai mult. Răsturnarea raportului 
care, în toate ştiinţele naturii, biologice sau sociale, îl leagă 
pe individ de specie, este tocmai ceea ce caracterizează mo- 
rala. Căci morala începe acolo unde se înfăptuește această 
răsturnare, acolo unde viaţa personală se liberează de îngră- 
dirile ce-i impune specia, şi în spaţiu, şi în timp“. 

Şi încă un citat mai lung din prefața d-lui Chevalier 


1) Lucrarea a apărut în 1937 în colecția: Actualités scientifiques 
et industrielles, Nr. 474 şi 475. La Morale. Exposés publiés sous la 
direction de Jacques Chevalier, subt titlul: I. La Conscience morale et 
Expérience morale. II. La Loi morale. Les Jois naturelles et les lois 
sociales. 

care ne lămurește pe deplin asupra felului cum aceşti mora- 
lişti francezi înțeleg a pune problema centrală a moralei față 
de positivismul durkheimian, dogmatic şi ateist. 

„Omul fără îndoială că nu se poate separa de societate: 
el n'ar putea-o face fără a pune în primejdie chiar existenţa 
sa. Dar această societate al cărei membru este el n'are nimic 
comun cu o societate de albine și de furnici, încă mai puţin 
cu o mașină; ea este o societate de „membri cugetători“; ea 
este această comunitate spirituală pe care Malebranche a de- 
finit-o așa de minunat ca „acord al spiritelor şi al inimilor 
în vederea clară a adevărului neschimbat, în gustarea feri- 
cirii nesecate“ ; o societate „dăinuind în comuniunea bunu- 
rilor adevărate“, vreau să spun a acelor bunuri spirituale 
cari se înmulțesc divizindu-se, spre deosebire de bunurile 
materiale de cari nu ne putem servi decît lipsindu-i pe alţii 
de ele, de unde naște invidia, ura şi războiul, roade ce se 
ivesc mereu dintr'o civilizație care-l absoarbe pe om în co- 
lectivitate, şi colectivitatea ea însăş în materie, Omul colectiv 
ware suflet. El ware niciun simţ al libertăţii. El e inaccesibil 
raţiunii. El nu posedă, nu exaltă și nu pune în comun decît 
instinctele animalității. El nu gîndeşte decît a mări corpul 
său, a-l prelungi, a-i spori puterea cu ajutorul maşinei. El 
se laudă că mașina fabrică 6000 de lămpi pe oră în loc de 
200: dar cine va cumpăra cele 5.800 de lămpi? Că ea eco- 
nomisește mîna de lucru ; dar ce se va face cu cei cărora ea 
le ia lucrul? Că ea cîștigă zece minute din durata unei ope- 
rațiuni; dar cum va umplea omul aceste zece minute? In- 
tr'adevăr, cum zicea un inginer american, dacă omul nu-i în 
stare să reguleze întrebuinţarea ei şi dacă nu se poate servi 
de ea, fără să-i fie aservit, ar trebui ca „mașina să fie arun- 
cată în închisoare“. Împotriva omului colectiv, mecanizat, ma- 
terializat, trebuește deci restaurat omul individual, căci el 
singur contează : el singur e capabil să cugete; el singur e 
capabil de libertate şi de virtute; el singur, așa cum o în- 
semna cu drept Georges Duhamel, a dat, dă şi va da mereu 
omenirii maeştri, înţelepţi şi sfinți. Dar acest om individual 
pe care e clădită societatea, prin care omenirea trăeşte şi 
progresează, nu este individul conceput noaptea prin conto- 
pirea duor jumătăţi de celule, simplă parte dintr'un tot, ci 
parte inconștientă, care vrea pentru dînsul totul. Nu! Omul 
individual este persoana: este omul în faţa absolutului şi 
eternului ; omul participînd la o natură divină, Velos xatvovâs 
wbosuc (2 Petr. 1, 4), prin raţiunea sa care cunoaște legea 
morală sau care o caută, prin voinţa sa care i se supune de 
bună voe, prin tendinţele sale ce-o depăşesc, şi cari nu pot 
fi satisfăcute prin nimic relativ, trecător nici finit; omul 
nemuritor care dobîndește conștiință de sine în acelaș timp 
ce, prin supunere și rugăciune, ia cunoștință de raporturile . 

sale cu Dumnezeu. Toată civilizația se întemeiază pe el. În 
el singur — în ființa individuală în societate cu ceilalți 
oameni și cu Dumnezeu, — se poate aprinde flacăra duratei, 
cea care asigură societăţilor omenești, patriilor, instituțiunilor, 
familiei, acea stabilitate şi acea dăinuire care nu aparțin decît 
ideilor“. 

În cele de mai sus ni se înfățișează cît se poate de lămurit 
concepția opusă sociologismului positivist dogmatic: omul ca 
ființă morală depăşeşte şi învinge determinismui social. 

Societatea ar reprezenta deci și ea o ordine naturală, din 
care omul se poate emancipa, dobîndindu-și libertatea mo- 
rală. Se vede deci că noţiunea de societate nu este univocă. 
Societatea umană ar putea fi considerată ca identică cu socie- 
tatea biologică, dar și ca o ordine suprapusă ordinei biolo- 
gice, deci ca o ordine spirituală. În această privinţă ar trebui 
aduse unele lămuriri din partea adversarilor positivismului. 
Este omul ca ființă socială dincolo de biologie, sau se găsește 
încă în biologie ? Dacă a depășit biologia, noi îi putem atribui 
libertate și autonomie faţă de domeniul biologic, dar îl vom 
putea considera determinat prin societate şi supus normelor 
sociale — în clipa ce noi, cei ce-l considerăm determinat, 
sîntem în stare să ieşim din determinismul social, dobîndin- 
du-ne libertatea morală. Positiviștii greşesc deci, dacă cred 
că societatea este dincolo de biologie și în acelaş timp în- 
cearcă a demonstra determinarea socială a omului, ei înşiși 
considerîndu-se determinaţi de societate, deci lipsiți de li- 
pertate. Jar antipositiviștii, reclamînd pentru individul uman 
libertate prin faptul că pot arăta emanciparea sa de subt 
.constrîngerea socială, greşesc cînd cred că pot întemeia legea 
morală pe conştiinţa individuală, așa cum a făcut-o Kant. 
Adică ; dobîndirea libertăţii faţă de ordinea socială, nu implică 
pentru om intrarea necesară într'o ordine superioară, anume 
în ordinea morală. 

Căci, dacă ar fi aşa, atunci omul cunoscînd ordinea mo- 
rală, ar năzui să-și dobîndească și faţă de ea o libertate din- 
colo de bine și rău (cum zice Nietzsche). Dacă am cunoaște 
deci ordinea morală, ea ar deveni obiectul nostru, noi am 
stăpîni-o, deci ne-am afla chiar prin acest fapt dincolo de ea. 
Ceea ce înseamnă că l-am cunoaște pe Dumnezeu şi planul 
ordinei universale de El, deci am fi egali Lui și am fi liberi 
ca şi El. 

Acesta e înţelesul răzvrătirii filosofiei împotriva dogma- 
tismului teologic care pretinde că omul îl poate cunoaşte pe 
Dumnezeu și ordinea instituită de voinţa divină. Așa îi ade- 
meneşte diavolul pe oameni să guste din mărul cunoștinței 
pentru a ajunge egali divinității. Concepţia moraliștilor anti- 
positiviști, aşa cum e formulată în citatul de mai înainte, duce 
cu necesitate peste Kant la Nietzsche, la răsturnarea tuturor 

“valorilor şi proclamarea suveranității absolute a individului 
puternic care a sărit (fie numai în teorie) dincolo de bine 
şi rău, adică dincolo de ordinea morală. 

Să fixăm rezultatul acestor raționamente. Constatăm mai 
întîiu că individul uman își dobîndește libertate față de na- 
tura anorganică şi față de cea organică ; născîndu-se ca vietate 
el devine stăpîn pe materia anorganică, iar, în urmă, născîn- 
du-se ca suflet, el devine stăpîn pe viață, pe materia organi- 
zată. Dar sociologia ne arată că individul născîndu-se ca su- 
flet intră într'o nouă ordine, cea socială. Positiviștii cred că 
el poate cunoaște și cerceta această ordine, rămînînd în ea 
— ceea ce e greșit (cum arată cu toată dreptatea moraliștii 
antipositivişti). Prin urmare, dacă ordinea socială reprezintă 
o nouă ordine, superioară celei biologice şi dacă ea poate fi 
cunoscută şi poate forma obiectul ştiinţei umane, individul 

trebue să fie în stare să se emancipeze de ea, să-și dobîn- 
draseă li îi tatea față de ea. Intră individul prin acest fapt 
într'o nouă ordine, sau devine el aci absolut liber? Dacă 
«această libertate dobîndită şi faţă de ordinea socială, ar fi o 
libertate absolută, asta ar însemna că individul ar putea în- 
trebuinţa și societatea ca mijloc pentru orice scop şi-ar alege 
în deplină libertate. Dacă însă individul emancipîndu-se de 
ordinea socială, ar intra într'o nouă ordine, se naşte între- 
-barea, dacă această ordine îi este cunoscută lui sau nu. Dacă 
-o cunoaște înseamnă că a și depășit-o, devenind liber şi față 
de ea ; dacă n'o cunoaște, el rămîne liber aşa cum animalul 
æ liber față de natura anorganică, necunoscînd ordinea biolo- 
gică din care face parte. 

Dar pentru om, care iesă din biologie, animalul nu e 
liber ci pe deplin determinat de legile ordinei biologice. 

Deci: dacă ar exista o fiinţă care să cunoască ordinea 
suprapusă ordinei sociale şi pe care o putem numi ordine 
imorală, individul uman i sar înfățișa acelei ființe ca deplin 
determinat de legea morală. 

Antipositiviștii afirmă că individul uman el însuş ajunge 
prin conștiința sa să cunoască ordinea morală; dar, în acest 
„caz, zicem noi, el a şi depășit-o. 

Vedem deci că deslegarea problemei trebuește căutată 
pe altă cale şi cu alte mijloace. 


16. BINELE ȘI RĂUL 


Am arătat drumul pe care se poate ajunge la cunoașterea 
Şi recunoașterea primatului ordinei morale, ca prototip al tu- 
turor ordinelor posibile: e procesul dialectic prin care indi- 
vidul îşi dobîndește un suflet, devine suflet nemuritor. Mai 

bine zis: poate deveni suflet nemuritor. Iar devenind suflet, 
ceea ce, din punct de vedere al ordinei morale în care intră, 
e un eveniment contingent, el se găsește în ordinea morală 
prin faptul că continuă a rămînea prins în desfăşurarea pro- 
cesului dialectic, în comunitatea spiritelor. Dacă însă renunță 
la aceste legături, considerîndu-se monadă fără ferestre, el 
cade cu necesitate sub stăpînirea legilor naturale, dar nu în 
stare de nevinovăție ci ca păcătos. Şi aci se ivesc toate pro- 
blemele atît de mult desbătute de teologi și filosofi: dacă şi 
prin ce mijloace individul se poate mîntui, își poate păstra 
locul în comunitatea spiritelor ; dacă puterile proprii îi ajung 
pentru a ieși biruitor din lupta cu păcatul sau că e nevoie 
de ajutorul lui Dumnezeu. 

La aceste întrebări filosofii și teologii au răspuns în 
multe feluri, dar în general răspunsurile lor se acordă în 
punctele principale : e nevoie şi de o neîncetată străduinţă a 
individului, dar şi de ajutorul lui Dumnezeu pentru mîntui- 
rea sufletului de păcat. Individul trebue să lupte deci fără 
răgaz împotriva slăbiciunilor sale, nădăjduind că în lupta sa 
va fi susținut de mila divină. Așadar numai prin luptă împo- 
triva răului putem înfăptui binele și numai înfăptuirea bi- 
nelui ne face vrednici de viaţa şi fericirea eternă. Individul 
dobîndindu-și conștiința de sine, devenind liber și stăpîn al 
naturii, trebue să aleagă, în fiecare caz concret, scopul acţiu- 
nii sale, fie că se hotărește pentru bine sau pentru rău. Iar, 
a alege binele înseamnă a ne strădui să desăvîrşim comuni- 
tatea spirituală în care ne-am născut ca suflet, a alege răul 
înseamnă a ne întoarce împotriva comunităţii, considerînd-o 
natură, deci mijloc pentru satisfacerea  pornirilor noastre 
„egoiste“. Această întoarcere împotriva comunităţii izvorește 
totdeauna din îndoiala asupra identității noastre ca trup sau 
ca suflet. Dacă nu sîntem în stare şi pînă cînd nu sîntem în 
stare să ne identificăm cu sufletul, cunoscînd că trupul nu 
este decît un instrument al sufletului, căderea în păcat este 
totdeauna posibilă. Dacă nu sîntem sinceri față de noi înșine 
cînd ne hotărîm să păstrăm și să întărim legătura noastră 
cu celelalte suflete pentru a întemeia cu ele împreună co- 
munitatea celor drepți, nu vom putea străbate la cunoașterea 
lui Dumnezeu, izvorul binelui şi al adevărului. Renunţarea la 
trup este deci condiția fundamentală a intrării în ordinea 
morală. Și, întorcîndu-ne apoi spre lumea căreia-i aparține 
trupul, noi putem acţiona în conformitate cu normele cari stau 
la baza ordinei morale: noi rînduim lucrurile, le ierarhizăm 
după înţelesul ce-l au în raport cu ordinea morală, deci după 
valoarea lor. În felul acesta creăm ordinea în lume, structu- 
răm lumea în ordine suprapuse, începînd cu ordinea cea mai 
inferioară a lucrurilor materiale pînă la ordinea socială, ne- 
mijlocit vecină ordinei morale. Instrumentul care ne serveşte 

pentru ordonarea lucrurilor după aceste criterii este trupul 
nostru cu organele sale, cu senzibilitatea sa. El ne arată dacă 
avem a face cu lucruri materiale, cu vietăți sau, în sfîrșit, 
cu ființe pentru cari, ca și pentru noi, trupul material nu 
este decît un mijloc pentru manifestarea şi acțiunea sufle- 
tului. 

Dar am arătat că descoperirea sufletelor și ierarhizarea 
lor într'o ordine, numită morală, este la început și nu la 
sfîrşit şi că pornind dela această descoperire ne coborîm spre 
„lumea materială. Cînd uităm de această coborire și rupem 
legătura între ordinea morală și celelalte ordine spre cari ne 
coborîm, se naște îndoiala, rătăcirea şi, în sfîrșit, căderea 
noastră în ordinele inferioare, fără posibilitate de urcare 
în sus. 

Cînd uităm deci că noj am construit ordinele inferioare 
după imaginea ordinei morale, așa cum au făcut-o în mod 
inconștient fizicienii chiar, și pretindem a construi ordinele 
superioare după imaginea celor inferioare (cum au făcut-o 
moraliștii sec. XIX), ne închidem în mod definitiv drumul 
spre cunoașterea adevărului și spre nemurirea sufletului. Aşa 
cei ce vreau să explice viața prin procese fizico-chimice şi, 
în urmă, şi societatea prin legi tot naturale, adică fizico-me- 
canice, renunță din capul locului la posibilitatea de înţelegere 
a valorilor şi la cunoașterea sufletului născut din înlănţuirea 
conștiințelor în procesul dialectic. Marea şi tragica eroare a 
„acestor teoreticieni este că ei înșiși se cred prinși în lanţurile 
legilor fizice, fără să-şi dea seama că, în acest caz, ei mar 
putea spune nimic despre natură, ca obiect al lor. Dar ei se 
găsesc cu necesitate logică dincolo de natură, ca subiect unic 
în faţa lumii. Tragedia începe însă cînd ei sau cei ce le-au 
adoptat teoria vreau să acționeze, să creeze valori. De unde 
să ia ei criteriile de acţiune? Dintr'o lume lipsită de înţeles, 
cîrmuită de legi oarbe, din lumea pe care ei au desbrăcat-o 
de orice înțeles şi valoare ? Le-ar rămînea doar drept călăuze 
instinctele animale, pornirile trupești : foamea, setea şi instinc- 
tul de procreaţie. Dar atunci ei ar renunţa la viața umană şi 
sar mulțumi, întrucît sar putea mulţumi, cu viaţa de ani- 
“male. Dar ar mai putea fi animale, adică vietăți amorale, 
lipsite de libertate și de simțul răspunderii pentru faptele 
lor ? lată ceea ce trebue să tăgăduim cu toată tăria. Întoar- 
cerea la animalitate în stare de nevinovăție nu mai este cu 
putinţă pentru omul care, prin procesul dialectic, a ieșit din 
starea de animalitate (din determinismul biologic). Neînstare 
să se întoarcă pe drumul drept, acești oameni rămîn izolaţi, 
vecinic chinuiți de îndoeli, şi, dacă nu devin criminali, des- 
perarea trebue să-i împingă la completă indiferenţă. 

Cultul științelor naturale în sec. XIX şi educaţia tinere- 
tului în sensul acesta utilitarist şi individualist au produs 

toate tulburările şi tragediile civilizației noastre. Ceea ce cre- 
ştinismul a clădit cu atîta răbdare şi cu atîtea jertfe, nechib- 
zuința filosofiei materialiste a început să dărîme fără cruţare. 
Iar cînd sociologia părea că va putea reconstrui iarăș puntea 
spre stăpînirea spiritului, spre închegarea comunității spiri- 
telor înodînd din nou legătura omului cu Divinitatea, con- 
cepția materialistă a pătruns şi aci, prefăcînd societatea în 
obiect, în natură şi dînd-o în stăpînirea individului pentru 
ca el, în sfîrşit, să nu ştie ce să înceapă cu ea, decît doar s'o 
exploateze, ca orice vbiect, pentru satisfacerea  trebuinţelor 
sale animale, egoiste, instinctive. În acest fel sociologia posi- 
tivistă a dat naştere politicianului rafinat, cunoscînd toate 
subtilitățile artei guvernării, dar lipsit de orice principiu spi- 
ritual de conducere şi de orice simţ de responsabilitate, deoa- 
rece și el, ca și savantul fizician, a uitat de legătura sa cu 
comunitatea din care s'a născut ca suflet. El se găseşte, logi- 
cește, dincolo de mecanismul social; dar lipsindu-i, pentru 
acțiune principiile călăuzitoare, el acționează numai în te- 
meiul instinctelor și pentru satisfacerea instinctelor — ca un 
animal social, şi totuş trebuind să devie criminal, deoarece 
ştie că prin acțiunea sa distruge societatea. Politicianul e 
produsul logic şi necesar al materialismului ; el e fermentul 
de descompunere a ordinei sociale. Oricare ar fi locul ce-l 
ocupă în ierarhia socială, dela simplu cetăţean pînă la cel mai 
înalt dregător, politicianul e caracterizat prin egoismul său 
feroce, prin utilitarismul său neîngrădit, prin imoralitatea sa 
şi lipsa totală a simțului de datorie şi răspundere. Politicianul: 
nu se deosebește de criminalii de rînd (de hoţi, de ucigași, 
bandiți, etc) decît prin faptul că el cunoaște mijloacele de a 
zădărnici reacţiunea societăţii împotriva sa ; el îi slăbește pu- 
terea de rezistență, o distramă şi o paralizează. Nici magistraţii 
nici jandarmii nu pot interveni împotriva politicianului, deoa- 
rece el devine stăpînul tuturora prin faptul că a știut să devie 
stăpîn pe mecanismul social. Se poate întîmpla însă ca și 
această mașină să-l distrugă pe mînuitorul ei, dacă nu e teh- 
nician desăvirşit : vezi” soarta atîtor împărâţi romani ucişi de 
pretorieni și a atitor sultani uciși de ieniceri. Machiavelismul 
pur îşi are primejdiile sale şi pentru politicienii cei mari și 
pentru cei mici. 


17. PROBLEMA SCOPURILOR 


Au dreptate sociologii positivişti cînd afirmă că societatea 
poate deveni obiect de studiu, obiect al unei ştiinţe, precum 
şi, în urmă, obiect pentru practică, pentru arta socială, în 
măsura ce, prin cunoaştere, omul devine stăpîn al obiectului 

cunoaşterii. Dar asta nu e o descoperire ncuă. Toţi conducătorii 
sociali au ştiut şi ştiu că o societate omenească poate fi orga- 
nizată, reformată, perfecționată, în temeiul cunoaşterii condi- 
țiunilor în cari o societate se naște şi se desvoltă. Se 'nţelege 
că închegarea unei științe raționale menită să cerceteze siste- 
matic aceste .condițiuni înseamnă un mare progres, înlesnind 
şi constituirea unei tehnice sociale raționale, în temeiul căreia 
arta socială să-și poată da toate roadele. 

Studiindu-se natura umană, felul de comportament al 
oamenilor (ţinîndu-se seama de diferenţierea substratului uman 
după vîrstă, sex, gen de viaţă, etc.), precum și mediul împrej- 
muitor, se pot desprinde legi sociale. Ceea ce înseamnă că, din- 
trun anumit punct de vedere şi într'o anumită măsură, socie- 
tatea este un mecanism, o maşină, care funcționează după anu- 
mite regule. In acest mecanism fiecare individ își are rolul său 
şi poate fi înlocuit prin alt individ care poate împlini acelaş 
rol. Leibniz are deci dreptate, arătînd că un soldat poate fi 
înlocuit prin alt soldat etc. Tot așa o mamă poate lua locul 
altei mame, un preot locul altui preot ş. a. m. d. E vechea şi 
cunoscuta analogie cu organismul viu în care celule se schimbă 
pe cînd organismul rămîne acelaş. 

Ceea ce neglijează să arate Leibniz și, în urmă, toţi socio- 
logii este că cel ce studiază societatea precum și cel ce, în 
temeiul științei sale despre societate, o conduce, 9 reformează, 
trebue să stea dincolo de societate, deci să se fi emancipat 
de determinismul social: el nu mai face parte din maşină, ci 
este conducătorul maşinei, stăpînul ei. 

Raportul între societate, considerată ca produs al naturii 
determinată de legi naturale, şi conducătorul social care îi 
poate imprima societăţii prin reforme raţionale caracterul unei 
opere de artă, constitue o problemă care depăşeşte sfera socio- 
logiei positiviste. Această știință poate descoperi și arăta legile 
cari determină viața socială umană şi că nicio reformă nu 
poate fi înfăptuită, dacă reformatorul nu ţine seama de aceste 
legi. Lucru de altfel cunoscut şi recunoscut de toată lumea: 
nu se poate organiza un Stat în regiunile arctice, nici nu se 
pot înăbuși instinctele şi pasiunile omului. Reformatorul trebue 
să ţie seama şi de condiţiile mediului și de natura umană. Fără 
îndoială că sociologia studiază în amănunte toate aceste ele- 
mente, stabilind şi limitele în cari o societate umană, în con- 
dițiuni date, poate fi organizată şi mlădiată. E şi util și inte- 
resant să cunoaştem toate aceste lucruri, atît cu privire la 
societăţile existente cît şi cu privire la cele despre cari istorio- 
grafia ne-a lăsat informaţii. 

Dar problema este: după ce cunoaştem temeinic legile 
sociale, în ce fel ne vom folosi de aceste cunoștințe ? 

S'ar putea întîmpla ca cineva să studieze societatea numai 
de dragul studiului, deci să facă știință pentru știință. Acest 

savant pur nu s'ar ocupa deci de practica socială şi de scopurile 
ce şi-ar putea pune omul practic. Totuș rezultatele la cari ar 
ajunge savantul vor folosi practicei, cum știința în general 
serveşte, fără ca savanții să fi avut această intenţie, acţiunii 
practice. (Facem şi aci abstracţie de faptul că ştiinţa s'a născut 
din nevoi practice şi că trebue să se întoarcă spre practică, 
spre acţiune, și că în anumite condiţii sociale diviziunea muncii 
-a dat naştere clasei savanților „puri şi desinteresaţi““). 

Dar oare savanții sînt așa de străini de viaţa practică încît 
să nu-și pună întrebarea la ce poate servi știința lor? Ba mai 
mult. Nu pot lipsi savanţi cari să se ocupe chiar de problema 
scopurilor, fie în general sau pentru un anumit domeniu. 

Noi pretindem, şi aci ne găsim credem pe drumul bătă- 
torit de toţi filosofii, că problema scopurilor e cu mult mai 
importantă decît cea a mijloacelor, și că ea are primatul față 
de cea din urmă. Năzuința de înfăptuire a scopului îl mână pe 
om la căutarea mijloacelor, ceea ce înseamnă că ştiinţa se naște 
din acțiune și trebue să servească acţiunii practice, 

In domeniul social filosofia lui Platon va rămînea pilda 
«clasică : mai întîiu trebue să avem imaginea clară a societăţii 
pe care vrem s'o înfăptuim, şi în urmă vom cerceta prin ce 
mijloace vom încerca s'o realizăm. Reformatorul deci, sau în 
general orice conducător social, va trebui să aibă ideea socie- 
tăţii perfecte, pe care vrea s'o înfăptuiască din substratul social 
imperfect, dar perfectibil. Cum ajunge reformatorul la această 
idee, la această imagine a societății perfecte ? Mai ales că, 
precum se spune, în realitate n'ar fi dată nicăiri o astfel de 
comunitate umană perfectă. Iată o problemă pe care socio- 
logia positivistă o respinge din capul locului, pretinzînd că nu 
face parte din problemele ştiinţifice. După părerea positiviș- 
tilor fiecare om își face o idee despre cum ar trebui să fie 
societatea, fiecare reformator are altă imagine despre perfec- 
țiunea socială. Ştiinţa n'ar avea decît să cerceteze cum este 
societatea, dar nu cum ar trebui să fie. Sociologia ar putea 
doar cerceta şi constata cum și-au imaginat şi cum își imagi- 
nează oamenii o societate perfectă şi în ce măsură aceste idei 
influențează asupra proceselor sociale. Positiviștii împing 
această obiectivitate şi această grijă de a nu enunţa o judecată 
de valoare pînă a zice: nu ştim şi nici nu vrem să ştim ce e 
bine sau rău, ce e perfect sau imperfect, ci pe noi ne intere- 
sează numai să constatăm ce cred şi susțin oamenii că este 
bine sau rău, drept sau nedrept, virtute sau viciu, indiferent 
dacă aceste judecăţi ale lor sar acorda cu judecățile noastre 
sau s'ar deosebi de ele. Așa cum pe naturalist (zoolog, botanist, 
mineralog etc.) nu-l interesează, dacă un obiect pe care-l cer- 
cetează este frumos sau urît, sănătos sau bolnav, folositor sau 
dăunător, aşa nici pe sociolog nu-l interesează, dacă într'o so- 
cietate domneşte dreptate sau nedreptate, libertate sau con- 

strîngere, moralitate sau imoralitate. Sociologul nu condamnă 
nici nu aprobă, — ci constată și explică. 

Să ne împăcăm cu această atitudine? Fără îndoială că 
trebue să-i lăsăm sociologului libertatea de a-și fixa atitudinea 
după vrerea sa. Dar punem o condiţie: să renunţe la orice 
acţiune practică, să rămiie de fapt în această poziţiune obiec- 
iivă şi să nu încerce a strecura păreri personale privind scopu- 
rile acţiunii. Adică : reformatorul, omul de acţiune, să găsească 
în operele sociologilor numai constatări și explicări obiective, 
descrierea exactă a faptelor și stabilirea clară a legilor cărora 
*le sînt supuse faptele. 

Presupunînd că o astfel de sociologie e posibilă și în parte 
cel puțin, înfăptuită, rămîne totuş deschisă problema scopuri- 
lor. Retformatorul e într'adevăr liber să-şi aleagă scopurile 
după placul său, după înclinaţiunile sale ? Sau poate că el însuș, 
fără să-și dea seama, e determinat în alegerea scopurilor 
de societatea în care s'a născut şi a fost educat? In acest caz 
el se poate adresa ştiinţei cerîndu-i să-i dea mijloacele pentru 
înfăptuirea scopurilor ce-și propune, dar scopurile i-ar fi date 
şi impuse de societate. 

Așa dar : el ar avea puterea să schimbe societatea, dar numai 
aşa cum îi dictează ea. El este deci instrumentul prin care 
societatea îşi înfăptueșşte scopurile ei proprii. In felul acesta 
<rima a devenit pentru Durkheim un fapt normal : societatea 
are nevoie de crimă, deoarece crima, deşteptînd reacţiunea, în- 
tăreşște solidaritatea. Ceea ce ar însemna că criminalii sînt 
cei mai utili: membri ai societăţii ; fără de acţiunea lor socie- 
tatea. nu şi-ar dobîndi conștiința de sine. Dar ajungînd la 
această adîncă pătrundere a faptelor sociale, ne miră că școala 
lui Durkheim nu propune în locul pedepsirii criminalilor, o 
răsplătire a lor pentru serviciile aduse societăţii ! 

In orice caz, pe această cale nu ajungem la deslegarea 
problemei. Oricât s'ar îngrădi savantul în hotarele înguste ale 
cercetării obiective, el trebue să-și dea seama că ocupă un loc 
privilegiat faţă de obiect, că el însuș nu se găseşte în obiect, 
ci ca subiect în fața obiectului. Dar asta înseamnă că el nu e 
constrîns de obiect, ci dimpotrivă că obiectul este în stăpînirea 
sa, că el îl produce prin gîndirea sa, pornind dela datele sen- 
sibile pînă la structurarea obiectului ca concept desluşit. 

Dar noi știm acuma că ascensiunea individului la această 
situație de subiect nu e posibilă decît prin procesul dialectic, 
prin procesele ce se desfășoară între monade, între suflete. 
Așa dar obiectul, orice obiect, e un produs.nu al gîndirii indi- 
viduale, ci al dialogului. El este un produs al comuniunii între 
suflete. In felul acesta se naște ordinea lumii exterioare, a 
lumii în care trăesc indivizii cari formează o comunitate. 

Iar prototipul acestei ordine, al oricărei ordine, este ordinea 
sufletelor așa cum se desprinde din procesul dialectic, din în- 


Traian Brăileanu — Teoria Comunităţii Omeneşti 23 


www.dacoromanica.ro 


354 TEORIA COMUNITĂȚII OMENEŞTI 


lănţuirea sufletelor, în cursul naşterii și desvoltării fiecărui 
suflet, 

Sufletul individual, cînd se găsește pe sine, cînd deci în 
contactul cu celelalte subiecte şi prin exercițiul dialectic își 
dobîndește libertatea, nu plutește în vid, ci e plin de imaginea 
unei ordine perfecte, el e ancorat în ordinea spirituală ierarhi- 
zată după perfecțiunea monadelor. Sufletul individual, în 
ascensiunea sa, e în neîncetată căutare a perfecțiunii, adică el 
caută să găsească pentru continuarea dialogului suflete cari 
să-i dea răspunsuri la toate îndoielile şi neliniștile sale ; să-i 
înlesnească orientarea în lume, dindu-i deslușiri asupra ordinei 
lucrurilor. Începînd cu părinţii şi cei mai aproape din grupul 
familiar, sufletul se îndreaptă către cei înţelepţi, către toți 
învățătorii, pînă ce, condus de ei, se ridică la ideea binelui, 
întruchipată în cel mai perfect dintre învăţători. Aşa se ci- 
mentează comunităţile morale, începînd cu familia pînă la cea 
mai largă comunitate susținută de credința în existenţa unei 
fiinţe perfecte, a unui părinte al tuturora. 

Istoria ne arată şi descrie cum s'au format comunităţile 
omeneşti în temeiul prestigiului conducătorilor, în temeiul 
credinţei mulțimii în puterea, bunătatea şi înțelepciunea con- 
ducătorilor. Nu poate fi vorba aci de speculațiuni abstracte, de 
înlănțuire de raționamente subtile prin care individul ar putea 
ajunge la o concepţie despre ordinea spirituală și, în sfîrşit, la 
ideea de Dumnezeu. Dimpotrivă, acea ordine i se revelează 
individului nemijlocit prin trăire, prin experierea zilnică, prin 
însaş germinarea și creșterea sufletului individual în comu- 
niune cu alte suflete. Numai prin contactul cu celelalte suflete, 
prin cunoaşterea celorlalte suflete şi prin puterea de atrac- 
ţiune ce-o exercită asupra fiecărui om sufletele alese, supe- 
rioare, se încheagă comunitatea morală și se întipăreşte în 
conștiința omului imaginea celei mai perfecte comunități ca 
un ideal spre care tinde sufletul său. 

Vom înțelege deci importanţa ivirii oamenilor mari, a 
conducătorilor, pentru formarea şi dăinuirea comunităţilor 
umane. Conducătorii reprezintă centre de gravitație în jurul 
cărora se rînduesc şi se ierarhizează celelalte suflete. 

Dar e lămurit că formarea și desvoltarea comunităţilor 
umane ar rămiînea în limite foarte înguste, dacă n'ar fi inter- 
venit posibilitatea de păstrare a legăturilor între suflete inde- 
pendent de convieţuirea trupească. 

Pentru copil mama și oamenii din jurul său reprezintă 
fiinţe cari îl conduc spre nașterea sufletului său, Dar, în urmă, 
ei sînt recunoscuţi și respectaţi ca conducători în temeiul da- 
rului ce-l dețin dela ființe mai superioare, mai perfecte și mai 
puternice. Normele de conduită cari asigură ordinea socială sînt 
considerate ca instituite de străbuni şi, în ultimul rînd, de 
zeitate. Oricari ar fi variaţiunile, în loc și timp, ale acestor 

credințe și tradiţii cari legitimează normele sociale dîndu-le 
putere obligatorie pentru individ, ori unde şi totdeauna vom 
găsi acelaş izvor al lor: imaginea unei ordine asigurată de o 
voință superioară, căreia individul trebue să i se supună. Orice 
conducător (învăţător) în viaţă e stimat, respectat şi urmat, 
fiindcă i se atribue un dar (harisma), dat lui de o putere supra- 
omenească, divină. 

Părinţii deci rămîn părinţi și după ce copiii devin adulți 
şi părinţii sînt veneraţi și după moartea lor, deoarece ei deţin 
funcţia lor dela divinitate. Raporturile între părinți şi copii 
reprezintă o verigă din lanţul ce leagă generațiile întreolaltă — 
în trecut și viitor. Şi familia umană, lărgită astfel în spre 
trecut şi contribuind la înodarea legăturilor în viitor între 
sufletele ce se nasc, rămîne prototipul oricărei comunităţi şi 
al oricărei organizaţii sociale. 

Ca necesitate logică o comunitate umană, cuprinzînd su- 
îletele celor ce-au trăit precum și ale celor ce se vor naște, 
se întemeiază pe ideea existenței unei puteri care susține 
ordinea soaială şi dă normelor sociale caracterul lor obligatoriu. 

Dar, încă odată repetăm, la această cunoaştere omul nu 
ajunge prin speculațiune abstractă, ci prin trăire, prin faptul 
că naşterea sa ca suflet, ca monadă, e condiţionată de această 
ordine, de respectarea normelor ce-o susțin. In clipa ce indi- 
vidul, născut ca suflet, se întoarce împotriva ordinei care a 
înlesnit nașterea sa, el păcătueşte, el distruge ordinea şi-şi 
pregătește sieşi căderea, moartea ca suflet. 

Aşadar, individul ajuns la maturitate, la conștiința de sine, 
poate să devie dușmanul părinţilor săi, poate nega existența 
lui Dumnezeu, poate călca normele ce stau la baza ordinei 
sociale, dar el însuș are şi trebue să aibă, în aceste cazuri, 
conștiința că păcătueşte. Dacă mare această conștiință, dacă 
nu-l mustră conştiinţa, înseamnă sau că e nebun, sau că nu e 
om, ci animal (adică s'a desvolţat fizicește, dar nu s'a născut 
ca suflet: a rămas în ordinea biologică şi nu s'a ridicat în 
ordinea spirituală). 

Despre nebuni şi anormali (monștri) nu trebue să vorbim 
pe larg. Cînd instrumentul prin care omul, născut în ordinea 
biologică, intră în contact cu lumea exterioară nu funcţionează 
sau funcționează în mod anormal, naşterea sufletului e oprită, 
deoarece procesul dialectic nu se poate stabili. 

Cînd individul, născut ca suflet, înebunește, înseamnă că 
sufletul nu mai dispune de instrumentul necesar comuniunii 
directe cu semenii săi, ca și în cazul morţii biologice; dar 
nebunia nu trebue să însemne moartea sufletului; cînd se 
sfarmă vioara, n'a murit cîntecul. 

18. EXPERIEREA BINELUI 


Nu-i putem da omului în mod necondiţionat un loc privi- 
legiat în Univers. Ci susţinem că el își poate dobîndi un astfel 
de loc, devenind suflet, recunoscîndu-se ca suflet. Dar condi- 
țiunea este ca să se urce la această treaptă prin străduință 
proprie, contribuind adică prin faptele sale la realizarea ordinet 
spirituale. Iar el n'ar putea face acest lucru, dacă în cursul 
evoluției sale individuale (începînd cu nașterea biologică) war 
experia binele, dobîndind imaginea unei ordine perfecte ca 
supremă valoare spre care se simte atras. Nu ne putem închipui 
ca un individ. uman, născîndu-se biologicește, să fie lipsit în 
cursul vieţii sale de orice experiere a binelui. Dacă sar naşte 
într'o lume cu desăvârşire dușmănoasă lui, el n'ar putea trăi. 
Condiţia minimă pentru existenţa sa, pentru viețuirea sa, este 
îngrijirea din partea mamei sau a altor oameni cari îl ajută 
să „crească“. Și oricît de vitregă ar fi în urmă soarta unui 
copil rămas orfan în fragedă tinerețe, trebuind să muncească 
din greu pentru cîștigarea traiului, îndurînd foame, frig şi 
fiind lipsit de orice bucurie, totuș va întîlni în viaţa sa o mînă 
care să-l mîngiie o clipă, o privire de milă și compătimire, un 
dar cît de neînsemnat care să-i însenineze sufletul. I se va 
întipări în sufletul său amintirea acestor întîmplări. El va 
vedea cum alți copii sînt iubiţi de părinţii lor şi el va dori ca 
Jumea să fie astfel întocmită ca toți copiii, deci și el, să aibă 
părinţi iubitori şi să fie fericiţi. 

Nu tăgăduim că împrejurări nenorocite îl pot face pe om 
egoist, rău, un răzvrătit împotriva oamenilor şi a lui Dumnezeu. 
Și nu numai sărăcia şi mizeria pot produce astfel de oameni, 
ci în general zguduirea și disoluția comunităţii în care se naște 
şi se desvoltă individul, mai ales disoluția familiei. Dar aceste 
sînt accidente istorice, sînt faze de regres în istoria diferitelor 
comunităţi. Important este să constatăm că omul, întrucît este 
om, năzuește spre ordinea. perfectă, spre o ordine susținută 
de o' voință atotputernică şi atotbună. Chiar cînd este rău, 
egoist, răzvrătit, omul are conștiința că este rău, că făptuește 
împotriva ordinei divine, că păcătuește. Emanciparea sa din 
ordinea socială, realizată de oameni și perfectibilă prin acţiunea 
oamenilor conducători, înseamnă. deci că omul are conștiința 
unei ordine superioare, ideale, de care se poate apropia comu- 
nitatea umană prin năzuinţa tuturora. 

Ordinea divină, imaginată de om, este și rămîne proto- 
tipul oricărei ordine posibile. Ea este o 'ordine în care răul 
(nedreptatea, egoismul, păcatul în toate formele sale) nu poate 
intra. Această ordine îi dă omului și criteriul pentru judecarea 

ordinelor concrete, imperfecte, fie că e vorba de ordinea so- 
cială sau de ordinea naturii în general. 

Pornind deci dela imaginea ordinei înfăptuită de o voință 
atotputernică şi atotbună, omul cercetează raporturile între 
lucruri, legile cari le determină. In acest fel știința se stră- 
duește să descopere ordinea universală, planul după care divi- 
nitatea a creat şi cîrmueşte Universul. Știința se descompune 
în ştiinţe, întrucît cercetarea ne arată că ordinea universală 
cuprinde în sine o ierarhie de ordine. Dar trebue să notăm că 
acele ordine parţiale, deci şi ştiinţele speciale, își pierd înţelesul 
şi semnificaţia, dacă se neglijează legătura lor întreolaltă, ierar- 
hia lor şi izvorul lor, care nu poate fi decît ştiinţa supremă, 
teologia, știința despre Dumnezeu. 

Constituirea sociologiei ca ştiinţă a desvăluit dintr'odată 
eroarea în care intraseră științele în secolul al XIX-lea, în 
tendinţa lor de a se despărţi de teologie şi chiar de a se opune 
teologiei, propagînd libertatea deplină a ştiinţei și emanciparea 
ei de orice judecată de valoare. Cînd societatea deveni obiect 
de cercetare şi sociologii începură să aplice şi în acest domeniu 
metodele ştiinţelor naturale, se iviră dintr'odată contradicții 
de neînlăturat. Termenii de normal şi anormal, de crimă, drep- 
tate, viciu începură să-și piardă înţelesul obișnuit, iar divini- 
tatea deveni o noțiune determinată în conţinutul şi sfera ei 
de structura societății. 

Dar, mai ales, rămase nedeslegată şi de nedeslegat pro- 
blema raportului între omul pentru care societatea e obieci 
de cercetare, şi societate prin care totuş el ar fi determinat 
în tot felul său de gîndire şi acţiune. Ceea ce ar spune că n'ar 
putea ' exista o ştiinţă despre societate, decît aşa cum însăş 
societatea o dictează. Tot așa: n'ar exista posibilitatea ca 
omul să reformeze societatea, decît în felul cum îi impune 
societatea s'o facă, deoarece ideea despre cum ar trebui să 
fie societatea i-ar fi impusă individului chiar de societatea în 
care trăește. 

Reacţiunea împotriva sociologismului positivist s'a produs 
în Franţa, cum am arătat. S'a demonstrat că omul se poate 
emancipa de subt constrîngerea socială şi poate deveni refor- 
mator conștient în temeiul participării sale la o ordine supe- 
Tioară, revelată conştiinţei sale morale. 

Omul poate deveni deci o ființă morală, liberă și avînd con- 
Ştiinţa răspunderii față de un legiuitor suprem. Această situaţie 
îi dă posibilitatea și dreptul să încerce a reforma societatea, 
adică a o îndrepta după criteriile conştiinţei morale, după ideea 
clară de bine şi rău. 

Existenţa conştiinţei morale la om, libertatea sa în alegerea 
binelui și răului, deci în general autonomia sa, este un fapt 
empiric de netăgăduit. Dar noi ne-am străduit să explicăm 
acest fapt şi să desvăluim izvorul lui, dat fiind că determinișştii 

susțin că libertatea nu este decît o iluzie, afirmaţie ce a fost 
întărită apoi de sociologia positivistă prin pretinsa determinare 
a individului prin societate. 

Conștiința morală, după expunerile noastre, nu se naște 
prin influenţa şi constrîngerea societăţii, ci prin procesul dia- 
lectic, deci din înlănţuirea monadelor, în felul că sufletul in- 
dividual se naște nutrindu-se din alt suflet, adăpîndu-se la alt 
suflet, formînd cu alt suflet şi, în urmă, cu alte suflete o 
comunitate. Procesul acesta ia, după loc și timp, diferite înfă- 
țişări și ajunge la diferite rezultate, așa că fiecare suflet își 
are istoria sa unică și deosebită de ale tuturor celorlalte suflete 
și orice comunitate de acest fel e determinată în structura ei, 
în întinderea ei, în puterea ei de coeziune, de desfășurarea 
procesului dialectic, de acţiunea sufletelor. Ceea ce rămîne 
neschimbat este modul de desfășurare a procesului dialectic, 
mod determinat de condiţiunile cunoaşterii. 

Știința morală, dacă vrea să se constitue ca ştiinţă, va avea 
ca obiect raporturile înterindividuale, a căror cercetare tre- 
buește împinsă pînă la lămurirea deplină a problemei nașterii 
sufletului individual şi a închegării comunității morale în 
temeiul constituirii unei lumi comune, a unei ordine comune 
tuturor conștiințelor prinse în procesul dialectic. 

Problema este deci de a cunoaște: 

1. cum din indivizii umani, născuţi în ordinea biologică 
ca animale supuse acestei ordine, se pot naște ființe morale, 
suflete autonome şi libere, şi 

2. cum aceste suflete pot constitui apoi, în temeiul creării 
unei lumi identice pentru ele, comunităţi spirituale. 

Dar e destul de greu să pătrundem pînă la miezul acestor 
probleme. 

Vietatea supusă ordinei biologice ni se înfăţişează ca 
unitate şi nimic nu ne îndreptățește să-i atribuim un suflet, 
să o descompunem în trup și suflet. Ci o putem descompune 
doar în celule, într'o multitudine de vietăţi, așa cum arată 
Leibniz. Aceste vietăţi le-am numit monade. Pentru ca mo- 
nada să devie suflet, ea trebue să treacă prin procesul dialectic, 
să intre în comuniune cu alte monade. In acest proces dialectic 
trupul se desparte de suflet, devine instrument al sufletului, 
așa cum se desparte și se desprinde în general materia, din 
care face parte trupul, ca substrat din care sufletul creează 
ordinea naturii, sau cel puțin o reconstruește așa cum a fost 
creată de un suflet atotputernic pentru care toată materia este 
un instrument supus voinței sale. 

Ordinea naturii deci ca ordine universală este un concept 
de limită. Ea ar putea fi cunoscută într'adevăr numai în cazul 
cînd sufletul uman individual ar putea intra în dialog cu divi- 
nitatea care i-ar revela toată cunoașterea. Aceasta este ţinta 
spre care tinde sufletul omului, fără să o poată atinge cîndva. 

Aşa dar omul, născut animal, monadă prinsă în ordinea 
biologică, năzuește din primul contact cu fiinţele ieşite din or- 
dinea biologică, să se ridice la cunoașterea ordinei universale, 
la cunoaşterea lui Dumnezeu. El caută mereu să descopere în 
sufletele celelalte revelaţia ființei supreme care a creat lumea 
și l-a creat și pe dînsul. In sufletele bune, cari îi deschid dru- 
mul spre ordinea spirituală, omul găsește indiciile existenţei 
principiului bunătăţii, a Binelui suprem. Aşa cum copilul se 
atașează mamei sale și aşa cum bunătatea ei, grija ei şi jertfele 
ei îi rămîn întipărite pentru toată viaţa, așa, cînd începe lupta 
pentru existenţă, nevoile, îndoielile, patimile şi toate celelalte 
mizerii ale vieţii, omul își găsește singurul sprijin în comu- 
niunea cu acei oameni cari prin pilda lor de milă, jertfă şi dra- 
goste pentru suferințele omenești, îi revelează existența unei 
fiinţe atotbune. Apariţia lui Isus Hristos în istoria popoarelor 
din sfera civilizaţiei greco-latine, a fost cea mai mare şi pu- 
ternică revelaţie de acest fel. Cu drept cuvînt oamenii au 
văzut şi văd în El pe solul trimis de Divinitate pentru a le 
revela că numai prin dragoste, prin comuniunea sufletelor și 
întemeierea de comunităţi susținute de dragostea lor reciprocă 
oamenii pot deveni vrednici de fericirea eternă. 

Nu poate fi deci vorba de a construi un sistem de morală 
more geometrico, ci morala cere dela fiecare om străduinţă 
neîncetată de înălțare spre Binele suprem, prin fapte bune, 
prin jertfă pentru aproapele. Din dragoste și din străduinţă 
pentru înfăptuirea binelui pe pămînt trebue să izvorască toată 
înţelepciunea și în slujba dragostei trebuește pusă toată cunoaş- 
terea, toată știința. 

Dar, e lămurit lucru şi istoria ne arată cu prisosinţă, că 
înălțarea spre pilda sublimă a Mîntuitorului nu e posibilă 
pentru oamenii de rînd decît în măsură redusă. Lărgirea comu- 
nității morale, aplicarea practică a preceptelor moralei creștine 
cere frămîntări continue, cere activitate neîntreruptă a acelor 
cari simt în ei vocaţia de a conduce pe ceilalți spre Limanul 
mâîntuirii. Scînteia dragostei pentru aproapele se aprinde în 
sufletul omenesc în comunitatea restrînsă a grupului familial. 
Aci se desvoltă sentimentele de simpatie, de altruism, de res- 
pect pentru cei mai în vîrstă. Dar dincolo de sfera acestui grup 
se ciocnesc pasiunile, încep luptele pentru bunurile materiale, 
începe truda pentru întreţinerea funcţiunilor biologice și pen- 
tru dobîndirea fericirii lumeşti. 

Aceste lupte şi zbuciumări s'ar desfășura și la om în con- 
formitate cu legile biologice, adică fără ca omul să-și dea seama 
de ţinta urmărită şi fără deosebirea de bine și rău, dacă din 
experierea valorilor morale prin comuniunea spirituală cu cei- 
lalți oameni omul n'ar fi dobîndit criterii sigure pentru acțiu- 
nile sale precum și năzuința de a înfăptui o organizare a vieţii 
umane în conformitate cu principiile morale. 

Procesele sociale deci se desfăşoară la om, aşa ca şi la 
celelalte animale sociabile, în temeiul instinctelor și pasiunilor: 
şi subt presiunea mediului împrejmuitor. Dar la om intervine, 
nu ca iluzie ci ca forță reală, idealul social, imaginea unei so- 
cietăţi cum ar trebui să fie pentru ca toți oamenii să-și poată 
dobîndi fericirea eternă, să-și poată asigura nemurirea sufle- 
tului şi înălțarea la Dumnezeu. 

Și ceea ce e hotăritor pentru această năzuinţă, este faptul 
că în acelaș timp ce se structurează şi se încheagă imaginea 
societăţii ideale, se elaborează și cunoașterea mijloacelor pentru 
crearea condiţiunilor menite să înlesnească înfăptuirea ei. Pro- 
cesul dialectic nu duce numai la sublimarea ființei umane, la 
prefacerea vietății în suflet prin renunţarea la identificarea 
cu trupul şi prin considerarea acestuia ca instrument efemer 
al sufletului, ci şi la cunoaşterea însușirilor trupului şi a ma- 
teriei în general, astfel că sufletul devine de fapt stăpîn al 
materiei și o poate mlădia și adapta trebuinţelor sale — pentru 
crearea societăţii ideale, a comunităţii morale. Acesta este rolul 
ştiinţei, născută din procesul dialectic şi asigurîndu-i omului 
emanciparea de subt constrîngerea naturii. 

Vom înţelege acuma de ce ştiinţa nu poate avea o valoare 
în sine, ci numai în raportare la străduințele omului de a în- 
făptui binele, de a înfăptui o comunitate morală, de a urma 
preceptele instituite de Divinitate, izvor al binelui. 

Noi nu ne urcăm deci, în interpretarea lumii şi E 
fenomenelor, dela natură spre Dumnezeu, ci noi coborîm, după 
ce existența lui Dumnezeu ne-a fost revelată prin experierea 
binelui şi prin dragostea celor ce ne-au ajutat să ne naştem 
ca suflete, spre. natură pentru a dâscoperi în ea mijloacele de 
a înlătura din lume răul şi de a face ca binele să domnească 
pretutindeni după planul şi voința _„Divinităţii. 

Așa ni se arată acuma o nouă cale pentru interpretarea 
iîaptelor sociale şi o nouă înţelegere a ceea ce poate îi şi ar 
trebui să fie sociologia. „a 


19. SOCIOLOGUL ŞI MORALISTUL 


Individul uman se poate emancipa din ordinea fizică, din 
ordinea biologică şi, în sfîrşit, din ordinea socială, trecînd pe 
rînd dintr'o ordine „inferioară“ în una „superioară“. Ceea ce 
ar însemna că emanciparea din ordinea socială sar înfăptui 
şi ea prin trecerea într'o ordine superioară, care ar fi, după 
cum am arătat, ordinea spirituală sau morală. Această înălţare 
ar merge la infinit, căci : de ce să ne oprim la ordinea morală ? 
De ce individul să nu se poată ridica într'o sferă dincolo de 
bine și rău, așa cum cere Nietzsche ? Adică: într'o sferă de 

libertate absolută, de anarhie completă. Ar fi logic acest raţio- 
nament, dacă punctul de plecare ar fi adevărat, adică în acord 
cu faptele. Dar am arătat, că pentru a desvolta acest raționa- 
ment, pentru a stabili această ierarhie a ordinelor, individul 
trebue să se găsească în ordinea cea mai superioară, dela care 
apoi să se poată coborî la cele inferioare. Căci a vorbi despre 
o ordine, a o descrie, a-i cunoaşte normele şi legile înseamnă 
doar a cerceta ordinea respectivă ca obiect al subiectului cer- 
cetător. A face sociologie deci înseamnă a fi subiect față de 
societatea-obiect, înseamnă a fi dincolo de societate. Iar su- 
biectul mar fi în stare să desprindă societatea ca ordine, ca 
obiect, dacă war avea ideea unei ordine în general, după care 
să poată judeca diferitele forme concrete de ordine, fie că e 
vorba de forme sociale sau biologice sau fizico-chimice. Şi 
acesta e rezultatul cel mai important și hotărîtor ce l-am do- 
bîndit prin meditaţiile noastre : ideea ordinei individul o capătă 
prin procesul dialectic, prin comuniunea cu semenii săi. Comu- 
nitatea morală i se infăţişează şi i se întipăreşte în minte prin 
experiența morală, prin neîntrerupta legătură cu celelalte con- 
ştiinţe. Din raporturile interindividuale, cari se manifestează 
ca o înlănţuire continuă a conșştiințelor, iese individul conștient 
de existenţa sa şi de existenţa celorlalți indivizi, clasificați după 
modul cum se desfășoară dialogul. 

Dar despre acestea am vorbit pe largă şi ne rămîne acuma 
să arătăm cum se prezintă problema sociologiei în lumina pre- 
miselor noastre. 

Societatea, zic sociologii, este un produs natural, şi e su- 
pusă în evoluţia ei unor legi naturale. Că unii sociologi se 
apropie mai mult de concepţia mecanicistă, alții de cea organi- 
cistă (considerînd societatea ca „un animal“, ca un sistem vital 
cu conștiință proprie), asta nu schimbă întru nimic acordul 
tuturora asupra faptului că societatea e determinată de legi 
stabile. Determinismul deci îi unește pe toţi sociologii. 

Dar, în sociologie, problema determinismului şi a libertăţii 
îşi dobîndeşte o importanţă deosebită. Individul făcînd parte din 
societate, născîndu-se şi trăind în societate, își poate oare do- 
bindi o libertate față de ea, stăpînind-o ca obiect pentru înfăp- 
tuirea unor scopuri dorite de dînsul ? Şi ce alte scopuri ar putea 
urmări individul (așa se întreabă sociologii) decît doar scopuri 
impuse lui de societate ! „Libertatea“ nu poate fi decît o iluzie. 
Așa de pildă, dacă pămîntul ar avea conștiință de sine şi de 
mișcările sale, el ar putea zice : vreau să rotesc în jurul soare- 
lui şi să mă învîrt în jurul axei mele, el şi-ar putea imagina 
că ar „puteă vrea“ să se miște în alte direcţii, astfel că mişcă- 
rile sale, așa cum ne apar nouă, ar rezulta pentru el dintr'o 
alegere liberă. Dar noi cari am cercetat şi descoperit mecanis- 
mui sistemului solar vom zice : iibertatea pămintuiui e simpiă 
iluzie ; el trebue să rotească în jurul soarelui etc. 

La acelaș rezultat ajung sociologii cu privire la libertatea 
individului față de societate : el crede a fi liber, dar „în rea- 
litate“ e determinat în toate manifestările sale de societate. 

Moraliștii, am văzut, opun acestui determinism fel de fel 
de argumente și fapte pentru a arătat că individul e totuş 
liber. Dar argumentele se izbesc de contra-argumente și pute- 
rea faptelor depinde de interpretarea lor. Mai bine zis: ace- 
leași fapte pot fi aduse de sociologi în sprijinul tezei determi- 
niste şi de moralişti în sprijinul libertăţii. Faptele în sine nu 
demonstrează nici determinism nici libertate, mai ales că 
nu există fapte în sine, ci numai fapte trecute prin interpre- 
tarea subiectului. Din această pricină noi am părăsit calea obi- 
cinuită a luptei împotriva determiniștilor şi i-am atacat fățiș, 
dela subiect la subiect. Noi le spunem : dacă individul e deter- 
minat de societate, el nu poate face sociologie; societatea nu 
poate fi nici întrun chip obiectul lui de cercetare; așa cum 
animalul nu poate face zoologie. Așa dar, cel puţin sociologul 
trebue să iasă de subt constrîngerea socială, trebue să se dis- 
tanțeze ca subiect de societatea-obiect, fie numai pentru cer- 
cetarea științifică, pentru scopuri teoretice. Nu se poate doar 
ca cineva să susțină că ar putea cerceta un obiect, el însuş 
fiind parte integrantă şi constitutivă a obiectului de cercetare. 
Adică s'ar putea găsi și astfel de „savanţi“, dar cu aceștia orice 
discuţie ar fi de prisos, deoarece ei ar face parte dintr'o varie- 
tate umană pentru care logica noastră n'are valabilitate, 

Dacă se admite însă (şi credem că trebue să se admită) 
premisa noastră, atunci trebue să se admită şi consecinţele. 
Adică : cercetînd și descoperind legile sociale individul poate 
acționa asupra societăţii, o poate transforma ș reforma — pen- 
tru a înfăptui scopuri dorite și urmărite de dinsul. Și aci deci 
ştiinţa servește artei, trebue să servească artei. Nu e necesar 
ca sociologul să treacă la acţiune ; el se poate mulțumi numai 
cu cercetarea teoretică ; dar, dacă vrea, nimic nu-l opreşte să 
treacă la acţiune, cum nimic nu-i poate opri pe ceilalți oameni 
să se folosească de rezultatele dobîndite de sociologi pentru 
acțiunea lor socială, pentru zelul lor reformator, 

Şi viaţa de toate zilele şi istoria confirmă această libertate 
a individului față de societate — în măsura ce individul cu- 
noaște legile sociale și a învățat să facă întrebuințare de cunoş- 
tinţele sale. 

Ceea ce-l deosebeşte pe sociologul determinist de moralist 
nu este că sociologul tăgăduește posibilitatea de acțiune socială 
în temeiul științei sociale (aci amîndoi sînt de acord), ci faptul 
că sociologul tăgăduește că individul își poate alege scopul 
acțiunii. Scopul îi este impus, zice el, de societate, Societatea 
îl face instrument pentru scopurile sale, așa că însaș ştiinţa 
lui este un produs al societăţii și chiar iluzia sa de libertate 
(fie în alegerea mijloacelor sau a scopului) tot societatea i-o 

sugerează pentru a-l determina spre acțiune. Individul deci se 
află înăuntrul societăţii, chiar cînd cercetează societatea, cînd 
face sociologie — ceea ce e absurd din punct de vedere logic. 

Moralistul, în faţa contradicţiei logice evidente în care 
intră sociologul determinist, susține că individul e liber, își 
alege: mijloacele în temeiul științei, iar scopul, în temeiul 
conștiinței sale morale, care-i dă o scară de valori împingîndu-l 
să se străduiască a înainta pe această scară pînă la valoarea 
supremă — Binele absolut. 

Și — dacă moralistul reușește să demonstreze că omul are 
“conștiință morală, că este ființă morală, teza deterministă e 
răsturnată. 

Străduința noastră a fost să arătăm că individul uman 
poate deveni o ființă morală, poate depăși sfera determinis- 
mului biologic şi, în urmă, şi pe cea a determinismului social, 
ridicîndu-se în sfera libertăţii morale prin trecerea dela dialog 
la monolog, dela „colocviu“ la „solilocviu“, identificîndu-se cu 
sufletul şi considerînd trupul ca instrument al sufletului. 

Individul devine deci liber și autonom, ceea ce implică posi- 
bilitatea alegerii nu numai a mijloacelor ci și a scopurilor, dar 
implică și posibilitatea de a păcătui, de a greşi și de a răspunde 
pentru păcat. 

Problema sar simplifica se 'nțelege și determinismul ar 
triumfa, dacă individul ieșit de subt imperiul legilor sociale, 
ar intra în altă ordine superioară, zicem cea morală pe care am 
putea-o cunoaște ca desăvirşită. Am putea-o cunoaște în mod 
raţional, logic. Ceea ce ar însemna că ne-am putea ridica 
într'adevăr într'o sferă dincolo de bine şi rău. Dar atunci jocul 
acesta ar merge la infinit. Căci, de ce să ne oprim aci ? „Din- 
colo de bine şi rău“ n'ar fi decît iarăș o ordine nouă, supe- 
rioară : comunitatea zeilor nemuritori! Adică pentru Dum- 
nezeu, pentru o fiinţă atot știutoare, ordinea morală umană ar 
fi o ordine închisă, și omul ca ființă morală ar fi pes deplin 
determinat de legile morale. In acest caz omul n'ar putea 
păcătui, aşa cum nu se poate vorbi de păcaţ la animal în sfera 
biologică. 

Dar individul uman, dobîndindu-și conștiința de sine şi 
libertatea față de determinismul biologic și cel social, se gă- 
sește în fața problemei morale pe care trebue s'o rezolve prin 
puterile proprii și pe răspundere proprie. El trebue să desco- 
pere drumul cel mai bun, legile nouei ordine fără de înfăp- 
tuirea căreia el ar fi expus celei mai mari primejdii : de a se 
pierde pe sine ca suflet, de a-și pierde nemurirea. 

Religia îi dă omului un sprijin în căutarea țintei : revelația 
și graţia divină. Ce-i poate da știința ? Ştiinţa îi poate arăta 
calea pe care și-a dobîndit sufletul, a devenit suflet. Şi în 
acelaș timp îi poate arăta că nașterea sa ca suflet cuprinde în 
sine revelația unei comunități morale, a unei comuniuni cu 

alte suflete, care rămîne ca o condiție fundamentală pentru 
existenţa sa ca suflet. 

Dar omul poate renunţa la existenţa sa ca suflet, el își 
poate ucide sufletul. El poate păcătui cu ştiinţă, el se poate 
revolta împotriva lui Dumnezeu, neacceptînd binele și alegînd 
răul. El se poate mulțumi cu viața unui animal social, amoral, 
şi-şi poate întocmi viața în acest fel. Dar el nu poate șterge 
din mintea sa imaginea unei comunități morale, în care dom- 
nește binele și care îl ridică deasupra animalităţii. Și numai 
în temeiul acestei imagini omul își întocmește viața socială, 
ordinea în care poate trăi împreună cu semenii săi. Deci chiar 
dacă sociologul nu recunoaște existența reală a unei ordine 
deasupra celei sociale, negaţiunea sa e pur teoretică, deoarece 
el nu poate scăpa de subt puterea conștiinței sale morale, for- 
mată cu necesitate în cursul procesului dialectic. A înăbuși 
conştiinţa morală, a o şterge ar însemna a renunţa şi la con- 
știința de sine, la recunoaşterea existenţei proprii — ceea ce 
pentru un om normal e cu neputinţă. 

Stabilind acestea, ne putem întoarce spre ordinele infe- 
rioare, obiecte ale cercetărilor noastre şi materie pentru înfăp- 
tuirea binelui, pentru realizarea comunităţii morale. Societatea 
apare acuma ca un sistem cu legile sale proprii de funcţio- 
nare ; ea nu este un sistem mecanic, nici un sistem vital, dar 
totuş e sistem şi anume social. 

Și aşa cum individul uman, cunoscînd legile mecanice 
poate construi mașini, iar cunoscînd legile vitale poate cultiva 
plante și animale, poate tămădui boli ete., totaşa cunoscînd 
legile sociale el poate reforma spcietatea, îi poate da altă 
înfățișare, o poate perfecționa. 

Determiniștii sau positiviştii ar zice : societatea evoluează 
(se transformă) după legi imanente, — așa cum crește o plantă 
sau cum funcționează un mecanism d. ex. sistemul solar. Fără 
îndoială că aşa este. Dar problema ia altă înfățișare din clipa 
ce omul începe să construiască maşini şi să crească animale şi 
plante, să transforme fauna și flora unei regiuni după un plan 
anumit. 

Există deci societăţi (şi au existat, mai ales) cari pot fi 
considerate produse naturale. Ele s'au format şi s'au transfor- 
mat după cum au fost date condiţiunile necesare pentru exis- 
tența şi dăinuirea de societăți umane. 

Dar nu mai puțin adevărat este că dela început chiar, în 
societatea umană a intervenit acţiunea legiuitorului, deci a 
sociologului practic, care, folosindu-se de cunoştinţele sale în 
materie socială (datorite atît experienţei proprii cît și cunoş- 
tințelor dobîndite dela predecesori), a năzuit să organizeze în 
mod raţional societatea, deci să o conducă. 

Faptele ce confirmă acest lucru sînt prea cunoscute pentru 
a mai fi nevoie de expuneri lungi. Nu e vorba se 'nţelege 

numai de State, de imperii etc., ci în fiecare grup social, fie 
cît de restrîns, intervine conducătorul, reformatorul. Sistemul 
social deci, în toate formele sale (dela cele mai simple pînă 
la cele mai complexe) nu este o maşină care funcţionează la 
întîmplare, nici o plantă sau un animal care dăinueşte în 
temeiul unor legi naturale, fără ca planta sau animalul să 
reflecteze. asupra rostului existenței proprii, ci societatea 
umană este un sistem alcătuit şi organizat de o inteligenţă după 
un plan, după o idee. 

Numai în felul acesta ne putem explica răspîndirea speciei 
umane pe întreg globul pămîntesc, extraordinara varietate de 
„forme sociale“ umane, şi neîncetata frămîntare a oamenilor 
de a ajunge la organizaţii sociale tot mai perfecte. 

Problema ce i s'a pus omului dela început şi care a rămas 
veşnic actuală este: cum se poate asigura grupului social în 
condițiuni date existenţa în spaţiu și dăinuirea în timp. 

Străduinţele pentru descoperirea mijloacelor în vederea 
unei sporiri a puterii grupului social (a solidarităţii, coope- 
rării etc.) au fost și sînt cu atît mai mari și mai intense cu 
cît primejdiile ce ameninţă grupul social sînt mai mari şi mai 
apropiate. 

Problema a fost deci de a adapta grupul social la mediul 
îimprejumuitor, adică de a transforma mediul în conformitate 
cu trebuinţele societăţii. Căci de o adaptare pasivă nu poate fi 
vorba în acest caz. Ar însemna doar că oamenii war putea trăi 
decît în regiuni cari îngăduesc traiul omenesc natural. Dar noi 
nu-l mai găsim pe om nicăiri în această stare naturală — 
nudus atque inermis, — şi vieţuind numai din mila naturii. 
Pretutindeni îl găsim cu arme și cu unelte (fie cît de primi- 
tive) şi, acolo unde s'a ivit necesitatea, ca organizator şi refor- 
mator social. Organizarea conştientă a societăţii pentru pre- 
întîmpinarea şi înlăturarea primejdiilor ce amenințau grupul 
social, a fost cea mai mare faptă a omului. Abia cu această 
străduință începe progresul umanităţii, înaintarea spre cultură 
şi intrarea în istorie. 

In acest fel obiectul sociologiei e bine fixat, cum și sfera 
ei de cercetare. Societatea umană, depăşind forma ei biologică 
(pe care de altminteri nici n'o cunoaştem, deşi ne-o putem 
lesne reconstrui), trebueşte considerată ca un produs al spiri- 
tului uman, deci ca faptă a legiuitorului, a reformatorului, pe 
scurt : ca produs al artei sociale. 

Prin urmare, individul uman are toată libertatea de a 
interveni pentru a reforma societatea. Puterea sa, în această 
privință, depinde de cunoştinţele sale şi de abilitatea sa 
tehnică, 

E lămurit însă că nicio acţiune a sa nu poate reuși, dacă 
el nu ţine seama de natura substratului, de limitele în cari 

natura umană poate fi mlădiată (ceea ce înseamnă doar a avea 
cunoştinţe în materie), 

Dar problemele tratate aici mai trebuesc cernute odată, 
mai trebuesc lămurite cîteva puncte, chiar cu primejdia de a 
ne repeta şi de a deveni plicticoși. Avem însă pretenţia de a 
dobori un dușman care a cîștigat victorii şi a înaintat chiar 
prin neîncetata repetare a unor neadevăruri. Să n'avem dreptul 
să repetăm adevărul pentru a zdrobi minciuna ? 

„1. EXPERIEREA BINELUI 


Asta e marea și mult trîmbițata descoperire a sociologiei 
că: individul uman e legat sufletește de societate aşa cum 
trupește e legat de specie. Ordinea socială a fost: construită 
deci prin analogie cu ordinea biologică. 

Dar am arătat că ordinea biologică nu devine inteligibilă 
decît prin ordinea socială, cum aceasta n'ar' putea fi consta- 
tată şi înţeleasă de om decît prin ordinea morală, care, ea, este 
prototipul oricărei ordine posibile. Drumul spre înţelegerea 
lumii, spre știință, nu este o înălţare dela ordinea fizică la cea 
morală, ci este o coborîre dela cea morală la cea fizică. Nam 
descoperit, prin asta, o cale nouă, o doctrină inedită, 'dar ne 
străduim să dăm acestei teorii vechi o fundamentare mai 
solidă, cel puţin să contribuim la întărirea temeliilor ei. 

Cînd individul uman ajunge la reflexiune asupra existenţei 
lucrurilor şi a existenţei sale proprii, lumea i se prezintă bine 
ordonată, constînd mai întîiu din ființe vii și apoi din obiecte 
materiale, cari stau în neîntrerupt contact întreolaltă. Urmă- 
rind și analizînd geneza acestei cunoașteri umane, constatăm 
că ea derivă din posibilitatea dialogului, a comuniunii între 
oameni. Lumea obiectelor este deci rezultatul dialogului, sau 
în general al procesului dialectic. In temeiul acestui proces se 
desprinde lumea materială, obiectele materiale în continuă 
transformare (după legi ce le putem descoperi și fixa), iar, pe 
de altă parte, lumea spiritelor pentru cari materia este un 
instrument înlesnind înfăptuirea unor scopuri conform ordinei 
“morale. Raportul între trup și suflet descoperit prin dialog 
ne dă experierea raportului între materie și spirit şi ne reve- 
lează primatul sufletului, precum și primatul ordinei morale. 

Dar aceste lucruri au fost spuse, cu mult mai bine și mai 
frumos, de atîția filosofi şi literați din toate timpurile, aşa că 
nu mai trebue să stăruim asupra lor. Important este numai 
faptul că unii filosofi, mai ales din timpurile noi, au ridicat 
materia la rangul întîiu, negînd existenţa spiritului, așa cum 
alții au negat existenţa materiei, atribuind numai spiritului 
existență reală. Toată discuţia în jurul acestor probleme ni se 
pare însă stearpă, deoarece chiar posibilitatea discuţiei, a ori- 

cărei discuţii, cere existenţa unor spirite avînd la îndemînă 
materia pentru a putea intra în dialog. Fără trup n'am putea 
discuta, n'am putea lua cunoștință de existența noastră şi a 
altor corpuri, şi a altor suflete (cari ni se revelează prin trupul 
şi materia ce le stă lor la dispoziţie). 

Trebue să repetăm acest lucru neîncetat pentru a arăta 
lipsa desăvîrşită de temeiu a părerilor celor ce cred că subiectul 
izolat, solipsistul, poate specula asupra lumii şi asupra propriei 
sale existenţe. Ci „solipsismul“ ni se înfățișează ca o cădere a 
omului din sfera libertăţii la care se ridicase prin dialog, în 
întunecimea determinismului social şi biologic. Solipsistul este 
ca şi copilul care privind într'o oglindă și recunoscîndu-se o 
clipă pe sine, o aruncă apoi și o sparge, renunțînd astfel pentru 
totdeauna de a se mai revedea. Oglinda solipsistului este comu- 
nitatea în care şi-a dobîndit sufletul, în care s'a recunoscut 9 
clipă ca suflet între suflete. El sparge oglinda, uită de revelaţia 
de o clipă, iar lumea i se prezintă apoi ca o grămadă de hîrburi 
de sticlă al căror rost nu-l mai pricepe şi din cari nu mai poate 
reconstrui oglinda pentru a se regăsi pe sine. Realitatea, pen- 
tru solipsist, e reprezentată prin datele nemijlocite ale con- 
ştiinţei sale, iar jocul acestor date, apariţia și dispariţia lor, 
combinarea lor. în totalități structurate etc., rămîne un mister, 
Chiar descrierea acestor procese, fixarea lor prin vorbire, 
semne etc., este inexplicabilă în sfera solipsismului pur şi 
sincer, adică dacă nu se presupune existenţa unui interlocutor, 
a unei fiinţe care să priceapă acele semne sau pentru care 
solipsistul le face pentru a fi înțeles. Alta ar fi se înţelege 
situaţia omului care, după ce a învăţat să intre în dialog cu alte 
fiinţe (dobîndindu-și astfel şi cunoașterea de sine), s'ar vedea 
Alintr'odată izolat, lipsit de contactul cu lumea împrejumuitoare 
şi mai ales de posibilitatea de a continua dialogul cu alţi 
oameni. Ar fi pentru el o catastrofă, o nenorocire, ca şi cum 
ar rătăci în pustiu chemînd ajutor și neprimind nici un răs- 
puns, nici măcar ecoul vocii proprii.. Sau dacă un om sar 
trezi în lună, numai între mormane de pietre şi neavînd nici 
amintirea existenţei unor fiinţe vii: acest om ar fi un solpsist ` 
(în scurtul răstimp cît ar putea trăi). Dar dacă s'ar trezi în 
lună un fizician, păstrîndu-şi încă toată amintirea celor învă- 
tate pe pămînt în comunitatea celorlalți oameni, şi avînd la 
dispoziţie hîrtie, creion și poate şi unele aparate de laborator, 
el ar face repede unele observaţii şi măsurări interesante, le-ar 
nota şi — le-ar trimite pe pămînt pentru folosul şi îmbogă- 
ţirea științei omenești. El sar comporta deci așa cum se com- 
portă toţi oamenii normali, cari învaţă dela alții și comunică 
altora ceea ce știu şi observă. „A-mi comunica mie însumi 
ceva“ este o absurditate. Ar fi ca şi cum mi-aş adresa mie 
însumi o scrisoare prin poştă, şi m’aş preface, la primirea ei, că 
conţinutul reprezintă pentru mine o noutate, o surpriză plă- 

cută sau neplăcută. Sau ar fi ca şi cum aş juca cu mine însumi 
„o partidă de şah și m’aş întrista peste măsură fiind bătut sau 
maş bucura rămînînd biruitor! Acest joc e posibil, dar e joc 
şi nu e ştiinţă. Sînt însă filosofi cari pretind că acest joc e 
singura filosofie adevărată. Fenomenologia cam în acest fel 
procedează şi nu lipsesc oameni cari admiră subtilitatea ana- 
lizelor fenomenologice. 

Dar sînt oameni la celalt extrem. Sînt cei ce s'au săturat 
de dialogul cu semenii lor, de vecinicile discuţii cu prietenii 
și cunoscuțţii, din cari convorbiri nu mai pot câștiga nicio cu- 
noaștere. Dimpotrivă, aci se desfășoară lupta între indivizi, 
intriga, defăimarea, ponegrirea, minciuna în toate formele ei. 
„Sătui de aceste dialoguri, unii oameni își caută interlocutori mai 
ideali, pînă chiar pe cel mai ideal interlocutor care este divi- 
nitatea. Acesta este înțelesul pustniciei, a retragerii departe 
de zgomotul şi răutatea lumii și petrecerea timpului în post 
şi rugăciune, în comuniune deci cu divinitatea, 

Minunata invenţie a scrisului şi tiparului îi dă omului 
posibilitatea să-și aleagă și între oameni pe interlocutorii cei 
mai nobili, pe cei ce au atins în năzuința de înălțare spre înțe- 
lepciunea supremă culmi bătute de soarele adevărului. Dar şi 
în acest domeniu, mai ales în timpurile mai noui, și-au făcut 
intrarea şi o mare mulţime de sofiști slujitori ai minciunii şi 
întunericului. Pentru tineret, această literatură desmățată, fie 
că e vorba de opere de „artă“ sau de filosofie, constitue o 
mare primejdie. Pierzînd drumul adevărat care duce spre 
lumină, tînărul lesne se lasă ademenit de cărţi cari îndeamnă 
la păcat, cari îl împing pe nesimţite pe cărările eroarei. Cîtţa 
oameni nu şi-au pierdut sufletul în tovărășia unor scriitori 
descreeraţi ! 

Argumentul suprem al acestor ucigași de suflete este că 
existenţa lui Dumnezeu n'ar fi decît un basm pe care părinţii 
îl spun copiilor pentru a scăpa de întrebările lor plictisitoare 
sau pentru a-i face mai ascultători prin înfiltrarea fricii de 
pedeapsa lui Dumnezeu în caz de neascultare. Credința copi- 
lului în existența lui Dumnezeu ar trebui înlocuită, zic acești 
sofişti, prin ştiinţa că nu există Dumnezeu. Această știință, 
continuă ei, ne-o dobîndim în școală prin studiul științelor 
exacte cari ne demonstrează că nu există decit materie și 
mişcare... 

Dar noi zicem: credința din copilărie în existența lui 
Dumnezeu trebueşte adîncită şi desăvirşită prin ştiinţa că există 
Dumnezeu. Această cunoaştere o cîştigăm, după părerea noa- 
stră, nu prin demonstraţii matematice nici prin experienţe de 
laborator, ci prin experierea binelui în comunitatea în care 
ne naştem și trăim. Prin această experiere ni se revelează 
existența Binelui suprem, absolut, deci existența Divinităţii, 
principiu și izvor al ordinei morale. lar noi nu ne naștem 

şi trăim numai în comunitatea părinților noştri, a rudelor 
noastre, a prietenilor noștri, ci și în comunitatea tuturor acelora 
cari s'au înălțat prin viaţa şi faptele lor spre divinitate, deci 
în comunitatea sfinţilor, în comunitatea evangheliștilor și deci 
în comunitatea Mîntuitorului lumii, a lui lisus Hristos. 

Și dovada rațională şi zdrobitoare împotriva sofiștilor este 
că fără această experiere a ordinei morale, toate celelalte ordine 
ar fi lipsite de înţeles, nici nu le-am putea constata, lipsin- 
du-ne cu desăvârșire chiar noţiunea de ordine. Această afir- 
maţie, deși credem că i-am dat chiar pînă acuma destulă tărie, 
mai poate primi multe și variate verificări. Cum reprezentanţii 
ştiinţelor exacte sînt, astăzi, foarte orgolioși și trufaşi, iar 
adepţii lor practici marxiștii, au pornit şi războiu pentru exter- 
minarea „necredincioşilor“ (cari nu sau lăsat convertiți la 
religia necredinţei), adică pentru exterminarea celor ce nu cred 
că nu există Dumnezeu, e o datorie a fiecăruia dintre noi cari 
ne găsim în tabăra celor ce cred şi știu că există Dumnezeu, 
să trecem la atac (aci teoretic) împotriva celor rătăciți și, prin 
rătăcire, răzvrătiți. | 

Aş fi pe deplin mulțumit, dacă expunerile mele ar putea 
fi considerate și ca o contribuţie, oricît de neînsemnată, la 
progresul teologiei, a științei despre Dumnezeu. Positivă am 
vrea să fie contribuţia noastră. Adică nu numai să dovedim că 
ştiinţa lipsită de credință e stearpă și fără sens, ci să arătăm cum 
teologia îi poate da adevăratul înțeles. Căutăm deci nu numai 
împăcarea ci colaborarea desăvîrşită între teologie și celelalte 
ştiinţe pentru a înlătura și zbuciumul sufletului individual şi 
luptele atît de crîncene între comunităţile umane, unele flu- 
turînd steagul credinţei, celelalte ale unei pretinse științe care 
tăgăduește existența unei ordine morale instituite de Divinitate. 


2. URMĂRILE TĂGĂDUIRII ORDINEI MORALE 


Cînd se vorbește de libertatea omului, de răspunderea ce-o 
are pentru faptele sale, oamenii de rînd neatinși încă de filo- 
sofie, înţeleg foarte bine despre ce-i vorba. Oamenii de rînd 
sînt cei ce cred încă în Dumnezeu şi pedeapsă după moarte. 
Dar cît de tare e această credinţă s'a văzut în revoluțiile seco- 
lului prezent. Se poate obiecta prea bine că morala creştină 
îşi păstrează puterea — dar într'o sferă destul de redusă, din- 
“colo de care o reacțiune împotriva ei se poate produce oricînd. 
Antagonisme economice, religioase, politice, de rasă, de clasă, 
etc. pot face să izbucnească conflicte grele, lupte de extermi- 
nare între familii, naţiuni, confesiuni, rase. De aci concluzia : 
comunitatea morală întemeiată prin altruism, milă, etc. este 
o utopie ; pretutindeni domnește egoismul, ura, lupta. 

Dar ne putem imagina cel puțin o stare-de pace, de bună 
înțelegere între oameni, de dragoste reciprocă. O putem dori 
cel puțin. Şi fiindcă o dorim putem năzui so înfăptuim. 

De aci pornim. Sîntem în stare să ne imaginăm o ordine 
morală perfectă în care orice element de conflict e ìnlăturat 
sau poate fi înlăturat. Nu ne poate nimene opri să descriem 
o astfel de stare ; nu în felul utopiştilor construind-o şi atri- 
buind omului însușiri pe cari nu le are; ci cercetînd cum ar 
putea fi adus omul, aşa cum este și în condițium date, la accep- 
tarea unei astfel de ordine, la acceptarea normelor cari pot 
da naştere unei astfel de comunităţi şi-i pot asigura dăinuirea. 
Dar, ar fi chiar paradoxal și contradictoriu să facem cercetări 
empirice, ştiinţifice. Dacă prin astfel de cercetări am ajunge la 
concluzia că omul, prin natura sa, nu poate accepta şi nici nu 
poate fi determinat să accepte atari norme, am trebui să renun- 
țăm la încercări practice de a înfăptui moraiitatea pe pămînt. 
Dar, ar fi chiar paradoxal și contradictoriu să facem cercetări 
de acest fel în vederea aplicării practice, dacă omul întc'adevăr 
ar fi incapabil de moralitate, — deoarece noi înşine fiina 
oameni, nici nu ne-am putea imagina o ordine morală şi nici 
n'am putea dori s'o înfăptuim ; deci nu sar găsi nici oameni 
morali nici moraliști cari ar vrea să-i facă morali. Dar faptele 
ne dovedesc că omul este o ființă capabilă de moraiatate şi 
capabilă de desăvârșire morală. Am desvăluit doar în expu- 
nerile noastre izvoarele moralității și am arătat calea pe care 
omul poate înainta spre libertate și moralitate In orice caz 
prin procesul dialectic omul poate ajunge la libertate, la eman- 
ciparea de subt constrîngerea biologică și sociaiă ; el se poate 
considera liber și autonom, fiind în stare să-și aleagă scopurile 
acţiunilor sale. Adică el nu trebue să accepte ordinea morală. 
el nu trebue să creadă în existența Divinităţii, în nemurirea 
sufletului şi răsplată după moarte. El poate declara că toate 
aceste idei sînt iluzii, născociri ale unor oameni interesaţi, ale 
preoților și ale guvernanțţilor pentru a stăpîni şi conduce mai 
lesne mulțimile neştiutoare. Cam aşa pun chestiunea revolu- 
ționarii timpurilor noastre. Iar mulțimea, ascultînd de ei şi de 
ura împotriva unor stăpîni fără vlagă, se năpusteşte asupra 
bisericilor, ucide și pradă. 

Așadar din tăgăduirea existenței unei ordine morale, obli- 
gatorie pentru toţi oamenii, rezultă anarhie completă ; fiecare 
individ își poate alege ţinta acţiunii. Dar ar fi să ne pierdem 
vremea cu discuţii sterile și construcţii utopice. Revoluţia îm- 
potriva celor bogaţi, prin organizarea proletariatului și deslăn- 
țuirea războiului civil, reclamă ea însăşi organizare, ierarhie, 
disciplină şi dă ca rezultat nu libertatea individului, ci tirania 
cea mai groaznică. 

Ordinea morală nu poate fi sfărmată decît în folosul ordi- 
nei sociale, iar aceasta distrusă, începe constrîngerea ordinei 

biologice ; iar cînd și ordinea biologică e atinsă de descompu- 
nere, începe stăpînirea ordinei mecanice. Ceea ce am putea 
exprima şi prin cuvintele că cine se răzvrătește împotriva lui 
Dumnezeu cade cu necesitate subt stăpînirea diavolului. S'ar 
putea obiecta că așa fiind, omul nu poate fi numit în nici un: 
caz liber ; el ar fi constrîns sau să asculte de Dumnezeu sau să 
cadă în altă robie. Şi atunci nu e indiferent ce alege? Nu e 
mai bine să urmezi chemarea instinctelor, să trăești din plin 
viaţa, să fii crud cu cei slabi și viclean şi supus faţă de cei 
puternici (cîtă vreme sînt puternici ?) Fără îndoială că niciun 
argument nu putem opune acestui „supra-om“ hotărît să nu 
accepte nici o constrîngere morală. Dar îi putem atrage atenţia 
că părinţii săi dîndu-i naștere și crescîndu-l (pînă ce a ajuns 
în starea să enunţe astfel de principii) au gîndit altfel, cum 
de altfel şi copiii săi (dacă va vrea să-i aibă în temeiul instinc- 
telor de procreaţie) se vor îngrozi de el cînd vor ajunge să 
înțeleagă doctrina sa. Iar dacă îi va creşte în această doctrină, 
nu va trebui să se mire cînd, ajuns la bătrîneţe, copiii săi îl 
vor ucide sau îl vor lăsa să moară de foame. 

Răzvrătirea tuturor oamenilor împotriva lui Dumnezeu ar 
duce cu necesitate la pieirea omenirii, sau cel puţin la căderea 
ei în sfera animalităţii, unde prin ordinea biologică izvorită 
din funcțiunea instinctelor ar mai putea dăinui specia umană. 

Dar căderea n'ar trebui să fie aşa de adîncă. Omenirea 
s'ar putea opri la ordinea socială. Vedem doar într'adevăr că, 
în anumite condițiuni, se poate stabili o societate umană fără 
norme morale. Aşa toate „tiraniile“ de azi și de pe vremuri. 
Nu este doar exclus ca o ceată de oameni înarmaţi să pună 
stăpînire pe un sat, un oraș sau o ţară şi să-şi păstreze o vreme 
dominaţiunea prin teroare. Dar o astfel de dominaţiune' nu 
poate să dureze lungă vreme. Certuri interne pot izbucni în 
fiecare clipă ; tiranii se ucid întreolaltă, iar cei ce mai rămîn 
sînt și ei supuși legilor biologice. Vrem să spunem că un Stat 
se poate naşte și dăinui cîtăva vreme prin întrebuințarea 
forţei şi teroarei, după cum sînt timpurile și locurile. Machiavel 
ne arată cum procedau principii de pe vremea sa pentru a-și 
dobîndi o domnie nouă sau a păstra una veche. El mai adaugă 
dela sine precepte ingenioase pentru desăviîrșirea acestei „Arte 
de guvernare“. Pentru organizarea unui Stat nu e nevoie de 
morală, — aşa cel puţin ne învaţă Machiavel și aşa vedem că 
se petrec lucrurile în „politică“. Mecanismul Statului poate 
funcționa o vreme şi fără moralitate, cum de altfel și organi- 
zarea unui sistem economic nu cere aplicarea de norme politice 
sau morale. 

Dar întrebarea este : cei ce conduc mecanismul Statului, 
sau o organizaţie economică, ce scop urmăresc ? Simpla satis- 
face a ambițiilor sau a intereselor personale ? Ii atrage numai 
puterea, luxul, bunul traiu etc. ? Se poate întîmpla și aceasta. 

N'ar putea nimene spune că Nero sau alți împărați de aceeaș 
categorie au avut simţul răspunderii față de Divinitate, că au 
avut scrupule morale şi un ideal moral.. Nu vrem deci să 
construim utopii, să confundăm ceea ce este cu ceea ce ar 
trebui sau am dori să fie. Dar chiar interpretarea nepărtini- 
toare a istoriei ne dovedește .că mecanismul social (fie politic 
sau economic) se distruge cînd intră pe mîna unor nebuni, 
lipsiți de simţ moral, fie că e vorba de tirani sau de o clasă 
conducătoare degenerată și decadentă (cum o găsim mai ales 
în unele democraţii vechi). Reacţiunea împotriva căderii în 
animalitate se produce din partea reprezentanţilor moralei, din 
partea moraliştilor, din partea oamenilor al căror suflet e plin 
de imaginea comunităţii umane perfecte, de imaginea unei co- 
munități creată şi condusă de o fiinţă atot-bună. 

Şi cum toţi oamenii se nasc din părinţi umani și cresc în 
comuniune cu ceilalţi oameni, apelul la conștiința morală nu e 
niciodată lipsit de răsunet ; drumul spre libertate se deschide 
iarăș prin lupta celor buni, celor ce acceptă normele morale, 
poruncile Divinităţii, împotriva celor nebuni și răi cari și-au 
pierdut sufletul și au uitat de izvorul limpede al binelui din 
care sau adăpat în tinereţea lor. 

Prin această luptă creştinii au refăcut puterea imperiului 
roman și au înlesnit constituirea de comunități morale în hota- 
rele imperiului roman, constituirea naţiunilor creștine, cari 
sau organizat apoi, în temeiul solidarităţii morale, în State 
naţionale. ` 

Naşterea, înflorirea şi decăderea cetăților antice tot în 
acest fel se explică ; imperiul lui Alexandru cel Mare s'a des- 
făcut deoarece nu reprezenta o comunitate morală şi nu putea 
deveni o comunitate morală. Urmașii lui Alexandru au mers 
pe calea politică, a forței și teroarei, și de aci instabilitatea 
Statelor lor. 

Ceea ce am vroit să cemonstrăm a fost că : fără acceptarea 
normelor morale şi a ordinei morale ca prototip al oricărei 
ordine, omul alunecă în anarhie, distruge orice ordine. 


3. NAŢIUNEA, COMUNITATEA MORALĂ CEA 
MAI LARGĂ 


Să presupunem că Statul s'ar naște din forță, din faptul 
că o ceată de bărbaţi înarmaţi ar tăbări asupra unor comu- 
nități pașnice, le-ar subjuga și le-ar impune ascultare. Cam în 
felul cum a făcut acel trib dorian războinic care s'a așezat în 
Lacedemonia, la Sparta. Cam în felul, zic ; deoarece acel trib 
el însuș reprezenta o comunitate morală, se conducea în inte- 
riorul său după norme religioase și morale. Dar presupunem 

că o bandă înarmată de atei ar subjuga o ţară prădînd și uci- 
gînd populaţia. Intr'un astfel de Stat.ce înţeles ar mai avea 
cuvintele : justiție, crimă, jurămînt etc.? Totul ar depinde 
doar de bunul plac al tiranului și al instrumentelor sale docile 
(docile fiind plătite bine şi bine hrănite). Viaţa şi averea 
„cetăţenilor“* ar atîrna de bunul plac al stăpînilor. Şi dacă sar 
vorbi şi aci de ordine, lege, crimă, pedeapsă, ispășire, etc., ar 
fi numai ca amintire a unei ordine trecute sau ca nădejde într'o 
ordine viitoare. De fapt am avea înaintea noastră o hordă sau 
turmă, ţinută la un loc de un şef temut şi care dispune deo 
armată devotată lui. Deosebirea între un astfel de „Stat“ uman 
Şi o hordă de animale ar sta în faptul că conducătorii Statului 
uman ar poseda tehnica guvernării, moștenită dela generaţiile 
trecute, deci ar cunoaște mecanismul, aparatul de conducere al 
„mașinei“. Mînuind mașina după regulele artei politice („,ma- 
chiavelice“), un astfel de Stat ar putea dăinui lungă vreme. 
Şi cum e vorba totuș de oameni, nu numai că nu e exclus 
ei e chiar foarte probabil, ca din acest Stat să se nască iarăș 
o comunitate morală, sau mai multe comunități morale: na- 
țiuni cu idealuri şi cu misiuni istorice. Astfel cuvintele de 
dreptate, lege, jurămînt, răspundere ar trebui să-și dobîndească 
iarăș înțelesul lor adevărat. 

Dar să ne imaginăm că „idealul“ marxist sar împlini, că 
Statul sar prăbușşi definitiv şi că ordinea socială s'ar întemeia 
numai pe dreapta împărţire a produselor muncii, a bunurilor 
economice. „Cine nu lucrează să nu mănînce“ — așa ar fi prin- 
cipiul fundamental al nouei ordine. Toate mijloacele de pro- 
ducție ar trece în proprietatea societăţii, și individului i se dau 
mijloacele de subsistență în proporţie cu munca prestată în 
comun cu ceilalți. Dar cum rămîne cu femeile și copiii? Mai 
ales cu femeile gravide și copiii mici ? Apoi cu bătrînii, bolnavii 
etc., cari toți consumă mai mult decît pot. agonisi prin muncă. 
Problema se complică și mai mult, cînd ne gîndim că această 
doctrină comunistă desființează familia, dă libertate sexuală 
deplină şi bărbatului şi femeii, fără să le impună vreo răspun- 
dere pentru creșterea generațiilor viitoare. De educaţia copiilor 
s'ar îngriji, se zice, societatea ! 

Dacă împotriva tuturor legilor morale şi sociale, s'ar în- 
făptui o astfel de societate, ce înţeles ar mai avea cuvintele de 
„dragoste“, „simpatie“, „milă“, etc. ? N'am avea în fața noastră 
decît o adunătură de vietăţi cari sar mișca și ar acţiona numai 
în temeiul instinctului de conservare proprie și la cari nici in- 
stinctul de conservare a speciei n'ar funcţiona în mod normal, 
v'ar atrofia, dat fiind că avortul ar fi îngăduit şi creșterea copii- 
lor ar deveni o povară insuportabilă. De aci şi pînă la căderea 
acestor automate (lipsite de tot ce e omenesc şi păstrînd din 
animalitate doar numai tendinţa de a-și nutri trupul) în ordinea 
mecanică a materiei inerte nu e mare distanţă. O astfel de 

societate s'ar' sinucide în scurtă vreme, în curs de una sau 
două generații — dacă nu s'ar produce reacţiunea. 

Dar zicem că o astfel de societate ar fi posibilă : ce-ar mai 
rămînea din ordine, din norme şi legi ? Evident că numai cal- 
culul producţiei, calculul energiilor puse în joc pentru a da 
un randament maxim. Acești „oameni economici“ ar trebui să 
fie ingineri, statisticieni și matematicieni perfecţi. Căci pe cal- 
culul producției bunurilor și pe repartizarea exactă a lor se 
întemeiază doar toată organizaţia acestei societăți „ideale“. Aci 
reprezentanţii științelor exacte ar avea un rol important (subt 
condiția să renunţe la toate amintirile burgheze și să dove- 
dească originea lor proletară). Ei ar construi mașini, le-ar per- 
fecționa, ar descoperi noui compoziţii chimice, ar inventa noui 
metode de cultivare a plantelor și de creștere a animalelor, ar 
descoperi chiar metode de a-l preface pe om în marxist pur, 
crezînd orbește în Capitalul lui Karl Marx şi în interpretarea 
autentică a acestei evanghelii dată de Lenin. 

Dar ne temem că în scurtă vrema natura însăș, pusă astfel 
în serviciul exclusiv de a da bunuri economice, sar revolta, ar 
deveni haotică. Chiar din laboratoare ar ieși spiritul de revoltă. 
Căci savanții îmbătriniți şi gîrboviţi şi-ar pune întrebarea : 
care a fost scopul muncii e ? Dacă n'avem nici familie 
de îngrijit, dacă munca noastră n'a servit decît să procure 
mulțimii (de care nu ne leagă nici un sentiment de dragoste) 
hrană şi îmbrăcăminte, oare nu e mai bine să sfărmăm toate 
aparatele, să dăm foc laboratoarelor şi cărţilor și să respirăm 
încă înainte de-a muri cîteva ore de linişte, de libertate subt 
cerul luminos, amintindu-ne de copilăria noastră, de viața feri- 
cită în căminul părintesc. Am pornit, ar zice ei, în căutarea 
adevărului, în căutarea ordinei naturii și am fost cuprinși de 
setea de adevăr : dar oare adevărul trebue pus numai în slujba 
nutririi corpului, în slujba „producţiei economice“? Dacă 
acesta e unicul scop al ştiinţei, atunci mai bine piară știința si 
prăbușească-se natura în haosul din care a ieșit! 

Intr'adevăr ce sens mai au cuvintele de „lege naturală“, 
de „ordine cosmică“ etc., cînd scopul suprem al cunoașterii 
acestei ordine nu este decît satisfacerea stomacului, asigurarea 
vieţii individuale. Atunci nu e mai superior orice animal care 
se bucură de viaţă şi luptînd pentru a se conserva pe sine nu 
face decît să asigure existența speciei ? Cine a observat cum 
animalele se îngrijesc pentru creșterea progeniturii lor, cum 
muncesc fără răgaz și se jertfesc la nevoie pentru viața puilor, 
va înţelege absurditatea doctrinei marxiste, primejdia ei în 
aplicarea practică. Această doctrină reflectează concepţia unor 
oameni crescuţi în orașe, al căror simţ pentru ordinea și fru- 
musețea naturii a fost tîmpit, al căror suflet a fost ucis de ura 
şi dușmănia împotriva celor bogați. 

Nu doctrina marxistă poate remedia răul prin desăvirşirea 

dezastrului şi prin proclamarea morții sufletului ca principiu 
de organizaţie socială, ci numai doctrina creștină, care propă- 
văduește dragoste între oameni și căutarea drumului de împă- 
care între clasele sociale, apelînd la conștiința morală atît a 
celor săraci cît și mai ales a celor bogați. 

Dacă totuş în unele țări s'a deslănțuit furtuna, a fost din 
pricina că agenţii revoluției comuniste au fost de „neam străin“, 
așa că ei nici nu aparțineau comunității morale, „naţiunii“ 
înlăuntrul căreia propagau ideile revoluţionare. Iar, pe de altă 
parte, a fost și din pricina că atît clasele conducătoare cît şi 
massele conduse au pierdut sentimentul de solidaritate morală, 
în stare să învingă toată antagonismele de ordine economică. 
Atunci cînd şi acolo unde corupţia, luxul, desfriul au zdrun- 
cinat puterea clasei conducătoare, agenţii revoluției comuniste 
au avut și au joc ușor, mai ales dacă ei înșiși n'au altă intenție 
decît de a-și institui dominațiunea cu scopul exploatării neîn- 
grădite a mulțimii. Așa se explică cum pretutindeni comuniştii 
își găsesc aliaţi între politicienii corupți și atei pentru „orga- 
nizarea economică“ a societăţii după preceptele lui Karl Marz. 

„Democraţia demagogică“ e cel mai potrivit mediu pentru 
activitatea comuniștilor. Liberalismul le-a pregătit admirabil 
terenul pentru organizarea de fronturi populare şi răsturnarea 
ordinei „burgheze“. 

Dar cu necesitate se naște și reacţiunea, năzuința spre 
înălțare la ordinea morală, la acceptarea normelor instituite 
de Divinitate. Drumul spre înălțare a fost luminat în toate 
timpurile de jertfa celor buni. In vremea decadenţei romane 
doctrina creştină a înviat puternică, arzătoare, mîntuitoare în 
sufletele tuturora, haosul social s'a limpezit, cuvintele de lege, 
dreptate, dragoste, virtute își redobîndiră înţelesul lor deplin, 
iar natura nu se mai înfățișa ca o ordine materială, ca un 
mecanism servind numai satisfacerii trebuinţelor materiale, 
economice ale omului, ci ca o ordine creată de Dumnezeu 
pentru ca oamenii să înfăptuiască binele și frumosul şi să 
descopere prin ştiinţă adevărul, învățînd astfel să se închine 
smeriţi în fața puterii nemărginite a Creatorului lumii. 

Națiunea devine astfel pentru creștin comunitatea morală 
pe care o poate desăviîrși prin străduințele sale, patria devine 
sălașul pămîntesc dăruit oamenilor de Dumnezeu pentru a trăi, 
ei și urmașii lor, fericiți și îndestulați, dacă vor şti s'o îngri- 
jească ca pe o grădină frumoasă. 

Acest vis de fericire şi pace i-a împins pe mulţi teore- 
ticieni să construiască imaginea comunității omenești perfecte. 
Nu numai ca utopie, ci cumpenind bine toate condiţiunile 
concrete istorice. S'ar putea ca şi noi să încercăm cîndva des- 
crierea comunităţii romînești, perfecte, aşa cum și-au imagi- 
nat-o toţi cei ce-au luptat, toţi cei ce-au murit pentru înfăp- 
tuirea ei. 

4. CONDIȚIUNILE PENTRU LĂRGIREA COMUNITĂȚII 
OMENEȘTI 


Cît de puţin nouă e teoria noastră se poate vedea din orice 
tratat de Etică, mare sau mic. Să deschidem de pilă tratatul 
lui Harald Höffding *) pg. 256 şi să cetim: „Nimic nu dă un 
exemplu mai bun despre cum natura poate deschide drumul şi 
forma temelia pentru ceea ce cere sau aprobă Etica, decît faptul 
că cea mai intimă şi cea mai perfectă dintre toate societăţile 
omenești își datorește originea unora dintre cele mai puternice 
instincte ale naturii omenești. Imperiul umanității, supremul 
ideal al Eticei nu-și are numai începutul și izvorul său perma- 
nent în raportul familial, ci e înfăptuit chiar, cînd viața fami- 
lială şi-a atins cea mai înaltă formă, în așa fel, în acest raport, 
cum nu se poate arăta despre nicio altă formă a societății. 
Desvoltarea tuturora celorlalte forme ale societății se măsoară 
după gradul în care amintește intimitatea și puterea raportului 
familial. Imperiul umanităţii și-ar dobîndi desăvirșirea dacă o 
fraternitate universală ar uni pe toţi; și pentru a arăta un 
raport intim între stăpîn și servitor, maestru şi ucenic, guvern 
şi supuși avem cea mai potrivită expresie în raportul părinţilor 
față de copii“. In familie se desvoltă personalitatea liberă ; aci 
se desvoltă sentimentele de dragoste și simpatie şi numai în 
acest fel ele se pot întinde apoi peste sfere mai largi (pg. 258). 
Eticienii, începînd cu Platon, au văzut importanţa covirşitoare 
a familiei pentru desăvîrşirea morală a individului uman, cum 
de altminteri sociologii, pornind dela A. Comte, au arătat şi ei 
rolul familiei pentru organizarea socială. Dar lipsind desvă- 
luirea completă a proceselor prin cari se desvoltă în familie 
personalitatea, nici etica nici sociologia n'au fost în stare să 
explice apoi posibilitatea lărgirii comunității familiale, nici să 
arate limitele acestei lărgiri. Ci lesne au fost împinși aceşti teo- 
reticieni să construiască o comunitate universală cuprinzînd 
toată omenirea și în care toți oamenii să se simtă „frați“, deci 
copii ai aceleiași familii. 

Problema, teoretică și practică, a fraternității universale, 
a păcii eterne, nu ni se înfățișează așa de simplă. Nu sîntem 
dispuşi să părăsim experienţa și să ne aventurăm în specula- 
țiuni teoretice lipsite de verificare experimentală. Istoria, cel 
mai vast laborator de experienţe sociale, nu ne dă dreptul să 
nădăjduim că visurile umanitariștilor se vor împlini cîndva şi 
că oamenii vor deveni sfinţi, comportîndu-se unii faţă de alţii 


1) H. Hoffding, Ethik. Eine Darstellung der ethischen Prinzipien 
und deren Anwendung auf besondere Lebensverhăltnisse, 3. Aufl. 
Leipzig, 1922. 

ca „fraţi“. Ci noi vedem numai că omul ajuns la conştiinţa de 
sine şi dobindindu-și, în familie, libertatea poate lărgi comu- 
nitatea familială în măsura ce poate continua procesul dialectic 
dincolo de sfera grupului familial, adică își poate păstra și 
îmbogăţi personalitatea și peste cercul îngust al familiei propriu 
zise. Omul a inventat mijloace de a înfăptui comunităţi mai 
largi, după tipul familiei, înlăturînd prin norme raţionale ele- 
mentele ce ar putea da naștere la. conflicte între familii și în- 
tărind elementele cari asigură coeziunea între ele. Aceste 
năzuinţe au fost trezite sub presiunea nevoilor exterioare : lupta 
cu puterile potrivnice din mediul împrejmuitor, fie că e vorba 
de forțele fizice sau de forţe biologice. Intre aceste din urmă 
cele mai primejdioase au fost și sînt comunităţile omenești 
„străine“. 

Așadar, omul devenind liber faţă de constrîngerea ordinei 
biologice, care nu îngădue decît constituirea de comunităţi 
familiale, a găsit mijloacele de a crea organizaţii sociale mai 
largi învingînd instinctele animale, egoismul grupului familial. 
El a mlădiat şi complicat structura comunităţii biologice pînă 
la limita posibilă, înfăptuind o cooperare a indivizilor în ve- 
derea atingerii unor scopuri comune. Toate aceste străduințe 
merg pe linia creării unei familii mai largi în care indivizii 
să se simtă şi să se recunoască fraţi, copii ai aceluiași părinte. 
Dar trebue să ne dăm seama, și istoria ne face să ne dăm prea 
bine seama, că rezultatul atins este totdeauna imperfect. 
Platon a făcut experienţa personală că teoria care se înde- 
părtează de realitate și pornește dela premise greşite, e inapli- 
cabilă în practică. Premisele sale, în Republică sînt greșite 
întrucît a crezut că prin educaţie se poate mlădia natura umană 
în așa fel încît o comunitate depășind sfera familiei ar putea 
fi transformată într'o adevărată familie în sînul căreia să nu 
existe elemente de conflicte, așa cum nu există în raporturile 
între părinţi şi copiii minori (cari au încă nevoie de scutul şi 
conducerea părinţilor). Mai aproape de adevăr e Platon în 
Legile sale, unde ţine seama de egoismul familiilor. Dar și aci 
greşește cînd crede că o comunitate se poate organiza fără ca 
să existe presiunea mediului împrejmuitor, nevoia de a se or- 
ganiza împotriva cuiva, fie impotriva naturii sau a unor comu- 
nităţi omenești dușmane. 

Eroarea lui Platon, cît şi a urmașilor săi stă în a nu fi 
văzut condiţiunile în cari o comunitate umană se poate lărgi 
peste limitele comunităţii familiale. Ei au construit societăţi 
din indivizi, fără să vadă că acei indivizi prin originea şi des- 
voltarea lor sufletească sînt legaţi de comunitatea în care și-au 
dobîndit sufletul. Deci nu e vorba de împăcarea indivizilor ci 
de împăcarea și legarea familiilor într'o unitate mai largă, e 
vorba de a-l face pe individ să iasă din comunitatea restrînsă 
a familiei şi să intre, după formarea sa sufletească, într'o 
comunitate mai largă, într'o comunitate spirituală. Condiţiu- 

nile pentru închegarea unor astfel de comunități le-am expuşi. 
Dar mai trebue să stăruim asupra unor amănunte. 

Nu putem constata cum e forma originară a familiei 
umane şi ar fi străduință zadarnică să încercăm a o construi. ` 
Nici chiar forma familiei biologice nu trebue să fie identică în 
specia umană, date fiind variaţiunile biologice, rasele şi subdi- 
viziunile lor precum și varietatea condițiunlor exterioare, ne~ 
voile de adaptare la mediu. Identice sînt numai condițiunile 
logice ale procesului dialectic, din cari se nasc posibilitățile de 
comuniune sufletească între indivizii umani. In limitele acestor 
condițiuni omul a încercat, am putea zice, toate variațiunile 

osibile ale aceleiaşi teme fundamentale. Variaţiunile au fost 
înlesnite prin perfecționarea mijloacelor de comuniune, a graiu- 
lui precum și a tuturor celorlalte semne și sisteme de semne: 
muzica şi dansul, desenul, scrisul şi toate artele cari exprimă 
gîndirea și simţirea umană. In felul acesta individul și-a do- 
bîndit o libertate tot mai mare de a comunica nu numai cu 
semenii săi din nemijlocita sa apropiere ci cu toate sufletele 
cari şi-au întipărit activitatea în materie prin semne cari îngă- 
duesc reconstruirea gîndirii şi simțţirii lor. Dela desenurile din 
grotele locuite de oamenii preistorici pînă la inscripţii, manus- 
crise, cărți și plăci de gramofon cari redau vocea unor cîntăreţi 
decedați, oamenii au înmulțit și perfecționat tot mai mult mij- 
loacele de a păstra gîndirea celor dispăruţi trupeşte, dînd astfel 
individului posibilitatea de a se emancipa de conformismul 
social al cercului îngust în care se nasc şi trăesc găsind legă- 
tură cu spiritele. 

Ar fi însă greşit să credem că fiecare om intră de fapt 
în legătură cu tot ce au creat oamenii din trecut. Ştim doar 
că societatea spiritelor la care poate participa individul rămîne 
şi ea limitată la ceea ce poate cunoaşte şi învăţa individul în 
condițiuni istorice, concrete. Procesul dialectic își are legile 
sale, de înaintare, complicare şi structurare. Prin el doar se 
naşte sufletul individual, care nu este o aglomeraţie de cunoş- 
tinţe, de senzaţii, percepții și noțiuni cum ne spune psihologia, 
ci o înaintare dela senzaţii la noţiuni şi de aci la ideea unităţii 
perfecte. Acestei progresări a sufletului îi corespunde activi- 
tatea sa, acțiunea sa cu ajutorul organelor trupești prin care 
creează, iarăși pentru scopul comunicării, un sistem de semne 
inteligibil pentru alţii. Individul deci nu poate înainta spre 
libertate, spre lărgirea sferei sociale în care își poate continua 
dialogul decît în mod sistematic. El nu poate decît să învețe 
a interpreta semnele altora păşind dela ceea ce ştie la cunoş- 
tinţe noui. Pedagogii cunosc dificultățile acestei integrări și 
îngustimea sferei în care rămîn cei mai mulți indivizi. De aci 
rezultă dificultăţile extraordinare de a lega sufletește grupu- 
rile familiale în cari, prin condiţiunile speciale create de teme- 
iurile biologice ale asociaţiei, sufletul individual se poate des- 

volta și structura în comuniune nemijlocită cu semenii săi de 
aceeaș formațiune spirituală. Dacă ne gîndim numai la trecerea 
dela familia patriarhală la organizarea gintei și de aci la prin- 
derea gintei într'o comunitate mai largă, în Cetate, ne putem 
da seama de greutăţile de constituire a națiunilor ca unităţi 
morale (spirituale) bine definite. Contactul între comunităţile 
omenești, prin îngustarea spaţiului, din care au ieșit Statele, 
a pus noui probleme de organizare socială, pe cari știința poli- 
tică tinde să le lămurească şi să le explice. Și aci deslegarea nu 
poate fi găsită decît prin analiza condițiunilor în cari se des- 
fășoară procesul dialectic, fie că aceste condițiuni înlesnesc sau 
împiedică lărgirea sferei comunităţilor spirituale. Toate deo- 
sebirile de graiu, credinţe, tradiţii se opun închegării de comu- 
nități mai largi, pe cînd toate asemănările împing la întinderea 
sferei lor. Istoria ne arată această neîncetată oscilație între ten- 
dinţe de lărgire și restrîngere a sferei comunităţilor. 


5. INTERFERENȚA „FORMELOR SOCIALE“ ȘI 
ILUZIA COSMOPOLITĂ 


Putem încerca să reprezentăm aceste tendințe de lărgire 
şi îngustare a comunităților prin analogie cu sisteme mecanice, 
cu rezerva, bine înţeles, să nu vedem în această încercare decit . 
un joc al imaginaţiei. Orice asemănare, zicem, poate împinge la 
lărgirea comunităţii, la unirea de comunităţi cînd se întîlnesc 
cu alte comunităţi „străine“. Astfel, pornind dela biologie, o 
deosebire de rasă va crea un antagonism și o tensiune între 
grupurile de rasă diferită, deci o tendinţă de unire a grupurilor 
de aceeaş rasă neîngăduindu-se amestecul cu grupuri de altă 
rasă. Pe plan social aceste tensiuni își găsesc expresia în dome- 
niul spiritual. Deosebirile de limbă reprezintă o piedică impor- 
tantă, fie chiar cînd, din punctul nostru de vedere, e vorba 
numai de „dialecte“ ale aceluiaș graiu. Dar cînd grupuri ome- 
neşti se întîlnesc cu alte grupuri vorbind graiuri cu totul neîn- 
telese, închiderea lor va fi și mai pronunțată, înlesnind însă, pe 
de altă parte, o apropiere între grupurile înrudite prin graiu. 
Tot astfel influențează deosebirile de credințe, obiceiuri etc. 
Tensiunile şi antagonismele din cauze economice, cari împing 
la lupte, la războae, sînt susținute și întărite prin factorii spiri- 
tuali, prin solidaritatea creată de închegarea procesului dialec- 
tic înăuntrul grupului. Nevoile economice și necesitatea de 
lărgire a teritoriului sau de exploatare economică a comuni- 
tăţilor vecine, intensifică tendinţele de coeziune sufletească 
înăuntrul comunității printr'o educație corespunzătoare menită 
să lege pe individ cît se poate de puternic de comunitate. Abia 
în fața unui dușman comun, se poate înfăptui o alianță vre- 

melnică sau durabilă între comunităţile rivale, dacă au puncte 
de atingere întreolaltă şi se deosebesc în puncte esenţiale de 
dușman. 

Istoria ne dă destule exemple în această privinţă: unirea 
cetăților egiptene împotriva Hicsoșilor, unirea Grecilor împo- 
triva Perşilor, cruciatele împotriva mahometanilor, și, în sfîrșit, 
sistemele de alianţe din timpurile moderne. 

Dar pe lingă şi în acelaș timp cu grupările şi regrupările 
politice se încheagă sau se destramă și celelalte comunităţi : 
morale, religioase etc., astfel că în cursul istoriei se iveşte.o 
interferenţă a formelor sociale (fiecare din ele întemeiată pe 
un principiu de coeziune). Se ivesc State poliglote, cuprinzînd 
şi comunităţi religioase deosebite, iar o comunitate de limbă 
poate să aparţină mai multor comunități politice și mai multor 
comunităţi religioase. Totașa cu rasele, comunităţile econo- 
mice etc. 

Din această interferenţă a formelor sociale, care a luat în 
timpurile moderne o înfățișare tulburătoare printr'o încrucișare 
extrem de complicată a sferelor, unii teoreticieni au tras con- 
cluzia că în timp de cîteva secole sau cîteva sute de secole 
omenirea va reprezenta o unitate omogenă din toate punctele 
de vedere, deci, în sfîrșit, o singură comunitate morală. 

Am admite acest lucru dacă am putea presupune că în 
acest timp ar dispărea toate deosebirile între oameni și dacă 
într'adevăr, prin educație, s'ar putea înfăptui condițiunile nece- 
sare pentru desfășurarea procesului dialectic în așa fel ca 
fiecare individ să devie cosmopolit, să se simtă legat de uma- 
nitate cu aceeaş putere și intensitate cum se simte legat de co- 
munitatea căreia îi aparţine astăzi. 

Deocamdată nimic nu ne îndreptățește la astfel de nădejdi 
„optimiste“. Nici nu s'a ajuns ca înăuntrul diferitelor comu- 
nități să dispară conflictele între clase sociale, profesiuni, etc. 
Dimpotrivă ni se pare că tendința spre fărămiţare a comuni- 
tăților existente e mai accentuată decît cea de contopire. Mai 
bine zis : ni se pare că tendinţa merge spre formarea de comu- 
nităţi omogene, de naţiuni, cari, ele, încă nu şi-au desăvîrșit 
unitatea și coeziunea spirituală. Abia după înfăptuirea acestor 
-comunităţi, omogene din toate punctele de vedere, am putea 
spera să se realizeze sisteme tot mai largi pînă în sfîrșit ome- 
nirea să fie prinsă într'o unitate, întrun sistem de sisteme 
echilibrat. Deocamdată omenirea ni se prezintă ca o nebuloasă 
tără contururi precise și fără structură bine definită. E o iluzie 
a individualiștilor şi materialiștilor că din amestecul haotic al 
indivizilor s'ar putea naște o unitate. Unitatea sar putea naște 
numai din ierarhia lor, din prinderea lor într'o ordine spirituală 
independentă de condiţiunile biologice, economice, politice, mo- 
rale, deci independentă de condiţiunile în cari se nasc şi se 
desvoltă sufletele individuale. Ceea ce ar însemna ca toţi 

oamenii să ajungă la cunoașterea lui Dumnezeu şi la acceptarea 
ordinei morale, Deci cînd oamenii n'ar putea păcătui, ci eman- 
cipîndu-se de constrîngerea biologică şi socială ar avea singura 
năzuinţă să împlinească poruncile divine. 

Dar să vedem cari sînt izvoarele acestui cosmopolitism. 
Omul experiind ordinea morală și cunoscînd . apoi ordinea 
naturii (cea biologică și cea fizică), a pornit în cercetarea ordi- 
nei „naturale“, pentru a dobîndi mijloacele: necesare subsis- 
tenței sale fizice. Aci el a dobîndit rezultate uimitoare — și 
lesne de comunicat altora. 

Invențiile tehnice, dela aprinderea focului pînă la maşinile 
şi aparatele moderne, se răspîndesc lesne în toată omenirea. 
Acest fapt a creat iluzia că între oameni, fără deosebire de co- 
munitate, se poate crea o legătură sufletească, deci că se poate 
înfăptui o omenire omogenă în care toți indivizii să gîndească 
și să simtă la fel. Dar cunoștințele cari au dat nașterii tehni- 
cismului se întemeiază pe identitatea construcţiei aparatului de 
recepţie care este trupul uman în raportul său cu lucrurile 
fizice, materiale. In procesul dialectice deci între oameni se 
pot desprinde rezultate inteligibile pentru toți indivizii umani 
întrucît ele depind de identitatea funcţiunilor organelor tru- 
. peşti. Pe această identitate se întemeiază universalitatea lim- 
bajului matematic și a adevărurilor științelor exacte. De aici 
şi posibilitatea de creare a unui sistem de semne pentru uzul 
matematicienilor și, fără îndoială, și a unei limbi universale 
utilizabile în ştiinţele exacte. Fizicienii şi biologiștii mau ce 
începe cu nuanțele de înţeles al unor termeni „intraductibili“, 
Ei au nevoie de termeni preciși și univoci cărora să le cores- 
pundă o constelație materială identică. Aceasta trebue să fie 
năzuința în orice știință cu pretenție de exactitate. Tendința 
lui Leibniz şi a altora de a inventa o „caracteristică univer- 
sală“, un sistem de semne pentru orice cunoaștere a fost irea- 
lizabilă din cauza că dincolo de sfera naturii, în lumea sufle- 
telor, limbajul nu serveşte pentru a exprima raportul lucrurilor 
cu trupul, ci relaţiile între suflete: dragostea, simpatia, ura, 
indivia etc., așa cum le experiază individul în comunitatea în 
care se naște și se desvoltă: Deci operele lui Goethe nu sînt 
pe deplin inteligibile decît pentru Germani (şi încă nu pentru 
toți Germanii), iar cele ale lui Eminescu pentru Romîni. A 
învăța o limbă străină pînă a înţelege literatura ei înseamnă 
a încerca să pătrunzi în comunitatea sufletească a acelei naţii. 
'Totașa cu celelalte opere de artă. Din această cauză încercarea 
lui Leibniz ca toate celelalte asemănătoare a trebuit să dea 


greş 1). 


_1) Vezi în această privinţă, studiul d-lui Pius Servin, Le progres 
de la Métaphysique selon Leibniz et le Langage des sciences (Revue 
Philosophique 1937, Nos 11—12), unde mai aminteşte lucrările sale 
Le langage des Sciences (1931) și Principes d’ Esthétique (1935). i 


www.dacoromanica.ro 


NAȚIUNEA 585 


Iluzia cosmopoliţilor se întemeiază pe această posibilitate 
de a închega omenirea într'o comunitate în temeiul ştiinţelor 
naturale sau, cum zic ei, în temeiul unei filosofii ştiinţifice (fun- 
damentată pe ştiinţele naturii). Dar ar însemna ca în acelaş 
timp să înlăturăm sau să înăbușim toată literatura, toate artele 
şi toate sentimentele din cari izvorăşte graiul ca mijloc de 
Înţelegere între suflete. Nu ne vom mira că vom găsi în rîndu- 
rile cosmopoliţilor ca cei mai activi agenți ai lui pe Jidani, un 
popor care și-a pierdut graiul și artele şi căruia nu i-a rămas, 
ca mijloc de coeziune socială, decît fanatismul religios și ura 
împotriva celorlalte neamuri. Ei sînt adepții materialismului 
istoric, ei sunt reformatorii marxiști cari nu văd în om decît 
un animal pornit să-și satisfacă trebuinţele trupești — printr'o 
tehnică derivată din științele exacte. 

' Speranţa deci de unire a omenirii în temeiul răspîndirii 
ştiinţelor exacte este deșartă. Prin faptul că Japonezii au învă- 
țat dela Europeni a construi maşini (pentru industrie şi răz- 
boiu), ei nu s'au apropiat sufletește de Europeni. Dimpotrivă 
această tehnică le-a înlesnit să se apere împotriva Europenilor, 
Şi să devie o naţiune politică unită și bine închegată. Naţiunile 
cari nu sînt în stare să-şi dobîndească mijloacele tehnice de 
apărare, sînt sortite să fie subjugate şi exploatate de alte na- 
ţiuni fiind chiar în primejdie să fie asimilate sau exterminate. 
Astfel sa întîmplat cu indigenii din America, astfel cu Aus- 
tralienii etc. 

Aci e locul să lămurim și problema organizaţiei politice. 
“Tensiuni și antagonisme se pot naşte între grupuri sociale 
umane din cele mai variate motive: economice, religioase, 
morale. Astfel, din punct de vedere economic chiar „familiile“ 
irăesc în vecinică tensiune şi luptă, chiar cînd din punct de 
vedere religios şi moral există cele mai puternice legături. Ar 
fi să nu vedem lucrurile așa cum sînt dacă am crede că între 
„familii“ se poate stabili pacea eternă. In patria lui Odysseus 
existau, pe vremea acestuia, 'o mulțime de gospodării conduse 
de „regi“, cari nu trăiau totdeauna în pace. Vendeta la Alba- 
nezi, Corsicani şi în alte părți ne arată această tensiune între 
familii, iar epoca feodalismului e caracterizată prin acest răz- 
boiu permanent între familiile nobile. Inchegarea de unități 
mai largi, de State conduse de dinastii s'a înfăptuit prin lupte 
continue şi mai ales prin politica externă, adică în urma nevoii 
de unire în fața unui dușman comun. De aci necesitatea şi 
posibilitatea de a trece funcțiunea politică a grupului familial 
-asupra Statului și de a institui norme juridice pentru înlătu- 
rarea conflictelor „politice“ între familii. 

Ar fi să ne facem iluzii că egoismul familial, tendința de 
Jominaţiune a unei familii asupra altora se poate înlătura prin 
persuasiune şi precepte morale. Ceea ce vedem în desele con- 
flicte ce se ivesc neîncetat între familii înrudite și chiar între 

copiii maturi şi părinţi şi între copiii maturi întreolaltă la îm- 
părțirea moştenirii. Instituirea păcii cere totdeauna și organi- 
zarea forţei, pe lîngă prestigiul moral şi religios al „judecăto- 
Tului“. Intensificarea sentimentelor de simpatie și dragoste 
pentru păstrarea păcii şi unirii își găsește limita în condiţiu- 
nile biologice de existenţă. Fără satisfacerea trebuinţelor bio- 
logice : hrană, adăpost, procreaţie, omul nu numai că nu e 
dispus să trăiască în pace cu semenii săi, dar e împins la luptă 
împotriva lor. Numai ţinîndu-se seama de acest fapt se poate 
organiza o comunitate mai largă politică, înăuntrul căreia să 
domnească pace pentru ca să poată lupta împotriva altor 
comunități. 

Ceea ce nu înseamnă că morala și religia n'au influență 
în acest proces de închegare a Statelor. Dimpotrivă, fără mo- 
rală şi religie existența Statelor ar fi neîntrerupt ameninţată, 
normele juridice nar avea putere, iar împotriva forței s'ar 
organiza iarăș- forța. Ci notăm numai că crearea de condițiuni 
pentru existenţa biologică a familiilor este un postulat minim 
dela care începe posibilitatea lărgirii comunităţii. Bună starea 
economică a familiilor cetăţenilor nu este scopul Statului, ci 
scopul său este apărarea proprietăţii și averii fiecărui cetăţean 
împotriva dușmanilor externi precum și sporirea bogăției tutu- 
rora prin înfrîngerea şi exploatarea dușmanilor. Dar bună- 
starea economică a cetăților şi dreapta împărțire a bunurilor 
după munca fiecăruia este o condiție pentru organizarea luptei 
de apărare şi atac, pentru cooperarea tuturora la această luptă, 
deci pentru pacea internă. Și cu cît această condiție este mai 
bine împlinită, cu atît preceptele morale şi religioase îşi vor 
da mai bine roadele, transformînd comunitatea politică într'o 
comunitate sufletească, într'o comunitate morală. 


6.. „REFORMELE“ SOCIALE 


Vor obiecta pacifiștii şi umanitariștii : dacă Statul orga- 
nizează viața economică în aşa fel ca toţi cetățenii (adică toate 
familiile) să fie satisfăcute din punct de vedere economic, nu. 
mai e nevoie de războiu; tehnica modernă ne dă doar posi- 
bilitatea să creăm bogății fără să fie nevoie de cuceriri ; ar fi 
numai să împărțim bunurile cu mai multă dreptate, să nu 
existe deosebiri atît de mari de bogăţie ; să se înlăture moște- 
nirile etc. Pe acest drum intrăm iarăş în plină utopie. Oamenii 
au încercat toate cele pentru a rezolvi această problemă în 
condițiuni concrete; Reforme de tot felul au fost înfăptuite: 
reforme agrare, conversiuni şi iertări de datorii etc. Dar tot 
atît de bine ştim că nu se poate ajunge la o deslegare defini- 
tivă şi ideală a problemei. 

Ordinea biologică își are legile ei, iar omul își poate da 
seama de puterea lor, poate încerca să creeze, în baza cunoş- 
tinței lor, o ordine superioară, cea socială, dar numai în neîn- 
cetată luptă şi continuă străduință de perfecţionare a ordinei 
sociale. Iar aci va reuși să se apropie de perfecțiune numai 
dacă are imaginea societăţii perfecte și sufletul său e cuprins 
de flacăra idealului comunităţii morale desăvîrșite. Putem 
urmări în istorie rolul marilor reformatori, profeţi, preoţi, le- 
giuitori, moraliști, cari au căutat să trezească şi să mlădieze 
sufletul mulțimilor, îndemnîndu-le să trăiască după preceptele 
divine. Ei au contribuit la progresul moral al omenirii prin 
întăptuiri cari au lăsat pilde de urmat pentru cei ce-au venit 
în urma lor. 

Dar glasul și învățătura acestor oameni aleși adeseori au 
răsunat în pustiu. S'au ivit prooroci falși, îndemnînd la luptă, 
la-ură neîmpăcată. Şi astfel vedem cum se ridică săracii împo- 
triva celor bogaţi, copiii împotriva părinţilor. Războae și revo- 
luții umplu paginile istoriei omenirii și nu e nădejde ca ome- 
nirea să ajungă cîndva la pace eternă. Doar dacă natura omu- 
lui se va schimba, sau condiţiunile de traiu pe pămînt. 

Adică : dacă omul ar putea fi transformat în fiinţă morală 
în aşa fel ca omenirea să poată deveni o comunitate morală, 
sau dacă bunurile necesare vieţii omenești ar putea fi produse 
în aşa mulțime încît lupta între bogaţi și săraci să-și piardă 
orice rațiune. 

In analiza acestor problema trebue iarăș să ne ferim de a 
cădea sau de a ne ridica în utopie. 

In ce priveşte întîia condiţie, a perfecțiunii morale, am 
mai spus că omul poate deveni ființă morală, dar nu trebue 
să devie. Ceea ce-și dobîndește el prin nașterea și desvoltarea 
sufletului său în comuniune cu alţii este cunoașterea binelui 
şi a răului, deci conștiința morală care-i înlesneşte enunțarea 
de judecăţi morale. De aci pînă la făptuirea binelui în orice 
situaţie concretă este încă o mare distanță. Căderea în păcat 
e totdeauna posibilă. lar această cădere înseamnă totdeauna o 
tulburare a ordinei sociale, deși poate fi în conformitate cu 
legile ordinei biologice. Tot astfel se poate întîmpla ca obser- 
varea strictă a legilor morale să provoace un conflict cu ordi- 
nea socială (politică și economică), 

Idealul ar fi atins dacă între aceste diferite ordine ar 
putea fi stabilită o coincidență desăvîrșşită. 

Din expunerea acestor raporturi posibile, va rezulta şi des- 
legarea teoretică a problemei a doua. 

Kant a văzut, şi cu el vedem și noi, că oamenii pentru 
a constitui o comunitate morală perfectă, ar trebui să fie sfinţi, 
fiinţe morale : perfecte, acționînd totdeauna așa ca maxima 
acţiunii lor să poată deveni oricînd lege universală. Să vedem 
cum se prezintă acest principiu în practică. De pildă preceptul 

moral de respectare a proprietăţii altuia : „să nu furi“. Dar zic 
alții: dacă mar fi proprietate mar fi furt, sau: proprietatea 
ea însăș este un furt. Dar am fi dispuşi să zicem: dacă bunu- 
rile după cari rîvnește omul ar fi nelimitate, war exista ten- 
dinţa spre furt. Problema se complică prin faptul că multe 
bunuri nu se pot dobîndi prin muncă, iar unii oameni nu vreau 
să muncească și totuș vreau să poseadă acele bunuri, ceea ce 
înseamnă că ei nu le pot dobîndi decît prin munca altora. Mai 
bine zis, tocmai cei ce nu muncesc vreau să aibă cît mai multe 
bunuri. Și atunci ei trebue să fure sau să găsească mijloace ca 
ceilalți să muncească pentru ei, de bună voie sau de nevoie. 
Dar furtul nu e muncă? Sau înduplecarea celorlalţi să pro- 
ducă pentru mine nu cere muncă? Definiţia „furtului“ nu e 
univocă. Cămătăritul nu e furt ? Și alte procedee „legale“ prin 
cari unii se îmbogăţesc sărăcind pe alții. Ar fi deci numai ca 
munca cheltuită pentru furt (în diferitele sale forme) să fie 
îndrumată spre producție și, în urmă, prin schimbul produ- 
selor omul şi-ar putea dobîndi orice bun ce poate fi realizat 
prin muncă. Ar exista alt mijloc de producere de bunuri rîv- 
nite de oameni, ţinîndu-se seama de lenea lor: maşina. Așa 
ne spun utopiştii moderni : maşina va face ca oamenii să mun- 
cească puţin şi să se bucure de toate bogăţiile posibile. Deo- 
camdată mașina a produs şomaj, mizerie şi un proletariat 
revoltat împotriva capitaliștilor. Dar cum se prezintă cazul 
moștenitorilor de averi nemuncite ? Și alte multe probleme 
cari îi preocupă pe reformatorii vechi și noui. Se va spune: 
prin legi se pot reglementa toate aceste raporturi de proprie- 
tate, înlăturîndu-se astfel conflictele. 

Dar cine face legile și cine le aplică ? Spencer, în Individul 
contra Statului, e cam sceptic în privinţa posiblităţii de dreaptă 
împărțire a bunurilor prin lege. Așa dar: legiuitorii și cei ce 
aplică legile ar trebui să fie perfecţi, sfinți, cel puţin să fie 
pătrunși de simţ de dreptate și moralitate, să fie asceţi din 
punct de vedere economic. Dar pe ce Sar întemeia prestigiul 
lor și puterea lor faţă de mulțime ? Oare revolta celor bogaţi 
împotriva unor astfel de conducători n'ar fi totașa de primej- 
dioasă ca și a celor săraci împotriva celor bogaţi ? Și dacă s'ar 
întemeia conducătorii pe mulțimea săracă organizînd-o împo- 
triva celor bogaţi și lăsînd-o să-i sărăcească, nu sar ivi pro- 
blema din nou, dacă cei săraci n'ar fi urmărit decît îmbogă- 
țirea proprie din bunurile acumulate de cei puţini ? 

Comunismul, chiar în înţeles bun, nu rezolvă nici el ches- 
tiunea ci o complică şi mai mult : deschizînd drum pentru lupta 
între familii. 

Deci, ce-au făcut oamenii în realitate pentru a împiedica 
lupta tuturora împotriva tuturora ? Au încercat toate mijloa- 
cele : forța, persuasiunea, reforma pentru o mai dreaptă îm- 
părţire a bunurilor, sclavi și maşini pentru satisfacerea celor 

bogați, opere filantropice pentru cei săraci etc. etc. Și institute 
de educație pentru moralizarea individului uman, pentru adap- 
tarea lui la traiul în comunitate. Toate aceste legi, reforme, in- 
stituții au un înțeles precis : de a apropia comunitatea de idea- 
lul comunității perfecte în care să nu existe conflicte și lupte. 
Această tehnică socială sa perfecționat cu vremea prin siste- 
matizarea experienţelor. Știința dreptului s'a desvoltat și astăzi 
știm cum trebue să fie o legiuire bună care să împiedice con- 
îlictele înăuntrul unei comunităţi. Vor ajunge oamenii cîndva 
la coincidența normelor juridice cu cele morale, deci la înfăp- 
tuirea unei comunități morale perfecte ? Nu se poate răspunde 
la întrebarea aceasta, deoarece întrebarea e greşit pusă. Fapt 
este că există tendința oamenilor de a ajunge la acest ideal. 
istoria ne dă mărturie. Dar tot atit de cert este că în anumite 
epoci s'au ivit crize, regrese. Și numai cu greu am putea spune 
că aceste crize vor putea fi evitate pe viitor. Exemplul Rusiei 
e prea elocvent pentru a ne face să nădăjduim prea mult într'o 
evoluție constantă spre idealul moral. 

Dar să vedem cum se prezintă raportul între ordinea socială 
şi cea biologică, dacă aci nu s'ar putea înfătui o armonie, chiar 
cînd între ordinea socială și cea morală ar exista încă discor- 
danţe. 


7. CONFLICTELE INTRE ORDINEA BIOLOGICĂ 
ȘI CEA SOCIALĂ 


Oricît de bună ar fi părerea noastră despre om, atît expe- 
riența proprie cît și istoria ne arată că în ordinea biologică 
există destule prilejuri de ceartă și luptă între indivizi. Mai 
ales între bărbaţi pentru posesiunea femeii. 

Intemeierea unei familii, la care sînt împinși bărbaţii și 
femeile prin instinctul de procreaţie, cere alegerea femeii de 
către bărbat şi a bărbatului de către femeie. In ordinea pur 
biologică, animală, această alegere nu se poate face decît prin 
lupte între bărbaţi, prin selecțiunea naturală, după cum a 
arătat Darwin. Dacă observăm bine faptele vedem că lupta 
aceasta dăinueşte și pe plan social, deși în altă formă, adică 
într'o formă adaptată vieții sociale. Supravieţuiri, cum este 
simulacrul răpirii miresii şi al luptei răpitorilor cu membrii 
grupului familial al ei, ne amintesc că odinioară la anumite 
popoare, răpirea femeilor era regula. Legenda raptului Sabi- 
nelor de către Romani pare a confirma această ipoteză. Dar 
de cîte ori se întîmplă și azi bătăi și omoruri între tineri 
pentru o fată. Apoi adulterul, răzbunarea soțului, otrăvirea 
soțului de către soţie cu sau fără ajutorul amantului etc. Pentru 
înlăturarea acestor conflicte sau scăderea lor la un minim, au 

intervenit moraliștii, preoţii, judecătorii. Familia s'a 'scutit de 
astfel de lupte interne, putîndu-și lărgi sfera pînă la organizarea 
de clanuri prin prohibirea încestului, oprind relaţiile sexuale cu 
rude apropiate. Clanurile deci deveniră. exogame, iar pentru 
a stabili pacea între clanuri s'au fixat norme pentru căsătorie, 
menite să asigure și pacea și situaţia: femeii și a viitorilor 
copii. Dar în marginea acestei ordine sociale, s'au păstrat sau 
s'au ivit în urmă moravuri și obiceiuri cari amintesc anima: 
litatea omului. Cel mai caracteristic fenomen în această pri- 
vință este prostituţia, în diferitele ei forme. > 

Teoreticienii (moraliști, preoți, juriști) pot demonstra, în 
teorie, cari ar fi condițiunile pentru întemeierea unei comuni- 
tăţi perfecte, în practică oamenii au înfăptuit ceea ce s'a putut 
înfăptui după loc şi timp şi în limitele perfectibilităţii morale 
a omului. În orice caz, noi constatăm conflicte totdeauna posi: 
bile între ordinele superioare și cele inferioare şi în anumite 
epoci şi în anumite comunităţi omeneşti tendinţe de cădere spre 
animalitate. Am amintit prostituţia ca unul din cele mai izbi- 
toare fenomene de dăinuire a animalităţii: Intr'adevăr nimic 
nu poate arăta mai bine pînă la ce grad poate decădea omul 
decit această renunțare la orice demnitate nu numai umană, 
dar chiar animală. Moraliștii moderni şi chiar preoţii şi legiui- 
torii Statelor acceptă această stare căutînd mai mult s'o explice 
şi so „reglementeze“ decît s'o înlăture. 

Explicarea se întemeiază sau pe natura umană, arătîn- 
du-se că atît bărbatul cît şi femeia înclină spre libertinaj, spre 
poligamie și polianărie, dacă nu chiar spre promiscuitate, sau 
pe cauze economice, arătîndu-se că în anumite condițiuni băr- 
baţii (astăzi şi femeile) nu-și pot agonisi atîta ca să întemeieze 
o familie, astfel că pentru satisfacerea instinctului sexual nu 
rămîne decît satisfacerea lui în afară de căsătorie. In discuţiile 
asupra acestei probleme au intervenit, mai ales în timpurile 
moderne, fel de fel de teoreticieni. Poziţiunile extreme sînt: 
întoarcerea la natură, adică la deplina libertate a raporturilor 
sexuale pe de o parte, iar pe de altă parte păstrarea sfinţeniei 
căsătoriei cu postulatul castităţii înainte de căsătorie. 

Teoriile cari propun întoarcerea la natură, la ordinea bio- 
logică, unde noțiunile de moral și imoral, de virtute și viciu 
wau nici un înţeles și unde omul ar putea trăi după principiul 
naturalia non sunt turpia, uită că omul ieșind odată din ordi- 
nea naturii nu se poate întoarce la ea în stare de nevinovăție. 
Ar fi ca. oamenii să piardă graiul și orice mijloc de comu 
niune sufletească pentru ca să vieţuiască așa ca animalele numai 
în temeiul instinctelor, a pornirilor naturale. Raiul primitiv, 
dacă poate fi numit raiu, a fost pierdut pentru totdeauna. 
Raiul ce-l poate dobîndi omul din nou este pe alt plan, mai 
înalt, pe planul spiritual. Dar în acest raiu omul ru se poate 
înălța decît prin stăpînirea și înnobilarea instinctelor naturale... 

Relaţiile între bărbat și femeie trebue să devie spirituale în 
primul rînd, iar funcțiunile biologice să fie puse în slujba 
dăinuirii unei comunităţi sufleteşti, naşterea biologică a copiilor 
să fie considerată numai ca o condiţie pentru nașterea lor su- 
fletească în comunitatea părinţilor. Din clipa ce familia fu 
considerată ca o comunitate morală care leagă pe cei vii de 
generaţiile trecute, se impune și datoria de a asigura perpe- 
tuarea comunităţii prin generațiile viitoare.. Stingerea familiei 
prin lipsa de urmași era considerată la Romani și Greci, ca şi 
la alte popoare; ca cea mai mare nenorocire, ca un: păcat împo- 
riva sufletelor înaintaşilor şi femeia stearpă -trebuia să. facă 
loc altei femei în stare să procreeze, sau lipsa copiilor! proprii 
se împlinea prin adoptarea unui copil străin, prin „luarea unui 
copil de suflet“, cum spun şi astăzi Romînii, 

Pe plan moral şi cel social (pe acesta din urmă din interese 
economice, în vederea păstrării averii) motivul principal care 
impinge spre căsătorie nu este satisfacerea instinctului de pro- 
creaţie, ci dăinuirea comunităţii. 

Abia în timpurile moderne căsătoria a devenit un contract 
juridic pentru asigurarea economică a copiilor cari ar putea 
să se nască din întîmplare, „din lipsă de prevedere“ sau din 
necunoştința sau din primejdia aplicării mijloacelor de oprire 
a nașterilor. Ar fi însă pripit să acuzăm oamenii din timpurile 
noastre de imoralitate şi lipsă de sentimente mai nobile cînd 
năzuesc de a limita naşterile. In cele mai multe cazuri ,„meca- 
nismul social“ le impune aceste tendințe. Ar trebui create 
condițiuni materiale pentru schimbarea atitudinei oamenilor 
în această privinţă. Moraliştii teoreticieni ar trebui să înţeleagă 
cum că simpla propăvăduire a preceptor nu ajunge pentru 
schimbarea unor moravuri rele. 

Reorganizarea familiei în comunitate morală, sufletească, 
cere schimbarea condițiunilor de traiu, crearea de posibilităţi 
materiale, economice, pe lîngă trezirea și întărirea dorinţei de 
a întemeia o familie, de a avea copii cari să perpetueze comu- 
nitatea sufletească. 

Importanța acestei probleme ni se va înfățișa în toată 
greutatea ei, cînd ne amintim că disoluția familiei, a comuni- 
tății morale celei mai perfecte, are ca urmare necesară şi dis- 
irugerea organizației sociale, deci implică şi primejdia anarhiei 
şi căderii nu numai în animalitate ci subt animalitate, întrucît 
prin ea intră în disoluție și ordinea biologică. Incetarea pro- 
ereaţiei ar însemna doar și sinucidere biologică. 

8. OMUL VIITOR 


Intră în atribuţiunile sociologiei să arate existenţa, inter- 
dependenţa și ierarhia ordinelor, a formelor sociale umane, 
începînd cu ordinea morală, ca prototip al oricărei ordine, şi 
coborîndu-se apoi pină la ordinea mecanică, fizică. Aceasta din 
urmă nu este, cum am arătat, decît marea carte în care se 
rînduesc literele, semnele, în aşa fel ca să putem citi activitatea 
spiritelor. Dacă am înţelege toată cartea, tot ce e scris în ea, am 
înţelege pe deplin şi ordinea universală, planul după care Dum- 
nezeu a creat Universul, ceea ce ar însemna că l-am cunoaște 
pe deplin pe Dumnezeu. Ne putem apropia de această înţele- 
gere prin năzuinţa de a crea o comunitate morală perfectă. 
Căci, dacă ordinea morală este prototipul oricărei ordine, ordi+ 
mea morală desăvîrșită ar fi expresia adecvată a ordinei uni- 
versale, a ordinei instituite de Divinitate. Pe acest drum s'ar 
înfătui coincidența tuturor ordinelor şi, în primul rînd, ar 
dispărea conflictele între diferitele ordine, interferența lor. .. 

Pe 'plan social ar însemna că morala n'ar intra în conflict 
nici cu religia, nici cu politica, nici cu ordinea economică, nici 
cu cea biologică, nici cu cea fizică în sfîrşit, cum nici celelalte 
ordine n'ar putea intra în conflict întreolaltă (d. ex. oreinen 
politică cu cea economică ete.). 

Să nu ni se obiecteze că acest fut: ar fi imposibil de 
înfăptuit. Posibilitatea ni s'a relevat doar înainte de toate prin 
desăvîrşita împăcare a moralei cu religia în creștinism şi n'am 
putea tăgădui că omenirea a făcut eforturi mari de a cuprinde 
în creștinism şi ordinea politică. Inaintînd. în această direcţie, 
oamenii ar putea ajunge la prinderea tuturor ordinelor într'o 
crdine universală, nu numai din punct de vedere teoretic, dar 
şi practic. 

Și : fără experierea practică nici teoria nu se poate, ridica 
la claritate. Există construcţii raţionale, sisteme filosofice cari 
ar vrea să ne arate cum se înfățișează ordinea universală. Ero- 
rile lor sînt lesne de descoperit, dar greu este de a pune ceva 
mai perfect în locul lor. Mai ales cînd cei mai mulţi se măr 
ginesc numai la teorie fără a pune teoria la încercare şi veri+ 
ficare prin acţiune, prin făptuire. 

Dar cel puţin se poate arăta arumul pe care. pășind am 
nădăjdui să ne apropiem de țintă. Și această descoperire..a 
drumului e poate că tot ce a fost dat omului să descopere. 
Dacă urmărim, anume, evoluţia formelor de viață pe pămînt, 
după cele ce ne spun cei ce cercetează urmele trecutului, omul, 
aşa cum este azi, a trecut prin multe faze, este deci rezultatul 
unor transformări adinci. Nu este deci exclus, ci probabil că, 
dacă condiţiile de existenţă a vieţii pe pămînt vor dăinui, se 

vor ivi noui forme, ființe cari, deşi poate asemănătoare omului 
şi născute din sînul omenirii, să reprezinte un tip nou, superior 
omului de azi. Iar dacă nu pe pămînt se poate că pe alte corpuri 
cerești au existat sau există ființe cari au ajuns la o înțelegere 
mai apropiată a ordinei universale. Găsim doar şi între oameni 
apariţii excepţionale, cari depăşesc cu mult ceea ce sîntem 
obișnuiți să vedem în om în general. Marii reformatori, artiștii 
geniali, ne dau indicii de însușiri ce se pot manifesta în om 
şi cari ne dispun să sperăm în ivirea acelei „specii“ umane 
superioare, Ne putem imagina, chiar după deosebirile ce-i des- 
part pe oamenii superiori de azi de oamenii de rînd, în ce ar 
sta superioritatea acelei specii. In primul rînd într'o rafinare 
a trupului ca instrument al manifestărilor sufletului. Cînd 
şi dacă psihologia fiziologică va cunoaște mai precis raporturile 
între funcțiunile trupului, ale sistemului nervos și manifes- 
tările psihice, am putea formula ipoteze mai clare cu privire la 
omul viitor. Şi dacă am cunoaște mai bine și deci și stăpîni 
legile eredității, n'ar fi cu neputinţă de a crește o „rasă“ umană 
superioară. Adică oameni înzestrați cu trupuri cu mult mai 
sensibile putind prinde și reda impresii nebănuite azi, oameni 
cari ar vedea, auzi, simţi nuanţe pe cari omul de azi nu le 
poate percepe. Ar fi ca sistemul nervos să fie adaptat pentru 
recepţia şi exprimarea fenomenelor cosmice, într'o măsură şi 
intensitate cari să depășească cele mai fine instrumente con- 
struite azi şi a căror fineţe este totuș adaptată posibilităţilor 
noastre de percepţie. 

Cazurile de televiziune, de telepatie, etc. de cari se ocupă 
ştiinţa metapsihică, ar trebui să devie cazuri normale, dar în 
altfel decum se prezintă azi. Căci nu e numai vorba de crearea 
unui trup care să prindă în mod perfect ordinea fizică, ci de 
un instrument care să înlesnească o comuniune, desăvîrşită 
între spirite, Fizicienii, în cercetările lor precum și în construi- 
rea de aparate servind acestor cercetări, sau angajat într'o 
direcţie care nu poate duce la deslegarea problemei noastre. 

Perfecţionarea trupului în direcţia fizicienilor ar însemna 
numai că aparatele laboratoarelor de fizică ar deveni inutile, 
Dar noi vrem un om înzestrat cu un trup care să prindă toate 
nuanțele de simţire și gîndire a celorlalte suflete și să redea 
iarăş în cele mai fine nuanțe simțirea şi gîndirea propriului 
suflet. Adică, crearea artiştilor geniali își găseşte limita în im- 
perfecțiunea trupului uman de azi, cum şi înţelegerea operelor 
de artă, comuniunea între omul mare şi oamenii de rînd e în- 
greuită prin inferioritatea „organică“, instrumentală a acestora 
din urmă. Aşa dar, oricît un om de rînd şi-ar complecta sim- 
urile prin aparate : văzul prin microscop, auzul prin microfon 
etc., el nu va înţelege mai bine o operă de artă, un tablou, o 
simfonie, cum cu ajutorul acestor instrumente el nu va deveni 

mai milos, mai bun, mai virtuos, nu va deveni deci mai sen- 
zibil pentru. valorile estetice și morale. . 

Dar; această senzibilitate morală, cum o: putem numi în 
general, depinde cum am văzut de gradul de intensitate a 
comuniunii între suflete. Mijloacele pentru intensificarea dialo- 
gului trebuesc căutate, pentru prinderea. și redarea stărilor 
sufletești. Toată arta educaţiei ar trebui să pună greutatea pe 
de comuniune sufletească între oameni. Scopul educaţiei . nu 
poate fi doar altul decît desăvîrșirea. comunităţii morale, a 
ordinei perfecte. Iar noi am arătat doar îndeajuns, că nu există 
altă cale de a ne apropia de această ţintă decît dialogul, înlăn- 
țuirea sufletelor individuale într'o continuă convorbire. Şi, re= 
petăm, nu e vorba numai de dialogul între cei.vii, ci de citirea; 
descifrarea tuturor semnelor cari vin dela un suflet. .. 
tie Am vrea dar să se nască oameni cari să scrie (adică -să 
însemneze prin activitatea lor) gînduri şi cunoştinţe ce depă- 
$esc tot ce s'a creat pînă acuma şi aceiași oameni să se înțeleagă 
în mod desăvîrşit întreolaltă, adică sufletele lor să fie legate 
piintr'o simpatie perfectă. Dar termenul acesta de Simpatie să 
cuprindă nu numai stările afective, sentimentele, ci totalitates 
manifestărilor şi tendințelor sufleteşti. 

Subtila deosebire între cunoaşterea intuitivă şi. cea po 

pală (logică, discursivă). n'are nici un temeiu — pentru noi. 
Sufletul se exprimă prin trup, prin semne, în general prin 
opere de artă. A vorbi, a scrie, a picta, a dansa, a cînta : toate 
aceste sînt arte, prin cari producem o operă, fie că e vorba 
de a exprima pinele sau frumosul sau adevărul. 
! Clasificările esteticei, logicei ete. sînt făcute în presupoziția 
că individul e capabil de monolog, deci că se poate lipsi în 
manifestările sale de interlocutor. Dar artistul şi savantul 
creează totdeauna pentru altul sau pentru alții, aşa cum wor- 
beşte pentru a fi înțeles de altul şi nu de sine. Clasificarea se 
referă deci numai la diversitatea mijloacelor prin care sufletul 
se manifestează şi la inteligibilitatea semnelor pentru alții. Din 
acest punct de vedere e greșit să conchidem dela diversitatea 
mijloacelor la o diversitate de facultăţi sufletești. Trupul ca 
instrument de comunicare poate înclina prin construcția să, 
spre un fel sau altul de exprimare a aceleiași stări sufleteşti. 
Aceeaș stare sufletească poate fi exprimată printr'o poezie; 
printr’ o statuie, printr'un tratat filosofic. Dar unii vor înțelege 
mai bine poezia, alții statuia, iar alții tratatul, iarăș în daas 
dență de structura aparatului lor de recepție. 

Amintim aceste probleme pentru a arăta că punctul nos- 
tru de plecare ar cere o revizuire a rezolvirii ce au primit 
ele — în temeiul altor- premise. 

9. REFORMATORI UTOPIŞTI! ȘI REFORMATORI 
PESIMISTI 


E ușor, relativ uşor, să clădești un sistem filosofic pornind 
dela un principiu unic. Dacă ai talent, răgaz și rutină în'expu- 
nere, sistemul va fi. unitar, frumos şi va avea. şi succes în 
public. Dar să nu ne facem prea mari nădejdi, prea trandafirii 
iluzii. Vechea Grecie a produs talente și .chiar, genii de acest 
tel şi, anume, în așa număr încît în filosofia: elină găsim în 
germene aproape toate sistemele posibile. Filosofia nouă .a 
adîncit se 'nţelege problemele mai ales în amănunte. Sfera cu~ 
roştințelor s'a: lărgit, ştiinţele exacte au făcut ;progrese netă- 
pgăduite, astfel că unele afirmaţii ale filosofiei vechi. ne par 
azi naive. Dar cu greu sar putea susținea că filosofia a:pro- 
presat sau că ar fi deslegat în mod definitiv vreuna diù proble- 
mele ei fundamentale. Mai ales. problema cea mai importantă : 
« ordinei universale. Ce ne poate da fisolofia în această pri- 
vinţă ? Ea ne poate spune: în ipoteza că Universul € creat şi 
condus de un principiu: rațional, ordinea universală se prezintă 
in aşa şi aşa fel, dacă însă nu există decît materie și forțe 
oarbe, ordinea universală ia altă. înfățișare. Se 'nţelege că cei 
mai mulţi filosofi procedează în mod dogmatic, susținînd sau 
că principiul cosmic e rațional, sau că e irațional. Pusă pro- 
blema în acest fel, e lămurit că lupta se dă între afirmarea sau 
negarea existenţei lui Dumnezeu. Kant a vroit să scape din 
încurcătură, zicînd. că nici existența dar nici inexistenţa lui 
Dumnezeu nu se poate demonstra, pentru știință, în domeniul 
rațiunii teoretice, Dumnezeu este o idee, un principiu regu- 
lator care ne înlesnește să gîndim Universul ca unitate, pentru 
morală însă Dumnezeu este un principiu constitutiv, adică el 
este o realitate dela care pornim spre înfăptuirea scopurilor 
noastre morale. 

Rezolvire ingenioasă, dar nemulțumitoare a problemei. A 
crede înseamnă a nu ști. Dar noi vrem să ştim şi toate stră- | 
duințele noastre trebue să fie îndreptate spre a ști că există 
Dumnezeu. Aci Descartes are dreptate și Meditaţiile sale sînt 
mărturie pentru cît. de adînc simţea el nevoia de a dobîndi 
certitudinea asupra existenței lui Dumnezeu. Nu în Spinoza 
irezue să vedem pe cel ce a continuat străduinţele lui Des- 
cartes. Dimpotrivă, sistemul spinozist reprezintă un regres, o 
revenire la concepția mecanicistă, materialistă. Această afir- 
mație stă neclintită împotriva tuturor interpretărilor meşte- 
şugite și a tuturor laudelor aduse genialității lui Spinoza. El 
a căutat rezolvirea raportului între cele două substanţe carte- 
siene (problemă rămasă deschisă sau, cel puţin, nelămurită) pe 
linia efortului minim de gîndire. Adevăratul continuator a 'lui 

Descartes este Leibniz, care, cum se ştie, n'a fost de loc încîntat 
de Etica lui Spinoza. Dela Leibniz încolo lucrurile se complică. 
Metafizica raționalistă, dogmatică, e adînc zguduită de miş- 
carea filosofică empiristă și, în urmă, sceptică venind din An- 
glia. Această întîlnire a dat naștere criticismului lui Kant, în 
a cărui minte s'au ciocnit cele două concepții. Secolul al 
XIX-lea stă subt semnul revoluţiei kantiene, iar sociologia se 
ivește într'o epocă de decadenţă filosofică. Positivismul lui A. 
Comte înseamnă o renunțare la luminile filosofiei, o declaraţie 
de războiu ,„metafizicei“', considerată acuma ca o teorie ana- 
cronică și lipsită de orice fundamentare „reală“. Ea e confun- 
dată cu „,speculațiunea suspendată în vid“, asupra unor lucruri 
inaccesibile cunoașterii omenești. Dar, cum totuș problemele 
fundamentale ale sociologiei (ca și cele ale tuturor științelor) 
cer o lămurire pe plan filosofic, positivismul se erijează în 
filosofie, încercînd să deslege aceste probleme prin puterile 
proprii. S'a văzut cu ce succes. Discuţii interminabile asupra 
naturii obiectului sociologiei, asupra metodei, asupra „rapor- 
tului între individ şi societate“ etc. etc. Nu zic că aceste dis- 
cuţii au fost fără de folos. Dar folosul rezultat din ele nu stă 
în nicio proporție cu risipa de energie și cu cantitatea de 
hîrtie și cerneală întrebuințată cu acest prilej. Cele mai multe 
din aceste probleme s'ar fi putut descoperi gata rezolvite în 
tratatele și sistemele de filosofie sau, cel puțin, s'ar fi desco- 
perit dovezi că ele nu pot fi deslegate într'un singur fel. sau 
în mod definitiv și inatacabil. 

Dar, dacă positivismul s'a îndreptat împotriva metafizicei, 
el a moștenit dela ea năravul de construire de sisteme şi l-a 
transmis apoi sociologiei. Astfel s'au născut sistemele de socio- 
logie, fiecare din ele întemeiat pe un singur principiu d. ex. 
voința, sau imitaţia, sau conștiința colectivă, sau diviziunea 
muncii etc. S'au ivit aşadar diferite școli şi direcţii sociologice, 
cu publicații tot mai numeroase. Confuzia a devenit și mai 
mare cînd unii au crezut că Sociologia generali este o filosofie 
a ştiinţelor sociale, alţii, mai scurt, o filosofie socială, nelipsind 
nici cei ce au conceput sociologia generală ca un fel de îngrămă- 
dire a tuturor teoriilor sociologice. Toate acestea au contribuit 
la discreditarea sociologiei și la ivirea opiniunii că sociologia 
e inutilă, ba chiar primejdioasă prin faptul că tulbură minţile 
și trezeşte scepticism și defetism social. De aci a rezultat apoi 
tendința de degradare a sociologiei la o simplă tehnologie so- 
cială, cu cercetări pe teren și monografii cari să îngădue o 
intervenţie nemijlocită, deci reforme sociale. Dar sociologia nu 
tăgădueșşte că orice reformă sociale cere o cunoaștere cît se 
poate de clară a substratului social pe care vrem să-l „refor- 
măm'“. Condiţia este ca, în acest caz, să avem ţinta lămurită, 
deci să ne fi fixat scopul acţiunii și, înainte de asta, să cunoaş- 
tem legile sociale, adică ordinea socială. Orice reformă presu- 

pune deci, pe lîngă cunoașterea substratului, a societății con- 
crete de reformat, cunoștințe de sociologie generală, stăpînirea 
științei, a teoriei sociale. Dar, iarăş: să nu confundăm cerce- 
tarea unei societăți cu scopul de a verifica ipoteze sociologice, 
cu cercetarea menită să ne arate posibilităţile de reformă. Se 
poate întîmpla ca reformatorul, în cercetarea sa, să aibă şi 
interes științific și să contribue la progresul sociologiei. Nu e 
necesar însă, şi cîte odată e și în paguba acțiunii sale, dacă e 
prea mult distrat dela acțiunea sa prin preocupări științifice. 
Astfel medicul, inginerul, pedagogul vor renunța la tendința 
de a face descoperiri noui în domeniul științelor cari interesează 
arta lor, pentru a-și concentra toată atenţia asupra acțiunii, 
asupra dobîndirii efectului dorit prin combinarea tuturor mij- 
loacelor puse lor la dispoziţie de diferitele ştiinţe. Pedagogul 
care face studii psihologice, sociale, fiziologice în clasă .va fi 
un slab pedagog și, adeseori, va uita de scopul artei pedago- 
gice, urmărind, de pildă, mai mult verificarea unei ipoteze 
psihologice, decît aplicînd cunoștințele sale psihologice în ser- 
viciul scopului artei pedagogice. In treacăt spus, prin asta se 
jămurește şi rolul fișelor pedagogice, cari au de scop cunoaș- 
terea substratului concret asupra căruia acționează peda- 
gogul, iar nu cercetarea substratului în scopul unor studii 
teoretice. 

Repetăm neîncetat aceste principii, pentru a contribui la 
înlăturarea confuziilor și a îngrădi cît se poate de precis sfera 
sociologiei teoretice de cea a acțiunii practice. Nu însă pentru 
a rupe legătura între teorie și practică, ci pentru a face cît se 
poate de rodnică această legătură naturală și necesară. Prin 
această măsură de precauție, și numai prin ea, sîntem în stare 
să reducem și pretenţiile reformatorilor utopiști cari, pornind 
dela o idee nelămurită, dela ideea societăţii perfecte așa cum 
şi-o imaginează ei, încearcă să acţioneze chiar împotriva legilor 
sociale. Constatînd că o societate existentă e imperfectă, ținta 
lor nemijlocită este de a o dărîma pentru a clădi o societate 
nouă perfectă — din dărîmăturile celei vechi. 

Pe de altă parte, în fața acestor reformatori utopiști, se 
ridică cei ce tăgăduesc orice posibiiltate de reformă și de per- 
tecțiune. Din răsturnarea lesne de făcut a teoriei utoopiștilor, 
anume că din dărîmături nu se poate construi o clădire, ei trag 
concluzia că societatea trebuește păstrată așa cum este, deci 
trebueşte ferită de orice încercare de reformă — spre perfec- 
ţiune. Spre a putea ţinea societatea în aceeaș stare, deci sta- 
ționară, ei însiși sînt însă nevoiţi să ia măsuri cari, în definitiv, 
constituesc o reformă în sens invers. Această concepție ar fi 
justificată, dacă societatea într'adevăr n'ar evolua, n'ar avea, 
în anumite condițiuni concrete, istorice, tendinţe spre „,per- 
fecțiune“. Dar dacă o are: oprirea ei nu înseamnă şi ea o dis- 
trugere, o mortificare socială ? 

'Iată 'deci.cum se înfăţişează problema pe care trebue s'a 
lămurească știința socială. Ni se pare. doar că cele două con- 
cepții opuse nu pot fi împătate decît prin luminile știnţei. Iar 
luminile științei ar putea contribui în acest fel de a împiedica 
ciocnirea forțelor puse în acțiune de. teorii greșite. Nicidecum 
nu e vorba ca știința să caute o cale de compromis între doi 
dușmani, ci de a-i face să ajungă cu ajutorul științei la aceeaş 
coiicepţie in deplină cunoștință a substratului asupra căruia 
vroesc;.să: acţioneze. 


'10. INSTINCTUL DE DOMINAȚIUNE 
ȘI RAȚIONALIZAREA 


Aşadar, nu e nicio îndoială că şi în domeniul social putem 
dobîndi mijloace tot mai perfecte de a acţiona asupra substra- 
tului social în măsura în care înaintăm în cunoașterea lui. S'a 
enunțat, cu multă dreptate, că știința progresează neîncetat, 
deci. şi tehnica întemeiată pe știință. Marea problemă, neliniş- 
titoare şi tulburătoare, este cea a scopurilor, a valorilor. Ii 
putem face pe oameni să accepte toți acelaș sistem de valori, 
aceeaș ierarhie de valori? Sîntem oare în stare să-i punem de 
acord asupra țintei căreia ar fi să-i servească mijloacele desco- 

perite de ştiinţă ? 

.-Constatăm mai înțîiu că din neînfăptuirea acestui piu 
izvorăsc toate mizeriile umane, toate luptele între indivizi, toate 
războaele între naţiuni. Şi uneori ni se pare că tocmai perfec- 
ţiunea mijloacelor tehnice a înăsprit aceste conflicte. Indivizii 
devin mai cruzi şi mai rafinaţi cînd se ivesc conflicte între ei, 
lupte între grupurile sociale iau aspecte tot mai sălbatece, iar 
războaele ameninţă să ia forme nebănuite de distrugere şi cru- 
zime. Armele moderne reprezintă tot ce și-a putut imagina 
o minte preocupată de a pune capăt existenţei omenirii şi de a 
preface lumea în ruine. Pe de o parte oamenii produc valori, 
pe de altă parte aceiași oameni inventează cele mai teribile 
maşini pentru a distruge valorile create. Dar nu e vorba numai 
de valori materiale, utile pentru întreţinerea vieţii, ci şi de 
valori spirituale, estetice și morale. Sufletul însuși e distrus de 
această tehnicizare progresivă. Omul însuș e prefăcut în mașină 
printr'o. educaţie raţionalizată pînă la extrem. 

„- Cum însă viața nu poate dăinui fără funcțiunea instinc- 
telor, e lămurit că raţionalizarea şi tehnicismul intră în slujba 
lor; ele devenind hotărîtoare în alegerea scopurilor. Astfel omul 
animal, prin progresul mijloacelor tehnice, e pus în starea să-și 
satisfacă instinctele fără nicio îngrădire, fără nicio piedică. ` 

o- Observația .ne: arată că: instinctul de dominaţiune este 
unul din cele mai puternice instincte omenești..Din el a derivat 

doar şi. tendința de 'stăpinire a naturii, iar rolul său în înche- 
garea grupărilor sociale nu poate fi accentuat cu destulă tărie. 
i Dacă acestui instinct i se pun la dispoziție şi toate mij- 
loacele tehnice, e lămurit că tendința organizațiilor sociale 
spre forme tiranice va apărea cu necesitate. Așa ni se prezintă 
Statul rusesc de azi ca rod natural al unei tehnice politice 
raționalizate. Revoluția a ridicat la suprafață, cum se întîmplă 
totdeauna cu astfel de prilejuri, indivizi înzestrați cu un puter- 
nic instinct de dominațiune. In manualele de tehnică socială, 
începînd cu Principele lui Machiavel și sfirşind cu Manifestul 
comunist al lui Marx şi Engels, acești oameni au găsit toate 
- preceptele: necesare pentru a-și satisface acest instinct și de a 
institui astfel cea mai grozavă tiranie ce a existat vreodată. 
De aceea forma în care se desfăşoară chiar luptele între aceşti 
conducători pentru întiîietate arată. un machiavelism desăviîrşit 
şi lipsit de orice opreliște morală. E o luptă între fiare foarte 
inteligente şi posedînd cea mai perfectă tehnică de guvernare. 
Fi se sfîșiie întreolaltă după cele mai savante regule ale artei 
politice, căreia-i servesc toate ştiinţele moderne și toţi tehni- 
cienti specialiști. 

Cît de departe este această crudă realitate de postulatele 
moraliștilor cari ar dori ca Statul să fie organizat după ima- 
ginea familiei, astfel ca raporturile între guvernanţi și guver- 
naţi să fie asemănătoare celor între părinţi și copii! Dar oare 
raporturile între părinţi și copii corespund totdeauna postula- 
telor moraliștilor ? Nu avem și aci, după loc și timp, diferite 
forme de guvernămiînt dela monarhia patriarhală pînă la tira- 
nia cea mai crudă, cu lupte interne, revoluții și schimbări de 
constituţii ? Chiar termenul de „familie“ n'are acelaș înțeles 
în toate timpurile şi locurile. El poate să însemne grupul îngust 
redus la părinţi și copiii minori, sau și un grup mai larg cu- 
prinzînd mai multe generaţii, toate „rudele“, pe toţi descen- 
denţii din aceiași „strămoși“. Care este, între aceste forme atît 
de diverse, forma cea mài perfectă după care să se orienteze 
reformatorul, chiar cînd e vorba numai de familie? Şi dacă 
reformatorul vrea să reformeze Statul : care e. forma cea mai 
perfectă? Şi de unde să înceapă? E într'adevăr necesar să 
înceapă cu reforma familiei sau ar fi, mai degrabă, să înceapă 
chiar Statul şi în reforma politică să cuprindă și reforma fami- 
liei ?- Există familia. pentru Stat sau Statul pentru familie ? 
Aparține individul întîiu familiei şi prin familie Statului 
sau e familia numai un organ al Statului și-şi deține funcțiunea 
dela Stat, în aşa fel că familia ar trebui să-și adapteze struc- 
tura şi funcțiunile după trebuințele Statului ? Istoricienii par 
a fi de părere că la început Statul:a trebuit să ţie seama de 
egoismul și autonomia familiei sau a grupurilor familiale nu- 
mite ginţi, în urmă Statul și-a dobîndit un astfel de ascendent 
încît sfera ' autonomiei familiale (gentilice) a fost redusă tot 

mai mult, pînă în sfîrşit familiei, nu i-a rămas decit funcțiu- 
nea de procreare şi de creştere a copiilor mici. Dar Statul 
reglementează și aceste „raporturi familiale“, chiar și creşterea 
copiilor mici, impunînd și la alegerea soţilor anumite condiţii 
(d. ex. „dota“ la ofițeri), 'iar Statul rasist cerînă viitorilor soţi 
nu numai certificate de sănătate ci şi de puritate de sînge. Pe 
lingă acestea şi certificate de moralitate. Şi mai mult. Li se 
cere viitorilor soți să fie şi religioşi și în unele State se dă 
atenție şi autarchiei economice a familiei, încurajîndu-se căsă- 
toriile prin înlesniri economice pentru întemeierea unui cămin. 
In teoriile politice eline, dar şi în practica vechilor Greci, refor 
mele agrare se făceau pentru a da fiecărei familii de cetățeni 
un lot de pămînt suficient pentru existenţa ei. Cu prilejul 
reformelor agrare din timpurile noui se cumpenea dacă împro- 
prietăririle să se facă individual sau pe obștii, înțelegînd prin 
obştii o reuniune de indivizi. După această concepție şi un 
celibatar avea dreptul la împroprietărire precum şi un bărbat 
căsătorit, dar fără copii. Logic ar fi fost atunci ca orice individ 
(cetățean) major să aibă dreptul la împroprietărire. Dar de ce 
nu copiii minori ? De ce să nu primească o familie cu cinci 
copii un lot de cinci ori mai mare decît o familie cu un copil. 
Dar la salariile funcţionarilor. ? Funcţionarii primesc acelaş 
salariu, fie că sînt căsătoriţi sau nu. Pentru copiii minori ei 
capătă un adaos, care variază dela Stat la Stat. Tot astfel vă- 
duva după un funcţionar primește un adaos pentru copii minori. |. 
Din faptul că femeile au fost admise la funcțiuni publice a 
rezultat apoi altă anomalie: familii cu două salarii şi adaos 
pentru copiii minori. Am văzut chiar constituindu-se la noi 
„O asociație a bărbaţilor cu soții profesoare“, asociaţie menită 
să apere interesele acestor familii speciale. In Italia fascistă 
s'a luat o măsură radicală: nici un bărbat necăsătorit nu e 
primit într'o funcțiune publică înaintea candidatului căsătorit, 
iar pe de altă parte, se încurajează natalitatea în familiile sala- 
riaţilor prin însemnate ajutoare la naşterea fiecărui copil. 

In antichitate celibatul era cunoscut numai ca instituţie 
religioasă (vestalele). Abia Platon ceru și în Stat desfiinţarea 
căsătoriei și a familiei pentru clasa conducătoare, pentru ostaşi, 
reglementînd funcțiunea procreației în afară de căsătorie. Creș- 
tinismul recomandă celibatul, şi al bărbaţilor și al femeilor, 
cu abţinere dela procreaţie. Biserica romană combină princi- 
piul lui Platon cu cel creştin : preoții să devie o armată spiri- 
tuală disciplinată şi devotată numai intereselor bisericii şi să 
renunţe la procreaţie. In acelaş timp biserica proclamă căsă- 
toria ca sfințită prin sacramentul cununiei şi indisolubilă. Ea 
se interesează de aproape de educaţia religioasă și morală a 
copiilor și dă familiei tot sprijinul pentru a deveni o comu- 
nitate morală. 

In direcţie opusă, precum am mai amintit, acționează cu- 

ventele filosofice şi mișcările sociale-economice întemeiate pe 
concepţia individualistă, a autonomiei şi libertăţii individuale. 

Revoluţia franceză desființează privilegiile politice şi eco- 
nomice de naştere ale aristocrației, mișcarea revoluționară co- 
munistă proclamă desființarea familiei în general, emanciparea 
integrală a femeii. Funcțiunea procreației şi a creșterii copiilor 
mici, e lăsată în seama instinctelor și a ordinei biologice natu- 
vale, societatea (căci ea intră în locul „Statului'”) prin organi- 
zarea economiei pe bază comunistă avînd însă dreptul să dis- 
pună de individ prinzîndu-l în angrenajul producției şi repar- 
tizării bunurilor economice. Astfel, cu privire la familie şi la 
funcțiunile ei predominante, „societatea“ comunistă se preface 
într'o hordă, cu familii monogame instabile, constituite și des- 
ființate după „voința“ soților sau a unui soţ. 

In acest haos de forme sociale istorice, pentru a căror 
evoluţie cu greu se pot desprinde legi şi uniformităţi, cum 
poate alege reformatorul forma cea mai ideală ? Chiar dacă ar 
ținea seama de natura substratului. Căci, aşa ne dovedește 
istoria, substratul e foarte mlădios și aplicînd cu măestrie regu- 
lele tehnicei sociale el ar putea înfăptui orice formă. Să ne 
gîndim la ceea ce s'a petrecut în Japonia, la ceea ce s'a petre- 
cut în Turcia, la ceea ce s'a petrecut în Rusia. Sociologia a 
pătruns destul de adînc în psihologia masselor pentru a da 
reformatorilor toate indicaţiile cum massele pot fi conduse să 
accepte, de bună voie sau prin constrângere, orice reformă ima- 
ginabilă (repet: în limitele plasticităţii naturii umane). 

Dar problema e dacă reformatorii s'ar putea uni asupra 
celei mai bune forme sociale. Căci toate prefacerile sociale şi 
politice de mai sus s'au născut din lupte între reformatori, mai 
ales în revoluțiile fasciste şi comuniste. S'au izbit aci două 
concepţii din cari una a învins în practică. Dar este cea care 
a învins şi cea mai bună prin faptul că a învins? Este biruința 
unei idei dovadă suficientă pentru superioritatea ei? E Statul 
rus comunist mai perfect decît cel țarist? Ar însemna atunci 
să acceptăm opiniunea (numită şi teorie !) că societățile umane 
evoluează în temeiul unor forțe imanente dela forme imperfecte 
spre forme tot mai perfecte. Dar atunci rolul reformatorului 
sau e redus la nimic sau el e considerat ca forță parţială, avînd 
doar iluzia că acționează cu libertate și în cunoașterea țintei 
ce urmărește. Ar fi și aci vorba de o înșelare a naturii, așa 
cum e cazul instinctului sexual după teoria lui Schopenhauer. 
Vedem însă lămurit că în istorie se întîmplă regresiuni: nu 
se poate spune doar că Statele barbare constituite pe teritoriul 
“imperiului roman sînt mai perfecte de cum fusese imperiul lui 
"Augustus. Partizanii progresului vor spune că drumul spre 
"progres e continuu, numai că trecerea dela o formă imperfectă 
la una perfectă se face prin crize: trebueşte ca forma prece- 
'dență să se destrame ca să facă loc uneia noui; sau: trebue 

mai întîiu să dărîmi ca să poţi clădi. Dar atunci: care e forma 
de transiție, critică, şi care e ceea ce reprezintă un punct cîş- 
tigat în drumul spre progres ? Era Statul țarist o formă critică, 
iar cel comunist ne înfăţişează o formă evoluată, mai perfectă ? 

Scepticii, relativiștii şi adevărații positivişti vor spune că 
nu există progres, ci numai adaptare la condițiuni concrete, 
istorice ; orice formă care rezistă în condițiuni date e bine 
adaptată, e perfectă pentru acele condițiuni, dar nu perfectă 
în înţeles obiectiv. Dacă intervin schimbări și ea nu se mai 
poate adapta, înseamnă că va dispărea, sau va trece prin crize 
pînă-și va regăsi echilibrul. Această concepție nu schimbă 
rolul reformatorului faţă de concepţia de mai înainte. In jocul 
forţelor poate fi pus în calcul și reformatorul, care contribue 
rilor, cunoștințele lor, “tehnica lor rezultă doar din acel joc ai 
torţelor naturale, fac parte din procesele ce se desfășoară. Ei 
nu pot alege forma ce le place, ce-o doresc sau ce-o cred că se 
apropie de-o formă ideală. Idealul el însuş derivă, după această 
teorie, din împrejurările istorice, îi este 'impus reformatorului 
de aceste împrejurări. 

Dar astfel de concluzii nu rezultă decît din analogii ero- 
nate. Noi am lămurit doar îndeajuns așa zisul raport între 
individ şi societate. Am spus că nu este un raport între două 
„fiinţe“ coordonate. Individul nu este un „produs al mediului“, 
nici trupeşte nici sufletește, ci un produs al părinţilor săi, tru-- 
peşti şi sufleteşti — dacă vrem să păstrăm acest termen im- 
propriu de „produs“. El se naște din părinţii săi — în ordinea 
biologică se naște ca trup, în cea spirituală ca suflet. Ordinea 
biologică cuprinde acele procese de relaţii interindividuale prin 
cari se încheagă comunităţile biologice, grupurile familiale 
“umane, cari se formează, se lărgesc sau se destramă și se înmul- 
tesc prin roire, după normele ordinei biologice. Ordinea spiri- 
tuală cuprinde comunităţile constituite în temeiul procesului 
dialectic, aşa cum l-am expus pe larg. In această ordine se 
'desăvîrşeşte libertatea sufletului, adică posibilitatea ca indivi- 
dul dobîndindu-și conștiința de sine, identificîndu-se cu su- 
fletul, să se întoarcă spre ordinea biologică, vidicînd-o pe plan 
social, dîndu-i acea structură care să corespundă aspiraţiunilor 
sale morale, tendințelor sale de a închega, prin comuniune 
cu celelalte suflete, o comunitate morală. 

Pe acest plan deci nici vorbă nu poate fi de desfășurarea 
instinctului de dominaţiune şi satisfacerea lui prin mijloace 
tehnice raționale. Să luăm un exemplu din viața de toate zi- 
lele. Cînd un părinte e obsedat de instinctul de dominaţiune 
'cerînd și dobîndind ascultare oarbă dela copii, fie prin mjiloace 
psihologice sau prin constrîngere fizică (şi aceasta servind doar 
dominaţiunii psihice, înfrîngerii voinţei supusului), nu avem în 
fața noastră un reformator, un om care caută perfecțiunea 

socială, Așa se prezintă problema în toate împrejurările unde 
instinctul de dominaţiune are prilejul să se manifesteze, d. ex. 
în raportul între profesori și elevi. Pe unii profesori îi preocupă 
problema disciplinii în așa măsură, încît nu sînt mulţumiţi cu 
purtarea clasei pînă cînd elevii nu ascultă necondiționat de 
ordinele lor. Așa și în organizaţiile politice, economice etc. Dar 
pe aceşti șefi nu-i putem numi reformatori. Idealul lor nu este 
de a crea o formă superioară, ideală, de comunitate umană, 
ci numai de a învinge orice încercare de revoltă împotriva 
voinţei lor, deci numai de a-și satisface pe deplin instinctul de 
dominaţiune. Şi repet încă odată : mijloacele pot fi de diferite 
feluri, şi blînde şi aspre, şi viclenia și forța, sau amîndouă la 
un loc: important este să notăm intenţia, ţinta, care, în acest 
caz, este excluderea oricărei rezistențe împotriva voinţei unui 
individ. 

Dar e clar că astfel de tipuri pure se găsesc foarte rar. Un 
individ uman determinat în acţiunile sale numai de instinctul 
de dominaţiune și, în acelaș timp, posedînd toată tehnica nece- 
sară satisfacerii desăvirșite a acestui instinct, e o apariţie 
rară. Alexandru cel Mare, Cezar, Napoleon sar apropia de 
acest tip pur, pentru nu a vorbi decît de trecut. Dar și la 
aceștia vom găsi şi tendinţe de a înfăptui o comunitate ideală, 
nu numai un mecanism social perfect care să fie supus voinţei 
lor. Ceea ce vrem să semnalăm este că raționalizarea, dobîn- 
direa abilității tehnice, cuprinde în sine primejdia trezirii și 
întăririi instinctului de dominațiune, a instinctului tiranic, care 
se manifestează apoi în toate domeniile şi după cum e vocaţia 
individului. In familie, în şcoală, în comunitatea religioasă, în 
viața economică, în cea politică — pretutindeni vedem ivin- 
du-se „tirani“, despoţi. Capitalismul s'a născut din raționali- 
zarea relaţiilor economice şi de aci se explică apariţia regilor" 
ferului, petrolului etc., a marilor întreprinderi industriale că- 
rora micii patroni au trebuit să se supună sau nesupunîndu-se 
au fost striviţi. 

Sociologia, ca teorie pură, ca ştiinţă positivă contribue la 
raţionalizare, la progresul tehnicei sociale. Ea contribue deci 
la construcția și buna funcţionare a mecanismului social, a 
maşinii și, prin acest fapt, la deşteptarea instinctului de domi- 
naţiune. Indivizii înzestrați cu instinct puternic de dominațiune 
vor năzui să pună stăpînire pe mașina socială pentru a-şi sa- 
tisface acest instinct. 

Dar, pe de altă parte, nu este exclus ca aceeaș mașină, 
intrînd în stăpînirea unui reformator, să serveasă pentru înfăp- 
iuirea unei comunități umane morale, să fie transformată 
intr'o comunitate morală, în care raționalizarea și tehnicizarea 
să servească creării de valori superioare, spirituale. Aceleaşi 

mijloace deci pot fi puse în slujba unor scopuri foarte deo- 
sebite și chiar opuse. Alegerea scopului : iată toată problema 
ce se pune practicei sociale ! Asupra ei trebue să ne concen- 
trăm atenţia. Ea trebuește lămurită şi analizată pînă 'n cele 
mai mici amănunte. 


11. SPECIALIZAREA ŞI IERARHIA SPECIALITĂȚILOR 


Expusă problema așa cum am făcut-o în capitolul prece- 
qeni, ea ne apare destul de încurcată şi nelămurită. Termenii 
sînt întrebuinţaţi într'o accepţiune care se apropie mai mult 
de întrebuințarea curentă de toate zilele decît pentru o expu- 
nere științifică. Chiar termenul de „instinct de dominațiune:* 
nu este prea bine fixat. O societate în general nu poate exista 
fără ierarhie, fără conducere. Chiar în procesul dialectic, în 
comuniunea între conştiinţe găsim temeiurile și geneza acestei 
ierarhii. Ceea ce putem lămuri zicînd : pe cît de naturală este 
tendința şi pornirea de dominaţiune, pe atît de naturală este 
şi tendința de supunere şi ascultare. Cînd două conștiințe intră 
în legătură, superioritatea uneia se va evidenția în scurtă 
vreme, astfel că dominaţiunea ei asupra celeilalte va rezulta 
cu necesitate. Dar depinde, în fiecare caz, de conţinutul dialo- 
gului, de problema care se discută. Exemple ne vor lămuri. In 
raportul între un copil şi adult, copilul se va supune, dat fiind 
că adultul este în orice caz superior, el este atotștiutor în 
raport cu copilul. Dar cînd e vorba de dialog între adulți, sau 
între adulți și copiii mai înaintați în vîrstă (adolescenţi), lucru- 
rile iau altă înfățișare. Ceea ce se vede în școala secundară. 
Cei mai mulţi profesori nu pot stăpîni elevii decît în speciali- 
tatea lor. Şi aci e foarte important ca să nu se ivească îndoeli 
asupra competinţei sale, deci ca să poată da răspuns la toate 
întrebările ce privesc specialitatea sa. Dar asta nu ajunge. Ci 
elevii trebue să aibă interes pentru această specialitate, să fie 
prinși în procesul dialectic, în care apoi profesorul îi poate 
domina prin superioritatea sa. El nu-şi poate impune domina- 
iunea, dacă nu ştie s'o exercite, adică, dacă nu știe să facă uz 
de superioritatea sa specifică. Se poate întîmpla însă ca un pro- 
fesor, care nu-și poate dobîndi prestigiul de conducător prin 
specialitatea sa (fie că nu o stăpîneşte, fie că nu ştie s'o pună 
în valoare), să-și dobîndească un ascendent prin alte însuşiri 
şi cunoștințe sau chiar prin severitate și disciplină aspră. Dar, 
în acest caz, deviază dela datoria sa, care este doar să rămiîie 
în sfera specialităţii sale şi, prin ea, să dobîndească rezultate 
instructive şi educative. Nu vrem să analizăm aci în amănunte, 
cum ar trebuie să fie profesorul ideal care, și în afară de spe- 
cialitatea sa, reprezintă pentru elevi un model după care sînt 

îndemnați să-şi formeze sufletul propriu. Amintim numai că 
stăpînirea specialităţii și talentul de a o preda, de a desfășura 
procesul dialectic în toată puterea sa, este o condiţie indispen- 
sabilă pentrů dominarea elevilor. Dacă profesorul nu poate lua 
locul părinţilor în felul ca să fie consideraţi atotștiutori şi atot- 
perfecţi, stăpînirea desăvîrşită a unei singure specialităţi le dă 
prestigiu suficient pentru a-și dobîndi şi păstra o superioritate 
mecontestată. Dar aci găsim cheia pentru deslegarea întregii 
probleme. Ierarhia socială în general se stabilește după specia- 
lităţi, aşa cum se diferențiază în urma diviziunii muncii, rezul- 
tată din diferenţierea funcţiunilor sociale. Individul este dispus 
să se supună superiorității unui specialist, dar numai în această 
specialitate, dar pretinde acestui specialist să i se supună cînd 
e vorba de specialitatea sa proprie. Aristoteles a recunoscut 
superioritatea lui Alexandru în specialitatea politică, iar acesta 
a recunoscut superioritatea învățătorului său în filosofie. Din 
aceste relaţii foarte complicate, mai ales în societățile moderne. 
s'au ivit probleme foarte dificile de organizare și reformă, pe 
cari A. Comte, în parte cel puţin, le-a întrevăzut, iar mulți 
sociologi moderni le-au încurcat mai rău decît le-au limpezit. 

Dificultăţile se ivesc cînd un specialist în temeiul superio- 
rității sale în specialitatea sa pretinde a fi superior în toate, 
cînd crede, cum spune Aristotel, că inegalitatea dintr'un punct 
de vedere este o inegalitate din toate punctele de vedere ; aşa 
cum, pe de altă parte, umanitariștii pretind că oamenii, fiind 
egali dintr'un punct de vedere — ca oameni faţă de alte vie- 
tăţi — sînt egali (sau ar trebui să fie egali) din toate punctele 
de vedere. Eroarea teoretică e lesne de descoperit, dar dificil 
este de a înlătura consecințele practice ale erorii. Adică, pe 
linia raţionalizării și tehnicizării, se poate fixa o ierarhie într'un 
domeniu de activitate care cere o anumită pregătire profesio- 
nală. De aci a pornit Platon și Aristotel în construcţia celui 
mai bun Stat. Dacă e vorba numai de Stat şi de instituţiile 
lui, şi mai ales dacă Statul e identificat cu comunitatea morală 
şi virtuțile politice cu cele morale (mai ales la Platon), ierarhia 
e ușor de stabilit prin selecțiunea unei elite politice în temeiul 
şi a vocației și a rezultatelor educaţiei. Dar condiţiunea pentru 
stabilitatea acestei ierarhii este ca 1) fiecare individ să aibă o 
singură ocupaţie, 2) între activităţile specializate să existe o 
singură ierarhie posibilă, și 3) ca înlocuirea indivizilor prin cei 
ce le iau locul în ierarhie să se petreacă fără zguduiri, deci 
iarăș în temeiul unor criterii și norme raționale. 

Intr'adevăr toate străduinţele de bună organizare a socie- 
tăţilor umane merg pe această linie de ierarhizare a indivizilor 
după gradul lor de pregătire profesională, sau, cum se mai 
spune, după meritul lor personal. Dar conflicte sînt totdeauna 
posibile, — deoarece nu există, sau” încă n'a fost nicicînd ac- 
ceptată de oameni, o ierarhie rigidă a specialităților, a func- 

tiunilor sociale cerînd fiecare din ele, o pregătire specială. 
După care criteriu, obiectiv şi necontestat, ocupaţia politică e 
superioară ocupaţiei economice ? Totaşa, de ce savantul să ce- 
deze întîietatea omului practic, de ce poetul sau compozitorul 
să nu-și revendice superioritatea faţă de filosof, etc. ? Există 
o ierarhie naturală a vocaţiilor și ocupaţiilor (profesiunilor ?) 
S'ar putea alege un criteriu, de pildă utilitatea pentru socie- 
tate. Alegînd acest criteriu demagogii moderni au enunțat pri- 
matul muncii productive față de orice altă ocupație, şi deci 
necesitatea (şi „dreptatea'“) ca muncitorii să conducă societatea. 
După această concepție politicienii, militarii, preoţii, literaţii 
etc. sînt elemente parasitare cari vor trebui să dispară în 
viitoarea societate socialistă. Dar de aci nu putem trage altă 
concluzie decît că între diferitele specialităţi se dă o neîncetată 
luptă pentru întîietate, luptă care ia diferite înfățișări după 
loc şi timp. 

Aceste lupte mai sînt alimentate de conflictele ce se ivesc 
între indivizi pentru ierarhia în aceeaș specialitate, pentru 
ccuparea rangurilor. S'au instituit ce-i drept norme, d. ex. 
pentru înaintarea funcționarilor, apoi examene, concursuri etc., 
cum de altfel și la box şi alte sporturi s'au fixat regule pentru 
stabilirea ierarhiei. Dar totdeauna și pretutindeni se amestecă 
elemente „iraționale“ cari tulbură buna rînduială. După ordinea 
„raţională“, Napoleon n'ar fi ajuns împărat. „Revoluții“ intervin 
neîncetat — în mic şi mare. Cînd un tînăr își dobîndește cunoș- 
tinţe cari întrec cunoştinţele bătrînilor, zicem ale tatălui său, 
între ordinea rațională, cea biologică şi cea morală se vor ivi 
conflicte inevitabile. Lupta între generaţii se ivește din această 
ciocnire a ordinelor, din dificultatea de a le împăca. De aci se 
ivesc apoi dificultăți nenumărate, şi pentru teorie și pentru 
practică, de a găsi rezolvirea problemei „celei mai bune con- 
stituţii“. Viaţa socială umană pare a fi condamnată de a ră- 
miînea veșnic zguduită de crize, de revoluţii de tot felul. Zadar- 
nică pare a fi toată străduinţa de a descoperi legile după cari 
se produc aceste crize și de a înlătura printr'o acţiune călău- 
zită de cunoaşterea legilor sociale cauzele revoluțiilor. Ceea ce 
înseamnă că societatea nu poate fi transformată într'un meca- 
nism perfect, într'o mașină care să funcţioneze fără greș. Raţio- 
nalizarea. ordinei sociale nu poate fi dusă decît pînă 'la o anu- 
mită limită și totdeauna se pot ivi piedici neașteptate, „eve- 
nimente“ cari distrug mecanismul. Am putea spune că pentru 
construirea acelui mecanism perfect lipseşte modelul; încă 
nu s'a ivit constructorul genial care să dea omenirii ultimui 
model de constituție socială perfectă. Altfel s'ar prezenta 
se *nțelege problema dacă ar exista o ființă care să stăpînească 
cu desăvîrșire societatea: umană, care să fie legiuitor şi jude- 
cător obiectiv; stînd deasupra societăţii și dîndu-i organizația 
care să-i asigure cea mai mare stabilitate posibilă. Şi-au ima- 

ginat filosofii vechi şi noi că raţiunea ar fi în stare să facă 
această minune. Fie că înțelegem prin acest termen un prin- 
cipiu trancendental sau transcendent, sau că-l concepem ca 
domnie a legii, sau că ne închipuim rațiunea întruchipată în 
filosoful-rege sau regele-filosof al lui Platon, greutatea este: 
cum îi facem pe oameni să accepte fără împotrivire stăpînirea 
raţiunii ? Cum îi facem să asculte de imperativul categoric al 
conștiinței morale, al raţiunii practice ? Mai ales în societățile 
moderne, unde se izbesc atitea interese : de generaţii, de clasă, 
de rasă, de profesiuni, de confesiuni religioase, de partide 
politice etc. 

Cum putem limpezi acest haos, cum îl putem preface în 
ordine ? 


12. „PUTERILE SOCIALE“ ȘI „NAŢIUNEA“ 


Această problemă, deși aparține specialităţii juridice (drep- 
tului constituțional), intră, subt altă înfățișare, și în sociologie. 
Orice societate anume, sau mai bine zis orice formă socială, 
are o „constituție“. De pildă, familia. Sociologia ne poate arăta 
că există, după loc și timp, cele mai diverse constituţii familiale. 
Să numărăm cîteva : constituţia patriareală și cea matriarceală, 
cea monogamă şi cea poligamă, constituția familiei de păstori 
şi a celei de agricultori, a celei burgheze, aristocrate, proletare. 
Constituţia familiei e determinată de raportul între bărbat şi 
femeie, între părinţi şi copii, între rudele apropiate, deter- 
minat şi el de diviziunea muncii economice, de relațiile cu alte 
familii, iar normele ce se stabilesc în relaţiile între indivizii 
ce formează familia derivă și se întemeiază pe obiceiuri şi 
moravuri, pe credinţe și, în sfîrşit, pe ştiinţă, adică pe orga- 
nizarea rațională a familiei în condițiuni date. 

In teoriile sociale, începînd cu antichitatea şi pînă 'n zilele 
noastre, vom găsi comparaţia între Stat și familie și chiar ex- 
plicarea genezei Statului din familie, 

Teoreticienii cari vreau să ne descrie care ar fi constituţia 

ideală, cea mai perfectă, a Statului nu pot face altceva decît să 
me arate că ea ar trebui să fie asemănătoare celei a familiei + 
unitate perfectă, dragoste și simpatie între cetăţeni și condu- 
cere părintească, Aşa imaginea familiei patriarhale din anti- 
chitate i-a făcut pe Platon şi Aristotel să considere monarhia 
ca cea mai bună formă de guvernămiînt, ca cea mai bună con- 
stituție, croită după imaginea familiei patriarhale perfecte... 
-- Dar aşa cum familiile concrete nu sînt perfecte, fie din 
cauza împrejurărilor sau a imperfecţiunii. naturii umane, aşa 
nici Statele concrete nu vor fi perfecte. Ceea ce vede bine 
Aristotel. Oamenii năzuesc spre perfecțiune, spre înfăptuirea 
idealului, dar operele lor rămîn totdeauna — omenești. 


+ 

Aşa în viaţa familiilor, aşa şi în cea a Statelor. Din năzuinţa 
spre perfecțiunea constituției Statului s'a născut doctrina „se- 
paraţiunii puterilor", care a avut un răsunet atît de mare în 
secolele 17, 18 şi 19. Formularea în care ea a pătruns în con- 
stituţiile scrise ale Statelor civilizate este cea dată de Joka 
Locke şi de Montesquieu, mai ales. 

Doctrina lui John Locke nu reprezintă însă o rezolvire teo- 
retică, ştiinţifică, a problemei ci mai degrabă una din deslegă- 
rile practice posibile în condiţiunile istorice de atunci și în 
condițiuni asemănătoare. In lupta ce s'a dat atunci între regii 
Angliei și parlament, s'a ajuns în sfîrşit, după lungi frămîntări 
şi mari zguduiri sociale, la o împăcare a intereselor, la un com- 
promis, din care a rezultat constituţia Statului englez de pe 
vremea lui John Locke. Acest filosof, bun observator al fap- 
telor și bun teoretician și polemist, a apărat noua așezare po- 
litică împotriva celor ce serveau interesele absolutismului, în- 
tre cari cel mai de seamă a fost Thomas Hobbes. Doctrina lui 
Locke, răspîndită în urmă, în formularea lui Montesquieu, în 
întreaga lume și aplicată în multe State, n'a dat însă pretutin- 
deni aceleași rezultate. Teoria a trebuit să se supună realităţii, 
deși fără îndoială a contribuit la rîndul ei să influenţeze fap- 
tele oamenilor politici înlesnindu-le să se orienteze în acțiunea 
lor de organizare a Statelor moderne. 

Ea a servit ca îndreptar mai întiiu organizării Statelor- 
Unite ale Americei de Nord. Constituţia din 1780 a Statului 
Massachusetts adoptă în întregime și în mod radical principiul 
separaţiunii celor trei puteri : legislativă, executivă și judecă- 
torească. Pe această linie, au mers și constituţiile scrise ale 
Statelor europene cari au trecut dela monarhia absolută la cea 
constituțională. Dar cu deosebiri, dacă nu în teorie, atunci fără 
îndoială în practică. In unele State tendinţa de confuziune a 
puterilor sau de reunire a lor a fost mai pronunţată, în altele 
s'a observat poate tendinţa spre separațiune. 

In orice caz, după războiul mondial s'au ivit noui forme de 
organizare, cari au pus iarăși în discuţie doctrina lui Locke şi 
Montesquieu și i-au împins pe teoreticieni la o revizuire a ei. 
Amintesc aci studiul d-lui Charles H. Wilson, The separation 
ci Powers under Democracy and Fascism (Political Sciences 
Quaterly — New-York, Vol. LII, Dec. 1937). 

Autorul arată că problema are mai multe aspecte și e sus- 
ceptibilă de mai multe deslegări, și anume după cum e vorba 
sau de organizarea rațională a funcțiunilor politice derivînd 
din necesitatea diviziunii muncii, sau de libertatea cetăţe= 
nească, deci de o problemă de filosofie socială, sau chiar de fi- 
folosofie morală. Felul de rezolvire se va prezenta altfel după 
aceste diferite puncte de vedere. E evident că o analiză super- 
ficială a problemei ne poate da în teorie o deslegare eronată, si 
în urmă, în practica D o serie de erori păgubitoare. 

13. „PUTERILE“ LA ARISTOTEL, LOCKE 
ȘI MONTESQUIEU 


Lămurirea desăvîrşită a acestei probleme ar cere studii 
istorice foarte întinse şi, pe de altă parte, o analiză şi interpre- 
tare a teoriilor cari sau ocupat de ea. Căci și teoriile oglindesc, 
pe lîngă părerile subiective ale autorilor, stări de fapt, cunoş: 
tinţele ce şi le-au dobîndit ei prin observaţia faptelor. 

Şi dela Aristotel trebue să pornim, ca totdeauna, cînd e 
vorba de știință, mai ales de ştiinţă socială. 

In Politica sa, (Cartea VI, Cap. XI — trad. Bezdechi) Aris- 
totel zice : „In orice Stat sînt trei părți de care legiuitorul se 
va ocupa, dacă e înţelept, să le rînduiască cît mai bine, şi avînd 
în vedere mai înainte de orice interesele fiecăruia. Aceste trei 
părţi bine organizate, Statul întreg este, în mod necesar, bine 
organizat el însuș ; şi Statele nu se pot deosebi în mod real de 
cît prin organizaţiunea diferită a acestor trei elemente. Cea 
dintîi, din aceste trei părţi este adunarea generală, care deli- 
berează cu privire la afacerile publice ; a doua este corpul ma- 
gistraţilor, căruia trebue să i se hotărască natura, atribuţiunile 
şi modul de numire ; a treia este corpul judecătoresc“, Tradu- 
cătorul romîn notează cu privire la cele „trei-părți“ despre 
vari vorbeşte Aristotel : „lată teoria celor trei puteri, legisla- 
iivă, executivă şi judecătorească. Montesquieu a schimbat-o 
puţin (Cartea XL, Cap. VI) şi n'a menţionat că o datorim lui 
Aristotel“. Dar în L'esprit des bois, Cartea XI, Cap. VI, Mon- 
tesquieu vorbeşte despre Constituţia engleză, deci despre con- 
stituția unui Stat deosebit de Statul lui Aristotel. In Cap. VIII, 
Montesquieu arată că cei vechi nu cunoșteau un guvernămîni 
care să se întemeieze pe o corporaţiune a nobilimii, şi nici unul 
întemeiat pe un corp legislativ format din reprezentanții na- 
țiunii. Tot astfel, în Cartea VI, Cap. IX, spune : „Cei vechi, cari 
nu cunoşteau repartizarea celor trei puteri subt guvernămiîntul 
unui singur om, nu-și puteau face o idee exactă despre Mo- 
narhie“. Existenţa nobilimii este însă hotăritoare pentru orga- 
nizarea Statului englez şi francez de atunci şi, putem afirma, 
pentru Statul englez de azi. „Există, zice Montesquieu, într'un 
Stat totdeauna oameni, cari excelează prin naștere, bogății sau 
funcțiuni onorifice. Dacă ei ar fi amestecați în popor și ar avea 
numai un vot, ca şi ceilalți, atunci libertatea comună ar fi ser- 
vitudinea lor și ei nar avea niciun interes s'o apere, deoarece 
cele mai multe hotăriîri ar fi împotriva lor. Participarea lor la 
legislaţie trebue să stea în proporţie cu celelalte privilegii ce le 
au în Stat : şi asta se întîmplă dacă ei formează o corporaţiune 
a nobilimii care are dreptul să oprească întreprinderile popoa 
rului, ca și poporul pe cele ale lor“. De aceea se vor institui și 

două adunări separate, compuse una din corporaţiunea nobi- 
limii, cealaltă din reprezentanţii poporului. De altminteri, Mon- 
tesquieu cercetează raportul între cele trei puteri și la Romani, 
expunînd evoluţia raportului lor. 

Montesquieu deci cunoaşte părerea lui Aristotel, dar teoria 
sa asupra celor „trei puteri“ se întemeiază chiar pe cunoaşte- 
rea deosebirilor esenţiale între Statele vechi şi Statele de pe 
vremea sa. In observaţia faptelor și în teoria lui John Locke 
trebue să căutăm izvoarele doctrinei lui Montesquieu. De aici 
derivă şi deosebirea termenilor: Aristotel vorbeşte de trei 
părţi, Locke şi Montesquieu de trei puteri. 

Pentru Aristotel există un singur corp politic, compus din 
elemente omogene, din cetățeni cu drepturi şi datorii egale. Și, 
în principiu, fiecare cetățean are dreptul de a ocupa orice 
funcţie. E aceeaș problemă ce se pune azi pentru o „asociaţie 
culturală“ de pildă. Dar şi aci, pentru alegerea comitetului, a 
censorilor, apoi a diferiților funcţionari înăuntrul comitetului, 
dela președinte pînă la casier și bibliotecar, se consideră apti- 
tudinile şi cunoștințele, iar pentru alegerea președintelui vor 
hotărî și alte momente, în primul rînd prestigiul său derivînd 
din elemente raţionale dar și iraționale, cari la un loc consti- 
tuesc superioritatea unei personalităţi. Aristotel ştie că în Stat, 
nașterea, bogăţia, cunoștințele au o influență. Pentru a se evita 
nemulțumiri într'o democraţie, unde toţi cetățenii au aceleași 
drepturi politice, unele funcțiuni vor fi accesibile tuturora, al- 
tele numai celor pregătiți pentru ele. Pentru unele funcțiuni ar 
trebui să decidă tragerea la sorţi, pentru altele alegerea, etc. 
Fiecare cetățean trebue să aibă și sentimentul că participă în 
mod efectiv la conducerea Statului şi că are dreptul să ajungă 
la posturi de conducere. 

Pentru Aristotel, deci, cele trei părți ale Statului derivă 
din necesitatea diviziunii muncii între oameni cu drepturi egale 
de a ocupa orice funcție în Stat. 

Cu totul altfel se înfăţişează problema în Statul lui Locke 
națiunii, Puterea politică e rezervată nobilimii. In fața acestei 
puteri se ridică altă putere: poporul. Avem deci doi termeni 
noi, cari pentru teoria lui Aristotel n'au importanţă : poporul 
fără drepturi politice în Stat și națiunea. Pentru teoria lui 
Montesquieu însă şi cea a lui Locke, acești doi termeni sînt ho- 
tărîtori și schimbă toată înfățișarea problemei. Căci, în Anglia 
mai de vreme, în Franţa şi în celelalte ţări mai tîrziu, începă 
lupta între popor și nobilime şi această luptă se desfășoară, în 
condițiuni diferite se'nţelege, cum s'a desfăşurat pe vremuri 
cea între plebeieni și patricieni în republica romană. Termenul 
final al acestor transformări a fost, la Roma, monarhia mili- 
tară, iar în diferitele State moderne, trecerea :dela feodalism la 
monarhia constituţională, şi în unele State, la democraţia inte 

grală, ateniană. Dar să notăm bine : în condițiuni foarte deose- 
bite. Şi, mai apoi, să nu uităm că Statele antice trecură și ele 
prin faze asemănătoare, deoarece în timpurile .protoistorice a 
existat și la Greci, de pildă, un fel de feodalitate. 

Pusă așa problema, vedem că Locke și Montesquieu con- 
undă două chestiuni deosebite. Una este cea a organizării ra- 
tionale a serviciilor publice, ţinîndu-se seama de drepturile 
egale ale cetăţenilor-şi de pregătirea fiecăruia din ei pentru 
diferitele funcțiuni, cealaltă este cea a luptei între două cate- 
gorii de oameni aparţinînd aceleiași națiuni pentru egalitatea 
drepturilor politice. Pe vremea lui Locke și Montesquieu, lupta 
se dădea în jurul privilegiilor nobilimii, mai tîrziu se deschise 
lupta „poporului“ împotriva plutocraţiei, așa cum de altfel 
această luptă nu lipseşte nici în cetăţile antice după dispariția 
aristocrației de sînge. 

Locke şi Montesquieu găsesc că „poporului“ ar trebui să i 
se dea dreptul de a participa la legislaţie, de a trimite repre- 
zentanţi în parlament. Dar este acest popor o massă omogenă 
compusă din indivizi ? Fac parte din „popor“ comercianții, in- 
telectualii de tot felul, ţăranii, meseriașii, muncitorii (prole- 
tarii) ? Evident că nu. E şi aici vorba de o anumită categorie 
de o anumită stare socială, de burghezie. Şi aşa cum la Roma, 
în lupta între plebeieni și patricieni, nu era vorba de sclavi şi 
cum nici Aristotel nu ţine seama de sclavi și meteci, aşa nici 
Locke, nici Montesquieu nu cuprind în termenul de popor decît 
burghezia care cere drepturi politice, dat fiind că contribue la 
<heltuelile necesare aparatului Statului. 

Cînd, după multe lupte, națiunile deveniră corpuri politice, 
problema organizării Statului deveni asemănătoare celei ex- 
puse de Aristotel, — dar rămase, în unele State, urma vechei 
concepţii și a vechilor puteri în luptă. Raţionalizarea servicii- 
lor publice, între cari putem socoti și legiferarea, nu mai pre- 
zintă nicio dificultate teoretică. In practică ea devine însă difi- 
cilă prin faptul că problema raportului între puterile națiunii 
nu e încă rezolvată. | 

Aceasta e problema fundamentală a Statelor moderne, a 
Statelor naţionale. 


14. CELE ŞASE „PUTERI SOCIALE“ 


Redusă la sfera bine delimitată a organizaţiei. politice, „,se- 
.parațiunea puterilor“ ni se înfățișează deci, așa cum expune şi 
„Aristotel, ca o problemă de tehnică socială, de raţionalizare a 
serviciilor publice, ca o reglementare a cireuațieli elitelor după 
criterii obiective. : 

__Dar există o problemă. mwt mai larga à. separațiunii pute- 

rilor, luîndu-se în considerare, precum am spus, viaţa unei na- 
țiuni, a unei forme sociale care și-a dobîndit toate caracterele 
unui sistem evolutiv și autonom. E meritul întemeietorului 
sociologiei, A. Comte, de a fi arătat însemnătatea acestei pro- 
bleme. A. Comte pretinde anume că organizarea societăţii trebue 
să se întemeieze pe o separaţiune distinctă a puterii temporare 
de puterea spirituală. In Evul mediu, zice el, s'a realizat, deşi 
în mod imperfect, această separaţiune în raportul între Papă şi 
Impărat, între Biserică şi Stat. Postulatul lui Platon ca Statul 
să fie condus în mod efectiv de un filosof este după părerea lui 
Comte, inadmisibil. Pentru progresul omenirii, în orice dome- 
niu de activitate, e necesară o separaţiune între teorie și prac- 
tică, între ştiinţă şi acțiune. O confuzie sau reunire a acestor 
funcțiuni poate exista numai în societăţi primitive sau cu o 
sferă foarte limitată ; de ex. în vechea familie patriarcală unde 
şeful familiei deţine și conducerea efectivă şi posedă și toate 
cunoștințele necesare acţiunii sale practice. In societăţile pro+ 
gresate, chiar diviziunea muncii cere o separaţiune a acestor 
două funcțiuni și o bună orînduire a colaborării lor: puterea 
spirituală să nu se amestece în conducerea efectivă a socie- 
tăţii, iar cea temporară să ţie totdeauna seama de teoriile ela: 
borate de reprezentanţii puterii spirituale. Principiul enunțat 
de A. Comte cuprinde în germene toată problema organizării 
societăţilor civilizate, moderne. Dar doctrina sa trebueşte sur 
pusă unei analize complete, pentru ca să dobîndim toate ele- 
mentele unei teorii în stare să dea roade pentru tehnica sotala 
cerută de organizarea Națiunilor civilizate de azi. 

Pornind dela acea fericită (cum i se pare lui) separațiune a 
Bisericii şi Statului în Evul mediu, A Comte păstrează dicho- 
tomia şi pentru societatea modernă, dar cu două schimbări ra- 
dicale. Adică, prin evoluția necesară a spiritului uman spre po- 
sitivism preoţii vor fi înlocuiţi, după părerea lui Comte, de sa- 
vanţi, iar elita politică, aristocrații, de industriaşi (cum arătase, 
Saint-Simon). Dar realitatea n'a vroit să se supună nici legii 
celor trei stadii a lui Comte, cum ea n'a vroit să se supună nici 
doctrinei marxiste, nici concepției lui Spencer despre trecerea 
dela tipul războinic al societății la cel industrial (paşnic). Ob- 
servaţia nepărtinitoare a faptelor, sprijinită și pe o cunoaştere 
mai temeinică a istoriei societăţilor vechi, şi mai ales emanci- 
parea sociologiei de subt influenţa filosofiei istoriei şi a filoso- 
fiei sociale unde ideea progresului indefinit călâuzea „explica- 
rea“ faptelor, ne arată însă că în societățile moderne s'a înfăp- 
tuit o diferențiere mai complexă a funcţiunilor sociale. Adică: 
pe lîngă preoţi s'au ivit savanții laici, precum pe lîngă elita po- 
Jitică s'a ridicat o nouă elită, cea economică. Intre aceste puteri 
noui s'au ivit conflicte, lupte pentru întîietate, nouile puteri 
năzuind să se substitue celor vechi, cel puţin să și le subordo- 
neze cu desăvirşire. De aci s'au ivit crizele politice și revolu- 
ție în Statele europene, începînd cu revoluţia franceză. Fap- 

tul că Anglia a fost ferită de aceste revoluții nu se datorește 
aplicării doctrinei lui Locke despre separaţiunea puterilor în 
Stat, ci fiindcă între puterile reale : între reprezentanţii Bise- 
ricii, cei ai Ştiinţei, ai Statului, ai Industriei s'a înfăptuit o co- 
laborare pașnică, printr'o delimitare a sferelor de competinţă și 
o înfrînare a tendinţelor de dominațiune exclusivă și despotică 
a unei singure puteri. După aprigile lupte religioase, politice şi 
economice din sec. 16 și 17, Anglia ajunse, nu numai prin înţe- 
lepciunea conducătorilor dar și prin favoarea împrejurărilor, la 
o desvoltare pașnică a vieţii sociale, ferită de zguduiri prea 
pronunţate. . 

Teoria lui Comte despre separațiunea celor două puteri, 
spirituală şi temporară, trebuește deci rectificată în mod radi- 
cal. In realitate trebue să socotim cu atîtea puteri cîte categorii 
de activități sociale se desprind în sînul unei națiuni, și în fie- 
“care categorie trebue să deosebim apoi, într'o măsură oarecare, 
teoria de practică, întrucît teoreticienii ei înșiși formează din 
punct de vedere general o categorie deosebită de cea a practi- 
'cienilor, dar, din alt punct de vedere, teoreticienii ei înșiși se 
deosebesc întreolaltă prin legăturile ce le are teoria lor cu anu- 
mite activități practice. Facultăţile şi specialităţile la Univer- 
sităţile noastre ne arată diferenţierea dictată de aceste ra- 
porturi. 

Problema separaţiunii, dar și a cooperării puterilor este 
deci cu mult mai complicată decum și-a imaginat-o A. Comte 
si ea cuprinde o sferă cu mult mai largă decît este cea conside- 
rată de Aristotel, John Locke şi Montesquieu. 

Şi, la începutul expunerilor noastre am arătat pe scurt pe 
ce cale putem spera să rezolvăm problema. Trebue să fixăm 
-mai întîiu despre care formă socială e vorba, pentru a fixa 
apoi puterile cari îi determină structura și evoluţia. 

Ne putem îndrepta cercetarea asupra Familiei, Statului. 
Bisericii, Şcolii, Economiei. In toate aceste forme, problema 
organizației implică şi pe cea a separaţiunii și colaborării „pu- 
terilor“ (în sensul lui Aristotel). 

Dar dacă teoria își poate alege forma, poate și trebue să-și 
delimiteze din motive metodologice sfera de cercetare, pentru 
practică, adică pentru aplicarea teoriei în vederea unei organi- 
zări mai bune a unei societăţi concrete, problema e mult mai 
complicată. Căci orice societate concretă se naște din interfe- 
xenţa formelor pure, teoretice. Fiecare societate, ca sistem au- 
itonom, adică desprinsă ca unitate față de alte societăţi, este și 
Familie și Stat și Biserică și sistem economic. Tipul unei astfel 
de societăţi este Statul național, adică o comunitate umană care 
reprezintă o unitate și biologică și morală și religioasă și este- 
tică și politică și economică, unitate care se manifestează adică, 
poate fi constatată prin tipul unitar de rasă, prin unitatea 
graiului, a moravurilor, credințelor, a solidarităţii servind apă- 

rării teritoriului, a patriei împotriva vecinilor și prin autarchia 
economică. 

Din acest punct de vedere, grupul familial, comunitatea 
biologică, reprezintă punctul inițial, logic şi istoric, al societăţii 
umane, iar națiunea termenul final, adică cea mai largă comu- 
nitate care poate fi prinsă și organizati într'o unitate perfectă. 

Intre aceşti doi termeni oscilează societăţile concrete, isto- 
rice. Ştim, din antichitate dar și din istorie în general, că o na- 
țiune poate fi divizată în multe State, că un Stat poate cu- 
prinde mai multe naţiuni; că o naţiune poate fi divizată în 
multe comunităţi religioase, cum şi că o comunitate religioasă 
poate cuprinde mai multe naţiuni ; tot astfel cu unităţile eco- 
nomice în raportul lor cu națiunea, Statul şi Biserica. Dar nă- 
zuinţa tuturor societăţilor umane este, aşa ne dovedeşte istoria 
și aşa o simțim și noi, de a ajunge la o unitate perfectă, din 
toate punctele de vedere, deci la ceea ce, în zilele noastre, e 
numit Stat naţional. Iar o astfel de unitate nu se poate naşte 
decît din cooperarea tuturor puterilor sociale. Nu din lupta lor ` 
şi tendinţa de anihilare reciprocă, ci din sprijinul lor reciproc 
în vederea închegării tot mai strînse a unităţii sociale. De aci 
urmează ca regulă practică, izvorîtă din regulele tehnice gene- 
rale, separaţiunea puterilor şi delimitarea sferelor de acţiune, 
precum şi ierarhizarea lor după importanţa ce-o au pentru păs- 
trarea unităţii. 

Așadar, într'o societate organizată după aceste principii nu 
pot exista conflicte între politică şi morală, politică şi econo- 
mie, morală şi religie, politică și religie, religie și economie 
etc., etc., ceea ce înseamnă că nu pot exista conflicte și lupte 
între reprezentanţii acestor puteri. Marea problemă este, pen- 
tru practică, de a organiza o societate în acest fel ca să se evite 
luptele. 
` In teorie, 'senţelege, rezolvirea e ușoară, deoarece teoria 
procedează pe calea construcţiei raţionale, ea construește o or- 
ganizaţie ideală, realizabilă în ipoteza că se vor găsi practicieni 
cari să aibă toate însușirile şi toată pregătirea tehnică pentru 
înfăptuirea operei. 

Arhimede a demonstrat că poate mișca pămîntul în ipo- : 
teza că i se dă un punct de sprijin în Univers pentru aplicarea 
pîrghiei. E rîndul practicienilor să găsească punctul de sprijin 
şi să aplice pîrghia după calculele teoriei. 

In domeniul social problema e mai uşoară decît în cazu: 
lui Arhimede, Cunoaştem doar sufletul uman îndeajuns şi-l 
vom cunoaște şi mai mult, şi ştim deci că el se naște cu scîn- 
teia dorinţei de desăviîrşire morală, de năzuinţă spre închega- 
rea unei comunități morale împreună cu cei de-un sînge şi 
de-o lege. Arta socială stă în a face ca acea scînteie să se pre- 
facă în flacără. 

Mijlocul de a înfăptui acest lucru este, precum a arătat 

Platon şi a demonstrat istoria, educația. Educatorii sînt tehni- 
cienii cari trebue să realizeze în domeniul social, cdea ce ingi- 
nerii realizează în domeniul fizic, material. 

Noi am înfățișat, într'o schiţă foarte sumară se'nţelege, 
una din problemele fundamentale, pe cea a separaţiunii pute- 
rilor sociale. 

Nu mă îndoesc însă că tinerii sociologi, din toate ţările, 
vor rezolvi problema în scurtă vreme, precum sper că și prac- 
ticienii vor profita de luminile științei în năzuinţa lor de a 
pune de acord puterile societății evitînd conflicte între ele. 
Aceste puteri nu sînt trei cum credea Aristotel şi Montesquieu, 
nici patru cum ne spune Locke !), nici două, cum presupune 
Comte, ci sînt atîtea cîte putem descoperi prin observația vieții 
sociale. După părerea noastră sînt șase puteri : biologică, morală, 
religioasă, estetică, economică şi politică. Ele corespund ordine- 
lor sau formelor în cari e prinsă viața umană, şi ar putea fi 
numite sau puteri sociale sau principii de unitate ale acelor 
forme din a căror înlănțuire se nasc comunităţile umane con- 
crete şi istorice. 


15. CONFLICTUL. ŞI IMPĂCAREA PUTERILOR 


Credința că legiuitorul poate ajunge la o constituţie 
„ideală“ a Statului prin buna orînduire a celor „trei părți“ 
Aristotel (sau prin separațiunea și echilibrarea celor „trei pu- 
teri“ Locke, Montesquieu) s'a dovedit că nu se întemeiază 
decît pe faptul că diviziunea muncii în Stat poate îi raţiona= 
lizată, printr'o potrivită organizare a serviciilor publice (poli- 
tice). Fără îndoială însă, că altfel se prezintă această problemă 
practică în cetatea antică, altfel întrun Stat teritorial ; altfel 
în Statul feodal, altfel în Statele moderne. Şi în aceste din 
urmă, problema se pune altfel întrun Stat naţional „închis“, 
continental, altfel într'un imperiu colonial, — ţinîndu-se seama, 
se 'nţelege, şi de istoria fiecărui Stat în parte. Adică raţiona- 
lizarea merge în aceeaș direcție şi teoria lui Aristotel ne arată 
un caz tipic, întrucît ne prezintă un Stat ce se apropie de 
. forma politică pură (teoretică). 

Dacă construim, anume, o comunitate compusă din cetă- 
` țeni, adică din indivizi a căror ocupaţie principală (dacă nu 
exclusivă) este politica (apărarea comunității împotriva altor 


1) In Chima, teoreticienii politici au descoperit cinci puteri (darnu 
în înţelesul ce-l dăm noi termenului, ci tot în sfera dreptului constitu- 
tional). Vezi: Kong Chin Tsoug, La Constitution des sing Pouvoirs. 
Theorie Application. Etude sur une doctrine nouvelle du droit public 
chinois et les Institutions politiques de la Chine moderne. Paris, M. 
Rivière, 1932. 


www.dacoromanica.ro 


416 TEORIA COMUNITĂȚII OMENEȘTI 


comunități), diviziunea muncii politice va fi totdeaunea aceeaşi: 
vor fi guvernanțţi și guvernați. lar raţionalizarea muncii va 
merge pe linia selecționării conducătorilor în temeiul „meri- 
tului personal“ și repartizarea indivizilor în serviciile publice 
se va face după pregătirea lor 1), 

Teoretic deci putem porni, în construcţia Statului ca formă 
pură, dela ficțiunea omului politic, așa cum în teoria econo- 
mică se construește sistemul economic íin temeiul fictiunii 
omului economic. 

Inăuntrul unei forme pure nu poate fi vorba de puteri, ei 
numai de funcțiuni. Se pot ivi se 'nţelege, conflicte între in- 
divizi pentru ocuparea diferitelor funcțiuni pentru înaintarea 
în ierarhie, dar raționalizarea este tocmai mijlocul de a regle- 
„menta (aşa cum arată Aristotel) această circulaţie în mod paş- 
nic și fără zguduiri, fără răscolirea pasiunilor, fără „„demago- 
gie“. Cumpănind bine năzuinţele lui Platon şi ale lui Aristotel, 
‘ajungem la concluzia că ei nau vroit decît să deschidă drumul 
pentru o organizaţie politică raţională. 

Aceleași principii de raţionalizare le găsim puse în prac- 
tică, pe o scară întinsă, în imperiul roman, unde se ajunge 
mai ales în partea din Răsărit, la o „birocratizare“ foarte înain- 
tată care a servit apoi ca model pentru toate Statele de mai 
tîrziu. 

Există deci nu numai posibilitatea dar și tendința de raţio- 
ndlizare progresivă a organizaţiei tuturor formelor pure. 
Ea stă în ierarhizarea indivizilor în temeiul specializării lor 
întrun anumit domeniu de activitate. Posibilitatea de raţio- 
nalizare derivă din progresul științelor și al artelor întemeiate 
"pe ştiinţe, tendinţa eá însăș izvorînd din nevoile practice. Orice 
societate are nevoie de „conducători specialiști“ pentru diferi- 
tele funcțiuni sociale. lar societatea care, ea însaș, cuprinde 
toate funcțiunile și tinde a-și păstra unitatea este națiunea. 

O formă pură (teoretică), fie Stat, Biserică, sistem econo- 
„Mic, n'are nicio semnificație fără raportare la o comunitate 
umană care are toate funcțiunile şi care este deci un sistem 
evolutiv şi autonom. Inăuntrul unei naţiuni deci se ivesc po- 
sibilităţi şi tendinţe de raţionalizare a funcţiunilor — a pute- 
"rilor sociale, din ale căror raporturi de interdependenţă și con- 
curenţă se naște constituția naţiunii. 

Și, repet încă odată: liberi sîntem în teorie să construim 
:o unitate mai largă şi să considerăm de pildă omenirea ca o 
“comunitate, cercetînd apoi constituția ei. Adică să cercetăm, 
dacă există posibilitatea şi tendinţa de a o prinde, întreagă, 
:într'o formă pură prin raţionalizarea uneia sau a unor func- 
“țiuni sociale. i 


1) Această problemă a expus-o în mod magistral Max Weber in 
.„Wirtschaft und Gesellschaft“. : 

Am expus această problemă şi am arătat că o astfel de 
întreprindere părăsește realitatea, întrucît condiţiile pentru 
naşterea unei astfel de comunităţi lipsesc cu desăvirșire. Pro- 
cesul dialectic care stă la baza închegării unei comunităţi 
umane îşi găsește limitele prin întreruperea dialogului din 
lipsa mijloacelor de înodare și întreţinere a lui. Din indivizi 
adunaţi la întîmplare din toate unghiurile lumii nu se poate 
închega o comunitate umană. Fiecare din ei aparţine însă unei 
comunităţi în care s'a născut și și-a desvoltat sufletul. Această 
comunitate merge dela grupul familial pînă la naţiune, deci 
dela linia de demarcaţie între biologie şi sociologie pînă la 
linia de hotar între sociologie și morală. Ceea ce înseamnă că 
națiunea este desăvîrșirea comunităţii biologice pe plan spi- 
ritual, ea este cea mai largă comunitate umană care, sprijinită 
pe condiţiile biologice, depășește această operă şi se desvoltă 
și structurează în temeiul unor principii spirituale. Mijlocul 
acestei lărgiri este raționalizarea funcțiunilor, organizarea ra- 
ţională a puterilor sociale, a energiilor sociale. Dar raționali- 
zarea nu cunoaște margini, ea cuprinde toate ființele raţionale, 
deci toată omenirea. Cum însă, pe de altă parte, raţionazilarea 
nu-și poate da efectul social decît în temeiul închegării unei 
comunităţi morale, ar însemna că ea ar trebui să fie însoţită 
de intensificarea sentimentelor morale pînă la gradul de a cu- 
prinde omenirea întreagă. Raţionalizarea atomizează comuni- 
tatea prefăcînd-o într'o asociație de indivizi autonomi cari co- 
laborează spre înfăptuirea aceluiaș scop, deci în acelaş dome- 
niu de activitate. Dar colaborarea lor pașnică, cooperarea cere 
legarea indivizilor prin sentimente de dragoste și simpatie, 
cere respectarea normelor morale, a ordinei și ierarhiei morale. 

Pe linia raţionalizării se poate încerca și s'a încercat, orga- 
nizarea unor forme sociale universaliste cari să cuprindă în- 
treaga omenire: un Stat universal, o Biserică universală, un 
sistem economic universal etc. Termenul de cosmopolitism 
cuprinde toate aceste năzuințe — imperialiste și universaliste. 
Dar toate aceste tendinţe, în orice domeniu ar fi, trebue să 
pornească de undeva, dintr'un centru şi să se răspîndească 
apoi asupra unei sfere mai largi. Trebue să fie un purtător al 
acestor năzuinţe, o comunitate care să încerce a cuprinde (a 
îngloba) restul omenirii într'o organizaţie unitară. Ceea ce ar 
însemna că ea ar trebui să distrugă celelalte comunităţi, să 
le atomizeze, iar, în urmă, să le asimileze, să le devoreze. Dar 
pentru a dobîndi, pe această cale, o unitate, o comunitate, asi- 
milarea ar trebui să cuprindă toate funcțiunile sociale, toate 
manifestările, începînd cu funcțiunea biologică pînă la cea mo- 
rală. Adică amestecul de sînge să fie neîngrădit, creind un tip 
biologic unitar, graiul să devie identic precum și toată ideo- 
logia, pe care se întemeiază doar activitatea, să devie aceeaș 
pentru toți oamenii. Ceea ce ar presupune adoptarea aceluiași 

sistem de educaţie, etc., așa cum se petrec lucrurile într'una 
din comunitățile existente. „Sociologii chimişti“* cred că se 
poate plămădi o astfel de comunitate umană universală prin 
amestecul tuturor elementelor, dar istoria desminte această 
utopie. Tendinţelor umanitariste li se opun tendinţele de înche- 
gare a unor comunități omogene cari năzuesc să-și desăvir- 
şească şi să-şi întărească ființa lor proprie, unitatea lor per- 
fecţă. Internaţionalismului i se opune naționalismul, universa- 
lismului, particularismul — în toate domeniile de manifestare 
socială. 

Amestecul sîngelui e oprit la limita varietăţilor biologice, 
cari devin astfel endogame ; graiul devine tot mai unitar prin 
dispariția dialectelor ; Statele au tendința de a deveni „naţio- 
hale“ , protecționismul în economie învinge schimbul liber ; 
Biserica devine naţională. Cosmopolitismul, în toate formele 
sale, ar postula deci desfacerea oamenirii în indivizi autonomi, 
cari ar încerca apoi să întemeieze, printr'o convenţie (contract), 
o asociaţie organizată după norme raționale, așa cum își ima- 
ginează Aristotel că se poate organiza un Stat democrat, egali- 
tarist, în care fiecare individ să fie și guvernant și guvernat, 
dacă nu în acelaș timp, apoi pe rînd, prin alegere sau tragere 
la sorţi, sau, în sfîrşit, stabilindu-se o ierarhie după aptitudini, 
printr'o selecționare raţională a elitelor cu ajutorul — psiho- 
tehnicei. 

Nu numai că nu tăgăduim posibilitatea dar afirmăm chiar 
necesitatea unei astfel de raționalizări a diferitelor funcțiuni 
sociale, a diferitelor puteri. Dar susţinem, că raţionalizarea își 
dobîndeşte un înţeles și își poate da roadele numai înăuntrul 
unei comuntităţi, a unei unităţi opusă altor unităţi de acelaş 
gen. Raţionalizarea cuprinde însă în sine primejdia de atomi- 
zare a comunității, de depășire a sferei ei, dacă între diferitele 
puteri ale comunității nu se stabilește un echilibru, dacă deci o 
putere își dobîndește, prin raţionalizare, un astfel de ascen- 
dent încît să anihileze celelalte puteri. ` 

Istoria ne dă multe exemple pentru ilustrarea acestui 
fapt. Aşa Roma ne dă pilda unei comunităţi în care activitatea 
politică a fost raţionalizată în mod unilateral, oprind desvol- 
tarea și manifestarea celorlalte puteri. Totaşa în Lacedemonia 
de ex. In unele cetăţi eline s'au desvoltat și alte activităţi, de 
pildă la Atena artele și filosofia, dar în paguba puterii poli- 
tice sau slăbind, în orice caz, puterea politică. „Democrația“ 
a fost favorabilă puterii spirituale, dar a scăzut puterea poli- 
tică. Activitatea economică a rămas haotică în toată epoca an- 
tică. N'avem „specialiști“ în nicio ramură economică. 

In teocraţiile vechi, puterea religioasă domina toată viața 
socială, de ex. în Egipt, apoi la Evrei. De aci a rezultat slăbi- 
rea celorlalte puteri şi înfrîngerea politică a teocraţiilor cînd 
se întîlniră cu națiuni organizate politiceşte. 

Dar dacă Romanii, de pildă, i-au învins pe Greci din punct 
de vedere politic, ei au fost subjugaţi de Greci prin arte și 
filosofie. 

Dar atît în timpurile vechi cît şi în cele noui, tendinţa na- 
țiunilor, în luptă cu alte naţiuni, a fost de a-şi dobîndi auto- 
nomie și independenţă din toate punctele de vedere, deci de 
a-şi organiza acele puteri cari se dovedeau prea slabe în cioc- 
nirea lor cu aceleași puteri ale celorlalte naţiuni. Adică, între 
două comunităţi umane cari vreau să-şi păstreze unitatea lor, 
lupta se dă în toate domeniile : biologic, moral, religios, politic, 
estetic, economic. Iar peripeţiile luptei întrun domeniu au 
repercusiuni necesare și inevitabile asupra celorlalte domenii. 
De ex. o comunitate poate să se închidă şi să reziste din punct 
de vedere biologic, apărîndu-şi puritatea sîngelui, a rasei. Dar, 
fiind atacată de altă comunitate superioară din punct de ve- 
dere moral sau religios sau politic etc., ea nu-și va putea 
păstra unitatea, independența, nu va putea fi o comunitate 

“umană autonomă. De ex. Negrii din Statele Unite. Tot așa 
Evreii nu reprezintă o comunitate autonomă, lipsindu-le or- 
ganizația politică, artele, filosofia. Ei sînt o comunitate imper- 
fectă, întemeiată pe organizarea biologică, religioasă şi eco- 
nomică, dar din punct de vedere politic şi în domeniul artelor 
ei sînt tributarii celorlalte naţiuni în ale căror State trăesc. 
Numai în comunitățile unde economicul şi-a dobîndit primatul 
faţă de toate celelalte puteri, Evreii şi-au putut dobîndi un loc 
conducător. Dar, pentru a-și păstra dominaţiunea, ei trebue să 
năzuiască a slăbi şi distruge toate puterile comunităţii domi- 
nate cari i-ar putea înlesni recucerirea puterii economice. Toate 
puterile acelei comunităţi trebuesc deci subordonate puterii 
economice şi puse în slujba ei. In acest fel Evreii pot deveni 
stăpînii unor naţiuni neorganizâte din punct de vedere 
economic. 

Dar, dacă în domeniul. economic Evreii reprezintă pentru 
teorie un caz privilegiat, Biserica romană ne prezintă un 
exemplu tipic pentru tendința de dominaţiune universală în 
temeiul organizării raţionale a puterii religioase. Aici navem 
în faţa noastră o comunitate biologică, nici economică, nici 
politică, ci o comunitate religioasă pură. Toate comunităţile 
intrate în raza de influență a catolicismului sînt amenințate 
să intre subt dominațiunea acestei organizaţii, a acestor teologi 
specialiști, a acestei teocraţii care dispune de o tehnică reli- 
gioasă cît se poate de perfectă. Bine înţeles că Biserica romană 
s'a născut în condițiuni cînd întemeierea unei teocraţii creș- 
tine părea posibilă, dată fiind decăderea şi imperfecţiunea 
puterii politice în Apusul Europei. In urmă luptele cu împă- 
raţii și, mai tîrziu, organizarea puterii politice în Statele naţio- 
pale a zădărnicit înfăptuirea „unui imperiu catolic“ condus de 
Papă. Mai amintim, în această ordine de idei, dominaţiunea 


www.dacoromanica.ro 


420 TEORIA COMUNITĂȚII OMENEȘTI 


franceză în literatură, arte şi filosofie asupra Germaniei şi Ru- 
siei pînă pe la sfîrșitul secolului al XVIII-lea. 

Iată deci cum istoria ne înlesneşte să distingem formele 
pure (teoretice) sau raționalizate, pe cari le putem numi puteri, 
de comunitățile reale, considerate ca sisteme autonome cari au 
tendința de a-și păstra autonomia în luptă cu alte comunităţi 
prin organizarea tuturor puterilor. 

Am adoptat pentru aceste comunități numele de națiuni. 
Tipul ideal al unei naţiuni cel al unei comunităţi care își 
poate păstra autonomia și independenţa față de alte comunităţi 
din toate punctele de vedere: biologic, moral, religios, politic, 
estetic, economic. 

Orice naţiune are tendința de a se apropia de tipul ideal. 
Știința socială are menirea să arate: 1) cum se pot organiza 
puterile în mod raţional, și mai ales : 2) cum se poate ajunge la 
echilibrarea şi ierarhizarea raţională a acestor puteri: Căci 
punctul 1) este destul de lămurit pentru a nu mai cere o ex- 
punere, pe cînd punctul 2) abia că a intrat, în timpurile noastre, 
în sfera de cercetare a ştiinţei sociale. 


16. MECANISM SOCIAL ȘI COMUNITATE 


Din expunerile precedente ne-am putut dobîndi, nădăj- 
duesc, o noţiune clară despre ceea ce este națiunea. Prin defi- 
niţie ea este un sistem social autonom și evolutiv. Adică ea este 
o comunitate umană avînd toate funcțiunile necesare existenţei 
ei independente — față de alte comunităţi. Pe plan real, istoric, 
naţiunile se nasc prin luptă, prin tendința de închidere una 
faţă de alta. Sfera unei națiuni este deci determinată de con- 
stelația internaţională întrun moment istoric dat. 

Pentru păstrarea autonomiei naţionale e necesar, am spus, 
ca toate puterile unei națiuni să fie organizate în aşa fel ca să-i 
asigure independenţa. In practică (istorie) problema a fost des- 
legată în felul că naţiunile şi-au organizat acea putere, sau 
acele puteri, în primul rînd, cari le-au dat posibilitatea să se 
apere împotriva distrugerii autonomiei și libertăţii lor şi cari 
le-au înlesnit nu numai să reziste, dar şi să atace. Adică, dacă 
lupta s'a dat în domeniul politic, naţiunile au căutat să se or- 
ganizeze politicește. Dar o naţiune învinsă politiceşte își poate 
dobîndi o superioritate în alt domeniu, cu tendința se 'nțelege 
de a-și redobiîndi și libertatea politică. Numai în cazul cînd își 
pierde toate puterile, ea încetează de a mai exista. Cînd însă, 
păstrîndu-şi o singură putere, ea nu mai are tendința de a re- 
deveni o naţiune, atunci avem în faţa noastră o formă socială 
pură, o organizație raționalizată, un mecanism social, dar nici- 
decum o comunitate umană, autonomă, o națiune. 

Exemple pentru apropierea de forme pure avem în Bise- 
rica romano-catolică, în comunismul marxist, în franemaso- 
nerie. Comunităţi autonome, națiuni apropiate de tipul ideal 
sînt Statele naţionale totalitare, adică naţiuni cari au tendința 
de a-şi organiza toate puterile în aşa fel ca să ajungă la de- 
plină independenţă faţă de alte naţiuni. 

Problema este: cum descoperim posibilitatea unei astfel 
de organizaţii ideale ? Metoda nu poate fi decît iarăş cea „isto- 
rică“. Din imperfecţiunea organizației comunităților istorice 
(trecute şi prezente) putem afla drumul spre perfecțiune. Dar 
vom renunța aci la speculațiuni metafizice asupra perfecțiunii 
în general. Perfectă este pentru noi comunitatea care, atacată 
fiind de altă comunitate, în orice domeniu și cu orice mijloace 
a” fi, îşi dovedeşte superioritatea, adică rezistă și îşi păstrează 
independența, autonomia. 

Dar ştim că puterea unei comunităţi în luptă cu altele de- 
pinde în primul rînd de solidaritatea ei internă. Aceasta e con- 
diția fundamentală. Oricare ar fi duşmanul, cu orice mijloace 
ar ataca, problema fundamentală este de a înlătura în interio- 
rul comunității orice elemente de conflict. Ceea ce înseamnă 
de a crea condițiunile morale pentru cooperarea indivizilor în 
vederea luptei cu dușmanii. Intreg tratatul nostru de față s'a 
ocupat cu această problemă și ea poate fi considerată rezolvată. 

Bxistînd condițiunile morale, urmează necesitatea organi- 
zării tehnice, raționale, deci organizarea puterilor sociale re- 
levante pentru lupta ce începe. Constatăm deci că puterea mo- 
rală este prima condiţie. Și aici amintim că educaţia trebue 
să-şi dea roadele, legînd conştiinţele individuale într'un tot in- 
disolubil. Dar nu vom uita că puterea morală trebue să se spri- 
jine pe cea biologică. 

Şi chiar dela început aceste puteri ne apar organizate în 
temeiul diferenţierii şi ierarhizării naturale a elementelor cari 
sînt : bărbaţii, femeile şi copiii. 

Dar de aci încolo se ivesc probleme cari devin tot mai 
complexe. De ex. puterea religioasă: cine să fie preot; sau 
puterea politică : cine să fie ostaș ; sau puterea economică : cine 
să fie producător etc. După concepţia democratică și egalita- 
ristă problema s'ar prezenta cam în felul următor : dela o vîrstă 
anumită, zicem 20 de ani, toți membrii comunității sînt şi 
preoţi și ostaşi, şi producători şi artişti, în fiecare categorie ei 
se ver ierarhiza după aptitudini, după inteligenţă. Indivizii vor 
exercita toate aceste ocupațiuni după cum cere trebuința. Cînd 
e războiu, toți vor fi ostaşi, cînd trebuesc împlinite riturile 
religioase toți vor fi preoți, precum şi toţi vor munci pentru 
a produce bunuri economice, toţi vor fi artişti etc., fiecare 
ocupînd în aceste diferite „bresle“ rangul ce i se cuvine după 
aptitudinile şi cunoştinţele sale. 

Dar evoluţia istorică a luat altă înfățișare. Un individ nu 

poate exercita toate activitățile. Imprejurările au impus spe- 
cializarea, diviziunea muncii. In anumite condițiuni puterea po- 
litică a cerut o pregătire care împiedica o reunire a profesiunei 
politice cu cea economică de pildă ş. a. m. d. Cum dealt- 
minteri funcțiunea biologică şi morală a femeii o exclude dela 
funcțiunea politică legată de profesiunea militară. In felul acesta 
s'au format caste, stări sociale, corporațiuni, clase sociale, pro- 
fesiuni. Iar în fiecare categorie sa stabilit o ierarhie, iarăş 
după aptitudini, după gradul de specializare, în așa fel că s'a 
selecționat o elită și o mulțime condusă. 

Dar, postulatul democratic nu se poate înfăptui decît doni 
în sfera biologică şi cea morală. Aşa toți indivizii adulți sînt 
părinți și reprezintă elita față de copii ; toți părinții sînt edu- 
catori (elită morală) față de copii. Intr'o vreme aceiaşi părinți 
erau şi preoţi. Dar cînd un tată devine ostaș și n'are timp să se 
ocupe cu altceva, tot așa cînd e agricultor sau medic sau in- 
gner, — e lămurit că, trebue să existe educatori specializați, 
preoți specializaţi, etc. 

Putem urmări în istorie cum a fost rezolvată această pro- 
blemă în condițiuni diferite. Inţelegem necesitatea speciali- 
zășii şi legătura ei cu ierarhia biologică și morală. 

Dar asupra unui punct s'au ivit divergențe de păreri, 
anume cu privire la ierarhia specialităților, a puterilor (func- 
ţiunilor) sociale. Comunitatea este doar un tot, un sistem. Pu- 
terile ei nu pot fi juxtapuse, fiecare din ele funcționînd in- 
dependent de celelalte. Dar care din ele are întîietatea şi de 
unde derivă întîietatea ? 

Moraliştii susțin că puterea morală are întîietatea, căci ea 
asigură și coeziunea comunității şi ea înlesneşte cooperarea pu- 
terilor. Observăm însă, că în multe societăţi puterea religioasă, 
în altele cea politică şi-a dobîndit primatul, chiar în felul că 
a anihilat celelalte puteri, le-a oprit desvoltarea normală. 

In temeiul observaţiei istorice putem formula ipoteza: 
primatul îşi dobîndește acea putere cu ajutorul căreia o comu- 
nitate, în luptă cu altele, iese biruitoare. Această putere intrînd 
prin forța împrejurărilor pe drumul organizării raţionale, ea 
începe să domine şi să hotărască asupra tipului de organizare 
a comunităţilor, determinînd o anumită ierarhizare a puterilor. 

Printr'o analogie vom înțelege acest lucru mai lesne. De: 
ce s'a desvoltat la om inteligența? Fiindcă prin inteligenţă 
şi-a dobîndit biruința față de celelalte animale. Așa, cînd a 
început lupta între comunitățile umane, a hotărît puterea po- 
litică. Deci ea a fost organizată mai întîi, ea s'a desvoltat, sub- 
ordonîndu-și toate celelalte puteri şi punîndu-le în slujba sa. 
Cînd o astfel de putere ajunge într'o comunitate la ipertrofiere 
se iveşte primejdia ca, în momentul ce comunitatea e înfrîntă 
în ciocnirea cu altă comunitate superioară ei în această putere, 

ea să dispară din istorie. Aşa s'a întîmplat de pildă cu multe 
„naţiuni“ biruite de Romani politicește. 

Dar Grecii, chiar pierzîndu-și puterea politică, au rămas 
o comunitate, tot aşa Polonezii sau Cehii în timpurile mai 
noi. Puterea biologică şi morală, puterea religioasă, cea este- 
tică, cea economică poate salva o comunitate dela peire, şi-i 
poate permite încercarea de a-și redobîndi autonomia deplină. 

De aceea pentru viața, dăinuirea și desăvirşirea unei co- 
munități, pentru transformarea ei într'o națiune, e important 
ca toate puterile ei să fie organizate în așa fel ca ea să reziste 
altor comunități — pe orice linie ar veni atacul. Războiul 
modern între națiuni este un războiu totalitar şi reclamă pu- 
nerea în joc a tuturor puterilor. Slăbirea uneia, înfrîngerea 
suferită într'un domeniu de activitate, înseamnă că dușmanul 
a intrat în cetate şi poate încerca distrugerea ei totală, 

O națiune deci, în luptă cu alte naţiuni, trebue să-și des- 
volte şi să-şi organizeze toate puterile, dar în primul rînd pute- 
rea morală, din care derivă şi pe care se sprijină toate celelalte. 
Legarea conştiinţelor individuale, înlănțuirea lor indisolubilă 
în procesul dialectic, prin care se stabilește şi ierarhia natu- 
rală, adică se selecţionează elita morală care-și dobîndește un 
prestigiu necontestat în domeniul spiritual, aşa cum părinţii îl 
au în sfera biologică, este o condiţie pentru dăinuirea comuni- 
tății. Educatorii, părinţii sufleteşti, formează în totalitatea lor 
(deci împreună cu cei ce nu mai trăiesc trupeşte, dar ne vor- 
besc prin operele lor) comunitatea. Ei trebue să hotărască 
asupra organizării raționale a puterilor și asupra ordinei între 
puteri în vederea păstrării autonomiei comunităţii față de 
alte comunităţi. Dacă o comunitate se divizează în puteri or- 
ganizate şi fiecare putere pretinde întîietatea și, în anumite 
momente, și-o impune distrugînd celelalte puteri, comunitatea 
se găsește pe o cale greșită ; ea e expusă unor continue frămîn- 
tări interioare şi poate lesne cădea pradă unui duşman mai 
bine organizat, 

Discuţiile teoretice asupra primatului politicului, sau eco- 
nomicului sau esteticului etc. sînt sterpe, dacă nu se consideră 
unitatea înăuntrul căreia se dă lupta puterilor pentru în- 
tîietate. Iar această luptă își pierde înţelesul și rostul, dacă nu 
se ia în seamă, linia pe care se desfăşoară lupta între acele 
unități. A proclama primatul politicului cînd o națiune e ame- 
nințată de altă naţiune în domeniul religios, înseamnă a comite 
o eroare. Ca să reziste atacului pe această linie națiunea tre- 
bue să-și organizeze biserica, să adîncească credința propă- 
văduită de biserica națională. Tot astfel în domeniul economic, 
o națiune ameninţată cu cotropire şi subjugare economică tre- 
bue să-și concentreze şi să-și organizeze puterea economică, să 
mobilizeze pe toți membrii naţiunii pentru războiul economic. 

Dar, iarăș şi iarăș repet, o națiune este naţiune numai fiind 

o comunitate morală şi fiind o comunitate morală, membrii ei, 
chiar în virtutea solidarității morale, sînt mobilizabili pen- 
tru orice războiu. Adică toate celelalte puteri pot fi raţiona- 
lizate şi organizate servind la întărirea națiunii. Cînd însă 
coeziunea morală e slăbită, cînd națiunea se împarte în caste, 
clase etc., dușmănoase între ele, avem în fața noastră meca- 
nisme, mașini cari se pot izbi şi sfărîma, dar nu servesc la 
nimic. Ele dau doar unor indivizi iluzia că sînt puternici şi că 
pot domina şi exploata pe ceilalţi indivizi cu ajutoarele maşi- 
nei de care dispun. De aici s'a născut lupta între papi și împă- 
raţi, între împărați şi bancheri, între bancheri şi intelectuali 
etc. Raţionalizarea cuprinde în sine primejdia de trezire şi în- 
tărire a instinctului de dominaţiune a individului. Un specialist 
de elită are tendința de a organiza specialitatea sa şi cu aju- 
torul organizaţiei să devie dictator, de ex. „mare-preot al 
marei-fiinţe“. l 

Stabilind rolul fiecărei specialități organizate în viața 
națiunii şi recunoscînd primatul ordinei morale, căreia trebue 
să i se subordoneze celelalte ordine (organizații), sociologia 
şi-a făcut pe deplin datoria : ea a arătat cum se pot organiza 
puterile unei națiuni în aşa fel ca să-i asigure autonomia, li- 
bertatea în lupta cu alte națiuni. 


17. CONSTITUȚIA „IDEALĂ“ A NAȚIUNII 


Se poate spune pe scurt: prin organizarea puterilor toată 
națiunea devine mobilizabilă pentru lupta cu alte națiuni în 
orice domeniu ar fi. Dacă întrun domeniu ea se dovedeşte 
inferioară, ea devine tributară altei națiuni sau altor națiuni. 
Ne-am putea imagina cazul că o națiune și-ar dobîndi supe- 
rioritatea absolută asupra celorlalte națiuni într'un singur do- 
meniu ; în acest caz ea ar înființa un imperiu universal, fie po- 
litic sau religios sau economic — iar celelalte naţiuni i-ar fi 
tribunare în acel domeniu. Dacă o naţiune şi-ar dobîndi supe- 
rioritatea absolută în toate domeniile, celelalte naţiuni ar în- 
ceta să existe și omenirea ar fi reprezentată printr'o singură 
naţiune. Adică nici acea națiune n'ar mai fi naţiune, ci ar 
exista omenirea ca unitate perfectă: biologică, morală, reli- 
gioasă etc. Dar, în acest caz, ce înţeles ar avea de ex. termenul 
de politică? Impotriva cui să-și apere omenirea teritoriul ei, 
patria ? Şi aşa în toate celelalte domenii. Ar rămînea doar lupta 
cu natura. Dar cum în acest stadiu științele ar fi pus natura cu 
desăvîrșire subt stăpînirea omului, omenirea mar mai avea îm- 
potriva cui să lupte. Ar fi începutul păcii eterne. Ar fi să se 
ivească doar o nouă varietate umană sau un mecanism perfect 
adaptat în mod desăvîrşit condiţiunilor exterioare. Ceea ce ar 

însemna că individul uman ar fi perfect din toate punctele de 
vedere : biologic (n'ar mai fi bolnav), moral (n'ar putea pă- 
cătui), politic (ar fi cetăţean desăvîrşit) etc. O stare ideală, cum 
vedem. Dar cum să se nască acea națiune absolut superioară 
din toate punctele de vedere celorlalte națiuni? Ar fi să se 
ivească doar o nouă varietate umană sau o nouă 'specie ani- 
mală superioară omului în toate privinţele. 

Las în seama utopiștilor să pună la contribuţie imagina- 
ţia lor atît de fecundă pentru a ne zugrăvi înfăptuirea fericirii 
depline a omenirii. Noi rămînem în sfera realităţii empirice 
istorice, unde putem constata, în lupta comunităţilor ome- 
nești cu „natura“ şi în lupta lor întreolaltă, tendinţa spre 
organizare rațională a funcțiunilor sociale, fiecare comunitate 
năzuind a-și dobîndi și păstra autonomia, libertatea, deci nă- 
zuind a deveni o naţiune liberă, suverană. 

Dar aşa cum geometrii pot construi un triunghiu perfect 
sau un cub perfect — prin definiţii şi calcul, — deşi în rea- 
litate nu există nici punct nici linie nici plan nici corp cari să 
corespundă definiţiei, așa putem construi și noi o națiune per- 
fectă avînd toate funcţunile pe deplin desvoltate şi organi- 
zate. Ea ar prezenta termenul final spre care tind toate na- 
ţiunile fără a-l putea atinge cîndva. 

Condiţiunea pentru naşterea unei astfel de naţiuni per-: 
fecte ar fi existenţa unui substrat biologic care să reprezinte 
un tip uman perfect: sănătos, frumos, inteligent, bun, cu in- 
stincte bine echilibrate. Aceşti indivizi perfecţi ar constitui un 
grup familial care ar oglindi, în structura sa, în mod desăviîr- 
şit ordinea biologică umană. 

Inlănuntrul acestui grup ar începe apoi procesul dialectic 
prin care grupul familial biologic s'ar preface într'o comuni- 
tate morală, spirituală. 

Aplicînd principiile lui Aristotel privind organizarea ra- 
țională a Statului, „adunarea generală“ a comunităţii morale 
ar fi compusă din totalitatea educatorilor, deci a părinţilor. 
Din această adunare generală s'ar selecționa apoi conducerea 
„corpul magistraților“, şi în sfîrşit şi „judecătorii“. Ierarhia 
s'ar stabili în felul că „mulțimea“ ar fi reprezentată prin pă- 
rinții sufleteşti. Idealul părintelui perfect este Dumnezeu și 
poruncile lui: susțin ordinea morală. 
| Această comunitate ar fi o democrație perfectă, iar selec- 
ţiunea elitelor s'ar face într'adevăr în temeiul meritului per- 
sonal, în temeiul virtuţilor morale. Locul întîiu i s'ar cuveni 
celui mai bun părinte, învățătorului desăvîrşit, omului care-i 
întrece pe toţi semenii săi din punct de vedere moral. 

In acest domeniu femeia ar ocupa nu numai un loc im- 
portant, de egalitate cu bărbaţii, ci am fi dispuși să-i dăm în- 
tiietatea. Celei mai virtuoase mame i s'ar ceveni conducerea 

şi hotărîrile ei în 
fie legi. 

Dacă din punct de vedere biologic i s'ar cuveni primul 
rang femeii care a născut şi a crescut mulţi copii sănătoși, în 
domeniul moral i-am da locul întîiu femeii care și-a crescut 
copiii în frica lui Dumnezeu şi observarea strictă a preceptelor 
morale. Forma de guvernămiînt ar fi deci, în sfera morală, ma- 
triarcatul. Excluși ar fi din această „organizaţie“ celibatarii, 
deci toţi cei ce nu sînt părinţi. Această condiţie biologică tre- 
bue s'o împlinească orice membru al „organizației morale“. 

Strîns legată de organizația morală şi derivînd direct din 
ea este organizaţia religioasă. Aci însă termenul de părinte şi 
învățător capătă alt înţeles. Elita trebue să se specializeze în 
teologie. 

Avem nevoie deci de o nouă ierarhizare a comunității. 
Bisericile creştine ne dau exemple foarte apropiate de idealul 
unei „poliții religioase“. Biserica ortodoxă păstrînd pentru 
preoți căsătoria, leagă comunitatea religioasă direct de cea 
morală, lăsînd însă drum deschis pentru formarea unei elite 
preoțești, de teologi, cari să se poată dedica cu desăvîrşire con- 
ducerii comunităţii religioase). 

Problema organizării politice o expune în mod magistral 
Aristotel. Impotriva tuturor teoriilor „moderne“, noi rămînem 
_ Ia teoria sa. Dar se 'nţelege că excludem din Statul nostru scla- 
via. „Adunarea generală“ politică va cuprinde pe toți bărbații 
ostaşi, ierarhizați după vîrstă, pregătire profesională şi merite. 
Din ei se va selecţiona deci elita conducătoare, rangurile, atît 
pentru armata combatantă cît şi pentru funcțiunilei politice ad- 
ministrative şi judecătoreşti. Cei ce nu sînt încă ostaşi sau nu 
pot fi ostași (copiii, femeile, infirmii) nu fac parte din orga- 
nizația politică. Conducătorul ideal al acestei organizaţii este 
monarhul care împreună toate virtuțile cetățenești, de ostaş şi 
de organizator politic perfect. 

-. Locul al cincilea i s'ar cuveni organizaţiei reprezentanţilor 
artelor frumoase : poeţi, compozitori, pictori, arhitecţi. Inainte 
vreme ei erau organizaţi şi constituiau într'adevăr o putere 
națională. Azi, deși importanţa artelor n'a scăzut şi e recunos- 
cută de toţi, artiștii și organizaţiile lor stau subt stăpînirea, 
uneori şi alocurea tiranică, a puterii economice şi politice (în 
alte timpuri sunt cea a puterii religioase). 

Artizanii ar intra în organizaţia a șasea care cuprinde pe 
toți producătorii de valori economice (utile, de consumaţie). 
Excluși din „adunarea generală“ a acestei puteri, deci şi dela 
funcțiuni, sunt toţi cei ce nu pot sau nu vreau să producă 
bogății. 

E lămurit că, după principiile noastre, elita unei organi- 
zații, nu face parte din adunările generale ale celorlalte orga- 
nizații, pe cînd „mulțimea“ e împărțită pe organizații după 


chestiuni de educație (morală) ar trebui să 

„virtuțile“ şi ocupațiile indivizilor, cari îngăduesc ca un individ 
să facă parte din mai multe organizaţii. Dar, bine zis, orice 
individ e legat de toate organizaţiile : mamele nasc doar ostaşi 
şi preoţi etc. Organizaţia rațională care constitue o putere cere 
însă ocupaţie efectivă într'o singură specialitate, şi numai ea 
dă dreptul la un loc în ierarhia acelei specialități. Cineva poate 
fi deci agricultor, dar şi ostaş (în timp de războiu). Dar pentru 
intrarea în elită s'ar cere o specializare exclusivă. 

O expunere aparte cere o problemă, care rămîne nerezol- 
vată atît în Politica lui Aristotel cît și în toate celelalte teorii 
cari se ocupă de ceea ce numim noi aci „puteri“. Intrebarea 
este anume : cum devine cineva specialist, cum și prin ce mij- 
loace se înfăptuește specializarea şi raţionalizarea organi. 
zaţiilor ? . 

Răspunsul obicinuit şi adevărat este : prin educație şi şco- 
lire. Există deci specialişti a căror specialitate este de n pro- 
duce specialişti. Formează acest corp o nouă organizaţie, o 
nouă putere sau e repartizat pe diferite puteri, avînd aci, înăun- 
trul organizaţiilor, locul lor bine definit ? 

De ex. cei ce fac pregătirea viitoarelor mame, învăţîndu-le 
cum să-şi crească copiii fac parte din organizaţia biologică şi 
apoi morală sau intră în „corpul didactic“ de diferite grade 
într'o nouă organizație? Tot așa pentru educaţia religioasă, 
politică, economică etc. 

Comunitățile antice nau un corp didactic, o organizaţie 
specială pentru formarea de specialişti, iar „şcolile“ filosofice 
reprezintă organizaţii cari wau un loc bine definit înăuntrul 
națiunii. La naţiunile moderne, „școala“ a devenit o instituție 
cu o organizaţie proprie. Dar în ce priveşte legăturile ei cu 
puterile naţionale domnește o confuzie completă, rezultată 
chiar din confuzia tuturor puterilor. 

Dacă sar înfăptui „separaţiunea puterilor“ şi ierarhizarea 
lor după principiile noastre, s'ar deschide drumul și pentru re- 
partizarea „învăţătorilor“ pe diferitele puteri organizate. 

Astfel învățătorii dela școalele primare ar face parte din 
puterea morală, ei continuînd şi completînd educaţia părin- 
tească : dar ei ar aparținea (ca și părinţii), bărbaţii, organi- 
zaţiei politice, femeile rămînînd însă în organizaţia morală 
alături de mame. In şcoala secundară, profesorii (și profesoa- 
rele) ar face parte din organizaţia specialităţii lor, deşi o deli- 
mitare precisă nu e posibilă, aceştia rămînînd în mare măsură 
legați de comunitatea morală, iar specialitatea lor fiind subor- 
donată educației morale, servind numai pentru pregătirea dis- 
cipolilor într'o specialitate anumită. Aci e cuprinsă problema 
culturii generale care desăvîrșește educaţia morală și deschide 
drumul pentru activitatea într'un domeniu determinat. Chiar 
în şcolile „profesionale“ e nevoie de o cultură generală, de 

profesori de diferite specialităţi, întrucît orice artă cere cunoş- 
tinţe foarte variate. 

Alt aspect îl au iarăş şcolile superioare. Universitățile, cari 
la început serveau în primul rînd pentru formarea de teologi, 
Sau divizat apoi în facultăţi, iar facultăţile pe specialităţi. Pe 
lîngă Universităţi sau ivit apoi şcolile superioare speciale: 
politehnicele, academiile etc. 

Aparţin profesorii Universităţilor şi celorlalte școli supe- 
rioare „corpului didactic“ sau organizaţiei specialităţi lor ? In 
care „adunare generală“ votează ? In toate sau în niciuna? Ar 
trebui să formeze ei o corporațiune osebită, deci să constitue 
puterea spirituală cum ar fi dorit A. Comte ? 

Am fi dispuși să dăm fiecărei puteri un corp didactic, în- 
vățători de cari are nevoje pentru constituirea ei, dacă nu sar 
opune acestei rezolviri a problemei dificultatea repartizării in- 
divizilor pe specialităţi chiar decum intră în „şcoala“ în care 
urmează a fi instruiți. 

Ni se pare deci mai logic de a-i prinde pe „învăţători“ în- 
trun corp ierarhizat după științele lor și a cărui elită ar fi 
reprezentată prin savanţi, adică prin oamenii cari ei înşişi for- 
mează pe ceilalţi învăţători. 

'Savanții sînt deţinătorii și sporitorii ştiinţelor pe cari le 
transmit celor ce au să predeie apoi aceste ştiinţe celor ce ur- 
mează a le aplica în practică. In fruntea acestor savanți, și deci 
a întregii corporațiuni de învăţători, ar sta filosofii, cari 
ar avea menirea să stabilească legăturile şi ierarhia între 
- ştiinţe — începînd dela științele naturii pînă la teologie (în 
înțeles aristotelic) și, ceea ce-i mai important, să stabilească 
legăturia şi ierarhia între toate puterile naţiunii, ceea ce, în 
practică, înseamnă, că ei ar avea să fixeze normele după cari 
elitele, adică specialiştii tuturor organizaţiilor ar urma să 
coopereze pentru a da naţiunii cea mai perfectă unitate şi so- 
lidaritate în manifestările ei faţă de celelalte naţiuni. 

Căci toată mizeria și imperfecțiunea organizaţiei unei na- 
țiuni rezultă din confuziunea puterilor, din lupta elitelor, din 
năzuinţa fiecărei elite de a-și institui dominațiunea tiranică 
asupra celorlalte. Fiecare specialist de elită se crede chemat să 
conducă întreaga naţiune ; el apelează la mulțime căutînd a scă- 
dea prestigiul celorlalte elite, arătînd că ele nu tind decît să 
„exploateze“ mulţimea neștiutoare, s'o înșele etc. Astfel se 
naşte un antagonism între mulţime și diferitele elite, se nasc 
„revoluții“ de diferite feluri (fiecare „organizaţie“ îşi are re- 
voluţiile ei). De haosul ce se ivește profită apoi indivizii „anti- 
sociali“, egoiști, fie că acționează izolat, fie că formează bande 
organizate, „puteri destructive“ în sînul naţiunii, cari n'au ali 
scop decît satisfacerea egoismului „asociaţilor'i. Astfel de pu- 
teri oculte anti — și internaționale sînt, de pildă, franecmaso- 
neria, trusturile, facțiunile politice. Dar pe acelaș plan se gă- 

sesc şi organizaţiile cari distrug moralitatea : prostituatele, ne- 
gustorii de carne vie etc. Ș iaci sînt păcătoşi izolaţi, dar şi or- 
ganizaţii, (asociaţii) cu statute scrise sau nescrise. Printr'o bună 
orînduire a constituției naţionale, toate aceste forțe destruc- 
tive, individuale sau colective, ar putea fi eliminate. 

Ştim prea bine că în realitate n'a existat și nu există o 
comunitate umană care să împlinească toate condiţiunile ară- 
tate de noi. Dar tot aşa știm că orice comunitate reală nu se 
poate menținea decît prin năzuința de a se apropia de con- 
stituția ideală schițată de noi aci în linii largi. Știința socială 
n'ar fi știință, dacă n'ar încerca să desprindă din varietatea for- 
melor sociale realizate în cursul istoriei noţiunea clară a so- 
cietății. Ea constată că omul a năzuit și în domeniul social să 
ajungă la organizaţie raţională. Intîiu, împins de nevoia de 
adaptare la mediu, el a înfăptuit organizaţii parţiale (așa cum 
i-au dictat împrejurările), trecînd apoi treptat la o organizaţie 
a tuturor domeniilor de activitate. 

Organizaţia totalitară însă nu poate rezulta decît din buna 
orînduire, legarea și ierarhizarea tuturor organizaţiilor, ceea 
ce nu e posibil decît prin recunoșaterea primatului ordinei 
morale ca prototip al oricărei ordine posibile. Iar această re- 
cunoaștere ar fi cu neputinţă fără certitudinea că ordinea mo- 
rală este expresia voinţei lui Dumnezeu, a ființei supreme care 
a creat lumea şi a instituit norme pentru ordinea universală. 

Luptele înăuntrul comunităţilor umane, căderea în păcat 
a indivizilor, ambiția lor nemăsurată de a înfrînge voința se- 
menilor lor, de a domni ca „tirani“ cu ajutorul unor „organi- 
zaţii' la a căror conducere au ajuns prin merite personale şi 
favoarea împrejurărilor, izvorăște din ignorarea faptului că: 
„mecanismul social“, înfăptuit prin raţionalizarea activităţilor, 
distruge pe conducătorul său, dacă acesta nu pune mecanis- 
mul, mașina în slujba comunităţii, avînd menirea să împlinea- 
scă o funcțiune necesară pentru viața comunităţii, pentru viața 
națiunii. Iar ignoranța ea însăș rezultă din faptul că omul uită 
de Dumnezeu și de poruncile sale, uită de drumul ce l-a par- 
curs pentru a-și dobîndi un suflet în comuniune cu alte su- 
flete. Orice „tiran“, mic sau mare, își distruge sufletul propriu 
prin distrugerea comunităţii în care a devenit suflet. 

Ivirea Statelor naţionale totalitare din timpurile noastre 
ne-a ușurat deslegarea teoretică a problemei celei mai bune 
constituții. Aceste comunități merg pe drumul raţionalizării 
puterilor naţionale prin separaţiunea dar și prin ierarhizarea 
lor. Şi se pare că au și aflat cheia rezolvirii practice a proble- 
mei întrucît au recunoscut, cel puţin în teorie, primatul or- 
dinei morale și importanța creării de condițiuni biologice fa- 
vorabile înălțării omului din animalitate. Lăsînd la o parte ter- 
minologia încărcată încă de erorile trecutului, fascismul italian 
şi național-socialismul german au făcut un pas uriaş spre in- 

făptuirea unei comunități umane ideale. Pe de altă parte şi 
în acelaş timp, organizaţia comunistă ne arată cum se poate dis- 
truge o naţiune prin prefacerea ei într'un mecanism social lipsit 
de viaţă, efect al raţionalizării extreme a organizaţiei economice 
în paguba tuturor celorlalte puteri. Din eroarea teoretică a mar- 
xismului care a proclamat nu numai primatul ci realitatea ex- 
clusivă a puterii economice, a rezultat în practică tirania cea 
mai cumplită şi amenințarea întregii omeniri cu recăderea în 
animalitate prin desvoltarea unilaterală și extremă a puterii po- 
litice, așa se va prăbuși și comunismul prin raționalizarea uni- 
laterală a economiei, cum greşită a fost concepția preoțimii ca- 
tolice că prin desvoltarea unilaterală a puterii religioase toate 
națiunile vor putea fi supuse dominaţiunii papilor. 

Dar de ce să ne mirăm că Impăraţii, papii, marii ban- 
cheri şi industriași au porniri tiranice, cînd vedem cum „spe- 
cialiști“' mai mici, într'o sferă restrînsă năzuesc a-și impune 
stăpînirea absolută. Cine nu cunoaşte pe profescrul specialist 
care crede că un elev, care nu dă prea mare atenţie specia- 
lităţii lui ar merita pedeapsa cu moartea! 

In sfîrşit fiecare individ uman are porniri spre tiranie, dar 
nu poate deveni tiran decît atunci cînd găsește sclavi cari 
i se supun, Și aci e miezul problemei: într'o organizație de 
specialişti, instituirea tiraniei e foarte dificilă, dar ea e ușoară 
cînd o specialitate organizată se întîlneşte cu una dezorgani- 
zată. Așa și-a dobîndit economicul primatul (și apoi stăpî- 
nirea) asupra politicului, cînd organizaţia politică începuse să 
se destrame... 

Istoria a constatat aceste fapte, sociologia a formulat ipo- 
teze şi a căutat să le verifice, filosofia socială năzuește să le 
explice printr'o Teorie a comunităţii omenești. 


18. PROCESELE INTRA — ȘI CELE INTERCOMUNITARE 


Organizarea raţională a puterilor naţionale şi buna lor 
orînduire (ierarhizare) sînt condiţiile necesare pentru păstrarea 
autonomiei, a libertății naţiunii. Dar raţionazilarea, am văzut 
că poate constitui şi o primejdie pentru naţiune, dacă e uni- 
laterală, dacă o putere tinde a exercita o stăpînire tiranică 
asupra celorlalte, cum s'a întîmplat adeseori în istorie. 

-© Nu se poate tăgădui însă, pe de altă parte, că raţionali- 
zarea puterilor dînd naștere la o serie de specialităţi și spe- 
cialişti poate contribui la stabilirea de raporturi rodnice inter- . 
naționale — dacă specialiștii nu uită de legătura strînsă ce 
trebue să existe între specialitatea lor şi viața națiunii din care 
fac parte, dacă, anume, își dau seama că specialitatea lor nu 
reprezintă un scop în sine ci un mijloc pentru sporirea puterii 

națiunii lor în raport cu celelalte națiuni. Din acest punct de 
vedere se pot îngădui „asociații internaționale de specialişti“ 
(teologi, metafizicieni, moralişti, esteticieni, biologişti, matema- 
ticieni, fizicieni, sociologi, economişti etc. etc.). Aceste asociații 
pot adopta şi o limbă comună pentru ca membrii lor să se 
poată înţelege mai bine întreolaltă. 

Limba latină de pildă, sau aci ar fi locul să ne gîndim la 
ia acea năzuinţă a lui Leibniz de a inventa o cacracleristică 
generală — pentru toate ştiinţele, aşa cum matematicicnii au 
reușit să-și creeze semne cari pot fi cetite şi înţelese de toată 
lumea, 

Astfel de asociaţii pot contribui (și contribuesc de fapt) la 
îndulcirea și normalizarea antagonismelor între națiuni. Haosul 
internațional poate fi transformat întrun cosmos numai pe 
plan raţional, prin reglementarea raporturilor între naţiuni, 
prin stabilirea unui drept internaţional. Nu este vorba, se 'nţe- 
lege, de înfăptuirea pe această cale a păcii eterne (cum vreau 
să ne demonstreze pacifiştii) ci de instituirea de regule pentru 
desfășurarea luptelor și de încheierea unor tratate de pace 
echitabile după terminarea lor. Războaele în vechime erau tot- 
deauna totalitare (din orice cauză sar fi ivit) o naţiune învinsă 
era desființată (sau exterminată fiziceşte sau „robită“). Abia 
mai tîrziu războaele aveau scopuri „particulare“, d. ex. terito- 
riale, economice, religioase (cruciatele). Astăzi războaele sînt 
în primul rînd „coloniale“. Dar s'a ivit un nou fel de războiu : 
cel de clase 1). Acesta a rezultat din defectele organizării in- 
terne a naţiunilor, din tendinţele de dictatură a unei puteri, 
a celei economice care năzuește a răsturna şi înăbuşi pe cele- 
lalte. Rusia deveni, după prăbușirea ţarismului, centrul puterii 
economice cu tendinţe universaliste, antinaţionaliste. Așa cum 
odinioară catolicismul şi protestantismul se luptau înăuntrul 
națiunilor, formându-se armate catolice şi armate protestante, 
aşa se constituesc în unele State cari mau ajuns încă la o or- 
ganizaţie naţională totalitară,, armate burgheze și armate pro- 
ietare. Cele din urmă stau subt conducerea directă a guver- 
nului sovietic rusesc, 

Pînă la rezolvirea definitivă a problemei coloniilor şi pînă 
ia organizarea tuturor națiunilor după principiile noastre, rela- 
tiile internaţionale vor rămînea mai mult sau mai puţin hao: 
tice, luptele vor fi lipsite de regule raţionale, iar tratatele de 
pace fără putere obligatorie. Dar s'au realizat în această di- 
recţie progrese însemnate şi în cîteva decenii cel puțin națiu- 
nile civilizate de rasă albă vor ajunge, sperăm, la înlăturarea 
unor războaie catastrofale pentru civilizația umană. 

Legarea tot mai strînsă a specialiștilor de comunitatea lor 





1) Vezi Edouard Berth, Guerre des Etats ou Guerre des Classes, 
Paris. Marcel Rivière, 1924. 

naţională pe de o parte și, pe de altă parte, posibilitatea ce-o 
au de a se înţelege întreolaltă peste hotarele comunităţilor 
raționale cu privire la rezolvirea teoretică a problemelor spe- 
cialităţii lor, va îngădui ca multe elemente de conflicte să 
poată fi înlăturate, cari înainte vreme deslănțuiau războae 
crîncene chiar din cauza imposibilității de înţelegere. 

Rațiunea deci, păgubitoare pentru comunitate cînd dă in- 
dividului mjiloacele de a se putea întoarce împotriva ei, devine 
un mijloc de conservare a comunităţii în lupta cu celelalte 
comunităţi. Arta socială stă tocmai în a face ca individualismul 
născut prin desvoltarea raţiunii să fie pus în slujba comuni- 
tăţii pentru păstrarea libertății ei faţă de alte naţiuni, deci în 
a face ca forțele individuale să fie conservatoare pentru comu- 
nitatea proprie (prin legarea lor de comunitatea morală, de 
izvorul din care s'au născut) şi, dacă nu agresive, atunci fără 
îndoială de temut pentru comunităţile străine. Adică : fiecare 
comunitate bine organizată trimite în luptă pe cei mai buni şi 
mai bine instruiți luptători, în orice domeniu sar desfăşura 
lupta : biologic, moral, religios, estetic, politic, economic. Aci, 
în lupta cu alte comunităţi, individul să-și cheltuiască energia 
punând-o în slujba libertăţii comunității proprii. 

Intristător este spectacolul unor naţiuni cazi dau naştere 
unor indivizi cari sînt tirani înăuntrul comunităţii proprii şi 
supuși plecaţi în fața străinătăţii. Regii negri își vînd proprii 
lor supuși în robie, politicieni salariaţi ai finanţei internaţio- 
nale vînd străinătăţii bogăţiile ţării proprii, literați imită opere 
străine şi sînt mîndri de a fi consideraţi „europeni“ sau „,cos- 
mopoliţi““, savanţi preferă să trăiască şi să muncească întrun 
centru „mondial“ decît întrun orășel al ţării lor etc. Dar, 
fiecare individ ar trebui să năzuiască a-şi dobîndi un loc de 
frunte în comunitatea sa proprie, oricît de modestă ar fi, con- 
tribuind la întărirea și prosperitatea ei. Blînd şi drept cu ai săi, 
el trebue să fie energic şi hotărît în relaţiile cu străinii cari 
ar avea intenţia s'o slăbească. Un bărbat tiran cu soția şi copiii 
săi e de obiceiu slab și laş în afară de familie. Tot așa cu cei- 
lalţi conducători. Subt cei mai buni, cei mai drepți împărați 
romani imperiul şi-a lărgit hotarele și a înfrint puterea duş- 
manilor din afară. Tiranii cari au suprimat toate libertăţile 
cetăţenilor şi au călcat legile divine şi umane au deschis por- 
țile anarhiei interne și invaziei barbarilor. Blîndeţea şi drep- 
tatea nu trebue confundată cu slăbiciunea. Cei puternic n'are 
nevoie de mijloace aspre pentru a-şi păstra stăpînirea, cel slab 
n'o poate păstra prin niciun mijloc, cel laş şi timid încearcă 
să şi-o păstreze prin cruzime. Pentru a avea iluzia că e pu- 
ternic, laşul lovește în cei slabi și dezarmațţi, dar se pleacă 
înaintea celor ce-l ameninţă, devenind astfel sclavul celor ce-i 
cunosc și exploatează lașitatea. Mulţi dintre sultanii turci ne 


www.dacoromanica.ro 


NAŢȚIUNEA 433 


înfăţişează acest tip de conducători. Dar îi găsim şi între noi: 
în familie, în şcoală, în diverse diregătorii. 

Greșesc teoreticienii dreptului natural, între aceștia și 
Locke, cînd analizează procesele intracomunitare fără rapor- 
tarea lor la relaţiile intercomunitare. Ceea ce în biologie e 
jămurit, a rămas în sociologie încă o problemă de controversă. 
Doar toate procesele înăuntrul organismului, cari se petrec în 
mediul intern, nu-și dobîndesc semnificația și explicația decît 
din relaţiile individului cu mediul exterior: cu lucrurile (anor- 
ganice), cu fiinţele vii (plante și animale). Pentru om impor- 
tante sînt în primul rând (ca şi pentru animale) raporturile 
cu semenii săi. Facultăţile sufletești: senzaţia, sentimentul, 
voința, inteligenţa, rațiunea nu sînt decît numiri pentru mo- 
durile în cari se prezintă aceste relații. Și în comunitatea 
umană se petrec lucrurile în mod analog. Și ea are o struc- 
tură internă ce corespunde relaţiilor ei cu mediul împrejmui- 
tor. Importante şi hotărîtoare sînt însă şi aci relaţiile între 
comunităţi cari ne îngăduesc să desprindem toate modurile 
de manifestare ale comunităţii, toate funcțiunile ei legîndu-le 
de organele corespunzătoare. 

Constituţia. unei comunități deci este, în structura şi evo- 
luţia ei, expresia relaţiilor între comunitate și mediu şi mai 
ales a relaţiilor între comunitățile omenești. 

Ştim însă, şi tratatul de față e mărturie a acestei ştiinţe, 
în ce condiţii se desvoltă şi se lărgește o comunitate umană 
dispusă şi în stare să-și păstreze autonomia faţă de alte comu- 
nităţi. Şi știm mai ales că în cursul procesului care duce ia 
închegarea și lărgirea comunităţii se înfăptuește, în același 
timp, libertatea individului, cu toate foloasele dar și cu toate 
primejdiile ei pentru existența comunităţii. Nu vom putea în- 
ţelege „faptele sociale“ fără considerarea relaţiilor interindi- 
viduale, a procesului dialectic care îi leagă pe indivizi, îi 
prinde într'o ordine nouă depășind ordinea biologică, dar le dă 
şi posibilitatea de a se întoarce împotriva ordinei, dacă nu re- 
cunosc întîietatea ordinei morale. 

Contractualismul dreptului natural pe de o parte, deter- 
minismul social al positivismului pe de alta, ne dau două po- 
zițţiuni extreme şi opuse, cari au însă acelaşi punct de plecare. 
Amîndouă aceste teorii pornesc dela individul născut liber și 
cutonom ; dar contractualismul susține că el rămîne liber și 
poate întemeia cu alții o societate (putînd-o și desface), pe- 
cînd sociologismul pretinde că individul uman, născut asociaj 
sau chiar antisocial, e constrîns de societate să se supună nor- 
melor ei. In cazul dintîiu societatea devine un simplu mijloc 
pentru fericirea și bunăstarea individului; în al doilea, nu 
vedem de ce individul nu sar revolta împotriva societăţii sfăr- 
mâînd-o pentru a-şi dobîndi lihertatea. 

19. IMPERIALISM ȘI UNIVERSALISM 


Raţionalizarea unei puteri (a unei organizaţii) îi împrimă 
un caracter de universalitate şi-i deschide posibilitatea de 
dominaţiune dincolo de sfera comunităţii. Condiţia acestui im- 
perialism este să nu se izbească de superioritatea altei puteri 
raționalizate. Așa se explică întinderea imperiului roman în 
temeiul raţionalizării organizaţiei politice, cum și dominaţiunea 
religioasă a bisericii romane în evul medii. Aceste experienţe 
istorice au dat naștere credinţei că, în sfârșit, întreaga ome- 
nire ar putea fi prinsă într'o organizaţie raționalizată fie poli- 
tică, fie religioasă, fie economică. Doctrina marxistă deci reia 
din nou tema universalistă crezînd că prin organizarea „mon- 
dială“ a proletariatului întreaga omenire va putea fi transfor- 
mată într'un sistem economic unitar. Infăptuirea acestei idei 
însă cere sfărîmarea rezistenţei tuturor celorlalte puteri rațio- 
nalizate: a Statului, a Bisericii, a ordinei morale, și, în sfîrşit, 
şi a ordinej biologice care desparte omenirea în rase și varietăţi. 

Ceea ce ar însemna însă, precum am mai amintit, atomi- 
zarea omenirii, desfacerea ei în indivizi şi așezarea lor într'o 
ordine (ierarhie) întemeiată pe. criteriul meritului persona. 
(al aptitudinii şi pregătirii lor în specialitatea ordinei respec- 
tive). Dar cine să stabilească această ierarhie pentru a se 
evita lupte între indivizi şi formarea de facţiuni înăuntrul 
ordinei ? 

E evident că orice teorie universalistă duce la contradicții, 
iar practica imperialistă se izbeşte de piedici ce le opune na- 
tura umană. 

Dar problema trebue. strînsă mai de aproape. De fapt 
experienţa istorică justifică întrucîtva această iluzie umanita- 
ristă. Nu numai imperiul roman şi biserica romană, dar mai 
ales desvoltarea comerţului internaţional, imperialismul econo- 
mic, a împins la formularea acestor doctrine. 

Pe la mijlocul sec. XIX situaţia era întradevăr de așa 
natură încît să dea iluzia pregătirii unei unificări a omenirii 
subt conducerea unei elite economice, a unor organizatori eco- 
nomici cosmopoliţi. In ţările industriale se ivi un proletariat 
dispus să se organizeze pe baze internaţionale şi să încerce o 
revoluţie mondială cu scopul transformării radicale a siste- 
mului economic. Apăsat şi exploatat, neînstare să-și întemeieze 
o familie, proletarul deveni duşman al tuturor instituţiilor 
sociale în cari nu vedea decît mijloace de exploatare la înde- 
mîna claselor conducătoare; el devini duşman al familiei, .al 
bisericii, al Statului, dispreţuitor al artei şi literaturii „bur- 
gheze“, etc. Conducătorii acestei „armate proletare internaţio- 
nale“ se recrutează dintre Jidani, ei înșiși nomazi și specialiști 

în activitatea economică, ei înşişi dușmani naturali ai bisericii 
creştine, ai Statului, ai artei şi literaturii create de geniul na- 
țiunilor creștine, dar organizaţi în domeniul economic pe dea- 
supra hotarelor Statelor şi naţiunilor existente, deci pe bază 
internațională. In felul acesta „Internaționala proletară“ deveni 
într'adevăr o forţă de temut și primejdioasă pentru viaţa auto- 
nomă a naţiunilor. 

' Incă în anul 1924, Edouard Berth, discipolul lui Georges 
Sorel, credea în apropiata biruinţă a Internaționalei muncito- 
rești. Germania era un Stat socialist aliat cu Rusia sovietică. 
Dacă și proletariatul francez (așa era calculul lui Berth), s'ar 
fi aliat cu cele două state, Europa ar fi intrat subt „dictatura 
proletariatului internaţional“ și planul lui Lenin s'ar fi realizat. 
Piedica principală în calea acestei evoluţii, Berth o vede în ac- 
țiunea naționaliștilor francezi grupați în jurul lui Charles 
Maurras. 

Dar iată că peste cîţiva ani (1933), Germania se trans- 
formă într'un stat naţionalist și anticomunist, 

Cum se explică această uimitoare întoarcere a evoluţiei, 
această prăbuşire completă a universalismului marxist? Propa- 
ganda naționalistă şi antisemită a lui Hitler ? Da, fără îndoială. 
Dar cum a fost posibilă, în așa de scurtă vreme, convertirea 
proletariatului german dela marxism la naționalism, împăcarea 
sa cu clasa „exploatatoare“ şi renunţarea sa la dictatura de 
clasă ? Cum a putut un mic burghez, după origine și ocupaţie 
să înfăptuiască această minune ? Și încă împotriva concluziilor 
unei doctrine atît de bine închegate cum pretindea a fi cea 
marxistă ? Fascismul italan maji putea fi considerat ca un acci- 
dent, ca un regres aparent în mersul normal al evoluţiei. Pro- 
letariatul italian, se putea zice, încă nu era bine pregătit, bur- 
ghezia era încă prea puternică; dar împotriva blocului celor trei 
puteri Franţa-Germania-Rusia, Italia fascistă ar fi trebuit să 
capituleze. Intoarcerea Germaniei spre naționalism și alianţa ei 
cu Italia a răsturnat însă toată concepţia materialistă a istoriei, 
i-a aplicat marxismului lovitura de graţie. 

Dar explicaţia? S'o încercăm. 

Succesul unei mișcări universaliste, de orice natură ar fi, 
depinde de superioritatea organizaţiei raţionalizate în temeiul 
unui scop unic şi bine definit. Fie că e vorba de politică, de 
religie, de ştiinţă, de economie, organizaţia raţionalizată va 
putea depăși sfera unei comunități umane și-și va putea in- 
stitui o dominaţiune „,cosmopolită', dacă aceasta va avea sau 
iar celelalte puteri sau nu vor avea această posibilitate, sau 
într'o măsură mai redusă, 

Dar orice putere raţionalizată trebue să emane, prin ori- 
ginile ei, dintr'o comunitate în care sînt cuprinse toate puterile 
necesare existenţei unei comunități. Căci o putere raţionalizată 

nu este decit un mijloc pentru o comunitate de a-și dobândi 
superioritatea asupra altor comunităţi. 

Prin urmare, imperialismul roman s'a născut din raţio- 
nalizarea şi ipertrofierea, „dacă putem spune aşa, a puterii poli- 
„tice a cetăţii Romei, care rămîne în tot timpul dăinuirii impe- 
riului centrul și punctul de sprijin al imperiului. Dar cum a 
fost cu putință ca o minoritate cum au fost Romanii, să stă- 
pînească politiceşte atîtea naţiuni și popoare? Și tot așa se 
pune întrebarea: cum a fost în stare minoritatea germană să 
creeze și să conducă atîta vreme imperiul habsburgic compus 
dintro mare mulțime de națiuni? Tot așa de îndreptățite sînt 
întrebările: de ce Grecii nu s'au unit într'un singur Stat, de ce 
unirea politică a Italiei și cea a Germaniei s'au înfăptuit aşa de 
tîrziu ? 

Incercînd rezolvirea acestor probleme, trebue să ne stră- 
duim a nu cădea în explicaţii meşteșugite, ademeniţi poate de 
tendinţa de a face o filosofie a istoriei în temeiul unor prin- 
cipii apriorice. Să luăm, dimpotrivă, faptele aşa cum au fost 
şi cum sînt. 

Prima şi fundamentala condiţie pentru ca o putere, o 
organizaţie (cooperare) de oameni să funcționeze este posibi- 
litatea de transmitere de ordine, deci de comunicare între 
membrii organizaţiei şi de concentrare a forțelor acolo unde 
nevoia o cere. Această posibilitate şi-au creat-o Romanii prin 
construirea de drumuri şi organizarea unui serviciu de curieri, 
de poştă. Ceea ce găsim de altminteri şi în imperiul persan, cu 
mult înainte. Dar pe cînd aparatul politic, militar şi admini - 
strativ, al Romanilor dispunea de aceste mijloace, națiunile 
subjugate nu le aveau şi nici nu se puteau înţelege între ele 
pentru a opune puterii politice romane o rezistență politică 
organizată. După înfrângerea Cartaginei, Romanii reprezentau 
față de celelalte comunităţi organizate politiceşte o i cica 
tate absolută. 

Creştinismul, după ce-și organiză preoțimea, profită de 
mijloacele de comunicaţie create de politica romană şi în felul 
acesta puterea politică romană se trezi în fața puterii bisericii 
creștine, organizată şi ea în mod raţional. Biserica avea însă şi 
un mare avantaj faţă de Stat : ea nu trebuia să transporte masse 
de oameni armate, ci numai indivizi, misionari, propagandişti. 
De aceea creștinismul depăşi lesne sfera teritorială a imperiului 
şi cuceri ţări în cari armate cu greu ar fi pătruns. Tot în felul 
acesta se explică organizarea comerțului „internațional“, cuce- 
rirea de „pieţe noui“, deschiderea unor țări îndepărtate pentru 
comerț, din clipa ce navigația deveni un mijloc ideal de comu- 
nicațţie. 

Progresul tehnic a înfăptuit, în această privinţă, în sec. 
XIX şi XX adevărate minuni. Mai ales în ultimii ani, mijloa- 
cele de comunicaţie şi de transport s'au perfecţionat și înmul- 

țit în așa măsură, încît toate naţiunile au intrat într'un schimb 
intens de bunuri materiale, dar și spirituale. Trenuri rapide, 
automobile, avioane, vapoare, apoi telegraful, telefonul, radio- 
difuziunea au intensificat contactul între oameni în aşa fel 
încît distanțele s'au redus într'o măsură nebănuită pentru 
transportul de bunuri materiale, ar pentru transmiterea gîn- 
dirii ele nici nu mai există 1). 

S'ar părea deci că credința cosmopoliţilor e justificată: 
omenirea reprezintă tot mai mult o unitate şi nu va trece 
mult timp și vor dispare națiunile, Statele, etc, și vom avea 
numai „oameni“! 

Dar nu este aşa, ci sa întîmplat tocmai contrariul. Să 
vedem de ce. 


20. CETATEA ANTICĂ ȘI NAȚIUNEA MODERNĂ 


Iluzia umanitariştilor cosmopoliţi se întemeiază, fără în- 
doială, pe experienţele istoriei cari demonstrează posibilitatea 
de a sfărîma cu ajutorul raţionalizării autonomia comunităţilor 
umane. Faptul că oamenii se pot înţelege întreolaltă şi se 
pot asocia și organiza în vederea înfăptuirii unui scop comun, 
părea a fi un indiciu că în sfîrşit toţi oamenii se vor asocia în 
vederea înfăptuirii tuturor scopurilor posibile, devenite scopuri 
comune. Se credea, anume, că răspîndirea de cunoştinţe, cît 
mai multe şi mai variate, este suficientă pentru a crea o socie- 
tate umană universală, o reuniune a tuturor oamenilor ajunși 
la același grad de cultură. Dacă şi aristocratul şi burghezul și 
țăranul și muncitorul își vor dobîndi același grad de „cultură“, 
adică de cunoştinţe, vor dispare luptele între clase, întrucît 
vor dispare doar clasele, a căror opoziții li se înfățișa oame- 
nilor secolelor trecute întemeiate pe deosebirea gradului de 
cultură. 

Pentru a forma o naţiune unitară şi omogenă, idealiștii 
revoluţiei franceze nu cereau decît o răspîndire cît mai mare 
a ştiinţelor. Și cînd toate naţiunile ar ajunge la acelaşi grad 
de cultură, toată omenirea ar deveni o unitate omogenă. Dar 
sa văzut că răspîndirea cunoștințelor n'a îndulcit raporturile 
între clase, ci dimpotrivă le-a înăsprit, fiecare clasă căutînd 
a-și dobîndi dominaţiunea absolută. Astfel proletariatul, prin 
dcbîndirea de cunoştinţe, a reușit să organizeze mai bine lupta 
împotriva burgheziei, cu scopul de a-i lua locul „în conducerea 
societăţii“, în realitate cu scopul de a înlocui elita politică ieșită 
din burghezie printr'o elită politică nouă constituită din con- 


1) Vezi Jean Brunhes, La Géographie humaine, I-III, 3-a éd., Paris 
1925. I, Chap. III, 7: La Gecgraphie générale de la circulation, 

ducătorii proletariatului. Confuziunea celor două puteri, poli- 
tică şi economică, devenită permanentă în democraţiile mo- 
derne explică aceste lupte și vicisitudinile lor. 

Napoleon, care încercase, în Franţa, să separe cele două 
puteri şi să subordoneze puterea economică celei politice, a 
intrat iarăşi în conflict cu burghezia, deoarece se întorsese la 
vechiul sistem prin crearea unei noui aristocrații ereditare. 
Impotriva lui se aliă burghezia franceză cu cea engleză şi răs- 
turnă monarhia napoleoniană. În urmă însă, burghezia se do- 
vedi incapabilă de a rezolvi prin propriile ei puteri problema 
socială, cînd conflictul între ea și proletariat deveni tot mai 
acut. In Rusia se născu o dictatură napoleoniană dar inversă: 
economicul își aservi cu desăvîrșire politicul. In Rusia, putem 
afirma cu hotărîre şi pentru a pune sfîrşit confuziei termenilor, 
s'a instalat la putere dictatura unei noui burghezii, care s'a în- 
tors nu la feodalism, ci la instituţia sclavajului din antichitate. 
Pe linia raţionalizării deci nu se poate ajunge la unitate, ci ia 
înăsprirea luptelor, înăuntrul unităţilor între puterile rațio- 
nalizate, la dictaturi şi tiranii: politice, economice, religioase, 
etc. Iar aceste dictaturi şi tiranii devin, cum am expus înainte, 
prin firea lor, universaliste, tinzând a supune întreaga omenire 
acelei comunități din care s'a născut şi pe care se sprijină 
puterea raţionalizată. Adică avem: un imperialism politic (şi 
mai tirziu religios) roman, un imperialism economic rus, într'o 
vreme de imperialism filosofic grecesc, etc. 

Ceea ce visează cosmopoliţii nu s'ar putea înfăptui deci 
decît prin ivirea unei comunităţi umane ale cărei puteri şi-ar 
dobîndi o superioritate absolută faţă de puterile celorlalte co- 
munităţi. Şi atunci toate celelalte comunităţi ar intra -subt do- 
minațiunea acelei comunităţi superioare: omenirea ar fi unifi- 
cată și pacificată. 

Deci încă odată fie spus: o organizaţie raţionalizată mare 
niciun înţeles (și nici nu s'ar putea ivi) decît în raportare la o 
comunitate înăuntrul căreia îşi împlineşte funcțiunea. Iar co- . 
munitatea care, astăzi, reprezintă „o unitate cu tendinţa de a-şi 
desvolta toate puterile necesare autonomiei ei este națiunea. 
Națiunea este un produs istoric, o unitate socială născută din. 
ordonarea şi ierurhizarea puterilor sociale în temeiul primatului 
ordinei morale. Deci numai în măsura ce a fost dată posibili- 
tatea de împăcare a conflictelor între indivizi, clase sociale, 

„ confesiuni religioase, etc., sau putut închega națiuni, pornind 
dela condiţiunile biologice care îi leagă pe indivizi în grupuri 
familiale, pînă la hotarele înăuntrul cărora se poate desăvărși 
legarea conştiințelor, a sufletelor nu numai între cei vii, ci 
între generaţiile ce se succed. In temeiul acestui fapt națiunea 
este un produs istoric, iar nu natural, şi nici rațional. Natura 
este fără timp, raţiunea este deasupra timpului, istoria este în 
timp. „Prin istorie natura devine inteligibilă cu ajutorul ra- 

țiunii. Rațiunea aşează lucrurile naturale, diverse şi contin- 
gente, în istorie, în timp, legîndu-le întreolaltă şi formînd astfel 
unități istorice, adică unităţi a căror identitate se păstrează prin 
legalitatea evoluţiei lor, legalitate exprimată prin normele 
stabile după carı sînt organizate aceste unităţi. Un organism 
viu rămîne identic în timp, nu fiindcă nu se schimbă, ci fiindcă 
se schimbă după legi pe care rațiunea le poate desprinde din 
continuitatea schimbărilor. Din ceea ce se petrece în istorie, 
rațiunea desprinde mașina, mecanismul, dar pe ea n'o intere- 
sează succesiunea modelelor, şi nici scopul la care servește 
mașina, nici condiţiile în care se naște și în care poate rezista 
maşina, nici efectele pe care le-a dat sau le va da. In sociologie, 
raţiunea va defini „familia“, „Statul“, „biserica“, etc., în afară 
de timp şi loc, prin funcțiunea acestor „maşini“, funcțiune re- 
zultată din structura, organizarea lor. 

Dar noi am împins analiza mai în adincime, cercetînd 
patura materialuiui şi năzuind a descoperi principiul care dă 
viață maşinei sociale, îngăduindu-i să şi păstreze identitatea 
în timp. Am analizat procesele care se petrec înăuntrul comu- 
nităţii, relaţiile interindividuale din care se naşte o comuni- 
tate, dar prin care, în acelaşi timp, individul devine liber pe 
linia raţionalizării activităţii sale. Libertatea ce şi-o dobîndeşte 
individul poate sta în slujba comunităţii sale, dar poate con- 
stitui şi o mare primejdie pentru ea. Istoria comunităţilor 
umane e străbătută de această antinomie între virtute şi 
păcat, între jertfă pentru păstrarea şi desăvîrşirea comunităţii 
şi pornirea spre distrugere și atomizare. Dar chiar din condi- 
țiunile naşterii libertăţii individului rezultă și limitele univer- 
salismului, ale cosmopolitismului. Atomizarea trebue să se 
oprească la hotarele ordinei biologice, a cărei distrugere ar în- 
semna dispariția omenirii. Pe de altă parte, sfera comunită- 
ților cari se pot forma prin lărgirea comunităţilor biologice e 
limitată prin condiţiile în care se desfășoară procesul dialectic 
care leagă conștiințele individuale într'o unitate spirituală, 
sufletească. Integrarea individului în comunitate cere prinde- 
rea întregului său suflet în procesul dialectic prin punerea sa 
în contact nemijlocit şi neîncetat cu celelalte suflete. Raţio- 
nalizarea îngădue o înţelegere între indivizi de aceeaşi specia- 
litate şi pe deasupra comunităţii şi asocierea lor profesională 
într'o putere organizată. Dar sufletul lor, dacă nu e ucis și să- 
răcit prin specializare, rămîne legat de comunitatea în care 
s'a născut. 

Inţelegem acuma că Cetatea antică, în hotarele ei înguste, 
a realizat o comunitate sufletească tocmai prin crearea condi- 
țiunilor necesare naşterii şi dăinuirii ei. Ea a înlesnit contactul 
nemijlocit și neincetat între indivizi printr'o educaţie sistema- 
tică, prin strîngerea sufletelor într'o comuniune neîncetată prin 
legarea generaţiilor într'o unitate în timp. Pe deasupra comu- 

nităţilor reprezentate prin Cetăți, s'au înfăptuit legăturile ra- 
ționale între specialiști: filosofi, preoți, politiciani, artiști şi 
meseriaşi. Raţionalizarea politicii a îngădut lui Filip și Alexan- 
dru să încerce întemeierea unui Stat universalist, în care s'au 
putut desvolta și alte imperialisme: religia, știința, economia. 
Dar au lipsit (şi aci, ca și mai tîrziu, în imperiul roman) con- 
diţiunile pentru crearea unei comunităţi sufletești, a unei co~- 
mumnităţi morale, cum se încheagă azi naţiunile moderne, deoa- 
rece lipseau mijloacele pentru contactul strîns şi neîncetat 
al indivizilor. De aceea particularismul cetăților a dăinuit în 
tot cursul antichităţii, dar și în Evul mediu şi mai dăinuieşte 
şi azi acolo unde mijloacele pentru contactul amintit lipsesc. 

Abia în timpurile moderne acest particularism a fost în- 
vins prin nouile mijloace de comunicaţie, cari permit nu nu- 
mai specialiștilor de tot felul să prindă prin raţionalizarea pu- 
terii lor diferitele comunităţi subt dominaţiuneu lor, ci îngă- 
due formarea de comunităţi mari şi puternice, de națiuni, care 
au tendinţa şi sînt în stare să-și organizeze toate puterile, pu- 
nîndu-le în slujba închegării şi apărării unităţii proprii. Astfel 
naţiunile moderne se întorc, în condițiuni schimbate şi cu po- 
posturile de emisiune şi recepţie radiofonică au înfăptuit un 
contact zilnic, nemijlocit și intens între indivizi, — așa cum 
odinioară se petrecea pe forum (&xopd), — s'a realizat unitatea 
naţională, o comunitate morală indestructibilă şi au putut fi 
înlăturate luptele între „specialiști“ precum şi antagonismele 
între puterile sociale raţionalizate. 

Iată deci cum se explică reacțiunile „naţionaliste“ împo- 
triva cosmopolitismului! Iată cum se explică faptul că în Rusia 
s'a putut institui o tiranie a demagogilor marxiști, a unei mino- 
rităţi de specialiști asupra unui imens teritoriu care cuprinde 
c mare mulțime de comunităţi fără legătură întreolaltă 1) iar pe 
de altă parte că Italia și Germania s'au transformat în comuni- 
tăți unitare şi bine închegate, cu tendinţa de a-și desvolta şi 
armoniza toate puterile raţionalizate. Așa se explică de ce Au- 
stria a putut dăinui ca unitate politică, fiind monarhie absolu- 
tistă, deşi între ţăranii romîni din Bucovina de pildă și cei din 
Tirol nu există și nu putea să existe nicio legătură, care 
să-i unească într'o comunitate. Dar în Bucovina erau Tirolezi 
în administraţie şi în armată, şi nimic nu se opunea ca un 
Romîn bucovinean „specialist“ să fie prefect sau ofiţer în Tirol. 
In felul acesta, înainte de războiu, Puterile europene se gîndeau 





1) Tiramiile politice sau născut acolo unde au lipsit posibilităţile 
de contact strîns între „supuși“, dar tirani abili au ştiut să-și creeze 
astfel de condiţii pentru a-şi păstra dominaţiunea. Astfel Pisistrat, ne 
spune Aristotel (în Constituţia Atenei) a făcut ca Atenienii să trăiască 
împrăștiați la ţară şi, ocupați cu gospodăria lor, să naibă nici răgazul 
nici dorința să se ocupe de afacerile Statului. 

să pacifice Macedonia printr'o jandarmerie și administraţie „in- 
ternaţională“. Specialistul perfect mare familie nici patrie, el 
este o rotiță întrun mecanism care poate funcţiona în orice 
loc și în orice timp. Așa progresele realizate în antichitate în 
raționalizarea politicii au înlesnit organizarea Statelor de mai 
tîrziu: Politica lui Aristotel este și azi un manual util pentru 
instruirea elitei politice din toate Statele, cum și Principele lui 
Machiavel cuprinde regule de tehnică politică valabile pentru 
toate timpurile. Totașa, în privința tehnică, organizaţiile reli- 
gioase se aseamănă întreolaltă. Cînd misionarii creștini ajun- 
seră în Tibet și cunoscură organizarea bisericii de acolo, cu 
Dalai Lama, preoţi, călugări, etc., ei rămaseră uluiți de asemă- 
narea ei cu biserica romană și crezură că se găsesc în faţa unei 
opere a diavolului, care a vroit să-și bată joc de o instituţie 
divină pe care creștinii o credeau unică! 


21. DEFORMAREA SUFLETEASCĂ A SPECIALISTULUI 


Prin exerciţiul dialectic, individul uman își dobîndește 
libertatea, autonomia sa. El poate trece la monolog, el gîn- 
dește, cercetează. El își sporește puterile prin rafinarea sen- 
zibilității, îşi creează mijloace tehnice pentru a stăpîni natura şi 
pe semenii săi. El devine tehnician specialist. Dar, și pentru 
el și pentru omenire, derivă de aci o mare primejdie. Indivi- 
dul specialist e deformat sufletește, el nu vede înaintea sa 
decît un singur scop: dominaţiunea prin specialitatea sa, iar 
omenirea, dacă ar fi compusă numai din specialiști, ar pieri. 
Căci orice organizaţie de specialiști raționalizată pe deplin are 
tendința de a distruge toate celelalte puteri. Dar, individul, 
înainte de a se specializa, trebue să se nască. Deci trebue să 
existe mai îniîiu ordinea biologică din care să se completeze 
o organizaţie raționalizată în măsura ce indivizii ce o formează 
dispar prin moarte. Aşa, de pildă, în imperiul roman clasa 
politică se alimenta la început din familiile romane. Dar spe- 
cializarea progresînd şi distrugînd familia romană în clasa 
politică intrară indivizi din cele mai diferite grupuri familiale 
biologice). Biserica romană, prin introducerea celibatului, re- 
nunţă la unitatea biologică a specialiștilor ei, recrutînd pentru 
preoţie copii din toate neamurile creștine. In organizaţia savan- 
ţilor, d. ex. în școlile filosofice grecești din antichitate, intră 
de timpuriu indivizi veniţi din Orient. Tot aşa, în timpurile 
moderne, se formează o organizaţie economică „internațională“. 

Această posibilitate de a-l desprinde pe individ din co- 
munitatea sa biologică (şi în urmă și morală) și de a-l integra 
prin instrucţie (școlire) într'o organizație raţionalizată univer- 
salistă, a dat naştere iluziei că o astfel de organizaţie există 

pentru sine, că e autonomă şi își are istoria sa proprie. Istoria 
acestor organizaţii n'ar putea însemna însă decît progresarea 
continuă în cunoaşterea mijloacelor tehnice pentru înfăptui- 
rea scopului specific fiecărei organizaţii, d. ex. de a-l face pe 
om cît mai religios, sau cît mai bun cetățean (ostaș) sau cît 
mai bun producător de bogății, etc. Dacă ne-am imagina însă 
că una din aceste organizaţii posibile, de pildă cea religioasă 
(în forma bisericii catolice) şi-ar dobîndi dominațiunea abso- 
lută şi i-ar preface pe toţi oamenii în sfinți (preoţi perfecţi), 
ar pieri omenirea ? Mai întîi că toţi indivizii ar deveni celiba- 
tari, apoi n'ar mai avea nici interes nici pregătirea pentru 
munca economică, etc. 

Se vede de aici cît de absurde sînt teoriile unilaterale cari 
cred că omenirea trebuește organizată după un singur principiu. 
Teoriile, anume, sînt făcute de specialiști şi pentru folosul 
specialiștilor. Ele oglindesc orgoliul şi tendinţa specialistului 
de a stăpîni Universul prin organizaţia specialităţii sale. Din 
aceste tendinţe s'au ivit apoi şi luptele între diferitele categorii 
de specialişti deformaţi sufleteşte, între tehnicienii perfecţi cari 
cred că numai tehnica lor e menită să fericească omenirea. 

Dar în sufletul fiecărui om se găseşte săpată imaginea 
comunităţii pe care micio deformaţie profesională n'o poate 
şterge cu desăvîrşire. Specialistul, ori cît de desăvîrşit şi pornit 
spre „cosmopolism“ ar fi, rămîne totuş legat sufleteşte de 
comunitatea sa, de familia sa, de națiunea sa (care reprezintă 
cea mai largă comunitate familială). Mecanismele sociale se 
nasc înăuntrul comunităţilor şi pentru dăinuirea lor. Cînd ele 
depășesc hotarele comunităţii înăuntrul căreia sau închegat 
şi cînd încearcă a se constitui ca organizații „supranaționale“ 
autonome pe deasupra comunităţilor, în mod necesar ele își 
pierd raţiunea de existenţă și trebue să intre în disoluţie, dat 
fiind că funcţionează în vid, fără scop. A face artă pentru artă, 
politică pentru politică, ştiinţă pentru ştiinţă etc., ar însemna 
să produci valori cari nu sînt valori pentru nimene, ci Valor 
în sine. Ceea ce ar fi absurd. 

Ci noi am demonstrat că orice artă, orice activitate umană, 
își dobîndeşte un înţeles prin raportarea ei la viața comunităţii. 

Dacă istoria omenirii ne arată multe rătăciri ale omului 
devenit tehnician, ea ne desvălue, pe de altă parte, tendința 
continuă de cimentare a unor comunităţi pentru cari raționa- 
lizarea activităţilor nu este decît un mijloc pentru desăvîrşirea 
unităţii lor. In aceste comunităţi, pe cari le-am rumit naţiuni, 
libertatea şi autonomia indivizilor se împacă, fără contradicţie, 
cu solidaritatea lor desăvîrșită. 

Cînd toate naţiunile lumii vor fi devenit comunități per- 
fecte, prin organizarea și echilibrarea puterilor necesare exis- 
tenţei lor şi prin înlănţuirea sufletelor într'o unitate spirituală 

indisolubilă, omenirea se va înfățișa ca un cosmos bine ordonat 
şi evoluînd după legile morale instituite de voinţa Creatorului 
lumii. 

Dar să vedem mai de aproape cum se înfățișează problem 
păcii eterne, condiţie a cosmosului social desăvîrșit. 


22. CONŞTIINŢA MORALĂ 


Istoria omenirii ni se înfăţişează ca o neîncetată facere şi 
desfacere de comunități omenești. Forţele vitale dau naștere 
comunităţilor biologice. Pe plan social intervine tendinţa de a 
organiza comunitatea, de a depăşi hotarele comunităţii biolo- 
gice. A organiza nu înseamnă însă altceva decît de a crea 
organe 'menite să înlesnească creșterea și desvoltarea lăuntrică 
a unui sistem. Problema ce i se puse omului a fost şi este dea 
structura sistemul social în așa fel ca să-și poată păstra uni- 
tatea față de orice schimbări exterioare. Rațiunea i-a îngăduit 
omului să înainteze pe acest drum al organizării sociale şi să 
construiască sisteme sociale cari depășesc, în complexitatea şi 
întinderea lor, orice sistem social creat de „natură“ în domeniul 
vieţii, în ordinea biologică. 

Ordinea socială umană e rațională, adică întemeiată pe 
cunoaștere. Dar trebue să deosebim bine în orice activitate a 
omului scopul și mijloacele menite să înlesnească atingerea 
scopului. Toate erorile ce s'au ivit în teorie și practică, izvorăsc 
din confuzia între scopuri şi mijloace. 

In teorie, vedem cum numeroși reprezentanţi ai ştiinţei 
sociale, în loc să se mulțumească a explica faptele sociale, 
încearcă a ne arăta cum ar trebui să procedăm pentru a reforma 
societatea după idealul lor social. Ei nu văd, anume, că ştiinţa, 
dacă vrea să fie ştiinţă, nu ne poate informa decît asupra mij- 
loacelor necesare pentru înfăptuirea unui scop dorit de noi. 
Postulatul obiectivităţii ştiinţei (al oricărei ştiinţe) ne spune că 
pentru reprezentanţii ştiinţei singurul scop al activităţii lor 
trebue să fie cunoașterea adevărului. Mijloacele pentru atin- 
gerea acestui scop se găsesc tot într'o ştiinţă specială numită 
logică. Dar, studiind activităţile omenești, constatăm că ceea ce 
este mijloc pentru o activitate anumită e scop pentru altă acti- 
vitate. Limita ar fi atinsă numai prin fixarea unui scop suprem 
faţă de care toate celelalte scopuri n'ar fi decît mijloace. 

Dar, pentru ca să putem vorbi în general de activitate, de 
scopuri şi mijloace trebue să presupunem existența unei ființe 
care vrea scopul, adică are reprezentarea scopului spre care 
tinde şi pe care vrea să-l înfăptuiască prin mijloace ce le crede 
potrivite. In ordinea mecanică („naturală“) observăm că o cauză 
produce un efect, fără să putem spune însă că efectul produs 


www.dacoromanica.ro 


444 TEORIA COMUNITĂȚII OMENEŞTI 


a fost scopul cauzei, cum, de altminteri, efectul este cauza altui 
efect ş. a. m. d. Avem deci aci o înlănţuire de fenomene, fie- 
care din ele cuprinzînd în sine necesitatea ivirii altui fenomen. 
Deosebirea însă între cauză şi efect şi, în general desprinderea 
înlănţuirii cauzale din care se naște ordinea naturii presupune 
şi cere existența unei fiinţe care stă în afară de ordinea meca- 
nică şi pentru care ordinea mecanică devine un mijloc de 
întreținere a vieţii. Viaţa e deci un scop înfăptuit cu mijlocul 
ordinei mecanice, a materiei anorganice. Materia serveşte, e 
subordonată vieţii. Dacă nu depăşim sfera vieţii, viaţa e scop 
în sine, cum este de fapt pentru toate vietăţile: plante și ani- 
male. Omul a evadat însă, prin comuniunea cu semenii săi, din 
sfera biologică în sfera spirituală, sufletească, astfel că pentru 
dînsul ordinea biologică a devenit un mijloc pentru înfăptuirea 
unor scopuri noui, a unor valori necunoscute celorlalte fiinţe. 
Stăpînirea ordinei biologice, organizarea ei în conformitate cu 
idealul moral, îl deosebește pe om de animale. Această orga- 
nizare a vieţii îşi găsește expresia în crearea de societăţi ome- 
neşti. Pentru un animal ordinea biologică e haotică. Animalul 
e individualist, egoist, solipsist. Omul însă a reușit să înţeleagă 
legile psihice, să despartă sufletul de trup și să descopere o 
nouă ordine : cea a vieţii, în care sufletul domină materia or- 
ganizată, sau, mai bine zis, în care sufletul îşi organizează 
materia. Această cunoaştere nouă i-a înlesnit omului să mlă- 
dieze ordinea biologică punînd-o, ca mijloc, în slujba sufle- 
tului său. 

Dar, ajuns în acest stadiu, omul a devenit şi el indivi- 
dualist, egoist şi solipsist. Nu însă ca organism ci ca suflet, 
ca monadă spirituală. Pentru el societatea (adică ordinea bio- 
logică raționalizată) a devenit mijloc servind scopurilor sale. 
Individul procedează deci faţă de viață, aşa cum procedează 
animalul față de materia anorganică : o întrebuinţează pentru 
scopurile sale, o organizează. Dar această orgânizare se desfă- 
şoară pe alt plan, anume pe plan psihic în temeiul cunoașterii 
legilor vieţii. 

Dar am văzut cari sînt condiţiunile pentru ridicarea indi- 
vidului pe plan spiritual, pentru evadarea lui din ordinea biolo- 
gică. Numai comuniunea cu semenii săi i-a înlesnit să treacă în 
ordinea biologică. Numai comuniunea cu semenii săi i-a înlesnit 
să treacă în sfera spirituală, în lumea istoriei. Dobîndindu-și 
libertatea față de ordinea biologică, omul e pus înaintea proble- 
mei: spre ce scop s'o întrebuinţeze. Cînd e vorba de ordinea 
naturii nicio vietate nu stă la îndoială de a o pune în serviciul 
individualităţii proprii, de a o exploata pentru întreținerea 
funcţiunii „organismului“ său. 

Astfel organismele întrebuințează orice materie, deci şi 
materie deja organizată, pentru „hrana“ lor. Așa plantele ser- 
vesc ca hrană animalelor, cari și ele la rîndul lor sînt mîncate 
de alte animale. Abia omul, liberîndu-se de ordinea biologică, 

face deosebire lămurită între plante şi animale şi, descoperind 
sufletul celorlalți oameni şi pe al său propriu, trage hotar între 
sfera biologică a vietăților și cea a sufletelor. Dar această 
descoperire este: un eveniment istoric, un eveniment în istoria 
pămîntului, dacă nu chiar în istoria Universului. Ea a dat naş- 
tere unei noui lumi pe care o putem numi, cu un termen vechiu, 
lumea inteligibilă. Individul uman, descoperindu-și sufletul, 
este suflet, adică s'a născut a doua oară, a devenit suflet. Dar 
nu trebue să se nască a doua oară: acesta e adevărul demon- 
strabil. Adică individul uman poate rămînea în ordinea biolo- 
gică şi poate recădea în ea, dacă, în momentul nașterii sale ca 
suflet, nu recunoaște noua ordine în care a intrat și care este 
crdinea morală. Aci, în ordinea morală, i se desvăluesc sufle- 
tului scopurile spre care trebue să tindă pentru a-și dobîndi 
nemurirea, pentru a dăinui ca suflet, deci ca existenţă ferită 
de prefacerile materiei. 

Ceea ce înseamnă deci că omul, dobîndindu-și suflet şi 
identificîndu-se cu sufletul (dar în toată puterea cuvîntului şi 
fără rezerve), se va strădui să prefacă societatea într'o comu- 
nitate morală, deci să vadă în asociația umană, născută în 
ordinea biologică, un mijloc de a organiza comunitatea sufle- 
telor, o comunitate spirituală. « 

Dacă însă omul, evadînd din sfera biologică și devenind 
liber faţă de ea, adică stăpînind-o în temeiul cunoașterii legilor 
ei, o întrebuinţează ca mijloc pentru satisfacerea pornirilor sale 
animale, a instinctelor sale cari îl mînă spre conservarea orga- 
nismului său (a trupului), el se pune în calea înălţării societății 
spre moralitate şi îşi distruge şi sufletul propriu. 

Individul uman care acţionează împotriva normelor morale 
şi îi consideră pe semenii săi ca mijloace pentru scopurile sale 
egoiste e mai rău și mai primejdios decît o fiară sălbatecă, 
deoarece aceasta nu distruge decît trupul altei vietăţi pentru 
a-și nutri trupul propriu, pe cînd omul lipsit de principii mo- 
rale distruge suflete, le atrage după sine în prăpastia neființei. 

Primejdia aceasta a pierderii sufletului e cuprinsă în „spe- 
cializare“, „raţionalizare“, anume cînd o activitate e conside- 
rată scop în sine, fie că e vorba de ştiinţă, de politică, de eco- 
nomie, sau, în general, de orice artă (rEyvn). 

Cea mai mare eroare, cu urmări dezastruoase în istoria 
omenirii, cuprinde concepţia cum că cunoașterea deci și știința 
(care reprezintă doar cunoașterea în gradul ei cel mai înalt), 
servește instinctului de conservare a individului. Dar, a defini 
astfel cunoașterea și a vorbi de funcțiunea biologică a con- 
științei înseamnă a-l așeza și a-l ţintui pe om în ordinea biolo- 
gică și ar mai însemna că omul, rămînînd în ordinea biologică, 
war putea organiza societatea, n'ar putea face sociologie, 
deoarece legile sociale i-ar fi cu totul necunoscute, așa cum 
animalul nu poate organiza societatea ci este „social“ numai în 

limitele trase de instinctele sale. Dacă și în măsura ce analogia 
ajută la lămurirea unei probleme, atunci putem spune că omul 
e prins în ordinea morală, aşa cum animalul e supus determi- 
'nismului biologic. Dar e evident că aci nu poate fi vorba de 
instinct moral, de o lege morală înăscută, ci, precum am avut 
prilejul să arătăm, de o revelaţie a binelui suprem prin expe- 
rierea binelui în procesul dialectic (de comuniune cu semenii) 
prin care se naște sufletul. Gradul de intensitate a conștiiței 
morale depinde de intensitatea comuniunii sufletești, de inten- 
sitatea cunoașterii reciproce a sufletelor. Limita ar fi atinsă 
cînd un om se cunoaște pe sine ca suflet și făcînd parte dintr'o 
comunitate spirituală impreună cu cei ce i-a cunoscut ca 
suflete nemuritoare. Şi, cum această comunitate nu poate 
dăinui decît prin neîncetata făptuire a binelui, omul e împins, 
cu necesitate logică, să conceapă existenţa binelui suprem, a 
lui Dumnezeu ca principiu moral, ca legiuitor suprem care a 
creat ordinea morală ca prototip al oricărei ordine. 

Omul ştie deci ce este bine și rău și va fi determinat să 
aleagă în toate faptele sale, binele în măsura ce e legat sufle- 
teşte de comunitatea în care s'a născut ca suflet. El e deter- 
minat, zicem, de a contribui la perpetuarea comunităţii sale, 
în felul cum e determinat animalul prin instinctele sale sociale 
de a asigura dăinuirea speciei din care face parte. Dar așa cum 
instinctul poate da greș, așa cum există indivizi cu instincte 
biologice deformate (d. ex. femele sau masculi cari își devo- 
rează puii şi pui cari își devorează părinţii), așa există oameni 
cu conștiință morală debilă sau deformată şi cari, din această 
pricină, se întorc împotriva propriei lor comunităţi, devorînd, 
dacă putem zice aşa, pe proprii lor copii sufletești sau pe pro- 
prii lor părinţi sufleteşti. 

Cine îşi dă silinţa să citească în cartea istoriei omenirii va 
găsi destule exemple de acest fel. 


23. PACEA ŞI RĂZBOIUL 


Specializarea cuprinde, cum am spus, totdeauna primejdia 
întoarcerii individului împotriva comunității proprii. Defor- 
marea profesională !) este deci o deformare sufletească, deoarece 
un suflet normal se naște în comunitate și rămîne legat de co- 
munitate (ceea ce am demonstrat neîncetat). Deformarea pro- 
fesională ne explică apariția armatelor de mercenari, a franc- 
masoneriei etc. Ea ne explică constituirea tuturor formelor de 
tiranie izvorite din predominarea (ipertrofiarea) unei specia- 





1) Vezi studiul d-lui Andre Joussain, La déformation profession- 
nelle (în Revue Internationale de Sociologie, Nos III—IV, 1937). 

lităţi. Dar ea ne explică și izbucnirea de conflicte interne, in- 
tracomunitare, prin faptul că diferitele organizaţii de specialiști 
intră în luptă pentru dominaţiune. 

Am arătat cum se pot evita aceste lupte, cum se poate 
constituit o comunitate umană. Condiţia fundamentală pentru 
pacea internă este, după părerea noastră (care poate fi verifi- 
cată prin istorie), legarea individului de comunitate ìn așa fel 
ca să aibă conștiința clară că numai punîndu-și specialitatea 
sa în slujba comunităţii îşi asigură existenţa sa ca suflet. Ceea 
ce ar însemna că pacea internă ar fi asigurată cînd indivizii 
ar recunoaşte, fără rezerve, primatul ordinei morale şi n'ar 
«vedea în specialitatea lor decît un mijloc de a desăvirşi, îm- 
preună cu celelalte specialități, ordinea morală. 

Comunitățile omeneşti concrete, istorice, au tendința de a 
se apropia de forma ideală, dar totdeauna vor fi amenințate 
de egoismul specialiștilor. Acest egoism raţional al speciali- 
știlor ni se pare mai primejdios decît egoismul biologic născut 
din instinctul conservării proprii, deoarece acesta e echilibrat— 
pe plan biologic — prin instinctul familial. Cînd însă egoismul 
biologic e întărit prin egoismul rațional, individul devine o 
ființă antisocială, un animal pornit să-şi distrugă specia. 

Instabilitatea comunităţilor complexe și neîncetata primej- 
die de crize interne se explică din neîntrerupta tensiune între 
cele două tendinţe opuse: una mergînd spre închegarea unei 
comunităţi morale desăvîrşite în temeiul legăturii sufletești în- 
tre indivizi și alta spre dobîndirea unei libertăţi individuale 
cît mai largi prin mijlocul specializării. 

„Cum tendinţele egoiste, zice d-l Joussain în studiul citat 
mai înainte, sînt firește mai puternice și mai energice decît în- 
clinaţiunile altruiste sau desinteresate, prin faptul că omul este 
o ființă vie înainte de a fi o fiinţă socială şi că instinctul de 
conservare socială rămîne la el subordonat instinctului de con- 
servare personală, deformarea profesională are efectul de a 
asigura preponderența intereselor de grup asupra intereselor 
» generale ale țării“. 

Am prefera să înlocuim termenul de „ţară“ cu cel de 
„naţiune“ (comunitatea morală concretă cea mai largă). Consi- 
derînd națiunea numai ca o unitate compusă din grupuri (pro- 
fesionale) şi dăinuind ca unitate numai prin echilibrarea gru- 
purilor, e lămurit că pacea internă ar fi greu de înfăptuit. Cînd 
o naţiune e guvernată de un parlament, idealul ar fi, după 
d-l Joussain, „ca adunările să fie constituite din reprezentanți 
ai diverselor profesiuni într'o proporție a cărei formulă nu 
e încă aflată şi probabil că nu va fi nici odată descoperită, dar 
a cărei efect, dacă ar fi găsită, ar fi de a compensa întreolaltă 
defectele contractate în exercițiul fiecărei profesiuni și de a 
face, dimpotrivă, să concureze calităţile dobîndite și întărite 
prin fiecare din ele“. Căci, „într'o adunare, profesorii şi avo- 

caţii pot împlini o sarcină foarte utilă, dar ar fi primejdios de 
a da o ţară pe mîna unei adunări compusă numai din profe- 
sori şi avocați“. 

Dar, dacă e destul de lesne să descoperim condiţiunile 
pentru înfăptuirea păcii interne, mai grea ni se înfățișează 
problema păcii între comunităţile omenești sau, în ziua de azi, 
între „naţiunile civilizate“. Din filosofia socială, problema „păcii 
eterne“ trece în sociologie și a devenit aci piatră de încercare 
pentru valoarea pratică a acestei științe. Mai ales marele răz- 
boiu din 1914—1918 a deschis din nou această problemă, îm- 
pingînd la o nouă și temeinică cercetare a posibilităților de a 
înlătura războiul. 

Să vedem la ce rezultate a ajuns sociologia. 

In Octomvrie 1930 s'a ţinut la Geneva al X-lea Congres 
internațional de sociologie. Comunicările şi lucrările au fost 
publicate în Analele Institutului Internaţional de Sociologie, 
Tom XVI cu titlul: Sociologie de la guerre et de la paix (Pa- 
Tis, Marcel Giard, 1932). Fenomenul războiului a fost expus 
în diferitele sale aspecte, punîndu-se și problema, cum Sar 
putea evita izbucnirea de conflicte armate între naţiunile civi- 
lizate. 

Amintim că aceeaș problemă a format subiectul de discu- 
{iune la congresul socioingic din Londra din 1906, la care a luat 
parte A. D. Xenopol 1). 

Dacă la Congresul din 1906 a predominat, cum spune 
Xenopoj, nota pacifistă şi numai trei sociologi (Laster Ward, 
Gumplowicz şi Xenopol) „au susținut că războiul deşi un rău 
învederat şi dureros, nu poate fi înlăturat din desfășurarea 
trebilor omeneşti, cum nu pot fi deslipite atîtea alte rele, chi- 
nuitoare dar nedespărțite, de această desfășurare“, atunci în 
1930, după experiența marelui războiu, nu ne vom mira să 
vedem și mai accentuată nota pacifistă. In Introducere, d-l 
Gaston Richard, pe atunci Secretar general al Institutului 
Intern. de Sociol., după ce constată că prevederile lui Spen- 
cer şi Comte despre apropiata trecere dela militarism la indus- 
trialism şi deci la pace nu s'au împlinit, nu crede totuş că 
teoriile opuse ale lui Gumplowicz şi Ratzenhofer, cari arată că 
războiul nu va dispărea din istoria omenirii, cuprind adevărul 
definitiv. 

„De fapt, asta ar fi să renunțăm chiar la studiul legăturii 
sociale și al raporturilor” între întinderea și soliditatea ei. Dacă 
societatea este, în firea ei, identică cu ceea ce Comte numea 
consens, concurs, cooperare a părților, pacea nu este decit sino- 


1) Vezi comunicarea sh publicată în Analele Academiei Romîne, 
Seria II, Tom. XXIX, Memoriile secţiunii istorice, sub titlul „Congresul 
sociologic din Londra şi Organizarea militară a școalelor în Romînia“. 

nimul popular al unei cooperări în acelaș timp lărgite, genera- 
lizate şi stabilizate. A căuta condiţiunile unei păci durabile nu 
«ste în acest caz altceva decît a căuta condițiunile unei legături 
sociale destul de stabile, destul de puternice şi destul de mlă- 
dioase pentru a rezista cauzelor de disoluție violentă. Dacă pro- 
blema sociologiei aplicate nu este aci, unde este? Dar orice 
știință inductivă înaintează prin studiul unor cazuri negative. 
Dacă pacea este sinonimul legăturii sociale, războiul este din 
partea sa expresia scurtată care înseamnă modalităţile diverse 
ale unei rupturi violente ale acestei legături precum şi conse- 
cințele acestei rupturi pentru pasiunile şi instinctele omului. 
Studiul războiului este pentru sociolog ceea ce este pentru 
psiholog studiul nebuniei și al epilepsiei, ceea ce este pentru 
jurisconsult studiul criminalităţii. Acesta este studiul unui caz 
de absenţă ; el înlocuește o experienţă imposibilă. Distrugerile 
morale pe cari războiul le săvîrșeşte într'o zi arată ceea ce 
natura umană datora unei educaţii sociale de mai multe mii 
de ani. Din acest punct de vedere războaele între State civili- 
zate se deosebesc poate destul de puţin de războae civile. In 
amîndouă cazuri suveranitatea, autoritatea legilor, ordinea so- 
cială dau faliment. Sociologul care ar refuza să studieze răz- 
boaele ar putea, fi asemănat unui biologist care ar refuza să 
studieze boalele şi să primească lămuririle anatomiei pato- 
logice“. 

Xenopol susținuse, la vremea sa, că războiul nu poate îi 
înlăturat, deoarece în cursul istoriei el a creat, prin cuceriri şi 
asupriri, nedreptăţi ; a înlătura războiul ar însemna ca aceste 
nedreptăţi să rămînă nereparate. El se gîndea mai ales la răpi- 
rea Bucovinei şi a Basarabiei și la robia politică a Romiînilor 
ardeleni. 

Gaston Richard crede că aceste probleme sar putea des- 
lega pe cale pașnică. „Dacă cei mai mulţi dintre noi, zice el, 
sînt izbiţi mai ales de caracterul antisocial al războiului, alţii 
văd în el despăgubirea acceptabilă a dreptului ce-l au naţiu- 
nile de a duce fiecare o viaţă proprie, de a afirma geniul lor 
în istorie, de a fi fiecare un focar ireductibil de energie umană. 
Aci e cuprinsă o idee a cărei expresie nici un spirit ştiinţific 
nu poate gîndi a o interzice sau a o limita. Diversitatea popoa- 
relor a fost în cursul istoriei o condiţie a progresului; ea a 
scutit preţioase focare de cultură împotriva unui conformism 
intelectual înăbușitor ; ea a făcut să se nască între națiuni o 
emulaţie rodnică mai ales în ordinea estetică, precum şi o ten- 
dință a națiunilor spre critica reciprocă a moravurilor lor, 
tendință din care a putut profita progresul moral. Acestea 
toate au fără îndoială mai mare valoare decît o apăsătoare 
unitate și merită încă să fie apărate. Dar dreptul internațional, 
bine conceput şi bine aplicat, war fi oare cea mai bună garanție 

a originalităților naţionale, cari prea adeseori au fost înăbușite 
în trecut prin războae de cucerire ?“ 

In Memoriul introductiv, d-l G. L. Duprat, expune şi ana- 
lizează pe larg condițiunile în cari se naște fenomenul răz- 
boiului. Filantropii consideră războiul ca o plagă, iar antropo- 
sociologii văd în acest fenomen un mijloc pentru ivirea de 
forme superioare de civilizaţie. Dar e lămurit că sociologia ca 
ştiinţă trebue să se ferească de judecăţi de valoare, străduin- 
du-se să explice fenomenele cu obiectivitate. Atingerea acestui 
scop nu e posibil decît printr'o precizare a termenilor. Trebue 
să analizăm constituția societăților pentru a descoperi cauzele 
războiului. „Termenii ce corespund fenomenelor războiului şi 
diferitelor funcțiuni, sociale trebue să corespundă unor struc- 
turi sociale bine definite. Putem înţelege prin structură modu- 
rile de interdependenţă stabilă, dacă nu constantă, ale orga- 
nelor și funcţiunilor, constituind o unitate sintetică, indepen- 
dent de aspectele ce poate îmbrăca această unitate sintetică 
în odhii unor observatori superficiali“ (pg. 22). „O societate 
umană, mai ales în umanitatea cea mai civilizată, este o reu- 
nire de grupuri avînd fiecare structura sa proprie, şi cari au 
între dînsele relaţii de interdependenţă de așa natură că tind 
spre un fel de unitate sintetică. Inlesnirile de acţiune inter- 
mentală, de comunicare afectivă și intelectuală, de participare 
la diferite psihisme colective, dau unui ansamblu de structuri 
sociale caracterul său original, de tot, cu funcțiuni foarte nu- 
meroase în interferenţă, pe cale de mai mult sau mai puțin 
mare coordonare sau subordonare“ (pg. 24). 

Ceea ce noi am numit formă socială pură sau teoretică 
(în tratatul nostru de „Politică“, 1928) şi în expunerile noastre ' 
de mai înainte „putere socială“, apare la G. L. Duprat subt 
denumirea de structură unifuncţională, iar unitatea sintetică 
născută din interferența structurilor (sau grupurilor) unifunc- 
tionale, el o numeşte structură multifuncţională. „Solidaritatea 
multifuncţională a elementelor constituind un grup domestic 
sau o comună, o cetate, o ţară, se opune într'un sens solidari- 
tății unifuncționale a diferitelor grupuri constituite spontan 
sau artificial, fiecare pentru un scop definit, ca organ specia- 
iizat în marea diviziune a muncii sociale. Structura acestor gru- 
puri depinde de funcțiunea atribuită sau efectiv împlinită ; ea 
mai depinde și de întregul mai mult sau mai puţin sistema- 
tizat, și trebue încă odată să pornim dela ansamblu pentru a 
dobîndi noțiunea detaliului. Dar în multe naţiuni contempo- 
rane, adaptarea funcțiunii sau a organului nu sa înfăptuit tot- 
deauna în raport la acelaș întreg : astfel funcțiunea religioasă 
wa avut pretutindeni ca scop unitatea naţională ; funcțiunea 
economică a marilor proprietari sau căpitani de industrie sau 
a marilor bancheri, reuniți în consorții, cartele, trusturi inter- 
naţionale, depășește cu mult cadrul Statelor, tot așa cum Bi- 

serica romană, cu o structură atît de solidă, sau Internațio- 
nala a doua, cu o constituție mai debilă... Uneori constituția 
unor anumite grupuri cu scopuri regionale sau cu scopuri inter- 
naționale a fost, în opoziție cu cea a unor grupuri cu scopuri 
naționale, favorabilă sau defavorabilă pregătirii sau dăinuirii 
de lupte sau de conflicte : se cuvine deci să cercetăm cari sînt 
efectele obișnuite ale unei opoziții ce variază în natură și grad. 
Progresul în sociologie nu poate veni decît dela înlocuirea ter- 
menilor vagi de Societate, clase sociale, mediuri, densitate 
etc. prin noțiuni precise despre unitățile colective, analizate în 
aşa fel ca să îngădue observatorului să pătrundă pînă la gru-. 
purile elementare, a căror interdependență mai mult sau mai 
puţin riguroasă înfăptuește unitatea sintetică a fiecărui întreg, 
unifuncțional sau multifuncțional“ (pg. 26). „Triumful tendin- 
telor războinice într'o ţară trebue să poată fi explicat printr'o 
structură socială mai mult sau mai puţin complexă, provi- 
zoriu sau de multă vreme preponderentă“ (pg. 27). 

Autorul analizează apoi rînd pe rînd fenomenul războiului 
în raport cu: I. Structurile multifuncţionale pe cari le împarte 
în : 1) structuri sociale elementare (cari sînt cam ceea ce nu- 
mim noi „genuri de viață“, 2) structuri feodale sau imperiale, 
3) structuri urbane, 4) State autoritare; II. Structurile uni- 
funcţionale, cari sînt: 1) structurile religioase, 2) structurile 
tehnice, 3) structuriie comerciale, 4) structurile economice în 
general, 5) structurile politice, 6) structurile juridice, 7) struc- 
turile vieţii intelectuale, afective, educative, sportive ete. Capi- 
tolul III cuprinde analiza războiului în raport cu solidaritatea 
structurilor sociale, şi anume: 1) războiul și structurile anor- 
male, 2) solidaritatea structurilor naţionale și războiul, 3) struc- 
turile morale ale popoarelor și pacea. 

Dacă ne străduim a desprinde firul conducător al expu- 
nerilor d-lui Duprat, ajungem la următoarele rezultate. 

Spiritul războinic s'a ivit și desvoltat în agregatele nomade. 
Prin secătuirea izvoarelor naturale de subsistență în locul 
de origine, sau din cauza creşterii populaţiei, a turmelor prea 
numeroase, ele au fost împinse la expediții de pradă. Prin 
aceste expediții subt conducerea unui şef se pregăteşte răz- 
boiul de cucerire și crearea de regate sau imperii cu stratificare 
socială bine deosebită „unde puterea militară s'a desvoltat atît 
pentru păstrarea dominaţiunii foștilor jefuitori cît și pentru 
lărgirea cuceririi și a spoliaţiunii“ (pg. 29). 

„In realitate două tipuri de omenire s'au opus olaltă neîn- 
cetat, provenind unul din sedentarism, celalalt din nomadism, 
şi de aici au rezultat caractere etnice foarte diferite: cel al 
maselor rurale, prin firea lor pașnice, și cel al straturilor zise 
superioare ieșite din hordele războinice (cu, bine ’nțeles, toate 
diferenţierile rezultînd din diversele adaptări la diferite me- 
diuri fizice, la climate și la condiţiile sociale de existenţă). 

intre cele două tipuri inu loc cele ale populațiilor de vînători 
semi-războinici“ (pg. 29). Această stratificare se poate observa, 
în etapele ei, la triburile din Africa, dar şi în Europa, în Bal- 
cani, se poate observa formarea de bande pentru prădare, de 
pildă la Albanezi sau la Bulgari (comitagiii). 

Feodalitatea e caracterizată și ea prin organizarea luptei 
continue subt conducerea unui şef. Din feodalitate se nasc 
forme noui de dominaţiune : despotismul, imperialismul, auto- 
craţia, deci una din formele de putere personală fără control. 
Organizarea puterii militare printr'o clasă războinică, la care se 
adaogă apoi „puterea spirituală“ a preoţilor, întreține cu nece- 
sitate războiul, deoarece massele supuse nu pot reacţiona, nu 
se pot organiza împotriva stăpînitorilor. In acelaş fel se orga- 
nizează și cetăţile antice şi mai tîrziu oraşele medievale, unde 
o clasă stăpînitoare e totdeauna dispusă pentru luptă şi are 
nevoie de lupte pentru păstrarea și lărgirea dominaţiunii ei. 
Tot așa Statele autoritare sînt conduse de oligarhii războinice ; 
„funcțiunea de organizaţie militară a devenit una din princi- 
valele funcțiuni ale Statului omnipotent“ (pag. 40). 

Structurile unifuncţionale (religioase, tehnice, comerciale, 
etc.) creează elite care, organizate, tind a-și institui și lărgi 
dominaţiunea, deci au nevoie de războaie şi împing Statul la 
lupte : „grija pentru comerțul englez obligă Marea Britanie de 
a fi o putere militară navală de prim rang“ (pag. 55). 

Opiniunea d-lui Duprat pare deci a fi că orice organizaţie 
oligarhică, în care massele „paşnice“ nu se pot opune clasei 
conducătoare, e predispusă pentru războiu. O elită, oricare ar 
fi caracterul ei preponderent (religios, politic, tehnic, economic, 
comercial), are tendinţe imperialiste, de expansiune. Drumul 
spre pace nu poate fi altul decît prin democratizare, prin orga- 
nizarea masselor care să poată opune claselor conducătoare rezi- 
stență puternică. „Democrație universală ar însemna pace 
generală“ (pag. 64). 

La această nouă organizare a omenirii pentru pace ar urma 
să contribue în primul rînd ştiinţa. Dar pacifiștii n'au fost 
încă în stare să elaboreze un plan bine definit pentru coopera- 
rea internațională, care să ferească omenirea de noui catastrofe 
cum a fost războiul mondial. „Singurul mijloc descoperit de 
imaginația populară era dezarmarea : încă o concepție negativă, 
stearpă deoarece nu armamentele, arsenalele, cazărmile, corpu- 
rile de armată și escadrele determină războiul ; ci antagonismele 
conducătorilor şi ale masselor.  Dezarmarea nu înseamnă nimic 
fără o contra-organizație opusă structurilor sociale ale belicis- 
mului. Această contra-organizaţie, această acţiune nouă a for- 
telor sociale durabile sau cu evoluţie continuă ar fi fost necesar 
de dorit și, prin urmare, de conceput în mod lămurit. După 
mai mult de zece ani de discuţiuni, nu s'a făcut din acest punct 

de vedere niciun pas mai mult înainte decît în prima zi și avîn- 
tul pacifist n'are nimic pentru a-l susținea decît nădejdi vagi. 
Sociologul n'are oare de aci înainte dreptul de a interveni 
pentru a arăta defectul unui proces fără ieșire şi de a indica 
condițiunile oricărei structuri sociale din ce în ce mai com- 
plexe, depăşind mișcările naţionaliste ale timpului prezent ? E 
aci vorba de a grăbi o evoluție a moravurilor, de a o conduce, 
de a o face cît se poate de sistematică“ (pag. 90/91). 

Autorului i se pare, anume, că omenirea a intrat în pri- 
vința moravurilor într'o fază de adînci prefaceri. Vechile uni- 
tăți colective se desfac, totul tinde spre atomizare, spre 
individualism extrem. „Se pare că nu numai cosmopolitismul 
amenință marile cetăţi cu disoluția moravurilor şi instabilitatea 
crescîndă a tuturor relaţiilor, cu schimbarea continuă a compor- 
tamentelor colective, dar și că marile concentrări de populaţii 
industriale, migraţiunile, exodurile rurale, părăsirea vechilor 
cetăţi, ne mînă spre individualism, amoralism, spre dispariţia 
constrîngerilor sociale şi a cadrelor obișnuite ale oricărei alte 
sinergii afară de ceea ce va fi impusă prin maşinism. Se poate 
întâmpla ca epoca masselor, care sînt gata a se năpusti unele 
împotriva altora, în lupte de un tip încă necunoscut, să 
urmeze celei a marilor națiuni; ca masse impunătoare prin 
număr și disciplinate tocmai într'atîta cît cere solidaritatea în 
conflictele trecătoare (totuș formidabile) să se formeze, fără 
a ţinea seama de frontierele actuale şi să ducă lumea civilizată 
la o nouă barbarie“ (pag. 92/93). 

Totuşi din acest haos inițial sar putea forma, așa speră 
autorul asociaţii noui, „forme de cooperare liberă de tot felul, 
structuri de colaborare în toate gradele (intelectuală, tehnică, 
ştiinţifică, economică, politică, juridică, etico-religioasă, edu- 
cativă)“. In felul acesta „structurile naţionale ar putea fi 
depășite în sensul că ele n'ar putea exclude toate felurile de 
cooperări internaționale, tinzînd la unitatea organică a unei vieţi 
sociale ce sar putea lărgi în mod indefinit“. Dar nu trebue să 
ne facem prea mari iluzii asupra posibilității unei astfel de 
reorganizări. „O lungă perioadă de agitaţii haotice e fără în- 
doială chemată să urmeze pe cea a disoluțiilor sociale“ 
(pag. 93). 

La sfîrșitul volumului, d-l Duprat strînge într'o Concluzie 
privind Organizarea internaţională a păcii, toate ideile sale. 
Constată că evoluţia a împins, chiar prin conflictele permanente 
între grupuri la formarea de unități tot mai stabile. Lupta 
însăş a arătat nevoia și posibilitatea de cooperare. In timpul 
prezent naţiunile civilizate ar trebui să renunţe la tendința de 
a-şi asigura o completă autarchie economică și să încerce o 
colaborare pe plan economic, fiecare dintre ele contribuind cu 
specialitatea ei la constituirea unei adevărate unități sintetice. 

„Popoarele sînt deja în mod spontan solidare în domeniul ştiin- 
telor, al artelor, al vieţii etico-religioase superioare (care mare 
nimic comun cu rivalităţile sectelor, ambițiile eclesiastice, anta- 
gonismele dogmelor şi riturilor); moravurile se liberează de 
tabu-uri locale, regionale și naționale ; diversitatea limbilor — 
care există chiar în sînul unor anumite naţiuni — nu este o 
piedecă pentru relațiile internaţionale ; dar solidaritatea econo- 
mică e nerecunoscută încă de către plutocraţiile naționaliste, 
care constituesc prin urmare cea mai serioasă piedică pentru 
pacificarea inimilor și a spiritelor, pentru colaborarea desăvîr- 
şită, rațională, a popoarelor“ (pag. 312). 

Deci dominaţivnea acestor plutocraţii, în slujba cărora 
stau Statele naţionale, ar trebui înlocuită printr'o democraţie 
integrală. Ea sar întemeia pe emanciparea sindicală a munci- 
torilor şi un self-government muncitoresc. „Pe baza federalis- 
mului sindicalist, care poate fi întins asupra tuturor națiunilor 
şi care foarte repede mar mai lua în seamă frontierele națio- 
nale în folosul solidarităţii universale a lucrătorilor (intelec- 
tuali și manuali, cercetători şi tehnicieni) pare că sar putea 
stabili suprastructura politico-economică, ceea ce va fi cea 
mai sigură chezăşie de pace“ (pag. 313). 


24. ARMATA ȘI PACEA ETERNĂ 


Nu putem face aci o dare de seamă amănunţită asupra 
tuturor lucrărilor publicate în volumul amintit (Sociologia răz- 
boiului și a păcii). Unii din autori sînt pesimiști (consideră 
războiul ca un rău necesar, ca un fapt natural d. ex. Amerigo 
Xamias), alţii iarăș cred că, în anumite condițiuni, sar putea 
înlătura conflictele armate“ 1). Intre aceștia din urmă îl amintim 
pe d. Peritch, profesor la Universitatea din Belgrad, care crede 
că drumul spre pace poate fi găsit în spiritualizarea progre- 
sivă a omenirii. 

„Dacă pornim dela punctul de vedere că progresul ome- 
nirii stă în spiritualizarea ei din ce în ce tot mai considera- 
bilă, adică în liberarea, pe cît e omenește cu putinţă, a rapor- 
turilor sociale şi a societăţii de subt acţiunea și influența for- 
telor materiale (a legilor fizice), trebue să ne hotărîm fără în- 
doială pentru pace, deoarece... ea reprezintă o stare de relaţii 
umane unde forţele elementare i-ar putea cel mai puțin încă- 
tuşa pe oameni şi unde, prin urmare, legea fizică a luptelor și 
forțelor ar avea cel mai slab efect“. Pentru a ajunge la această 





1) Pentru teoriile mai vechi, vezi expunerea d-lui G. Richard (în 
acelaș volum) : Les doctrines i Sorlologigaa et le postulat du droit inter- 
national. 

țintă, toate Statele actualice, suverane și independente, ar trebui 
prinse într'un singur Stat. „Singura luptă ce ar avea de susţi- 
nut acest Stat, această putere unică, ar fi cea cu Natura fizică, 
o luptă a spiritualului împotriva materialului“. In felul acesta 
am ajunge la o organizație federativă a Continentului nostru 
şi Europa ar deveni un sistem (ca Universul), „pe cînd astăzi 
ea ni se înfățișează ca o stare de anarhie, stare inerentă ori- 
cărei societăți întemeiată pe principiul libertăţii şi neatîrnării, 
fie că e vorba de raporturi interne ale unui Stat sau de rapor- 
turi externe (internaţionale).“ » 

In orice caz, Congresul sociologic din 1930 a arătat im- 
portanta acestei probleme precum şi dificultăţile ce stau în 
drumul deslegării ei practice. Sociologia, așa se desprinde din 
lucrările prezentate, trebue să cerceteze cu obiectivitate și din 
toate punctele de vedere fenomenul războiului, să analizeze toate 
cauzele, să lămurească în ce condițiuni s'au ivit conflicte armate 
și dacă aceste condițiuni mai dăinuesc sau încep a dispare fă- 
cînd loc unor condițiuni favorabile păcii. lar dacă oamenii 
doresc pacea, sociologia ar trebui să arate prin ce mijloace ra- 
tionale s'ar putea înfăptui. Şi înainte de toate, ni se pare ne- 
cesară o cercetare temeinică a instituției sociale născută din 
conflictele războinice și care alimentează şi azi războaele. 
Această instituţie este armata. 

Istoria ne înfăţişează multe şi variate forme de „armată“. 
Tot ea ne spune că armata este o instituţie socială ca şi Școala 
şi Biserica. Mai există și alte instituţii sociale ? Unii vor răs- 
punde afirmativ şi vor numi, de pildă, familia, alţii vor adăoga 
şi „gospodăria“, 4) deși aceasta pare a nu avea caracterul de 
instituţie socială ca armata, biserica și școala. Dar, poate fi 
pusă „familia“ pe același plan cu armata, bisercia și școala? 
Avem uneori impresia că sociologii întrebuințează termeni cu 
înţeles foarte nelămurit și că sînt bucuroși să găsească cuvinte 
care să le îngădue o clasificare aproximativă a „fenomenelor 
sociale“. Chiar expresia de „fenomen social“ e cît se poate 
de nehotăriîtă. In fizică „fenomenul“ își are înţelesul său bine 
stabilit. Fenomenele de atracţie, repulsie, gravitație, cele acus- 
tice, optice, etc. sunt fenomene, adică apariţii perceptibile prin 
simţuri. Dar se poate vorbi în acelaș fel de „fenomene“ juri- 
dice, morale, economice ? Da și nu, după cum interpretăm şi 
definim termenii. 

Această problemă are însă și tîlcuri mai adînci. Fizicienii 
operează cu substanţe, cari se manifestează prin fenomene. Şi, 
dacă ni se pare oportun să aplicăm şi în sociologie metoda 


1) La Aristotel, în „Politica“: sa, găsim încercarea de a deosebi 
familia de gospodărie (casă, olxog ). Dar confuzia termenilor dăinueşte 
pînă în zilele noastre și va mai dăinui încă lungă vreme. Vezi expu- 
nerea noastră în „Statul și Comunitatea morală“ (București, ed. II, 


„Universul“, 1940), cap. I: „Problema formei sociale“. 

fizicienilor, trebue să ne hotărîm și aici să adoptăm o sub- 
stanță de care să legăm „fenomenele“. Şi ni se pare că, zicînd 
„fenomene sociale“, am stabilit şi substanța care nu poate fi 
decît „societatea“. 

Dar pe cînd fizicienii sunt feriţi, prin natura obiectului lor, 
de a „substanţializa substantivele“, adică de a considera sub- 
stantivele gramaticale ca substanţe, sociologii, mai ales cei din 
şcoala lui Durkheim, sînt dispuși a privi faptele sociale ca 
„lucruri“. Fizicienii vorbesc de căldură, electricitate, energie. 
dar nu ca de nişte lucruri, ci ştiind că aceste substantive în- 
seamnă categorii de „fenomene“ adică de manifestări ale unor 
substanţe, pe cînd pentru unii sociologi fenomenele ele însele 
devin substanţe. 

Aristotel, atît în Metafizica sa, cît și în tratatul despre Cu- 
tegorii, ne atrage atenţia că substanţă în adevăratul înţeles al 
cuvîntului (substanță primă), este numai „individul“, iar 
speciile şi genurile sunt „substanţe secunde“. 

Pentru sociologie, important este să se facă deosebire lă- 
murită între substanţă (fie primă sau secundă) și fenomen, 
adică atribut al substanţei. O anumită societate (de ex. naţiu- 
nea franceză) ar fi deci substanță primă, „societatea“ în gene- 
val e substanță secundă (specie). Dar armata, biserica, etc.? 
Am fi ispitiţi să dăm şi naţiunii franceze și armatei franceze 
calitatea de substanţă ; dar ne dăm seama că totuși armata 
franceză face parte din națiunea franceză și n'are drept de exis- 
tență proprie. Națiunea franceză se manifestă doar prin armata 
şi şcoala ei prin toate celelalte instituţii. Dar armata, în frun- 
tea căreia Napoleon a întreprins expediţia în Rusia, aparținea 
naţiunii franceze ? Mai mult : există o biserică franceză, o bise- 
rică a naţiunii franceze ? Ni se pare că și armata lui Napoleon 
precum şi bisericile din Franţa au o existentă proprie şi inde- 
pendentă de națiunea franceză, deci ar fi oarecum substanțe 
autonome. In sfîrşit, ajungem la afirmaţia paradoxală a unor 
sociologi că individul poate face parte din mai multe „forme 
sociale“ ; d. ex. el poate fi agricultor și ostaș, negustor şi sa- 
vant. Instituţiile ar fi „cadre“ pentru desfășurarea activităţii 
indivizilor. Atunci însă, și familia și națiunea ar fi astfel de 
cadre ? Un individ poate trece dintr'o familie în alta (prin 
adopțiune, căsătorie), tot aşa şi-ar putea schimba „,naţionali- 
tatea“ prin dobîndirea unei noui cetăţenii. Numai rasa nu şi-o 
poate schimba : așa cel puţin afirmă zoologii și rasiștii. 

Este oraşul o realitate, adică substanță? Satul? Statul? 
Pentru unii şi regiunea este o realitate ! Mai rămîne şi problema 
crucială a sociologiei : raportul între individ şi societate. Orga- 
niciștii şi positiviştii dau societăţii o existență proprie, unii 
dintre ei susținînd chiar că societatea are o realitate „supe- 


rioară“, că ea este un „supraorganism“. Biologia a dat sociolo- 

giei organiciste un sprijin puternic arătînd că și individul este 
„o societate de celule“. Ba, la drept vorbind, și celula. este 
compusă din indivizi mai mărunți — și, în sfîrșit, ajungem la 
atom, care de altminteri, nu este decît termenul grecesc pentru 
„individ“. Unii sociologi cred că au explicat ceva spunînd că 
„individul este atomul social“, ceea ce n'ar însemna decît că 
societatea, care ca orice lucru compus, e divizibilă în elemente 
indivizibile. Cum, însă, indivizibilitatea nu se poate referi la in- 
dividul „materia!“ ; întreaga problemă trebue transpusă pe plan 
psihologic. Indivizibilitatea stă, se spune, în unitatea conştiinţei 
individuale. De aici derivă o serie de alte probleme: cum se 
combină conştiinţele individuale într'o nouă unitate ? ; se naște 
prin această combinare o nouă conșiiinţă, cea socială sau colec- 
tivă ? ; sau poate că această conștiință socială e preexistentă 
conștiințelor individuale și aceste se nasc din ea? 

Jată-ne aci în faţa unor probleme pe cari sociologii caută 
să le deslege fără să-și dea seama că filosofia, dela începutu- 
rile ei și pînă azi, în zadar s'a străduit să le desnoade. 

Se 'nţelege că nimeni nu-i poate opri pe sociologi să facă 
metafizică sau să cerceteze temeiurile metafizice ale sociologiei. 
Credem dimpotrivă că această muncă e necesară, deoarece chiar 
constituirea sociologiei cere o reviziure a concepțiilor filosofice 
(metafizice) începînd cu Platon şi sfîrşind cu Renouvier. 

Numim comunitate omenească acea unitate care se în- 
cheagă prin comuniunea sufletelor. Comunitatea e ancorată în 
ordinea biologică, dar ea nu este o simplă prelungire a ordinei 
biologice, ci o nouă ordine întemeiată pe a doua naștere a omu- 
lui ca suflet. Comunitatea, în acest înţeles, cuprinde nu numai 
pe cei vii (indivizi în carne şi oase), dar și pe cei morţi, dintre 
cari mulți sunt mai vii decît cei ce trăesc. Astfel Eminescu, de 
pildă, face parte din comunitatea romînească și e mai viu decît 
foarte mulţi dintre cei ce pretind că trăesc, dar sunt morți 
de-a-binelea pentru comunitate. 

O comunitate de acest fel, deși ancorată în ordinea biolo- 
gică, nu mai face parte din ea, ci se ridică de-asupra ei. Timpul 
în care se desfășoară evenimentele „spirituale“ nu este timpul 
newtonian, ci timpul istoric. i 

Pînă în secolul XIX, filosofia rămîne fără înțelegere pentru 
istorie. Abia la Fichte, în explicarea nemuririi sufletului indi- 
vidual, germinează noțiunea timpului istoric. Dar, nu mult în 
urmă, Hegel dă expresie clară acestei idei. Ale sale Prelegeri 
asupra filosofiei istoriei constituesc începutul unei noui con- 
cepții despre lume. Hegel deschide vedere largă asupra unei 
ordine spirituale în care omul intră după emanciparea sa de 
subt constrîngerea legilor naturale, mecanice. „„Istorismul“ 
hegelian, deși limpede în structura sa fundamentală, nu dădu 
roade depline decît pe la sfîrșitul secolului XIX. Cauzele sînt 
multiple. Speculaţiunile lui Hegel, în domeniul filosofiei na- 

turii, treziră o reacțiune îndreptăţită din partea reprezentan- 
ților ştiinţelor naturale, experimentale, Urmarea fu o recădere 
a filosofiei în materialismul cel mai naiv şi primitiv. Așa zișii 
hegelieni de stînga, pentru a salva întrucîtva prestigiul maes- 
trului, năzuiră să demonstreze că cel puţin metoda dialectică 
hegeliană își păstrează valoarea. Astfel se născu, din combina- 
rea materialismului şi a metodei dialectice, una din cele mai 
stranii concepții filosofice: marxismul, numit și „concepţia 
materialistă a istoriei“! Pe de altă parte, desfășurarea ideilor 
filosofice în Franţa, dela enciclopediști pînă la filosofia positivă 
a lui Comte, contribui şi ea la întunecarea sîmburelui adevărat 
al filosofiei hegeliene. Positivismul îmbibat de știențismul ra- 
ţionalist, dînd naștere sociologiei, n'a îngăduit o pătrundere 
mai adîncă în problema istoriei, iar evoluționismul spencerian 
rămîne încătuşat în aceleași hotare trase de „filosofia naturii“, 
stăruind poate și mai mult asupra substratului material, pur- 
tător al oricărei „evoluţii“. „Organicismul'“' spencerian nu face 
decît să mai atîrne o greutate de picioarele filosofiei sociale, 
oprind-o să treacă în cîmpul mănos al istorismului. Dar, tot 
dela Hegel pornind, începe în Germania să ia chip tot mai 
deslușit așa zise „,Volkerpsychologie“* care-și găsește în Wilhelm 
Wundt cel mai strălucit reprezentant. Dar atît el cît şi urmașii 
săi, între cari astăzi cel mai de seamă e fără îndoială Richard 
Thurnwald, nu atacă din față problema istoriei. Ei înlesnesc 
numai o înţelegere mai limpede a ceea ce poate fi comunitate 
spirituală, 

- In termeni clari, pune această problemă sociologul Ferdi- 
nand Tönnies în lucrarea sa „Gemeinschaft und Gesselschaft“ 
(Comunitatea și Societatea) ; cam în acelaș timp Alfred Fouillee, 
în Franţa, definește societatea ca „organism contractual“. 

Adevărata și greaua semnificație a problemei ni se înfăți- 
şează însă în scrierile lui Rickert şi A. D. Xenopol, pentru a 
nu aminti decît pe cei mai iluștri filosofi cari au dat „istoris- 
mului“ o formulare limpede. In atingere cu aceste teorii, socio- 
logia ar trebui să-și verifice ipotezele de bază 1). 

Ocolirea verificării ar însemna împietrirea sociologiei în- 
trun empirism naiv şi desordonat. 

Din întîlnirea, ciocnirea și împăcarea acestor teorii, se 
deslușește tot mai limpede noțiunea comunității umane, ca 
unitate închegată în succesiunea generațiilor prin înlănțuirea 
conştiințelor individuale, prin comuniunea sufletelor. 

Istoria, în adevăratul ei înțeles, ne dă descrierea naşterii 
şi desvoltării unor astfel de comunități. Ea ne înfățișează 
drama în a cărei desfăşurare putem urmări procesul de înche- 
gare și creștere a comunităților umane. Actorii dramei sunt 





1) Aşa cum a fäcut-o Gaston Richard în lucrarea sa „La Socio- 
logie générale et les Lois sociologiques“, Paris, 1912. 

oamenii mari, conducătorii, sufletele cari atrag în jurul lor 
atomii (indivizii) împrăștiați, rînduindu-i într'un cosmos. 

Acest cosmos social a atras, în primul rînd, interesul teo- 
reticienilor ; aci au crezut ei că pot descoperi acţiunea unui 
principiu raţional, care urmărește scopul de a împinge ordinea 
pînă la cel mai înalt grad de perfecţiune. Concentrîndu-și aten- 
ţia asupra ordinei statice) şi năzuind a desprinde din realitatea 
concretă „imperfectă“ imaginea ordinei perfecte, teoria raţio- 
nalistă a pierdut însă interesul pentru istorie, pentru procesele 
din cari se naşte ordinea, cum pe de altă parte, mai tîrziu, 
istoria nu fu în stare să desprindă cu claritate rolul „raţiona- 
lului“ în desfășurarea evenimentelor istorice. In acest fel, se 
ivi conflictul şi, în urmă, divorțul între științele istorice şi cele 
ale naturii, deci şi între istorie și sociologie. 

A. D. Xenopol, prin renumita sa împărţire a fenomenelor 
( = obiecte posibile ale științelor) în fenomene de succesiune 
şi fenomenele de repetiție, a dat întîia lovitură puternică de tîr- 
năcop menită să lămurească problema. Dar el a desțelenit nu- 
mai cîmpul, rămînînd ca urmașii săi să are mai adînc pentru 
a dobîndi roade îmbelșugate. 

Intrînd în comuniune sufletească cu semenii săi, individul 
e legat de comunitate. Acest proces de intensificare a senti- 
mentelor de dragoste, simpatie şi solidaritate e cuprins în 
ceea ce numim educație. Prin educaţie, individul e înălțat din 
sfera biologică în sfera spirituală, şi anume prin sublimarea, 
inobilarea şi mlădierea instinctelor şi pornirilor sale animale. 

Dar în acelaș timp și prin efectele aceluiaşi proces „dia- 
lectic'““, adică de continuă comunicare cu semenii săi, individul 
îşi dobîndește conștiința de sine, devenind o fiinţă raţională. 
El învață nu numai a se cunoaște pe sine, ci învaţă a se apăra 
pe sine, a-și afirma independenţa şi autonomia față de semenii 
săi, profitînd de experienţa celorlalți oameni spre a-și dobîndi 
mijloacele cele mai potrivite în vederea sporirii mijloacelor sale 
proprii. Aceasta este problema ce-o ridică sofiștii împotriva 
„tradiționaliștilor““. In enunțarea lui Protagoras că „omul = 
(individul) este măsura tuturor lucrurilor“ trebue să vedem 
prima izbucnire puternică a concepţiei sociale contractualiste. 
Individul se supune ordinei sociale, dar numai pentru satis- 
facerea intereselor sale. Dacă e constrîns să se supună, el are, 
după această teorie, dreptul să se revolte. 

Platon, străduindu-se să răstoarne teoria sofiştilor, nu gă- 
sește altă cale decît demonstrarea că fericirea adevărată a indi- 
vidului cere: existenţa comunităţii. Dar fericirea adevărată n'o 
poate cunoaște decît filosoful. Ceilalţi oameni trebuesc con- 
strînși să accepte o ordine care le asigură adevărata fericire, 
deşi ei ar putea-o considera ca nefiricire. Reforma lui Platon 
țintește la o raționalizare desăvîrșită a ordinei sociale, în care 
individul să-și ocupe un loc potrivit cu aptitudinile sale natu- 


www.dacoromanica.ro 


460 TEORIA COMUNITĂȚII OMENEȘTI 


rale, descoperite şi întărite printr'o educaţie raționalizată pînă 
în cele mai mici .amănunte. Republica lui Platon devine astfel 
un mecanism social în stare să funcţioneze cu precizie absolută 
în temeiul specializării indivizilor după vocaţiunea lor. Daţi-mi 
puterea de legiuitor, zice Platon, şi eu vă construesc unde şi 
cînd vroiţi un stat perfect! 

Dar de unde să isvorască legătura sufletească între cetă- 
teni, de unde dragostea care să-i unească și să-i determine a se 
jertfi pentru patrie, dacă familia chiar ar urma să fie raţio- 
nalizată ? 

Aristotel îi opune cu drept cuvînt lui Platon această obiec- 
țiune. Dar nu găsește nici el altă deslegare a problemei decît 
afirmînd că Statul este o comunitate naturală și că există 
înaintea individului. De aci, începe discuţia asupra acestei pro- 
bleme și continuă pînă în zilele noastre. 

Noi zicem : trebuesc cercetate, mai întîiu, condiţiunile bio- 
iogice, psihologice, etc. ale naşterii şi închegării unei comuni- 
tăţi ; trebuesc descoperite puterile ce-l leagă pe individ sufle- 
tește de comunitatea semenilor săi ; trebuesc analizate și cum- 
pănite toate procesele cari împing spre comuniunea sufletelor, 
spre acea legătură tainică între cei morţi şi cei vii, şi între 
aceştia şi generaţiile viitoare ; dar cu aceeaș atenţie neobosită 
trebuesc cercetate, apoi, tendinţele individului spre libertate 
și autonomie în temeiul rațiunii sale ; în sfîrșit, se va pune 
problema cum se poate împăca existenţa şi perpetuarea comu- 
nității cu autonomia individului. 

Din ansamblul acestor probleme, vom scoate pe cea a in- 
stituției armatei, care ne va înlesni să luminăm calea ce duce 
spre deslegarea tuturor celorlalte chestiuni. 

După teoria lui Platon, orice material uman amorf se poate 
ordona în așa fel ca să dobîndim un sistem social în stare să 
Ttuncţioneze normal şi să-şi păstreze unitatea în timp. Exemple 
are Platon destule în întemeerea de colonii, de cetăţi noui, 
cseate de Greci în număr atît de considerabil. Intre instituţiile 
de bază ale acestor comunităţi, găsim armata de cetățeni. Ar- 
mata este, de atunci pînă ’n zilele noastre, prototipul unei in- 
stituţii raționalizate. Putem chiar spune că, în antichitate mai 
ales, comunitatea se modelează, în structura ei, după ordinea 
şi ierarhia militară, astfel că noţiunea comunităţii se acopere 
cu noţiunea Statului. Individul, anume, e legat prin calitatea 
sa de ostaş de comunitate; el se naște pentru a fi ostaș și 
toate celelalte funcțiuni ale sale sînt subordonate funcțiunii 
sale de ostaş. 

Dar pe lîngă comunitatea cetățenilor-ostaşi există în cetă- 
țile greceşti „evoluate“ și alte categorii de oameni: sclavii și 
străinii (meteci;), ceea ce înseamnă că la comunitatea originară 
născută printr'un lung proces de înlănțuire sufletească a gene- 
raţiilor (proces oglindit în miturile, legendele, credințele, dati- 

nile şi obiceiurile cetăţii) s'au adăogat şi indivizi cari nu parti- 
cipă la această „comuniune“. 

Pe de-asupra cetăților însă se mai încheagă o nouă comu- 
nitate, cea națională, al cărei germene îl găsim în amintirea 
obîrşiei comune a tuturor Grecilor, germene care se desvoltă 
apoi prin opoziția lumii eline față de barbari, prin ivirea unei 
clase „intercornunitare“ de intelectuali (sofiștii !) şi în sfîrșit 
prin unirea lumii eline sub monarhia lui Alexandru cel Mare. 

Procesul de disoluţie a cetăţii și închegarea de comunităţi 
mai largi e caracterizat și prin separațiunea calității de ostaș 
de acea de cetățean, acesta devenind tot mai mult „locuitor“. 
Armata, pe de altă parte, are tendinţa de a deveni o organizaţie 
raţionalizată, care primește pe orice individ specializat în mî- 
nuirea armelor : ea devine un instrument de luptă, iar pentru 
ostașul specialist lupta începe a fi scop în sine. Teoreticeşte, 
e deplin acord între formulele „știință pentru ştiinţă“, „artă 
pentru artă“ şi „războiu pentru războiu'“. Orice specialist rațio- 
nalizat vede în specialitatea sa un scop în sine, ceea ce, pe plan 
practic, nu exclude ci chiar presupune că specialitatea trebue 
să-l asigure specialistului existența sa (căci de altminteri nu 
și-ar putea exercita specialitatea). 

Posibilitatea comunicării între oameni, mai ales prin des- 
voltarea şi complicarea graiului, a dat, precum vedem, două 
efecte care adeseori împing la mari tulburări : pe de o parte 
ea a înlesnit lărgirea şi întărirea comunităţii prin trezirea şi 
adîncirea sentimentelor de dragoste şi simpatie nu numai între 
cei vii dar şi între generații, pe de altă parte aceeaşi posibi- 
litate i-a dat individului mijloace să-și afirme independenţa, să 
devie specialist în stare să-și asigure existenţa prin cunoştin- 
țele sale și destoinicia sa personală. Știința şi tehnica au făcut 
să se ivească specialiști cari pot intra în orice organizaţie rațio- 
nalizată, fiecare dintre ei ocupîndu-şi locul potrivit cu gradui 
său de specializare şi îndemînare. 

Rezultatul acestui proces, cu privire la armată, a fost 
ivirea de ostași mercenari. Așa cum sofiştii învățau pe alții 
pentru bani, așa ostaşii luptau pentru bani. Paralelismul acesta 
nu e paradoxal. Il putem urmări şi descoperi pînă 'n zilele 
noastre. Mai putem adăoga exemple de fenomene de acelaș 
fel pretutindeni unde întîlnim organizaţii raționalizate. Astfel 
„Ziaristul de profesie“ scrie pentru oricine-l plăteşte, cum sa- 
vanţii cu renume urmau pe vremuri chemarea unor domnitori 
din ţări „străine“ pentru a contribui la strălucirea curților. 
Ingineri, arhitecţi, literați, etc, îşi părăseau patria în căutarea 
de ocupaţie în alte ţări. 

Specialistul pur nu cunoaşte patrie şi nu e legat de o co- 
munitate. El este specialist fiindcă e „individ“ înzestrat cu 
„rațiune“ ; el e „deformat“ prin specialitatea sa; el e mode- 

iat în aşa fel încît poate intra ori unde găseşte o organizaţie 
zaționalizată a specialităţii sale. 

Raţionalizarea cuprinde în sine primejdia de atomizare a . 
comunităţii, dar înlesnește ivirea de organizaţii de specialişti 
cari depășesc limitele comunităţii. Din raționalizare şi specia- 
lizare izvorăsc tendințele universaliste şi imperialiste. Filosofia 
raționalistă a creat tipul intelectualului cosmopolit, după ce 
raționalizarea războiului creiase tipul soldatului internaţional, 
iar raționalizarea vieţii economice urmînd a ne da tipul capi- 
talistului şi pe cel al proletarului internaţional. 

Să nu uităm că, în acelaș fel și pe aceeș cale, raționali- 
zarea religiei prin teologie a creat universalismul religios şi 
imperialismul bisericilor. Preoţiunea romano-catolică poate fi 
comparată cu o armată internațională, cum era într'o vreme 
armata imperiului roman recrutată din toate națiunile. Pe acest 
plan al raționalizării şi specializării, sau alcătuit mai ales în 
timpurile noui o mulțime mare de organizaţii internaționale 
(universaliste) : asociaţii internaționale de medici, matemati- 
cieni, botaniști şi zoologi, filosofi, sociologi, psihologi, ete., ete., 
şi chiar politicieni (Societatea Naţiunilor). 

Specialiștii de aceeași categorie se înțeleg lesne între ei, 
deoarece limbajul științei şi al tehnicelor întemeiate pe științe 
este el însuș internaţional adică se poate exprima în mod iden- 
tic în orice limbă 1) şi se poate lesne învăța prin reducerea la 
un sistem de simboluri. 

Cel mai bun exemplu ni-l dă chiar alcătuirea armatelor 
în toate timpurile. Nicăiri, nu vom găsi că diversitatea limbilor 
orbite de soldaţi ar fi fost o piedică pentru organizarea şi 
conducerea unei armate, fie că e vorba de marile armate ale 
unor cuceritori, sau de armatele de mercenari ale orașelor 
italiene din timpul Renașterii. In timpurile noui, armata aus- 
tro-ungară, deși compusă din numeroase naţiuni, n'a fost în- 
vinsă din cauza diversităţii limbilor. Și chiar acest din urmă 
exemplu ne va servi să arătăm puterea altui factor, care poate 
deveni hotărîtor pentru coeziunea unei armate şi forța ei com- 
bativă. Pricina disoluției Statului austro-ungar trebue căutată 
în faptul că armatele europene începuseră să devie armate 
cetăţeneşti, legate de comunitatea naţională. Pe când ofiţerul 
activ al fostei armate austro-ungare reprezenta încă tipul osta- 
şului de meserie, al specialistului anaţțional, deci universalist, 
(în urma educaţiei în școlile militare), ofițerul de rezervă pre- 
cum şi soldatul erau strîns legați de comunitatea ior naţională, 
în mare parte protivnică Statului poliglot. Inainte de introdu- 
cerea serviciului militar obligatoriu nu existau ofiţeri de re- 
zervă, iar soldaţii recrutaţi cu sila serveau pînă la 12 ani, deve- . 
nind soldaţi de meserie. 





1) Spre orientare vezi: Pius Servien, Le langage des sciences, 
Paris 1938 (Actualités scientitigues et industrielles, No. 592). 

Tendința naţiunilor europene de a se organiza politicește 
în State naţionale îşi găseşte cel mai puterniz punct de sprijin 
în prefacerea armatelor din armate profesionale raționalizate 
în armate de cetățeni. Această readucere a indivizilor în sînul 
comunităţii naţionale, în sfera cetății moderne, e rezultatul 
unui proces spiritual pe deoparte (nașterea literaturilor naţio- 
nale şi răspîndirea culturii naționale prin organizarea școlii, 
dar, care depinde pe de altă parte și de progresul tehnic pri- 
vind armamentul). 

Problema „sculelor“, a mijloacelor de producţie, își are 
locul ei şi în domeniul politic-militar nu numai în cel economic 
(cum se credea și se crede poate încă !). 

Chiar la începuturile organizării naţionale a armatei în 
cetatea antică vedem strînsa legătură între structura economică 
a cetăţii şi structura armatei după categoriile de arme ce și le 
pot procura cetățenii. Fiecare cetățean anume trebue să-și 
procure singur armele. Cel bogat va fi bine înarmat și va avea 
și cal de călărie, cel sărac va veni cu arme simple și ieftine. In 
felul acesta, se stabilește din capul locului şi o ierarhie, selec- 
ționîndu-se cei mai buni (aristocrații, cavalerii) de prostime. 
Superioritatea economică asigură deci superioritatea politică 
nu numai prin faptul că bogatul își poate procura arme mai 
perfecte, ci el are și timpul necesar să se specializeze în mî- 
nuirea armelor și în arta strategiei. 

Posesiunea „sculelor“ dă totuși și săracului demnitatea de 
cetăţean liber şi posibilitatea de a-și apăra libertatea împotriva 
unor încercări ale aristocrației de a iobăgi mulţimea săracă, 
La Roma se pot urmări aceste lupte politice cu substrat eco- 
nomic înăuntrul armatei romane compusă din patricieni și 
plebei. 

In această luptă, plebeii ies învingători. Dar în cursul răs- 
boaelor neîncetate pe care Romanii trebuiră să le poarte, ce- 
tățeanul se specializă tot mai mult în meseria militară și armata 
deveni un mecanism care-l deformă pe individ, prefăcîndu-l 
în specialist, în ostaș de meserie şi în urmă în „soldat“. Pe la 
sfîrşitul republicii, Roma are armate profesionale dependente 
acuma cu privire la întreţinerea și echiparea lor de conducă- 
torii de armată. Războiul devine o meserie care-i asigură pro- 
fesionistului traiul. Bine înţeles că aceşti conducători nu-și în- 
tretin armata din averea lor particulară, ci ei sînt reprezen- 
tanţii unor partide care se luptă pentru acapararea puterii 
politice deci și a mijloacelor materiale ale statului. Aceste lupte 
degenerează în răsboaie civile chiar prin punerea în joc a ar- 
matelor, conduse de șefii de partide. Rezultatul este instituirea 


1) Ea are de altminteri importanţă pentru toate organizaţiile rațio- 
nalizate. Deosebirea între şcolile filosofice antice inainte de Hristos, 
Universitățile medievale și cele moderne, trebuește căutată și în modul 
cum şi de unde își procură specialiștii „mijloacele de producție“, 

monarhiei militare, sguduită şi ea în răstimpuri de „revoluţii 
militare“, de schimbări de monarhi proclamați „împărați“ de 
către soldaţii lor. 

Nu putem urmări în amănunte aceste peripeții. Insemnăm 
numai deosebirea între imperiul de Apus și cel de Răsărit t), Pe 
cînd în Apus barbarizarea armatei și aşezarea triburilor bar- 
bare pe teritoriul roman creează o nouă formă de organizaţie 
politică cunoscută sub numele de feudalism, în Răsărit sub- 
stratul naţional cu mult mai omogen dă naştere unui imperiu 
care rezistă atacurilor barbare pînă în secolul XV. Centrali- 
zarea tuturor veniturilor Statului în mîinile împăratului şi or- 
ganizarea raţionalizată a administraţiei politice leagă și armata 
de comunitate, neîngăduind, (sau îngăduind în măsură foarte 
redusă) formarea de armate dependente de generalii coman- 
danțţi. In imperiul bizantin, avem schimbări de dinastii, dar nu 
schimbări de împărați. In schimbarea dinastiilor intervine ar- 
mata, dar nu în felul unor revoluţii militare, ci mai mult ca 
manifestare a voinţei „naționale“. Amintim aci că unitatea 
naţională îşi mai găsește un sprijin puternic în Biserică, astfel 
că puterea împărătească era echilibrată de puterea spirituală a 
capului bisericii, ceea ce era o chezăşie mai mult pentru stabi- 
tatea regimului. 

Feudalismul apusean ne înfățișează o revenire la o stare 
cum o găsim, mutatis mutandis, în timpurile protoistorice în 
Grecia. Armata cruciaților, de pildă, se poate asemăna cu ar- 
mata Grecilor care pornise să cucerească Troia. Fiecare „domn“ 
îşi are „armata“ sa. Luptătorii sînt de fapt numai domnii, 
care sînt în posesiunea de arme și cai (pe vremea aceea caii 
nu servesc pentru călărie, ci pentru carele de luptă). Şeful 
armatei este domnul cel mai cu vază, cel mai bogat și certu- 
rile între domni sunt destul de frecvente, ca și în Evul mediu 
creștin. 

Ca și în antichitate, feudalismul medieval trece în rega- 
Jîtate prin faptui că unul dintre domnii feudali reuşeşte să-şi 
formeze o armată puternică şi supunîndu-i pe ceilalți să-i pre- 
facă în curteni și comandanţi militari, ofițeri. Şi aci, rolul 
hotărîtor îl are factorul economic, procurarea mijloacelor ne- 
cesare echipării și întreţinerii armatei. De unde vin aceste 
mijloace ? Cercetarea, pentru a da răspuns la această chestiune, 
ar cere iarăși intrarea în istoria economică. Ne mulțumim a 
constata că mijloacele domnitorul și le procură prin „biruri“ 
pe cari le suportă ţăranii și burghezii. Se formează stări sociale: 
nobilii, țăranii și burghezii ; la aceștia se adaogă preoții. "Țăranii 
sunt supuși direct nobilimii și ei întreţin prin munca lor puterea 


1) Ea are de altminteri importanţă pentru toate organizaţiile rațio- 
nalizate, Deosebirea între şcolile filosofice antice înainte de Hristos, 
Universitățile medievale și cele moderne, trebuește căutată şi în modul 
cum şi de unde își procură specialișitii „mijloacele de producţie“, 

politică-militară precum şi biserica. Altfel se prezintă raportul 
între nobilime şi burghezie. Orașele îşi dobîndesc și năzuesc 
a-și păstra 'oarecare independenţă și libertate față de nobilime. 
Ele îl ajută pe rege la îmblînzirea și supunerea nobilimii, pri- 
mind în schimb anumite privilegii şi libertăţi. Cu vremea bur- 
ghezii încep a pătrunde şi în serviciile politice-administrative, 
cînd acestea cer pregătire profesională, studii universitare. Uni- 
versitățile deschid burghezilor drumul spre cariera politică şi 
deșteaptă în ei gustul de guvernare și tendinţa către „egali- 
tate“ cu nobilimea. Dar cariera militară fiindu-le închisă, bur- 
ghezii trebuiră să se mulțumească cu o influență indirectă 
asupra afacerilor publice sau să năzuiască a-și dobîndi titlul 
şi privilegiile de nobili, deci să se despartă de starea 1) lor. 

Dar raportul între stările socile nu este pretutindeni ace- 
laşi şi nici nu evoluează în acelaş ritm. In Italia, de pildă, ora- 
şele nu numai că au tendinţa spre independenţă, ci ele devin 
State autonome și independente. Nobilii devin citadini şi trebue 
să ducă lupte aspre cu patricienii pentru conducerea politică. 
Oraşele sînt în stare să-și întreţină armate proprii, în primul 
rînd armate de mercenari. Urmarea acestei metode a fost adese- 
ori fatală pentru libertatea cetățenească, deoarece condotierii 
reușeau prea lesne să se prefacă din apărători ai oraşelor în 
stăpîni tiranici și asupritori ai cetățenilor 2). 

Lipsa unei organizații feudale ierarhizate, cuprinzînd în- 
treaga Italie și ținînd în frîu tendinţele de autonomie ale ora- 
şelor, a zădărnicit lungă vreme unirea politică a acestei ţări. 
Machiavelli, în „Principele“ său, cată să rezolve problema unirii 
Italiei. Dar de unde să ia „principele“ o armată destul de pu- 
ternică şi omogenă pentru a supune toate orașele, pentru a-i 
înfrînge pe toţi condotierii şi a zădărnici formarea de armate de 
mercenari? Machiavelli vorbeşte de o armată naţională, opu- 
nîndu-i acesteia armata de mercenari. Dar oare erau armatele 
franceză, spaniolă şi engleză armate naţionale în înțelesul că 
erau compuse din cetăţeni francezi, spanioli și englezi ? Să nu 
confundăm unitatea politică înfăptuită de regi cu ajutorul 
armatei lor cu unitatea națională (deși aceasta din urmă e gră- 
bită şi desăvârșită prin cea dintîiu) și să nu confundăm auto- 
nomia şi libertatea naţiunii apărată de regi faţă de domnitorii 
străini cu „libertățile cetățenești“. 

Aceste confuziuni au fost lămurite teoritecește abia tîr- 
ziu, în Anglia în sec. XVII (Locke-Hobbes), în Franța în sec. 
XVIII (Montesquieu, Rousseau). Exemplul englez, mai ales, -a 


1 Numim „stări“ categoriile rezultate din stratificarea politică ; 
termenul de „clasă“ ar trebui rezervat categoriilor economice (după 
Paul Barth). 

2) Despre condotieri găsim destule cărţi interesante. Amintesc aci 
una pe care am cetit-o nu de mult: Francesco Lo Monaco, I. Condot- 
tieri. A cura di Luigi Taraoni. Edizioni „A. Barion“, 1937. 

fost şi este încă potrivit pentru elucidarea acestei probleme. 
Intrebarea, de ce în Anglia nu s'a putut stabili monarhia ab- 
solută, de ce această ţară a fost scutită de o revoluţie burgheză 
asemănătoare celei franceze, pune una din cele mai intere- 
sante probleme constituţionale. Cheia trebue s'o căutăm şi aci 
în modul de alcătuire, organizare și întreținere a armatei. Nici 
regele nu fu în stare să supună cetatea (Londra) nici cetatea 
nu-l putu preface pe rege în citadin, adică să-l pună pe el şi 
armata sa în slujba exclusivă a intereselor burgheziei. Pe de 
altă parte, regele avea nevoie de ajutorul material al cetăţii, iar 
cetatea de ajutorul militar al regelui. In felul acesta, se ajunse, 
după multe lupte şi oscilaţii, la o echilibrare a acestor două 
puteri : a puterii politice reprezentate prin rege şi armata sa 
pe de o patre și burghezime de pe alta. Posibilitatea de re- 
crutare a armatei şi a comandanților militari din sînul naţiunii 
scuti Anglia de sistemul armatelor mercenare (tip cartaginez) 
şi o apropie de sistemul armatelor naţionale (tip roman), dar 
spiritul comercial cartaginez ostil serviciului militar stăruie 
şi astăzi în burghezia engleză. 

Nu se poate tăgădui însă că încetul cu încetul burghezia, 
deci „puterea“ economică, îşi dobîndi în Anglia un ascendent 
asupra puterii politice militare, ceea ce se exprimă printr'o 
limitare progresivă a prerogativelor regale. Acest primat al 
economicului a avut unele foloase: imperialismul britanic de- 
rivă din el, dar și multe scăderi, între cari tendinţa de auto- 
nomie a coloniilor rezultată din lipsa unei concentrări a puterii 
politice-militare, adică din lipsa unei armate cetățenești puter- 
nice, pusă subt un comandament unitar. 

Forma ideală a unei organizaţii politice raționalizate, cen- 
tralizate şi ierarhizate o atinse Franța sub Napoleon Bonaparte. 
Cum se explică ideea lui Napoleon de a întemeia o dinastie, 
de a întări aristocrația prin împărţirea de titluri şi ranguri ? 
Simplă ambiţie a unui parvenit de a imita și întrece. străluci- 
rea vechei regalităţi ? 

Născut burghez, trece prin revoluţie, care l-a ridicat : cum 
de trădează și burghezimea și revoluția, revenind la o formă 
crezută perimată şi „reacționară“, potrivnică libertăţii și egali- 
tățiii revoluționare ? Dar Napoleon e militar, conducător militar 
genial şi cunoaşte pe de-asupra şi istoria. Regalitatea îi dăduse 
Franţei o armată bine instruită şi ofițeri specialiști. Revoluţia 
matei. Rămase de rezolvat problema întreținerii armatei 
tocmai într'un timp de cumplită criză economică. Napoleon 
rezolvă această problemă. Răsboaiele victorioase, cuceririle sale 
grandioase îi dădură mijloace largi de a face față tuturor ne- 
voilor armatei. Şi Napoleon deveni împărat în felul cum era 
să devie Cezar şi cum a devenit Octavianus și alții după el. 

Iar pentru păstrarea împărăției, el fu nevoit să aplice metoda 
lui Augustus; să găsească formele legale şi tradiționale ale 
noului regim. Dar pentru dînsul se punea și problema de. a 
evita greșala ultimilor doi regi francezi, cari intraseră în de- 
pendenţă economică faţă de burghezie. Instituirea şi menţi- 
nerea primatului puterii politice asupra celei economice trebuia 
să fie grija de căpetenie a lui Napoleon. Cîtă vreme cuceririle 
îi îngăduiră să-şi procure mijloacele necesare, el își păstră 
puterea şi poate că prin zdrobirea Angliei și înființarea unui 
imperiu colonial Franţa ar fi avut o serie de împărați din 
dinastia napoleoniană. Dar burghezia engleză, care şi-a găsit 
aliați chiar între burghezii francezi, a rămas victorioasă... 

Toate luptele cari s'au “dat în statele Europene pentru 
„libertate“ și în. urma cărora mornarhiile absolute au evoluat 
spre regimuri parlamentare prin aplicarea principiului ,sepa- 
rațiunii puterilor“ nu sînt decît expresia tendinței puterii eco- 
nomice reprezentată prin burghezie de a-și aservi puterea po- 
liţică, ceea ce înseamnă de a pune armata în slujba intereselor 
acestei stări sociale. 

Dar progresul tehnic a ridicat la suprafață o nouă pro- 
blemă, rezultată din antagonismul între clasele economice : 
mişcări ale ţăranilor pentru dobîndirea de pămînt și mișcări 
revoluționare ale proletariatului industrial îndreptate spre 
„socializarea mijloacelor de producție prin exproprierea 
exploatatorilor'. 

Trebue să ne dăm seama că, intrarea în politică a ..masse- 
lor“ prin acordarea votului universal, nu se datorește numai 
„ideologiilor“, formulelor demagogice. Aceste formule, cuprinse 
în programele politice ale partidelor socialiste din diferitele 
ţări şi sintetizate în Manifestul comunist, redactat de Marx și 
Engels, ar fi rămas fără efect practic, dacă n'ar fi existat ser- 
viciul militar obligatoriu. Inarmarea masselor în timp de mobi.- 
lizare a împins cu necesitate la democratizare, la introducerea 
de reforme, care să satisfacă (cel puţin în parte) revendicările 
economice ale „muncitorilor“. „Cetatea modernă“ era într'a- 
devăr ameninţată prin luptele aceste interne în cari massele 
conduse de demagogi tindeau să sfarme unitatea cetăţii și să 
institue „dictatura proletariatului“, adică despotismul demago- 
gilor. In Rusia, s'a întîmplat acest lucru. In Germania şi Italia 
a reacționat „naționalismul“. In Rusia puterea politică e cuce- 
rită de un singur partid de clasă, care, după prăbușirea veche. 
armate, își organiză o „armată proletară“ ; în Italia şi Ger- 
mania se înfăptui: o împăcare între armata de partid și armata 
veche, născută și ea din compromisul între cele două stări 
sociale : nobilimea și burghezia. Fascismul și naţional-socialis- 
mul încearcă să îniăptuiască acum armata națională, compusă 
din toţi cetățenii și întreținută de naţiune. Tendinţa conducă- 
torilor politici trebue să fie de a înlătura luptele între stările 

şi clasele sociale prin organizarea sistemului corporatist. care 
ar îngădui închegarea unei comunități naţionale ferită de zgu- 
duiri interne. 

In această nouă formă, națiunea întreagă se identifică cu 
armata și națiunea devine în acelaș timp proprietara mijloa- 
celor necesare întreţinerii și echipării armatei. Din acest punct 
de vedere, aceste State pot fi numite : totalitare. 

Regimul autoritar în aceste State, spre deosebire de regi- 
mul parlamentar (numit şi democratic), a realizat atît din 
nevoia de centralizare 1) a conducerii în urma mobilizării şi 
dinamizării întregii naţiuni cît și din nevoia de centralizare 
şi subordonare a producţiei industriale pusă în slujba „națiunii 
armate“. In Statele totalitare, regimul nu poate fi democratic, 
așa cum fusese într'o vreme în antichitate cînd fiecare ostaş 
venea la mobilizare cu armele proprii și cum astăzi în Elveţia 
mai găsim o apropiere de o astfel de democrație, dar rici nu 
poate fi vorba de .oligarhie sau tiranie 2), deoarece aceste două 
regimuri exclud înarmarea tuturor cetățenilor sau, cel puţin, 
sunt totdeauna în primejdie să se prăbușească în ciipa ce 
sînt nevoite să înarmeze mulțimea 2). 

Ni se va obiecta poate că deși Franţa, Anglia și Statele 
Unite ale Americei n'au renunţat și nu vor să renunțe la „de- 
mocraţie“, adică la regimul parlamentar şi la libertăţile cetă- 
țenești, totuș aceste națiuni nu sunt mai puţin puternice decît 
Statele totalitare. 

Insemnăm mai întîiu, că noi nu facem aci nici apologia 
nici critica unor regimuri politice. Nu confundăm dorinţele și 
preferinţele indivizilor pentru un regim sau altul cu cumpă- 
nirea obiectivă a regimurilor cu privire la valoarea lor în caz 
de conflict armat între naţiuni. Cînd o națiune e mobilizată, 
pentru atac sau apărare, regimul autoritar nu pvate fi ocolit. 
Asta s'a văzut în războiul mondial prea bine, așa că nu mai 


1) Ar fi deci vorba de o renunțare la regimul parlamentar, din 
motive de tehnică administrativă. Vezi pentru lămurirea acestei pro- 
bleme, interesantul studiu al d-lui Charles H. Wilson, The Separation 
of Powers under Democracy and Fascism (Political science Quaterly — 
New-York, Vol. LII, Dec. 1937). 

2) Problema dependenţei formelor de guvernămînt de organizarea 
armatei a deşțeptat de mult interesul istoricilor şi ar trebui să atrasă 
şi atenţia sociologilor. Amintesc aci contribuţia d-lui Leon Topa, „La 
Relazione tra la Forma di Governo e l'Organizzazione militare Romana“, 
care a apărut în publicaţia Şcoalei Romîne din Roma „Ephemeris Daco- 
romana“, vol. IX, An. 1940. Cu claritate remarcabilă schițează d-l An- 
drassy (Zagreb), întrun scurt articol „Les équilibres et le Droit con- 
stitutionnel“ (Revue Internationale de Sociologie, 1938), influența teh- 
nicei armamentelor ale unor epoci date asupra configurației sociale şi 
constituţionale. : . 

3) Ceea ce sar adeveri, cred, dacă Rusia Sovietică, de pildă, ar 
fi împinsă întrun războiu care i-ar cere mobilizarea întregei „naţiuni“. 

trebue să amintim exemple arhicunoscute din istorie. E vorba 
numai pînă la ce limită poate fi adus autoritarismul fără să 
deștepte reacţiunea cetăţenilor şi prin ce mijloace pot fi convinși 
cetățenii de a accepta o disciplină care le îngrădeşte liber- 
tăţile. E vădit că aci intră în joc caracterul etnic 1), apoi tra- 
diţia, experienţele trecutului, dar și mijloacele de care dispun 
diferitele naţiuni. E doar o mare deosebire între un Stat con- 
tinental și un Imperiu colonial atît în ce privește materialul 
uman cît și mijloacele economice. Naţiunile care dispun de 
colonii bogate în oameni și materii prime (Anglia şi Franţa) 
sau nu sînt amenințate nemijlocit de vecinii lor (Statele Unite) 
își pot îngădui „acasă“ mai lesne un regim „democratic“, cu 
lupte de partide şi libertăţi civice. Dar nicidecum nu s'ar putea 
spune că acest regim le sporește forța militară. In orice caz 
însă, el este preferabil unui regim despotic, deoarece permite 
totdeauna o mobilizare a întregii națiuni în caz de primejdie 
prin apelul la virtuțile cetățenești şi solidaritatea naţională, pe 
cînd despotismul nu dispune de o armată de rezervă, ci numai 
de o armată activă necesară pentru apărarea regimului împo- 
triva mulțimii desarmate și care în caz de înarmare lesne Sar 
putea revolta. 

Dacă deci deosebirea între regimul democratic şi cel auto- 
ritar din Statele totalitare se reduce la o simplă chestie de 
tehnică de guvernare, dictată de împrejurări și, în împrejurări 
date, și de intervenţia unor conducători geniali, deosebirea între 
aceste două regimuri pe de o parte și despotismul sovietic pe 
de altă parte, trebueşte căutată în raportul dintre armata activă 
şi cea de rezervă. 

După întroducerea serviciului militar obligatoriu în Statele 
europene cu excepția Angliei, așa zisa armată activă era com- 
pusă din specialiști, militari de profesie, care formau cadrele 
armatei naţionale și din contingentele de tineri chemaţi subt 
drapel pentru a-şi face instrucția militară. După terminarea 
instrucției tinerii treceau în armata de rezervă. Asemănarea 
armatei cu școala este, din acest punct de vedere, foarte mare, 
ba chiar și cu biserica unde preoții și personalul subordonat 
formează cadre de specialiști menite să dea laicilor o educaţie 
religioasă, 

Dar în anumite împrejurări, armata activă poate deveni, 
înăuntrul cetăţii, ur. instrument politic sau e împinsă în luptele 
partidelor politice. Romanii, în timpul republicii, aveau mare 


1) Max Scheler a încercat să arate că „militarismul“ german e un 
element constitutiv al caracterului etnic-moral al Germanilor, pe cînd 
militarismu] democraţiilor apusene ar fi un militarism utilitar. Studiul 
său are titlul : „Uber Gesinnungs- und Zweckmilitarismus, Eine Studie 
zur Psychologie des Militarismus“, — și se găsește în „Schriften zur 
Soziologie und Weltanschaungslehre“, Leipzig 1923, vol. II, pag. 117—146. 

grijă să ţină armata în afară de Cetate şi să oprească înăuntrul 
cetății purtarea armelor. Francezii, după experienţa cu Napo- 
leon I și Napoleon al îîi-lea, s'au străduit să ţină armata activă 
departe de luptele politice interne, împiedicînd-o să se pună 
în serviciul unui partid sau al unui general. Armata activă 
franceză e politicește „mută“ și singura ei preocupare este de a 
da naţiunii toate posibilităţile de a-şi păstra un loc de frunte 
între marile națiuni civilizate. Armata franceză stă deci în 
serviciul politicei externe şi reprezintă în timp de pace şcoala 
de pregătire militară a cetăţenilor, în timp de războiu ea se 
identifică cu națiunea subt arme. 

Din această neutralitate a armatei active, se explică dealt- 
minteri și rezultatul revoluţiei fasciste în Italia şi al celei naţio- 
nal-socialiste în Germania. Dar şi războiul civil din Spania a 
fost urmarea neutralității iniţiale a armatei active spaniole, 
care a trebuit să reacționeze apoi în clipa ce regimul comunist 
porni spre exterminarea armatei naționale și formarea unei 
„armate roşii“ pusă sub ordinele Internaționalei comuniste. 
Organizarea de „armate roșii“ în sînul tuturor națiunilor, în 
scopul bolșevizării lumii, adică al organizării omenirii după 
tipul Uniunii republicelor sovietice, ar merita să fie studiată 
mai de aproape. Această problemă prezintă un interes deosebit 
mai ales în timpul de faţă, cînd unele State cred a putea 
încheia o alianță militară cu Rusia. Fără îndoială că Rusia va 
fi dispusă să organizeze în ţările aliate brigăzi internaționale, 
roșii, dar ar rămînea de văzut, dacă armata roşie sovietică va 
lupta „pentru apărarea unor regimuri capitalise“ şi integritatea 
unor imperii coloniale. Armata sovietică nu este doar o armată 
naţională, rusă, ci o armată pusă în slujba revoluţiei comuniste. 
Ea poate trimite specialiști militari şi propagandişti politici 
pentru înarmarea şi organizarea comuniştilor oriunde ar fi ei, 
pentru a provoca și susține revoluţii comuniste. Pentru comu- 
nişti, termenul de „naţiune“ n'are niciun înțeles. Pentru ei 
națiunea nu este „substanță morală“, iar istoria nu este decît 
desfăşurarea unor evenimente determinate de mecanismul for- 
telor economice. In acest fel, „armata“ devine un instrument 
în mîinile reformatorilor marxişti menit să distrugă „sub- 
stanțele morale“, subiecte ale istoriei care tulbură încă buna 
funcţionare a mecanismului economic. Dar, o astfel de armată 
nu este armată în adevăratul înţeles al cuvîntului. Acest 
înțeles vrem să-l lămurim acuma pe deplin. 

Orice organizaţie socială raţionalizată se naște din nevoile 
de existență şi din tendința de dăinuire a unei comunități 
umane. Chiar termenul de organizaţie ne spune că e vorba 
de crearea de organe cu funcțiuni specifice. Dar, fără rapor- 
tare la substanțe, de care sunt legate organele, noţiunea de 
organ își pierde înţelesul. 

Eroarea raționalismului a fost şi este că identifică organul 
cu substanța, organizația (forma raționalizată) cu „întregul“ 
căruia-i serveşte. Aşa de pildă, Hegel defineşte moralitatea 
(Sittlichkeit) ca cea mai înaltă treaptă a obiectivării voinței 
libere, deoarece individul se știe aci strîns legat de substanța 
morală : familia, societatea civilă (bürgerliche Gesellschaft), 
Stat ; Statul este, pentru Hegel, realitatea ideii morale, sub- 
stanța morală ajunsă la conștiința de sine. Intrebăm noi: 
putea să se identifice, înainte de războiul mondial, un Romîn 
ardelean cu Statul ungar, chiar dacă ar fi fost funcţionar sau 
ofițer ? El putea însă intra ca element într'o organizație rațio- 
nalizată : în armată, într'o asociaţie de medici, într'o întreprin- 
dere industrială. 

Trebue să deosebim deci substanţele morale : familia, ginta, 
națiunea, de formele raţionalizate : Stat (organizaţia politică), 
biserica, școala (ca instituție menită să formeze „specialiști““), 
sistemul economic (bresle, etc.). Contradicţiile teoretice și con- 
flictele practice dispar dacă vorbim de Stat naţional, biserică 
naţională, școală națională, economie națională, etc. și dacă (în 
practică) se înfăptueşște strînsa legătură între organ şi sub- 
stanţă, deci cînd, din punct de vedere moral, individul își exer- 
cită funcțiunea de specialist (militar, preot, savant, agricultor, 
etc.) în deplină conștiință că organizația din care face parte e 
pusă în slujba comunităţii (morale), a naţiunii. 

Originile istorice ale armatei ne arată limpede legătura 
strinsă între ea și comunitate. Capii familiilor („senatul“) 
conduc comunitatea, iar armata se formează din totalitatea băr- 
baţilor aparținînd familiilor și legaţi de familiile lor prin 
legături biologice și sufletești. Raţionalizarea (tehnica) a im- 
pus numirea unui comandant, dar acesta era supus senatului. 
Conflictele practice s'au ivit cînd armata deveni un instrument 
în mîinile conducătorului prin faptul că „soldatul“ își pierdu 
prin „deformare profesională“ legătura sufletească cu „,sub- 
stanța morală“. 

Rațţionalizarea (care implică specializarea) cuprinde deci 
primejdia de desprindere a organului de substanţă şi funcțio- 
narea lui „în vid“ („războiu pentru războiu“). O armată poate 
deveni (şi istoria ne arată exemple) un instrument pentru sco- 
puri foarte diferite, problema principală rămînînd pentru ea 
să-și poată exercita profesiunea, adică să lupte. Aşa cum 
savanții cercetează fără a cumpăni, dacă descoperirile lor vor 
servi unui medic sau unui otrăvitor, așa și soldatul (specialist 
deformat) luptă, fără a reflecta, dacă luptă pentru sau îm- 
potriva comunităţii sale. Fixăm dinadins cazuri extreme, de 
deformare profesională desăvirșită ; dar ne dăm seama că 
această deformare iș are limitele ei în viața afectivă a fie- 

cărui individ, aşa că „factorul moral“, legătura individului de 
„Substanța morală“ nu-și pierde niciodată toată puterea. 

Teoritecește e bine însă de a limpezi problema prin fixarea 
punctelor extreme. Asta ne înlesnește să facem deosebire 
clară între valoarea instrumentală şi valoarea morală a armatei. 
Cea dintîiu stă în pregătirea profesională și înzestrarea tehnică, 
a doua în pregătirea sufletească a armatei. Antichitatea ne 
dă exemplele cele mai clare în această privință. Lupta dela 
Maraton pune față în faţă două armate foarte inegale ca număr, 
dar şi inegale ca „suflet“ şi ca tehnică. Armata ateniană posedă 
şi superioritatea tehnică şi superioritatea morală. Armata lui 
Alexandru cel Mare învinge în primul rînd prin valoarea ei 
tehnică. 

Hanibal îi bate pe Romani prin valoarea tehnică a armatei 
sale, dar e biruit în sfîrșit prin superioritatea morală a armatei 
romane. Armata lui Mircea și cea a lui Ștefan cel Mare nici 
nu pot fi comparate, din punct de vedere tehnic, cu armatele 
turceşti și totuşi au fost învingătoare. 

Conştiinţa de a lupta pentru apărarea moșiei, a credinţei 
strămoșești, a familiei și „neamului“, îi dă ostașului puteri 
nebănuite, chiar dacă duşmanul posedă arme superioare. Dar 
nici n'am putea afirma că superioritatea morală e suficientă 
pentru a se apăra împotriva unui dușman superior din punct 
de vedere tehnic. In timpurile noastre, naţiunile, organizate 
politicește în State naţionale, trebue să năzuiască a-și dobîndi 
şi puterea morală și puterea tehnică. Armatele moderne nu 
se mai pot deslipi de „substanța morală“, de națiune. Chiar 
specializarea și tehnicizarea reclamă o încordare sufletească a 
tuturor cetățenilor și o muncă atît de intensă, încît numai 
indivizi legați cu toate fibrele fiinţei lor de comunitatea națio- 
nală pot fi numiți astăzi ostași în adevăratul înţeles al 
cuvîntului. 

„Cetatea modernă“ are nevoie de sufletul „cetăţii antice“, 
de acea dragoste adîncă a cetăţenilor pentru pămîntul patriei, 
pentru mormintele străbunilor, pentru lăcașurile sfinte, are 
nevoie de credinţă profundă în viitorul neamului și menirea 
sa istorică de a contribui la ridicarea culturii umane. Cînd 
aceste sentimente sînt puternice și statornice, rațiunea își des- 
fășoară în mod spontan activitatea îndreptată spre descoperirea 
şi perfecţionarea mijloacelor tehnice. Ea împinge spre raţio- 
nalizare, spre organizarea forţelor individuale întru . apărarea 
şi întărirea „substanței morale“ care este națiunea. 

Concepţiile materialistă, mecanicistă, positivistă, raţiona- 
listă, au crezut și cred încă în puterea exclusivă a raționalizării, 
a diviziunii muncii, a organizaţiei savante şi calculate. Refor- 
matorii obsedaţți de aceste concepţii văd perfecțiunea în „ma- 


şină“ şi se reped cu frenezie asupra indivizilor pentru a-i spe- 

cializa și deforma sufletește. Dar greutatea trebueşte pusă în 
desvoltarea conștiinței morale a individului. Din conștiința sa 
morală trebue să izvorască străduința de a se specializa, de a 
se instrui, cu scopul de a-și pune cunoștințele de specialist în 
slujba naţiunii. ` 

In felul acesta Cetățile moderne, naţiunile civilizate de azi, 
își pot dobiîndi prin educaţie cetățenească și instrucție profe- 
sională ostași ideali. 

` Am schițat în linii largi cam ce-ar trebui să cuprindă un 
viitor studiu sociologic asupra armatei. Un astfel de studiu ar 
fi foarte util mai ales pentru a lămuri una din cele mai impor- 
tante probleme, ba poate cea mai importantă problemă a 
sociologiei aplicate, anume problema „păcii eterne“. Fără un 
studiu temeinic şi obiectiv, punîndu-se la contribuţie toate 
ştiinţele auxiliare ale sociologiei (istoria, etnologia, psihologia, 
etc.), toate discuţiile asupra păcii eterne sînt condamnate a 
rămînea sterpe. și suspendate în gol, degenerînd doar în certuri 
sgomotoase între „pacifişti“ și „beliciști“. 

Rezultatele la care au ajuns sociologii, în cele două con- 
grese internaţionale, din 1906 și 1930, unde s'a desbătut tema 
păcii perpetue, ne arată cu prisosinţă că lipsa de studii socio- 
logice, privind instituţia armatei, împiedică o deslegare obiec- 
tivă a acestei probleme. 

Nu putem intra aci într'o expunere a teritoriilor diferiților 
sociologi ; putem doar spune că unii sunt pesimiști, considerînd 
războiul ca un rău necesar, alții optimişti, exprimîndu-și cre- 
dinţa că în anumite condițiuni s'ar putea înlătura conflictele 
armate între popoare. 

In orice caz, Congresul sociologic din 1930, după grozava 
experienţă a războiului mondial, a arătat însemnătatea proble- 
mei precum şi dificultățile ce stau în calea deslegării ei prac- 
tice. Sociologia, aşa se desprinde din lucrările prezentate con- 
gresului, trebue să cerceteze cu obiectivitate şi din toate punc- 
tele de vedere fenomenul războiului, să analizeze toate cauzele, 
să lămurească în ce condițiuni s'au ivit conflicte armate și 
dacă aceste condițiuni mai dăinuiesc sau încep a dispare, făcînd 
loc unor condițiuni favorabile păcii. Dacă oamenii doresc 
pacea, sociologia ar trebui să fie în stare de a arăta prin ce 
mijloace s'ar putea înfăptui. 

Dar, zicem noi, chiar pentru elucidarea teoretică și înles- 
nirea deslegării practice a problemei, sociologia n'ar trebui — 
oare — să înceapă cu studierea temeinică a instrumentului de 
războiu, deci a armatei ? 

Elaborarea de proiecte de pace eternă nu mai are azi nicio 
putere de atracţie. Filosofii își pot. imagina fel de fel de con- 
stituții ideale ale omenirii, aşa cum pe vremuri îşi imaginau 
constituții ideale ale unui Stat, dar aceste constituții rămîn ina- 

plicabile cîtă vreme nu există și nu ni se poate arăta că pot fi 
create condițiunile necesare care să îngăduie aplicarea. 

In general, problema e cuprinsă în întrebarea: cum am 
putea preface întreaga omenire într'o comunitate morală ? Căci, 
numai într'o comunitate morală conflictele sînt excluse şi pacea 
este desăvîrșită. Dacă deci, comunităţile umane existente sar 
transforma toate în comunități morale, sar ivi fără îndoială 
posibilitatea de a le prinde într'un sistem federativ. Dar 
pentruca ele să devie comunități morale, indivizii care le com- 
pun ar trebui și dînșii să devie fiinţe morale, adică să recu- 
noască fără rezerve primatul ordinei morale, considerînd 
celelalte ordine (biologică, politică, economică, etc.) numai ca 
mijloace (mecanisme) subordonate pe deplin scopurilor morale. 
Dar, se pot înlătura oare conflictele între aceste ordine şi sar 
putea stabili o ierarhie definitivă a lor în stare să garanteze 
dăinuirea indefinită a păcii între oameni ? Oare nu trebue să ne 
mulțumim mai degrabă cu năzuința continuă spre acest ideal, 
decît să ne legănăm în nădejdea că poate fi înfăptuit în timp 
apropiat ? 

Netăgăduit este că naţiunile civilizate de azi sunt amenin- 
tate de noui catastrofe și că tehnica războiului modern va 
aduce, în cazul unei conflagrații mondiale, asupra omenirii 
suferințe grozave. Dar în ce stă „civilizația“ modernă, care 
este sensul ei, dacă aceste catastrofe sunt posibile sau chiar 
înevitabile ? 

Japonia, amenințată pe vremuri să devie o colonie exploa- 
tată de Europenii „civilizați“, s'a civilizat şi ea, iar, astăzi, 
vrea să cucerească China. Pentru a o civiliza? Dar, înainte 
de contactul cu Europenii, domnea în Japonia pace şi frăție ? 
Dimpotrivă, ni se spune că această țară era sfîșiată de neînce- 
tate lupte între clanuri şi triburi. Abia prin luptele împotriva 
Europenilor, Japonezii au devenit o naţiune, o comunitate cu 
tendinţă de a se transforma într'o comunitate morală prin înlă- 
turarea luptelor interne. 

Dar naţiunile necivilizate ? Sunt ele menite să fie veşnic 
supuse naţiunilor civilizate ? Și ce înţelegem prin termenii de 
civilizație, cultură, etc. ? Totalitatea valorilor create de uni- 
tate? Așa dar, dacă toate naţiunile ar avea aceeaș civilizație 
(sau cultură ?), adică ar recunoaște aceleaşi valori, ele ar trebui 
să colaboreze la crearea și păstrarea lor în loc să le nimicească 
prin războaie ! Dacă însă unele valori (şi nu cele mai neînsem- 
nate !) sunt efectul războaelor, încetarea războirii n'ar însemna 
şi dispariţia acelor valori ? S'ar putea doar lesne arăta că civi- 
lizaţia și cultura naţiunilor au fost produse de luptele lor între- 
olaltă. Incetarea luptelor și antagonismelor între naţiuni ar 
face să dispară chiar sensul civilizaţiei şi culturii. Un pacifist 
pur, de pildă, nici că l-ar mai citi pe Homer, deoarece nu l-ar 
înțelege. 

In teorie, problema poate fi lămurită, fixîndu-se, în evo- 
luţia comunităţii umane, punctul de plecare şi cel de sosire. 
Pace domnește în comunitatea „originară“ în care, prin ierarhia 
naturală a. sexelor şi virstelor, orice conflict e cu neputinţă, 
— pace va domni cînd omenirea va fi o mare familie, o comu- 
nitate spirituală, în care fiece individ va asculta de poruncile 
lui Dumnezeu, părintele tuturora. Intre acești doi termeni 
însă, între începutul omenirii şi înfăptuirea Cetăţii lui Dumne- 
zeu, comunităţile omenești vor fi în neîncetată luptă, pentru 
a-și apăra, fiecare din ele împotriva tuturor celorlalte, moșia și 
legea şi graiul. 

Oamenii trăesc, ce-i drept, în amintirea veacului de înce- 
put cînd domnea liniște și pace: 

Aurea prima sata est aetas, quae vindice null 

Sponte sua sine lege fidem rectumque colebat — 
şi ei năzuesc spre un nou veac de aur, spre instituirea păcii 
eterne pe pămînt, iar istoria crede a putea desprinde din mersul 
evenimentelor, ca efect al acestei dorințe, înaintarea spre idea- 
lul pacifist. Ceea ce crede istoria, sociologia ar trebui să 
încerce a verifica. 

Ar fi chiar de mare folos, dacă sociologia ar aduce dovada 
că problema päcii eterne nu poate fi deslegată. Căci, aşa cum 
în matematică există probleme cu neputinţă de deslegat, d. ex. 
cvadratura cercului, așa există, ni se pare, și în sociologie. 
Dar e necesar ca imposibilitatea deslegării să fie demonstrată. 
Prin asta ştiinţa e scutită de trudă zădarnică, d. ex. sociologia 
mwar mai încerca să arate cum sar putea ajunge la identitatea 
Statului cu Comunitatea morală. Platon a încercat să rezolve, 
în domeniul social, cvadratura cercului, să construiască un Stat 
identic cu familia, iar pacifiștii moderni merg pe urmele lui. 

Dar totuși, se poate demonstra cum un cerc poate fi apro- 
piat neîncetat de un pătrat echivalent, deci, în domeniul social, 
cum o comunitate umană organizată politicește poate deveni 
pacifistă. Sociologia ar putea arăta cum o naţiune îşi poate 
organiza o armată puternică fără să aibă tendinţe războinice. 
Căci, în acest caz, armata ar fi menită să asigure existența și 
înflorirea naţiunii, apărînd-o de atacuri din partea unor naţiuni 
pentru care armata nu este decît un instrument de distrugere. 


25. PACEA ETERNĂ ȘI MORALA CREȘTINĂ 


Nu trebue să construim teoretic o astfel de comunitate 
lipsită de tendinţe războinice. E lămurit doar că Cetatea antică 
s'a născut în primul rînd din nevoia şi voința de a apăra comu- 
nitatea împotriva unor dușmani externi, iar nu din tendințe 
agresive. Cetatea era menită să înlesnească concentrarea și 

organizarea repede a tuturor bărbaţilor adulți în vreme de 
primejdie externă, cînd se vestea apropierea unor cete de băr- 
baţi înarmaţi care veneau să prade vitele și să pustiească 
ogoarele. Cetățile acestea erau, în timpurile protoistorice, 
inexpugnabile, cum vedem acest lucru în cazul Troiei. Dar 
în acele timpuri şi gospodăriile erau întărite și întocmite pentru 
apărare și fiecare gospodărie era condusă de un „rege“, faothebc. 
In Ithaca, patria lui Ulysse, erau o mulţime de regi, adică țărani 
înstăriți, suverani în sfera proprietăţii lor, care trebuia apărată 
împotriva vecinilor şi, eventual, împotriva străinilor (pirați). 
Dar geneza cetăților, organizarea lor etc. sînt probleme bine 
lămurite azi de specialiști 1). Ceea ce ne interesează aci este 
faptul că pînă la o anumită vreme cetăţile mau tendinţe impe- 
rialiste, ci se mulțumesc cu organizarea apărării. Cum însă 
prin puterea împrejurărilor, primejdia externă era permanentă, 
iar, pe de altă parte, populaţia stînd subt scutul cetăţii creștea, 
se ivi necesitatea de a organiza forța armată. Astfel noţiunea 
de cetățean coincide într'o vreme cu cea de ostaș și aceasta 
cu cea de apărător al cetăţii. Acelaș fenomen se repetă și în 
oraşele, „burgurile“, medievale. Dar în această fază cetățeanul 
nu e ostaș specialist, ci el este agricultor sau meseriaş (în Evul 
mediu), care-şi apără, la nevoie, moşia şi bogăţia împreună cu 
ceilalți cetățeni de acelaș neam împotriva „străinilor“. Cu 
vremea însă mînuirea armelor devine o specialitate și cetăţenii 
sînt educați pentru arta războiului în vederea unor expediţii 
militare menite să lărgească teritoriul cetăţii şi să sporească 
bogăţia ei. 'Totuş, cîtă vreme armata e compusă din cetățeni, 
constituţia cetății rămîne democratică — pentru cei ce posedă 
arme și le ştiu mînui. Inăuntrul cetăţii domneşte pace și legea 
împiedică izbucnirea de conflicte între familii. Cetăţenii sînt 
liberi în măsura ce-și dobîndesc influenţă asupra legislaţiei. 
Insă chiar crearea acestui instrument atît de necesar pentru 
libertatea cetăţii, cuprinde o mare primejdie pentru libertatea 
cetățenilor cînd instrumentul intră pe mîna unui conducător 
ambițios şi hotărît să-și institue tirania. Cetăţenii caută cu 
multă grijă să zădărnicească instituirea tiraniilor. Dar trecerea 
la o politică imperialistă, organizarea de armate profesionale, 
au creat noui forme de guvernămînt, depășind cu desăvîrșire 
sfera îngustă a Cetăţii. Așa sa ivit monarhia militară a lui 
Filip şi Alexandru, așa s'a născut monarhia militară a Cezarilor 
romani, așa s'au constituit monarhiile absolutiste după epoca 
ieodală. Ceea ce înseamnă că o armată permanentă, profesio- 
nală, este totdeauna o ameninţare a libertăţii cetățenești, fără 


1) Colecția L'Evolution de PHumanité, condusă de Henri Beer, 
cuprinde lucrări prin care sociologia îşi poate verifica în amănunte 
ipotezele. 

considerare dacă e compusă din cetățeni specializați sau din 
mercenari (străini). Anglia a devenit o democrație prin faptul 
că regii ei mau reuşit să-și organizeze o armată permanentă 
care să fie la dispoziția lor. Pe continent, monarhia absolută 
a luat pretutindeni ființă, dat fiind că luptele neîncetate au 
cerut întreținerea continuă de armate subt comanda domni- 
torilor. Iar aceste armate, menite să apere libertatea „,cetă- 
țenilor“, a locuitorilor ţării, deveniră instrumente de tiranică 
apăsare şi exploatare a lor. 

Situaţia se schimbă întrucîtva prin serviciul militar obli- 
gator pentru toţi locuitorii. Dar istoria Franţei ne arată că 
democraţia și libertatea sînt totdeauna în primejdie și că numai 
prin neîncetată veghiare și printr'o savantă echilibrare a forțe- 
lor (a „puterilor“ se poate evita o dictatură sprijinită (ca toate 
dictaturile și tiraniile) pe armată. 

Cum se poate înlătura primejdia unei tiranii interne, fără 
a slăbi puterea defensivă a unei naţiuni? Nici aici nu trebue 
să construim o constituţie ideală, teoretică. Elveţia, Danemarca, 
Suedia, Norvegia ne dau exemple destul de lămurite. Pro- 
blema se complică în cazul Statelor-Unite ale Americei de 
Nord, deoarece aci problema negrilor şi a imigranţilor neasimi- 
laţi deşteaptă îndoeli cu privire la democrația americană. Tot 
așa: în Statele cu minorităţi etnice: Cehoslovacia, Iugoslavia, 
etc., problema ia altă înfățișare. Dar problema evreiască ? 
Fără cercetarea și lămurirea ei, ar rămînea cu desăvirşire 
neînțelese și neexplicate procesele sociale care au împins în 
Rusia la instituirea unui despotism extrem, iar în alte ţări la 
războaie civile, la lupte înverșunate de partide, la înlăturarea 
tuturor libertăților cetăţeneşti în folosul exclusiv al minorităţii 
jidovești, etc. 

Există deci, pe lîngă primejdia unor conflicte armate 
externe (internaţionale sau, mai bine zis, interstatale), şi pri- 
mejdia unor conflicte interne, a războiului civil. Antagonisme 
de tot felul (etnice, economice, religioase, etc.), se pot ivi înăun- 
trul Statelor, iar aceste antagonisme își au repercusiunile 
lor asupra relaţiilor interstatale. Așa lupta de emancipare a 
naționalităților împotriva stăpînirii maghiaro-germane a deter- 
minat tendinţele războinice ale Sîrbiei, Romîniei, Italiei îndrep- 
tate spre liberarea fraţilor subjugaţi. Tot aşa luptele de clasă 
în diferitele State influențează raporturile între State, ceea ce 
vedem din felul atitudinii Statelor în problema spaniolă. Dar 
problema colonială! Expediția italiană împotriva Etiopiei nu 
era să aprindă un nou războiu, european cel puţin, dacă nu 
mondial ! Şi nu cuprinde tendința Germaniei de a anexa toate 
teritoriile locuite de germani și vecine cu Reichul precum și 
cererea ei stăruitoare de a i se restitui coloniile o permanentă 
primejdie de războiu ?. Despre tendinţele Rusiei de a deslănțui 

în toate Statele „capitaliste“ revoluția „proletară“ nici nu mai 
vorbim : propaganda comunistă întreținută de agenţii Moscovei 
turbură doar neîncetat pacea întregii lumi. 

E socioliogia în stare să intervină dînd precepte (aplica- 
bile în practică) în vederea înlăturării războiului ? Fără îndo- 
ială. Dar oamenii politici sînt oare dispuși să primească sfa- 
turile sociologiei ? In primul rînd, nici nu ne-am putea gîndi 
ca sociologia să elaboreze un proiect de constituție pentru 
omenire. Ci ne-am gîndi mai degrabă la intervenţia sociologiei 
înăuntrul naţiunilor pentru a înlesni claselor conducătoare 
înfăptuirea de reforme care să asigure pacea internă, adică 
înlăturarea sau îndulcirea antagonismelor interne care cuprind 
germeni de conflicte externe. Aci lectura Republicei și a 
Legilor lui Platon precum şi a Politicei lui Aristotel ne poate 
fi de mare folos. O naţiune modernă organizată după modelul 
politicei lui Aristotel n'ar avea nicio tendință războinică şi, 
dacă toate naţiunile civilizate ar merge pe această cale, pacea 
ar fi asigurată. 

Nu dela slăbirea coeziunii lăuntrice a naţinuilor și deschi- 
derea lor largă pentru curentele internaţionale se poate 
nădăjdui eliminarea cauzelor războaelor, ci dela consolidarea 
lor internă şi înaintarea lor spre o desăvirşită echilibrare şi 
ierarhizare a puterilor lor, (sau, cum le numește d-l Duprat, 
a structurilor lor unifuncționale). 

Se pot înfăptui astfel de reforme? Fără îndoială. Și cre- 
dem că naţiunile (europene cel puţin) vor fi împinse pe calea 
aceasta chiar prin imposibilitatea de a-și păstra independența 
(libertatea) față de alte națiuni fără o desvoltare a tuturor 
forţelor proprii. Nu ne facem iluzii prea mari că pacea eternă 
va fi înfăptuită în scurtă vreme, dar putem constata că voința 
oamenilor politici europeni, deci chiar a specialiştilor în materie, 
pare a înclina spre pace, deși puterea celor ce au profitat și 
speră să profite încă de pe urma războaielor n'a slăbit cu desă- 
vîrșire. Mai există încă nomazi dornici de pradă, dar nu 
nomazi războinici și romantici, ci nomazi moderni utilitariști, 
corbi cari împing la măcel pentru a se îngrășa din cadavre, 
hiene „pacifiste şi umanitariste“* care se strecoară din țară în 
țară pentru a sămăna ură între fraţi și a ațîța toate instinctele 
primitive ale omului-animal. 

Dacă naţiunile civilizate, în loc să se sfîșie întreolaltă, ar 
declara războiu acestor dușmani înverșunaţi ai omenirii și 
omeniei, pacea ar fi apropiată prin faptul că acest războiu ar 
însemna întradevăr luptă siîntă pentru primatul ordinei 
morale. Ar fi deci ca armatele, în loc să fie puse în slujba 
cuceritorilor ambiţioși sau a bogaţilor vecinic nesătui sau a 
unor fanatici care vreau să fericească lumea numai după „ideo- 
logia“ lor, să fie puse, în sfârşit în slujba moraliștilor pentru 

a înfăptui binele, pentru a scuti pe cei slabi împotriva celor 
puternici, deci pentru a asigura biruința dreptății. ` 

Dar cine să organizeze o astfel de armată, dacă nu mora- 
liştii ei înșiși ! Isus Hristos ne-a arătat drumul spre mîntuire, 
spre înfăptuirea comunităţii morale desăvîrşite. Cei ce l-au 
înțeles, să-l urmeze, fără șovăire și pînă la împlinirea jertfei. 

Invăţătura creştină este doar cea mai sublimă teorie a 
comunității omeneşti. Numai prin aplicarea ei se poate în- 
făptui pacea pe pămînt. Și ea sa înfăptuit și se va mai 
înfăptui în măsura puterii de dragoste și jerifă a oamenilor, în 
măsura ce oamenii vor fi în stare să se cunoască pe sine ca 
suflete nemuritoare, renunțînd a se identifica cu trupul lor. 
In felul acesta, de-asupra societăţilor omenești se încheagă 
comunitatea sufletelor, comunitatea drepţilor, dincolo de lumea 
senzibilă şi totuș mai reală decît ea, prototipul ei veșnic ne- 
schimbat. Imaginea acestei comunităţi îl împinge pe om la 
făptuirea binelui. Și cu cît moraliștii vor zugrăvi în culori 
mai vii și strălucitoare icoana comunității morale, cu atît mai 
mult ei vor trezi și întări dorința și voinţa tuturora de a o 
vedea înfăptuită. Și în acest fel omenirea se va apropia de 
pacea eternă. 


26. SOCIOLOGIA ŞI MORALA 


Idealul științei este, precum se spune, de a considera 
lumea lipsită de finalitate, adică de a o considera complet 
desubiectivată. Ba mai mult: reprezentanții științei afirmă 
că lumea, sau, mai bine zis, natura, este lipsită de finalitate. 
Natura nu există pentru om și pentru scopurile umane, ci ea 
există pentru sine, ea există așa cum există — și nimic mai 
mult. Știința va cerceta natura, va desprinde legile după care 
se desfășoară evenimentele naturale, fără a cumpăni dacă 
această cunoaștere poate servi sau va servi cîndva unor scopuri 
umane, adică dacă este folositoare sau păgubitoare omului. 
Pe de altă parte, sa constatat că omul consideră natura (și e 
nevoit s'o considere) ca şi cum ar urmări scopuri, ca şi cum 
e ordonată de o inteligență. Filosoful german Vaihinger a 
expus „filosofia“ subt acest aspect al „ficțiunilor“' omenești. 
Principiile acestei filosofii a ficțiunilor le-a găsit Vaihinger la 
Kant, în Critica puterii de judecare. Dar am putea întreba : 
nu se poate afirma cu acelaș drept, și poate cu mai mare drept, 
că știința se întemeiază ea însăși pe ficţiunea că natura ar fi 
lipsită de finalitate, pe cînd în realitate ea e stăpînită de legi 
finale ? Primatul rațiunii practice, susținut cu atîta căldură de 
Kant din motive morale, şi-ar găsi o fundamentare mai adîncă, 

dacă am împinge ficțiunea de partea raţiunii teoretice, în 
cîmpul științei, iar natura am considera-o creată, ordonată și 
condusă de o inteligenţă în vederea înfăptuirii unui scop. In 
acest caz ştiinţa ar avea libertatea să-și îngrădească domeniul 
prin „ficţiunea“ naturii ca inecanism, eliminînd din conceptul 
„naturii“ orice finalitate şi subiectivitate. Prin această metodă 
însă nu Sar îngusta sfera naturii, ci, dimpotrivă, cercetarea 
continuă a naturii (considerată ca mecanism) ar lărgi neîncetat 
sfera ei chiar prin faptul că inteligenţa umană, pentru a putea 
continua cercetările, păstrînd cu neînduplecare acest punct de 
vedere, va trebui să-și lărgească în aceeaş măsură sfera ei 
de libertate, puterea ei de stăpînire asupra naturii. Termenul 
de libertate nu poate însemna doar altceva decît stăpînirea 
subiectului asupra obiectului. Condiţia necesară a stăpînirii 
obiectului este cunoașterea lui, cunoașterea legilor cărora le 
este supus obiectul. O inteligență atotștiutoare ar fi stăpînă 
absolută a Universului-obiect, ea ar fi absolut liberă. Prin. 
urmare, chiar dacă lumea n'ar fi creată de Dumnezeu, ci ar 
exista din vecie, ea ar fi supusă stăpînirii lui Dumnezeu, dacă 
prin Dumnezeu înțelegem inteligenţa cea mai înaltă și per- 
fectă. Dar, cum lesne se poate demonstra, cunoașterea este 
creare, obiectul cunoscut este fapta, creaţiunea subiectului 
cunoscător. Ştiinţa, cunoscînd natura ca mecanism, o creează 
ca mecanism şi creînd-o, o stăpînește. 

Dar tot așa de lămurit este, cel puţin pentru cei ce au 
înțeles că prin cuvinte se exprimă ceva, că crearea implică un 
scop, care nu poate fi stăpînirea în sine, adică puterea de a 
dispune de creaţiune „după bunul plac“, adică şi pentru a o 
distruge. „A crea pentru a distruge“ cuprinde doar o contra- 
dicție. Un subiect poate distruge ce a creat alt subiect pentru 
a crea el însuși ceva. Sau mai bine zis: un subiect creînd, 
distruge creațiunea altui subiect. Așa, orice progres realizat 
în ştiinţă de o inteligenţă superioară înseamnă, oarecum, dărî- 
marea lumii existente pînă atunci şi crearea unei lumi noui. 
Mai modest vorbind : înseamnă perfecționarea lumii existente 
pînă atunci, și anume din punctul de vedere al „ficţiunii“ 
științei, deci al lărgirii sferei naturii ca obiect şi å lărgirii 
libertăţii umane. 

De aceea lumea creată de Dumnezeu prin cunoașterea și 
gîndirea sa atotcuprinzătoare este cea mai perfectă posibilă. 

Dar aceste lucruri le-a expus Leibniz cu mult mai frumos 
şi temeinic. Pentru noi important este să evadăm din reţeaua 
erorilor „știențismului“ care desbracă lumea de orice înţeles. 
Căci ce înțeles poate avea o lume obiectivă fără raportare la 
-un subiect, la activitatea unui subiect îndreptată spre un scop ? 
Și ce alta poate fi scopul în ultimul rînd decît perfecțiunea 
lumii, adică crearea unei ordine din desordine, a cosmosului din 

haos. Fiecare subiect, în felul său și după locul ce-l ocupă în 
ierarhia subiectelor, își creează lumea sa cea mai perfectă posi- 
bilă. Universul ca mecanism perfect ar presupune existența 
unui subiect atotputernic, al cărui obiect (creat de el) ar fi 
Universul. Tot ce creează celelalte subiecte ar fi imperfect, 
ar cuprinde germenele disoluției, ar cuprinde „răul“ — în cazul 
cînd n'ar corespunde planului și scopurilor subiectului suprem. 
Știința deci, despărțită de artă și morală, n'are niciun înţeles ; 
adevărul, frumosul şi binele formează o unitate nedespărţită, 
sînt noţiuni care, fiecare pentru sine, sînt lipsite de sens. 
Năzuind a descoperi adevărul, noi deschidem drum creării fru- 
mosului, artei, iar arta duce spre înfăptuirea binelui, a ordinei 
morale. A face știință pentru știință, artă pentru artă și a 
ne împlini datoria din datorie sînt ficțiuni ale unor specialiști 
deformaţi sufletește. De cînd filosofia sa pus în slujba știin- 
ţelor exacte, positive, renunțind la stăpînirea lor, s'a produs 
anarhia nu numai a ideilor ci şi a faptelor, deoarece specialiștii 
de toate felurile au pretins fiecare stăpînirea pentru speciali- 
tatea lor. Lupta științei împotriva „metafizicei“ nu este decît 
expresia acestor tendinţe anarhice. Iar înfrîngerea metafizicei 
a fost uşoară după ce ea renunțase să fie „teologie“, adică să 
pornească chiar în explicarea lumii, deci în ştiinţă, dela certi- 
tudinea existenţei lui Dumnezeu. 

Rătăcirea științei nu se arătă în toată greutatea ei decît 
după constituirea sociologiei ca știință positivă. Primii filosofi 
moderni, toți oameni de știință, matematicieni în primul rînd, 
nu pătrunseră pînă la problema socială. Aci ei Sau rămaseră 
în vechiul făgaş săpat de cele două științe „practice“: Etica 
şi Politica, sau încercară să asimileze știința socială cu desă- 
vîrşire științelor fizice-mecanice (Hobbes, Spinoza, Leibniz). In 
cazul din urmă se ivi însă cu necesitate conflictul între deter- 
minismul social şi libertatea omului considerat ca ființă morală. 
Dintre cei ce au crezut că pot înlătura acest conflict între legile 
naturii și libertatea umană, numele lui Kant şi Renouvier stră- 
lucesc înaintea tuturora. Dar, pe de altă parte, positivismul 
puse capăt acestor năzuințe declarînd că sociologia este o 
ştiinţă naturală în temeiul faptului că legile sociale sînt legi 
naturale. In felul acesta sfera noțiunii de natură fu întinsă 
şi asupra fenomenelor sociale, după ce biologia intrase deja, 
iar psihologia aștepta să intre şi ea în această sferă unde metoda 
experimentală e stăpînă. 

Intr'adevăr, în clipa ce societatea deveni obiect de cerce- 
tare, ea trebui să urmeze soarta tuturor obiectelor, adică să se 
supună principiului determinismului universal, deoarece subiec- 
tul nu poate cunoaște obiectul decît subt condiţia ca el să fie 
obiect, adică să fie lipsit de libertate, să fie un mecanism care 
funcționează după legi statornice și neschimbate. In temeiul 

acestui determinism omul (subiectul) cunoscînd legile sociale, 
devine stăpîn al obiectului, poate transforma (reforma) socie- 
tatea-obiect în conformitate cu scopurile sale. 

După multe şovăeli şi îndoeli am ajuns, într’ adevăr, la 
concluzia că știința socială, sociologia, îi deschide omului posi- 
bilitatea de a stăpîni societatea, așa cum științele fizice îl fac 
stăpîn peste natură (în înţelesul obișnuit al cuvîntului! 
„natură“). Condiţia fundamentală şi necesară a acestei stă- 
pîniri, fie că este vorba de natura anorganică, de cea organică 
sau de societate, este însă ca omul care rîvnește la stăpînire 
să reușească a preface substratul asupra căruia vrea să acţio- 
neze în obiect, înlăturînd din el orice subiectivitate. Dar, cum 
societatea este compusă din oameni, din ființe vii și inteligente 
şi cum pluralitatea subiectelor este un fapt demonstrat (cel 
puţin pretindem că e demonstrat prin teoria noastră), problema 
se înfățișează ceva mai dificilă decît în celelalte ştiinţe. Ea 
n'ar fi mai dificilă, ci dimpotrivă mai ușoară, dacă n'ar exista 
încă unele prejudecăţi și anumite confuzii de termeni.  Printr'o 
reformă radicală a psihologiei, care ar înlesni apoi şi consti- 
tuirea pedagogiei ca adevărată artă socială, sociologia ar păși 
pe drumul sigur al progresului şi i-ar oferi omului toate ele- 
mentele pentru stăpînirea societăţii şi perfecţionarea ei. 

Republica lui Platon ni se înfăţişează ca o viziune genială 
a posibilităţii de rezolvire teoretică (și în urmă și practică) a 
acestei probleme.  Desprinsă din sfera îngustă a „,politicei 
internaționale“ a cetăților grecești de atunci şi așezată în 
cadrul larg al politicei „mondiale“ de azi, teoria sa își dobîn- 
dește adevărata valoare şi semnificaţie. După lungile şi dure- 
roasele experiențe prin cari a trecut omenirea în cursul 
veacurilor și pe care le-a înregistrat istoria ca material experi- 
mental pentru ştiinţa socială modernă, ipoteza enunțată în 
Republica lui Platon își poate primi și verificarea şi modificarea 
necesară 1). Naţiunile moderne tind spre o organizare asemănă- 
toare celei preconizate de Platon pentru Statul său ideal 
(teoretic). Oamenii de Stat și, în general, conducătorii sociali 
din timpurile noastre vor trebui să ţie tot mai mult seama de 
rezultatele la care ajung științele sociale în temeiul cercetărilor 
lor călăuzite de experienţele istoriei și de studiul condiţiunilor: 
biologice și psihologice ale nașterii și dăinuirii comunității 
omenești. Numai naţiunile organizate și conduse după regulele 
fixate de sociologie își vor putea dobîndi şi păstra locul în 
cosmosul social care începe să se constituească și să se limpe- 
zească din haosul care a domnit pînă acuma. Omenirea înain- 


1) Asupra valorii Republicii lui Platon vezi: Hans Freyer, Die 
politische Insel. Eine Geschichte der Utopien von Platon bis Zur 
Gegenwart, Leipzig 1936. 

tează cu necesitate spre forma unui sistem compus din sisteme 
reprezentate prin națiuni, fiecare din ele fiind sau năzuind a 
deveni o comunitate morală după tipul Cetății platonice. 

Se poate întrevedea această înaintare, dar, pe de altă parte, 
după cum am văzut din expunerea „Sociologiei războiului şi a 
păcii“, termenul final al acestei evoluții nu trebue să ni-l ima- 
ginăm prea apropiat. Ea începe, în cercul civilizației europene, 
cu enunțarea filosofiei grecești a primatului ordinei morale 
faţă de ordinea politică. Zeitatea e concepută ca Bine suprem, 
ca principiu al dreptăţii. Creștinismul face un pas înainte și 
proclamă lupta împotriva ordinei politice instituită de oameni 
prin organizarea raţională a forţei, cerînd înlocuirea forței în 
conducerea oamenilor prin „iubirea aproapelui“. Lupta cleru- 
lui creștin organizat după tipul teocraţiei iudaice împotriva 
puterii politice se sfiîrșește, după loc și timp, sau prin instituirea 
cezaro-papismului (în imperiul bizantin şi cel moscovit pre- 
cum și, în urmă, în unele State protestante) sau prin separa- 
țiunea Bisericii de Stat, d. ex. în Franța. Dar lupta hotărîtoare 
a „moraliştilor“ pentru recunoașterea primatului ordinei morale 
abia a început. Studiul sociologiei devenind necesar pentru 
organizarea raţională a comunităţilor umane, a ridicat la supra- 
faţă problema morală, întrucît sociologia, analizînd condițiunile 
__de naştere și dăinuire a comunităţilor umane, a stabilit că pri- 
matul ordinei morale este condiţia fundamentală a oricărui 
progres social. Sociologia cere deci o revizuire radicală a 
vechilor concepţii și mînă spre întemeierea unei noui filosofii 
sociale, unei noui metafizici, mînă deci pe urmele lui Platon. 
Și dacă-l citim cu atenție pe A. Comte îl vom surprinde încîr- 
nind pe drumul deschis de Platon şi tinzînd spre instituirea pri- 
matului ordinei morale. Eroarea lui Comte stă în faptul că, 
neadiîncind studiul comunităților umane, mai ales din punct de 
vedere istoric, problema separaţiunii şi ierarhiei puterilor 
sociale i-a rămas nedeslușită. Așa cum odinioară Bacon văzuse 
bine necesitatea unei noui metode în cercetarea naturii, dar 
rămase în expunerea problemelor cu desăvîrşire încătușat în 
vechile concepţii, aşa şi Comte întrevăzu bine necesitatea unei 
reforme radicale a metodelor de cercetare în cîmpul social, dar 
nu reuși să aplice această metodă expusă destul de clar în 
vol. IV, lecţia a 48-a, din Cursul de filosofie positivă. Pentru 
dînsul nu există decît două puteri sociale : cea spirituală şi cea 
temporară, după tipul organizației feodale. Progresul ar sta, 
după concepţia lui, în înlocuirea clerului, reprezentant al 
puterii spirituale, prin savanți și a aristocrației, care repre- 
zenta puterea temporară, prin industriaşi. El credea deci în 
dispariţia teologiei şi a politicei şi în înlocuirea lor prin știință 
și economie. Această concepție greşită despre constituţia reală 
a comuntăţii umane dăinuește pînă în zilele noastre, doar că 

după războiul din 1914—1918 a început să se recunoască necesi- 
tatea separaţiunii între politică şi economie, proclamîndu-se în 
unele State „primatul politicului asupra economicului'. Pro- 
gresul realizat în sociologie a făcut să se recunoască şi impor- 
tanţa „biologicului“ pentru constituția unei comunități umane, 
sociologia germană actuală (nu mai puţin și politica practică). 
dînd acestui factor chiar un loc de frunte în ierarhia „puteri- 
lor sociale“. Și în Italia, fie direct prin cercetările demografice 
ale şcolii lui Corrado Gini fie şi subt influenţa „rasismului“ 
german (întărită prin imigrațiunea unui însemnat număr de 
jidani) începe să se dea atenție factorului biologic. 

Nu se poate tăgădui că în teorie se recunoaște pe deplin 
şi importanța ordinei morale şi chiar primatului ei. Dar în 
aplicațiunile practice morala şi religia rămîn subordonate 
ordinei politice (care, după cum a demonstrat Machiavel, e 
întemeiată pe forţă). Faza actuală a societăților moderne e 
caracterizată prin lupta surdă ce se dă între poltică şi morală. 
Formula primatului ordinei morale a devenit necesară pentru 
conducerea națiunilor. In practică însă politicienii guvernează 
după metoda tradițională: prin forță şi viclenie. Părerea 
noastră este însă că evoluția împinge spre o aplicare practică 
a formulei, deci spre o conducere care să-și întemeieze de 
fapt cîrmuirea pe norme morale. Să încercăm a sprijini acea- 
stă ipoteză a noastră prin observaţia faptelor. 


21. DELA „ECONOMIA DESTRUCTIVĂ“ LA „CULTURĂ“ 


A stăpîni un obiect înseamnă a-l perfecționa, a-l apropia 
de tipul său ideal, a-l face mai frumos, mai bun, mai util, mai 
adevărat. Termenul de adevărat are aci înţelesul că obiectul 
trebue să-și poată manifesta în plină lumină însușirile sale 
caracteristice. Aşa, un triunghiu tras de mîna dibace a unui 
desenator este mai adevărat triunghiu decît unul tras de mîna 
încă nesigură a unui copil; așa, un cal de rasă este mai ade- 
vărat cal decît o corcitură, deoarece în calul de rasă se mani- 
festează însușirile calului în toată puterea lor. è 

In unele timpuri şi locuri natura opuse rezistență puternică 
omului. lar cînd și unde acesta reuși s'o stăpînească, el procedă 
cum procedează învingătorul în prima furie față de învins: 
pornirea de a distruge dușmanul e mai puternică decît tendința 
de a-l îmblînzi şi folosi pentru sporirea puterii proprii. Fie că. e 
vorba de bogăţiile minerale, sau de plante sau animale sau de 
oameni, la începuturile civilizaţiei stă „economia destructivă“. 
(„Raubwirtschaft'“). Păduri au fost distruse, animalele sălbatece 
au fost nimicite fără cruţare, dușmanii învinşi era ucişi fără 

milă. In urmă a trecut omul la cultură, la umanizarea naturii, 
la adaptarea ei pentru scopurile sale. Dar nu numai din punct de 
vedere utilitar, ci şi estetic și moral. „Exploatarea“ începu să 
devie raţională. Omul cunoscu că „obiectul“ devine cu atît mai 
folositor, mai atrăgător, mai bun cu cît e cultivat cu îngrijire, 
cu. blîndeţe și cruţare. 

Nu s'ar putea afirma că în această privință progresul şi-a 
ajuns termenul final. Dar nici nu se poate tăgădui înaintarea 
spre cultură şi umanizare, deși înaintarea spre această ţintă 
nu este pretutindeni rectilineară şi continuă şi nici în toate 
domeniile în acelaş fel. In general observăm că „știința“ i-a 
dat omului superioritatea asupra naturii și că această superio- 
ritate l-a făcut mai blînd și mai cruţător față de ea. E doar cert 
că cel puternic ware nevoie de mijloace aspre şi crude pentru 
a domina. Numai cel slab şi laş devine crud cînd reușește să-și 
învingă dușmanul. De cînd „ştiinţele naturale“ i-au dat omului 
toate mijloacele la îndemînă pentru stăpînirea forţelor fizice, 
omul s'a liberat de atîtea superstiții și credinţe deșarte și mun- 
ceşte în liniște fiind sigur că va putea înfăptui scopurile ce-și 
propune. El construește clădiri grandioase, traversează ocea- 
nele cu vase cari rezistă oricărei furtuni, zboară în aeronave 
străbătîna mari depărtări într'un timp uimitor de scurt. Pădu- 
rile sînt cruţate și cultivate ca niște grădini, rîurile curg în 
albii fixate de om şi aducînd foloase nebănuite prin puterea 
lor mecanică precum şi prin fertilizarea ogoarelor dornice de 
umiditate ; animalele domestice şi cele sălbatece dau omului 
tot folosul posibil, satisfăcînd totodată şi simţul său estetic. 
Acest progres poate fi constatat şi în amănunte. In Statele civi- 
lizate statistica înregistrează toate progresele realizate iar sa- 
vanţii sînt mîndri să ne arate contribuţia specialităţii lor în 
sporirea puterii omului asupra naturii. Ei sînt în stare să ne 
demonstreze că această sporire depinde de progresele realizate 
în ştiinţă. 

Dar problema mare, neliniștitoare, este dacă organizaţia 
socială se găsește și ea pe linia progresului, dacă, deci, știința 
socială se poate mîndri și ea că a deschis drum spre înaintare 
continuă în direcţia înfăptuirii unei constituţii ideale a comu- 
nităților omeneşti. Şi mai ales: cum se înfățișează raporturile 
internaţionale, organizaţia întregii omeniri ? Ne apropiem de 
constituirea unui cosmos sau trăim încă în plin haos? Şi, dat 
fiind că între constituția internă a diferitelor comunităţi și 
relațiile inter-comunitare există o strînsă legătură de inter- 
dependenţă, avem în fața noastră o singură problemă : cea a 
soartei umanităţii. 

Războiul mondial, revoluțiile și războaele civile din Rusia 
şi Spania, războiul chino-japonez, înarmările tuturor Statelor 
de teama izbucnirii unui nou războiu mondial, dictaturile de 
tot felul şi antagonismele între clasele sociale — toate aceste 

par a fi semne că sociologia n'a reușit încă să dea, în dome- 
niul ei, aceleași roade ca celelalte ştiinţe positive, 

Sociologia î în năzuința de a-și dobîndi titlul de ştiinţă posi- 
tivă a căutat o apropiere cît mai mare de științele naturale, 
nebăgînd de seamă că ea trebuia să le impună și că de fapt ea 
le-a impus lor o apropiere de dînsa. Căci numai în măsură ce 
omul a devenit stăpîn pe societate, deci în măsura ce societatea 
a devenit obiect pentru omul-subiect, celelalte științe s'au des- 
voltat, au progresat şi şi-au putut da roadele practice. Şi cum, 
pe de altă parte, organizaţia socială s'a raţionalizat și a cerut 
deci o cunoaștere a legilor sociale în primul rînd subt presiunea 
antagonismelor „intercomunitare“, știința politică şi-a dobîndit 
întîietatea față de toate celelalte ştiinţe sociale. In felul acesta 
și ştiinţele naturii au fost puse, direct sau indirect, în slujba 
organizării „Statului“ pentru apărare şi atac, lucru care şi 
astăzi se poate observa foarte bine. De aici a rezultat, în prac- 
tică, importanţa clasei războinice şi stăpînirea ei necontestată 
lungă vreme. Istoria ni se înfățișează deci ca un neîntrerupt 
şir de lupte între conducătorii de armate, pentru cari comu- 
nitatea nu reprezenta decît un obiect care trebuia adaptat 
unui singur scop : războiul. Ea trebuia transformată întrun me- 
canism politic cît se poate de perfect, într'o maşină de războiu. 
Femeile trebuiau să nască ostaşi, muncitorii trebuiau să gri- 
jească pentru întreținerea ostașilor, poeţii să slăvească faptele 
eroice ale ostașilor, savanții să descopere arme tot mai per- 
fecte etc. 

Dar n'a fost pretutindeni și în toate timpurile așa. Teocra- 
tiile formează o excepţie, unde armata e pusă în slujba ordinei 
religioase ; în China clasa savanților (moraliștilor) a condus 
pînă nu de mult societatea, iar organizaţia politică propriu 
zisă a fost subordonată ordinei morale, în Cartagina și, azi, 
în Anglia politica e în serviciul ordinei economice, cum de 
altminteri în Veneţia și Florenţa de pe vremuri armata nu 
servea decît pentru a asigura sporirea bogăției, care, la rîndul 
ei, era folosită pentru înflorirea artelor şi a literelor. Romanii, 
cînd veniră în contact mai apropiat cu Grecii, nu puteau înţe- 
lege cum un popor se poate înflăcăra pentru filosofie, litere și 
arte neglijînd organizarea politică şi rehunțînd la războae im- 
perialiste. Pe Demosthenes îl vedem luptînd împotriva lui Filip 
cu discursuri elaborate după toată arta retorică și am putea 
zice că el ar fi preferat să piardă o bătălie decît să fie fluerat 
de auditorii săi. Totuș n'am putea afirma că discursurile lui 
Demosthenes wau avut pentru civilizaţia europeană mai mare 
importanţă decît bătăliile cîștigate de Cezar împotriva lui Pom- 
peius. Aşa îşi imagina şi Napoleon că arta sa strategică are 
c valoare mai mare decît tot ce crease națiunea franceză în 
domeniul filosofiei, artelor şi literelor. El n'ar fi fost dispus să 
admită că arta sa nu trebuia să servească decît scopului supe- 

rior al consolidării naţiunii franceze ca unitate morală, al in- 
floririi şi progresului științelor, artelor și literelor. 

„Economia destructivă'“ a fost practicată deci și în domeniul 
social pe scară întinsă de conducătorii politici, de marii 
strategi și cuceritori. Nu în mod conștient și din nepăsare sau 
cruzime, ci fiindcă „problema demografică“ nu se impuse aten- 
tiei decît în anumite timpuri şi subt diferite aspecte. In cetă- 
țile antice, problema se ivise cînd prin suprapopulare izbuc- 
niră crize economice şi politice. De altminteri însă, atît în anti- 
chitate cît şi în Evul mediu și timpurile noui pînă în sec. XIX, 
războaele. continue, apoi epidemiile, în urmă emigrările etc., 
nu numai că îndepărtau orice teamă de suprapopulare ci fă- 
cură, de pildă în sec. XVIII, ca oamenii politici să caute mij- 
loace pentru a spori numărul populației, dată fiind nevoia de 
a întreținea armate naţionale puternice și totodată de a dobînăi 
prin comerţ, industrii, agricultură mijloacele economice nece- 
sare unui aparat administrativ tot mai complicat. Pentru dom- 
nitorii din sec. XVIII şi prima jumătate a sec. XIX, „supușii“ 
reprezentau un capital care trebuia cruțat și sporit. Ştiinţele 
naturale (între cari putem număra acuma și pe cele sociale: 
economia politică, igiena) contribuiră la atingerea acestei ţinte. 
„Populaţia Europei crescu într'un mod nebănuit şi astăzi Statele 
europene caută să înlesnească pe cît se poate înmulţirea popu- 
“laţiei, „numărul“ fiind considerat ca factor hotărîtor pentru 
asigurarea superiorității în conflictele internaţionale 1). 

Conducătorii politici au trecut deci, în acest domeniu, dela 
„economia destructivă'* la o economie raţionalizată a forțelor 
umane. Dar dăinueşte încă concepția „spartană“, adică politică : 
temeile trebue să nască ostași și cultivate și desvoltate tre- 
buesc în primul rînd virtuțile politice. Şi, într'adevăr, anta- 
gonismele internaţionale justifică această tendinţă a națiunilor. 
Tehnica războiului a devenit atît de complicată și de teribilă 
încît azi, întrun conflict armat, toată populația unui Stat 
trebuește mobilizată, întrucît armele moderne ameninţă cu pei- 
rea nu numai pe ostaşi, ci întreaga populaţie, bătrâni, femei și 
copii. Primatul politicului în constituţia internă a naţiunilor a 
rezultat în mod firesc din dăinuirea și înăsprirea antagonis- 
melor internaționale. Iar acest primat a împins şi împinge tot 
mai mult la instituirea despotismului clasei militare, al stăpî- 
nului sau stăpînilor armatei.. 

Ni se pare deci că națiunile europene, chiar în urma înar- 
mărilor continue şi a organizării tot mai raționale și științifice 
a armateloi, vor trebui să adopte un regim autoritar, ele deve- 
nind tot mai mult tabere înarmate. Disciplina militară, erarhia 
rigidă, ascultarea oarbă de conducători devin azi principii de 


1) Pentru această problemă vezi Gaston „Bouthoul, La population 
dans le monde, Paris, Payot, 1935. 

guvernare. Dacă omul mar avea alte trebuințe şi tendinţe 
decît de a organiza lupta, dacă s'ar putea înăbuși deci toate 
interesele în afară de cel pentru războiu, comunitățile umane 
ar putea atinge un mare grad de stabilitate. Din nefericire sau 
fericire, o comunitate umană nu poate fi transformată într'o 
mașină de războiu, într'un Stat pur, neglijîndu-se toate cele- 
lalte preocupări şi interese omeneşti. Războiul poate fi în anu- 
mite împrejurări o necesitate, dar el nu poate fi declarat sin- 
gura ţintă a activității omenești. Bărbații adulți trebuesc pre- 
gătiţi pentru războiu, pentru apărarea comunităţii, căci așa sînt 
timpurile. Dar istoria ne dovedeşte că activitatea militară nu 
poate fi scop ci totdeauna numai mijloc pentru atingerea unor 
ținte umane superioare. Conducătorul sau conducătorii unei 
“națiuni trebue să aibă o armată puternică, deoarece, azi, o 
națiune care nu e bine organizată milităreşte e în primejdie 
să fie subjugată de alta mai puternică și mai bine pregătită. 
Problema ce ne preocupă aci însă este, dacă o astfel de pregă- 
tire militară nu constitue o primejdie pentru: existența unei 
națiuni chiar cînd ea din punct de vedere al raporturilor inter- 
naţionale îi garantează naţiunii cea mai mare siguranță posibilă. 

Adică armata ca să fie armată trebue să fie „mecanizată“, 
trebue să fie o mașină cît se poate de perfectă, funcţionînd 
cu precizie la comanda conducătorului. Dar ce se întîmplă 
cînd o astfel de armată e întrebuințată nu pentru scopul pentru 
care e menită, ci pentru alte scopuri? Istoria ne dă destule 
exemple, arătîndu-ne că armatele, născute și organizate mai 
întîiu pentru apărarea comunității, au servit apoi pentru asu- 
prirea şi exploatarea comunității în folosul comandanților 
militari. 

Se va spune: azi nu există această primejdie, deoarece 
armatele sînt compuse din cetățeni, ele sînt armate naţionale, 
iar nu armate de mercenari cari ar putea fi întrebuințate pen- 
tru instituirea unor despotii militare. In aparenţă argumentul 
pare a fi puternic, în realitate nici cînd acest argument n'a 
fost mai slab decît în zilele noastre. 

Cu prilejul expunerii asupra „separațiunii puterilor“, noi 
am atins această problemă. Rămîne s'o analizăm mai de 
aproape. 


28. „TIRANIA“ 


Mijloacele moderne de comunicaţie au împins şi împing 
încă la prefaceri sociale cu o ţintă care se poate desprinde des- 
tul de lămurit: constituirea de naţiuni autonome, de comu- 
nități morale reprezentate prin națiuni libere. Antinomia între 
Stat și Națiune tinde să dispară prin formarea de State naţio- 
nale, adică de naţiuni organizate politicește. Statele naţionale 

moderne ni se infățişează azi tot mai mult în chipul „cetăţii 
antice“, ca unităţi omogene din toate punctele de vedere por- 
nind dela omogeneitatea biologică pînă la cea psihică şi morală. 
Chiar înăuntrul „imperiilor“ mari cari cuprind încă o mulțime 
de seminţii se poate constata tendința spre libertate și autono- 
mie a diferitelor „neamuri“. Așa în imperiul britanic, așa în 
Rusia sovietică. Dar şi în State mai mici cum este Cehoslo- 
vacia S'a ivit din nou „problema naționalităților“ care părea 
rezolvită pentru Europa centrală prin pacea din 1918. Se 'nţe- 
lege că va trece încă multă vreme pînă ce această problemă 
a minorităţilor etnice va fi deslegată în mod definitiv și per- 
fect. Ar fi doar împotriva naturii umane și împotriva tuturor 
legilor biologice şi psihologice ca naţiunile azi puternice să 
renunțe de bună voie la dominaţiunea asupra unor națiuni mai 
slabe şi neconsolidate încă din punct de vedere politic, eco- 
nomic, religios şi moral. Teoria „inegalității raselor“, a drep- 
tului raselor superioare de a stăpîni pe cele inferioare are încă 
prea mulți adepţi. Dar în ziuă de azi această teorie nu mai 
apare în formularea brutală a lui Aristotel, anume că există 
sclavi din natură și că „barbarii“ sînt meniţi să fie stăpîniţi 
şi exploataţi de Greci. Azi se spune că naţiunile civilizate au 
nu numai dreptul dar și „datoria morală“ de a face educaţia 
raselor înapoiate. Problema colonială s'a îmbrăcat în mantie 
morală, cel puţin în teorie. Şi Japonia pretinde că vrea să 
cucerească China din datorie morală pentru binele umanității, 
nemai vorbind de Rusia care vrea să fericească toată lumea cu 
instituțiile comuniste. 

Dacă mai amintim că jidanilor li sa făgăduit chiar de 
Dumnezeu că vor domni peste celelalte popoare și le vor putea 
exploata în voie, vedem că dreptul naţiunilor la viaţă auto- 
nomă și liberă e încă departe de a fi recunoscut fără rezerve 
şi în mod sincer. Dar e un progres chiar faptul că orice războiu 
de cucerire şi crice exploatare, fie externă sau internă, caută 
să-și găsească o justificare morală. Astăzi războaele se poartă 
pentru libertate, progres şi civilizaţie, iar dictaturile şi tira- 
niile interne sînt justificate prin nevoia de a menținea „ordi- 
nea“, de a garanta iiecărui cetățean „libertatea“ ameninţată 
de ceilalți cetățeni ! 

Această problemă a libertăţii î în „cetăţile moderne“ merită 
o atenție mai mare din partea teoriei sociale. 

Nu e vorba aci de definiţia noțiunii de libertate sau de 
speculaţiuni metafizice asupra libertăţii, ci de experiența reală, 
istorică. Cum ar trebui să fie organizarea politică pentru ca 
fiecărui cetățean să i se garanteze un maximum de libertate 
compatibilă cu libertatea tuturora, adică cu ordinea necesară 
unui Stat, Dacă cetăţeanului i se cere împlinarea a unei serii 
de obligaţiuni, d. ex. serviciul militar, plata impozitelor etc,, 
cu drept cuvint trebue să i se dea şi drepturi. Dar cine îi cere 

cetăţeanului împlinirea obligațiunilor şi cine îi dă în schimb 
drepturi ? 

Teoreticienii dreptului natural și ai contractului social 
ne-au lămurit îndeajuns asupra acestei probleme și Rousseau 
a expus aceste lucrări în mod magistral. Preferim totuş să ne 
întoarcem la Aristotel, la Politica sa şi apoi la experienţa isto- 
rică în general. Mai reamintim că teoreticienii moderni (Pareto, 
Mosca şi alţii) sînt destul de sceptici cu privire la posibilitățile 
-de a înfăptui întrun Stat libertatea pentru toți, cum nici ega- 
litatea nici fraternitatea n'ar' fi decît himere aupa cari aleargă 
omul în zădar. 

- Dar nu e tocmai așa. Aristotel observă bine că altfel se 
prezintă stăpînirea șefului familiei asupra femeii şi copiilor 
şi în altfel stăpînirea sa asupra sclavilor. Femeia și copiii, deși 
inegali în raport cu şeful familiei, sînt totuși ființe libere. 
-Libertatea lor stă în faptul că șeful familiei trebue să observe 
în conducerea sa norme morale și religioase dela cari nu se 
poate abate. Puterea sa nu numai că e limitată de aceste norme 
cari o împiedică să devie tiranică și arbitrară, dar aceste 
norme îi impun şefului familiei obligaţiuni precise şi catego- 
rice cărora nu li se poate sustrage fără a pierde calitatea de 
şef de familie, de soţ și părinte. Numai împlinindu-și aceste 
obligaţiuni el este recunoscut de ceilalţi, şefi de familii cu 
drepturi egale în sfatul lor. A fi soţ şi părinte implică împli- 
nirea datoriilor legate de aceste funcțiuni, de unde apoi derivă 
şi drepturile. Dar orice dominațiune, deci și cea familială, 
poate deveni tiranică, dacă şeful e tiran din fire şi se crede 
destul de puternic pentru a-şi impune voința sa celorlalți 
membri ai familiei, a sfida opinia celorlalţi șefi de familii. Aşa 
e şi în domeniul politic. Cel ce dispune de putere va fi lesne 
ispitit să abuzeze de ea, dacă nu există forțe cari să i se opună, 
să-l constrîngă de a respecta legea. Cînd şi acolo unde legea 
e aceeaș pentru toţi, cînd nu există privilegii și cînd institu- 
tiile sînt aşa întocmite încît să existe mijloace de a opri orice 
tendință de instituire a unei tiranii individuale sau oligarhice 
(de castă), vom avea înaintea.noastră un Stat în care cetăţea- 
nul e liber. E evident că egalitatea înaintea legii şi libertatea 
rezultată din ea presupun egalitatea de obligaţiuni pentru toți. 
Dar aceste sînt lucruri cunoscute, cum cunoscut este că toată 
teoria despre libertate n'ajută pentru a o înfăptui sau păstra 
dacă nu sînt date condiţiunile necesare. Tiraniile şi despotiile 

olitice s'au înființat și au dăinuit prin puterea armelor. Omul 
înarmat e totdeauna mai puternic decît cel fără arme. Această 
propoziție cuprinde toată teoria libertăţii. Din cunoașterea aces- 
tui fapt şi organizarea forței armate pentru a supune pe ceilalţi 
oameni desarmîndu-i au rezultat toate tiraniile politice. Liber- 
tatea înăuntrul unei comunităţi ar fi dată cînd un individ sau 
o clasă (castă) mar fi în stare să organizeze şi să întrebuințeze 

forța armată pentru supunerea și exploatarea membrilor comu- 
nităţii cari sînt fără arme. Cazul ideal ar fi dat cînd toți mem- 
brii comunităţii ar fi înarmaţi, ar constitui în totalitatea lor 
puterea armată, astfel că mar exista oameni dezarmaţi împo- 
triva. cărora s'ar putea exercita tirania. In Roma, după dispa- 
riția regalității, în Atena lui Pericles (dacă nu considerăm 
„situația sclavilor şi metecilor) există această libertate. In tim- 
purile noastre, în Elveţia, apoi în Statele Unite (aci fără a 
considera situaţia negrilor şi a imigranților „neasimilaţi““) cetă- 
țenii sunt liberi. Tot astfel în imperiile coloniale Anglia și 
Franţa, Englezii şi Francezii sînt cetățeni liberi. Nu există adică 
în aceste țări clase sau caste privilegiate şi legea este aceeaş 
pentru toți. E o mare deosebire între aceste regimuri de libertate 
și regimul feodal de pildă unde există o clasă sau castă militară 
şi, pe de altă parte, marea mulţime de țărani iobagi şi de bur- 
ghezi excluși dela viața politică propriu zisă, adică dela condu- 
cerea Statelor. In Europa emanciparea politică se săvirşi în 
Franța prin revoluţia din 1789, în celelalte State în mod trep- 
tat, așa că la izbucnirea războiului mondial, în 1914, rămăsese 
numai Rusia cu un regim absolutist asemănător celui al Fran- 
tei din preajma revoluţiei. După războiu se iviră regimurile 
autoritare : dictatura comunistă rusească, dictaturile italiană și 
germană, dictatura portugheză, cea spaniolă (după care urmă 
apoi războiul civil), şi alte dictaturi sau curente dictatoriale. 
Sînt aceste dictaturi şi tendințe dictatoriale simple efecte ale 
războiului sau își au ele cauzele profunde în însăş organizaţia 
Statelor moderne ? Este regimul parlamentar faţă de aceste 
dictaturi un regim de libertate şi din ce punct de vedere? 
Dacă analizăm mai cu atenţie structura socială în epoca 
feodală, vom observa că nici vorbă nu poate fi regim autoritar 
sau chiar despotic. Aristocraţia, casta militară, avea, ce-i drept, 
privilegii și ţăranii erau exploataţi și asupriţi. Dar clerul avea 
de asemenea privilegii şi biserica îşi apăra autonomia și liber- 
tatea față de puterea lumească. Tot astfel Universitățile se 
bucurau de o largă autonomie şi libertate și nu mai puţin 
oraşele. Chiar monarhiile absolutiste, așa cum se consolidară 
în Statele Europene continentale în sec. XVIII, nu înlăturară 
cu desăvirșire aceste libertăți, deşi centralizarea politică-admi- 
nistrativă le îngrădi stabilind și o ierarhie mai rigidă a „pute- 
rilor“ cu tendința vădită de a fixa primatul puterii politice. 
Nu lipsa de libertate a împins burghezia în Franţa şi apoi în 
Germania şi Rusia, la revoluţie, ci tendinţa ei de a-i lua locul 
aristocrației în conducerea politică. In Anglia şi, în urmă, în 
Germania se ajunse la o împăcare și echilibrare a acestor două 
puteri. In Franţa lupta pentru „libertate“ duse. la dictatura 
militară a lui Napoleon şi în urmă la o serie de revoluţii, la 
oscilarea între monarhia absolutistă şi regimul parlamentar, 

pînă în sfîrșit, cu Republica a treia, acest din urmă regim se 
stabiliză și dăinuește încă. 

Dar, în afară de Anglia care-şi păstrează o situaţie excep- 
țională (dacă lăsăm la o parte coloniile), Statele europene în- 
clină tot mai mult spre centralizare şi spre un regim autoritar 
politico-militar. Autonomia bisericii, a Universităţilor, a ora- 
șelor dispare tot mai mult şi Statul devine a-tot-puternic. 
„Separaţiunea celor trei puteri“, adoptată după tipul englez, 
se deosebește a fi o iluzie, lipsind condiţiunile ce i-au dat naş- 
tere în Anglia. Stăpîni sînt în Statele continentale cei ce dis- 
pun de armată, fie că e vorba de monarhi sau de partide sau 
de demagogi. Am crede, și mulți aveau această credinţă, că 
serviciul militar obligatoriu este un scut destul de puternic 
impotriva dictaturilor, așa că „cetăţile moderne“ ar trebui să 
se întoarcă la tipul cetăţii de hopliţi atenieni de înaintea epo- 
cei macedonene. Dar numai Elveţia a ajuns, cum am amintit, 
la acest regim de libertate. Celelalte State au înaintat repede 
spre forma monarhiei militare romane. Cauza a fost şi este 
organizarea armatei profesionale, a unor puternice cadre de 
militari specialiști. 

In felul acesta s'a format sau s'a păstrat și în timp de pace 
subt o nouă formă deosebirea și oarecum şi antagonismul între 
casta militară și mulţimea desarmată, între militari și „civili“. 
„In Germania imperială, dar și în Franţa de înaintea Republicei 
a treia această deosebire era destul de pronunţată. 

După teorie cadrele „active“ mar avea să cuprindă decit 
personalul necesar pentru educaţia şi instrucţia militară a cetă- 
ţenilor mobilizabili în timp de războiu. In realitate cadrele ac- 
tive au devenit în unele cazuri un instrument de dominaţiune 
politică a „clasei“ stăpînitoare şi uneori a unui partid politic 
sau a unei persoane (monarh sau „conducător“). In antichitate 
vedem cum Senatul roman căutase să preîntîmpine primejdia 
ca un general să devie monarh, interzicîndu-se menţinerea 
armatei înăuntrul cetăţii. Cezar îndrăzni să „treacă Rubiconul“, 
adică să-și păstreze conducerea armatei împotriva voinței Sena- 
tului şi să pună capăt libertăţii republicane. 

Dar, se spune, că armata e menită să apere Statul nu nu- 
mai împotriva duşmanilor externi ci și împotriva „dușmanilor 
interni“. Din punct de vedere politic însă nu “există decît duş- 
mani „externi“ împotriva cărora armata, compusă din toţi 
cetățenii, e menită să apere „comunitatea“. Există dușmani in- 
terni : criminalii, adică cei ce nu respectă viața, proprietatea, 
libertatea semenilor lor, deci cei ce nu se supun legilor în 
temeiul cărora se constitue şi dăinuește o comunitate umană. 
Impotriva acestora procedează justiția care are la dispoziţie 
organele ei: poliția (jandarmeria). Cînd într'o comunitate se 
ivesc antagonisme între clase, între comunităţi religioase etc., 
e dată primejdia de războaie civile, primejdia disoluției în- 

tregii comunități. Războiul civil izbucnește cînd clasele sociale 
(sau „partidele“, de orice fel ar fi) dispun de forțe armate ; 
cînd însă numai una din părți e stăpînă pe forța armată ea va 
strivi rezistenţa celeilalte şi va institui o dictatură, înlăturînăd 
libertăţile cetățenești. 

Teoreticienii politici pot construi lesne State ideale în care 
să domnească cea mai mare libertate posibilă. Hirtia e răb- 
dătoare și imaginaţia îşi poate îngădui orice desfătare. Pro- 
blema ştiinţifică este de a cerceta în ce condițiuni istorice s'a 
înfăptuit libertatea spre care rîvnesc oamenii și dacă în practică 
se pot realiza condiţiunile necesare libertăţii. Istoria ne arată 
că acolo unde s'a ivit nevoia și posibilitatea de a organiza și 
menținea o armată permanentă şi profesională, s'a ivit şi pri- 
mejdia unei dictaturi întemeiată pe forța armată, dacă armata 
nu era neîntrerupt ocupată în războae externe. Cea mai bună 
chezăşie pentru evitarea unei astfel de dictaturi e dată în cazul 
cînd fiecare cetățean îşi procură şi-şi păstrează armele nece- 
sare pentru timp de primejdie externă și cînd comunitatea e 
organizată în aşa fel ca între cetățeni să nu se.ivească anta- 
gonisme care să împingă la lupte interne, la războiu civil. Așa 
fiind vom înţelege că problema libertății cetățenești e strîns 
legată şi de tehnica armamentului. Așa de pildă în antichi- 
tate nu toți cetățenii îşi puteau procura acelaș armament, nu 
fiecare își putea procura şi întreținea un cal de călărie. Tot 
astfel în Evul mediu numai o minoritate bogată putea să fie 
înarmată și echipată după cum cerea tehnica luptei din acele 
vremuri. Descoperirea armelor de foc schimbă înfățișarea 
armatelor, iar artileria și în urmă aviația au adus noui schim- 
bări nu numai în tehnica războiului, dar, prin organizarea 
armatei, transformări adînci chiar în structura comunităţilor, 
în regimul lor politic. 

In timpurile moderne fabricarea armelor a devenit tot mai 
mult monopolul unor mari întreprinderi „capitaliste“ și comer- 
tul cu arme o afacere foarte rentabilă. ,,Motorizarea“ armate- 
lor, tancurile şi avioanele reclamă materii prime și rezerve de 
petrol cu derivatele sale. Individul nu mai contează în această 
organizaţie raţionalizată şi mecanizată. Pregătirea militară, 
pentru armele speciale, cere lungă vreme și chiar specializarea 
completă, astfel că acești specialiști nu mai pot exercita altă 
ocupaţie. In sînul naţiunilor moderne s'a desvoltat și se des- 
voltă tot mai mult o armată profesională, o armată „activă“ 
(nu numai cadre active), pe |îngă armata de rezervă, care în 
timp de pace e fără arme și compusă din toate categoriile de 
profesiuni și condiţii sociale. Acest fapt explică tendinţa Sta- 
telor moderne spre un regim autoritar, adică spre dictatură 
militară. Cu cît antagonismele internaţionale sînt mai puter- - 
nice şi primejdia unei conflagrații războinice mai apropiată, 

cu atît naţiunile sînt nevoite să-și sporească nu numai cadrele: 
active de instrucţie dar şi numărul „specialiştilor“, In felul 
acesta toate „puterile sociale“ pot fi lesne subordonate puterii. 
politice, în practică deci toată națiunea e pusă subt stăpînirea 
conducătorului armatei. 

Dependenţa formei de guvernămînt de structura armatei 
şi de tehnica armamentului nu poate fi tăgăduită. O cercetare 
istorică mai adîncită ar putea da în această problemă lămuriri 
interesante t). Ea ar înlesni să se limpezească mai bine și 
problema separaţiunii și ierarhizării „puterilor sociale“, de a 
cărei rezolvire, teoretică și practică, depinde, la rîndul ei, pro- 
blema celei mai bune constituţii a comunităţii omenești. Scopul 
organizării sociale nu poate fi doar numai sporirea puterii 
politice a unei națiuni. Ci ni se pare că această sporire nu 
trebue să fie decît un mijloc pentru crearea de valori supe- 
rioare. Națiunea se organizează ca Stat pentru a-şi apăra 
unitatea față de primejdia unei distrugeri în conflicte cu alte: 
naţiuni, pentru a putea dăinui ca o comunitate umană. Dar 
nu numai din punct de vedere biologic, ci în primul rînd din 
puncte de vedere spiritual. Organizarea politică deci ar trebui 
să asigure posibilitatea educaţiei morale a omului, să asigure 
înflorirea artelor şi a ştiinţelor pentru a-l apropia pe om de 
Divinitate. Intr'o comunitate umană ideală, care ar corespunde 
„ideii“ unei comunităţi desăvîrşite, puterile sociale ar trebui să 
fie, fiecare în sfera funcțiunii ei specifice, autonome, iar în 
raportare la scopul comun al funcţiunii lor şi care nu poate fi 
decît păstrarea unităţii naţiunii, ele ar trebui ierarhizate după 
principiul primatului ordinei morale. 

Nu e vorba aci, şi în acest punct Platon a exagerat (după 
cum bine observă Aristotel) principiul unităţii comunității, de 
o dictatură şi tiranie a moraliştilor, ci de crearea condiţiunilor 
pentru naşterea și dăinuirea veşnică a sufletului uman. Acest 
scop suprem al viețuirii omului nu poate fi atins decît în comu- 
nitate şi prin desăvirşirea organizaţiei sociale. 

Dacă interpretăm teoria lui Machiavel din punctul nostru 


1) Vezi în această privință articolul din „Revue Internationale de 
sociologie“, Nos III—IV, 1938: Andrassy, Les équilibres et le Droit 
constitutionnel. „Mi se pare, zice autorul, că ar fi util de a studia 
influenţa tehnicei armamentului a unei epoce date asupra configurației 
sociale şi a constituţiei ţărilor“. Cînd armele sînt accesibile tuturora 
şi toţi le pot uşor mînui, vom avea democraţie; cînd însă tehnica 
armamentului se complică, stăpîni ai Statului devin cei ce au mijloacele 
să fabrice arme. Complexitatea excesivă a tehnicei de războiu moderne 
îngădue numai Statului să o pună în mişcare ; de aci tendințele actuale 
ale etatismului. „In cadrul acestei schițe prea repezi, sar putea împinge 
cercetările mai departe, căutindu-se aci explicarea regimurilor particu- 
lare ale unor anumite ţări, ca de pildă cea a desvoltării constituţiei 
britanice“, 

de vedere, vom spune : națiunea italiană, în condiţiunile istorice 
de atunci, avea nevoie de un principe de tipul descris de autor ; 
dar principele trebuia să ajute numai la crearea unei noui 
ordine, să fie deci instrumentul pentru înfăptuirea unui scop 
superior ; noua ordine odată constituită, principele şi-ar fi 
împlinit rolul şi ar fi fost nevoit să se supună el însuși norme- 
lor morale. 

Se va putea înfăptui cîndva o comunitate „ideală“ ? Răs- 
pundem cu Platon : fără îndoială că e cu putinţă ! Dar mai pre- 
sus de toate trebue să ne străduim fără încetare să creăm 
condițiunile prielnice pentru înfăptuirea ei, să cercetăm și 
natura şi sufletul omenesc pentru a descoperi drumul ce duce 
spre perfecțiunea ei. 

Şi dacă sufletul e plin de imaginea comunităţii ideale, oare 
nu este ea mai reală decît formele trecătoare ce s'au ivit în 
de înfăptuiri mai real, mai vu, mai atrăgător decît trecutul 
ce a dispărut şi care nu cuprinde decît amintirea unor încercări 
neizbutite care ne servesc ca învățături pentru a ne apropia cu 
noui mijloace de ideal ? 


29. ÎMPĂCAREA LUI PLATON CU ARISTOTEL 


L-a înţeles sau nu l-a înțeles Aristotel pe Platon cînd în 
Metafizica sa respinge existenţa ideilor și cînd în Politica sa nu 
acceptă unitatea extremă a Statului ca fiind contrară naturii 
umane ? Cine are dreptate: positiviștii comteiști care afirmă 
realitatea societății sau individualității (contractualiştii, relațio- 
niștii) care susțin că individul este singura realitate ? Se poate 
înlătura această opoziţie printr'un compromis spunîndu-se că 
dintr'un punct de vedere societatea e reală, din alt punct de 
vedere individul? Există societatea pentru individ sau indi- 
vidul pentru societate? Pentru acțiunea practică felul răs- 
punsului la întrebarea ultimă are o importanță deosebită și 
hotărîtoare, 

In mod categoric susține Aristotel în Metaţizica sa că 
substanță în adevăratul înţeles al cuvîntului este individul 1). 
De aci urmează apoi cu necesitate respingerea realității ideilor, 
care, cum am spune noi, a rezultat numai din posibilitatea 
gramaticală de a substantiva determinaţiunile substanţei prime, 
de a le da deci forma (expresia) gramaticală de substanțe. In 

1) Și în Categoriile sale găsim aceeaș afirmaţie. Asupra acestei 
il aa du lucrarea d-lui Dan A. Badareu, L/individuel chez Aristote, 

aris . 

această afirmație a lui Aristotel e cuprinsă în germene teoria 
monadelor, cum a fost expusă apoi cu atîta răsunet şi strălucire 
de Leibniz şi care apare apoi la Kant subt forma personalis- 
mului, temelie a toată pedagogia modernă. Libertatea umană, 
pe care se întemeiază morala şi toată străduința omului spre 
perfecţiune, spre adevăr, bine şi frumos, își găsește explicaţia 
şi demonstraţia în Monadologie. Renouvier întorcîndu-se la 
Leibniz a eliminat din criticism contradicția care nu îngăduie 
împăcarea raţiunii teoretice cu cea practică. Intr'o lucrare de 
o claritate și precisiune clasică 1), d-l Andre Joussain schițează 
imaginea ordinei universale în temeiul concepţiei monadologice. 

Stînd lucrurile așa, se pune cu toată tăria întrebarea, 
dacă sociologia poate rămînea la poziția ce i-a fixaț-o positi- 
vismul şi mai ales în forma sa extremă a durkheimismului ? 
D-nii Gaston Richard şi Andre Joussain au supus această teo- 
rie unei critici și revizuiri radicale și pe drumul deschis de 
ei, dar întorcîndu-ne şi spre izvoare filosofice mai vechi am 
înaintat şi noi pentru a contribui la o determinare mai precisă 
a obiectului sociologiei. f 

Societatea, așa a ieşit din toate cumpenirile şi îndoielile 
noastre, este un mecanism, iar individul intră ca element în 
acest mecanism în temeiul „specializării“ sale. Cu cît ındi- 
vizii vor fi mai specializaţi cu atît mecanismul social va func- 
{iona mai exact, se va apropia de tipul mașinei perfecte. Ordi- 
nea socială mecanizată (sau, după expresia lui Max Weber, 
birocratizată) își are temeiurile și originea în ordinea biolo- 
gică, în diferenţierea originară în sexe și vîrste. Prin instrucție, 
polimorfismul biologic se transformă (în limitele îngăduite de 
legile biologice) în polimorfism psihic care poate înainta pînă 
la deformarea individului. 

Dar această organizare raţionalizată a societăţii presupune 
acţiunea unei conștiințe în care se naște imaginea societăţii ca 
mecanism perfect. Sociologia, ca știință sistematică, analizează 
condițiunile pentru construirea unei astfel de mașini. Nu intră 
în cercetarea ei şi în competenţa ei fixarea scopurilor pentru 
cari mașina socială va fi întrebuințată. Dar, ca orice altă ştiinţă, 
ea va oferi acelora cari vreau să urmărească un oarecare scop 
social mijloacele cele mai raționale pentru înfăptuirea lui. Ana- 
logia cu celelalte științe positive, din acest punct de vedere, 
e perfectă. Orice specialist social va găsi în sociologie teoria 
de care are nevoie pentru tehnica sa: omul politic pentru a 
crea un Stat puternic, economistul pentru a produce bunuri 
şi a învinge orice concurenţă, preotul pentru a organiza o co- 
munitate religioasă perfectă etc. Dar marea problemă este de. 


1) Esquisse d'une philosophie de la nature, Paris, Felix Alean, 
1912 (Bibliothèque de Philosophie contemporaine). 

a şti dacă toate aceste scopuri sînt scopuri ultime și dacă din 
urmărirea simultană a acestor scopuri nu se pot ivi conflicte 
cari să primejduiască chiar existența societății. Tendinţa de a 
transforma o comunitate umană într'un Stat perfect se poate 
izbi de tendinţa de a o transforma într'o Biserică perfectă sau 
într'un sistem economic perfect sau într'o comunitate de esteţi 
sau se poate întîmpla ca specialiști eugeniști să considere co- 
munitatea ca mijloc pentru creșterea unei varietăţi biologice 
(rase) perfecte. 

Am demonstrat însă că scopul suprem al omului nu poate 
fi decît perfecțiunea sa morală, mîntuirea sufletului său. Comu- 
nitatea este o condiţie pentru naşterea sufletului şi înaintarea 
sa spre perfecțiune. Organizarea raţională, științifică a socie- 
tății trebue deci să servească acestui scop suprem și toate 
specialităţile trebue să fie puse în slujba acestui scop. Cu cît 
mașina socială, ca mașină, va fi mai perfectă, cu atît mai bine 
va servi scopului suprem. lar perfecțiunea mașinei depinde 
de cooperarea specialiștilor, de coordonarea activităţii lor în 
vederea înfăptuirii scopului suprem. 

Comunitatea în care specialiștii au conştiinţa clară a sco- 
pului suprem și se organizează pentru cooperare, noi am nu- 
mit-o naţiune. In conștiința aceasta stă libertatea şi autonomia 
indivizilor. Națiunea, ajunsă la cel mai înalt grad de perfec- 
țiune, este o comunitate sau comuniune de suflete născute și 
desvoltate în conformitate cu normele ordinei morale, care este 
ordinea de temelie a comunității umane, cum de altminteri ea 
este prototipul oricărei ordine. 

Nu e așadară vorba de împăcarea concepţiei individualiste 
cu cea a determinismului social, ci de înlăturarea unor rătăciri 
a spiritului uman, care crede că trebue să se hotărască sau 
pentru una sau pentru cealaltă concepție. Omul nu se poate 
înălța spre libertate cîtă vreme obiectul său, lumea, nu e 
ordonată, mecanizată, matematizată, raționalizată. Știința stă 
în cunoaşterea clară a obiectului, a structurii lui şi a legilor 
lui. Cu cît omul înaintează în cunoaştere, cu atît devine mai 
liber, cu atît mai ușor își poate îndeplini menirea sa morală 
stăpînind obiectul și punîndu-l în slujba idealului său. 

Dar chiar în această lărgire a libertăţii sale, a puterii sale 
asupra obiectului, e cuprinsă și primejdia rătăcirii, a „păcă- 
tuirii“. Rezultatele științei, prin aplicaţiunile lor practice, au 
dat naștere unui mare număr de tehnicieni și specialişti cari 

“nu cunosc scopul suprem al activității umane sau l-au uitat. 
Aceste monade avortate, deformate printr'o instrucţie unilate- 
rală, constituesc marea primejdie a timpurilor noastre. Ele 
sporesc haosul înăuntrul naţiunilor și împiedică nașterea cos- 
mosului internațional. Va trebui să înceapă însă opera de 
educare a indivizilor pentru constituirea de națiuni perfecte, 

de comunități morale, în cari libertatea individului să izvo- 
rască din îndeplinirea conştientă a funcțiunii speciale impuse 
individului în mecanismul social în vederea înfăptuirii sco- 
pului suprem spre care năzuesc toate sufletele nemuritoare. 
Pe această cale trebuește căutată împăcarea lui Aristotel cu 
Platon şi, în urmă, deslegarea, teoretică și practică, a tuturor 
problemelor cari neliniștesc încă azi sufletul omenesc. 

1, SENTIMENTUL SINGURĂTĂȚII 


' Guy de Maupassant ne descrie într'o schiţă „Singurătate“ 1) 
starea sufletească a intelectualului din secolul al XIX-lea. Cu 
toate străduințele de a intra în comuniune sufletească cu se- 
menii săi, omul rămîne singur. Inchis în lumea sa subiectivă 
din care nu poate evada, el nu poate intra în conștiința altuia, 
oricîtă simpatie şi dragoste l-ar lega de cineva. In această 
schiță, Maupassant dă expresie influenţei filosofiei subiectiviste 
şi individualiste a secolului său asupra clasei intelectualilor. 
Renouvier este un reprezentant tipic al acestei filosofii. Tot pe 
acest drum merge şi filosofia germană. Dilthey, cu a sa filosofie 
a „înţelegerii“ ?) inaugurează acea direcţie care culminează, în 
sociologie, în opera lui Max Weber, iar în teoria cunoaşterii în 
cea a lui Edm. Husserl. Tazerout îl apropie pe Dilthey de Max 
Stirner, deci de un subiectivism extrem. In orice caz punctul 
de plecare al lui Dilthey pentru cunoaşterea lumii și a oame- 
nilor este cunoaşterea Eului propriu, autobiografia : „Reflexiu- 
nea omului înspre sine însuşi rămîne baza și punctul de ţintă“. 
„Pe baza intuiţiei şi a comprehensiunii de sine, şi într'o reci- 
procitate constantă a acestor doi termeni, se va forma compre- 
hensiunea manifestărilor altuia şi a persoanei altuia“3). Pe altă 
cale, dar totuş în aceeaş direcţie, înaintează! cercetările lui 
Windelband şi Rickert, cari ajung la o separațiune radicală 
“între „ştiinţele naturii“ şi „ştiinţele spiritului“, între „ştiinţele 
fizice“ şi „istorie“. A. D. Xenopol e unul din reprezentanţii cei 
mai străluciți ai acestei direcţii filosofice. 

Pe plan filosofic, logie și ontologic, problema raportului 
între „individual“ şi „general“ se ivește chiar la începuturile 


1) Schița se găseşte în romîneșşte în vol 156—156 a, din „Biblio- 
teca Minerva“ : Guy de Maupassant, Strigăt de alarmă. Trad. de Ni- 
culescu-Varone. 

2) Vezi asupra lui Dilthey studiul lui Tazerout. L/Oeuvre de Dil- 
they (Contribution à l'histoire de la Sociologie en Allemagne), în „Re- 
vue Internationale de Sociologie“ 1938 (Nos. VII—VIII). 

3) Din studiul lui Tazerout. 

filosofiei, iar Platon încearcă să-i dea o deslegare definitivă 
prin teoria ideilor. Aristotel descoperă laturea atacabilă a idea- 
lismului platonic, dar nu găsește o rezolvare mai fericită. La 
el „individualul“ își redobîndeşte primatul din punct de vedere 
ontologic, dar „generalul“ își păstrează primatul din punct de 
vedere epistemologic. Contradicţia aceasta rămîne un veşnic 
isvor de conflicte și polemici. In Evul Mediu ea stîrnește lupta 
între nominalişti şi universaliști, în timpurile moderne ea apare 
subt cele mai diferite înfățișări, mai ales după ce metafizica 
„dogmatică“ a lui Leibniz fu atacată de criticismul kantian. 
Renouvier pornind dela Kant și neputîndu-se împăca cu sepa- 
raţiunea lumii fenomenale de cea noumenală, separațiune pe 
care se sprijină întreaga clădire criticistă, se întoarce la Le:bniz, 
dar se oprește iarăși pe o pozițiune care deschide toate dru- 
murile scepticismului și pesimismului. In Germania, filosofia se 
fărîmiţează într'o mulțime de şcoli, cari totuș pot fi prinse în 
trei mari categorii. Adepţilor unui materialism extrem li se 
opun fenomenaliștii extremi, iar a treia categorie profesează 
un dualism radical, proclamînd o separaţiune definitivă şi 
inconciliabilă între filosofia naturii și filosofia culturii. 

Pe plan sociologic, această problemă apare sub înfățișarea 
raportului între individ şi societate. Dar pînă la constituirea 
sociologiei, care atacă această problemă din toate laturile ei, ea 
formează obiectul diferitelor științe sociale particulare : morala, 
politica, religia, economia, estetica. Ea intră apoi şi în biologie, 
mai ales în biologia umană. Și trebue să notăm că problema 
raportului între individ şi societate nu numai că urmează în 
istoria filosofiei soarta problemei generale a raportului între 
„individual şi general“, ci ea stă în centrul interesului, ea 
constitue motivul cel mai puternic pentru căutarea unei des- 
legări a problemei. 

'Trebue să ne străduim a găsi o deslegare a acestei probleme 
care să satisfacă toate postulatele unei cercetări ştiinţifice, 
obiective. Societatea este un produs natural și supusă deci le- 
gilor naturii. Dar limitele trase societăţii umane de natură sînt 
foarte înguste. Depăşirea acestor limite, trecerea societăţii în 
istorie, în sfera spirituală, se datorește,- aşa credem că se poate 
demonstra, naşterii sufletelor individuale și comuniunii lor. Ne 
mai rămîne însă să înlăturăm pentru totdeauna, îndoelile ce 
s'ar putea ivi cu privire la libertatea individuală, la autono- 
mia individului. 

Dacă individul e prins, prin comuniunea cu semenii săi, 
într'o comunitate, îşi mai păstrează el libertatea şi autonomia 
„sa? Nu presupune oare libertatea şi autonomia o izolare de 
ceilalți indivizi ? Nu este în fond comuniunea numai o iluzie ? 
Adică : n'are Maupassant dreptate afirmînd, prin gura perso- 
năgiului din schița sa, că individul nu poate pătrunde în con- 
ştiinţa altuia ? N'au, deci, fenomenaliștii totuşi dreptate ? 'Ori 

cîtă „înțelegere“ am avea pentru stările sufleteşti ale. altuia, 
nu ne dobîndim oare această înțelegere numai prin analogie 
cu stările noastre sufletești ? 

Ni s'ar putea obiecta deci că deslegarea noastră ne-a fost 
sugerată mai mult de dorinţe, decît de o observaţie atentă și 
de o interpretare obiectivă a faptelor. Ar urma să așteptăm o 
verificare și confirmare a teoriei noastre din partea specialiș- 
tilor, în primul rînd din partea psihologilor și pedagogilor. Dar, 
ar fi să presupunem, în acest caz, că psihologii și pedagogii 
sînt de acord asupra naturii obiectului şi a metodelor de cer- 
cetare ! Acest acord însă nu există sau numai într'o măsură 
neîndestulătoare, pentru problema de faţă. 

Noi, din parte-ne, nu numai că credem, dar ne încume- 
tām a afirma că știm cumcă omul are o.menire supra-fizică, 
istorică, și că avînd în vedere această menire, se poate întemeia 
o tehnică socială care să înlesnească o. organizare rațională a 
comunităților omeneşti. 

Aci e vorba de nici mai mult nici mai puţin decît de pute- 
rea omului, a individului uman, de a transforma societatea 
-întrun instrument, deci într'o operă a artei umane, în vederea 
înfăptuirii acestui scop „metafizic“. Individul creator de valori 
umane cari depășesc natura : iată problema ce ne preocupă. 
Acest individ creator, artistul, nu e încătușat în mașina socială, 
ci el o organizează şi o pune în funcțiune în conformitate cu 
idealul său. 

Nu enunțăm aci o problemă nouă, ci vrem să veriticăm 
şi să. lămurim una veche. Ca punct de plecare am ales acea 
afirmație a lui Guy de Maupassant, mai clară și accesibilă 
tuturor în simplicitatea și realismul ei decît teoriile filosofice, 
spunînd că individul ẹ izolat într'o singurătate sufletească fără 
nădejde de evadare. Dacă ar fi așa, toată teoria noastră ar fi 
răsturnată, ar fi una din multele încercări zadarnice de a re- 
zolvi opoziția între individ şi societate. 


2. SINGURĂTATEA GENIULUI 


De obiceiu vorbim de izolare şi singurătate cînd sîntem 
lipsiţi de societatea altor oameni. Dar în lipsă de oameni, ne 
mulțumim şi cu tovărășia de animale pentru a nu ne simți 
„singuri“. Astfel se istorisește de prizonieri cari se împrietenesc 
cu un şoarece, un şobolan sau chiar cu un păiajen pentru a 
scăpa de singurătate. Omul este deci un animal social. Lui nu-i 
place singurătatea, izolarea. Dar nu numai că nu-i place sin- 
gurătatea, ci ea îl poate zdruncina sufletește pînă la nebunie 
“chiar. In cazul descris de Maupassant nu e vorba de o astfel 
de izolare ; ci omul, trăind în societate și în contact neîncetat 

cu ceilalţi oameni, ajunge totuşi, prin reflexiune asupra stărilor 
cum şi de a înţelege stările sufleteşti ale altora, la concluzia 
că este singur, izolat sufletește de ceilalţi. Dacă ar lipsi deci 
reflexiunea asupra problemei comuniunii, omul nu s'ar putea 
simţi izolat și singur. 

Se mai vorbeşte de singurătatea oamenilor mari, a geniilor. 
„Luceafărul“ lui Eminescu ne înfățișează această problemă a 
singurătăţii geniului. Pe cînd Maupassant arată „că, dacă ne 
gîndim bine, orice om e izolat sufletește (am putea adăuga că 
orice fiinţă vie trăește închisă în lumea ei subiectivă), Eminescu 
susține că geniul este singur, „nemuritor și rece“, pe cînd 
ceilalți oameni trăiesc în cercul lor strîmt și nu pot înţelege 
„gîndirea geniului solitar. Dar, la această cunoaștere „Lucea- 
fărul“ ajunge după ce încearcă în zadar să intre în comuniune 
cu un suflet omenesc de rînd. Deci, abia cînd un individ 
uman experiează comuniunea cu semenii săi și-și dă apoi seama 
că nu e înţeles pe deplin şi nici nu-i poate înţelege pe ei așa 
cum ar vrea să-i înţeleagă, se naște acel sentiment de izolare, 
de singurătate. Şi cu cît un om e mai superior, mai original în 
felul său de a gîndi și simţi, cu atît mai greu va putea fi înţe- 
les de alţii, cu atît mai singur se va simţi, dar și cu atît mar 
arzătoare şi intensă va fi dorința sa de a se face înțeles de 
ceilalți oameni : el va căuta şi găsi forme de expresie cari să 
redea stările sale sufletești și să-i facă pe ceilalţi oameni să 
simtă la fel cu dînsul. In aceste forme de expresie se îmbracă 
produsele artelor, în cari se oglindeşte felul de simţire şi gîn- 
dire al geniilor. 

La omul de rînd deci, clipele de reflexiune asupra „sin- 
gurătății“ sale nu sînt decît întîmplătoare, ivindu-se în urma 
unor decepţii în prietenie sau dragoste ; la geniu, sentimentul 
de singurătate, după ce se naşte printr'un fel de revelaţie, dăi- 
nuește toată viaţa, dar e însoţit de străduinţa continuă de a 
evada din singurătate prin crearea de opere de artă menite să 
comunice altora starea sufletească proprie. 

Şi aici e toată tragedia geniului : pentru a se cunoaşte pe 
sine, el are nevoie să fie cunoscut și înţeles de altul. 


In Scrisoarea a V-a (Dalila) zice Eminescu : 


E un demon ce "'nsetează după dulcile-i lumine, 
C'acel demon plînge, rîde, neputând s'auză plânsu-şi, 
Că o vrea spre-a se 'nţelege în sfîrşit pe sine însuşi..“ 


Omul de rînd nu e pretenţios, el se mulțumește cu posi- 
bilitățile de înţelegere prin graiu și gesturi, așa cum i s'au 
deschis în cursul desvoltării sale psiho-fizice. In „cercul său 
strîmt'* mijloacele de expresie sînt tipizate şi reglementate, 

-astfel că omul arareori va fi pus în situaţia să se plîngă de 
singurătate. In familia sa, în clasa sa socială, în profesiunea 
sa, individul găsește la semenii săi înțelegerea ce-l satisface, 
comuniunea ce-i înlesnește să-și formeze și să-și păstreze iden- 
titatea Eului propriu, adică să se 'nțeleagă pe sine însuș. 

Dar, dacă geniul reprezintă, din acest punct de vedere, o 
excepţie în toate timpurile şi locurile, se poate întîmpla ca și 
oamenii de rînd să fie amenințați de crize. Cînd „cercurile 
strîmte“ în cari se nasc și trăesc se sfarmă, cînd organizaţia 
familială e zdruncinată, cînd între clasele sociale se ivesc lupte, 
cînd „normele sociale“: încep să se clatine, numărul indivizilor 
cuprinși de sentimentul singurătăţii sporește. In astfel de tim- 
puri a enunțat Protagoras formula că „omul este măsura tutu- 
ror lucrurilor“, în astfel de timpuri. Nietzsche și-a făurit teoria 
„Ssupra-omului“ și Stirner a scris „Individul unic și proprie- 
tatea sa“, un catehism al anarhismului. 

Sentimentul izolării și singurătăţii poate deveni astfel, 
prin generalizarea sa, o adevărată epidemie, ameninţînd comu- 
nitatea cu disoluția. Această nebunie colectivă nu poate dis- 
părea decît prin o nouă așezare a societăţii, o nouă închegare 
a „cercurilor“ în cari individul înțelegîndu-i pe alţii să se în- 
țţeleagă iarăş pe sine. 

Secolul al XIX-lea a fost bîntuit de o astfel de criză pro- 
vocată de propaganda Internaționalei iudeo-comuniste. După 
războiul mondial izbucniră revoluţii, avînd acest caracter de 
anarhizare socială, pînă ce în sfîrşit fascismul şi național-socia- 
lismul săpară celor două comunităţi europene, italiană și ger- 
mană, un nou făgaș. Aceste noui forme sociale sînt opera unor 
bărbaţi geniali. Mussolini şi Hitler, cari căutară şi găsiră în ea 
expresia simţirii şi gîndirii lor politice. Și ei, ca şi ceilalți 
oameni ai vremii lor, fură izbiţi și zguduiți de sentimentul 
singurătăţii. Dar în acelaş timp în mintea lor s'a deslușii ima- 
ginea uhei comunităţi menită să pună capăt frămîntărilor anar- 
hice şi s'a născut totdeodată năzuinţa de a o înfăptui, de a 
demonstra semenilor lor posibilitatea organizării unei astfel 
de comunităţi. 

Ei au procedat cum procedează marii artiști. Prin graiu 
viu și prin scris au zugrăvit înaintea fraţilor lor icoana patriei 
înviate. Prinși de vraja acestei imagini, oamenii i-au urmat, 
au acceptat noua ordine şi astfel s'au născut și au crescut cele 
două State totalitare. 

Aceeaşi oameni cari odinioară se luptau și se sfîșiau întreo- 
laltă, cari se urau de moarte, azi se înţeleg, se iubesc şi alcă- 
tuese o comunitate umană cît se poate de perfectă. Se 'nţelege 
că cei doi reformatori n'au creat aceste forme sociale din ele- 
mente complet eterogene şi ostlie, ci condiţiunile pentru noua 
așezare politică erau date prin omogenitatea substratului biolo- 
gic şi psihic. Celelalte arte : literatura, muzica, pictura, sculp- 

tura și arhitectura creaseră unitatea spirituală italiană şi pe 
cea germană. Fără Dante, Petrarca, Michel Angelo, Machia- 
velli etc., nu sar fi putut naște Statul fascist, cum nici cel 
naţional-socialist fără .Goethe, ' Schiller, Beethoven, Bismarck. 
Nu un om genial, ci o serie de oameni geniali frămîntă și mode- 
lează sufletele individuale prinzîndu-le într'o comunitate și 
dîndu-le mijloace de comunicare pentru a se înţelege între- 
olaltă, pentru a scăpa de sentimentul de izolare și singurătate. 
Suferinţa omului genial obsedat de sentimentul singurătăţii și 
zbuciumul său de a siărîma zidurile izolării desvăluindu-și prin 
“opera de artă viaţa sufletească, le deschide și celorlalți oameni 
noui posibilităţi de înţelegere reciprocă, de comuniune sufle- 
tească mai profundă. Artiştii geniali rafinează mijloacele de 
comunicare și înlesnesc altora cunoașterea de sine, descoperirea 
unor regiuni necunoscute ale sufletului lor propriu.. 

Poeţii îi învaţă pe tineri a iubi, făcîndu-i să înţeleagă și 
să simtă toate plăcerile şi durerile sufletești ale dragostei, pic- 
torii re învaţă a descoperi și gusta frumuseţea armoniei și a 
colorilor, muzica ne răscolește și mlădiează sufletul făcindu-l 
sensibil pentru ritmul vieţii, marii reformatori sociali ne des- 
chid simţirea pentru dragostea de patrie și neam, îndulcind 
egoismul individual și înlesnind cooperarea şi solidaritatea 
socială. 

Singurătatea nu este un fapt psihic originar, o dată nemij- 
locită a conștiinței, cum vreau să ne convingă subiectiviștii. 
Sentimentul singurătăţii se poate naște la om abia după expe- 
rierea comuniunii, deci după nașterea sufletului individual în 
şi prin comunitatea umană. Susţinem deci primatul comuni- 
lăţii față de individ. Individul, născîndu-se biologiceşte ca in- 
divid, intră nemijlocit în procesul dialectic, în înlănțuirea co- 
muniunii cu semenii săi. El nu pornește dela cunoașterea de 
sine, dela conștiința de sine, ci dela cunoașterea semenilor săi, 
începînd cu cei ce-i sînt mai aproape. Această cunoaștere do- 
bîndită prin comuniune, este condițiunea și baza pentru for- 
marea conştiinţei de sine. 

Nu tăgăduim că există şi stărue instinctul de conservare 
proprie a individului ; acest instinct, însoțit însă și de instincte 
altruiste (instinctul matern de pildă), își are explicație și rostul 
in ordinea biologică. Dar cunoașterea de sine, care, în gradul 
ei cel mai înalt, ni se înfățișează ca libertate a persoanei umane, 
se naște abia ca rezultat, ca termen final al procesului dialectic 
prin care se constitue şi se desăvirșeste comunitatea umană. 

Tipul ideal şi suprem al persoanei umane libere și auto- 
rome, al conștiinței de sine ajunsă la treapta cea mai înaltă 
este. omul genial, artistul eee In sufletul acestuia senti- 
dar în acelaș timp se manisin cu putere nestăvilită şi ten- - 


` 

dinţa de a evada din singurătate și de a descoperi noui mijloace 
pentru a intra în comuniune sufletească cu ceilalți oameni. 

Și la noi ca şi în Italia și Germania, apăru un reformator 
genial: Corneliu Zelea-Codreanu. Sufletul lui fu străbătăt pînă 
în adîncuri de imaginea unei comunități rominești închegate 
pentru vecie într'o unitate desăvîrşită. In cartea sa Pentru 
Legionari, carte ce va rămînea peste veacuri 1zvor necesat de 
învăţătură şi îndrumare spirituală pentru tineretul romîn, 
Corneliu Codreanu ne descrie cum imaginea Patriei Rominești 
a germinat în sufletul său, s'a limpezit tot mai mult, împin- 
gindu-l cu putere nestăvilită Ja faptă creatoare. 

In plină conștiință a greutăților ce va avea de înfruntat, 

în plină conștiință a puterii dușmanilor, Căpitanul a pornit cu 
o mînă de tineri lupta de desrobire a neamului romînesc N'a 
pornit-o cu un program teoretic, demagogic, făgăduind reali- 
zarea repede de reforme politice și sociale, ci a pornit-o cu 
fapte pilduitoare. Aceste fapte, exemplul vieţuirii sale de fiece 
clipă în văzul tuturora, săvîrşiră marea minune a prefacerii 
adînci a sufletului tineretului. După pilda lui, tineretul se 
desprinse din cercul îngust al familiei, din legăturile unor prie- 
tenii obișnuite întemeiate pe înclinaţiuni comune pentru petre- 
ceri, artă şi studii, și fu prins în vraja idealului de muncă și 
jertfă totală pentru clădirea Romîniei eterne. 
Nici vorbă nu poate fi să schițăm chiar numai aici povestea 
vieții legionarilor, frămîntările lor, bătăliile lor, și marea, gro- 
zava şi cutremurătoarea lor jertfă pe altarul Patriei. Și aceasta 
au înțeles toți Romiînii și încep a înţelege chiar cei mai înver- 
şunaţi dușmani ai Romînilor că numai jertfa legionară a mîn- 
tuit Țara în aceste vremuri cînd se hotărăște pentru lungă 
vreme soarta naţiunilor europene. 

Singur, frămîntat de griji pentru viitorul Romîniei, la în- 
ceput neînțeles și dușmănit de marea mulțime, geniul lui Cor- 
neliu Codreanu sfarmă zidul izolării și găsește drumul spre 
a se face înţeles de alții.. In acest fel comunitatea romînească 
îşi ia ființă, şi va dăinui puternică și nepieritoare. 


3. EXEMPLUL DAT DE HIEROCLES STOICIANUL 


In ştiinţă trebue să avem curajul sincerităţii, al propăvă- 
duirii adevărului oricare ar fi rezultatele practice. Dar con- 
diţiunea este ca adevărul să fie demonstrat în mod desăvîrșit 
şi să excludă orice îndoială. Intrebarea, marea întrebare este : 
există vre-un adevăr demonstrat sau verificat pe deplin de 
ştiinţă ? Şi : care este criteriul evident și sigur al adevărului ? 
Reprezentanţii științei ne vor răspunde: experienţa, acordul 
între teorie și faptele empirice. 

Dar asta înseamnă că o teorie adevărată trebue să dea în 
aplicarea ei practică, în verificarea ei prin experienţă rezultate 
bine definite. Teoria adevărată în aplicarea ei trebue să con- 
firme ordinea lucrurilor, legea care determină desfășurarea 
evenimentelor, pe cînd o teorie greșită, întrodusă în practică 
va produce desordine, „anarhie“, prin faptul că se va izbi de 
ordinea obiectivă existentă și va tulbura-o. Criteriul adevăru- 
lui unei teorii este deci binele care izvorește din aplicarea ei 
în practică. Termenul de „bine“ trebue înţeles aci nu numai 
din punct de vedere moral, ci el e definit prin „ordinea“ la 
care se raportează, fie că e vorba de ordinea mecanică, bio- 
logică sau socială. Dar din cele expuse în tratatul nostru 
rezultă că noţiunea originară a „binelui“ este cea morală, iar 
în urmă ea se aplică şi la celelalte ordine „inferioare“, pier- 
zîndu-şi în mod treptat accepțiunea morală pînă, în sfârşit, în 
ordinea mecanică „binele“ se confundă cu adevărul obiectiv, cu 
acordul între teorie și experienţă. 

Intemeindu-ne pe aceste premise, am putea susține că 
teoria noastră e bună, deoarece aplicarea ei practică ar garanta 
desăvîrşirea comunităţii umane. Dacă individul îşi dobîndește 
prin comuniune cu alții un suflet şi în acest suflet se naște şi 
se păstrează imaginea ordinei morale ca prototip al oricărei 
ordine, originea comunității umane precum şi legile care deter- 
mină evoluţia ei își găsesc o explicație cît se poate de lămurită. 
Nu mai puţin limpede ni se înfăţişează legătura între libertatea 
omului şi ordinea morală. Departe de a se contrazice, ele se 
condiționează reciproc, în felul că omul numai intrînd in 
ordinea morală şi supunîndu-se ei îşi poate păstra libertatea 
faţă de determinismul ordinelor inferioare, deşi nu tăgăduim 
că el, ieșind de subt constrîngerea ordinelor inferioare şi deve- 
nind liber, se poate revolta împotriva ordinei morale ; în acest 
caz el păcătuește şi păcătuind îşi pierde libertatea şi nemurirea 
sufletului, el devine sclav al pasiunilor şi instinctelor sale, el 
cade subt animalitate, întrucît îşi pune rațiunea, cunoașterea 
sa, în slujba instinctelor animale. 

Dacă admitem însă punctul de vedere al subiectivismului, 
fie subt forma cartesiană sau subt forma leibniziană, comuniu- 
nea între suflete nu numai că nu este necesară pentru dobîn- 
direa libertăţii, ci ea ar fi chiar o piedică. Subiectul (indivi- 
dul) este liber din capul locului, el fiind o monadă, izolată și 
independentă de toate celelalte monade. Ordinea între monade 
ar rezulta, se spune, din armonia prestabilită... 

Adevărat este că unele teorii năzuesc să deducă chiar din 
autonomia originară a individului ordinea socială şi morală. 
Conștiinţa de sine şi instinctul de conservare ar fi punctul de 
plecare pentru naşterea societăţii. Intre teoriile mai noui utili- 
tarismul cată să explice societatea prin egoismul individual. 

Ne-am ocupat pe larg de această teorie arătînd contradicţiile 
inevitabile ce derivă din ea. Vrem să expunem aci o teorie 
mai veche, a şcolii stoiciene, care ne pare interesantă atît prin 
adîncirea psihologică a problemei cît și prin asemănarea ei cu 
teoriile individualiste şi utilitariste mai noui. 

In anul 1901, Karl Praechter, cunoscător profund al istoriei 
filosofiei antice 1), a năzuit să demonstreze că excerptele ce ni 
le dă Stobaeus subt numele lui Hierokles nu sînt scoase dintr'o 
operă a neoplatonicianului Hierokles, ci din opera unui filosof 
stoician cu acelaş nume 2). Teza lui Praechter și-a găsit o 
strălucită confirmare prin descoperirea ulterioară a unui manu- 
scris cuprinzînd un manual elementar de etică stoiciană al cărui 
autor este un Hierokles. Titlul acestui manual este : “lepoxhtovç 
duh oroysieois. H. von Arnim, care editează acest manuscris, 
arată pe larg și cu toate mijloacele de care dispun azi filologii, 
că acest Hierokles este de fapt identic cu cel al lui Praechter, 
adică cu cel al excerptelor lui Stobaeus și că este stoician, deci 
deosebit de neoplatonicianul Hierokles 3). 

Hierokles, stoicianul, nu propune în manualul său o teorie 
nouă, originală, ci redă doctrina școalei sale și ne face să 
cunoaștem mai bine concepţia stoiciană asupra unor probleme 
psihologice, etice şi sociale. Traducem aci din rezumatul lui 
Praechter 1) locurile care ne interesează. 

„Plantele nu posedă, după concepţia stoiciană, suflet..., ani- 
malele însă au suflet. In total, şcoala deosebește patru feluri 
de lucruri naturale. Pe treapta cea mai de jos stă anorganicul, 
al cărui principiu de existență este o és care îi asigură 
coeziunea. Urmează plantele, care sînt stăpiînite de pbot5 
(care este čĝtç avînd putere de mișcare). Fiinţa vie în general 
posedă WvyY, care se deosebește de cele două principii inferioare 
prin ivirea facultăţii de reprezentare și a instinctului  (pavracia 
şi 6pu1j). La om se mai adaogă încă rațiunea. h6yos. La fiinţa 
vie se ivește, după nașterea sa, mai întîiu percepţia de sine 
aicămois Savrod). Din această atitudine pur intelectuală izvo- 
reşte apoi o alta care se întinde spre sfera sentimentului şi 
voinţei : ființa intră într'o relaţie de apartenenţă cu sine însuși, 
se desvoltă mpòç Exurobs oixsiucis, care se manifestează în dra- 
gostea de sine și instinctul de conservare proprie. Asupra 
acestor doctrine (încheie Praechter, în Ueberweg vol. I, pg. 424) 
ne orientează întrun mod amînunţit "Hoi, srotysiwois a lui 





1) El a scos ediţia a 12-a a vol. I (Filosofia antichității“ din 
Istoria filosofiei a lui Ueberweg. g 

2) Karl Praechter, Hierokles der Stoiker, Leipzig 1901. 

3) Hierokles Ethische Elementarlehre (Papyrus 9780) mebst den bei 
Stobäus erhaltenen ethischen Exzerpten aus Hierokles-unter Mitwirkung 
von W. Schubart bearbeitet von H. von Arnim. Berlin 1906. (Caetul IV 
din colecția : Berliner Klassiker-texte). 

1) In vol. I al Istoriei filosofiei de Ueberweg. 

Hierokles, ieșită iarăşi. în parte la lumină prin descoperirea 
unui papyrus... 

Din aceste premise psihologice stoicienii au dedus apoi 
teoria lor socială, asupra căreia tot manualul lui Hierokles ne 
dă desluşiri mai ample. Dăm și rezumatul lui Praechter, pri- 
vind această problemă (Ueberweg, vol. I, pg. 430). „Cu toată 
neatîrnarea sa morală înțeleptul stă totuși cu toate celelalte 
ființe raționale în comunitate practică. O bază fizicală a teoriei 
despre comunitatea umană o constitue doctrina despre otxelwoctç 
cunoscută nouă mai ales prin Hierokles. Această  oixeluote 
manifestîndu-se mai întîiu în dragostea de sine şi în instinctul 
de conservare proprie a individului, își lărgeşte sfera asupra tot 
ce aparține individului în urma unor relaţii naturale în sensul 
cel mai larg, deci asupra părinţilor și copiilor, celorlalte rude, 
prietenilor, celor de acelaş neam şi, în sfîrşit, asupra întregii 
omeniri. Problema etică este de a face ca această otksiootc, 
care în mod natural va fi mai întîiu cea mai puternică faţă de 
Eul propriu, să fie ţinută după putinţă tot atît de intensivă 
şi în întinderea ei asupra semenilor noștri. Fiecare individ 
este așa zicînd centrul multor cercuri concentrice. Cel mai 
îngust cerc cuprinde trupul propriu și ceea ce-i necesar pentru 
îngrijirea lui, cercurile mai largi cuprind rudele de diferite 
grade, tovarășii asociaţiilor politice şi naţionale mai înguste și 
mai largi (tovarăși de demos și phyle, în sfîrșit membrii ace- 
luiaşi Stat și popor în general), cel mai larg cerc cuprinde 
omenirea întreagă. 'Trebue ca aceste cercuri să le strîngem cît 
mai mult pentru a noastră otxefwots. Ținţa supremă ar fi 
atinsă cînd toate periferiile s'ar contopi în centru, deci cînd a: 
noastră  otxsiwotc ar cuprinde întreaga omenire cu aceeași 
intensitate ca pe noi înşine... 

Tendinţa teoriei de a se întemeia pe un singur principiu 
e vădită. Conştiința de sine, din care derivă dragostea de sine 
şi instinctul de conservare, li se pare stoicienilor un fapt dat 
nemijlocit observaţiei și ei cred că pot explica, de aci pornind, 
tendințele sociale ale omului. Dar nu e mai natural și logic 
să considerăm egoismul ca potrivnic sociabilităţii ? Ni se pare 
doar mai logic ca dragostea pentru aproapele nostru să slă- 
bească dragostea de sine şi ca ţinta supremă, cuprinderea 
întregii omeniri, să fie atinsă prin stingerea instinctului de 
conservare proprie! Și morala creștină poruncește : „Iubește 
pe aproapele tău ca pe tine însuţi“. Deci şi ea presupune că 
fiecare om se iubește pe sine. Dar, urmînd acest precept, dea 
iubi pe aproapele nostru ca pe noi înşine, nu înseamnă că 
trebue să renunțăm a ne. iubi pe noi înşine în clipa ce ne 
hotărîm să iubim pe aproapele nostru ? In morala creștină dra- 
gostea de sine nu explică dragostea pentru aproapele. Dimpo- 
trivă ni se pare că dragostea de sine servește a-i arăta omului, 

egoist din fire, cum trebue să se comporte față de aproapele său 
în cazul cînd acceptă normele moralei creştine. Egoismul 
natural serveşte deci ca exemplificare nu ca explicare a 
altruismului impus de legea morală creștină. 

Dar, oricum am interpreta aceste enunţări, important este 
să ştim dacă individul uman se naște cu percepţie de sine 
atodnsts éavtoð), Dacă ar fi așa, identitatea Eului nar mai 
constitui o problemă, contactul cu lumea din afară şi, mai ales, 
cu ceilalți oameni n'ar fi o condiţie pentru dobîndirea şi păstra- 
rea conștiinței de sine, așa cum am susținut noi în cursul expu- 
nerilor noastre. 

Dar chiar în manualul lui Hierokles se găsește un loc ce 
ne arată că o analiză psihologică mai adîncă a „percepţiei de 
sine“, împinge cu necesitate spre o pozițiune asemănătoare 
celei susținute și apărate de noi, anume că ivirea și fixarea 
conștiinței de sine e condiționată de contactul fiinţei vii cu 
lumea împrejmuitoare, de posibilităţile ce le posedă fiinţa de 
a intra în comuniune cu alte ființe. Așa cum paserea mwar 
putea sbura fără rezistența aerului, așa nici omul mwar putea 
gîndi fără contactul şi rezistența „atmosferei spirituale“ din 
jurul său. Abia din întîlnirea cu „conștiințe“ formate se naște 
şi se desvoltă conștiința de sine. Acestea le găsim oarecum 
confirmate în manualul lui Hierokles, deşi nu era intenţia lui 
de a ajunge la această concluzie. Dimpotrivă, între exemplele 
ce le dă el pentru a demonstra prioritatea conștiinței de sine şi 
dăinuirea ei precum și a instinctului de conservare proprie, 
autorul intercalează un exemplu ce ar putea servi pentru a 
răsturna primatul conștiinței de sine. 

Cităm mai înţîiu textul grecesc (H, von Arnim, o. c. 
pg. 33): 

Tabrm ăpa dowei pot Zat tà veapă. matâăpta ți) pudiwe pépetv xata- 
whetâueva (npepoic otxote mal măons çove petóyotç, Evrelvovra yàp 
ră atodmrijpia mat mtv pir” îGsiv Guvăuava pavraciav crvatpEcetog 
obrâv Aapfăvat mat dd robro duoavooyerei. Atò mai etàoréyvws al 
rindat mapevroâotwv abrois Entubetv rod; dpdadpuobs' mapnropei yàp râv 
e6fov tò EYedouoiat xat ph Dn” dvăzars tevécðat TÙY Qee râv pa- 
mă, mivă E abrâv zat diya zoperibljoews toùe ăptaduobs Extibet, Tip 
TANAK seas TA see 00% EGLpAODVTAL 

In „Introducerea“ sa, H. von Arnim observă (pg. XXXII— 
XXXIII) cu privire la acest loc că în enumerarea argumentelor 
pentru existența dragostei de sine și a instinctului de conser- 
vare proprie, expunerea citată mai sus cuprinde o observație 
psihologică foarte subtilă, dar care nu se potrivește deloc în 
contextul de faţă, ceea ce dovedeşte că autorul n'a înţeles 
îndeajuns argumentele date de școală. „Observaţia, zice comen- 
tatorul, că copiii mici nu pot suporta să fie închiși într'o cameră 
întunecoasă, unde cu toată încordarea organelor lor sensoriale 

nu pot auzi nici vedea nimic căpătînd prin asta sentimentul 
anulării Eului propriu, şi că ei își pot învinge neplăcerea numai 
închizînd ochii și menţinîndu-se pe sine prin transformarea 
lipsei involuntare de percepţie în una voluntară, această obser- 
vație fără îndoială că n'a fost menită de autorul ei de a dovedi 
existența instinctului de conservare și la fiinţele mici şi neîn- 
semnate. Căci pentru acest scop subtilitățile caracteristice ale 
acestei observaţii sînt cu totul irelevante. Ea are un sens mai 
adînc în nexul doctrinei stoiciene despre percepţia de sine, pe 
care Hierokles pare a nu-l fi înțeles. Cum se face că copiii 
închiși într'o încăpere întunecoasă şi izolaţi de orice percepţie 
sensorială, pavtaciay &vat pEcews abrâv Aapfdvet,. capătă sentimen- 
tul anulării Eului propriu? Această chestiune atinge ţinta 
întregii observaţii; pentru iîntrebuințarea ce-o face Hiero- 
kles de ea e irelevantă. Căci el nu vrea să dovedească prin 
ea decît că deja copiii mici posedă instinct de conservare pro- 
prie şi se opun împotriva (pretinsei) anulări a existenței lor. 
Filosoful, dela care împrumută Hierokles observaţia, vroia să 
arate că percepția de sine e în cea mai mare parte imanentă 
percepţiei lucrurilor exterioare și că ea, atunci cînd aceasta din 
urmă e anulată, cel puţin la copii, scade atît de mult încît ei, se 
simt ameninţaţi așa zicînd în existența lor 1). Căci cum citim 
Col. 6,82): t7 &r&pov teivòs aicăijost cup,mEpuxev 1) Eautod (împreună 
cu perceţia altuia crește percepţia de sine). Observaţia despre 
copiii în camera întuneacoasă se potrivește prea bine ca o con- 
firmare a acestei propoziţii pentru ca să nu credem că a fost 
menită dela început pentru asta și că numai Hierokles a așe- 
zat-o subt un alt punct de vedere“. 


4. DESGHIOCAREA MONADEI 


Cercetările psihologice au început, cum vedem, în largă 
măsură în şcoalele filosofice antice, între care cea stoiciană 
ocupă în această privinţă un loc de frunte, exercitînd în urmă 


1) Schopenhauer susține cu tărie teza dependenţei cunoașterii de 
sine de cunoașterea lumii exterioare. Iată cum explică el acest fapt: 
„Fiecare individ este pe de o „parte subiect al cunoaşterii, adică condi- 
altă parte el este apariţie singulară a voinţei, a aceleiaşi voințe ce se 
obiectivează în orice lucru. Dar, această duplicitate a fiinţei noastre 
nu e întemeiată într'o unitate existentă pentru sine: de altminteri noi 
am putea deveni conștienți de noi înșine prin noi înșine şi independent 
de obiectele cunoaşterii şi voirii : asta însă nu sîntem nicidecum în .stare, 
ci îndată ce, pentru a o încerca, ne adîncim în noi înşine şi, îndreptînd 
cunoașterea spre interior, vrem să reflectăm cdată cu deplină conştiinţă, 
noi ne pierdem într'un gol fără fund, găsindu-ne asemănători unei sfere 

o mare influență pînă în timpurile noui!). Dar chiar la înce- 
putul acestor cercetări se ivesc confuziuni de termeni și 
dificultăţi care mai dăinuesc și în psihologia timpurilor noastre. 
Şi azi, ca şi la început, obiectul psihologiei este conștiința indi- 
viduală, şi azi raportul între trup şi suflet (întrucît se mai 
admite existenţa sufletului) nu e încă lămurit într'un fel univoc, 
și azi opoziția între Locke și Leibniz încă nu şi-a găsit 
rezolvirea. 

Confuzia s'a născut și dăinueşte, după părerea noastră 
(expusă pe larg în tratatul de față), din cauza confuziunii „ordi- 
nelor** în care se desfăşoară fenomenele observate. Şi mai 
ales din cauza că savanții caută să explice fenomenele din 
ordinele superioare prin cele din ordinele inferioare, în loc 
să urmeze drumul natural, coborîndu-se adică dela ordinea 
cea mai înaltă (unde stau ei) spre ordinele de jos. 

Astfel „instinctele“ aparțin ordinei biologice. Prin 
instincte, viața îşi dobîndeşte libertate (autonomie) față de 
ordinea mecanică, anorganică şi prin instincte viața domină 
ordinea mecanică, o exploatează pentru conservarea sa proprie. 
Autonomia vieții se sprijină pe existența ordinei mecanice, 
viaţa nu sar putea ivi şi mar putea dăinui fără ordinea 
mecanică. 

Tot astfel treptele vieţii se ierarhizează după acelaş prin- 
cipiu, fiecare treaptă dobîndindu-și şi năzuind a-și păstra 
libertatea şi autonomia față de treptele inferioare. Aceste 
observaţii, clasificări şi enunțări omul le poate face fiindcă 
aparţine unei ordine ce depășește ordinea biologică. El eva- 
dează din ordinea biologică în ordinea socială, prin comuniunea 
cu semenii săi. Dar mai mult: el stăpînește și ordinea socială 
dacă reuşeşte să se înalțe în ordinea morală și să se mențină 
în ea. De aci el se poate cobori în jos şi poate explica feno- 
menele ordinelor interioare : socială, biologică, anorganică, 

„Conştiinţa de sine“ a individului trebue raportată deci 
la diferitele ordine în care se manifestează ; dela conștiința 
morală, temelie a personalităţii libere, ea se coboară pînă la 
rezistența ce-o opune „atomul“ pentru a-și păstra individuali- 
tatea.  Monadologia lui Leibniz izvoreşte dintr'o astfel de 
viziune a ordinei universale, a ierarhiei monadelor. Ceea ce 
nu ne satisface la Leibniz este izolarea completă a fiecărei 


de sticlă înăuntru goală, din al cărei vid -vorbeşte o voce a cărei cauză 
însă nu poate fi aflată aci, şi cînd vrem să ne prindem aşa pe noi 
înșine, prindem, cu groază, numai o stafie fără consistenţă (bestandlos). 
(„Die Welt als Wille und Vorstellung“, § 54), vezi şi Nicolai Hartmann, 
Ethik, Berlin u. Leipzig 1926, pg. 67 şi urm. 

2) Coloana şi şirul manuscrisului editat de Arnim. 

1) Vezi monografia lui Paul Barth, Die Stoa, Ediţia I-a 1902, Ediţia 
a III-a și a IV-a, Stuttgart, 1922. 

monade. De aci se ivește la el dificultatea de a explica des- 
voltarea monadei, evoluţia ei. Simpla enunţare că în fiecare 
monadă acționează un principiu apetitiv imanent care o împinge 
spre desvoltare, nu desleagă problema şi, mai ales, nu poate fi 
verificată prin observaţia faptelor. Dimpotrivă, această obser- 
vaţie ne arată că principiul de ierarhizare a monadelor este 
facultatea lor de a intra în comuniune cu alte monade. Această 
facultate l-a ridicat pe om deasupra celorlalte lucruri şi fiinţe 
și l-a făcut stăpîn peste dînsele. 

Filosofia veche, pornind dela observaţia faptelor celor 
mai izbitoare, ne-a dat clasificări care au oprit apoi în multe 
privinţe înaintarea ştiinţei. Așa a fost de pildă deosebirea ce-o 
face școala aristotelică între anima vegetativa, sensitiva şi 
rationalis, deosebire ce se întemeiază pe observaţia caracterelor 
specifice plantelor, animalelor și omului. Știința modernă, 
adîncind cercetarea a respins această clasificare și s'a străduit 
să pătrundă la un principiu unic, care să îngădue o concepție 
coerentă despre fenomenele naturii. Ea a căutat să descopere 
mai degrabă nexul între fenomene, notele lor comune, decît 
deosebirea lor. De aci se explică tendința de a readuce psi- 
hologia la biologie şi biologia la chimie, fizică și mecanică. 

Noi ne întoarcem la vechea concepţie, dar nu ne mulțumim 
cu simpla constatare că există ordine diferite și distincte, ci ne 
străduim să arătăm cum se nasc aceste ordine şi cum se înlăn- 
țuesc. Ne întoarcem la vechea concepţie, după ce ne-am 
convins că știința modernă a apucat-o pe drum greşit. Rătăci- 
rea ei se explică din disprețul pentru filosofie. In loc să 
înainteze pe calea deschisă de Leibniz, veritficînd şi modificînd 
(la nevoie) ipotezele acestuia, ea a căzut în mrejele positivismu- 
lui antimetafizic. Și aci sîntem nevoiţi să însemnăm că la 
această rătăcire a contribuit în mare măsură Kant. El sa 
străduit, ce-i drept, să înfrîneze orgoliui științelor fizice, oprin- 
du-le intrarea în sfera ordinei sociale și morale. Dar chiar 
pe timpul său în Franţa, se pregătea ştiinţa să invadeze și 
acest domeniu, iar Auguste Comte, Napoleonul positivismului, 
cuceri cu armatele positiviste toată împărăţia socială. Re- 
acțiunea lui Renouvier aduse oarecare indreptare a lucrurilor, 
dar nu fu în stare să sgudue şi să răstoarne dominaţiunea 
positivistă. Lupta sa se sfîrşeşte cu o vădită notă de resemnare 
pesimistă. El se retrage pe pozițiunea „personalismului“; 
„persoana morală“ se poate salva din haos, își poate dobîndi 
un loc de unde să contemple cursul evenimentelor, eterna pre- 
facere a fenomenelor. Sufletul uman, după Renouvier, nu 
poate avea altă ţintă decît perfecțiunea și mîntuirea sa proprie. 
Prin Noua sa Monadologie, Renouvier reușește să înlăture rup- 
tura atît de stridentă din sistemul kantian, dar nu reuşeşte să 
dea teoriei sale sociale şi morale o fundamentare mai sigură : 

Kant vrea să îngrădească sfera ştiinţei pentru a face loc larg 
credinţei, Renouvier deschide iarăş ştiinţei toate porţile şi abia 
că mai poate asigura credinţei un loc strîmt şi bătut de toate 
vînturile îndoelii... 

După teoria noastră, sufletul uman nu trebue să se refu- 
gieze singur şi izolat pe vîrf de munte, tremurînd să nu cadă 
în prăpastie. El nu se rupe din comunitatea celorlalte suflete 
năzuind a se mîntui pe sine, ci dimpotrivă, cu cît se urcă mai 
sus, cu atît mai strîns legat rămîne de comunitatea sa, pe care 
o înalță cu sine, dat fiind că el prezintă izvorul la care se 
adapă celelalte suflete, dornice și ele de desăvîrşire şi mintuire. 

Fiecare suflet uman reprezintă un astfel de centru de 
atracție pentru alte suflete ; orice suflet uman se naște din 
alt suflet şi crește prin alt suflet. Sufletele se ierarhizează 
după puterea lor de atracţie asupra celorlalte suflete, iar o 
comunitate se constitue prin această înlănțuire și ierarhizare 
a sufletelor individuale. Fiecare suflet superior (din acest 
punct de vedere) este numai în parte „înțeles“ de celelalte, el 
este izolat de celelalte în măsura ce nu e înțeles. Acest senti- 
ment al izolării îl mînă însă să se facă înţeles, să se desvălue 
celorlalte suflete ; mijlocul de a se comunica altora este opera 
de artă ca expresie a unei stări sufletești complexe şi care nu 
poate fi comunicată prin mijloacele curente, tipizate. 

Ne putem întoarce acuma la psihologia stoiciană. De ce 
se tem copiii într'o cameră întunecoasă ? Presupunem că e 
vorba de copii mici care nu ştiu încă nimic de stafii şi draci 
care obișnuesc a mînca copiii prin întunerec, mai ales dacă 
pau fost cuminţi, deci că e vorba de copiii care prin contactul 
cu lumea exterioară abia că au început să-și închege indivi- 
dualitatea proprie. Intreruperea acestui contact trebue să-i 
neliniștească ; organele sensoriale lipsite de impresii exterioare 
nu: pot funcționa, deşi sînt gata de funcționare. Această ten- 
siunea devine aproape dureroasă și poate provoca un fel de 
sentiment de cădere în vid, de disoluție a Eului, reprezentat aci 
prin unitatea organică a trupului. Procesul se petrece deci pe 
plan fiziologic. Unitatea trupului se menţine prin „distanța- 
rea“ de lumea exterioară, de obiectele percepute de simţuri ; 
cînd aceste obiecte lipsesc, nu pot fi percepute, organismul 
funcționează în vid, sau, mai bine zis. e nevoit să înceteze a 
funcționa, ceea ce naște un sentiment de neliniște şi frică 
precum și, adăogăm noi, o tendință de a ieși din această stare 
de izolare, de a intra iarăș, prin simţuri, în contact cu lumea 
exterioară. 

Ar fi de cercetat și de cumpenit, dacă în acest caz intră 
în joc şi instinctul de conservare proprie. Unii copii, de pildă, 
adorm mai lesne cînd întunecăm camera şi grijim pentru linişte 
desăvirşită, alții adorm şi cînd e lumină și sgomot. Lot aşa 

ştim că un morar se deşteaptă cînd meara se opreşte, cum cel 
ce adoarme la un concert se deșteaptă brusc cînd încetează 
muzica, Exemplul adus de Hierokles are deci în vedere un 
caz special, anume cînd organele simțurilor sînt în plină func- 
țiune și contactul cu lumea exterioară e întrerupt dintr'odată. 
Am fi însă dispuşi să nu vedem în aceste cazuri o intervenire 
a instinctului de conservare. După părerea noastră acest 
instinct intră în joc cînd simțurile prevestesc organismul că e 
primejduit de lumea din afară. 'Țişnirea unei lumini orbi- 
toare, o detunătură, o împunsătură, o arsură, deşteaptă reac- 
ţiunea organismului, îl fac să se apere, chiar cînd lipsește 
conștiința (trează) de sine, cum sînt cazurile amintite de Hiero- 
kles, că dormind într'o încăpere rece noi ne acoperim cînd o 
parte a trupului e descoperită sau că, avind o rană, noi dormim 
așa ca să ferim locul rănit de apăsare sau lovire. Ar însemna 
deci că instinctul de conservare trebuește atribuit organismului, 
trupului, şi fără ca să fie trează conștiința. Psihologia vorbeşte 
în aceste cazuri de „reflexe“, deosebindu-le de mișcările volun- 
tare.  Reflexele ordonate şi înlănțuite ar constitui procesele 
numite instinctive. Aci psihologia are cîmp larg de observaţie 
şi de formulare de ipoteze, care, cîteoaată, sînt destul de în- 
drăznește (psihanaliza !) 

Cu totul altfel se prezintă situaţia cînd omul, evadind din 
domeniul biologic, devine stăpîn al ordinei biologice, fiind deci 
în stare a-și stăpîni instinctele. Am descris îndeajuns procesul 
dialectic prin care omul se emancipează de subt ordinea bio- 
logică şi, intrînd în ordinea socială, devine o fiinţă rațională. 
In această sferă, izolarea de lumea din afară nu prezintă nicio 
ameninţare a Eului propriu : noi gîndim cu atît mai bine cu 
cît simţurile își pierd contactul cu lumea exterioară. Fie că 
sîntem închiși într'o cameră întunecoasă şi ferită de orice 
sgomot, fie că simţurile sînt lăsate în voia lor în plină func- 
ţiune, fără să trezească însă „atenţia“, noi gîndim fără a avea 
nevoie de concursul organismului, a trupului. Cu cît abando- 
năm mai mult trupul, lăsîndu-l să funcționeze în „neştire“, cu 
atît mai bine ne putem concentra gîndurile. Pentru a deslega 
o problemă matematică n'avem nevoie de contactul cu lumea 
exterioară, ci dimpotrivă de întreruperea lui. Funcțiunea sim- 
ţurilor ne distrage dela această ocupaţiune, primejduește identi- 
tatea noastră ca „subiect rațional“. Cînd un savant merge pe 
stradă adîncit în descurcarea unei probleme, el e în primejdie 
să fie călcat de un vehicul, dar nu fiindcă e distrat, ci fiindcă 
e „concentrat', lăsînd grija trupului în seama instinctului de 
conservare şi a „agentului de circulaţie“. Acel „noli tangere 
circulos meos“ al lui Arhimede ilustrează bine această izolare 
a subiectului de lumea senzibilă pentru a trăi în sfera gîndirii. 

Desfăşurarea proceselor intelectuale, a gîndirii, e cu atît 


“ 

mai înlesnită cu cît separaţiunea între ordinea biologică şi cea 
socială e mai bine stabilită, sau cu cît ordinea inferioară e mai 
precis subordonată celei superioare. Poate este rostul auto- 
matizării, mecanicizării funcțiunilor trupului pentru a dobîndi 
o libertate cît mai mare pentru spirit. Dimineaţa ne sculăm, 
facem baie, ne îmbrăcăm, sorbim ceaiul etc. și în acelaş timp 
gîndim : rezolvim probleme, facem planuri, ne pregătim pentru 
ò convorbire importantă, dăm ordine, dictăm scrisori ete. Dar 
sînt şi oameni care sînt absorbiți de grija trupului, care pun 
toată gîndirea lor (cîtă o mai au) în slujba ordinei biologice. 
Unele femei n'au altă grijă decît să se observe în fiecare dimi- 
neață cu de-amănuntul în oglindă dacă n'Au îmbătrinit, apoi 
au grijă să urmeze cu stricteță un regim special de slăbire, 
etc., etc. Copiii, bătrînii, bolnavii sînt de obiceiu sclavi ai 
trupului și absorbiți de grija pentru buna funcţionare a lui. 
Avem exemple însă de oameni superiori care, înfruntînd boale 
şi dureri trupeşti, continuă a munci şi crea în domeniul 
spiritual. 

Psihologia modernă și-a propus să cerceteze toate feno- 
menele „psihice“, pornind dela sensaţiile legate de funcțiunile 
fiziolofice pînă la cele mai complexe procese afective și inte- 
lectuale. Marele Tratat de psihologie editat de Dumas în 
colaborare cu toţi psihologii specialiști francezi ne va da, în 
zece volume, toată ştiinţa dobîndită pînă acuma în acest dome- 
niu. ln această operă (d-l Gaston Richard a numit-o „une 
psychologie par équipes“) fenomenele psihice sînt împărțite pe 
categorii şi fiecare categorie e tratată de specialiști, unii se 
ocupă de sistemul nervos, alții de glande, alții de senzaţii, tot 
aşa afectele, sentimentele (inferioare și superioare) își au spe- 
cialiştii lor, nu mai puţin psihologia limbajului, cea a intelee- 
tului, și în sfîrșis cea „colectivă“ (socială) sînt tratate fiecare de 
specialiști. i 

Nici n'am crede că pentru cunoașterea sufletului uman, a 
monadei leibniziene, e nevoie de un tratat în zece volume şi 
de atîția specialiști. Dar se mai adaogă apoi cercetările asidue 
ale psihologiei experimentale cu aplicațiumle ei tehnice în 
pedagogie, în secțiunea profesională, ete. S'au organizat şi se 
organizează mereu laboratoare de psihologie, astfel că nu va 
trece multă vreme şi psihologii specialiști vor stăpîni, prin 
metodele lor, toată „ordinea psihică“, așa cum fiziecienii și 
chimiștii stăpînesc ordinea naturii neînsuflețite. Ceea ce ar 
însemna că acești specialiști vor putea crea „tipuri psihice“ cît 
mai perfecte și, în urmă, comunități umane organizate şi struc- 
turate în temeiul unei combinaţii savante a acestor tipuri. Ei 
vor crea tipuri perfecte de militari, agricultori, preoți, lăcătușşi, 
cojocari, etc., și în fiecare categorie o elită prin descoperirea 
vocaţiunii fiecărui subiect pentru o anumită specialitate. Indi- 

vizii umani vor sta, dela naștere începînd, subt supravegherea 
psihologilor şi vor fi supuși unei observaţii continue în labo- 
ratoarele de psihologie. Fiecare individ va avea asupra sa o 
fişă psihologică (cu o serie de fotografii) în care vor fi notate 
(de specialiști) toate însușirile sale psihice și vocaţia fa spe- 
cială. Monada lui Leibniz se va vedea astfel desghiocată pînă 
în cele mai ascunse cute ale ființei ei şi i se va fixa, din oficiu, 
locul în ordinea universală. Nu va mai fi nevoie de legi, 
constituţii, jandarmi și agenţi de poliţie : ordinea va fi asigu- 
rată, atît ordinele speciale cît şi cea universală. In acest fel 
şi Dumnezeu nu va mai avea niciun rol, El va fi înlocuit de 
psihologii specialiști şi laboratoarele lor. 

Nu tăgăduim că psihologia contribue și va contribui tot 
`. mai mult, în aplicaţiunile ei practice, la mecanicizarea vieţii 
sociale. Pedagogia, folosindu-se de luminile psihologiei, va 
putea împinge specializarea, deformarea profesională, pînă la 
limita extremă. Ne putem imagina să dobîndim în acest fel 
societăți umane în care diferenţierea și integrarea să atingă un 
grad nebănuit pînă acuma. 

Rămiîne totuş deschisă problema : care este scopul unui 
astfel de mecanism social? Trebue să ne dăm doar seama (și 
după cele expuse de noi cred că ne puteam da seama) că cei 
ce crează un astfel de mecanism stau în afară de el, îl stă- 
pînesc.  Deslegarea problemei scopului li se impune deci cu 
necesitate. 

Dar, dacă pe psihologi nu-i preocupă această problemă. 
cum pe fizicieni nu-i preocupă problema întrebuințări maşine- 
lor construite în temeiul științei lor, atunci fără îndoială că 
pedagogii (educatorii și conducătorii de toate categoriile) trebue 
să-și pună întrebarea care este scopul urmărit pria crearea 
unui mecanism social, a unei societăți raționalizate. Şi, în 
urmă, individul uman consimte doar să fie deformat prin spe- 
cializare numai dacă acceptă scopul căruia-i servește activitatea 
sa de specialist. Adică : ostașul specializat nu va lupta numai 
pentru ca să lupte, tot astfel agricultorul, preotul, savantul, 
meseriașul vor întreba care este scopul activităţii lor. Dacă 
diferențierea socială prin specializare poate fi împinsă prin 
procedeele psihotehnice pînă la un maxim, integrarea specia- 
lităţilor într'o unitate, cere rezolvirea problemei scopului. Cîtă 
vreme această problemă nu e deslegată în mod satisfăcător 
pentru toți indivizii, specializarea nu poate produce decît haos 
și anarhie : lupte între clase și profesiuni, care pot degenera 
apoi şi în lupte între indivizi de aceeaș specialitate. 

Cum poate fi deci determinat individul să accepte colabo- 
rarea, ordinea socială întemeiată pe integrarea socială a 
specialităţilor ? i 

5. PRINCIPIUL ORDINEI SOCIALE 


La întrebarea cum se înfăptuește „ordinea socială“, teore- 
ticienii au răspuns în cele mai diferite feluri. Unii susțin că 
această problemă nici nu trebue să ne preocupe, deoarece din 
ciocnirea „forțelor“ se stabilește pretutindeni în natură, deci şi 
în societate (care este doar un produs natural) un echilibru, 
o ordine 1). La Vasile Conta putem citi expusă pe larg această 
teorie. 

Alţii susțin că pentru înfătuirea şi păstrarea ordinei sociale 
e nevoie de intervenţia voinței lui Dumnezeu, alţii iarăşi că 
„legiuitorul“ e în stare să organizeze în mod raţional socie- 
tatea. Unii cred că oamenii pot fi convinși prin sfat şi bună 
educație să se supună ordinei sociale, alții că numai sila și con- 
strîngerea îi poate îndupleca să asculte de legi. După loc și 
timp deci s'au enunțat diferite teorii şi nu credem că în această 
materie s'ar mai putea născoci sau construi o teorie nouă. Nu 
numai atît. In cursul vremii oamenii au şi experimentat cele 
mai diferite feluri de organizaţie socială, aşa că istoria ne dă 
posibilitatea să studiem aceste „constituţii“ şi să încercăm a 
descoperi cauzele ce le-au produs, 

Chiar aceste încercări de explicare cauzală întîlnesc însă, 
dincolo de o anumită limită, mari dificultăți. 

Sociologia năzueşte, se înţelege, să descopere cauzele ori- 
cărei schimbări, în așa fel ca explicarea sociologică să se apro- 
pie cît mai mult de explicarea ştiinţifică întemeiată pe prin- 
cipiul cauzalității generale. Dar în toată străduința aceasta, 
din „istorie“ nu se poate înlătura 'imprevizibilul. „Istoria“ e 
plină de exemple dovedind că o comunitate umană își schimbă 
structura (constituţia) fără să fim în stare a atribui această 
schimbare unei cauze „naturale“. E vorba aci de intervenția 
„omului mare“, a reformatorului, care se iveşte dintr'odată, 
pe neașteptate, dînd „istoriei“ alt curs. Mai multă încă : fiecare 
individ uman este un reformator. Nașterea fiecărui individ 
(pe plan spiritual se înţelege) schimbă structura comunității în 
care se naște, astfel că „istoria“ dacă ar vrea să explice mersul 
evenimentelor, ar trebui să înregistreze apariția și acţiunea 
oricărui suflet. Istoria ar trebui să cuprindă toate manifestările 
sufletelor umane din a căror înlănţuire (dialectică) se naște 
comunitatea. Aceste manifestări le putem prinde subt numirea 
generală de activitate artistică. Produsele artei pot fi clasificate 
după raportarea lor la viaţa comună, la scopurile urmărite de 
oameni prin cooperare. 


1) Problema „Echilibrelor sociale“ a fost desbătută pe larg în al 
XIII-lea Congres Internațional de Sociologie, ținut la Paris în 1938. 

Istoria ar trebui să înregistreze această activitate a sufle- 
telor individuale ; ea s'ar desface deci într'o serie de „biografii“ 
legate însă întreolaltă și arătînd în nexul lor desfăşurarea pro- 
. cesului dialectic, care reprezintă, în totalitatea sa istoria unei 
comunități umane. Fie că e vorba de religie, de politică, econo- 
mie, literatură, muzică, etc., istoria are a face cu produse ale 
artei umane. Toate evenimentele istorice sînt determinate în 
acest fel de apariţia și activitatea „artiștilor“. 

Determiniștii vor zice : chiar fiind așa, există totuși legi ale 
desfășurării acestei activităţi ; artistul el însuși e legat de co- 
munitatea în care se naşte, el e produsul comunității și trebue 
să se supună legilor sociale. 

Lămurit lucru: determiniştii afirmă că comunitatea e 
subiect, iar individul obiect. Mai moderați sunt unii sociologi 
cari susțin că între societate și individ este un raport de inter- 
dependenţă, în felul că societatea influențează asupra indivi- 
dului, care, la rîndul său, influențează asupra societăţii. Şi noi 
ne-am lăsat atrași odinioară de această teorie a „,interdepen- 
denţei“, dar după multe ezitări și reflecții ne-am hotărît s'o 
părăsim în mod definitiv. Societatea este o ordine ce se sta- 
bileşte între indivizi. Pentru a vorbi de o ordine, pentru a o 
cunoaște şi explica, ordinea trebue să devie obiectul unui su- 
biect care-a ieşit din acea ordine. Adică, acea ordine-obiect, - 
trebue să fie fapta, produsul subiectului. Putem explica deci 
societatea umană numai întrucît şi în măsura ce-o putem 
construi, în măsura ce, prin activitatea noastră, îi dăm o altă 
structură, sau, pe scurt, în măsura ce facem istorie. 

Momentul hotărîtor pentru individul uman este nașterea 
sa ca suflet, ca subiect, deci emanciparea sa de subt constrîn- 
gerea legilor biologice. Dar pentru rolul istoric ce-l va avea 
subiectul, important este să știm cînd şi cum s'a săvîrşit eman- 
cipaţea sa. El devine liber şi-şi poate desfășura activitatea sa 
„artistică“, dar el se întîlneşte cu necesitate cu alţi subiecţi 
liberi, cari toţi creează și determină prin creaţiunile lor mersul 
istoriei. Dacă pentru cooperarea acestor indivizi n'ar exista 
regule, dacă fiecare individ ar acționa numai după bunul său 
plac, ordinea s'ar preface în haos. Ajunsă la acest punct, socio- 
logia își pierde busola. Neputînd nega libertatea subiectului, 
ea nu poate împăca această libertate cu existența unor legi 
sociale asimilate legilor naturale (mecanice). Sociologia osci- 
lează astfel între cele mai diferite şi opuse ipoteze, totdeauna 
cu tendinţa de a salva determinismul, deoarece părăsirea lui 
ar, echivala cu renunţarea la pretenţia de a fi. „știință“. 

Noi zicem: dacă observaţia faptelor ne-ar arăta că nu 
există legi sociale, ar trebui să mărturisim fără înconjur că 
sociologia nu este ştiinţă. E mai frumos şi cinstit să facem 
această mărturie, decît să încercăm prin construcții meşteşu- 

gite şi interpretări sofistice a apăra cu orice preţ caracterul 
„științific“ al sociologiei. 

Acest spirit de obiectivitate şi sinceritate ştiinţifică ne-a 
minat să considerăm societatea ca operă creată de sufletele 
individuale, în măsură ce activitatea lor se înlănţue după nor- 
mele unei noui ordine, suprapusă ordinei sociale. 

Ceea ce înseamnă că noi admitem posibilitatea ivirii hao- 
sului, cînd indivizii, devenind liberi, nu se supun unei noui 
ordine, ci consideră şi ordinea socială, ca și pe cea biologică 
şi cea fizică, supusă lor și dată lor spre stăpînire după bunul 
lor plac. In acest caz, „ceilalți indivizi** ar fi pentru subiectul 
liber obiecte, şi în cel mai bun caz fiinţe (animale) supuse 
voinţei sale. Observaţia sociologului Thurnwald 1), că păstorii 
nomazi deprinși cu domesticirea şi conducerea animalelor au 
fost cei dintii organizatori sociali, conducători pricepuţi de 
„turme umane“, cuprinde un adevăr netăgăduit. Domesticirea 
animalelor implică o tehnică întemeiată pe cunoștințe psiho- 
logice. Călărețul trebue să cunoască atît psihologia calului în 
general cît şi psihologia individuală a calului său. El trebue 
să cunoască bine caracterul calului său. 

Stăpînirea omului asupra omului se întemeiază pe aceleaşi 
. principii, numai că aci cunoștințele psihologice necesare se do- 
bindesc cu mult mai greu precum şi stăpînirea poate fi păs- 
trată numai în anumite condițiuni. Aristotel arată cu drept 
cuvînt că alta e dominaţiunea șefului familiei asupra sclavilor 
şi animalelor şi alta asupra unor „fiinţe libere“ cum sunt fe- 
meile şi copiii. Un om nu este stăpîn asupra altor oameni ci 
poate deveni stăpîn, iar din stăpîn poate deveni supus cînd se 
întîlneşte cu o voinţă mai puternică decît a sa. Individul uman 
își poate dobîndi libertatea faţă de fiinţe şi oameni cu voinţă 
mai slabă, dar totuşi el nu e liber şi își pierde libertatea față 
de fiinţe cu voință mai puternică decît a sa. Ierarhia între voin- 
ţele individuale, care stă la temelia organizaţiei sociale, este 
în. veşnică facere şi prefacere. Aceste transformări neîncetate- 
constituesc istoria comunităţilor omenești. Ascensiunea și că- 
derea stăpînilor, lupta continuă pentru ocuparea unui loc cît 
se poate de înalt în ierarhia socială, complicarea tot mai mare 
a structurii sociale izvorîtă din complicarea raporturilor și legă- 
turilor între indivizi pune știința socială explicativă (sociologia) 
înaintea unor probleme cît se poate de dificile şi încurcate. 

Aci A. Comte a avut dreptate: fără descoperirea unei legi 
generale sau a unui principiu conducător care să îngădue o 
ordonare a problemelor, explicarea fenomenelor sociale e cu 
neputinţă. Sociologia nu se poate constitui numai în temeiul 
observaţiei faptelor diverse, căci în acest caz ea n'ar fi decit o 


1) Richard Thurnwald, Die menschliche Gesellschaft in ihren 
ethnosoziologischen: Grundlagen, I—V, Berlin und Leipzig 1931—1935. 

înşirure de cercetări 'fără cunoașterea adevăratei naturi a 
obiectului său. Această lipsă de determinare a obiectului îl face 
pe Durkheim să nege posibilitatea şi necesitatea unei sociologii 
generale, iar Leopold von Wiese preface sociologia într'o cer- 
cercetare a raporturilor interindividuale astfel că obiectul ei, 
societatea, devine un simplu nume menit să desemneze totali- 
tatea acestor procese de asociere și disociere, de apropiere și 
distanţare. L. v. Wiese cade astfel într'un empirism tot atît de 
primejdios și sterp ca și dogmatismul raţionalist a lui Durkheim. 
Dar „relaționismul“ lui Wiese poate servi ca punct de plecare 
pentru adîncirea cercetărilor, pentru descoperirea principiului 
generator al comunității umane. Relaţiile inter-individuale, 
asocierea şi disocierea, lupta şi cooperarea nu sînt procese hao- 
tice întîmplătoare, ci sunt supuse unor norme, unor regule cari 
pot fi desprinse prin analiză psihologică. Procesul dialectic stă 
la originea comunității; el explică înlănțuirea şi ierarhia 
conștiințelor individuale și tot el ne face să înţelegem în ce 
stă libertatea omului şi puterea sa de a transforma comunitatea 
fie că se strădueşte a o desăvirşi fie că năzueşte a o distruge. 
Dar expunerile noastre nu trebue să ajungă la concluzii 
pesimiste. Există se 'nţelege, răul în lume; cine i-ar putea 
tăgădui existența, cînd doar şi experienţa zilnică şi istoria ne 
dă exemple destule! Dar tot atît de vădit este că răul poate: 
“fi învins, poate fi eliminat din toate „ordinele“ existente. 
Constrîngerea prin forță brutală poate da aspectul unei 
ordine. Aşa cum cineva crede a putea repara un ceas stricat 
aplicîndu-i o lovitură de ciocan aşa cred unii „reformatori“ 
sociali că pot îndrepta o societate desechilibrată prin „lovitură 
de Stat“. Cînd nimeni nu mai îndrăznește să miște de teama 
călăului, cînd cetăţenii sunt la închisori sau în mormînt, „ordi- 
nea şi liniștea“ e perfectă! Așa își imaginează tiranii ordinea 
ideală ! l 
Răul anume nu poate ızvorî decît din turburarea ordinei, 
iar restabilirea şi păstrarea ordinei nu înseamnă altceva decît 
înlăturarea răului și crearea binelui. Dar trebue să dăm noţiu- 
nilor de rău şi bine un înţeles definit: aceste noțiuni trebuesc 
puse în contact cu experienţa spre a-şi primi un conţinut de- 
terminat. Ar fi nevoie de o tablă a „relelor“, clasificate după 
„ordinele“ la cari se raportează, pe cari le turbură. In ordinea 
fizico-chimică nu putem vorbi de „rău“ decît în mod figu- 
rativ: o casă e rău făcută cînd se prăbușește; un scaun stă 
rău cînd se răstoarnă ; un ceas merge rău cînd nu arată ora 
exactă. In ordinea biologică „relele“ se înmulțesc și primej- 
duesc ordinea, starea normală : lipsă de căldură și hrană, boale, 
răniri, moartea. In ordinea socială : crime, revoluții, războaie. 
Nimeni nu poate tăgădui că oamenii caută să înlăture 
aceste „rele“ și că ştiinţa le-a dat mijloace tot mai perfecţionate 
pentru a le înlătura. Mai ales în ce priveşte ordinea fizico- 

chimică omul a înfăptuit progrese extraordinare. Fizicienii şi 
chimiștii ştiu a construi cele mai complicate şi ingenioase me- 
canisme cari funcţionează cu o precizie desăvîrșită. Mai difi- 
cile sînt problemele în biologie : aci medicii, umani și veteri- 
nari, apoi cultivatorii de plante, deși au realizat progrese fru- 
moase, totuși mai au încă multe probleme de deslegat. Dar 
cele mai dificile probleme s'au ivit și se ivesc în ordinea so- 
cială. Și împotriva teoriilor curente, susţinem că oamenii au 
căutat să înfăptuiască și să desăviîrșească mai întîiu ordinea 
socială și mai în urmă au trecut la înfăptuirea celorlalte or- 
dine — după tipul şi asemănarea ordinei sociale. 

Dar cercetarea trebue împinsă şi mai departe. De unde, 
întrebăm noi, a luat omul modelul, ideea, pentru ordinea so- 
cială perfectă ? 

Cumpănind toate obiecţiunile posibile, credem că omul, 
oricît de genial reformator ar fi, nu poate construi imaginea 
unei ordine sociale perfecte fără a o fi experiat, şi cu cît expe- 
rienţa sa a fost mai bogată și mai intensă cu atît planul său de 
reformă va fi mai clar şi mai lesne acceptat de ceilalți oameni. 
Această experienţă socială, față de orice turburare a ordinei 
sociale îl împinge la acţiune. Această experienţă noi o numim 
morală, iar comunitatea ideală spre a cărei înfăptuire tinde 
reformatorul în temeiul experienţei sale nu poate fi decît comu- 
nitatea morală, adică o comunitate în care „răul“ e înlăturat, 
fericire a cărei condiție fundamentală este iibertatea. 

Ordinea socială trebueşte înfăptuită după chipul şi asemă- 
narea ordinei morale şi cu aceleași mijloace. Reformatorul tre- 
bue să năzuiască a-i ridica pe semenii săi în sfera morală, în 
sfera libertăţii, conducîndu-i în opera de realizare și păstrare 
a ordinei sociale după norme morale. 

Adevărata ordine însă domnește într'o comunitate de 
oameni liberi uniți prin dragoste. Noţiunea de dragoste trebue 
înțeleasă aci în toată adînca ei semnificaţie. Ea înseamnă por- 
nirea firească a omului de a-și dobîndi un suflet nemuritor, de 
a căuta izvorul învierii sale sufleteşti. De cum își deschide 
simțurile în atingerea cu lumea, copilul se străduește a înţelege 
ființele ce-l înconjoară, caută a deslega gesturile lor şi a pă- 
trunde prin interpretarea acestor gesturi în sufletele lor. Le- 
gătura biologică între mamă și copil slăbeşște în măsură ce creşte 
copilul, dar în acelaş timp se înoadă legătura sufletească, prin 
năzuință continuă de înţelegere reciprocă. Această pornire a 
copilului de a pătrunde în sufletul mamei și, în urmă, de a-i 
deschide: mamei sufletul propriu, cum şi pornirea mamei de a 
descoperi sufletul copilului din surîsul lui, din gesturile lui, 
din gîngăveala lui, vorbindu-i, mîngîindu-l, cîntîndu-i şi des- 
văluindu-i astfel un suflet plin de dragoste gata să aducă orice 

jertfă pentru fericirea copilului, această pornire constitue punc- 
tul de plecare pentru închegarsa comunităţii umane. 

Expresia dragostei în raporturile cu mama, cu tatăl, cu 
frăţiorii, cu ceilalți oameni se întipărește adînc în fiecare suflet 
omenesc și trezeşte imaginea unei comunităţi în care răul nu 
poate intra nici dăinui. Iar cînd ordinea e turburată prin intra- 
rea răului, acea idee a ordinei perfecte, izvorită din dragoste, 
îl face pe om să dorească şi să se străduiască a înfăptui din nou 
o comunitate lipsită de rele. 

Această convingere am vrea să rămînă cetitorului acestor 
şire : că prin intensificarea dragostei, o comunitate omenească 
se poate apropia tot mai mult de deea comunităţii perfecte. 

Condiția este ca sufletele individuale să nu obosească nici 
cînd a căuta să atingă cel mai înalt grad de perfecţiune prin 
intrarea în comuniune cu sufletele superioare, mai bogate, mai 
curate decît dînsele. Inţelegerea pentru astfel de suflete li se 
deschide prin contemplarea și studierea operelor marilor crea- 
tori: moralişti, poeţi, pictori, sculptori, compozitori, savanţi. 
Mergînd pe această cale sufletul omenesc se poate ridica pînă 
la înţelegerea ființei celei mai perfecte, a lui Dumnezeu care a 
creat Universul. 

Să nu ne imaginăm însă că drumul spre perfecțiunea pro- 
prie şi spre desăvîrșirea comunității este uşor şi că e urmat de 
toți oamenii, în toate locurile şi timpurile. Socrate, care a năzuit 
să le arate Atenienilor drumul spre înfăptuirea unei comuni- 
tăți morale, a fost otrăvit; Platon, era să-și piardă viața şi a 
rămas neînțeles de contemporanii: săi. Dumnezeu însuși, cobo- 
rînd din cer pentru a le vesti oamenilor. că numai prin dragoste 
se pot mîntui şi învrednici de viaţa veşnică, a fost răstignit... 

Războae, răscoale, omoruri, vicii de tot felul izvorîte din 
instinctele cele mai josnice, se pun în calea realizării binelui 
pe pămînt. i 

Tirani cruzi, în al căror suflet a pierit sentimentul dra- 
gostei și s'a şters icoana comunității ideale, țin mulțimea sub 
călcîiul lor, ucigînd şi pruncii în faşă pentru a zădărnici apariția 
Mîntuitorului. 

Născîndu-se și trăind în astfel de timpuri și între oameni 
degradaţi la treapta de sclavi și neînstare să înţeleagă glasul 
ce-i cheamă spre libertate, geniul va îndura toate amărăciu- 
nile izolării și singurătăţii, el va fi, „între larve, singurul piept 
ce simte“ (Schiller). Dar greșit e sfatul ce-l dă Nietzsche „omu- 
lui superior“ 1) de a evita piața publică, căci a sosit vremea 
ca omul superior, izolindu-se de mulțime, să devie stăpîn. 
„Dumnezeu e mort : acuma noi vroim — ca să trăiască Supra- 
omul“, zice Nietzsche. Iată marea eroare a secolului XIX, a 


1) In „Așa vorbit-a Zarathustra“, 

secolului îndividualismului lipsit de principiul dragostei și co- 
muniunii sufleteşti, plin de propovăduitori ai revoltei şi urii. 

„Om superior, zicem noi, întoarce-te către mulțime, des- 
vălud-i sufletul tău plin de dragoste şi milă pentru suferințele 
ei, îndeamn-o să te urmeze pe drumul spre mîntuire și feri- 
cire eternă ; spune-i că Dumnezeu e viu, atot bun şi iertător; 
şi dacă mulțimea te va prigoni și ucide, să ştii că sîngele tău 
va vorbi peste veacuri şi va face iarăşi să răsară între oameni 
floarea dragostei şi a păcii“, 

Acesta e adevărul veşnic pe care ni l-a reievat Dumnezeu 
prin învăţătura şi jertfa supremă a Mîntuitorului nostru Isus 
Hristos, 

Invăţătura creștină cuprinde toate principiile de bază ale 
comunităţii omenești. Toate „constituţiile“ și legile menite să 
asigure dăinuirea şi înaintarea spre perfecțiune a unei comu- 
nităţi omenești ar trebui să pornească dela principiile doctrinei 
creștine. Teoriile sociale, vechi și noui, ne arată cum s'ar putea 
organiza o societate umană echilibrată şi funcționînd ca un 
mecanism, ca o maşină. Dar ele uită că acest mecanism nu 
se poate închega, nu poate funcționa fără > forţă care să-l 
pună şi să-l ţină în mişcare. Această forță este dragostea, în- 
jănţuirea sufletelor într'o comuniune cît mai desăvirşită. 

Pornind dela acest adevăr, experiat de noi dela naștere în 
sînul familiei și cunoscut apoi în plină lumină prin învățătura 
creștină, știința, în toate înfățișările ei, își dobiîndește un sens 
clar. Ea ne înlesnește să pătrundem tot mai adînc în înţelegerea 
sufletelor semenilor noștri şi să descoperim tot mai mult ordi- 
nea universală, planul după care Dumnezeu a creat Universul. 
Pusă în serviciul cunoașterii lui Dumnezeu şi al înălțării omului 
către Dumnezeu, ştiinţa devine cea mai nobilă ocupaţiune 
umană ; lipsită de acest scop şi pusă în slujba instinctelor 
animale, ea îl degradează pe om subt animalitate, îl izolează 
în sfera individuală şi-l aruncă în desnădejdea unei singurătăţi 
din care numai prăbușirea în neant îl poate scăpa. 


6. SOCIOLOGIA ȘI CARACTEROLOGIA 


Gîndirea raivă nu se îndoeşte că oamenii pot comunica 
întreolaltă. Dar tot așa de lămurit i se pare că această comu- 
nicare îşi are limitele ei, că nu poate fi vorba de comuniune 
perfectă și desăvîrşită ; în interiorul sufletului altuia, se spune, 
nu poate pătrunde nimene. Adică: omul își poate deschide 
sufletul, dar îl și poate închide ; el se poate izola retrăgîndu-se 
în lumea sa „subiectivă“ în care nu poate pătrunde nimeni. 
'Cînd apăru sociologia cu pretenţia de a explica asocierea indi- 
vizilor, sociologii fură nevoiţi să-și aleagă un punct de plecare : 

sau să pornească dela individ sau dela societate. Pentru cei 
dintîiu, individualiștii, individul este „variabila independentă“ 
care explică prefacerile sociale, pe cînd pentru organişti (socio- 
logiști, universaliști) societatea este variabila independentă ale 
cărei transformări determină soarta indivizilor. Dacă unii 
sociologi afirmă că între individ şi societate există o „interde- 
pendenţă“ în felul că, pe de o parte, societatea influențează 
asupra individului și, pe de altă parte, individul asupra socie- 
tăţii, ar fi să considerăm pe fiecare din acești doi factori, indi- 
vidualul și socialul, în parte ca variabilă independentă, în parte 
ca supus determinării din partea celuilalt, cercetarea sar 
îndrepta deci să desprindem ceea ce în prefacerile sociale se 
datorește influenţei individului de ceea ce e inerent constituţiei 
societății şi așa și la individ să deosebim fenomenele deter- 
minate de societate de cele dependente de „caracterul“ înăscut 
al individului. 

In temeiul teoriei noastre, noi sîntem în stare să scoatem 
problema din desișul vorbelor încurcate la luminişul cunoașterii 
bine limpezite. Individul poate influenţa asupra societăţii în 
măsura ce societatea este sau devine obiectul lui, tot așa socie- 
tatea îl determină pe individ cîtă vreme și în măsura ce el este 
obiectul ei. In cazul al doilea însă, am fi nevoiţi să-i atribuim 
societăţii subiectivitate, ceeace ar implica noui dificultăţi de 
interpretare. O mare parte dintre sociologi mau fost prea 
scrupuloși în această privinţă, ci cu mare dărnicie i-au atribuit 
societăţii şi Voinţă și simţire, dacă nu chiar inteligenţă. Ni se 
pare însă că am trebui să fim mai sgîrciţi cu aceste daruri. 
Cînd zicem că „societatea“ este obiectul individului, nu credem 
că spunem altceva decît că individul a supus voinţei sale toate 
celelalte voințe individuale. Şi chiar în acest caz trebue de 
cercetat în ce privință și în ce limită e dată puterea unui 
individ asupra celorlalți indivizi. 

Am văzut că începînd cu naşterea sa biologică orice indi- 
vid intră în comuniune cu semenii săi. Prin această comu- 
niune, pe care am numit-o proces dialectic, se stabileşte o 
ierarhie, și anume în două direcții: 1. pe linia raționalizării 
activităților omenești, 2. în sfera morală, a libertăţii. 

Pînă la dobîndirea sufletului (a conştiinţei de sine, indi- 
vidul e obiect al celorlalți indivizi (care au subiectivitat=). 
Individul, devenind subiect, trebue să-și cucerească prin luptă 
un loc în ierarhia întemeiată pe criteriul raţionalizării. In 
acelaș timp se desăvirșeşte şi ascensiunea sa spre libertate ; el 
devine (sau, mai bine zis, poate deveni) fiinţă morală, liberă și 
autonomă, intrînd într'o ordine susținută de năzuinţa tuturor 
ființelor morale de a înfăptui o comunitate perfectă. Folosin- 
du-ne de termenii consacraţi în pedagogie, putem zice: prin 
instrucţie individul devine specialist, intrînd în mecanismul 

unei „puteri“ sociale (raţionalizate), prin educaţie el își dobîn- 
deşte un caracter adică devine o ființă liberă și autonomă, 


„avînd conștiința scopurilor (valorilor) morale în slujba cărora 


îşi pune „specialitatea“ sa. 

Procesul dialectic duce, prin urmare, pe linia raționalizării 
(a instrucției) la formarea unui mecanism social, pe linia edu- 
caţiei la înfăptuirea unei comunităţi morale, unde „puterile“ 
sociale raționalizate sînt puse de acord în vederea împlinirii 
destinului omului ca ființă morală. 

Am amintit că istoria omenirii nu este decît istoria con- 
flictelor ce se pot ivi (și trebue să se ivească) între „puterile“ 
raţionalizate cu tendințe universaliste şi comunităţile morale 
care năzuesc a se constitui prin echilibrarea și cooperarea 
„puterilor“. Izvorul conflictului este posibilitatea căderii omu- 
lui în păcat după ce și-a dobîndit un suflet, după ce a ieșit în 
sfera libertăţii fără să aibă conștiința clară a scopurilor pe care 
o ființă morală, liberă și autonomă, e menită să le înfăptuiască. 

Scopul suprem (care le cuprinde pe toate celelalte scopuri) 
este binele, adică întemeierea unei comunități omenești în 
care „răul“ să nu-și găsească loc şi care, deci, să ni se înfăţișeze 
ca o ordine perfectă, prototip al oricărei ordine posibile. 

Filosofia morală (la toate popoarele) începe cu problema : 
cum se poate înfăptui (sau, mai bine zis, restabiii) o ordine 
morală desăvîrșită, o comunitate ferită de conflicte și sguduiri ? 
Raţionalizarea puterilor sociale care se manifestează prin divi- 
ziunea muncii, ivirea de clase sociale, profesiuni etc., ameninţă 
comunitatea cu disoluția prin „emanciparea“ indivizilor, care 
se simt în stare de a domina pe ceilalți indivizi, de a-i prinde 
întrun mecanism ce poate fi întrebuințat ca instrument de 
dominațiune și exploatare. In sfera civilizației europene, sofiștii 
sînt cei dintîiu teoreticieni ai „imperialismului“ raționahst. 
Platon încearcă să arate cum, împotriva acestor tendinţe 
destructive, s'ar putea organiza o comunitate morală, întemeiată 
pe o ierarhie rigidă a puterilor raționalizate. 

Eroarea lui Platon, care se perpetuează apoi pînă în zilele 
noastre, este păstrarea principiului raționalist în organizarea 
comunității omenești. Filosoful, străbătind prin cercetare pină 
la ideea comunităţii, ar putea organiza o comunitate desăvîrșită 
întemeiată pe „dreptate“. Mijlocul este educația raționa:ă. 
Cauza tulburării ordinei Platon o vede în greșita ierarhizare a 
indivizilor. Fiecare individ, crede Platon, are un caracter 
îmăscut, care îl predestinează pentru un loc anumit în ierarhia 
socială. Intr'un Stat condus de nepricepuţi ierarhia se stabi- 
lește la întîmplare și după aparenţe. Educaţia raţională ar 

înlesni o cunoaștere exactă a caracterelor 1) deci şi repartizarea 
indivizilor după caracterul lor asupra stărilor sociale. 
Platon presupune deci o corespondenţă între „caracter“ şi 
ocupaţiunea (sau profesiunea) individului ; caracterul ar implica 
aptitudinile (vocațiunea) pentru o anumită activitate. In 
sfîrşit caracterele formează o ierarhie la baza căreiu stă ierania 
între facultăţile sufleteşti, între care raţiunea ocupă locul de 
frunte. Filosoful, în al cărui suflet rațiunea stăpîneşte cu 
desăvîrşire celelalte facultăţi, e chemat, chiar în temeiul acestui 
caracter al său, să conducă Statul (considerat ca identic cu 
comunitatea morală). E lămurit însă că în acesi caz Statul 
devine un mecanism în mîna singurului om liber care este 
filosoful. Numai el este fimţă morală, autonomă. El va cou- 
duce, ce-i drept, pe ceilalți după norme morale, dar numai 


'el a pătruns pînă la ideea binelui, pînă la cunoaşterea ordinei 


desăvîrşite. Ceilalți trebue să se supună, fie că se lasă con- 
vinçi şi acceptă de bună voie ordinea instituită de filosof fie 
că trebuesc constrînși să fie fericiți după cum li se cuvine în 
temeiul caracterului lor. 

Toată morala raţionalistă îi păstrează „înțeleptului“ acest 
loc privilegiat. Dar se vede lucru că avem și acı a face cu 
orgoliul „specialistului“ care crele că el e chemat să stăpî- 
nească în puterea specialităţii sale. De unde ar putea deriva 
însă dreptul înţeleptului să-și institue tirania? In realitate 
ceilalți specialişti: militari, preoţi, economiști, n'au stat la 
îndoială să pretindă dominaţiunea pentru specialitatea lor cînd 
împrejurările le-au fost prielnice. Nimic nu-l împiedecă pe 
filosof să încerce a-şi institui dominațiunea împotriva militari- 
lor, preoţilor ete., dar nicio o teorie nu poate demonstra dreptul 
absolut şi a priori a filosofului de a conduce pe ceilalți oameni. 
Intr'o astfel de comunitate raţionalizată, drumul spre „putera“ 
este bine stabilit. Specialistul poate năzui să-şi dobîndească 
în specialitatea sa locul de conducere, iar apoi să încerce a-și 
impune domiriațiunea asupra celorlalți specialiști cu ajutorul 
specialităţii sale organizată ca „putere socială“. Aşa au proce- 
dat cluburile pitagoreenilor în unele orașe din Italia de Sud. 
Aceste cluburi erau și școli filosofice şi cluburi politice, care 
aplicau o metodă asemănătoare celei întrebuințate de franc- 
masoneria din zilele noastre. Concepţia politică a filosofilor 
nu e mai puţin aristocratică decît cea a militarilor sau a preoți- 
lor sau a burgheziei. Numai ierarhia valorilor se schimbă : 
în savantocrațţie știința ocupă primul rang, în teocraţie religia, 
în statul militar forţa, în cel burghez bogăţia. Ierarhiei acestor 


1) Mai ales că educaţia nu face decît să scoată la iveală cam ce 
era în suflet înlesnindu-i să-şi „reamintească'“ ceea ce ştia din viaţa sau 
vieţele trecute. ` 

valori îi corespunde şi ierarnia virtuţilor necesare pentru dobîn- 
direa lot : înțelepciunea, vitejia, pietatea, prudenţa, deci ʻo 
ierarhie a caracterelor. Ne-am putea imagina deci diferite 
State „ideale“ fiecare organizat după un anumit criteriu, așa 
cum de fapt a fost preconizat de Papi o teocraţie sau, în tim- 
purile noui, un Stat burghez de Saint-Simon şi un Stat comu- 
nist de socialiștii marxiști. In sistemele de morală filosofică se 
păstrează însă tradiţia platonică și a şcolilor filosofice antice în 
general. Şi chiar întemeietorul sociologiei, Auguste Comte, 
dă savanților primul loc în ierarhia specialiștilor,: combinînd 
însă, cum știm, concepţia platonică cu cea a lui Suint-Simon, 
adică întemeind ordinea socială pe un echilibru între.,„,puterea 
spirituală“ (organizația raționalizată a savanților) și, cea tempo- 
rară (organizația raționalizată a industriaşilor). 

Dar la Auguste Comte, precum şi în general la reprezen-, 
tanţii positivismului, lipsește întemeierea psihologică și etică a 
teoriei sociale.  Sociologii care dau societății primatul față de 
indivizi îi atribue societăţii şi puterea de a-i modela şi dife- 
renția după trebuințele ei fără considerarea caracterului lor. 
Se pare chiar că acești sociologi cred, că societatea le imprimă 
indivizilor caracterul cerut de structurarea societății întrun, 
moment dat. 

Sociologii însă care pornesc dela individ au fost ‘nevoiti 
să se ocupe de psihologia individuală și să caute explicarea 
stratificării sociale într'o diferențiere originară a caracterelor 
individuale. Gabriel Tarde, adversarul lui Durkheim, schi- 
țează o caracterologie şi tipologie, iar sociologia lui ‘Pareto 
are o puternică fundamentare psihologică şi caracterologică. 

Teoria lui Tarde pluteşte încă în vag. El vede în indivizi 
monade, cari însă, spre deosebire de concepția lui Leibniz, se 
influențează reciproc (prin „imitație“ şi- „sugestie“. 1), Insem- 
năm însă că Tarde admite o diferenţiere originară a indivi- 
zilor. Intre indivizii, cari se imită reciproc, se ivesc inventatorii. 
Aceștia pun în circulaţie idei noui; ei sînt adevărații agenţi 
ai transformărilor sociale. Din rolul atribuit inventatorului 
putem conchide că şi. Tarde rămîne pe linia raționalismului; 
dînd inteligenței întîietatea față de celelalte facultăți sufle- 
tești. Prin acest fapt el se apropie iarăș de positivismul com- 
teist, dar și de vechea tradiție raționalistă. 

Cu totul altfel se prezintă teoria lui Pareto. Acţiunile in- 
divizilor sînt determinate de viâța afectivă, de factori afectivi 
constanţi, pe cari el îi -numește residu-uri: Residu-urile se 
găsese' la indivizi îi diferite combinaţii, și: după aceste combi- 
naţii indivizii pot fi împărțiți z clase. Ierarhia sociai rezultă 


1) Vezi : Achille Ouy, Ts ial et la sociologie. Des querelles 
d'Ecoles à Punite de la science (în „Revue Internationale de Sociologie“, 
1938). 

din stratificarea indivizilor (a claselor de indivizi) în felul că 
cei ce sînt înzestrați cu residu-uri ce-i mînă spre dominațiune 
și îi fac apți de a stăpîni pe alții se ridică în mod necesar în 
„elită“, pe cînd cei lipsiţi de „residu-ri de dominaţiune“ rămîn 
sau cad în mulțimea condusă de:'elită. La Pareto, explicarea 
proceselor sociale aproape că nici nu cere o comunicare între 
indivizi. Fiecare „monadă“ năzuește a ocupa în societate locul 
ce i se cuvine după caracterul ei înăscut. Cunoașterea raţio- 
nală (ştiinţa) nu influențează asupra organizaţiei sociale, deci 
nici vorbă nu poate fi de vre-o pretenţie a savantului, ca sa- 
vant, de a conduce societatea. 

Savantul poate avea, se 'nţelege, însușiri cari să-i înles- 
pească a dobîndi şi păstra un loc în elita socială, dar nu știința 
îi deschide drumul spre „putere“. Trebue să deosebim însă în 
mod precis ştiinţa exactă, experimentală, de „derivații“, adică 
de teorii prin cari individul caută să-și justifice prin argu- 
mente quasi-logice acţiunile sale. Derivaţiile ne dau posibili- 
tatea să pătrundem pînă la residu-uri, să descoperim adevăra- 
tele mobile ale acţiunii omului, dar ele n'au nicio valoare ştiin- 
ţifică. Ştiinţa are fără îndoială o valoare pentru individ și so- 
cietate, dar nu determină procesele sociale, cari atirnă în mod 
exclusiv de dorinţe, sentimente, pasiuni. Rațiunea, gindirea 
logică, nu desprinde acțiunea ; ea nu este un element hotărîtor 
al caracterului. Pareto este cel mai strălucit continuator al 
şcoalei politice realiste italiene, ale cărei principii le-a formu- 
lat genialul Machiavelli. Omul este rău din fire, egoist, am- 
biţios. Ierarhia socială se stabileşte prin luptă, fie cu armele, 
fie prin viclenie, persuasiune, intrigi — după caracterul fie- 
căruia. „Constituţia“ fundamentală a societăţii a fost şi va ră- 
mînea vecinic aceeaș: deasupra o minoritate stăpinitoare, de- 
desupt mulțimea condusă. Din mulţime se ridică cei apți pentru 
guvernare, din elită cad cei ce și-au pierdut aptitudinile. 

`~ Opera lui Pareto („Sistemele socialiste“ şi „Tratatul de 
Sociologie generală“) reprezintă o genială sinteză a tuturor 
străduințelor de a da sociologiei o fundamentare psihologică. 
Aci ştiinţa caracterelor, care duce în linie directă dela Platon, 
Aristotei, Teofrast, La Bruyere spre caracterologia modernă, 
a găsit o primă aplicare în sociologie. 

Dar stărue pe tot drumul acestei desfășurări istorice eroa- 
rea inițială a lui Platon: apriorismul unei ierarhii care nu se 
poate întemeia pe nimic. Primatul vieții afective la Pareto 
e tot așa o enunţare dogmatică, precum a fost și primatul ra- 
țiunii la ceilalți (nemai vorbind de exagerarea lui Pareto în 
ce privește negarea influenţei raţiunii asupra proceselor sociale). 

Reţinem însă din cele expuse rezultatul important că o 

teorie socială trebue să se întemeieze pe date psihologice pen- 
tru a explica procesele „intermentale“, comunicarea între ,mo- 
nade“ şi pentru a explica stratificarea socială printr'o teorie a 
caracterelor, cu năzuinţa de a descoperi un criteriu universal- 
valabil de ierarhie. 


1. CERCUL VICIOS IN TEORIA CARACTERELOR 


Mai ales Etica lui Aristotel, ar putea servi ca punct de 
plecare pentru lămurirea problemelor caracterologiei. In această 
operă, Aristotel încearcă să sistematizeze tot „materialul mo- 
ral“ cunoscut pe acea vreme. Şi acest material este destul de 
important. Viaţa socială elină ajunsese pe atunci la o diferen- 
tiere foarte complexă. Pe lîngă asta, „libera circulaţie a elite- 
lor“ îl impingea pe fiecare individ să cunoască însușirile seme- 
nilor săj. fie că era vorba de prieteni sau de dușmani. Cunoaș- 
terea „caracterului“ oamenilor era necesară într'o lume unde 
indivizii stăteau în neîncetat contact și unde „succesul“ per- 
sonal atîrna de prevederea cît se poate de exactă a acţiunilor 
celorlalţi indivizi. Nu e mirare deci că într'un astfel de mediu 
se ivi cea dintiîiu istorie întemeiată pe cunoașterea caracterului 
persoanelor conducătoare, că aci se desvoltă o literatură care 
pătrunse pînă la înţelegerea motivelor sufletești cari îl mînă 
pe om la acţiune şi-l fac să acţioneze în conformitate cu carac- 
terul său. Dela însemnarea și descrierea evenimentelor (istorice 
sau imaginate), scriitorii trec la explicarea lor, la „dramati- 
zarea“ lor întemeiată pe cunoașterea caracterelor. 

Filosofii, oameni culţi și porniţi să descopere pretutindeni 
„principiile“, vreau să știe dece scriitorii procedează în acest 
fel şi după cari regule. Ei caută să clasifice şi să explice „tipu- 
rile“ create de scriitori. In felul acesta se naște Etica, știința 
caracterelor, care în urmă împinge cu necesitate la constituirea 
unei științe și mai generale, care este psihologia. Dar, deși în 
istoriografie și literatură filosoful găsește material bogat pentru 
știința sa, el trebue să înțeleagă istoria și literatura prin com- 
paraţia tipurilor descrise sau create de scriitori cu tipurile vii 
pe cari i le oferă semenii săi. Pentru a cunoaște oamenii și 
caracterele lor trebue să-i observi atent în tot compartamentul 
lor, în faptele, vorbele, gesturile lor. Trebue mai ales să şti 
pătrunde dela suprafața adeseori înșelătoare în adevăratul lor 
caracter. Oamenii au foarte adeseori interesul să-şi ascundă față 
de semenii lor adevăratele lor intenţii și planuri, cum, pe de 
altă parte, fiecare om năzueşte, în propriul său interes, de a 
cunoaște acele intenţii şi planuri, ale altora. Viaţa socială îl 
nevoieșta deci pe fiecare om să devie „caracterolog“, să cu- 
noască, oricît de puţin ar fi, sufletul celorlalți oameni. Din acest 

interes practic s'a născut ştiinţa cdi care, in acest senz, 
este o parte a psihologiei, unii susținînd chiar că psihologia este 
identică cu caracterologia, în felul că psihologia s'ar- putea 
constitui ca știință devenind caracterologie. 

Acestea însă nu intră în sfera preocupărilor noastre şi nici 
nu este intenţia noastră de a rezolvi cearta între psihologi şi 
caracterologi ; notăm numai că psihologia generală este şi ea 
caracterologie : ea fixează caracterul (mai bine zis tipul“) 
omului față de animal. Psihologia generală face abstracţie de 
deosebirile între diferitele tipuri de oameni și se ocupă numai 
de ceea ce este comun tuturor oamenilor. Dar, în mod necesar 
şi atît din interes practic cît și teoretic, atenţia s'a îndreptat 
şi asupra deosebirilor, ivindu-se astfel „psihologia diferenţială“, 
sau „individuală“, 

Interesul practic pentru psihologia diferenţială a izvorît 
în primu! rînd din nevoile pedagogiei moderne într'o 'societate 
diferențiată, care cerea instituții de_educaţie şi instrucţie pen- 
tru diferite clase sociale și foarte variate profesiuni. 

Etica antică fusese rodul democraţiei în 'care însușirile şi 
aptitudinile omului erau considerate subt unghiul raporturilor 
între cetățeni. Educaţia era privită ca un mijloc de selecţionare 
a unui singur tip de oameni, a conducătorului, identificat mai 
tîrziu cu „înțeleptul“, adică cu filosoful-moralist. Această ten- 
dință rămîne apoi în tot Evul mediu, înțeleptul fiind înlocuit 
cu „teologul“. 

Pe cînd deci literatura scoate din viaţa socială. tipurile in- 
teresante fără să aibă grija explicării diversităţii tipurilor şi 
fără tendinţa de a propune reforme, etica clasifică dar şi ierar- 
hizează tipurile după un criteriu de valoare, după un „tip 
ideal“. Desordinea socială li se părea filosofilor că rezultă din 
faptul că ierarhia socială nu corespunde ierarhiei „reale“ 
valorilor personale. Empirismul realist al lui 'Aristotel îndul- 
ceşte şi îndreaptă în mod fericit exagerările idealismului 1og- 
matic al lui Platon. Aristotel nu-i dă educaţiei numai rolul de 
a selecţiona pe cei virtuoşi şi vrednici de conducere, ci el crede 
că Statul îi poate face şi are datoria să-i facă pe cetățeni: vir- 
tuoşi prin educaţie. Dînsul mai crede că fiecare om poate și are 
datoria să-şi formeze el însuș caracterul folosindu-se de mij- 
loacele ce-i oferă Statul. Dacă n'o face, el răspunde, pentru 
faptele sale rele, pentru viciile sale. 

Dar Aristotel susține (fără să explice) că un caracter, 
odată dobîndit, nu se schimbă ; omul pe deplin format nu poate‘ 
acționa decît în conformitate cu caracterul său. 

Această afirmație a lui Aristotel nu e prea bine întemeiată. 
Ar rezulta doar că educația făcută de alții mar contribui, sau 
ar contribui într'o măsură foarte redusă la formarea caracte- 
rului. Căci în cazul cînd caracterul copilului sar forma și fixa 
prin educaţia făcută de alții (de părinţi și educatori), cum ar 

putea răspunde omul pentru faptele sale determinate de carac- 
terul său ? N'ar cădea răspunderea mai mult asupra părinţilor 
şi educatorilor ? Considerînd însă rolul ce-l atribue Aristotel 
raţiunii în purtarea omului, se poate explica cel puţin în parte 
răspunderea individului. Rațiunea se ivește la om de timpuriu ; 
omul este ființă raţională și poate deosebi binele de rău, vir- 
tutea de viciu. Statul îi dă posibilitatea să se instruiască, să-și 
desvolte rațiunea și să-și întărească puterea. Așa fiind și știind 
că virtutea se dobindește prin exercițiu, adică prin „deprin- 
deri“ bune, prin repetarea de acțiuni bune și evitarea de acțiuni 
rele, omul poate deveni prin puterea sa proprie virtuos și de- 
vine din vina sa proprie vicios. De aci răspunderea sa pentru 
orice faptă, chiar ştiindu-se că el, în temeiul caracterului său. 
nu poate făptui altfel. 'Rămîne însă deschisă problema, dacă 
totuș nu există porniri înăscute, irezistibile, deci un caracter 
înăscut în stare să zădărnicească influența rațiunii. Și, în stîr- 
şit, atîrnarea chiar a autoeducaţiei de constituţia Statului des- 
chide o altă problemă tot atît de importantă. Nici Aristotel, 
aşa ca și Platon, nu scapă de cercul vicios :.pentru o bună con- 
“stituţie a Statului se cere formarea de caractere, iar formarea 
caracterelor presupune o bună constituţie a Statului. 

Acelaş cerc vicios s'a ivit în democrațiile moderne și dăi- 
nueşte şi azi atît în teorie cît şi în practică. Nici psihologia, 
chiar în noua sa formă a psihologiei diferenţiale (a caractero- 
logiei), wa reuşit să rezolve problema, iar arta pedagogică lip- 
sită. de o teorie bine întemeiată orbecăește pe căi intortochiate. 
Pentru a ilustra această confuzie a ideilor amintim un singur 
exemplu. Toate revoluțiile secolului XX sau făcut de oameni 
educați subt vechile regimuri, iar noile forme de organizaţie 
socială şi politică cred că-și pot asigura dăinuirea perpetuă 
printr'un nou sistem de educaţie. S'au schimbat așa dintr'odată 
toate caracterele celor' bătrîni? Dar atunci de ce trebuesc 
educați cei tineri după un nou program elaborat de cei bătrîni 
educați după un sistem învechit și considerat azi chiar pri- 
mejdios ? Şi revoluțiile, ce vor veni nu vor fi făcute de oameni 
al căror caracter a fost format de „noua“ educaţie ? 

Inaintea unei teorii serioase şi sincere „formulele“ de ac- 
ţiune ale diferiților reformatori nu rezistă. Ele sînt, după cum 
arată Pareto, simple „derivații“ cari nu schimbă fesidu-urile. 
'Trebue să însemnăm însă că şi la Pareto cît și la alți tep- 
riticieni, mai vechi şi mai noi 1), se găsesc indicațiuni preţioase 
pentru lămurirea problemei acesteia. Că ei n'au ajuns la o 
deslegare definitivă, se datorește faptului mai ales că n'au 
revăzut în deajuns metoda de cercetare aplicată în materie, 


1) Amintim aci lucrarea scurtă şi clară a lui Walther Malmsten 
Schering, Charakter und Gemeiiecha l care desprinde bine ernarea 
fundamentală a „caracterologiei obiective“, 

mulțurundu-se cu metode învăţate şi dovedite rodnice în alte 
domenii. 

Nu vom expune pe larg metoda noastră. Ea se va putea 
desprinde din chiar expunerea problemei ce ne interesează. 
Am profitat de lucrările altora asupra metodologiei ştiinţei în 
general şi a diferitelor ştiinţe speciale 1). Problema caracterelor 
cere o precauţiune metodologică deosebită, fără de care nu 
există nădejde de a rupe cercul vicios în care se zbate teoria 
şi practica socială. 


8. CARACTERUL FENOMENAL ȘI CARACTERUL 
INTELIGIBIL 


In clipa ce omul devine obiect al unei ştiinţe, el nu poate 
fi considerat decît supus unor legi neschimbate, adică el este 
obiect şi nu subiect. Cînd omul e considerat însă ca subiect, 
chiar termenul de „subiect“ implică noţiunea de autonomie şi 
Jibertate. După cele spuse de noi, numai subiectul ar avea 
caracter, pe cînd un obiect ar putea doar reprezenta o clasă, 
un tip. 

Deosebirea ce-o face Kant între caracterul empiric (feno- 
menal) și caracterul inteligibil (noumenal) al omului, pune 
la baza acestei separaţiuni determinismul şi libertatea, dar 
dichotomia lui nu se acopere cu a noastră ; caracterul empiric 
nu corespunde tipului, nici cel inteligibil nu corespunde carac- 
terului în înţelesul adoptat de noi. La Kant amindouă felurile 
de caractere au semnificație morală ; ele se deosebesc însă 
prin faptul că responsabilitatea nu se poate atribui decît carac- 
terului inteligibil. 

Dacă şcoala positivistă susține că nu există şi nu poate 
exista o știință morală teoretică (căci orice morală teoretică 
este o „metamorală“, după termenul lui Lévy- Bruh!), ci nu- 
mai o ştiinţă a moravurilor, această concepție este în desă- 
vărşit acord cu Kant. Rolul ce-l atribue Kant caracterului inte- 
ligibil nu intră în sfera științei. Faptele omului bune sau rele, 
sint determinate prin caracterul empiric, prin educaţia sa, 
„naturelul“ său etc. Moravurile rezultă din caracterul empiric 
al oamenilor, ele pot fi deci obiectul unei științe. 

Libertatea omului şi răspunderea sa pentru faptele săvir- 
site nu se pot demonstra. „In judecarea acțiunilor libere, deci 
cu privire la cauzalitatea lor, noi nu putem ajunge decît pînă 





1) Foarte instructive în această privință sînt lucrările d-lui Pius 
Servien, Principes d'Esthetique — Problèmes d'art et langage des scien- 
ces, Paris 1935 şi Le langage des sciences, Paris, Hermann & C-ie, 1938, 
(Actualités scientifiques et industrielles 592). 

ia cauza inteligibilă, dar nu putem trece dincolo de ea; noi 
putem cunoaște că ea poate fi liberă, adică determinată în moč 
independent de senzibilitate şi că poate fi deci, în acest fel, 
condițiunea senzibil-necondiționată a fenomenelor. De ce însă 
caracterul inteligibil dă tocmai acest fenomen și acest caracter 
empiric în aceste împrejurări prezente, această întrebare depă- 
şește... toată puterea rațiunii noastre de a răspunde...“ 1). Din 
„știința moravurilor“ aşadar, trebue să ștergem caracterul inte- 
Ligibil, adică rolul raţiunii în săvîrşirea faptelor voluntare. 

Singura şi extrema concesiune ce-ar putea-o face positi- 
vismul ar fi să admită ideile ce le au oamenii despre bine și 
rău (despre cum ar trebui să acţioneze pentru a nu se expune 
desaprobării celorlalți oameni) între elementele determinante 
ale acţiunilor. Știința ar putea constata că oamenii se simt 
responsabili pentru faptele lor şi că acest sentiment imprimă 
acţiunilor lor o anumită înfățișare. Dar ştiinţa, pentru a fi 
ştiinţă, trebue să renunţe de a valora ea însăş faptele calificîn- 
du-le bune sau rele. Asta din cauza că savantul ar introduce 
în cercetare ecvaţia sa personală, judecăţi de valoare depen- 
dente de „ideile morale“ ale timpului său, ale clasei sale sociale 
etc. Ştiinţa nu poate admite idei sau principii morale de vala- 
bilitate universală. Ideile morale sînt, după concepţia positi- 
vistă, relative, dependente de „tipul social“ concret (istoric). 

Din poziţia iniţială a lui Kant, nu se pot trage într'adevăr 
alte concluziuni decît cele pe cari ni le prezintă positivismul. 
Dacă moraliștii dușmănoşi positivismului mai obiectează că un 
orb nu poate vorbi despre culori, deci nici positivistul n'ar 
putea vorbi de bine şi rău, decît știind ce este moral și imoral, 
noi suntem dispuși să luăm apărarea positiviștilor zicînd: ei 
știu ce este bine şi rău în societatea în care trăesc, dar pot 
constata că ceea ce cred ei că e bine e considerat rău în altă 
societate ; prin urmare criteriul obiectiv trebueşte căutat în 
candiţiunile de existență (şi evoluţie) a fiecărei societăți; nu 
există o morală în sine, regule morale potrivite acelor qondi- 
țiuni (diferite în spaţiu și timp). 

Vedem însă că și aci apare aceeaș poveste: nu există so- 
cietate în sine, ci numai societăți concrete (istorice), deci nu 
există o ordine morală în sine, ci numai moravuri foarte deo- 
sebite în spaţiu şi timp. 

Pornind pe acest drum, positivismul se îndepărtează de 
Kant şi se încurcă în sofisticări naive. Dacă condiţiile de exis- 
tență şi evoluţie ale societăților ar fi cu desăvirşire deosebite, 
nici n'am putea dobîndi noțiunea de societate, totașa noţiunea 
ordinei morale n'am putea-o desprinde, dacă ar exista numai 
moravuri cari s'ar deosebi dela o societate la alta și în dife- 
ritele faze ale aceleiași societăți. Avem nevoie de conceptul 


Critica raţiunii pure, trad. rom, Edit. Casei Şcoalelor, pag. 468. 

unei morale, a unei ordine morale. chiar pentru a şti ce sînt 
moravurile !. 

Aşadar, din condițiunile de existență ale diferitelor so- 
cietăți concrete. noi desprindem cele permanente şi fundamen- 
“tale cari nu lipsesc nici unei societăți. Intre aceste condițiuni 
găsim şi ordinea morală, regule morale comune tuturor socie- 
“tăţilor. Iată deci morala în sine ! Positivismul va zice: „Bine, 
dar această morală stă numai în ideile ce şi le fac oamenii des- 
pre bine şi rău“. Aşa este, zicem noi; dar dacă ei mar avea 
aceste idei n'ar „exista morală şi .n'ar exista societate (deci 
nici -sociologie positivistă), Ştiinţa nu poate elimina din calcu- 
lele ei elemente,.şi încă elemente hotărîtoare ! 

Kant a spus că putem explica de ce un om a minţit şi că: 
trebue să susţinem că minţind, el a fost pe deplin determinat. 
Dar, de ce îi atribuim răspundere pentru fapta sa, de ce îl 
.dojenim. pentru minciună ? Fiindcă îl considerăm, în acel mo- 
ment de .judecare morală a faptei, ca fiinţă raţională, deci ca 
-subiect care, în, temeiul, caracterului său inteligibil, ar fi fost 
liber şi, în stare să .nu ,mintă. Libertatea sa însă n'o putem 
demonstra, ci putem numai dovedi că ea nu e demonstrabilă,.. 
Pentru a,țrage.hotar mai adînc între , domeniul ştiinţei 
(teoriei) și a moralei la Kant, am trebui să adăogăm că terme- 
nul, „de „minciună“ în. sfera teoriei mare nicio semnificaţie 
morală (aci vor aplauda. positiviştii !), ci înseamnă numai că 
„ma spus adevărul,,cum, pe de altă parte, dacă spunea adevărul 
nu merita laudă (fiind și:în acest caz determinat). 

Cum deosebim ațunci minciuna sau altă faptă rea, de-o 
faptă bună (morală) 2 2 Positiviştii zic : „Din reacţiunea socie- 
tăţii“ ; Kant zice: „Din, desaprobarea conştiinţei morale, atît 
a făptuitorului cît și a celorlalți oameni“. Deosebirea între filo- 
soful positivist şi Kant este în acest caz că cel dintîi se abține 
de a judeca el însuș,.dacă fapta e bună sau rea, pe cînd Kant 
nu vede nicio primejdie de a judeca el însuș, deci de a afirma 
că şi dînsul are o conștiință morală. 

După Kant deci fiecare om (fiind ființă raţională) are con- 
"ştiinţa legii morale şi această conștiință este hotărîtoare pentru 
judecarea faptelor proprii şi ale altora ; conştiinţa legii morale e 
înăscută, iar. legea morală are valoare universală. Ea stă la 
baza ordinei morale ; dacă omul ar fi fiinţă rațională pură, legea 
morală ar fi o lege naturală și ordinea morală ar fi perfectă. 

La positiviști, conștiința morală e un produs al societăţii ; 
adică ordinea morală ar exista şi fără conştiinţa morală a in- 

divizilor ; ba am putea spune, că ceea ce numim conştiinţă 
morală nu este decît experiența pe care o face individul prin 
reacţiunea societății împotriva lui oridecîteori săvirșeşte u 
acţiune rea. Această teorie e însă răsturnată prin constatarea 
că individul cunoscînd reacţiunea societății nu va evita fapta 
rea care provoacă reacţiunea, ci va căuta mijloace să împiedice 

reacţiunea societății împotriva sa astfel ca să poată săvirşi orice 
faptă rea eare-i face plăcere. In acest fel nici n'am putea vorbi 
de o conștiință morală, ci numai de o cunoaștere a mecanis- 
mului social, în temeiul căreia individul se poate păzi de a 
fi pedepsit pentru o faptă care păgubește societatea. Aşa, de 
«pildă, un om se poate îmbogăţi expldatînd şi sărăcind pe alții 
fără să poată fi acuzat de furt şi fără să se ivească nici chiar 
reacţiunea numită în înțeles curent reacțiune morală. Dim- 
potrivă, s'ar putea aduce exemple că astfel de oameni sînt 
iăudaţi ca mari filantropi și binefăcători. 

Kant însă şi, cu dînsul, moraliștii tuturor timpurilor susțin 
că lipsind chiar orice reacțiune din partea celorlalți oameni, 
n'ar putea lipsi totuș reacţiunea propriei n Lucia a unui astfel 
„de artist perfect în a înşela mulțimea. 

Dar „poate că timpurile s'au schimbat. Se poate că oameni 
crescuţi în doctrina positivistă și convinși că conştiinţa morală 
nu este decît un epifenomen, să se desbare cu desăvirşire de 
această superstiție. Intrebăm totuș: s'ar putea închega socie- 
tatea şi ar putea dăinui dacă această doctrină ar deveni uni- 
versală şi ar stinge în toți oamenii conștiința morală? Vor 
spune positiviștii : „Dar și ordinea naturii există fără ca ele- 
mentele ce-o compun să aibă conștiință despre ea!“ Jată-ne 
aruncați din nou, prin această obiecțiune, la punctul de unde 
porneşte tot tratatul nostru. Positiviștii construesc ordinea so- 
cială după modelul ordinei fizice și consideră ordinea morală 
cuprinsă în cea socială. Ei dau termenului de „ordine“ un în- 
ţeles pur obiectiv, desbrăcat de orice semnificație axiologică. 
` Dar am demonstrat că acest lucru e imposibil. Spiritul ome- 
nesc porneşte. dela o noţiune a ordinei care este identică cu 
kinele înfăptuit împotriva răului reprezentat prin haos. Prin 
desbrăcarea succesivă a acestei noţiuni de înțelesul ei moral, 
cmul se coboară spre ordinea fizică „obiectivă“, care este meca- 
nică şi calculabilă prin faptul că elementele ei sînt considerate 
(prin abstracţiune logică și definiţie teoretică) lipsite de subiec- 
tvitate, de libertate şi autonomie. Şi am mai spus-o şi-o repe- 
tàm că şi societatea ca obiect al sociologiei este un mecanism 
compus din elemente tipizate, substituibile în funcțiunea ce-o 
are fiecare în mecanism. Sociologia operează cu tipuri, făcînd 
abstracţie de caractere. i 

Dar ordinea originară, ordinea prototip al oricărei ordine, 
se înfăptuește prin înlănțuirea caracterelor, prin desfășurarea 
luptei pentru stabilirea ierarhiei caracterelor în ordinea morală. 
Numai istoria e în stare să ne releveze existența acestei ordine 
şi modul cum se încheagă. 

Kant şi toţi moraliştii antipositivişti, au deci dreptate: 
ate om are conștiință murală şi ea este izvorul „ordinei“ în 
ume. 

Dar am îndrăznit să arătăm că simpla afirmaţie a acestui 

fapt nu ajunge pentru întemeierea unei morale științifice. E 
nevoie să pătrundem pînă la originea conștiinței morale şi să 
demonstrăm că „raţiunea teoretică devenind practică“ nu e în 
stare să susție ordinea morală. Nu ne putem opri la deslegarea 
lui Kant, care zice că acelaş caracter inteligibil (identic doar cu 
rațiunea neschimbată), dă o diversitate de caractere empirice 
şi că filosofia trebue să recunoască cumcă acest fapt nu poate 
fi explicat, ci vă ea poate numai explica de ce nu poate fi 
explicat. 

Noi înţelegem (din istoria filosofiei) de ce Kant sa oprit 
la această deslegare, de ce urmașii săi au apucat-o pe căile 
speculaţiunii sterpe, clădind sisteme suspendate în vid, de ce 
apoi fizicienii distrugînd aceste clădiri metafizce le-au înlocuit 
cu sisteme realiste tot atît de pretenţioase dar nu mai puţin 
fragile, astfel că în urmă, „întoarcerea la Kant“ s'a impus filo- 
sofării ca o necesitate inexorabilă. 

Dar această întoarecere, pentru a-și da roadele, trebue să 
aibă scopul de a feri noua filosofie de erorile lui Kant şi nu de 
a o face să rătăcească iarăș în speculațiuni fantastice. 

Eroarea lu Kant este, după părerea noastră (susținută şı 
apărată în acest tratat), că n'a văzut cumcă ordinea fizică tre- 
Lueşte dobîndită (prin operaţiuni logice) din ordinea morală, 
așa cum în realitate a fost dobîndită în cursul istoriei. Şi asta 
este și eroarea fundamentală și a lui Auguste Comte şi a tuturor 
{filosofilor moderni atacați şi deformaţi de educaţia positivistă- 
ştiinţifistă. i 

Primatul ordine: morale : iată cheia care deschide drumul 
spre adevărata filosofie și spre înțelegerea tuturor ştiinţelor ! 

Nam enunțat şi nu susţinem acest postulat din motive 
sentimentale şi pentru salvarea omenirii prin reforme morale. 
Ci, noi pretindem că analiza faptelor și revizuirea vechilor 
teorii ne mînă cu necesitate la acceptarea acestui adevăr de- 
monstrabil (şi demonstrat de noi cît ne-au îngăduit cunoștin- 
tele și talentul de expunere). 


9. ETICA PERSONALITĂȚII ŞI SOCIOLOGIA 


Pedagogia modernă e caracterizată prin tendința de a 
întemeia arta educației pe o cunoaştere cît mai exactă a indi- 
vidualității copilului. Fiecare copil trebue considerat, se zice, 
ca o apariție unică, o valoare ce nu se realizează decît odată 
în „istorie“. Această concepţie pedagogică e, fără îndoială, 
rodul prefacerilor sociale săvîrșite în secolul XIX.  Preţuirea 
individualităţii stă în 'strînsă legătură cu „democratizarea“ 
societăţilor civilizate, cu biruința principiului de liberă circu- 
laţie a elitelor în temeiul „meritului personal“. Școala deveni 

instituția menită să înlesnească selecția elitelor sau, în general, 
să asigure o ierarhizare dreaptă a indivizilor, după adevărata 
lor valoare, dînd fiecăruia locul cei se cuvine în societate, după 
aptitudinile şi meritele sale. 

La prima vedere, problema pare a fi destul de clară. Dar, 
cînd teoria trece la adincirea ei prih definiții exacte ale ter- 
menilor de „merit personal“, „aptitudine“, „individualitate“, 
„personalitate“, etc. şi cînd practica încearcă să aplice princi- 
piile teoretice, lucrurile se încurcă şi claritatea se preface în 
obscuritate. Teoria, nefiind în stare să deslege problema gene- 
rală dintr'odată, fu nevoită să o fărămițeze în probleme par- 
ţiale, iar practica interpretă aceste îndoeli și șovăiri ale teoriei 
ca un semn de slăbiciune şi neputinţă. inflăcărata credinţă în 
progresul indefinit al omenirii prin „școală“ făcu loc unui scep- 
ticism întărit prin prefacerile sociale din secolul nostru, care 
sguduiră credința în puterea principiilor „democratice“, de 
libertate şi autonomie individuală. „Individualitatea“ începu 
„să nu mai aibă o valoare în sine, necondiționată, ci numai „în 
cadrul principiului social" 1). 

Dacă teoria pedagogică (sau, mai bine zis, unele teorii 
pedagogice) mai păstrează încă, în fixarea scopului („idealului“) 
educaţiei, amintirea eticei kantiene pentru care persoana, liberă 
şi autonomă, este scop în sine şi valoare necondiționată, prac- 
tica, la rîndul ei, e pe cale să treacă la un sistem de educaţie 
menit să-l prefacă pe individ întrun element prins cu desă- 
virşire în „mecanismul social“. Teoria caută să mai salveze 
din vechile principii ce mai poate fi salvat spre a-i păstra indi- 
vidului cel puţin iluzia libertății, pe cînd practica n'are în 
vedere decît organizarea cît mai raţională a societății. Acea- 
stă organizare cere însă ca fiecare individ să îndeplinească în 
societate o funcţie bine determinată. Libertatea ar sta, în 
acest caz, numai în alegerea funcţiei viitoare. Cum însă ale- 
gerea trebue făcută la o virstă cînd individul nu poate cumpăni 
toate elementele, se vede că alegerea rămîne în sarcina altora, 
a părinţilor și a educatorilor. Iar pentru ca, în urmă, indivi- 
dul să fie ferit de conflicte sufletești, de nemulțumiri cu funcţia 
sa socială, educatorii își propun a ține seama de „vocaţia copi- 
lului“, de aptitudinile sale. Școala are deci sarcina să stabi- 
lească un acord între individ şi societate, fixînd individului, în 
temeiul cunoaşterii însușirilor sale, locul ce va trebui să-l 
ocupe în societate. 

Scopul educaţiei nu e dedus, prin urmare, din anumite 


1) D. C. Narly defineşte personalitatea astfel : „Personalitatea este 
maximum de desăviîrşire, într'o ființă umană, a originalității sale speci- 
fice, în cadrul principiului social, prin care înţelegem armonia produc- 
tivă cu mediul“. (Pedagogia generală, Bucureşti 1938, pg. 232). 

concepții etice (filosofice),. ci: din nevoile de organizare raţio- 
nală a societăţii moderne. „Societatea“ îi impune educatorului 
scopul, iar științele despre om îi dau. mijloacele. 

Renunţarea practicei la aplicarea vechilor teorii pedagogice, 
pentru care scopul educaţiei era formarea persoanei libere şi 
autonome, şi îndreptarea ei spre „socializarea“ individului, a 
fost susținută, teoreticește, de o nouă știință, sociologia. Școala 
lui Durkheim, mai ales, a contribuit la noua orientare în peda- 
gogie, împingînd teoria pedagogică să caute un compromis între 
principiile eticei „personaliste'* și - postulatele sociologiei şi 
întărind, pe de altă parte, tendințele practicei de a îngrădi tot 
mai mult libertatea individuală și de a preface şcoala într'o 
instituţie de tipizare a indivizilor pentru diferitele funcțiuni 
sociale. Formarea caracterului începe să treacă, în educaţie, 
pe plan secundar, pe cînd formarea tipului intră în centrul 
preocupărilor pedagogilor. 

Imprecisiunea terminologiei a îngăduit însă să 'nu se 
observe prea mult turburarea pe care sociologia o introduse în 
teoria pedagogică, iar teoreticienii pedagogi au căutat chiar să 
îndulcească și să împace contradiţiile ce se ivesc cu necesitate 
în fixarea idealului pedagogic, cînd vrem să ținem seama și de 
principiile eticei și- de postulatele sociologiei. 

Dar dacă teoria poate ocoli conflictele şi poate amîna des- 
legarea problemelor, practica cere acţiune, deci hotăriîre pentru 
un drum sau. altul. Obscuritătea teoriei nu opreşte acțiunea 
„practică, dar o face să se desfășoare orbeşte, pe linia efortului 
minim şi întrun fel care nu îngădue o prevedere'a rezultatului. 
Teoria pedagogică, vrînd să călăuzească practica, trebue să 
năzuiască spre deplină limpezire a problemelor, oricît de dure- 
roasă ar fi renunţarea la unele „idealuri“ îndrăgite de atîta 
vreme de toți educatorii. Credem, totuși, că o clarificare de- 
plină nu numai că n'ar întuneca idealurile vechi: ci că, împră- 
ştiind ceața scepticismului, le-ar face să strălucească în nouă 
lumină. 


10. ARTELE ŞI ARTA PEDAGOGICĂ 


' Exercitarea unei arte (Ev) cere dela artist ( rexvirns ) 
să aibă o imagine clară a obiectului ce vrea să producă și cu- 
noaşterea exactă a mijloacelor. Această cunoaștere trebue să 
cuprindă atît cunoașterea materialului din care vrea să producă 
obiectul, cît și a instrumentelor cu ajutorul cărora își exerci- 
tează arta. Nevoia de a cunoaște materialul din care urmează 
a fi produsă opera de artă a dat naștere ştiinţei, care s'a rami- 
ficat în științe în temeiul diversității materialelor ce urmează 

a fi supuse acțiunii artiştilor. Materialul artei pedagogice 

este omul, iar ştiinţa corespunzătoare este „antropologia“, care, 
la rîndul ei, se ramifică în științe speciale (biologia umană, 
psihologia, sociologia, etc.). In această direcție, a cunoașterii 
omului, s'au înfăptuit progrese nebănuite în timpurile trecute. 
Dovadă este arta medicală (cuprinzînd și psihiatria, igiena şi 
eugenia), care, pe lîngă imaginea clară a operei de săvîrșit 
(„omul sănătos*), dispune aştăzi şi de minunate mijloace 
tehnice.  Insemnăm aci că fixarea clară a scopului a contribuit 
în medicină, ca în toate artele, la perfecţionarea tehnicei, la 
selecționarea celor mai potrivite .mijloace de aitis asupra 
substratului dat. 

Amintim aceasta, fiindcă ni se pare că în arta educației 
neclaritatea scopului a împiedicat progresul tehnicei, deși 
cunoașterea materialului oferă cele mai largi posibilități de 
acțiune. 

Univoc şi clar ar fi scopul, dacă am defini educația ca 
artă de a face din copil un om adult, adică de a îngriji ca 
ceea ce numim creșterea copilului să se facă în condițiuni 
optime. Dar nici vorbă+nu poate fi ca pedagogii să accepte 
această definiție. Ar fi doar să punem educaţia umană alături 
de cea animală. Și cloşca îngrijește ca, de pildă, clocitul şi 
creșterea puilor să se desfășoare în condițiuni optime și, totuși, 
nu putem vorbi aci de o „artă“ a clocitului sau a ocrotirii şi 
alimentării. La om, nu tăgăduim că intervine și în aceste 
procese biologice acțiunea călăuzită de cunoașterea scopului, 
dar educația umană cuprinde o sferă cu mult mai largă. Ea își 
propune, de pildă, să facă din copil un om virtuos, un bun 
cetățean, un inginer, un comerciant, un pictor, un savant, etc. 

Cînd, în antichitate, se ivi problema educaţiei raţionale, 
ea se înfățișa într'o formă mai simplă, mai naivă și legată 
nemijlocit de nevoile. practice. Copilul trebue, se zicea, să 
înveţe ceva, să înveţe o artă. Invăţător nu poate fi decît iarăşi: 
un artist, care-și cunoaşte bine arta sa. Sculptura n'o poate 
învăța copilul decît dela un sculptor, navigația dela un mari- 
nar, etc. Tot astfel virtutea nu poate fi învățată decît dela 
un om care știe ce este virtutea și pe care această știință l-a 
făcut virtuos. Filosoful, înțeleptul, este artistul în stare să 
conducă tineretul spre virtute, adică spre dobîndirea acelor 
însuşiri care se cer unui „om de Stat“. Problema educaţiei se 
naște din criza în care: întră democraţia ateniană din pricina' 
ieşirii la suprafaţă a unor demagosgi lipsiți de orice pregătire 
pentru conducerea afacerilor publice. Arta guvernării este o 
artă care trebue învățată temeinic. Fără îndoială însă că ea: 
e cea mai. importantă: artă petitru viața umană și ea cere atît 
dela învăţător. cît şi dela elev însușiri excepționale. f 

Analogia artei guvernării cu celelalte arte poate fi susţi-: 
nută și printr'o definiție mai largă a noțiunii-de „virtute“. 

Orice artă cere o virtute (= destoinicie) specială, sau virtuţi: 
speciale. Virtutea principală a omului politic este înţelepciu-- 
- nea şi, pe lingă ea, vitejia, cumpătarea și dreptatea. Virtuţile: 
cardinale platonice sunt virtuţi (= destoinicii) cerute omului 
politic conducător sau, în general, elitei politice. 

Confuzia de mai târziu, care dăinueşte dealtminteri și azi, 
a izvorit din faptul că termenului de „virtute“ i sa dat o 
semnificaţie exclusiv morală (etică) şi, prin influența crești- 
sismului, şi o semnificaţie religioasă. Pentru lămurirea pro- 
blemei noastre e bine să ne amintim că orice artă cere o 
„virtute“ corespunzătoare. Artistul perfect este „virtuos“ 
(trebue să aibă „virtuositate“ în arta sa). Numai în felul 
acesta, s'ar putea fixa în mod univoc scopul educaţiei umane * 
de a-l face pe om artist, adică de a-l face să dobiîndească virtu- 
tea potrivită artei sale. 

A doua mare problemă a educaţiei este ceea ce numim azi 
„selecţionarea profesională“. Republica lui Platon ne lămu- 
reşte şi în această privinţă. In cursul educaţiei, se va desvălui 
caracterul copiilor, aptitudinile lor pentru diferitele arte. In 
felul acesta, întrun Stat bine organizat, fiecare individ va 
ocupa un loc ce corespunde însușirilor sale. 

Indrăsnim să afirmăm că principiile pedagogice ale lui 
Platon au valoare universală și eternă. Se'nțelege că, pentru 
Statele civilizate moderne, problema s'a complicat prin înmul- 
ţirea „artelor“, prin diferenţierea profesiunilor și ocupaţiunilor; 
în schimb, şi mijloacele de cercetare şi descoperire a aptitu- 
dinilor indivizilor s'au perfecționat, precum şi tehnica peda- 
gogică ea însăşi a făcut mari progrese. 

Şi, totuşi, stărue îndoiala şi scepticismul. Termenul de 
„virtute“: nu mai înseamnă azi destoinicie pentru o artă, iar 
termenul de „caracter“ şi-a schimbat şi el în cursul vremii 
semnificaţia și nici azi n'a ajuns să fie definit în mod univoc. 
Din aceste obscurităţi ale terminologiei au izvorît contradicţiile 
teoriilor: pedagogice şi neputinţa lor de a fixa cu claritate 
scopul educaţiei. Teoriile pedagogice moderne vorbesc de for- 
marea personalității ca scop al educaţiei; credem că această 
enunțare nu este decît încercarea de a ascunde neputinţa de a 
fixa un scop precis și utilizabil pentru practica pedagogică. 

S'a mai văzut oare ca la un examen, de bacalaureat sau 
licenţă, comisia examinatoare să cerceteze dacă educaţia a 
reușit să înfăptuiască scopul enunțat de teoria pedagogică ? 
Am crede doar că această problemă ar trebui s'o intereseze în 
primul rînd, în cazul cînd, într'adevăr, prin educaţie, se urmă- 
reşte scopul de a forma „personalitatea“ elevului. Vedem însă 
că, în primul rînd, se cercetează dacă elevul și-a dobîndit 
cunoștințele necesare pentru exercitarea unei arte (profesiuni), 
dae% posedă „virtutea“ corespunzătoare artei ce și-a ales-o. Și 

organizarea institutelor de învățămînt a mers pe aceeaşi linie : 
şcolile s'au diferențiat după diferitele arte (profesiuni). Cum 
rămîne însă atunci cu problema formării personalității, a carac- 
terului, cu -învățarea sau deprinderea virtuților, dar nu în 
înţeles de destoinicii pentru diferitele arte (căci aceste virtuți 
se învaţă în şcoală), ci în înțeles moral ? 


11. CARACTEROLOGIA CA ȘTIINȚĂ ESTE TIPOLOGIE 


Intrebarea este deci : poate școala forma caractere ? Dacă 
da, care este caracterul ideal ce-și propune a-l forma și prin 
ce mijloace? Dar mai mare greutate are întrebarea : există 
un caracter ideal, spre a cărui înfăptuire tind toţi educatorii ? 
Mai întîiu trebue să ştim ce înţelegem prin termenul de 
„caracter“, 

„Caracterul unei persoane este, pe scurt zis, ceea ce o 
caracterizează, ceea ce face să fie ea însăşi, nu alta. Este 
natura proprie a spiritului său, forma particulară a activităţii 
sale mintale. Caracter, personalitate, individualitate, aceste 
trei cuvinte înseamnă aproape același lucru, privit într'un fel 
ceva deosebit“ 1). 

Dacă educatorul, pentru atingerea scopului ce-și propune, 
are nevoe de cunoașterea materialului, deci de cunoaşterea 
individualității elevului, înseamnă că el trebue să-i cunoască 
bine, după toate metodele științei, caracterul. Știința despre 
caracter se numește caracterologie și în ea educatorul ar putea 
nădăjdui să găsească orientarea necesară. 

Dar, după definiţia de mai sus, caracterologia ar trebui 
să fie o ştiinţă a individualului — ceea ce, după cum arată 
Aristotel, e cu neputinţă.  Caracterologia este și vrea să fie o 
știință a caracterelor, a diferitelor categorii sau tipuri (forme) 
sub care pot fi subsumate persoanele. Definiția de mai sus 
trebueşte deci îndreptată cam în felul următor: caracterul 
unei persoane este ceea ce face ca ea să aparţină unui anumit: 
grup de oameni și nu altuia ;. caracterul este nota prin care se 
constitue specia înăuntrul genului. Noi cunoaştem un lucru 
concret, individual, cînd sîntem în stare să-l încadrăm în 
specia lui, să-l recunoaștem ca reprezentant al unei specii. 
Dacă, din întâmplare, ni s'ar înfățișa un lucru pe care nu l-am 
putea cunoaște în acest fel, orice încercare de a spune ce este 
acel lucru ar fi zadarnică. 

Pentru a ne lămuri asupra acestei probleme, ne putem 
adresa logicei și epistemologiei. Notăm aci pe scurt: caracte- 


1) Fr. Paulhan, Les Caractères, 5-e éd., Paris, Alcan, 1922, pag. 1. 

rologia ca ştiinţă devine tipologie ; ea tinde.a fixa „speciile“ . 
caracterelor prin „observaţia și cercetarea comportamentului 
indivizilor și prin procedeele logice obișnuite. Aceste cercetări 
vor cuprinde se'nţelege toate elementele ce pot contribui la 
stabilirea exactă a tipurilor, considerîndu-se întreaga consti- 
tuție psiho-fizică a omului și toate manifestările (fiziologice, 
psihice, sociale, morale) ale indivizilor. Așa fiind, caracterolo- 
gia, în felul cum s'a desvoltat şi cum înaintează în zilele noastre, 
e o ştiinţă antropologică particulară. Cu privire la raporturile 
ei cu practica, putem afitma chiar că ea este cea mai impor- 
tantă știință antropologică, deoarece arta educaţiei trebue să se 
întemeieze, în tehnica ei, în primul rînd pe rezultatele acestei 
științe, care înlesnește cunoașterea individualităţii fiecărui elev 
prin. raportarea ei la „tipul“ corespunzător. Dar asta nu în- 
seamnă, vedem bine, a cunoaște individualitatea elevului ca 
unică apariție,. ca persoană deosebită de toate celelalte, nu 
înseamnă o caracterizare a elevului, după definiţia lui Paulhan. 

Cum ieşim dih acest impas ? 

„Inainte de a încerca o deslegare teoretică a problemei, să 
ne fie îngăduit a arunca asupra ei o fişie de lumină prin rela- 
tarea unui fapt cunoscut tuturora din viaţa școlară. 

Pe cînd profesorul își dă (mai mult sau mai puţin) silința 
să cunoască individualitatea fiecărui elev după regulele carac- 
terologiei moderne, elevii studiază caracterul profesorului fără 
metodă științifică, dar foarte temeinic, reușind să-l caracterizeze, 
într'adevăr, în așa fel ca persoana profesorului să le fie 
cunoscută ca apariție unică, deosebită de orice altă persoană. 
Interesul propriu îi împinge pe elevi să observe caracterul pro- 
fesorului în cele mai mici amănunte; ei știu, de cum intră 
profesorul în clasă, dacă e bine sau rău dispus, dacă a dormit 
bine sau n'a putut dormi din pricina unor griji, decă e sănătos 
sau suferind, dacă e distrat sau atent la ceea ce se petrece în 
clasă, etc. Unii elevi își studiază profesorii atît de bine, încît 
îi pot.imita perfect. Unii elevi sunt mai buni observatori, mai 
ales elevii mai slabi, care au tot interesul să-și cunoască „adver- 
sarul“ ; alții, fie că sînt înzestrați cu mai puțin spirit de obser- 
vație sau mai' desinteresați în cauză, nu ajung la cunoașterea 
exactă a caracterului profesorului, Dar, în general, observațiile 
elevilor se întregesc pînă ce „portretul“ profesorului e bine 
fixat, chiar în aşa fel că, în sfîrşit, el e transmis dela o gene- 
rație. de elevi la alta, primind în cursul vremii 'nuanțări prin 
adăogarea de amănunte, -de schimbări pricinuite de îmbătrînirea 
profesorului sau de evenimente intervenite în viaţă sa: căsă- 
torie, boală, pierderea unui membru al familiei sau a unui 
prieten, îmbogăţire sau sărăcire, ete. . 

A caracteriza o persoană înseamnă deci, după cele spuse 
mai. sus, ari. face „portretul“, străbătînd pînă în adîncul vieții 

ei sufletești și a trăirii ei. „Caracterele“ lui Teofrast sunt 
astfel de portrete ; tot astfel cele ale lui La Bruyere 1) şi, dacă 
citim cu atenție „Etica“ lui Aristotel, ne vom da seama că și 
acest scriitor a avut modele vii pentru caracterele sale (vezi mai 
ales portretul „omului 'cu suflet mare“ — megalopsihos). 
Par portretel= acestor autori tind, chiar în intenția autorilor, 
de a reprezenta tipuri și nu persoane, deci caractere în înțe- 
lesul pe care vrem' să-l dăm noi acestui cuvînt: Prin urmare, 
chiar la începuturile „caracterologiei“, a eticei (considerată, 
după cum zice şi termenul, ca știință a caracterelor), se poate 
constata tendinţa de trecere spre tipologie. 

Rezultatul e următorul : caracterologia a devenit ştiinţă 
prin faptul că s'a transformat în tipologie şi numai în formă 
de tipologie ea poate fi de folos artei pedagogice. Educatorul 
va năzui să descopere cărui tip îi aparține elevul și va căuta 
apoi să-l formeze sau să-l mlădieze în așa fel ca să intre ca 
element util în „sistemul“ social. 

In felul acesta, scopul educaţiei e definit în mod precis 
și științele antropologice își pot da tot rodul lor pentru desă- 
vîrşirea tehnicei pedagogice. 

Rămiîne însă problema „caracterului“. Ea a devenit acuma, 
după cele expuse, și mai dificilă. Căci, întorcîndu-ne la exem- 
plul nostru de mai înainte, ni se pare absurd să spunem că 
elevii, cunoscînd atît de bine caracterul profesorului, ar putea 
trece la aplicaţiuni practice, încercînd să „formeze“ caracterul 
lui. Dar am fi dispuși să credem, și toți pedagogii o afirmă, 
că profesorul e în stare să formeze caracterul elevilor după 
idealul său pedagogic, dacă şi-ar da silința (adăogăm noi) să-și 
dobîndească o cunoaștere a caracterului lor. 

Dar chiar în acest punct, ne izbim de cea mai categorică 
împotrivire a logicei : dacă educaţia are scopul să formeze per- 
soane, deci caractere unice, cum mai poate îi vorba de forma- 
rea caracterelor după un „ideal“, deci după un singur tip? 
Logica ne impune să susţinem: educaţia trebue să lase ne- 
atinsă diversitatea originară a caracterelor. Am putea formula 
„această problemă şi astfel : idealul pedagogic este de a respecta 
unicitatea persoanei, ferindu-se de orice încercare de tipizare. 
Adică : profesorul nu poate face decît să fixeze portretul fie- 
cărui elev, așa cum elevii și-au fixat portretul profesorului — 
şi chiar din aceleași motive — de a-și cunoaște prietenii și 
adversarii, de a-i distinge pe cei buni de cei răi. Și de a 
încerca să-i facă pe cei răi, buni ? Dar, prin ce mijloace, prin 


1) Există „chei“ pentru identificarea modelelor lui La Bruyere şi 
fără îndoială că şi Teofrast a compus „caracterele“ sale după modele 
Traian Brăileanu — Teoria Comunitătii Omeneşti 35 

ce tehnică ? Și, reuşind s'o facă, n'ar ştirbi persoana, unică în 
felul ei, a elevului (chiar dacă este rău) ? 

Pusă în felul acesta, problema caracterului ni se înfățișează 
pe alt plan, pe cel moral. , 

Aci aim vroit să ajungem.  Pretindem anume că toate con- 
tuziile și contradicţiile s'au ivit din pricina că la început, la 
Platon şi Aristotel mai ales, nu s'a făcut deosebire precisă 
între tip şi caracter (în înţeles moral), ci, mai vîrtos, tipurile 
au fost rînduite și ierarhizate după criterii morale (înțeleptul 
e considerat ca cel mai superior tip). Caracterologia modernă 
desbracă termenul de caracter de orice semnificație morală 
(crezînd 'că numai astfel ar putea deveni știință obiectivă, 
exactă) şi-l face astfel. inutilizabil pentru teoria morală. In 
aplicaţiunile practice, de pildă în arta pedagogică, această con- 
fuzie împiedică o fixare clară a scopului educaţiei și dă naștere 
unui scepticism foarte păgubitor. Teoria pedagogică ocolește 
problema prin repetarea tradiţionalei formule zicînd că scopul 
educaţiei este formarea „personalității“, pe cînd în practică 
predomină acţiunea îndreptată spre formarea de „tipuri“. 


12. O „ȘTIINȚĂ“ MORALĂ E POSIBILĂ ? 


Am vrea deci nu numai să-i păstrăm termenului de carac- 
ter și semnificaţia morală pe care a avut-o la început, ci am 
dori să-i rezervăm în mod exclusiv această semnificaţie, atri- 
buind un caracter numai persoanei morale, libere și autonome, 
unice în felul ei. Prin analogie, se poate vorbi de caracterul 
oricărei „individualități“, întrucît este unică și deosebită de 
orice altă individualitate. Astfel, o regiune, un sat, un oraș, 
caracterul lor propriu. Dar asta nu înseamnă decît că oricărui 
lucru individual îi putem da un nume propriu. Tendinţa 
omului a fost însă „chiar dela- început să ajungă la concepte, 
să prindă lucrurile individuale, în temeiul asemănării lor, în 
categorii bine definite. Numai în felul acesta omul a ajuns 
la ştiinţă, la cunoașterea unei ordine, a unui cosmos. Din inte- 
resul practic, din necesitatea acțiunii, a izvorit această tendinţă 
şi numai în felul acesta s'au născut artele întemeiate pe o 
tehnică raţională. Ştiinţa despoae deci individualul de carac- 
terul său și-l preface într'un element prins întrp ordine şi 
împlinind în acea ordine o funcție determinată. 

Așa a trebuit să procedeze şi sociologia, al cărei obiect de 
cercetare este ordinea socială. Şi ea a fost nevoită să prindă 
indivizii în categorii, după funcțiunea lor socială, eliminînd 
ceea ce-l caracterizează pe fiecare individ, deosebindu-l de toți 

ceilalți. O ordine trebue să fie calculabilă, căci numai așa ea 
e explicabilă. Şi numai fiind calculabilă prin știință, ea devine 
previzibilă şi poate fi construită prin artă. Acest principiu, 
enunțat pentru sociologie de A. Comte, îşi păstrează întreaga 
sa valoare și, în direcţia arătată de dânsul, a înaintat sociologia 
pozitivistă şi cea realistă (Durkheim, Pareto, Max Weber). 
Iar practica, dela începuturile ei, a mers pe acest drum al 
organizării raţionale a societății prin tipizarea indivizilor cu 
ajutorul educației. Dar eroarea iniţială a teoriei, din care au 
izvorît apoi toate îndoielile și şovăirile practicei, a fost confu- | 
ziunea ordinei sociale cu ordinea morală și, în timpurile noui, 
şi cu cea biologică. Ba, mai mult, unii sociologi au mers pînă 
la a considera ordinea socială ca ordine mecanică (Haret). 

Pentru expunerea de faţă, important este să notăm că 
sociologia a căutat să absoarbă morala, să reducă ordinea mo- 
rală la cea socială. Dar așa cum teoria socială a lui Platon s'a 
dovedit iînaplicabilă din cauză că el a crezut că ordinea socială 
poate fi redusă la cea morală, tot astfel sociologia modernă nu 
dă rezultatele practice așteptate, deoarece consideră ordinea 
morală ca întrînd în ordinea socială, deci consideră persoana 
morală ca produs al societăţii, ca „tip“ creat prin constrîngerea 
societății. Dar, o astfel de moralitate umană mar sta mai 
presus de moralitatea animală produsă de ordinea biologică. 
Deosebirea ar fi numai că, la om, în ordinea socială, tipul omu- 
lui moral ar fi rezultatul unei acțiuni conştiente prin arta edu- 
caţiei. Educatorul însă, în acest caz, ar fi deţinătorul unei 
puteri supraumane, ar fi stăpîn asupra destinului elevilor săi. 
El singur ar cunoaște ţinta supremă spre care trebue să nă- 
zuiască omul. Platon a fost cel puţin consecvent cînd i-a atri- 
buit filosofului întradevăr acest rol de conducător în stare 
să străbată la cunoașterea adevărului absolut.  Sociologii de 
azi, însă, sau îndrăsnesc să dea „societăţii“ acest rol de forță 
generatoare de valori și idealuri, sau încarcă teoria lor cu tot 
felul de probleme metodologice, metafizice, logice, epistemo- 
logice, psihologice, biologice, economice, religioase, juridice, 
istorice, morale, așa că la urmă problemele sociologice propriu 
zise dispar aproape în acest desiș de nepătruns. Nw e mirare 
deci că sociologia pozitivistă și realistă a câștigat tot mai mult 
teren faţă de astfel de teorii sociale nebuloase. Societatea con- 
cepută ca „mașină“, ca un mecanism, în „care individul intră 
ca element într'o piesă (organ), cu funcţie bine determinată, 
me dă cel puțin o idee clară despre obiectul sociologic. Şi, nu 
putem tăgădui că numai această teorie s'a adeverit rodnică în 
aplicațiunile practice, chiar în arta educaţiei. Tipizarea, mlă- 
dierea individului pentru o funcție socială este un scop bine 
definit și realizat al educaţiei. 

Dar e lămurit lucru că, la înfăptuirea acestui scop, edu- 


. 


www.dacoromanica.ro 


548 TEORIA COMUNITĂȚII OMENEȘTI 


caţia nu poate ajunge decît prin deformarea şi sărăcirea per- 
soanei umane, prin despoierea ei de caracterul ce-i dă unici- 
tatea ei, valoarea e1 în sine ca ființă morală, liberă şi auto- 
momă. Se va obiecta că educaţia trebue să fie astfel ca indi- 
vidul să accepte de bună voie această tipizare, întru cît func- 
ţia pentru care e menit ar corespunde vocației sale sau cel 
puţin intereselor sale (economice de pildă). Dar viaţa reală ne 
arată că individul tipizat chiar în cel mai înalt grad (d. ex. 
muncitorul industria! specializat), nu devine element intrat cu 
desăvirșire într'o piesă a mașinei sociale. Impotriva și deasu- 
pra sociologiei pozitiviste deci, se ridică pretenția teoriei peda- 
gogice de a-și fixa un scop care depășește mecanismul social. 
Greșește însă această teorie dacă, totuși, caută acest scop în 
ordinea socială și-l crede realizabil înăuntrul ei. El trebue 
căutat într'o ordine superioară, în ordinea morală. 

Pentru arta pedagogică îndreptată spre acest scop, e im- 
portant să fie lămurită problema, dacă există o știință morală, 
care să-i înlesnească o acţiune călăuzită de principii raționale. 
In mod consecvent şi logic, sociologia pozitivistă a negat exis- 
tenţa unei astfel de ştiinţe (Lévy-Bruhl). I sa demonstrat, ce-i 
drept, că sociologia n'are dreptul să absoarbă morala şi să 
tăgăduiască existența conștiinței morale a omului și valoarea 
personalităţii (Gaston Richard), dar sociologiei nu i sa putut 
pune în faţă existenţa unei științe morale, un tratat de știință 
morală al cărui obiect să fie ordinea morală, o ordine calcu- 
labilă şi care să îngădue constituirea unei arte morale dispu- 
nînd de o tehnică morală. 

Dar, cum elementele care compun ordinea morală sunt 
persoane, caractere unice în felul lor, noi trebue să tăgăduim 
că ordinea morală ar putea fi supusă calculului. De aci, ar 
urma că o artă morală nu se poate constitui, în felul cum sunt 
celelalte apte umane. Copilul poate fi deprins și învăţat să se 
conformeze moravurilor societăţii în care se naște și trăeşte 
(aci psihologia ne dă toate indicațiile pentru o tehnologie cores- 
punzătore), dar nu poate fi învățat să devie ființă morală, per-- 
soană liberă şi autonomă. 


13. DOCTRINA CREȘTINĂ ȘI IDEEA UNEI COMUNITĂȚI 
PERFECTE 


Deslegarea acestei probleme dificile ne-o dă doctrina 
morală creştină. Numai „iubirea aproapelui“ poate constitui 
principiul ordinei morale, criteriul pentru ierarhia persoanelor, 
a caracterelor. Ordinea morală ni se înfățișează prin comuni- 
tatea morală umană întemeiată pe dragoste. Niciun om nu 

poate fi învățat, deprins sau constrîns să-și iubească 'pe aproa- 
pele său. ` : 

Comuniunea sufletelor în dragostea de Dumnezeu, părinte 
al tuturora, stă la temelia moralei creștine. Nicio interpretare 
raţională a principiului moralei creștine (cum o încearcă d. ex. 
Kant) nu e posibilă. Fiecare om experiează nemijlocit drago- 
stea celor ce-i sunt aproape, dela nașterea sa pînă la moarte. 
Atîrnă de gradul de intensificare a sentimentului de dragoste 
în cursul vieţii sale, dacă și în ce măsură individul se simte 
și se știe legat de comunitate, de ordinea morală. 

Apariţia lui Isus Hristos a relevat omenirii existența unui 
părinte a-tot-bun, care, în dragostea sa nemărginită pentru 
oameni, a adus suprema jertfă, înlesnindu-le astfel să se mîn- 
tuiască unindu-se în dragostea de. Dumnezeu. Morala: creștină 
este o morală vie, care ţine veșnic trează conștiința umană. Ea 
nu este o morală de clasă, nu este o morală de sclavi (cum o 
numește Nietzsche), ci ea stabilește o ierarhie a caracterelor 
fără deosebire de condiţie socială, avînd în vedere numai valoa- 
rea omului exprimată prin voința sa de a înfăptui binele, adică 
de a desăvîrși comunitatea în care trăește. Oricare ar fi ierar- 
bia socială într'un moment istoric (fie că domnesc artistocraţii 
sau burghezii sau filosofii), valoarea adevărată a omului stă în 
dragostea ce o simte pentru semenii săi cu care trăește în 
comuniune sufletească. 

Dacă. anumiţi literați şi teoreticieni vorbesc de destrăma- 
rea imperiului roman prin doctrina creștină, afirmaţiile lor 
vădesc o desăvîrşită nepricepere a doctrinei creștine. Creşti- 
nismul n'a fost îndreptat şi nu se poate îndrepta spre răstur- 
narea ordinei sociale născută din nevoile de apărare ale unei 
comunități, din necesitatea diviziunii muncii economice, etc. 
Doctrina creştină nu cere decît dragoste pentru aproapele, o 
cere atît dela cel puternic cît și dela cel slab, dela stăpîn și 
dela rob, deoarece toţi sunt fii ai aceluiaşi părinte. Răbdarea 
tuturor nedrepiăţilor şi iertarea lor, după pilda Mântuitorului, 
a făcut să: birue creştinismul într'o lume lipsită de dragoste, 
într'o societate ameninţată de anarhie. Creștinismul a reușit 
să scape lumea antică de barbarie, a reușit să îndulcească rapor- 
turile între stările și clasele sociale, redînd celor slabi și umili 
demnitatea de om și impunînd celor puternici respectarea 
acestei demnități. Preoții, părinţi. sufletești, au luat apărarea 
celor slabi, trezind conștiința celor puternici și amintindu-le 
porunca Mîntuitorului de a-și iubi pe aproapele. Creștinismul 
a inițiat operele de binefacere, de îngrijire pentru cei săraci și 
infirmi ; creștinismul a îndemnat pe părinţi să se îngrijească 
de sufletul copiilor mai mult decît de trupul lor, să întărească 
în ei sentimentul dragostei chiar prin dragostea arătată lor. 

Se pot aduce exemple din istorie că preoţii nu și-au îm- 

plinit totdeauna menirea ; că, în loc să-i apere pe cei slabi, 
s'au unit cu cei puternici ; că uneori decadența a fost atît de 
mare, încît, cum se spune, Hristos însuși ar fi fost răstignit 
chiar de preoții „creştini“, dacă ar fi apărut în acele vremuri. 
Dar puterea moralei creștine stă tocmai în faptul că sublima 
imagine a vieţii și jertfei Mîntuitorului face să se ridice ne- 
încetat oameni gata să mărturisească credința lor în puterea 
nemărginită a dragostei, luînd asupra lor crucea suferinței şi 
a jertfei de sine. 

Pe de-asupra ordinei sociale dependente de progresul 
științei și artei sociale, stă ideea comunității perfecte, imagine 
întipărită în sufletul omului prin experierea dragostei în comu- 
niune cu celelalte suflete. Așa a fost și înainte de ivirea 
creştinismului. . Dar abia creştinismul a înălțat această imagine 
la plină lumină, a arătat tuturor neamurilor pămîntului cum 
se poate înfăptui o comunitate morală și cum, prin ea și mun- 
cind și suferind pentru ea, omul își poate dobiîndi fericirea 
veșnică, locul ce i se cuvine în ierarhia morală în temeiul 
faptelor sale. 


14. DEOSEBIREA EXACTĂ ÎNTRE CARACTER ȘI TIP, 
MONADĂ ȘI ATOM. ȘTIINȚA CARACTERELOR 
ESTE ISTORIA 


Dînd termenului de caracter un înţeles curat moral, tre- 
bue să renunțăm la constituirea unei „caracterologii“ ca ştiinţă 
obiectivă. Fiecare individ își are caracterul său propriu care-l 
deosebeşte de orice alt individ şi care împiedică așezarea lui 
într'o ordine unde ar putea fi înlocuit prin alt individ. Carac- 
terul face din individ o ordine pentru sine (un microcosm). In 
filosofie un astfel de microcosm a primit numele de monadă, 
iar Leibniz este acela care a deosebit cu claritate monada de 
atom. 

O ordine obiectivă trebue să fie calculabilă, să fie com- 
pusă din unităţi substituibile, omogene, determinabile în mod 
univoc — deci din unități fără caracter. Atomul n'are carac- 
ter ; el este identic cu orice alt atom; el are numai valoare 
numerică de unitate ; el este echivalentul fizic al unităţii ma- 
tematice, al punctului geometric. 

Științele obiective se constituesc prin desbrăcarea trep- 
tată a monadei de caracterul ei, iar știința universală este 
matematica (Descartes). ba își dobîndește acest nume făcînd 
abstracție de orice deosebire a lucrurilor întreolaltă, dîndu-le 
numai o valoare numerică ; ea tipizează lucrurile pînă la ex- 
trem. La celălalt capăt, stă ordinea subiectivă a monadelor, 

care nu e calculabilă, ci trăită nemijlocit, înfăptuindu-se prin 
strădania fiecărui suflet da a se apropia de idealul perfecțiunii 
morale. Acest ideal nu poate fi construit prin artă; el ni se 
revelează prin înțelegerea pildelor de dragoste, jertfă, sfințe= 
nie, care toate culminează pentru creștini, în apariţia supra- 
umană a lui Isus Hristos, 

Caracterul monâdei se manifestă: deci prin istoria ei. Nu- 
mai cunoscînd condiţiunile în care a germinat și s'a născut 
sufletul unui om, numai cunoscînd luptele lui, biruințele și 
înfrîngerile, înălțările și căderile lui, vom fi în stare să-i cu- 
noaștem caracterul. Numai istoria (reală sau imaginată) ne 
poate face să pătrundem la înţelegerea caracterelor, iar istoria 
nu poate descrie caracterele decît prin raportarea lor la co- 
munitatea în care se nasc şi se desvoltă sufletele. Istoria (în 
toate formele ei) ne pasionează fiindcă în ea ne căutăm pe noi 
înșine în imaginea eroilor ei. De aceea, tineretul e ahtiat după 
„istorii“, adevărate sau fictive ; de aceea, artișii creează opere 
care nu sunt decît expresia străduințelor lor spre „ideal“, 
Crearea operei de artă este trăirea unui conflict sufletesc şi 
rezolvirea lui prin desăvirşirea operei. Opera de artă reve- 
lează caracterul artistului. 

A cunoaşte caracterul unei persoane, al unui subiect (mo- 
nade), înseamnă a urmări desfășurarea acţiunilor subiectului 
şi a le „înţelege“. Raporturile între subiecte se întemeiază pe 
„înţelegere“, prin intrarea în „dialog“, în comuniune sufle- 
tească. Şi mai mult : niciun subiect nu se înțelege pe sine de- 
cît înțelegînd pe alţii. Exerciţiul dialectic a dat naștere unei 
tehnice, întemeiată pe elaborarea unui sistem de simboluri 
care înleșnește înțelegerea între subiecte. Separațiunea ex- 
presiei. de gîndire (în înţeles cartesian) este un rezultat al 
exerciţiului dialectic prin schimbarea neîncetată a interlocu- 
torilor. In cursul procesului dialectic, se naște conștiința de 
sine a subiectului, se naște sufletul deosebit de trup, astfel 
că eu îmi pot vorbi mie, dialogul devenind monolog. In rea- 
litate, totdeauna noi vorbim altuia, sau altul ne vorbeşte nouă 
(de ex. cînd citim o carte). Noi trăim neîncetat în comuniune 
cu celelalte suflete, fără considerare dacă sufletele acelea se 
manifestează nouă prin trupuri sau alte simboluri (cărţi, ta- 
blouri, compoziţii muzicale). Noi comunicăm neîntrerupt cu 
cei morţi (biologiceşte) ; împreună cu ei, cu sufletele nemuri- 
toare, noi luptăm pentru desăvîrșirea ordinei morale. 

Caracterul unei persoane iu se poate cunoaşte decît din 
biografia ei şi în măsura ce fiecare din noi poate „înțelege“ 
faptele ei. e 

Tipul unui individ poate fi cercetat și precizat în fiecare 
moment al vieţii sale, caracterul însă numai prin istoria lui. 
Tipul e static, caracterul dinamic. 

Tipurile psihologiei sunt „forme pure“, cum sînt în geo- 


www.dacoromanica.ro 


552 TEORIA COMUNITĂȚII OMENEŞTI 


metrie punctul, linia, planul, în fizică atomul, elementele, în 
biologie celula. Noi dobîndim tipurile prin abstracţie și le 
îixăm prin definiţie. Substantivînd, însușirile omului şi per- 
sonificîndu-le, creăm tipurile; sangvinicul, holericul, melan- 
colicul, flegmaticul ; avarul, cartoforu!, gelosul, etc. ; preotul; 
militarul, avocatul, profesorul, actorul, țăranul, etc. Aceste 
tipuri n'au nicio semnificație morală. Tipul reprezintă o sche- 
mă abstractă care ne înlesnește încadrarea individului într'o: 
ordine calculabilă. Astfel Je scheme sau ficțiuni se întrebu- 
ințează de pildă în economia politică, construindu-se un home: 
oeconomicus, sau în știința politică, un zoon poltikon, în fi- 
losofie, un homo theoreticus (subiectul transcendental al lui 
Kant) sau în etică un homo moralis (sfîntul). Ficțiunile aceste 
ne înlesnesc să desprindem în teorie formele sociale pure (teo- 
retice) şi să le definim în mod exaci. In acest fel, sistemele 
sociale complexe devin calculabile şi supuse legalităţii știin 
țifice. Iar de aci, urmează apoi posibilitatea de aplicațiun: 
practice, de reforme sociale întemeiate pe o cunoaştere exactă 
a legilor sociale. | 

Psihotehnica ne dă un exemplu pentru progresul realizat 
în această direcţie. Cu ajutorul psihotehnicei educatorii mo- 
derni nădăjduesc că vor putea preface societatea umană într'un 
mecanism perfect. Tipizarea indivizilor este idealul nemărtu- 
risit al reformatorilor de azi. Dar chiar această tendință a 
pus din nou cu toată tăria problema morală a caracterelor. Cu 
indivizi tipizaţi, repartizați în mod raţional pe clase, profesiuni, 
etc., sar putea înfăptui, aşa cred ei, state perfecte, cari ar 
funcţiona ca niște mașini construite după toate regulile teh- 
nice. Asta ar fi cu putință dacă tipizarea sar putea împinge 
pînă la punctul ca un individ să intre ca element cu funcție 
univocă într'o piesă a mașinei sociale și să poată fi înlocuit 
oricînd prin alt individ de acelaș tip. Știm însă că nu există 
mașină (în sensul restrîns și obișnuit al cuvîntului) care să se 
comporte exact așa cum prevăd calculele mecanicei raționale, 
deoarece materialul întrebuințat îşi păstrează însușiri cari tul- 
bură previziunile calculului. Dar cînd e vorba de om! Acest 
material are cei2 mai variate şi surprinzătoare însușiri și cînd 
reformatorii încearcă să construiască din oameni piese de ma- 
şini sociale, se întîmplă adeseori ca mașina să se sfarme. Catas- 
trofe sociale nu s'ar întîmpla, dacă indivizii umani n'ar avea 
caracter sau dacă tipizarea ar fi în stare să le distrugă cu 
desăvîrşire caracterul. 

Elementele ce compun o piesă de automobil nu ştiu că 
fac parte dintr'o piesă de automobil; ele n'au nici tendința să 
intre într'o astfel de piesă, nici nu se opun să facă parte din ea. 
Celula nu ştie că este parte dintr'un organ; animalul nu ştie 
ce funcție îndeplineşte în ordinea biologică. Omul însă, dobîn- 
dindu-și conștiință de sine, devine liber şi autonom ; el va vroi 

sau nu va vroi să îndeplinească o anumită funcție în mașina 
socială. El poate fi constriîns, ce-i drept, la acest lucru și se 
va supune, dacă şi pînă cînd nu va fi în stare să se împotri- 
vească. In orice caz, el îi va cere „reformatorului“ să-şi legi- 
timeze superioritatea, dreptul de a-i conduce pe ceilalți. Legiti- 
marea a fost şi este de diferite feluri şi ea derivă din ideea ce 
şi-au făcut şi-şi fac oamenii despre ceea ce constitue supe- 
rioritatea: unui om faţă de alţii; de pildă : dar divin (harisma), 
pobleța nașterii, bogăţia, meritul personal (pregătirea prore- 
sională).. 

Există însă o ordine unde nimene nu cere altuia să-și le~ 
gitimeze dreptul de conducere, unde nu se poate ivi revolta 
celui condus, nici asuprire din partea conducătorului : e ordis 
nea moraiă. Copilul nu-i cere părintelui să-și legitimeze drep- 
tul de conducere : dragostea constitue un drept indiscutabil și 
nediscutat de ronducere. Şi dacă dragostea copilului către pă- 
rinte e mai mare decît cea a părintelui către copil, copilul 
devine, în ordinea morală, călăuza părintelui spre înfăptuirea 
binelui, a ordinei morale. 

Iubirea aproapelui e înțelepciunea supremă în conducerea 
samenilor, spre desăviîrşirea comunităţii morale. 

Ordinea morală se întemeiază pe ierarhia caracterelor 
creată prin continua năzuință a sufletelor de a-și dobîndi prin 
dragoste, jerfă desinteresată, un loc cît mai aproape de izvo- 
rul dragostei, de Dumnezeu, părintele tuturora. In această or- 
dine . a - libertăţii, a năzuinţelor de desăvirşire a comunităţii 
umane, unde însă, şi căderea şi înfrîngerea e posibilă, indivi- 
dul uman intră întreg, cu toată bogăţia însușirilor sale, cu tot 
caracterul său. 

Noi vom desprinde deci caracterul unui om dînd atenţie 
şi urmărind activitatea sa în comunitatea în care s'a născut 
şi trăeşte. In ordinea morală, orice individ e unic, nu poate 
fi înlocuit prin altul. Aci, însuşirile individului, deși pot fi 
substantivate (gramatical), nu pot fi substanţializate (personifi- 
cate). Nu putem crea „tipuri morale“. Nu există un tip al „omu- 
lui moral“, cum ar fi tipul avarului sau al comerciantului, ci, 
în sfera morală, există numai „figuri istorice“, personalităţi. 
Știința caracterelor este istoria sau, mai bine zis, istoria este 
știință prin faptul şi întru cît este știință a caracterelor. 


15. CARACTERUL ȘI COMUNITATEA 


Am descoperit deci știința, care poate da artei pedagogice 
mijloacele neczsare înfăptuirii „idealului pedagogic“, presu- 
punînd că arta pedagogică nu-și propune numai de a creştə 
profesioniști, tipuri specializate, ci caractere, personalităţi. 

Școalele, dacă au pretenţia şi obligaţia să formeze carac- 
tere, ar avea nevoie, sar putea crede, de specialiști, de pro- 
îesori de morală, de profesori cari cunosc arta şi posedă tehnica 
de a-l face pe elev, un caracter. 

Pedagogii ne vor obiecta că această problemă e cunoswi 
ştiinţei şi artei lor. Ei ne vor aminti că raportul între educaţie. 
şi instrucție e limpezit în teoria pedagogică. Ne vor arăta: că 
orice şcoală reprezintă o comunitate, că profesorii,. în continua- 
rea activităţii educative a părinţilor, au grija ca elevii să aibă 
o purtare bună, să fie disciplinaţi, corecţi, cinstiți; că senti- 
mentele nobile, patriotismul, virtuţiile creștine, etc, sunt cul- 
tivate şi întărite ; că unele materii de învățămînt, d. ex. istoria 
şi literatura, sunt predate în așa fel ca să trezească și să des” 
volte sentimentele morale şi să agerească senzibilitatea și jude- 
cata morală. Prin toate aceste mijloace, ni se spune, elevul e 
. ajutat şi condus să-şi formeze un ideal moral și să-și dobîn- 
dească astfel un caracter. Am întreba însă, dacă aceste mijloace 
nu sînt prea numeroase, prea variate, unele nesigure, altele 
discutabile. In fața metodelor clare şi bine fixate prin teorie 
și care asigură, în practică, formarea de tipuri profesionale, de 
specialiști, metodele menite să înlesnească formarea caracte- 
relor ni se par, chiar prin. contrast, poate chiar mai obscure 
de cum sint. : 

Să cătăm a limpezi problema. i 

Sufletul individual, ca monadă, ca apariție unică în istorie 
universului, se naşte prin deschiderea sa pentru comuniunea 
cu alte suflete. El se naşte înir'o nouă ordine, deosebită de 
ordinea fizică şi de cea biologică, în cea mai înaltă ordine la 
care poate participa numai omul şi care este ordinea morală. 
„Desvoltarea“ sufletului stă în năzuința sa de a se regăsi în 
alt suflet. Nu e vorba aci de imitație, ci de un proces cu mult 
mai adînc şi complicat. Sufletul nu se poate cunoaște pe sine 
decît oglindindu-se în alt suflet și idențificîndu-se cu el. „Orien- 
tarea“ în ordinea morală înseamnă tocmai acea neîncetată cău- 
tare a eului propriu ; ea e: însoţită de veșnica neliniște şi prin 
mejdie de a se pierde pe sine. 

In condițiuni concrete (istorice) simple, sufletul se naşte 
şi se desvoltă în comunitatea „familială“. In succesiunea ge- 
nerațiilor, copiii iau locul părinţilor și-l lasă urmaşilor lor. 
Ierarhia morală (a caracterelor) se grefează pe cea biologică 
și coincide aproape cu cea socială 1). Tragedia umană începe 
însă odată cu complicarea societăţii, cu disoluția grupurilor 
familiale şi înmulţirea profesiunilor. „Individualismul“, în 
toate formele sale, își face apariţia. Monada tinde iarăși a se 
închide. „Solipsismul “, teoretic şi practit, ameninţă comuni- 
i, t 


1) In imaginea „cetăţii antice“ evocată de Fustel de Contanges 
regăsim o astfel .de comunitate. or, 

tatea cu atomizarea complectă. „Comunitatea“ se preface în 
„societate“. Dela Platon pînă la sociologia timpurilor noastre, 
se cercetează problema, prin ce mijloace s'ar putea opri diso- 
. tuția comunităţii, îngrădindu-se pornirile egoiste ale indivizilor. 

Nu lipsesc teoreticienii car. văd în manifestările tot mai 
puternice ale individualismului un semn de decadență a ome- 
nirii. Aşa ne prezintă această problemă Ludwig Klages în 
cartea sa „Spiritul ca dușman al sufletului“, iar, în sociologie, 
Ferdinand Tönnies (în „Comunitate și Societate“) ajunge la 
aceleași concluzii pesimiste. Raţionalizarea şi mecanizarea 
vieţii, specializarea individului ucide comunitatea, îl desprinde 
pe individ din legăturile sale sufleteşti cu semenii săi. Aceasta 
„ni se pare a fi într'adevăr marea problemă a civilizaţiei mo- 
derne. Mergînd pe linia raționalizării şi specializării, comuni- 
'tăţile umane devin tot mai fragile și mai expuse disoluţiei, fie 
“în mod lent, fie prin răsturnări sociale catastrofale. 

Cauza nu trebue căutată însă, după părerea noastră, în 
ivirea conştiinţei de sine, a eului, cum crede Klages, nici în 
trecerea voinţei esenţiale (Wesenvwille) în voință arbitrară 
(Willkur, Kuirville), cum expune Tönnies, ci în dificultatea tot 
mai mare de a forma specialiști cu caracter, ceea ce înseamnă 
de a-l lega pe specialist de comunitatea în care sa născut și şi-a 
dobîndit un suflet. 

Ştiinţa caracterelor ar sta în a cerceta în ce condițiuni se 
formează caracterele. Domeniul de cercetare nu poate: fi decît 
istoria, reală sau imaginată, Noi cunoaştem caracterele cunos- 
cînd faptele oamenilor. Biografiile lmi Plutarh, dramele lui 
Shakespeare sunt cărţi de ştiinţă a caracterelor, tot astfel ope- 
rele marilor romancieri: Dostoiewski, Balzac, Dickens. De 
aceste scrieri, din care cunoaştem caracterele în toată bogăția 
lor, în unicitatea lor, trebue să deosebim scrierile care ne pre- 
zintă tipuri. Moliere, de pildă, ne prezintă tipuri: al avarului, 
al făţarnicului, etc. Othello al lui Shakespeare nu reprezintă 
tipul gelosului, deși gelozia lui joacă un mare rol în desfășu- 
xarea conflictului dramatic. Othello este un caracter, fiindcă 
orice alt om gelos pus în situaţia lui Othello ar acţiona altfel 1). 


1) Deosebirea între drama engleză şi tragedia franceză ar sta, 
după părerea d-lui Andre Joussain (vezi studiul său: La preparation 
imtellectuelie des revolutions, Revue Intern. de Sociologie, 1938, pag. 385 

` urm.), în diferenţele geniului celor două popoare. „Shakespeare şi Racine 
măzuesc amândoi a ne face să-l cunoaştem pe om în sine, dar Sha- 
xespeare îl vede în concert, Racine în abstract; cel dintâiu îl prinde 
prin intuiție şi îl restitue în realitatea vieţii sale ; al doilea îl analizează 
şi ne dă despre el o cunoștință intelectuală... Teatrul englez aduce pe 
„scenă individualităţi concrete pe cari nu le putem face să intre întrun 
hip... Şi cari ni se înfăţişează ca tot atîtea tiințe unice în felul lor....; 
. teatrul francez ne rezervă o omenire purificată, indivizi reduși la una 
sau două pasiuni...“ Am fi dispuși să atribuim această deosebire și fap- 
ului că în societatea franceză oamenii erau tipizaţi în urma raționa- 

Conflictul dramatic se naște din întîlnirea unor caractere 
diferite şi opuse! (din punct de vedere moral). Cînd un caracter 
nobil, un suflet .deschis, se întîlneşte cu un caracter josnic, se 
ivesc - conflicte inevitabile și tragicul stă tocmai în faptul că 
sufletul nobil se poate poticni in atingere cu un suflet rău. Şi 
tipul omului își are importanţa sa în desfăşurarea acțiunii (dras 
mei) ; el determină ritmul şi complicarea ei. Virsta, sexul, 
frumusețea. puterea, temperamentul, imaginaţia, inteligenţa, 
voința, apoi tipul social, îi dau conflictului dramatic coloritul 
său specific. Dar conflictul redus la un conflict între tipuri de 
ex. între ranguri sociale, între generaţii, între bărbat și femeie 
își pierde valoarea morală. Așa zisele drame sociale, cum le 
găsim în nenumăratele romane moderne, nu contribuesc cu 
nimic la ştiinţa caracterelor. Producţia cinematografică se ali» 
mentează în primul rînd din descrierea conflictelor obișnuite 
între tipuri. Publicul cinematografelor e mulțumit cu astfel de 
conflicte dramatice tipice, străvezii şi a căror deslegare e pre- 
vizibilă. In aceeași categorie, de lectură ușoară și distractivă, 
intră romahele și filmele polițiste. Și personagiile basmelor 
sînt timpuri : făt-frumos, totdeauna viteaz și învingător, zmeul 
rău și sortit pieirii, etc. Se 'nțelege că şi în aceste povestiri e 
vorba de morală, dar numai în felul că binele și răul e întru- 
chipat în tipuri : fata bună și virtuoasă, vrăjitoarea (mama pă- 
durii), dracul. 

Dar nu e vorba aici de caractere, de oameni cari năzuese 
spre perfecțiunea morală. Numai istoria ne înfățișează astfel 
de oameni, iar geniul marilor scriitori creează astfel de carac- 
tere unice, cari ies din orice tipar. 

Cunoaşterea tipurilor umane e necesară pentru constitui- 
rea tehnicei antropologice care serveşte artei sociale în vede- 
rea formării de tipuri cît se poate de perfecte: mame, ostaşi, 
savanţi, preoţi, comercianţi, muncitori. Această cunoaştere în- 
lesnește construirea de „maşini sociale“ cu randament maxim. 
Cunoașterea caractelor însă serveşte pentru a ne cunoaște 
pe noi înșine, pentru a descoperi ordinea morală şi a ne face 
să tindem: spre desăvîrșirea ei. Fiecare om își dobîndește ca- 
racterul prin experierea binelui şi răului în comuniune sufle- 
tească cu semenii săi. Omul nu poate deveni bun decît regă- 
sindu-se pe sine într'un suflet bun: el nu-l poate face pe alt 
om bun, decît trezind în el porniri bune prin bunătatea sa 
proprie. Lupta pentru dobîndirea unui loc în ierarhia carac- 
terelor e neîntreruptă. In sufletul fiecărui om se dă lupta în- 
tre bine și rău, între înger și demon. Dar spiritele bune și 
cele rele sunt sufletele celorlalți oameni în care se oglindește 





dizării organizaţiei sociale. Dramaturgii francezi deci şi-au modelat eroii 
tot după realitate, dar realitatea socială era alta în Franța de cum ers 
în Anglia. 

sufletul nostru. Prin unele din ele, sîntem tîrîți spre păcat, 
.altele ne ajută să ne îndreptăm și să ne înălțăm. Mustrările de 
cuget, cînd păcătuim, sunt mustrările părinţilor, ale prieteni- 
lor, ale învăţătorilor, ale sufletelor mari pe cari le-am cunos- 
cut din faptele, suferințele și biruinţele lor. „Istoria omenirii, 
zice Clémenceau în cartea sa despre „Demostene“ !), este un 
fenomen planetar, ale cărui micimi fireşti omul le poate răs- 
„cumpăra prin avînturi neasemuite de măreție, ori cît de grele 
ar fi trămîntările neizbîndirii şi, deoarece fiecărui. om îi este 
.hărăzită partea lui de suferință, socotiţi-l fericit pe acela care 
a străduit amar pentru o cauză nobilă şi plîngeţi-l pe acela 
care, nefiind în stare să năzuiască ceva dincolo de vremel- 
mica-i ființă, nu a cunoscut decît cenușa unei vieţi. egoiste, ză- 
darnic risipită. Singurul învățămînt hotăritor este exemplul“. 


16. „OMUL CU SUFLET MARE“ 


Caracterul e independent de tip. Ierarhia caracterelor se 
stabileşte în sfera libertăţii, unde individul nu stă subt con- 
strîngerea celorlalte ordini (fizică, biologică, socială). In sfera 
Jibertăţii, individul intră în emulație cu semenii săi pentru 
înfăptuirea binelui. Aci căderea în păcat, dar şi înălțarea spre 
virtute e totdeauna cu putinţă. Şi aci: singurul învățămînt 
hotărîtor este exemplul! Educator nu poate îi numit decit 
„omul cu suflet mare“ ; el atrage celelalte suflete, ajutîndu-le 
să se ridice spre idealul moral. Dar drumul spre virtute, spre 
dobîndirea caracterului e presărat cu primejdii, cu ispite şi 
-ademeniri ; la orice cotitură de drum pîndesc duhurile rele, 
sufletele căzute, care caută a-l abate pe om din calea binelui. 

Omul experiează, dela naştere începînd, binele, adică 
existența unei comunităţi întemeiată pe dragoste. Imaginea 
acestei comunităţi îi rămîne întipărită toată viața și ea este 
izvorul nesecat al dorinţei fiecărui om de a contribui la pre- 
facerea comunităţii în care trăeşte într'o comunitate morală 
perfectă. In istoria comunităților umane, vedem ridicîndu-se 
suflete mari, minate de această dorință, ca pilde de jertfă şi 
.abnegaţie, arătînd celorlalți oameni drumul spre ideal. Prin 
apariţia sufletelor mari, li se revelează oamenilor existenţa 
binelu suprem, a unei ființe a-tot-bune. 

Arta educatorilor, dacă poate fi numită artă în înțelesul 
celorlalte arte raţionale, nu poate sta decît în a năzui să se 
îndrepte ei înșiși după pilda sufletelor mari, devenind astfel, 
la rîndul lor, pentru elevi lumină conducătoare spre idealul 
moral. 


1) Clemenceau, Demostene, trad. de Veturia Vericeanu-Drăgănescu, 
“Craiova, Ramuri, 1939, pag. 103. 

- Fiecare popor, fiecare veac îşi are marii săi educatori, 
cari prin lupta lor împotriva răului, şi-au mărturisit credința 
în existența binelui. Ei sînt martirii cari se ivesc cînd oame- 
nii uită de Dumnezeu și nu pot fi treziți spre dragoste și ascul- 
tare de poruncile Lui decît prin jertfa supremă a celor ma: 
buni dintre ei. 

Vîntul pustiirii sufletelor începe să bată într'o comuni- 
tate cînd educatorii, în loc să formeze caractere, alcătuesc 
automate, în loc să dea oameni întregi cu deplină conştiinţă a 
libertăţii și răspunderii lor morale, fabrică specialiști perfecţi, 
profesionişti a căror unică ţintă este ciîștigul şi satisfacerea 
trebuințelor unui animal rafinat.: Intr'o astfel de societate, se 
atrofiază şi pier sentimentele înalte, pălesc idealurile, se su- 
focă geniile, sunt striviţi oamenii cu suflet mare. Poezia de- : 
vine cîmp de exercițiu pentru toți saltimbancii psihopaţi, în 
toate artele virtuozitatea tehnică înnăbușă: creaţia. 

Dar clipa cea mai tragică în istoria unei comunităţi umane 
este aceea cînd oamenii nu-şi mai înţeleg educatorii adevăraţi, 
cînd sufletele rămîn surde la chemarea spre ideal. 

Totuşi, scînteia binelui nu se stinge niciodată în sufletul 
omului. Imaginea unei ordine susținute de dragoste și bună- 
tate nu se şterge nicicînd, cu desăvirșire. Și, după cum înti- 
părirea acestei imagini va fi mai adîncă sau mai slabă, vom 
avea caractere mai puternice sau mai șovăitoare. 

Această imagine nu este un ideal vag, abstract, ci un 
tablou viu, colorat, străbătut de toate amintirile copilăriei și 
tinereței, de chipurile părinţilor, rudelor, prietenilor ; în el 
sunt înscrise toate bucuriile și desamăgirile noastre, toate bi- 
ruințele și înfrîngerile. Acest tablou nu e nicicînd terminat; 
vremea adaogă mereu cîte o trăsătură, o fîşie de lumină sau 
o pată întunecoasă ; mereu apar noui persoane, unele cu zîm- 
bet dulce de iubire și simpatie, altele cu privire încruntată și 
plină de ură. Şi abia cînd omul închide ochii pentru somnul 
de veci, vremea trage ultima linie şi semnează : pinxit tempus. 
Iar tabloul intră în istorie, în galeria caracterelor, unde le pu- 
tem studia, înțelegîndu-le. 

In desfășurarea acelui tablou viu, stă formarea caracte- 
rului fiecărui om, deoarece doar în el se conturează, se schimbă, 
se întregește, se luminează sau se întunecă imaginea comuni- 
tăţii morale. Fiecare individ intră ca actor în acel tablou viu, 
fiind nevoit a lua atitudine față de semenii săi, parteneri în 
desfășurarea dramei numită viață. Aceste atitudini ale sale, 
în înlănțuirea lor dela naștere pînă la moarte, sunt expresia 
caracterului său. 

Idei abstracte, idealuri construite de filosofi raționaliști 
wau putere asupra omului. Idealul moral e o imagine vie ce-l 
atrage pe om spre căutarea şi înfăptuirea binelui. Cine n'a 
avut fericirea să fie crescut 'şi ocrotit de o mamă iubitoare . 

gata să. înfrunte toate greutățile vieții pentru fericirea copii- 
lor ei, e lipsit de cea mai prețioasă şi adîncă experiență mo- 
rală. Cine nu găseşte în tinerețe un prieten drag, un învățător 
cu înțelegere părintească, un preot care, prin pilda sa, să-l facă 
a înţelege puterea dragostei creștine, acela va fi în primejdie 
de a nu-și putea dobîndi un caracter. . 

Dar nu numai cei vii sunt hotărîtori pentru educaţia ca- 
racterelor. Mai vii sînt sufletele mari, despre care ne vorbesc 
cărţile. Eroii întemeietor: de cetăți, marii legiuitori, sfinții — 
toți aceștia trăesc între noi și ne îndeamnă prin pilda lor spre 
neîncetată strădanie în slujba binelui. Dar aceste pilde nu 
şi-ar” putea ' exercita puterea, dacă în sufletul omului mwar în- 
cepe chiar din primele zile ale vieţii sale germinarea imaginei 
comunităţii morale. Oriunde am fi, oricînd ne-am trezi cu 
dorinţa .de a face binele și de a evita răul, imaginea bunătăţii 
mamei, a trudnicei griji a tatălui, a dragostei frăţinilor, ne 
este îndreptar și călăuză. Lărgirea comunității omenești nu 
poate fi concepută și nu poate fi înfăptuită decît după ima- 
ginea familiei, unde dragostea sădește în sufletul omului do- 
rința de a vedea pretutindeni pace, bună învoire și ascultare 
de legile lui Dumnezeu, părinte al tuturora și izvor al bună- 
tății nemărginite. 

Miînaţi de această dorință, oamenii au căutat să înlăture 
elementele de conflict din sînul comunității în care se nasc 
și trăesc prin legiuiri menite să asigure ordineu socială. Din 
această tendinţă, sa născut știința socială şi arta socială, arta 
guvernării. Dar ştiinţa și arta socială, ca toate științele şi artele, 
îşi .dobîndesc semnificaţia şi valoarea numai în raportare la 
scopul suprem al vieţii umane care este înfăptuirea sleau 
moral. 

In felul acesta, etica se desparte de toate celelalte ştiinţe și 
arte. Etica nu este o ştiinţă care se poate învăţa, nu este o teo- 
rie raţională a caracterelor şi care ar putea servi unei arte a 
formării caracterelor. Există o teorie și o artă pentru cunoaș- 
terea şi formarea de tipuri : sociologia și arta guvernării. Arta 
guvernării cuprinde şi pe cea a școlirii indivizilor în vede- 
rea înfăptuirii ordinei sociale. Această ordine e supusă raţiunii 
umane, legiuirii. Ordinea morală însă se naşte din ierarhia su- 
fletelor, a caracterelor ; ea nu este o ordine statică, ci o ordine 
în neîncetată prefacere şi devenire. Cunoașterea ei e nemijlo- 
cită, trăită de noi în fiece clipă a vieţii noastre și orice faptă 
bună a noastră o întăreşte, orice faptă rea o tulbură. In comu- 
niunea cu alte suflete, fiecare suflet își are partea sa de merit 
şi de vină la desfăşurarea istoriei comunității în drumul ei spre 
idealul moral. In sfera morală, a libertății, ştiinţa și arta (teo- 
ria şi practica) se confundă. Cunoscînd caracterul altuia ne 
Tormăm caracterul nostru și oricine cunoaşte caracterul nostru 
și-l formează pe al său. Fiecare caută a fi pentru celalt, pildă 

de urmat şi din această dorinţă izvorăşte năzuința spre perfec- 
țiunea morală. 

Ordinea morală este o ordine metafizică ; ea:nu poate fi 
cunoscută prin rațiune şi nici nu poate fi înfăptuită prin artă ; 
ea este ordine trăită. Fiecare om scrie un tratat de etică din 
care pot învăţa ceilalți : acest tratat este viaţa sa, faptele:sale 
'săvîrşite spre binele sau paguba altora. Etica este știința știin- 
telor și arta artelor, căci ea este știința despre nói înșine .şi arta 
de a ne dobîndi un caracter în conformitate cu idealul moral: 
Etica ne duce la izvorul ordinei morale, prototip al oricărei 
ordine posibile şi totdeodată ne arată cum, prin exemplul:nos- 
tru, suntem în stare să devenim educatorii celorlalți oameni. 


17. IN PLINĂ METAFIZICĂ 


Chiar afirmația că numai monada are caracter ne arată 
că problema caracterelor intră în plină metafizică.. Pentru a 
cunoaște un caracter trebue să avem o serie de acţiuni pe care 
sa prindem ca unitate. Dar noi ştim (din cele expuse pînă 
acuma) că ultimele unităţi pe cari le putem cunoaşte sînt cor- 
purile în trei dimensiuni așa cum ni le prezintă fizica. Adică : 
nu putem cunoaște caracterul unei monade, ci noi putem carac- 
teriza o monadă, descriind manifestările ei în raport. cu lumea 
ce-o înconjoară. Bine înţeles și lumea trebue considerată, în 
acest caz, ca fiind compusă din monade, căci numai aşa mani- 
festările monadei ce urmează a fi caracterizată își primesc 
semnificaţia lor. Cum însă totuş şi aci vrem să ajungem la 
cunoaştere, nu ne rămîne altă cale decît reducerea „seriei“ la 
o unitate asemănătoare unui „corp“. 

In felul acesta se ivește eroarea identificării monadei cu 
trupul, deşi acesta nu este pentru teorie, decît simbolul (feno- 
menul) care ne îngădue să descoperim subiectul acţiunii, iar 
pentru practică instrumentul care execută acţiunea. Subt 
această înfăţişare nı se prezintă toată filosofia, care nu vrea 
doar nimic altceva decît desvăluirea acelui subiect care se ma- 
nifestează prin toate schimbările ce se petrec în lume şi cari, 
în întregimea lor, constituesc istoria Universului. Dacă filo- 
sofii materialiști susțin că „materia“, produce toate schimbă- 
rile, deci este subiectul universal, teoria lor nu se deosebește 
de celelalte teorii zise idealiste sau spiritualiste decît prin 
numele adoptat de ei pentru a desemna subiectul. Opoziția intre 
diferitele teorii e curat verbală, nici decum logică și cu atit 
mai puţin ontologică. De aceea filosofii nu se pot înţelege între- 
olaltă, deoarece fiecare întrebuințează alţi termeni pentru ace- 
laş lucru, fiecare crezînd că termenul său se potriveşte cel mai 
mai bine pentru a arăta subiectul tuturor schimbărilor. „Ma- 

teria“ este tot un concept isau o idee) ca și spiritul sau sufle- 
tul. Dacă trupul ca materie se mișcă fără intervenția sufle- 
tului sau a spiritului, sau, mai bine zis, fără să fie nevoie de 
existența sufletului, atunci trupul este identic cu sufletul. De 
aici urmează apoi o serie de aporii : Ce sînt așa zisele fenomene 
psihice ? Simple epifenomene? In ce raport stau aceste 
epifonomene cu trupul ? Și multe altele. Cu necesitate materia- 
lismul se apropie, în consecințele sale logice, tot mai mult de o 
poziţiune idealistă, fiind nevoit să atribue materiei toate facul- 
tăţile şi puterile spiritului. 

Dar pe lîngă și pe deasupra acestor certuri și neînțelegeri 
verbale între filosofi se poate totuș desprinde în istoria filoso- 
fiei o înaintare spre deslegarea problemelor fundamentale. 
Trebue însă să ținem seama nu numai de teoriile filosofice 
propriu zise ci de filosofia înțeleasă ca ştiinţă universală. Dis- 
cuţiile în jurul unor probleme izolate rămîn sterpe, dacă nu se 
consideră legătura lor cu totalitatea cunoștințelor noastre. Dru- 
mul pe care înaintează tilosofia e însemnat prin marile sisteme. 
Ele reprezintă construcţii geniale prin cari se înlătură piedici 
ce stau în calea înaintării spiritului omenesc. Fiecare înfăp- 
tuire de acest fel nu poate fi răsturnată pentru a fi înlocuită 
prin alta, ci înfăptuirile următoare trebue să se întemeieze pe 
cele trecute depășindu-le în acelaș timp.! 

Așa de pildă Socrate şi Platon nau putut răsturna pozi- 
unea sofiștilor, cari arătară că în cunoaşterea lumii exte- 
rioare trebue să se ţină seama de subiect. Străduinţa lui Platon 
a fost de a demonstra că există adevăruri valabile pentru toți 
indivizii, nu însă că aceste adevăruri sînt independente de 
subiect, deci că există o lume intersubiectivă la care se poate 
pătrunde prin procesul dialectic (prin filosofare). In specula- 
ţiunile matematice ale pitagoreenilor Platon găsește punctul 
de sprijin pentru a depăși subiectivismul naiv al sofiștilor. Pe 
drumul matematizării lumii înaintează știința în linie dreaptă 
şi continuă. In acelaș timp progresează şi tehnica (artele), 
deoarece cunoașterea tot mai exactă a lumii și calculabilității 
ei sporeşte neîntrerupt puterea omului asupra ei. 

Nedumeririle şi indoielile care se ivesc în cursul acestei 
înaintări a ştiinţei izvorăsc în primul rînd din tendinţa teorie: 
de a se emancipa de practică şi de poticnirile ei inevitable, 
cînd nu ţine socoteală de „realitate“. Filosofia propriu zisă 
cată să înlăture aceste îndoeli, fiecă arată neputinţa omuiui de 
„a cunoaşte „realitatea“ (scepticismul), fiecă încearcă a deslega 
întrun fel sau altul „problema ontologică“. 

Dar, la urma urmei, problema de căpetenie a filosofiei se 
reduce la determinarea puterii subiectului de a cunoaşte și a 
iăptui în temeiul cunoașterii. Marea eroare care sa strecurat 
dela început în această discuţie și care n'a fost încă înlăturată 
pe deplin a fost că iumea (realitatea), așa cum se înfăţişează 

subiectului ajuns la reflexiune filosofică, a fost considerată ca 
dată subiectului, pe cînd adevărul este că ea a fost construită 
prin. procesul dialectic ca iume intersubiectivă. 

Raportul subiect-obiect nu rămîne identic. Trebue să deo-. 
sebim cu hotăriîrile obiectului-fenomen de obiectul-corp. Ca să 
ajungem însă la această deosebire, e nevoie de o cercetare te- 
meinică a condiţiunilor cunoașterii şi de o revizuire radicală 
a rezultatelor la cari a ajuns pînă acuma filosofia. 

Din confundarea fenomenului cu corpul material (în trei 
dimensiuni) sau născut toate aporiile cari împiedică şi azi des- 
legarea problemei cunoaşterii și o împăcare durabilă ue 
teorie şi practică. 

In plină lumină apare această confuziune în filosofia lui 
Leibniz pentru care lumea corporală e declarată fenomen, atri- 
buindu-se realitate monadelor ; în acelaş timp „fenomenele: 
senzibile“ sînt declarate simple stări interne ale monadei fără 
valoare ontică (existențială). Impins de obiecțiunile sceptice. 
ale lui Hume, Kant, deşi crede că doboară pozițiunea lui 
Leibniz, nu face totuş decît s'o desăvîrșească și s'o structu- 
reze mai bine. Așa cum Platon înfăptueşte o sinteză între. 
fizica democritiană şi subiectivismul sofiştilor, așa năzueşte 
Kant să împace metafizica lui Leibniz cu fenomenalismul ex- 
trem al lui Hume. Dar unitatea ştiinţei se întemeiază la Kant 
pe confuziunea amintită mai înainte, iar monadologia, în urma 
obiecţiunilor lui Hume, e szoasă de Kant din domeniul științei, 
dîndu-i-se numai o valoare practică (morală). Trebue să în- 
semnăm însă cu toată grfja că problema închiderii monadei 
Kant nici nu încearcă s'o rezolve, ci el presupune, în dome- 
niul practic, pluralitatea subiectelor ca un fapt ce n'are nevoie 
de demonstrare. Dar tocmai acesta este punctul vulnerabil al 
sistemului kantian : între solipsismul hotărît al părţii teore- 
tice şi pluralitatea persoanelor morale se deschide un hiatus 
cu neputinţă de înlăturat. Toate încercările de a restabili uni- 
tatea sistemului kantian au dat, pare-mi-se, pînă acum greş 
din pricina că nu s'a descoperit adevărata sa eroare. Filosofii 
postkantieni, pînă în zilele noastre, mau făcut decît sau să 
transforme filosofia sa practică potrivind-o celei teoretice, 
ajungînd astfel și la un solipsism practic (fenomenologia), sau 
adaptînd partea teoretică celei practice (noua monadologie a 
lui Renouvier), dar lăsînd, ca şi Kant, deschisă problema plu- 
ralității monadelor, cea a comunicării lor întreolaltă. 

In felul acesta cercetarea condiţiunilor cunoașterii e legată 
ce analiza conștiinței individuale (subiective) și, din punct de 
vedere teoretic, evadarea din solipsism devine cu neputinţă, 
iar practica oscilează între afirmarea unui egoism potrivit teo- 
riei şi încercarea unui sulidarism întemeiat pe „bunul simț“ 
cure refuză să recunoască solipsismul oricît de bine ar fi 
demonstrat teoreticește. 

In această stare a lucrurile a intervenit sociologia pentru 
a arăta că individul e influenţat, în felul său de gîndire şi 
judecare, de „mediul social“. Acest mediu social s'a închegat 
apoi, la urmaşii lui A. Comte, într'o entitate a parte ce-l con- 
strînge pe individ să gîndească și să judece întrun anumit fel. 
„Interpretarea sociologică a cunoaşterii“ a făcut oarecare vîlvă 
pe la sfîrşitul secolului trecut şi începutul secolului de faţă. 
Dar numai spirite. nefilosofice pot atribui acestei teorii socio- 
logiste o valoare, pe cînd sociologi cu pregătire filosofică au 
fost în stare să descopere prea lesne artificialitatea și primiti- 
vitatea epistemologică a sociologismului. 

Cu drept cuvînt d-l Mircea Florian în lucrarea sa, vred- 
nică de toată atenţia, „Cunoaștere şi Existenţă“ !) nici n'a 
amintit epistemologia s»ciciogică. Totuş deslegarea problemei 
propusă în lucrarea sa nu poate îi primită fără puternice re- 
zerve. Concepţia ontologică a cunoașterii menită să întemeieze 
o ontologie realistă e una din deslegările posibile ce se pot 
opune fenomenalismului subiectivist (solipsist). Dar, după pă- 
rerea noastară sprijinită pe cele expuse în tratatul de faţă, 
inaintarea în cercetarea problemei epistemologice nu se poate 
întăptuit prin răsturnarea teoriei kantiene și în opoziție cu ea 
ci pornind dela rezultatele dobîndite de Kant, ţinîndu-se seama 
de elementele noui ivite în urma constiturii sociologiei ca 
ştiinţă. 

Credem anume, că sociologia poate contribui la deslegarea 
problemelor epistemologiei, cum pe de altă parte, numai tre- 
cînd prin epistemologie, sociologia își poate dobîndi un do- 
meniu de cercetare bine hotărnicit faţă de celelalte științe. 


18. CE ESTE METAFIZICA 


Dacă vrem să explicăm fenomenul metafizic, vom trebui să 
răspundem la întrebarea cum se naşte acest fenomen, deci 
vom trebui să arătăm originile sale. 

Metatizica există, există şi sisteme de metafizică. Dar, a 
existat oare metafizica înainte de ivirea sistemelor elaborate 
de filosofi ? A preocupat problema metafizică spiritul omenesc 
chiar dela început, deci: este omul un „animal metafizic“ și nu 
numai un animal politic ? S'a ivit această problemă numai în 
mintea unor anumiţi indivizi, sau se poate naşte ea în mintea 
oricărui om, dacă e pus în condițiuni care provoacă în mod 
necesar apariţia ei. 

Durkheim, în Formele elementare ale vieţii religioase, îşi 
propune a desprinde „cauzele, totdeauna prezente, de care 


1) Bucureşti, Societ. rom. de filosofie, 1939, 

depind formele cele mai esenţiale ale cugetării şi ale practicei 
religioase“. El crede că aceste cauze se pot observa cu atît 
mai lesne cu cît societățile unde se observă sînt mai puţin 
complicate. Iată pentru ce caută el să se apropie de „origini“. 
Prin acest termen Durkheim înţelege „nu un început absolut, 
ci starea socială cea mai simplă care e cunoscută în prezent, 
acea stare dincolo de care noi nu ne putem urca în timpurile 
de faţă“.  Supoziţia lui Durkheim este că în „starea socială 
cea mai simplă“ vom găsi şi „formele cele mai simple ale 
religiei“. . Pentru dînsul deci, societatea explică totul. Dar el 
simplifică problema în mod extrem. In societatea cea mai 
simplă, la „originile“ societății, toate reprezentările pe care 
omul și le face despre lume și despre sine sînt de origine 
religioasă. „Orice religie, zice el, este în acelaș timp o cosmo- 
logie și o speculație asupra divinului“. Și mai departe : „Dacă 
filosofia și științele sînt născute din religie, e că religia ea 
însăși a început prin a ţinea locul de ştiinţe şi de filosofie“. Și 
astfel ajunge Durkheim să afirme că „principalele categorii 
(logice) sînt născute în religie și din religie; că ele sînt un 
produs al gîndirii religioase“. 

După ipoteza lui Durkheim noi am trebui să căutăm „ori- 
ginile*“* metafizicei în „gîndirea religioasă a societăţilor simple“, 
iar metafizica vom găsi-o în societățile evoluate în care ea s'a 
despărțit de religie. La Australieni, de pildă, metafizica s'ar 
găsi încă învăluită cu desăvirșşire în religie, iar la Greci am 
putea constata desprinderea ei de religie, deci nașterea ei din 
religie. Dar cum s'ar prezinta oare religia în societăţile unde 
metafizica și-ar fi dobîndit deplină independenţă de religie ? 
Ar fi ea mai clară, mai pură ? Care ar fi aci obiectul religiei și 
care al metafizicei ? Cosmologia ar intra în religie, specula- 
țiunile asupra divinului ar mai face parte din metafizică ? 

Durkheim nu se ocupă de această problemă, el năzuește 
numai să desăvirşească positivismul lui Auguste Comte. Comte 
aflase legea evoluţiei spiritului omenesc, legea celor trei stadii 
(teologic, metafizic și positiv). Durkheim este positivist. El face 
ştiinţă positivă, și atunci el nu putea găsi în societatea cea mai 
simplă, deci la origine, decît gindire religioasă, „teologică“. 
Comte era convins cumcă religia și metafizica vor dispărea 
pentru a face loc gîndirii positive. Urmașii săi au văzut pie- 
dicile care se opun. verificării acestei legi şi au renunțat la 
ideea de a reorganiza societatea prin „separațiunea puterilor“. 
Dar ei au menţinut ca bază a teoriilor lor legea celor trei stadii, 
deci legea evoluției cugetării omenești dela. teologie la 
positivism. 

In Franța unde problemele filosofice se discută cu aprin- 
dere, deoarece aceste probleme ating temeliile teoretice ale 
tuturor ştiinţelor şi, prin ştiinţe, principiile care conduc 

acţiunea rațională a omului, positivismul se găsește în faţa unei 
puternice opoziții. Cîtă vreme influenţa positivistă nu depășea 
sfera ştiinţelor exacte, iar sociologia positivistă se mărginea a 
aduna, sistematiza și interpreta în mod obiectiv faptele sociale, 
filosofii n'aveau niciun motiv să se neliniștească, Dar positi- 
vismul durkheimian, cu toate că a renunţat la planurile roman- 
tice de reformă socială ale lui A. Comte, a reînceput totuși 
lupta împotriva metafizicei și a filosofiei în general. Acest 
positivism încearcă a-și impune doctrina în morală şi în drept. 
Lévy-Bruhl în cartea sa La Morale et la Sciences des moeurs și 
L. Duguit în marele său Tratat de drept constituţional au 
enunțat extirparea tuturor urmelor metafizice și filosofice din 
aceste domenii. 

Impotriva acestui positivism „antifilosofic“ și dogmatic a 
început de cu bună vreme lupta filosoful și sociologul francez 
Gaston Richard. In cartea sa Sociologia generală şi legile socio- 
logice precum și în temeinicul studiu „Ateismul dogmatic...“ d-l 
G. Richard a zguduit temeliile doctrinei școalei durkheimiene , 
în Evoluţia moravurilor el distruge teoria lui Lévy-Bruhl, și 
întrun studiu Positivismul juridice şi Legea celor trei stadii 
(publicat în „Archives de Philosophie du Droit et de Sociologie 
juridique“ 1931), Gaston Richard atacă principiile de bază ale 
concepției lui Duguit. El arată aci marea eroare a positivismu-- 
lui lui Comte, care, luptînd împotriva metafizicei, face el însuși 
metafizică primitivă și naivă. Această metafizică positivistă. 
intrînd în domeniul moralei și al dreptului, amenință să 
distrugă chiar temeliile acestor științe. Concluziunile d-lui 
G. Richard sînt: Morala şi dreptul trebue „să se libereze de 
sofismul raţiunii leneșe, ascuns în inima positivismului, și care 
'stă în a confunda dogmatismul metafizic cu contrarul său. 
critica filosofică. Ceea ce îi trebue teoriei dreptului (și, adăo- 
găm noi, teoriei sociale în general) este o critică a cunoaşterii 
care s'o ajute a vedea limpede în problema sa proprie, libe- 
rîndu-se de iluziile izvorite din prestigiul științelor naturii și 
din extensiunea peste măsură a conceptelor lor asupra studiului 
lumii morale, înțelegînd prin asta lumea acțiunii și a valorilor“. 

Problema întemeierii filosofice a științelor sociale, sau a 
sociologiei, a primit, în Franţa, prin scrierile d-lui G. Richard 
un nou aspect. Dar și în Germania, lupta împotriva positivis- 
mului comteist a găsit un reprezentant remarcabil : Max Sche- 
ler. Intr'un studiu Die positivistische Geschichtsphilosophie 
des Wissens und die Aufgaben einer Soziologie der Erkenntnis 
(publicat în „Vierteljahrshefte für Sozialwissenshaften“ I, 1, 
1921), Scheler arată că legea celor trei stadii nu poate resista 
unei critici ; religia, metafizica și științele corespund, fiecare 
la rîndul său, unor tendinţe permanente ale sufletului omenesc, 
și nu sînt stări succesive nici în evoluția individuală nici în 

evoluţia socială. Simultaneitatea acestor manifestări spirituale, 
şi izvoarele (originile) lor subiective şi sociale, Scheler le 
expune mai pe larg în,cartea sa Die Wissensformen und die 
Gesellschaft. Filosoful romîn Vasile Conta, dealtminteri subt 
puternica influenţă a positivismului comteist, crede totuși că 
metafizica corespunde unei trebuințe permanente ale spiritului 
omenesc, neputînd fi înlocuit prin știință. Dar și Conta vede 
originile metafizicei în gîndirea religioasă; prin urmare, el 
crede că metafizica reprezintă o stare de evoluţie a religiei. 
Aceeași concepție o întîlnim și la alt filosof romîn, dl. I. Petro- 
vici (în Elemente de metafizică). După părerea lui, Comte 
avea dreptate, afirmînd că religia va fi înlocuită prin metafi- 
zică, dar că el nu avea dreptate de a susținea că metafizica va 
dispărea făcînd loc științei positive. 

Studiul nostru de față caută o deslegare a acestei probleme 
și noi trebue să răspundem mai întîiu la întrebarea: ce este 
metafizica ? Dar nu căutăm o definiţie a metafizicei, ci ne vom 
strădui de a găsi „originele“ ei, deci de a da o „etiologie“ a 
metafizicei. 

Calea, metoda, a arătat-o G. Richard. Prin critica cunoa- 
şterii trebue să încercăm a descoperi originile metafizicei. S'a 
pretins că metafizica a căutat să pătrundă pînă la „absolut“. 
Kant a demonstrat că această tendinţă este o iluzie a rațiunii, 
deoarece cunoaşterea trebue să se sprijine pe datele simţurilor. 
Obiectul cunoaşterii sînt fenomenele, 'şi nu lucrurile în sine. 
Dar Kant afirmă existenţa lucrului în sine ca o condiţie nece- 
sară a apariţiei fenomenelor. 

Această afirmaţie o fixăm ca punct de plecare al cercetări- 
lor noastre. 


19. METAFIZICA ȘI MATEMATICA 


Fenomenalismul ocupă un loc intermediar între încrederea 
nremărginită în puterea noastră de cunoaștere și agnosticism. 
Fenomenalismul declară că noi cunoaștem lucrurile numai cum 
ne apar nouă, așa cum ni le prezintă simțurile, dar că nu le 
putem cunoaște cum sînt în sine. Sîntem cu totul de acord 
şi pe de-asupra, admitem că lucrurile nu sînt decît fenomene. 

Nu e de altminteri mare nenorocire că lumea nu e decît 
fenomen, și pentru un îndrăgostit chestiunea dacă adorata sa 
este fenomen sau lucru în sine nu constitue o problemă neli- 
niștitoare. 

Dar, din punct de vedere teoretic, avem o mică îndoială. 
Dacă fenomenele sînt obiecte, corpuri în spaţiu, dat fiind că 

spaţiul este o formă subiectivă, noi avem intuiţia, deci o cunoa- 
ştere nemijlocită a acestor corpuri. 

Dar posibilitatea de a avea o atare cunoaștere intuitivă a 
corpuriior e cel puţin îndoelnică şi problematică. 

Iată ce zice un reprezentant al științelor exacte : „Putem 
noi concepe spaţiul în patru dimensiuni, adică putem noi să ne 
-imaginăm despre el o reprezentare senzibilă ? Intr'adevăr noi nu 
concepem decît cu greutate chiar spațiul în trei dimensiuni. 
Fără de mișcările noastre mușchiulare noi nu l-am cunoaște. 
Un om paralizat și chior, adică neavînd senzaţia reliefului pe 
care o dă vederea binoculară, — care este şi ea, înainte de 
“toate, o pipăire mușchiulară, — ar vedea cu ochiul său unic şi 
imobil toate obiectele proiectate într'un singur plan, ca pe o 
pînză de fond în teatru. Spaţiul în trei dimensiuni i-ar fi 
inaccesibil“. „Eu cred, zice autorul mai departe, că anumite 
persoane își pot reprezenta spaţiul în patru dimensiuni. Aspec- 
tele succesive ale unei flori în diferitele vîrste ale creșterii sale, 
din ziua în care ea nu e decît o plăpîndă mlădiță verde pînă 
în ziua cînd petalele sale ofilite cad îndurerate, și diversele 
“deplasări succesive ale corolei sale sub influenţa vîntului con- 
stituesc o imagine globală a florii în spaţiul cu patru dimen- 
siuni. Există oameni care pot vedea dintr'o singură privire toi 
acest ansamblu ? Da, și mai ales, cred eu, bunii jucători de şah. 
Dacă un mare jucător de şah joacă bine, este că, dintr'o singură 
privire a ochiului său mintal, el îmbrățișează ansamblul cro- 
nologic şi parţial al loviturilor posibile derivate dintr'o singură 
Jovitură iniţială, cu toate repercursiunile lor asupra jocului ce 
se va desfășura. El vede în mod simultan toată succesiunea 
sa“. (Charles Nordmann, Einstein et PUnivers, Paris, Hachette 
1926, pg. 12/13). 

Să fim ceva mai radicali decît Nordmann şi să zicem: 
„Noi n'avem nicidecum întuiția corpurilor în trei dimensiuni, 
dar putem și trebue să construim corpurile prin mișcare, cu 
ajutorul elementelor a căror intuiție o avem. A avea conștiință 
"despre lume şi despre sine nu înseamnă altceva decît a construi 

în mod continuu spaţiul în trei dimensiuni, fără a-l putea 
prinde nicicînd într'o reprezentare senzibilă, adică într'o in- 
tuiţie. 

Dar, cum la Kant spaţiul în trei dimensiuni este forma 
` întuiţiei, noi avem, după el, intuiţia corpurilor în trei dimen- 
siuni. Nordmann afirmă că o putem avea, deși cu greu; noi 
zicem : această intuiţie e imposibilă ; posibilă este numai con- 
strucţia lor, fără a o putea termina cîndva. 

Pentru a lămuri mai bine însă problema, să analizăm cazul 
imaginat de Bergson, menit să înlesnească înțelegerea teoriei 
lui Einstein (Durée et Simultaneite, 5-e éd., Paris 1929, pg. 200 
urm.) : 

„Cu greu numai ne putem imagina o dimensiune nouă 
dacă pornim dela un spaţiu în trei dimensiuni, deoarece expe- 
riența nu ne arată o a patra dimensiune. Dar, nimic nu e mai 
simplu, dacă e vorba de un spaţiu cu două dimensiuni pe care-l 
dotăm cu această dimensiune suplimentară. Noi putem evoca 
fiinţe turtite, trăind pe o suprafaţă, confundîndu-se cu ea, ne- 
cunoscînd decît două dimensiuni de spațiu. Una din ele va fi 
fost condusă prin calculele sale să postuleze existența unei a 
treia dimensiune. Superficiali în dublul înţeles al cuvîntului, 
semenii săi vor refuza fără îndoială să-l urmeze ; el însuşi nu 
va reuși să imagineze ceea ce mintea sa va fi putut concepe. 
Dar noi, care trăim întrun Spaţiu cu trei dimensiuni, noi am 
avea percepția reală despre ceea ce el și-ar fi reprezentat nu- 
mai ca posibil: noi ne-am da seama în mod exact de ceea 
ce el ar fi adăogat introducînd o dimensiune nouă. Și cum 
aceasta ar fi ceva cam de acelaș fel cum am face noi înșine 
cînd, reduşi la trei dimensiuni cum sintem, am presupune că 
sîntem scufundaţi într'un mediu cu patru dimensiuni, noi ne-am 
imagina aproape în acest fel această a patra dimensiune care 
ni se părea la început inimaginabilă. Asta n'ar fi chiar acelaș 
lucru, e adevărat. Căci un spaţiu cu mai mult de trei. di- 
mensiuni este o pură concepţie a spiritului şi poate să nu cores- 
pundă niciunei realități. Pe când Spaţiul cu trei dimensiuni 
este cel al experienţei noastre. Cînd deci, în cele ce ur- 
mează, ne vom servi de Spaţiul nostru în trei dimensiuni, per- 
ceput în realitate, pentru a da un corp reprezentărilor unui 
-matematician — supus unui univers turtit, — reprezentări 
pentru el concepțibile dar nu imaginabile, — asta nu va vrea 
să zică cumcă există sau ar putea exista un Spaţiu cu patru 
dimensiuni capabil, la rîndul său, de a realiza în formă con- 
cretă propriile noastre concepțiuni matematice, cînd ele tran- 
scendează lumea noastră în trei dimensiuni. Asta ar însemna 
să aprobăm prea din cale afară pe aceia cari interpretează chiar 
de îndată în mod metafizic teoria Relativității. Artificiul de 
care ne vom folosi are ca unic obiect de a da un suport ima- 
ginativ teoriei, de a o face astfel mai clară, şi prin asta de a. 
face să se vadă mai bine erorile în cari concluziuni pripite 
ne-ar face să cădem“. 

In această expunere Bergson pornește dela premisa că 
noi ne imaginăm Spaţiul în trei dimensiuni, și că am putea 
trece la construcția (concepţia) unei a patra dimensiuni, așa 
cum fiinţe trăind întrun plan și avînd imagini bidimensionale, 
ar putea trece la construcţia dimensiunii a treia. 

Dar, cu o mică opintire a imaginației, putem constata că 
aceste fiinţe turtite nu pot avea intuiţia planului, ci numai 
intuiţii lineare, planul ele trebue să-l construească prin miş- 
care, deci planul este pentru aceste ființe un concept. Un ma- 

tematician turtit poate postula existența unei a treia dimen- 
siuni, dacă presupunem terminată construcția dimensiunii a 
doua, deci dacă afirmă realitatea și identitatea lucrurilor bi- 
dimensionale, aşa cum noi afirmăm identitatea şi realitatea 
corpurilor în trei dimensiuni, — deşi experiența intuitivă nu 
ne dă niciun exemplu al unui corp care war fi supus schim- 
bării. 

Prin urmare, împotriva concluziilor lui Bergson, noi afir- 
măm că, dacă identificăm fenomenele intuitive cu corpurile 
în trei dimensiuni, noi nu numai că avem dreptul, ci sîntem 
chiar contrînşi prin logica gîndirii noastre de a trece la con- 
strucția unei a patra dimensiuni. 

Şi aceasta este dimensiunea metafizică sau hyperfizică. 

Dacă experienţa intuitivă ne-ar da de fapt corpuri în trei 
dimensiuni, stabile şi nesupuse schimbării continue, atunci lu- 
crul în sine ar fi accesibil cunoașterii noastre nemijlocite (su- 
hiective) ; el ar fi conținutul adecvat al unei imagini intuitive, 
așa cum este, de pildă, coloarea. Noi am avea în acest caz 
concepte intuitive: 

Dar, din fericire sau nefericire, lucrurile nu se petrec 
astfel. Postulatul desăvirşirii construcției dimensiunii a treia 
nu se naşte în conștiința individuală ; el este rezultatul comu- 
nicării între conştiinţele subiective. Corpurile în trei dimen- 
siuni nu sînt intuiţii, ci construcţii matematice postulate ca 
terminate ; ele sînt concepte fixate prin limbaj, instrument a! 
comunicării intelectuale şi al creiării lumii intersubiective 
(obiective) sau conceptuale. Prin conceptul matematic (de 
număr şi formă) noi prindem lumea senzibilă în raporturi sta- 
bile, cari ne garantează identitatea corpurilor (obiectelor) in- 
dividuale, deși corpurile-fenomene, date intuiţiei se schimbă 
neîntrerupt. 

Limbajul preface deci lumea subiectivă, senzibilă sau 
fenomenală (în înţelesul adecvat al cuvîntului), într'o lume 
obiectivă, inteligibilă, scutită de schimbare. 

In creiarea lumii obiective, materiale sau corporale, inter- 
vine — întroducînd postulatul desăvîrșirii construcției sale 
nicicînd terminate în sfera subiectivă — factorul social, care 
garantează identitatea lumii obiective pentru toţi indivizii care 
vorbesc aceeași limbă. 

. Dar, pe cînd matematica desăvîrşește opera limbajului, 
dîndu-i un aspect curat rațional-cognitiv, ea garantează totuşi 
numai stabilitatea formală a lumii obiective. 

Aci intervine fizica ; și ea încearcă de a da lumii o sta- 
bilitate materială, de a umple deci cadrele fixate de mate- 
matică. Dar fizica, ea însăşi și în sfera sa proprie, adică în 
sfera lumii corporale, ridică probleme filosofice, deoarece ve- 
rificarea legilor fizice se izbeşte de discordanța între concept 

şi conținutul său, între postulatul stabilităţii corpului-concept 
și instabilitatea corpului-fenomen. 

Aristotel dă explicaţia filosofică a principiilor fizicei în 
Metaţizica sa, fără a depăși domeniul fizicei.  Metafizica sa 
nu este deci metafizică în înțelesul de azi al cuvîntului. Ex- 
plicaţia sa e destul de simplă, totuși superioară celei a meta- 
fizicienilor materialiști . După Aristotel, există un substrat jn- 
definit, materia și forma, din sinteza cărora se nasc corpurile, 
substanțele, obiecte ale fizicei. Trecerea dela posibilitate la 
actualitate, Aristotel o explică prin acțiunea principiului for- 
mal ; materialiștii moderni, deci fizicienii dogmatici, dau pri- 
matul materiei, care conţine în sine puterea de a crea formele. 

Pentru noi ajunge să constatăm că dela Aristotel la Ein- 
stein situația rămîne aceeași în fizică şi în metafizică (în în- 
țeles aristotelian) : nu trebue să depășim conceptele matema- 
tice, adică matematica a desăvîrșit structura: Universului. 

Platon, mai îndrăzneț, mai matematician și logician, dar 
mai puţin fizician decît Aristotel, este întemeietorul meta- 
fizicei în înțelesul modern al cuvîntului și al cărei nume ade- 
vărat ar trebui să fie hyperfizică. Dată fiind contradicţia între 
forma conceptuală neschimbată și conţinutul senzibil -varia- 
bil, ar trebui să se caute conţinutul adecvat formei într'o lume 
suprasenzibilă. Şi aceste conţinuturi, ideile, trebue să for- 
meze o ierarhie de valoare corespunzînd ierarhiei conceptelor, 
dintre care cele mai excelente sînt: binele, adevărul şi fru- 
mosul. Numai prin idei lumea dobîndește un înţeles şi con- 
ceptele matematice își împlinesc rolul. Scopurile individuale 
au nevoie de suportul cunoașterii științifice (matematice sau 
filosofice), dar ele ar rămînea supuse contigențelor lumii sen- 
zibile, dacă ştiinţa n'ar avea posibilitatea de a „transcenda“ 
lumea senzibilă şi de a prinde adevărata realitate, adică ie- 
rarhia fixă şi rigidă a scopurilor. 

Platon ajunge deci, neglijînd dificultăţile pe care le ridică 
critica cunoașterii și cari pe vremea sa nu puteau fi deslegate, 
la deslegarea problemei metafizice : pe deasupra lumii sen- 
zibile trebue să existe o lume ideală, lumea morală (a valo- 
rilor). 

Kant rămîne pe linia lui Platon, dar ţinînd seama totuși 
de progresul teoriei cunoașterii înfăptuite de Descartes și de 
Hume şi de fizica lui Newton ; el încearcă a concilia fizica cu 
metafizica printr'o critică a cunoașterii. Dar încercarea sa n'a 
reușit pe deplin. Prin faptul că definește Spaţiul în trei di- 
mensiuni ca formă subiectivă a intuiţiei, el își închide drumul 
care duce la metafizică. El nu se putea libera de concepţia 
fizicei, care renunţă la o teorie a cunoașterii și operează într'o 
lume din care conștiința subiectivă fusese eliminată. Kant a 
accentuat, ce-i drept, importanţa „construcției“ pentru concep- 

tele geometrice, construcție care constitue deosebirea între 
cunoaşterea matematică și cea filosofică. Și citind locul unde 
expune această problemă (Critica rațiunii pure, Metodologia, 
cap. 1, secția 1-a), vedem că Im. Kant ar fi găsit deslegarea, 
dacă ar fi explicat geneza Spaţiului în trei dimensiuni prin 
construcția conceptelor geometrice, în loc de a pune la baza 
ucestei construcţii Spaţiul ca formă pură a intuiţiei. 

Dar cum pentru el, și pentru toţi filosofii pînă 'n zilele 
noastre, elaborarea conceptelor se realizează în conștiința su- 
biectivă, poziția câștigată printr'o astfel de analiză ar fi avut 
o valoare pur negativă sau limitativă și ar fi introdus, mai ales, 
o contradicție cu fizica newtoniană, care presupune existența 
spaţiului în trei dimensiuni, 

Și, cum dela această poziție nu se poate progresa fără 
contradicţie, în sfera conştiinţei subiective, pînă la idei, adică 
la lumea scopurilor, Kant nu poate ajunge în domeniul moral 
decît printr'un salt, ale cărui urmări primejdioase sînt ate- 
nuate apoi prin ficțiunea unui teleologism al naturii. 

Un neokantian, Alois Riehl, a atacat problema spaţiului 
ia Kant. lată explicarea sa (după Carl Siegel: Alois Riehl — 
Ein Beitrag zur Geschichte des Neokantianismus, Graz 1932, 
pag. 45/46): „Pentru cel ce se orientează numai prin pipăit 
(cum e cazul celor orbi din naștere), reprezentarea spaţiului 
nu constă bine zis decît din reprezentăn de coexistenţă, care 
sint un moment al reprezentării de timp; reprezentarea de 
„lîngă olaltă“ a omului cu toate simţurile e dată numai prin 
senzaţia de luminos şi întunecat sau de negru-alb. Cu alte 
cuvinte : pe cînd toate celelalte senzații, ca sunete, mirosuri, 
senzaţii de mișcare, trebue să ni le reprezentăm „punctuale“, 
deci ca intensităţi pure, culorile nu le putem reprezenta ca 
puncte, ci lîngă olaltă, și dobindim astfel o reprezentare spa- 
ţială plană. Reprezentarea desvoltată a spaţiului în trei di- 
mensiuni rezultă însă din sinteza de senzaţii de mișcare cu 
senzația de lumină. Așa se explică faptul că, deoarece con- 
știința spațială specifică a celui cu toate simţurile e bidimen- 
sională (ceea ce corespunde senzației de negru-alb), dimen- 
siunea a treia sau de adîncime, cunoscută abia prin senzaţii de 
mişcare, apare în raport cu celelalte două dimensiuni ca ceva 
eterogen. 

Dar nici Riehl nici alţi criticiști nu îndrăznesc să depă- 
şească cele trei dimensiuni. Intre lumea „științelor exacte“ 
şi cea a „moralei“ prăpastia săpată de Kant rămîne deschisă. 
Domeniul moral este și după Riehl domeniul filosofiei neștiin- 
țifice. 

Acest hiatus teoretic a avut pentru intelectualii secolului 

al 19-lea urmări practice foarte grave: ei au devenit sceptici, 
relativiști, dat fiind că ordinea morală, lipsită de suportul 
verificării obiective, apărea ca o ficțiune subiectivă. Faimosul 
„als ob“ scos de Vaihinger din filosofia kantiană este expresia 
acestui defetism moral al intelectualilor. 


20. METAFIZICA ŞI RELIGIA 


Observaţia cea mai sumară a realităţii sociale ne arată că 
instrucţia ce o capătă tinerii aparţinând clasei intelectualilor 
îi mînă cu necesitate de a-și pune întrebări care, în ansam- 
blul lor, constituesc problema metafizică. 

Fiecare știință analizează o parte limitată a Universului 
dar nu dă o explicaţie a structurii totălităţii și a interdepen- 
denţei părților. Și atunci intelectualii, sprijinindu-se pe rezul- 
tatele ştiinţelor din timpul lor, formulează ipoteze menite să 
satisfacă tendinţa de sinteză a spiritului omenesc. 

Rămiîne totuşi în plină putere o altă tendinţă, comună tu- 
turor oamenilor fără deosebire de clasă socială, anume ten- 
dința de a avea certitudini asupra înțelesului existenței şi 
asupra scopurilor de urmărit în viaţă. Această certitudine o 
dă religia. | 

Oamenii simpli se ocupă şi ei cu știința. Dar aceasta este 
o ştiinţă ce serveşte nemijlocit pentru acţiune și care este mai 
mult un „corpus“ de cunoștințe împrăștiate decît o știință 
propriu zisă. Sinteza, nașterea unei științe generale, prime, 
este condiționată de apariţia unei clase sociale de teoreticieni 
specialiști.  Ipotezele „științifice“ primitive sînt de natură 
„magică“ şi fără legătură strînsă între ele.  Raţionalizarea 
magiei dă știința. Intîia „confuzie a puterilor“, pentru a în- 
trebuinţa terminologia lui A. Comte, a fost cea a magicienilor 
şi preoţilor, după înfăptuirea diviziunii muncii spirituale și 
manuale. De aci se explică faptul că preoţii sînt primii sa- 
vanţi, cum notează Aristotel vorbind de începuturile mate- 
maticei la Egipteni. La Greci se înfăptuește o fericită „separa- 
ţiune a puterilor“ între savanţi și preoți; filosofii desăvîr- 
şesc opera magicienilor, pe cînd preoții rămîn ceea ce au 
fost : slujitorii divinității. 

Confuzia acestor puteri a dat rezultate rele mai ales în 
Evul mediu, împiedicînd la început desvoltarea liberă a știin- 
telor și dînd naștere mai tîrziu luptei între cele două clase de 
intelectuali.  Positivismul comteist preconizează o nouă con- 
fuzie a puterilor, vrînd a substitui știința religiei şi pe savanţi 
preoţilor. 

Această îndoită aberaţie, teoretică şi practică, trebue în- 

dreptată pentru a salva prestigiul științei antidogmatice și 
dornice de progres şi pentru a nu scădea rolul important și 
necesar al religiei pentru viaţa omenească. 

Explicarea religioasă a lumii rămîne în sfera lumii corpo- 
vale, adică a lumii în trei dimensiuni. Divinitatea nu este 
transcendentă în adevărul înţeles al cuvîntului, religia nu po- 
stulează o transgresiune teoretică a lumii fizice. Spiritele și 
zeitățile acţionează în lumea noastră, în alt fel, ce-i drept, 
decît oamenii, dar cîmpul acțiunii lor nu depășește cele trei 
dimensiuni, spațiul nostru. Metatizica a introdus confuziunea, 
identificînd necunoscutul și misteriosul în lumea noastră cu 
transcendentul, care este un rezultat al unor calcule mate- 
matice ; eroare explicabilă pentru începuturile metafizicei, dar 
de neiertat unei metafizice din timpurile noastre. 

Religia trăiește deci lîngă știință, ea se naște din senti- 
mentul de dependenţă și neputinţă a omului în fața univer- 
sului, pe cînd ştiinţa este expresia voinței de dominaţiune 
a omului asupra forțelor naturii. Imaginaţia dă icoana unei 
lumi mai puternice și mai mari decît omul, rațiunea pe cea a 
unui univers supus omului și care poate fi stăpînit prin for- 
tele omenești. 

Putem lămuri deosebirea între religie și metafizică zicînd 
că religia se naște din teleologismul subiectiv, pe cînd meta- 
fizica întroduce, precum vom vedea, finalismul obiectiv ca o 
nouă dimensiune a lumii obiective cu trei dimensiuni. 

Finalismul metafizic presupune nu numai existenţa unei 
pluralităţi de conștiințe subiective, ci şi existența unei con- 
ştiinţe supraindividuale sau metafizice. 

: Această nouă dimensiune adăogată lumii materiale este 
timpul istoric. 

Neţinind seama de faptul că elaborarea științei este un 
rezultat al comunicaţiei între conștiinţele subiective, Kant a 
identificat lumea fenomenală cu lumea corporală (în trei di- 
mensiuni). De aci a izvorit eroarea sa cu privire la finalism, 
opiniunea sa că finalitatea este un element subiectiv, o ficțiune 
şi nu un factor constitutiv al lumii obiective. Introducînd 
în teoria kantiană rectificarea necesară, trecerea dela Critica 
raţiunii pure prin Critica puterii de judecare la Critica raţiunii 
practice poate fi înfăptuită fără conttadicţii și antinomii. 


21. METAFIZICA ȘI ISTORIA 
Pornind dela fenomene ca date imediate ale conștiinței, am 
trebuit să le acordăm în clipa ce ni se pune întrebarea ce este 


un fenomen, consistență materială în spaţiul cu trei dimensiuni 
Dacă nu ni Sar pune această întrebare sau dacă noi n'am 

putea-o pune altuia, știința nu sar putea naște, adică nici 
matematica nici metafizica war exista  Cantificarea sau spa- 
ţializarea este un efect „logic“ al comunicării intersubjective. 
Limbajul este instrumentul pentru această transformare a feno- 
menelor (subiective) în corpuri (materiale, obiective), și mate- 
matica a dat limbajului forma cea mai perfectă, cea mai 
perfectă adaptare la scopul comunicării intersubiective. Ştiin-, 
tele matematice pătrund pînă la cele mai intime ţesături ale 
lumii materiale, dela infinitul-mare pînă la infinitul-mic. 

Bergson confundă spaţializarea sau cantificarea obiectivă: 
cu extensiunea bidimensională a fenomenelor subiective, şi 
atribue fenomenelor subiective spațialitate terminată, așa cum 
a făcut-o, înaintea sa, Kant. Acestei cantități, pretinsă feno- 
menală, Bergson i-a opus calitatea, și ea fenomenală și subiec- 
tivă, ca intensitate pură. El a arătat că, neglijind aspectui 
calitativ al lucrurilor, știința sărăcește natura, o mecanicizează. 
şi nu poate explica fenomenul vieţii și al conștiinței, a cărui 
notă caracteristică este calitatea şi a cărui „dimensiune“ nu 
este extensiunea, ci intensitatea; In acest fel, crede Bergson, 
se poate demonstra libertatea, autonomia vieţii, care nu e 
supusă determinismului cantitativ, spaţial. 

Dar, timpul lui Bergson, timpul care nu poate fi măsurat, 
ci care este trăit, care este intensitate pură, nu este timpui 
obiectiv ce se poate măsura prin mișcarea corpurilor. Timpul 
bergsonian este dimensiunea a treia, care se adaogă lumii 
subiective bidimensionale pentru a construi în continuu în 
sfera subiectivă — și numai în această sferă — lumea spaţială 
în trei dimensiuni. Postulîndu-se, -prin comunicarea inter- 
subiectivă, terminarea acestei construcţii, deci existența une: 
lumi corporale în trei dimensiuni (identică pentru toate con- 
ştiinţele subiective și independentă de ele), cantitatea și calita- 
tea devin categorii logice pentru a exprima relaţii între cor- 
puri. Bergson a văzut bine că fenomenalismul lui Kant conține 
o eroare. Această eroare e mai aparentă în definiția timpului, 
care, la Kant, nu e decît o dimensiune spaţială, linia, fără ca. 
filosoful să vadă că timpul de care vorbește (simțul interny 
este un element constitutiv al spaţiului în trei dimensiuni care 
e obiectiv și nicidecum o formă subiectivă. Fără o critică a 
concepției kantiene cu privire la spaţiu, noua teorie a timpului: 
dată de Bergson rămîne, din punct de vedere teoretic, stearpă. 

Bergson nu l-a putut depăși pe Kant, și mai ales el n'a avut 
curajul lui Kant de a face saltul în lumea trancendentă, meta- 
fizică, riscînd sguduirea unității sistemului. Libertatea lui 
Kant e dobîndită împotriva rațiunii speculative, împotriva şi 
științei şi prin demonstrarea că știința este neputincioasă a, 
dovedi realitatea libertății noastre morale. Libertatea lui Berg- 

son reclamă distrugerea științei și regresiunea la lumea 
subiectivă. 

Intenţia noastră este de a rămînea pe calea lui Kant, stră- 
duindu-ne de a găsi mijloacele pentru a ajunge la lumea 
metafizică și la libertatea personalităţii omeneşti fără a ne ex- 
pume la riscurile unor salturi primejdioase ale raţiunii sau 
ale divagaţiunilor unei metafizici poetice. 

Așa cum putem vorbi de un timp subiectiv, psihologic, tot 
2şa putem vorbi şi de un spaţiu subiectiv, psihologic, care nu 
este spațiul kantian (sau metamatic). 

Şi, așa cum timpul subiectiv (bergsonian) este intensitate 
sau durată pură, tot astfel spaţiul subiectiv este extensiune 
pură ; spaţiul în trei dimensiuni (matematic) este o sinteză a 
spațiului subiectiv și timpului subiectiv. Acesta este înțelesul 
termenului „dimensiune“ : spaţiul este, ca extensiune pură, 
bidimensional, timpul subiectiv (ca durată sau intensitate pură) 
se adaogă ca a treia dimensiune și dă naștere, prin postulatul 
terminării acestei dimensiuni, lumii obiective sau interindivi- 
duale în trei dimensiuni, existînd în afară și independentă de 
subiecte şi avînd legile ei proprii. 

In acest fel ajungem la deducţiunea unei libertăţi absolute 
a subiectului, opusă determinismului matematic, care, postulind 
terminarea sintezei intersubiective, construește un spațiu obiec- 
tiv, umplut de corpuri determinate de legi mecanice. Această 
pierdere a libertății în lumea matematizată, obiectivă, este, 
pentru raţiunea omenească, iremediabilă și de necesitate logică. 
Dar pierderea aceasta e compensată prin necesitatea (şi nu nu- 
mai posibilitatea) de a depăși concepția matematică a lumii 
printr'o concepție metafizică. 

Dacă admitem — și rațiunea ne constrînge să admitem — 
că lumea noastră în trei dimensiuni este umplută de corpun 
(ceea.ce înseamnă că în lumea noastră principiul identității are 
o valabilitae universală și că toate judecăţile întemeiate pe 
acest principiu sînt adevărate), atunci sîntem în drept şi con- 
strînși prin rațiunea noastră de a păși la construirea dimen- 
siunii a patra. 

Aceasta a patra dimensiune nu este timpul exprimat prin 
senzațiile subiectului (mișcarea fenomenelor), ci prin mişcarea 
corpurilor în lumea obiectivă. l 

Pentru a înlătura toate neinţelegerile posibile, notăm că 
acest timp, reprezentînd dimensiunea a patra, nu este timpul 
einsteinian, deci nu este (pretinsa) a patra dimensiune a teoriei 
relativității. In această teorie, după ce se postulează termi- 
garea construcţiei dimensiunii a treia, deci existența lumii 
corporale, a universului fizic-matematic, se adaogă încă odată 
timpul subiectiv pretinzîndu-se că el reprezintă o a patra 
dimensiune. Fără îndoială că întroducerea factorului subiec- 

tiv (a observatorului) în calculele matematico-fizice este o 
combinaţie interesantă şi rodnică. Dar, cum observă Bergscn, 
ea nu schimbă rezultatele fizicei clasice, cum de altminteri 
toate științele exacte (positive), elimină observatorii, subiectele, 
înlocuindu-i printr'un singur observator : rațiune omenească (a 
cărei geneză intersubiectivă am demonstrat-o). In așa fel, 
timpul fizicei clasice nu poate fi decit un element spaţial (un 
element al spațiului în trei dimensiuni). Bergson încearcă a-i 
da timpului semnificația sa subiectivă, originară, fără a atinge 
însă structura spaţială a lumii obiective. Fizica nouă introduce 
timpul subiectiv, pretinzînd de a transforma prin asta structura 
lumii obiective. Bergson arată că nimic nu se schimbă prin 
ipoteza relativistă, şi el are dreptate: fizica nouă nu intră în 
domeniul metafizicei. î 

Noi ne găsim pe altă cale și îndrăznim a depăşi lumea 
cbiectivă, fizico-matematică, adăogîndu-i o nouă dimensiune. 
Noi o numim timp. Dar acesta nu e timpul lui Bergson nici 
timpul lui Einstein, ci timpul istoric. 

Problema istoriei este deci o problemă metafizică, sau s'ar 
putea chiar zice că ea constitue problema metafizică. 

Aci trebue să ne reamintim exemplul lui Ch. Nordmann cu 
aspectele succesive ale unei flori în diferite vîrste ale creșterii 
ei și cel cu jucătorul de şah. Nordmann crede că există per- 
soane care pot vedea într'o singură privire toate aceste stări 
succesive. Aceste persoane ar avea deci intuiţia senzibilă a 
spaţiului în trei dimensiuni ; corpurile materiale ar fi pentru 
ele fenomene, cum sînt pentru noi culorile, sunetele, mirosurile. 
ete. 

„In studiul nostru „Despre condițiunile conștiinței și cuno- 
ştinţei“* (Cernăuţi 1912) am atacat această problemă. 

— „Dimensiunea a treia, am zis noi, este expresiunea con- 
tinuității prin care e dată identitatea existenței individuale. Dar 
prin faptul că această continuitate nu este nicicînd întreruptă 
(terminată), nici un corp nu poate avea știința despre sine, de- 
oarece nici un corp nu este ceea ce a fost. Admiţind termi- 
narea, spațiul ca intuiţie, sau anularea continuității dimensiunii 
a treia, fie numai ca ipoteză, rezultă posibilitatea construcţiunii 
dimensiunii a patra. Această concluzie logică și evidentă -a 
făcut-o „Spiritismul'“, care, în felul acesta, nu este o absurdi- 
tate, ci este un postulat inevitabil al rațiunii, dacă se operează 
cu cunoștința de sine ca corp în trei dimensiuni. Dacă așa 
numitele „medii“ au într'adevăr această conştiinţă, e foarte 
logic ca impenetrabilitatea corpurilor, gravitaţiunea etc. să nu 
mai aibă valabilitate pentru lumea în patru dimensiuni. Căci 
aşa cum calitățile noastre simple, culorile, sunetele etc. sînt 
penetrabile, adică pot cuprinde acelaș loc deodată, şi numâi 
prin separațiunea lor continuă ajungem la construcțiunea 

dimensiunii a treia, în aceaş mod dimensiunea a treia terminată 
ar da ca rezultat posibilitatea înlocuirii unui corp prin altul. 
Corpul ar deveni, în înțelesul nostru, calitate simplă; prin 
urmare, avînd posibilitatea să construesc dimensiunea a patra, 
evoluțiunea istorică ar deveni pentru mine „intuiție“, Cesar ar 
apărea şi dispărea făcînd loc lui Napoleon, cum apare şi dis- 
pare în spațiul cu trei dimensiuni calitatea „alb“ și e înlocuită 
prin „roşu“. Şi precum calităţile noastre simple nu se schimbă 
în cursul timpului (alb rămîne alb toată viața noastră, şi este 
aceeaș calitate de cînd există un Eu care o constată), așa și 
corpul în trei dimensiuni ar rămînea în cursul timpului ne- 
atins, deci calitate simplă — pentru dimensiunea a patra. In 
adevăr, științele matematice pot construi dimensiuni în infinit, 
deoarece nu există „realități“ matematice, nu există intuiție 
matematică. Dar geometria, care este demonstrațiunea intui- 
tivă a operațiunilor matematice, ajunge numai la mișcarea pla- 
nului, la separațiunea planurilor de olaltă, deci la formarea 
nicicînd terminată a corpului. Corpul fix sau terminat ar fi 
menţinerea unui raport anumit între planuri, deci negaţiunea 
posibilităţii oricărei schimbări în acest raport. Schimbarea însă 
fiind continuă în raportul dat între planuri, noi nu avem ştiinţa 
corpului, ci numai noţiunea de limită a corpului. In temeiul 
acestor deducţiuni sîntem în drept a face concluziunea : ori- 
cine ar fi în stare să aibă intuiţia corpului, ar fi pentru noi 
zeitate, — cauza productivă a lumii în care trăim şi noi am 
fi pentru ea fenomen curat, nerealitate, așa cum sînt pentru 
noi culorile și sunetele şi calităţile tactile etc., şi cum ne putem 
închipui că pentru culori şi sunete noi sîntem cauza productivă 
pe care o fiinţă ce n'are posibilitatea construirii dimensiunii a 
treia nu o poate percepe. Se poate întîmpla şi nimeni nu este 
îndreptăţit să nege acest lucru, că oameni sau alte ființe cu o 
imaginație pe care noi sîntem nevoiţi a o numi anormală, văd 
lumea subt aspectul terminării dimensiunii a treia, şi atunci 
spiritismul, în toate formele sale, nu este ceva mistic, ci o de- 
scriere a datelor, cum sînt pentru noi schimbările în spaţiul cu 
trei dimensiuni. In viaţa de toate zilele, în realitatea noastră, 
produsul terminat, deci perceptibil prin intuiție sînt calităţile 
în două dimensiuni prin a căror mișcare și separațiune continuă 
de olaltă se naște noţiunea corpului“. 

In cazul cînd această noţiune, elaborată prin construcţie, 
ar deveni intuiție, cunoaştere imediată, fizica ar fi psihologie, 
deci legile fizice şi mecanice ar putea fi constatate prin intros- 
pecție. Pe cînd, așa cum e starea lucrurilor, subiectul, pentru 
a crea o lume obiectivă, are nevoie de a intra în comunicare 
intelectuală cu alte subiecte. Datele conştiinţei subiective de- 
vin prin această operaţie calităţi ale corpurilor, simboluri care 

exprimă raporturi între lucruri proiectate în afară de subiect 
și avînd o existență independentă de subiect, 

Dacă lucrurile, obiectele, ar fi intuiţii, atunci spiritiștii ar 
avea dreptul și ar avea posibilitatea să intre în comunicare inte- 
lectuală cu spirite, cu fiinţe care există în dimensiunea a patra, 
așa cum noi intrăm în comunicare cu fiinţe care trăesc în 
dimensiunea a treia. i 

Dar, cum pentru noi terminarea construcţiei spaţiului în 
trei dimensiuni rămine pentru totdeauna numai un postulat şi 
o condiţie pentru a comunica altuia ce sînt fenomenele perce- 
pute de noi, trecerea la construcția dimensiunii a patra nu 
poate da rezultatul dobindit prin construirea dimensiunii a 
treia. Lumea metafizică, în patru dimensiuni, rămîne totdeauna 
neterminată, o vecinică devenire, fără ca noi să putem atinge 
o limită, deci fără ca să putem prinde obiectele acelei lumi 
printr'o „intuiţie“ intelectuală, așa cum pretindem şi trebue 
să pretindem a avea o „intuiţie conceptuală“ a corpurilor în 
trei dimensiuni. | 

Superioritatea omului asupra celorlalte animale stă deci 
în matematizarea lumii cu ajutorul şi prin perfecţionarea lim- 
bajului. Matematizarea lumii și constituirea științei corpurilor 
ne împinge în mod necesar la construirea dimensiunii a patra, 
deci la metafizică, dar nu ne poate da „o cunoaștere metafi- 
zică“ ; matematica nu justifică spiritismul. 

Dar tentaţia era prea mare pentru filosofii matematicieni, 
(și filosofii sînt mai ales spirite matematice) de a construi o 
iume a ideilor, care devine apoi o lume ideală, după imaginea 
lumii conceptuale. Aci trebue să căutăm temeiurile raţionale 
ale tuturor încercărilor de a dovedi existența lui Dumnezeu 
şi a spiriteior. Metafizica a găsit în Religie sau în diversele 
religii o descripție, deci o imagine a unei lumi pe deasupra 
lumii senzibile, sau mai bine zis a unei lumi care se va în- 
făptui întrun viitor mai mult sau mai puţin apropiat. Meta- 
fizica a raţionalizat aceste operaţiuni ale imaginației și astfel 
s'a născut confuzia între religie și metafizică, dîndu-ne o meta- 
fizică religioasă și o teologie rațională ; aceasta din urmă a fost 
întemeiată de Aristotel. 

Izvoarele acestei erori sînt acuma pentru noi lămurite. 
Dacă filosoful porneşte dela supoziţia că el însuş, ca subiect, 
poate desăvîrși construcția lumii obiective (în trei dimensiuni) 
şi că această operaţie se petrece în conștiința sa, atunci în mod 
necesar el va crede că poate încerca și deslegarea subiectivă 
şi personală a problemei transcendentului. Dar, aci, filosofii 
nu. reușesc să ne dea decît o imagine ştearsă a lumii de dincolo 
a religiilor, pretinzînd că religiile sînt expresia unei „gîndiri 
metafizice populare“, și că ceea ce e comun tuturor religiilor: 
coincide cu ceea ce numim metafizică. 

Dar, ţinând seamă de faptul că lumea noastră, obiectivă şi 

reală, este produsul unei cooperări între conștiințele subiective, 
noi vom căuta rezolvarea problemei metafizice pe aceeaș cale. 

Noi toţi cari am elaborat şi desăvirșit cunoașterea lumii 
obiective în trei dimensiuni, trebue să trecem la construirea 
dimensiunii a patra, adică la depășirea limitelor acestei lumi 
matematizate și mecanicizate, pentru a crea — istoria, devenirea 
totdeauna neterminată. 

Scopul ultim al acestei deveniri nu e cunoscut, căci atunci 
am avea o imagine, fie numai conceptuală, a lumii metafizice, 
dar direcţia şi înlănțuirea faptelor care constitue acest proces 
vecinic se revelează prin schimbările continue în lumea cor- 
gorală, prin naşterea și moartea lucrurilor (cari, în acest caz, 
nu sînt fenomene). 

Astfel, lumea științelor formează baza conceptuală a unei 
lumi care o depăşeşte şi pentru care ea nu e decît un simbol, 
urzeala pe care timpul ţese icoanele succesive ale evenimen- 
telor istorice. Aceste evenimente, desenîndu-se pe țesătură, 
sînt interpretate ca rezultate dintr'o acţiune continuă de forţe, 
oarbe sau conștiente. Lumea corpurilor, desbrăcată prin ştiinţe 
de toate calităţile sale cari o făceau pentru individ aşa de 
agreabilă, dar cîteodată şi aşa de teribilă, redobindeşte strălu- 
cirea sa devenind frumoasă şi sublimă. 

Dar să revenim pe urmele raționamentului nostru. Știin- 
tele: astronomia, geometria, aritmetica, mecanica, fizica, bio- 
logia şi psihologia sînt în legătură strînsă cu activităţile noastre 
practice : agricultura, comerțul, industria, creșterea vitelor, pe- 
dagogia. Ştiinţele înlesnesc „socializarea“ lor, adică coordo- 
narea activităților individuale. cu privire la aplicarea mijloa- 
celor şi la scopurile propuse. In acest fel științele contribuesc 
la consolidarea societăţilor omenești, la transformarea agrega- 
telor sociale în sisteme complexe și diferențiate, cari devin 
prin asta capabile de a-și păstra unitatea lor în timp. Ceea ce 
înseamnă că prin ştiinţe societăţile întră în istorie. Constituirea 
istoirei nu e posibilă fără calcule astronomice, fără delimitări 
geografice, fără raportarea evenimentelor cari se succed la 
aceste calcule şi operaţiuni geometrice. 

Se zice că popoarele primitive n'au istorie şi nici societă- 
tile de animale. Asta nu înseamnă că aceste societăţi nau un 
trecut plin de evenimente interesante şi dramatice, hotărîtoare 
de multe ori pentru existenţa lor. Ele au avut crize şi lupte. 
Fiecare trib african, fiecare furnicar are o istorie. Dar această 
istorie nu poate fi scrisă de africani și de furnici. Noi o putem 
scrie, sprijinindu-ne pe urmele lăsate de activitatea acestor 
societăţi. Ele nu creează deci istoria lor ; ele trăiesc pentru noi, 
observatorii, în timpul istoric, dar ele nu au conștiința (sau 
o conștiință foarte redusă) a timpului istoric, prin urmare ele 
pau putinţa de a fixa într'o ordine rigidă evenimentele succe- 
sive şi de a interpreta prezentul prin trecut şi de a construi 
linia viitorului pe baza prezentului. 

Numai în măsura ce se naște și se lărgeşte cunoașterea 
lumii corporale, ca mecanism determinat prin legi cauzale, ia 
naştere și se constitue şi istoria prin nașterea necesară şi logică 
a unei a patra dimensiuni : timpul istoric. In măsura deci ce se 
desvoltă limbajul științific, matematic, se desvoltă şi limbajul 
istoric, caracterizat prin observarea riguroasă a raporturilor de 
timp între evenimente. 

Din universul material deci, determinat de legi mecanice 
(spaţiale), se naște universul istoric, determinat de legi finale, 
adică de legi de succesiune în timp, prin legile vecinicei 
deveniri. 

Pornind dela aceste considerațiuni, am putea lesne rectifica 
erorile teoriilor istoriei cari, negăsind adevărata deslegare a 
problemei, afirmă că domeniul istoriei este despărțit, ba chiar 
opus celui al științelor positive. Cînd Xenopol, Rickert etc. ne 
asigură că istoria nu se ocupă decît de individual, unic, care 
nu se repetă niciodată, pe cînd științele positive se interesează 
numai de faptele generale cari se repetă totdeauna, ei comit 
aceeaş eroare ca și Bergson care susține că datele imediate 
ale conștiinței, calitățile sau intensităţile pure, sînt unice și nu 
se repetă nicicînd. Fără îndoială, „albul“ ca pură intensitate 
(senzaţie) este unic, căci „alburile“ succesive constituesc tim- 
pul subiectiv care cu extensiunea pură dă percepţia în trei 
dimensiuni. Dar „albul fizic“ şi definit prin fizică este o calitate 
constantă a corpuriior albe, calitate care, prin definiţia științei 
fizice, nu se poate schimba nicicînd şi este independentă de 
subiect, care mare decît o serie de senzaţii „albe“ — unice şi 
deosebite unele de altele, fără ca să putem ajunge în această 
sferă subiectivă, la „albul absolut“. Aceeaș istorie se repetă la 
trecerea din lumea fizică în lumea metafizică sau istorică. Cor- 
purile sînt, pe deoparte, calități pure cari se schimbă neîn- 
trerupt, dar, subt alt aspect, ele devin tipuri generale prin 
definiția cărora putem trage mersul istoriei, legile evoluţiei 
unei societăți omeneşti de-o pildă. 

Nu poate fi deci vorba aci de o poziţie inconciliabilă între 
două domenii ale cunoaşterii, ci numai de geneza logică (mate- 
matică) a Universului: pornind dela datele imediate ale con- 
ştiinţei în două dimensiuni, trecînd apoi la lumea materială (în 
trei dimensiuni), ajungem în sfîrșit cu necesitate la construc- 
ţia lumii istorice (în patru dimensiuni). 

Dar, fără îndoială, teoreticianii istoriei, ei înșiși spirite 
antimatematice și scriind pentru cetitori cari, la rîndul lor, 
nici nu gîndesc a vedea o legătură între istorie și științele 
positive, vor trata cu dispreţ ipoteza noastră, considerînd-o 
absurdă. Ne mîngîiem însă imaginîndu-ne că un Platun, un 
Descartes, un Leibniz un Kant ar considera această teorie ca 
avînd oareșcare interes și meritînd a fi examinată. 

Sociologia cunoașterii a descoperit eroarea de calcul a 

raționalismului subiectiv în construirea universului. Dacă stă- 
ruim în a neglija factorul social (intersubiectiv) în constituirea 
ştiinţelor, noi nu putem depăși teoria lui Kant, oricari ar fi 
artificiile de metodă ce am aplica. Oameni de geniu, filosofi 
profunzi, au încercat să rectifice și să desăvirşească opera lui 
Kant. Ei n'au reuşit decît să complice problemele şi să le în- 
tunece. Ei au supus limba la cazne teribile pentru a exprima 
cugetarea lor, şi discipolii lor se cred filosofi cînd reușesc să 
imite acest limbaj complicat şi tenebros. 


22, METAFIZICA ȘI SOCIOLOGIA 


Separaţiunea între Matematică și Metafizică, sau între 
Științele positive şi Istorie, a trebuit să devină fatală mai ales 
pentru Sociologie. Căci de aici izvorește eroarea inițială şi 
fundamentală a lui A. Comte şi neîncetatele oscilaţii ale opi- 
niunilor cu privire la obiectul și metoda acestei ştiinţe. A. 
Comte coordonează sociologia științelor „naturale“ și legile 
sociale legilor naturale sau fizice. El vrea să constituiască o 
fizică socială subt numele de sociologie. Cînd preconizează, la 
sfîrşit, metoda istorică, metodă caracteristică pentru noua 
știință, el vrea ca istoria să-și piardă caracterul ei propriu 
pentru a deveni slujitoarea unei științe exacte. 

Totuș, absurditatea e evidentă. Dacă legile sociale sînt 
legi naturale în înțelesul științelor exacte, intervenția voinței 
omenești în organizarea socială e cu neputinţă. Ceea ce vede 
Comte. Dar el îndulcește această concluzie logică, zicînd că 
voinţele individuale nu pot schimba direcția evoluţiei sociale, 
ci pot numai înceteni sau grăbi evoluția. La:această stranie 
concluzie ajung toţi reformatorii positiviști fie că e vorba de 
socialiști revoluționari sau de conservatori. 

Dar, ni se pare că pentru a acționa asupra unui lucru, 
pentru a întrebuința un lucru oarecare ca mijloc pentru a 
atinge un scop, acela ce acționează trebue să se afle în afară 
de acel lucru. Şoferul nu este o piesă de automobil: numai în 
acest caz el poate conduce automobilul într'o direcţie deter- 
minată, — deși automobilul e determinat, în functiunea sa, 
cu desăviîrșire de legi mecanice. Reprezentanţii ştiinţelor exacte 
zic : direcţia ce o va lua automobilul ne este cu totul indife- 
rentă ; această problemă o lăsăm în seama şoferului şi chiar în - 
seama automobilului, dacă este într'adevăr un auto-mobil; 
noi nu ne interesăm dacă automobilul se va zdrobi izbindu-se 
de un arbore, sau dacă îl duce pe un medic la un bolnav. Ceea 
ce ne interesează este buna funcţionare a automobilulu după 
legile mecanice. Și în acelaș fel raționează și naturaliştii fie 
că e vorba de legile mecanice propriu zise, sau de legile Uni- 
versului, ale atomulw, ale organismului omenesc sau de legile 

sociale. Problema scopului, a țintei, este, după părerea acestor 
savanţi, lipsită de sens pentru știință, și uneori ea e chiar 
antiștiințifică. 

In filosofia veche problema scopului, a lui „telos“, este 
problema fundamentală. Dar, cum rațiunea n'a putut da în 
urmă un răspuns clar și fără contradicții, „ştiinţa“ a renunţat 
să deslege această problemă, lăsînd-o în seama „filosofilor“ ca 
să-și bată capul cu ea inventînd teorii metafizice ! 

Dar, cum rațiunea suferă de o boală congenitală, care este 
speculațiunea sau tendinţa de a transgresa lumea materială, cri- 
ticismul îi dă libertatea să speculeze, dar pentru plăcerea ei 
proprie și fără să pretindă ca aceste speculaţiuni să fie consi- 
derate științifice. Criticismul a eliminat deci pentru totdeauna, 
asta e părerea lui Kant, din domeniul științei problema șofe- 
rului, sau, cu o expresie mai modernă, problema pilotului. 

Dar la temelia acestei eliminări stau două erori: menți- 
nerea înțelesului tradițional al termenului de „rațiune“ şi o de- 
finiție arbitrară a termenului de „ştiinţă“. Prima eroare am 
rectificat-o. A doua poate fi înlăturată prin considerațiunile ce 
urmează. 

Ştiinţa, pentru a merita acest nume, nu poate elimina pro- 
bleme, ea trebue să le deslege. Și, dacă ştiinţele zise exacte au 
renunțat să caute deslegarea problemei finalității, de aci nu 
rezultă de loc că ele reprezintă ştiinţa în general şi că o teorie 
care se ocupă de această problemă n'ar fi „ştiinţifică“, Dimpo- 
trivă, chiar deslegarea acestei probleme ar putea redobîndi 
științei prestigiul pe care e amenințată să-l piardă. Căci, apli- 
într'adevăr extraordinare pentru a stăpîni și exploata forțele 
naturii. Dar, în. măsură ce aceste posibilități se lărgesc, în 
aceeaş măsură se accentuează necesitatea de a găsi un răspuns 
la întrebarea : care este ținta străduinţelor noastre în domeniul 
tehnic ? care este scopul ce trebue să-l urmărim ? care este 
viitorul omenirii raționalizate din punct de vedere al mijloa- 
celor tehnice ? 

Sociologia fiind născută în zodia positivismului a crezut că 
nar putea merita numele de știință decît devenind o ştiinţă 
exactă, o fizică socială. Și nădejdea positiviştilor era și mai 
este că sociologia ca știință exactă va da naștere unei tehnice 
sociale care va garanta progresul social așa cum celelalte științe 
au înfăptuit progresul în diferitele domenii ale activității ome- 
neşti. Dar în ce stă acest progres? Care este ținta finală ? La 
astfel de întrebări positiviștij nu dau tin răspuns lămurit. Aci 
positivismul își dă mîna cu toate utopiile. Astfel visul lui 
A. Comte este o „societate positivistă“, întemeiată pe principiul 
separațiunii puterii spirituale de cea temporară și în care şeful 
corporației savanților positiviști va avea rolul unui Mare-Pon- 
tifice al Umanității. Era oare Republica lui Platon mai utopică? 

Dar A. Come avea cel puţin curajul opiniunii sale și sin- 
ceritate teoretică, pe cînd cei mai mulţi reformatori moderni 
sau amînă neîncetat enunţarea „tehnicii lor sociale“ sau adoptă 
tactica şi adeseori şi programul socialiștilor şi altor reforma- 
tori mai mult sau. mai puţin revoluționari. 

Ceea ce dovedește că sociologia positivistă nu poate pre- 
ciza scopurile de urmărit, fără ca să putem nega că ea ne dă 
mijloace pentru a urmări cele mai variate scopuri, — așa cum 
o fac toate ceielalte științe positive. Cei mai primejdioși socio- 
logi sînt aceia cari cred că ei pot impune acţiunii omenești sco- 
puri fără a ținea seama de evoluţia istorică, crezînd că printr'o 
tehnică socială se pot schimba instituţiile, se 'poate face ca 
oamenii să iubească omenirea mai mult decît familia şi națiu- 
nea lor etc. Dar zădarnică e încercarea lor de a întemeia şi 
justifica aceste tehnice pe o pretinsă lege naturală a evoluţiei 
sociale. Fiecare sociolog reformator inventează o lege în con- 
formitate cu programul său de reformă. Această lege e menită 
numai de a ascunde credinţa sociologului în atotputernicia le- 
gislatorului, credinţă care a prezidat la elaborarea utopiilor 
vechi. Reformatorii moderni simt trebuinţa de a acoperi goli- 
ciunea utopiiior lor cu mantaua științei positive, sau mai bine 
zis cu o manta cusută din petece împrumutate dela toate 
ştiinţele. 

In acest fe: s'a scăzut prestigiul sociologiei ca știință în 
stare să dea programe de acțiune. Relativismul și scepticismul 
sociologilor în domeniul teoretic a dat naștere unui relativism 
şi scepticism și mai accentuat în domeniul practic, uneori chiar 
unei atitudini cinice a oamenilor politici. Pareto consideră acest 
cinism ca inerent caracterului politicianilor. 

Dar problema trebue pusă odată pentru totdeauna, în mod 
lămurit şi definitiv. Oamenii acţionează împinși de dragoste, 
ură, sote de avere, de instinctul de dominaţiune etc. Noi putem 
analiza viața afectivă, putem chiar construi o mecanică a vieţii 
afective, cum a încercat-o Spinoza, părintele tuturor teoriilor 
sociale mecaniciste, sau putem ajunge la o logică a vieții afec- 
tive, cum face Gublot în a sa Logică a judecăților de valoare. 
Dar nici această iogică nici capitolul asupra raportului între 
Logică și Sociologie în al său Tratat de Logică nu rezolvă pro- 
blema. Căci autorul. rămîne în sfera conștiinței individuale, su- 
biective, și atinge numai construcția unei lumi obiective, adică 
interindividuale sau intersubiective. Dacă însă științele exacte 
au reușit să creeze o lume obiectivă, determinată de legi naturale 
mecanice cari garantează ordinea și o armonie perfectă între 
lucruri, am face rău să introducem din nou în domeniul lor 
factorul subiectiv, factor de desordine şi neliniște, care ar putea 
compromite rezultatele practice atît de minunate ale acestor 
ştiinţe. 


Rațiunea ne sfătueşte să lăsăm lucrurile aşa cum sau des- 

voltat. Mecanismul natural, fizic şi psihic, este o bază excelentă 
pentru a stăpîni natura şi indivizii (animale şi oameni). Dar 
aceeaș rațiune ne invită să căutăm aspectul dinamic al acestui 
mecanism, formele cari se nasc și pier, precum și înţelesul 
acestui dinamism, adică scopurile spre cari se îndreaptă. 

Dar pentru a avea înțelegerea acestui dinamism noi trebue 
să ne separăm de mecanism, devenind piloți cari pun scopuri 
determinate. Și pentru a scăpa de determinismul lumii mate- 
riale, în trei dimensiuni, trebue să ne avîntăm în dimensiunea 
a patra, deci să devenim spirite. Aceasta e vu concluzie logică 
şi matematică ; —- şi ea ar fi traductibilă în realitate, dacă 
lumea materială ar fi dată ca intuiţie conștiinței subiective. 
Dar cum lumea materială, mecanismul desăvirşit al Univer- 
sului, este o creaţiune interindividuală, atunci toţi aceia cari au 
creiat-o trebue să se avînte împreună în sfera purei spiritua- 
Ităţi, în sfera istoriei. In acest fel scopurile de urmărit nu sînt 
individuale, valorile spre a căror realizare năzuim noi toţi nu 
sînt legate nemijiocit de viața afectivă individuală, ci sînt 
create prin evoluţia istorică a comunității omeneşti. 

Prin asta se iczolvă problema pusă de James Mark Baldwin 
(în Interpretarea socială şi morală a principiilor desvoltării 
mentale, trad. franceză de G. L. Duprat, Paris 1899), şi a 
cărei deslegare dată de autor nu e satisfăcătoare. El zice că 
dragostea pentru părinți, pentru naţiune etc. nu poate fi expli- 
cată prin rațiune. Singurul argument este : noi iubim pe fraţii 
noştri fiindcă sînt fraţii noştri ete. Dar, noi pretindem că „spi- 
ritul de corp“ (Esprit de corps) despre care vorbește Baldwin 
poate fi explicat in temeiul ipotezei noastre. Spiritul de corp 
este manifestarea elaborării lumii obiective, deci a unei comu- 
niuni strînse între conştiinţele subiective. Și, mai ales, această 
elaborare împinge la crearea unei lumi metafizice, spirituale, 
sau istorice, unde indivizii urmăresc împreună aceleaşi scopuri, 
aceleași idealuri. 

Că indivizii cari formează o comunitate nu găsesc explicaţia 
raţională se lămurește prin faptul că ei fac istorie și nu reflec- 
tează asupra principiilor istoriei. Această reflexiune se naşte 
într'o comunitate ajunsă la deplină maturitate istorică şi con- 
stitue începutul Sociologiei. | 

Sociologia presupune deci desăvîrșirea științelor positive, 
dar într'un alt înţeles decum credea A. Comte, şi ea presupune, 
înainte de toate, constituirea istoriei ca știință. Sov:ologia trebue 
să se sprijine deci pe faptele istorice, căci obiectul ei este mai 
ales acea unitate care înfăptuește, prin dinamismul său, valo- 
rile spre realizarea cărora se îndreaptă toate acţiunile indivi- 
zilor ce trăiesc în aceeaș comunitate. Sociologia deci, care își 
trage puterile şi titlurile sale de știință din istorie, începe a 
deschide drumul spre adevărata înţelegere a faptelor sociale 
şi va putea da o tehnică socială prin determinarea precisă a 

rolului și a libertății individului ca forță socială. Intemeietorul 
acestei sociologii poate fi considerat fără rezervă Gaston Ri- 
chard. „Studiul culturii romînești, zice acest sociolog francez, 
(în studiul său La Culture roumaine et VEtat roumain“ +), 
Revue Internationale de Sociologie N-rele IX—X, 1932), dove- 
deşte de altminteri că fără luminile ce i le aduce un studiu 
amănunțit al trecutului, istoric și filologic, sociologia e oarbă 
și neputincioasă“ ; şi mai în urmă : „Izbînda pe care naţiona- 
litatea romînă a ştiut s'o dobîndească asupra tuturor cauzelor 
de distrugere și nimicire ce au amenințat-o în cursul secolelor 
a fost cea a unei energii spirituale“. Toate scrierile d-lui G. 
Richard privind problemele sociologiei și ale științelor sociale 
particulare (morală, pedagogie, drept) aplică această metodă 
istorică, fără a face, precum zice el însuș, concesiuni „,înșelă- 
toarei doctrine a materialismului economic“, sau altor deter- 
minisme pretinse științifice sau supraștiințifice. El a deschis 
iupta împotriva dogmatismului sociologic legînd sociologia de 
filosofia critică, de filosofia care caută izvoarele gîndirii noastre 
şi geneza spiritului omenesc. Analizele sale pătrunzătoare 
ne-au împins să punem și să încercăm a deslega problema unei 
întemeieri metafizice a sociologiei. 


23. 'TEMEIURILE METAFIZICE ALE SOCIOLOGIEI 


O serie de autori au încercat să rezolve problema unei so- 
ciologii a ştiinţelor și a metafizicei. Dar ni se pare că timpul e 
prielnic pentru a încerca deslegarea problemei unei întemeieri 
metafizice a sociologiei. Am arătat în ce condițiuni individul 
poate ajunge să cunoască lumea materială, Universul în trei 
dimensiuni, și cum, postulînd desăvîrşirea universului perfect 
ordonat şi matematizat, el trebue să treacă la construcţia unei 
a patra dimensiuni, deci la istorie. Obiectul sociologiei, reali- 
tatea istorică, dobîndeşte deci un nou aspect. A considera fap- 
tele sociale ca lucruri, cum pretinde Durkheim și școala sa, 
ni se pare acuma o afirmaţie lipsită de sens. Dacă faptele so- 
ciale ar fi lucruri, atunci societatea ar fi un mecanism a cărui 
funcționare ar fi necunoscută pentru noi, deoarece noi ne-am 
afla înăuntrul acestui mecanism. Pentru a cunoaşte deci ce 
este societatea noi trebue să ne separăm de mecanism, să de- 
venim „piloți“. Asta însă este metafizică și în zadar caută . 
şcoala durkheimiană şi toate școlile positiviste să deslege pro- 
blemele fundamentale ale sociologiei fără de metafizică. Vre- 

mea fizicei sociale a trecut; ea a fost Evul mediu al sociolo- 


1) Apărut în trad. romînească de Al. I. Alexandrescu, Bucureşti 
1933. 

giei. Noi am ajuns la metafizica socială, unde vom rămînea 
lungă vreme. Căci această metafizică reprezintă într'adevăr 
o limită de netrecut. Dacă am vrea s'o transcendăm, am cădea 
în absurdităţile spiritismului care pretinde că avem intuiţia 
lumii corporale. Dar a rămînea, pe de altă parte, în limitele 
trase: de științele exacte, ar însemna să renunțăm la cunoaş- 
terea faptelor sociale, deci să renunțăm la constituirea sociolo- 
giei. Istoria a pregătit transgresiunea limitelor lumii materiale. 
Pe vremea lui Kant adevăratul caracter al istoriei nu era încă 
bine lămurit. Kant are, ce-i drept, oareșcare idee asupra isto- 
riei, dar el nu poate găsi legătura între istorie și morală. Isto- 
ria este pentru el mai mult domeniul unde se ciocnesc pasiu- 
nile omenești şi unde morala nu se poate manifesta în plină 
lumină. Hegel are curajul să afirme că cunoaște mersul istoriei, 
planul providenței. Dar omul care ar avea dreptul să vorbească 
așa cum vorbește Hegel, ar trebui să fie Dumnezeu și, înainte 
de toate, Dumnezeu german. 

Sociologia noastră trebue să fie mai modestă. Ea cerce- 
tează, mergînd pe calea deschisă de istorie, legile cari guver- 
nează evoluţia societăților omeneşti. Toţi factorii cari împing 
grupurile omenești a se constitui, a se întinde, a acționa, trebue 
găsiţi. Toate lucrurile cari, în contact cu omul, s'au transformat 
şi sau „umanizat““ ne dau o explicare a faptelor sociale. 

Timpul istoric, nu poate fi exprimat prin raporturi între 
corpuri materiale, dar trebue indicat sau simbolizat prin schim- 
barea de astfel de raporturi (mișcarea acelor unui ceas, mişca- 
rea pămîntului în jurul soarelui etc.). Mișcările mecanice în 
lumea corporală nu servesc decît spre a da condiţiunea sen- 
zibilă pentru a constata devenirea continuă în lumea spirituală. 

In acest fel matematizarea și mecanizarea lumii materiale 
reprezintă suportul necesar pentru construirea lumii valorilor, 
unde subiectul nu apare subt forma concretă a corpului mate- 
rial, ci subt forma unei energii creatoare de valori. Individul 
contribue la crearea valorilor în măsura ce-și dobîndeşte cu- 
noştințe. El acţionează şi creează valori în mod conștient cînd 
ajunge la cunoaștere istorică ; dealtfel el este un agent istoric 
inconștient (deși el acţionează cu conștiință pentru scopurile 
sale individuale și în ce privește alegerea mijloacelor pentru 
atingerea acestor scopuri). Țăranii, de pildă, creează şi îmbo- 
găţesc arta naţională fără a avea conștiința acestui fapt istoric. 
Istoria constată aceste fapte, iar metafizica socială, sociologia, 
le explică. 

Teoria, sau, dacă vrem, ipoteza noastră este cam îndrăz- 
neaţă și, la întîia privire, ea poate părea întruciîtva chiar aven- 
turoasă. Dar, n'ar fi cu dreptate să fixăm raţiunii hotare nes- 
chimbate, cînd imaginaţia are joc liber pentru a crea fantome 
nenumărate cari ademenesc atîta lume şi împing uneori po- 
poare întregi la dezastru şi barbarie. 

Rațiunea este prin natura sa disciplinată. Ea înaintează 
pas cu pas și construeşte clădirile sale pe temelii solide, pe cal- 
cule amănunțite, Nu chimere ieșite din capete înfierbîntate 
de demagogi și reformatori aruncă ea în mijlocul mulțimilor 
gata a distruge, a ucide și arde. Rațiunea îndrăzneşte să se 
amestece în viața practică, pentrucă ea a organizat-o, dela 
începuturile civilizaţiei omeneşti. Programele ei de reformă 
în toate domeniile omenești, deci și în domeniul social, pot da 
directive sigure pentru a îndulci crizele sociale și pentru a 
înlesni progresul unei societăţi. 

Noi am schițat principiile unei astfel de științe sociale care 
ar îngădui, ţinîndu-se seama de evoluția istorică a unei socie- 
tăți, de a o conduce în mod rațional spre drumul deschis al civi- 
lizaţiei omeneşti. Şi acelaș sociolog, G. Richard, a exprimat în 
mod așa de lămurit idealul timpurilor noastre : „realizarea pro- 
gresivă a unui drept internațional care să garanteze autonomia 
naţiunilor“. Rațiunea ea însăș ar trebui să interzică „nivelarea 
brutală a tot ce constitue originalitatea popoarelor și face po- 
sibilă o adevărată armonie umană“, 

Această nivelare ar ucide spiritul omenesc care nu se 
poate naşte şi nu poate acţiona decît în sînul comunităţilor 
omenești închegate prin experiența comună a generaţiilor ce 
se succed în cursul istoriei lor. 


24. DEOSEBIREA INTRE SOCIOLOGIE ŞI TEORIA 
COMUNITĂȚII 


O sociologie lipsită de o temeinică fundamentare filosofică 
se încurcă cu necesitate în contradicții, de care n'o poate scuti 
nici cea mai atentă observaţie a faptelor. Am putea spune chiar, 
în mod paradoxal, că contradicţiile sînt cu atît mai numeroase 
cu cît observaţia faptelor e mai atentă şi cu cît faptele observate 
sînt mai numeroase. Asta pentrucă faptele ele însele, dacă nu 
sînt supuse unei tălmăciri filosofice, sînt contradictorii, îngă- 
duesc adică susținerea celor mai opuse teze. 

Aşa de pildă, observîndu-se deosebirea între viața socială 
dela sate și cea din orașele mari, între cea a „primitivilor“ și 
cea a „civilizaților“, s'a afirmat că satul ne înfățișează o comu- 
nitate în care individul e supus unui conformism puternic, pe 
cînd orașul îl descătușează pe individ de constrîngerea socială, 
Pe aceste observaţii se întemeiază opoziţia între comunitate şi 
societate, expusă de Ferdinand Tönnies. Dar, pe de altă parte, 
ştim că țăranul e cu mult mai individualist decît orășanul. Fă- 
ranului îi place să-și izoleze gospodăria sa, să fie stăpîn pe bu- 
cata sa de pămînt. El este hotărît potrivnic oricărei comunizări 
și socializări. Jidanii însă, adaptați de veacuri la viața orăşe- 
nească, sînt comuniști şi propagandiștii cei mai aprigi ai socia- 

lizării averilor. „Primitivii“, despre cari se spune că ar fi supuși 
unui conformism social aproape absolut, părăsesc, cum arată 
observaţia, lesne obiceiurile şi credinţele lor cînd vin în atin- 
gere cu civilizaţii. Dar orășeanul, pretins individualist, nu este 
mai „sociabil“ decît săteanul ? Şi ce înseamnă civilizaţie dacă 
nu sporire a sociabilităţii, a cooperării, a schimbului de bunuri 
nu numai materiale ci şi ideale? Aceste consideraţii l-au de- 
terminat, probabil, pe Durkheim să susție că societăţile civili- 
zate se întemeiază pe solidaritate organică, pe cînd cele primi- 
tive pe solidaritate mecanică. Experienţa ne demonstrează însă 
că tocmai progresul diviziunii muncii, temeiu al „solidarității 
organice“, a dat naștere celor mai înverșunate lupte de clasă 
(Rusia, Spania), pe cari societăţile cu „solidaritate mecanică“ 
nu le cunosc. Mai fericită pare a fi deslegarea acestei probleme 
încercată de Alfred Fouillee, care defineşte societatea ca „or- 
ganism contractual“. Fouillee caută anume să împace concepţia 
organicistă cu cea contractualistă, arătind că organicismul și 
contractualismul nu sînt decît două momente ale evoluţiei so- 
ciale. Solidaritatea socială întemeiată la început pe coeziunea 
naturală, inconştientă, organică, între membrii unui grup uman 
trece într'o solidaritate conștientă și liber consimțită. 

Toate aceste teorii cuprind un sîmbure de adevăr, dar ni- 
ciuna nu poate înlătura contradicţiile pe cari reaiitatea le înfă- 
țișează în fiece clipă. Şi nodul gordian al teoriei sociale nu 
poate fi desfăcut cu artificii de metodă și analize subtile, ci 
trebuește tăiat printr'o lovitură de spadă. 

Obiectul sociologiei, ca știință positivă (exactă), este me- 
canismul social produs al raţiunii umane, al legiuitorului, al 
artistului social genial, care, frămîntînd materia dată de na- 
tură (substratul biologic), reușește să închege o „formă socială“ 
cu o funcțiune bine definită. Sociologia nu se deosebeşte deci, 
aşa privită chestiunea, de celelalte științe positive. Ea studiază 
substratul natural (biologic) uman, descopere legile „naturale“ 
cărora le este supus și înlesnește în acest fel constituirea unei 
tehnice sociale care-i îngăduie tehnicianului social să stăpînea- 
scă societatea, s'o mlădieze după ideile sale şi pentru scopurile 
sale. Sociologia deci, împreună cu toate ştiinţele ajutătoare, în- 
gădue construirea de mașini sociale, de organizaţii raţionali- 
zate. 

Fie că e vorba de o școală, de o clasă de elevi, de o armată 
sau de un regiment, de o comunitate religioasă, de un sat sau 
de un Stat, principiile raţionale de organizare și conducere sînt 
aceleași : ele se întemeiază pe studiul naturii umane și cunoaș- 
terea legilor de cari ascultă ființa omenească. 

Dar teoria socială, aşa cum s'a născut şi s'a desvoltat, nu ia 
în seamă faptul că tehnicianul social stă în afară de maşină și 
că el trebue să cunoască scopul mașinii și ierarhia scopurilor 
cărora le servesc diferitele maşini sociale. Cea mai grea pro- 

blemă este, într'adevăr, cea a înlănţuirii scopurilor și a ierar- 
hizării lor pînă la scopul suprem, pentru care celelalte scopuri 
nu sînt decît mijloace. Aci să ne fie îngăduită o comparaţie me- 
nită să lămurească mai repede problema. Mecanicul unui tren 
urmărește un scop precis; să conducă trenul cu vitesa regle- 
mentară, atingînd la timpul fixat în orariu diferitele stații. Dar 
scopul pe care-l urmărește el nu este decît un mijloc pentru 
scopurile călătorilor și scopul general al administraţiei căilor 
ferate. 

Să considerăm cazul cînd trenul condus de acel mecanic 
transportă trupe în timp de războiu: e oare pentru mecanic 
indiferent, dacă trenul transportă trupe inamice sau ale pa- 
triei sale? Rămîne și în acest caz pentru mecanic ca „scop“ 
precisiunea circulației? E adevărat oare că un bun mecanic nu 
trebue să aibă altceva în vedere, decît împlinirea datoriei ca 
mecanic ? Noi credem că marea problemă de rezolvit este în a 
cui slujbă își pune mecanicul priceperea și munca sa de spe- 
cialist. Iar această problemă, după părerea noastră nu poate fi 
deslegată înăuntrul sociologiei și cu mijloacele ei ca știință 
positivă. O teorie a comunităţii omeneşti trebue să tragă hotar 
lămurit peste care sociologia nu poate trece fără a-și pierde 
caracterul de ştiinţă exactă, explicativă. Dar, totodată, aceeaș 
teorie a comunității trebue să arate că sociologia își dobîndește 
un înțeles şi contribue într'adevăr la înaintarea omenirii nu- 
mai prin legătura ei cu o ştiinţă generală a scopurilor (valori- 
lor) umane, deci cu Etica. 

Prin faptul că și celelalte științe (ale naturii) au nesocotit 
acest lucru, s'au ivit crizele sociale de tot felul în timpurile 
moderne. Sociologia s'a născut din nevoia de a găsi remedii îm- 
potriva acestor crize. Dar ea a crezut că crizele se pot înlătura 
prin perfecționarea mecanismului social, această perfecţionare 
devenind în mintea reformatorilor sociali un scop în sine, ulti- 
mul și supremul scop al străduințelor omenești. La perfecțiunea 
mecanismului se poate ajunge însă și prin constrîngere, prin 
forţă brutală și prin viclenie — după preceptele lui Machiavel. 
In această privinţă platonismul nu se îndepărtează așa de mult 
de machiavelism, cum crede P. Janet (în Istoria doctrinelor po- 
litice) deoarece pentru amîndouă aceste teorii ordinea, funcțio- 
narea perfectă a mașinei sociale, rămîne scopul suprem și care 
sfințește toate mijloacele. 

Nici deslegarea dată de Kant nu e mai fericită. Implinirea 
datoriei pentru datorie e un principiu valabil şi pentru cei buni 
şi pentru cei răi, e aplicabil şi într'o comunitate de sfinţi și 
într'o organizație de bandiți, iar formula imperativului catego- 
ric (în toate variantele ei) e prea vagă pentru a înlătura con- 
tradicţiile. De pildă, dacă n'ar exista proprietate n'ar exista 
furt, iar dacă „proprietatea e furt“, furtul devine o faptă mo- 
rală, o „datorie“. Şi de unde derivă Kant preceptul respectării 

persoanei „altuia“ ? Simpla afirmaţie că persoana este scop în 
sine (lăsînd la o parte nebulositatea termenului de „scop în 
sine“) nu ajunge pentru a susținea întreaga clădire a Eticei. 
Căci întrebăm : are un general dreptul (şi datoria) să jertfească 
viaţa soldaților săi pentru a cîştiga biruința ? In timpurile noa- 
stre răspunsul e mai ușor, căci ne gîndim deîndată la apărarea 
patriei și a „neamului“. Dar pe vremea lui Kant, cînd principii 
germani se războiau întreolaltă, cînd existau armate de mer- 
cenari. şi filosofii nu făceau serviciu militar, chestiunea avea 
altă înfățișare. Că omul trebue considerat odată ca fenomen 
intrînd în mecanismul naturii, și altă dată ca noumen, supus 
legii libertăţii, constitue numai o încercare de a ieși din în- 
curcătură. Această despărțire a domeniului moral, de domeniul 
naturii nu ne mulţumeşte de loc. Pentru noi omul devine nou- 
men, şi dobîndind odată această calitate, condiționată de ex- 
perierea și cunoașterea normelor morale, el se separă de natură 
ca subiect faţă de obiect. Ştiinţa nu este altceva decît cunoaș- 
terea obiectului de către subiect, în vederea stăpînirii și folosirii 
obiectului pentru scopurile urmărite de subiect. Iar problema 
fundamentală şi principală a oricărei filosofii este desvăluirea 
drumului pe care înaintînd individul uman devine subiect, 
deci liber, autonom și răspunzător pentru faptele sale. 

Filosofia, dela sofişti pînă azi, înţelege prin obiect al unui 
subiect fenomenul ca dată a conştiinţei. Ea a transformat lumea 
corporală în fenomen subiectiv, în loc să urmărească și să des- 
copere prefacerea fenomenelor subiective în corpuri, obiecte 
ale ştiinţei intersubiective. Filosofia (ca epistemologie) crezuse 
că realismul „naiv“ opera cu corpurile ca obiecte date cunoaş- 
terij nemijlocite a subiectului. De fapt realismul naiv nici nu 
pusese problema dacă corpul (în trei dimensiuni) este fenomen 
sau lucru în sine (realitate inteligibilă). Abia cînd sofiștii tre- 
ziră îndoieli și arătară subiectivitatea (relativitatea) fenomene- 
lor senzibile, idealismul platonic, admiţind punctul de vedere 
al șofiștilor se strădui totuș să dovedească realitatea lumii ex- 
terne, confundind însă corpurile cu fenomenele subiective (bi- 
dimensionale), și asta din cauza că n'a fost în stare să demon- 
streze că subiectul abia intrînd în comunicare cu alte subiecte 
e nevoit să postuleze terminarea dimensiunii a treia, deci să 
postuleze cu necesitate existenţa spaţiului în trei dimensiuni. 

Afirmația lui Max Scheler că numai omul are noţiunea 
obiectului în trei dimensiuni e o constatare de cea mai mare 
însemnătate. Importanţa ei se lămurește însă abia prin desco- 
perirea drumului pe care mergînd omul ajunge la această no- 
țiune. Subiectul în sfera sa proprie și numai cu puterile sale 
mwar putea să dobindească această cunoaștere : lumea externă, 
„obiectivă“, este o creaţiune intersubiectivă, o creaţiune a ştiin- 
tei fizice elaborată în cursul generaţiilor prin procesul dia- 
lectic. 

Atomismul antic este întîia teorie fizică ştiinţifică. Această 
teorie este și va rămînea temelia științei despre natură. Ea re- 
prezintă concluzia logică şi necesară a dialecticei cum s'a des- 
făşurat în cetatea antică, la un popor care ajunsese în posesiu- 
nea unui instrument de comunicare foarte mlădios şi nuanţat. 
Dar teoreticienii fizicieni profesau un realism științific naiv, 
aşa cum o fac şi fizicienii de azi cari nu sînt atinși de bacilul 
filosofic (exemplul tipic de îmbolnăvire filosofică ni-l înfă- 
țişează E. Mach cu a sa „Analyse der Empfindungen“). Obiec- 
țiunile sofiștilor nu cuprind decît întrebarea adresată fiecărui 
fizician : cum a! ajuns la certitudinea realităţii lumii externe, 
corporale ? Sofiştii arătară neputința subiectului de a deveni 
fizician. Dar nici ei, nici idealiştii, urmași ai lui Platon, nu în- 
ţeleseră că ceea ce subiectul izolat (solus ipse) nu poate întăp: 
tui, poate fi dobindit totuș prin dialog, prin comunicarea inter- 
subiectivă. Eroarea idealismului stă deci în încercarea de a 
demonstra că lumea corporală, externă, este obiect al cunoaș- 
terii individuale, subiective și că ea este identică pentru toţi 
indivizii. Această demonstraţie e însă imposibilă și ea depă- 
șeşte de fapt obiecțiunea sofistică bine înţeleasă. Niciun fizi- 
cian nu tăgăduește azi că aceeaş apă poate fi pentru un individ 
rece pentru altul caldă, pentru o mînă, a aceluiaș individ, rece, 
pentru cealaltă caldă, și totuș apa să aibă o temperatură fixă 
(obiectivă) de x grade, măsurată cu un instrument ce nu în- 
șeală. Astăzi un medic nu-i spune unui bolnav să facă băi calde 
sau reci, ci băi de cutare temperatură obiectivă. 

Această pildă lămurește toată polemica între realişti şi 
idealişti, și ne arată cît de stearpă a fost și este vorbăria filoso- 
filor în jurul problemei epistemologice. „Căldura“, „culoarea“ 
etc. sînt pe de o parte fenomene subiective, pe de altă parte 
însă însuşiri obiective ale corpurilor, însușiri ce pot fi măsurate 
şi comunicate ca adevărate. 

Dar nu ne îndoim nici de adevărul afirmației unui bolnav 
că i-e frig, deşi luîndu-i temperatura vom constata că are 39, 
Deosebim deci în acest caz fenomenul subiectiv al senzaţiei 
de frig de însușirea obiectivă a organismului care ne arată că 
organismul „arde“. 

Solipsismul își are prin urmare semnificația și îndreptăţi- 
rea sa în sfera subiectivă. Fără îndoială însă că omul a reușit 
să evadeze din solipsism, comunicînd altora ceea ce simte și 
ce vrea, deși „celălalt“ nu poate avea nicicînd aceleași senti- 
mente și vreri. Dar celălalt înțelege stările sufleteşti ale mele, 
dat fiind că eu dispun de semne (gesturi, cuvinte, gemete, 
plîns şi rîs) prin cari trebue să-mi exprim „pasiunile sufle- 
tului“. Dar, în acelaş timp, se desvoltă la om și simbolismul 
obiectiv, sistemui de semne prin care își exprimă cunoașterea 
sa privind obiectele exterioare, lucrurile. Contuziunea limba- 
jului ce exprimă „pasiuni“ ale suiletulvi cu limbajul ce ex- 

primă cunoaşterea lucrurilor a pricinuit toate contradicţiile în 
cari a intrat filosofia. Dacă nu se ține seama de deosebirea 
adîncă, fundamentală între aceste două „graiuri“ 1), deslegarea 
problemei epistemologice e cu neputinţă și argumentele „solip- 
sismului integral“ nu pot fi răsturnate. 

Limbajul estetic (al simţirilor) este temeiul comunităţii, 
el este instrumentul comunicării între subiectele cari evadînd 
din solipsism intră în comunicare cu alte subiecte desvăluin- 
du-și sufletul și înțelegînd sufletul altora. Numai o mamă în- 
ţelege „graiul“ copilului ei, numai un Romiîn înțelege durerile 
altui Romîn exprimate prin „doinire“, 

Celălalt limbaj, științific, obiectiv, (traductibil în toate lim- 
bile — P. Servien) se raportează la lumea obiectelor, a lucru- 
rilor, considerate fără subiectivitate, deci fără suflet. Această 
lume, a fizicienilor, este identică pentru toți oamenii, ceea ce 
se poate demonstra prin măsurări, prin calcule. Un obiect e 
verde, nu fiindcă îl vedem verde, ci fiindcă razele de lumină 
reflectate de el au o anumită lungime de undă. Obiectul nu 
pierde nicicînd calitatea de „verde“, chiar cînd nu e niciun 
ochiu prezent care să perceapă verdele. Dar „verdele“ ca feno- 
men senzibil n'are nimic a face cu calculul lungimii undelor 
de lumină, deşi pornind dela comunicabilitatea acestui „verde“ 
(ca expresie şi generator de „sentimente“) s'a ajuns la „ver- 
dele“ obiectiv al fizicienilor, aparținînd ca însușire unui corp 
neînsuflețit. 

Dacă ne dăm seama de aceste „fapte“, nu vom cădea în 
eroarea lui Bergson, care crede că trebue să luptăm împotriva 
cantificării lumii şi să ne dobîndim libertatea prin întoarcerea 
la lumea subiectivă, pur calitativă, deci la solipsism. Ci liber- 
tatea trebue s'o căutăm dincolo de lumea cantitativă (în trei 
dimensiuni) elaborată de știință. Ştiinţa nu greşeşte traducînd 
calitățile în cantităţi, ci ea ne dă prin aceste operaţiuni certitu- 
dinea existenţei lumii corporale aşa cum este în sine. A susținea 
că lumea corporală este fenomen subiectiv intuit de noi, 
constitue cea ma mare eroare. * 

Dar mai mare este eroarea acelora cari cred şi pretind 
chiar a putea demonstra că „subiectul“ izolat e în stare să ela- 
boreze știința, că el are cunoaștere nemijlocită (intuitivă) a 
lucrurilor (în trei dimensiuni). 

Cunoaştere nemijlocită are omul numai despre suflete şi 
prin cunoașterea sufletelor ajunge să se cunoască pe sine — 
ca suflet între suflete. 

Deşi, în lucrarea noastră, am lămurit, credem, destul aceste 
erori, profităm totuş de o lucrare nouă a d-lui Etienne 
Rabaud °), pentru a spori puterea argumentelor noastre. 


1) Aci trimit iarăș la lucrările d-lui Pius Servien. 
2) Phenomene social et Sociétés animales, Paris, Alcan, 1937. 

25. SOLIPSISMUL ANIMALELOR ŞI „MITUL ORGANICIST“: 


Asupra importanței şi utilității studiului privind societățile 
animale (ba chiar vegetale) părerile sînt împărțite. Unii socio- 
logi (cităm între cei mai însemnați pe însuș A. Comte, apoi pe 
Maz Weber) cred că acest studiu nu poate aduce vre-un folos 
pentru lămurirea problemelor sociologiei (umane). Alţii văd în 
„Sociologia animală“ nu numai o treaptă spre cea umană, dar 
şi un izvor de informaţii foarte preţioase. Așa concepția orga- 
nicistă caută şi găseşte în unele societăţi animale, (albine, fur- 
nici) prototipul unor forme sociale de un înalt grad de perfec- 
ţiune. Aci, ni se spune, natura a creat printr'o diferențiere ad- 
mirabilă a tipurilor organice individuale o diviziune a muncii 
care asigură coeziunea socială și-l pune pe individ în mod ne- 
condiționat în slujba societății. Literaţi, ca Maeterlinck, au 
reușit mai mult decît sociologii organiciști (Espinas în primul 
rînd) să răspîndească mitul perfecțiunii organice a societăţilor 
de albine, furnici şi termite. D-l Etienne Rabaud, în cartea sa 
„Phenomene social et Sociétés animales“, supune „sociologia 
animală“ unei revizuiri radicale şi amănunțite. Prin cercetări 
întemeiate pe o observaţie migăloasă şi sistematică precum și 
o interpretare judicioasă a faptelor, autorul ajunge la concluzia 
că individul animal este solipsist, că nu iesă din sfera sa su- 
biectivă ; el este, psihologicește vorbind, cu desăvîrşire izolat 
de ceilalți indivizi. Prin urmare nu poate fi vorba de societăți 
animale în înțelesul sociologiei umane. Există între animale 
numai interatracţiune și interrepulsiune. Ceea ce numiau „,s0- 
cietate animală“ este rezultatul interatracțiunii, nicidecum un 
produs al unei asociaţii conștiente şi intenţionate întemeiată pe 
o cooperare în vederea înfăptuirii unui scop comun. Munca şi 
jertfa pentru binele obștesc, pentru folosul „altuia“, sînt noţiuni 
inaplicabile în psihologia animală, de unde urmează inexistenţa 
unei societăţi animale. In virtutea interatracţiunii se pot consti- 
tui agregate de indivizi, permanente sau trecătoare, dar nici- 
decum societăţi. 

După concepţia d-lui Rabaud deci, animalul ar fi o monadă 
închisă, „fără ferestre“, un automat cu o serie limitată de reac- 
ţiuni posibile faţă de impresiile din afară. Eroarea sociologiei 
umane ar fi, după dînsul, că interpretează fenomenele so- 
ciale la animale prin analogie cu cele observate la om. Ter- 
menii de „regină“, „muncitoare“, „ostaş“ aplicaţi la societățile 
de albine, furnici și termite, sînt luaţi din sociologia umană, 
dar nu redau nicidecum adevărata stare de lucruri în viața 
animalelor. 

Interesant este mai ales ceea ce ne spune autorul despre 
așa zisa cooperare a furnicilor, de pildă. Un furnicar nu este 
produsul unei cooperări între indivizi, ci un produs al cumu- 
lării muncii indivizilor. Fiecare individ lucrează izolat, adăo- 
gind ceva la materia adusă de ceilalţi indivizi şi astfel se naşte 
un mușuroiu, care dă ai unui produs al muncii eoleonve 
în folosul tuturora. 

Trebue să mărturisim că: argumentele d-lui Rabaud par 
destul de convingătoare. Dar trebue să formulăm unele rezerve. 
şi mai ales văzînd că d-l Rabaud, căutînd să evite umanizarea 
interpretării societăţilor animale, ajunge să animalizeze pe cea 
a societății umane (deși vede această primejdie și se străduește 
a o ocoli!). Și individul uman e, de bună seamă, solipsist și 
egoist, dar el dispune de mijloace de a evada din izolarea su~ 
biectivă.. Dar mai important este că, împotriva celor spuse de 
d-l Rabaud, nici animalul nu este monadă închisă. Prin defini- 
ţia dată termenului -de „individ“ și prin concepţia sa despre 
ceea ce este societatea, autorul îşi închide drumul unei inter- 
pretări adecvate a faptelor observate. Reducerea tuturor feno- 
menelor la fenomene de „interatracţiune“ şi „interrepulsiune“, 
împinge cu necesitate la o concepţie mecanicistă : indivizii ani- 
mali se comportă ca și atomii. 2): Observaţia faptelor nu face 
decît să confirme, aşa crede d-l Rabaud, că agregatele animale 
sint supuse unor legi asemănătoare legilor mecanice și că, deci, 
în explicarea lor nu trebue să depăşim sfera cauzalității meca- 
nice. E adevărat, zice el, că oamenii au posibilitatea să comu- 
nice între olaltă, ceea ce schimbă întrucîtva problema societăţii 
umane, dar în fond (așa ni se pare a fi opiniunea autorului) 
şi individul uman rămîne închis în cercul său subiectiv şi se 
comportă ca şi animalul). N'ar exista deci între agregatele 
animale şi societățile umane o deosebire fundamentală şi ra- 
dicală, întrucît consecinţele practice ale comunicării între indi- 
vizii umani nu schimbă natura umană. Autorul pare dispus 
mai mult să reducă însemnătatea comunicării, decît s'o puna 


1) „Certes, il importe de ne point calquer les Sociétés humaines sur 
le modèle des sociétés anímales: le theromorphisme ne vaut pas mieux 
— ni pire — que l'anthropomorphisme...“ o. €, pg. X. 

2) Aceleași principii de bază le găsim şi în sociologia relaționistă 
a lui L. v. Wiese. 

3) „Ainsi façonnée par une interaction particulierement étroite des 
individus, cette mentalité n'est pas le produit direct de Vinteraction ; 
elle résulte des modifications, d'importance variable, que la manière de 
voir de chacun exerce sur celle de ses voisins. On ne saurait dire 
quelle est une attitude d'esprit collective, a sens habituel ; elle est, en, 
quelque sorte, la somme algébrique d'un ensemble d'attitudes indivi- 
duelles. Dissemblables au début, elles ont évolué en convergeant, mais 
cela ne supprime en rien 'l'individualisme foncier; pour ressembler à. 
Pattitude du voisin, Vattitude de chacun n’en demeure pas moins une 
attitude personnelle; et chacun demeure exclusivement occupé de lui- 
même.“ Op. c. pg. 285/6. Vezi şi pg. 290/291. 

în deplină evidență, așa că studiul așaziselor societăţi ani- 
male ar contribui la înţelegerea celor umane în senz negativ, 
zguduind--anume chiar principiile de bază a sociologiei umane. 
tradiţionale. Natura umană fiind neschimbată, asociaţiile ome- 
neşti nu ne înfățișează decît variaţii de agregate de indivizi 
în limitele plasticităţii naturii omenești care, prin posibilitatea 
comunicării se vede, e mai mare decît a celei animale. 

Teoria d-lui Rabaud aduce un sprijin puternic concepției 
individualiste, care se poate lăuda acuma de a-și fi găsit și o 
solidă fundamentare şi verificare biologică 1). Metafizica naivă 
a şcoalei durkheimiene a primit o nouă replică bine formulată 
şi sprijinită pe observaţia faptelor. 

Citind cartea d-lui Rabaud şi cumpenind argumentele sale, 
teoria organicistă precum și sociologismul durkheimian ni se 
înfățișează ca niște construcţii pur imaginare, ca „mituri“ din 
cari sa nutrit pînă azi sociologia în lipsa de cercetări serioase, 
vrednice de a fi numite științifice. Reprezentările colective, 
conștiința colectivă, existenţa supraindividuală a societăţii, con- 
strîngerea inexorabilă ce ar exercita-o societatea asupra indi- 
vizilor — toate acestea își pierd orice sens. 

Concluziile d-lui Rabaud sînt menite să împingă sociologia 
de azi la o nouă revizuire a principiilor ei de bază, — dacă 
mai vrea să-şi apere dreptul de existență ca știință autonomă. 

Incheierea autorului este clară și precisă : 

„Astfel, ori din care lature am porni studiul societăţilor, 
nu ajungem să descoperim o caracteristică a lor proprie, în 
afară de interatracțiunea. Totdeauna, decum analiza risipește 
complicațiile aparente, individualul se ivește și socialul dis- 
pare. Fie că indivizii trăesc grupaţi sau împrăștiați, fie că se 
adună sau nu în acelaș habitat, noi nu vedem deosebiri adevă- 
rate, nu găsim nimic ce rezultă din viața în comun ; constatăm 
mai degrabă că această viaţă în comun nu determină la individ 
nici o schimbare însemnată, niciun fel special de activitate: 
Societatea n'are nimic ce i-ar fi propriu. Pe un fond individua- 
list se desvoltă societăţile umane ; acest fond, ele îl păstrează 
în întregime fără a-i aduce nicio modificare. Și am mai putea 
spune, fără a-i adăoga ceva într'adevăr important. Oamenii, 
totuş, posedă stări de conștiință clară și cari introduc în viaţa 
socială un element nou. Subt influenţa lor, activitatea indivi- 
zilor grupaţi se coordonează şi se organizează ; străduinţele in- 
dividuale depășesc viaţa individuală și rămîn de-alungul gene- 
raţiilor, ca și cum s'ar produce un fel de ereditate socială. Cu . 
toate acestea, individul își păstrează întreaga sa valoare și in- 
dividualismul întreaga sa importanţă. Individul nu se disolvă 


1) Dealtminteri şi alte lucrări de acelaș gen nu se îndepărtează prea 
mult de linia trasă de d-l Rabaud. Vezi, în această privință articolul 
nostru „Fundamentarea biologică a sociologiei“ în Revista de Pedagogie- 
Cemăuţi, 1934 Caietul I-II, An. IV (1934). 

în grup, şi asupra lui trebue să se îndrepte, și se îndreaptă, de 
fapt, toată atenția. Numai prin el, prin modificările ce va su- 
feri mentalitatea sa, viața socială se va putea îmbunătăţi. De 
lungă vreme, practica zilnică utilizează în mod empiric aceste 
noțiuni, deoarece practica, care ţinteşte spre rezultate, este 
roaba faptelor. Dar, îngrădită în sfera sa, ea nu dă toate roadele 
decît dacă teoria, rînduind faptele și desfășurînd rezultatele, o 
susține şi o însutleţește. se 1) 

„Conștiinţa clară“ îl deosebeşte pe om de animal şi dă 
vieţii în comun a oamenilor o înfățișare nouă faţă de cea a 
animalelor. „Apariţia, ce! puţin desvoltarea de stări de con- 
ştiinţă clară, face, într'un fel oarecare, ca indivizii să iasă din 
ci înșiși. Nu numai că fiecare dă vecinului său o atenţie încor- 
dată, dar el simte trebuința de a intra în comunicare cu el. 
Sc stabileşte apoi, ca de la sine, un cod de semne care se aplică 
la obiectele împrejinuitoare sau la sentimente variate. Un graiu 
se naște, care imprimă vieţii sociale o înfățișare nouă. Indivizii 
nu se mai mărginesc de a trăi în comun, ei trăesc mai intim 
unii prin alții ; ei se întrepătrund într'o măsură oarecare. Ei 
se întrepătrund cu atît mai mult întrucît fiecare își dă seama 
de sentimentele pe cari ie îndură ; el se descoperă pe sine şi, 
în urmă, îl descoperă mai bine pe altul“. (pg. 285). 

Dar şi această interpenetraţie „nu suprimă întru nimic 
individualismul funciar ; oricît s'ar asemăna atitudinei vecinu- 
lui, atitudinea fiecăruia nu rămîne mai puţin o atitudine per- 
sonală : şi fiecare rămîne exclusiv ocupat de sine însuş“. (pg. 
286). 

Vedem deci că autorul, deși constată o mare deosebire în- 
tre viața în comun a animalelor și cea a oamenilor, se stră- 
dueşte totuş să le aducă la un numitor comun. El nu vrea să 
iasă din sfera biologiei și, căutînd să evite erorile și contradic- 
tiile sociologismului durkheimian, își închide drumul spre în- 
țeiegerea fenomenelor sociale specific umane. 

Sociologia, zicem noi, începe acolo unde se sfîrșeşte teoria 
biologică a d-lui Rabaud. ;,Apariţia (sau desvoltarea), stărilor 
de conștiință clară“, funcțiunea graiului şi consecinţele ei, in- 
terpenetrația — sînt probleme cari depășesc sfera biologiei şi 
de a căror deslegare depinde soarta sociologiei, Durkheim, dar 
și predecesorii precum și urmașii săi, au crezut că sociologia 
se poate constitui prin simpla enunţare a unor principii de 
bază (d. e. existența supraindividuală a societăţii considerată 
ca entitate înzestrată cu forță coercitivă), iar „individualiștii“ 
i-au atribuit individului toate însuşirile în stare să explice 
fenomenele sociale (altruism, socialibilitate înăscută, sugestie, 
imitație etc.). 

Noi susţinem că, într'adevăr, pe plan biologic, viaţa socială 





1) Op. c. pg. 317/8. 

umană își găseşte aceeaș explicare ca și cea animală. Nimic nu 
ne îndreptățește să dăm, omului, în sfera biologiei, un loc pri- 
vilegiat. Pe de altă parte însă, tăgăduim cu tărie că animalele 
sînt solipsiste, deci că fenomenul comunicării şi al „interpe- 
netraţiei“ începe abia la om. Faptul (care din observaţiile d-lui 
Rabaud e evident), că viața în comun a animalelor e lipsită de 
organizaţie conștientă, finalistă, nu exclude o comunicare și 
interpenetrație de altă natură între indivizi. „Interatracţiunea“ 
nu este, cum ar vrea să ne facă a crede d-l Rabaud, o determi- 
nare pur spațială și mecanică, în felul obiectelor în spaţiu. 
Agregatele animale, rezultate din interatracțiune, nu sînt nu- 
mai o sumă de indivizi juxtapuși, oricît de mult s'ar apropia 
de agregatele de corpuri fizice cari într'adevăr sînt sume (d. 
ex. o grămadă de nisip). Imaginea semenului, oricît de ştearsă 
şi nelămurită s'ar oglindi în conștiința individului, reprezintă 
elementul nou în sfera biologică spre deosebire de domeniul 
fizic unde lipsește. Așa că, împotriva d-lui Rabaud, care sus- 
ţine că individul se comportă în societate ca și cum ar fi solitar, 
noi îndrăznim a zice : „Individul solitar se comportă ca şi cum 
ar fi în societate“. 

Se'nţelege că adevărul e la mijloc. Problema este doar de 
a arăta cum, diricolo de sfera pur biologică, unde se poate jus- 
tifica şi enunțarea d-lui Rabaud dar și a noastră, se încheagă 
Societatea ca obiect al Sociologiei şi Comunitatea ca obiect al 
Bticei. 


26. SIMŢURILE ȘI INTELECTUL 


In verificarea ipotezei sale (privind solipsismul animalelor) 
d-l Rabaud s'a servit în primul rînd, dacă nu exclusiv, de 
exemple luate din viața insectelor, asta și pentrucă societăţile 
de insecte au prilejuit nașterea și răspîndirea mitului privind 
perfecțiunea societăţilor animale. Dar distrugînd credinţa în 
minunile săvîrşite de natură în alcătuirea „Statelor“ de albine, 
furnici şi termite, a nimicit oare autorul toate temeiurile socio- 
logiei animale ? Se poate oare spune că animalul nu e capabii 
să formeze o societate ? Și dacă am ajunge, ceea ce nu credem, 
la acest rezultat, am fi oare în drept să susţinem că şi omul nu 
e sociabil, deoarece, animal fiind, în fond rămîne și el solipsist 
(comunicarea, interpenetraţia, dînd numai  solipsismului şi 
egoismului funciar o înfăţişare specifică) ? i 

Ni se pare că drumul cercetării ar trebui să fie altul. Cre- 
dem că nu se poate vorbi de „animal“ în general, cînd e vorba 
de a descoperi izvoarele și limitele sociabilității, ci ar trebui 
observată fiecare specie şi varietate, cum de altminteri şi 
„omul“ nu ni se înfățișează ca un tip unitar din punct de ve- 
dere al sociologiei, deși biologii sînt dispuși a vorbi de „om“ 

ca specie, varietățile neprezentînd un interes deosebit. Nici an- 
tropologia, care dă subdiviziunilor 'o atenție mai mare, nu. reu- 
şeşte să ne explice „tipurile de organizație socială“ ca izvorînd 
din tipul rasial (ceeace Max Weber a-arătat cu prisosinţă). Pro- 
blema ni se înfăţişează deci învăluită de un strat gros de difi- 
cultăţi aproape cu neputinţă de pătruns. Și totuş vom încerca 
să străbatem pînă la miezul ei, mai ales că pînă acuma am 
făcut toate pregătirile necesare și am și descoperit punctul unde 
putem aplica pirghia rațiunii pentru a rupe învelișul. 

Lăsăm la o parte insectele. Aci observaţiile d-lui Rabaud 
ne-au convins că nu poate fi vorba de societăți organizate în 
mod conștient și în vederea unui scop comun al asociaților. Dar 
nu putem tăgădui că la unele animale găsim asociaţii înte- 
meiate și pe o anumită înţelegere şi „interpenetrație“ psihică a 
membrilor asociaţi. „Semenul“ nu este un fenomen din împre- 
jurime ca oricare altul şi care desprinde numai anumite reac- 
țiuni fără să atingă şi să transforme viaţa sufletească a indivi- 
dului. D-lui Ratoud îi place să vorbească de „vecin“ nu de 
„semen“. Dar nci punem greutatea pe această deosebire, care 
în urmă, la om își dobîndește o importanţă nebănuită. Numai 
în înţeles foarte larg şi, deci, vag se poate vorbi de un proces 
dialectic la animale, care să dea rezultatul pe care, în anumite 
condiţiuni,:îl dă la om. Nu s'a putut constata, anume, la niciun 
animal ivirea dualismului, separaţiunea între trup. şi suflet şi 
nici, prin urmare, ezitarea animalului de a se indentifica sau 
cu trupul sau cu sufletul. Asta din pricina că animalul nu 
ajunge la noţiunea corpului (material, în trei dimensiuni). Fără 
îndoială că animalul a ieșit din dimensiunea a doua (vezi exem- 
piul dat de Bergson) construind dimensiunea a treia prin miş- 
tările sale (distanțarea: corpului său de alte corpuri), dar el nu 
postulează terminarea acestei construcţii, nu consideră nicio- 
dată fenomenul senzibil ca.simplu simbol (indiciu) al unui corp, 
ci pentru animal corpul se confundă cu fenomenul, iar spaţiul 
în trei dimensiuni nu reprezintă. decît posibilitatea practică de 
a se mișca în toate direcţiile. Conştiinţa de sine. a animalului 
nu depăşeşte, în stare de veghe, acea încordare necesară de a se 
separa de celelalte lucruri, fără să ajungă vreodată la pozițiu- 
nea „Eului identi2 cu sine“ (fie că se identifică — întrun mo~- 
ment dat al procesului dialectic — cu trupul sau cu sufletul). 
Lumea inteligibiiă a corpurilor în trei dimensiuni îi rîmîne ani- 
malului necunoscută, întrucît constituirea ei cere desăvîrşirea 
procesului dialectic, la care animalul nu ajunge niciodată, lip- 
sindu-i mijloacele de comunicare de cari dispune omul și pe 
cari omul a fost în stare să le perfecționeze. Dacă vrem să fim 
mai prudenti în afirmaţiunile noastre, vom zice că „animalita- 
tea“ nu l-a împiedicat pe om să ajungă la ştiinţa despe corpuri 
(a „fizică“) şi, în urmă, la intrarea în lumea spirituală — în 
istorie. 

Nu e important deci să constatăm (cu Maz Scheler) că omul 
“e singura fiinţă care cunoaște obiecte (corpuri în trei dimen- 
siuni), ci important este faptul că ajungînd la această cunoaş- 
tere el trece (și trebue să treacă) la construirea dimensiunii a 
patra (a timpului: istoric). 

De solipsismul (și egoismul) animalului se poate vorbi nu- 
mai prin analogie cu omu! care a învins solipsismul şi e în 
stare să fie altruist (deşi nu trebue să fie totdeauna). Prin ur- 
mare, teoria d-lui Rabaud e din capul locului antropomorfică. 
El consideră animalele ca oameni lipsiţi de posibilitatea comu- 
micării (interpenctraţiei psihice) şi conchide apoi că și oamenii 
nu sînt decît animale cari, deși au această posibilitate, rămîn 
în fond tot animale. Naturaliștii moderni caută a înlătura mai 
degrabă hotarul între animal şi om prin animalizarea omului, 
pe cînd înainte vreme acest hotar era considerat ca existînd 
dela începutul vremurilor și care trebuia adîncit prin înde- 
părtarea tot mai mare a ornului de animalitate. Dar credem că 
e necesar să se arate legăturile pe cari omul le are cu animali- 
tatea precum și mijloacele ce le are la îndemînă pentru a ieşi 
din sfera animalităţii. 

Insemnăm aşadar că la multe animale „superioare“ există 
o înțelegere a stărilor sufletești a „semenului“ şi reacțiuni spe- 
cifice rezultate din această înțelegere. Dar nu numai stări emo- 
tive trecătoare se ivesc ca reflex al înţelegerii comportamen- 
tului semenului, ci și sentimente de simpatie, și antipatie, prie- 
tenie şi dușmănie se nasc şi durează între animale cari trăese 
împreună. Se poate 'observa, cred, şi o solidaritate înăuntrul 
grupului în faţa unui duşman comun şi în faţa „străinului“, 
adică a unor indivizi de aceeaș specie, cari însă nu fac parte 
din grup. Stările sufleteşti ale animalului (dar ne dăm seama 
că, vorbind de suflet, umanizăm viaţa animâlă) prin, expresiile 
lor multiple, gesturi şi sunete, trezesc reacțiuni cari ne arată 
că „semenul“ e înțeles şi că în temeiul acestei înțelegeri se pot 
închega „comunități“ animale. Și la animale deci, simpatia 
dă naștere la formarea de grupuri, iar antipatia la desfacerea 
lor. Nu intră aci în joc numai interatracţiunea și interrepul- 
siunea, ci manifestări ale vieții afective. Dacă atitudinea 
mamei față de pui am vrea So interpretăm numai ca fenomen 
de interatracție, am greşi cred că foarte mult, aplicînd aci un 
termen de mecanică şi fizică fără nicio îndreptățire. Şi la om 
doar, raportul între mamă și copil își are explicarea sa în sfera 
animală Și limitîndu-l chiar în această sferă, n'am putea în- 
drăzni să vorbim de simplă interatracţiune între doi indivizi 
cari rămîn totuş monade închise. 

-Ni se va obiecta că unele mame, și la animale și la om, 
simt o repulsiune față de copiii lor, ba chiar (la animale) unele 
mame își mănîncă puii nou născuți. Dar excepţiile întăresc 
regula şi o observaţie mai atentă va putea descoperi că avem 

de a face cu cazuri patologice. Excludem se 'nțelege cazurile 
de pruncucidere (la om) din pricini sociale (copii ilegitimi etc.), 
considerînd aceste fenomene numai în hotarele biologiei. 

Progresul pe care omul a fost în stare să-l înfăptuiască 
nu stă într'o deosebire adîncă şi inexplicabilă a naturii umane 
de cea animală. Căci, dacă ar exista această deosebire, omul 
ar fi fost dela început, pretutindeni şi totdeauna o fiinţă „supe- 
perioară“, raţională, morală şi ar fi fost în posesiunea tuturor 
cunoștințelor privind natura și destinul său propriu. Ci deose- 
birea priveşte numai posibilitatea ce-o are omul de a comunica 
semenului său nu numai stările sale sufletești ci şi cauza care 
le-a provocat. Animalul, zicem, are numai imagini („fenomene“) 
şi stări sufletești ca reacțiuni ale ivirii imaginilor, fără să poată 
despărţi imaginea de obiectul ce-o produce. Omul ajunge, prin 
perfecționarea mijloacelor de comunicare cu ceilalţi oameni, 
să fixeze izvorul imaginei, „obiectul în sine“, corpul aşa cum 
există pentru sine în spaţiul cu trei dimensiuni. La Kant corpul 
este fenomen, iar pe lîngă și îndărătul corpului fenomen ar 
trebui căutat „lucrul în sine“, care nu poate fi cunoscut. Pentru. 
noi, fenomenul este bidimensional și indiciu al existenţei cor- 
purilor. Fizica, ştiinţa generală a corpurilor, ajutată de o serie 
de ştiinţe începînd cu matematica și sfîrșind cu sociologia, se 
străduește să cerceteze toată lumea corpurilor, natura lor şi 
legile cari determină raporturile lor întreolaltă. „Lucrul în 
sine“ nu este deci, pentru noi (dar și pentru fizicieni) un ceva 
necunoscut, ci chiar obiectul științelor exacte, cari au făcut pro- 
grese. uimitoare în descoperirea diferitelor însuşiri ale lucru- 
rilor în sine (independente de felul cum ne apar nouă). Aşa 
dar „forma intuiţiei“' este, pentru noi, spaţiul în două dimen- 
siuni, iar spaţiul în trei dimensiuni este o categorie (categoria 
fundamentală) a intelectului. Acest spațiu se naşte prin faptul 
că la fenomenul în două dimensiuni se adaogă mișcarea (mă- 
sura şi expresia timpului „fizic'). La animal mișcarea creează 
în continuu timpul fizic, fără ca această continuitate să fie- 
întreruptă prin „noţiunea corpului în trei dimensiuni“, noțiune 
ivită, la om, prin procesul dialectic, în cursul căruia se fixează 
sistemul de semne (simboluri) pentru exprimarea raporturilor 
între „lucruri“. 

După cele spuse însă, trebue să stăruim asupra duor fapte 
importante. 

Intîiu : semnele (simbolurile) exprimă şi la om ca și la 
animale stări sufleteşti (emoţii) provocate de diferitele imagini 
şi cari trezesc la ceilalți indivizi emoții asemănătoare. Al doi-- 
lea : şi la animale putem observa începuturi de „cunoaștere“ 
(înţelegere, „inteligenţă'”) în temeiul acestor semne, cînd odată 
cu emoția se iveşte şi imaginea care a provocat-o. De pildă, 
cînd într'un grup de animale un individ se sperie de ceva (d. 
ex. de un lup), celelalte animale se sperie și ele fără să ştie 

de ce, adică fără ca expresia de frică a individului speriat de 
lup (deci care are imaginea lupului) să trezească la ele imagi- 
nea lupului. La om, cînd un individ zărește un lup, nu numai 
că va da (prin gesturi, țipete, schimbarea feței, fugă) expresie 
emoției sale de frică și groază, dar cuvîntul „lup!“ va arăta şi 
cauza (imaginea) care i-a trezit emoția și va produce și la cei- 
alți indivizi aceeaş imagine. Posibilitatea de a determina și 
exprima precis cauza emoţiilor îl deosebește pe om de animal. 
E o deosebire de grad, întrucît şi la multe animale există 
această posibilitate într'o anumită măsură. Marea și fundamen- 
tala deosebire se înfăptuește prin perfecţionarea sistemului de 
semne în așa fel ca imaginile să se separe de lucruri, ca să se 
postuleze existența lucrurilor (a corpurilor) independentă de: 
apariţia imaginilor. Această separațiune (cum am demonstrat 
îndeajuns) e cu neputinţă în sfera subiectivă, dar devine po- 
sibilă prin procesul dialectic, care fixează semnificaţia simbo- 
lurilor creînd astfel limbajul științei obiective. Dar nu numai 
limbajul științei, ci și lumea inteligibilă a ştiinţei, al cărei 
obiect este natura, dar nu (ca la Kant) considerată ca totalitate 
a corpurilor-fenomene ci ca totalitate a corpurilor-lucruri în 
sine. Locul privilegiat ce-l ocupă matematica în ierarhia ştiin- 
elor rezultă din faptul că în această știință separațiunea ima- 
ginei de obiect (corp în trei dimensiuni) își atinge limita. Sis- 
temul de semne reprezintă așa zicînd rețeaua în care e prinsă 
toată realitatea obiectivă, independentă de apariţia contingentă 
a unui subiect, iar subiectul devine numai condițiunea logică 
pentru desfășurarea operațiunilor de gîndire prin care orice 
eveniment poate fi determinat prin coordinatele rețelei. Ceea 
ce înseamnă că prin matematică (în sensul adecvat de „învă- 
tare“, „cunoaștere“) subiectul, ca res cogitans, își dobîndeşte 
libertatea deplină faţă de natură și devine stăpînul ei. Natura 
e supusă calculului şi orice schimbare în natură este, prin 
calcul, previzibilă. 

Dar ar fi greșit să spunem : omul se deosebește de animal 
prin faptul că posedă știința naturii ca totalitate a corpurilor. 
Ci trebue să zicem : acei oameni se deosebesc de animale cari 
își dobîndesc știință. Ajungem deci să întărim teza filosofiei 
antice că numai înțeleptul (filosoful) este om în adevăratul 
înțeles al cuvîntului. Și, pe lîngă asta, mai trebue să constatăm 
că cei vechi au descoperit și adevărata metodă a filosofării 
care este dialectica. Dar am fost nevoiți să dăm termenului 
de „dialectică“ un înţeles mai lămurit și mai potrivit faptelor. 
Socrates, după cum arată Platon, susținea că fiecare om posedă 
ştiinţa lucrurilor, astfel că filosofarea ar avea numai scopul 
să scoată această știință în plină lumină. Valabilitatea uni- 
versală a adevărului își are deci, la Socrates-Platon, temeiul 
în puterea (înăscută) de cunoaștere a individului. Această con- 
cepție, determinată de obiecţiunile sceptice (relativiste) ale 

sofiștilor, trage hotar de netrecut între om şi animal. După 
cercetările noastre, naşterea științei trebue căutată în metoda 
elaborării ei. Individul izolat are cunoaștere prin imagini și 
ordinea imaginilor e determinată de constituția sa organică, 
prin instinctele sale. Comportamentul său rezultă din felul 
reacţiunilor emotive provocate de diferitele imagini. Imaginea 
apei desprinde în organismul puiului de rață toate mișcările 
organice caracteristice paserilor înotătoare. Memoria animalelor 
e imaginativă, organică, legată de funcțiunea simţurilor. Deo- 
sebirile organice între animale sînt hotărîtoare pentru deose- 
birea comportamentului lor. Dresajul: animalelor se întemeiază 
pe această memorie imaginativă. Şi omul poate fi şi trebueşște 
studiat pe acest plan, așa cum au încercat-o senzualiștii şi, 
mai ales, John Locke. Obiecţiunea lui Leibniz — „nisi ipse | 
intellectus“, trage linie de hotar între sfera psihologiei animale 
(cuprinzînd și pe om) şi cea a psihologiei umane propriu zise; 
E doar lămurit că omul (aşa ca și celelalte animale) n'ar putea 
face psihologie senzualistă dacă simțurile ar fi singurul izvor 
de cunoaștere. Dar și Leibniz greșeşte crezînd că omul are o 
nouă facultate (înăscută, deci organică) de cunoaștere — inte- 
lectul. Omul nu are o nouă putere de cunoaștere (,inteligenţă“ 
au doar şi multe animale), ci el'e în stare să ajungă prin per- 
fecționarea metodei la o cunoaştere superioară. „Cunoaşterea 
intelectuală“ izvoreşte deci din metodă, nu din constituţia or- 
gănică a omului. Logos-ul este produsul dialogului. Aci, în 
procesul dialectic, am căutat deslegarea problemei deosebirii 
între om şi animal şi explicarea nașterii ştiinţei umane. Dar 
mai stărue un văl subţire de îndoială de-asupra teoriei noastre: 
dacă ştiinţa ar putea înfăptui o separațiune absolută și defini 
tivă între imagine și -obiect, omul (cel puţin filosoful) ar deveni 
o fiinţă pur intelectuală, evadată dih lumea corpurilor şi in- 
trată în lumea spiritelor (în dimensiunea a patra). 


27. ŞTIINŢA ŞI DOCTRINA CREŞTINĂ 


Prin dialog (sau, în general vorbind, prin metoda dialec- 
tică) oamenii reuşesc să cunoască lumea exterioară, obiectivă, 
intersubiectivă, lumea ştiinţei, lumea cum este în sine și pentru 
sine, lumea-obiect independentă de subiect și de legile subiec- 
tului. Am arătat însă în altă parte că această obiectivare a 
lumii presupune dobîndirea subiectivităţii a individului care 
cunoaşte, adică ieşirea sa de subt legile naturii și intrarea sa 
în sfera libertății. Nu subiectul impune naturii legile saie (așa 
cum credea Kant, împins de îndoielile lui Hume, dar nici na- 
tura nu-i impune subiectului legile ei, cum ar vrea să ne facă 
„a crede naturaliștii. Inţelegerea lumii înfăptuită de ştiinţă îi 

dă omului şi stăpînire asupra lumii, fără atingerea autonomiei 
ei și fără ca ea să tulbure libertatea omului ca ființă cuge- 
tătoare. Condiţiunea însă pentru stabilirea acestui raport de 
respectare reciprocă a autonomiei este renunțarea omului. de 
a se identifica cu trupul şi, mai presus de toate, de a considera 
trupul ca parte a naturii și ca primul lucru care trebuește 
ștăpînit cu ajutorul ştiinţei. Transformarea trupului în instru- 
ment docil și tot miai perfecționat în vederea cercetării și stă- 
pînirii naturii — iată condițiunea primordială și necesară pen- 
tru cercetarea şi stăpînirea naturii !: 

Atingerea acestui ideal filosofic, despre care vorbeşte cu 
atîta rîvnă și însuflețire filosofia veche şi care a rămas pînă 'n 
zilele noastre idealul savanților, ar avea însă, tradus în prac- 
tică, urmări nebănuite. Atenţia dată în mod exclusiv obiec- 
tului şi posibilităţilor de stăpînire a lui prin descoperirea 
legilor cărora le este supus, nu poate fi cheltuită decît în pa- 
guba cunoașterii de sine a subiectului şi a cunoaşterii rapor- 
turilor între subiecte. Știința ca scop în sine reduce rolul su- 
biectului la simplă condițiune logică a cunoaşterei. Problema 
pluralităţii subiectelor şi a ordinei morale care determină comu- 
nitatea trebueşte însă scoasă din sfera preocupărilor intelec- 
tului, îndreptat în mod exclusiv asupra naturii-obiect. 

In clipa ce se ridică această problemă, înţelegerea și buna 
pace între subiecte încetează. Astfel congresele „internaţionale“ 
se pot desfășura în cea mai perfectă liniște și cordialitate, dacă 
discuţiile nu ating probleme „morale“, ei se mișcă numai în 
sfera ştiinţei obiective. Cînd însă s'ar încerca organizarea unui 
congres internaţional, ba chiar naţional, care să pună la ordinea 
zilei problema existenţei lui Dumnezeu, a nemuririi sufletului, 
a libertăţii, a binelui şi răului etc., nu știu zău, dacă un astfel 
de congres nu s'ar sfirşi cu o încăerarea generală și sîngeroasă. 
Savantul pur ware rasă, naționalitate, religie, morală, — el nu 
este decît res cogitans, subiect care cercetează obiectul : el nu 
este persoană morală, liberă şi autonomă, ci numai condițiunea 
logică a cunoaşterii lumii cum este în sine și care există aşa 
cum este independent de existența subiectului, care nici nu 
face parte din lumea-obiect ci se găsește în altă dimensiune. 
Dar să ne aducem aminte de punctul de plecare. Știința s'a 
născut prin separațiunea progresivă a imaginei de obiect în 
cursul procesului dialectic. Ceea ce se poate exprima şi explica 
în diferite feluri. Se poate zice : imaginea e desbrăcată tot mai 
mult de semnificaţia ei afectivă (emotivă) — și numai în 
acest fel doar ea devine semn pentru obiect (lucru, corp în trei 
dimensiuni). Fie că e vorba de „cuvînt“ sau semne algebraice, 
înainte de toate imaginea senzibilă a unui astfel de simbol 
ware nicio valoare şi nicio putere afectivă. Cînd un profesor 
de zoologie merge cu elevii săi în grădina zoologică şi se oprește 
în fața diferitelor fiare, aceste animale nu sînt decît imagini- 

simboluri servind susţinerii şi întregirii sistemului de simboluri 
care, în totalitatea sa constitue știința numită zoologie. Altfe) 
se prezintă chestiunea cînd o mamă, oprindu-se cu băiatul ei 
cam răsfăţat la cuşca lupului, îi spune: „Dacă nu vei fi de- 
treabă, la noapte are să vie lupul şi are să te muște“. Aci 
imaginea lupului își are deplina ei valoare afectivă, așa cum 
şi-o are cînd un drumeţ rătăcit iarna în Bărăgan întilnește un 
lup. E aceeaș mare deosebire ca şi între un medic care cer- 
cetează un copil bolnav și observă simptomele boalei și mama 
copilului care veghează la căpătiiul lui și pentru care orice 
geamăt al bolnavului îi sfiîșie inima de durere; pentru medic 
bolnavul reprezintă un caz tipic sau interesant al unei anu- 
mite boale, pentru mamă boala copilului e o nenorocire; pen- 
tru medic însănătoşirea copilului e o problemă care pune la 
încercare arta sa întemeiată pe știința ce şi-a dobîndit despre 
organismul uman, pentru mamă ea înseamnă redobîndirea 
fericirii şi a încredereii în bunătatea lui Dumnezeu. Pe mamă 
n’o interesează funcțiunile organismului și probleme de anato- 
mie, fiziologie etc., ci suferinţele lui, bucuriile lui, nădejdiile 
lui — în general: viaţa sa sufletească, 

Aci găsim şi cheia întregii probleme: interesul pentru 
sufletul semnului a pus în mișcare toate străduinţele îndrep- 
tate spre cercetarea lumii obiective. Știința e un produs secun- 
dar al preocupărilor morale ; ea a avut dela început şi şi-a 
păstrat pînă azi o valoare instrumentală în vederea închegării 
şi desăvîrşirii comunităţilor morale omeneşti. Aceste comunităţi 
se deosebesc însă în mod esenţial şi radical de comunităţile 
animale (biologice), întemeiate şi ele, ce-i drept, pe înţelegerea 
semenului, dar în cari, din pricina imperfecţiunii mijloacelor 
de comunicare nu s'a putut naşte şi n'a putut progresa ştiinţa. 
Comunitățile animale se încheagă și se desfac în limitele în- 
guste trase de constituția organică a diferitelor specii și varie- 
tăţi. La om știința l-a liberat pe individ de subt constrîngerea 
legilor biologice, deschizîndu-i drumul spre stăpînirea naturii, 
a corpurilor de orice fel ar fi ele. Procesul dialectic sa com- 
plicat la om întrun mod extraordinar, astfel că omul ajun- 
gînd să cunoască pe semenul său ca suflet, şi-a dobîndit și o 
conștiință de sine care îi îngădue să se ridice de-asupra lumii 
corporale, într'o sferă inaccesibilă animalului. 

In această sferă, a libertăţii și autonomiei subiectului, se 
ivește problema solipsismului într'o cu totul altă semnificaţie 
decum o expune d-l Rabaud în tratatul său. Pornind dela 
premisa greşită că individul uman are dela inceput conștiință 
de sine și poate deveni prin puterile sale proprii stăpîn al 
naturii (care cuprinde și pe semenii săi), omul poate tăgădui 
valoarea comunităţii și se poate îndrepta chiar împotriva ei, 
proclamînd suveranitatea sa proprie, absolută şi neîngrădită. 
Numărul astorfel de indivizi a sporit cu progresul ştiinţelor 

şi am arătat cum şcolile „moderne“ contribuesc la răspîndirea 
acestei concepţii. | 

Intoarcerea spre comunitatea morală, adevăratul izvor al 
valorilor umane, nu se poate înfăptui, cum cred unii, prin 
înapoierea la animalitate şi prin acceptarea ordinei biologice, 
ci prin stăpînirea naturii în vederea înfăptuirii și desăvîrşirii 
unei ordine superioare : a celei morale. 

Invăţătura creștină i-a arătat omului drumul spre mîn- 
tuire, spre dobîndirea vieţii de veci în comunitatea celor buni. 
Teoria comunității omenești e menită să demostreze că drumul 
arătat de doctrina creștină e singurul drum posibil pentru 
înaintarea omenirii spre spiritualitate şi înfăptuirea ordinei 
morale vroită de Divinitate. 

Desprinsă de doctrina creștină, care a desvăluit adevărata 
menire a omului, ştiinţa îşi pierde orice valoare. Ea poate 
deveni doar un mijloc pentru înăsprirea luptelor între comu- 
nitățile omeneşti și sporirea suferințelor omenirii. Organizarea 
savantă a războaelor între naţiunile „civilizate“ este numai 
unul din exemplele progresului realizat de știință. Aci, în 
progresul tehnicismului de tot felul în vederea asigurării vieții 
omului-animal, trebue căutat izvorul solipsismului și egois- 
mului uman. Dar nu mai puţin adevărat este că floarea dra- 
gostei creștine nu s'a ofelit cu desăviîrşire. Uriașele organizaţii 
raționalizate, politice și economice, se prăbușesc acolo unde nu 
sînt susținute de sentimente de simpatie și dragoste, acolo 
unde nu se poate închega o comunitate naţională întemeiată 
pe principii de dreptate şi pe credința în judecata severă dar 
obiectivă a Istoriei, în care se oglindește voința divină. 

Știința îl face pe individ puternic şi suveran, dar el ar 
orbecăi în întunerec și şi-ar cheltui zădarnic puterile, dacă mar 
fi legat prin sentimente de dragoste de comunitatea în care 
şi-a dobîndit libertatea şi puterea, în care și-a dobîndit un 
suflet nemuritor. 


28. DESTINUL OMULUI 


Se spune : prin ştiinţă omul devine stăpîn al naturii. Dar 
această enunţare exprimă mai mult o nădejde, dacă prin ter- 
menul de „om“ înțelegem specia umană în totalitatea ei. Am 
trebui să spunem că individul uman poate deveni prin știință 
stăpîn al naturii. Condiţia însă este ca mai întîiu să înceapă 
cu stăpînirea trupului său ca parte a naturii. Căci e lămurit 
că „a stăpini“ înseamnă a acționa, a făptui în vederea unui 
scop. Acţiunea cere însă în primul rînd stăpînirea instrumen- 
tului. Orgoliul omului care profită de ştiinţa și de înfăptuirile 
altora, el însuș nefiind stăpîn pe trupul său, e cu totul neîn- 

dreptățit. Nu numai din acest punet de vedere; ci cu adevărat 
sălbatecul care îşi construește armele de apărare! şi adăpostul 
pentru sine şi familia sa e mai civilizat și mai stăpîn asupra 
lucrurilor, decît trîntorii „civilizaţi“!: cari :se folosesc de toate 
invențiile tehnice fără să fi contribuit cu nimic la progresul 
ştiinţei umane. In lumea civilizaților trebuesc căutaţi adevă- 
raţii barbari, animale solipsiste: și egoiste cari trăesc de pe 
urma muncii intelectuale 'și manuale ale altora și cari, departe 
de a fi stăpîni pe trupul: lor, sînt robii poftelor.trupeşti și se 
identifică cu desăvirșire cu trupul lor. Ştiinţa deci îl aruncă pe 
individul uman dincolo de sfera lumii corporale. Dar aci, în 
noua sferă pe care am numit-o 'spirituală, el poate fi un rătăcit, 
negăsind drumul ce duce spre împlinirea destinului uman, sau 
poate fi un suflet plin de imaginea unei ordine ce-i asigură 
înălțarea spre Dumnezeu. Ludwig Klages, dar și mulţi alţii, 
văd în primul rînd pe cei rătăciți și cred că spiritul ucide 
sufletul, astfel că singura scăpare a omului ar fi întoarcerea 
spre ordinea naturală, organică (biologică). Acesta este şi înțe- 
lesul termenului de „comunitate“ în opoziţie cu cel de „socie- 
tate“ la Ferdinand Tönnies. Această opoziţie nu este altceva 
decît constatarea că individul uman, prin ,ştiință“ evadează 
de subt constriîngerea legilor naturii (fizice), devenind liber şi 
autonom. Adevărat este că această libertate nu înseamnă, după 
cum cred raţionaliștii (şi aci greşeşte și Max Weber), o înălţare 
a omului, dar nici nu înseamnă o cădere cum crede Klages 
sau Tönnies, ci înseamnă că. omul intră într'o sferă unde e 
posibilă atît înălțarea cît şi căderea. Inălțarea merge pe linia 
închegării și desăvîrşirii unei comunități pe care am numit-o 
morală, căderea însă e urmarea împotrivirii omului de a ac- 
cepta ordinea morală şi a trufiei sale ce-l îndeamnă să se 
proclame suveran și liber de orice obligaţie faţă de semenii 
săi şi faţă. de Creatorul lumii. O întoarcere la comunitatea 
naturală (organică) îi este oprită omului după ce a gustat din 
fructul cunoaşterii binelui şi a răului. In diferitele „religii“ 
găsim primele licăriri ale conştiinţei omeneşti, că dincolo de 
lumea corpurilor există o ordine spirituală, a sufletelor stă- 
pîne pe materie. Filosofia greacă mai întîiu a încercat să schi- 
teze o imagine a ordinei morale, iar doctrina creştină i-a deschis 
omului drum larg spre cunoapierea acelei lumi şi spre dobîn- 
direa unui loc în ea. 

„Stim că abia după multe lupte, rătăciri și suferinţe, istoria 
omenirii se va îndrepta spre ţinta arătată de creștinism, dar 
sîntem convinși că ea intrat pe acest drum și că, după veacuri, 
comunitatea spirituală a omenirii se va înfăptui. Cei ce-au 
cetit cu atenţie tratatul nostru. vor fi desprins lesne argumen- 
tele pe cari se sprijină această certitudine. Noi nu vedem în 
ştiinţă o piedică a desăvîrşirii morale a omului, ci dimpotrivă 
un ajutor necesar. Pe știință: doar se întemeiază toate artele 

umane, iar numai artele pot asigura închegarea şi dăinuirea 
comunităților umane generatoare de suflete nemuritoare. Va- 
loarea ştiinţei, chiar prin originea ei, stă în subordonarea ei 
absolută subt scopurile morale ale omului. Solipsiştiii și egoiştii, 
oricît de numeroşi ar fi ei în zilele noastre, nu sînt decit ani- 
male rătăcite într'o lume pe care n'o înţeleg, sînt suflete avor- 
tate menite să piară înainte de a-și fi cunocut adevăratul 
destin. Pentru aceşti oameni (dacă merită acest nume), mijloa- 
cele de cari dispun pentru a-și afirma stăpînirea asupra naturii, 
au devenit scopuri, iar sufletul lor rămîne închis pentru orice 
străduinţă de înălțare spre lumina adevărului, 


Bilca, 30 August 1939. 


— SFÎRŞIT — 

1. APORIILE ELEAȚILOR 


Exemplul lui „Ahil și broasca ţestoasă“. I se dă broaștei 
_ un avans de 1 m, iar Ahil să alerge de 10 ori mai repede. Ahil 
într'un anumit timp va fi străbătut 1 m; în acelaş timp broasca 
a înaintat cu 10 cm; pe cînd Ahil va străbate aceşti 10 cm, 
broasca va fi înaintat cu 1 cm. ş. a. m. d. — deci Ahil nu 
poate „întrece“ broasca. 

Concluzia este exactă, dacă măsurăm spaţiul prin unităţi 
de spaţiu și timpul prin unități de timp; dar întrucît de fapt 
noi măsurăm spațiul prin timp şi timpul prin spațiu — rațio- 
namentul e greșit; prin urmare Ahil va întrece broasca, ceea 
ce confirmă de altminteri şi realitatea. 

Să vedem cum se prezintă raţionamentul întemeiat pe 
experienţă. 

Să ne imaginăm un cadran fix şi un arătător de o lungime 
oarecare. 


A 


In punctul A sar afla Ahil, în B broasca. 

Dacă învirtim arătătorul, punctele A și B vor descrie două 
cercuri, şi să presupunem că periferia P este de 10 ori mai 
lungă decît P'. Să presupunem că arătătorul se întoarce la 
poziţiunea sa iniţială într'o minută. Inseamnă că și Ahil şi 
broasca se vor întoarce exact în acelaş timp la locul lor de 

pornire. Dacă îi dăm broaştei un avans de 10 cm., dar OB şi 
OA să formeze un triunghiu rigid, e evident că Ahil nu va 
putea întrece nici cînd .broasca; ea își va păstra totdeauna 
avansul, adică va trece prin C înaintea lui Ahil. 





Totaşa într'o mișcare pendulară pe o „linie dreaptă pre- 
supunînăd iarăş că și Ahil şi broasca parcurg distanţa înainte 
şi înapoi într'o minută. 

Ce înseamnă însă 1 minută ? Inseamnă că pe lîngă cadra- 
nul de mai sus, sau cele două mișcări pendulare mai am un 
ceas, care prin mișcarea unui arătător îmi dă unitatea de 
timp prin care măsor spațiul parcurs de Ahil și proașcă. -Dacă 


ar exista numai Ahil și brpasca, atunci una din cele două miş- 
` cări circulare (pendulare) ar trebui luate ca unitate de măsură 
de timp și măsurînd prin ea pe cealaltă, am găsi de cîte ori 
mai repede sau mai încet ar trebui să se miște Ahil față de 
broască sau broasca faţă de Ahil pentru a parcurge în acelaș 
timp o distanță mai mare sau mai mică = deci în timp ce 
broasca se mișcă cu viteșa 1, Ahil trebue să se miște cu vitesa 
10 ; sau în timp ce Ahil se mișcă cu vitesa 1, broasca se mișcă 


cu vitesa Vi . Intr'un raport analog stă cadranul ceasului meu 


cu toate cercurile paralele cu ecvatorul pămîntului. Dacă-l 
fixăm pe Ahil pe ecvator, iar broasca mai spre Nord sau mai 
spre Sud, amindoi vor face înconjurul pămîntului într'o zi, 
Ahil alergînd mai repede, broasca mai încet ; jla poli „broasca 
ar sta cu buricul pe pol și învirtindu-se leneșă într'o zi în 
jurul ei propriu ar face aceeaș ispravă ca şi Ahil care trebue 
să alerge nebun în jurul ecvatorului. 

Dacă: Ahil şi broasca s'ar mișca încontinuu în spaţiul gol, 
fără a pleca de undeva şi fără a se opri undeva, nici n'an’ 
pùteà spuhe' care se mișcă mai repede, ba chiar n'am putea 
spune dacă nu cumva unul stă pe loc. Condiţia este însă ca 
noi să călătorim sau pe broască sau pe Ahil. Dacă am sta noi 
pè loc, problema se schimbă, și am putea spune care se mișcă 
mai repede, avînd la îndemînă clipirea ochilor noștri, bătăile 
inimii etc. sau un ceas de buzunar pentru a măsura prin aceste 
mișcări spaţiul parcurs de cei doi concurenți. 

Dar deplina deslegare a problemei rezultă din conside- 
zarea că Ahil, broasca, cadranul, punctele de plecare şi so- 
sire etc. să fie considerate ca timp rigid, ca durată, ca să poată 
fi întrebuințate ca măsură de spaţiu. Dacă pămîntul, ceasul, 
Ahil, broasca etc. nar dura, par fi identici în timp, nam 
putea măsura spaţiul, n'ar exista spaţiu, cum n'am putea :mă- 
sura timpul fără mişcare (schimbarea raporturilor spaţiale 
între corpuri). Dar, dată n'am putea desprinde în variaţiunea 
ŞI multitudinea . mişcărilor mişcări circulare sau pendulare, 
adică finite noi n'am putea măsura timpul, n'ar exista timp. 

Ideea: că spațiul se măsoară prin spaţiu şi timpul prin 
timp a produs toate confuziile și contradicţiile, a împins la 
strania concluzie că spaţiul este nemărginit și timpul etern, 
pecînd de fapt spaţiul este etern și timpul nemărginit, adică 
spațiul este fără început şi fără sfîrşit în timp, iar timpul 
iără limite în spațiu. 

Ceea ce nu spune altceva decît că realitatea este o sin- 
teză din spaţiu şi timp, sinteză reprezentată prin corpul ne- 
schimbat în mișcare contiriuă. Asupra acestei probleme vezi 
expunerile lui Leibniz în Nouveaux Essais, Cartea a II-a, Cap. 
XIII, XIV, XV ; apoi: Emile van Biéma, L'espace et le temps 
chez Leibniz et chez Kant, Paris, Alcan; 1908 în sfîrșit, Lud- 
wig Klages, Der Geist als Widersacher der Seele, vol. I, ed. 
2-a (1937), pg. 34—60. 


2. CONCEPTE CARI CUPRIND O CONTRADICȚIE 


Aporiile Eleaților pot fi discutate și din alt punct de ve- 
dere. Contradicțiile ce se ivesc, se explică şi din: confuzia în- 
tre concepte geometrice, concepte mecanice, concepte fizice şi 
concepte biologice. Iar discuţia, ea însaș, trebue să se desfă- 
şoare pe planul epistemologiei (gnoseologiei). Căci nu e indife- 
rent, ci dimpotrivă foarte important să ştim dacă Ahiles şi 
broasca sînt fiinţe vii, corpuri anorganice, masse mecanice omo- 
gene sau figuri geometrice. 

Dacă e vorba de fiinţe vii, felul de mișcare, (păşire, aler- 
gare, sărire, târîre) depinde de constituţia, vitesa, de impulsul 

intern, de starea întrun moment dat şi de mediul în care se 
mișcă. Ahiles în vîrstă de patru luni nu va întrece broasca 
ţestoasă, Ahiles bolnav sau răcit va trebui să renunţe să se ia 
la întrecere. Apoi nu e indiferent, dacă Ahiles aleargă pe uscat 
iar broasca înoată (și aci iarăş apa poate fi stătătoare sau curgă- 
toare). S'ar putea calcula, de pildă, cu ce vitesă şi în ce direc- 
ţie ar trebui să se miște un om pentru ca soarele să nu-și 
schimbe poziţia faţă de el, adică să stea nemișcat. 

Dacă e vorba de două corpuri fizice, trebue să considerăm 
forțele exterioare cari determină mișcarea, figura și compoziția 
corpurilor, precum și mediul. 

In mecanică problema se simplifică : aci avem a face nu-. 
mai cu masse și forțe. . 

In geometrie operăm cu concepte dobîndite din definiţia 
spaţiului gol şi lipsit de ,„forțe# precum și de masse. „Corpul“ 
geometric, suprafaţa, linia, punctul sînt noțiuni abstracte, ară-- 
tînd numai relaţii spaţiale posibile între lucrurile reale. 

In fiecare din aceste ordine (biologică, fizică, mecanică, 
geometrică) conceptele își au, prin definiţie, un sens valabil 
numai pentru acea ordine. Cum însă conceptele sînt însemnate 
prin aceleași cuvinte (simboluri), confuzia lor e uşoară şi de 
aci se nasc contradicţiile. 

Nu conceptele deci cuprind contradicții, ci contradicţiile 
se ivesc din greşita întrebuințare a conceptelor. 

Să discutăm o problemă expusă de Leibniz. „Din concepte, 
zice el, !) cari cuprind o contradicţie, putem trage concluzii 
opuse, ceea ce-i absurd. Pentru explicaţie eu citez de obiceiu 
exemplul celei mai repezi mişcări, care cuprinde o absurditate. 
Dacă presupunem, anume, că o roată se învîrte cu cea mai re- 
pede mișcare, vom pricepe lesne că, prelungind o spiţă a roții 
peste periferie, punctul ei final se va mișca mai repede decît 
un cuiu care se află pe periferie. Mişcarea acestuia deci nu 
este cea mai repede, ceea ce-i în contradicție cu premisa. In 
prima clipă însă am putea crede că avem ideea mișcării celei 
mai repezi : căci noi înţelegem doară ce spunem prin asta: — 
totuș n'avem nicidecum o idee despre lucruri imposibile“. 

După părerea noastră contradicția dispare, dacă întrebuin- 
ţăm conceptul, „celei mai repezi mișcări“ într'o ordine anu- 
mită. 

La patinaj, una din figurile obișnuite este învîrtirea în 
jurul axei proprii. Cea mai repede mișcare va aparţine celui 
ce va reuși să-i bată pe ceilalţi făcînd cel mai mare număr de 
rotații întw'o unitate de timp. Recordurile de vitesă de acest 
fel pot fi încercate în diferite feluri în domeniul biologic. 
Alergările de cai sînt cele mai gustate. Dar: „cea mai repede 


1) G. W. Leibniz, Philosophische Werke, herausg, von A. Buchenaw 
und. Ernst Cassirer, I Bd. pg. 26. 

mişcare“ este totdeauna comparativ cea mai repede. Ariciul 
însă, luîndu-se la întrecere cu iepurele, ne-a arătat cum sar 
infățișa cea mai repede mișcare în sens absolut, Adică, dacă 
ceva ar putea fi în acelaş timp pretutindeni, sau, altfel spus, 
n'ar avea nevoie de timp pentru a străbate o distanță, oricît 
de mare ar fi ea, acel ceva Sar mișca cu cea mai mare vitesă, 
Acest ceva este „gindul'. Iepurele crezînd că femeia ariciului 
e identică cu ariciul, s'a luat de fapt la întrecere cu gîndul — 
şi a pierdut rămășagul.,. 

Dar să ne întoarcem la roata lui Leibniz. Se vede lucru 
că Leibniz vorbește întîiu de o roată reală, de un obiect fizic. 
In urmă însă prelungește o spiţă prefăcînd-o într'o linie mate- 
matică (gîndită) și ne spune că punctul dela capătul acestei 
linii se va mişca mai repede decît cuiul de pe periferia roții. 

Lăsăm la o parte problema dacă o linie e compusă din 
puncte, dacă deci la capătul liniei „,se află“ un punct, aşa cum 
se află pe roată un zuiu. Să presupunem deci că avem la ca- 
pătul liniei un punct. Noi zicem: acest punct nu se mişcă, 
cum nici cuiul pe periferia roții nu se mişcă. Experienţe de 
felul acesta facem doar oricînd plecăm cu trenul, cu automo- 
bilul, cînd călărim ete. Punctul se poate mişca pe linie, dar 
fixat la capătul liniei, nu se poate mișca, cum nici cuiul fixat 
pe roată nu se poate mişca, deşi roata se mișcă ; iar dacă cuiul 
nu e bine fixat, el va zbura din roată, cînd aceasta se va învîrti 
cu mare vitesă. 

Identificarea spiţei unei roţi cu o linie și a unui cuiu cu un 
punct dă cu necesitate naștere unor contradicții. Dar contradic- 
tile dispar, dacă definim conceptele pentru o anumită ordine și 
nu le întrebuințăm apoi decît în ordinea pentru care au fost 
definite. Un punct geometric ware prin definiţie nicio dimen- 
siune ; prin urmare punctul geometric nu poate fi întrebuințat 
pentru a înlocui în mecanică o massă, sau în fizică un atom, 
sau în biologie o celulă, sau în metafizică o monadă, 

Totuş ordinele amintite stau în strînsă legătură, într'un ra- 
port de filiațiune, aşa cum am arătat în tratatul nostru. Con- 
tradicţiile şi erorile se ivesc, cînd filosofii și savanții încearcă 
să reducă toate ordinele la una singură, să construiască ordinea 
universală după tipul unei ordine parțiale. Asta era cel puţin 
tendinţa filosofilor și savanților din trecut (Descartes, Leibniz). 
Astăzi pare că se accentuează tendinţa de a amesteca ordinele, 
în credinţa că în acest fel știința va putea străbate mai lesne 
pînă la esenţa realității. 

z. CUNOAŞTEREA DE SINE ȘI CUNOAŞTEREA „ALTUIA“ 


Tebria noastră s'a desvoltat în mod organic porñind deld 
prima schiţare d principiilor cuprinsă în lucrarea noastră „Des- 
pre condițiunile conştiinţei şi cunoștinței“, apărută în 1912. 

In 1913 a apărut studiul lui Max Scheler „Zur Phănomeno- 
logie und Theorie der Sympathiegefiihle und von Liebe und 
Hass“, care în ediția a doua (1931) a primit titlul definitiv „We- 
sen und Former der Sympathie“. 

Și pentru Max Scheler, ca şi pentru noi, desiegarea proble- 

mei „comuniunii între suflete“ constitue condiţia fundamentală 
pentru întemeierea unei, Etice științifice. Insă, cu toate că Max 
Scheler vede bine faptele și pătrunde cu intuiţie clară în ţe- 
sătura lor descoperind rătăcirile predecesorilor săi, totuș el nu 
reușește să le expiice, deoarece nu îndrăzneşte să-și schimbe 
în mod radical punctul de plecare. Concepţia fenomenologită 
i se pune neîncetat în cale; îricurcînd toată analiza sa. Afirmă- 
ţia sa că „ştiiriță despre un Eu străin presupune conştiinţă de 
sine dobîndită prin Eul propriu“ („Wesen und Formen der 
Sympathie“, ed. a 3-a pg. 249) îi închide drumul spre adevă- 
rata înţelegere a problemei. Existenţa celor trei sfere (vitală, 
psihică şi spirituală) precum și legătura între ele rămîn la 
Scheler, probleme deschise. Totastfei, constatarea că omul e 
singură ființă care âjuhge la dobîndirea categoriei substanţei, 
a Gbiectului (Dig) rămîne simplă constatare fără explicație. 
Eroarea inițială îl împiedică apoi de a determina cu precisie 
conceputul de persoană şi-l împinge la formarea de concepte 
vagi, cum este, de pildă, conceptul de „persoană colectivă“ 
(Gesamtperson). Tot acea eroare, al cărei părinte e Descartes, 
îi închide lui Max Scheler, drumul spre o metafizică filosofică, 
aruncîndu-l îņapoi spre dogmatism. 
„_ "Critica adusă de Scheler teoriei lui Ludwig Klages o apro- 
băm în întregime, dar nu vedem cum Max Scheler, în temeiul 
propriei sale teorii ar putea ajuiige la alte concluzii. Că spiritul 
nu se pune totdeauna sufletului (așa cum susține Klages) e 
adevărat. Dar ce dobîndim zicînd că spiritul ar trebui să com- 
plecteze acțiunea sufletului ? Aci, în zona de despărţire între 
sfera psihică și cea spirituală, -se ivește problema centrală a 
Eticei, problema libertăţii ; fără lămurirea desăviîrșită a rapor- 
tului între aceste două sfere, orice încercare de întemeiere a 
unei teorij etice științifice trebue să rămînă zădarnică. 

Max Scheler susține, cum am văzut, că „știinţa' despre uni 
Eu străin presupune conștiință de sine dobîndită prin Eul pro- 
priu“. D-l Mircea Florian, care și dînsul se străduește să dis- 
trugă temeiurile solipsismului, afirmă că „despre o Ccunoaștere 
de sine> primordială şi fundamentală, cum pretinde idealismul, 
nici nu poate fi vorba. Eu nu încep prin a mă cunoaște pe 
mine și trec apoi ia „altul“, ci inițial cunosc „altul“, dar fără 
a şti că e „altul“. In clipa cînd aflu că mi-e dat „altul“, iau cu- 
noștință şi despre mine însumi. Așa dar din cunoaşterea obic- 
tului ca obiect ia fiinţă, desigur, nu eul ci conștiința eului. Psi- 
hologiceşte eul se afirmă în contrast cu „altul“. Cunoașterea 
de sine nu e cu putință fără cunoașterea „altuia“, corp sau 
conştiinţă străină. In opoziție cu lucrurile materiale şi cu su- 
Hetele celorlalţi se cristalizează conștiința sau cunoașterea de 
sine. Cînd rostesc „eu“, subînţeleg şi „altul“. Nu mă pot defini 
pe mine fără a admite implicit pe „străin“. Eu este o deosebire, 
sar deosebirea ca orice relaţie reclamă cel puţin doi termeni.“ 1) 

Noi dăm dreptate d-lui Mircea Florian faţă de Max Sche- 
ler. Totuş afirmaţia d-iui Florian că „eu nu încep prin a mă 
cunoaşte pe mine........ , Ci inițial cunosc „altul“, dar fără a şti 
că e „altul“, e suspendată în gol şi e în contradicţie cu teza 
sa zicînd că „exteriorui“ şi „interiorul“ stau pe acelaș plan de 
„realitate“ 2), că „lumea internă“ nu e mai generală decit cea 
„externă'“ ci ambele se află pe acelaș plan de realitate“ 3), că 
„realitatea externă şi realitatea internă sînt solidare pe planul 
cunoaşterii“ 4). 

D-1 Florian nu-și dă seama de această contradicţie, nici de 
importanţa enunţării că „cunoașterea de sine presupune cunoaş- 
terea altuia“ 5), 

Dacă „ontogenetic şi filogenetic sînt date la început obiec- 
tele reale, dar încă nedeterminate ca obiecte“ şi „prezente sînt 
-doar „existări“ , „lucruri“, diversități, evenimente, simple date‘, 
diferențierea în subiect și obiect rămîne neexplicată şi inexpli- 
cabilă. Cum putem vorbi atunci în felul că „eu nu încep prin 
a mă cunoaște pe mine..., ci inițial cunosc altul", cînd am în- 
ceput cu afirmaţia că „la început sunt date obiectele reale..., 
simple date“ ? 

Ontologia realistă, la care vrea să ajungă d-l Florian, cere 
aducerea tuturor „datelor“ pe un singur plan, pe, cel obiectiv. 
Dar idealismul face acelaș lucru, străduindu-se să aducă toate 
datele pe planul subiectiv. 

. Pe de altă parte, d-l Florian zice: „Nu întîlnim în lumea 
datelor, în ontologie, o deosebire mai hotărîtă ca aceea dintre 
1) Mircea Florian, Cunoaștere și Existenţă, București, 1939, pë. 201. 
2) ibd. pg. 201. 
3) Ibd. pg. 200. 
4) ibd. pg. 201. 
5) ibd. pg. 201. 

material (exterior) și psihic (interior).“ 1) Şi cu toată această 
deosebire hotărîtă „exteriorul“ și „interiorul“ stau pe acelaș 
plan de realitate ! Constatăm deci că aceeaş terminologie im- 
precisă care a îngăduit construcția tuturor sistemelor filosofice 
de orice fel îi îngăduie şi d-lui Florian să construiască o onto- 
logie .realistă. 

Preţuim însă cum se cuvine străduinţa d-lui Mircea Florian, 
de a fi încercat să zgudue temeliile solipsismului epistemolo- 
gic, consecință fatală a idealismului. Credem însă că rezolvirea 
problemei nu poate fi căutată prin aducerea unor lucruri hotă- 
rît deosebite pe acelaș plan, ci împărțind lucrurile, după na- 
tura lor, pe planuri diferite și legînd aceste planuri între olaltă 
după un principiu bine stabilit care trebue să rezulte chiar din 
desfășurarea logică a procesului de cunoaştere. 

Meritul lui Kant stă tocmai în despărțirea planurilor (cel 
al cauzalităţii mecanice, cel al finalităţii şi cel al libertăţii). 
Sarcina urmaşilor este, credem, de a desăviîrși opera lui Kant, 
nu de a o dărîma. 


4. DEOSEBIREA INTRE „ANIMAL“ ȘI „OM“ 


Biblia povesteşte că omul a fost creat de Dumnezeu prin- 
trun act deosebit, deci nu deodată cu celelalte animale. Teo- 
riile ştiinţifice moderne nu se îndepărtează prea mult de această 
primă teorie. Căci dacă, omul singur posedă „rațiune“, înseamnă 
că el a fost înzestrat dela „origine“ cu o facultate care lipsește 
celorlalte fiinţe. Ce este „raţiunea“ ? Răspunsul: rațiunea este 
facultatea de a raționa ! Se 'nţelege că psihologiștii nau rămas 
la această explicaţie, ci au trecut la descrierea faptelor, la ana- 
liza actului de „raţionare“. Dar cum ei au crezut că pot în- 
grădi această analiză în sfera subiectivă, deci cu neglijarea 
„procesului dialectic“, explicarea a fost lipsită de cel mai pu- 
ternic element. 

Dacă pentru raţionaliști (idealiști, fenomenologi), actul cu- 
noașterii se petrece în întregime în conștiința subiectului, psi- 
hologii, apropiindu-se de modul de explicare al ştiinţelor na- 
turale, au crezut că pot pătrunde mai adînc în țesătura lucru- 
rilor prin urmărirea genezei actului de cunoaștere şi a desvol- 
tării lui „intelectuale“ în diferitele faze ale evoluţiei indivi- 
duale, rămînînd totuş în hotarele sferei subiective. Sociologia 
(sau explicarea sociologică a cunoaşterii) a făcut un salt, decla- 
rînd că „societatea“, ca forță supraindividuală, săvirşește mi- 
nunea raționării, astfel că rațiunea izvoreşte din societate, este 
un produs al societăţii. 





1) idb. pg. 201. 

Noi susţinem că omul aparţine regnului animal. Luînd ca 
criteriu gradul puterii de cunoaștere a lumii externe, omul 
ocupă, din acest punct de vedere, în ierarhia animală cel mai 
înalt loc. Această înălțare i-a fost înlesnită prin mijloacele de 
care dispune spre a intra în comunicare cu semeneii săi, deci 
de a evada din izolarea sferei subiective şi de a crea, împreună 
cu semenii săi, lumea intersubiectivă (obiectivă, a ştiinţelor). 

Deci, fără să se deosebească în mod radical și dela origine 
de animal, omul poate totuş în anumite condițiuni istorice (con- 
tingente din punctul de vedere al științelor naturale), să treacă 
într'o sferă interzisă animalului. 

Nu sa întîmplat deci o minune și nu avem nevoie de un 
mit pentru explicarea superiorității omului, ci numai de o ob- 
servaţie atentă a faptelor și de o analiză mai temeinică a actu- 
lui de cunoaștere. 

Ca rezultat important al acestei analize am fixat separa- 
ţiunea imaginei de obiect. Animalul rămîne prins în rețeaua 
imaginilor. Logica sa stă în potrivirea instinctelor cu imaginile 
corespunzătoare. Termenul de „adaptare“ nu poate avea alt 
înțeles decît cel desprins din această potrivire. Rața caută apa, 
rîndunica își construeşte cuibul, leul vînează — în temeiul 
acestei potriviri între organismul viu și imaginile senzibile co- 
respunzătoare funcţiunilor organice. Naturaliştii ştiu să poves- 
tească multe despre minunatele întocmiri ale naturii pentru a 
asigura existenţa speciilor. Fiecare animal își alege hrana ce-i 
prieşte, ştie să grijească de progenitură etc., fără să fi învățat 
aceste lucruri și fără să cunoască efectul şi scopul acţiunii sale. 
Animalul trăește într'o lume de imagini, iar simţurile sale se- 
lecţionează între aceste imagini pe cele potrivite cu trebuințele 
(interesele) sale. Dar și între animale există deosebiri cu pri- 
vire la felul cum se face această alegere. Cu cît un animal e 
mai „inteligent“ (ca reprezentant al unei specii, sau ca individ 
între alţi indivizi de aceeaș specie) cu atît mai puţin rigidă 
este potrivirea (adaptarea). Animalul deci îşi organizează lu- 
mea imaginilor în măsura gradului de inteligență de care dis- 
pune (inteligență înţelegere a semnificației unei imagini în 
raportul ei cu totalitatea imaginilor date). 

„Animalul are memorie, dar n'are amintiri“, zice Max 
Scheler cu drept cuvînt. t) Adică : o imagine odată selecționată 
şi legată de funcțiunile organice se întipărește adînc şi deter- 
mină comportamentul animalului. Un cal deprins să facă un 
anumit drum va încerca totdeauna să ţină acest drum, totașa 
să oprească la un anumit loc unde a poposit odată. Simţul de 
orientare a unor animale se explică din puterea ce-o exercită 
imaginea locului la care s'a adaptat (cuibul, grajdul etc.). Se 





1) Și Aristoteles susține, dealtminteri, acelaș lucru, în scrierea sa 
Despre memorie și amintire (epl pwiuns ua âvapijoeus) 453 a, 5. Vezi şi 
Metafizica sa 980 b. 

pare că animalul depărtîndu-se de acel loc n’are altă grijă 
decit, să-şi însemne drumul de întoarcere. Se spune că el nime- 
rește „instinctiv“ acel drum. Dar nu putem tăgădui că'el caută 
drumul cu ajutorul memoriei, care leagă imaginile succesive 
de imaginea care determină direcția mișcării animalului. 

Amintirile depăşesc sfera de acțiune a memoriei (imagina 
tive). Ele se referă la evenimente în timp, la situaţii fixate în 
timp. Imaginile servesc numai la reconstruirea situaţiilor și a 
evenimentelor. Istoria poate fi definită ca organizare a amin- 
tirilor în timp în temeiul unor interpretări intersubiective a 
imaginilor subiective. 

Amintirea rezultă deci la om, ca şi toată cunoașterea sa 
obiectivă, din separaţiunea imaginei de obiect, sau, altfel for- 
mulat, din liberarea imaginei de instinct. 

Pentru a lămuri şi mai bine această problemă, putem seria 
imaginile după valoarea lor afectivă. Imaginile legate în mod 
indisolubil de instinctele organice au o valoare afectivă ma- 
ximă ; aşa, de pildă, imaginea apei pentru rață, sau imaginea 
mielului pentru lup. Alte imagini își dobîndesc o valoare afec- 
tivă numai în legătură cu imaginile legate de instincte. 

La om, separațiunea imaginei de obiect e însoţită şi de 
separațiunea imaginei de instinct, în aşa fel că imaginea își 
pierde valoarea afectivă (organică, nemijlocită). Asta nu în- 
seamnă însă o sărăcire a vieţii afective omenești, ci o îmbogă- 
țire a ei și o posibilitate de mlădiere și variație a ei în limite 
foarte largi. De unde izvoreşte această îmbogățire a vieții afec- 
tive umane ? 

Mai întîiu afectele omului (în urma creării lumii obiective) 
nu se mai raportează la imagini, ci la obiectele sari produc ima- 
ginile. Imaginile își au deci valoarea afectivă în funcţie de 
obiectele corespunzătoare ; această valoare variază în funcție 
de valoarea atribuită obiectelor. Și cum, prin știință, cunoaș- 
terea obiectelor şi, prin cunoaştere, stăpînirea lor înaintează 
mereu, omul e în stare să producă prin obiecte o variaţie in- 
definită de imagini cari, la rîndul lor, dau vieţii afecţive o 
structurare specific umană. 

Procesul dialectic are deci, la om, consecinţe importante : 
pe de o parte desbrăcarea imaginilor de valoarea afectivă ne- 
mijlocită (instinctivă), ceea ce înlesneşte crearea lumii obiec- 
telor, pe de altă parte legarea afectelor de obiecte ca izvor al 
imaginilor și posibilitatea variaţiei indefinite a imaginilor prif 
stăpînirea obiectelor (prin tehnică = artă). 

Viaţa afectivă a omului e ridicată deci și ea în sfera „mè 
tafizică“ (dincolo de ordinea fizică, „naturală“, care cuprihđe 
şi ordinea biologică). Asta nu înseamnă o degenerare şi depra- 
vare a naturii umane, dar fără îndoială o rafinare, de care 
animălul nu e capabil. Omul (=individul unian) poate deveni 
însă rău, depravat, dacă, scos din ordinea animală, viața sa 

afectivă devine haotică, lipsită de suportul principiilor morale. 

Și, în acest punct, greşesc raționaliștii. Principiile morale 
nu pot izvori, cum cred ei, din rațiune, ci rădăcina lor tre- 
bueşte căutată „tot în viaţa afectivă, dar într'o viaţă afectivă 
trecută pe un plan superior. Imaginile, anume, cari determină 
„camportamentul omului sînt elobarate prin tehnica (arta) .ce 
şi-p dobiîndește omul în temeiul cunoașterii lumii obiectelor. 
Ele nu „mai sînt imagini senzibile (legate prin mijlocirea sim- 
țurilor de instincte), ci idei, adică imagini elaborate de inte- 
lect, iar valoarea afectivă a ideilor e în funcție de pasiunile ce 
„se desvoltă în sufletul omului prin organizarea vieţei afective 
pe acest plan superior. Aci satisfacerea trebuinţelor organismu- 
Jui (ale trupului) devine un scop secundar şi mijloacele servind 
acestui scop nu au.decît o valoare instrumentală, cum și orga- 
nismul cu funcțiunile sale devine acuma un instrument al su- 
'fletului. Ceea ce, în sfera animală, sînt instinctele pentru or- 
„ganism, sînt, în sfera umană, pasiunile pentru suflet. Această 
analogie poate fi împinsă și mai .departe cu privire la „adap- 
tarea“ omului : aşa cum animalul se adaptează cu ajutorul ins- 
tinctelor la mediul fizic, așa omul prin mijlocirea pasiunilor 
Ja mediul metafizic (moral, sufletesc, istoric) ; totastfel se pot 
compara erorile instinctelor cari primejduesc şi păgubesc viața 
organismului cu erorile morale („păcatele“) cari tulbură sufle- 
tul. In această privinţă, distanţa între om și animal poate de- 
veni imensă: între năzuința unui lup, minat de foame, de a 
cuceri o oaie și ambiția lui Napoleon de a cuceri lumea nu 
există termen de comparaţie. Imaginea care determină acțiu- 
nea lupului şi ideea ce-l stăpînește pe Napoleon aparțin unor 
sfere radical deosebite. Linia de hotar între aceste două sfere 
e marcată prin înfăptuirea lumii intersubiective, a corpurilor, 
înfăptuire la care animalul nu poate ajunge, din cauza insufi- 
țienţei mijloacelor de cari dispune pentru a intra în comuni- 
care cu semenii săi. 

Aristotel, în metafizica sa (987 b) ne spune că Platonicienii 
au așezat între fenomenele senzibile şi idei conceptele matema- 
tice 1). Credem a nu greşi dacă spunem că această enunțare cu- 
prinde poziţiunea centrală a idealismului. Dar nici Aristotel, 
nici filosofii idealiști de mai tîrziu mau înţeles importanţa 
acestei formule. Astfel nici Kant nu poate „explica“ de ce ra- 
țiunea e nevoită să depăşească sfera conceptelor intelectului 
şi să treacă la „idei“. El crede că asta e o însușire a rațiunii. 
Totașa filosofii nu se întreabă de ce omul e singura ființă în- 
zestrată cu rațiune, deci capabilă să aibă „idei“, adică concepte 
cărora nu le corespunde niciun obiect în lumea senzibilă. 





1) ze de napă tà alaðntà nal ră eln tå pabmuarixă Tv npaypăátwy elvat 
not peTatd, dipspovra râv uev alodmrăv tő dida xal àxynta elvan tæv 
d'e?dăv tE ră ndy mA” ura Buba elvat tò B'elăog abrd ëy Euaozov uâvov, 

Renunţarea definitivă a filosofiei de a putea demonstra 
existența (realitatea) ideilor a deschis drum scepticismului şi 
materialismului, şi nu, cum nădăjduia Kant, credinței în exis- 
tența lor. Astfel oamenii atinși de filosofie și mai ales cei îm- 
bibaţi de știință se opresc la hotarul lumii corporale, crezînd 
că ea este cunoscută nemijlocit individului, deci poate fi in- 
tuită. Dar ei nu-și dau seama că, tocmai dacă ar fi aşa, ideile 
ar deveni concepte cărora le-ar corespunde un obiect, deoarece 
corpurile ar fi identice cu imaginile (date intuitiei), deci le-am 
cunoaşte cum sînt în sine. Ar urma apoi ca matematica să de- 
vie o ştiinţă care operează nu cu concepte ci cu corpuri reale 
cunoscute nemijlocit, iar cauzele să ne fie cunoscute prin de- 
monstrație, așa că „ideile“ să fie accesibile cunoașterii noastre 
în felul cum ne sînt de fapt cunoscute corpurile (prin construc- 
ție). In acest caz matematica ar deveni ştiinţă morală, iar ra- 
mura ei principală ar fi teologia. Legile morale ar deveni astfel | 
legi fizice — şi, prin urmare, și animalele ar fi supuse legilor 
morale, s'au, mai bine zis, morala umană și-ar pierde carac- 
terul ei metafizic. La această concluzie logică necesară am 
ajunge, dacă am fi dispuşi să acceptăm teoria lui Kant, zicînd 
că spaţiul şi timpul sînt forme ale intuiţiei (şi că, prin urmare, 
corpurile sînt fenomene intuite). ` 


5. PROBLEMA MORALĂ INTRĂ IN INTREGIME IN 
METAFIZICĂ 


După ce am arătat cum ajungem la cunoaşterea lumii fi- 
zice, metafizica nu ne apare ca un domeniu plin de mistere şi 
de nepătruns pentru puterea noastră de cunoaștere (cum i se 
părea lui Kant). Metafizica se sprijină, pentru noi, pe edificiul 
solid al fizicei, al ştiinţei despre obiecte așa cum sint în sine, 
fie că e vorba de corpuri anorganice sau de organisme. Sfera 
metafizică ar deveni cu desăvîrșire străvezie pentru toți oa- 
menii, dacă ştiinţa și-ar fi atins perfecțiunea maximă şi dacă 
toți oamenii și-ar dobîndi cunoștințe complete despre lumea 
fizică. In acest caz omul ar deveni fiinţă rațională şi totodată 
ființă morală — pură şi perfectă, deoarece sufletul ar fi stăpîn 
pe materie. (începînd cu trupul ce-i aparține ca instrument de 
cunoaștere) și ar fi pe deplin lămurit asupra ordinei vroite de 
Creatorul lumii fizice. 

[Experienţa ne arată însă că nu omul ca reprezentant al 
speciei poate străbate în sfera metafizică, ci omul ca suflet indi- 
vidual, ca monadă care se deschide pentru alte monade şi poate 
pătrunde la înțelegerea altor monade. In sfera metafizică deci 
nu mai avem în fața noastră o ierarhie a speciilor ci o ierarhie 
a indivizilor, după caracterul lor (moral). Aci parem a fi de 

acord cu raţionaliştii, individualiști şi, în primul rînd cu Leib- 
niz şi Renouvier, numai că aceștia pun la temelia teoriei lor 
autonomia și libertatea originară a monadei (sufletului), pe 
cînd, la noi, această autonomie e rezultatul unui proces de 
germinare și naștere a monadei prin „deschiderea“ ei progre- 
sivă în comuniune cu alte monade. Prin acest proces, pe care 
l-am numit dialectic, monada își dobîndeşte conștiința de sine, 
devine Eu, subiect ; în cursul acestui proces se accentuează deo- 
sebirea între trup și suflet care poate culmina, la unii indivizi, 
în identificarea Eului cu sufletul și stăpînirea desăvirșită a su- 
fletului asupra trupului. 

Teoria noastră consideră greşite enunţări de felul: „Eu 
sînt compus din trup și suflet“, „Eu am trup și suflet“, „Eu 
grijesc pentru sufletul meu mai mult (sau mai puţin) decît 
pentru trupul meu“. Ci, pentru noi există trupul ca corp între 
corpuri în spaţiul tridimensional și există sufletul ca monadă 
care se naște și-și poate dobîndi nemurire în timpul istoric (în 
dimensiunea a patra). Noi nu spunem că „animalul n'are suflet, 
iar omul are suflet“, ci zicem că trebue de cercetat cari sînt 
condițiunile pentru nașterea unui suflet (așa cum în biologie 
se cercetează condiţiunile în cari se naște un organism indivi- 
dual). Nu putem respinge din capul locului ipoteza că și un 
animal se poate naște ca suflet, cum observaţia și experiența 
ne arată că nu toți oamenii se nasc ca suflete. „Ci, numai în 
anumite condițiuni (istorice, deci contingente din punct de ve- 
dere al determinismului naturii) se nasc suflete, se înfăptueşte 
identitatea între Eu (subiect) şi suflet, cum de altminteri (şi 
asta ne-am străduit să desfășurăm pe larg) mulţime nenumă- 
rată de suflete pier în cursul germinării sau după naștere prin 
cădere în „păcat“. Păcătuirea însă e o urmare a închiderii mo- 
nadei după ce şi-a dobîndit conștiința de sine. Acesta e solip- 
sismul omului, adoptat în plină conștiință a autonomiei sale 
şi care, în practică, se exprimă prin egoism și dispreţuire a ce- 
lorlalte ființe, cari sunt considerate ca mijloace „materiale“, 
iar nu ca suflete aparținînd aceleiași „comunități“. 

Acest solipsism teoretic și egoism practic rezultă din iden- 
tificarea Eului cu trupul, negîndu-i-se sufletului existenţa. In 
acest caz individul uman preferă, în plină libertate, întoarcerea 
spre animalitate şirenunță la întrarea în sfera ordinei morale 
(spirituale). Filosofia materialistă încearcă să ridice bariere de 
netrecut între lumea fizică și cea metafizică, întrucît o consi- 
deră pe cea din urmă ca nereală, simplă iluzie, ficțiune neveri- 
fiabilă prin știință. 

Și, la drept vorbind, dacă idealismul pornește dela pre- 
misa că individul uman e înzestrat cu intelect şi rațiune, deci 
că lumea fizică e o înfăptuire subiectivă, ideile metafizice nu 
pot fi decît ficțiuni, astfel că, la urma urmei, un idealism „cri- 
tic“ se acoperă în concluziunile sale cu materialismul, dacă vrea 

întradevăr să înlăture contradicţiile. Credinţa in realitatea 
ideilor, la Kant, nu este decît capitularea idealismului în fața 
materialismului, cum şi positivismul antimetatizic nu poate fi 
gecit un materjalism ascuns subt masca ştiințitismului. 

Materialismul are cel puţin curajul să spuie că toate ideile 
sînt iluzii, pecînd celelalte teorii apelează la bunăvoința şi 
mila „omului de a crede în ceea ce ele afirmă că nu se poate 
dovedi a fi real. Materialismul are curajul să afirme că nu 
există libertate, nu există morală, răspundere, virtute și păcat, 
deoarece omul e trup (materie) și e supus legilor naturii ca 
orice obiect material ; acțiunile omului sînt determinate ca și 
cele ale animalelor „de trebuinţele organismului, iar deosebirea 
în desfăşurarea lor „poate îi explicată prin deosebirea constitu- 
ției organismului uman faţă de organismul animalelor. Atitudi- 
nea materialismului e o consecință necesară a eșuării tuturor 
încercărilor filosofilor de a demonstra existenţa lui Dumnezeu 
şi a sufletului nemuritor — și rău fac teologii cînd merg pe 
acelaș drum cu intenția, dealtfel lăudabilă de a sprijini şi întări 
credinţa prin raţionament. 

Drumul spre cunoaşterea ideilor este spui: este cel bă- 
nuit de Platon şi descoperit de el în urma metodei dialectice, 
pe care o aplică în cercetările sale. Individul izolat nu poate 
construi lumea corpurilor, nu poate ajunge la concepte, la fixa- 
rea categoriilor „cari determină existenţa corpurilor în trei di- 
mensiuni. In cursul închegării lumii corporale (prin comuniu- 
nea între subiecte) se revelează ca necesitate și chiar dela pri- 
mele începuturi lumea metafizică (morală, spirituală), lumea 
dincolo de fizică (în dimensiunea a patra). 

Așa dar : constituirea fizicei (dela cele mai modeste ale ei 
începuturi), cere cu necesitate trecerea în metafizică, recunoa- 
şterea realităţii ideilor. Tăgăduirea realităţii ideilor ar implica 
tăgăduirea existenţei lumii materiale. Materialismul deci, ne- 
gînd existența lui Dumnezeu și a sufletelor, îşi distruge chiar 
temeliile sale proprii. Trebue să înlăturăm deci din epistemo- 
logie eroarea grosolană de a confunda imaginea cu obiectul, 
şi de a atribui subiectului o cunoaștere nemijlocită, intuitivă a 
obiectului material. Animalele n'au morală, fiindcă ele n'ajung 
la separaţiunea imaginei de obiect, deci nu pot construi lumea 
fizică ; nici omul n'ar putea înfăptui acest lucru, dacă dialogul 
nu i-ar deschide această posibilitate. 

6. INCĂ ODATĂ : FIINȚELE TURTITE ALE LUI BERGSON 
ŞI DEOSEBIREA INTRE ANIMAL ȘI OM 


Să ne imaginăm, expune Bergson, că ar exista fiinţe tur- 
tite cari ar trăi pe o suprafață plană (de două dimensiuni) fără 
posibilitatea de a ieşi în dimensiunea a treia ; sar putea găsi 
între ele însă un geniu matematic care să postuleze, prin cal- 
culele sale, dimensiunea a treia. „Şi cum aceasta ar fi ceva cam 
de acelaş fel cum am face noi înșine cînd, reduși la trei di- 
mensiuni cum sîntem, am presupune că sintem scufundaţi în- 
trun mediu cu patru dimensiuni, noi ne-am imagina aproape în 
acest fel această a patra dimensiune care ni se părea la început 
inimaginabilă. Asta n'ar fi chiar acelaș lucru, e adevărat. Căci 
un spațiu cu 'mai mult de trei dimensiuni este o pură concepție 
a spiritului şi poată să nu corespundă niciunei realități...“ 

Noi am arătat însă ca spaţiul în patru dimensiuni cores- 
punde realități; istorice. Dar termenul de „spaţiu“ este poate 
impropriu pentru dimensiunea a patra. Adăogînd anume la 
spaţiul nostru (în trei dimensiuni) încă o dimensiune, cea a 
timpului istoric, nu se naște un nou spațiu, ci se constată nu- 
mai transcendarea spaţiului nostru, existența unei lumi meta —- 
sau, mai bine zis, supra-fizice, nesupusă determinismului fizic. 
Personalităţile istorice există dincolo de lumea fizică, a corpu- 
rilor, cum Universul în succesiunea schimbărilor sale există 
din vecie în vecie, deşi ca existență materială el este așa cum 
este în spaţiul cu trei dimensiuni. A vorbi de spaţiul în patru 
dimensiuni, ar fi să ne imaginăm o ființă care ar cunoaşte 
toate evenimentele dela începutul veacurilor pînă la scurgerea 
lor, deci ar cunoaște istoria în întregimea ei, şi ar putea-o prinde 
în formule matematice, așa cum pretind fizicienii că cunosc 
lumea corpurilor, a căror mișcare (nu schimbare !) e calcula- 
bilă. Fizicienii sînt nevoiţi să reducă schimbarea la mișcare 
pentru a cunoaşte obiectele fizice. O melodie, fizicienii o cu- 
nosc prin frecvența undelor sonore, nu din istoria muzicei. 

Această problemă, dificilă și plină de contradicții latente, 
ni se lămureşte prin descoperirea eroarei lui Bergson, în expu- 
nerea sa de mai sus. O ființă turtită nu poate avea intuiţii 
(percepții, imagini) bidimensionale, ci numai lineare (unidimen- 
sionale), dar, prin mișcare, ea ar construi spațiul în două di- 
mensiuni, separîndu-se de celelalte lucruri bidimensionale. 
Dacă ar intra în comunicare cu alte fiinţe turtite, cu ele îm- 
preună ar ajunge la crearea unei lumi intersubiective, adică 
obiective în două dimensiuni, imaginile lineare servind pentru 
exprimarea științei despre acea lume. Planul“ ar deveni deci 
un concept, anume conceptul spațiului în două dimensiuni în 
cari se mişcă obiectele turtite. Postulînd terminarea construc- 

ției spaţiului în două dimensiuni, aceste fiinţe, împreună, ar 
trebui să treacă la construcția dimensiunii a treia, care ar fi 
deci pentru ele metafizică, dincolo de lucrurile bidimensionale. 
Fiinţe cari war putea comunica întreolaltă, n'ar ajunge la con- 
ceptul spaţiului bidimensional, deci nu și-ar putea forma ideea 
transcendentului. 

„In acelaş mod, oamenii, cari trăesc şi se mișcă în spaţiul 
cu trei dimensiuni, știu că există corpuri prin faptul că intră 
în comunicare servindu-se de întuiţiile bidimensionale ca sim- 
boluri pentru identificarea lucrurilor în trei dimensiuni. Pos- 
tulînd existenţa unor astfel de lucruri și verificînd-o prin știința 
fizică, oamenii nu numai că pot dar sînt chiar nevoiţi să treacă 
dincolo de fizică, în sfera metafizică. Animalele însă nefiind 
în stare să comunice întreolaltă, trăesc și se mișcă în spaţiul 
cu trei dimensiuni, dar nu ajung la conceptul acestui spaţiu, 
deci nici la conceptul corpului în trei dimensiuni. Intuiţiile se 
confundă la ele cu obiectele ; imaginile nu se separă de obiecte, 
nu pot deveni simboluri pentru exprimarea ştiinţei ia 
obiecte. 

Nimene dintre noi nu intuește acelaș obiect, ci este numai 
în stare să raporteze o diveristate de imagini la acelaş obiect, 
să considere adică o diversitate de imagini ca expresie a aceluiaș 
obiect. Spaţiul, am putea zice, este obiectul la care se referă 
toate imaginile ; el este acelaș spaţiu oricite și oricît de diferite 
imagini Sar ivi. 

Din aceste consideraţiuni rezultă : 

Timpul fizicienilor se exprimă prin mișcarea imaginilor, 
care creează dimensiunea a treia ; aceasta se adaogă la dimen- 
siunea (intuitivă) bidimensională. Timpul istoricienilor se ex- 
primă prin schimbarea unui corp, cunoscută prin succesiunea 
imaginilor raportate la acelaș corp (obiect). Spaţiul în trei 
dimensiuni cuprinde deci timpul subiectiv considerat terminat 
(întrerupt) prin oprirea mișcării. Istoria se naște prin faptul că 
spaţiul în trei dimensiuni devine iarăş fluid, dar nu prin miş- 
carea imaginilor, ci prin schimbarea corpurilor. i 

Zicînd însă mai sus „mişcarea imaginilor“, termenul de i 
imagine are aci înțelesul de „expresie a corpului“, așa că am 
putea spune că dimensiunea a treia e creată de mișcarea cor- 
purilor, dar numai după ce prin comunacarea între subiecte 
s'a fixat identitatea corpului la care se raportează imaginea 
care se mișcă. Un ac de ceasornic e imagine care se mişcă, dar 
este acelaș corp, oricum s'ar schimba imaginea intuită. Că omul 
se deosebește de animal prin faptul că poate intra cu semenii 
săi în comunicare, asta o știe toată lumea. Mai puţin s'a cer- 
cetat și se ştie că această comunicare e »ondiţia creării ştiinţei 
despre lumea fizică (a corpurilor în trei dimensiuni) şi că 
această știință îl ridică pe om cu necesitate în sfera metafizică, 

în dimensiunea a patra, ca spirit, ca subiect, monadă, liberată 
de constrîngerea ordinei fizice. 

'Nu este o deosebire radicală, inexplicabilă, misterioasă, 
care-i dă omului din capul locului o situație privilegiată în 
Univers față de animale. Adică : orice specie animală ar ajunge 
la acelaş rezultat, dacá ar reuşi să desvolte un sistem de sim- 
boluri care ar îngădui desprinderea imaginilor de obiecte, deci 
construirea unei lumi intersubiective. Constituţia psiho-fizică a 
omului a îngăduit această operație şi prin asta, s'au realizat în 
omenire prefaceri cari întrec tot ce există în regnul animal. 


1. TIMPUL, SPAȚIUL ŞI DIMENSIUNEA A PATRA 


Ludwig Klages stărue asupra importanţei lucrărilor filo- 
sofului maghiar Melchior Palágyi, pe care îl aminteşte de 
altminteri şi Gehlen, în cartea sa „Der Mensch“ (vezi biblio- 
grafia). N'am avut încă posibilitatea să citesc lucrările lui 
Palágyi, dar, din cele expuse de Klages, ni se pare că teoria 
lui Palágyi ne-ar putea servi pentru întărirea concepţiei noa- 
stre privind problema spaţiului şi timpului. Ni se mai pare că 
obiecţiunile lui Klages împotriva lui Palágyi şi-ar pierde pu- 
terea prin confruntarea teoriei acestuia cu cea expusă de noi. 

Referindu-se la un loc din scrierea lui Palágyi „Neue 
Theorie des Raumes und der Zeit“ (1901) Klages expune („Der 
Geist als widersacher der Seele“, vol. I, pag. 32i—22: 

„La pagina 9 a scrierii de mai înainte găsim următoarele 
două propoziţii lapidare : 

Punctul temporal este spațiul universal. 

Punctul spaţial este fluxul temporar. 

(Der Zeitpunkt ist der Weltraum. 

Der Raumpunkt ist der Zeitstrom). 

Pe noi ne preocupă aci deocamdată numai propoziţia întiia, 
care, cum se vede îndată, nu este altceva decît ceea ce intră 
potrivit în limbajul celei mai înalte generalizări a acelei con- 
stelaţii intuitive a lucrurilor a cărei enunţare nemijlocită posi- 
“bilă ar urma să fie formulată astfel: prezentul experiabil este 
spațiul simțurilor. Palăgyi însă, trebue să observăm, nu ajunge 
dela timp la punctul timpului, ci, dimpotrivă, el porneşte dela 
punctul temporar şi deci de fapt dela spațiul simțurilor, pentru 
a ajunge la timp. Cum însă aci el n'are în vedere spaţiul intui- 
tiv, ci de îndată spațiul obiectelor (Sachraum), acesta devine 
pentru dînsul în raportare la linia timpului un „spațiu mo- 
mentan“ (Momentanraum). Prin urmare el conchide: Dacă 
punctul temporar e spaţiul universal (Weltraum), atunci spațiul 
universal trebue să devie altul cînd punctul temporar devine 
altul ; şi asta îl împinge la formarea noțiunii, amintite de noi 

mai înainte, de „spaţiu curgător“. Cu privire la spaţiul însă. 
lămurit „stabil“, care singur ne este dat în mod intuitiv, are. 
prin urmare valabilitate „axioma conservării spațiului“, potri- 
vit căruia spațiul real, se înoeşte neîncetat şi anume congruent ` 
cu sine însuș. Văzute dinspre fluxul timpului sau mai exact 
în temeiul liniei timpului, spaţiile prezente ce se succedează 
claltă neîncetat devin „secțiuni transversale momentane“ ale 
desfășurării evenimentelor. „Prin urmare“, continuă Palágyi 
(Principiul relativităţii în fizica modernă, pag. 18), „putem 
numi aceste spaţii şi spaţii transversale (Querrâume). Timpul 
însă se înfăţişează ca un flux care curge prin toate aceste 
spaţii transversale în direcție perpendiculară luînd cu acest 
prilej cu sine toată lumea materială, astfel că aceasta prezintă 
în fiecare spaţiu transversal o configurație nouă. Traducîndu-se 
asta în limbajul analizei (Analysis), din această măreață ima- 
gine simbolică rezultă explicaţia de tot seacă, zicînd că noi 
adăogăm (perpendicular) la cele trei axe ale obicinuitului sis- 
tem de coordinate o a patra axă simbolică, axa timpului... 
Timpul devine o a patra dimensiune simbolică... a spațiului...“ 
In sfîrşit, amintita măsurare e numită şi „spaţiu longitudinal“, 
accentuîndu-se de altminteri în repetate rînduri semnificaţia 
numai simbolică a unor astfel de formulări“. | 

Progresul înfăptuit de Klages față de Palágyi stă în deo- 
sebirea spaţiului real (al simţurilor) de spaţiul obiectelor 
(Sachraum). Dar acest progres nu dă niciun rezultat, dacă şi 
spaţiul simțurilor are trei dimensiuni. Căci în acest caz trecerea 
dela spațiul simţurilor la cel al lucrurilor nu poate fi expli- 
cată sau, după părerea lui Klages, acest din urmă spaţiu ar 
îi ireal, o născocire (primejdioasă şi distrugătoare !) a spiritului, 
care, prin desbinarea corpului și a sufletului creează şi mon- 
struozitatea spaţiului vid (lipsit de imagini şi populat cu 
„Obiecte“, făpturi ireale ale spiritului). Oricum ar fi însă, dela 
un spațiu în trei dimensiuni, dat nouă ca intuiție sau cunoaş- 
tere, noi trebue să trecem la construcţia dimensiunii a patra. 
Dar, dacă e dat ca intuiţie atunci se nasc toate aberaţiunile 
spiritismului precum şi toate erorile filosofiei idealiste și feno- 
menaliste (prin identificarea corpului cu trei dimensiuni cu 
fenomenul). Palágyi are deci dreptate trecînd dela spaţiul în 
trei dimensiuni la construcţia dimensiunii a patra, nefăcînd 
însă distincție exactă între spaţiul senzibil şi cel obiectiv (inte- 
ligibil). Klages el însuș, deşi își dă seama de necesitatea și 
importanţa acestei deosebiri nu poate înlătura dificultățile 
epistemologice cari se ivesc din faptul că și pentru el spaţiul 
senzibil e în trei dimensiuni. De aceea teoria sa ajunge la nega- 
rea realității spațiului inteligibil şi la afirmarea realității ima- 
ginilor şi, în urmă, la o concepţie care se apropie de spiritism 
şi vrăjitorie. 

Meritul său netăgăduit însă este și rămîne, că prinir'o 

„analiză profundă a datelor conștiinței reuşeşte să dea terme- 
nilor de: senzaţie, contemplaţie, intuiție, motilitate o semni- 
ficație precisă. Astfel rezultatele la cari ajunge, de pildă, că 
„spaţiul imaginativ originar (urbildlicher Raum) nu este decît 
„timp desfăşurat (entfaltete Zeit), iar timpul imaginativ originar 
schimbarea (Wandlung) spaţiului“ (Der Geist als Widersacher 
der Seele, pag. 1340), sau în altă formulare : „spaţiul realităţii 
este timpul desfășurat în imaginea momentană, iar timpul rea- 
lității este curgerea imaginei“ (o. c. pag. 1347), le-am putea 
privi ca definitive, dar cu condiţia ca acel spațiu să fie bidi- 
mensional, iar „timpul realităţii“ să reprezinte dimensiunea 
a treia în continuă construcţie prin senzaţia (mișcerea) care 
separă Eul de non-Eu. Mai ales însă trebue însemnată definiția 
ce o dă Klages simțţirii (senzibilităţii, Empfindung) pe care o 
separă de contemplare (Schauen), deci de perceperea imaginei 
şi o identifică cu motilitatea (mișcarea autonomă). 

Toate erorile lui Klages pot fi evitate prin faptul că tre- 
cerea dela spațiul tridimensional se poate explica prin postularea 
opririi timpului realității în scopul comunicării intre subiecte, 
deci prin construcția „noțiunii de limită“ a corpului în trei 
dimensiuni ca realitate intersubiectivă (obiectivă). Lumea cor- 
porală (obiectivă) însă au e o ficțiune, ci o realitate verificată 
neîncetat de ştiinţă şi de aplicațiunile practice în temeiul 
ştiinţei. Pe de altă parte, nici lumea senzibilă (fenomenală) nu 
nu e ficțiune (cum credeau idealiştii), ci ea este expresia lumii 
obiective (inteligibile, corporale, materiale și numai cu ajutorul 
ei oamenii pot străbate, prin procesul dialectic, tot mai mult 
spre cunoaşterea realității obiective. 

Dar chiar în acelaș timp cînd lumea corporală se struc- 
turează tot mai desluşit se încheagă și conștiința de sine a 
omulw, adică „Eul ce cugetă“ şi care în această caiitate se gă- 
şeşte dincolo de lumea corporală, în sfera „metafizică“, în 
dimensiunea a patra, în timpul istoric. 
| Nu avem deci o trecere dela spaţiul senzibil în trei dimen- 
siuni la cel inteligibil tot în trei dimensiuni, ci dela spațiul 
bidimensional. subiectiv la cel în trei dimensiuni obiectiv (prin 
postularea opririi funcțiunii senzibilității, a motilității) și apoi 
de aci abia se înfăptuește trecerea în a patra dimensiune a 
lui Palágyi. Prima trecere se explică prin intervenirea „dia- 
logului!', a doua prin evadarea Eului (ca suflet) de subt ordinea 
fizică (descoperită de ştiinţă în lumea corpurilor) în urma pre- 
facerii dialogului în monolog (prin exerciţiul dialectic). 

Trebue să însemnăm bine că trecerea in dimensiunea a 
patra se înfăptuește decum intervine dialogul. Dar la primitivi 
(adică la oameni cu cunoștințe neverificate de știință) această 
trecere este încă inconștientă și împinge la credinţe și super- 
stiții uneori foarte stranii şi formînd temeiul unor practici 
non-logice. Vilfredo Pareto a adunat material bogat de acest 

fel, dar mai ales operele lui James George Frazer ne deschid 
cîmp larg pentru cunoașterea acestor aberaţii ale spiritului 
uman (totuș explicabile şi adeseori utile pentru viața umană). 
Părerea lui Klages că în aceste credințe am trebui să vedem o 
cunoaștere mai nemijlocită şi mai adîncă a esențelor lumii n'o 
putem împărătăşi. Fără îndoială că în această stare indiviaul 
uman e legat de imagini, de natură ca esență nemijlocit expe- 
riată, dar nu vedem cum această stare ar fi mai „ideală“, raai 
de dorit. Credem, dimpotrivă, că știința, desbrăcînd imaginile 
de puterea lor coercitivă asupra individului și dindu-le numai 
rolul de semne pentru descoperirea lumii obiective, identică 
pentru toţi indivizii, a deschis drumul spre o nouă sferă, cea a 
libertăţii şi a răspunderii morale. Trebuește de cercetat sențe- 
lege dacă rolul imaginilor se reduce într'adevăr numai la cel 
al unor semne sau dacă ele nu apar în altă ipostază şi în 
sfera libertăţii. Noi, din parte-ne, ne-am străduit să arătăm că 
în sfera morală, imaginile se prefac în idei, cari, in raportare 
la viața umană, devin idealuri. Imaginea își păstrează puterea 
afectivă pentru individ, deși e folosită ca simplu simbol în 
procesul dialectic (intersubiectiv) unde ea e separată de obiect 
şi servește pentru cunonşterea obiectului. Puterea afectivă a 
imaginei se manifestează prin faptul că ea transferă și afectele 
asupra obiectului, care prin mijlocirea imaginilor deşteaptă 
iubire, simpatie sau ură şi dispreţ. In acest fel oamenii învaţă 
a se închina unui sfînt fără să-l confunde cu icoana ce-l repre- 
zintă, învaţă a-și iubi părinţii fără să-i confunde cu apariția 
lor. corporală sau cu fotografia ce-i înfățișează, învaţă a-și 
iubi patria fără a fi călătorit prin toată ţara ce-o reprezintă. 
Să însemne asta un regres față de: atitudinea indivizilor cari 
cred în puterea unei anumite icoane a unui sfint și cari își 
iubesc părinții numai cîtă vreme. trăesc cu ei împreună şi se 
bucură de scutul și sfatul lor? Imaginea unei ființe iubite se 
poate schimba și cu această schimbare poate varia şi puterea 
ei afectivă, totuş iubirea poate rămînea aceeaș cînd se des- 
prinde de imagine și se îndreaptă spre ființă (obiect). 

Pag. rîndul : în loc de: se va ceti : 
18 16 de sus nepătruns. nepătruns“. 

19 7 de jos lucrare, reprezintă Jucrare reprezintă 
32 19 de sus adevărată individul adevărată, individul 
33 12.» s filosofi- filosofi, 

42 To y înțelesul înțeleptul 

44 i IE Aa itnerpretării interpretării 

50 23 de jos corpuri, corpul corpuri corpul 
58 20 de sus şi capul) (şi capul) 

67 12, » lumina, lumina ; 

70 T» » cînştigat cîştigat 

72 8 de jos anterioară exterioară 

74 121» el însuși cînd cînd el insuși 
78 2 de sus spiritului 'spiritului) 

82 Pe înseamnă în înseamnă, în 
85 21 de jos lămurit, că lămurit că, 

85 10, » kani &pXý 

86 2 de sus cu ca 

86 12 de jos Dar (în Dar, în 

86 9» p avea crea . 

87 9 de sus a cunoaşterii al necunoașterii 
89 21 ; » cunoașterea construirea 

89 24, » cunoştinţele - cunoştinţe 

89 19 de jos cunoștiinţe cunoştinţe 

90 3 de sus pigmenii pigmeii 

92 Taan a naturale ceea - naturale, ceea 
-93.- 5, » înţelep înţelept 

100 18: de jos ` Yoda văd 
102 å l, » mare; mare : 

106 10, „ . simțuri cari .. simţuri, cari 
107 11 de sus. conştiinţei constituţiei 

114 22 de jos,  mnevățămaţi nevătămaţi 

114 19 „ » nostru, a nostru a 

116 5 de sus , moarte, sar . moarte, corpul s'ar 

118 
118 
120 
123 

128 
128 
132 
140 

142 
144 
161 
161 

173 
176 
177 

181 
185 
186 
187 
188 
196 
197 
198 
199 
203 
204 


207 
209 
210 
210 
216 
219 


rîndul : 





15 de jos 


12 


în loc de: 


aceiaş 

în 

Confirmaţia 

viață 

concerte 

mari“ a 

înstituţia 

umană, s'au 
femeie 

Și în acest 

și 

aceste sociale 

Un 

mame, (unmitterlich) în 
casnică i 
beatg 
Universului—obiect 
ce-i 
Zweckmuetigkeit 
este. 
trancendentală 
fenomenelor acel 
în 

său 

cu 

sfera 

urcîndu-se 
Naturwissechaften 
fiinţei 

atitudine 

creaturi, cu 
cimentează 
„istorice“, 

Twi 

nu ştiu 

fabricatul 

ce în 

massei pe un principiu... 


geomeiri 
identiatate 
sio 

ei 
fenomenalogică 

fundamentalele 

aceeaş 

cu 

Conformația 

viața 

concrete 

mari“, a 

instituția 

umană s'au 

femei 

Și acest 

în 

aceste forme sociale 

„Un 

mame (unmiitterlich), în 

cosmică 

(pa 

Universului-obiect 

ce-și 

Zweckmăssigkeit 

etc. 

transcendentală 

fenomenelor, acel 

cu 

lui 

ca 

sfere 

urcîndu-ne 

Naturwissenschaften 

ființelor 

certitudine 

creatură, ca 

concentrează . 

„istorice“, 

vi 

susțin 

fabricantul 

în ce 

massei pe un plan incli- 

nat, din deal la vale. 
Superioritatea falangei 
macedonene se înte- 
meia pe un principiu... 

geometria 

identitate 

şi nu o 


ea 


fenomenologică - 
fundamentele 








857 


în loc de: se va ceti i 
sofistecărie sofisticărie 
calcul se calcul, se 
ratificată rectificată 
sisteme s e perfect cînd poate Sisteme e perfect cînd s 
4 poate 
noastre noastră 
îmuprumută împrumută 
trebui trebue 

fluid, zcind fluid. Zicînd 
se ne 

umană, e umană e 

grîu griu, 

trifoul ` trifoiul 
judecată judecata 
psihologie așa, cum psihologie, aşa cum 
cărei cărui 
trasformările transtormările 
Gv ov 

simt sînt 

numai nu mai 

decît (din ` decît dacă (din 
Nouveau Nouveaux 
aminalități animalităţii 
fizic progrese ` fizic, progrese 
instrumente instrument 
noui noi 

ştinţelor i ştiinţelor 
celule celulele 
familiar familial - 

ori unde pretutindeni 
largă larg 

arătat arăta, 

pilă “pildă 

tuturora tuturor 

Servin Servien 
apărare, sînt apărare sînt 
dobîndi prin dobîndi decît prin 
utoopiștilor utopiștilor 
ştinţei ştiinţei 

chiar Statul chiar cu Statul 
manifestează adică, manifestează, adică 
Aristotel (sau (Aristotel) sau 
Locke (Locke 

sing cinq 

tribunare tributare 
funcțunile funcțiunile 


poliții politi 

Pag. rîndul : ' în loc de: se vă ceti:: 
428 20 de jos legăturia legătura 
434 e AN devini - deveni 
433 24, de ` un 
441 12 » romană în: romană, îr 
441 10, » biologice) (biologice) 
444 12 şi 11 de jos Se va şterge propoziția : Nu- 

mai comuniunea cu seme- 

nii săi i-a înlesnit să treacă 

în ordinea biologică. 
446 15 de jos proprii propriii 
445 15 şi 14 de jos proprii propriii 
447 5 de sus constituit constitui 
448 21 de jos Laster Lester 
455 4,» olxog olxog 
458 21 de sus aşa zise aşa zisa 
458 2%, „ Gesselschatt Gesellschaft 
459 / E statice) (statice) 
459 17, p fenomenele fenomene 
468 9, y realizat rezultat 
470 21 de jos capitalise capitaliste 
474 I2 y unitate umanitate 
478 3 de jos Beer Berr 
482 7 de sus peste natură asupra naturii 
484 13 i » primatului primatul 
490 5 de sus lucrări lucruri 
490 235: n ceilalți, şefi ceilalți şefi 
492 9,» deosebeşte dovedeşte 
494 20,» puncte punct 
503 6 de jos păiajen păianjen 
507 4 de sus străbătăt „ străbătut 
507 Tn» 3 necesat nesecat 
514 9» a» peste dînsele asupra lor 
516 22 y g îndrăzneşte îndrăznețe 
517 3» p Poate Acesta 
517 11 de jos secțiunea selecțiunea 
524 Bia a Platon, era Platon era 
526 10» » sine, sine), 
535 E » sine, regule sine, ci regule 
544 IT yo decă dacă 
547 6» » sociologic sociologiei 
555 8 a h concert concret 
556 20 de sus timpuri tipuri 
563 Toa lucrurile . lucrurilor 
563 2l,» » înfăptuit înfăptui 
566 6, „ ale a 
572 18 „ y» certitudini certitudine 
574 3 şi 2de jos împotriva şi ştiinţei împotriva ştiinţei 
576 5 de sus rațiune rațiunea 

595 
595 
602 
604 


rîndul : 


3 de sus 


22 de jos 


3 » » 
22 de sus 


In loc de: se va ceti : 
a ale 
interatracţiunea interatracţiune 
Hume, Hume), 
semnului semenului 

Lucian Predescu Enciclopedia Cugetarea 
Pompiliu Nicolau Naționalismul constructiv 
Nicolae Roșu Orientări în veac 
Nichifor Crainic Puncte cardinale în haos 





— Ortodoxie şi etnocraţie 

— Nostalgia Paradisului 
P.Georgescu-Delafras Cum am cucerit vieaţa 

— Intărirea şi ridicarea neamului 
| —— Problema evreească | 


N. Porsenna Proporția etnică şi primatul 
muncii româneşti 
— Regenerarea neamului româ- 
nesc. 
Mircea D. Rădulescu Sufletul Patriei 
Sterie Diamandi Oameni şi aspecte din istoria 
Aromânilor. 


Dr. D. Chirculescu Valoarea biologică a gândirii. 

